
INSTITUTIONUM  THEOLOGICARUM 


LIBER  XXXV. 

DE  SACRAMENTO  BAPTISMI  . 


Qnamvis  ea  quae  de  sacramentis  io  genero  bactenus  disputavimus  pauca  forte  pro  argumen- 
ti dignitate  atque  amplitudine  alicui  videri  possint , si  tamen  a tyronibus  in  quorum  gratiam  ha- 
sce  lucubratiunculas  edimus , bene  accurateque  percipiantur  satis  esse  confidimus  ad  illa  assequen- 
da quae  de  singulis  in  specie  sacramentis  nunc  disserere  aggredimur.  Quao  enim  in  antecedenti 
libro  dicta  sunt,  licet  brevi  quadam  methodo  fuerint  a nobis  exposita,  haberi  nihilominus  possunt 
yeluli  solida  fundamenta  quibus  totum  deinceps  aedificium  superstruetur;  unde  si  quae  in  sequen- 
tibus libris  versabimus  ad  statuta  jam  principia  sedulo  revocontur,  nullam  certe  aut  saltem  par- 
vam habebunt  difficultatem  . Interea  a baptismo  tamquam  a primo  novae  legis  sacramento  ducemus 
exordium , ac  de  jllo  integro  hoc  libro  pertractabimus  praecipuam  impendentes  operam  ut  non  so- 
lum catholicam  fidem  circa  divinum  sacramentum  explicemus,  sed  etiam  ut  haereticos  omnes  de 
ilio  male  sentientes  pro  viribus  refellamus.  Primum  novae  legis  sacramentum  baptismum  dixi , ad 
ordinem  respiciens , quatenus  nempe  janua  dicitur  ad  reliqua  sacramenta , non  autem  ad  digni- 
tatem . Eucharistia  enim  longe  praecellit , ut  suo  loco  videbimus . Sed  jam  sit 

CAPUT  I. 


D'  nomine  divisione  ac  definitione  baptismi  . 


aptismus  sive  baptisma  juxta  nominis  etymologiam  idem  est  ac 
wSutsP  mersio , ablutio  , tinctio  , venit  enim  a verbo  graeco  i »«*«*•* , quod 
laline  significat  mergere , abluere , tingere  . Non  uno  modo  sumitur  nomen 
istud  a sacris  ecclesiasticisque  scriptoribus  , aliquando  enim  accipitur  lit- 
teraliter  pro  lotione  corporis  munditiae  caussa  , ut  Judith  cap.  12.  Exi- 
bat noctibus  in  vallem  Bethuliae,  et  baptizabat  se  in  fonte  aquae  , ali- 
quando ad  exprimendas  rituales  quasdam  ablutiones  a judaeis  adhiberi  so- 
litas, existimantes  a lege  per  traditionem  fuisse  praescriptas , quo  sensu 
scribit  Marcus  cap.  7.  Pliarisaei  et  omnes  judaei  nisi  crebro  laverint  ma- 
nus, non  manducant , tenentes  traditionem  seniorum  : Et  a foro  nisi  ba- 
ptizentur, non  comedunt . Et  alia  multa  sunt  quae  tradita  sunt  illis  ser- 
vare, baptismata  calicum , et  urceorum , et  aeramentorum , et  lectorum . Non 
raro  baptismi  nomen  figurate  adhibetur  ad  animi  tristitiam  et  afflictionem 
significandam  , unde  Christus  Dominus  Lucae  cap.  12.  v.  5o.  ajebat : Ba- 
ptismo habeo  baptizari , de  maerore  proculdubio  intelligens  quo  paullo  post 
affici  debebat  anima  sua  . Sed  frequentius  nomen  baptismi  usurpatur  ad 
exprimendam  sacram  illam  et  religiosam  ablutionem  quae  sacramentum  no- 
vae legis  dicitur,  quaeque  peccata  nobis  remittit,  ingressumque  tribuit  in 

Ecclesiam  ; et  de  baptismate  hoc  modo  accepto  intelligi  debent  illa  verba 
Christi  apud  Mattii,  cap.  28.  V.  19.  Euntes  docete  omnes  gentes  , bapti- 
zantes eos  in  nomine  Patris  etc.  et  illa  alia  apud  Mare.  cap.  16.  v.  16. 
Qui  crediderit,  et  baptizatus  fuerit , salvus  erit ; et  illa  denique  apud  Jo- 
an.  cap.  3.  v.  5.  Nisi  quis  renatus  fuerit  ex  aqua  et  Spiritu  sancto  , 
non  potest  introire  in  regnum  Dei . Atque  de  baptismo  hoc  postremo  sen- 
su intellecto  modo  disserere  constituimus  . 

Sed  baptismus  etiam  prout  sacramentum  est  novae  legis  variis  expres- 
sus invenitur  nominibus  tum  in  sacris  litteris  tum  in  scriptis  sanctorum 
Patrum  ; ex  quo  enim  homo  carnaliter  natus  per  baptismum  spiritualiter 
renascatur,  appellatur  sacramentum  regenerationis  et  renovationis  , dicente 
Apostolo  ad  Tit.  cap.  3.  v.  5.  Salvos  nos  fecit  per  lavacrum  regeneratio- 
nis , et  renovationis  Spiritus  sancti . Ex  quo  in  baptismate  homo  fidem 
accipiat  per  quam  illuminatur , dicitur  saepe  sacramentum  illuminationis  . 
Impossibile  est , ait  Apostolus  in  ep.  ad  Hebr.  cap.  6.  v.  4*  eos  tjui  se- 
mel sunt  illuminati  ...  et  prolapsi  sunt , rursus  renovari  ad  poenitentiam  . 
Hinc  veteres  Patres  novos  fideles  promiscue  appellabant  illuminatos  ac  ba- 
plizalos  , et  sacramentum  modo  baptismum,  nunc  sancta  lumina  vocabant. 
Quod  per  baptismum  homo  sive  per  se  sive  per  parentes  et  a quibus  of- 
feruntur respondeat  ad  singula  quae  quaeruntur  se  credere , quam  sae- 
pissime dicitur  sacramentum  fdei , ut  videre  est  apud  Augustinum  ep.  ad 
Bonifac.  episc.  Vocatur  etiam  sepultura  veteris  hominis  cum  Christo  in 
mortem  , ut  ait  Apostolus  in  ep.  ad  Rom.  cap.  6.  quoniam  catechumeni 
immersio  in  aquam  Christi  repraesentat  sepulturam  . Et  ne  in  re  nimis  cla- 
ra tempus  terere  videamur  , multa  baptismi  nomina  complectar  verbis  S. 
Gregorii  nazianzeni  qui  orat,  in  sanctum  lavacrum  inquit : Appellatur 

autem  quemadmodum  Christus  ejus  dator  multis  diversisque  nominibus  . 
Dicitur  donum  , quia  iis  qui  nihil  prius  contulerunt,  datur : gratia,  quia 
etiam  dementibus  : baptismus  , quia  peccatum  in  aqua  sepelitur : unctio, 
quia  sacer  et  regius : hujusmodi  enim  erant  quae  ungebantur : illumi- 
natio , quia  splendor  et  claritas  : indumentum , quia  ignominiae  velamen 
est : lavacrum,  quia  abluit  : sigillum  , quia  conservatio  est  ac  donationis 

significatio . . . , , 

Quamvis  baptisma  proprie  loquendo  sit  unum  , juxta  illud  Pauli  ad 

Ephes.  cap.  4.  v.  5.  Unus  Dominus , una  fides,  unum  baptisma  , nihilo- 
minus tria  vulgo  numerari  solent , nempe  fluminis  , flaminis  , et  sangui- 
nis , hoc  sensu  videlicet  quod  in  casu  necessitatis  passio  pro  Christo  tple- 
rata  conjuncta  cum  voto  recipiendi  sacramentum  , sive  vehemens  deside- 
rium recipiendi  sacramenti  cura  sincera  detestatione  peccati  vices  suppleat 
baptismi,  vitaraque  tribuat  sempiternam  . Quoniam  vero  baptismati  sive  san- 
guinis sive  flaminis  proprie  non  inest  ratio  sacramenti , hinc  verum  sem- 
per  est  quod  ait  Apostolus  unum  esse  baptisma  sicut  est  una  fides  et  unus 
Dominus  . Hanc  baptismi  divisionem  approbat  S.  P.  Augustinus  lib  4.  cont. 
Donat,  cap.  22.  scribens  : Baptismi  sane  vicem  aliquando  implere  passio- 
nem, de  latrone  illo  cui  non  baptizato  dictum  est , hodie  mecum  ens  in 

paradiso  , non  leve  documentum  B.  Cyprianus  assumit ; quod  etiam 
atque  etiam  considerans  , invenio  non  tantum  passionem  pro  nomine  Chri- 
sti , id  quod  ex  baptismo  deerat  posse  supplere  , sed  etiam  fidem  con- 
versionemque cordis  , si  forte  ad  celebrandum  mysterium  baptismi  in 
angustiis  temporum  succurri  non  potest  ...  sed  tunc  impletur  invisibili- 
ter , cum  mysterium  baptismi  non  contemptus  religionis  , sed  articulus 
necessitatis  excludit  . 

His  bene  perpensis  facile  intelligitur  natura  baptismi  qui  a catechismo 
Concilii  tridentini  p.  2.  tit.  de  sacram,  bapt.  n.  5.  recte  accurateque  defi- 
nitur : Sacramentum  regenerationis  per  aquam  in  verbo  . Recta,  inquam, 
accurataque  est  allata  definitio  nam  per  to  sacramentum  exprimitur  genus, 
quia  non  solum  baptismus , sed  reliqua  etiam  sacramenta  sunt  signa  sensi- 
bilia gratiae  invisibilis  et  spiritualis  . Differentia  autem  consistit  in  illis  ver- 
bis , sacramentum  regenerationis  , quoniam  soli  baptismo  convenit  spiri- 
tualem vitam  hominibus  tribuere  per  modum  novae  generationis  et  nati- 
vitatis, juxta  illud  Joan.  cap.  3.  v.  3.  Nisi  quis  renatus  fuerit  denuo  , 
non  potest  videre  regnum  Dei  ; alia  enim  sacramenta  conferunt  et  ipsa 
spiritualem  vitam  , sed  non  per  modum  regenerationis  . Sic  poenitentia 
v.  g.  vitam  quidem  animae  confert,  sed  per  modum  suscitationis  a mor- 
tuis ,*  unde  Chrysostomus  hom.  ad  baptizand.  ait : Ob  quam  caussam  , 
inquis , si  lavacrum  nobis  omnia  peccata  dimittit , non  lavacrum  remis- 
sionis peccatorum  dicitur , nec  lavacrum  purificationis  , sed  lavacrum 
regenerationis  ? Quia  non  nobis  simpliciter  peccata  dimittit , nec  simpli- 
citer nos  puros  a delictis  ostendit , sed  tamquam  denuo  generat  et  ef- 
ficit . Nam  denuo  nos  condit  et  conficit , non  de  terra  componens  ite- 
rum , sed  ex  alio  elemento  aquarum  naturae  nos  procreans  . Illa  deni- 
que verba , per  aquam  in  verbo , exprimunt  essentiales  baptismi  partes  , 
nempe  materiam  quae  consistit  in  aqua  naturali , et  formam  sitam  in  ex- 
pressa sanctissimae  Trinitatis  invocatione  . Utramque  Apostolus  explicat  in 
ep.  ad  Ephes.  cap.  5.  v.  2 5.  Christus  dilexit  Ecclesiam  , et  seipsum  tra- 
didit pro  ea  , ut  illam  sanctificaret , mundans  lavacro  aquae  in  verbo  vi- 
tae , ut  exhiberet  ipse  sibi  gloriosam  Ecclesiam  , non  habentem  macu- 
lam aut  rugam . Atque  ita  baptismus  definitur  ab  omnibus  ferme  ca- 
tholicis . 

Sed  non  ita  illum  definiunt  recentiores  haeretici  . Calvinus  enim  ait 
baptismum  esse  signum  initiationis  quo  cooptamur  in  Ecclesiae  socie- 
tatem . Philippus  autem  Melanclhon  baptismum  definit  signum  quo  Deus 
nobiscum  agit , et  recipit  in  gratiam  . Ac  Wolchelius  denique  appellat 
illum  publicum  christianae  professionis  signum , et  tesseram  . Nec  mirum  . 
JNam  quum  haereticorum  dogma  sit  justificationem  non  in  gratia  et  ca- 
ritate animae  inhaerente  per  Spiritum  sanctum  , sed  vel  in  sola  remissio- 
ne peccatorum,  vel  in  externa  imputatione  justitiae  Christi  consistere,  de- 
bent ex  consequenti , ut  sibi  cohaereant,  affirmare  , novae  legis  sacramen- 
ta non  producere  gratiam  per  se  et  ex  opere  operato  j ex  quo  principio 
ortum  apud  ipsos  ducunt  allatae  baptismi  definitiones  . Jam  nos  duo  illa 

falsa  principia  ubi  egimus  de  justificatione  , et  libro  praecedenti  satis  su- 
perque  refutavimus  , unde  opus  non  est  ut  hoc  in  loco  baptismi  definitio- 
nes quae  ex  iisdem  principiis  ab  heterodoxis  eruuntur  refellamus . Sed 
stylum  nostrum  convertemus  potius  adversus  socinianos  quorum  baptismi 
definitio  et  idea  non  minus  falsa  est  et  haeretica  ac  illa  protestantium 

Socinus  ergo  et  post  illum  Ostorodius  ita  baptismum  definiunt  : Est 
publica  quaedam  protestatio  , qua  Christianam  fidem  coram  Deo  et  ho- 
minibus profitemur  et  manifestamus  , ita  ut  ad  ingrediendum  in  Ecclesiam 
vitamque  aeternam  obtinendam  fidei  protestatio  sufficiat , sive  fiat  haec  per 
aquae  ablutionem  sive  per  verba  sive  per  aliquod  aliud  externum  signum  ; 
atque  adeo  fit , inquiunt , ut  ubicumque  in  sacris  litteris  baptismi  nomen 
occurrit,  intelligi  debeat  praedicatio  evangelii , institutio  christiana  etc.  un- 
de verba  illa  Christi,  euntes  docete  omnes  gentes , baptizantes  etc.  juxta 
Socinum  hunc  habent  sensum  , ite  , docete  , praedicate  evangelium  . Ex 
hoc  pestifero  dogmate  sequitur  ut  per  se  patet,  baptismum  sumptum  pro 
aquae  ablutione,  sensu  superius  exposito,  non  esse  ad  aeternam  salutem  con- 
sequendam necessarium  ; quod  proculdubio  repugnat  sensui  universalis  Ec- 
clesiae , imo  et  receptae  apud  omnes  fere  sectas  haereticorum  consuetudi- 
ni , quum  nulla  fere  heterodoxorum  secta  sit  quae  baptismi  necessitatem 
non  fateatur,  quamvis  alii  in  forma  , alii  in  materia  assignanda  a veritate 
recedant . Hoc  unum  satis  esset  ad  Socini  et  Ostorodii  portentum  refellen- 
dum . Verum  quoniam  non  obiter  id  ab  ipsis  traditur , sed  argumentis 
etiam  demonstrare  conantur  , nos  quoque  argumentis  utemur  ad  catholi- 
cam tuendam  veritatem  . 

Sed  initio  fatendum  est  non  omDium  Socinianorum  hanc  esse  senten- 
tiam ) Nam  Wolchelius  1.  6.  de  vera  relig.  eap.  6.  non  negat  baptismum 
esse  publicam  fidei  professionem  , sed  vult  necessario  illam  fieri  debere 
per  intinctionem  in  aquam  . Slichtingius  in  i.  ad  Cor.  explicans  illa  ver- 
ba , aut  in  nomine  Pauli  baptizati  estis , ita  scribit : Docemur  etiam  hoc 
Apostoli  loco  baptismi  ritum  in  Ecclesia  relinendum  esse  , quo  sciant  om- 
nes in  cujus  nomen  initiati  sint . Wolzogenius  quoque  in  cap.  28.  Matth. 
etsi  cum  Socino  doceat  baptismi  nomen  etiam  praedicationem  evangelii 
complecti , contendit  tamen  significare  quoque  ritum  illum  a Christo  prae' 
scriptum  , et  qui  praedicationem  evangelii  consequi  debet . Aliorum  0- 
mitto  testimonia  utpote  ad  rem  nostram  minime  necessaria  . Haec  pauca 
tamen  afferre  volui  tum  ne  sociniani  calumniae  nos  insimulent  quasi  com- 
munem faciamus  inter  ipsos  opinionem  .quam  nonnisi  Socinus , Ostorodius 
aliique  pauci  sequuntur,  tum  etiam  ut  ejusdem  • opinionis  falsitas  depre- 
hendatur , quum  non  ab  omnibus  socinianis  recepta  sit,  quamvis  ab  illo- 
rum coriphaeo  et  institutore  fuerit  tradita  . 

Ast  tempus  est  ut  adversarios  argumentis  adoriamur  . I.  Nullibi  le- 
gitur in  evangeliis  Christum  Dominnm  per  se  baptisma  contulisse  , bene 
vero  praestitisse  id  per  Apostolos  , unde  Joan.  cap.  4-  legitur : Quamquam 
Jestis  non  baptizaret  , sed  discipuli  ejus  . £ contra  indubitatum  est  Chri- 
stum proprio  ore  annuntiasse  evangeliura  , munusque  istud  per  integrum 

triennium  exercuisse . Aliud  itaque  est  conferre  baptismum,  et  aliud  prae- 
dicare evangelium  . Administrare  nempe  baptismum  est  tingere  aqua  , prae- 
dicare autem  evangelium  est  imbuere  homines  in  fide . II.  legitur  in  evan- 
geliis  Christum  baptizatum  fuisse  a Joanne , Marci  enim  cap.  i.  v.  9. 
habetur : Baptizatus  est  a Joanne  in  Jordane  ; et  statim  ascendens  de 
aqua  etc.  et  Lucae  cap.  3.  v.  21.  Cum  baptizaretur  omnis  populus,  et 
Jesu  baptizato  etc.  Quid  est  baptizari  in  Jordane  nisi  ablui  aqua  natura- 
li, aqua  statim  Christus  ascendit  ? An  vero  unigenitus  Dei  qui  est  sapien- 
tia Patris  ita  baptizatus  fuit  a Joanne  ut  ab  eo  fidei  rudimenta  didice- 
rit ? III.  in  celeberrimo  Christi  praecepto  Matlh.  cap.  a8.  v.  19.  Euntes 
docete  omnes  gentes,  baptizantes  eos  etc.  duo  aperte  distinguuntur,  doctri- 
na videlicet  fidei , et  baptismus,  hoc  est  ablutio  per  aquam  . Neque  enim 
dici  potest  hoc  in  loco  baptismum  non  esse  ab  evangelii  doctrina  distin- 
ctum , alioquin  insulse  Christus  allocutus  fuisset  apostolos  ; sensus  enim  es- 
set : euntes  docete  omnes  gentes , docentes  eos  etc.  quod  idem  dicendum 
est  de  aliis  Scripturae  testimoniis  ubi  mentio  occurrit  de  fide  et  de  ba- 
ptismo , puta  illud  Marci  cap.  16.  v.  16.  Qui  crediderit , et  baptizatus 
fuerit , salvus  erit  . 5i  in  sensu  Socini  explicandum  esset,  hunc  redderet  sen- 
sum : Qui  crediderit , et  crediderit , salvus  erit  , qui  sane  puerilis  est  et 
insulsus . IV.  consimile  huic  est  argumentum  quod  exhibent  illa  verba 
Actor,  cap.  8.  v.  12.  Cum  vero  credidissent  Philippo  evangelizanti  de 
regno  Dei , in  nomine  Jesu  Christi  baptizabantur  viri  ac  mulieres  ; ubi 
certe  duo  manifestissime  inter  se  distincta  ponuntur  , ita  ut  prius  Philip- 
pus evangelizaverit  regnum  Dei , deinde  viri  ac  mulieres  baptisma  rece- 
perint . V.  quidquod  ? nonne  Paulus  innumeros  docuit  homines  fidei 
christianae  mysteria  ? proculdubio  . Et  tamen  affirmat  se  baptizasse  tan- 
tum Crispum,  Cajum,  et  Steplianae  domum.  Imo  in  ep.  1.  ad  Cor.  cap. 
1 . v.  17.  inquit : Non  enim,  misit  me  Christus  baptizare  , sed  evangeli- 
zare  . Igitur  non  idem  est  baptismus  ac  doctrina  evangelica  , ut  Socinus- 
et  Ostorodius  blasphemant , atque  adeo  in  assignanda  baptismi  natura  a 
veritate  quam  longissime  aberrant. 

Sed  his  non  acquiescit  Socinus  et  provoeat  nos  ad  Scripturarum  ora- 
cula . 1.  enim  in  ep.  ad  Gal.  inquit,  cap.  3.  v.  27.  haec  habet  Apostolus  : 
Quicumque  in  Christo  baptizati  estis  , Christum  induistis  . Quid  est  au- 
tem Christum  induere  nisi  Christi  fidem  habere  ? Unde  baptismus  et  Chri- 
stiana fides  idem  omnino  sunt . 2.  Idem  Paulus  in  ep.  ad  Hebr.  cap.  6. 
v.  1 . Quapropter , inquit , intermittentes  inchoationis  Christi  sermonem , 
ad  perfectiora  feramur  , non  rursum  jacientes  fundamentum  poenitentiae 
ab  operibus  mortuis  , et  fidei  ad  Deum , baptismatum  doctrinae  imposi + 
tionis  quoque  manuum  etc.  Quibus  in  verbis  fides  , baptismus , et  do - 
ctrina  promiscue  usurpantur.  3.  Consimilia  tradit  etiam  Petrus  in  ep.  1. 
cap.  3.  v.  ai.  inquiens  : Vos  nunc  similis  formae  salvos  facit  baptisma  , 
non  carnis  depositio  sordium , sed  conscientiae  bonae  interrogatio  in 
Deum  per  resurrectionem  Jesu  Christi . Hic  sane  Petrus  baptismi  nomi- 
ne aquae  non  intelligit  ablutionem  ; inquit  enim  : Non  carnis  depositio  sor - 

dium  , sed  intelligit  doctrinam  evangelioara  quae  est  bonae  conscientiae 
interrogatio  in  Deum  per  resurrectionem  Jesu  Christi . 

Nescio  num  magis  a longe  argumenta  sua  arcessere  potuisset  Socinus  . 
Et  quoad  primum  spectat,  etiamsi  Christum  induere  idem  esset  ac  in  Chri- 
stum credere  , non  proinde  sequeretur  baptismum  evangelicamque  doctri- 
nam esse  unum  et  idem,  nam  quum  in  adultis  sacramento  baptismatis  prae- 
mitti debeat  praedicatio  evangelii , qui  tincti  sunt  baptismate  aquae  in  fi- 
de proculdubio  imbuti  sunt.  Verum  Christum  induere,  juxta  paulinam 
phrasim,  non  est  in  Christum  credere , ut  affirmat  Socinus  , sed  est  Chri- 
sti Domini  justitia  et  sanctitate  exornari , ita  ut  allatae  sententiae  sensus 
sit:  Ablutio  aquae  juxta  Christi  institutionem  hunc  in  vobis  produxit  ef- 
fectum, nimirum  justificationem  et  sanctitatem  . Patet  id  ex  eo  quod  idem 
Paulus  in  ep.  ad  Ephes.  cap.  4*  a 4*  hortetur  fideles  ut  veterem  ho- 
minem exuant , induantque  novum  , Qui  secundum  Deum  creatus  est  in 
justitia et  sanctitate  veritatis.  Hinc  Chrysostomus  tom.  a.  in  Paul,  ex- 
plicans allata  in  argumento  verba  scribit : Si  Christus  est  filius  Dei , tu 
vero  illum  induisti , in  illum  per  similitudinem  transformatus  es  * 

Ad  a.  Falsum  est  per  Apostolum,  fidem,  baptismum,  et  doctrinam  pro- 
miscue esse  accipienda , sed  allati  commatis  sensus  est : Quoniam  in  fidei 
rudimentis  jam  satis  edocti  estis  necesse  non  est  ut  in  iis  exponendis  diu- 
tius imraoremur , sed  ad  perfectiora  progrediendum  est . Hinc  missis  quae 
pertinent  ad  baptismatum  doctrinam,  ad  manuum  impositionem  etc.  quae 
jam  didicistis  etc.  Nec  regerere  potest  Socinus  loqui  Apostolum  de  bapti- 
smate in  numero  plurali , quum  tamen  baptisma  sumptum  pro  ablutione 
per  aquam  unum  sit  juxta  eumdem  Apostolum  ad  Ephes.  cap.  4*  v.  5.  Una 
fides , unum  baptisma  . Non  hoc,  inquam,  objicere  potest  Socinus  , nam  si- 
cuti  per  Apostolum  unum  est  baptisma,  ita  una  etiam  est  fides  unaque  e- 
vangelii  doctrina  . Baptismata  ergo  dixit , non  baptisma  , vel  quia  plures 
sunt  qui  justificationem  per  baptisma  recipiunt , vel  quia  alius  est  ba- 
ptismus fluminis  , alius  flaminis  , et  alius  sanguinis  . 

Ad  3.  Sensus  verborum  Petri  hic  est  : Homines  aeternam  salutem 
consequuntur  per  baptismum  consistentem  in  aquae  ablutione  juxta  insti- 
tutionem Christi , non  quatenus  aqua  in  baptismo  adhiberi  solita  corporis 
sordes  abluit  et  abstergit ; sed  quatenus  animam  interius  a peccato  pur- 
gat , iliique  imprimit  justificationem  quae  est  bonae  conscientiae  interro- 
gatio etc.  Videat  ergo  Socinus  quam  male  ex  sacris  Scripturis  argutetur 
ut  baptismum  cum  fide  et  doctrina  confundat  ut  inde  baptismi  neces- 
sitatem inficietur  . 

CAPUT  II. 


De  materia  baptismi . 

Singula  sacramenta  suam  habent  materiam  , ut  agentes  de  sacramen- 
tis in  genere  diximus  . Ea  autem  duplex  dici  a theologis  solet,  remota  ni- 
mirum et  proxima  . Prior  est  sensibile  illud  elementum  ad  quod  verbum 

accedens  fit  sacramentum,  ut  phrasi  utar  S.  P.  Augustini  . Altera  vero  est 
actualis  materiae  remotae  applicatio  ad  subjectum  . Baptismus  ergo  quum 
sit  sacramentum  duplici  et  ipse  materia  constat,  remota  nempe  et  proxi- 
ma . Illa  est  aqua  naturalis  , haec  autem  ejusdem  aquae  ad  catechume- 
ni corpus  applicatio . Haec  est  constans  omnium  catholicorum  sententia 
circa  baptismi  materiam  . 

Incredibile  tamen  dictu  est  quam  multi  in  hoc  dogmate  erraverint  , 
et  praecipue  circa  sacramenti  hujus  materiam  remotam  . Silentio  praetereo 
gnosticos  , anchonticos  , ascodrutas , cajanos  , quintillianos  de  quibus  ve- 
teres Patres  narrant  aperte  negasse  sacramenta  quaelibet  sensibilia  , ac 
proinde  inficiati  sunt  etiam  aquam  esse  materiam  baptismi  . Manichaei  qui 
in  aliquibus  sacramentis  signa  admittebant  sensibilia,  autumantes  aquam  a 
malo  principio  fuisse  conditam,  docuerunt  proinde  baptisma  in  aqua  col- 
latum esse  inutile  ac  noxium . Ab  eodem  sacramento  arcebant  aquam 
seleuciani  quoque  vel  hermiani,  deque  his  narratur  tradidisse  baptisma  per 
ignem  quod  de  Christo  Matth.  cap.  3.  v.  ii.  dixerit  Joannes : Ipse  vos 
baptizabit  in  Spiritu  sancto  , et  igni  . Etiam  pauliciani  manichaeorum 
rivulus  baptismum  conferebant  sine  aqua  his  solis  verbis  , ego  sum  aqua 
viva  , ex  eo  quod  Christus  se  aquam  vivam  dixerit  in  evangeliis  . Sae- 
culo octavo  presbyter  quidam  existimavit  ob  aquae  penuriam  posse  fieri 
baptismum  in  vino  . Ob  eamdem  caussam,  nempe  ob  aquae  defectum  qui- 
dam de  Norvegia  sedente  Romae  Gregorio  IX  baptizari  posse  autumabant 
in  cerivisia  . Recentiores  haeretici  a quorum  calumniis  nullus  fere  fidei 
articulus  immunis  evasit  et  ipsi  in  hoc  dogmate  turpiter  erraverunt  . Nam 
Lutherus  in  colloquiis  symposiacis  idest  convivalibus  cap.  17.  interrogatus 
an  urgente  necessitate  validum  sit  baptisma  in  lacte  collatum,  respondet  : 
Quidquid  balnei  loco  esse  potest , illud  aptum  esse  ad  baptizandum  , un- 
de sequitur  valere  etiam  baptismum  in  vino  . Huic  opinioni  utroque  pol- 
lice subscripsit  Theodorus  Beza  in  ep.  2.  ad  Thomam  Tilium , nec  longe 
ab  ea  recedit  Calvinus  qui  lib.  4*  inst.  cap.  i5.  Christi  sententiam,  nisi 
quis  renatus  fuerit  ex  aqua  4tc.  figurate  interpretatur , ac  per  aquam  in- 
telligit  sanguinem  Christi  propter  mundandi  abluendique  similitudinem  . 
Atque  hi  sunt  qui  de  remota  baptismi  materia  male  senserunt . 

Quoad  proximam  ejusdem  sacramenti  materiam  quae  consistit,  ut  di- 
ximus, in  aquae  ad  catechumeni  corpus  applicatione,  observandum  est  tri- 
plici modo  illam  fieri  posse , vel  per  immersionem  si  nempe  corpus  im- 
mergatur aquae  , vel  per  affusionem  si  eadem  aqua  capiti  affundatur  , vel 
per  aspersionem  si  multae  guttae  projiciantur  supra  cathecumeni  corpus  . 
Catholicorum  sententia  est  validum  esse  baptisma  sive  per  immersionem 
sive  per  affusionem  aut  etiam  aspersionem  collatum,  neque  enim  diversus 
ille  baptizandi  ritus  sacramenti  mutat  substantiam  . Non  diffitemur  tamen 
ab  initio  Ecclesiae  usque  ad  saeculum  i3.  obtinuisse  ut  plurimum  consue- 
tudinem baptizandi  per  immersionem  et  quidem  trinam  . 

Hoc  in  dogmate  non  lutheranos  et  calvinistas , sed  recentiores  grae- 
cos  schismaticos  adversarios  experimur  . Marcus  enim  ephesius  post  solu- 

lum  florentinum  coocilium  cui  interfuit , ut  graecos  a statuta  cum  lati- 
nis  pace  revocaret , eosque  ad  datam  fidem  frangendam  induceret,  episto- 
lam dedit  encyclicam  aa  omnes  orbis  episcopos  in  qua  illud  tamquam 
infandum  scelus  exprobrat  latinis  quod  baptisma  conferant  non  per  • im- 
mersionem sed  per  affusionem  ; ex  quo  consequitur,  ajebat,  duo  esse  in  Ec- 
clesia baptismata  si  statuta  in  florentina  synodo  unio  retineatur  : Bina  ba- 
ptismata peraguntur  , alterum  quod  trina  immersione  perficit  baptizat um , 
alterum  quod  aquae  infusione  a summo  vertice  confertur . Paucis  hisce 
praemissis  sit  modo 

CONCLUSIO  I. 

Sola  aqua  vera  et  naturalis  est  remota  baptismi  materia  . 

Prob.  i.  ex  sacris  litteris.  Matth.  cap.  28.  v.  ig.  Christus  sic  allo- 
quitur discipulos  suos  : Euntes  ergo  docete  omnes  gentes , baptizantes  eos 
in  nomine  Patris  etc.  Joan.  cap.  3.  v.  5.  Nisi  quis  renatus  fuerit  ex 
aqua  , et  Spiritu  sancio  non  potest  introire  in  regnum  Dei  . Actor,  cap. 
8.  Dum  irent  per  viam , venerunt  ad  quamdam  aquam , et  ait  eunuchus  : 
ecce  aqua , quid  prohibet  me  baptizari  et  descenderunt  uterque  in 
aquttm  Philippus  et  eunuchus  , et  baptizavit  eum  . Cum  autem  ascen- 
dissent de  aqua  etc . Actor,  cap.  10.  v.  47*  Respondit  Petrus:  Numquid 
aquam  quis  prohibere  potest , ut  non  baptizentur  hi  ? Ad  Ephes.  cap.  5. 
v.  26.  Mundans  lavacro  aquae  in  verbo  vitae  . In  quae  verba  sic  scri- 
bit S.  P.  Augustinus  tract.  i5.  in  Joan.  Sed  forte  ait  aliquis  , baptizat 
quidem  Christus  in  spiritu , non  in  corpore  . Quasi  vero  alterius  dono 
quam  illius  quisquam  etiam  sacramento  corporalis  et  visibilis  baptisma- 
tis imbuatur  . Vis  nosse  quia  ipse  baptizat , non  solum  spiritu  , sed  e - 
tiam  aqua  ? Audi  Apostolum  : Sicut  Christus  , inquit , dilexit  Ecclesiam , 
et  seipsum  tradidit  pro  ea  , mundans  eam  lavacro  aquae  in  verbo  ... 
mundans  eam  . Unde  ? lavacro  aquae  in  verbo  . Quid  est  baptismus  Chri- 
sti ? lavacrum  aquae  in  verbo  . Tolle  aquam  , non  est  baptismus  : tolle 
verbum  , non  est  baptismus  . 

Prob.  2.  ex  SS.  Patribus.  Justinus  martyr  in  apol.  2.  de  iit  qui  ex 
gentilismo  ad  christianam  fidem  veniebant , inquit : Deinde  eo  adducun- 
tur a nobis , ubi  aqua  est  ...  in  aqua  tum  lavantur  . Tertullianus  lib.  de 
baptismo : Felix  , inquit , sacramentum  aquae  nostrae  qua  ablutis  delictis 
pristinae  caecitatis  in  vitam  aeternam  liberamur  . Hieronymus  in  ep.  83. 
ad  Ocean.  inquit : Spiritus  Dei  ferebatur  super  aquas , et  nascentem 
mundum  in  figura  baptismi  parturiebat  . Et  ante  illum  Cyprianus  post 
Apostolum  in  ep.  1.  ad  Cor.  cap.  10.  affirmat  in  sua  epistola  septuagesi- 
ma sexta  transitum  maris  rubri  fuisse  figuram  christiani  baptismatis  quo 
homo  transiens  per  aquam  diaboli  nequitiam  frangit . Legatur  Ambrosius 
iu  lib.  de  mysteriis,  Augustinus  in  singulis  adversus  donatistas  operibus  , 
et  alibi . Reliquorum  Patrum  sententias  consuito  praetereo  ne  in  re  me- 
ridiana luce  clariori  tempus  terere  videar , Haec  enim  fuit  perpetua  et  con- 

stantissima  Ecclesiae  praxis  a Christo  et  apostolis  usque  ad  haec  nostra 

tempora  baptismum  non  in  alia  materia  conferre  quam  in  aqua  vera  et 
naturali  . Hinc  Gregorius  IX.  in  rescripto  ad  nidrosiensem  episcopum  ir- 
ritum declarat  baptismum  in  cervisia  collatum  . Hinc  etiam  florentinum 
concilium  in  instruet,  armen.  fidenter  pronuntiat  materiam  sacramenti  ba- 
ptismi esse  aquam  veram  et  naturalem  . Hinc  denique  tridenlina  synodus 
sess.  7.  can.  2.  hanc  edidit  fidei  definitionem:  Si  quis  dixerit , aquam 
veram  et  naturalem  non  esse  de  necessitate  baptismi  , atque  ideo  ver- 
ba illa  Domini  Jesu  Christi  , nisi  quis  renatus  fuerit  ex  aqua  , et  Spi- 
ritu sancto , ad  metaphoram  aliquam  detorserit , anathema  sit  . 

CONCLUSIO  II. 

Ab  initio  Ecclesiae  usque  ad  saeculum  XIII . in  Ecclesia  tum  graeca 

tum  latina  baptismus  collatus  fuit  per  trinam  immersionem  , 
quamvis  non  raro  probatus  fuerit  baptismus  sive  unica 
rnersione  sive  infusione  collatus  . 

Prob.  1.  pars.  I.  can.  49*  inter  illos  qui  dicuntur  apostoiici  sic 
habet ; Si  quis  episcopus  vel  presbyter  non  tria  unius  mysterii  baptisma- 
ta perfecerit  , sed  unum  baptismum , qui  datur  in  mortem  domini , depo- 
natur . Dionysius  de  eccl.  hierarchia  cap.  de  bapt.  Per  illum  episcopus 
mergit , hac  trina  illius  rnersione  , et  emersione  tres  beatitudinis  divinae 
personas  inclamans  . Quamvis  monumenta  haec  non  illorum  auctorum  ab 
accuratioribus  criticis  existimentur  quibus  vulgo  tribuuntur  , antiquissima 
tamen  esse  quum  nemo  diffiteatur  , satis  veterem  ostendunt  trinae  immer- 
sionis in  conferendo  baptismate  consuetudinem  . II.  Basilius  lib.  de  Spiritu 
sancto  cap.  17.  Ipsam  porro , inquit,  olei  inunctionem  quis  sermo  scri- 
ptus proditus  docuit  ? Jam  ter  immergi  hominem  , unde  ex  Scriptura 
haustum  ?...  nonne  ex  minime  publicata  , et  arcana  hac  traditione  ? Tri- 
nae hujus  immersionis  meminerunt  quoque  Chrysostomus  hom.  4-  *n  eP* 
ad  Colos.  Cyrillus  hierosolymilanus  catech.  2.  myst.  et  ante  hos  Eusebius 
Caesariensis  lib.  6.  liist.  eccl.  Ecclesia  ergo  graeca  ex  traditione  se  accepis- 
se testatur  baptismum  per  trinam  immersionem  . III.  sed  luculentissima 
quoque  Ecclesiae  latinae  monumenta  demonstrant  usque  ad  saeculum 
i3.  baptismum  trina  immersione  fuisse  collatum  , nam  praeter  canonein 
apostolicum  supra  laudatum  quem  unum  esse  ex  receptis  in  Eccle- 
sia romana  omnes  fatentur , Tertullianus  auctor  antiquissimus  de  coron. 
mil.  cap.  3.  scribit : Aquam  adituri  ...  aliquanto  prius  in  Ecclesia  sub 
antistitis  manu  contestamur  , nos  renuntiare  diabolo  et  pompis  et  an- 
gelis ejus  : dehinc  ter  mergitamur  . Et  cap.  sequenti  affirmat  hunc  alios- 
que  sacros  in  Ecclesia  vigentes  ritus  descendere  ex  traditione  . Saeculo  3. 
nempe  S.  Cypriani  aetate  adeo  communis  erat  trina  immersio  in  con- 
ferendo baptismate  ut  Magnus  in  africa  episcopus  dubitaverit  an  bapti- 
sma per  infusionem  collatum  validum  esset ; unde  Cyprianus  a Magno 


interrogatus  sic  rescribit : Quae  sisti  etiam  , Jili  carissime  , quid  mihi  de 
illis  videatur  qui  in  infirmitate  et  languore  gratiam  Dei  consequuntur : 
an  habendi  sint  legitimi  christiani , eo  quod  aqua  salutari  non  loti  sint , 
sed  perfusi  ? Nos  quantum  etc.  S.  Ambrosius  ita  inscribit  caput  7. 
libri  2.  de  sacramentis , de  triplici  immersione  in  baptismum  , et  tri- 
plici interrogatione  j idem  autem  caput  incipit : Interrogatus  es  , Credis 
in  Deum  Patrem  omnipotentem  ? dixisti : credo  , et  mersisti , hoc  est  se- 
pullus  es  . Interrogatus  iterum ; Credis  in  Dominum  nostrum  J.  C.  et 
in  crucem  ejus  ? dixisti  : credo  , et  mersisti  . Tertio  interrogatus  es  : 
Credis  et  in  Spiritum  sanctum  ? dixisti  : credo , tertio  mersisti  . S.  Hie- 
ronymus in  dial.  adv.  luciferianos : Multa  , inquit , quae  per  traditio- 
nem in  ecclesiis  observantur  auctoritatem  sibi  scriptae  legis  usurparunt , 
velut  in  lavacro  ter  caput  mergitare  . Idem  affirmant  Gregorius  M.  ep. 
43.  Alcuinus  , Amalarius  , Valafridus,  Strabo  9.  saeculi  scriptores.  Idem 
S.  Bernardus  , Hugo  Victorinus , et  Magister  sententiarum  qui  saeculo  12. 
floruerunt.  Idem  denique  S.  Thomas  theologus  praeclarissimus  i3.  sae- 
culi , qui  p.  3.  art.  8.  q.  66.  inquit : Communiter  observatur  in  ba- 
ptismate trina  immersio  , et  ideo  graviter  peccaret  aliter  baptizans , qua- 
si ritum  ecclesiae  non  observans  . IV.  his  omnibus  addi  possunt  eucho- 
logia  graeca  quae  videri  possunt  apud  Goarium , et  ordo  romanus  qui  in 
cap.  de  sabbato  sancio  haec  habet : Acceptis  infantibus  a parentibus  vel 
patrinis  eorum,  baptizantes  eos  sub  trina  mersione , tantum  sanctam  Tri- 
nitatem semel  invocantes  etc. 

Prob.  modo  altera  pars,  quod  videlicet  non  raro  probatus  fuerit  ba- 
ptismus per  unicam  mersionem  collatum.  Nam  I.  initio  saeculi  6.  mul- 
tae Hispaniarum  ecclesiae  quum  ad  magis  magisque  arianorum  haeresira 
vitandam  baptismum  conferre  ceperint  unica  mersione  , Gregorius  M.  no- 
vam illam  consuetudinem  plenis  calculis  approbavit  in  ep.  ad  Leandrum 
ubi  sic  inquit : Reprehensibile  esse  nullatenus  potest , infantem  in  bapti- 
smate vel  ter  vel  semel  mergere  , quando  et  tribus  mersionibus  perso- 
narum Trinitas  , et  in  una  potest  divinitatis  singularitas  designari  . Sed 
quia  nuncusque  ab  haereticis  infans  in  baptismate  tertio  mergebatur , 
fiendum  apud  vos  esse  non  censeo  , ne  dum  mersiones  numerant  , divi- 
nitatem dividant ; dumque  quod  faciebant  faciunt , se  morem  nostrum  vi- 
cisse glorientur . II.  concilii  toletani  IV.  Patres  animadvertentes  consuetu- 
dinem baptizandi  una  vel  trina  mersione  dissidia  et  schismata  excitare  , 
Gregorii  M.  decretum  edito  canone  confirmarunt . Sic  autem  habet  canon 
ille  num.  6.  De  baptismi  sacramento  , propter  quod  in  kispaniis  quidam 
sacerdotes  trinam  , quidam  simplicem  mersionem  faciunt  , a nonnullis 
schisma  esse  conspicitur  , et  unitas  fidei  scindi  videtur : nam  dum  par- 
tes diversae  in  baptizando  quasi  contrario  modo  agunt , alii  alios  non 
baptizato  s esse  contendunt : proinde  quid  a nobis  in  sacramenti  diversi- 
tate faciendum  sit , apostolicae  sedis  informemur  praeceptis,  non  nostram  , 
sed  paternam  ( B.  Gregorii  ) instructionem  sequentes  ...  Quapropter  quia 
de  utroque  sacramento  quod  fit  in  sancto  baptismo  a tanto  viro  reddita 

est  ratio  , quod  ulrumque  rectum  , utrumque  irreprehensibile  in  sancta 
Dei  Ecclesia  habeatur : propter  vitandum  tamen  schismatis  scandalum  , 
vel  haeretici  dogmatis  usum  , simplicem  teneamus  baptismi  rnersionem  , 
ne  videantur  apud  nos  , qui  tertio  mergunt , haereticorum  probare  asser- 
tionem , dum  sequuntur  et  morem  . 111.  Valafridus  Strabo  de  reb.  ec- 
clesiast.  cap.  26.  Alii  trinam  , inquit  , immersionem  volunt  in  similitu- 
dinem triduanae  sepulturae  , ut  in  canonibus  apostolorum  statutum  ha- 
betur, et  romanorum  consuetudo  observat : alii  unam  propter  unitatis  di- 
vinitatem contendunt , ut  in  concilio  tolelano  plenissime  habetur  ; ubi  e- 
tiam  commemoratur  , quod  B.  Gregorius  interroganti  super  haec  Lean- 
dro inter  cetera  ita  responderit : Quia  in  una  fide  nihil  officit  ecclesiae 
consuetudo  diversa  . 

Prob.  3.  pars  , approbatum  nimirum  fuisse  etiam  baptisma  infusione 
collatum  . I.  in  actis  martyrii  S.  Laurentii  ejusque  vita  narratur  hunc  san- 
ctissimum martyrem  baptismum  contulisse  Romano  per  affusionem  , aqua 
nempe  ex  urceo  effusa  super  caput  ejus  , ut  observavit  cl.  Martene,  con- 
firinatque  ex  vetustissima  pictura  existente  adhuc  in  basilica  S.  Laurentii 
in  agro  verano  . Idem  Martene  baptisma  collatum  antiquitus  fuisse  aliquan- 
do per  infusionem  demonstrat  etiam  ex  actis  SS.  Gratiliani  , Bacchi  ju- 
nioris, et  Luidgeri  . Addunt  Mabillonius  et  Ciampinius  varias  antiquas  fi- 
guras in  quibus  baptisma  per  infusionem  collatum  repraesentatur  . II.  Ma- 
gnus in  Africa  episcopus  dubitabat  an  baptismus  clinicorum  qui  nonnisi 
per  infusionem  conferri  poterat  esset  admittendus  , deque  hoc  dubio  scri- 
psit ad  B.  Cyprianum  ut  supra  animadvertimus  . Hic  autem  sic  haesitan- 
ti Magno  respondet : Nos  quantum  concipit  mediocritas  nostra  aestima- 
mus in  nullo  mutilari  et  debilitari  posse  beneficia  divina  ; nec  minus 
aliquid  illic  posse  contingere  , ubi  plena  et  lota  fide  et  dantis  et  sumen- 
tis accipitur  , quod  de  divinis  muneribus  hauritur  : neque  enim  sic  in 
sacramento  salutari  delictorum  contagia  , ut  in  lavacro  carnali  et  secu- 
lari  sordes  cutis  et  corporis  abluuntur  ...  unde  apparet  aspersionem 
quoque  aquae  instar  salutaris  lavacri  obtinere  ...  Et  idcirco  quan- 
tum fide  concipere  et  sentire  nobis  datur  , mea  sententia  haec  est  , ut 
christianus  judicetur  legitimus  , quisquis  fuerit  in  Ecclesia  lege  et  ju- 
re fidei  divinam  gratiam  consecutus  . Aut  si  aliquis  existimat,  eos  nihil 
consecutus  eo  quod  aqua  salutari  tantum  perfusi  sunt  , sed  inanes  et 
vacui  sunt  , non  decipiantur  , ut  si  incommodum  languoris  evaserint , et 
convaluerint , baptizentur  . Haec  tam  clara  sunt  ut  nullo  indigeant  inter- 
prete . III.  idem  baptismus  clinicis  collatus  tamquam  validus  declaratus  et 
habitus  est  a concilio  neocaesariensi  celebrato  anno  3 1 4*  ut  e*  canone  12. 
colligitur , et  a multis  aliis  subsequentibus  conciliis  . Cumque  baptisma 
clinicis  conferri  non  posset  nisi  per  infusionem  aut  aspersionem  , sequi- 
tur baptisma  infusione  collatum  fuisse  approbatum  ab  Ecclesia  . IV.  de- 
mum saeculo  i3.  jam  usus  invalescere  ceperat  baptizandi  etiam  quacum- 
que praecisa  necessitate  per  infusionem  , quum  S.  Thomas  qui  obiit  an. 
1274.  ita  scribat  3.  p.  q.  66.  art.  7.  Quamvis  tutius  sit  baptizare  per 

modum  immersionis  , quia  hoc  habet  communior  usus  ele.  Quod  si  com- 
munior usus  erat  baptisma  conferre  per  immersionem  ut  antiqua  ferebat 
consuetudo , invaluerat  jam  usus  baptizandi  per  infusionem  . 

CONCLUSIO  III. 

Validum  semper  est  baptisma  sive  immersione  trina  vel  una  , sive  af- 
fusione , sive  etiam  aspersione  conferatur  . 

Et  validum  quidem  esse  baptisma  trina  immersione  collatum  non  dif- 
fitentur , imroo  eo  dumtaxat  modo  administratum  gratiam  producere  con- 
tendunt graeci  schismatici  . Valere  etiam  baptismum  per  unicam  immersio- 
nem satis  superiori  conclusione  probavimus  ex  consuetudiue  ecclesiae  Hispa- 
niarum  a Gregorio  M.  approbata  j neque  enim  magnus  ille  Pontifex  per- 
mittere voluisset  Ecclesiam  in  Hispaniis  deficere  si  baptismus  unica  mer- 
sione  collatus  revera  invalidus  esset  . Nec  minus  solide  baptismi  sive  per 
infusionem  sive  per  aspersionem  collati  validitatem  demonstrant  ea  . quae 
superiori  conclusione  produximus , si  namque  veteres  nostri  existimassem 
nullo  alio  modo  baptizari  potuisse  nisi  per  immersionem  , consuetudinem 
hanc  retinendam  esse  quacumque  emergente  necessitate  proculdubio  do- 
cuissent . Quae  licet  ita  se  habeant,  ad  clariorem  nihilominus  veritatis  con- 
firmationem sequentia  addemus  monumenta  . Itaque 

Prob.  i.  ex  ipsa  baptismi  institutione  quae  sic  exprimitur  in  sacris 
litteris  : Euntes  docete  omnes  gentes  , baptizantes  eos  in  nomine  Patris 
elc.  Et  : Nisi  quis  renatus  fuerit  ex  aqua  etc.  Ut  quis  valide  baptismi 
sacramentum  suscipiat  juxta  Christi  Domini  verba,  opus  est  ut  naturali  a- 
qua  abluatur  ; porro  aquae  naturalis  habetur  ablutio  sive  immersione  si- 
ve afTusione  sive  aspersione  sacramentum  administretur ; neque  enim  io 
baptismi  institutione  unum  vel  alterum  abluendi  modum  Christus  deter- 
minavit , ut  ex  recitatis  sententiis  apparet  . 

Prob.  2.  exemplo  Apostolorum  . InAct.  apost.  enim  ap.  2. narratur  Petrum 
in  una  concione  baptismate  tinxisse  circa  tria  millia  hominum  : Qui  ergo 
receperunt  sermones  ejus  , baptizati  sunt  : et  appositae  sunt  in  die  illa 
animae  circiter  tria  millia  . Et  cap.  4.  hoc  idem  dicitur  de  quinque  mil- 
libus virorum  : Multi  eorum  qui  audierant  verbum , crediderunt , et  factus 
est  numerus  virorum  quinque  millia  . Idem  Petrus  in  mamertino  carcere 
Romae  detentus  baptizavit  Processum.  Martinianum  et  multos  milites  . Etiam 
Paulus  Actor.  16.  custodem  carceris  totamque  domum  ejus  baptizavit  . Ast 
inverisimile  omnino  videtur  ut  tot  millia  hominum  tam  brevi  tempori» 
spatio  baptizari  potuerint  per  immersionem  , aut  per  immersionem  admi- 
nistrasse baptismum  principes  apostolorum  in  carceribus  existentes . 

Prob.  3.  testimonio  veterum  Patrum  . S.  Cyprianus  in  ep.  ad  Ma- 
gnum saepe  citata  non  solum  affirmat , sed  Scripturarum  testimoniis  de- 
monstrat valere  baptismum  perfusione  vel  aspersione  consecratum  , ita  enim 
scribit : Nec  quemquam  movere  debet , quod  aspergi  vel  perfundi  viden- 

tur  aegri  , cum  gratiam  dominicam  consequuntur  : quandoquidem  Scri- 
ptura sancta  per  Ezechielem  prophetam  loquatur  , et  dicat  : Et  asper- 

gam super  vos  aquam  mundam  etc.  unde  apparet  aspersionem  quoque 
instar  salutaris  lavacri  oblinere : et  quando  haec  in  Ecclesia  fiunt , ubi 
sit  et  dantis  et  accipientis  fides  integra  , stare  omnia  , et  consummari , 
ac  perfici  posse  majestate  Domini  et  veritate . Alia  ibidem  affert  ex  Scri- 
ptura testimonia  ad  id  coufirmandum  . Non  aliter  sentire  videtur  S.  P.  Au- 
gustinus ubi  lib.  6.  contra  Donat,  cap.  7.  approbat  laudatam  Cypriani 
epistolam  . Accedit  quod  idem  S.  doctor  inquit  tract.  80.  in  Joan.  Hoc 
verbum  fidei  tantum  valet  in  Ecclesia  Dei  , ut  per  ipsum  credentem , of- 
ferentem, benedicentem  , tingentem  etiam  tantillum  mundet  infantem  . Per 
verbum  autem  fidei  intelligit  Augustinus  formam  baptismi , Et  ita  quidem 
sentiebat  Ecclesia  illis  prioribus  saeculis  . Videamus  modo  quid  deinceps 
crediderit . Strabo  Valafridus  noni  saeculi  auctor  in  lib.  de  reb.  eccl.  cap. 
a6.  inquit : Notandum  autem , non  solum  mergendo , verum  etiam  desuper 
fundendo  , mullos  fuisse  baptizatos  , et  adhuc  posse  baptizari  , si  neces- 
sitas sit  : sicut  in  passione  S.  Laurentii  quemdam  urceo  allato  legimus 
baptizatum  j hoc  enim  solet  evenire  cum  provectiorum  granditas  corpo- 
rum in  minoribus  vasis  hominem  tingi  non  patitur.  Circa  autem  duo- 
decimum saeculum  quando  in  Ecclesiam  introduci  cepit  baptizandi  modus 
per  infusionem  loco  immersionis,  nemo  plane  reclamavit  . Quod  argumen- 
to est  fideles  credidisse  mutationem  fieri  non  in  aliquo  dogmate  , sed  in 
re  ad  meram  disciplinam  pertinente,  ac  proinde  nihil  interesse  ad  baptismi 
substantiam  quocumque  modo  ablutio  fiat.  Hinc  Rituale  romaoum  jussu 
Pauli  V.  summi  pontificis  editum  inquit : Baptismus  licet  fieri  possit 
aut  per  infusionem  aquae  , aut  per  immersionem , aut  per  aspersionem , 
primus  tamen  vel  secundus  modus  , qui  magis  sunt  in  usu  , pro  eccle- 
siarum consuetudine  retineantur  . 

SCHOUON 

Ex  verbis  Ritualis  romani  mox  recitatis  facile  deprehendes,  nunc  etiam 
in  latina  Ecclesia  licitum  esse  baptisma  conferre  per  immersionem  . Quod 
ex  alio  Rituali  romano  Gregorii  XIII.  confirmatur  ubi  praescribitur  , quod 
si  baptismus  per  immersionem  sit  conferendus  , baptisterium  humilius  ja- 
ceat , ac  late  patens  cum  suis  gradibus  exlruatur  . Hinc  patet  reccntio- 
res  graecos  nonnisi  per  summam  injuriam  latinos  accusare  quod  veterem 
aboleverint  damnaverintque  consuetudinem. 

Etsi  autem  validum  sit  baptisma  quocumque  ex  tribus  recensitis  mo- 
dis conferatur  , ut  hactenus  demonstravimus  , peccaret  tamen  qui  nulla  co- 
gente necessitate  propriae  ecclesiae  consuetudinem  non  sequeretur  j un- 
de illicite  baptisma  conferret  per  infusionem  minister  ecclesiae  orientalis, 
et  illicite  ecclesiae  occidentalis  se  gereret  baptisma  conferendo  per  im- 
mersionem ubi  ea  non  viget'  consuetudo  . Cujus  rei  rationem  tradit  S.  P. 
Augustinus  in  ep.  54*  alias  118.  ad  Januar.  dicens.  : Nec  disciplina  ulla 

est  in  his  melior  gravi  prudentiaue  chrisliano  , quam  ut  eo  modo  agat 
quo  agere  viderit  Ecclesiam  ad  quamcumque  forte  devenerit . Quod  enim 
neque  contra  jidem  , neque  contra  honos  mores  convincitur , indifferenter 
est  habendum  . 

CAPUT  III. 

Proponuntur  argumenta  adversariorum  et  resolvuntur  . 

Ofcj.  i.cont.  i.  conci.  Discrimen  aliquod  interesse  debet  inter  Joan- 
nis  Christique  baptisma  , sed  in  alio  reponi  nequit  discrimen  illud  nisi  in 
eo  quod  baptisma  Joannis  conferretur  in  aqua  naturali  , illud  autem 
Christi  non  item  , nam  ipse  Joannes  Mattii,  cap.  3.  ajebat : Ego  baptizo 
vos  in  aqua  : qui  autem  post  me  venturus  est , ipse  vos  baptizabit  iit 
Spiritu  sancto , et  igni  . II.  et  discrimen  in  hoc  praecise  consistit  quod 
baptisma  Joannis  in  aqua  , illud  autem  Christi  in  Spiritu  et  igni  sit  con- 
ferendus : Ego  baptizo  vos  aqua  ...  ipse  pos  baptizabit  in  Spiritu , et  igni  . 
III.  nec  metaphorice  sumendum  est  nomen  ignis  , alioquin  regerere  pote- 
rit Calvinus  metaphorice  et  non  litterali ier  sumenda  quoque  esse  verba 
illa  , JSisi  quis  renatus  fuerit  ex  aqua  elc. 

Resp.  Discrimen  quod  inter  Joannis  ac  Christi  baptisma  intercedit  , 
non  repetitur  ex  materia  quae  in  utroque  diversa  sit , sed  tum  ex  forma 
tum  ex  virtute  et  efficacia  . Ex  forina  quidem  , quoniam  baptisma  Christi 
cum  invocatione  Trinitatis  confertur  , non  item  baptisma  Joannis  . Ex  ef- 
ficacia vero , quoniam  baptisma  Joannis  gratiam  sanctificantem  conferebat 
ex  opere  operantis  , intuitu  nempe  poenitentiae  , baptisma  autem  Christi 
sanctificat  homines  ex  opere  operato , virtute  nimirum  et  efficacia  ab  ipso 
Deo  illi  communicata  . Atque  hoc  sensu  intelligenda  sunt  ejusdem  Joan- 
nis verba  in  argumento  allata  , ut  ex  integro  textu  apparet  qui  sic  habet : 
Ego  quidem  baptizo  vos  in  aqua  in  poenitentiam : qui  autem  post  me 
venturus  est  , fortior  me  est  ...  ipse  vos  baptizabit  in  Spiritu  sancto  , et  igni . 

Ad  2.  Nomen  ignis  in  allata  sententia  sumendum  est  metaphorice 
pro  intimo  effectu  Spiritus  sancti  , vel  pro  ignis  specie  qua  idem  Spiritus 
sanctus  in  die  Pentecostes  super  discipulos  descendit.  Eo  loci  ignem  si- 
gnificare internam  Spiritus  saucii  virtutem  passim  affirmant  omnes  latini 
Patres  . Denotare  autem  speciem  ignis  qua  Spiritus  sanctus  illapsus  est  su- 
per apostolos  tenent  Patres  graeei  innixi  auctoritati  Actuum  Apost.  ubi  cap. 
i.  v.  5.  legitur:  Joannes  quidem  baptizavit  aqua  : vos  autem  baptizabi- 
mini Spiritu  sancto  non  post  rnnltos  hos  dies  . Uiramque  explicationem 
amplectitur  Catechismus  rom.  p.  o.  tit.  de  bapt.  n.  7. 

Ad  3.  Verba  Christi , nisi  quis  renatus  fuerit  elc.  lilteraliter , ver- 
ba autem  illa  , in  Spiritu  sancto  , et  igni  metaphorice  revera  sunt  inter- 
pretanda . Et  ratio  est,  quoniam  Apostoii  aquam  naturalem  ii»  consecrando 
baptismate  adhibuerunt  . Ecclesia  universa  usque  ad  praesentem  aetatem 
uon  aliter  evangelicam  illam  sententiam  intellexit  nisi  lilteraliter , nec  ali- 
ter baptisma  contulit  nisi  per  aquam  . E contra  vero  pauci  iique  a ve- 

ritate  aberrante»  homine»  illud  teuimonium  , in  Spiritu  sancto  ,et  igni 
intellexerunt  litteraliter , eaque  de  causia  ab  Ecclesia  fuere  proscripti  tam- 
quam  haeretici  . 

Obj.  2.  Calvinus  . Nomen  aquae  in  dominica  sententia  non  significat 
materiam  baptismi . Nam  nomine  Spiritus  sancti  in  eadem  sententia  non 
intelligitur  certe  materia  baptismi  . Unde  nec  nomine  aquae  . 

Resp,  Quum  enim  baptisma  sit  sacramentum  , adeoque  constare  debe- 
at sensibili  signo  , facile  intelligitur  aquam  naturalem  quidem  quae  sen- 
sibilis est  , non  autem  Spiritum  sanctum  esse  materiam  baptismi . Hinc 
semper  Ecclesia  per  aquam  in  laudato  testimonio  materiam  , per  Spiritum 
sanctum  vero  virtutem  et  efficaciam  baptismatis  intellexit. 

Urgebis  adhuc . Dominica  sententia  , nisi  quis  renatus  fuerit  ex  a* 
qua  , non  aliter  quam  metaphorice  revera  accipienda  est . Ergo  etc.  Prob. 
Illa  a Christo  prolata  , sic  Nicodemus  obstupefactus  respondit : Quomo- 
do potest  homo  nasci , cum  sit  senex?  Numquid  potest  in  ventrem  ma~ 
tris  suae  iterato  introire , et  renasci  ?...  Quomodo  possunt  haec  fieri  ? Cui 
subdidit  Christus : Tu  es  magister  in  Israel , et  haec  ignoras  ? Sane  , si 
litterali  sensu  aquae  nomen  sumendum  esset , immerito  Christus  inscitiae 
Nicodemum  accusasset , res  enim  hactenus  inaudita  fuerat  ut  naturalis 
aqua  vim  haberet  delendi  peccata  . Sensu  ergo  metaphorico,  non  litterali 
voluit  Christus  ut  a se  prolata  sententia  , nisi  quis  renatus  fuerit  ex 
aqua  etc . intelligeretur  . 

Resp.  Nicodemum  a Christo  inscitiae  accusatum  fuisse  non  quod  mo- 
dum ignoraret  novae  per  baptismum  nativitatis  , id  siquidem  hactenus  inau- 
ditum fuerat , sed  quod  ignoraverit  rem  ipsam  , nempe  fieri  posse  ut  ho- 
mo naturaliter  natus,  spiritualiter  renascatur;  unde  merito  ei  objurgavit, 
Tu  es  magister  in  Israel , et  haec  ignoras  ? Rem  ita  se  habere  patet  legen- 
ti laudatum  Joannis  caput  3. 

Dices  . Evangelica  sententia  , nisi  quis  renatus  etc.  hunc  sensum  ha- 
bere videtur  : ISisi  quis  renatus  fuerit  ex  Spiritu  aqueo- , qui  totus  rae- 
taphoricus  est . Nam  in  graeco  textu  legitur  , ex  aqua  , et  spiritu  , •( 
u««w  tai  n«V««c  , quae  phrasis  idem  significare  videtur  ac  si  quis  diceret  , 
nisi  quis  renatus  fuerit  ex  spiritu  abluente  quasi  aqua  . Nec  officit  quod 
etiam  io  graeco  textu  habeatur  particula  ««V  ct  , illa  namque  particula  ex- 
plicativa  est , quemadmodum  in  ep.  ad  Colos,  cap.  2.  v.  8.  Ne  quis  vos 
decipiat  per  philosophiam  , et  inanem  fallaciam  , hoc  est  per  inanem  fal- 
laciam philosophiae  . Hujus  rei  exempla  innumera  sunt  in  Scriptura  . 

Resp.  falsam  esse  allatam  Grotii  interpretationem  , duo  eniin  distincte 
recensentur  in  textu  Joannis , aqua  nimirum  et  Spiritus  , unde  intelligi- 
mus  aquam  esse  extrinsecam  baptismi  materiam  , Spiritum  vero  internam 
sacramenti  virtutem  , ut  universa  semper  tenuit  traditio  Ecclesiaeque  pra- 
xis  exemplo  apostolorum  innixa  . Nec  refert  quod  in  graeco  textu  habea- 
tur, ex  aqua , et  Spiritu  , absque  addito  sancio  , additum  enim  illud  subin- 
telligitur  lum  quia  Praecursor  jam  dixerat , ille  vos  baptizabit  in  Spiritu 
sancto  , tum  quia  nomine  Spiritus  in  sacris  litteris  saepe  intelligitur  tertia 

Trinitatis  persona  juxta  illud  Marci  t.  Vidit  caelos  apertos  , el  Spiritum 

tamquam  columbam  descendentem  . Multoque  minus  officit  quod  dictum 
est  de  particula  copulativa  et  , neque  enim  semper  est  explicativa  ; alio- 
qnin  illis  Christi  verbis  , baptizantes  eos  in  nomine  Patris  , et  Filii  , et 
Spiritus  sancti  demonstrari  non  posset  Trinitas  personarum  . 

Obj.  2.  adv.  eamd.  i.  conci,  duo  historica  facta  quae  demonstrant 
aquam  naturalem  non  esse  materiam  remotam  baptismi  . I.  Joannes  Mo- 
scus in  prato  spirit.  cap.  176.  et  Nicephorus  hist.  lib.  3.  cap.  37.  narrant 
juvenem  quemdam  judaeum  per  deserta  loca  iter  -habentem  , ad  extremas 
redactum  angustias  baptismum  a sociis  petiisse  , cumque  deesset  aqua  co- 
mites itineris  ter  arenam  in  cum  injecerunt  invocato  nomine  Trinitatis  . 
Baptistna  illud  validutn  fuisse  probavit  eventus  , juvenis  enim  febre  ac  si- 
ti pene  resolutus  extemplo  convaluit  ; ex  quo  sequitur  ut  urgente  saltem 
necessitate  ad  valide  consecrandum  baptisma  minime  necessaria  sit  aqua  . 
II.  Stephanus  III.  summus  pontifex  probavit  baptismum  in  casu  necessita- 
tis collatum  in  vino  , interrogatus  enim  de  quodam  presbytero  qui  aqua 
deficiente  puerum  in  vino  baptizaverat,  ita  Stephanus  respondet : Si  in  vi- 
no  quis  propterea  quod  aquam  non  inveniebat , periclitantem  infantem 
baplizavit , nulla  exinde  ei  adscribilur  culpa  . Infantes  sic  permaneant 
in  baptismo  . 

Resp.  ad  1.  collatum  in  arena  baptismum  , de  quo  Joannes  Moscus 
et  Nicephorus  , fuisse  omnino  nullum  et  irritum  , nam  iisdem  narrantibus 
scriptoribus  judaeus  ille  fuit  deinceps  baptizalus  in  aqua  . Moscus  enim 
ibidem  inquit : Visum  beato  Dionysio  mittere  fratrem  illum  ad  sanctum 
Jordanem  , ibique  baptizari  . Nicephorus  autem  : Ille  vero  ( nempe  epi- 
scopus ) admiratione  stupens  Ecclesiam  consuluit , cui  visum  est  aqua 
instipet'  ad  eum  modum  initiatum  , juxta  Ecclesiae  traditionem  abluen- 
dum esse  . Recuperata  vero  a judaeo  per  miraculum  valetudo  ferventem 
illius  fidem  demonstrat  , non  sacramenti  validitatem  . 

Ad  2.  dico  1.  rescriptum  illud  aut  incertum  esse  aut  saltem  aliena 
manu  corruptum  , nam  nonnulli  codices  illud  adscribunl  Slephano  II.  alii 
pontifici  ejusdem  nominis  111.  alii  deDique  Siricio  qui  saeculo  4*  Ec- 
clesiam rexit  . Immo  codex  S.  Mariae  laudunensis  laudatam  sententiam 
ndseribit  Slephano  episcopo  tornacensi , ita  enim  concluditur  codex  : f inis 
definitionum  Stephani  Papae  tomacensis  . 2.  Existimat  Natalis  Alexan- 
der hist.  eccl.  saec.  8.  cap.  r.  art.  6.  errorem  in  textum  negligentia  ama- 
nuensium irrepsisse  , atque  hoc  modo  legendum  esse  : Nulla  ei  ( sacerdo- 
ti ) adscribilur  culpa  , si  sic  infantes  permanserint  . Quod  si  verum  sit , 
definitio  excusat  quidein  ministrum  a culpa  et  vinculo  excommunicatio- 
zfis  , non  declarat  autem  validum  esse  baptisma  . 3.  Denique  respon- 
dent alii , quod  dato  etiam  quod  rescriptum  illud  sit  roinnni  Ponti- 
ficis > nec  fuerit  unquam  corruptum  , non  proinde  catholicae  sententiae 
quidquam  officit,  est  enim  rescriptum,  inquiunt , romani  Pontificis  cx  pri- 
vata persona  non  ex  cathedra  loquenlis  . Nititur  haec  responsio  auctori- 
tati codicis  laudunensis  ubi  legitur:  Domnus  Papa  Stephanus  in  cari - 

si  aco  vitia  brilanniaco  monasterio  ad  interrogata  haec  dedit  responsa  . 

Obj.  3.  adv.  3.  conci.  Cornelius  romanus  pontifex  in  concilio  60. 
episcoporum  Romae  habito  Novatiani  antipapae  baptisma  quod  infusio- 
ne non  trina  immersione  consecratum  fuisset , in  lectulo  enim  mortis  ba- 
ptismum accepit,  nullum  et  irritum  declaravit  ; sic  namque  ait  apud  Eu- 
sebium  hist.  eccl.  1.  6.  cap.  43.  Dum  jam  jarnque  moriturus  creditur  , in 
ipso  in  quo  jacebat  lectulo  , perfusus  baptismum  suscepit , si  tamen  hu- 
juscemodi baptismum  suscepisse  dicendus  est . 

Resp.  Cornelius  irritum  censuit  Novatiani  baptismum  per  infusionem 
receptum  quoad  effectum  sacramenti , non  quoad  ejusdem  sacramenti  sub- 
stantiam . Mos  erat  primis  illis  temporibus  in  Ecclesia  receptissimus  ut 
baptizati  in  lectulo  mortis  irregulares  haberentur , adeoque  non  poterant 
ad  sacros  ordines  promoveri . Et  quidem  merito  . Quomodo  enim  poterant 
alios  docere  arcana  fidei  rcligionisque  mysteria,  et  sacerdotii  munera  obi- 
re qui  rerum  earumdem  ignari , necessitate  ducti  et  metu  mortis  potius 
quam  studio  fidei  permoti  ad  baptismum  pervenerant  ? Hinc  canon  apo- 
stolicus  superiori  cap.  a nobis  laudatus  deponi  jubet  episcopum  vel 
presbyterum  qui  non  tria  unius  mysterii  baptismata  perfecerit  . Et  ra- 
tionem addit  ab  ea  quam  mox  attulimus  minime  discrepantem  , concilium 
neocaesaricnse  can.  12.  Quia  non  ex  proposito  fidei  illorum  , sed  ex  ne- 
cessitate descendit  . Ex  quibus  apparet  baptismum  clinicorum  habitum 
fuisse  antiquitus  tamquam  illicitum  , nou  vero  tamquam  nullum  et  irri- 
tum , quum  nullibi  legatur  hujusmodi  clinicos  fuisse  rebaptizatos  . Nova- 
tianus  ergo  qui  dum  moriturus  credebatur  in  ipso  lectulo  mortis  bapti- 
smum suscepit,  nec  adhuc  a morbo  liberatus  ad  sacros  ordines  contra  ec- 
clesiasticam regulam  universoque  repugnante  clero  conscenderat  dubi- 
laudi  locum  dedit  an  ejusdem  baptismatis  gratiam  fuerit  revera  conse- 
cutus, praesertim  cum  schisma  ab  eo  subinde  excitatum  non  subobscure 
indicaverit , timore  mortis  , non  christianae  fidei  studio  commotum  sc  ba- 
ptismum petiisse  , atque  id  verbis  illis  exprimere  voluit  sanctissimus  ponti- 
fex , si  tamen  hujuscemodi  baptismum  suscepisse  dicendus  est  - 

Obj.  4*  coiit,  eamd.  3.  conci.  Magnus  africanus  episcopus,  dc  quo  su- 
perioTi  cap.  dubitavit  de  validitate  baptismi  a clinicis  recepti  , unde  il- 
la aetate  certum  non  erat  baptisma  pev  infusionem  consecratum  sacramen- 
ti substantiam  non  immutare  . 

Resp.  1.  Sunt  nonnulli  qui  censent  Magnum  dubitasse  dumtaxat  de 
effectu,  nou  de  valore  baptismi  .Et  sane,  inquiunt,  si  tota  legatur  Cypriani 
epistola  nihil  in  illa  invenitur  quod  pro  certo  statuat  dubitasse  Magnum 
de  valore  baptismi.  Verum  his  non  asseutior , quoniam  Cyprianus  hisce 
verbis  propositam  sibi  a Magno  quaestionem  exponit  : Quaesisli  etiam  quid 
mihi  de  illis  videatur  , qui  in  inprnxilate  et  languore  gratiam  Dei  con- 
sequuntur , an  habendi  sint  legitimi  christiani , eo  quod  aqua  salutari 
non  loti  sint  , sed  perfusi  . Quid  est  autem  inquirere  an  aliquis  sit  legi- 
timus christianus,  nisi  dubitate  an  ille  valide  sit  haptizatus  ? 

* Resp.  2.  Magnum  dubitasse  quidem  de  clinicorum  baptismatis  vali <■ 

ditate  , sed  acquievisse  responsioni  B.  Cypriani  qui  multis  argumentis  o- 
stendit  diversum  baptizandi  ritum  sacramenti  substantiam  non  immutare  , 
Nec  quemquani  movere  debet  quod  priscis  illis  temporibus  aliquis  sub- 
dubitaverit  de  valore  baptismi  per  infusionem  collati,  ritus  enim  baptizan- 
di per  trinam  immersionem  erat  communis,  e contra  non  omnibus  vera 
Ecclesiae  doctrina  circa  modum  baptizandi  satis  perspecta  erat . 

Instabis.  Atqui  cum  Magno  episcopo  africano  dubitabat  communiter 
ipsa  Ecclesia  de  valore  baptismi  clinicorum  / quod  patet  ex  responsione 

S.  Cypriani  qui  licet  baptismum  illum  validum  existimaret  , suam 

nihilominus  sententiam  non  uti  certam  proposuit  , sed  cuique  facul- 
tatem reliquit  seutiendi  prout  ipsi  libuerit : Qua  in  parte  nemini  vere - 

cundia  et  modestia  nostra  praejudicet , quominus  unusquisque  quod  pu- 
taverit sentiat , et  quod  senserit  faciat.  Quod  argumento  est  etiain  ipsum 
Cyprianum  dubium  haesisse  de  hujuscemodi  baptismatis  validitate  . 

Resp,  S.  Cyprianum  non  dubitanter,  sed  assertive  ac  definiens  suam 
de  clinicorum  baptismo  sententiam  tradidisse,  multa  enim  ad  illam  ad- 
struendam  prophetarum  oracula  et  testimonia  Scripturarum  in  medium 
adducit . Relege  S.  doctoris  verba  cap.  superiori  relata  . Quod  vero  cui- 
que suarn  sequendi  opinionem  fecerit  facultatem,  id  non  dubitationis , sed 
modestiae  et  humilitatis  indicium  est.  De  quaestione  enim  agebatur  non 
adhuc  in  Ecclesia  exploratissima,  nec  in  aliquo  concilio  expresse  definita  . 
E contra  qui  in  lectione  S,  Cypriani  hospes  omnino  non  fuerit  ignorar» 
non  potest  quanta  esset  hujus  sancti  viri  animi  lenitas  . Illam  certe  ad- 
miratus est  et  laudibus  extulit  S.  P.  Augustinus  mullis  in  locis  et  prae- 
sertim in  libris  de  baptismo  adv.  donatistas. 

Sed  inquies  . Interim  S.  Cyprianus  permittit  illum  qui  in  infirmitate 
per  infusionem  baptizatus  fuit,  iterum  baptizari  si  de  sui  baptismi  dubitet 
validitate  : Si  aliquis  existimat  eos  nihil  consecutos  , eo  quod  aqua  sa- 
lutari tantum  perfusi  sint , non  decipiantur  , ut  si  incommodum  languoris 
evaserint , et  convaluerint , baptizentur  . Non  ergo  S.  Cyprianus  sententiam 
suarn  tamquam  certam  habebat  . 

Resp.  Ita  animo  comparatus  erat  sanctissimus  martyr  ut  adversarios 
suos  numquam  damnaret  nisi  haeretici  essent.  Hujus  rei  specimen  habe- 
mus iu  causa  rebaptismi  , nam  licet  ipse  pro  certo  teneret  collatum  ab 
haereticis  baptismum  esse  iterandum , nunquam  tamen  pacis  et  concor- 
diae vincula  fregit  cum  iis  qui  venientes  ab  haeresi  non  rebaptizabant  . 
E contra  quum  ille  qui  in  lectulo  mortis  sacramentum  baptismi  suscepe- 
rat , se  minime  baptizatum  existimaret  , donec  ineluctabile  dubium  abjice- 
ret , ut  prppriae  saluti  consuleret  debebat  proculdubio  iterum  baptizari . 
Ad  dubium  autein  abjiciendum  satis  non  erat  sola  Cypriani  auctoritas  , quum 
nihil  ea  aetate  definite  pronuntiatura  esset  circa  diversum  baptizandi  ritum 
ab  Ecclesia  . 

Obj.  5.  adv.  camd.  3.  conci.  Veteres  Patres  tam  graeci  quam  latini 

rumque  loca  citavimus  eap.  superiori  inter  eoncl.  a.  probationes  . Est 
ergo  ritus  irinae  mersionis  necessarius  ad  baptismi  validitatem  . 

Resp.  Veteres  Patres  ritum  trinae  immersionis  accensent  apostolicis 
traditionibus  perlinentibus  ad  disciplinam  , non  pertinentibus  ad  fidem  . 
Traditiones  ad  fidem  vel  mores  spectantes  nullo  modo  certe  abrogari  vel 
mutari  possunt . Quae  vero  pertinent  ad  disciplinam  pro  temporum  loco- 
rum et  circumstantiarum  diversitate  et  opportunitate  mutari  , suspendi 
et  etiam  abrogari  possunt . Regula  fidei  , inquit  Tertullianus  1.  de  vel. 
virg.  cap.  i.  una  ornnino  est,  sola  immobilis,  irreformabilis  ...  cetera  jam 
disciplinae  et  conversationis  admittunt  novitatem  correctionis  , operan- 
te scilicet  et  proficiente  usque  in  finem  gratia  Dei  . Porro  sancti  Patres 
ritum  trinae  immersionis  annumerant  traditionibus  apostolicis  pertinentibus 
non  ad  fidem  et  mores , sed  ad  disciplinam  ; nam  iidem  sancti  Patres  et 
universalis  Ecclesia  quae  est  falli  nescia  aliquibus  in  casibus  non  raro 
usurparunt  ritum  baptizandi  per  infusionem  et  etiam  per  aspersionem  , ut 
multis  praecedenti  cap.  demonstravimus  . 

Instabis  . Atqui  ritum  baptizandi  per  trinam  immersionem  adnumc- 
rant  Patres  inter  traditiones  ad  fidem  spectantes  , ergo  etc.  Cbrysostomus 
in  hom.  de  fide  , Omnibus  mysteriis  , inquit , v eluti  sigillum  imponens 
dominus  in  tribus  mersionibus  aquae  unum  baptisma  discipulis  suis  tra- 
didit . Consimilia  habet  Pelagius  2.  in  ep.  ad  Gaudent . 

Resp.  Praeceptum  Christi  juxta  laudatos  Patres  non  cadit  absolute  su- 
pra trinam  immersionem , sed  supra  rem  per  trinam  mersionom  signi- 
ficatam , videlicet  supra  invocationem  sanctissimae  Trinitatis . Et  revera 
post  allata  in  argumento  verba  ita  Chrysostomus  prosequitur : Unum 
baptisma  discipulis  suis  tradidit , dicens  : Euntes  docete  omnes  gentes , 
baptizantes  eos  in  nomine  Patris  , et  Filii , et  Spiritus  sancti  . Clarius 
etiam  id  exprimit  Pelagius  Papa  cujus  haec  verba  sunt:  Multi 
qui  in  nomine  solummodo  Christi  , una  etiam  mersionc  se  asserunt  ba- 
ptizare ; evangelicum  vero  praeceptum  , ipso  domino  et  Deo  Salvatore  no- 
stro Jesu  Christo  tradente  , nos  admonet  in  nomine  Trinitatis  , trina  e- 
tiam  mersionc  sanctum  baptisma  unicuique  tribuere  , dicente  Domino  di- 
scipulis suis  : ite , baptizate  omnes  gentes  in  nomine  Patris  , et  Filii  , 
et  Spiritus  sancti  . Deinde  dici  etiam  potest  sanctos  Patres  affirmantes  Chri- 
stum praecepisse  baptismum  per  trinam  immersionem  , accepisse  praecepti 
nomen  latiori  quodam  sensu,  quatenus  nimirum  ejusdem  Christi  Domini 
exemplum  qui  proctldubio  per  immersionem  baptizalus  est , tacitum  quod- 
dam nobis  traditum  praeceptum  ipsis  visum  est . 

Dices  . Iu  conferendo  baptismate  exprimi  debet  Trinitas  personarum, 
ut  ex  allata  responsione  colligitur;  ast  baptisma  collatum  unica  mersioue, 
Trinitatem  personarum  non  exprimit  . 

Resp.  ISecesse  non  est  ut  Trinitas  personarum  exprimatur  per  usum 
materiae  , sed  salis  est  ut  significetur  per  usum  lormae  ; quod  certe  ex- 
presse fit  etiam  in  baptismate  coi  lato  vel  per  unicam  mersionem  vel  per 
allusionein  vel  etiam  per  aspersionem  . 

Sed  inquies  . Ritum  per  unicam  mersionem  haplizandi  primi  inve- 
• xerunt  eunomiani  refutati  in  hoc  a Theodoreto  qui  lib.  4*  hacretic.  fabul. 
cap.  3.  Ipse , inquit  de  Eunomio  , subvertit  quoque  sancti  baptismi  ri- 
tum a Christo  et  apostolis  traditum  , et  contrariam  legem  aperte  tu- 
lit dicens  , non  oportere  ter  mergere  eum  qui  baptizatur . 

Resp,  Ex  concilio  constantinopolitano  I.  can.  x.  constat  eunomia- 
norum  baptisma  esse  iterandum  propterea  quod  sacramenti  formam  cor- 
rumpebant j morem  ergo  deturpandi  formam  quam  * cum  una  mersione 
etiam  extra  necessitatem  adhibebant  eunomiani  reprehendit  TUeodoretus  $ 
unde  post  allata  verba  statim  subdit : Nec  Trinitatem  invocare  , sed  se- 
mel baptizare  in  mortem  Christi  , 

CAPUT  IV. 

De  forma  sacramenti  Baptismi  . 

Ingens  quidem  fuit  numerus  hominum  qui  yel  ab  ipsis  Ecclesiae  in- 
cunabulis errarunt  circa  materiam  baptismi  , ut  hujus  lib.  cap.  a.  obser- 
vavimus . Sed  non  miuores  numero , ut  arbitror,  fuerunt  qui  peccarunt  in 
ejusdem  sacramenti  formam,  i.  Nonnulli  ignoti  nominis  haeretici,  quorum 
pravam  consuetudinem  damnant  can.  48*  inter  apostolicos , et  Vigilius  Pa- 
pa ep.  a.  cap.  6.  baptizabant  in  tribus  patribus  , aut  in  tribus  filiis,  aut 
in  tribus  paracletis*  ejecti  propterea  ab  Ecclesia  Dei . a.  Valentiniani  seu 
gnostici  , ut  testis  est  S.  Irenaeus  1.  i.  adv.  haer.  cap.  ai.  hac  forma 
baptismum  consecrabant:  In  nomine  ignoti  Patris  universorum , in  veri- 
tate omnium  genitrice  , in  eo  qui  in  Jesum  descendit , in  unione , et  re- 
demptione , et  communione  virtutum  . 3.  lidem  haeretici  , et  marcosii  a 
quodam  Marco  sic  nuncupati  , sed  gnosticorum  soboles  et  ipsi  saepe  u- 
surpabaut  inter  baptizandum  hebraica  quaedam  vocabula  ad  superstitionem 
traducta  quae  juxta  Irenaeum  erant  hujusmodi : basema  , chainossi  , baea- 
nora  , mystudia  , ruada  , casta  , babophor  , calathi  , hoc  est : id  quod 
virtutem  omnem  exuperat , invoco  , quod  Itix  et  spiritus  bonus  et  vi- 
ta nominatur , quoniam  in  corpore  regnasti . Sic  illa  vertit  Irenaeus  . 
4-  Paulianistae  a Paulo  samosateno  , sabelliani  a Sabefiio  , et  photiniani 
a Photino  quum  divinas  personas  in  Trinitate  non  distinguerent,  hanc 
pravam  illorum  fidem  exprimere  voluerunt  etiam  per  formam  baptismatis; 
unde  pessime  illam  corruperunt  . Hinc  samosatenses  seu  paulianistae  re- 
baptizari jussi  sunt  a concilio  nicaeno  I.  can.  19.  Concilium  Constantino- 
politanum  I.  rejecit  baptismum  sabellianorum  , et  arelatense  II.  illud  pho- 
tinianorum  quod  vana  nempe  et  irrita  forma  uterentur . 5.  Evangelicam 
formam  abjiciebant  montanistae  quoque  seu  cataphrygae  baptizantes  in 
Patrem  , et  Filium  , et  Montanum  , sive  Priscillam , ut  inquit  Basilius 
in  ep.  can.  ad  Amphilorh.  tamquam  pagani  propterea  habiti  a Patribus 
concilii  C-P.  I.  can.  7.  Eos  iterum  baptizari  jubet  can.  8.  concilii  lao- 
diceni . 6.  De  arianis  apud  eruditos  quaestio  est  au  et  ipsi  baptismatis 

formam  violaverint , aliis  absolute  affirmantibus,  absolute  negantibus  aliis  . 
Puto  Athanasiurn  or.  3.  atque  HieroDyrnum  iu  dial.  adv.  Lucif.  aflir- 
mantes  arianos  baptizare  in  creatorem  et  creaturam  , et  in  Spiritum  san- 
ctum servum  , loqui  non  de  prolatione  formae  , sed  de  fide  et  animo  pro- 
ferentis , nam  Alhanasius  eadem  or.  3.  ubi  haec  aflirraat  , ita  scribit : 
Qui  cum  Ario  sentiunt  , licet  quod  scripta  sunt  retineant  , et  nomina 
pronuncient , eos  tamen  qui  ab  illis  accipiunt  baptismum  , decipiunt 
et  eludunt  . Et  Hieronymus  loco  mox  laudato  appellat  Hilarium  orbis 
Deucalionem  , quod  arianos  rebaptizassct : atque  adeo  certa  non  videtur 
sententia  illorum  qui  tenent  omnes  arianos  perversam  baptismatis  formani 
fabricasse  . E contra  Theodorus  lector  lib.  n.  collectan.  narrat  Deuterium 
arianum  episcopum  in  baptismate  cujusdam  Barbae  hanc  usurpasse  for- 
mam : Baptizatur  Barbas  in  nomine  Patris , per  Filium  , in  Spiritu  san- 
cto . Et  Airnonius  floriacensis  lib.  3.  hist.  francor.  cap.  4*  testatur 
Bruuichild/em  seu  Brunam  filiam  regis  Gothorum  ab  arianis  baptizatam 
aliud  recepisse  in  Galliis  per  manus  catholicorum  baptisma  . Unde  seqnitur 
ut  nec  absolute  negari  possit  arianos  violatae  baptismatis  formae  reos  non 
fuisse  . Crediderunt  ergo,  veteres  arianos  retinuisse  cum  catholicis  baptismi 
formam  quoad  sonutn  verborum  , recentiores  vero  et  praesertim  gothos 
illam  juxta  eorum  pravam  fidem  ausos  esse  corrumpere  . j.  Recentiores 
haeretici  luthcrani  et  calvinistac  nemini  dubium  quin  nobiscum  integram 
incorruptamquc  retineant  in  consecrando  baptismate  evangelieam  formam  . 
Sed  quum  existiment  sola  fide,  non  sacramentis  homines  justificari  , non 
dubitarunt  affirmare  valere  baptismum  quibuscumque  consecretur  verbis  , 
dummodo  in  nomine  Domini,  non  in  nomine  hominis  consecratio  fiat  . Vi- 
de Luthcrum  de  babyl.  capt.  et  Zuinglium  lib.  de  vera  et  fals.  relig. 
Atque  hi  sunt  varii  haereticorum  errores  circa  formam  baptismi 

Catholici  omnes  sive  graeci  sive  latini  in  hoc  conveniunt , ut  utri- 
que firma  fide  teneant  non  valere  baptismum  nisi  forma  illius  expressam 
sanctae  Trinitatis  contineat  invocationem  . Sed  non  nihil  inter  se  differunt 
in  reliquis  verbis  . Et  quoad  graecos  ita  illorum  forma  se  habet : Bapti- 
zatur servus  vel  serva  Dei  IS.  in  nomine  Patris  , et  Filii  , et  Spiritus 
sancti  . Anien  . Multa  de  hac  graecorum  forma  inquirere  solent  theologi. 
Et  quidem  i.  an  illa  depreoaliva  sil  vel  enuntiativa?  Veteres  scholastici 
dcprecativam  illam  existimarunt , propterea  quod  persuasum  ipsis  erat  so- 
litos fuisse  graecos  dicere  , non  baptizatur  servus  etc.  sed  baptizetur  ser- 
vus elc.  Verum  deceptos  hac  in  re  fuisse  insignes  ceteroquin  theologos 
demonstrant  recentiores  omnes  eruditi  tum  ex  vulgatis  orientalium  eu- 
ehologiis  in  quibus  legitur  , baptizatur , non  baptizetur  , tum  quia  etiamsi 
dicerent , baptizetur  , non  sequeretur  formam  illam  esse  dcprecativam,  pro- 
pterea quod  verbum  baptizetur  esset  imperativi  , non  optativi  modi,  quod 
sufficit  ut  forma  sit  enuntiativa  . Neque  reponere  juvat  non  solum  ru- 
des , sed  etiam  celebriores  scholasticos  , imo  et  Eugeninm  IV.  summum 
Pontificem  credidisse  graecos  in  baptismatis  forma  pronnneianda  dicere  con- 
suevisse , baptizetur  , non  baptizatur  , nam  insigniores' scholastici  vel  iguo- 
Tom.  VII.  Marcellius  Theol.  4 


26 

rarunt  graecam  linguam,  yel  decepti  sunt  ab  affinitate  inter  graecum  b***»?*™  f 
et  latinum  baptizetur , rudiores  vero  jurarunt  in  verba  magistri . Eugenius 
autem  IV.  utrumque  pronuntiatura  a graecis  fuisse  credidit  ,•  unde  in  in- 
str.  pro  armenis  inquit.;  Non  negamus  quin  et  per  illa  verba,  bapti- 
zetur talis  servus  Christi  etc.  vel  baptizatur  manibus  meis  talis  etc.  Qui- 
nirao  sunt  qui  arbitrentur  in  recitatis  Eugenii  verbis  ulrobique  legi , ba- 
ptizatur , erroremque  in  textum  irrepsisse  , quum  verbum  baptizatur  oc- 
currat  in  bulla  Leonis  X.  quae  incipit , accepimus  nuper  , et  in  alia  Cle- 
mentis VU.  provisionis  nostrae  . Inquiri  solet  a.  an  laudata  forma  grae- 
coruui  sit  penes  illos  antiqua  . Euchologia  certe  a mille  et  amplius  an- 
nis edita  referunt  baptismi  forma  in  totidem  verbis  expressam  ac  modo  in 
usu  sit , apud  graecos . 3.  Quaeritur  cur  graeci  in  forma  baptismatis  mi- 
nistri personam  non  exprimant  ? Et  satis  probabilem  caussam  afferunt  theo- 
logi , ut  nimirum  illorum  exterminaretur  error  qni  valorem  sacramenti  a 
fide  et  probitate  ministri  pendere  autumabant , aut  saltem  at  omnis  tol- 
leretur schismatis  occasio  , ne  quis  scilicet  supra  alios  extolleretur  , quod 
a praestantiori  ministro  baptismum  acceperit,  ut  accidit  aliquando  tempo- 
re apostolorum  , quemadmodum  constat  ex  ep.  ad  Cor.  i.  cap.  i.  Hinc 
Chrysostomus  horn.  i.  in  Aet.  apost.  scribit:  Non  dixit  Christus : Fos 
vero  ego  baptizo  in  Spiritu  sancto  , sed  baptizabimini  , nos  docens  ut 
modeste  de  nobis  sentiamus  . t\.  Denique  ne  singula  persequar  solet  inqui- 
ri an  valida  sit  baptismatis  forma  graecorum  ? Nemo  id  sane  inficiari  po- 
terit, numquara  enim  latina  Ecclesia  baptizatos  a graecis  rebaptizavit  . Et 
jure  quidem  , nam  in  formae  substantia  conveniunt  omnino  cum  latinis 
quum  exprimant  invocationem  Trinitatis  , actionem  baptizantis  et  subje- 
ctum coi  conferunt  sacramentum  . Et  haec  pauca  pro  instituti  nostri  ra- 
tione-delibasse  sufficiat  circa  formam  graecorum  . 

Quoad  laLinos  spectat  ita  forma  baptismi  penes  illos  se  habet : Ego 
te  baptizo  in  nomine  Patris , et  Filii  , et  Spiritus  sancti  . De  hac 
etiam  multa  disputare  solent  theologi  .Et  i.  an  forma  iila  sit  vere  le- 
gitima ? Ac  talein  quidem  esse  patet  ex  decreto  Eugenii  IV.  pro  instr. 
arrnen.  ex  concilio  tridcnlino  sess.  7.  can.  4*  ct  e*  consensu  universae 
occidentalis  ecclesiae  , ut  missa  faciam  ritualia  omnia  et  praesertim  Gre- 
go: ii  XIII.  et  Pii  V.  Imo  et  ipsi  novatores  lulherani  et  calvinistae  non 
alia  in  consecrando  baptismate  utuntur  forma  quam  illa  . 2.  Quaeri  solet 
utrum  forma  haec  vere  sit  antiqua  ? Nemo  plane  in  dubium  illius  antiqui- 
tatem revocare  poterit  si  animadvertat  reperiri  illam  in  terminis  in  sa- 
•cramentario  Magni  Gregorii  qui  non  tamquam  rem  novam,  sed  tamquam 
ritum  in  ecclesia  iatina  receptum  earndem  fortnarn  describit  . 3.  Inquiri- 
tur an  latinorum  forma  sit  perfecta?  Atque  perfectam  esse  facile  demon- 
stratur ex  eo  quod  contineat  invocationem  Trinitatis  et  exprimat  actum 
tingendi  ac  ministerium  baptizantis  . Quae  hactenus  relatae  sunt  quaestjun- 
gulae  facillimam  habent  , ut  patet  ex  dictis,  solutionem  . Majoris  sane  mo- 
menti mihi  videntur  tria  alia  quae  theologorum  calamum  olim  exercuerunt, 

Quorum  primum  est , an  ad  baptismi  validitatem  requiratur  verbum 

baptizo , sive  baptizatur , quo  actus  baptizantis  exprimitur . Negativam 
sententiam  sustinuit  olim  Petrus  cantor  cui  non  multo  post  subscripsit 
Praepositivus  qui  affirmat  suo  tempore  hanc  fuisse  doctrinam  facultatis 
parisiensis . Eodem  saeculo  12.  in  eadem  versabatur  opinione  Stephanus 
episcopus  tornacensis,  ut  patet  ex  illius  epistola  ad  Pontium  claramon- 
tanum  episcopum . Reliqui  autem  theologi  sive  veteres  sive  recentiores 
affirmant  verbum  baptizo  , baptizatur , sive  aliud  huic  aequi  valens  quod 
actum  exprimat  baptizantis,  necessario  requiri  ad  substantiam  baptismi . 

Altera  quaestio  est  utrum  distincta  invocatio  divinarum  personarum 
sit  absolute  necessaria  ad  baptismi  valorem  ? Multi  ex  antiquis  scolasticis 
et  Magister  sententiarum  praesertim  Cajetanus , Adrianus  alii  existimarunt 
validum  esse  baptisma  collatum  in  solo  nomine  Christi  , contendentes  u- 
nius  personae  invocationem  implicite  continere  invocationem  aliarum . A- 
lio  et  quidem  impio  ducti  principio  hanc  sententiam  propugnant  etiam 
sociniani , Zuinglius  , Episcopi us , et  Vossius,  quum  enim  hi  arbitrentur- 
justificationem  a fide  v non  a visibili  sacramento  esse  repetendam,  satis  est, 
inquiunt , ad  fidem  excitandam  unius  tantum  personae  invocatio  . 

Tertium  denique  quod  in  controversiam  trahitur  est , num  apostoli 
baptizaverint  aliquando  solo  invocato  nomine  Christi  ? Dubitationi  huic 
occasionem  dederunt  loca  nonnulla  Actuum  apostolicorum  in  quibus  enun- 
ciatur,  discipulos  Domini  baptisma  contulisse  catechumenis  in  nomine  Je- 
su  . Et  S.  Thomas  quidem  ac  S.  Bonaventura  quos  postea  sequuti  sunt 
multi  eorum  discipuli  autumarunt  nullum  revera  esse  baptisma  consecra- 
tum sine  expressa  Trinitatis  invocatione  , sed  cum  apostolis  fuisse  dispen- 
satum ut  in  solo  Christi  nomine  baptisma  conferrent  ad  majorem  venerabili 
eidem  nomini  existimationem  conciliandam  . Ita  illi . Sed  opinio  isthaec  peni- 
tus fere  antiquata  est  in  scholis  contrarium  sentientibus  plerisque  ex  scho- 
la etiam  sanctorum  Thomae  et  « Bonaventurae . His  adnotatis  modo  sit 

CONCLUSIO  I. 

Ut  sacramentum  baptismi  valeat , necessario  requiritur  verbum 
baptizo  , vel  baptizatur , aut  aliud  aequivalens  quo  actus 
baptizantis  exprimitur . 

Prob.  i*  ex  universalis  Ecclesiae  praxi  quae  illud  Christi  Domini  ora- 
culum , baptizantes  eos  in  nomine  ctc.  ita  intellexit  ut  semper  sacrile- 
gio duxerit  omittere  vocem  baptizo  vel  baptizatur . Hinc  omnes  rituales 
libri  quibus  ab  antiquis  temporibus  usi  semper  sunt  et  adhuc  utuntur, 
latini , graeci , syri , aegyptii , aliique  populi  , formam  baptismi  exhibent 
cum  verbo  baptizo  sive  baptizatur . Cumque  id  quod  per  universam  ser- 
vatur Ecclesiam  ab  apostolica  traditione  descendere  credendum  sit , con- 
sequitur sententiam  nostram  ad  fidem  pertinere  . 

Prob.  2.  ex  rescripto  Alexandri  111.  rom.  pontif.  Quum  in  claramon- 
tana  dieocesi  pessima  invaluerit  consuetudo  ut  ia  necessitatis  articulo  ba- 

piisrna  conferretur  absque  illa  clausula  ego  le  baptizo  , sed  solis  verbis 
ia  nomine  Patris  etc.  Pontius  episcopus  claramontaDus  de  ejusmodi  for- 
ume  dubitans  integritate  consuluit  Stephanum  tornacensem  qui  non  defi- 
niendo sed  opinando  tantum  baptismum  absque  verbo  baptizo  collatum 
approbavit.  Non  acquievit  Pontius,  deque  eadem  re  scripsit  ad  Mauriliuni 
parisiensium  episcopum  , qui  talem  baptismum  absque  ulla  haesitatione  ir- 
ritum declaravit  dicens:  Nisi  haec  verba  simul  a quocumque  et  qua- 
cumque lingua  proferantur , baptismum  esse  non  credimus  . Ne  diligen- 
tiam ullam  praesul  claramontanus  omitteret  , tandem  controversiae  hujus 
definitionem  petiit  ab  Alexandro  lll.  tunc  summo  Pontifice.  Hic  autem' 
ita  rescripsit : ,Si  quis  puerum  ter  in  aqua  merserit  in  nomine  Patris 
et  Filii  , et  Spiritus  sancti , atnen  , et  non  dixerit  , ego  te  baptizo  in 
nomine  Patris , et  Filii , et  Spiritus  sancti,  amen  , puer  non  est  baplizatus 

Confirmatur  allatum  mox  argumentum  ex  Innocentio  IV.  qui  in  lib. 
3.  decr.  cap.  2.  tradit  ad  formae  substantiam  pertinere  verbum  bapti- 
zo . Quod  si  aliqua  provincia  esset  quae  nunquam  formam  nostram 
accepisset  , et  verba  dicta  , et  alia  aequi  pollenti  a nostris  diceret , debent 
haberi  pro  baptizatis  . Ac  denique  Alexander  VIII.  damnavit  hanc  pro- 
positionem : Valuit  aliquando  baptismus  sub  hac  forma  collatus  , inno- 
mine Patris  , cl  Filii , et  Spiritus  sancti , praetermissis  illis  . c*o  te 
baptizo  . S 

CONCLUSIO  II. 

Irritum  est  baptisma  sine  distincta  trium  personarum 
invocatione  collatum  . 

Prob.  1.  ex  Scripturis.  Matth.  cap.  28.  v.  19.  Christus  ita  alloquitur 
apostolos  : Euntes  docete  omnes  gentes  , baptizantes  cos  in  nomine  Pa- 
tris, et  Filii,  et  Spiritus  sancti  . Quae  verba  universa  traditio  et  Ecclesiae 
praxis  , ut  ex  infra  dicendis  apparebit,  testantur  intelligenda  esse  de  prae- 
cepta trium  personarum  invocatione  adhibenda  in  consecratione  baptisma- 
tis . Imo  sic  illa  intellexit  etiam  Apostolus  in  ep.  ad  Ephes.  cap.  5.  20. 

ubi  ad  laudatum  dominicum  praeceptum  alludens  inquit : Christus  di- 
lexit  Ecclesiam  , et  seipsuni  tradidit  pro  ea  , ut  illam  sanctificaret,  mun- 
dans lavacro  aquae  in  verbo  vitae  . Interrogat  Chrysostornus  hom.  20.  in 
ep.  ad  Ephes.  In  quonam  dixit  verbo  ? Respondet : in  nomine  Patris , et 
Filii  , et  Spiritus  sancti  . 

Prob.  a.  cx  perpetua  Ecclesiae  consuetudine  . Graeci  enirn,  syri , cophti, 
latini  nunquam  validum  existimarunt  baptisma  quod  in  nomine  trium 
divinarum  personarum  non  esset  collatum  , ut  cx  orientalibus  cuchologiis 
et  ex  latinis  ritualibus  patet  . Hinc  arelatense  l.  concilium  can.  8.  jubet, 
ut  qui  baptizati  non  fuerint  in  nomine  Patris  , et  Filii  , ct  Spiritus  san- 
cti , iterum  baptizentur . Concilium  nicaenum  I.  admittit  baptismum  no- 
valianoruin  , illum  vero  paulianistarum  rejicit  , quia  paulianistae  in  no- 
mine Patris , et  Filii , et  Spiritus  sancti  minime  baptizabant ; et  nova - 

tiani  iisdem  tremendis  venerandisque  nominibus  baptizant , inquit  Inno- 
centius 1.  iri  ep.  a<l  episcopos  Macedoniae  cap.  5.  Brevi  dicam,  innumera 
sunt  Ecclesiae  universalis  statuta  praecipientia  iterandum  esse  baptisma  si- 
ne expressa  divinarum  personarum  invocatione  collatum. 

Prob.  3 i ex  sanctorum  Patrum  consensione  . Justinus  martyr  in  apoh 
2.  In  nomine  , inquit , rerum  cunctarum  parentis  , et  Domini  Dei , et 
Salvatoris  nostri  C.  et  Spiritus  sancti  in  aqua  tum  lavantur  . Ter- 
tullianus idem  tradit  multis  in  locis  , et  in  lib.  praesertim  adv.  Praxcam 
cap.  36.  ubi  sic  loquitur:  Mandavit  , ut  tingerent  in  Patrem , et  Fi- 
liumet  Spiritum  sanctum  ; non  in  unum  , nam  nec  semel  , nec  ter  ad 
singula  nomina  in  personas  singulas  tingimur  . Cyprianus  in  ep.  ad  Ju- 
bajau.  ex  professo  refutavit  nonnullos  affirmantes  valere  baptismum  colla- 
tum in  solo  nomine  Christi  , inquit  enim  : Denique , ubi  post  resurrectio- 
nem Domini  apostoli  ad  gentes  mittuntur  , in  nomine  Patris  , et  Filii , 
et  Spiritus  sancti  baptizari  gentiles  jubentur  ....  Quomodo  ergo  quidam, 
dicunt  foris  extra  Ecclesiam , modo  in  nomine  Jesu  Christi , ubicumque  , 
et  quomodocumque  gentilem  baptizaluni  remissionem  peccatorum  conse- 
cui posse  , cum  ipse  Christus  gentes  baptizare  jubeat  in'  plena  et  adu- 
nata Trinitate  ? Basibus  lib.  de  Spiritu  sancio  cap.  1 2.  Oportet , inquit  , 
inviolabilem  manere  traditionem  ...  Sicut  enim  credimus  in  Patrem  , et 
Filium , et  Spiritum  sanctum  , sic  et  baptizamur  in  nomine  Patris  , et 
Filii , et  Spiritus  sancti  . Ambrosius  lib.  de  myster.  cap.  4*  scribit:  Nisi 
baptizalus  fuerit  in  nomine  Patris  , et  Filii  , et  Spiritus  sancti  remis- 
sionem non  potest  accipere  peccatorum  , S.  P.  Augustinus  lib.  3.  de 
foapt.  cont.  donatistas  cap.  i 5.  ait  : Si  evangelicis  verbis  , in  nomine  Pa- 
tris , et  Filii,  et  Spiritus  sancti,  Marcion  baptismum  consecrabat,  inte- 
grum erat  sacramentum  . Et  lib.  6.  cap.  2 5.  Certa  itta  evangclica  ver- 
ba sine  quibus  non  potest  baptismus  consecrari , tantum  valent  etc.  Mit- ' 
to  aliorum  Patrum  sententias  quas  vide  apud  Joan.  Laur.  Berti  , Tourne-  * 
iy  , 1’  Hermenier  , Juvcnin  , aliosque . 

CONCLUSIO  III. 

improbabilis  omnino  est  .opinio  illorum  qui  tenent  apostolos 
in  solo  nomine  Christi  bapiizasse  » 

Prob.  1.  ex  dictis  superiori  conci,  ex  iis  enim  luculentissime  appa- 
ret Christum  Dominum  antequam  in  caelum  ascenderet  communicasse 
apostolis  supremam  suam  potestatem  , Data  esi  mihi  omnis  potestas  , at- 
que expressum  imposuisse  praeceptum  baptizandi  in  nomine  trium  perso- 
narum : Euntes  ergo  docete  omnes  gentes > baptizantes  eos  in  nomine  Pa- 
tris , et  Filii , et  Spiritus  sancti  . Quod  praeceptum  apostolis  primo  , 
deinde  reliquis  Ecclesiae  pastoribus  corumdem  apostolorum  successoribus 
fuisse  impositum  ipsi  adversarii  concedunt  , ast  improbabile  omnino  est 
apostolos  Chiisti  praecepto  non  obtemperasse . Imo  facto  constat  illud  a- 

dimplevisse  adamussim  , nec  baptisma  consecrasse  nisi  in  nomine  totius 
Trinitatis  . Nam  in  Act.  apost.  cap.  19.  narratur  Paulum  ephesios  inter- 
rogasse , si  Spiritum  sanctum  accepistis  credentes  ? Cumque  illi  respon- 
dissent , neque  si  Spiritus  sanctus  est  , audivimus  , Apostolum  addidisse  , 
in  quo  ergo  baptizati  estis  ? sive  ut  in  graeco  texta  habetur  , in  quid 
ergo  baptizati  estis  ? Supponebat  itaque  apostolus  baptisma  Christi  non  alio 
unquam  modo  a reliquis  discipulis  administratum  fuisse  qnam  in  nomi- 
ne Patris , et  Filii  , et  Spiritus  sancti . 

Prob.  a.  praecipuum  adversariorum  fundamentum  evertendo . Ratio 
igitur  cur  adversae  sententiae  patroni  arbitrantur  apostolos  in  solo  nomi- 
ne Jesu  baptizasse  est , quia  Christus,  inquiunt,  cum  ipsis  dispensavit  ut 
nomen  Jesu  quod  judaeis  scandalum  erat,  gentilibus  stultitia,  honorificen- 
tius exciperetur . Haec  vero  ratio  omnino  falsa  est  et  quidem  multis  de 
causis.  1.  Si  Christus  cum  apostolis  dispensasset  circa  formam  baptismi, 
nonne  dispensationis  hujus  vestigium  aliquod  extaret  in  priscis  monumen- 
tis ? Ast  altum  de  hac  re  tum  in  Scripturis  tum  in  sanctis  Patribus  silen- 
tium . Scriptura  meminit  formae  a Christo  praeceptae , baptizantes  in  no- 
mine Patris , et  Filii , et  Spiritus  sancti  , sed  dispensationis  non  meminit  .- 
Sancti  Patres  saepe  affirmant  legem  esse  a Christo  latam  , ut  baptisma  con- 
secretur in  nomine  trium  personarum  , sed  ubinam  dispensationem  illam 
commemorant  ? a.  Verisimile  ne  est  Christum  qui  saepe  inculcabat  apo- 
stolis ut  facerent  quae  ipse  mandaverat  statim  post  promulgatam  legem 
de  forma  baptismi  , voluisse  in  illa  dispensare  ? 3.  Cui  bono  haec  dispen- 
satio ? Ut  nimirum  conciliaretur  gloria  nomini  Jesu  quod  erat  judaeis 
scandalum,  stultitia  gentibus . At  etiam  Trinitas  erat  judaeis  et  gentilibus 
humanae  mentis  figmentum  , unde  hac  eadem  de  caussa  debebant  bapti- 
sma conferre  in  nomine  totius  Trinitatis . 4*  Consecrando  baptisma  in  no- 
mine Trinitatis  magis  honorabatur  venerandum  Jesu  nomen  , quia  profer- 
tur una  cum  nomine  Patris  in  quem  gentiles  et  judaei  credebant . 5.  De- 
nique si  adversariorum  allata  ratio  subsisteret , etiam  modo  necessum  fo- 
ret baptizare  judaeos  ac  gentiles  in  solo  nomine  Jesu,  quum  etiam  nunc 
nomen  illud  sit  scandalum  judaeis  , gentilibus  stultitia  . 

CAPUT  V. 

/ 

Adversariorum  argumenta  proponuntur  ac  resolvuntur  . 

Obj.  1.  adv.  1.  conci.  Argumentum  ex  Christi  verbis,  euntes  doce-> 
te  omnes  gentes , baptizantes  eos  etc.  a nobis  deductura  ad  demonstran- 
dum necessaria  esse  illa  verba  , ego  te  baptizo  , aut  aequivalentia  ad  ba- 
ptismi validitatem  , nullius  roboris  esse  videtur . Nam  eodem  modo  dixit 
Christus , baptizantes  eos  , ac , docete  omnes  gentes  , sed  necesse  non 
est  ut  minister  dicat , ego  te  doceo , ad  recte  praedicandum  , ergo  neque 
necessaria  sunt  illa  verba  , ego  te  baptizo  , ad  valide  baptizandum  . a. 
Moyses , Glias , aliique  V.  ac  N.  Testamenti  sancti  miracula  ediderunt 

absque  eo  quod  dicerent , ego  miraculum  patro  , sic  etiam  ergo  et  in 
casu  nostro . 

;Resp.  in  iis  quae  sacramenta  spectant  standum  esse  voluntati  insti- 
tutoris . Ideo  ad  recte  annuntiandum  verbum  Dei  necessaria  non  sunt  in 
ministro  illa  verba  , ego  (e  doceo  , et  ad  valide  baptizandum  requirun- 
tur illa  , ego  te  baptizo  , quia  Christus  Dominus  praedicationis  et  bapti- 
smi auctor  voluit  ut  haec  , non  illa  a ministro  proferantur . Sic  autem 
-voluisse  Christum  non  diguoscimus  quidem  ex  Scriptura  ubi  nihil  expres- 
se habetur , sed  ex  constanti  traditione  , quum  Ecel?sia  verba  illa  , ego 
te  baptizo  , non  illa  alia,  ego  te  doceo  , semper  usurpaverit . 

Ad  3.  dico  i.  argumentum  nimis  probare , nam  qui  miracula  patra- 
runt nullum  quandoque  protulerunt  verbum  ; unde  si  consistat  argumen- 
tum , sequitur  ministrum  baptismi  ad  verum  consecrandum  sacramentum 
non  teneri  proferre  formam  , in  nomine  Patrii , et  Filii , et  Spiritus  san- 
ati , quod  est  absurdum . * 

Resp.  a.  Christus  baptismatis  institutor  voluit  ut  sacramentorum  ma- 
teria certis  verbis  consecraretur , non  voluit  autem  ut  consecraretur  ver- 
bis materia  miraculorum  . 

Obj.  a.  cont.  a.  conci.  Ideo  ad  valorem  baptismi  requiritur  distin- 
Cta  personarum  invocatio  quoniam  Christus  dixit , baptizantes  eos  in  no- 
mine Patris  etc.  Ast  haec  ratio  nulla  est , nam  etsi  Apostolus  in  ep.  ad 
Cor.  cap.  io.  v.  3i.  dixerit,  5/Ve  ergo  manducatis  , sive  bibitis  ...  omnia 
in  gloriam  Dei  facite  $ et  ad  Coloss.  cap.  3.  omne  quodeumque  facitis 
in  verbo  aut  in  opere , omnia  in  nomine  Domini  Jesu  Christi  , non  se- 
quitur teneri  nos  dicere  inter  manducandum  et  bibendum  , ego  mandu- 
co , vel , ego  bibo  in  gloriam  Dei  , vel  in  nomine  Domini  Jesu  Chri- 
sti . Ergo  a pari  etc. 

Resp.  negando  paritatem  . Ratio  discriminis  est  quoniam  universalis  et 
constans  Ecclesiae  traditio  semper  perpetuoque  credidit  verba  Christi  , non 
item  verba  Apostoli  continere  praeceptum  de  prolatione  formae . Et  merito 
quidem  , quia  Ecclesia  optime  novit  Christum  illis  verbis  , baptizantes  eos 
in  nomine  Patris  etc.  instituisse  proprie  dictum  novae  legis  sacramentum 
quod  necessario  verbis  consecrari  debet,  novit  autem  Apostolum  praecepis- 
se ut  omne  opus  deliberatum  referatur  in  Dei  gloriam,  ut  ex  i.  ad  Cor. 
cap.  io.  clarius  apparet,  quod  proculdubio  heri  potest  absque  ulla  expres- 
sa prolatione  verborum . 

Obj.  3.  adv.  eamd.  a.  conci.  S.  Ambrosius  lib.  i.  de  Spiritu  sancto 
cap.  3.  luculentissime  docet  ad  baptismi  validitatem  unius  vel  alterius  per- 
sonae sufficere  invocationem ; sic  enim  inquit : Si  unum  in  sermone  con - 
prehendas  , aut  Patrem  , aut  Filium  , aut  Spiritum  sanctum  , fide  au- 
tem, nec  Patrem  , nec  Filium  , nec  Spiritum  sanctum  abneges  plenum  est 
fidei  sacramentum  . Et  paullo  infra  : Rationem  sequamur , quia  qui  unum 
dixerit , Trinitatem  signavit.  Si  Christum  dicas  , et  Deum  Patrem  a 
quo  unctus  est  Filius  , et  ipsum  qui  uncius  est  Filium  , et  Spiritum 
sfp\clu,m  quo  .unctus  est  , designasti  ...  > 

Resp.  missis  variis  ftsque  non  spernendis  theologorum  responsionibus , 
S.  Ambrosium  allata  in  argumento  sententia  loqui  de  invocatione  unius  ?el 
alterius  personae  quam  in  sermone  comprehendere  debet  non  qui  mi- 
nistrat, sed  qui  recepit  baptismum,  ita  ut  sensus  sit , suum  producere  effe- 
ctum baptisma  receptum  ab  eo  qui  postquam  in  fide  recte  instructus  est  , 
antequam  ad  sacramentum  accedat  interrogatus  a ministro  an  credat  ? pro- 
priam exprimit  fidem  per  confessionem  unius  vel  alterius  personae,  non 
abnegatis  in  corde  aliis  duabus  , quia  qui  imum  dixerit , Trinitatem  si- 
gnavit . Hanc  esse  mentem  S.  doctoris  patet  i.  ex  eo  quod  si  allata 
verba  sumenda  essent  de  forma  pronuntianda  a ministro , sequeretur  bapti- 
sma collatum  ab  eo  qui  singulas  quidem  invocat  sanctae  Trinitatis  perso- 
nas , sed  rectam  de  illis  fidem  non  habet  ut  sunt.  ariani,e^  macedoniaah, 
esse  prorsus  invalidum  , nam  statim  post  relata  in  argumento  verba  sub- 
dit : Ita  quamvis  Patrem , et  Filium  , et  Spiritum  sanctum  dicas  , et  aut 
Patris  , aut  Filii  , aut  Spiritus  sancti  minuas  potestatem  , vacuum  est 
omne  mysterium  i Quod  si  e contra  Ambrosii  sententiam  intelliga- 
mus  dc  suscipientibus  baptismum  optime  cohaeret  ''sensus , - quoniam  in. 
eo  qui  ad  baptismum  accedit  cura  non  recta  fide  de  Trinitate,  vacuam  reb 
vera  est.  omne  mysterium  . 2.  Ex  eo  quod  Ambrosius  ad  mentem  suam  de- 
clarandam affert  exemplum  eunuchi  reginae  candacis  qui  baplizatus  •in 
Christo  , plenum  mysterium  consecutus  est  . Ast  quomodo  aethiops  regi- 
nae candacis  baptizatus  in  Christo  ? Audiamus  id  ox  Act.  apost.  cap.  8. 
Ait  eunuchus  r ecce  aqua , quid  prohibet  me  baptizari  ? Dixit  autem  Phi- 
lippus : si  credis  ex  toto  corde , licet : et  respondens  ait  : Credo  Filium 
Dei  esse  Jesum  Christum  , et  jussit  stare  currum  ; et  descenderunt  uter- 
que in  aquam , Philippus  et.  eunuchus  , et  baptizavit  eum.  Ad  hoc  re- 
spiciens sanctissimus  praesul  inquit  : Nunc  consideremus  utrum  quemad- 
modum in  Christi  nemine  plenum  esse  legimus  baptismatis  sacramentum , 
ita^  etiam  sancto  Spiritu  nuncqpato  , nihil  desit  ad  mysterii  plenitudi- 
nem arationem  sequamur  , quia  qui  unum  dixerit  , Trinitatem  signavit. 

3.  Quoniam  paullo  ante  recitata  in  argumento  verba  Ambrosius  dixerat  , 
Plenum  autem  est  ( sacramentum  ) si  Patrem  , et  Filium  , et  Spiritum 
sanctum  fatearis  ; si  unum  neges  , lotum  subrues.  Fateri' autem  Trini- 
tatem , nihil  aliud  est  nisi  credere  , quemadmodum  illam  negare  est  nOn 
eredere  .*  Unde  fit'  ut,  cum  immediate  subdit  , et  quemadmodum  si  unum 
in  sermone  comprehendas , aut  Patrem  etc.  non  loquatur  nisi  de  fide  ne- 
cessaria ad  plenitudinem  mysterii  . Ast  fides  ad  plenitudinem  mysterii  non 
in  ministro  , ut  initio  animadvertimus  , bene  vero  in  suscipiente  baptismum 
necessaria  est . -4*  Denique  quia  sanctissimus  doctor  in  lib.de  myster.  cap. 

4.  dissertissime  affirmat  ad  baptismi  validitatem  necessario  requiri  ut  mi- 

nister singulas  exprimat  divinas  personas  . Relege  illius  verba  cap.  iupe- 
riori  conci,  a.,  ••  • • \ 

. Instabis:  Atqui,  loquitur  Ambrosius  de  verbis  adhibendis  a miaistro 
baptismi,  aitque  sufficere  unius  vel  alterius  personae  invocationem,  ergo 
etc.  Nam  Nicolaus  I.  in  resp.  ad  consul,  bulg.  haec  ad  rem  nostram 

habet : A quodam  Judaeo  , nescitis  utrum  christiano  an  pagano  , mul- 
tos in  patria  vestra  baptizatos  asseritis  ; et  quid  de  his  sit  agendum 
consulitis  . Iii  profecto  si  in  nomine  sanctissimae  Trinitatis  , vel  tan- 
tum in  nomine  Christi , sicut  in  actis  apostolorum  legimus  , baptizati  sunt , 
unum  quippe  idemque  est , ut  S.  exponit  Ambrosius  , constat,  eos  non 
osse  baptizandos  . 

Resp.  Nicolaum  a bulgaris  interrogatam  fuisse  dumtaxat  circa  validi- 
tatem baptismi  collati  a quodam  dc  quo  dubium  erat  an  christianus  es- 
set vel  paganus  . Quam  quaestionem  optime  definivit  Pontifex  dicens  va- 
lidum esse  hujusmodi  baptisma  . Obiter  deinde  aliquid  addere  voluit  de 
forma ' qua  baptizarunt  apostoli  , deque  Ambrosii  sententia  circa  eamdem 
formam  de  quo  proculdubio  interrogatus  non  fuerat . Priorem  tradens  re- 
spoDsionein  loquutus  est  tamquam  romanus  Pontifex  universalisque  Eccle- 
siae caput  . In  altera  autem  addenda  responsione  peculiarem  suam  sequu- 
tus  est  opinionem  loquens  tamquam  doctor  privatus  . Absque  piaculo  igi- 
tur a privata  ejus  sententia  recedere  possumus  . Ita  Bellarmious  lib.  4*  de 
rom.  pont.  Canus  lib.  6#  de  locis  , Vasquez  , Syhiius  , Tournely  , et  alii 
quamplurimi  . 

Obj.  4*  cont.  eamd.  a.  conci.  S.  Bernardus  interrogatus  ab  Henrico 
archidiacono  an  ratum  sit  baptisma  collatum  puero  periclitanti  in  nomi- 
ne crucis  sub  hac  forma  : Baptizo  te  in  nomine  Dei  , et  sanctae  et  ve- 
rae crucis  , respondet , Ego  vere  hunc  baptizatum  puto  . 

Resp.  epistolam  Bernardi  ad  Henricum  archidiaconum  aurelianensem 
criticis  emunctioris  naris  videri  omnino  spuriam  , et  unam  ex  triginta  quae 
S.  doctoris  operibus  additae  sunt,  nam  ut  cetera  omittam  doctissimus  Ms- 
billonius  praef.  ad  op.  S.  Bern.  testatur  epistolam  illam  in  paucis  manu- 
scriptis  inveniri  , nec  in  ullo  alio  praeterquam  in  sorbonico  exemplari 
valde  mutilo  illam  invenisse  . Alii  alias  tradunt  responsiones  quas  brevi- 
ter collegit  Laurentius  Berli  lib.  3r.  cap.  9.  de  th.  discipl.  quem  consulas. 

Obj.  3.  adv.  eamd.  2.  conci,  cum  Cajetano  . Valet  baptismus  collatus 
sub  hac  formula  : Ego  te  baptizo  in  nomine  Trinitatis  , nam  idem  est 
dicere  , in  nomine  Trinitatis  , ac  singulas  personas  nominare  . 

Resp.  idem  esse  revera  dicere  , in  nomine  Trinitatis  , ac  in  nomine 
Patris  , et  Filii  , et  Spiritus  sancti . Sed  ubi  sermo  fit  de  sacramentis 
standum  est  voluntati  institutoris . Christus  porro  qui  baptismum  instituit 
voluit  ut  illius  forma  in  his  verbis  consisteret  , Ego  te  baptizo  in  nomi- 
ne Patris  , et  Filii , et  Spiritus  sancti  , non  , in  nomine  Trinitatis  . Sic 
autem  voluisse  Christum  docet  nos  constans  ac  perpetua  Ecclesiae  praxis 
et  traditio,  ut  in  superioribus  diximus  . Neque  in  hisce  rebus  standum  est 
humanae  ratiocinationi,  alioquin  ratum  esset  baptisma  cum  hac  forma  con- 
secratum : Ego  te  baptizo  in  nomine  genitoris  , et  geniti , et  proceden- 
tis ab  utroque  , quod  tamen  aperte  negat  S.  Thomas  3.  p.  q.  66.  art.  5. 
ad  7.  in  quem  locum  commentaria  edidit  Cajetanus  . 

Obj.  6.  cont.  3.  conci,  in  Act.  apost.  Petrus  ita  loquens  inducitur 
fcap.  a.  v.  38.  Poenitentiam  agite  , et  baptizetur  unusquisque  vestrum  in4 

nomine  Jesu  Christi  , in  remissionem  peccatorum  vestrorum  • Et  cap.  8. 
v.  12.  legitur:  In  nomine  Jesu  Christi  baptizabantur  viri  ac  mulieres. 
Et  cap.  io.  v.  48.  Et  jussit  ( Petrus  ) eos  baptizari  in  nomine  Domini 
Jesu  Christi  . Hujus  generis  alia  occurrunt  in  Actibus  apostolorum  , ex  qui. 
bus  colligitur  apostolos  revera  consecrasse  baptismum  io  solo  nomine  Chri- 
sti , unde  improbabilis  non  est  illorum  opinio  ctc. 

Resp.  i.  in  nomine  laudatis  in  testimoniis  aliisque  consimilibus 
non  significare  formam  baptismi  , sed  auctoritatem  vel  virtutem  aut  ba- 
ptismum Jesu  Christi , ita  ut  sensus  sit : Apostoli  baptizarunt  auctoritate  et 
virtute  Christi  vel  baptismo  instituto  ab  eodem  Christo , non  quod  ba- 
ptisma contulerint  invocato  solo  ejusdem  Christi  nomine  . Quod  in  no- 
mine Christi  significet  in  virtute  et  in  auctoritate  Christi  patet  ex  pluri- 
bus sacrae  Scripturae  locis  , nam  Actor,  cap.  4*  v.  7.  ita  judaei  interro- 
garunt Petrum  postquam  claudum  sanaverat:  In  qua  virtute , aut  in  quo 
nomine  fecistis  hoc  cos  ? Marci  cap.  ult.  v.  17.  sic  ait  Christus  discipulis 
suis  : In  nomine  meo  daemonia  ejicient  . Et  ne  multus  simy  psal.  48.  v.  G. 
inquit  David  : I11  nomine  ejus  spernemus  insurgentes  in  nobis  . Quemad- 
modum igitur  iis  i»  locis  in  nomine  significat  in  virtute  et  in  auctorita- 
te, ita  in  Actibus  quando  dicitur  apostolos  baplizasse  in  nomine  Christi  r 
sensus  est  baptisma  contulisse  in  virtute  et  auctoritate  Christi  . Quod 
autem  allatis  in  sententiis  baptizare  in  nomine  Christi  significet  apostolos 
baptizasse  baptismo  Christi  , non  obscure  colligitur  ex  iisdem  Actibus  apo- 
stolorum in  quibus  narratur,  etiam  post  Christi  mortem  discipulos  Joan- 
nis  solitos  fuisse  fideles  lingere  ejusdem  Joannis  baptismate  . Ad  innuen- 
dum ergo , eos  quos  tingebant  apostoli  baptizatos  fuisse  non  Joannis  , 
sed  Christi  baptismate , inquit  Scriptura  apostolos  baptizasse  in  nomine 
Christi.  Audias  Lucam  in  Actibus  cap.  lg.  Factum  est  ...  ut  Paulus  ... 
veniret  Ephesum  , *et  inveniret  quosdam  discipulos  . Dixitque  ad  eos  : si 
Spiritum  sanctum  accepistis  credentes  ? At  illi  dixerunt  ad  eum  : Sed 
neque  si  Spiritus  sanctus  esty  audivimus  . Ille  vero  ait : In  quo  ergo  ba- 
ptizati  estis  ? Qui  dixerunt  : In  Joannis  baptismate . Dixit  autem  Pau- 
lus : Joannes  baptizavit  baptismo  poenitentiae  populum  , dicens  : In  eum 
qui  venturus  esset  post  ipsum  , ut  crederent , hoc  est  in  Jesurn  . His  au- 
diti.sr  baptizati  sunt  in  nomine  Domini  Jesu . Vides  quod  baptizare  in 
nomine  Jesu  idem  sit  ac  baptizare  baptismo  instituto  a Christo  ?■  Magis 
adhuc  confirmatur  responsio  nostra  verbis  Facundi  herraianensis  qui  in 
opere  trium  cap.  lib.  1.  ita  loquitur  r Quod  autem  in  nomine  Jesu  hi  y 
quos  memoravimus  , baptizati  narrantur  , non  ex  eo  credendum  arbitror 
quia  non  in  nomine  Patris , et  Filii , et  Spiritus  sancti  baptizati  sunt , ut 
etiam  in  ipsis  servaretur  verbis  a Domino  constituta  forma  baptismi : 
sed  quia  hoc  erat  insinuandum  y quod  baptismo  novo  fuerint  baptizati  r 
sufficere  judicatum  est  ad  discretionem  ipsius  novi  baptismi  solum  no- 
men Domini  Jesu  memorare , quod  neque  in  baptismo  Joannis  , neque: 
in  aliis  baptismis  judaici  ritus  interserebatur . Ceterum  illis  sacris  ver- 
bis r i de  st  in  nomine  Patris  > et  Filii  , et  Spiritus  sancti  baptizati  mihi 
videntur  . 

Resp.  a.  Dato  etiam  quod  Lucas  in  Act.  apost.  per  illa  verba  , ba~ 
plizati  sunt  in  nomine  Jesu  , innuere  velit  formam  sacramenti  , ut  adver- 
sarii contendunt , non  proinde  .sequitur  apostolos  baptisma  consecrasse  cum 
sola  invocatione  nominis  Filii,  praetermissis  Patre,  ac  Spiritu  sancto  . j.  Quo- 
niam in  eisdem  Actibus  cap.  a.  dicitur  Petrum  annuntiasse  Jesum  crucifi- 
xum , et  cap.  8.  Philippum  eunucho  reginae  candacis  evangelizasse  Jesum  . 
Dicent  propterea  adversarii,  Petrum  et  Philippum  una  cum  fide  in  Filium 
non  praedicasse  etiam  fidem  in  Patrem  et  Spiritum  sanctum?  Absit.  Er- 
go a pari,  etiamsi  in  Actibus  dicatur  apostolos  baptizasse  in  nomine  Christi , 
non  proinde  fit  consequens  non  baptizasse  etiam  in  Patre  ac  Spiritu  san- 
cto . 2.  Ex  quo  in  evang.  Matth.  cap.  3.  v.  ii.  legatur,  baptizabit  in 
Spiritu  sancto  , non  est  inferendum  collatum  aliquando  fuisse  baptismum 
solo  invocato  nomine  Spiritus  sancti . Quare  ex  quo  legatur  apostolos  ba- 
ptizasse in  nomine  Jesu  , nemo  colligere  poterit  illos  in  solo  Jesu  nomine 
consecrasse  baptismum  . 3.  Dicendum  itaque  est  S.  Lucam  in  Actibus  affir- 
mando apostolos  baptizasse  in  nomine  Jesu  , non  exclusisse  Patrem  ac  Spiri- 
tum sanctum  . Quod  aperte  demonstratur  praeclarissimorum  Patrum  aucto- 
ritate . Nam  Cyprianus  in  ep.  ad  Jubaian.  allatis  Petri  verbis  , baptizetur 
unusquisque  vestrum  in  nomine  D.  N.  J.  C.  ita  scribit : Jesu  Christi 
mentionem  fecit  Petrus  , non  quasi  pater  omitteretur , sed  ut  patri  quo- 
que filius  adjungeretur : ubi  post  resurrectionem  a Domino  apostoli  ad 
gentes  mittuntur  , in  nomine  Patris  , et  Filii  , et  Spiritus  sancti  bapti- 
zare gentiles  jubentur . Quomodo  ergo  quidam  dicunt  ...  modo  in  nomi- 
ne Jesu  Christi  ...  gentilem  baptizatum  , remissionem  peccatorum  con- 
sequi posse  , quando  ipse  Christus  gentes  baptizari  jubeat  in  plena  et 
adunata  Trinitate  ? S.  P.  Augustinus  lib.  3.  adv.  Maximin.  cap.  17.  ut 
contra  arianos  demonstret  illa  evangelica  verba  , omnia  per  ipsum  facta 
sunt , non  excludere  Spiritum  sanctum  per  quem  una  cum  Patre  et  Fi- 
lio facta  sint  omnia  , hoc  utitur  argumento : Si  autem  quia  non  est  no- 
minatus ( Spiritus  sanctus  ) , quod  etiam  per  illum  facta  sit  creatura  , 
quando  de  Filio  dictum  est  , omnia  per  ipsum  facta  sunt  : ideo  putas 
Dei  Spiritum  non  esse  creatorem  ; proculdubio  nec  in  ejus  nomine  poteris 
baplizatos  dicere  , quibus  ait  Petrus  , agite  poenitentiam  et  baptizetur 
unusquisque  vestrum  in  nomine  Domini  nostri  Jesu  Christi  : quia  non 
ait  , et  Spiritus  sancti , nec  in  Patris  nomine  , quia  nec  ipse  ibi  est  no- 
minatus . Si  autem  etiam  non  nominatis  Patre  et  Spiritu  sancto , in 
nomine  Jesu  Christi  jussi  sunt  baptizari ; et  tamen  intelligunlur  non  ba- 
ptizati  nisi  in  nomine  Patris , et  Filii , et  Spiritus  sancti , cur  non  sic  au- 
dis de  Filio  Dei  , omnia  per  ipsum  facta  sunt : ut  et  non  nominatum 
intelligas  ibi  etiam  Spiritum  sanctum  ? Facundi  hermianensis  in  africa 
episcopi  verba  hoc  idem  mirifice  confirmantia  paullo  superius  recitavimus  .. 
Dices . Matth.  cap.  28.  in  illis  verbis , baptizantes  eos  in  nomine  Patris 
etc.  ri  in  nomine  significat  invocationem  , ergo  in  Actib.  apost.  ubi  narratur 
fideles  baplizatos  fuisse  in  nomine  Christi  , ri  in  nomine  pariter  significat 
invocationem  . 

Resp.  neg.  conseq.  et  paritat . Discriminis  ratio  est  , qaia  universa  et  con- 
stans Ecclesiae  traditio  priora,  non  posteriora  verba  intellexit  de  invocatio- 
ne . Vide  quae  paullo-  ante  diximus  m resp»  ad  2. 

Instabis  . Atqui  apostoli  revera  baptism-a  consecrarunt  eum  sola  invo- 
catione nominis  Christi  r ergo  etc.  Prob.  r.  Hilarius  in  lib.  de  syno- 
dis haec  habet  n-.  85.  Ne  postremo  apostoli  reperiantur  in  crimine  T 
qui  baptizare  in  nomine  Patris  , et  Filii  , et  Spiritus  sancti  jussi  tantum 
in  Jesu  nomine  baptizaverunt . 2.  Basilius  lib.  de  Spiritu  sancto  cap.  i a. 
inquit:  Siquidem  Christi  appellatio  totius  deitatis  est  professio  : quip- 
pe quae  simul  declarat , et  Deum  qui  unxit  , et  Filium  qni  unctus  est  , 
et  Spiritum  sanctum  qui  est  unctio  ■ * Eadem  habent  Ambrosius  lib.  1.  de 
Spiritu  sancto,  cujus  verba  supra  dedimus  , et  ven.  Beda  in  cap.  10.  Actor.- 
3.  Theophilactus  in  cap.  uh.  Lucae  non  dissimili  ratione  loquitur  , ait 
enim  r Christi  nomen  in  seipso  continet  et  Patrem  inungentem  , unctio- 
nem Spiritum  , et  unctum  Filium  . 4.  Et  qui  primus  omnium  comme- 
morandos erat  beatissimus  martyr  Cyprianus  in  laudata  saepe  ep.  ad  Ju- 
bajan;  affirmat  , apostolos  baptizasse  judaeos  in  nomine  Jesu,  gentiles  aio- 
tvm  in  nomine  Patris  , et  Filii  r et  Spiritus  sancti. 

Resp;  ad-  1.  Hilarium  nou  allirmare  apostolos  revera  baptizasse  in  no- 
mine Jesu  , sed  legi  in  Actibus  apostolorum  in  nomine  Jesu  baptizasse  . Ad. 
quod  intelligendum  mens  S-.  doctoris  sedulo  est  perscrutanda  . Ibi  ergo- 
Hilarius  demonstrare  contendit  non  esse  abjiciendam  vocabulum 
quod  ini  pravum  sensum  ab  aliquibus  detorqueatur  , alioquin  multa  foreut 
ex  sacris  litteris-  resecanda  , quum  illis  abutantur  haeretici  . Atque  ad  hoc 
commonstrandum  nonnulla  producit  exempla  . Delenda  essent inquit,  ver- 
ba- illa*,  Paler  major  me  est,  quoniam  his  fidunt  ariani  ad  inaequali- 
tatem Filii  cum  Patre  comprobandam  ; et  ili»  alia  , m similitudinem  ho- 
minum factus,  et  habitu  inventus  ut  homo , quoniam  hoc  innixus  testimo- 
nio M&rciotr  Christi  corpus  umbratile  ac  fictilium-  esse  blasphemat , ali- 
isque allatis  exemplis  tandem  subdit  : Delendum  quoque  foret  quod  legi- 
tur apud  Matthaeum  , Euntes  docete  omnes  gentes,  baptizantes  eos  in  no- 
rnine ■ Patris,  et  Filii  , cl  Spiritus  sancti  , ne  scilicet  af)osloli  reperian- 
tur in  crimine  , qui  baptizare  in>  nomine  Patris , et  Filii,  et  Spiritus- 
sancti  jussi,  tantum  in  Jesu  nomine  baptizarunt  . Subaudi  , tantum  in. 
Jesu  nomine  baptizasse  legitur*  Haec  est  Hilarii  ratiocinatio  quae  vana- 
esset  nisi  supponeret  apostolos  in<  crimine  revora  inventos  non  fuisse  , ac 
proinde-  in-  plena-  et  aduHata  Trinitate  baptizasse  ut  per  se  manifestum- 
est  Celerum  Hilarius  in  eodem  lib.  dc  synodis  aperte  tradit  apostolos 
baptisma  contulisse  iri»  nomine  Patris,  et  Filii,,  et  Spiritus  sancti,  ait  enim  r 
Dominus  Jesue  Christus  ordinavit  discipulis  dicens  : pergite  , et  docete 
u-niversas  gentes * r bofitizantess  cos  in  nomine  Putris  et  Filii  , et  Spiri- 
tus sancti- . 

Ad  2.  dico»  iv  argumentum  plus  probare  quam;  adversarii  velint  de*-- 
monstraret  nimiruna-  etiam  modo  validunr  esse  baptisma  iu  solo  Christi- 
«omine  consecratum,  qpod  ipsi  negant . Dico  2.  Basilium-  eo  loci-  tnqfiir&r 

re  , cur  baptisma  collatum  in  ndmine  Patris  , et  Filii , et  Spiritus  sane  ti 
aliquando  ia  sacris  Scripturis  dicatur  baptisma  Christi  , atque  respondet 
id  fieri , Quoniam.  Christi  appellatio  totius  deitatis  est  professio  w.  At 
non  ideo  quis  dixerit  ( ita  prosequitur  ) perfectum  esse  baptisma  in  quo 
solum  Spiritus  nomen  invocatum  est  : oportet  enim  inviolabilem  manere 
traditionem  ...  sicut  enim  credimus  in  Patrem , et  Filium  , et  Spiritum 
sanctum,  sic  et  baptizamur  in  nomine  Patris  , et  Filii  , et  Spiritus  san- 
cti . Ad  textum  Ambrosii  responsum  est  supra  . Nunc  addimus  lautum  , 
etiam  argumentum  ex  illo  testimonio  deductum  probare  his  quoque  tem- 
poribus ratum  esse  baptismum  collatum  in  solo  nomine  Christi  . Imo  se- 
queretur valere  idem  sacramentum  consecratum  cum  sola  invocatione  Spi- 
ritus sancti  , ut  ex  verborum  Ambrosii  lectione  colligitur  . , Quae  dicta 
sunt  ad  explicandam  mentem  Ambrosii,  valent  etiam  ad  diluendam  obje- 
ctionem quain  adversarii  deducunt  ex  venerabili  becla  y nam  hic  illum 
exscripsit  , ut  optime  observat  Estius  . 

Ad  3.  Theophilaclus  non  loquitur  de  baptismo  collato  ab  apostolis  i 
sed  demonstrat  remissionem  peccatorum  non  haberi  nisi  in  nomine  Do- 
mini adversos  illos  qui  remissionem  peccatorum  consequi  posse  autuma- 
bant in  nomine  Montani , Priscillae  , et  Maximillae  , quos  invocabant  in 
baptismate  eonierendo  . Ceterum  ibidem  Theophilaclus  ait  : Quomodo  au- 
tem baptisma  in  nomine  solius  Christi  fieri  intelligernus , praesertim 
eum  alias  doceamur  baptizari  in  nomine  Patris  , et  Filii  , et- Spiritus 
sancti  ? Igitur  primum  quidem  dicimus  quod  quando  dicimus  baptisma 
Jieri  in  nomine  Christi  , non  dicimus  quod  oporteat  in  solius  Christi  no- 
mine fieri , sed  quod  Christi  baptisma  spirituale  sit , non  fudaicum  . In- 
super baptisma  in  nomine  Christi  intellige  in  mortem  Christi  . 

Ad  4*  Quaenam  luerit  S.  Cypriani  mens  circa  baptismum  collatum' 
ab  apostolis  superfluum  est  hic  rursus  narrare  , quum  luculentissima  illius 
testimonia  dederimus  in  superioribus  , et  quidem  ex  eadem  epistola  ad 
Jubajanum  excerpta  . Per  illa  ergo  quae  in  argumento  aliata  sunt  S.  mar- 
tyr diversum  describit  modum  quo  primis  temporibus  in  Ecclesiam  ju- 
daei  et  gentiles  recipiebantur  . Ab  illis  nempe  credentibus  in  Deum  pa- 
trem peculiaris  confessio  exigebatur  in  Christum  , ab  his  autem  nullam 
agnoscentibus  divi-uam  persouam  expressa  professio  Trinitatis  petebatur  . 

CAPUT  vi. 

Ve  institutione  Baptismi  .• 

Non’  est'  cur  tempus  teramus  in  demonstrando  sacramentum  baptismi 
* Christo  Domino  fuisse  institutum  , id  enim  adeo  clare  in  historia  evan- 
gelica  legitur  ut  nulli  umquam  in  mentem  venerit  de  ea  re  vel  subdubi- 
tare . Sed  silentio  promenda  non  est  controversia  quae  licet  parum  neces- 
saria mihi'  videatur  , theologorum  tamen  animos  in  varias-  sententias  di- 
straxit,. eslque  hujusmodi  cou Iro versia  circa1  tempus»  quo  a Christo  Do-- 

mino  institutum  fuerit  sacramentum  baptismi  ? Rupertus  abbas  lib.  3.  in 
Joan.  arbitratur  tunc  primum  institutum  fuisse  baptismum  quando  Chri- 
stus post  resurrectionem  suam  dixit  apostolis  , Euntes  docete  omnes  gen- 
tes , baptizantes  eos  in  nomine  Patris  etc.  Melchior  Canus  lib.  8.  de  lo- 
cis cap.  5.  quein  nonnulli  sequuntur  , tenet  apostolos  ante  Christi  mor- 
tem non  aliud  administrasse  baptisma'  nisi  illud  Joannis  ac  proinde 
statuit  initium  baptismatis  Christi  post  illius  resurrectionem  . Scotistae  , 
Thomistae  , Augusliniani  communiter  censent  baptisma  nostrum  a Christo 
fuisse  institutum  ante  suam  passionem  , sed  non  conveniunt  in  assignando 
praecise  tempore  . Estius  quique  cum  illo  faciunt  arbitrantur  institutum 
fuisse  quando  Christus  Nicodemo  dixit  , nisi  quis  renatus  fuerit  etc.  Di- 
scipuli Scoti  epocham  baptismi  figunt  quidem  ante  Christi  mortem  , sed 
qua  occasione  id  factum  sit  non  audent  definire  . Reliqui  omnes  theolo- 
gi post  Magistrum  defiuite  pronuntiant  Christum  instituisse  hoc  sacramen- 
tum quando  in  Jordane  baptizatus  est  a Joanne  . Huic  postremae  opi- 
nioni utroque  pollice  subscribimus  , unde  sit 

CONCLUSIO  I. 

Baptisma  institutum  videtur  a Christo  ante  suam  passionem  . 

Prob.  r.  Joan.  cap.  3.  v.  22.  et  seq.  haec  occurrunt:  Post  haec 
venit  Jesus  , et  discipuli  ejus  in  terram  judaeam  , et  illic  demorabatur 
cum  eis  , et  baptizabat  ...  facta  est  autem  quaestio  ex  discipulis  Joan- 
nis cum  judaeis  de  purificatione  : et  venerunt  ad  Joannem  , et  dixerunt 
ei  : Rabbi , qui  erat  tecum  trans  jordanem  , cui  tu  testimonium  perhi- 
buisti , ecce  hic  baptizat , et  omnes  veniunt  ad  eum.  Et  cap.  4*  v*  1 • et 
seq.  legitur  : Ut  ergo  cognovit  Jesus  , quia  audierunt  phari saei  quod 
Jesus  plures  discipulos  facit , et  baptizat , quam  Joannes  ( quamquam 
Jesus  non  baptizaret , sed  discipuli  ejus  ) reliquit  judaeam  etc.  In  quae 
verba  tract.  i5.  in  Joan.  scribit  Augustinus : Baptizabat , quia  ipse  mun- 
dabat : non  baptizabat , quia  non  ipse  tingebat . Praebebant  discipuli  mi - 
nisterium  corporis  , praebebat  ille  adiutorium  majestatis  , sive  ut  ait  in 
ep.  ad  famulam  Dei  Seleucianam  : Ut  intelli geremus  et  ipsum  quidem 
baplizassc  praesentia  majestatis  , non  tamen  ipsum  baplizasse  manibus 
suis  . Ipsius  enim  erat  baptismi  sacramentum  , ibi  addit , ad  discipulos 
autem  baptizandi  ministerium  pertinebat . Jam  vero  liquet  ex  his  Chri- 
stum vel  ab  initio  suae  praedicationis  per  ministerium  apostolorum  bapti- 
zasse ; atqui  baptisma  a Christo  per  apostolos  collatum  erat  baptisma 
suum,  non  Joannis,  nam  1.  textus  inquit  baplizasse  Jesum  . Quod  si  ba- 
ptisma Joannis  administrasset , non  Jesus  , sed  Joannes  potius  baptizasse 
diceretur . Habemus  hac  in  re  consentientem  Augustinum  qui  licet  de- 
finire noluerit  quo  baptismate  Christus  ac  discipuli  ejus  , an  scilicet  ba- 
ptismo Joannis  an  ipsiusmet  Christi  baptizarint , ex  his  tamen  quae  attu- 
limus, ex  his  quae  hic  subnectimus  , et  ex  inferius  dicendis  apparet  illum 

fuisse  in  hac  posteriori  sententia  . In  ep.  enim  nuper  citata  subdit  sanctis- 
simus doctor : Baptizabat  non  per  seipsum  , sed  per  discipulos  suos  ... 
sive  baptismo  Joannis  , sicut  nonnidli  arbitrantur , sive  quod  magis  cre- 
dibile est,  baptismo  Christi  . Neque  enim  ministerio  baptizandi  defuit , 
ut  haberet  baptizalos  servos  , per  quos  ceteros  baptizaret  , qui  non  de- 
fuit memorabilis  illius  humilitatis  ministerio  , quando  eis  lavit  pedes  . 
Quibus  instructus  , ait  ipsemet  Ammonius  in  cat.  graec.  PP.  Ceterum  ( Je- 
sus  ) baptisma  evangelicum  tradebat , quod  multum  erat  a Joannis  ba- 
ptismate diversum  . 2.  Baptisma  quod  Christus  administravit  fuit  baptisma 
in  Spiritu  sancto,  justa  illud  Joannis  Baptistae  apud  Joan.  evang.  cap.  i. 
Hic  est  qui  baptizat  in  Spiritu  sancto  , atqui  baptisma  in  Spiritu  sancto 
est  baptisma  non  Joannis , sed  Christi  , ergo  etc.  3.  Quaestio  orta  est 
inter  discipulos  Joannis  et  judaeos  quod  Christus  et  discipuli  ejus  ba- 
ptizarent . Ast  vero  si  Christus  ejusque  discipuli  administrassem  baptismum 
Joannis , vel  locum  non  habuisset  illa  contentio  , vel  statina  compressa  fuis- 
set innuendo  nullum  esse  inter  baptismata  discrimen  , quod  tamen  factum 
non  est , quum  ad  vitandam  pharisaeorum  invidiam  qui , ut  ait  S.  P. 
Augustinus  , non  hoc  didicerunt  ut  sequerentur  , sed  ut  persequerentur  , 
Christus  Judaeam  reliquerit.  Hinc  Ammonius  loco  mox  laudato  ailirmat 
multos  accessisse  ad  Jesum  quoniam  neque  Joannis  neque  discipulorum 
e/us  baptismus  Spiritum  sanctum  conferebat . 

Prob.  2.  Judas  proculdubio  multos  baptismate  tinxit , sed  baptisma 
a Juda  collatum  non  fuit  baptisma  Joannis  , neque  administratum  fuit 
post  Christi  passionem  . Non  fuit  baptisma  Joannis  quia  nullibi  legimus 
baptizatos  a Juda  fuisse  iterum  baptizatos.  Nec  fuit  administratum  post 
Christi  mortem  cui  certe  superstes  non  fuit.  Rem  luculentissime  expli- 
cat S.  P.  Augustinus  tract.  5.  in  Joan.  Dedit  Judas  , et  non  baptizatum 
est  post  Judam  : dedit  Joannes , et  baptizatum  est  post  Joannem  . Quia 
si  datus  est  a Juda , baptismus  Christi  erat  , qui  autent  a Joanne  datus  r 
Joannis  erat  ...  ergo  baptizabant  discipuli  ejus , et  ibi  adhuc  erat  Judas 
inter  discipulos  ejus  . Quos  ergo  baplizavit  Judas  , non  sunt  iterum  ba- 
ptizati  ...  Quos  enim  baplizavit  Joannes  , Joannes  baptizavit  t quos  au- 
tem baplizavit  Judas  , Christus  baptizavit  . Videas  si  quid  clarius  afferri 
posset  ad  commonstrandum  baptismum  Christi  nihil  habuisse  commune  cum 
baptismate  Joannis  Baptistae  . 

CONCLUSIO  IL 

Probabile  admodum  est  Christum  instituisse  baptismum  quando 
in  Jordane  baptizatus  est  a Joanne . 

Prob.  Tria  requiruntur  ad  sacramenti  institutionem,  consecratio  nimi-- 
rum  materiae y designatio  formae,  et  indicatio  virtutis  seu  effectus;  atqui 
haec  tria  lacta  esse  videntur  in  Jordane  quando  Christus  baptizatus  est  a 
Joanne . Et  I.  quidem  consecrata  fuit  aqua  ut  esset  materia  baptismi , 

nam  Ambrosias  lib.  2.  in  Lucam  , Baptizatus  est , inquit,  ergo  Dominus , 
non  mundari  volens  , sed  mundare  aquas  , ut  ablutae  per  carnem  Chri- 
sti , quae  peccatum  non  cognovit , baptismatis  jus  haberent  . Auctor  ser- 
monis de  tempore  inter  Augustini  opera  scribit : Quia  per  universum  mun- 
dum sacramento  baptismi  humano  generi  opus  erat,  omnibus  aquis  bene- 
dictionem dedit  , quando  in  Jordanis  alveum  singulari  pietate  descendit ; 
tunc  enim  Christum  Dominum  non  tam  lavit  unda  quam  lota  est  ...  vi- 
talem gratiam  non  corpus  ex  Jlumine  , sed  jlumen  mutuatur  ex  corpo- 
re . S.  Maximus  taurinensis  idem  tradit  multis  in  locis , sed  praesertim 
hom.  q.  ubi  sic  loquitur  : Quod  vero  fluentis  Jordanis  baptizatur  Jesus , 
aquae  nostro  baptismati  consecrantur  . Walafridus  Strabo  lib.  de  reb.  eccK 
cap.  26.  ait : Ipse  Dominus  noster  Jesus  Christus  , ut  in  nobis  idem  con- 
secraret lavacrum  , in  Jordane  baptizatus  est  a Joanne  . Hoc  idetn  nori 
obscure  confirmant  liturgiae  omnes  sive  veteres  sive  recentiores . Vide 
euchologium  Graecorum  apud  Goarium  in  officio  baptism.  Ordinem  bapt.* 
apud  aethiopes  Severo  Alexandro  tributum  in  bibi.  PP.  tom.  4*  missale  go- 
thico  gallicanum  editum  a Card.  Thomasio  . 

II.  designata  quoque  fuit  in  Jordane  quando  baptizatus  est  Christus 
ejusdem  sacramenti  forma  , tunc  enim  aperti  sunt  caeli , inquit  Matth. 
cap.  3.  et  vidit  Spiritum  Dei  descendentem  sicut  columbam,  et  venientem 
super  se  : et  ecce  vox  de  caelis  dicens  :•  hic  est  filius  meus  dilectus  , in 
quo  mihi  complacui , unde  Augustinus  tract.  6.  in  Joan.  Apparet , in- 
quit , manifestissima  Trinitas  : Pater  in  voce  , Filius  in  homine  , Spi- 
ritus in  columba  . In  Trinitate  ista  quo  missi  sunt  apostoli  , videamus 
quod  videmus  , intellige  ad  docendum  et  baptizandum  juxta  praeceptum 
Domini  , euntes  docete  etc.  Et  ordo  aethiopum  nuper  laudatus  adhuc  cla- 
rius loquitur  : Fons  vitae  apertus  est  baptismus  , et  Pater , Filius  , et 
Spiritus  sanctus  in  sancta  gratia  sua  . Pater  qui  clamavit , hic  est  filius 
meus  dilectus  , et  filius  qui  inclinavit  caput  suum  et  in  eo  baptizatus 
est  , et  Spiritus  sanctitatis  qui  in  specie  columbae  volans  descendit  , et 
sanctificata  sunt  flumina  et  fontes  omnes  . 

III.  in  Christi  baptismate  per  Joannem  manifestata  etiam  est  bapti- 
smi nostri  virtus  6eu  effectus  nempe  gratia  sanctificans . Ephrem  enim 
syrus  cat.  graec.  vol.  2.  pag.  85.  Super  Jesum  , inquit , venit  Spiritus , 
ut  ostendat  super  omnes  fideles  dum  baptizantur  sese  etiam  ventu- 
rum , Iti  missali  gothico  gallicano  edito  a Cardinali  Thomasio  in  bened. 
font.  baptism.  haec  leguntur  : Deus  qui  Jordanis  fontem  pro  anima- 
rum salute  sanctif  casti  ...  sanctifica  Domine  hujus  laticis  undas  , sicut 
sanctificasti  fuenla  Jordanis  ...  ut  in  eam  redemptionis  gratia  , benedi- 
ctio Jordanis  mittatur  etc . 

Oppositiones  expelluntur  . 

, ‘ 

Obj.  1.  cont.  1.  conci.  Ante  Christi  passionem  nondum  revelatum 
fuerat  Trinitatis  mysterium  sine  cujus  invocatione  non  habetur  baptisma 

Christianorum  , ergo  anle  passionem  Christus  baptismum  suum  non  instituit . 

Resp.  neg.  ant.  Neque  enim  verisimile  est  praecipuum  religionis  my- 
sterium non  revelasse  Christum  apostolis  quos  toto  praedicationis  suae  tem- 
pore sedulo  docuit  ut  post  mortem  suam  universae  creaturae  evangeliom 
annuntiarent . Sed  res  est  in  evangelica  historia  luculentissima  , saepe 
Christum  Dominum  cum  apostolis  suis  locutum  fuisse  modo  de  divinita- 
te Patris,  modo  de  sui  cum  eodem  Patre  consubstantialitate,  nunc  vero  de 
Spiritu  sancto  tamquam  de  divina  persona  . Quis  ergo  dixerit  non  reve- 
lasse Christum  ante  passionem  apostolis  suis  Trinitatis  mysterium  ? 

Instabis . Apostolus  ad  Rom.  cap.  6.  v.  3.  inquit  : Quicumque  ha - 
ptizati  sumus  in  Christo  Jesu  , in  morte  ipsius  baptizati  sumus  $ etsi  er- 
go constaret  ante  Christi  passionem  revelatum  fuisse  apostolis  Trinitatis 
mysterium,  non  proinde  constaret  ante  eamdem  passionem  institutum  fuis- 
se baptismum  . 

Resp.  Baptizari  in  morte  Christi , juxta  Apostolum  , hoc  in  loco  non' 
significat  baptismum  efficaciam  suam  mutuasse  a Christi  morte  consum- 
mata , sed  significat  baptizatos  ambulare  per  gratiam  in  novitate  vitae  , 
ut  ibidem  Paulus  ipse  luculenter  exponit ; et  sensus  est,  quod  quemadmo- 
dum Christus  per  virtutem  Patris  surrexit  a mortuis  , novamque  adeptus 
est  vitam  , ita  qui  baptizantur  resurgunt  per  gratiam  a morte  peccati , et 
uovam  induunt  vitam  superuaturalem  . 

• Obj.  a.  adv.  eamd.  i.  conci.  Joan.  cap.  4*  inquit:  Quamquam  Jesut 
non  baptizaret  , sed  discipuli  ejus  , quis  ergo  apostolos  baptizavit  ? 

Resp.  Verba  Joanuis  accipienda  esse  de  plebe  quam  Jesus  nori  ba- 
ptizabat, sed  discipuli  ejus,  non  autem  de  apostolis,  hos  euim  baptiza»- 
se  credendum  est  Christum  Dominum  qui  eisdem  apostolis  dignatus  est 
pedes  lavare . Hinc  S.  P.  Augustinus  in  ep.  ad  Seleucianam : Si  dicimus * 
inquit , aqua  non  fuisse  ( apostolos  ) baptizatos , metuendum  est  ne  gra- 
viter in  eis  erremus  , ne  demus  hominibus  auctoritatem  contemnendi  ba- 
ptismum , quem  usque  adeo  non  contemnendum  ipsa  apostolica  disciplina 
commendat , ut  Cornelius  centurio  et  ii  qui  cum  illo  erant , etiam  jam 
accepto  Spiritu  sancto  fuerint  baptizati  . Et  rursus  : Postquam  Doniintss 
Christus  in  Ecclesia  sua  sacramentum  JS.  Testamenti  pro  circumcisio- 
ne carnis  sanctum  baptismum  dedit  , et  apertissime  dixit  : Si  quis  non 
renatus  fuerit  ex  aqua  et  Spiritu  sancto  „ non  intrabit  in  regnum  coe- 
lorum t jam  non  debemus  quaerere  quando  quisque  fuerit  baptizalus  , sed 
quoscumque  legimus  in  corpore  Christi  , quod  est. Ecclesia,  pertinere  ad 
regnum  coelorum  , nonnisi  baptizatos  intelligere  debemus  ; nisi  Jorto 
quos  angustia  passionis  invenit , et  nolentes  negare  Christum , antequam 
baptizarentur , occisi  sunt , quibus  ipsa  passio  pro  baptismo  deputata  est . 
Sed  numquid  hoc  possumus  de  apostolis  dicere  qui  usque  adeo  largum 
tempus  habuerunt  quo  baptizarentur , ut  alios  etiam  baptizaverint? 

Instabis.  Atqui  nullibi  legitur  in  N.  Testamento  apostolos  ante  Chri- 
sti passionem  tinctos  fuisse  ejusdem  Christi  baptismate , ergo  etc.  Imo 
Lucas  in  Actib.  cap.  i.  v.  5.  non  subobscure  inquit,  apostolos  nou  ac- 

cepisse  baptismum  nisi  post  Christi  ascensum  in  coelos $ etenim  narrat 
Christum  a discipulis  suis  discessurum  sic  eos  fuisse  allocutum : Joannes 
quidem  baptizabit  aqua , vos  autem  baptizabimini  Spiritu  sancto  non 
post  multos  hos  dies  , quae  verba  innuere  videntur  apostolos  cum  Chri- 
stus adhuc  versaretur  in  terra  accepisse  baptismum  Joannis  , post  illius 
autem  ascensionem  in  coelum  baptizatos  fuisse  baptismate  nostro  . Con- 
firmatur hoc  argumentum  ex  eo  quod  ante  Christi  ascensionem  datus  non 
fuerit  Spiritus  sanctus  sine  quo  baptisma  Christi  non  habetur , Joanne* 
enim  cap.  7.  ait : Nondum  erat  Spiritus  datus  , quia  Jesus  nondum  erat 
glori/icalus . 

Resp.  ad  r.  cum  S.  P.  Augustino  in  commemorata  ep.  ad  Seleucia- 
nam  : Non  omnia  quae  facta  sunt , etiam  scripta  inveniuntur  , verum - 
tamen  facta  esse  ex  ceteris  documentis  probantur  . Scriptum  est  quan- 
do baptizatus  sit  apostolus  Paulus  , et  scriptum  non  est  quando  bapti - 
sati  sint  alii  apostoli  , verumtamen  etiam  ipsos  baptizatos  intelligere  de- 
bemus : quemadmodum  scriptum  est  quando  baptizatae  sunt  plebes  ec- 
clesiarum in  Jerusalem  et  Samaria , quando  autem  baptizatae  sint  aliae 
plebes  gentium  , quibus  apostoli  epistolas  miserunt , non  est  utique  scri- 
ptum : et  tamen  etiam  ipsas  baptizatas  utique  minime  dubitamus  propter 
illam  Domini  sententiam  , nisi  quis  renatus  fuerit  elc.  Haec  aperte  de- 
monstrant apostolos  non  obstante  Scripturae  silentio  baptismate  Christi  re-' 
vera  tinctos  fuisse  . Non  audet  quidem  hoc  in  loco  S.  doctor  determinare 
tempus  quo  baptizali  fuerunt  apostoli  , sed  ex  iis  quae  ad  prob.  1.  conci, 
ex  ipso  recitavimus  satis  apparet  rejicere  Augustinum  baptismum  aposto- 
lorum ad  tempora  Christi  passionem  praecedentia  . 

Ad  a.  Apostoli  baptizandi  erant  Spiritu  sancto  in  die  pentecostes  , 
accipiendo  gratiam  roboris  seu  eon  firma  donem  quae  lato  sensu  bapti- 
smus dici  potest , unde  Augustinus  in  ep.  saepe  laudata  inquit : Recte 
dici  potest , quia  cum  Petrus  negavit  Dominum , nondum  fuerant  apo- 
stoli baptizati , non  tamen  aqua  , sed  Spiritu  sancto  . 

Ad  3.  dico  Spiritum  sanctum  juxta  Joannem  ante  Christi  glorifica- 
tionem datum  non  fuisse  visibiliter , non  negat  autem  invisibiliter  fuisse 
collatum  . Et  revera  nonne  David , Elisabeth  , Zacharias  , Anna  , Simeon 
ante  Christi  passionem  Spiritum  sanctum  acceperant  ? Optime  S.  P.  Au- 
gustinus q.  62.  inter  83.  inquit : Spiritus  sanctus  latenter  dabatur  ante 
Domini  clarificationem  : post  manifestationem  autem  divinitatis  ejus  ma- 
nifestius datus  est . Et  hoc  dictum  est  , Spiritus  autem  nondum  erat  da- 
tus : idest , nondum  sic  apparuerat  ut  omnes  eum  datum  esse  fateren- 
tur . Sicut  etiam  Dominus  nondum  erat  clarificatus  inter  homines  , sed 
tamen  clarificatio  ejus  aeterna  nunquam  esse  destitit  . 

Obj.  3.  adv.  eamd.  1.  conci.  Tertullianus  de  baptismo  cap.  2.  ita- 
scribit : Itaque  lingebant  discipuli  ejus  , ut  ministri , ut  Joannes  ante ■ 
praecursor  eodem  baptismo  Joannis . Eamdera  Tertulliani  sententiam 
aperte  tradit  Joannes  Chrysostomus  hora.  28.  in  Joannem  , hunc  autem 
sectatur  Theophilactus . Edam  Ambrosius  lib.  1 9.  in  Lucam  affirmat  Chri- 

itum  contulisse  apostolis  docendi  baptizandique  potestatem  post  resurre- 
ctionem, quando  nempe  dixit  illis  , Euntes  docete  etc.  Et  quod  magis  est, 
S.  P.  Augustinus  tract.  120.  in  Joan.  et  alibi  saepe  apertissime  docet 
sacramenta  omnia  novae  legis  profluxisse  ex  latere  Christi  quando  ex  il- 
lo exivit  sanguis  et  aqua  . . .. 

Resp.  INon  diffitemur  Tertullianum , Chrysostomum , Euthymium  , 
et  Theophilactum  credidisse  apostolos  ante  Christi  passionem  non  dedisse 
neo  accepisse  nisi  baptismum  Joannis , sed  in  quaestione,  mere  scholasti- 
ca non  dubitamus  ab  horum  opinione  absque  piaculo  recedere  \ magisque 
nobis  arridet  sententia  Augustini  , tum  quia  controversiam  hanc  ex  pro- 
fesso versavit  in  ep.  ad  Seleucianam  , tum  quia  magis  haec  nobis  innixa 
videtur  Scripturarum  auctoritati  . E contra  principium  ex  quo  Laudati  Pa- 
tres propriam  deducunt  opinionem  falsum  nobis  apparet  j ideo  enim  af- 
firmant apostolos  ante  Christi  mortem  non  dedisse  nec  accepisse  nostrum 
baptisma  , quia  Joannes  inquit  nondum  datum  fuisse  Spiritum  sanctum  . 
Sed  quo  sensu  testimonium  illud  accipiendum  sit  paullo  supra  explicavimus , 

Ad  2.  Quod  Ambrosium  spectat,  loquitur  is  non  de  institutione  ba- 
ptismi , sed  de  potestate  cumdein  baptismum  conferendi  , quae  duo  sedu- 
lo cum  S.  Thoma  distinguenda  sunt . Et  revera  ait  Ambrosius  : Quibus 
( apostolis  ) docendi  et  baptizandi  tribuit  potestatem  . Ceterum  S.  doetor 
in  apologia  David  cap.  9.  inquit : Qua  gratia  Petrus  qui  antea  fuerat 
baptizalus  interrogatur  , postquam  visus  est  Dominum  negasse  : Sirnon 
Joannis,  diligis  me  ? Dixit  ei:  Utique  tu  scis  Domine  , quia  ego  dili- 
go te  . Quae  certe  evenerunt  ante  Christi  passionem  . Eodem  modo  ex- 
ponenda sunt  verba  S.  Leonis  Magni  quae  depromi  solent  ex  ejus  ep. 
ad  episcopos  per  Siciliam  constitutos  ; nam  et  ipse  loquitur  de  potestate 
quam  Christus  dedit  apostolis  conferendi  baptismum  ante  suam  ascensionem  . 

Ad  3.  Optime  ait  S.  P.  Augustinus  sacramenta  omnia  profluxisse  cx 
aperio  latere  Christi , sed  affirmat  id  de  virtute  et  efficacia  sacramento- 
rum , non  de  illorum  institutione  , alioquin  sequeretur  etiam  eucharistiam 
institutam  fuisse  post  Christi  mortem  , quod  tamen  repugnat  evaDgelicae 
historiae  . 

Obj.  4*  cont.  eamd.  1.  conci.  Sacramenta  novae  legis  vim  suam  et 
energiam  accipiunt  a praecepto  institutoris  ; hinc  decantatum  illud  apud 
omnes  theologos  proloquium  quod  in  rebus  ad  sacramenta  spectantibus 
omnia  dimetienda  sunt  non  ex  nostra  ratiocinatione  , sed  ex  Christi  in- 
stituentis voluntate  j at  vero  Christus  non  praecepit  apostolis  conferre  ba- 
ptismum nisi  post  resurrectionem  quando  nimirum  dixit  illis  , Euntes  do- 
cete etc . erga  etc. 

Resp.  Christus  nonnisi  post  resurrectionem  dedit  apostolis  praece- 
ptum generale  de  conferendo  baptismate , non  autem  praeceptum  spe- 
ciale . Quando  Christus  illa  verba  protulit  coram  discipulis  suis  , Eun- 
tes docete  omnes  gentes  , baptizantes  eos  etc.  tunc  praeceptum  generale 
dedit  illis  de  conferendo  baptismate  non  solum  judaeis  , sed  etiam  gen- 
tilibus universum  orbem  incolentibus  . Hinc  post  latum  illud  praecepta?! 

et  post  sufficientem  evangellK  promulgationem  baptismus  necessarius  fuit' 
hominibus  necessitate  medii , quum  ante  latum  praeceptum  homines  salu- 
tem consequi  possent  per  circumcisionem  , ceteraque  legalia  . Hoc  autera 
generale  praeceptura  non  efficit  quin  Christus  jusserit  ante  suam  passionem 
apostolis  ut  baptizarent  , in  Scripturis  enim  habemus  apostolos  revera  ba- 
ptizassc  baptismo  Christi  , quod  non  fecissent  nisi  a magistro  mandatum 
accepissent . 

Obj.  5.  adv.  2.  conci,  i.  Non  potest  dict  Christi  baptisma  institutum 
nisi  quando  instituta  fuit  forma  , neque  enim  absque  forma  haberi  potest 
sacramentum  , sed  nullibi  legimus  Christum  quando  baptizatus  fuit  in  Jor- 
dane instituisse  formam  nam  neque  Joannes  neque  Christus  ipse  bapti- 
smatis protulit  formam  . a.  Instituere  sacramenta  est  exercere  actum  su- 
premi legislatoris  ; Christus  in  Jordane  humilitatem  tantum  , non  jurisdi- 
ctionem exercuit  , ergo  etc.  3.  Nec  reponere  valet  in  Jordane  praesigna- 
tas fuisse  materiam  et  formam  christiani  baptismatis  , id  enim  non  sufficit 
ad  institutionem  ; quemadmodum  licet  in  accessu  mulieris  peccatricis  ad 
Christum  praesignatae  fuerint  partes  omnes  sacramenti  poenitentiae  , no» 
proinde  tunc  sacramentum  istud  fuit  institutum  , definiente  trrdentina  sy- 
nodo scss.  14.  cap.  r.  poenitentiae  sacramentum  non  fuisse  istituluur  nisi 
quando  Christus  Joan.  cap.  20.  v.  22.  dixit  apostolis  surs  r Accipite  Spi- 
ritum sanctum  : quorum  remiseritis  peccata,  remittuntur  eis  . 4*  Denique- 
si  institutum  affirmare  volumus  Christi  baptismum  ante  illius  passionem  r 
possumus  cum  Estio  tenere  fuisse  institutum  quando  Christus  Nicodemo 
dixit , Nisi  quis  renatus  fuerit  ex  aqua  , et  Spiritu  sancto  , non  potest 
introire  in  regnum  Dei  , nam  statim  post  habitum  cum.  Nicodemo  coL- 
loquium  Christus  coepit  baptizare  ► 

Resp.  ad  1.  Nullibi  legimus  explicite  Christum  in  Jordane  post  acce- 
ptum a Joaonc  baptismum  baptismatis  sui  formam  instituisse  r ceterum* 
id  non  subobscure  colligitur  ex  evangelica  historia  ubi  narratur  Jesum  post 
acceptum  baptisma  per  discipulos  suos  baptizasse  ut  jam  observavimus  * 
Hinc  Ambrosius  lib.  r.  de  sacram,  cap.  5.  affirmat,  Spiritum  sanctum  in* 
specie  columbae  descendisse  cum  Dominus  noster  Jesus  Christus  for- 
mam baptismatis  daret  . Spiritus  autem  sanctus  irr  specte  columbae  de- 
scendit quando  Jesus  baptizatus  est  in  Jordane  . Tunc  igitur  formam  ba- 
ptismatis Christus  Dominus  dedit . Deinde  probabile  admodum  est  Chri- 
stum in  Jordane  prius  accepisse  baptismum  a Joanne>  postea  vero  eura- 
dem  Joannerrr  baptismo  suo  tinxisse . Quod  non  obscure  deducitur  ex  eo* 
quod  cum  Joannes  dixerit  Christo,  Matth.  cap*  3.  v.  r4*  Ego  a te  de- 
beo baptizari , et  Iti  venis  ad  me  ? Christus  responderit , Sine  modo  , ac 
si;  dixisset , ega  postmodum  te  baptizabo  , unde  Hieronymus  m cap.  3., 
Matth.  inquit.*  Pulchre  dixit  ',  sine  modo,  ut  oslendeixt  Christum  inaqua 
Joamiem  a Christo  in  Spiritu  baptizandum  „ Quod  si  Christus  proprio 
baptismate  Joannem  baptizavit,  nemini  dubium  quin  formam  baptismi  pro* 
tulerit . Denique  licet  claremus  nullo  modo  in  Jordane  prolatam  fuisse* 
«ostri  baptismatis  formam  v non  proinde  sequeretur  tunc  institutum;  no» 

fuisse  baptisma . Sat  enim  fuit  ad  hujusmodi  institutionem  ut  fuerit  deter- 
minata materia  , et  forma  designata  per  sensibilem  Trinitatis  praesentiam 
ut  revera  accidit  in  Jordane  . Responsio  liaec  est  S.  P.  Augustini  qui  serm. 
5r.  de  Script.  alias  63.  de  divers.  cap.  a3.  Et  quamvis  , inquit  , esset 
illud  baptisma  Joannis  : in  eo  tamen  sensibiliter  apparuit  Trinitas  Pa- 
tris , et  Filii , et  Spiritus  sancti , qua  consecratus  est  ipsius  Christi  ba- 
ptismus quo  baptizandi  erant  futuri  christiani  . 

Ad  a.  Christus  in  Jordane  baptisma  suum  instituit  non  propterea- 
quod  baptizalus  est  a Joanne  , sed  quoniam  vim  aquis  tribuit  hominem 
regenerandi  , io  quo  auctoritatem  et  jurisdictionem  exercuit  quemadmo- 
dum in  recipiendo  a Joanne  baptismum  hnmilitatem  . 

Ad  3.  In  Jordane  non  generatim  nec  vage  praesignatae  fuerunt  ma- 
teria et  forma  baptismi  , sed  speciatim  aqua  determinata  pro  materia  , et 
invocatio  Trinitatis  instituta  tanquam  forma  qua  aqua  consecraretur  ad 
conferendam  gratiam  . Rursus  data  fuit  apostolis  facultas  applicandi  for- 
mam supra  materiam  ad  baptismum  conficiendum  , unde  legitur  in  evan- 
gelio  Joannis,  posthac  apostolos  baplizasse  . Nonne  hoc  sufficit  ad  institu- 
tionem baptismi  ? Non  ita  tamen  factam  est  in  domo  pharisaei  pro  sacra- 
mento poenitentiae  ; etsi  enim  ibi  praesignatae  fuerint  materia  et  forma, 
nulli  tamen  Christus  potestatem  dedit  remittendi  peccata,  sed  ipsa  divi- 
na sua  potentia  justificationem  peccatrici  mulieri  tribuit.  Et  quoniam  ejus- 
modi facultas  remittendi  aliis  peccata  communicata  fuit  apostolis  quando 
Christus  dixit  illis  , Accipite  Spiritum  sanctum  etc.  hinc  merito  triden- 
tina  synodus  ad  illud  tempus  rejicit  sacramenti  poenitentiae  institutionem  . 

Ad  4*  Quando  Christus  dixit  Nicodemo,  Nisi  quis  renatus  fuerit  etc, 
commendavit  baptismi  necessitatem,  non  ipsum  sacramentum  instituit,  quem- 
admodum per  illa  verba  , Nisi  manducaveritis  carnem  filii  hominis  etc. 
voluit  Christus  eucharistiae  necessitatem  , noa  institutionem  significare . 

CAPUT  VII. 

De  ministro  baptismi  < 

Minister  sacramenti  baptismi  alius  est  ordinarius,  alius  extraordinarius, 
et  alius  in  casu  necessitatis  . Minister  ordinarius  baptismi  est  ille  qui  vi 
officii  sai  potestatem  accepit  a Christo  baptizandi  . Minister  vero  extraor- 
dinarius ilfc  qui  per  ordinationem  ad  sacra  destinatas  a ministro  or- 
dinario accipit  facultatem  baptizandi  < Minister  denique  baptismi  in  casu 
necessitatis  dicitur  ille  qtri  ingruente  pericula  mortis,  nec  praesente  ordi- 
nario vel  extraordinario  ministro  baptismum  Confert  periclitanti  . 

Sententia  ca  tholi  cor  urm  est  ministros  ordinarios  baptismi  qui  frempe 
extra  necessitatis  casum  sollemni  ritu  possunt  ac  debem  illum  administrare' 
esse  principaliter  episcopos,- deinde  presbyteros,  hoc  est  parochos  et  qui  vi- 
*es  illorum  jufe  gertfnt  .- Ministros  autem  extraordinarios  qui  nimirum  pos- 
sunt soUemnr  ritu  baptismum  ex  delegatione  administrare  esse  solos  dia-' 


46 

conos , ministros  denique  baptismi  in  Cdsu  necessitatis  , esse  non  solam 
minores  clericos  et  viros  laicos  , sed  etiam  simplices  mulieres  . Quid  au- 
tem sentiant  catholici  de  homine  administrante  baptisma  qui  aut  nullam 
aut  pravam  habeat  fidem,  videbimus  deinceps  . 

Circa  ministrum  ordinarium  baptismi  dissentientes  non  habemus  nec 
veteres  nec  recentiores  haereticos  , : exceptis  marcionitis  , pepuzianis  atque 
collyridianis,  qui  simplicibus  mulierculis  ordinarium  baptismi  ministerium 
ausi  sunt  attribuere  . Sed  Calvinus  lib.  4*  iostit.  cap.  i5.  cum  quo  non- 
nulli recentiores  graeci  faciunt,  arbitratur,  ministros  baptismi  in  casu  ne- 
cessitatis non  esse  nec  minores  clericos  nee  viros  laicos , multoque  minu* 
mulieres  , sed  solos  sacerdotes  primi  et  secundi  ordinis  , videlicet  episcopos 
et  presbyteros  . 

N03  ergo  catholicis  subscribentes  demonstrandam  hoc  in  capite  ag- 
gredimur . i.  Ministros  ordioario9  baptismi  esse  principaliter  episcopos,  de- 
inde presbyteros  . a.  Diaconos  esse  ejusdem  sacramenti  ministros  extraor- 
dinarios . 3.  In  casu  autem  necessitatis  posse  valide  non  solum  , sed  etiam 
licite  baptismum  conferre  quemcumque  virum  laicum  et  etiam  mqlieres  . 
Itaque  sit 

CONCLUSIO  I. 

Ministri  ordinarii  baptismi  sunt  principaliter  episcopi  , 

deinde  presbyteri  . 

Prob.  i.  conci,  pars.  1.  expressa  Scripturarum  auctoritate  . Christus 
Dominus  ordinariam  facultatem  administrandi  baptismum  contulit  aposto- 
lis, dicens  Matth.  cap.  a8.  Euntes  docete  omnes  gentes  , baptizantes  eos 
in  nomine  Patris  elc.  Atqui  episcopi  sunt  legitimi  apostolorum  successo- 
res . II.  auctoritate  Patrum  . Nam  Tertullianus  lib.  de  bapt.  cap.  17.  Su- 
perest , inquit , ad  concludendum  materiolam  , de  observatione  quoque 
dandi  et  accipiendi  baptismum  , commonefacere  . Dandi  quidem  habet 
jus  summus  sacerdos  qui  est  episcopus  , dehinc  presbyteri  , non  tamen 
sine  episcopi  auctoritate  . S.  Hieronymus  in  cap.  3.  Sophoniae  inquit;  Sa- 
cerdotes autem  ( subintellige  primi  ordinis,  nempe  episcopos  de  quibus  lo- 
quitur ) qui  dant  baptismum , faciunt  oleum  chrysmalist  manus  imponuniy 
catechumenos  erudiunt , levitas  et  alios  constituunt  sacerdotes  etc.  III.  an- 
tiqua Ecclesiae  consuetudine  et  traditione  quae  docet  episcopos  semper 
et  antiquissimis  temporibus  solos  etiam  baptisma  contulisse  , id  enim  sup- 
ponit Theodoretus  lib.  n.  hist.  eccl.  cap.  27.  ubi  narrat  Constantinum  sto- 
lam aureis  filis  contextam  ecclesiae  hierosolymitanae  dono  dedisse  ut  Ma- 
carius  illitis  urbis  antistes  ea  indutus  divini  baptismi  ministerium  pera - 
geret . Hoc  idem  supponit  etiam  Paulinus  dum  in  vita  S.  Ambrosii  scri- 
bit: In  rebus  etiam  divinis  implendis  fortissimus  , in  tantum  ut  quod 
implere  solitus  erat  circa  baptizandos  solus , quinque  postea  episcopi  tem- 
pore quo  decessit , vix  implerent  . Clerus  edessenus  in  ep.  ad  Photium 
et  Euslachium  rogat  ut  Ibas  illius  civitatis  episcopus  cito  ad  propriam  se- 

dem  remittatur  propter  catechismos  et  propter  eos  qui  digni  sunt  san- 
eto  baptismate  in  imminenti  paschatis  festivitate  . Gregorius  Magnus  in 
ep.  ad  Romanum  patritium  et  E.tarchum  Italiae  hortatur  illum  ut  mit- 
tat  ei  Blondum  episcopum  hortensem  hanc  urgens  rationem  , ne  illo  absente  , 
ecclesia  sine  rectore  et  populus  quasi  sine  pastore  grex  deflueret , et  ibi- 
dem infantes  absque  baptismate  morerentur  ^ Quae  omnia  demonstrant,  il- 
lis temporibus  episcopum  et  quidem  solum  baptisma  solemniter  admini- 
strare consuevisse . IV.  ratione  theologica  . Nam  ad  illos  spectat  ordina- 
rium consecrandi  baptismatis  ministerium  quibus  regimen  Ecclesiae  con- 
venit , qui  enim  Ecclesiae  praesunt  debent  in  Ecclesiae  sinum  novos  fide- 
les admittere  . Porro  episcopis  commissum  est  Ecclesiae  regimen  , quum 
iis  dictum  sit , Quaecumque  ligaveritis  super  terram  , erunt  ligata  et  in 
coelo  : et  quaecumque  solveritis  super  terram  , erunt  soluta  et  in  coelo  . 

Prob.  altera  conci,  pars,  quod  nempe  presbyteri  quoque  sint  mini- 
stri ordinarii  baptismatis,  licet  de  secundario  ct  cum  dependentia  ab  epi- 
scopo . I.  ex  Patribus  . Nam  Tertullianus  nuper  laudatus  , Dandi  ( baptismi  ) 
jus  , inquit , habet  summus  sacerdos  qui  est  episcopus  , dehinc  presby- 
teri et  diaconi  , non  tamen  sine  episcopi  auctoritate  propter  Ecclesiae 
honorem  , quo  salvo  , salva  pax  est . Hieronymus  in  dial.  adversus  lu- 
«iferianos  ait : Sine  episcopi  jussione  neque  presbyter  neque  diaconus  jus 
habet  baptizandi  . Ante  hos  Ignatius  martyr  in  ep.  ad  smirnaeos  scripse- 
rat , Non  esse  licitum  sine  episcopo  nec  baptizare  , nec  synaxim  celebra- 
re . Ambrosius  lib.  3.  de  sacram,  cap.  i.  ait;  Audistis  lectionem ; 
succinctus  est  sacerdos  ; licet  enim  presbyteri  fecerint , tamen  exordium 
ministerii  a summo  esV  sacerdote  . Haec  et  similia  quae  afferri  possent 
mirifice  ostendunt  presbyteros*  non  esse  baptismi  ministros  absque  episco- 
pi auctoritate  et  dependentia  . Et  ne  credamus  esse  illos  ministros  dele- 
gatos, ut  diaconos  esse  postea  demonstrabimus,  obstant  innumerae  consti- 
tutiones ecclesiasticae  . Nam  II.  in  constitutionibus  apostolicis  lib.  3.  cap. 
2.  legimus  : Permittimus  baptizare  solos  episcopos , ac  presbyteros  mini - . 
strantibus  diaconis  . Innocentius  I.  in  ep.  ad  Decentium  de  presbyteris 
«cribit : Seu  extra  episcopos  , seu  praesente  episcopo  baptizant  . Conci- 
lium florentinum  in  decreto  pro  armenis  ait : Minister  baptismi  est  sa- 
cerdos cui  ex  officio  competit  baptizare  . Hinc  Rituale  romanum  affir- 
mat ministrum  baptismi  ordinarium  esse  parochum  vel  alium  sacerdotem 
a parocho  vel  ordinario  loci  delegatum  . Ergo  etc. 

CONCLUSIO  II. 

Diaconi  ita  sunt  extraordinarii  ministri  baptismi , ut  ex  delegatione 
possint  sacramentum  illud  sollemni  ritu  administare  . 

Prob.  i.  ex  cap.  8.  Act.  apost.  ubi  narratur  Philippum  diaconum 
baptismate  tinxisse  samaritanos  viros  et  mulieres  , atque  eunuchum  regi- 
nae Candacis  . Quod  fecisse  credendum  non  est  absque  facultate  acce- 
pta ab  apostolis  a quibus  missus  fuerat  ad  praedicandum  evangeliura  . 

Prob.  a.  ex  ecclesiasticis  monumentis  . Tertulliani  et  S.  Hierony- 
mi verba  sententiam  nostram  mirifice  confirmantia  dedimus  conclusione 
superiori.  Concilium  eliberitanum  can.  77.  sic  habet:  Se  quis  diaconus 
regens  plebem  sine  episcopo  vel  presbytero  aliquos  baptizaverit , episco- 
pus eos  per  benedictionem  perficere  debebit , hoc  est , confirmare  . Ex 
praecitalo  canone  atque  ex  multis  aliis  locis  colligimus , antiquis  tempori- 
bus integras  parochias  collatas  ad  regendum  fuisse  diaconis  ob  exiguum 
sacerdotum  numerum  . Non  potuissent  autem  diaconi  plebem  regere  nisi 
potuissent  accepta  ab  episcopo  delegatione  sacramentum  baptismi  etiam 
solemni  ritu  administrare  . Observarunt  viri  doctissimi  Ferdinandus  Mendo* 
za  lib.  3.  de  concil.  eliber.  cap.  77..  et  Thomasinus  lib.  a.  de  Eccl.  discipl. 
Episcopos  in  sabbato  sancto  uti  consuevisse  auxilio  diaconorum  ad  bapti- 
zandum si  quando  catechumenorum  numerus  excrevisset . In  sensu  nostrae 
conclusionis  intelligi  debent  haec  quae  leguntur  in  pontificali  romano : Co- 
gitate ( inquit  episcopus  diaconis  dum  eos  consecrat  ) cogitate  magnope- 
re ad  quantum  gradum  Ecclesiae  adseenditis  j diaconum  enim  oportet  mi- 
nistrare ad  altare , baptizare , et  praedicare . Vide  etiam  Catech.  rom. 
p.  2.  cap.  a.  d.  a3, 


CONCLUSIO  ffl. 

laici  sive  viri  sive  muliere s,  cogente  necessitate , non  Solum  valide 

sed  etiam  licite  baptizant . 

Prob.  utraque  conci,  pars  iisdem  momentis . Tertullianus  lib.  de  bapt. 
eap.  17.  ita  scribit:  Dandi  baptismi  habet  jus  summus  sacerdos  qui 
est  episcopus , dehinc  presbyteri  et  diaconi  ...  alioquin  etiam  laicis  jus 
est : quod  enim  ex  aequo  accipitur , ex  aequo  dari  potest  ...  proinde  et 
baptismus  ab  omnibus  exerceri  potest  ...  sufficit  scilicet  in  necessitatibus 
* ut  utaris  sicubi , aut  loci  aut  temporis  aut  personae  conditio  compel- 
lit : tunc  enim  constantia  sucurrentis  excipitur  cum  urget  circumstan- 
tia periclitantis  : quoniam  reus  erit  perditi  hominis  si  supersederit  prae- 
stare quod  libere  potuit . S.  Hieronymus  in  dial.  adv.  lucifer,  inquit  : 
Baptizare  si  necessitas  cogat , scimus  etiam  licere  laicis  . S.  P.  Augusti- 
nus lib.  a.  cont  ep.  Parm.  cap.  i3.  Etsi  laicus  aliquis  , inquit , pereun- 
ti dederit  necessitate  compulsus  , quod  cum  ipse  acciperit , dandum  es- 
se addidicit ; nescio  an  pie  quisquam  dixerit  esse  repetendum  . S.  Ge- 
Iasius  in  ep.  ad  episcopos  per  Lucaniam  et  Brulios  constitutos  cap.  9.  ita 
habet : Quod  et  laicis  fidelibus  plerumque  permittitur , ne  quisquam  si- 
ne remedio  de  saeculo  evocetur. 

Prob.  3.  ex  definitionibus  conciliorum  . Concilium  eliberitanum  ean. 
38.  sic  statuit : Peregre  navigantes , aut  si  ecclesia  in  proximo  non  fue- 
rit , posse  fidelem  qui  lavacrum  suum  integrum  habet , nec  sit  bigamus 9 
baptizare  in  necessitate . Ubi  observandum  est  concilium  non  absolute 
excludere  bigamum  a ministerio  baptismi  in  casu  necessitatis , sed  relati- 

▼e  ad  alios,  si  nempe  alius  adsit  qui  non  sit  bigamus  ab  illo  proeuldu- 
bio , non  ab  hoc  administrandum  est  sacramentum  . Concilium  lateranense 
4-  in  cap.  firmiter  §.  una  vero  , inquit  : Sacramentum  baptismi  a quo- 
cumque rite  collatum  proficit  ad  salutem  . Concilium  florentinum  in  in- 
str.  pro  armenis , In  casu  autem  necessitatis , ait  , non  solum  sacer- 
dos vel  diaconus  , sed  etiam  laicus  vel  mulier , imo  etiam  paganus  et 
haereticus  baptizare  potest . Universalis  ergo  Ecclesiae  sive  orientalis  si- 
ve occidentalis  disciplina  semper  constanterque  tenuit,  laicos  sive  mares 
sive  foeminas  in  casu  necessitatis  et  valide  et  licite  administrasse  bapti- 
smum . Quumque  disciplina  haec  utpote  universalis  non  potuerit  nisi  ab  apo- 
stolorum descendere  traditione  , sequitur  Calvinum  paucosque  grnecos  con- 
trarium sentientes  apostolos  ipsos  erroris  impudenter  insimulare  . 

Adversariorum  argumenta  recitantur  ac  refelluntur  . 

Obj.  1.  cont.  1.  conci.  Patres  in  superioribus  allegati  aperte  tradunt 
presbyteros,  illos  etiam  quibus  animarum  cura  demandata  erat,  non  potuis- 
se propria  auctoritate  catechumenos  baptizare . Tertullianus  enim  inquit : 
Non  tamen  sine  episcopi  auctoritate  , et  D.  Hieronymus  : Sine  episcopi 
jussione  presbyterum  jus  non  habere  baptizandi  . Consimilia  tradunt  S. 
Leo  in  ep.  ad  episcopos  gerraaniae  et  galliae  , si  tamen  haec  ep.  spuria: 
non  est,  et  patres  concilii  vicnnensis  habiti  an.  7 56.  can.  8.  Ex  quibus 
colligitur  presbyteros  ad  summum  extraordinarios,  non  ordinarios  ministros 
esse  baptismi . 

Resp.  1.  cum  auctoribus  catechism!  romani  p.  2.  tit.  de  bapt.  n. 
a a.  Quod  vero  sacerdotes  jure  suo  hanc  functionem  exerceant  , ita  ut 
praesente  etiam  episcopo  ministrare  baptismum  possint  , ex  doctrina  Pa- 
trum et  usu  Ecclesiae  constat  ...  Quod  si  aliquando  Patres  sacerdotibus 
sine  episcopi  venia  baptizandi  jus  permissum  non  esse  dixerunt , id  de 
eo  baptismo  qui  certis  anni  diebus  solemni  coeremonia  administrari  con- 
sueverat intelligendum  videtur  . 

Resp.  a.  Laudata  Patrum  testimonia  intelligenda  esse  de  auctoritate 
et  jussione  episcopi  quae  in  presbyteros  derivantur  vi  ordinis  . Et  reve-’ 
ra  dicitur  presbyteris  dum  ordinantur  ut  christianae  plebi  praesint,  doceant , 
baptizent , ceteraque  administrent  sacramenta,  exceptis  ordine  et  confirmr- 
tione . Verum  ergo  est  quod  Patres  inquiunt , non  posse  presbyteros  Wne 
auctoritate  et  jussione  episcopi  baptizare  , quia  facultatem  illam  accipiunt 
dum  ordinantur  . 

Instabis.  Laudati  in  argumento  Patres,  Tertullianus  praesertim  et: 
Tfieronymus  eodem  modo  dicunt  indigere  episcopi  facultate  presbyterum 
ad  baptizandum  ac  diaconum  , sed  hic  ex  quo  episcopi  facultate  ad  baptizan- 
dum indigeat,  non  est  baptismi  nisi  extraordinarius  minister . Ergo  et  ille. 

Resp.  Presbyteros  et  diaconos  pendere  utique  ad  baptizandum  ab  epi- 
scopi auctoritate  et  jussione,  ut  optime  observant  laudati  Patres  , sed  gra- 
du dispari . Illi  vi  ordinis  ab  episcopo  accipiunt  ut  licite  administare  pos-. 

Tom.  VII.  Marcellius  TheoL.  7 

«int  de  jure  divino  baptismum  . Hi  autem  , ut  possint  licite  baptismum 
administrare,  ex  delegatione  . Hujus  rei  ratio  est  quoniam  dum  ab  episcopo 
ordinantur  presbyteri  audiunt  ab  ipso  , presbyterum  oportet  ^raeesse  , dia- 
conis autem  in  eorum  consecratione  dicitur  , diaconum  oportet  ministrare 

Dices.  Presbyteris  etiam  parochis  non  licebat  olim  absque  expressa 
episcopi  facultate  baptismum  administrare , unde  non  vi  ordinis  presbyter 
est  baptismi  minister  . 

Resp.  Olim  quidem,  nempe  ab  initio  usque  ad  saeculum  5.  viguisse 
disciplinam  de  qua  in  argumento,  ast  arguit  id  ecclesiasticam  politicam  et. 
episcoporum  jurisdictionem,  non  defectum  ordinariae  potestatis  in  presby- 
teris . Ad  hoc  illustrandum,  exemplum  valet  sacerdotis  qui  vi  ordiuis  pote- 
statem habet  fidelium  confessiones  excipiendi  , nec  tamen  illas  audire  po- 
test absque  episcopi  expressa  facultate  . Ceterum  post  saeculum  5.  usu» 
conferendi  baptismi  a presbytero  iis  etiam  in  locis  ubi  erat  episcopus  abs- 
que ejusdem  episcopi  expressa  facultate  invaluit  tum  in  oriente  tum  i» 
occidente,  ut  patet  ex  sacrainentario  S.  Gregorii.  Saeculo  autem  7.  mos  ille  ita 
obtinuit  f ut  pauci  deinceps  episcopi  baptismum  administrare  consueverint 
adeo  verum  est  totum  hocce  negoeium  pertinere  ad  disciplinam  salvo  sem— 
per  in  presbyteris  ordinaria  jure  administrandi  baptismum  . 

Insistes  adhuc . Si  presbyter  sit  ordinarius  baptismi  minister  , jam 
nullum  discrimen  erit  inter  episcopum  et  presbyterum  , eam  episcopus 
quoqae  est  baptismi  minister  ordinarius  . 

Resp.  Etiamsi  presbyter  sit  ordinarius  baptismi  minister  , stat  nihilo- 
minus magnum  inter  presbyterum  episcopumque  discrimen  . Nonne  pre- 
sbyter est  ordinarius  minister  non  secus  ac  episcopus  eucharistiae  ct  poe- 
nitentiae ? Nec  proinde  sequitur  pares  esse  gradu  ac  dignitate  presbyte- 
rum et  episcopum  ; in  multis  siquidem  episcopus  presbyterum  vincit , imo- 
etiam  in  ipsa  baptismi  adminislratione  , nam  presbyter  in  sola  sua  paro- 
chia , episcopus  vero  in  tota  dioecesi  baptismum  conferre  potest  , nec  es- 
set presbyter  ordinarius  baptismii  minister  nisi  potestatem  illam  vi  ordi- 
nis. ab  episcopo  accepisset . 

Obj.  a.  adv.  a.  conci.  Diaconi  videntur  ministri  ordinarii  sacramen- 
ti baptismatis  y idque  pluribus  momentis  demonstrare  conatur  Ludovicu» 
'hdlotius..  L diaconus  vi  ordinationis  ordinariam,  habet  baptizandi  pote- 
ntem r sic  enim  episcopus  diaconum  ordinat  : Diaconum  oportet  mini~ 
str(»e  ad  altare  y baptizare  , et  praedicare  , in  quo  non  differt  a presby- 
tero quem  sic  episcopus  alloquitur  : Sacerdotem  oportet  ojferre  , benedir 
cere  y pcaoesse  v praedicare  , et  baptizare  . 11.  possunt  diaconi  dispensare 
cuchaiiitiam , ut  patet  ex  cap.  pervenit  dist.  9,^  et  poenileuliam  pecca- 
toribus dare  juxta  illud  Gypriaui  ep.  r j.  Apud  diaconum  exotnologesim 
facere  y cur  ergo  non  poterunt  tamquam  ministri  ordinarii  conferre  bapti- 
smum P HI.  primi  diaconi  hoc  fine  ordinati  fuerunt  ab  apostolis  , .ut  ba- 
ptismi sacrameutum  administrarent  y ideo  euim  docent  Gatholici  diaconatum 
esse  sacramentum,  propterea-.  quodi  diaconi  non  ad  profanum  aliquod  mi— 
si&tecuun  t sed  ad  Dei  verbum.  praedicandum:  atepue  administranda  sacra»* 

menta  fuerunt  ordinati , unde  baptizandi  potestatem  habent  vi  ordinis  , ac 
proinde  ordinariam  . IV.  si  res  non  ita  se  haberet  , non  differrent  diaco- 
ni a laicis  quibus  licitum  est  in  casu  necessitatis  baptizare  . 

Resp.  ad  i.  Ex  ipsa  ordinationis  forma  patet , presbyteris  quidem  non 
diaconis  ordinariam  esse  potestatem  baptizandi,  illis  enim  facultas  tribuitur 
ut  praesint,  his  autem  ut  ministrent,  quare  vi  ordinis  possunt  diaconi 
baptizare  ex  delegatione  . Hinc  dist.  93.  cap.  diaconos  habetur : Dia - 
coni  absque  episcopo  vel  presbytero  baptizare  non  audeant , nisi  praedi- 
ctis omnibus  ordinibus  fortasse  longius  constitutis  necessitas  extrema 
compellat  . 

; Ad  2.  Falsum  omnino  est  ad  ordinariam  diaconi  potestatem  pertine- 
re dispensationem  eucharistiae  . Id  aliquando  fecerunt  necessitate  cogente 
cx  episcopi  vel  presbyteri  facultate.  Hinc  lib.  8.  const.  apost.  legitur; 
Oblatione  ab  episcopo  vel  presbytero  facta  , ipse  diaconus  dat  populo, 
non  tamquam  sacerdos  , sed  tamquam  qui  ministrat  presbyteris  . Quod  si 
quando  iu  usu  erat  communio  sub  utraque  specie  dispensabant  diaconi 
populo  sanguinem,  id  praestabant  proplereaquod  fieri  poterat  absque  eo 
■quod  tangerent  sacramentum  . Demum  aliud  est  sacramentum  jam  perfe- 
ctum populo  dispensare  , aliud  vero  sacramentum  perficere  . Diaconos  prae- 
terea dedisse  poenitentiam  nullo  demonstrari  potest  argumento  . Ex  verbi* 
S.  Cypriani  colligitur  tantum  diaconos  olim  ex  episcopi  mandato  recepis- 
se deprecationes  poenitentium  qui  gradus  omnes  compleverant , non  abso- 
lutionem impendisse  . 

Ad  3.  dico  primos  diaconos  ordinatos  ab  apostolis  fuisse  ut  verbum 
Dei  praedicarent,  et  administrarent  sacramentum  baptismi  ex  delegatione  et 
mandato  episcoporum  vel  sacerdotum  , non  ex  qlFieio  et  jure  ordinario  . 
En  verba  apostolorum  quando  de  instituendis  diaconis  decreverunt:  Non 
est  aequum  nos  derelinquere  verbum  Dei , et  ministrare  mensis  . Conr? 
siderate  ergo,  fratres,  viros  ex  vobis  boni  testimonii  septem  , plenos  Spi- 
ritu sancto  , et  sapientia,  quos  constituamus  super  hoc  opus  . Nos  vero 
orationi  et  ministerio  verbi  instantes  erimus  . Ita  legitur  Actor,  cap.  6. 

Ad  4*  Plura  sunt  discriminis  capita  inter  diaconos  et  laicos  quamvis 
illi  non  sint  ordinarii  ministri  baptismatis.  1.  Diaconi  ex  episcopi  vel  pre- 
sbyteri mandato  publice  solemnique  ritu  possunt  baptismum  consecrare , 
quod  nec  minoribus  clericis  nec  laicis  unquam  conceditur.  2.  Possunt  dia» 
coni  etiam  extra  casum  necessitatis  ab  episcopis  delegari  ad  baptizandum, 
quod  non  possunt  clerici  minores  et  laici  . 3.  Laicis  minoribusque  clericis, 
praesente  diacono  , baptismum  administrare  non  licet , quod  licet  diaconis 
praesente  episcopo , si  habeant  ab  illo  facultatem  . 

Obj.  3.  eont.  3.  ccncl.  I.  argumentum  ex  antiqua  traditione  a nobis 
deductum  ad  probandum  laicorum  baptismum  in  casu  necessitatis,  nullius 
ponderis  esse  videtur,  nam  Tertullianus  quem  in  nostrae  sententiae  pa- 
trocinium adduximus  falsam  omnino  fiuxamque  opinionis  suae  profert  ra- 
tionem , ait  enim : Quod  ex  aequo  accipitur,  ex  aequo  dari  potest  , qua- 
si yero  laici  valeant  eucharistiam  conferre , confirmationem  aliaque  sacra-* 

menta  ab  ipsis  accepta  . II.  oracula  Scripturarum  contrariam  potius  a ca- 
tholica sententiam  astruunt , Christus  namque  non  laicis  , sed  apostolis  ac 
proinde  episcopis  et  presbyteris  jussit  ut  baptizarent  quando  dixit,  Eun- 
tes docete  omnes  elc.  111.  auctor  const.  apost.  lib.  3.  cap.  io.  Oziac 
poenam  minatur  laico  baptismum  administranti,  dicens : Sed  neque  laicos 
concedimus  aliquod  sacerdotale  munus  exercere , veluti  sacrificium , ba- 
ptismum, manuum  impositionem  etc.  IV.  Gregorius  M.  ep.  33.  lib.  i.  hor- 
tatur Ravennae  exarchum  ut  dimittat  hortensem  episcopum  ne  catechu- 
meni sine  baptismo  decedant . Quam  caussam  affert  etiam  S.  P.  Augusti- 
nus in  ep.  180.  ad  fratrem  et  coepiscopum  Honoratum  ut  Ecclesiae  mini- 
stris suaderet  ne  in  persecutione  wandalica  fugam  arriperent . Quorsum 
haec  si  laicis  in  casu  necessitatis  facultas  asseritur  conferendi  baptismatis  ? 

Resp.  ad  i.  Non  diffitemur  Tertulliani  rationem  allatam  ad  demon-, 
strandum  licere  laicis  conferre  baptismum  urgente  necessitate  , ob  absur- 
dum in  argumento  eitatum  , minus  validam  esse  . Sed  ex  eo  sequitur  non 
recte  fuisse  argumeulatum  doctissimum  illum  virum  , bonamque  caussam 
falsis  confirmasse  rationibus  , non  autem  sequitur  falsam  esse  sententiam 
quam  credendam  proponit.  Neque  nos  solius  Tertulliani  usi  sumus  aucto- 
ritate , vel  argumento  ab  eo  prolato  catholicam  firmavimus  opinionem  , 
sed  Tertulliani  nomen  assumpsimus  tamquam  testimonium  antiquitatis  quae 
hac  in  caussa  nostram  semper  tenuit  sententiam  . 

Ad  a.  Christi  verba  Matth.  cap.  ultimo  demonstrant  dumtaxat  apo- 
stolos ac  proinde  episcopos  et  presbyteros  esse  ministros  baptismi  ordina- 
rios, non  negant  tamen  idem  munus  in  casu  necessitatis  spectare  etiam  ad 
laicos  . Patet  id  lum  ex  traditione  quae  est  fidissima  Scripturarum  inter- 
pres , lum  ex  quo  Philippus  et  Auanias  qui  nec  episcopi  eFant  nec  pre- 
sbyteri baptismum  administrarunt . Et  quemadmodum  licitum  est  laicis  pri— 
vatim  docere  , quamvis  Christus  solis  apostolis  dixerit , docete  , ita  urgen- 
te necessitate  licitum  est  laicis  privatim  baptizare  , etsi  solis  apostoLis  idem 
Christus  dixerit , baptizate  . 

Ad  3.  Legenti  locum  in  argumento  allegatum  ex  constitutionibus  apo- 
stolicis  manifestum  est  reprehendi  ibi  nonnullos  laicos  qui  munera  exer- 
cere volebant  sacerdotalia  , atque  idcirco  cadit  comminatio  in  laicos  ba- 
ptizantes soletnni  ritu  , non  privatim  et  urgente  necessitate  - 

Ad  4*  Argumentum  inprimis  ex  magno  Gregorio  deductum  nimis  pro- 
baret, presbyteros  nempe  et  diaconos  nullum  habere  jus  conferendi  bapti- 
smatis j nam  iuverisimile  omnino  est  hortensem  dioecesin»  tempore  Bloa- 
dl  nullum  habuisse  sacerdotem  nuHumque  diaconum  qui  posset  ba- 
ptismum administrare  . Dicendum  ergo  est  episcopos  consuevisse  ju- 
xta ecclesiasticam  disciplinam  nonnullos  sibi  reservare  solemniore»  dres  ad 
baptismum  administrandum . Cumque  hortenses  quotidie  proprium  epi- 
scopum expectarent,  hac  spe  decepti  non  pauci  absque  baptismate  decede- 
bam ..  Hac  de  caussa  vigilantissimus  Pontifex  hortatur  exarchum  ut  Bion- 
dum  dimittat . Augustinus  autem  prae  oculis  habebat  ignorantiam  fidelium 
longe  ab  episcopis  atque  presbyteris  , hinc  jubet  ue  pastores  metu  perse- 

cutionis  gregem  relinquant  ut  docere  possint , baptizare,  aliaque  sacramen- 
ta conferre  . 

Instabis.  S.  P.  Augustinus  lib.  a.  cont.  ep.  Parmen.  cap.  «3.  inter 
probationes  3.  conci,  a nobis  laudatus  de  baptismo  in  casu  necessitatis 
a laico  colla to  inquit : Nescio  an  pie  quisquam  dixerit  esse  repetendum  . 
Quae  verba  demonstrant  haesitasse  hac  in  caussa  S.  doctorem  . Idque  con- 
firmatur ex  his  quae  ibidem  habet  : Si  autem  necessitas  urgeat  , aut 
nullum  aut  veniale  delictum  est . 

Resp.  Magnum  Augustinum  nunquam  dubium  haesisse  hac  in  quae-i 
siione , quum  lib.  7.  de  bapt.  cap.  53.  scripserit  verum  esse  baptismum 
ubicumque  et  a quibuscumque  verbis  evangelicis  consecratum  . Affirmans 
ergo  se  nescire  an  pie  dici  possit  laicorum  baptismum  esse  repetendum  , 
idem  est  ac  si  dicat,  id  absque  impietate  affirmari  non  posse  . Similiter  il- 
la S.  doctoris  disjunctiva  propositio,  aut  nullum  aut  veniale  delictum  est, 
absolute  definit  nullum  esse  delictum  si  omnimoda  diligentia  adhibita  sit 
in  perquirendo  sacerdote  etiam  urgente  necessitate  , esse  autem  venial* 
delictum  si  non  omnimoda  adhibita  sit  diligentia  . 

Obj.  4*  at^v’  eauid‘  3.  conci.  Saltem  foeminae  arcendae  snnt  a mi- 
nisterio baptismatis  quacumque  ingruente  necessitate  , nam  1.  Tertullia- 
nus lib.  de  bapt.  cap.  17.  inquit:  Petulans  autem  mulier  quae  usur- 
pavit docere , utique  non  etiam  tingendi  sibi  jus  pariet . Similia  repetit 
pluribus  in  locis . II.  Epiphanius  haer.  79.  damnat  illos  qui  mulieribus 
ministerium  baptismi  committunt , asserens  ne  beatissimae  quidem  Virgini 
baptizandi  facultatem  fuisse  collatam  .111.  concilium  carlhagiuense  cau.  100. 
Mulier  , inquit , quamvis  docta  et  sancta  ...  baptizare  non  praesumat . 

Resp.  Tria  illa  quae  objecta  sunt  iutelligenda  esse  de  baptismo  so- 
lemui  ritu  a mulieribus  non  administrando  . Atque  ad  t.  percellit  ibi 
Tertullianus  Priscillain  , Quintiliam,  aliasque  petulantes  foeminas  quae  Dei 
verbum  in  conventiculis  haereticorum  praedicare,  baptisma  publice  confer- 
re , et  alia  sacerdotum  munera  exercere  praesumebant  . Patet  id  legenti 
iutegrum  Tertulliani  locum  . Et  sane  eodem  inodo  Tertullianus  foeminas 
damnat  quod  baptizent  , ac  quod  verbum  Dei  doceant  . Porro  non  negat 
ipse  mulieribus  munus  docendi  privatirn  si  id  caritas  exigat  . Itaque  neo 
denegat  mulieribus  baptizandi  facultatem  si  necessitas  urgeat  nec  sacer- 
dos adsit  vel  clericus  vel  vir  laicus  , hic  enim  si  adsit,  illicitum  est  fbe- 
ininac  administrare  baptismum  . 

Ad  a.  Etiam  Epiphanius  damnat  peputianos , cataphrygcs  , collyn- 
dianos  apud  quos  mulieres  episcopi  erant  ac  presbyteri , unde  quum  de- 
negat foeminis  baptizandi  potestatem  , loquitur  de  potestate  publica  et  or- 
dinaria quae  in  solis  sacerdotibus  residet  . 

Ad  a.  Quod  laudatus  carthagiuensis  canon  loquatur  de  ministerio  pu- 
blico et  solernni,  patet  ex  collatione  canonis  90.  cum  100.  Iu  canone  90. 
dixerant  Patres  , mulier  quamvis  docta  et  sancta  viros  in  conventu  do- 
cere non  praesumat  . Quid  est  docere  viros  iu  conventu , nisi  publice  exer- 
cere verbi  ministerium?  Ergo  cum  can.  100.  subdit,  mulier  baptizare 

non  prhesumat , utique  subintelligitur  in  conventu , adeoque  publice  et 
folcmai  ritu, 

CAPUT  VIII. 


An  Jides  requiratur  in  ministro  baptismi . 

Capite  octavo  praecedentis  libri  ubi  de  sacramentorum  ministris  per- 
tractavimus , acturos  nos  spopondimus  hoc  in  loco  adversus  donatistas  de 
fide  ad  valorem  sacramentorum  in  ministris  requisita  , quod  ut  lectorum 
expectationi  respondeamus  facere  nunc  aggredimur . Quoniam  vero  non 
de  omnibus  sacramentis,  sed  de  solo  baptismo  disserere  hoc  in  libro  pro- 
positum nobis  est,  inquiremus  dumtaxat  an  ad  divinissimi  hujus  sacra- 
menti validitatem  necessaria  sit  in  ministro  fides  , animadvertentes  quod 
.quidquid  de  baptismo  dicitur,  illud  de  reliquis  sacramentis  intclligi  de- 
beat . Sed  antequam  operi  manum  admoveamus  brevis  rebaptizantium  erit 
historica  narratio  contexenda  . 

Saeculo  secundo  labente  et  initio  tertii  carthaginenscm  regebat  eccle- 
siam Agrippinus  qui  primos  inter  catholicos  africae  nullum  esse  existi- 
mavit haeretieorum  baptismum,  testibus  Augustino  lib.  2.  de  bapt.  cap.  7. 
aliisque  in  locis,  et  Vincentio  lirinensi  common.  1.  cap.  9.  nec  Cypria- 
nus alium  io  suae  opinionis  patrocinium  citare  potuit  antiquiorem  Agrip- 
pino  auctorem  in  suis  epistolis  ad  Quintum,  ad  Jubajanum,  ad  alios  . Nam 
quod  inquiunt  aliqui,  primum  rebaptismi  auctorem  fuisse  Tertullianum, 
non  tam  certo  affirmari  potest  , quum  uterque  eadem  aetate  Carthagine 
floruerit.  Circa  annum  igitur  2i5 . Agrippinus  bonae  memoriae  vir  , cum 
celeris  coepiscopis  suis  qui  illo  tempore  in  provincia  Africa  et  Numi- 
dia Ecclesiam  Domini  gubernabant , statuit , et  librato  consilii  communis 
examine  firmavit , venientes  a quacumque  haeresi  esse  rebaptizandos  , 
inquit  Cyprianus  in  ep.  ad  Quintum  . Circa  eadem  tempora  vel  paullo 
ante,  ut  suspicatur  Valesius  in  not.  ad  cap.  7.  lib.  7.  hist.  Eusebii  , in 
Phrygia  Asiae  minoris  provincia  cum  a quibusdam  de  haereticorum  ba- 
ptismi valore  dubitaretur , duo  habita  sunt  concilia,  iconiense  nimirum  , 
et  synnadense  , in  quibus  irritum  declaratum  est  haereticorum  schismati- 
corumque baptisma  . Meminit  synnadensis  concilii  Dionysius  alexandrinus 
apud  Eusebium  hist.  lib.  7.  cop.  7.  iconiensis  autem  Firmilianus  Caesa- 
rae  in  Cappadocia  antistes  qui  in  ep.  ad  Cyprianum  narrat  se  con- 
cilio illi  interfuisse  , et  latam  contra  baptisma  haereticorum  sententiam 
suffragio  suo  confirmasse  . Sed  quamvis  multi  inter  orientales  et  afros  ita 
sentirent,  nullum  tamen  excitatum  fuit  in  Ecclesia  dissidium.  Accidit  id 
primum  tenente  carthaginenscm  ecclesiam  Cypriano  sanctissimo  episcopo  . 
fies  autem  ita  se  habuit . 

Anno  a55.  quum  Januarii  episcopi  animus  $b  hac  pulsaretur  quae- 
stione , an  validum  sit  haereticorum  baptisma  , nomine  tum  suo  tum 
aliorum  numidicae  provinciae  antistitum  a sanctissimo  aeque  ac  doctissi- 
mo carthaginensi*  ecclesiae  episcopo  Cypriano  quaestionis  petiit  solutionem  . 

Hic  congregato  concilio  3i.  episcoporum  rescripsit:  Neminem  foris  bapti~ 
tari  extra  Ecclesiam  posse , (juum  sit  baptisma  unum  in  sancta  Ecclesia 
constitutum  . Parem  anno  sequenti  256.  responsionem  dedit  Cyprianus  ad 
Quintum  in  Mauritania  episcopum  a quo  de  eadem  fuerat  interrogatus  quae- 
stione . Imo  ut  majori  indagine  veritatem  quaereret , copiosiorem  collegit 
synodum  septuaginta  nempe  unius  episcoporum  quorum  sulFragio  sententiam 
jam  in  epistola  ad  Januarium  expressam  novis  argumentis  confirmavit  , 
Quum  vero  opinionem  suam  utpote  Scripturis  traditionique  , ut  sibi  vide- 
batur, consentaneam,  certam  aut  saltem  probabiliorem  existimaret , ut  ma- 
jus illi  pondus  adderet , duos  Romam  misit  ad  S.  Stephanum  tunc  sum- 
mum Pontificem  ex  postremo  concilio  episcopos  cum  ep.  synodica  mode- 
stiae caritalisque  plena,  sperans  futurum  ut  romanus  Pontifex  latam  in  car- 
thaginensi  concilio  definitionem  circa  baptismum  haereticorum  auctoritater 
•ua  confirmaret.  Sed  res  e contra  accidit,  nam  Stephanus  non  solum 
afrorum  sententiae  non  adhaesit , non  solum  duos  illos  ad  se  missos  epi- 
scopos colloquio  , imo  nec  conspectu  quidem  dignatus  est , et  ne  ab  alii» 
reciperentur  hospitio  districte  prohibuit  y sed  praeterea  in  cp.  quam  adi 
africanos  episcopos  rescripsit  Cyprianum  probroso  nomine  pseudochristr 
pseudoapostoli , et  dolosi  operarii  appellavit , peremptorium  hoc  adden* 
decretum  : Si  quis  ergo  a quacumque  haeresi  venerit  ad  nos , nihil  inno- 
vetur , nisi  quod  traditum  est , ut  manus  illi  imponantur  per  poeniten- 
tiam j fidei  nimirum  puritatis  tenacissimus  maluit  nimia  severitate  uti  us- 
que eo  ut  excommunicationis  poenam  comminatus  illis  sit  ni  resipisce- 
rent , „quara  sinere  ut  catholica?  veritas  vel  in  minimo  labafectaretur  r 

Sed  tanta  zelantissimi  pastoris  asperitas-  non  potuit  pacatissimum  Cy- 
priani animum  non  commovere  r Hinc  eodem  anno  a56.  kaiendis  Septem- 
bris tertiam  Carthagine  celebrat  concilium  87.  episcoporum  ex  provinciis 
Africa  , Numidia,  et  Mauritania,  nescio  num  ad  confirmandam  latam  in  su- 
perioribus conciliis  definitionem,  an  ad  veritatem  magis  eliquandam.  Il- 
lud unum  certum  est  omnes  in  hac  synodo  sive  episcopos  sive  presbyte- 
ros et  diaconos  quorum  numerus  ingens  erat  unanimi  consensione  da- 
mnasse baptismum  haereticorum  . Tempore  quo  carthaginensis  haec  synodus 
celebrabatur  vel  paullo  ante,  ut  Pompejum  episcopum  de  responso  a Sttr- 
phano  accepto  Cyprianus  certiorem  redderet  , sicut  ille  desideraverat  episto- 
lam ad  eum  dedit  in  qua  tetro  commate  romanutn  Episcopum  notat  haereti- 
corum patronum,  superbum'  ac  imperitum  eum  appellans.  Deinde  quum 
rescivisset  eumdein  Stephanum  ad  episcopos  quoque  per  Ciliciam  Cappa- 
dociam, cunctasque  finitimas  provincias  constitutos  scripsisse  , sese  ob  eam 
caussam  ab  illorum  communione  discessurum  x quod  haereticos  rebapti- 
zarent y ut  Dionysius  alexandrinus  inquit  in  ep.  ad  Sixtum  quae  est  apudi 
Eusebium  lib.  7.  H.  E.  eap.  5.  litteras  ad  Firmilianum  Cappodociae  pri- 
matem dedit,  solatium  in  moerore  quaerens  , et  opinionis  suae  confirmatio- 
nem . Cypriani  litteris  respondens  Firmilianus  tam-  imprudenter,  ne  dicaro 
audacter,  in  romauum  Pontificem  insurgit  ut  nisi  fervidiori  orientaliunv 
ingenio  aliquid  dandum  esset,  vix  a scelere  posset  excusari.  Ex  hac  hi- 

storicae  narrationis  serie  jam  liquido  apparet  non  paucas  illis  temporibus 
ecclesias,  multosque  praeclaros  viros  errori  rebaptizantium  adhaesisse  ; un- 
de Vincentius  lirinensis  comrnon.  cap.  io.  de  hac  controversia  loquens , 
Rara  , inquit , vis  ingenii  adfuit , tanta  eloquentiae  flumina  , tantus  as- 
sertorum numerus  ...  ut  mihi  omnis  ista  conspiratio  nullo  modo  destrui 
potuisse  videatur  , nisi  sola  tanti  moliminis  causam  ipsa  illa  suscepta  , 
ipsa  defensa  , ipsa  laudata  novitatis  professio  destituisset  . Nihilominus 
iu  tara  magno  rerum  discrimine  maximum  divinae  providentiae  eluxit  mi- 
raculum , quae  non  permisit  ut  unitas  Ecclesiae  scinderetur . Ille  enim 
idem  Cyprianus  qui  tot  tantisque  conviciis  Stephani  famam  lacessivit  exi- 
stimans quaestionem  hanc  de  rebaptismo  non  ad  fidem  aut  mores,  sed  ad- 
meram  disciplinam  pertinere  , arctissimum  caritatis  cum  eo  vinculum  nun- 
quam dissolvit . Sed  quis  tandem  fuit  universi  negotii  hujus  exitus  ? Quis 
utique , inquit  Vincentius  lirinensis  comrnon.  cap.  9.  nisi  usitatus  et 
solitus  ? Retenta  est  scilicet  antiquitas , explosa  novitas  , sedatis  videlicet 
contendentium  animis , omnes  per  orbem  ecclesiae  Sedis  roraanae  decreto 
subscripserunt . 

Atque  ita  se  habet  rebaptizantium  historia  de  qua  multa  inquirere 
solent  theologi,  et  1.  An  tota  haec  nuper  a nobis  in  epitomen  exposita 
narratio  revera  genuina  sit  vel  potius  a donatistis  conficta  . a.  An  histo- 
riae hujus  supposita  germanitate  , S.  Stephanus  approbans  haereticorum  ba- 
ptismum , admiserit  etiam  illum  collatum  absque  debita  forma  . 3.  An  idem 
S.  Pontifex  ejusmodi  quaestionem  tamquam  de  fide  definiverit.  4«  An  Cy- 
prianus , Firmilianus  eorumque  collegae  fuerint  a Stephano  ecclesiastica 
communione  privati . 5.  Utrum  iidem  sancti  viri  de  fide  crediderint  hae- 
reticos esse  rebaptizandos.  6.  An  ejusmodi  errorem  ad  mortem  usque  te- 
nuerint, aliaque  hujus  generis.  Quoad  primam  quaestionem  Tournely 
societatis  Jesu  , et  Missorius  ex  ordine  min.  conv.  eleganter  magis  quam 
vere  conati  sunt  demonstrare  totam  hanc  de  rebaptizantibus  historiam  sup- 
positam esse  , et  a donatistis  confictam  , ceteri  autem  ecclesiastici  scripto- 
res per  quindecim  integra  saecula  ita  pro  certa  et  indubitata  illam  habue- 
runt ut  ne  unus  quidem  unquam  de  illius  suppositione  suspicatus  fuerit  • 
Quoad  alteram  , praeclariores  theologi  tenent  Stephanum  rom.  Pont,  non 
approbasse  nisi  baptisma  collatum  in  nomine  Trinitatis  contra  M.  A.  de 
Dominis,  Blondellum,  Launojum  , atque  Dupinum  existimantes  quorum- 
eumque  haereticorum  Stephanum  approbasse  baptisma  . Circa  tertiam,  omnes 
unanimi  consensione  affirmativam  propugnant  sententiam  . Sed  iterum  dis- 
sociantur eruditi  ubi  sermo  fit  de  anathemate  a Stephano  contra  rebapti- 
zantes intentato  . Valesius  , Pagius  , Natalis  Alexander  , recentloresquo 
omnes  affirmant  S.  Pontificem  commiaationis  limites  non  excessisse . Tillo— 
monsius  autem  , Rigaltius  , nonnullique  alii  arbitrantur  anathema  in  reba- 
ptizantes  intortum  revera  fuisse.  Baronius  denique  , Lupus , Cabassutius , 
et  alii  perpauci  quoad  Firmilianum  primam  , quoad  Cyprianum  alteram 
tuentur  opinionem . In  quinta  dirimenda  controversia  similiter  non  con- 
veniunt, quum  Natalis  Alexander,  Petitdidier,  Serry , Tournely  , Juve- 

nin  , Berti  , aliique  complures  negativam,  Bossuet,  Habert , Drouven  af- 
firmativam tueantur  partem  . Denique  consociantur  iterum  eruditi  ubi  de 
Cypriani  ac  Firmiliani  resipiscentia  pertractatur , omnes  nempe  consenti- 
unt incertum  esse  an  sancti  illi  viri  errorem  ad  mortein  usque  tenue- 
rint . Haec,  inquam,  non  inutiliter  a doctissimis  theologis  passim  disputari 
solent  in  scholis . A quibus  tamen  nos  brevitati  consulentes  abstinendum 
putamus  ut  quae  magis  necessaria  sunt  tradamus  tyronibus  quos  insti- 
tuendos hisce  opusculis  nobis  proposuimus . Quare  dogmaticam  tantum 
quaestionem  , an  ad  baptismi  valorem  fides  in  ministro  requiratur  pro  di- 
gnitate versare  curabimus  . Hinc  sit 

CONCLUSIO  I. 

Validum  est  baptisma  cum  debita  forma  collalu/n  ab  haereticis  i 

Prob.  i.  ex  perpetua  Ecclesiae  consuetudine.  Ab  apostolis  ad  haec 
usque  nostra  tempora  Ecclesia  nunquam  consuevit  iterum  baptizare  illos 
qui  ab  haereticis  cum  debita  forma  fuerant  baptizati  , ergo  etc.  Nam 
orta  inter  africanos  episcopos  et  Stephanura  romanum  Pontificem  contro- 
versia de  rebaptismo,  haec  a romana  Sede  lata  est  definitio  : Si  quis  ergo 
a quacumque  haeresi  venerit  ad  nos  , nihil  innovetur  , nisi  quod  tradi- 
tum est  , ut  manus  illi  imponatur  in  poenitentiam  , sed  traditio  a S.  Ste- 
phano  in  recitato  decreto  allata  erat  vetustissima  et  ab  apostolis  descen- 
dens , cui  tandem  , si  non  Cyprianus  et  Firmilianus,  alii  tamen  vel  ipsis 
viventibus  vel  paullo  post  illorum  mortem  unanimi  consensione  cesse- 
runt; unde  Hieronymus  in  dial.  adv.  Lucif.  Denique , inquit,  illi  ipsi 
episcopi  qui  rebaptizandos  haereticos  cum  Cypriano  statuerant , ad 
antiquam  consuetudinem  revoluti  , novum  emisere  decretum  : quid  faci- 
mus ? ita  et  nobis  majores  nostri  , et  illis  sui  tradidere  majores  . Et 
S.  P.  Augustinus  lib.  a.  dc  bapt.  cont.  donat,  cap.  7.  scribit:  N olite  er- 
go nobis  auctoritatem  objicere  Cypriani  ad  baptismi  repetitionem  , sed 
tenete  nobiscum  exemplum  Cypriani  ad  unitatis  conservationem  . Non- 
dum enim  erat  diligenter  illa  baptismi  quaestio  pertractata  , sed  tamen 
saluberrimam  consuetudinem  tenebat  Ecclesia  , in  ipsis  quoque  schisma- 
ticis ct  haereticis  corrigere  quod  pravum  est , non  iterare  quod  datum 
est  . Qufim  consuetudinem  credo  ex  apostolica  traditione  venientem  ( si- 
cut multa  quae  non  inveniuntur  in  litteris  eorum  , neque  in  conciliis  po- 
steriorum , et  tamen  quia  per  universam  custodiuntur  Ecclesiam  , non- 
nisi ab  ipsis  tradita  ct  commendata  creduntur  ) hanc  ergo  etc.  Haec 
aliaque  plura  scribebat  Augustinus  disputans  adversus  donatistas  . Vincen- 
ti us  leritiensis  common.  cap.  q.  ait ; Venerabilis  memoriae  dlgnppinus 
carthaginensis  episcopus  primus  omnium  mortalium  contra  divinum  ca- 
no nem  , contra  universalis  Ecclesiae  regulam  , contra  sensum  omnium 
consacerdotum  , contra  morem  ac  instituta  majorum  rebaptizandum  es- 
se censebat  . Dubitari  ergo  non  potest  quia  dogma  de  non  rebaptizandis 

haereticis  ab  apostolis  ad  Stepha ni  tempora  per  successivas  aetates  descenderit. 

Nec  obstat  quod  Cyprianus  quoque  ad  Ecclesiae  vetustam  consuetu- 
dinem provocaret  . Nam  illa  qua  sanctus  martyr  muniebatur  antiqua  tra- 
ditio, aetatem  Agrippini  praedecessoris  sui  non  excedebat  , ut  ipsemet  fa- 
tetur in  ep.  ad  Quintum  , Agrippinus  autem  concilium  super  hac  re  ha- 
buerat anno  circiter  2 1 5 . Porro  in  eo  ipso  quod  concilium  Agrippini 
commemorat , aperte  indicat  fuisse  aliam  consuetudinem  Ecclesiae  . JSe- 
que  enim  opus  erat  hoc  concilio  velle  statuere , si  jam  consuetudine  te- 
nebatur , ut  optime  observat  S.  P.  Augustinus  lib.  2.  de  bapt.  cap.  9. 
Deinde  decipiebatur  aperte  S.  Cyprianus  aflirmans  rebaptizandi  morem  jam 
ab  Agrippini  aetate  in  africana  ecclesia  viguisse  . Nam  si  permanebat  ab 
Agrippina  usque  ad  Cyprianum  consuetudo  baptizandi  ab  haereticis  ve- 
nientes , ut  quid  facta  sunt  a Cypriano  de  hac  re  concilia  ? ut  quid 
eidem  Jubajano  dicit  y non  se  rem  novam  facere  aut  repentinam  , sed 
ab  Agrippina  institutam  ? cur  enim  Jubajanus  de  novitate  turbaretur  , 
ut  cum  per  auctoritatem  Agrippini  sanari  oporteret  , st  ab  Agrippina 
usque  ad  Cyprianum  hoc  tenebat  Ecclesia  ? Cur  denique  tot  ejus  col- 
legae in  concilio  dixerunt  rationem  et  veritatem  consuetudini  praepo- 
nendam , ac  non  potius  dixerunt , eos  qui  aliud  facere  vellent , et  con- 
tra veritatem  et  contra  consuetudinem  facere  ? Ita  acute  disputat  do- 
ctorum aquila  Augustinus  contra  donatistas  lib.  3.  de  bapt.  cap.  12. 

Prob.  2.  ex  ecclesiasticis  definitionibus  . 1.  Definitum  fuit  catholi- 
cum dogma  in  concilio  illo  plenario  de  quo  S.  P.  Augustinus  in  lib.  2. 
de  bapt.  cap.  7.  loquitur  > et  de  quo  disputant  eruditi  an  fuerit  arela- 
tense  vel  nicaenuni  utrumque  primum  . Tanti  autem  faciebat  illius  ple- 
narii concilii  auctoritatem  S.  doctor , ut  fidenter  affirmaverit  Cyprianum 
illi  proculdubio  cessisse  si  celebratum  fuisset  sua  aetate  . Et  quoniam  di- 
sputatur ,,  ut  ajebam,,  an  plenarium  illud  concilium  arelatense  fuerit  vel 
nicaenum  , utriusque  definitionem  in  medium  afferemus  . Arelatense  ergo 
x..  celebratum  anno  3x4*  hoc  edidit  in  caussa  nostra  decretum:  De  afris 
quod  propria  lege  sua  utantur  , ut  rebaptizent , placuit  , ut  si  ad  Eccle- 
siam aliquis  de  hacresi  venerit , interrogent  eum  symbolum  , et  si  per- 
viderint eum  in  Patre  , et  Filia , et  Spiritu  sancio  esse  baptizaturn  , 
manus  ei  tantum  imponatur  , ut  accipiat  Spiritum  sanctum  : quod  si  in- 
terrogatus non,  responderit  hanc  Trinitatem , baptizetur  . Concilium  au- 
tem nicaenum  habitum  anno  3a5.  sic  statuit  1 De  his  qui  se  nominant 
catharoSy  idest  niundosy  si  aliquando  venerint  ad  Ecclesiam  catholicam 
placuit  sancto  et  magno > concilio  ut  impositionem  manus ■ accipientes 
sic  in  clero  permaneant  ..  Hae  definitione  admittunt  Patres  baptismum 
eum>  debita  forrna  ab  haereticis-  collatum  . Canone  autem  19.  respuit  ba- 
ptisma haereticorum  qui  evangelicam  formam  corrumpebant:  De  pauliani- 
slis  ad  Ecclesiam  cathWlcam  confugientibus  definitio  prolata  est  , ut 
baptizentur  omnimodis.  2.  Concilium  laodicenum  medio  circiter  4*  sae- 
culo celebratura  can..  7.  jubet  recipi  novatianos  , photinianos  et  thessara- 
decitius  cum  sola  sacri  olei  inunctione  Can..  amem  8.  statuit  quod,  inon- 

tanistae  ct  cataphrygae  debeant  omni  industria  institui  et  baptizari . 
3.  Concilium  constantinopolltanum  i.  habitum  an.  38 1,  praecipit  rebapti* 
zandos  esse  eunomianos  , montanistas  , sabelliaoos  quod  evangelicis  verbis 
non  uterentur , non  vult  autem  ut  rebaptizentur  ariani  , maccdoniani , et 
novatiani  quod  debitam  servarent  formam.  4*  Paullo  post,  anno  nimirum 
389.  coactum  fuit  concilium  capuanum  in  quo  catholica  sententia  pariter 
debilita  est,  in  codice  enim  canonum  ecclesiae  africanae  num.  48.  haec 
leguntur : Illud  etiam,  suggerimus  mandatum  nobis  , quod  etiam  in  ca - 
puensi  plenaria  synodo  videtur  statutum  , non  liceat  fieri  rebaplizatio- 
nes  et  reordinaliones  . 5.  Anno  3y3.  synodus  hipponensis  definivit  ut 
in  recipiendis  donaiistis  invitatae  pacis  compensatione  et  sacrificio  cari - 
talis  aboleantur  quae  majorum  suorum  auctoritatem  sequentes  repetitio - 
ne  ba/xlismatis  commiserunt  . 6.  Concilium  Iridentinum  sess.  7.  hunc  edi- 
dit canonem  num.  4*  Si  quis  dixerit , baptismum  , qui  etiam  datur  ab 
haereticis  in  nomine  Patris  , et  Filii  , et  Spiritus  sancti  cum  inten- 
tione faciendi  quod-  facit  Ecclesia  , non  esse  verum  baptismum , anathe- 
ma sit  . 7.  Siricius  Papa  ad  lliinerium  tarraconensem  ita  scribit.:  Prima 
itaque  paginae  tuae  fronte  signasti  baptizatos  ab  impiis  arianis  pluri- 
mos ad  Jidem  catholicam  festinare , ct  quosdam  de  fratribus  nostris  eos- 
dem denuo  baptizare  velle  , quod  non  Licet , cum  hoc  fieri  et  Apostolus 
velet  , et  canones  contradicant  . Consimilia  decrevit  Innocentius  I.  in  ep. 
ad  Victricium  rothomagensem  , praecipiens  ut  venientes  a novalianis  vel 
montensibus  per  manus  tantum  impositionem  suscipiantur ; quia  quam- 
vis ab  haereticis  , tamen  in  Christi  nomine  sunt  baptizati  . 

Prob.  3.  rationibus  aliquot  theologicis  ex  S.  P.  Augustino  desumptis 
in  libris  adversus  donatistas  , neque  enim  omnia  et  singula  a S.  doctore 
prolata  argumenta  persequi  necesse  est . Itaque  I.  si  quae  ratio  sit  per 
adversarios  cur  haereticorum  schismatieorumquc  baptisma  non  valear,  ma- 
xime illa  esset  quod  baptisma  haereticorum  sit  atque  schismaticornm  , sed 
istaec  ratio  nulla  est , quia  non  est  baptismus  ille  haereticorum  vel  schi- 
smaticorum , sed  Dei  et  Ecclesiae  , ubicumque  fuerit  inventus  . Quod 
pergit  explicare  initio  capitis  i5.  dicens  : Ecclesia  quippe  omnes  peh  -ba- 
ptismum parit  , sive  apud  se  , idest  , ex  utero  suo  , sive  extra  se  de 
semina  viri  sui  . Sed  ct  Esau  de  uxore  natus  , propter  fraternam  discor- 
diam separatus  est  a populo  Dei  ...  Unde  et  Ismaeli  ut  separaretur  a 
populo  Dei  non  obfuit  mater  ancilla  , sed  obfuit  fraterna  discordia  et 
non  profuit  potestas  uxoris  cujus  magis  filius  erat  , quia  per  ipsius  ju- 
ra conjugalia  et  in  ancilla  seminatus  erat  , ct  ex  ancilla  suscejitus  . Si- 
cut apud  istos  Ecclesiae  jure  quod  est  in  baptismo  , nascuntur  quicum- 
que nascuntur  . Ita  cap.  14.  et  i5.  lib.  1.  de  bapt.  cont.  donat,  ra- 
tiocinatur Augustinus  . 11.  sic  prosequitur  argumentari  S.  Pater  lib.  6.  cap. 
g.  Si  non  esset  baptisma  unum  et  verum  nisi  in  Ecclesia  , non  utique 
esset  in  eis  qui  ab  unitate  discedunt  . Est  autem  in  eis  , nam  id  non. 
recipiunt  redeuntes  , non  ob'  aliud  nisi  quia  non  amiserant  recedentes  . 
III.  si  invalidum  est  haereticorum  schismaticorumque  baptisma  , invalidum 

quoque  dici  debet  baptisma  improborum  scelestissimorurnque  hominum,  qaod 
tamen  negabat  S.  Cyprianus  . Et  sane  , hoc  argumentum  urgebant  reba- 
ptizantes in  concilio  carthagincnsi  : Qui  haereticos  potestatem  baptizandi 
habere  dicit  , dicat  prius  quis  haeresim  condiderit  . Si  enim  haeresis  a 
Deo  est  , habere  indulgentiam  divinam  potest  , si  vero  a Deo  non  est, 
quomodo  gratiam  Dei  aut  habere  aut  conferre  alicui  potest  ? Totum  au- 
tem hoc  argumentum  ex  aequo  urgeri  potest  ad  demonstrandum  invali- 
dum quoque  esse  baptismum  improborum  hoc  modo  : Qui  malevolos  et 
invidos  potestatem  baptizandi  habere  dicit , dicat  prius  quis  malevolentiam 
invidiamque  condiderit  . Si  enim  malevolentia  et  invidia  a Deo  est , ha- 
bere et  indulgentiam  divinam  potest  . Si  vero  a Deo  non  est  , quomodo  aut 
gratiam  Dei  habere  , aut  conferre  alicui  potest  ? Sed  sicut  ista  eodem 
modo  dicta  manifestissime  falsa  sunt  , sic  etiam  illa  quae  ut  convince- 
rentur haec  dicta  sunt  . Baptizant  enim  malevoli  et  invidi  , sicut  con- 
cedit ipse  Cyprianus  , quia  eos  etiam  intus  esse  testatur  . Sic  ergo  pos- 
sunt etiam,  haeretici  baptizare  , quia  baptismus  Christi  sacramentum  est  . 
Invidia  vero  et  haeresis  opera  diaboli  , quae  quisquis  habuerit  non  hinc 
efficit , ut  si  habeat  sacramentum  Christi , etiam  ipsum  numeretur  inter 
opera  diaboli  . A-g noscis  Augustinum  ita  ratiocinantein  in  lib.  6.  de  bapt. 
cap.  26.  IV.  eodem  modo  loquendum  est  de  sacramentis  ac  de  scriptura 
evangeiii  , sed  evatigelium  semper  est  verbum  Dei  etiam  in  ore  haere- 
ticorum perversas  opiniones  habentium  , ergo  sacramenta  vera  semper  sunt 
etiam  cutn  ab  haereticis  administrantur  : Sacramenta  , ait  Augustinus  lib. 
3.  de  bapt,  cap.  i5.  si  eadem  sunt  , ubique  integra  sunt , etiamsi  pra- 
ve intelliguntur  , et  discordiose  tractantur  : sicut  scriptura  ipsius  evan- 
geiii si  eadem  ipsa  est  , ubique  integra  est  etiamsi  innumerabili  falsa- 
rum opinionum  varietate  asseratur  . Alia  bene  multa  praeclara  hujus  ge- 
neris argumenta  urget  S.  doctor  adversus  donatistas  in  libris  de  baptismo 
quos  consulat  lector  . Nos  interim  ad  alia  progredimur  . 

CONCLUSIO  II. 

Valet  quoque  baptisma  cum  debita  forma  collatum  ab  infidelibus  . 

. , * « 

Prob.  1.  auctoritate  Patrum  et  praesertim  Augustini  qui  in  libris  do 
baptismo  contra  donatistas  lotus  est  , ut  in  antecedenti  conci,  vidimus  , 
nt  demonstret  nec  probitatem  nec  fidem  ministrantium  necessario  requiri 
ac!  baptismi  validitatem,  qnutn  baptismus  non  ministrorum  sit  , sed  Chri- 
sti ct  Ecclesiae  . Deinde  idem  S.  doctor  etiamsi  non  eadem  certitudine  pro- 
baverit baptismum  infidelium  qua  haereticorum  ac  schismaticorum  bapti- 
smum probavit  ex  eo  quod  nulla  tunc  haberetur  vel  na  1 ion  alis  vel  ple- 
narii concilii  definitio,  probavit  tamen  apertissime,  at  videre  est  iu  lib.  7. 
de  bapt.  cap.  53.  obi  hanc  proponit  quaestionem  : Solet  etiam  quaeri  u- 
trunt  approbandum  sit  baptisma  quod  ab  eo  qui  non  accepit  accipitur , 
si  forte  hoc  curiositate  aliqua  didicit  quemadmodum  dandum  sit  . Sic  au- 

tem  dubium  resolvit : Nobis  iulum  est  in  ea  non  progredi  aliqua  teme- 
ritate sententiae  , quae  nullo  in  catholico  regionali  concilio  coepta  , 
nullo  plenario  terminata  . Et  rursus  addit : Verumtamen  si  quis  for- 

te me  in  eo  concilio  constitutum , ubi  talium  rerum  quaestio  ver- 
saretur , non  praecedentibus  talibus  quorum  sententias  sequi  mallem,  ur- 
geret ut  dicerem  quid  ipse  sentirem  , si  eo  modo  affectus  essem  quo 
eram  cum  ista  dictarem  , nequaquam  dubitarem  habere  eos  baptismum , 
qui  ubicumque  et  a quibuscumque  illud  verbis  evangelicis  consecratum 
sine  sua  simulatione  , et  cum  aliqua  fide  accepissent  . Ita  pro  modestia 
sua  loquebatur  Augustinus  quum  adhuc  controversia  haec  definita  non 
erat  ab  Ecclesia  . Fidentius  certe  loqnutus  fuisset  si  postquam  ecclesia- 
sticae definitiones  accesserunt  scripsisset , unde 

Prob.  2.  ex  ecclesiasticis  definitionibus  . Nicolaus  Papa  1.  cap.  104. 
resp.  ad  consulta  bulgarorum  : A quodam  judaeo  , inquit , nescitis  utrum 
christiano  an  pagano  , mullos  in  patria  vestra  baptizatos  asseritis  , et 
quid  de  iis  sit  agendum  consulitis  . Hi  profecto  si  in  nomine  Trinita- 
tis ...  baplizali  sunt  , constat  eos  non  esse  denuo  baptizandos  . Conci- 
lium flo  ren  tinum  in  decreto  Eugenii  Papae  inquit  : In  casu  necessitatis  e - 
tiam  paganus  et  haereticus  baptizare  potest  . 

CAPUT  IX. 

Objectiones  contra  superiores  conclusiones  resolvuntur  . 

Obj.  i.  adv.  t.  conci.  Sacra  Scriptura  docet  t.  opera  quae  fiunt  ab 
haereticis  atque  schismaticis  esse  immunda  , aut  saltem  irrita  et  vaua  ; 
Numer.  enim  cap.  i cj.  v.  22.  legitur  ; Quidquid  tetigerit  immundus , 
immundum  faciet.  Et  psal.  140.  v.  5.  Oleum  peccatoris  non  im- 
pinguet caput  meum.  Et  in  2.  ad  Cor.  cap.  6.  v.  1 4*  Nolite  jugum 
ducere  cum  infidelibus  . Quae  enim  participatio  justitiae  cum  iniquita- 
te ? aut  quae  societas  luci  ad  tenebras  ? Hujus  generis  sunt  bene  multa 
in  veteri  et  in  N.  Testamento  ex  quibus  colligitur  baptismum  a schisma- 
ticis et  ab  haereticis  collatum  immundum  esse,  adeoque  milium  et  irritum  . 
2.  Eadem  Scriptura  docet  solam  catholicam  Ecclesiam  esse  Christi  spon- 
sam , ac  proinde  in  solo  Ecclesiae  catholicae  sinu  spirituales  Christi  filii 
gigni  possunt  per  baptismum  . Tota  pulchra  es  , inquit  Salomon  in  Cant. 
cap.  4*  v.  9.  amica  mea  , et  macula  non  est  in  te  . Et  cap.  G.  v.  8. 
Una  est  'columba  mea , perfecta  mea  . Et  in  2.  ad  Cor.  cap.  ii.  v.  2. 
Despondi  vos  uni  viro  virginem  castam  exhibere  Christo  . Docet  3.  fon- 
tem aquae  vivae  , hoc  est  lavacrum  regenerationis  non  esse  nisi  intra  ca- 
tholicam Ecclesiam,  foris  vero  esse  cisternas  dissipatas  . Cant.  enim  cap. 
4.  Ecclesia  dicitur  Hortus  conclusus  soror  mea  sponsa  , hortus  conclu- 
sus, fons  signatus  ...  puteus  aquarum  viventium  . Et  apud  Jeremiam  cap. 
2.  v.  i3.  sic  conqueritur  Dominus:  Me  dereliquerunt  fontem  aquae  vi- 
vae , et  foderunt  sibi  cisternas  t cisternas  dissipatas  quae  continere  non 

valent  aquas  . Hinc  Christus  Dominus  Joan.  cap.  7.  v.  37.  ut  demon- 
straret in  sola  Ecclesia  esse  aquas  veri  baptismatis,  ajebat  : Si  quis  sitit , 
veniat  ad  mef  et  bibat  . Qui  credit  in  me  ...  flumina  de  ventre  ejus  flu- 
ent aquae  vivae  . 

Resp.  x.  singula  mox  allata  ex  sanctis  paginis  testimonia  nimis  pro- 
bare , adeoque  nihil . Si  enim  sensu  ab  adversariis  intento  explicanda  essent, 
denronstrarent , noft  solum  schismaticorum  et  haereticorum  , sed  etiam  quo- 
rumcumque peccatorum  baptismum  invalidum  esse  et  inane , pertinent  quip- 
pe testimonia  illa  etiam  ad  peccatores  . Et  sane  quoad  sententias  priori 
loco  allatas,  nonne  peccatores  etiam  sunt  immundi,  habent  iniquitatem  , et 
Scripturarum  phrasi  tenebrae  dicuntur  ? In  testimonia  secundo  loco  prola- 
ta sic  fatur  Augustinus  noster  lib.  5.  de  bapt.  cap.  24*  Si  propterea  filios 
Deo  generaret  non  potest  haeresis  per  Christum  , quia  Christi  sponsa 
71011  est , nec  turba  illa  malorum  intus  constitutorum  potest , quia  et 
ipsa  Christi  sponsa  non  est . Designatur  enim  Christi  sponsa  sine  ma- 
cula , et  ruga  . Ergo  aut  non  omnes  baptizali  filii  sunt  Dei  , aut  po- 
test et  non  sponsa  generare  filios  Dei  . Consimilia  habet  S.  Pater  sol- 
vens argumenta  deducta  ex  Scripturarum  locis  nutu.  3.  recitatis , lib. 
enim.  5.  cont.  donat,  cap.  27.  ita  scribit:  Quod  in  cantico  canticorum 
Ecclesia  sic  describitur  , hortus  conclusus  etc.  hoc  intelligere  non  au- 
deo nisi  in  sanctis  et  justis  , non  in  avaris  , et  fraudatoribus  , et  rapto- 
ribus , et  foeneratoribus  , et  ebriosis  , et  invidis  , quos  tamen  eunt  ju- 
stis baptismum  habuisse  communem  , cum  quibus  communem  non  habe - 
bant  utique  caritatem  , ex  ipsius  Cypriani  litteris  , sicut  saepe  comme- 
moravi , uberius  discimus  et  docemus  . IS  ani  dicat  mihi  aliquis  quomo- 
do irrepserint  in  hortum  conclusum  et  fontem  signatum  , quos  saeculo 
solis  verbis  et  non  factis  renuntiasse  Cyprianus  , et  tamen  intus  fuis- 
se testatur  ? Laudata  igitur  testimonia  in  sensu  adversariorum  accepta  non 
solum  haereticorum  et  schismaticorum  , sed  etiam  peccatorum  baptisma 
rejicerent  , quod  esset  nimis  probare  . Nunc  ad  singula  directe  . 

Resp.  2.  ad  1.  opera  quae  fiunt  a schismaticis  et  haereticis  esse  im- 
munda, esse  falsum  oleum,  esse  tenebras,  ac  proinde  vana  et  inutilia,  si 
opera  illa  fiant  ab  haeretico  et  schismatico  virtute  propria  et  merito  suo, 
secus  vero  si  fiant  merito  et  virtute  Christi  . Distinguendum  itaque  sedulo 
est  inter  opus  Christi  et  opus  ministri . Falsa  dogmata  et  divisio  unita- 
tis fuit  opera  haereticorum  et  schismaticorum  , atque  de  his  operibus  lo- 
quuntur Scripturae  locis  in  argumento  laudatis  . Ast  baptismus  ceteraque 
sacramenta  quae  ab  iisdem  haereticis  et  schismaticis  administrantur  non 
sunt  opera  illorum,  sed  Christi  Domini  institutoris , ut  capite  praecedenti 
fuse  docuimus,  unde  non  sunt  irrita  et  nulla. 

Ad  2.  Fateor  solam  Ecclesiam  catholicam  quae  est  Christi  sponsa  gi- 
gnere filios  Dei  , sed  sive  apud  se  , idest , ex  utero  suo  , sive  extra  se 
de  semine  viri  sui  , idest  Christi  , sive  de  se  , sive  de  ancilla  . Respon- 
sio est  S.  P.  Augustini  in  lib.  1.  de  bapt.  cap.  i5.  qui  in  cap.  ejusdem 
libri  16.  subdit:  Cum  tales  u spiritalibus  evangelizuntur,  et  sacramentis 

imbuuntur , tamquam  per  seipsdm  Rebecca  eos  parit  sicut  Esan  : cum 
autem  per  illos  qui  non  caste  annuntiant  evangelium,  tales  in  Dei  po- 
pulo generantur  . Sara  quidem  , sed  per  Agar  . 

Ad  3.  dico  fontem  aquae  vivae  non  esse  nisi  intra  Ecclesiam  quoad 
effectum,  quum  nonnisi  intra  Ecclesiam  sit  caritas  de  corde  puro  et  fide 
non  ficta , ast  fons  aquae  vivae  quoad  virtutem  etiam  extra  Ecclesiam 
decurrit.  Sive  clarius.  Baptismus  in  Ecclesia  confertur  valide  et  legitime; 
extra  Ecclesiam  valide  quidem,  sed  illegitime.  Audiatur  Augustinus  lib.  4*  de 
bapt.  cap.  i . Ecclesia  paradiso  comparata  indicat  nobis  posse  quidem  ejus 
baptismum  homines  etiam  foris  accipere , sed  salutem  beatitudinis  extra  eam 
neminem  vel  percipere  vel  tenere.  ISam  et  Jlurnina  de  fonte  paradisi , si- 
cut Scriptura  testatur , etiam  foras  largiter  manaverunt  ...  nec  tamen  in  Me- 
sopotamia vel  in  Aegypto  quo  illa  flumina  pervenerunt  est  felicitas  vitae 
quae  in  paradiso  commemoratur  . Ita  fit,  ut  cum  paradisi  aqua  sit  extra 
paradisum , beatitudo  tamen  non  sit  nisi  intra  paradisum.  Sic  ergo  bapti- 
smus Ecclesiae  potest  esse  extra  Ecclesiam , munus  autem  beatae  vitae 
nonnisi  intra  Ecclesiam  reperitur  etc.  Et  lib.  5.  cap.  7.  subdit : Bapti- 
smum ergo  legitimum  habent , sed  non  legitime  habent  ...  ita  enim  ha- 
bet quemadmodum  utitur  : non  autem  legitime  utitur  qui  eo  contra 
legem  utitur  . Quod  facit  omnis  qui  baptizatus  perdite  vivit  , sive  intus 
sive  foris  . 

Obj.  2.  cont.  eamd.  r.  coneJ.  I.  Petrus  in  sua  r.  ep,  cap.  3.  com- 
parat Ecclesiam  arcae  Noe  , cumque  tempore  diluvii  ii  tantuin  salvi  fa- 
cti sint  qui  erant  in  arca  Noe,  sequitur  illis  dumtaxat  baptismum  af- 
ferre salutem  qui  sunt  intra  Ecclesiam  . En  Petri  verba  ; In  qua  , hoc 
est  in  arca  , pauci  , idest  octo  animae  salvae  factae  sunt  per  aquam ; 
quod  et  vos  nunc  similis  formae  salvos  facit  baptisma  ; non  carnis  de- 
positio sordium  , sed  conscientiae  bonae  interrogatio  apud  Deum  . 11.  Pau- 
lus ad  Ephes.  cap.  l\.  tradit  baptismum  unum  esse  sicut  una  est  fides  , 
apud  haereticos  autem  fides  non  est,  unde  nec  est  baptismus : Unum  cor- 
pus , et  unus  spiritus  , sicut  vocali  estis  in  una  spe  vocationis  vestrae  : 
unus  Dominus  , una  fides  , unum  baptisma  , unus  Deus  , el  pater  om- 
nium . III.  Joannes  in  2.  ep.  vetat  fidelibus  ne  haereticos  recipiant  in 
domum  neque  ave  eis  dicant  , quanto  minus  ergo  licebit  ab  illis  sacra- 
menta recipere  ? Si  quis  , inquit , venit  ad  vos  , et  hanc  doctrinam  non 
affert  , nolite  recipere  eum  in  domum  , nec  ave  ei  dixeritis  : qui  enim 
dicit  illi  ave  , communicat  operibus  ejus  malignis  , 

Resp.  i.  Haec  quoque  argumenta  sicut  et  illa  superius  allata  faciunt 
contra  baptismum  collatum  a peccatoribus  quem  tamen  Cyprianus  va- 
lidum esse  affirmabat  . Et  in  Petri  quidem  sententiam  sic  loquitur  S,  P. 
Augustinus  lib,  5.  de  bapt.  cap,  28.  Manifestum  est , id  quod  dicitur , in 
Ecclesia  intus  et  foris  , in  corde , non  in  corpore  cogitandum  , quando- 
quidem omnes  qui  corde  sunt  intus  , in  arcae  unitate  per  eamdem  d- 
qtxam  salvi  fiunt : per  quam  omnes  qui-  corde  sunt  foris  , sive  etiam  cor-- 
pore  foris  sint  sive  non  sint  tamquam  unitatis  adversarii  moriuntur  .• 

In  apostoli  attlctn  verba  secnndo  loco  citata  ita  scribit  idem  S.  doctor  lib. 
6.  dc  bapl.  c ip.  8.  Ad  haec  respondeo  , quoniam  quisquis  etiam  intus 
confitetur  se  Deum  nosse,  factis  autem  negat,  quales  sunt  avari  et  invi- 
di , et  qui  propter  fraternum  odium  non  meo  , sed  S.  Joannis  aposto- 
li testimonio  dicuntur  homicidae  ; et  spem  non  habent , quia  malam  con- 
scientiam gerunt : et  perfidi  sunt  , quia  non  id  agunt  quod  Deo  vove- 
runt etc.  Tales  autem  nonnullos , imo  plurimos  et  apostolus  Paulus  , 
et  episcopus  Cyprianus  etiam  intus  esse  testantur  . Cur  ergo  isti  bapti- 
zant ? cur  etiam  quidam  qui  saeculo  verbis  et  non  factis  renuntiant  , 
ab  hujusmodi  moribus  non  mutati  baptizantur , et  quando  mutantur 
non  rebaptizantur  ? 

Resp.  2.  singula  Scripturae  loca  explicando  . Atque  ad  r.  dico  com- 
paratione illa  confirmari  potius  quam  destrui  sententiam  catholicorum  , 
nam  nil  aliud  denique  allatum  argumentum  demonstrat  quam  baptismi  sa- 
cramentum iis  qui  sunt  extra  Ecclesiam  non  prodesse , quod  nos  ultro 
concedimus  . Ceterum  ex  eo  non  probatur  extra  Ecclesiam  non  esse  ba- 
ptismum quoad  sacramenti  substantiam  et  virtutem  . Sed  jam  argumen- 
tum illud  pro  more  suo  , nempe  breviter  non  minus  quam  solide  solve- 
rat Augustinus  lib.  5.  de  bapt.  cap.  28.  dicens  : Sicut  ergo  non  alia  , sed 
eadem  aqua  et  in  arca  positos  salvos  fecit , et  extra  arcani  positos  in- 
teremit , sic  non  alio  sed  eodem  baptismo  et  boni  catholici  salvi  fiunt , 
et  mali  catholici  vel  haeretici  pereunt . 

Ad  2.  respondeo  verbis  S.  P.  Augustini  qui  lib.  5.  de  bapt.  cap. 
26.  ita  allatum  ex  Apostolo  solvit  argumentum  : Traditum  est  ...  ab  apo- 
stolis , quod  sit  unus  Deus  , et  Christus  unus  , et  una  spes  , et  fides 
una  , et  una  Ecclesia  , et  baptisma  unum  . Cum  ergo  ipsis  apostolorum 
temporibus  inveniamus  fuisse  quosdam  quibus  una  spes  non  erat  , et 
unum  baptisma  erat  , ex  ipso  fonte  ita  in  nos  ducitur  veritas  , ut  ap- 
pareat nobis  sic  fieri  posse  , ut  cum  sit  ima  Ecclesia  , sicut  spes  una  , 
et  baptisma  unum  , habeant  tamen  unum  baptisma  qui  non  habent  unam 
Ecclesiam  : sicut  illis  etiam  [temporibus  fieri  potuit  ut  baptisma  unum 
haberent  qui  unam  spem  non  haberent  . Quomodo  enim  habebant  unam 
spem  cum  sanctis  ‘et  justis  illi  qui  dicebant , manducemus  et  bibamus  , 
cras  enim  moriemur  , dicentes  quod  non  esset  resurrectio  mortuorum  : et 
tamen  in  ipsis  erant  quibus  idem  Apostolus  dicit  : Numquid  Paulus  pro 
vobis  crucifixus  est  , aut  in  nomine  Pauli  baptizali  estis  ? Comparatio 
igitur  a Paulo  hoc  in  loco  instituta  inter  baptismum,  fidem,  spem  etc.  in 
hoc  consistit , quod  sicut  una  est  Ecclesia  a Christo  fundata  , una  fides  , 
una  spes  , unus  Deus,  ita  baptisma  ex  aqua  tamquam  cx  materia  et  invo- 
catione Trinitatis  tamquam  forma  constare  debet  ubicumque  reperiatur  . 

Ad  3.  Joannes  hortatur  ibi  fideles  ne  tam  facile  haereticis  scisma- 
ticisquo  admisceantur  , ex  horum  enim  commercio  fides  periclitari  potest . 
Celerum  non  vetat  Joannes  recipere  ( in  casu  tamen  extremae  necessi- 
tatis ) ab  haereticis  et  schismaticis  sacramenta  , quia  etsi  illegitime  illa 
conferant,  valida  tamen  sunt  quum  Christi , non  ipsorum  haereticorum  et. 

schismaticorum  sint  «aeramenta.  Apposite  Angusti nu«  lib.  i.  de  bapt.  eap. 
a.  Si  quem  forte  coegerit  extrema  necessitas  , ubi  catholicum  per  quem 
accipiat  non  invenerit ; ct  in  animo  pace  catholica  custodita , per  aliquem 
extra  unitatem  catholicam  positum  acceperit  , quod  erat  in  ipsa  catho- 
lica unitate  accepturus  , si  stati m etiam  de  hac  vita  migraverit , non 
eum  nisi  catholicum  deputamus  . Si  autem  fuerit  a corporali  morte  li- 
beratus  , cum  se  catholicae  congregationi  etiam  corporali  praesentia  red- 
diderit , unde  nunquam  corde  discesserat , non  solum  non  improbamus 
quod  fecit , sed  etiam  securissime  verissimeque  laudamus  : quia  ...  sine 
sancti  baptismi  sacramento , quod  ubicumque  invenit  , non  hominum  sed 
Dei  esse  cognovit , noluit  ex  hac  vita  migrare  . 

Obj.  3.  adv.  eamd.  i.  conci.  i.  canones  inter  apostolicos  et  4^ 
aperte  damnant  baptismum  liaereticornra  , nam  priori  loco  citatus  canon 
ita  habet  : Episcopum  vel  presbyterum  qui  haereticorum  baptismum 
vel  sacrificium  admiserit , deponi  jubemus  ; quae  enim  conventio  Chri- 
sti cum  Beliall  In  altero  autem  haec  leguntur:  Episcopus  vel  presbyter 
eum  qui  vere  habet  baptismum  si  de  integro  baptizaverit  , vel  si  eum 
qui  ab  impiis  pollutus  est  non  baptizaverit  , deponatur  , ut  qui  irrideat 
mortem  et  crucem  Domini  . II.  Leo  magnus  in  ep.  ad  Nieetam  aquile- 
jensem  affirmat  haereticos  dare  non  posse  per  sacramenta  remissionem  pec- 
catorum . III.  Gregorius  ilem  magnus  jubet  ep.  67.  ut  rebaptizentur  bo- 
nosiaci  quorum  baptisma  jam  probaverat  concilium  arelatense  secundum. 
IV.  Pelagius  II.  tradit  non  esse  Christi  corpus  quod  conficit  schismaticus. 

Resp.  ad  1.  Jam  apud  omnes  eruditos  constat  canones  qui  sub  apo- 
stolorum nomine  circumferuntur  supposititios  esse  , et  immerito  apostolis 
«dscribi  ; neque  enim  apostolicam  sapiunt  simplicitatem  nec  a priscis  scri- 
ptoribus umquani  laudantur ; imo  nec  Cyprianus  nec  Firmilianus  illorum 
utuntur  auctoritate  quamvis  rcbaptismo  aperte  faveant . Non  absque  caus- 
ia igitur  suspicantur  nonnulli  laudatos  canones  editos  primum  fuisse  ia 
cynnadensi  vel  iconiensi  concilio , et  ab  imperito  collectore  deinceps  as- 
tutos reliquis  canonibus  qui  sub  apostolorum  nomine  circumferebantur  . 

Ad  a.  Non  loquitur  S.  Leo  de  sacramenti  substantia  , sed  de  ejus- 
dem sacramenti  effectu,  sensusque  illius  est , non  posse  haereticos  per  sa- 
cramenta effectum  eorumdem  conferre  iis  qui  haeresi  adhaerent  . Ceterum 
laudata  !n  ep.  docet  esse  ecclesiasticam  regulam  ne  baptisma  iteretur , di- 
cente Apostolo , unus  Deus , una  fides , unum  baptisma . 

Ad  3.  Merito  S.  Gregorius  praecipit  ut  bonosiaoi  rebaptizentur , li- 
cet enim  hujusmodi  haeretici  tempore  concilii  arelatensis  a.  evangelicam 
formam  ia  conferendo  baptismo  servarent , aetate  nihilominus  S.  Gregorii 
illam  corrumpere  caeperant . 

Ad  4*  Pelagius  11.  affirmando  penes  sohismaticos  non  esse  Christi  cor- 
pus | loquitur  de  corpore  Christi  mystico  quod  est  Ecclesia,  non  reali , aa 
mens  ejus  est  docere  apud  schismaticos  non  esse  veram  Christi  Ecclesiam . 
Unam  f inquit , quae  Christi  corpus  est  , constat  esse  Ecclesiam  quae 

in  duo  vel  plura  dividi  non  potest : simul  enim  cum  ab  ea  quisqiio 
recesserit , esse  desiit  ecclesia  . 

Obj.  4*  cont.  eamd.  i.  conci.  I.  S.  Cyprianos  in  Africa  , et  in  Asia  Fir- 
milianus  aperte  tlocaerunt  imo  convocatis  conciliis  definiverant  eos  qui 
in  haeresi  vel  schismate  baptisma  acceperunt  esse  rebaptizandos  . II.  nec 
dici  potest  non  teneri  nos  tantorum  virorum  auctoritate,  nam  tertio  sae- 
culo innumerae  orbis  ecclesiae  rebaptizabant  , tota  nempe  Africa  ,,  Galatia,. 
Cappadocia  , Cilicia  , cum  aliis  plurimis  Asiae  regionibus  . III.  neque  tunc 
de  uovo  sententia  illa  de  rebaptizandis  haereticis  orta  est  , quum  Cypria-. 
nu$.  Jubajanum  scriberet:  Apud  nos  non  nova  aut  repentina  res  est , 
ut  baptizandos  censeamus  eos  qui  ab  haereticis  ad  Ecclesiam  veniunt . 
Et  Firmilianus  in  ep.  ad  Cyprianum  eamdein  rebaptizandi  cousuetudinem 
a Christo  et  ab  apostolis  repetit,  dicens:  Ab  initio  hoc  tenentes  quod  a 
Christo  et  ab  Apostolis  traditum  est . 

Resp.  ad  i.  verbis  S.  P.  Augustini  lib.  2,  cont.  Crescon.  cap.  3a; 
Verba  ejus  ( Cypriani  ) ex  epistola  ad  Jubajanum  inseruisti  litteris  tnisT 
quibus  ei  placuisse  monstrares  baptizandos  eos  esse  in  Ecclesia  catholi- 
ca qui  fuerint  in  haeresi  vel  schismate  baplizaii  . Ego  hujus  epistolae 
auctoritate  non  teneor , quia  litteras  Cypriani  non  ut  canonicas  habeo  ... 
quod  autem  non  congruit  ( canonicis  litteris  ) cum  pace  ejus  respuo  ... 
ea  libertate  ad  quam  nos  vocavit  Dominus  , ejus  viri  cujus  laudem  con- 
sequi non  valeo  , cujus  multis  litteris  mea  scripta  non  comparo  , cujus 
ingenium  diligo  , cujus  ore  delector  , cujus  caritatem  miror , cujus  mar- 
tyrium veneror , hoc  quod  aliter  sapuit  , non  accipio  ; non  accipio  , in- 
quam , quod  de  baptizandis  haereticis  et  schismaticis  B.  Cyprianus  . 
sensit  , quia  hoc  Ecclesia  non  accipit . Hoc  ipsum  ad  auctoritatem  Fir- 
miliani  respondendum  omnino  est . 

Ad  2.  Numerus  ecclesiarum  in  argumento  a donatistis  jactatus  mi-- 
nime  deterrere  nos  debet  , nam  quantus  hic  erat  comparate  ad  totius 
orbis  ecclesias?  Primus  qui  in  Africam  rebaptizandi  invexit  consuetudinem* 
fuit  Agrippinus  sui  concilii  fretus  auctoritate  . Ast  obtinere  non  potuit- 
ut  isthaec  sententia  ab  omnibus  Africae  ecclesiis  reciperetur , alioquin  Ja- 
nuarius, Jubajanus,  aliique  episcopi  Cypriani  tempore  de  baptismi  ab  hae- 
reticis et  schismaticis  collati  valore  noa  dubitassent . Hoc  ipsum  senserunt 
quinquaginta  circiter  orientales  episcopi  . Sed  multa  fueruut  millia*  episco- 
porum quibus  hic  error  in  toto  orbe  displicuit.  Cum  Cypriano  subinde,- 
steterunt  fere  nonaginta  africani  antistites  . Verum  ad  rei  novitatem  cun- 
cti reclamarunt,  atque  omnes  quaquaversura  sacerdotes  cum  Stephano  Pa-. 
pa ♦viriliter  restiterunt,  universusque  oriens  et  occidens  ejusdem.  B.  Ste-‘ 
pbani  rescriptum  susceperunt,  douec  controversia  omnis  finita  est  in  con- 
ciliis ecclesiasticis  postea  celebratis  . 

• Ad  3.  Antiquitas  rebaptismi  quam  Cyprianus  ad  Jubajanum  scribens 
nrgebat  non  excedebat  certe  tempora  Agrippini  carthaginensis  , ut  initio 
praecedentis  capitis  observavimus  . E contra  idem  Cyprianus  non  difbte- . 
batur  consuetudinem  a B.  Stephano  In  suo  decreto  citatam  esse  antiquis- 

cimam  quamvis  illam  arbitraretur  erroneam.  Quod  vero  btnndunus  alhr- 
met,  consuetudinem  rebaptizandi  a Christo  et  ab  apostolis  descendere  pa- 
rum facessit,  hoc  enim  opinioni  suae  blandiendo  absque  ulla  probatione 
protulit  Vel  dici  etiam  potest  , unam  eum  alia  consuetudinem  confudis- 
se sanctum  ceteroquin  illum  episcopum  , consuetudinem  videlicet  rebapti- 
zandi illos  qui  evangelicam  formam  non  servabant  confundebat  cum  re- 
baptismo  quorumlibet  haereticorum  et  schismaticorum  , Illa  certe,  non  ista 

a Christo  at  ab  apostolis  descendebat . . _ , . 

Obi.  5.  adv,  eamd*  I.  conci.  I.  Dionysius  alexandrlnus  in  Cypriam 
et  africanae  synodi  dogma  consentiens  , de  haereticis  rebaptizandis  ad 
diversos  plurimas  misit  epistolas  quae  hodie  extant , inquit  Hieronymus  in 
lib  de  script.  eccles.  Illarum  autern  epistolarum  fragmenta  adhuc  le- 
guntur apud  Euseb-  lib. '71  hist.  eccl.  in  quibus  luculentissima  occurrunt 
de  Dionysii  rebaptismo  vestigia  . 11  in  eamdem  ivit  rebaptizantium  sen- 
tentiam etiam  Basibus  in  1.  et  a.  cp.  ad  Amphilochium,  in  quibus  aper- 
te fatetur  se  in  hac  caussa  recedero  a consuetudine  romanorum  , et  re- 
baptizare consuevisso  etiam  novatianos  et  apotactitas  quos  non  deturpasse 
constat  formam  baptismatis ; ac  tandem  concludit  optare  se  ut  opinio- 
num varietas  circa  haereticorum  baptisma  per  alicujus  magni  concilii  de- 
finitionem tollatur . III.  favet  donatistis  etiam  Athanasius  orat.  3.  cont. 
arianos,  ubi  haec  inter  cetera  habet  : Qui , quaeso  , igitur  non  plane  va- 
num  ac  inutile  fuerit  baptisma  quod  ab  illis  datur  , cum  id  nonnisi 
species  sit  et  inane  simulacrum  ? Sicut  igitur  creatura  diversum  quid- 
dam est  a filio  , ita  diversum  quiddam  a vero  baptismate  est  quod  ab 
illis  existimatur  dari.  Nec  reponi  potest,  ut  nonnulli  faciunt,  rejicere 
Athanasium  illorum  arianorum  baptisma  qui  evangelicam  formam  non 
servabant,  nam  praeterquamquod  nullo  idoqeo  testimonio  probati  potest 
arianos  Athanasii  aetate  baptismatis  formam  corrupisse  , ipse  h.  dootor  di- 
serte fatetur  se  de  arianis  illis  verba  facere  qui  nomina  Trinitatis  si- 
mulant se  proferre  , IV,  Optatus  milevitanus  episcopus  etsi  adiq.sent  schi- 
smaticorum baptisma,  negavit  tamen  illud  haereticorum  , sic  emm  U . u 
cont.  Parmen.  scribit;  Vides  ergo, frater  Parmemane,  haereticos  a domo 
Dei  extorres  , solos  habere  varia  et  falsa  baptismata , quibus  imnuna- 
tus  non  possit  abluero  ...  Bone  olausisti  hortum  haeret, ms  elc.  Qurbus 
verbis  concedit  donatistae  haereticorum  baptisma  invalidum  esse  , Non  sio 
autem  de  schismaticis  loquitur ; Vobis  vero  schismaticis  , quamvis  catho- 
lici non  sitis  haec  negari  non  possunt , quia  nobiscum  vera  et  com- 
munia sacramenta  traxistis  ; quare  cum  haec  omnia  haereticis  bene  ne- 
gentur , quid  tibi  visum  est , haec  et  vobis  negare  voluisse , quos  schi- 
smaticos esse  manifestum  est  ? Haec  si  bene  perpendantur  adeo  manifesta 
sunt  ut  eludi  minimo  valeant  dicendo  loquutum  fuisse  raileviUnum 
listitem  vel  de  effectu  baptismatis  vel  de  haereticis  baptismatis  formam 
deturpantibus  . V,  denique  suffragatur  apertissime  rebaptizantibus 
rillusP  hierosolymitanus  qui  praef.  in  catech,  absque  ulla  ambiguitate 
- scribit : Soli  haeretici  rebaptizantur ; siquidem  prius  illud,  non  erat  ba->. 

plisma  . Ubi  ergo  est  tot  tantorumque  Patrum  suffragium  , nonn»  ibi  ve- 
ritatem esse  manifestum  est? 

Resp.  i.  Etiamsi  gratis  ultro  concederemus  singulos  in  argumento  lau~ 
elatos  Patres  e partibus  stetisse  rebaptizantium  , nihil  plane  contra  catholi- 
cam sententiam  inde  colligi  posset . Nobis  enim  longe  majores  numero  Pa- 
tres scriptoresque  favent  , nec  romanorutn  Pontificum  et  oecumeoicorum 
conciliorum  desunt  definitiones  . 

Resp.  a.  ad  singulos  in  argumento  citatos  Patres  descendendo  j atque 
' ad  i.  nonnulli  Dionysium  a rebaptizantium  error»  excusant,  tum  quia  nec 
Cyprianus  in  occidente  nec  Finniliaous  in  oriente  , eum  magis  controver- 
sia ferveret,  ad  tanti  nominis  umbram  confugerunt,  tum  quia  Basibus  in 
ep.  i.  ad  Amphilochium  testator  penes  Dionysium  pepuzenorum  aliorum* 
que  haereticorum  baptisma  valuisse  . His  addunt  Dionysii  epistolam  ad  Phi* 
lemonem  in  qua  tradit  ipse  eos  qui  ab  haereticis  veniebant  non  eomue- 
visse  rebaptizare  , et  aliam  ejusdem  ad  Xystum  romarmra  Pontificem  in 
qua  narrat  sc  non  forsse  ausum  denuo  baptizare  senem  quemdam  qui  de- 
jerabat baptisma  quo  erat  apud  haereticos  tinctos  diversi  generis  a nostro 
fuisse  * Sed,  ut  arbitror,  qui  ita  respondent  operam  perdunt  , nam  rebapti- 
zantes ad  Dionysii  patrocinium  non  confugisse  falsum  videtur  , quum  cer- 
to constet  valida  admodum  apud  Stephanum  romanam  Pontificem  inter- 
posuisse pro  illis  officia  ne  , ut  commi  natus  fuerat  , eos  anathemate  per- 
celleret . Quod  vero  Rasilius  miretur  Dionysium  admisisse  baptisma  pepu- 
zeoorura  id  mihi  vitietur  nimis  probare,  pepuzent  siquidem  seu  mon- 
tanistae  baptisma  conferebant  in  nomine  Patris  , Filii  , Montani  , et  Pri- 
scillae,  ut  ipse  observat  Rasilius  et  nos  alibi  diximus  * Crediderim  ergo 
Rasilium  deceptum  fuisse  hac  in  re  errore  facti  , ut  ct  itr  ep*  ad  Ma- 
ximum philosophum  ubi  Dionysio,  injuria  quidem,  adserihit  anomaco- 
rum  errores  . Sed  mullo  minoris  ponderis  est  sequens  argumentum  ex  ep* 
ad  Philemonem  deductum  , ibi  namque  loquitur  de  apostatis  , de  iis  ni- 
mirum qui.  in  catholica  baptismum  receperant  , ad  haereticos  subinde 
defecerant  , ac  in  catholicam  demum  redierunt  , unde  de  i-is  inquit  non 
indigere'  iterato  baptismate  , quippe  jam  antea  Spiritum  sanctum  ab  ipso 
acceperant  . Non  moror  quod  in  defensionem  Dionysii  postremo  k>co  pro- 
latum est , nam  baptisma  a sene  illo-  receptum  erat  diversi  generis  a no- 
stro , ae  proinde  sioe  evangelica  forma  collatum  , unde  nimis  quam  opus 
sic,  argumentum  probaret:  et  ratio  a Dionysio  allata  etir  senem  illum 
rebaptizare  ausus  noo  sit  , non  est  quia  non  liceat  haereticos  rebaptiza- 
re, sed  quoniam  ex  diutina  Ecclesiae  catholicae  communione  existimabat 
baptismatis  gratiam  fuisse  consecutum,  quod  affirmabant  elia-m  rebaptizan- 
tes , ut  videre  est  apud  Augustinum  lih,  2.  de  bapt*  cap.  r/j-  Existimo1 
itaqtie  Dionysium  alexandrinum  ?n  tara  magne  episcoporum  cirea  reba- 
ptismum  contentione  noluisse  mentem  suam  Ubere  prodere,  ac  studio  ser- 
randae pacis  permisisse  unumquemque  insuo-  sensu  abundare , ita  ut  net>’ 
Cri  parit  suffragium  illius  praejudicium  valeat  afferre* 

'Ad  a.  Scio  Aonsuilos-  theologos  exponere  illa  quae  ia  r.  et  »*  Bk- 

silii  ep.  leguntur  de  haereticis  qui  sine  praescripta  forma  baptismum  con- 
ferebant . Sed  qui  ita  respondent  violentiam  faciunt  S.  doctoris  epistoU* 
in  quibus  aperte  rejicit  baptisma  etiam  novatianorum  qui  procutdnbio 
evangelicis  verbis  baptismum  cum  catholicis  consecrabant . Ingenue  igitur 
fatendum  est  magnum  illum  episcopum  a veritate  in  controversia  tunc 
temporis  non  salis  liquata  quam  longe  recessisse  . 

Ad  3.  Non  ita  tamen  dc  Alhanasio  sentiendum  est  , is  enim  vacuurn 
et  inutilem  dicit  baptismum  ab  arinnis  collatum  quoad  effectum  , non  an- 
tein  quoad  substantiam  et  characterem  . Et  sane  slatim  subdit,  ad  sacramen- 
ti utilitatem  necessariam  esse  quoque  fidem  quae  oritur  ex  recta  doctri- 
na , neque  enim  salutem  consequuntur  qui  haeresi  ae  impietate  inquinan- 
tur . Eu  S.  Patris  verba  : Multae  quoque  aliae  kaereses  nomina  tantum 
pronunciant  ; verum  cum  recte  non  sentiant  , uti  dictum  est , nec  sanam 
habeant  jidem  , inutilis  est  aqua  quam  donant , quippe  cui  desit  pietas ; 
ita  ut  quemcwnque  illi  asperserint , impietate  foedetur  potius  quam  redi- 
matur , si  nempe  falsae  doctrinae  consentiat . Addit  subinde  eos  qui  ab 
arianis  baptizantur  impie  ac  inutiliter  baptizari  , propterea  quod  statitu 
ab  illis  per  falsam  doctrinam  recipiuntur . Ac  denique  in  ep.  ad  Rufinia- 
num  ubi  de  conditionibus  ad  recipiendum  haereticum  disserit , ne  ver- 
bum quidem  habet  de  repetendo  baptismate  ab  arianis  collato  . Unde  fit 
ut  quoties  horum  haereticorum  damnat  baptismum  , loquatur  dc  effectu  , 
non  de  charactere  sacramenti  . 

Ad  4*  Multum  sibi  torquent  ingenium  eruditi  ut  Optati  milevitani 
mentem  assequantur  , ubi  de  validitate  baptismi  ab  haereticis  collati  ad- 
versus donalislas  pertractat.  Ego  ut  verum  fatear,  intricatissima  mihi  illius 
testimonia  videntur  , et  multa  certe  quae  nobis,  multa  quae  donatistis  fa- 
vere videntur,  habet  contra  Parmenianum  doctissimus  ille  roilevitanus  epi- 
scopus , qnare  nec  nos  nec  donatislae  Optati  auctoritate  gloriabimur  . 

Ad  5.  Placet  milii  quam  maxime  cl.  Berti  responsi  oqui  Cyrilli  sen- 
tentiam in  argnmcnto  allegatam  in  hunc  modum  ex  graeco  reddendam  es- 
se arbitratur : Nam  sole  haeretici  rebaptizantur  , quando  illud  non  erat 
baptisma  ; particula  namque  •«■«**»!  , non  siquidem  , nt  vulgaris  habet  trans- 
latio , sed  ubi  , vel  quando , vel  simul  ac  verti  debet . Si  res  ita  sc  ha- 
beat , rebaptizandos  esse  censebat  Cyrillus  Hierosolymitanus  haereticos  illos 
qui  corrupta  evangelica  forma  verum  non  habebant  baptisma  , 

Obj.  6.  cont.  a.  conci.  I,  Nicolai  rom.  Pont,  rescriptum  non  tantae 
auctoritatis  esse  potest  nt  sufficiens  sit  ad  demonstrandum  valorem  ba- 
ptismi a non  baptizato  collati , nam  in  eodem  rescripto  affirmat  valere 
baptismum  in  solo  Christi  nomine  consecratum  , quod  nos  tamen  falsum 
esse  in  praecedentibus  affirmavimus  . II.  sed  nec  magni  ponderis  est  au- 
ctoritas Augustior  a nobis  allata  , ipse  namque  expectabat  pleuarri  conci- 
lii definitionem  ut  certum  ferret  de  infidelium  baptismo  jedicwm.  Ast 
concilium  istud  adhuc  celebratum  non  est  ab  Ecclesra  „ IU.  imo  si  Augu- 
stini aliorumque  Patrum  qui  contra  rebaptizantes  steterunt  rationes  atten*- 
daaius,  videntur  illae  probare  baptisma  collatum  ab  infidelibus  non  w- 

Iere , nam  praecipua  horum  Patrum  ratio  ad  demonstrandam  baptismati» 
haereticorum  validitatem  haec  erat , quod  olim  haeretici  sacramenta  rece- 
perint in  Ecclesia  quae  non  possunt  amitti . IV,  quid  quod  Gregorius  UI, 
in  ep.  ad  Bonifacium  moguntinum  ait , Quos  a paganis  baptizatos  esso 
asseruisti , si  ita  habetur , ut  denuo  baptizes  in  nomine  Trinitatis , man- 
damus ? 

Resp,  ad  i.  Jam  alibi,  agentes  nimirum  de  forma  baptismatis,  diximus 
Nicolaum  interrogatum  fuisse  a bulgaris  non  de  forma  baptismatis , sed  de 
ejusdem  sacramenti  ministro , an  videlicet  valeret  baptisma  collatum  a ju- 
daeo  vel  pagano , responditque  valere  . Atque  in  hoc  omnimodam  habet 
illius  rescriptum  auctoritatem . Quod  vero  incidenter  rescripserit  validum 
esse  baptismum  in  Christi  nomine  consecratura  , de  hoc  consultus  quum 
non  fuerit,  privatam  secutus  est  opinionem  cui  non  tenemur  subscribere , 

Ad  3,  Fateor  a nullo  unquam  plenario  concilio  expresse  approbatum 
fuisse  infidelium  baptisma  , Sed  Nicolai  rescriptum  supra  laudatum  quum 
ab  universali  Ecclesia  fuerit  receptura  vim  habet  plenarii  illius  concilii 
quod  S.  P,  Augustinus  expetebat , si  non  in  se  , saltem  ob  universalis 
Ecclesiae  consensum . Quod  magno  Augustino  satis  fuisset  ad  omnem  de** 
ponendam  errandi  formidinem  , qui  dicere  solitus  erat  se  evangelio  crede- 
re ob  Ecclesiae  infallibilem  auctoritatem  , 

Ad  3.  Adversarii  non  satis  attenderunt  ad  Patrum  principia  ubi  re- 
baptizantium errorem  refellunt , Maximum  S.  P.  Augustini  aliorumque 
fundamentum  ad  refellendos  errantes  donatistas  hoq  erat,  quod  sacramen- 
ta sunt  Christi , sive  haereticus  illa  administret  sive  catholious  , si- 
ve petrus  sive  Judas  baptizet , Christus  est  qui  baptizat , Si  aliquando, 
scripserunt  haereticos  et  schismaticos  adhuc  retinere  sacramenta  in  Ecclesia 
recepta , adeoque  valide  baptizare  , arguebant  tunc  ex  principiis  ipsorum 
donatistarum  qui  dicere  solebant  : Recedens  ab  Ecclesia  baptismum  non 
amittit , jus  dandi  tamen  amittit . 

Ad  4 Gregorius  III,  merito  praecipit  Bonifacio  ut  iterum  haptizet 
quos  pagani  et  infideles  initiaverant , neque  enim  hi  evangeHoam  formam 
in  conferendo  baptismo  servaverant;  unde  caute  inquit,  si  ita  habetur , 
hoc  est  ut  explicat  Glossa  in  cap,  quos  a paganis  , in  forma  Ecclesiae 
non  fuerunt  baptizati . Si  quae  alia  opponi  possunt  ab  adversariis  ex  di- 
ctis facilem  habent  solutionem  , 

caput  x. 

J)e  subjecto  sacramenti  baptismatis  , 

Postquam  fuse  pertractatum  a nobis  est  de  materia,  forma,  institutlo- 
jae , et  ministro  baptismi , recta  methodus  postulat  ut  ntrac  ad  disseren- 
dum de  ejusdem  sacramenti  subjecto  gressum  faciamus , Nomine  autem  su- 
bjecti baptismi  intelliguntur  ii  qui  possunt  baptismum  recipere  , Nemo 
unquam  dubitare,  ausus  est  quemlibet  hominem  cujuscumque  religionis 

sit,  sexus  aut  nationis,  dummodo  rationis  U9U  fruatur  , esse  subjectum  ca- 
pax recipiendi  baptismum  ,•  nimis  enim  clara  sunt  illa  Christi  verba  , eun- 
tes docete  omnes  gentes,  baptizantes  eos  innomine  etc.  Sed  non  una  fuit 
sernper  hominum  sententia  circa  baptisma  infantium  qui  propriae  rationis 
nsu  compotes  non  sunt  . 

Et  primo  quidem  valdenses  , petrobusiani , cathari , aliique  haereti- 
ci qui  saeculo  duodecimo  vexarunt  Ecclesiam  impudentissime  affirmarunt, 
parvulis  negandum  esse  baptismum  quoniam  nulli  nisi  proprio  ore  , in- 
quiebant , et  corde  hoc  sacramentum  petat,  potest  prodesse  . Non  multo 
postquam  Lutherus  catholicae  fidei  bellum  indixit , unus  ex  discipulis  ejus 
Nicolaus  Storkius  contra  paedobaptismum  elata  voce  debacchari  caepit , 
pulsus  proinde  Wittemberga  in  Thuringiam  se  recepit  , ubi  tam  multos 
sub  ementito  pietatis  vultu  decepit  ut  error  hic  in  sectam  coaluerit , quo- 
rum gregales  dicti  sunt  anabaptistae  , a lutheranis  quoque  et  calvinistis 
execrati . Illis  tamen  sese  adjunxerunt  sociniani  apud  transylvanos  , quum 
pessime  jam  de  sacramento  baptismi  sentirent,  ut  cap.  i.  hujus  libri  ani- 
madvertimus . His  merito  post  tridentinuin  concilium  sess.  7.  can.  12.  op- 
ponuntur omnes  catholici . ' • 

Deinde  alia  quaestio  est  inter  theologos  catholicos,  salva  fide,  agitari 
solita  , an  videlicet  pueri  infidelium  baptizandi  sint  invitis  parentibus  . Ne- 
gativam sententiam  communiter  tenent  theologi  post  S.  Thomam  , sed  sco- 
tistae  omnes  ad  quos  accesserunt  ex  nostris  Fervaques  ,~  Vanroy  , et  Au- 
relius Piette  licitum  esse  arbitrantur  baptizare  infidelium  puerulos  etiam 
invitis  parentibus  . Quae  controversia  ut  facile  dirimatur  , nonnulla  sunt 
observanda.  Et  r.  notandum  est  hic  fieri  sermonem  de  filiis  infidelium  , 
hoc  est,  gentilium,  judacorum  , et  mahumetanorum  , in  quos  nullum  jus 
habet  Ecclesia  , nam  adigi  posse  ad  baptismum  filios  haereticorum  et 
schismaticorum  parentibus  reluctantibus  nemini  dubium,  quum  Ecclesia  in 
rebelles  ac  desertores  jus  semper  retineat.  2.  Quaestio  non  versatur  circa 
filios  infidelium  usum  rationis  habentes  , ii  enim  quum  sint  sui  juris  , 
si  velint  baptizari,  possunt  contra  voluntatem  parentum  , sed  disputatur 
de  parvulis  qui  usum  rationis  non  habentes  sunt  sub  patria  potestate  . 3. 
Filii  infidelium  de  quibus  haec  quaestio  instituitur,  supponuntur  subditi 
principum  Christianorum  , et  quidem  jure  civili  et  politico,  non  jure  belli 
et  emptionis  vel  quovis  alio  titulo  per  quem  infideles  constituantur  ser- 
vi et  mancipia  ; nam  si  infideles  subjecti  sint  propriis  infidelibus  prin- 
cipibus, clarum  est  non  posse  illorum  filios  contra  parentum  voluntatem  ad 
baptismum  impelli ; quid  enim  ad  Ecclesiam  de  iis  qui  foris  sunt  ? Quod 
si  infideles  jure  belli  vel  emptionis  ad  principem  christianum  pertineant, 
quum  ipsorum  filii  principi  nascantur,  nemiui  dubium  quin  parentibus  re- 
luctantibus licite  possint  baptizari  . Quaestio  igitur  erit  de  filiis  illorum 
infidelium  qui  civili  ac  politica  subjectione  principibus  christianis  subduntur, 
ut  sunt  modo  judaei  in  plurimis  christianoruin  regionibus',  ac  de  iis  dispu- 
tatur utrum  licite  baptizari  possint  propriis  invitis  parentibus}  nam  de  ejus- 
modi baptismatis  validitate  si  aliquando  accidat  ut  conferatur , nullus  theo- 
logorum nmquam  subdubitavit  excepto  Durando  . 

Tertia  quaestio  fie  mfantium  baptismo  est  an  parvulus  qni  periclita- 
tur antequam  e matris  alvo  egrediatur  baptizari  possit  . Communis  ferme 
sententia  est  non  posse  infantem  baptizari  nisi  ex  alvo  matris  vel  caput 
vel  aliquam  aliam  corporis  visibilem  partam  emittat  . Franciscus  tamen 
Henno  , Fervaques,  Pietle , nonnullique  alii  arbitrantur  puerum  baptizari 
posse  per  syringiam  vel  siphunculum  in  alvo  matris  si  fiat  ut  uterus 
aperiatur,  infantisque  involucra  discindantur  ut  non  raro  solet  evenire. 
Sunt  ct  innumera  alia  circa  baptismum  parvulorum  do  quibus  theologi 
disputare  solent,  quae  videri  possunt  apud  S.  Thomam  , Estium  , Juve- 
nin  , Drouenium  , Berti  , Tournely  , et  nlios  *,  neque  enim  instituti  nostri 
ratio  postulat  ut  singula  persequamur . Sit  ergo  adversus  haereticos 

CONCLUSIO  I. 

Validum  est  baptisma  collatum  infantibus.. 

Prob.  i*  ex  sacris  litteris.  I.  in  N.  Testamento  sacramentum  baptismi 
omnibus  et  singulis  hominibus,  nemine  prorsus  excepto,  praeceptum  est  ad 
aeternam  salutem  consequendam  , quomodo  in  veteri  Testamento  praece- 
pit Deus  judaeis  circumcisionem  . De  baptismo  enim  inquit  Christus  Joan. 
cap,  3.  Nisi  quis  renatus  fuerit  ex  aqua , et  Spiritu  sancto , non  potest 
introire  in  regnum  Dei , sicut  de  circumcisione  dixerat  Gen.  cap.  17. 
Masculus  cujus  praeputii  caro  circumcisa  non  fuerit , delebitur  anima 
illa  de  populo  suo  . Ast  in  veteri  Testamento  infantes  circumcidebantur  , 
cur  ergo  baptizandi  non  sunt  infantes  in  novo  ? Si  id  negetur  puerulis 
nostris,  feliciores  plane  fuissent  parvuli  veteris  Testamenti , quamvis  utriqu® 
originalem  contraxerint  maculam  in  cujus  remedium  et  circumcisio  et 
baptismus  fuerunt  a Deo  iustitula  , ut  libro  praecedenti  demonstravimus  , 
Quod  si  quis  pertinaciter  contendat  circumcisionem  non  in  remedium  o- 
riginalib  peccati , sed  in  signum  foederis  fuisse  institutam,  adhuc  tamen  iu 
suo  robore  persistit  argumentum  . Sicut  enim  antiquitus  iis  tantum  re- 
promissum fuit  ut  reputaremur  ex  semine  Abraham  qui  circumcisionem 
admittebant,  ita  nunc  iis  tantum  promissa  est  gratia  qui  baptismate  tin- 
guntur . Et  quemadmodum  tunc  adultis  et  parvulis  data  est  in  signum 
foederis  circumcisio  , sic  modo  adultis  et  parvulis  datum  est  baptisma  iu 
signum  gratiae  $ undo  in  Act.  apost.  cap.  a.  Petrus  inquit : Baptizetur 
unusquisque  vestrum  ...  in  remissionem  peccatorum  vestrorum  , et  acci- 
pietis donum  Spiritus  sancti . Vobis  enim  est  repromissio  , et  filiis  ve- 
stris t et  omnibus  qui  longe  sunt , quoscumquo  advocaverit  Dominus  Deus 
noster  . 11,  transitus  maris  rubri  fuit  apertissima  figura  nostri  baptisma- 
tis, postquam  enim  Apostolus  in  1.  ad  Cor.  cap.  10.  dixerat,  Omnes  in 
Moyse  baptizati  sunt , in  nube  et  in  mari , subdit , haec  autem  omnia 
in  figura  contingebant  illis  . Porro  non  adulti  modo  , sed  et  infantes 
mare  rubrum  sicco  vestigio  transierunt , unde  non  solum  adulti  , sed  et 
parvuli  baptizandi  sunt,  ut  figura  figurato  respondeat . Ul.  infantes  capaces 

esse  regni  caelorum  nemo  inficias  Ire  poterit , tum  quia  cum  Matth.  cap. 
19.  Luc.  18.  et  Mare.  io.  oblati  essent  Christo  parvuli  ut  tangeret  illos 
sive  ut  eis  manus  imponeret,  prohiberentque  discipuli,  legitur  dixisse  , *S#-‘ 
nite  parvulos  , et  nolite  eos  prohibere  ad  me  venire  : talium  est  enim 
regnum  caelorum , seu  ut  Marcus  et  Lucas  ajUnt  , regnum  Dei:  tum* 
etiam  quia  Christus  non  solum  pro  adultis  , sed  et  pro  infantibus  mor-3 
tuus  est , ut  vitam  aeternam  illis  promereretur,  dicente  Apostolo  ad  Rom. 
cap.  5.  Sicut  per  unius  delictum  in  omnes  homines  in  condemnationem  , 
sic  et  per  unius  justitiam  in  omnes  homines  in  justificationem  vitae  : 
sed  nequeunt  infantes  capere  regnum  caelorum  nisi  baptizentur : Nisi  quis ' 
renatus  fuerit  ex  aqua  etc.  V.  id  faciendum  est  quod  • apostoli  exeriiplo' 
suo  praestiterunt , fuerunt  enim  magistri  et  institutores  nostri . Verum  apo-- 
stoli  ena  cum  adultis  parvulos  baptizarunt  , nam  in  Act.  apost.  cap.  16.  nar- 
ratur Paulum  baptismate  tinxisse  Lydiam  purpurariam  et  domum  ejus  , 
et  v.  33.  ejusdem  cap.  de  custode  carceris  in  quo  detinebatur  idem  Pau- 
lus dicitur  quod  baptizatus  est  ipse  , et  omnis  domus  ejus  , et  in  1.  ad 
Cor.  cap.  r.  affirmat  laudatus  Apostolus  se  baptizasse  Stephanae  domum. 
laverisimile  autem  omnino  est  in  hisce  familiis  nullum  fuisse  puerulum  . 

Prob.  2.  ex  traditione  . Irenaeus  lib.  2.  adv.  haer.  cap.  39.  Omnemy 
inquit  , aetatem  Dominus  sanctificat  $ omnes , inquam  , omnes  venit  per 
semetipsum  salvare  ; omnes , inquam , qui  per  eum  renascuntur  in  Deumy 
infantes  , et  parvulos  , et  pueros  , et  juvenes  . Origenes  in  cap.  6.  ad  Rom. 
ait : Pro  hoc  ( originali  peccato  ) et  Ecclesia  ab  apostolis  traditionem 
suscepit  , etiam  parvulis  baptismum  dare  : sciebant  enim  illi , quibirs 
mysteriorum  secreta  commissa  sunt  divinorum  , quia  essent  in  omnibus 
genuinae  sordes  peccati  quae  per  aquam  et  spiritum  ablui  deberent . 
Cyprianus  in  ep.  ad  Fidum  : Si  in  gravissimis  delictoribus  et  in  Deum 
multum  ante  peccantibus , cum  postea  crediderint , remissa  peccatorum  da - 
tur}  et  a baptismo  et  a gratia  nemo  prohibetur : quanto  magis  prohibe- 
ri non  debet  infans  qui  recens  natus  nihil  peccavit  , nisi  quod  secun- 
dum Adam  carnaliter  natus  contagium  mortis  antiquae  prima  nativitate 
contraxit  ? Auctor  const.  apost.  lib.  6.  cap.  i5.  Sed  et  baptizate  vestros 
pueros  , atque  eos  educate  in  disciplina  , ac  monitis  Dei  . Mitto  Chry- 
sostomum  hom.  ad  neoph.  Ambrosium  lib.  2.  de  Abraham  , et  alios  , ut 
ad  magnum  Augustinum  me  convertam  qui  adversus  pelagianos  disputans 
de  originalis  peccati  transfusione  , tamquam  dogma  in  Ecclesia  statutum 
supponit  baptisma  parvulorum  . Neque  consuetudinem  baptizandi  parvulos 
inficiabantur  pelagiani , de  quibus  Augustinus  serm.  il\.  de  verbis  Aposto- 
li , Concedunt  parvulos  baptizari  oportere  , ait ; Nec  illi  hinc  dubitant  ; 
licet  tamen  affirmarent  baptizari  pueros  ad  assequendam  non  salutem  vi- 
tamque aeternam  quam  ipsis  tribuebant  sine  baptismo  , bene  vero  ad  orna- 
tum animae  , non  ad  delendum  originale  peccatum ; sed  praestat  audire  S. 
doctorem  lib.  10.  de  Gen.  ad  litt.  cap.  23.  Consuetudo  matris  Ecclesiae 
in  baptizandis  parvulis  nequaquam  spernenda  est , ullo  modo  superflua 
deputanda , nec  omnino  creflenda , nisi  apostolica  esset  traditio  . Et  ser. 

de  verbis  ap.  1 76.  Hoc  Ecclesia  sempcr  habuit  hoc  a majoribus  fide  per- 
cepit, hoc  usque  in  finem  perseveranter  custodit.  Et  lib.  1.  de  peccat, 
nierit.  cap.  26.  Porro  quia  parvulos  baptizandos  esse  concedunt , qui  con- 
tra auctoritatem  universae  Ecclesiae  proculdubio  per  Dominum  et  aposto- 
los traditam  venire  non  possunt  , concedant  oportet  eos  egere  illis  benefi- 
ciis mediatoris  . His  omnibus  accedit  auctoritas  veterum  conciliorum  , diospo- 
litani  nempe,  carthaginensis  , milevitani , quae  paedobaptismum  vel  defini- 
unt vel  tamquam  in  Ecclesia  communiter  receptum  supponunt ; unde  me- 
rito tridentina  synodus  sess.  7.  can.  i3.  inquit  : Si  quis  dixerit,  parvulos  eo 
quod  actum  credendi  non  habent , suscepto  baptismo  inter  fideles  computan- 
dos non  esse , ac  propter  ea  cum  ad  annos  discretionis  pervenerint  esse  re- 
baptizandos , aut  praestare  omittere  eorum  baptisma  etc . anathema  sit . 

*r  ‘ CONCLUSIO  II.  \ . 

Non  licet  baptizare  filios  infidelium  invitis  parentibus  . 

Prob.  1.  ex  veteri  Testamento  . Eodem  modo  loquendum  est  de  ba- 
ptismo in  novo  , ac  de  circumcisione  in  veteri  Testamento,  quia  sicut  hic, 
ita  et  illa  in  remedium  originalis  peccati , fatentibus  adversariis  , fuit  in- 
stituta ; sed  in  veteri  Testamento  non  circumcidebantur  infidelium  filioli 
invitis  pareutibus  , quum  lege  cautum  esset  Exodi  cap.  12.  ▼.  4$.  ubi  de 
peregrinis  dicitur : Si  quis  autem  circumcisus  non  fuerit  , non  vescetur 
ex  eo  , ex  phase  nempe  Domini ; adeoque  supponit  praeceptum  infideles 
commorantes  inter  judaeos  non  esse  ad  circumcisionem  adigendos  . 

Confirmatur  argumentum  ex  FI.  Josepho  qui  in  lib.  antiq.  jud. 
l3.  et  in  lib.  de  vita  sua  affirmat  non  viguisse  unquam  penes  judaeos 
consuetudinem  aliquem  cogendi  ad  circumcidenda  sibi  virilia  hac  addita 
caussa  , Hominem  quemque  oportere  ex  animi  sui  voluntate  Deum  co- 
lere , et  non  ad  id  faciendum  cogi  . Quae  licet  de  hominibus  adultis 
dicta  sint,  valent  etiam  pro  parvulis  sub  patria  potestate  degentibus,  ut 
per  se  manifestum  est.  Sicut  ergo  licitum  non  erat  tunc  filios  infidelium 
circumcidere  invitis  parentibus  , ita  non  licet  nunc  eosdem  filios  infidelium 
parentibus  similiter  reluctantibus  baptizare  . 

Prob.  2.  ex  N.  Testamento  . Christus  Dominus  ubi  praecepit  aposto- 
lis ut  baptizarent  , jussit  etiam  ut  praemitterent  praedicationem  evangelii  : 
Euntes  docete  omnes  gentes , baptizantes  eos  etc.  Supponebat  ergo  ducen- 
dos esse  infideles  ad  veram  religionem  persuasione  , non  vi  et  coactione  . 
Quod  si  hoc  verum  est  de  adultis  , fatentibus  adversariis  , verum  quoque 
erit  de  pueris  filiis  ipsorum  qui  cum  libertate  careant , pro  eorum  volun- 
tate stat  voluntas  parentum  sub  quorum  sunt  potestate  . 

Confirmatur  etiam  hoc  aliud  argumentum  ex  consuetudine  Ecclesiae 
quae  si  credidisset  filios  infidelium  licite  baptizari  posse  renuentibus  pa- 
rentibus , id  facere  aliquando  non  praetermisisset , imo  vero  tali  jure  uti 
semper  debuisset  utpote  quod  ad  Christi  regnum  ampliandum  maxime 
conducit  . Ast  nunquam  Ecclesia  baptizare  consuevit  ejusmodi  filiolos  nec 

quando  florenlissima  erat  sub  Constantino,  Theodosio,  Honorio,  aliisque 
gloriosissimis  imperatoribus  a quibus  facile  Pontifices  summi  et  episcopi 
facultatem  impetrare  potuissent  tingendi  illorum  infidelium  infantes  qui 
politico  civilique  jure  eisdem  imperatoribus  subditi  erant  . 

Prob.  3.  ex  concilio  toletano  4-  quod  can*  56.  statuit  neminem 
invitum  esse  baptizandum  : JSemini  deinceps  vim  inferendam  $ cui  enim 
vult , Deus  miseretur , et  quem  vult , indurat ; non  enim  tales  inviti 
salvandi  sunt , sed  volentes  , ut  integra  sit  forma  justitiae . Scio  lo- 
qui concilium  hoc  in  canone  de  adultis , sed  perinde  valet  argumentum, 
ex  eo  deductura  ; tum  quia  adversarii  nostri  propriam  tuentur  sententiam 
exemplis  Sisebuti , Caroli  Magni , aliorumque  regum  qui  ad  baptismum 
suscipiendum  coegerunt  etiam  adultos  , lurn  quia  ratio  in  canone  allata 
valet  etiam  pro  parvulis  quorum  voluntas  quum  sit  in  voluntate  paren- 
tum , si  adigi  ad  baptismum  nequeunt  hi  quia  tales  inviti  salvandi  non 
sunt , nec  cogi  poterunt  filii  qui  non  aliam  habent  quam  voluntatem 
parentum  . 

Prob.  4.  theologica  ratione  . Si  parvulus  infidelis  invitis  parentibus 
baptizetur , vel  exponitur  irreverentiae  sacramentum  vel  laeditur  patria 
potestas  quae  est  de  jure  naturae . Nam  si  baptizatus  parvulus  relinqui- 
tur in  potestate  parentum  , quid  facilius  quam  cum  ille  ad  adultam  perve- 
nerit aetatem  , parentum  cedat  suggestionibus  , et  falsam  eorumdem  am- 
plectatur religionem  ? Quod  si  statira  post  baptismum  puerulus  subripia-. 
lur  a potestate  parentum,  nonne  fit  contra  naturale  jus  quod  dat  pa- 
rentibus potestatem  in  filios  donec  ad  usum  rationis  perveniant  ? 

SCHOLION. 

‘ » J 

A regula  superiori  conci,  statuta  multi  excipiendi  sunt,  et  1.  pueri 
infidelium  morti  proximi  licite  possunt  baptizari  ut  eorum  saluti  consula- 
tur , quia  tunc  nec  sacramentum  exponitur  irreverentiae  ob  moralem  pro- 
ximae mortis  certitudinem  , nec  laeditur  patria  potestas  a qua  mors  filio- 
los subripit , non  minister  Ecclesiae  . a.  Baptizari  possunt  etiam  pueri  illi 
qui»  cum  a parentibus  longe  absint , non  sunt  sub  patria  illorum  potesta- 
te . 3.  Si  alteruter  ex  parentibus  consentiat , licitura  quoque  est  puerum 
baptizare  alterutro  reluctante  , unius  enim  assensus  in  favorem  cedit  reli- 
gionis , et  in  pueruli  bonum  . 4*  Si  parvulus  sit  sub  avi  paterni  cura  , 
vivente  adhuc  matre , et  ille  consentiat,  haec  vero  repugnet  poterit  omni- 
no baptizari , quia  tunc  patria  potestas  transiit  in  avum  . Ita  statuisse  vi- 
detur Gregorius  XIII. 

CONCLUSIO  III. 

Non  licet  baptizare  puerum  qui  vel  caput  vel  aliam  corpusculi 
partem  ex  alvo  matris  non  emiserit . 

Prob.  1.  ex  Scriptura.  Joan.  cap.  3.  v.  5.  legitur : Nisi  quis  renatus 

fuerit  ex  aqua^  et  Spiritu  sancto  c tc.  Et  v.  j.  Oportet  vos  nasci  denuo 
etc.  Quibus  ia  verbis  dicitur  baptismus-  renascenda  seu  -nova  nativitas 
per  spiritalem  gratiam  , sed  nemo  renascitur  nisi  natus  antea  fuerit. 

Prob.  a.  auctoritate  S.  P.  Augustini’  qui  in  ep.  ad  Dardanum  hoc 
ex  professo  versavit  argumentum:  Nemo  nascitur , inquit,  nisi  operante 
concupiscentia  carnali  quae  tracta  est  ex  primo  homine  qui  est  Adam  t 
et  nemo  renascitur  nisi  operante  gratia  spiritali  quae  data  est  per  se- 
cundant hominem  qui  est  Christus . Quapropter  si  ad  illum  nascendo 
pertinemus  , ad  hunc  renascendo- , nec  renasci  quisquam  potest  antequam 
natus  sit,  profecto  ille  singulariter  natus  est  , cui  renasci  non  opus 
fuit  i quia  non  ex  peccato  in  quo  nunquam  fuit  transitum  fecit . Hoc 
ergo  excepto  lapide  angulari  , non  video  quomodo  aedificentur  homines 
in  domum  Dei  ad  habendum  in  se  inhabitantem  Deum  , nisi  cum  fue- 
rint renati  , quod  non  possunt  esse  antequam  nati  . Quamdam  subinde 
sibi  proponit  solvitque  objectionem  dicens : Quod  si  quisquam  dicit  jam 
esse  natum  hominem  etiam  cum  adhuc  est  in  utero  matris  , teslimo- 
niumque  adhibet  ex  evangelio  , quia  dictum  est  ad  Joseph  de  prae- 
gnante  Virgine  Domini  matre  , Quod  enim  in  ea  natum  est , de  Spiritu 
sancto  est  : numquidnam  huic  nativitati  accedit  secunda  nativitas  ? A- 
lioquin  non  erit  jam  secunda  , sed  tertia  1 Dominus  autem  eunt  hinc 
loqueretur  y nisi  quis  r inquit , renatus  fuerit  denuo , eam  scilicet  com- 
putans primam  nativitatem  quae  fit  matre  pariente , non  concipiente 
atque  praegi  tante  y quae  fit  ex  oa  , non  quae  fit  in  ea  . Neque  enim  re- 
natum dicimus,  hominem  . quem  mater  peperit  > tamquam  iterum  natus 
sit  qui  jam  semel  natus  fuerat  in  utero  : Sed  illa  nativitate  non  com- 
putata quae  gravidam  facit , natus  dicitur • homo  partu  , ut  possit  rena- 
sci ex  aqua  et  Spiritu  ...  Si  igitur  homo  regenerari  per  gratiam  Spi- 
ritus in  utero  potest , quoniam  restat  illi  adhuc  nasci  i renascitur  ergo> 
antequam  nascitur  quod  jieri  nullo  modo  potest * , • 

Probi  3v  ex  consuetudine  Ecclesiae  ► Nunquam  consuevit  Ecclesia  ba*~ 
ptisma  conferre-  pueris  existentibus  adhuc  in-  utero-  matrum . Hinc  in  ri- 
tuali romano  ut.,  de  bapt.  parv.  haec  leguntur  Nemo  in  utero  matrum 
clausus,  baptizari  debet , sed  si  infans  caput  emiserit , et  periculum  mor- 
tis* immineat  y baptizetur  in  capite  y nec  postea  si  vivus  evaserit  erit  ite*’ 
cum-  baptizandus  . At  si  aliud  membrum  emiserit , quod  vitalem  indi- 
cet motum  y in  illo  , si  periculum  impendat  , baptizetur  y et  tunc  si  nar- 
ius vixerit ,.  erit  sub  conditione  baptizandus  . Si  vero  ita  bafUizatus de- 
inde mortuus  prodierit  ex  utero  y debet  in  loco - sacro  sepeliri- ..  Eadem, 
omnino  occurrunt  in  sacramentali.  ambrosiano- edito  jussu  & Garoii , io- 
manuali'-  parochorum,  pro  prov.incia  salisburgcnsi  y in.  rituali  sacramentorum 
ad  usum-  ecclesiae  bononiensis , et  ue  singula  percenseam  , in-  rituali  Gre- 
goriii  XJIh  Mitto -synodum.  lingonensem  celebratam-  armo  i4o4~  alteramque 
senonenseim  an.  l5^4-  aliaque  complura,  ecclesiastica  monumenta  demon- 
strantia perpetuam  in  Ecclesia  viguisse  consuetudinem:  non*  baptizandi  pue- 
lum. nisi.  ex.  matris  alvo*  aut  caput  qut  aliquod  aliud  corpusculi  menir 

brum  emiserit , usumque  siphunculi  aut  syringiae  ari  puerum  baptizan- 
dum post  partus  aperitionem  in  ipso  utero  matris  fuisse  et  adhuc  esse 
penitus  inauditum  . 

Prob.  4.  ratiocinatione  deducta  ex  S.  P.  Augustini  ep.  ad  Darda. 
num  paullo  superius  laudata  . Per  baptismum  evadunt  homines  Ecclesiae 
membra  , quum  per  illum  homines  in  Ecclesiam  ingrediantur,  ad  ipsius 
forum  pertineant  , et  in  coetum  sanctorum  coadunentur j unde  inquit  Au- 
gustinus loco  mox  citato , homines  per  baptismum  transferri  in  compa- 
gem corporis  Christi  tamquam  in  vivam  structuram  templi  Dei  quae 
est  ejus  Ecclesia  ; sed  pueri  non  possunt  evadere  Ecclesiae  visibilis  mem- 
bra , ad  ejus  pertinere  forum  et  in  sanctorum  coetum  cooptari  nisi  ex  u- 
tero  matrum  aliquo  modo  egressi  fuerint  j quare  S.  Bonaventura  in  4*  dist. 
6.  art.  1.  ait:  Primus  (statas  hominis  ) est  in  utero , secundus  extra 
uterum  in  statu  infantiae , tertius  in  statu  naturae  adultae  . In  primo 
ergo  statu  cum  soli  Deo  sit  notus  , potest  per  ejus  voluntatem  sanctifi- 
cari*, non  per  nostram  operationem  , cum  non  agnoscat  eum  Ecclesia 
nec  sit  de  foro  Ecclesiae . . 

CAPUT  XI. 

, , % . •.  • » * 1 - " 1T-. 

■ Objectionum  refutatio » 

Obj.  1.  cont..  1.  conci.  Scripturae  in  hujns  propositionis  demonstra?-' 
tione  laudatae  nihil  probare  videntur  , nam  I.  verba  illa , nisi  quis  re- 
natus fuerit  etc.  important  praeceptum  , ut  per  se  manifestum  est . Sed 
parvuli  ante  usum  rationis  non  sunt  capaces  praeceptorum  , urrde  allatum 
testimonium  nequit  de  parvuli»  accipi  . II.  alteFa  Christi  sententia  , sinite 
parvulos  ele.  nec  ipsa  ad  retn  facit  j ubi  enim  nos  legimus  , parvulos  , 
graece  habetor , ««*&»  , quae  vox  significat  etiam  adoleseentulos  rationis  usu* 
compotes  „ Ili.  minus  anabaptistas  Fefellit  factum-  Pauli  qui  bapeizasse  nar- 
ratur totam  Steplvanae  domum  j ab  ea  namque  baptismi  receptione  exclu- 
dendos' esse  filiolos  patet  ex  contextu : etenim  cap.  ult.  ejusdem  epistolae’ 
recolens  religionem  ac  pietatem  Stepltanae  ejusque  domus,  subdit  sacer 
auctor , In  ministerium  sanctorum  ordinaverunt  seipsos  , quod  intelligi 
nequit  de  pueris  . Nec  novum  aliquod  est  in  Scripturis-  ut  sola  domus* 
nomi  netur  non  inclusis  puerulis,  atrt  omnibus-  omnino  . Sic  in  lib.  r.  Para!, 
cap,  ro.  legitur.  Interiit  ergo  Saul , et  omnis  domus  illius  pariter  coa- 
ddit T quum  tamen  Isboseth , Esbaai  et  Myphiboseth  fUii  Saul  ea  oc^ 
casione  non  perierint.  • 

Resp..  ad  r.  In  illa  Christi  sententia  , nisi  quis  renatus  etc : non  so- 
lum praeceptum  , sed  etiam  medium  continetur  ad  aeternam  vitam  asse- 
quendam . Vi  illorum-  Christi  verborum  necessarium  est  adultis  baptisma 
necessitate  tum  medii  tum-  praecepti  , parvulis-  autem  necessitate  dumta- 
xat medii  y quod  fuse  explicabimus  agentes  de  necessitate  baptismi . Hoe 
sensu  ergo  illam  Christi  sententiam  urgemus  , quod  cum  parvuli  nascau- 

tur  obnoxii  originali  peccato  , nisi  per  aquam  et  Spiritum  sanctum  rena- 
scantur, in  aeternum  peribunt , unde  ne  pereant  possunt  et  debent  baptizari . 

Ad  2.  Quando  Christus  dixit , sinite  parvulos  ete,  parvulorum  no- 
mine procnldubio  intelligebat  pueros  usu  rationis  expertes  , nam  illi  qui 
a Matthaeo  dicuntur  »«*'<* , a Luca  cap.  18.  vocantur  Vft* , hoc  est , nuper- 
rime nati.  Atque  de  iis  unanimi  sensu  Ecclesia  sernper  intellexit  parvu- 
los de  quibus  laudata  in  sententia  loquitur  Christus  . Hinc  magnus  Au- 
gustinus serra.  176.  de  scripturis  alias  10.  de  verb.  Apostoli  inquit:  Accom- 
modat illis  mater  Ecclesia  aliorum  pedes  ut  veniant  , aliorum  cor  ut 


credant , aliorum  linguam  ut  fateantur : ut  quoniam  quod  aegri  sunt 
alio  peccante  praegravantur  , sic  cum  hi  sani  sunt  , alio  pro  eis  con- 
flente , salventur  . 

Ad  3.  Ea  quae  depromuntur  ex  cap.  16.  ep.  ad  Cor.  1;  paedobapti- 
smum  non  improbant . Non  enim  ibi  laudatur  Stephana  cum  domo  sua 
atque  Fortunatus  et  Achaicus  propter  baptismum  , sed  ob  charitatis  mise- 
ricordiaeque  opera  in  viros  sanctos  exercita  , ut  legenti  patet . Quod  si 
ibi  occurrit  , in  ministerium  sanctorum  ordinaverunt  seipsos  , non  de 
ordinatione  ad  divina  peragenda  accipienda  illa  verba  sunt  , sed  tantum- 
modo ad  temporalia  ministranda  Apostolo  sociisaue  ejus  . Neque  enim  du- 
bium ullum  relinquunt  illa  verba  , quoniam  ia  quod  vobis  deerat , ipsi 
suppleverunt  . Quod  confirmationis  loco  additum  est  ex  cap.  10.  lib.  1. 
Paral.  pullius  roboris  est,  verbum  enim  concidit  non  significat  periet , sed 
exterrefacta  est , turbata  , immutata  , non  aliter  ac  cum  de  Cain  dicitur  , 
concidit  facies  tua  , et  Antiochus  fatetur  de  se,  concidi  et  corrui  corde 
j.  Mach.  cap.  6.  et  alibi  saepe.  His  addi  potest  Myphibosetb , alio  no- 
mine Meribbaal  , fuisse  filium  Jonalhae  , ut  ex  cap,  8.  et  9.  constat  ejus-* 
dem  libri  , non  Saulis  filium  , sed  nepotem  : quod  judicium  forsan  feren- 
dum est  et  de  Isboseth  , cum  citato  capite  8.  et  9.  inter  filios  Saulis  non 
connumerentur  nisi  Jonathan  et  Melchisua  et  Abinadab  et  Esbaal  ; Scri- 
ptura enim  saepe  nominat  filios  illos  qui  sunt  nepotes  . Observandum  prae- 
terea venit  non  legi  ibidem  totam  domum  , bene  vero  omnem  quod  juxta 
Scripturae  phrasim  accipi  commode  potest  de  multis  , non  de  omnibus 
omnino  . 

Obj.  2.  adv.  eamd,  1,  conci.  Praeceptum  Domini  est  homines  prius 
esse  in  fide  imbuendos,  deinde  baptizandos ; ait  enim  ChrisLus  ad  aposto- 
los : Euntes  docete  omnes  gentes , baptizantes  etc.  Et  jure  quidem  (juoniara 
sine  fide  nemo  salvari  potest ; unde  idem  Dominus  Marci  cap.  ultimo  in- 
quit : Qui  crediderit , et  baptizatur  fuerit , salvus  erit , qui  vero  non  cre- 
diderit condemnabitur  , subintellige  etiamsi  fuerit  baptizatus  . Imo  ante 
baptismum  non  solum  credere , sed  et  poenitentiam  agere  tenetur  homo , 
juxta  illud  Petri  in  Act.  apost.  cap.  2.  Poenitentiam  agite  , et  baptizetur 
unusquisque  vestrum , Ast  parvuli  ante  rationis  usum  incapaces  sunt  do- 
ctrinae evangeficae,  fidei,  et  poenitentiae  . Non  suat  ergo  baptizandi  ne  ia 
vacuum  recipiant  sacramentum  .' 

Resp.  singula  in  argumento  allata  Scripturae  loca  spectare  ad  adultos 


qui  proculdubio  in  fide  prius  imbuendi  sunt,  ac  poenitentiam  agere  debent, 
deinde  baptismate  sunt  tingendi ; neque  enim  aut  inviti  aut  pecudum  mo- 
re trahendi  sunt  ad  Ecclesiam  . Sed  non  proinde  vetatur  ministris  evan- 
gelicis  ut  post  susceptam  a parentibus  christianam  religionem  illorum  fi- 
lios baptizent,  parentibus  ipsis  consentientibus.  Illustrat  responsionem  hanc 
S.  P.  Augustinus  in  lib.  4*  de  bapt.  cap.  2 4*  exemplo  Abraham  qui  jus- 
sus circumcidere  omnes  masculos  non  solum  in  adultis  quos  prius  de 
hac  coeremonia  a Deo  accepta  certiores  reddebat  , sed  etiam  in  parvulis 
qui  rationis  non  habebant  usum  divinum  praeceptum  exequebatur  . Prae- 
terea falsum  est  parvulos  ante  rationis  usum  fidei  et  doctrinae  evangeli- 
cae  omnino  incapaces  esse  , suo  enim  modo  credunt  per  Ecclesiam  et  su- 
sceptores . Fidem  , ait  Augustinus  lib.  1.  de  peccat,  merit.  cap.  19.  per 
verba  gestantium  quodammodo  profitentur  ...  per  eorumdem  verba  ge- 
stantium diabolo  et  huic  saeculo  renuntiare  monstrantur  . Cujus  rei  ra- 
tionem reddit  tum  lib.  3.  cap.  a.  ejusdem  operis , tum  serm.  294.  de 
temp.  alias  1 4-  de  verb.  apost.  ubi  sic  loquitur : Ad  verba  aliena  sana- 
tur , quia  ad  factum  alienum  vulneratur . Credit  in  Jesum  Christum  ? 
fit  interrogatio  , respondetur , credit  . Pro  non  loquente,  pro  silente  , pro 
flente , et  flendo  quodammodo  ut  subveniatur  orante , respondetur  , et  va- 
let ...  An  etiam  hoc  serpens  ille  persuadere  conatur  quia  non  valet  ? 
Absit  a cordibus  quali umcumque  chrislianorum  . Ergo  respondetur , et 
valet  . Conspiratione  quadam  communicat  spiritus  , credit  in  allero  quia 
peccavit  in  altero  . An  vero  invenit  vitam  praesentis  saeculi  quem 
parturivit  infirmitas  , et  non  invenit  vitam  futuri  saeculi  quem  partu- 
rivit caritas  ? 

Obj.  3.  cont.  eamd.  1.  conci.  I.  concilium  neocaesariense  can.  6.  af- 
firmat quod  dum  baptizatur  mulier  praegnans  non  intelligitur  baptizatus 
foetus,  hujusque  rei  caussam  assignans,  inquit:  Proprium  uniuscujusque 
institutum  , ac  propositum  in  confessione  ostenditur  . Verum  nec  parvuli 
recens  nati  confessione  ostendere  possunt  proprium  institutum  et  propo- 
situm . II.  Tertullianus  in  lib.  de  bapt.  cap.  18.  haec  habet  luculentissi- 
ma contra  poedobaplisraura  : Itaque  pro  cujusque  personae  conditione 
aut  dispositione  , etiam  aetate  cunctatio  baptismi  utilior  est . Quid  enim 
necesse  est , si  non  tam  necesse  sponsores  etiam  periculo  ingeri  ? Qui  et 
ipsi  per  mortalitatem  destituere  promissiones  suas  possunt  , et  proventu 
malae  indolis  falli  ? Ait  quidem  Dominus  , Nolite  illos  prohibere  ad  me 
venire  . Veniant  ergo  dum  adolescunt  , veniant  dum  discunt , dum  quo 
veniant  docentur  , fiant  Christiani  quum  Christum  nosse  potuerint  . Quid 
festinat  innocens  aetas  ad  remissionem  peccatorum  ? III.  S.  Hieronymus 
comm.  in  Matth.  sic  scribit : Non  potest  feri  ut  corpus  baptismi  sacra- 
mentum recipiat , nisi  ante  baptismi  recipiat  veritatem  . 

■ Resp.  ad  1.  nihil  ex  neocaesariensi  canone  confici  posse  ; ibi  enim 
neocaesariensis  synodus  definit  non  prodesse  puero  in  matris  utero  deli- 
tescenti baptismum  matris , hanc  afferens  rationem  , Quoniam  ea  , quae 
parit , cum  foelu  qui  paritur  , ea  in  re  nihil  habet  commune  . Deinde 

ne  quis  objiceret,  matris  fidem  si  non  lavacrum,  salvum  facere  posse  pue- 
rum , subdit  allata  in  argumento  verba  , affirmans  fidem  a sacramento  se- 
junctam non  prodesse  nisi  credenti.  , ‘ . 

Ad  2.  Tertulliani  mens  est,  infantes  qui  sunt  extra  casum  necessita- 
tis , et  sub  parentum  infidelium  potestate  degunt  non  esse  baptizandos 
nisi  dum  adolescunt  et  discunt . Patet  id  non  subobscure  ex  allatis  in  ar- 
gumento verbis  , ait  enim  : Quid  necesse  est  , si  non  tam  neces  se  , spon- 
sores etiam  periculo  ingeri  etc.  Ubi  verba  illa  , si  non  tam  necesse  , de- 
monstrant se  loqui  de  pueris  extra  casum  necessitatis  : reliqua  autem  de 
illis  qui  sub  parentum  infidelium  sunt  potestate  , quia  sponsores  nulli  sub- 
duntur periculo  si  parvuli  orti  sint  ex  parentibus  fidelibus  . Quod  vero 
Tertullianus  pueros  appellet  innocentes , nil  omnino  facessit,  vocat  namque 
illos  innocentes  nempe  immunes  a peccatis  actualibus.  Ceterum  ex  quo 
fateatur  fuisse  illis  temporibus  in  baptismate  sponsores,  satis  apparet  viguis- 
se consuetudinem  conferendi  sacramentum . illis  qui  proprio  ore  fid.era 
profiteri  nequibant . 

Ad  3.  Sermonem  ibi  habet  Hieronymus  de  adultis  infidelibus  quibus 
non  est  baptismus  conferendus  nisi  prius  recte  in  fide  fuerint  imbuti . 
Ceterum  alibi  idem  Hieronymus  disertissime  astruit  poedobaptismum  , nam 
in  ep.  ad  Laetam  \ Filios  , inquit,  si  baptisma  non  acceperint,  reos  esse 
peccati  , et  etiam  Scelus  referri  ad  eos  qui  dare  noluerint . Et  dial.  3. 
adv.  pelag.  in  fine  docet , etiam  infantes  in  remissionem  peccatorum 
baptizandos  in  similitudinem  praevaricationis  Adae . 

Obj.  4*  cont.  eamd.  i.  ooncl.  I.  S.  Gregorius  nazianzenus  orat,  in 
s.  lavacrum  ita  scribit  : De  reliquis  sic  sentio  , ut  triennio  expeclato  aut 
aliquanto  brevioris  vel  longioris  temporis  spatio  , quando  et  mysterii  quid- 
dam audire  et  respondere  possunt , ac  si  minus  plane  et  exacte  intel- 
ligunt , crassiori  tamen  modo  informantur  : ita  demum  per  magnum  per- 
fectionis sacramentum  et  animas  et  corpora  sanctificent  . Ratio  quam  hic 
S.  doctor  affert  quum  ea  sit , ut  a baptizandis  aliquam  sacri  mysterii  exi- 
gat inleliigentiam,  excludit  plane  poedobaptismum  . II.  non  pauci  vetferum 
existimarunt  differendum  esse  baptismum  ad  adultam  aetatem  ut  bapti- 
zati  ex  sacramenti  receptione  uberes  colligerent  fructus  . 111.  non  spernen- 
da videtur  sententia  Erasini  autumantis  parvulos  urgente  necessitate  esse 
quidem  baptizandos , sed  quum  ad  adultam  aetatem  pervenerint  interro- 
gandos esse  an  assentiantur  sponsionibus  a susceptoribus  eorum  nomine  in 
baptismate  factis , ne  videatur  Ecclesia  per  vim  adigere  homines  ad  Chri- 
stianam religionem  . 

Resp.  ad  i.  et  a.  Gregorii  nazianzeni  nonnullorumque  aliorum  ve- 
teriAn  consilium  de  differendo  pueris  baptismo  non  fuit  ab  Ecclesia  ap- 
probatum ; nam  experientia  compertum  est  fructus  quos  ex  dilato  bapti- 
smo veteres  illi  sperarunt , non  adeo  uberes  esse  ut  periculo  aeternae 
mortis  valeant  praeponderare  . Deinde  quis  unquam  veterum  docuit  diffe- 
rendum esse  baptismum  usque  ad  trigesimum  aetatis  annum  ut  Servetus 
contendit , vel  ad  eam  aetatem  qua  sese  exerit  rationis  usus , ut  volunt 

plerique  anabaptistarum  ? Ac  denique  nemo  veterum  urgente  necessitate 
parvulis  baptismum  negandum  esse  affirmavit , ut  faciunt  modo  anabaptistae  . 

Ad  3.  Sententia  illa  quam  a Zuingero  exscripsit  Erasmus  merito  a 
tridenlina  synodo  damnata  fuit  sess.  7.  can.  r 4-  non  enim  danda  ado- 
lescenti est  optio  in  perniciem  propriae  aeternae  salutis  . Quando  parvu- 
lus accedit  ad  baptismum  quum  usum  non  habeat  rationis  , parentis  vo- 
luntate, sub  cujus  potestate  est,  indelebili  christianae  militiae  nota  insigni- 
tur . Postquam  autem  ad  adultam  pervenit  aetatem  non  sui  amplius  , sed 
Ecclesiae  juris  est  per  sacramentum  regenerationis  . 

Obj.  5.  adv.  camd.  1.  conci.  I.  Christus  Dominus  ad  baptismum  ac- 
cessit grandaeva  jam  aetate  , sed  imitandum  nobis  est  exemplum  institu- 
toris nostri , ergo  etc.  II.  hinc  veteres  complures  pii  ac  sancti  viri  ut 
Constantinus,  Ambrosius,  Augustinus,  Paulinus,  aliique  bene  multi  , non- 
nisi adulta  aetate  ad  imitationem  Christi  baptisma  susceperunt  . III.  et 
sane  pueruli  ante  usum  rationis  quum  habeant  peccatum  originale  re- 
putantur infideles . Ast  infideles  apti  non  sunt  qui  baptismate  tingantur 
nisi  actualem  habeant  fidem  . IV.  nec  reponere  juvat  baptizandos  esse  par- 
vulos ut  deleatur  in  eis  macula  originalis  peccati  , nam  possent  etiam 
percipere  eucharistiam  statim  post  baptismum  ad  augendam  in  illis  san- 
ctificantem gratiam  , quod  tamen  non  licet . V.  ac  denique  multo  minus 
Valet  exemplum  ex  circumcisione  deductum  quae  octavo  die  conferebatur 
recens  in  lucem  editis  , exemplum  enim  illud  demonstraret  infantes  ba- 
ptizandos esse  octavo  a nativitate  die',  quod  a Cypriano  improbatum  fuit 
in  Fido  episcopo  africano  . . " 

Resp.  ad  i.  Christi  Domini  exemplum  ad  rem  non  facere,  quum 
enim  ipse  Deus  esset , peccatum  nullum  habebat  quod  per  baptisma  tol- 
lendum foret , nec  quidquain  periculi  ei  timendum  erat  baptismum  pro- 
rogando . Nobis  autem  per  originalem  maculam  corruptis  non  leve  immi- 
net periculum  . 

Ad  n.  Multae  exliterunt  caussae  cur  baptisma  a nonnullis  antiquitus 
differretur,  quas  recensitas  vide  apud  Joannem  Laurentium  Berti  de  theol. 
discipl.  lib.  3i.  cap.  ao.  Interim  observo  duplex  fuisse  hominum  genus 
qui  baptisma  differre  consueverant.  Nonnulli  erant  perditae  vitae  qui 
scientes  Ecclesiam  acriter  animadvertere  in  eos  qui  post  baptisma  in  sce- 
lera prolababantur  , ut  Uberius  libidini  aliisque  vitiis  servirent  sacramen- 
tum regenerationis  ad  lectulum  mortis  differebant  . Alii  vero  erant  pii 
laudabilisque  vitae  homines  quibus  persuasum  erat  majori  qua  fieri  pos- 
set reverentia  et  caritate  baptismum  esse  recipiendum , nec  ejus  sancti- 
tatem aliquo  sedere  esse  polluendam  , ac  proinde  nonnisi  adulta  aetate 
accedebant  ad  sacramentum  . Ceterum  parentes  qui  filiorum  baptisma  cum 
periculo  eorum  aeternae  salutis  distulerunt  omni  prorsus  culpa  non  va- 
carunt . ~ 

Ad  3.  Pueri  recens  nati  sunt  infideles  mere  negative  qui  licet  fidei 
actualis  sint  incapaces  potest  autem  in  eis  suppleri  per  fidem  Ecclesiae  . 

t*  , mm  • ##  . 

Et  quemadmodum  per  alienam  voluntatem  originale  peccatum  contraxe- 
runt, ita  per  fidem  Ecclesiae  possunt  justificari* 

Ad  4-  Ecclesia  per  plura  saecula  dispensare  consuevit  infantulis  sta- 
tim  post  baptisma  eucharistiam  . Verum  res  haec  quum  ad  disciplinam  per- 
tineat mutatis  temporum  circumstantiis  ab  Ecclesia  potuit , ut  revera  fa- 
ctum est  mutari , praesertim  cum  eucharistia  necessaria  non  sit  necessitate 
inedii , ut  suo  loco  videbimus.  Ast  baptismus  necessarius  est  necessitate 
medii,  nec  ejus  collatio  pertinet  ad  meram  disciplinam,  quum  Christus 
Joan.  3.  aperte  dicat  , nisi  quis  renatus  fuerit  etc. 

Ad  5.  Supposito  quod  circumcisio  instituta  fuerit  in  remedium  ori- 
ginalis peccati,  ut  nos  cum  Augustino  nostro  tenemus,  valet  utique  ex  ea 
desumptum  adversus  anabaplistas  argumentum  ; si  enim  parvuli  ante  ra- 
tionis usum  circumcidebantur  ut  in  eis  tolleretur  originale  peccatum  , 
nonne  a fortiori  ob  eamdern  caussam  parvuli  sunt  baptizandi  ? Ratio  au- 
tem cur  baptismus  non  conferatur  octavo  die  sicut  olim  circumcisio,  as- 
signatur a S.  Cypriano  in  ep.  5g.  his  verbis : Nam  quod  in  judaica  cir- 
cumcisione carnali  octavus  dies  observabatur  , sacramentum  est  in  um- 
bra atque  imagine  ante  praemissum  , sed  veniente  Christo  veritate  com- 
pletum . Nam  quia  octavus  dies,  ide st  post  sabatum  primus  dies , futurus 
erat  quo  Dominus  resurgeret , et  nos  vivificaret , hic  dies  octavus , i de  st 
post  sabatum  primus  et  dominicus  praecessit  in  imagine  : quae  ima- 
go cessavit  superveniente  postmodum  veritate , et  data  nobis  spiritali 
circumcisione  . Celerum  fuerunt  olim  et  adhuc  sunt  aliqui  populi  qui 
extra  necessitatis  casum  in  conferendo  baptismate  octavum  observant  diem  . 

Obj.  G.  cont.  a.  conci.  1.  Actor,  cap.  5.  legitur  : Obedire  oportet 
Deo  magis  , quam  hominibus  . Ast  praecipit  Deus  omnes  baptizari , unde 
baptizari  possunt  infantes  etiam  invitis  parentibus  . U.  nonne  dixit  Chri- 
stus apostolis  Mattii,  cap.  a 8.  Docete  omnes  gentes  , baptizantes  eos  ? 
sunt  itaque  filii  infidelium  quocumque  modo  baptizandi . III.  hoc  proeul- 
dubio  innuere  voluit  Christus  Lucae  cap.  14.  parabola  illa  qua  Dominus 
jussit  servo  ut  compelleret  omnes  intrare . IV.  et  quoniam  in  veteri  Te- 
stamento fulcrum  nostrae  opinationis  quaesivimus,  est , inquiunt,  in  veteri 
Testamento  praeclarum  exemplum  Machabaeorum  qui  reclamantibus  paren- 
tibus eorum  filiolos  circumcisioni  subjecerunt . 

Resp.  ad  1.  et  a,  Deum  jubere  quidem  ut  baptizentur  omnes,  sed 
sponte  baptizari  volentes  , non  inviti  et  renuentes  j nullibi  enim  legimus 
vel  apostolos  vel  veteres  patres  nostros  renuentes  et  invitos  baptizasse 
sive  adultos  sive  pueros  contra  voluntatem  parentum  . Praeterea  nimis 
probarent  allata  duo  argumenta  , probarent  nempe  non  modo  pueros  in- 
vitis parentibus  , sed  et  renuentes  adultos  imo  et  infantulos  in  matrum 
utero  latitantes  esse  baptizandos , Deus  namque  praecipit  ut  baptizentur 
omnes  . Sicut  itaque  ab  illo  universali  praecepto  excluduntur  pueri  non- 
dum nati  et  adulti , ita  excluduntur  infantes  non  accedente  parentum  con- 
sensu . Demum  qui  non  vult  baptizare  infantem  invitis  parentibus  non 
transgreditur  sed  observat  divinum  praeceptum  quo  jubetur  ne  laedatur 
patria  potestas. 

Ati  3.  Evangelica  parabola  st  intelligatar  de  invitatione  ad  (idem  , 
potest  euim  et  alium  habere  sensum , non  ita  accipi  debet  quasi  velit  De- 
us vim  et  coactionem  inferendam  esse  infidelibus,  alioquin  etiam  adulti  adi- 
gendi essent  ad  suscipiendum  baptisma , sed  eo  sensu  intelligi  debet  quod 
apostoli  et  evangelii  praedicatores  pondere  rationum,  morum  probitate,  ani- 
mique constantia  non  suaderent  solum , sed  persuaderent  ethnicos  atque 
judaeos  de  veritate  christianae  religionis . 

Ad  4*  Pueri  a Machabaeis  circumcisi  non  erant  filii  infidelium , sed 
judaeorum  illorum  qui  praecipiente  Antiocho  a judaica  religione  descive- 
runt , propriosque  filios  reliquerant  incircumcisos  . 

Obj.  7.  adv.  eamd.  2.  conci.  I.  possunt  licite  principes  impedire  sa- 
crificia paganorum  , unde  S.  P.  Augustinus  in  ep.  ad  Vincentium  donat, 
commendat  leges  ab  imperatoribus  latas  adversus  sacrificia  paganorum  , 
cur  ergo  adigere  nequiverint  illorum  filios  ad  baptismum  ? 11.  de  jure 
gentium  est  posse  licite  baptizari  parvulos  renuentibus  licet  parentibus  si 
titulus  intersit  emptionis , servitutis  etc.  Est  autem  de  jure  divino  ut  ba- 
ptizentur omnes  ad  vitam  aeternam  percipiendam  . Ast  potius  est  jus  di- 
vinum quam  gentium  , itaque  etc.  111.  non  fit  contra  jus  naturale  si  filii 
subtrahantur  per  vim  a parentibus  infidelibus  hoc  fine  ut  per  baptisma 
incorporentur  Ecclesiae , tum  quia  non  laeditur  patria  potestas  si  filii  ipsi 
baptizari  velint,  tum  quia  nec  laeditur  patria  potestas  si  filii  subtrahan- 
tur parentibus  volentibus  illos  vel  fame  perire  vel  enormia  patrare  fa- 
cinora . IV.  defendere  innocentes  est  de  jure  naturae  magis  quam  patria 
potestas  , unde  subtrahi  potest  per  vim  filius  a parente  qui  eum  occi- 
dere vellet.  Ast  Ecclesia  quae  conferret  baptismum  pueris  infidelium  , 
illis  reluctantibus  , defenderet  innocentes , liberaret  illos  nimirum  ab  ae- 
terna morte  , eisque  vitam  aeternam  procuraret  . 

Resp.  ad  1.  Aliud  est  superstitiosa  impedire  sacrificia  , aliud  vero  co- 
gere infideles  ad  christianam  religionem  amplectendam  . Primum  praestare 
potest  princeps  ad  subditorum  servandam  tranquillitatem , quum  ad  ipsum 
spectet  pacem  populis  suis  procurare . Alterum  non  potest , quia  multa 
facere  potest  homo  nolens  . Intrare  quisquam  Ecclesiam  potest  nolens  , 
accedere  ad  altare  potest  nolens  , accipere  potest  sacramentum  nolens  : 
credere  non  potest , nisi  volens  , ait  idem  Augustinus  tract.  26.  in  Joan. 
Atque  exposito  modo  sensu  intelligendus  est  S.  doctor  . 

Ad  2.  concessa  raaj.  dist.  min.  Est  de  jure  divino  ut  baptizentur 
omnes  volentes  conc.  min.  omnes  etiam  inviti  et  renuentes  neg.  min.  Jus 
divinum  quo  praecipitur  omnibus  baptisma  non  adimit  infidelibus  patriam 
potestatem  in  filios  quam  a jure  nature  acceperunt . Hinc  jus  illud  di- 
vinum non  tribuit  facultatem  principibus  baptizandi  filios  illorum  infide- 
lium qui  civiliter  tantum  eisdem  subjecti  sunt  principibus . E contra  ubi 
parentes  infideles  subditi  sint  principibus  titulo  emptionis , servitutis  etc. 
non  retinent  amplius  patriam  in  filios  potestatem  , atque  adeo  dum  filii 
baptizantur  ipsis  etiam  reluctantibus,  non  laeditur  patria  potestas,  nullaqae 
juri  naturae  fit  injuria  . 

Ad  3.  neg.  ant.  Ad  illius  autem  priorem  prob.  dico  non  violari  na- 
turale jus  si  Illius  adultus  sponte  sua  baptismum  recipiat,  quoniam  in  iis 
quae  ad  jus  naturae  atque  ad  religionem  spectant  filius  cum  ad  rationis 
usum  pervenit  patriae  potestati  non  amplius  subjicitur  . Ad  alteram  au- 
tem ejusdem  ant.  prob.  parentes  qui  volunt  filios  suus  fama  perire  , fi- 
lias prostituere  etc.  abutuntur  patria  potestate  contra  ipsum  naturale  jus  , 
unde  possunt  ac  debent  filii  ab  illorum  subtrahi  potestate  . Asl  dum  eos- 
dem filios  impediunt  ne  baptisma  suscipiant  , abutuntur  patria  potestate 
contra  debitum  religionis,  in  quo  nulli  hominum  subjiciuntur , ac  proin- 
de nequeunt  patria  potestate  expoliari . 

Ad  4*  eadem  sit  responsio . Nam  infideles  qui.  nolunt  filios  suos  ba- 
ptizari procurant  eis  quidem  aeternam  mortem  , sed  agendo  id  faciunt  con- 
tra nostram  religionem  cui  ipsi  non  subjiciuntur , non  agendo  contra  jus 
naturale  . 

Obj.  8.  cont.  eamd.  a.  conci.  Summi  reges  pietate  praeclari  judaeos 
et  gentiles  ad  baptisma  suscipiendum  coegerunt , eaque  de  caussa  laudes 
promeruerunt  . Tales  fuerunt  Sisebutus  rex  hispaniarum  laudibus  cumu- 
latus a Patribus  concilii  toletani  4-  Carolus  Magnus  commendatus  ab  A- 
driano  romano  Pontifice,  Chintillanus , Chilpericus  , Dagobertus , quorum 
nomina  ab  historicis  celebrantur  . Etiam  exemplis  itaque  constat  licitum 
esse  baptizare  filiolos  infidelium  invitis  eorum  parentibus  . 

Resp.  i.  Si  consistat  allatum  argumentum  , non  solum  parvuli  , sed. 
et  adulti  adigi  poterunt  ad  baptismum  , nam  laudati  principes  et  parvu- 
los et  adultos  coegerunt , ut  argumentum  supponit  , ad  christianam  reli- 
gionem profitendam  . 

Resp.  a.  male  adversarios  nostros  pro  eorum  tuenda  sententia  ad  al- 
lata in  argumento  exempla  provocare . Nam  quoad  Sisebutura  spectat  ex 
can.  4.  toletani  concilii  constat  vim  ab  eo  adhibitam  contra  judae- 
os fuisse  omnino  improbatam  . Vide  citatum  canonem  inter  fundamen- 
ta eap.  superiori  allata  . Neque  ob  id  a patribus  ejusdem  concilii  zelus  . 
Sisebuti  commendatur,  sed  quoniam  pluribus  legibus  statuerat  ne  judae» 
ebristianum  liberum  tamquam  servum  relinerent , ne  christianum  manci- 
pium circumcideretur,  et  ne  chrislianus  aliquis  judaicos  ritus  exerceret. 
Saxoiies  et  hunni  non  vi  sibi  a Garolo  Magno  illata  sed  libera  volun- 
tate baptismum  susceperunt,  ut  ex  gratulatoria  ep.  Alcuini  num.  7.  ap- 
paret. Quum  autem  bis  et  tertio  in  imperatorem  rebellaverint , ebristia- 
namque  ejuraverint  religionem,  subactos  denique  merito  compulit  ad  chri- 
stianam religionem  retinendam  . Chilpericus  reprehensus  fuit  a Gregorio 
turonensi  , quod  gentiles  ad  baptismum  suscipiendum  adegerit . Literis 
demum  Dagoberti  quibus  praecipiebat  Amando  trajectensi  ut  infidelibus 
quocumque  modo  baptisma  conferret,  idem  Amandus  non  obtemperavit, 
existimans  id  contra  ecclesiasticam  disciplinam  . 

Obj.  9.  cont.  3.  conci.  I.  initio  puerperii  aperto  uteri  ostio  puer 
est'  ferme  visihilis  aut  saltem  contrectari  potest , adeoque  ablui . Ergo 
ope  siphunculi  licite  et  valide  baptizari  poterit . Quinimo  erit  omnino  ba- 

plizandus  . Si  enim  in  exposito  casu  potest  puer  si  infirmus  corpore  sit 
ope  medicamentorum  juvari  , nonne  magis  juvandus  erit , et  sanandus  ope 
sacramenti  a peccato  originali  ? II.  veterum  theologorum  auctoritas  impe- 
dire non  debet  quin  hujusmodi  infantuli  per  clysterem  abluantur ; ideo 
namque  contrarium  affirmarunt  quoniam  impossibilem  esse  talem  ablu- 
tionem putarunt ; atqui  nunc  possibile  imo  et  facile  esse  recentiores  me- 
dici docent  , ergo  etc.  III.  ad  sacramenti  valorem  requiruntur  materia,  for- 
ma , ct  intentio  , haec  tria  in  casu  nostro  concurrunt , sicut  igitur  Deus 
sanctHicavit  aliquando  in  uteris  matrum  latitantes  puerulos  , ita  idipsum 
facere  potest  Ecclesia  per  collationem  baptismatis  . 

Resp.  ad  i.  Ut  parvulus  valide  baptizetur  non  sat  est  si  visibilis 
sit  , contrectabilis  et  capax  recipiendi  ablutionem  , sed  praeterea  requiri- 
tur ut  sit  natus  , et  mystico  Ecclesiae  corpori  possit  coaptari  ; quod  de 
puero  in  utero  matris  adhuc  existente  non  verificatur , ut  praecedenti  cap. 
ooncl.  3.  animadvertimus  . Nec  est  ut  adversarii  contendunt  omnino  ba- 
ptizandus , repugnante  universalis  Ecclesiae  praxi  et  consuetudine  . Appli- 
cari illi  infantulo  poterit  medicamentum  ob  corporis  valetudinem  si  id 
medicus  jubeat , non  est  applicandus  baptismus  quia  ne  id  fiat  Ecclesia  velat . 

Ad  2.  Non  solum  auctoritate  theologorum  quae  tamen  sola  sufficeret, 
sed  auctoritate  universalis  Ecclesiae  et  magni  Augustini  qui  hoc  argumen- 
tum ex  professo  versavit  movemur  ad  nostram  tuendam  sententiam  a qua 
nos  dimovere  non  potest  recentiorura  auctoritas  sive  medicorum  sive  phi- 
losophorum , quum  ad  hos  spectet  judicare  de  iis  quae  corporis  vitam 
respiciunt , ad  Ecclesiam  vero  et  ad  theologos  de  iis  quae  pertinent  ad 
salutem  animae  et  sacramentorum  administrationem  . Deinde  non  recen- 
tiores medici  solum  , sed  et  antiquissimi  inter  quos  Hyppocrates  de  aperi- 
tione uteri  tempore  puerperii  pertractarunt , nec  proinde  Ecclesia  unquam 
praecepit  baptizandos  esse  parvulos  ope  siphunculi , nec  obstetricibus  un- 
quam jussit  ut  in  pii  illius  officii  exercitio  absque  syringia  non  incederent . 

Ad  3.  facilis  est  responsio  si  animadvertamus  materiam  formam  et 
inleutionem  requiri , capacitatem  autem  subjecti  supponi  ad  sacramenti 
valorem  . Cumque  in  casu  nostro  subjectum  capax  non  sit,  sequitur  posse 
Deum  singulari  quodam  privilegio  sanctificare  pueros  in  utero  matrum  , 
non  posse  vero  id  Ecclesiam,  via  ordinaria  per  collationem  baptismi  qui  phrasi 
Scripturarum  dicitur  nova  nativitas  . 

CAPUT  XII. 

De  effectibus  sacramenti  baptismi  . 

De  sacramentorum  effectibus  quantum  salis  est  pro  instituti  nostri 
ratione  pertractavimus  libro  superiori  cap.  7.  Quoniam  vero  in  enumeran- 
dis baptismi  effectibus  tam  veteres  quam  recentiores  haeretici  turpiter  er- 
raverunt, idcirco  peculiarem  de  illis  hoc  in  capite  instituemus  disputationem. 

Catholicorum  ergo  inconcussa  sententia  est  baptismum  1.  Remittere 

quaevis  peccata,  tum  originale  scilicet,  tum  actualia  . a.  Imo  remittere  e- 
tiam  quamlibet  poenam  eisdem  peccatis  debitam  . 3.  Praeter  remissionem 
peccatorum  conferre  quoque  catechumenis  gratiam  habitualem  . 4-  Et  ta- 
lis esse  efficaciae  ut  si  ab  aliquo  ficte  , hoc  est  sine  debitis  dispositioni- 
bus suscipiatur  sublata  fictione  peccata  quae  baptismum  praecesserunt  om- 
nino deleantur . 5.  Quamvis  non  remittantur  peccata  tjuae  subsecuta  sunt 
eumdem  baptismum . Ita  firmiter  omnes  catholici  sentiunt . 

Sed  non  ita  haeretici , nam  origenistae  nonnulli  apud  Epiphanium 
haer.  64*  affirmabant  baptismi  vim  in  hoc  consistere , ut  peccata  non  re- 
mittat quidem  nec  deleat  , sed  tamen  sopiat  ne  noxios  fructus  producant. 
Messaliani,  ut  testis  est  Theodoretus  lib.  4*  haer.  fabular,  docebant  ba- 
ptisma non  sufficere  ad  malum  doemonem  qui  ab  initio  datus  est,  expel- 
lendum , sed  recurrendum  esse  ad  orationem  . Narrat  Gregorius  Magnus 
sua  aetate  extitisse  quosdam  qui  dicerent  quod  baptisma  peccata  peni - 
tus  non  auferret , Vide  hujus  summi  Pontificis  ep.  3q.  Lutherani  demum 
et  calvinistae  unanimi  consensu  tradiderunt  baptisma  hoc  sensu  peccata 
dimittere,  quod  cooperiantur,  et  non  imputentur,  non  quod  revera  tollan- 
tur et  *b  anima  eradicentur  . Contra  hos  omnes  haereticos  ergo  sit 

« s 

CONCLUSIO  U 

Sacramentum  baptismi  cujuslibet  peceati  culpam  et  poenam 

delet  et  remittit . 

Prob.  prima  conci,  pars.  I.  ex  Scripturis . Ezech.  cap.  36.  ita  de- 
scribit nostri  baptismatis  effectns ; Effundam  super  vos  aquam  mundam , 
et  mundabimini  ab  omnibus  inquinamentis  vestris  . In  Act.  a post.  cap.  a. 
inquit  Petrus : Baptizetur  unusquisque  vestrum  in  nomine  Jesu  Christi , 
in  remissionem  peccatorum  . Paulus  ad  Eph.  cap.  5.  Mundans  , inquit , 
eam  lavacro  in  aquae  verbo  vitae  . Et  ad  Rom.  cap.  8.  subdit : JSihil  ergo 
nunc  damnationis  est  iis  qui  simt  in  Christo  Jesu  . Alia  Scripturae  testimo- 
nia brevitatis  caussa  omitto.  II.  Tertullianus  lib.  de  bapL  cap.  io.  assi- 
gnans discrimen  inter  Joannis  ac  Christi  baptismum  , inquit : Nihil  enim 
caleeste  praestabat , sed  caelestibus  ministrabat , poenitentiae  scilicet  prae- 
positus ...  agebatur  itaque  baptismus  poenitentiae  quasi  candidatus  re- 
missionis et  sanctificationis  in  Christo  subsecuturae . En  sanctificatio 
et  remissio  per  baptisma  christianum  . Hieronymus  ep.  83.  ita  loquitur: 
Omnia  scorta , et  publicae  colluvionis  sordes , impietas  in  Deum  , parri- 
cidium et  incestus  in  parentes , atque  in  extraordinarias  voluptates  utri - 
usque  sexus  mutata  natura  , Christi  fonte  purgantur  . Praeclaros  bapti- 
smi effectus  fuse  enumerat  atque  describit  Joannes  Chrysostomus  in  hom. 
ad  neoph.  cujus  verba  recitantur  a S.  P.  Augustino  lib.  i.  cont.  Jul. 
cap.  6.  Idem  Augustinus  in  lib.  3.  de  symb.  ad  catech.  cap.  io.  ait : 
Omnia  prorsus  delicta  delet  sanctum  baptisma  , et  originalia  , et  pro- 
pria , dicta,  facta , cogitata , cognita , incognita , omnia  dimittuntur.  Ea- 

dem  ferme  repetit  serm.  a.  de  verbis  apostoli  nunc  i3i.  de  Scripturis  . 
Et  lib.  14.  de  Trin.  cap.  17.  Fit  illa , inquit,  in  baptismo  renovatio 
remissione  omnium  peccatorum : neque  enim  vel  unicum  quanlulumcum - 
que  remanet  quod  non  remittatur  . Gregorius  M.  ep.  39.  ait : Qui  di- 
cit  peccata  in  baptismate  non  funditus  dimitti,  dicat  in  mari  rubro  aegy - 
plios  non  veraciter  mortuos  . Ne  longus  sim  reliquos  omnium  saeculorum 
Patres  silentio  praetereo  , illud  animadvertens  catholicam  hanc  sententiam 
constanter  ac  perpetuo  semper  ab  universali  Ecclesia  creditam  fuisse  . IU. 
ex  ecclesiasticis  definitionibus  , nam  origenistae  nonnulli , messaliani , alii— 
que  ignoti  nominis  haeretici  efficaciam  baptismi  denegantes  explosi  sunt, 
et  tamquam  haeretici  habili  ab  Epiphanio  , Methodio  , Theodoreto  et  Gre- 
gorio  Magno . Quare  merito  tridentina  synodus  tamquam  haereticos  eo 
etiam  nomine  damnavit  lutheranos  et  calvinistas  ubi  sess.  5.  hunc  edidit 
canonem  num.  5.  Si  quis  per  Jesu  Christi  Domini  nostri  gratiam  quae 
in  baptismate  confertur , reatum  originalis  peccati  remitti  negat  $ aut 
etiam  asserit  non  tolli  totum  id  quod  veram  et  propriam  peccati 
rationem  habet , sed  illud  dicit  tantum  radi , aut  non  imputari  , ana- 
thema sit . 

Prob.  altera  pars  conci,  quae  est  de  remissione  poenarum  peccato 
debitarum  . I.  ex  Patribus . Nam  Basilius  in  exhort.  ad  bapt.  inquit : O 
rem  admirandam ! renovaris  nec  conflaris  ; reformaris  nec  contere- 
ris ; curaris  nec  dolorem  sentis  , et  tamen  id  beneficii  tecum  non  repu- 
tas . S.  P.  Augustinus  lib.  a.  de  peccat,  merit.  cap.  a8.  Si  continuo , in- 
quit , consequatur  ( post  baptismum  ) ab  hac  vita  migratio  , non  erit 
omnino  quod  obnoxium  hominem  teneat , solutis  omnibus  quae  tene- 
bant . Jam  vero  si  baptizati  renovantur  absque  flagris  ac  sine  dolore , si 
recens  baptizalus  ex  hac  vita  decedens  habet  soluta  omnia  quae  ipsum 
tenebant  , sacramentum  baptismi  omnem  proculdubio  poenam  remittit  . 
11.  ex  conciliis  . Florentina  enim  synodus  in  decreto  pro  armen is  sic  habet: 
Baptizatis  nulla  pro  peccatis  praeteritis  injungenda  est  satisfactio  , sed 
morientes  antequam  culpam  aliquam  committant , statim  ad  regna  coe- 
lorum , et  Dei  visionem  perveniunt . Concilium  tridentinum  addit : Ita  ut 
nihil  prorsus  eos  ab  ingressu  caeli  remoretur  . III.  ex  praxi  Ecclesiae  quae 
nunquarn  consuevit  poenitentiam  imponere  baptizatis , quamvis  rigorem 
maximum  semper  exercuerit  cum  lapsis  post  baptismum  quando  per  poe- 
nitentiae sacramentum  reconciliantur  . Ilinc  sancti  Patres  de  baptizatis  pec- 
catoribus qui  ex  hac  vita  migrant  post  reconciliationem,  non  tam  fidenter 
pronuntiant  quod  aeternam  salutem  consequantur,  quemadmodum  fidenter 
id  affirmant  de  hominibus  qui  decedunt  statim  post  acceptum  baptisma  . 
Audi  Augustinum  in  lib.  5o.  hom.  hom.  nunc  serm.  3g3.  de  di- 
vers.  recensito  a nonnullis  inter  dubios  : Si  quis  autem  positus  in  ulti- 
ma necessitate  aegritudinis  suae  , voluerit  accipere  poenitentiam  , et  ac- 
cipit , et  mox  reconciliatur , et  hinc  vadit:  fateor  vobis , non  illi  ne- 
gamus quod  petit , sed  non  praesumimus  , quia  bene  hinc  exit  ...  bapti- 
zatus  ad  horam  , securus  hinc  exit  • 

CONCLUSIO  II. 


Baptismus  praeter  remissionem  peccatorum  confert  quoque 

. . gratiam  habitualem  . 

• Prob.  i.  ex  Scripturis  . Joan.  eap.  3.  legitur : Nisi  quis  renatus  fue- 
rit eoe  aqua  , et  Spiritu  sancto , non  potest  introire  in  regnum  Dei  . Apo- 
stolus ad  Titum  scribens  cap.  3.  Salvos  nos  fecit , inquit , per  lava- 
crum regenerationis  , et  renovationis  Spiritus  sancti  . Et  ad  Eph.  cap. 
4-- hortans  homines  ad  baptismum  ait:  Induite  novum  hominem,  qui  se- 
cundum 'Deum  creatus  est,  in  justitia  et  sanctitate  veritatis  , Hujus  ge- 
neris innumera  alia  sunt  in  sanctis  paginis  ex  quibus  sic  arguitur:  Gra- 
tia qoae  est  renascenda  et  renovatio  per  Spiritum  sanctum  et  per  quam 
homine»  Christum  induunt  est  gratia  habitualis,  non  actualis,  ut  agentes 
de  justificatione  diximus;  gratia  quam  confert  baptismus  est  hujusmodi, 
ut  ex  allatis  textibus  patet , ergo  gratia  quam  confert  baptismus  est  gratia 
habitualis  i 

>Prob.  a.  ex  Patribus.  Tertullianus  lib.  de  bapt.  cap.  4»  inquit:  Su- 
pervenit statim  Spiritus  de  caelis  et  aquis  superest,  sanctificans  eas  de 
semetipso  , et  ita  sanctificatae  vim  sanctificandi  combibunt  . Et  rursus : 
Medicatis  quodammodo  aquis  , et  Spiritus  in  aquis  corporaliter  diluitur , 
et  caro  in  iisdem  spiritaliter  mundatur  . Cyprianus  ep.  70.  scribit:  Un- 
gi necesse  est  eum  qui  baptizatus  est , ut  accepto  chrismate  , idest  un- 
ctione esse  uncius  Dei,  et  habere  in  se  gratiam  Christi  possit.  G re- 
gor i us  «yssenus  orat,  in  bapt.  ait : Baptisma  peccatorum  expiatio  est  , 
remissio  delictorum  , renovationis  , et  regenerationis  causa  . Eamdem 
adhibent  phrasim  reliqui  Patres  quibus  persuasum  semper  fuit  hominem  per 
baptismum  sanctificari,  interius  mutari  ac  renovari , quod  absque  habitua- 
li gratia  fieri  nequit . 

Prob.  3.  ex  tridentina  synodo  quae  sess.  6.  hunc  edidit  can.  num. 
2.  Si  quis  dixerit , homines  justificari  vel  sola  imputatione  justitiae  Chri- 
sti , vel  sola  peccatorum  remissione  , exclusa  gratia  et  caritate  quae 
in  cordibus  eorum  diffunditur  per  Spiritum  sanctum  , atque  illis  inhae- 
ret .,  anathema  sit . 

...  CONCLUSIO  III. 

•t  ' ‘ * . i 

Baptismus  ficto  animo , hoc  est , vel  sine  interna  fide  , vel  cum  affectu 
‘ ad  mortale  peccatum  ab  adulto  susceptus,  sublata  fictione , re- 
• •?  ••  • viviscit  , remittit  nempe  peccata  quae  ipsum  praecessere 
• baptismum  ‘,  quamvis  non  remittat  peccata  quae 
• baptismum  subsecuta  sunt  . 

. 1 * . • . ' * ' i*  . ■ - 

Prob.  prima  conci,  pars  comparate  scilicet  ad  haereticos  atque  schi- 
smaticos. L ex  Soripturis  in  quibus  appellatur  baptismus  renascenda  , re- 
novatio, et  baptizaii  dicuntur  renati,  renoyati,  et  quod  Christum  induerint ; 

aat  vero  adultus  qui  deliberate  baptisma  suscepit  in  haeresi  vel  iu  schisma- 
te dici  nequit  renatus  renovatus  , aut  Christum  induisse , ut  per  se  pa- 
tet , ergo  sublata  fictioue  vel  baptisma  iterandum  erit , quod  nefas  est  co- 
gitare, vel  tunc  facit  ut  baptizatus  renascatur,  renovetur,  et  Christum  in- 
duat , comparate  ad  illa  peccata  quae  baptismum  praecesserunt . II.  au- 
ctoritate magni  Augustini  qui  lib.  3.  de  bapt.  cap.  i3.  ita  scribit:  Tunc 
incipit  valere  idem  baptismus  ad  dimittenda  peccata  , quum  ( haeretici  et 
schismatici  ) ad  Ecclesiae  pacem  venerint  : non  ut  jam  vere  dimissa  non 
retineantur  , neque  ut  ille  baptismus  quasi  alienus  aut  alius  improbetur , 
ut  alter  tradatur , sed  ut  idem  ipse  qui  propter  discordiam  foris  ope- 
rabatur mortem  , propter  pacem  intus  operetur  salutem  . III.  ex  theolo- 
gica ratione  . Peccata  quae  baptismum  praecesserunt  quomodo  deleri  pos- 
sunt in  adulto  qui  sacramentum  illud  in  haeresi  vel  in  schismate  su- 
scepit ? Non  per  baptismi  reiterationem  , ut  per  se  patet , sed  neque  per 
poenitentiam  quum  hujus  sacramenti  materia  sint  peccata  post  baptismum 
patrata,  ut  delinit  trideo linum  concilium  sess.  6.  eap.  i£. 

Proh,  altera  pars  conci,  relate  ad  adultos  qui  cum  affectu  ad  mor- 
tale peccatum  suscipiunt  iu  Ecclesia  catholica  baptismum  . i.  ex  dictis  quae 
valent  etiam  pro  peccatoribus  ,*  cur  enim  baptismus  in  haereticis  et  schi- 
smaticis , sublata  liclionc  reviviscit  ? Propter  pacem,  inquit  Augustinus  mox 
laudatus , quae  est  intus , nempe  iu  Ecclesia  catholica  . Ast  pax  quae  est 
in  Ecclesia  catholica  est  caritas , itaque  per  caritatem  reviviscit  in  adul- 
to baptisma  receptum  cum  affectu  ad  peccatum  . II.  auctoritate  et  ratio- 
cinatione ejusdem  S.  P.  Augustini  qui  lib.  i.  de  bapt.  cap.  12.  ita  scri- 
bit : Quid  si  ad  ipsum  baptismum  fictus  accessit , dimissa  sunt  ei  pec - 
cata,  an  non  sunt  dimissa  ? Si  dimissa  dixerint , quomodo  ergo  Spiritus 
sanctus  disciplinae  effugiet  fictum  , si  in  isto  feto  remissionem  operatus 
est  peccatorum  ? Si  dixerint  non  esse  dimissa  , quaero  , si  postea  fictio- 
nem suam  corde  concusso  et  vero  dolore  fateretur  , denuo  baptizandus 
judicaretur  ? Quod  si  dementissimum  est  dicere  , fateantur  vero  baptismo 
Christi  baptizari  posse  hominem  , et  tamen  cor  ejus  in  malitia  vel  sa- 
crilegio perseverans  , peccatorum  abolitionem  non  sinere  feri ; atque  ita 
intelligant  in  communionibus  ab  Ecclesia  separatis  posse  homines  ba- 
ptizari , ubi  Christi  baptismus  eadem  sacramenti  celebratione  datur  et 
sumitur , qui  tamen  tunc  prosit  ad  remissionem  peccatorum  , cum  quis 
reconciliatus  unitati , sacrilegio  dissensionis  exuitur  , quo  ejus  peccata 
tenebantur , et  dimitti  non  sinebantur  . 

Prob.  tertia  pars  conci,  quod  iu  ficto  baptismus  non  reviviscat  quo- 
ad peccata  commissa  post  receptum  baptismum;  nam  ad  hujusmodi  de- 
lenda peccata  institutum  fuit  a Christo  Domino  sacramentum  poenitentiae, 
ut  statuit  tridentinum  concilium  loco  paullo  ante  citato  . Jam  vero  si  su- 
blata fictione  per  susceptum  baptisma  remitterentur  quoque  peccata  post 
baptismum  admissa  , superfluum  in  iis  esset  sacramentum  poenitentiae  , 
quod  absurdum  est  affirmare . 

12 

Nonnullae  difficultates  explicantur  . 

Obj.  i.  cont.  r.  conci.  I.  post  susceptam  baptisma  remanet  in.  re- 
nalis concupiscentia  et  quidem  usque  ad  agonein , ut  post  Augustinum 
inquit  trideuliua  synodus  sess.  5.  sed  peccati  originalis  natura,  teste  eodem 
Augustino,  consistit  in  concupiscentia  , baptismus  ergo  non  remittit  omnia 
peccata.  II.  fames,  sitis  , morbi , ipsa  concupiscentia,  et  mors  nonne  sunt 
poenae  originalis  peccati  ? Et  nihilominus  remanent  etiam  in  baptizatis  . 
Itaque  non  tollit  baptismus  poenas  debitas  peccato  . 

Resp.  ad  i.  naturam  originalis  peccati  non  consistere  in  sola  concu- 
piscentia , sed  in  concupiscentia  cum  reatu  , ita  ut  concupiscentia  sit  ve- 
luti  peccati  materia,  reatus  vero  sit  ejusdem  peccati  forma:  unde  quam- 
vis remaneat  concupiscentia  post  baptismum  , non  proinde  sequitur  rema- 
nere peccatum  . Sed  de  his  vide  quae  disseruimus  agentes  de  natura  ori- 
ginalis peccati  . Piatio  autem  cur  voluerit  Deus  ut  in  renatis  per  baptismum 
adhuc  remaneat  concupiscentia  usque  ad  agonem  , multiplex  affetrur  a S. 
P.  Augustino  in  3.  cont.  Julian.  cap.  6.  et  in  6.  op.  imperf. 

Ad  2.  Quando  catholici  affirmant  baptismum  remittere  poenam  cui- 
libet peccato  debitam,  non  loquuntur  de  poena  temporali,  sed  de  poena  ae- 
terna quae  luenda  esset  in  altera  vita  , juxta  illud  magni  Augustini  en- 
chir.  cap.  66.  Magis  propter  futurum,  judicium  fit  remissio  pecca- 
torum . In  hac  autem  vita  usque  adeo  valet  quod  scriptum  est  , grave 
jugum  ele....  ut  intelligamus  totum  quod  salutaribus  agitur  sacramen- 
tis magis  ad  spem  venturorum  bonorum  , quam  ad  retentionem  vel  ade- 
ptionem praesentium  pertinere  $ fames  autem,  sitis  , morbi  etc.  sunt  poe- 
nae temporales  . 

Obj.  a.  adv.  2.  conel.  Summi  Pontifices  Innocentius  III.  in  extrav. 
de  bapt.  effi  cap.  majores  , et  Clemens  V.  in  concilio  viennensi,  clemen- 
tina  de  summa  Trinitate  et  fide  cath.  affirmare  videntur  sententiam  hano 
de  gratia  habituali  quae  per  baptismi  sacramentum  conferatur  esse  mere 
probabilem  vel  altera  probabiliorem  , non  autem  ad  fidem  pertinere  . 

Resp.  Laudati  Pontifices  affirmant  dumtaxat  suorum  temporum  theo- 
logos disputare  consuevisse  de  natura  gratiae  quam  nos  habitualem  appel- 
lamus , nonnulli  enim  tradebant  inhaerentem  hanc  gratiam  quae  per  ba- 
ptismum confertur  esse  habitum  infusum , alii  autem  dicebant  esse  actum 
virtualiter  remanentem  iu  baptizato , alii  denique  esse  Spiritum  sanctum 
illius  habitus  aut  actus  vices  gerentem  . Vide  quae  de  hac  re  diximus  ia 
lib.  de  justificatione  . Cum  ergo  citati  in  argumento  Pontifices  inquiunt 
sententiam  de  sanctificante  gratia  collata  per  baptismum  esse  meram  opi- 
nionem , nou  loquuntur  dc  receptione  inhaereatis  gratiae  per  baptismum 
sed  de  ejusdem  gratiae  natura  . 

Obj.  3.  cont.  3.  conci.  I.  sacramentum  poenitentiae  ficte  susceptum 
sublata  fictione  non  reviviscit  , et  tamen  est  sacramentum  mortuorum  , 
ergo  baptismus  sublata  fictione  non  reviviscit . II.  baptismus  ficte  su- 
sceptus est  novum  peccatum , quomodo  ergo  remittere  potest  peccata  cum 


Digitized  by  Google 


per  poenitentiam  reviviscit?  III.  non  potest  baptismus  ficte  susceptus  re- 
viviscere nisi  per  poenitentiam  , quare  poenitentiae  in  hac  sententia  ad- 
scribi  debet  remissio  originalis  peccati  , sed  universa  Ecclesia  tenet  origi- 
nale peccatum  nonnisi  per  baptismum  sive  in  re  sive  in  voto  susceptum 
remitti  . IV.  baptismus  sublata  fictione  reviviscit , ergo  tunc,  quando  nempe 
reviviscit,  aufert  ab  anima  baptizali  quaecumque  peccata,  illa  etiam  quae 
baptismum  ficte  susceptum  subsecuta  sunt  . V.  Ecclesia  antiquitus,  ut  er 
sanctis  Patribus  patet,  et  ex  Gregorio  Magno  praesertim  in  ep.  63.  bapti- 
zatos  in  haeresi  vel  in  schismate  recipiebat  vel  per  sacramentum  confir- 
mationis vel  per  confessionem  fidei , nulla  facta  mentione  sacramenti  poe- 
nitentiae . Igitur  supponebat  baptismum  remittere  etiam  illa  peccata  quae 
post  baptismum  ficte  susceptum  committuntur . 

Resp.  ad  i.  neg.  cons.  et  paritatem  . Disparitas  est  quoniam  sancti 
Ecclesiae  Patres  baptismo  quidem,  non  autem  poenitentiae  re  vi  viscem  ia  m- 
adscribunt  sublata  fictione  . Neque  baptismus  reviviscit  quia  est  sacramen- 
tum mortuorum  , sed  forte  quia  imprimit  characterem  . 

Ad  2.  Non  baptismus  ficte  susceptus,  sed  ipsa  fictio  est  novum  pec- 
catura , baptismus  enim  est  sacramentum  a Christo  Domino  institutum  . 
Fictio  autem  illa  qua  haereticus  vel  schismaticus  vel  peccator  ad  sacra- 
mentum accessit  deletur  per  sacramentum  poenitentiae . In  illo  qui  fictu» 
accesserat  fit  ut  non  denuo  baptizetur , sed  ipsa  pia  correctione  et  ve- 
raci confessione  purgetur , inquit  S.  P.  Angustinus  lib.  r.  de  bapt.  cap. 
ia.  ubi  confessionis  nomine  intelligit  S.  doctor  non  confessionem  fidei,, 
sed  confessionem  peccatorum  quae  fit  in  sacramento  poenitentiae  quum 
loquatur  de  illo  qui  in  Ecclesia  ficte  baptismum  recepit . 

Ad  3.  Peccati  originalis  remissio  proculdubio  fit  per  sacramentum  ba- 
ptismi . Potest  nihilominus  adscribi  poenitentiae  non  tamquam  caussae  pro- 
ximae , sed  tamquam  caussae  remotae  , quatenus  nempe  per  poenitentiam 
reviviscit  baptismus  qui  est  caussa  proxima  remissionis  originalis  peccati . 

Ad  4-  ne8-  conseq.  Peccata  enim  quae  subsecuta  sunt  baptismum  fioto 
susceptum  delentur  ab  anima  hominis  per  sacramentum  poenitentiae  cujus 
materia  eadem  peccata  sunt.  Legatur  Augustinus  cap.  12.  lib.  1.  de  bapt. 

Ad  5.  Antiquus  Ecclesiae  mos  erat  haereticos  ad  ejusdem  Ecclesiae 
sinum  redeuntes  recipere  per  sacramentum  confirmationis  publice  ipsis  col- 
latum , schismaticos  vero  per  publicam  fidei  professionem  . Verum  et  hae- 
retici et  schismatici  antequam  publico  illo  ritu  admitterentur  in  Ecclesiam 
tenebantur  per  sacramentum  poenitentiae  omnia  et  singula  peccata  expia-? 
re,  deque  illis  recipere  privatim  absolutionem . Haec  fuit  semper  constans 
Ecclesiae  disciplina  . Quando  itaque  sancti  Patres  affirmant  recipi  in  Ec- 
clesiam haereticos  et  schismaticos  :er  confirmationem  et  confessionem  fidei, 
non  excludunt  sacramentum  poenitentiae  , sed  supponunt,  quoniam  loquun- 
tur de  publica  tum  haereticorum  tum  schismaticorum  in  Ecclesiam  ad- 
' missione  . 


CAPUT  XIII. 

Dc  proprietatibus  baptismi . 

Duas  recensere  solent  theologi  sacramenti  baptismi  proprietates  , unita- 
tem nimirum  et  necessitatem  . Et  de  unitate  quidem  nos  satis  dixi- 
mus ubi  refutavimus  errorem  rebaptizantium  , ibi  enim  fuse  demonstra- 
vimus baptisma  clirislinnum  adeo  esse  unum  ut  etiam  in  haeresi  vel  schi- 
smate collatum,  dummodo  rite  administratum  sit,  valeat,  nec  in  catholica 
Ecclesia  repeti  possit . Multo  minus  repeti  poterit  baptisma  collatum  in 
catholica  Ecclesia  . Quod  primo  loco  hoc  in  capite  a nobis  demonstran- 
dum erit  . 

Quoad  necessitatem  ejusdem  sacramenti  , innumeri  sive  veteres  sive 
recentiores  haeretici  circa  illam  errarunt.  Et  ut  mittam  cajanos  , archon- 
ti cos , aliosque  hujus  generis  qui  ethnici  potius  quam  christiani  videban- 
tur, manichaei  existimantes  aquam  conditam  esse  a malo  principio , bapti- 
smum in  aqua  administratum  rejiciebant.  Pclagiani  quum  stulte  distin- 
guerent inter  vitam  aeternam  et  regnum  caelorum  , admittebant  quidem 
necessitatem  baptismi  ad  consequendum  regnum  caelorum  , non  vero  ad 
habendam  vitam  aeternam  . Waldenses  ac  wicleflistae  et  parvulis  et  adul- 
tis inutile  esse  baptisma  praedicabant . His  subscripserunt  Bucerus  atque 
Calvinus,  ille  affirmans  infantes  salvari  sine  baptismo  vi  decreti  praedesti- 
nationis quibus  subsunt  illi  qui  subsunt , hic  autem  salvari  arbitrans  eos- 
dem infantes  vi  cujusdam  foederis  initi  inter  Deum  et  christianos  . Con- 
tra necessitatem  tamen  baptismi  ceteris  apertius  audaciusque  debacchati 
sunt  sociniani  ejusmodi  sacramentum  prorsus  inutile  declamantes  ob  eas 
caussas  de  quibus  cap.  i.  hujus  libri  verba  fecimus.  Consulo  quae  ibi 
diximus  . 

Catholicorum  autem  firma  fides  est  baptismum  esse  omnino  necessa- 
rium cl  parvulis  et  adultis  ad  aeternam  salutem  consequendam  . Sed  di- 
versimode , parvulis  videlicet  necessarium  est  baptisma  necessitate  medii, 
quatenus  aeternam  vitam  sine  illo  obtinere  nullo  modo  possunt,  adultis 
vero  non  solum  necessitate  medii , sed  et  necessitate  praecepti  , quoniam 
omnibus  Christus  praecepit  illud  recipere  sacramentum  . Addunt  tamen 
catholici  in  infantibus  baptismum  suppleri  posse  per  martyrium  , in  adul- 
tis autem  et  per  martyrium  et  per  contritionem  perfectam  conjunctam  cum 
voto  , hoc  est  cum  ardepli  desiderio  suscipiendi  baptismum  , unde  triplex 
baptismi  divisio  invaluit , jlixminis  nempe  , flaminis  , et  sanguinis  . Sit 
ergo 

CONCLUSIO  1. 

Baptisma  pcniel  rite  collatum  ita  unum  est  ut  iterari 
absque  sacrilegio  non  possit . 

Prob.  i . ex  Scripturis . Paulus  ad  Eph.  cap.  4-  4a  «cribit : Unus 

Dominus  , una  fides  , unum  baptisma  . Idem  ad  Hebr.  cap.  6.  Impossibi- 
le est  , inquit  , cos  qui  semel  sunt  illuminati  ...  rursus  renovari  aci  poe- 
nitentiam , subintellige  per  iteratum  baptisma.  Ibidem  cap.  io.  ait:  Vo- 
luntarie peccantibus  nobis  post  acceptam  notitiam  veritatis  , jam  non 
relinquitur  pro  peccatis  hostia  , aliud  nempe  baptisma  . 

Prob.  2.  ex  sanctis  Patribus  . S.  Joannes  Cluysostomus  hom.  9.  in  ep. 
ad  Hebr.  explicans  allata  nuper  verba  , impossibile  est  etc.  sic  loquitur  : 
Expergcscimini , et  attendite  . Non  licet  dicere  , si  dissolute  et  negl i - 
gente r vixerimus , rursus  baptizabimur , catechesi  rursus  instituemur  , ac- 
cipiemus rursus  spiritum  , et  si  a fide  nunc  exciderimus  , rursus  po- 
terimus baptizari  , peccata  abluere  , et  eadem  assequi  quae  prius  . Er- 
ratis , inquit  ( Apostolus  ) haec  existimantes  . Impossibile  enim  est  eos 
qui  semel  sunt  illuminati  etc.  Non  amplius  expectes  quod  non  potest 
fieri  . Non  enim  dixit , non  decet , neque  expedit  , neque  licet  , sed  est 
impossibile  , ut  eos  omnino  dejiciat  in  desperationem  . Epiphanius  liaer. 
5q.  exponens  eadem  Pauli  verba  , llevera  , inquit , qui  semel  renovati  ce- 
ciderunt , renovari  amplius  non  possunt  ...  neque  alteram  quis  usurpa- 
re lotionem  potest  , quod  unus  baptismus  sit , unaque  renovatio  . Eadem 
utuntur  expositione  mulli  alii  Patres  contra  novatianos  qui  dari  peccata 
aliqua  irremissibilia  contendebant  ex  laudato  Apostoli  testimonio  male  in- 
terpretato. S.  P.  Augustinus  explicans  illa  Apostoli  verba  ex  cap.  xo.  ep. 
ad  Ilebr.  supra  a nobis  laudata  , voluntarie  peccantibus  etc.  sic  inquit  in 
expos.  ep.  ad  Rom.  Nam  et  illud  ad  hebraeos  qui  diligentius  per- 
tractant , sic  intelligunl  , ut  non  de  sacrificio  contribulati  per  poeni- 
tentiam cordis  accipiendum  sit , quod  dictum  est  , non  adhuc  pro  pec- 
catis relinquitur  sacrificium  , sed  de  sacrificio  de  quo  tunc  loquebatur 
Apostolus , i de  st  holocausto  dominicae  passionis  , quod  eo  tempore  offert 
quisque  pro  peccatis  suis  , quo  ejusdem  passionis  fide  dedicatur  , et 
Christianorum  fidelium  nomine  baptizatus  imbuitur  : ut  hoc  significaverit 
Apostolus  , non  posse  deinceps  eum  qui  peccaverit  , iterum  baptizando 
purgari . His  omnibus  accedit  perpetuam  Ecclesiae  consuetudinem  ac 
praxim  fuisse  semel  tantum  baptisma  hominibus  ad  eam  venientibus  con- 
ferre , unde  baptismi  unitatem  tamquam  fidei  semper  dogma  credidit  . 

CONCLUSIO  II. 

t 

Baptismus  omnibus  necessarius  est  necessitate  medii  ad  salutem  , adul- 
tis vero  quibus  satis  promulgatum  est  evangelium  necessarius 
est  etiam  necessitate  praecepti  . 

Prob.  prima  pars  conci.  I.  ex  sacris  litteris  . Joart.  enim  cap.  3.  le- 
gitur : Nisi  quis  renatus  fuerit  ex  aqua  , et  Spiritu  sancio  , non  potest 
introire  in  regnum  Dei  . Per  aquam  et  Spiritum  sanctum  intelligitur  vi- 
sibile sacramentum  baptismi , ut  initio  hujus  libri  saepe  probavimus  » ne- 
mo potest  introire  in  regnum  Dei  nisi  ex  aqua  et  Spiritu  sancto  rena- 

scaiur , itaque  omnibus  necessarius  est  necessitate  medii  baptismus  ad  sa- 
lutem consequendam  . Hoc  idem  colligitur  tura  ex  Pauli  ep.  ad  Titum 
cap.  3.  ubi  dicitur  : Salvos  nos  Jecit  per  lavacrum  regenerationis , et  re- 
novationis Spiritus  sancti , nempe  per  baptisma,  tuin  ex  i.  Petri  cap. 
item  3.  ubi  legitur : Quod  et  vos  nunc  similis  formae  salvos  fecit  bapti- 
sma . II.  ex  sanctis  Patribus  , nam  S.  Cyprianus  in  ep.  69.  scribit  : Si 
fide  Trinitatis  ( per  aspersionem  aquae  instar  salutaris  lavacri  ) mun- 
datus non  fuerit  , in  resurrectione  apud  sanctorum  collegium  immuw- 
dus  erit  . S.  P.  Augustinus  lib.  2.  de  peccat,  merit.  cap.  27.  Sicut  ge- 
neratio , inquit , carnis  peccati  per  unum  Adam  ad  condemnationem 
trahit  omnes  qui  eo  modo  generantur  , sic  generatio  spiritus  gratiae 
per  unum  Jesum  Christum  ad  justificationem  vitae  aeternae  ducit  omnes 
qui  eo  modo  praedestinati  regenerantur  . Sacramentum  autem  baptismi 
profecto  sacramentum  regenerationis  est  . S.  Fulgentius  de  fide  ad  Pe- 
trum cap.  27.  inquit:  Firmissime  tene  et  nullatenus  dubites  non  solum 
homines  jam  ratione  utentes  , verum  etiam  parvulos  qui  sive  in  uteris 
matrum  vivere  incipiunt  et  ibi  moriuntur  , sive  cum  de  matribus  nati 
sine  sacramento  sancti  baptismatis  quod  datur  in  nomine  Patris , et 
Filii , et  Spiritus  sancti , de  hoc  saeculo  transeunt , sempiterno  igne  pu- 
niendos , quia  etsi  propriae  actionis  peccatum  nullum  habuerunt , tamen 
originalis  peccati  damnationem  carnali  conceptione  et  nativitate  traxe- 
runt . Adde  his  quod  ex  Ecclesiae  traditione  constat  catechumenos  anti- 
quitus quoties  constituti  erant  in  mortis  periculo  properasse  ad  sacerdotes 
ut  ab  ipsis  baptizarentur  . Hinc  S.  P.  Augustinus  in  ep.  ad  Honoratura 
graviter  arguit  pastores  illos  qui  persecutionis  tempore  ut  propriae  con- 
sulant temporali  saluti  fugam  arripiunt,  permittentes  ex  isto  saeculo  plu- 
res  non  regeneratos  # exire  sive  ex  parvulis  sive  ex  adultis  . III.  ex  fal- 
as motivis  quibus  adversarii  adducti  negant  baptismi  necessitatem  . Et  sa- 
ne in  oppositam  sententiam  abierunt  manichaei  quia  putant  aquam  esse  a 
malo  principio , pelagiani  quoniam  non  admittunt  originale  peccatum  . Wi- 
cleffistae  et  waldenses  quibus  adhaerent  sociniaui  quia  verba  Joannis 
cap.  3.  interpretantur  methaphorice  , calvinistae  tandem  quia  putant  ex- 
stare pactum  quoddam  inter  Deum  et  christianos , sed  singula  haec  rnoti- 
va  hareticorum  falsa  sunt , aquam  enim  conditam  fuisse  a Deo  O.  M.  cum 
reliquis  creaturis  probavimus  harum  instit.  tomo  2.  Existere  in  parvulis 
non  regeneratis  originale  peccatura  demonstravimus  in  opusculo  de  pecca- 
to originali , aquae  nomine  significari  apud  Joannem  , et  alibi  ubi  sermo 
instituitur  de  baptismo,  veram  et  naturalem  aquam,  satis  manifestum  feci- 
mus hujus  libri  cap.  1.  Pactum  denique  quod  jactat  Calvinus  est  merum 
mentis  6uae  figmentum  , quum  ne  verbum  quidem  illius  habeatur  vel  in 
Scripturis  vel  in  traditione  ergo  etc. 

Prob.  altera  conci,  pars  . I.  ex  dictis , quod  enim  necessarium  est 
omnibus  necessitate  medii  ad  salutem  , illud  necessariam  est  quoque  ne- 
cessitate praecepti , praecipimur  enim  adhibere  media  illa  quae  ad  vitam 
aeternam  conducunt , sed  baptismum  necessarium  esse  necessitate  medii 

hactenus  demonstravimus  , ergo  etc.  II.  quod  Christus  praecepit  id  neces- 
sarium est  necessitate  praecepti  omnibus  quibus  Christi  lex  fuit  annuntia- 
ta . Christus  praecepit  ut  omnes  initiarentur  baptismate  : ' Docete  omnes 
gentes  , baptizantes  eos  etc. 

CONCLUSIO  III. 

. Baptismi  vices  supplet  martyrium  , non  solum  in  adultis  , 

sed  etiam  in  parvulis  .. 

Prob.  i.  ex  Scripturis.  Joan.  cap.  i5.  habetur.*  Majoreni  hac  dile- 
ctionem nemo  habet  , ut  animam  suam  ponat  quis  pro  amicis  suis  . Ubi 
autem  est  perfecta  caritas  quis  dubitare  potest  quin  doleatur  omnis  ini- 
quitas? Matth.  cap.  io.  Christus  ait:  Qui  confitebitur  me  coram  homi- 
nibus, confitebor  et  ego  eum  coram  Patre  meo  . Et  paullo  post  sicut  et 
cap.  iG.  Qui  perdiderit  animam  suam  propter  me,  inveniet  eam.  Et 
1 1 5.  legitur  : Pretiosa  in  conspectu  Domini  mors  sanctorum  ejus  . Quae 
Scripturarum  testimonia  ad  rem  nostram  maxime  facere  demonstrat  luciw 
lentissime  S.  P.  Augustinus  lib.  i3.  de  C.  D.  cap.  7.  in  haec  verba  : JSam 
quicumque  etiam  non  percepto  regenerationis  lavacro  pro  Christi  con- 
fies sion  e moriuntur  , tantum  eis  valet  ad  dimittenda  peccata  , quantum 
si  abluerentur  sacro  fionte  baptismatis  . Qui  enim  dixit  , nisi  quis  re- 
natus fuerit  etc.  alia  sententia  istos  fiecil  exceptos  , ubi  non  minus  ge- 
neraliter dixit : Qui  me  confessus  fuerit  etc.  recitatque  subinde  singula 
a nobis  mox  allata  Scripturae  testimonia  . 

Prob.  2.  ex  Patrum  traditione.  Nam  praeter  Augustinum  nuperrime 
laudatum  auctor  constitut.  apost.  lib.  5.  cap.  6.  Qui  vero  , inquit  , 
martyrio  dignus  est  habitus,  laetitia  in  Domino  efferatur  ...  Quamvis  ca- 
techumenus sit  sine  tristitia  excedat , passio  enim  pro  Christo  perlata 
erit  ei  sincerior  baptismus  ; quandoquidem  ipse  revera  et  periculum  fa- 
ciendo Christo  commoritur : reliqui  vero,  hoc  est  qui  baptizantur,  figu- 
ra tantum  . Cyprianus  ep.  7 3.  Numquid  potest  vis  baptismi  esse  major 
aut  potior  quam  confessio  , quam  passio  P Hoc  idem  versat  argumentum 
fuse  et  ex  proposito  in  ep.  ad  Jubajanum  quam  consulite  . Hoc  docet 
etiam  apertissime  Clemens  alexandrinus  lib.  4*  strora.  Hoc  Cyrillus  je- 
rosolymitanas  calech.  8.  et  Uasilius  lib.  de  Gpirilu  sancto  cap.  1 5.  Sunt 
nonnulli  , inquit , qui  in  certaminibus  pro  pietate  , revera  pro  Christo 
mortem  perpessi , nihil  hujusmodi  sacramentis  quae  sunt  in  aqua  opus 
habuerunt  ad  salutem  , nimirum  in  proprio  baptizati  sanguine  . Ambro- 
sius in  orat,  de  obitu  Yalentin.  scribit : Si  quia  solemniter  non  sunt  ce- 
lebrata mysteria  , hoc  movet : ergo  nec  martyres  , si  catechumeni  fue- 
rint , coronentur  : non  enim  coronantur  si  non  initiantur  . Quod  si  suo 
abluuntur  sanguine  , et  hunc  ( Valentinianum  ) sua  pietas  abluit  et  vo- 
luntas . Eadem  habent  Fulgentius  lib.  de  fide  ad  Petrum  cap.  3.  Prosper 
sent.  i49-  Bernardus  ep.  77.  aliique  innumeri.  Accedit  his  quod  Ec- 

clesia  sempcr  venerata  est  infantes  ab  Herode  oliin  morti  traditos  lamquam- 
veros  N.  Testamenti  martyres  , de  cultu  enim  erga  innocentes  illos  pue- 
ros cuucti  fere  Ecclesiae  Patres  iu  suis  operibus  verba  faciunt . Asque  haec 
pauca  dixisse  sufficiat  de  baptismo  sanguinis  . 

CONCLUSIO  IV. 

Suppletur  baptismus  fluminis  per  baptismum  flaminis  , hoc  est , per  ve- 
ram cordis  conversionem  conjunctam  cum  voto  suscipiendi  sa- 
cramentum ) idque  in  adultis  dumtaxat  . 

Prob.  i.  Scripturis.  Joelis  cap.  2.  Omnis  qui  invocaverit  nomen  Do- 
mini  , salvus  erit  . Ezecli.  cap.  18.  Si  impius  egerit  poenitentiam  ab  om- 
nibus peccatis  suis  ...  vita  vivet  , et  non  morietur  * Psal.  5o.  Cor  con- 
tritum et  humiliatum  Deus  non  despicies  . Isaiae  cap.  28.  v.  16.  Qui 
crediderit  , non  sustinet , sive  ut  explicat  Apostolus  ad  Rom.  cap.  9.  et 
io.  non  confundetur  , hoc  est  non  sustinet  confusionem  quae  oritur  ex 
condemnatione.  Joan.  cap.  11.  Omnis  qui  vivit , et  credit  in  me , non 
morietur  in  aeternum  . Ad  Rom.  cap.  10.  Non  dereliquisti  quaerentes 
te  Domine  . Ex  his  apparet  cuin  fide  et  caritate  conjunctam  esse  vitam 
aeternam  . Ex  alia  parte  non  potest  salus  acquiri  sine  sacramenti  bapti- 
smatis perceptione . Fit  ergo  ut  qui  nequeat  baptismum  suscipere  , sed 
tamen  cum  fide  et  conversione  cordis  ad  Deum  sacramentum  ardenter  de- 
sideret , recipiat  vitam  aeternam  ac  si  reale  illud  sacramentum  susceperit. 

Prob.  2.  sanctis  Patribus  . Ambrosius  in  orat,  de’  obitu  Valentiniani 
disertissime  affirmat  argumentisque  demoustrat  augustum  illum  princi- 
pem qui  catechumenus  obiit,  sed  cum  ardenti  voto  suscipiendi  baptismum, 
aeternam  fuisse  consecutum  salutem  . S.  P.  Augustinus  lib.  4-  de  bapt. 
cap.  22.  tradit,  Non  tantum  passionem  pro  nomine  Christi  id  quod  ex 
baptismo  deerat  posse  supplere  , sed  etiam  fidem  conversionemque  cor- 
dis , si  forte  ad  celebrandum  mysterium  baptismi  in  angustiis  temporum 
succurri  non  potest.  Affert  subinde  exemplum  latronis  et  Cornelii  centu- 
rionis qui  gratiam  justificationis  acceperunt  antequam  baptismate  initiaren- 
tur . S.  Bernardus  in  ep.  ad  Hugonem  Victorinurn  scribit  : Si  quis  volue- 
rit , et  petierit  baptizari  , sed  mortis  praeoccupatus  articulo  forte  obtine- 
re nequiverit  , dum  non  desit  fides  recta  , spes  pia  , caritas  sincera , huic 
ego  ob  solam  aquam , si  defuerit  , nequaquam  omnino  possum  desperare 
salutem  , nec  vacuam  credere  fidem  , nec  confundere  spem  , nec  exci- 
dere caritatem  , tantum  si  aquam  non  contemptus  , sed  sola  , ut  dixi  , 
prohibeat  impossibilitas  . 

Prob.  3.  ecclesiasticis  definitionibus  . Tridentina  synodus  sess.  6. 
cap.  4*  sic  loquitur : Quae  quidem  translatio  ( de  statu  peccati  ad  sta- 
tum gratiae  ) post  evangeliurn  promulgatum  sine  lavacro  regenerationis 
aut  ejus  voto  , fieri  non  potest , sicut  scriptum  est  : Nisi  quis  etc.  In- 
nocentius HI.  de  judaeo  qui  seipsum  baptizaverat  in  mortis  discrimine  ita 

rescripsit  : Quamquam  si  talis  continuo  decessisset  , ad  coelestem  pa- 
triam protinus  evolasset  ob  sacramenti  fidem  , et  non  propter  jidei  sa- 
cramentum . Pius  V.  sequentem  damnavit  propositionem  inter  baj anas  3r. 
Caritas  perfecta  , quae  est  ex  corde  puro  , et  conscientia  bona , et  fide 
non  ficta  , in  catechumenis  et  poenitentibus  potest  esse  sine  remissione 
peccatorum  . 

Praecipuae  difficultates  enodantur  . 

Obj.  i.  cont.  i.  conci.  Cyprianus  et  Firmilianus  in  primis,  tura  multi 
alii  illorum  temporum  Patres  existimarunt  baptismum  ab  haereticis  atque 
schismaticis  collatum  esse  repetendum  ; ergo  baptismus  non  est  unus  . 

Resp.  laudatos  Patres  credidisse  iterandum  esse  baptisma  haeretico- 
rum et  schismaticorum  , quoniam  arbitrabantur  tale  baptisma,  utpote  extra 
Ecclesiam  collatum  non  luisse  verum  baptisma  . Ceterum  in  hoc  conve- 
niebant cum  Stephano  Romano  Pontifice  aliisque  non  rebaptizantibus  , ut 
aJQirmarent  unanimi  consensione  verum  baptisma  unum  esse  sicuti  una  fi- 
des est  unusque  Deus  . Sed  de  hoc  argumento  vide  quae  scripsimus  su- 
pra cap.  8.  et  9. 

Obj.  2.  adv.  2.  conci.  I.  filii  ex  parentibus  fidelibus  nati  pertinent 
ad  illud  pactum  quod  Deus  cum  Abrahamo  statuit  Gen.  cap.  17.  Sta- 
tuam pactum  etc.  ut  sim  Deus  tuus , et  seminis  tui  post  te  : ait  eniqi 
Apostolus  ad  Rom.  cap.  4*  homines  per  fidem  reputari  in  semine  Abra»- 
hae  j sed  qui  pertinent  ad  illud  foedus  jam  sancti  sunt  etiam  sine  bapti- 
smo . II.  in  ep.  1.  ad  Cor.  cap.  7.  idem  Apostolus  inquit:  Sancti  ficata 
est  mulier  infidelis  per  virum  fidelem  , alioquin  filii  vestri  immundi 
essent , nunc  autem  sancti  sunt  . Qui  ergo  nascuntur  ex  fidelibus  , sive 
adhibeatur  sive  non  adhibeatur  baptismus  , sunt  justificati  . III.  Cornelius 
centurio  ante  receptum  baptisma  justificatus  erat,  ergo  etc. 

Resp.  ad  1.  Quando  Apostolus  in  ep.  ad  Rom.  inquit  filios  fidelium 
spectare  ad  foedus  initum  olim  a Deo  cum  Abraham,  scopus  ejus  est  re- 
fellere judaeos  qui  circumcisionem  aliaque  legalia  ad  salutem  necessaria 
esse  affirmabant . Contra  quos  docet  , homines  in  novo  testamento  repu- 
tari in  semine  Abrahae  per  fidem  quae  justificat  graecum  atque  judaeum  , 
quemadmodum  per  fidem  justificatus  est  Abraham  etiam  ante  circumcisio- 
nem . Sed  non  proinde  a negocio  justificationis  excludit  Apostolus  vel  ba- 
ptismum vel  alia  christianae  religionis  sacramenta . Vide  quae  de  hoc 
argumento  diximus  agentes  de  peccato  originali  . Ceterum  retorqueri  po- 
test in  adversarios  argumentum  . Sicut  enim  filii  Abraham  non  pertine- 
bant ad  foedus  nisi  circumciderentur , ita  filii  baptizatorum  ad  foedus  non 
pertinent,  nec  vitam  aeternam  consequuntur  nisi  baptismum  vel  in  se  vel 
in  voto  suscipiant . 

Ad  2.  neg.  cons.  Apostolus  enim  loquitur  ibi  de  immunditia  politica 
et  civili , non  de  illa  quae  sanctitati , hoc  est  amicitiae  Dei  opponitur : 
sensusque  allatae  sententiae  est  : alioquin  filii  vestri  immundi  essent , ni- 
mirum tamquam  spurii  et  illegitimi  haberentur  . Scopum  Apostoli  eo  in 

Tom.  VII.  Marcellius  Theol.  i3 

loco  jara  tradidimus  de  peccaro  originali  disputantes  cap.  8.  ad  quod  le- 
ctorem remittimus  ne  eadem  saepe  repetamus  . 

Ad  3.  dico  I.  quamvis  Cornelius  ita  mundatus  est  , ut  ante  visibi- 
lem baptismum  cum  suis  qui  aderant  acciperet  donum  Spiritus  sancti  . 
V zrumtamen  nec  visibile  sacramentum  contemni  potuit , inquit  S.  P. 
Augustinus  q.  33.  in  Num.  II.  hom.  4^-  inter  5o.  nunc  autem  serm.  56. 
de  divers.  inter  opera  ejusdem  S.  P.  Augustini  de  visione  S.  Petri  et  de 
Cornelio  centurione  legitur  : Cujus  ( Cornelii  ) eleemosynae  acceptae  mun- 
daverunt eum  ad  quemdam  modum  : restabat  ut  tamquam  cibus  mun- 
dus incorporaretur  Ecclesiae  . III.  denique  quod  singulari  privilegio  factura 
est  in  Cornelio  non  potest  pro  omnibus  ac  singulis  in  exemplum  adduci . 

Obj.  3.  cont.  eamd.  a.  conci.  I.  celebris  illa  sententia , nisi  quis 
renatus  etc.  cui  innituntur  catholici  non  probat  baptismi  necessitatem  me- 
dii , nam  eucharistia  non  est  eodem  modo  per  catholicos  necessaria  ut 
necessarius  est  baptismus  , et  nihilominus  de  illa  quoque  dicitur  , nisi 
manducaveritis  etc.  II.  parvuli  judaeorum  per  iidem  parentum  absque  cir- 
cumcisione salvari  poterant . Cur  fides  parentum  salvare  non  poterit  filio- 
los in  lege  gratiae  ? Numquid  minorem  habet  eflicaciam  in  N.  Testamen- 
to fides  ? aut  melior  erat  in  veteri  quam  sit  in  nova  lege  conditio  pue- 
rorum ? III.  antiqua  consuetudo  fuit  in  Ecclesia  ut  preces  et  sacrificia 
offerrentur  pro  catechumenis  qui  sine  baptismo  ex  hac  vita  migrabant . Non 
existimabant  ergo  fideles  illi  necessarium  esse  baptisma  ad  salutem  ne- 
cessitate medii  . IV.  hinc  Marlinus  turonensis  , Ambrosius  , Constantinus 
M.  aliique  permulti  sancti  viri  diu  baptismi  sacramentum  distulerunt,  quod 
certe  non  fecissent  si  tantam  agnovissent  ejusdem  sacramenti  necessita- 
tem . V.  demum  aspera  et  dura  admodum  videtur  haec  catholicorum  sen- 
tentia cx  qua  sequitur  tot  tantosque  innocentes  pueros  sine  baptismate 
decedentes  perire  in  aeternum  •,  uude  nonnulli  veteres  scholastici  in  con- 
trariam abiere  opinionem  . 

Resp.  ad  i.  latissimum  esse  discrimen  inter  eucharistiam  et  baptismum, 
ideo  enim  eucharistia  solis  adultis  necessaria  est , non  puerulis,  quia  haec 
fuit  Christi  institutoris  voluntas  . Hanc  vero  Christi  voluntatem  fuisse  con- 
stat . i.  Ex  perpetua  constantique  Ecclesiae  traditione  . 2.  Quoniam  eu- 
charistiae praeceptum  exprimitur  hisce  verbis , nisi  manducaveritis  etc. 
Manducatio  autem  ad  solos  adultos  spectat , quum  ablutionis  etiam  pueri 
sint  capaces  . 3.  Quia  particula  exclusiva  , nisi  , ubi  sermo  fit  de  bapti- 
smo , est  adeo  universalis  ut  omnes  nemine  prorsus  excepto  complecta- 
tur , quum  e contra  particula  , nisi , ubi  agitur  de  eucharistia  respiciat  so- 
los adultos ; praeceptum  namque  suscipiendi  baptismum  exprimitur  in 
haec  verba  , nisi  quis  renatus  fuerit  etc.  illud  vero  sumendi  eucharistiam, 
nisi  manducaveritis  etc.  4*  Denique  quia  infantes  aliud  noa  habent  me- 
dium ad  delendum  originale  peccatum  praeter  baptismum'. 

Ad  2.  dico  1.  filios  judaeorum  sine  circumcisione  decedentes  aeter- 
nam salutem  haudquaquatn  fuisse  consecutos  , nos  enim  cum  Augustino 
nostro  sustinemus  circumcisionem  fuisse  a Deo  institutam  non  solum  in 

signum  foederis,  sed  praecipue  in  remedium  originalis  peccati  . 2.  In  sen- 
tentia autem  illorum  qui  arbitrantur  circumcisionem  fuisse  merum  signa- 
culum distinctionis  inter  judaeos  aliasque  gentes,  responderi  potest  pueros 
salvos  factos  fuisse  per  fidem  parentum  deliciente  circumcisione  , quoniam 
haec  applicari  non  poterat,  juxta  praeceptum  Domini,  nisi  octavo  a na- 
tivitate die ; par  erat  ergo  ut  imminente  mortis  periculo  circumcisionis 
vices  suppleret  fides  parentum  . Ast  in  nova  lege  conferri  potest  puero  ba- 
ptismus statim  ac  in  lucem  sit  editus,  neque  enim  Christus  tempus  ul- 
lum determinavit  . 

Ad  3.  Ubi  viguit  antiquitus  consuetudo  fundendi  preces  pro  cate- 
chumenis , neque  enim  consuetudo  illa  universalis  fuit,  factum  id  est  pro- 
pterea  quod  existimabant  catechumenos  illos  ex  hac  vita  migrasse  cum  vo- 
to suscipiendi  baptisma  per  quod  habebantur  justificati . 

Ad  4*  dico  i.  Narratur  quidem  de  nonnullis  quod  ad  maturam  ae- 
tatem baptisma  distulerint , sed  non  proinde  ea  praecise  de  caussa  a quo- 
quam commendantur . 2.  Quod  si  Martinus  quoque,  Ambrosius  nonnul- 
lique  alii  sanctitate  celebres  id  fecerunt , putandum  est  nullum  alium  si- 
bi proposuisse  finem  nisi  ut  bonis  multis  operibus  ad  tantum  suscipien- 
dum sacramentum  disponerentur  . 

Ad  5.  denique  dico  1.  argumentum  nimis  probare,  probaret  nem- 
pe parvulos  etiam  infidelium  absque  baptismate  decedentes  aeternam 
salutem  consequi  , ii  enim  non  minus  ac  filii  fidelium  a quovis  actuali 
peccato  sunt  immunes  . 2.  Licet  infantuli  innocentes  sint  ab  actuali  pec- 
cato , rei  tamen  sunt  originalis  quod  cuique  • certe  proprium  est  unde 
si  damnantur,  propria  culpa  damnantur . Cur  autem  uni  potius  quam  al- 
teri datur  ut  ad  baptisma  perveniat , inscrutabilia  sunt  judicia  Dei  3.  Ca- 
jetani , Gabrielis  , Sfoudrati  aliorumque  scholasticorum  opinio  posthaben- 
da proculdubio  est  apertissimae  sententiae  Scripturarum,  Patrum,  et  univer- 
salis Ecclesiae  . Hinc  nemo  est  inter  catholicos  qui  opinationem  illam 
«onuullorum  scholasticorum  tamquam  temerariam  non  rejiciat . 

Obj.  4-  adv.  3.  conci.  I.  ex  dictis  conclusione  tertia  apparet  mar- 
tyrium supplere  vices  baptismi  quia  martyr  exercet  actum  caritatis  et 
fortitudinis , sed  infantes  nequeunt  vel  caritatis  vel  fortitudinis  actum 
exercere  , ergo  saltem  in  infantibus  martyrium  non  supplet  vices  baptismi 
II.  nec  valet  exemplum  desumptum  ex  infantibus  ab  Herode  interfectis 
in  illis  enim  remissa  erat  noxa  originalis  per  circumcisionem  aut  fidem 
parentum  . III.  sed  neque  in  adultis  est  tantae  efficaciae  martyrium  , ait 
enim  Cyprianus  in  ep.  ad  Cornelium:  Nec  quisquam  dicat , qui  mar- 
tyrium tulit , sanguine  suo  baptizatur , nec  pax  illi  ab  episcopo  neces- 
saria est  habituro  gloriae  pacem , et  accepturo  majorem  de  Domini  di- 
gnatione mercedem . IV.  illa  Christi  sententia  , nisi  quis  renatus  fuerit 
etc.  nimis  universalis  est  ut  exceptionem  pati  possit  per  martyrium  . V. 
martyrium  neque  ex  opere  operantis  neque  ex  opere  operato  gratiam 
producit . Non  ex  opere  operantis  , quia  comparate  ad  ministros  est  opus 
scelestissimum  , comparate  autem  ad  subjectum  in  infantibus  nequit  liabe- 

re  rationem  meriti , ut  per  se  palet  . Sed  neque  ex  opere  operato  , alio- 
quin  martyrium  octavum  esset  novae  legis  sacramentum  , quod  nemo  dixerit . 

Resp.  ad  i.  dist.  maj.  Actus  caritatis  et  fortitudinis  requiruntur  ad 
verum  martyrium  in  adultis  , non  autem  in  parvulis . Caritas  et  fortitu- 
do sunt  dispositiones  quae  requiruntur  in  martyre . Hae  autem  dispo- 
sitiones comitari  debent  martyrium  adultorum  qui  illarum  sunt  capa- 
ces, non  infantium  qui  usum  non  habent  rationis.  Fides,  caritas  saltem 
initialis,  et  cordis  conversio  requiruntur  juxta  tridentinum  concilium  tam- 
quam dispositiones  in  suscipientibus  sacramentum  baptismi : atque  ejus- 
modi dispositiones  necessariae  sunt  in  adultis  ut  sacramentum  suum  pro- 
ducat effectum  . An  ne  proinde  dispositiones  illae  requiruntur  etiam  in 
parvulo  ? Idipsum  dicendum  de  caritate  et  fortitudine  comparate  ad  mar- 
tyrium . 

Ad  2.  Ecclesia  venerata  est  semper  infantes  ab  Herode  occisos  non 
tamquam  meros  caelites  seu  beatos , sed  tamquam  veros  martyres , ac 
proinde  etc.  Praeterea  inverisimile  est  omnes  et  singulos  illos  infantes 
fu  isse  jam  circumcisos  , occidit  enim  Herodes  omnes  infantes  a bimatu  , 
et  infra  . 

Ad  3.  Qui  properat  ad  martyrium  munire  proculdubio  se  debet  san- 
ctis Ecclesiae  sacramentis  si  ei  praesto  sint,  ut  persecutoris  tormenta  su- 
stinere facilius  valeat  . Hinc  si  catechumenus  sit  suscipiat  baptismum  , si 
jam  chrislianus  eucharistia  reficiatur  si  fieri  id  possit . Atque  hoc  affir- 
mare voluit  Cyprianus  laudata  iu  argumento  sententia  . 

Ad  4*  Illa  Christi  sententia  , nisi  quis  renatus  fuerit  etc.  est  uti- 
que geueralis  , sed  ex  aequo  generalis  est  illa  alia  ejusdem  Christi  sen- 
tentia , omnis  qui  confitebitur  me  coram  hominibus  etc.  Hinc  marty- 
rium alter  appellatur  a Patribus  baptismus,  nimirum  baptismus  sanguinis  . 
Quare  S.  P.  Augustinus  lib.  i3.  de  civ.  Dei  cap.  q.  merito  inquit  .♦  Qui 
dixit : Nisi  quis  renatus  fuerit  etc.  alia  sententia  istos  fecit  exceptos , 
ubi  non  minus  generaliter  dixit : Qui  me  confessus  fuerit  etc. 

Ad  5.  dico  baptismum  juxta  communem  theologorum  sententiam 
producere  gratiam  non  ex  opere  operantis  , sed  ex  opere  operato  . Nec 
proinde  adnumerandum  est  inter  sacramenta  novae  legis  , non  enim  con- 
fertur in  nomine  Christi  , nec  constat  materia  et  forma  ut  proprium 
sacramentum  . 

Obj.  5.  cont.  4*  conci.  S.  Ambrosius  in  lib.  de  mysteriis  cap.  4* 
diserte  affirmat  neminem  consequi  posse  salutem  absque  baptismo  : Nisi 
baptizatus  fuerit  in  nomine  etc.  remissionem  non  potest  accipere  deli- 
ctorum , nec  spiritualis  gratiae  munus  haurire.  Similia  tradit  lib.  a.  de 
Abraham  , et  serm.  3.  in  psal.  118.  S.  P.  Augustinus  tract.  i3.  in  Joan. 
Quanlumcumque  enim , ait,  catechumenus  profciat,  adhuc  sarcinam  suae 
iniquitatis  portat : non  illi  dimittitur  , nisi  cum  venerit  ad  baptismum  . 
Antiquitus  ergo  non  censebatur  sufficiens  ad  salutem  aeternam  consequen- 
dam baptismus  fiaminis,  distinctus  a baptismate  aquae  . Hinc  Ecclesia  per 
quinque  priora  secula  non  solebat  ut  plurimum  vel  preces  fundere  vel 


Digitized  by  Google 


101 

sacrificia  offerre  pro  catechumenis  qui  sine  baptismo  aquae  ex  hac  vita 
migrabant  , ut  patet  ex  Leone  Magno  ep.  8a.  et  ex  Gelasio  i.  in  conc.  rom. 

Resp.  Ambrosium  in  lib.  de  mysteriis  loqui  de  illis  qui  vel  negli- 
gunt  quum  possint  recipere  baptismum,  vel  illum  omnino  contemnunt ; qui 
proculdubio  nisi  baptismum  recipiant  aut  illum  ardenter  desiderent  salvi 
esse  non  possunt.  Idem  est  hujus  S.  doctoris  scopus  in  psal.  118.  In  lib. 
autem  a.  de  Abraham  urget  necessitatem  baptismi  aquae  infantibus  qui 
votum  habere  nequeunt  sumendi  sacramentum  . Eadem  est  S.  P.  Augusti- 
ni mens  in  tract.  i3.  in  Joan.  insectatur  nempe  nonnullos  catechumenos 
qui  superbe  confidentes  in  continentia  et  coelibatu  baptismum  asperna- 
bantur dicentes  : Quid  mihi  opus  est  baptismum  accipere  , ut  hoc  habe- 
am quod  est  iste  , quo  jam  melior  sum  ? Quod  Ecclesiae  consuetudinem 
spectat,  etsi  Ecclesia  romana  et  hispanica  per  quinque  priora  secula  non 
consueverint  preces  fundere  et  sacrificia  offerre  pro  defunctis  catechume- 
nis , id  faciebant  nihilominus  aliae  ecclesiae  ut  medioianensis  , a rela ten- 
sis, africana  . Imo  ipsae  ecclesiae  romana  et  hispanica  post  annum  553. 
nimirum  post  celebratum  concilium  5.  oecumenicum  aliarum  ecclesiarum 
morem  sunt  amplexatae  . Ratio  autem  cur  initio  id  facere  renuerint  erat, 
quoniam  complures  catechumeni  ut  diutius  vitiis  et  improbis  moribus 
indulgereut , ad  provectam  aetatem  baptismi  sacramentum  differebant . 

caput  xiv. 

r 

De  caeremoniis  baptismi . 

Sanctitatem  utilitatemque  caeremoniarum  seu  sacrorum  rituum  in  sa- 
cramentorum administratione  a dicteriis  calumniisque  haereticorum  satis 
vindicavimus  capite  postremo  libri  superioris  . Nunc  aliqua  addenda  sunt 
de  peculiaribus  caeremoniis  a sacris  ministris  in  solemni  baptismo  adhiberi 
solitis  , quum  lutheraui  et  calvinistae  nunquam  desinant  catholicos  di- 
cteriis pJoscindere,  eosque  accusare  magicae  artis  ac  superstitionis  quasi  eam- 
dem  tribuant  sacramentis  ac  sacramentalibus  efficaciam  . Sed  dum  haec  in 
nos  aspere  effutiunt  , contradicendi  libidinem  , non  veritatis  amorem  satis 
ostendunt.  Nam  ille  idem  Calvinus  qui  benedictionem  aquae  incantatio- 
nem appellat  nou  diffitetur  et  benedictionem  et  exorcismos  et  exsufflatio- 
nes aliosque  ritus  jam  ab  antiquissimis  temporibus  habuisse  in  Ecclesia 
originem,.  Et  Jacobus  Vedrosius  calvinistae  sectae  minister  adjungit  sacros 
hosce  ritus  usurpatos  fuisse  antiquitus  recte  et  provide  . Eadem  habent 
Bucerus  quoque  et  Bullingerus  . Lulherus  autem  in  suo  catechismo  omnes 
sacros  ritus  solemnis  baptismi  et  praesertim  exorcismos  retinere  non  du- 
bitavit $ quod  praestiterunt  etiam  wittembergenses  et  saxones  . Ex  quibus 
apparet  protestantes  caeco  quodam  impetu  duci,  cum  nobis  superstitionem 
exprobrant  quod  sacris  quibusdam  ritibus  utamur  iu  solemui  administratio- 
ne baptismi  . 

Mullae  sunt  itaque  caeremoniae  solemnis  baptismi  qaac  nunc  hodie- 

que  in  usu  sunt  penes  catholicos,  nempe  susceptores  sive  patrini  , im- 
positio nominis  , abrcnunciatio  satanae  , exorcismi  , exsufflationes,  signum 
crucis , impositio  manus  , sal , oleum  catechumenorum  , saliva  , unctio 
chrismatis  , linteolum  album  , candela  accensa  . Sed  quoniam  haereti- 
ci derident  praecipue  abrenunciationem  satanae,  exorcismos,  exsufflatio- 
nes , et  salivam  , de  his  paullo  fusius  pertractabimus  postquam  contracta 
oratione  nonnihil  dixerimus  de  reliquis  sacris  ritibus  . 

I.  itaque  disserendum  est  de  susceptoribus  parvulorum  quoniam  e- 
ligi  solent  antequam  catechumeni  ad  sacrum  fontem  accedant.  Hi  appel- 
lari quoque  solent  sponsores  , compatres  , et  patrini  , propterea  quod 
illorum  paries  sunt  pueros  quos  e sacro  fonte  levant,  suscepti  baptismatis 
fideique  in  illo  professae  sedulo  admonere,  ac  primis  catholicae  fidei  ru- 
dimentis et  christianis  moribus  informare  ; praesertim  si  iidem  pueri  in- 
ter infideles  vel  haereticos  versentur  , aut  etiam  si  priventur  propriis  pa- 
rentibus . Sed  ubi  nutriuntur  inter  catholicos  christianos  , satis  possunt 
ab  hac  cura  excusari  patrini , praesumendo  quod  a suis  parentibus  di- 
ligenter instruantur  , inquit  S.  Thomas  3.  p.  q.  67.  art.  8.  Consue- 
tudinem eligendi  patrinos  ab  Apostolis  descendere  patet  tum  ex  auctore  li- 
bri de  eccl.  liierar.  ubi  cap.  7.  illam  acceptam  refert  divinis  nostris 
ducibus  , ut  ab  ipso  appellantur,  nempe  Apostolis,  tum  etiam  ex  quo  an- 
tiquissima illa  sit  ubique  receptissima  , nec  primus  illius  inveniatur  post 
Apostolos  auctor  . Meminerunt  hujusmodi  susceptorum  etiam  Tertullianus 
lib.  de  bapt.  cap.  18.  auctor  qq.  ad  orthodoxos  inter  opera  Justini  q. 
56.  et  S.  P.  Augustinus  mullis  in  locis  ac  praesertim  lib.  1.  de  peccat, 
inerit,  cap.  19.  sub  nomine  gestantium  . Tridentinum  concilium  sess.  il\. 
cap.  2.  definivit , ut  unus  tantum  , sive  vir  , sive  mulier  , juxta  sacro- 
rum canonum  instituta  , vel  ad  summum  unus  , et  una  baptizalum  de 
baptismo  suscipiant . Ratio  autem  hujus  definitionis  est  ne  matrimonii 
impedimenta  multiplicentur  , patrini  enim  contrahunt  cum  baptizato  spi- 
ritualem affluitatem  . 

II.  solet  praeterea  imponi  nomen  baptizato  consuetudine  ab  hebraeis 
derivata  qui  io  circumcisione  nomina  parvulis  imponebant , et  quidem  ra- 
tionabiliter, quoniam  nomine  unus  ab  alio  distinguitur . In  nominis  autem 
impositione  tenenda  est  regula  tradita  a canone  inter  arabicos  3o.  quo 
prohibetur  , ne  fideles  imponant  filiis  suis  nomina  gentilium  , sed  potius 
omnis  natio  Christianorum  suis  nominibus  utatur , nimirum  apostolorum , 
martyrum  , aliorumque  sanctorum  novi  praesertim  Testamenti  , valent  e- 
nirn  illa  ad  tutelam  et  ad  excitamenta  virtutum  ; unde  inquit  Chrysosto- 
mus  hom.  2.  in  Gen.  Nomina  tribuamus  sanctorum  virorum  qui  vir- 
tutibus fulserunt , plurimaque  apud  Deum  gratia  valuerunt  . 

III.  diabolus  mysterium  crucis  refugit  quam  maxime  et  horret . Hinc 
minister  baptismi  ut  parvulum  a doemonis  liberet  potestate  , pluries  illum 

. crucis  signo  communit  . Est  et  alia  causa  cur  signo  crucis  parvulus  mu- 
niatur , ne  videlicet  Christi  nomen  et  evangelium  erubescat  , unde  in 
fronte  potissimum  tamquam  in  sede  pudoris  signum  illud  imprimitur. 
Meminerunt  sacri  hujus  ritus  Patres  omDes  , sed  Basilius  praesertim  in  lib. 

de  Spiritu  sancto  cap.  27.  et  S.  P.  Augustinus  in  lib.  de  catech.  rud. 
cap.  20. 

IV.  alia  caeremonia  est  manus  impositio  de  qua  haec  habet  S.  P.  Au- 
gustinus lib.  2 de  peccat,  merit.  et  remis.  cap.  26.  ISam  et  catechume- 
nos secundum  quemdam  modum  suum  per  signum  Christi  et  orationem 
manus  impositionis  puto  sanctificari . Ubi  phrasis  illa  notanda  est , se- 
cundum quemdam  modum , non  enim  signum  crucis  aut  manus  impo- 
sitio gratiam  producit  ut  sacramentum  ex  opere  operato  . 

V.  subsequitur  deinde  ritus  salis  qui  in  os  baptizandorum  ingeri- 
tur , ut  nos  esse  sal  terrae  , idest  Dei  sapientiam,  noscamus,  inquit  Hu- 
go  Victorinus  lib.  1.  de  sacram,  cap.  18.  Hujus  sacrae  caeremoniae  me- 
moria est  antiquissima  , synodus  namque  carthaginensis  celebrata  anno  397. 
can.  5.  inquit : Placuit  , ut  etiam  per  solemnissimos  paschales  dies  sa- 
cramentum catechumenis  non  detur , nisi  solitum  sal  . Etiam  Ambrosius 
lib.  10.  in  Lucam,  S.  P.  Augustinus  lib.  1.  confes.  cap.  11.  Isidorus  lib. 
2.  de  offic.  cap.  20.  Ivo  carnotensis  in  serm.  de  sacr.  neophyt.  Amalarius 
Fortunatus  , Walafridus  , Strabo  , et  Ordo  romanus  hunc  sacrum  ritum 
commemorant . JNon  adhibent  eam  caeremoniam  in  baptismate  graeci  . Sed 
notum  jam  est  sacros  ritus  pro  locorum  et  temporum  circumstantiis  pos- 
se mutari  . 

VI.  ut  baptizandus  sciat  se  quasi  athletam  Christi  luctam  hujus  se- 
culi  ingressurum,  oleo  catechumenorum  in  pectore  et  inter  scapulas  lini- 
ri solet  a sacerdote  antequam  aqua  baptismatis  abluatur . Commemorant 
hanc  caeremoniam  Isidorus  , Magnus  senonensis  , auctor  constitutionum  apo- 
stoficarum  , Cyrillus  hierosol.  catech.  mystag.  11.  Chrysostomus  hom.  6.  in 
ep.  ad  Colos.  Ambrosius  lib.  1.  de  sacram,  et  Augustinus  qui  tract. 
44*  in  Joan.  inquit : Inunctus  est , nondum  totus  . 

VII.  est  et  alia  unctio  quae  a sacerdote  fit  catechumeno  ab  illa 
quam  mox  descripsimus  diversa  , illa  enim  ante,  haec  autem  fit  post  ba- 
ptismum, illa  oleo  catechumenorum,  haec  sacro  chrismate  perficitur  . So- 
lebant olim  soli  episcopi  administrare  baptismum,  quo  absoluto  sacramen- 
tum conferebant  confirmationis  per  sacrum  chrisma  . Sed  cum  multipli- 
catis fidelibus  munus  conferendi  baptismum  etiam  presbyteris  fuerit  de- 
mandatum qui  tamen  confirmationem  administrare  non  possunt  , ut  inte- 
gri servarentur  antiqui  ritus  invaluit  consuetudo  ut  sacerdos  collato  ba- 
ptismate sacro  chrismate  liniat  verticem  baptizati  , et  haec  caeremonia  lon- 
ge distat  a sacramento  confirmationis  . Hinc  Innocentius  I.  in  ep.  ad  De- 
centium cap.  3.  Presbyteri  seu  extra  episcopum , sive  praesente  episco- 
po baptizent , chrismate  baptizatos  ungere  licet  , sed  quod  ab  episcopo 
fuerit  consecratum  , non  tamen  frontem  ex  eodem  oleo  signare  , quod 
solis  debetur  episcopis  cum  tradunt  Spiritum  paraclitum  . Omnes  fer- 
me  Patres  hujus  sacri  ritus  mentionem  faciunt.  Ivo  autem  carnotensis  hanc 
reddit  ejusmodi  unctionis  caussam  , Ut  caritas  quae  per  Spiritum  sanctum 
datur , semper  abundet  in  corde , secundum  verbum  illud  EccL  cap.  9. 
Oleum  de  capite  tuo  non  defeiet . 

VIII.  solebant  antiquitus  neophyti  post  acceptum  baptisma  incedere 
vestimentis  albis  vel  ad  innocentiam  vel  ad  animi  candorem  commonstran- 
dum. Obsolevit  jam  haec  consuetudo,  et  loco  vestis  albae  imponitur  ba- 
ptizato linteolum  candidum.  Atque  hoc  sensu  inquit  Ambrosius  lib.  de 
mysler.  cap.  7.  Accepisti  post  haec  vestimenta  candida , ut  esset  indicium 
quod  exueris  involucrum  peccatorum.  Loquentur  de  hoc  sacro  ritu  innu- 
meri veteres  scriptores  ecclesiastici . 

IX.  ad  ultimum  datur  cereus  ardens  in  manu  baptizati , quatenus 
implere  doceatur  illud  evangelii  , sic  luceat  lux  vestra  coram  homini- 
bus ctc.  Scribit  Ivo  carnotensis  serm.  de  sacram,  neophyt.  Commemorat 
candelam  accensam  etiam  Fortunatus  carm.  5.  et  alii  quos  vide  apud  Vi- 
cecomitem.  lib.  5.  His  ad  hunc  modum  breviter  delibatis  tempus  nunc 
est  ut  a protestandum  dicteriis  et  calumniis  polemico  more  vindicemus 
reliquos  6olemuis  baptismi  sacros  ritus  ; unde  sit 

CONCLUSIO 

Abrenunciatio  satanae  , exorcismi  , exsufflationes , et  saliva , prout 

a sacerdote  adhibentur  in  solemnis  baptismi  administratione 
immerito  damnantur  ab  heterodoxis. 

Prob.  prima  conci,  pars.  Immerito  prorsus  rejicerent  prolestanles  sa- 
crum ritum  de  abmiunciatione  satanae  si  ritus  idem  in  usu  fuisset  apud 
christianos  vel  a primis  Ecclesiae  seculis  , quod  enim  ab  initio  viguit  in 
Ecclesia  illud  vel  a Christo  vel  ab  Apostolis  fuit  institutum  ; atqui  ab- 
renunciatio satanae  in  solemui  baptismo  viguit  in  Ecclesia  a primis  tem- 
poribus. Et  sane  Tertullianus  lib.  de  coroua  milit.  cap.  3.  Aquam  , in- 
quit, adituri,  ibidem , sed  aliquanto  / rius  in  Ecclesia  sub  antistitis  ma- 
nu contestamur  nos  renuntiare  diabolo , et  pompae , et  angelis  ejus.  Cy- 
prianus in  ep.  4*  at^  Rogatian.  scribit  : Saeculo  renuntiaveramus  cum  ba- 
ptizati  sumus.  Ephreui  syrus  tractatum  ex  professo  edidit  de  abren  uncia  - 
lione  quae  fit  in  susceptione  baptismi,  deque  illa  loquitur  tamquam  de  re 
in  Ecclesia  antiquissima.  Basilius  in  lib.  de  Spiritu  S.  cap.  27  ait  ; Re- 
liqua item  quae  fiunt  in  baptismo  , veluti  renuntiare  diabolo , ex  qua 
Scriptura  habemus  ? Vult  enim  hanc  aliasque  caeremonias  ab  arcana  tra- 
ditione derivare.  Cyrillus  hierosol.  catech.  1.  mystag.  demonstrat,  nos  in  ba- 
ptismo renuntiasse  omnibus  peccatis,  ex  quo  renuntiaverimus  satanae.  Am- 
brosius lib.  11.  de  myster.  Ingressus  es,  ait,  regenerationis  sacrarium  , 
repete  quid  interrogatus  sis.  Renuntiasti  diabolo  et  operibus  ejus  , mun- 
do et  luxuriae  ejus  ac  voluptatibus . Chrysostomus  liom.  ai.  ad  po- 
pulum autioch.  docet  quod  haec  vox  abrenuntio  , confederatio  cum  Do- 
mino est.  Nihil  hac  voce  tutius , si  ipsam  per  opera  exhibeamus.  Hiero- 
nymus ep.  «,7.  ad  Demetriadem  inquit:  Nunc  autem , quia  seculum  re- 
liquisti, et  secundo  post  baptismum  gradu  inisti  pactum  cum  adversa- 
rio tuo,  dicens  ei,  renuncio  tibi , diabole,  et  seculo  tuo,  et  pompae  tuae. 

et  operibus  tuis  : serva  foedus  quod  pepigisti.  S.  P.  Augustinus  memi- 
nit hujus  sacri  nlus  in  ep.  aci  Si.xtum,in  ep.  ad  ‘Vitalem,  enarr.  in  psal. 
80.  Kl  in  lib  i.  de  peccat,  rncrit.  et  remis.  cap.  34-  abrcnunciationem  sa- 
tanae assumit  tamquam  medium  ad  demonstrandum  in  parvulis  originale 
peccatum,  atque  concludit;  Quomodo  ergo  dicturus  erat  eum  renuntiare 
diabolo , cujus  in  eo  nihil  esset  ? Et  in  lib.  de  pec.  orig.  cap.  4o.  addit : 
Exorcizatur  in  eis , et  exujjlatur  potestas  contraria  ; cui  etiam  verbis  eo- 
rum a quibus  portantur , sese  renuntiare  respondent - Innumera  alia  vetu- 
stissima monumenta  silentio  praetereo  quum  haec  satis  superque  demon- 
strent sacram  hanc  caeremoniam  ab  Apostolis  fuisse  institutam,  atque  adeo 
nonnisi  per  summum  nefis  illam  rejici  et  exeerari  ab  heterodoxis. 

• • Proh,  eodem  modo  secunda  simul  ac  tertia  pars  conci.  De  exorci- 
smo et  exsufflatione  • in  solemnis  baptismi  administratione  adhiberi  solitis 
tamquam  de  antiqua  in  Ecclesia  caeremonia  loquitur  'Cyprianus  in  ep. 
76.  et  Gyrillus  hierosol.  catech.  1.  mystag.  et  Ambrosius  lib.  1.  de  sa- 
cram. Optatus  autem  milevitanus  ex  hac.  caeremonia  demonstrat  originalis 
peccati  existentiam  in  lib.  4*  n«  6.  dicens  : Neminem  fugit  , quod  omnis 
homo  qui  nascitur  , quamvis  de  parentibus  christianis  nascatur  , sine 
spiritu  immundo  esse  non  possit  , quem  necesse  sit  ante  salutare  lava- 
crum ab  homine  excludi  et  separari  . Hoc  exorcismus  operatur  , per 
quem  spiritus  immundus  depellitur  , et  in  loca  deserta  fugatur  . Hoc 
eodem  argumento  utitur  etiarn  S.  P.  Augustinus  pro  originali  peccato  de- 
monstrando adversus  pelagianos , unde  in  1.  cont.  Julian.  cap.  4*  inquit  P 
Si  verum  est  quod  audivimus  te  infantulum  baplizalurn  , etiam  tu 
quamvis  a tuis  propriis  peccatis  innocens  : tamen  quia  ex  Adam  car- 
nali ter  natus  , contagium  mortis  antiquae  prima  nativitate  traxisti  , et 
in  iniquitate  conceptus  es  , profecto  cxorcizalus  et  exsufjlatus  es  , ut  a 
potestate  erutus  tenebrarum  transferreris  in  regnum  Christi . Eadem 
repetit  in  lib.  op.  imp.  r.  in  ep.  ad  Sixtum  , et  lib.  de  pcc.  orig. 
cap.  4°.  Consonat  his  S.  Coelcstinus  Rom.  Pont,  in  ep.  ad  episc.  Gall. 
cap.  1 2.  in  haec  verba  : Illud  quod  circa  baptizandos  in  universo  mun- 
do sancta  Ecclesia  uniformiter  agit  , non  otioso  contemplemur  intuitu  , 
cum  sivq  parvuli  sive  juvenes  ad  regenerationis  veniunt  sacramentum  , 
non  prius  fontem  vitae  adeunt  , quam  exorcismis  et  exsufflationibus 
clericorum  spiritus  ab  cis  immundus  abigatur  . Allatis  hactenus  antiqui- 
tatis testibus  accedunt  ritualia  omnia  vetera  et  recentiora  sive  graeea 
sive  latina  quae  formam  praescribunt  exorcismorum  et  exsufflationum  . 

Prob.  quarta  conci,  pars.  Etiam  salivae  mentionem  faciunt  tamquam 
sacri  ritus  solemnis  baptismi  veteres  latini  Patres  , nam  caeremonia  isthaec 
non  adhibetur  in  ecclesia  graeea  . Ambrosius  ergo  in  lib.  de  myster.  cap. 

1.  inquit  : Aperite  igitur  aures  , et  bonum  odorem  vitae  aeternae  inha- 
latum vobis  munere  sacramentorum  carpite  : quod  vobis  significavimus , 
cum  apertionis  celebrantes  my  sterium  diceremus  epheta  , quod  est  a- 
daperire  : ut  venturus  unusquisque  ad  gratiam  , quid  interrogaretur  co- 
gnosceret , quid  responderet  meminisse  deberet  . Hoc  mysterium  cele- 
Tom.  VII.  Marcellius  Theol . 14 

b ravit  Christus  , in  evangelio  sicut  legimus  , cum  mulum  curaret  et 
surdum  . Repetit  idem  io  lib.  i.  de  sacram,  cap.  i.  S.  P.  Augusti» 
nus  tract.  44.  in  Joan.  et  ipse  miraculum  a Christo  patratum  quan- 
do saliva  sua  caecum  a nativitate  illuminavit,  typum  esse  affirmat  nostrae 
hujus  caeremoniae  de  inunctione  salivae.  Loquitur  de  hoc  sacro  ritu  e- 
tiam  Rabanus  Maurus  ex  quo  sumptum  est  caput  postea  , dist.  4*  de  con- 
secratione . Atque  pauca  haec  de  sacramento  baptismi  disseruisse  suffi- 
ciat . Qui  plura  desiderat  adeat  Bellarminum  , Juvenin  , Brouneum  , Ber- 
tium  , Tournelyum  , Estium  , Sylvium  , aliosque  praeclaros  tractatores  , 
institutum  enim  nostrum  est  facem  tyronibus  praebere  ut  primis  veluti 
principiis  imbuti  reliqua  scitu  digna  ac  necessaria  ex  uberioribus  fonti- 
bus valeant  haurire.  Objectamenta  nonnulla  quae  ab  lieterodoxis  contra 
hactenus  statuta  afferri  solent  soluta  vide  postremo  cap.  libri  superio- 
ris , sunt  enim  ut  plurimum  calumniae  atque  dicteria  adversus  catholi- 
cos . Nos  interim  illis  spretis  gressum  facimus  ad  pertractandum  de  ait  ero 
noyae  legis  sacramento  nempe  de  confirmatione  . 


Finis  libri  XXXV. 

INSTITUTIONUM  THEOLOGICARUM 


LIBER  XXXVI. 

IN  QUO  DISSERITUR  DE  SACRAMENTO 
CONFIRMATIONIS . 

— i I 


Veius  Ecclesiae  consueludo  scmpcr  fuit  nt  post  baptismum  conferatur  Gdell  sacramentum 
confirmationis  ad  robur  illi  invictumquc  animum  in  profitenda  fide  praestandum : unde  recta  me- 
thodus postulat  ut  postquam  de  sacramento  baptismi  pertractavimus , nunc  gressum  faciamus  ad 
breviter  disserendum  de  sacramento  conGrmalionis . 

CAPUT  I. 


De  definitione  ac  variis  nominibus  confirmationis  , tum  de  iis  qui 
circa  hoc  sacramentum  errarunt , ac  denique  an  ex  Scripturis 
probari  possit  confirmationem  esse  sacramentum  novae  legis. 


heologi  eonfirmaiionem  definire  solent  his  aut  consimilibus  verbis  : 
Sacramentum  novae  legis , quo  baptizatis  confertur  Spiritus  sanctus 
ad  fidem  constanter  tenendam  , eamque  frmiter  propugnandam  . Dicitur 
sacramentum  novae  legis  ad  exprimendum  genus , quum  per  hoc  cum  re- 
liquis sacramentis  a Christo  Domino  institutis  conveniat.  Additur,  quo 
baptizatis  confertur  elc.  ut  detur  intelligi , conferri  non  posse  sacramen- 
tum istud  nisi  iis  qui  renati  jam  baptismate  fuerint.  Reliqua  autem 
quae  in  definitione  sequuntur  significant  hujus  sacramenti  ab  aliis  diffe- 
rentiam , variosque  ejusdem  sacramenti  effectus. 

Apud  antiquos  recentioresque  scriptores  ecclesiasticos  multis  va- 
riisque nominibus  insignitum  invenitur  hoc  sacramentum  . Multi  intuen- 
tes  hujus  sacramenti  materiam  illud  appellarunt,  manuum  impositionemf 
sacramentum  chrismatis  , chrisma  sanctum  , chrisma  supercoeleste  , 
et  salutis  , chrisma  spiritualis  unguenti  , oleum  Christi  , oleum  divi- 
num elc.  Alii  respicientes  ad  illius  sacramenti  characterem  appellant  con- 
firmationem , sigillum  , signaculum  dominicum , signaculum  spirituale  , 
signaculum  vitae  aeternae'.  Ratione  denique  effectuum  dicitur  perfe- 
ctio , consummatio , sacramentum  plenitudinis  gratiae , ac  denique  con- 
firmatio . Hoc  postremum  nomen  antiquius  est,  et  nunc  magis  tritum  pe- 
nes catholicos  ad  significandum  secundum  novae  legis  sacramentum  . Ex 
iis  autem  quae  in  subsequentibus  trademus  apparebit  quam  bene  ex 

traditione  constet  recensita  hactenus  nomina  sacramehto  confirmaliouis  con- 
venire . , 

Qni  huic  sacramento  apertum  bellum  intentarunt  proculdubio  fue- 
runtr lutherani  : et  calvinistae  . Lutherus  enim  habet  quidem  confirma- 
tionem pro  ritu  quodam  ecclesiastico  , sed  miratur  quomodo  in  catholi- 
corum mentem  venerit  habere  caeremoniam  illam  , manuum  videlicet  im- 
positionem , pro  sacramento . Fidus  autem  Luthcri  discipulus  Philippus 
Melanclhon  confundit  veterum  confirmationem  cum  catechesi  , atque  ea- 
dem est  Ivemnicii  opinatio.  Calvinus  in  an.  conc.  trid.  sess.  7.  ap- 
pellat confirmationem  non  solum  otiosam  caeremoniam  , sed  ritum  exitia- 
lem a daemonibus  adin ventum . Ibidem  et  in  lib.  4*  instit.  cap.  19. 
innumera  congerit  adversus  catholicos  putida  mendacia  et  calumnias . 
Marcus  Antonius  de  Dominis  lib.  5.  de  repub.  eccl.  cap.  5.  cum  suis 
antesignanis  confirmationem  e censu  sacramentorum  expungit,  addilque 
non  esse  illam  apud  veteres  a sacramento  baptismi  distinctam  . Hoc  idem 
arbitratur  Joauncs  Dallaeus  .calvinistarum  doctissimus  in  libro  ex  profes- 
so ad  hoc  exarato . Hic  ut  a Calvini  sectatoribus  odiosum  novatorum 
nomen  removeat  magnam  impendit  operam  ad  demonstrandum  et  no- 
vatianos  et  waldenscs  et  albigenses  et  wielefliias  et  hussitas  confirma- 
tionem pro  sacramento  minime  agnovisse.  In  quo  Dallaeus  nonnul- 
los habet  consentientes  catholicos . scriptores  , nempe  quoad  waldenses  Ae- 
neam Sylvium  in  lib.  de  orig.  bohemorum  , Guilehnum  Beyer  , Bellar- 
minum,  Estium  agentes  de  hoc  sacramento:  quoad  wicleffitas  praeter  Bel- 
larminum  ei  Estium  etiam  Basiliuin  Poucium . Suaresius  arbitratus  est 
ruthenes  quoque  hoc  sacramentum  negavisse  . 

Ver  uin  si  bene  res  perpendatur,  longe  probabilior  est  illorum  opinio 
qni  recensitos  haereticos  ab  eo  errore  vindicant.  Et  quantum  ad  nova- 
t ia  nos  spectat  , ait  quidem  Theodoretus  lib.  3.  heret.  fabul  . Novatiani  , 
iis  qui  ab  ipsis  tinguntur  , sacrum  chrisma  non  praebent  : quocirca 
eos  dium  qui  cx  hac  haeresi  corpori  Ecclesiae  conjunguntur  , benedi- 
cti Patres  ungi  jusserunt  . Sed  quum  nec  Pacianus  uec  Philastrius  vel 
Epiphan  ius  aut  Augustinus  , quorum  primus  ex  professo  novatianos  im- 
pugnavit , alii  vero  accuratissime  de  haeresibus  scripserunt , hunc  errorem 
iisdem  novatianis  attribuant  , non  alio  sensu  Theodoreti  verba  iuteiligi 
possunt  nisi  quod  novatiaui  magistrum  suum  imitantes  , qui  post  Bap- 
tismum confirmationem  , ct  reliqua  quae  juxta  ecclesiasticam  regulam 
percipi  debent  neglexit , confirmationem  non  negarunt  quidem  , sed  nou 
curarunt  , atque  hac  de  caussa  Theodoretus  inquit,  ex  hac  haeresi  ad  Ec- 
clesiam redeuntes  benedicti  Patres  ungi  jusserunt . Quoad  waldenses  , te- 
stes sunt  Petrus  cistercieusis.  iu  sua  liist.  albigensium  , et  Alanus  lib.  2. 
conquestos  illos  fuisse  de,  nonnullis  in  orat,  ad  Uladislanm  Hungariae  re- 
gem, a quibus  per  calumniam  accusati  fuerant,  quod  circa  numerum  sa- 
cramentorum erraverint  ; adduntque  fidei  confessionem  in  qua  profiten- 
tur septem  esse  iti  Christi  Ecclesia  sacramenta  . Nec  obstat  Reyneri  au- 
ctoritas qui  lib.  3.  de  sacram,  confinn.  cap.  17.  affirmare  videtur  re- 


Digitized  by  Google 


109; 

probasse  waldenses  sacramentum  confirmationis  , nam  mirabantur  illi  hae- 
retici ejusmodi  sacramentum  a solis  episcopis  in  Ecclesia  conferri  , atque 
hoc  dumtaxat  in  waldensibus  improbat  Reyuerus  . De  hoc  argumento  fu- 
se pertractat  Witassii  continuator.  Eliam  wiclefitas  nonnisi  circa  mini- 
strum confirmationis  errasse  arbitramur,  nam  synodus  constantiensis  quae 
sess,  8.  omnes  horum  haereticorum  recenset  errores,  non  circa  sub- 
stantiam , sed  circa  ministrum  confirmationis  illos  reprehendit . Rutheni, 
testibus  Poncio  ac  Beyero  , caruerunt  aliquandiu  confirmatione  , quoniam 
oleum  infirmorum,  non  balsamum  in  illa  adhibebant  , unde  consequitur 
non  denegasse  illos  hujus  sacramenti  existeniiam  . De  hussitis  non  lo- 
quor , hi  enim  in  omnibus  Wiclefi  errores  sectati  sunt.  Quare  nec  illi 
nec  isti  circa  hoc  sacramentum  errarunt  nisi  relate  ad  ministrum  . Utut 
autetfi  sit,  si  Joannes  Dallaeus  mavult  enumeratos  omnes  haereticos  con- 
firmationis sacramentum  inficiatos  fuisse  , per  me  quidem  liceat . Videat 
interim  ipse  in  quibus  antesignanis  glorietnr  , nempe  in  hominibus  bis  et 
tertio  ab.  Ecclesia  catholica  damnatis  et  profligatis.  Ilis  hoc  modo  de- 
libatis sit-. 

CONCLUSIO 

Ex  sacris  litteris  aperte  demonstratur  confirmationem  esse 
sacramentum  novae  legis  . 

Prob.  i.  ex  cap.  8.  Act.  Ap.  v.  i4-  i5.  et  sequentibus  ubi 
haec  occurrunt  : Cum  audissent  Apostoli  qui  erant  Jerosolymis  , quod 
recepisset  Samaria  verbum  Dei  , miserunt  ad  eos  Petrum  et  Jo annem  : 
qui  cum  venissent  oraverunt  pro  ipsis  ut  acciperent  Spiritum  sanctum : 
nondum  enim  in  quemquam  illorum  venerat  , sed  baptizati  tantum  erant 
in  nomine  Domini  Jesu  . Tunc  imponebant  manus  super  eos,  et  accipie- 
bant Spiritum  sanctum . Et  cap.  ig.  v.  5.  ct  6.  legitur:  Ilis  auditis,  bapli- 
zali  sunt  in  nomine  Domini  Jesu  . Et  cum  imposuisset  illis  manus  Pau- 
lus , venit  Spiritus  sanctus  super  eos  , et  loquebantur  linguis  , ct  pro- 
phetabant . Quibus  positis  sic  argumentum  conficitur  . Ad  rationem  veri 
sacramenti  requiruntur  tria  , diviua  nempe  institutio  , signum  sensibile  , 
et  gratiae  sanctificantis  productio  . Ilaec  tria  concurrunt  in  confirmatione 
ut  ex  allatis  sententiis  apparet . Et  primo  quidem  habetur  divitia  institu- 
tio , quum  coufirmalionem  contulerint  Apostoli  fidelibus  : nihil  autem  fa- 
ciebant Apostoli  quod  a Christo  non  accepissent , juxta  illud  Tertulliani 
de  praescr.  cap.  n.  Ecclesia  ab  Apostolis  , Apostoli  a Christo  , Chri- 
stus a Deo  accepit.  2.  Habetur  etiam  signum  sensibile.  Apostoli  nam- 
que in  confirmandis  fidelibus  orabant  , et  manum  imponebant.  3.  Habe- 
tur denique  gratia  sanctificans  , quoniam  fideles  per  manuum  impositio- 
nem accipiebant  Spiritum  sanctum  . Hinc  confirmatio  est  verum  novae  le- 
gis sacramentum  . 

Prob.  2.  ex  ep.  ad  Hebr.  cap.  6.  v.  1.  et  2.  ubi  ita  scribit  Apo- 
stolus : Quapropter  intermittentes  inchoationis  Christi  sermonem  , ad  per - 

fertiora  feramur  , non  rursum  jacentes  fundamentum  poenitentiae  ab  o- 
peribus  mortuis  , et  fidei  ad  Deum  , baptismatum,  doctrinae , impositionis 
quoque  manuum  . Fer  manuum  impositionem  venire  hic  sacramentum  con- 
firmationis aperte  testantur  Chrysostomus,  Augustinus  , Theodoretus  , Ale- 
xander , Sedulius  , Eulogius  , Theophilactus  , Ambrosiaster  , Anselmus  , 
aliique  Patres  quorum  testimonia  capite  sequenti  recitabimus  . Quare  au- 
diendi non  sunt  recentiores  haeretici  id  praefracte  negantes  . 

Prob.  3.  ex  ejusdem  Pauli  ep.  ad  Epii.  cap.  i.  v.  i3.  et  n.  ad 
Cor.  cap.  i.  v.  21.  Priori  enim  loco  haec  leguntur  : In  quo  , et  cre- 
dentes signati  estis  Spiritu  promissionis  sancto  . In  altero  vero  inquit : 
Qui  confirmat  nos  vobiscum  in  Christo  , et  qui  unxit  nos  Deus  . Qui 
et  signavit  nos  , et  dedit  pignus  spiritus  in  cordibus  nostris  . Laudatis 
in  locis  loquitur  Apostolus  disertissime  de  signo  aliquo  quod  imprimit  in 
anima  characterem  , ut  fuse  probavimus  lib.  35.  cap.  7.  Ast  signum 
quod  imprimit  in  anima  characterem  proculdubio  est  sacramentum  , Non 
loquitur  Apostolus  de  aliis  sacramentis  imprimentibus  characterem  , ut  ex 
contextu  apparet  , loquitur  ergo  de  coufirmatione  , eamque  sacramentum 
esse  significat . 

Calvini  et  Dallaei  cavillationes  dissolvuntur  . 

Obj.  1.  Ad  veram  sacramenti  rationem  requiritur  I.  collatio  gratiae 
sanctificantis  , sed  manuum  impositio  adhibita  ab  Apostolis  non  confere- 
bat gratiam  sanctificantem  , nam  Spiritus  sanctus  , de  quo  laudata  in  fun- 
damentis testimonia  , loquuntur  de  Spiritus  sancti  descensu  non  ad  san- 
ctificandas animas,  sed  ad  elargienda  fidelibus  dona  gratis  data  . II.  neces- 
saria quoque  est  ad  constitutionem  sacramenti  formae  praescriptio.  Ast 
nulla  in  citatis  testimoniis  forma  designatur  . III.  si  confirmatio  catholico- 
rum verum  esset  sacramentum  , Christus  alicubi  in  sanctis  paginis  debuis- 
set illam  promittere  ac  praecipere  ut  legitur  factum  circa  alia  sacramen- 
ta . At  tibinam  in  toto  novo  Testamento  praecipitur  vel  promittitur  a 
Christo  confirmatio  ? IV.  nec  reponere  juvat  in  Scripturis  attribui  confir- 
mationi nonnullos  supernaturales  effectus  , nam  ejusmodi  effectus  adseribi 
potius  debent  sacramento  baptismi  . V.  denique  sicuti  flatus  quo  disci- 
pulos suos  Christus  afflavit  non  est  sacramentum  quamvis  fuerit  sensibi- 
le signum  conferens  Spiritum  sanctum,  ita  manuum  impositio  adhibita  ab 
Apostolis  ad  elargiendum  Spiritum  sanctum  dici  non  potest  sacrameutum  . 
Ita  argumentantur  Calvinus  et  Kcmnicius  . 

Resp.  ad  1.  Duplex  erat  manuum  impositionis  effectus  tempore  Apo- 
stolorum , unus  temporalis  ac  sensibilis  , ut  cum  Augustino  nostro  lo- 
quar lib.  3.  de  bapt.  cap.  16.  consistens  in  donis  gratis  datis  , miracu- 
lorum videlicet , linguarum  etc.  datis  ad  commendationem  rudis  fidei  ac 
Ecclesiae  primordia  dilatanda  , alter  permanens  et  invisibilis  consistens  in 
gratia  sanctificante  . Effectus  ille  prior  jam  desiit  postquam  Ecclesia  suffi- 
cienter dilatata  est . Alter  vero  adhuc  perseverat . Nec  mirum  , ille  eoim 

secundarius  , hic  autem  primarius  sacramenti  effectus  erat . Manuum  au- 
tem impositionem  factam  per  Apostolos  contulisse  etiam  sanctificantem  gra- 
tiam patet  ex  Act.  Ap.  cap.  ii.  v.  i5.  ubi  sic  inquit  Petrus  : Cum  au- 
tem caepissem  loqui y cecidit  Spiritus  sanctus  super  eos  , sicut  et  in  nos 
in  initio  . Eamdem  ergo  per  manuum  impositionem  conferebant  Apostoli 
gratiam  quam  ipsi  in  initio  receperunt . Ipsi  autem  ab  initio  praeter  do- 
na gratis  data  acceperunt  quoque  gratiam  sanctificantem  per  quam  con- 
firmati in  fide  ac  corroborati  fuerunt  juxta  praecedentem  Christi  pro- 
missionem , neque  enim  per  sola  dona  gratis  data  poterant  in  fide  confir- 
mari , quum  haec  communia  esse  possint  etiam  hominibus  improbis  . 

Ad  a.  In  Scripturis  non  expresse  quidem  , sed  implicite  utique  desi- 
gnatur forma  confirmationis  , constat  namque  ex  recitatis  superius  testimo- 
niis Apostolos  quum  manus  imponerent,  per  orationem  invocasse  Spiri- 
tum sanctum.  Sed  de  hoc  agemus  ubi  de  forma  confirmationis. 

Ad  3.  neg.  min.  Mandatum  enim  et  promissio  hujus  sacramenti 
continetur  non  obscure  Joan.  cap.  14.  Lucae  ultimo,  et  Act.  i.  Deinde 
quum  aperte  constet  eo  ritu  usos  fuisse  Apostolos  ad  conferendum  Spi- 
ritum sanctum  , nefas  est  suspicari  eam  adhibuisse  sacram  caeremoniam 
absque  promissione  et  mandato  Christi  Domini . 

Ad  4.  Si  ex  quo  confirmatio  olim  statim  post  baptismum  confereba- 
tur inferendum  est  confirmationis  effectum  tribuendum  esse  baptismo  , 
sequeretur  etiam  effectura  eucharistiae  eidem  baptismo  esse  adseribendum, 
ac  proinde  nec  eucharistiam  esse  sacramentum  , quoniam  antiquitus  eu- 
charistia quoque  conferebatur  statiin  post  susceptum  baptismum  . Itaque 
confirmationem  in  prioribus  Ecclesiae  seculis  coilalam  fuisse  post  bapti- 
smum res  est  quae  ad  disciplinam  spectat , atque  adeo  quae  mutationi 
obnoxia  est . Imo  nec  in  illis  seculis  semper  confirmatio  baptismati  con- 
jungebatur , seorsim  quippe  tribuebatur  clinicis  , navigaturis  , atque  illis 
qui  a presbyteris  vel  diaconis  acceperant  baptismum  . Ex  quo  ergo  ca- 
techumeni passim  confirmarentur  statim  post  baptismum  , non  sunt  teme- 
re confundendi  confirmationis  effectus  cum  effectibus  baptismatis  . 

Ad  5.  Illud  modo  tamquam  certum  supponendum  est , sacramentum 
scilicet  ritum  esse  constantem  atque  perpetuum . Ex  hoc  autem  princi- 
pio sua  sponte  fluit  discrimen  inter  flatum  a Christo  usurpatum  , et  con- 
firmationem . Flatus  ille  nec  ab  Apostolis  nec  ab  eorum  successoribus 
umquam  observatus  est , unde  intelligimus  non  esse  sacramentum . E con- 
tra et  Apostoli  et  successores  eorum  adhibuerunt  ad  conferendam  gra- 
tiam manuum  impositionem  , ex  quo  colligimus  hanc  esse  vere  et  pro- 
prie sacramentum  . 

Obj.  a.  Spiritus  sanctus  quem  conferebant  Apostoli  per  manuum  im- 
positionem consistebat  revera  in  donis  gratis  datis  , non  in  gratia  san- 
ctificante . Quod  probant  I.  ex  quo  in  Act.  Ap.  legitur  samaritanos 
quibus  Petrus  et  Joannes  manus  imposuerunt  accepisse  jam  gratiam 
sanctificantem  in  baptismo  sibi  a Philippo  collato  , Spiritus  ergo  sanctus 
quem  acceperunt  per  manuum  impositionem  consistebat  in  donis  gratui- 

iis'.  Ii/  ideo  Petrus  et  Joannes  Samariam  perrexerunt  ad  impertiendum 
Spiritum  sane.tUm  quia  Philippus,  juxta  multos  Patres  , id  praestare  non 
poterat . Ast  Philippus  elargiri  quidem  non  poterat'  dona  gratuita,  gratiam 
vero  ‘ sanctificantem  utique  poterat.  I ! I.  hinc  S.  Joannes  Chiysostomus 
hom.  18.  in  Act.  Ap.  inquit  : Quomodo  Spiritum  sanctum  illi ■ Samari- 
tani a Philippo  haptizati  non  acceperunt  ? Respondet  autem  : Spiritum 
acceperunt  remissionis  , spiritum  autem  signorum  nondum  receperunt  . 
IV,  ubi  nos  legimus  in  Act.  Ap.  cap.  8.  v.  16.  Nondum  enim  (Spiritus) 
in  quemquam  illorum  venerat , in  graeoo  exemplari  occurrit  vox 
quae  significat  irruens , supercadens  , et  quidem  cum  impetu  ac  violentia 
u t' i n prophetis  eveniebat . Sed  Spiritus  sanctus  communicans  se  hominibus 
per  gratiam  sanctificantem  non  irruit , non  supercadit . V.  per  manuum- 
impositionem  illum  conferebant  Apostoli  spiritum  quem  Sirnon  magus 
pecuniis  comparare  sibi  volebat  . At  spiritus  quem  concupierat  Sirnon  erat 
Spiritus  sanctus  non  per  modum  gratiae  sanctificantis  , sed  per  modum 
gratuitorum  donorum  , cupiebat  enim  , ut  observant  sandi  Patres,  virtu- 
tem miraculorum,  donum  linguarum.  : ■>  • ••-.>.•*. 

Resp.  neg.  ant.  atque  ad  r.  Samaritani  acceperant  a Philippo  gra- 
tiam sanctificantem  propriam  sacramenti  baptismatis  , non  gratiam  sancti-? 
licantem  propriam  confirmationis.  Gratia  baptismi  proprie  consistit- in  re- 
missione peccatorum  , gratia  autem  confirmationis  in  robore  ac  fortitudinef 
ad  profitendam  fidem  . Illam,  non  hanc  acceperant  samaritani  a Philippo 
baptizati  . Unius  autem  gratiae  sanctificantis  species  aliam  non  excludit  , 
alioquin  qui  per  poenitentiam  jam  sanctifieatus  accederet  ad  eucharistiam, 
nullam  ab  hac  perciperet  sanctificantem  gratiam  , quod  absurdum  est . 

Ad  2.  Philippus  impertiri  poterat  gratiam  sanctificantem  quae  est 
effectus  baptismi  , non  gratiam  sanctificantem  quae  est  effectus  confirma- 
tionis, nam  minister  confirmationis  est  episcopus,  ut  in  subsequemibus 
demonstrabimus  . Philippus  autem  erat  simplex  diaconus  , ei  ideo  necease 
fuit  ut  Petrus  et  Joannes  vSamariarn  pergerent  ad  elargiendum  Spiri- 
tum sanctum  per  manuum  impositionem  . .... 

Ad  3.  S.  Joannes  Chrysostoinus  negat  quidem  Philippum  dedisse 
Spiritum  signorum  , non  inficiatur  tamen  contulisse  Spiritum  sanctifican- 
tem . Imo  post  allata  in  argumento  verba  , talia  tradit  quae  demonstrant 
Apostolos  una  cum  donis  gratuitis  dedisse  quoque  gratiam  sanctificantem, 
ait  enim  : Philippus  unus  ex  septem  discipulis  erat  , secundus  a Ste- 
phano  , ideo  et  baptizans , Spiritum  sanctum  non  dabat  , neque  enim  fa- 
cultatem habebat , hoc  enim  donum  solorum  apostolorum  erat  ....  Nani 
virtutem  quidem  septem  illi  discipuli  acceperant  faciendi  signa  , non 
autem  dandi  aliis  Spiritum  sanctum  . Igitur  hoc  erat  in  Apostolis  sin- 
gulare . Unde  et  praecipuos  , et  non  alios  videmus  hoc  facere . Quibus 
in  verbis  affirmat  , caussam  cur  Philippus  non  dederit  Spiritum  sanctum 
per  manuum  impositionem  esse,  quoniam  ille  discipulus  erat , non  aposto- 
lus , sic  uti  modo  a praecipuis  , hoc  est  ab  episcopis  , non  a simplicibus 
presbyteris  Spiriius  sanctus  confertur  per  manuum  impositionem  . Ast  tem- 

pore  Chrysostomi  per  manuum  impositionem  conferebatur  Spiritus  snneti- 
ficans  , non  spiritus  signorum  , cessaverant  enim  in  Ecclesia  dona  ilia  gra- 
tuita . Si  autem  quaeras  cur  Clirysoslomus  commemoraverit  spiritum  signo- 
rum , non  autem  Spiritum  sanctificantem  ? responderi  potest , primo  quo- 
niam nemo  tunc  ignorabal  per  confirmationem  conferri  gratiam  sanctifi- 
cantem , secundo  quoniam  sub  nomine  spiritus  signorum  inlelligebat  quo- 
que gratiam  sanctificantem  quam  confirmati  accipiebant  una  cum  donis 
gratuitis , tertio  quoniam  ex  spiritu  signorum  facile  intelligitur  Spiritus  san- 
ctificans , non  vicissim  . 

Ad  4-  respondeo  I.  quod  descensus  Spiritus  sancti  cum  impetu  ac 
violentia  non  excludit  gratiam  sanctificantem  , nam  Act.  cap.  2.  legitur  : 
Factus  est  repente  de  coelo  sonus  , tamquam  advenientis  spiritus  vehe- 
mentis , nempe  ut  interpretatur  Calvinus  , quasi  violento  Jlatu  irruente  , 
et  nihilominus  simul  cum  donis  gratuitis  acceperunt  Apostoli  augmentum 
gratiae  sanctificantis  , singula  videlicet  interiora  Spiritus  sancti  charismata, 
et  spiritum  praesertim  caritatis  , animique  fortitudinem  ad  omnia  propter 
amorem  Dei  nominisque  ejus  gloriain  toleranda  . Vide  Augustinum  tract. 
66.  et  99.  in  Joan.  et  enarr.  3o.  conci.  2.  et  enarr.  1 3 1 . in  psalm.  II. 
Graecum  verbum  »»1™™  significat  supercado  , irruo  , illabor  . Ast  verbum 
illabor  denotat  etiam  suavem  descensum,  ut  patet  ex  Tullio  lib.  1.  de  fi- 
nibus . III.  In  iisdem  Act.  Ap.  cap.  10.  ubi  nos  legimus.  Adhuc  loquen- 
te  Petro  verba  haec  , cecidit  Spiritus  sanctus  , graece  habetur  , w*,?,  r. 
7n:Zfia  r d ayiou  • Hoc  autem  in  loco  verbum  iWanai  significat  etiam  suavem  de- 
scensum , nam  ibidem  v.  4^»  inquit  auctor  , Et  obstupuerunt  ex  circum- 
cisione fideles  ...  quia  et  in  nationes  gratia  Spiritus  sancti  effusa  est . 
Gratiam  autem  effundi  nonne  idem  est  ac  interius  animas  sanctificare  , 
juxta  illud  Apostoli  ad  Rom.  cap.  5.  Caritas  Dei  dijfusa  est  in  cordibus 
nostris  per  Spiritum  sanctum  ?.  , 

Ad  5.  Miror  Joannem  Dallaeum  ad  definiendum  an  Apostoli  per 
manuum  impositionem  conferrent  tantum  dona  gratuita  , an  vero  etiam 
gratiam  sanctificantem  , recursum  habere  ad  judicium  Simonis  magi  perdi- 
tissimi viri  . Inanem  ergo  cavillationem  solvo  verbis  magni  Augustini  qui 
enarr.  in  psal.  3o.  cone.  2.  ita  scribit : Admiratus  est  ille  , et  obstu- 
pefactus tanto  divino  miraculo  , quod  ad  impositionem  humanarum  ma- 
nuum venit  Spiritus  sanctus  , et  implevit  homines  : et  desideravit  istam , 
non  gratiam  , sed  potentiam  , non  unde  liberaretur  , sed  unde  extolle- 
retur . Et  in  psal.  i3o.  Plus  illum  delectavit  potentia  Apostolorum  , quam 
justitia  Christianorum  . At  ubi  vidit  per  manus  impositionem  Apostolo- 
rum, et  per  orationes  eorum  Deum  dare  fidelibus  Spiritum  sanctum , et 
quia  tunc  per  miraculum  demonstrabatur  adventus  Spiritus  sancti  , ut 
linguis  loquerentur  elc.  ( nec  ideo  modo  non  datur  Spiritus  sanctus  , 
quia  linguis  non  loquuntur  qui  credunt . Ideo  enim  tunc  oportebat  ut 
linguis  loquerentur  , ut  significarent  omnes  linguas  Christo  credituras  . 
Ubi  impletum  est  quod  significabatur  , miraculum  ablatum  est  .J  Cum 
ergo  hoc  videret  Sinion  magus  , voluit  talia  facere  , non  talia  esse  . Duo 
Tom.  VII.  Marcellius  Theol,  - 1 5 

in  allato  S.  Patris  habes  testimonio  . Primum  , Apostolos  per  manuum  im- 
positionem contulisse  non  solum  dona  gratuita,  sed  etiam  gratiam  sancti- 
ficantem . Alterum  , Simonem  corde  menteque  corruptum  non  gratiam  san- 
ctificantem , sed  virtutem  faciendi  visibilia  signa  desiderasse  . 

CAPUT  II. 

An  ex  Patrum  nostrorum  traditione  demonstrari  possit  confirmationem 

esse  novae  legis  sacramentum . 

Joannes  Dnllaeus  victus  a perspicuitate  testimoniorum  sanctorum  Pa- 
trum affirmantium  confirmationem  verum  esse  sacramentum  , hoc  sibi  fin- 
xit systema  , unctionem  nempe  et  impositionem  manuum  inventas  in  Eo- 
clesia  fuisse  post  annum  Christi  160.  Nec  tamquam  sacramenti  alicujus 
materiam  , sed  veluti  ritum  ac  caeremoniam  sacramentum  baptismi  comi- 
tantem usurpari  caepisse  . Hoc  modo  nempe  abuti  silentio  nonnullorum  , 
aliorum  vero  luculentissima  testimonia  in  pravum  sensum  detorquere  pos- 
se arbitratur . Adversus  ergo  pessimum  hunc  disputatorem  cum  omnibus 
catholicis  sit 

CONCLUSIO 

Ex  Patrum  nostrorum  traditione  constanti  invicte  demonstratur 
confirmationem  verum  esse  novae  legis  sacramentum  . 

Ut  Joannis  Dallaei  aliorumque  heterodoxorum  quos  in  hac  causa 
adversarios  experimur,  systema  penitus  convellatur , singula  Ecclesiae  Chri- 
stianae secula  percurrenda  sunt  , et  si  quodlibet  Ecclesiae  seculum  suos 
promet  scriptores  qui  confirmationis  non  subobscure  commemorationem 
fecerint,  jam  contradicentes  caussa  cadere  necessum  erit.  Ad  rem  itaque  . 
I.  Clemens  romanus  qui  anno  a Christo  nato  centesimo  obiit , in  epi- 
stola prima  ad  Corinthios  quae  genuina  , licet  non  integra  ab  omnibus 
ferme  eruditis  existimatur  ( nam  epistola  secunda  apocripha  habetur  no- 
mine veterum  Patrum  vel  ab  ipso  Hieronymo  ) Clemens  , inquam,  in  ea 
epistola  non  longe  ab  initio  enumerans  gratiarum  dona  quibus  Corinthii 
ante  inceptam  illam  dissensionem  cumulati  fuerant , videtur  afiirmare  acce- 
pisse illos  etiam  gratiam  confirmationis  , ait  enim  : Sic  pax  alta  , et  prae- 
clara omnibus  dabatur  , insatiabile  benefaciendi  desiderium  , et  plena 
Spiritus  sancti  super  omnes  effusio  erat . Jam  vero  effusio  Spiritus  san- 
cti proprius  erat  confirmationis  effectus  . 

II.  Justinus  martyr  auctor  secundi  seculi  , martyrio  enim  coronatus 
est  an.  i63.  lineamenta  aliqua  confirmationis  in  apologia  2.  pro  Christia- 
nis ad  Antoninum  Pium  expressisse  videtur  his  verbis : Nos  autem  secun- 
dum hujuscemodi  lavationem  , credentem  jam  , et  nobis  adseitum  , ad 
fratres  , qui  dicuntur  , eo  adducimus , ubi  illi  congregati  sunt  ad  com- 
munes preces , et  supplicationes  cum  pro  seipsis  tum  pro  illuminatis  , et 

aliis  ubique  gentium  omnibus  attento  animo  peragendas  , ut  digni  ido- 
neique  simus  qui  veritate  . agnita  , per  opera  etiam  ipsa  boni  atque 
officiosi  rerum  administratores  elc.  hic  enim  describuntur  communes  pre- 
ces pro  seipsis,  pro  neophyto,  et  pro  christianis  ubique  degentibus  . Pre- 
ces autem  illae  quae  pro  neophyto  fiebant  indicant  forte  sacramentum 
confirmationis,  juxta  illud  Act.  cap.  8.  v.  i5.  Oraverunt  pro  ipsis , ut 
acciperent  Spiritum  sanctum  . 

III.  eodem  seculo  secundo  sub  finem  obiit  Theophilus  episcopus 
antioclienus  cujus  adhuc  extant  libri  tres  ad  Autolycum  , in  quorum  pri- 
mo circa  finem  respondens  Autolyco  deridenti  nomen  christiani  quod 
unctum  significat , ita  scribit : Quod  tibi  ludibrium  debeo  , dum  me  Chri- 
stianum nuncupas  , non  magni  facio  , imo  respondeo  te  nescire  quid  di- 
cas . Nam  unctionis  hoc  nomen  inprimis  bonum  et  suave  est , nec  ri- 
sum meretur , quae  etenim  navis  bona  , et  usui  esse  potest  , nisi  prius 
ungatur  ? quae  turris  etc.  et  tu  recusas  macerari  Dei  oleo  ? Certe  nul- 
la alia  ex  re  christianorum  nomen  traximus  quam  quod  divino  oleo 
perfundimur  . Tempore  itaque  Theophili  christiani  ungebantur,  cumque  is 
aperte  non  dicat  an  christiani  ungerentur  in  baptismate  vel  in  confirma- 
tione , forte  de  utraque  loquitur  unctione  . 

IV.  Irenaeus  ad  lugdunensem  cathedram  evectus  an.  180.  lib.  4* 
adv.  valentinianos  cap.  74.  et  'jS.  ad  scopum  suum  trahens  illa  Apostoli 
verba  quae  habentur  in  ep.  1.  ad  Cor.  cap.  3.  v.  1,  Lac  vobis  potum 
dedi  , non  escam  , nondum  enim  poteratis  , non  ambigue  disserit  de 
confirmatione  . Nam  ita  exponit  laudata  verba  , ut  lac  velit  esse  verbum 
quod  Paulus  Corinthiis  praedicaverat  , escam  autem  Spiritum  sanctum 
quem  ipsis  adhuc  non  contulerat  per  manuum  impositionem  , sic  enim 
ait  : Nondum  poteratis  escam  percipere  , i de  st  eum  quidem  adven- 
tum Domini , quem  secundum  hominem  didicistis  , nondum  autem  Pa- 
tris Spiritus  requiescit  super  vos  , propter  vestram  infirmitatem . Ubi 
enim  sunt  zelus  et  discordia  , ait , in  vobis  , et  dissensiones,  nonne  car- 
nales estis  , et  secundum  hominem  ambulatis  ? Hoc  est,  quoniam  non- 
dum Spiritus  Patris  erat  cum  ipsis,  propter  imperfectionem  eorum  , et 
infirmitatem  conversationis  . Quemadmodum  igitur  Apostolus  quidem  po- 
terat dare  escam  ( quibuscumque  enim  imponebant  Apostoli  manum , ac - 
cipiebant  Spiritum  sanctum  qui  est  esca  vitae  ) illi  autem  non  poterant 
percipere  illud  etc . Sane  Corinthii  Spiritum  sanctum  per  baptisma  jam 
acceperant , et  tamen  carebant  Spiritu  sancto  qui  conferri  solebat  ab  A- 
postolis  per  manuum  impositionem  . Itaque  gratia  baptismi  per  Irenaeum 
differt  a gratia  impositionis  manuum  . 

V.  seculo  secundo  labente  , et  incipiente  tertio  floruit  Tertullianus 
qui  locupletissimus  testis  est  sacramenti  confirmationis  . Nam  lib.  r.  cont. 
Marcion.  cap.  i4*  haereticum  refellens  quod  aquam,  oleum,  panem  damna- 
ret tamquam  mali  principii  effectus  , ita  scribit : Sed  ille  ( Christus  ) 
quidem  nunc  neque  aquam  reprobavit  creatoris  qua  suos  abluit , nec 
oleum  quo  suos  unguit , nec  mellis  et  luctis  societatem  qua  suos  in - 

fanlat  , nec  panem  quo  ipsum  corpus  suum  repraesentat  , etiam  in 
sacramentis  propriis  egens  mendicitatibus  creatoris  . At  tu  super  magi- 
strum discipulus  etc.  Quibus  in  verbis  tria  commemorat.  Tertullianus  a 
Christo  Domino  instituta  sacramenta  , ablutionem  aquae  , nempe  bapti- 
smum , unctionem  olei  , scilicet  confirmationem  , et  panem  corpus  suum 
repraesentans  , videlicet  eucharistiam  . De  iisdem  tribus  sacramentis  sae- 
pe loquitur  Tertullianus  , et  praesertim  lib.  de  resnrr.  adv.  eumdem 
Marcion.  cap.  8*  et  de  praescr.  cap.  36.  In  priori  laudato  loco  haec 
habet  praeclarissima  verba  : Caro  abluitur  ut  anima  emaculetur  , ca- 
ro ungitur  ut  anima  consecretur  , caro  signatur  ut  et  anima  mu- 
niatur , caro  manus  impositione  adumbratur  , ut  et  anima  spiritu  illu- 
minetur , caro  corpore  et  sanguine  Christi  vescitur  , ut  et  anima  de 
Deo  saginetur.  In  altero  autem  ita  scribit:  Fideles  aqua  signat  , sancto 
Spiritu  vestit , eucharistia  pascit . Jam  vero  sicut  per  illam  phrasim  , ca- 
ro abluitur  , et , fideles  aqua  signat  , intelligitur  baptismus , ac  per  illam 
aliam  , caro  corpore  et  sanguine  Christi  pascitur , et  eucharistia  pascit y 
intelligitur  eucharistia  , ita  per  illa  verba  , caro  ungitur  , caro  signatur , 
caro  manus  impositione  adumbratur  , et,  sancto  Spiritu  induitur  , si- 
gnificatur confirmatio  secundum  diversos  respectus  . Ac  denique  in  lib.  de 
bapt.  adv.  Quintiliam  cap.  ly.  ita  loquitur  ad  rem  nostram  : Dehinc  ma- 
nus imponitur  per  benedictionem  advocans  .,  et  invitans  Spiritum  san- 
ctum . Et  post  pauca  , Tunc  ille  sanctissimus  Spiritus  super  emundata 
et  benedicta  corpora  libens  a Patre  descendit . Habemus  hic  totum  id 
quod  ad  perfectum  requiritur  sacramentum  . Manuum  impositio  est  mate- 
ria , oratio  et  benedictio  est  forma  , descensus  Spiritus  sancti  est  effectus. 

VI.  eadem  aetate  qua  Tertullianus  Carthagine  , Alexandriae  florebat 
Clemens  celebris  illius  Ecclesiae  presbyter  . Hic  in  fragmento  apud  Euse- 
biurn  Caesariensem  liist.  lib.  3.  cap.  ao.  narrans  historiam  illius  juvenis 
quem  S.  Joanncs  evangelista  ad  fidem  conversum  cuidam  episcopo  tra- 
diderat , haec  inter  cetera  scribit:  Senior  vero  sibi  traditum  adolescen- 
tem in  domum  suam  suscipiens  enutrivit  , complexus  est  , fovit , postre- 
mo illuminavit  ( hoc  est  baplizavit ),  post  haec  remisit  nimiam  illam  cu- 
ram et  custodiam  , quippe  qui  perfectam  ipsi  custodiam  superposuis- 
set, seu  addidisset , nempe  signaculum  Domini  , ij?a  tou  Ktifiot/.  Signaculum 
autem  seu  sigillum  Domini  impressum  neophyto  nihil  aliud  esse  quam 
sacramentum  confirmationis  nemo  diffitetur . Scio  graeca  Clementis  ver- 
ba ab  Eusebio  relata  diversimode  a Rufino  aquiiejensi,  Baronio,  Musculo, 
aliisque  interpretari . Sed  parum  id  refert , quum  versio  a nobis  allata  ad- 
mittatur a Dallaeo  quem  patimur  adversarium  . 

VII.  Cornelius  summus  Pontifex  renuntiatus  an.  264.  apud  Eusebium 
liist.  lib.  6.  de  Novato  loquens  qui  Ecclesiam  vexabat  , inquit  bapti- 
smum ab  ipso  proxime  morituro  susceptum  non  produxisse  in  illo  sancti- 
ficantem gratiam  , deinde  subdit : Sed  neque  postquam  liberatus  est  a 
morbo  reliqua  percepit  quae  juxta  ecclesiasticam  regulam  percipi  de - 
b&U  , neque  ab  episcopo  consignatus  est . Hoc  autem  signaculo  minime 

percepto  , quo  tandem  modo  Spiritum  sanctum  potuit  accipere  ? Ast  si- 
gnaculum , juxta  ecclesiasticam  regulam  traditum  quod  coufert  Spiritum 
sanctum  , proculdubio  est  sacramentum  de  quo  disputamus  . 

VIII.  anuo  25o.  carthaginensis  episcopus  creatus  est  S.  Cyprianus 
cujus  insignes  extaut  sententiae  pro  confirmatione  , nam  in  ep.  synodi- 
ca  ad  episcopos  numidas  data  , ita  disserit : Ungi  quoque  necesse  est  eum 
qui  baptizatus  sit  , ut  accepto  chrismate  , i de  st  unctione  , esse  unctus 
Dei , et  habere  in  se  gratiam  Christi  possit  . In  ep.  ad  Jubajan.  postr 
quam  dixerat  samaritanos  non  fuisse  rebaptizandos  quoniam  a Philippo 
per  Apostolos  illuc  missos  baptisma  susceperant,  addit  : Sed  tantummodo 
quod  deerat  , id  a Petro  et  Joanne  facium  est  ut  oratione  pro  eis 
habita  et  manu  imposita  , invocaretur  et  infunderetur  super  eos  Spi- 
ritus sanctus  , quod  nunc  quoque  apud  nos  geritur , ut  qui  in  Ecclesia, 
baptizantur  praepositis  Ecclesiae  offerantur  , et  per  nostram  orationem 
ac  manus  impositionem  Spiritum  sanctum  consequantur  , et  signaculo 
dominico  consummentur . Haec  interpretatione  nostra  non  indigent . 

IX.  Firmilianus  Caesaraee  in  Cappadocia  antistes  in  ep.  ad  Cy- 
prianum scripta  contra  Stephanum  R.  P.  tria  distincta  agnoscit  inter  alia 
sacramenta  , baptismum  videlicet  , confirmationem  et  ordiuationem  , haec 
enim  habet : Omnis  potestas  a gratia  in  Ecclesia  constituta  est , ubi  prae- 
sident majores  natu  , qui  et  baptizandi  , et  manus  imponendi , et  ordi- 
nandi possident  potestatem  . 

X.  auctor  anonymus  Cypriano  aequalis  vel  suppar  in  libro  quen* 
contra  eumdem  Cyprianum  de  baptismo  scripsit,  ita  ad  rem  nostram  fa- 
tur : Per  manus  impositionem  episcopi  datur  unicuique  credenti  Spiri- 
tus sanctus , sicut  Apostoli  circa  samaritanos  post  Philippi  baptisma  ma- 
nus eis  imponendo  fecerunt  , et  hac  ratione  Spiritum  sanctum  in  eos 
contulerunt  , quod  ut  feri  posset  , ipsi  pro  eis  oraverunt  . 

XI.  eodem  seculo  desinente , vel  incipiente  sequenti  celebratum  fuis- 
se volunt  concilium  illiberitanum . In  canone  autem  38.  hujus  concilii 
haec  statuta  leguntur  : Peregre  navigantes  , aut  si  ecclesia  in  proximo 
non  fuerit  , posse  fidelem  ( qui  lavacrum  suum  integrum  habet  , nec 
sit  bigamus  ) baptizare  in  necessitate  , ita  ut  si  supervixerit , ad  epi- 
scopum eum  perducat , ut  per  manus  impositionem  perfici  possit . Quid 
est  autem  perfectio  quae  per  manus  impositionem  ab  episcopo  recipitur 
nisi  confirmationis  sacramentum  ? 

XII.  concilium  arelatense  in  causa  donatistarum  celebratum  an.  3 1 4*. 
can.  .6.  ita  statuit  : De  his  qui  in  infirmitate  credere  volunt , placuit  eis 
debere  manum  imponi , nempe  qui  in  infirmitate  convertuntur  ad  Domi- 
num praeter  baptismum  debent  accipere  quoque  confirmationem  . Cano- 
ne autem  8.  ejusdem  concilii  haec  occurrunt  : De  afris  quod  propria 
lege  sua  utuntur , ut  rebaptizent  placuit , ut  si  ad  Ecclesiam  aliquis  ab 
hac  haeresi  venerit , interrogent  eum  symbolum  , et  si  perviderint  eum 
in  Patre  , et  Filio  , et  Spiritu  sancto  esse  baptizalum  , manus  ei  tan- 
tum imponatur  ut  accipiat  Spiritum  sanctum  , quod  si  interrogatus  non 
responderit  hanc  trinitatem  , baptizetur . 

XIII.  eodem  seculo  quarto  habitum  quoque  fuit  concilium  laodice- 
nuin  , quo  praecise  anno  non  conveniunt  eruditi  . Canone  autem  7.  haec 
ad  institutum  nostrum  habet : Oportet  eos  qui  apud  illos  ( uovatianos  el 
quartodecimatios  ) fideles  dicebantur  , fidei  symbola  discentes  , et  san- 
cto chrismate  inunctos  , sic  sancto  mysterio  communicare  , novatianos 
nimirum  et  quarlodecimanos  ab  Ecclesia  receptos  esse,  confirmandos  ante- 
quam ad  eucharistiam  admittantur . Et  can.  48.  Oportet  eos  qui  illumi- 
nantur post  baptisma , inungi  supercoelesti  chrismate , et  esse  regni  Chri- 
sti participes  . 

XIV.  canon  8.  concilii  nicaeni  coacti  adversus  arianos  an.  325.  prae- 
cipit ut  novatiani  postquam  suos  reliquerint  errores  per  manus  imposi- 
tionem admittantur  , et  sic  maneant  in  ciero  , TJt  impositis  manibus  , sic 
in  clero  maneant . Quae  manus  impositio  nequit  significare  ordinationem, 
ut  aliqui  contendunt  , quoniam  posteriore  canonis  parte  praescribitur  ut 
novatiani  ad  Ecclesiam  reversi  in  eodem  ordine  maneant  in  quo  antea 
reperiebantur , nec  ullibi  legitur  ad  Ecclesiam  redeuntes  fuisse  iterum  or- 
dinatos . 

XV.  Theodosio  magno  imperante  celebratum  fuit  costantinopolitanum 
I.  concilium  adversus  macedouianos  , in  quo  lex  sancita  est  de  recipien- 
dis haereticis  ad  Ecclesiam  redeuntibus  , etsi  quidem  in  haercsi  baptizati 
fuerint  in  nomine  Trinitatis  ad  ecclesiam  accedere  debent  , Dantes  libel- 
los , et  omnem  haercsim  anathematizantes  quae  non  sentit  ut  sancta 
Dei  catholica  et  apostolica  Ecclesia  , et  signatos  sive  unctos  primum 
sancto  chrismate  et  frontem  , et  oculos  , et  nares  , et  aures  : et  eos  si- 
gnantes dicimus  signaculum  doni  Spiritus  sancti . Enumeratas  corporis 
partes  in  confirmatione  tradenda  adhuc  ungere  solent  graeci . 

XVI.  eodem  imperante  Theodosio  floruit  S.  Pacianus  barcinonensis 
episcopus  qui  in  ep.  ad  Sympronianum  novatianum  negantem  episco- 
pis potestatem  ligandi  atque  solvendi  sic  argumentatur:  An  tantum  li- 
gare ac  solvere  solis  Apostolis  licet  ? Ergo  et  baptizare  solis  licet  , et 
Spiritum  sanctum  dare  solis  , et  solis  gentium  peccata  purgare  ...  Si 
ergo  lavacri  , et  chrismatis  potestas  , majorum  longe  chrismatum  , ad 
episcopos  inde  descendit  , et  ligandi  jus  adfuit  atque  solvendi . 

XVII.  eadem  aetate  floruit  quoque  Cyrillus  episcopus  jerosolimita- 
nus  . Hic  auctor  est  celeberrimarum  cathecheseon  , ut  omnes  norunt.  A- 
nimadvertendum  est  autem  sanctum  huoc  doctorem  primam  ac  secundam 
calechesim  inscripsisse  de  baptismo  , tertiani  de  confirmatione , quartam 
et  quintam  de  eucharistia  , qua  de  re  sicuti  vera  sunt  sacramenta  bapti- 
smus et  eucharistia  , ita  verum  quoque  sacramentum  erit  confirmatio . 
Multa  quidem  habet  ea  in  catechesi  ad  rem  nostram  conficiendam  , nos 
autem  pauca  , ne  brevitatis  excedamus  limites  , delibabimus . Christus 
quidem  , inquit , cum  in  fumine  Jordanis  ablutus  flagrantia  divinitatis 
suae  effluvia  aquis  communicasset  , ascendit  ex  illis  , et  Spiritus  san- 
ctus substantialiter  super  cum  descendit , requiescens  super  sui  similem  , 
et  vobis  postquam  similiter  ex  aquis  lavacri  ascendistis  , datum  est  chri - 

sma  quod  imaginem  gerit  illius  quo  unctus  est  Christus  : hoc  autem 
est  Spiritus  sanctus  . Et  rursus : Sicut  Christus  postquam  crucifixus  et  se- 
pultus  est , resurrexit , ita  et  nos  per  baptismum  in  similitudinem  quam- 
dam crucifixi  et  sepulti  resurgimus  in  unctione  ; quod  uncti  eo  unguen- 
to ) facti  sumus  participes  et  consortes  Christi  . 

XVIII.  Basilius  magnus  qui  an.  378.  aci  superos  evolavit  ex  aposto- 
lica  traditione  repetit  sacramentum  coniirmationis  dicens  in  lib.  de  Spiritu 
S.  cap.  27.  Consecramus  aquam  baptismatis  , et  oleum  unctionis . Ex 
quibus  scriptis  ? Nonne  a tacita  secretaque  traditione  ? Ipsam  porro  olei 
inunctionem  quis  sermo  scripto  proditus  docuit  ? 

XIX.  Basilii  amicissimus  Gregorius  nazianzenus  vita  functus  an.  38$. 
orat,  t jo . in  sanctum  lavacrum  , sic  inquit  : At  si  tu  vel  per  baptismum 
teipsum  olfirmaveris  , ac  praeclarissimo  et  firmissimo  auxilio  tibi  in 

Juturum  caveris  , animum  scilicet  et  corpus  unctione  et  spiritu  con- 
signans ...  quid  tibi  accidet  ? et  quod  tibi  praesidium  comparatum  erit  ? 
Audi  Salomonis  paroernias  : Si  sederis , ait , intrepidus  eris  , si  dormie- 
ris , suavis  erit  somnus  tuus . 

XX.  claudat  agmen  Patrum  seculi  quarti  S.  Ambrosius  qui  in  lib. 
de  initiandis  hoc  habet  praeclarum  testimonium  cap.  8.  Repete , quia  ac- 
cepisti signaculum  spiritale  , spiritum  sapientiae  et  intellectus  etc.  et 
serva  quod  accepisti  . Signavit  te  Deus  Pater  , confirmavit  te  Christus 
Dominus  , et  dedit  pignus  Spiritus  in  corde  tuo  . 

XXI.  primus  seculi  5.  Pater  nominandus  occurrit  S.  Hieronymus 
qui  an.  42°*  obiit.  Is  in  celebri  dialogo  adversus  luciferianos  ita  virum 
luciferianum  loqucntem  introducit:  An  nescis  , etiam  ecclesiarum  hunc 
esse  morem  , ut  baptizatis  postea  manus  imponantur  , et  ita  invocetur 
Spiritus  sanctus  ? Exigis  ubi  scriptum  sit  ? In  actibus  Apostolorum  , af- 
fertque  deinde  constantem  Ecclesiae  traditionem . Ad  hoc  ita  respondet 
orthodoxus  : Non  quidem  abnuo  hanc  esse  ecclesiarum  consuetudinem  , 
ut  ad  eos  qui  longe  in  minoribus  urbibus  per  presbyteros  et  diaconos 
baptizali  sunt , episcopus  ad  invocationem  sancti  Spiritus  manum  impo- 
siturus excurrat  etc. 

XXII.  ejusdem  seculi  V.  scriptor  Innocentius  I.  R.  P.  in  ej».  aci 
Decent,  episc.  eugubinum  inquit  : De  consignandis  vero  infantibus  ma- 
nifestum est  non  ab  alio  quam  ab  episcopo  fieri  licere  ...  Haec  autem 
solis  pontificibus  deberi  , ut  vel  consignent  vel  paracletum  Spiritum 
tradant  , non  solum  consuetudo  ecclesiastica  demonstrat , verum  et  illa 
lectio  actuum  Apostolorum  etc.  Nam  presbyteris  seu  extra  episcopum 
seu  praesente  episcopo  baptizent , chrismate  baptizatos  ungere  licet  , sed 
quod  ab  episcopo  fuerit  consecratum  , non  tamen  frontem  ex  eodem  oleo 
signare  , quod  solis  debetur  episcopis  cum  tradunt  Spiritum  paracletum  . 
En  apertissime  duas  unctiones  fieri  solitas  chrismate  ab  episcopis  conse- 
crato , unam  a presbyteris  etiam  praesente  episcopo  in  conferendo  ba- 
ptismate , alteram  a solo  episcopo  in  confirmatione  tradenda  . 

XXIII.  Si  omnia  quae  S.  P.  Augustinus  habet  in  catholicae  senten- 

tiae  cortfirmaiionem  excribere  vellem  , nec  justae  molis  volumen  suffice- 
ret, quare  paucis  contenti  erimus.  Itaque  trnct.  6.  in  i.  ep.  Joan.  post- 
quam dixerat  Apostolos  per  manus  impositionem  contulisse  Spiritum  sanctum 
sensibilibus  signis  , subdit  : JSumquid  modo  quibus  imponitur  manus  ut 
accipiant  Spiritum  sanctum  , hoc  expeclalur  nt  linguis  loquantur  ? aut 
quando  imposuimus  manus  istis  infantibus  , attendit  unusquisque  vestrum 
utrum  linguis  loquerentur  ?...  Si  ergo  per  haec  miracula,  modo  testimo- 
nium praesentiae  Spiritus  sancti  non  fit  , unde  cognoscit  quisque  acce- 
pisse se  Spiritum  sanctum  P Interroget  cor  suum  : si  diligit  fratrem  , 
manet  Spiritus  Dei  in  'illo  ...  Ergo  si  vis  nosse  quia  accepisti  Spiritum 
sanctum  , interroga  cor  tuum  , ne  forte  sacramentum  habeas  , et  virtu- 
tem sacramenti  non  habeas.  Et  lib.  3.  de  bapt.  cap.  16.  Quis  nunc 
hoc  expcclet , ut  ii  quibus  manus  ad  accipiendum  Spiritum  imponitur  , 
repente  incipiant  linguis  loqui  ? Sed  invisibiliter  et  latenter  intelligitur , 
per  vinculum  pacis  eorum  cordibus  divina  caritas  inspirari  ...  Cum  ... 
sit  aliud  sacramentum  quod  habere  etiam  Simon  magus  potuit , aliud 
operatio  Spiritus  etc.  Lib.  autem  n.  cont.  litt.  Petiliani  cap.  io5.  ex- 
plicans illa  psalmi  verba  , tamquam  unguentum  in  capite  , quod  descen- 
dit in  barbam  , barbam  Aaron  , ita  disserit : In  hoc  unguento  sacramen *- 
tum  chrismatis  vultis  interpretari  , quod  quidem  in  genere  visibilium 
signaculorum  sacrosanctum  est  sicut  ipse  baptismus  , sed  potest  esse 
et  in  hominibus  pessimis  ...  Discerne  ergo  visibile  sanctum  sacramentum 
quod  esse  In  bonis  et  in  malis  potest  ...  ab  invisibili  unctione  caritatis 
quae  propria  bonorum  est . Senn.  de  cataclysmo  cap.  i.  Baptizalus  es  , 
inquit,  signatus  es  regio  charactere  , coepisti  consequi  annonam  de  men- 
sa regis  tui  . In  psal.  44*  Oleum  visibile  in  signo  est  , oleum  invisibi- 
le in  sacramento  est  . Oleum  spiritale  intus  est , oleum  visibile  exterius 
est  . Hujus  generis  et  clariora  etiam  innumera  reperies  apud  Augustinum  . 

XXIV.  ad  quintum  seculum  pertinet  quoque  S.  Paulinus  nolauus  , 
utpote  qui  mortuus  est  an.  43 1.  Is-  autem  in  ep..  ad  Delphinum  burdi- 
galensem  episcopum  ita  scribit : Quaeris,  piissime  pater  , quid  facias  a- 
dhuc  quod  non  feceris  nobis  ? Cum  et  plantaveris  nos  in  domo  Domini, 
et  pkmtati  materiam  signaculi  salutaris  , qua  ab  incursu  silvestris  apri 
et  depastatione  ferocis  onagri  muniremur , adstruxeris  , et  torcular  foe- 
deris etc. 

XXV.  Cyrillus  alexandrinus  comm.  in  Joel  ad  illa  verba  , reple- 
buntur areae  tritico  ? sic  inquit  x Data  est  nobis  ceu  pluvia  , aqua  vi- 
vens sacri  baptismatis  , et  tamquam  in  frumento  panis  vivus  , et  tam- 
quam in  vino  sanguis  . Accessit  usus  olei  qui  per  sacrum  baptisma  in 
Christo  justificatis  confert  ad  consummationem . Reliquos  quinti  seculi 
Patres  brevitati  studens  consulto  praetereo  . 

XXVI.  seculo  VI.  florebat  Pr amasius  episcopus  africanus  , nara  an. 
553.  interfuit  quinto  generali  concilio.  Hic  autem  in  expos.  ep.  it.  ad 
Cor.  cap.  i.  ad  illa  verba,  Et  qui  unxit  nos  Deus  » ita  scribit:  Unxit 
nos  Deus  Spiritu  sancto  vel  chrismate  . Et  in  cap.  6.  ep.  ad  Hebr.  ex- 

plicans  Illa  verba  Apostoli  , Impositionis  quoque  manuum  etc.  inquit  : 
Impositionem  manuum  appellat  Paulus  per  quam  plenissime  creditur  ac- 
cipi donum  Spiritus  sancti , quod  post  baptismum  ad  confirmationem  u- 
nitatis  in  Ecclesia  a Pontificibus  fieri  solet  . 

XXVII.  ab  anno  Christi  590.  usque  ad  an.  6o4*  pontificatum  tenuit 
S.  Gregorius  Magnus  qui  in  cap.  1.  Cant.  ad  illa  verba,  Botrus  cypri 
etc . ait : Balsamum  cum  oleo  , pontificali  benedictione  , chrisma  efficitur 
quo  dona  sancti  Spiritus  exprimuntur  , hom.  17.  in  evang.  versus  finem 
subdit : Per  nos  quidem  fi deles  ad  sanctum  baptisma  veniunt  , nostris 
precibus  benedicuntur  , et  per  impositionem  nostrarum  manuum  a Deo 
Spiritum  sanctum  accipiunt . 

XXVIII.  Eulogius  episcopus  alexandrinus  electus  an.  58 1.  apud  Pho- 
tium  in  bibliotheca  cod.  289.  ita  habet : Oportet  accedentes  ad  Christum 
primum  peccatis  renunciare  etc.  Secundo  redemptionem  priorum  pecca- 
torum per  baptismum  accipere  etc.  Deinde  progressione  facta  dignos  red- 
di adventu  Spiritus  sancti  , qui  per  impositionem  manuum  Apostolorum 
febat , doceri  que  etc. 

XXIX.  initio  seculi  septimi  nempe  an.  619.  celebratum  fuit  concili- 
um hispalense  in  quo  statuitur  , presbyteris  non  licere  per  impositionem 
manus  fidelibus  baptizatis  , vel  conversis  ex  haeresi  paracletum  Spiri- 
tum tradere  , nec  chrisma  conficere  , nec  chrismate  baptizatorum  fron- 
tem signare  ...  quia  pontificatus  apicem  non  habent  . 

XXX.  concilium  toletanum  4-  habitum  an.  633.  cap.  57.  inquit  : 
Qui  jampridem  ad  christianitatem  venire  coacti  sunt  ( loquitur  de  ju- 
daeis  per  vim  baptizatis  ) quia  jam  constat  eos  esse  sacramentis  divi- 
nis associatos  , et  baptismi  gratiam  percepisse  , et  chrismate  unctos  es- 
se , et  corporis  Domini  et  sanguinis  participes  extitisse  , oportet  etc. 

XXXI.  duobus  allatis  conciliis  praefuit  Isidorus  juuior  qui  lib.  2. 
de  oflic.  eccles.  cap.  26.  sic  scribit : Post  baptismum  per  episcopos  datur 
Spiritus  sanctus  cum  manuum  impositione  : hoc  in  actibus  Apostolorum 
fecisse  meminimus  Apostolos  . 

XXXII.  praeclarissimus  octavi  seculi  scriptor  fuit  venerabilis  Beda 
cujus  mulla  habemus  ad  catholicam  confirmandam  sententiam  testimonia  , 
sed  nonnulla  tantum  exscribemus.  Coram,  in  cap.  22.  Lucae  inquit:  Pul- 
chre sui  corporis  et  sanguinis  mysteriis  imbutos  in  montem  olivarum 
discipulos  inducit  , ut  omnes  in  morte  sua  baptizatos  allissimo  sancti 
Spiritus  chrismate  confirmatos  esse  designet . Et  coram,  in  cap.  2.  ep. 
1.  Joan.  Unctio  spiritalis  , inquit,  ipse  Spiritus  sanctus  est , cujus  sa- 
cramentum est  in  unctione  visibili . Denique  in  cap.  1.  Cant.  ait:  In  vi- 
neis Engaddi  balsamum  gignitur  , quod  in  chrismatis  confectione  liquo- 
ri olivae  admisceri  , ac  pontificali  benedictione  consecrare , quatenus  fi- 
deles omnes  cum  impositione  manus  sacerdotalis  , qua  Spiritus  sanctus 
accipitur  , hac  unctione  signentur . 

XXXIII.  Gregorius  II.  a Donifacio  consultus  utrum  confirmatio  pos- 
sit iterari , hoc  breve  dedit  responsum  quod  extat  in  cap.  4*  ep.  ad  Bo~ 

nif.  De  homine  qui  a Pontifice  confirmatus  fiuerit , denuo  illi  talis  rei- 
teratio prohibenda  est  . 

XXXIV.  Gregorius  III.  ad  eumdem  Bonifacium  scribens  inquit:  O- 
porlct  eos  per  manus  impositionem  , et  sacri  chrismatis  unctionem  coii  - 
firmari . Mitto  Zachariam  , Stephanum  III.  Alcuinum , Theodulplium  , a- 
liosque  seculi  octavi  scriptores  . 

XXXV.  anno  8i3.  coactura  fuit  concilium  cabilonense  II.  in  quo 
haec  occurrunt  : Dictum  nobis  est  , quod  quidam  de  plebe  bis  et  ter  ab 
episcopis , ignorantibus  eisdem  episcopis  confirmentur  . Unde  nobis  visum 
est  eatndem  confirmationem  sicut  nec  baptismum  iterari  minime  debere . 

XXXVI.  Paschasius  Robertus  an.  8i8.  librum  composuit  de  corpore 
et  sanguine  Domini  , in  quo  cap.  3.  Sunt  autem  , inquit  , sacramenta 
Christi  in  Ecclesia , baptisma , et  chrisma  , corpus  quoque  Domini  etc. 

XXXVII.  eodetn  seculo  nono  anno  nempe  8a4*  librum  scripsit  de 
institutione  clericorum  Jonas  aurelianensis  . In  cap.  7.  hujus  libri:  Per- 
ceptio , inquit  , Spiritus  sancti  per  manus  impositionem  ab  episcopis 
tribuitur  . 

XXXVIII.  concilium  worraaliense  can.  8.  ait:  JSon  licet  presbyteris 
per  impositionem  manus  paracletum  Spiritum  tradere  , nec  chrismate 
baptizatorum  frontem  signare  , quia  pontificatus  apicem  non  habent  . 

XXXIX.  ex  paucissimis  scriptoribus  qui  seculo  10.  extiterunt  uui- 
cum  afferemus  Oeeumenium  qui  comm.  in  Acta  Ap.  cap.  10.  inquit:  Phi- 
lippus unus  ex  septem  , cum  diaconus  esset  , potestatem  non  habebat 
ut  ad  manuum  suarum  impositionem  daret  Spiritum  sanctum  ...  hoc  e- 
nim  Apostolis  servatum  erat.  ISon  pauci  cujuscuraque  seculi  scriptores 
alii  proculdubio  extaut  qui  hoc  catholicum  dogma  tradunt,  quorum  sen- 
tentias consulto  omisimus  ne  in  immensum  volumen  excrescat.  Interitu 
ex  constanti  decem  seculorum  traditione  apertissime  patet  confirmationem 
verum  esse  norae  legis  sacramentum  . 

CAPUT  III. 

Argumenta  haereticorum  afferuntur  et  enodantur . 

Obj.  r.  Patres  priorum  seculorum  ut  Clemens  romanus , Justinus, 
Athenagoras  , Theophilus  , Tatianus  , Irenaeus  quorum  multa  extant  monu- 
menta ne  verbum  quidem  habent  de  confirmatione  , quum  tamen  me- 
minerint vel  omnes  vel  plerique  baptismi  et  eucharistiae  . Ergo  sacramen- 
tum confirmationis  novum  Ecclesiae  romanae  invetitum  est . II.  quod  si 
veterum  scripta  accurate  rimentur,  eruemus  ex  illis  sacram  hanc  unctionis 
caeremoniam  ab  haereticis  potius  inventam  fioisse , Irenaeus  enim  in  gno- 
sticis  et  valentinianis  lib.  1.  cap.  18.  reprehendit,  quod  eum  qui  ini- 
tiatus est , opobalsamo  inungunt ...  idque  redemptionem  esse  volunt  : at- 
que ipsi  quoque  balsamum  adhibent . III.  in  propriae  causae  patrocinium 
advocare  quidem  solent  catholici  Tertullianum  quod  unctionem  commemo- 

ret  , sed  fruslra,  tum  quia  Tertullianus  olei  tantum  , non  balsami  memi- 
nit , tum  etiam  quia  facit  ille  suam  unctionem  ex  mosaica  , non  ex  Chri- 
sti disciplina  descendere  , tum  demum  quoniam  unctio  mosaica  ad  sacer- 
dotes , non  ad  pugiles  et  athletas  formandos,  ut  illa  catholicorum,  trade- 
batur . IV.  et  ne  catholici  Tertulliani  auctoritate  amplius  se  muniant,  ani- 
madvertant oportet,  i.  Manuum  impositionem  tertullianicam  consequi  sta- 
tim  unctionem  , quum  apud  catholicos  vel  nulla  detur  manuum  impositio, 
vel  detur  ante  unctionem  . 2.  Apud  catholicos  ad  solos  episcopos  pertinet 
ungere  et  manus  imponere.  Ast  , juxta  Tertullianum,  unctio  et  manuum 
impositio  administrari  potest  ex  episcopi  facultate  etiam  a presbyteris 
et  diaconis  quemadmodum  baptismus,  ut  legenti  lib.  de  bapt.  cap.  17. 
et  18.  liquido  constat.  3.  Tertullianus  cap.  18.  laudati  libri  monet.  Ba- 
ptismum non  temere  credendum  esse  sciant , quorum  officium  est : omni 
petenti  te  dato  , suum  habet  titulum , proindeque  ad  eleemosynam  perli- 
nentem . Imo  illud  potius  perspiciendum , nolite  dare  sanctum  canibus  , 
et  porcis  projicere  margaritas  vestras  , et  manus  ne  facile  imposueris  . 
Ex  quibus  duo  eruuntur  , nempe  manus  impositionem,  de  qua  Tertullia- 
nus, esse  caeremoniam  baptismi  de  quo  tantum  laudato  in  loco  loquitur , 
et  hanc  administrari  posse  de  licentia  episcopi  etiam  a presbyteris  et  dia- 
conis. V.  per  Tertullianum  manus  impositio  et  unctio  faciunt  descende- 
re Spiritum  sanctum  per  orationem  advocatum  , atqui  hoc  idem  facit  ba- 
ptisma , itaque  unctio  et  manus  impositio  sunt  caeremoniae  ad  baptismum 
pertinentes . Quod  confirmatur  ex  eo  quod  Spiritus  sanctus  qui  per  un- 
ctionem et  impositionem  manuum  descendit,  appelletur  a Tertulliano  Spi- 
ritus simplicitatis  et  innocentiae  qui  character  Spiritui  sancto  competit 
descendenti  per  sacramentum  baptismi  , quum  Spiritus  sanctus  descendens 
per  confirmationem  appelletur  a catholicis  bellator  seu  praeliator  . 

Rcsp.  ad  1.  I.  allatum  argumentum,  si  consisteret,  esse  mere  nega- 
tivum quod  nullam  vim  habere  potest  contra  catholicorum  sententiam  , 
tum  quia  attulimus  jam  positiva  argumenta  ex  aliis  deprompta  Patribus, 
tum  quia  caussas  profecto  afferre  possumus  cur  laudati  in  argumento  Pa- 
tres de  confirmatione  siluerint  si  tamen  siluerunt.  Caussae  autem  hae 
sunt . Prima,  nonnisi  tina  Clementis  romani  extat  epistola,  eaque  pluribus 
in  locis  mutila  . Scimus  autem  multa  scripsisse  Clementem  . De  Justino 
quoque,  Athenagora,  Theophilo  , Tatiano , Irenaeo  narrant  Eusebius  et 
Hieronymus  plurima  edidisse  opera,  quum  paucissima  modo  supersint.  Fie- 
ri autem  potest  ut  in  scriptis  quae  perierunt  de  sacramento  confirma- 
tionis fuse  disseruerint.  Altera,  Justinus  martyr,  Athenagoras,  et  Tatia- 
nus  apologias  adornarunt  pro  christiana  religione  , Theophilus  autem  libros 
tres  contra  clirisliani  nominis  calumniatores  , nam  reliqua  opera  ab  hisce 
Patribus  edita  perierunt . In  laudatis  autem  scriptis  omnem  impenderant 
conatum  in  repellendis  hostium  calumniis,  non  in  explicandis  fidei  myste- 
riis . Imo  ne  id  facerent  vetabat  jarn  recepta  arcani  disciplina  . Tertia,  non 
solum  laudati  Patres  silentio  praetereunt  quae  pertinent  ad  confirmatio- 
nem , sed  omjttunt  etiam  innumera  quae  ad  alios  spectant  articulos  fidei 

qui  ab  adversariis  nostris  admittuntur  . Igitur  etsi  verum  esset  Patres  pri- 
mi et  secundi  seculi  nullam  fecisse  confirmationis  mentionem  , ex  illorum 
silentio  tamen  nullum  desumi  posset  contra  catholicam  sententiam  prae- 
j udicium  . 

Resp.  II.  Dallaeum  et  Marcum  Antonium  de  Dominis  nimis  fidenter 
urgere  silentium  veterum  Patrum  , nam  Clementis  , Justini  , et  Tatiani 
jam  protulimus  nonnulla  si  non  omnino  certa  , probabilia  saltem  testi- 
monia, paullo  clariora  Theophili,  et  luculentissima  Irenaei  pro  nostra  sen- 
tentia . 

Ad  2.  Irenaeus  non  ideo  gnosticos  et  valentinianos  redarguit  quod 
christianam  adhiberent  unctionem  , sed  quod  illam  turpiter  corrumperent. 
Quod  patet  tum  ex  eo  quod  alibi  numquam  illos  reprehendat  quod  ini- 
tiatos ungerent,  tum  ex  verbis  quae  laudato  in  argumento  loco  occurrunt 
ubi  sic  ait : Oleo  autem  et  aqua  una  permixtis,  cum  vocibus  quibusdam 
iis  quae  ante  a nobis  commemoratae  sunt  haud  dissimilibus  in  eorum  , 
quos  initiant  , caput  injiciunt . 

Ad  3.  Quam  merito  Tertulliani  auctoritatem  hac  in  causa  urgeamus 
patet  ex  illius  testimoniis  quae  superiori  capite  recitavimus  . Nec  obstat 
quod  balsami  non  meminerit,  nam  neque  illud  excludit . Imo  affirmare  non 
immerito  possumus  olei  nomine  chrisma  intellexisse  quemadmodum  po- 
stea fecit  Innocentius  I.  in  ep.  ad  Decentium  eugub.  Praeterea  quod  un- 
ctio ex  oleo  quam  Tertullianus  commemorat  necessaria  sit  , nemo  dubi- 
tat . An  vero  necessarium  sit  etiam  balsamum  ad  materiam  confirmationis 
disputatur  iriler  theologos  . Mullo  minus  obstat  illud  quod  suam  unctio- 
nem faciat  Tertullianus  ex  unctione  mosaica  descendere,  vult  enim  hoc  no- 
vi Testamenti  sacramentum  praefiguratum  fuisse  quemadmodum  et  alia  in 
ritibus  antiquae  legis  . Unde  sicuti  ex  quo  Tertullianus  affirmet  aquam 
baptismi  praefiguratam  fuisse  in  aquis  primordialibus,  inferre  nou  licet  ba- 
ptisma non  esse  novae  legis  sacramentum  , ita  arguendum  est  dc  confir- 
matione . Nec  officit  denique  quod  unctio  mosaica  sacerdotes  faceret , no- 
stra vero  pugiles  et  athletas  , neque  enim  in  figuram  et  figuratum  neces- 
se  est  ut  omnimoda  intercedat  convenientia  , sed  sufficit  si  intersit  analo- 
gia quam  certe  hic  habemus  . Quod  si  totalem  quaerat  Dallaeus  conve- 
nientiam, poterit  illam  in  casu  nostro  invenire  . Per  baptisma  enim  fiunt 
homines  genus  electum , regale  sacerdotium  , ut  Petrus  inquit  in  i.  sua 
ep.  cap.  2.  v.  9.  Hinc  facti  homiues  per  baptisma  lato  quodam  sensu 
sacerdotes  , per  confirmationem  in  regali  illo  sacerdotio  perficiuntur  . 

Ad  4.  Quamvis  dissideant  iuter  se  theologi  circa  manuum  impositio- 
nem, an  scilicet  sit  nec  ne  materia  essentialis  confirmationis,  omnes  tamen 
concedunt  antiquitus  adhibitam  fuisse  in  Ecclesia  quemadmodum  et  nunc 
adhibetur  . Sive  autem  manuum  impositio  antecedat  sive  subsequatur  un- 
ctionem, ad  essentiam  sacramenti  minime  pertinet  , norunt  quippe  omnes 
ea  quae  ad  ritus  et  caeremonias  spectant  progressu  temporis  iuisse  ab  Ec- 
clesia determinata  . Quod  e vestigio  subdunt  adversarii  falsum  omnino  esr, 
neque  enim  affirmat  Tertullianus  eamdem  esse  ministri  baptismi  et  con- 

firmationis  rationem.  Ait  quidem  jus  ordinarium  administrandi  baptismum 

ad  episcopum  pertinere  , atque  ex  hujus  facultate  etiam  ad  presbyteros  et 
diaconos,  et  in  casu  necessitatis  etiam  ad  laicos,  sed  nusquam  asseruit  id 
de  ministro  confirmationis  . Ideo  autem  rem  totam  de  ministro  baptismi 
explicavit,  nihil  vero  affirmavit,  enunciavit  de  ministro  confirmationis,  quo- 
niam scopus  ejus  , ut  libri  titulus  fert  , erat  de  baptismo  , non  de  confir- 
matione disserere  . Ut  solvatur  quod  sequitur  animadvertendum  est,  juxta 
veterem  Ecclesiae  disciplinam  catechumenos  propriae  vitae  rationem  reddere 
debuisse  antequam  baptismate  initiarentur  , et  si  quidem  minus  probi  inve- 
niebantur , dilFerebatur  eis  gratia  baptismi . Benigniores  autem  nonnulli  fi- 
deles id  aegre  ferentes  optabant  ut  omnibus  petentibus  baptismus  promi- 
scue conferretur , citabantque  illud  evangelii , Omni  petenti  te  dato  . Sol- 
vit hanc  objectionem  Tertullianus  dicens  evangelicam  illam  sententiam  per- 
tinere ad  eleemosynae  largitionem  , et  alias  potius  evangelii  sententias  , No- 
lite dare  etc.  Et  manus  ne  facile  imposueris  etc.  esse  attendendas  . Hio 
est  genuinus  sensus  allati  in  argumento  testimonii , ex  quo,  si  quid  video, 
duo  illa  quae  ab  adversariis  jactantur  , minime  consequuntur  . 

Ad  5.  facilis  est  responsio  si  dicamus  per  baptismum  descendere 
Spiritum  sanctum  regenerantem  ac  renovantem  hominem  , per  confirma- 
tionem vero  eumdem  descendere  ad  perficiendum  roborandumque  christia- 
num  hominem  in  fide . Quod  confirmationis  loco  subdit  Dallaeus  satis  de- 
monstrat non  accuratam  illum  habere  ideam  christianae  religionis  . Sim- 
plicitas enim,  innocentia,  mansuetudo  arma  sunt  ad  debellandos  fidei  hostes 
aptissima  , unde  Christus  discipulos  suos  misit  sicut  oves  in  medio  lupo- 
' rura  . Quare  si  Spiritus  sanctus  per  baptismum  descendens,  juxta  adversa- 
rios , est  spiritus  simplicitatis  et  innocentiae  , erit  spiritus  athleta  atque 
bellator  , et  econtra  si  per  confirmationem  descendit  spiritus  bellator  et 
athleta  , desceudit  spiritus  simplicitatis  et  innocentiae  quae  sunt  arma  mi- 
litiae spiritualis  . Videat  ergo  Dallaeus  ne  in  re  tam  seria  verborum  col- 
lusione jocetur  . 

Obj.  a.  Veteres  Patres  manuum  impositionem  de  qua  nos  loquimur 
considerarunt  ut  sacramenti  baptismi  caeremoniam  . Ergo  ctc.  Prob.  ant.  I. 
veteres  Patres  affirmant  confirmationem  esse  juxta  ecclesiasticam  regulam 
vel  consuetudinem  vel  juxta  voluntatem  majorum  , v.  g.  inquit  Corne- 
lius rom.  Pont,  apud  Eusebium  lib.  6.  hist.  eccl.  de  Novato  : Sed  ne- 
que postquam  liberatus  est  a morbo  , reliqua  percepit  quae  juxta  eccle- 
siasticam regulam  percipi  debent  : neque  ab  episcopo  consignatus  est  . 
Porro  caeremoniae  sacramentorum  sunt  juxta  ecclesiasticam  regulam,  non 
sacramenta  ipsa,  quae  sunt  juxta  institutionem  Christi  . II.  confirmatio  di- 
citur a Patribus  id  quod  deest  illis  qui  privatim  et  absque  solemnitati- 
bus  baptizati  sunt . Cyprianus  puta  in  ep.  ad  Jubajanum  inquit , Petrum 
et  Joannem  dedisse  samaritanis  jam  a Philippo  diacono  baptizatis  quod 
ipsis  deerat , unde  existimavit  confirmationem  aliquod  conjunctum  cum 
baptismo  , adeoque  ritum  et  simplicem  caeremoniam  . III.  juxta  veteres 
homo  baptizalus  cui  manus  adhuc  impositae  non  fuerint , habet  quidem 

lavacrum  , sed  imperfectum  et  non  integrum  . Legatur  canon  38.  illi- 
beritanus  capite  superiori  a nobis  relatus  . Ergo  manus  impositio  confir- 
inatoria  pertinet  ad  integritatem  et  perfectionem  baptismi  , atque  idcirco 
erat  olim  ritus  ct  caeremonia  baptismi  . 

Resp.  neg.  ant.  Nam  ex  Patrum  conciliorumque  testimoniis  antece- 
denti capite  allatis  satis  abunde  constat  confirmationem  nostram  suara 
Rabere  materiam  suamque  formam  , et  gratiam  sanctificantem  producere  , 
quae  verum  novae  legis  sacramentum  ab  aliis  distinctum  constituunt . Ad 
i.  ergo  dico  Cornelium  aperte  distinguere  inter  caerem.onias  baptismum 
comitantes  , et  obsignationem  episcopalem  , ait  enim  : Sed  neque  post- 
quam liberatus  est  a morbo  , reliqua  percepit  quae  juxta  ecclesiasti- 
cam regulam  percipi  debent : neque  ab  episcopo  consignatus  est  . Dein- 
de defectum  gratiae  sanctificantis  in  Novato  adseribit  Cornelius  non  omis- 
sioni rituum  baptismi,  sed  omissioni  episcopalis  consignationis,  nam  se- 
quitur : Hoc  autem  signaculo  minime  percepto  , quo  tandem  modo  Spi- 
ritum sanctum  potuit  accipere  ? Ac  denique  expressio  illa  , juxta  eccle- 
siasticam regulam , cadit  supra  caeremonias  baptismi  , non  supra  obsigna- 
tionem episcopalem  , ut  nunc  recitata  verba  legenti  patet , quamvis  nihil 
catholicae  sententiae  officeret  etsi  verba  illa  dicta  essent  de  confirmatione, 
quoniam  sacramentorum  quidem  inslilulio  est  a Christo  , sed  usus  illorum 
pendet  a regula  ecclesiastica  . 

Ad  2.  respondeo  confirmationem  a Patribus  appellari  quandoque  per- 
fectionem et  complementum  baptismi  , non  quod  sit  hujus  sacramenti  ri- 
tus et  caeremonia  , sed  quoniam  fideles  perficit  et  roborat  , quum  ba- 
ptismi munus  sil  homines  facere  in  christiana  religione  infantes  . Ceterum 
non  inquit  Cyprianus  aliquid  defuisse  baptismo  Samaritanis  a Philippo 
collato  , minime  , sed  affirmat  defuisse  aliquid  samaritanis  baptizatis  a Phi- 
lippo . Aliud  autem  est,  aliquid  deesse  sacramento,  et  aliud  deesse  ali- 
quid subjecto  sacramenti  . 

Ad.  3.  canonem  eliberitanuin  non  uno  codemque  modo  exponunt 
eruditi.  Ego  quidem  cl.  Albaspinaei  subjiciam  interpretationem  quae  ce- 
teris praeferenda  videtur , allatique  argumenti  solvit  difficultatem  . Per 
l a icunt  igitur  fidelem  ( inquit  laudatus  episcopus  in  suis  ad  hunc  cano- 
nem observationibus  ) qui  lavacrum  suum  integrum  habeat  , neque  bi- 
gamus fuerit  , intelligit  fidelem  qui  post  lavacrum  non  peccavit  , ne- 
que poenitentiam  ullam  subierit  , neque  bigamus  fuerit  , quas  quidem 
conditiones  ia  uno  laico  qui  baptizet  , requirit  ille  canon  , quod  eo  mo- 
do sit  sacerdotis  partes  acturus  ; sacerdotes  vero  neque  poenitentiam  pe- 
ragere , neque  ea  perfecta  absolutaque  ad  id  eligi , neque  bigumi  esse 
poterant . 

Obj.  3.  cum  Calvino . I.  confirmatio  de  qua  veteres  Patres  , non 
erat  nisi  examen  quo  episcopi  a pueris  et  adolescentibus  sciscitabantur  res 
ad  fidem  pertinentes  juxta  formam  catechismi . II.  vel  confirmatio  erat 
professio  fidei  et  doctrinae  catholicae  facta  in  manu  episcopi , teste  Chry- 
sostomo  qui  hom.  9.  in  cap.  6.  ad  Hebr.  affirmat  post  baptismum  se- 

qui  doctrinam  fidei  qua  neophiti  imbuebantur.  III.  et  revera,  subdit 
Calvinus  , nullus  est  veterum  Patrum  qui  confirmationem  appellet  sacra- 
mentum . 

Resp.  ad  i.  Neque  in  sacris  litteris  neque  in  sanctis  Patribus  vel  mi- 
nimum occurrit  verbum  quo  conjicere  possimus  manuum  impositionem 
aut  inunctionem  chrismatis  fuisse  examen  puerorum  in  infantia  baptizato- 
rum  . Imo  illius  examinis  de  quo  loquitur  Calvinus  nullum  occurrit  ve- 
stigium in  tota  autiquitate  . Accedit  his  quod  priscis  temporibus  infanti- 
bus qui  rationis  adhuc  compotes  non  erant  , adeoque  nec  capaces  cate- 
chismi  , statim  post  baptisma  conferebatur  confirmatio  . Haec  ergo  esse  non 
poterat  examen  adolescentum  . 

Ad  2.  Professio  fidei  in  adultis  praecedebat  baptismum,  non  manuum 
impositionem  , ut  in  comperto  est  apud  omnes  . Pueris  autem  statim  post 
baptismum  conferebatur  confirmatio , unde  in  illis  nec  habebat  nec  ha- 
bere poterat  locum  fidei  professio  . Chrysostomus  vero  loco  in  argumento 
laudato  loquitur  de  doctrina  non  fidei  , sed  morum  . Neophyti  nempe  an- 
tequam manuum  acciperent  impositionem  , docebuntur  quid  agere  debent , 
et  quid  non  agere  . 

Ad  3.  In  hoc  refutando  argumento  nen  opus  est  tcinpns  inutiliter 
terere  . Nam  ex  multorum  Patrum  testimoniis  antecedenti  capite  allatis  lu- 
culentissime constat  omnes  fere  Ecclesiae  Patres  agnovisse  in  confirma- 
tione materiam  , formam  , et  effectum , quae  tria  essentiam  constituunt  sa- 
cramenti . 

Obj.  4-  cum  Kemnitio  . I.  doctrina  haec  de  confirmatione  quod  sit 
sacramentum  , primitus  descendit  e schola  Montani  , quum  Tertullianus 
qui  illam  admisit  fuerit  uiontanista  . II.  Patres  commemorant  manuum 
impositionem  quae  in  Ecclesia  remana  non  est  amplius  in  usu  . III.  ve- 
teres baptismo  , non  confirmationi  adseribunt  collationem  Spiritus  sancti  , 
perfectionem  in  fide  , robur  ad  pugnam  etc.  quos  effectus  catholici  tribu- 
unt confirmationi. 

Resp.  ad  i.  ueg.  suppositum.  Supponit  nempe  argumentum  primnrn 
confirmationis  seu  sacramenti  assertorem  inter  catholicos  fuisse  Tertullia- 
num , quum  ante  illum  de  confirmatione  tamquam  de  novae  legis  sacra- 
mento loquuti  fuerint  apertissime  Irenaeus  et  Theophilus  antiochenus  , 
subobscure  autem  alii  veteres  scriptores  ecclesiastici . Relege  allegata  su- 
periori capite  testimonia  . Deinde  Tertullianus  disserit  de  sacramento  con- 
firmationis in  libro  de  baptismo  quem  proculdubio  contra  montanistas 
edidit  antequam  horum  amplecteretur  errores  . Ac  denique  jam  dictum 
est  montanistas  errasse  non  quod  confirmationem  admitterent , sed  quo- 
niam sacramentum  illud  turpiter  deformabant  . 

Ad  2.  Duplex  est  circa  materiam  confirmationis,  ut  videbimus  infra, 
theologorum  sententia  . Alii  reponunt  illam  in  manuum  impositione  , alii 
vero  in  unctione  chrismatis  . Qui  manuum  impositionem  dicunt  materiam 
confirmationis  , negant  illam  desiisse  in  Ecclesia  romana  . Qui  autem  al- 
teram tenent  opinionem  , affirmant  ex  auctoritate  Ecclesiae  a Christo  re- 

cepta  successisse  impositioni  manuum  chrismatis  unctionem  . De  qua  re 
inferius . 

Ad  3.  Utrumque  sacramentum  baptismus  videlicet  et  confirmatio 
confert  Spiritum  sanctum  , perficit  hominem  in  fide  , dat  robur  ad  pu- 
gnam etc.  sed  diversimode  , ut  explicabimus  ubi  agemus  de  confirmatio- 
nis effectibus  . 

Obj.  5.  cum  Dallaeo  . I.  materia  confirmationis,  juxta  catholicos  roma- 
nos , non  est  simplex  ut  in  celeris  sacramentis  , sed  composita  ex  oleo  et 
balsamo,  quod  commune  non  est  omnibus  populis,  eademque  materia  longa 
precum  serie  et  salutatione  consecranda  est , quod  non  accidit  in  materia 
reliquorum  sacramentorum  . II.  minister  confirmationis  apud  catholicos  ro- 
manos  est  solus  episcopus  , non  simplex  presbyter  , ac  mullo  minus  lai- 
cus  . III.  ejusdem  confirmationis  forma  nullimode  in  sacris  litteris  inve- 
nitur . IV.  hinc  non  ab  omnibus  nationibus  habetur  confirmatio  tamquam 
sacramentum.  Testatur  enim  Guido  carmelita  armenos,  chaldaeos,  et  Chri- 
stianos Mesopotamiae  , Arabiae  , Assyriae  , Persidis  , Aegypti  , et  apud  in- 
dos  commorantes  nec  nomen  confirmationis  agnoscere  . 

Resp.  ad  i.  Quoniam  ubi  igitur  de  sacramentis  tota  ratio  facti  pen- 
det a voluntate  institutoris  , ideo  nonnullorum  sacramentorum  materia  sim- 
plex est , aliorum  vero  composita  , quia  Christus  auctor  sacramentorum  ita 
illa  instituit . Praeterea  catholicorum  sententia  circa  materiam  sacramenti 
confirmationis  non  una  est,  ut  capite  sequenti  videbimus.  Quare  in  sen- 
tentia illorum  qui  vel  solam  manuum  impositionem  vel  solum  oleum 
contendunt  esse  sufficientem  hujus  sacramenti  materiam  , Dallaei  argumen- 
tum nullius  ponderis  est.  Nec  repugnat  benedici  et  consecrari  chrisma 
ut  sit  confirmationis  materia  , quum  non  repugnet  benedici  et  consecrari 
aquam  ut  sit  materia  baptismi . Falsum  denique  est  balsamum  adeo  ra- 
rum esse  ut  fidenter  affirmat  Dallaeus  . 

Ad  2.  Etiam  minister  ordinis  est  solus  episcopus  . Quid  proinde  ? 
Nec  ordo  sacramentum  erit  ? Haec  ergo  et  similia  pendent  a sola  volun- 
tate Christi  sacramentorum  institutoris  qui  solis  episcopis  commisit  admini- 
stra tionem  confirmationis  , sicuti  solis  presbyteris  facultatem  fecit  conficien- 
di eucharistiam . 

Ad  3.  Iu  sacris  litteris  eodem  fere  modo  invenitur  forma  confirma- 
tionis quo  inveniuntor  formae  baptismi  et  eucharistiae . De  confirmatio- 
ne enim  legitur  Actor,  cap.  8.  Oraverunt  pro  ipsis  ut  acciperent  Spi- 
ritum sanctum  . De  baptismo  Matth.  28.  Euntes  docete  omnes  gentes,  ba- 
ptizantes eos  in  nomine  Patris  etc.  Et  de  eucharistia  Matth.  cap.  26. 
decipite  , et  comedite  , hoc  est  corpus  meum  . Quod  si  non  leguntur  in 
Scripturis  haec  verba  , signo  te  signo  crucis  etc.  neque  legitur  Christum 
praecepisse  Apostolis  ut  in  conferendo  baptismate  dicerent , Ego  te  ba- 
ptizo in  nomine  Patris  etc.  aut  in  eucharistia  conficienda  haec  verba  pro- 
nunciarent  , Hoc  est  corpus  meum  . Et  nihilominus  Dallaeus  existimat 
baptismum  et  eucharistiam  duo  esse  novae  legis  sacramenta  . Quidni  er- 
go admittat  tamquam  novae  legis  sacramentum  etiam  confirmationem  ? Er 

tiamsi  in  sacris  litteris  formae  baptismi  et  eucharistiae  expresse  non  le- 
gantur, tamen  quoniam  ope  Traditionis  constat  sic  semper  confecta  fuisse 
duo  illa  sacramenta,  non  decrectant  adversarii  pro  veris  sacramentis  illa  duo 
habere.  Atqui  ex  Traditione  quoque  constat  sic  semper  collatarn  fuisse  a 
Patribus  nostris  confirmationem  , itaque  haec  etiam  in  album  sacramento- 
rum est  referenda  . 

Ad  4.  Omnes  in  argumento  recensitae  nationes  habentur  a protestan- 
tibus  tamquam  haereticae  vel  schismaticae . Etsi  ergo  concederemus  ca- 
rere illas  modo  confirmatione  , nihil  inde  detrimenti  sumeret  sententia  ca- 
tholicorum . Verum  Guido  ille  carmelita  quem  citat  Dallaeus  non  mul- 
tam mihi  videtur  mereri  fidem  . Et  quantum  ad  armeuos  spectat , hi  cer- 
te sacramentum  confirmationis  admittunt  , ut  patet  ex  ep.  Gregorii  VII. 
Rom.  Pont,  ad  synnadensem  archiepiscopum  data  an.  1080.  ex  unione  ar- 
menorum  cum  romanis  confirmata  sub  Eugenio  III.  Innocentio  III.  et  sub 
Joanne  XXII.  ac  denique  ex  responsione  Uscani  episcopi  S.  Sergii  in  magna 
Armenia  cum  moraretur  Amstelodami  an.  1GG7.  Quoad  reliquas  recensitas 
christianas  gentes  , auctor  perpetuitatis  fidei  tom.  3.  lib.  8.  cap.  19.  fuse 
demonstrat  adhaerere  illas  hac  in  parte  Ecclesiae  romanae  . Vide  continua- 
torem  Witassii  qui  fusiori  stylo  recentiores  refellit  protestantes , et  cx  quo 
pauca  isthaec  quae  ad  nostrum  institutum  sufficere  videntur  , contracta 
oratione  excerpsimus  . Sed  de  exislenlia  sacramenti  confirmationis  satis  . 

CAPUT  iv. 

De  materia  confirmationis . 

Quid  de  confirmationis  nostrae  materia  sentiant  protestantes  jam  satis 
in  superioribus  indicatura  est.  Lutherani  nempe  , teste  Kemnitio  in  exam. 
conc.  trid.  fidenter  pronuntiant  materiam  confirmationis  nullum  habe- 
re in  Scripturis  fundamentum  . In  usu  quidem  fuisse  antiquitus  manuum 
impositionem,  sed  tamquam  ineram  ecclesiasticam  caeremoniam  , divinitus- 
que  factum  esse  ut  pontificii  illam  abrogaverint,  in  ejus  locum  substi- 
tuentes chrismationem  , ne  ex  historia  contendere  possent  confirmationem 
esse  novae  legis  sacramentum  . Eadem  habet  lib.  4*  instit.  cap.  19.  pa- 
ragr.  G.  7.  8.  Calvinus  , add iique  chrismationem  esse  insignem  baptismi 
contumeliam,  oleum  diaboli  mendacio  pollutum,  pinguedinem  foetore  anhe- 
litus inquinatam,  et  verborum  murmure  incantatam.  Consimilia  de  chri- 
smate tradunt  Antonius  de  Dominis  , et  Joannes  Dallaeus,  quamvis  paul- 
lo  castigatius  loquantur  . Nec  mirum  , hi  enim  omnes  ex  albo  sacramen- 
torum expungunt  confirmationem  , ut  in  superioribus  diximus. 

Catholici  omnes  juncto  foedere  haereticorum  blasphemias  damnant 
et  execrantur  , nec  mirum  , agnoscunt  enim  confirmationem  tamquam  no- 
vae legis  sacramentum , proindeque  suam  illi  tribuunt  materiam  quemad- 
modum et  reliquis  sacramentis . Sed  mirum  dictu  est  in  quot  abierint 
sententias  ubi  sermo  fit  de  statuenda  hujus  sacramenti  materia.  Omnes 

quidem  in  hoc  colliniant  ut  velint  consistere  illam  vel  iii  manuum  im- 
positione , vel  in  unctione  chrismatis  , vel  in  utraque  simul , sed  quis  re- 
ferre valeat  quantum  inter  se  discrepent  in  re  hac  determinanda  ? Pe- 
trus Aureolus  , Isaacus  Ilabert , Sambovius  , Sirmondus  , Rigaltius  , l’  Her- 
nienier  aliique  arbitrantur  materiam  confirmationis  consistere  in  sola 
manuum  impositione  , non  exclusa  tamen  unctione  chrismatis  quam  vo- 
lunt esse  partem  integrantem,  non  essentialem  materiam  . S.  Thomas  , Du- 
randus Sotus  , de  AUiaco  , Pontius , Fervacquez,  Vanroy,  Gavardi , Bellar- 
minus  aliique  materiam  confirmationis  in  sola  unctione  chrismatis  reponunt, 
affirmantes  tamen  olirn  repositam  fuisse  in  manuum  impositione  in  cujus 
locum  suffecta  fuerit  unctio  . Ruardus  Tapperus  , et  Joannes  Morinus  au- 
tumant materiam  confirmationis  esse  disjunctive  unam  vel  alteram  , nem- 
pe vel  solam  manuum  impositionem  vel  solam  unctionem  chrismatis  . Re- 
ccntiores  demum  praeclariores  theologi  utramque  conjungunt,  atque  pro- 
pugnant et  manuum  impositionem  et  sacram  unctionem  simul  esse  mate- 
riam confirmationis.  Nos  postremae  huic  sententiae  subscribimus.  Unde  sit 

CONCLUSIO  1. 

Impositio  manus  est  materia  essentialis  sacramenti  confirmationis  . 

Prob.  r.  cx  sacris  litteris  . Actor,  cap.  8.  legitur  : Tunc  imponebant 
manus  super  illos  , et  accipiebant  Spiritum  sanctum  . Et  cap.  19.  ad- 
ditur: Et  cum  imposuisset  illis  manus  Paulus , venit  Spiritus  sanctus  su- 
per i eos,  et  loquebantur  linguis  , et  prophetabant  elc.  In  ep.  ad  Hebr.  cap. 
6.  sic  loquitur  Apostolus  : Quapropter  intermittentes  inchoationis  Christi 
sermonem  , ad  perfectiora  feramur  , non  rursum  jacientes  fundamentum 
poenitentiae  ab  operibus  mortuis , et  fidei  ad  Deum , baptismatum  doctri- 
nae , impositionis  quoque  manuum  . Ex  quibus  hoc  exsurgit  argumentum  v 
Materia  essentialis  sacramentorum  est  signum  sensibile  a Domino  institu- 
tum , atque  adhibitum  in  confectione  sacramentorum  ad  couferendam  gra- 
tiam sanctificantem  . Hujusmodi  est  manuum  impositio  , ut  ex  recitatis  Scri- 
pturae testimoniis  apparet  , nam  quod  manuum  impositio  instituta  sit  a 
Domino  patet  ex  eo  quod  illam  assidue  usurpaverint  Apostoli , et  quod 
ex  consuetudine  universalis  Ecclesiae  in  confirmatione  administranda  ab  ini- 
tio et  deinceps , semper  ac  perpetuo  adhibita  fuerit . Quod  illa  sit  si- 
gnum sensibile  , non  indiget  demonstratione  . Quod  denique  conferatur  per 
illam  gratia  sanctificans  , enuntiant  luculentissime  laudata  mox  testimonia  , 
Imponebant  manus  super  illos  , et  accipiebant  Spiritum  sanctum  . Ita- 
que etc. 

Respondent  protestantes  , Spiritum  sanctura  collatum  ab  Apostolis  per 
manuum  impositionem  fuisse  virtutem  signorum  , non  gratiam  sanctifican- 
tem . Sed  vide  argumentum  hoc  a nobis  solutum  in  antecedentibus,  nem- 
pe cap.  1.  in  resolutione  argumentorum  ad  5. 

Respoudent  nonuulli  catholici  qui  essentialem  materiam  confirmatio- 


Digitized  by  Google 


131 

nis  reponunt  in  sola  chrismatis  unctione  , manuum  illam  impositionem  , 
de  qua  laudata  Scripturae  testimonia  , fuisse  meram  caeremoniam , non  ma- 
teriam essentialem  sacramenti . 

Verum  qui  hoc  arbitrantur  decipi  videntur.  Et  r.  eodem  modo 
posset  cjuis  affirmare  aquam  in  baptismo,  et  vinum  in  eucharistia  me- 
ram esse  caeremoniam  , non  essentialem  materiam  illorum  sacramentorum, 
nam  iisdem  fere  verbis  exprimitur  in  Scripturis  confirmatio  quibus  bapti- 
smus et  eucharistia . Hinc  nullum  ex  Scripturis  haberemus  argumentum 
ad  demonstrandum  adversus  nrotestantes  confirmationem  esse  novae  legis 
sacramentum  . 2.  Jamdiu  observatum  est  a theologis  sacram  Scripturam  , 
ubi  agit  de  sacramentis  , non  illorum  caeremonias  ac  ritus , sed  partes  tan- 
tum essentiales  commemorare  . Quare  si  ubi  agit  de  confirmatione  comme- 
morat impositionem  manuum,  haec  proculdubio  ad  confirmationis  essentiam 
pertinet  , adeoque  non  caeremonia  , sed  materia  sacramenti  est . 3.  Tandem 
ritibus  ac  caeremoniis  accidentalibus  numquam  sacra  Scriptura  adscribit 
collationem  Spiritus  sancti  seu  gratiae  sanctificantis  , ut  fit  in  locis  a no- 
bis recitatis . 

Prob.  2.  thesis  ex  sanctis  Patribus  quorum  testimonia  laudata  a no- 
bis vide  capite  hujusce  libri  tertio  . Nunc  confirmationis  loco  addimus  se- 
quentia . Cyprianus  in  ep.  74*  1 n Christi  nomine  inquit  , munus  bapti- 
zato  imponitur  ad  accipiendum  Spiritum  sanctum  . Et  paullo  post : Per 
manus  impositionem  ( fidelis  ) Spiritum  sanctum  jam  natus  accipit  . Fir- 
milianus  in  ep.  ad  Cyprian.  ait:  Ad  accipiendum  Spiritum  sanctum  ma- 
nus imponitur  etc.  Valet  manus  impositio  ad  accipiendum  Spiritum  san- 
ctum . Auctor  anonymus  qui  scripsit  tractatum  de  baptismo  adversus  Cy- 
prianum : Baptisma  aquae  , inquit  , quo  quis  baptizalus  est  in  nomine 
D.  N . J.  C.  minus  est : baptisma  vero  spiritus , quo  quis  in  Spiritu  san- 
cto per  manus  impositionem  episcopi  baptizatus  est , majus  est . Siricius 
Rom.  Pont,  in  ep.  ad  Himerium  tarraconensem  ita  scribit : Arianos  cum 
novationis  aliisque  haereticis  , sicut  est  in  synodo  constitutum  , per  in- 
vocationem solam  septiformis  Spiritus  , episcopalis  manus  impositione  , 
catholicorum  conventui  sociamus  . Leo  Magnus  in  ep.  ad  Nicetam  aquile- 
jensem  sic  habet  : Qui  baptismum  ab  haereticis  acceperunt  , sola  invo- 
catione Spiritus  sancti  per  impositionem  manuum  confirmandi  sunt  . Theo- 
dorelus  in  cap.  6.  ep.  ad  Hebr.  Qui  crediderunt  , inquit,  accedunt  ad 
divinum  baptismum  , et  per  manum  sacerdotalem  Spiritus  gratiam  ac- 
cipiunt . Gennadius  constanlinopolitanus  in  eumd.  loc.  addit  : Baptizati 
seipsos  subjiciunt  impositioni  manuum  sacerdotis  ad  participationem  Spi- 
ritus sancti  . Infinitus  essem  si  Patrum  singulorum  testimonia  per  omnia 
secula  excurrendo  vellem  exscribere.  Consule  continuatorem  Witassii  , 
Tournely  , 1'  Hermenier  , Berti  aliosque  recentiores  . 

Prob.  3.  ex  Conciliis  quorum  definitiones  in  hanc  rem  dedimus  citato 
capite  tertio  , quem  locum  consulas  ne  eadem  bis  repetamus  . Interim  per- 
gamus ad  reliqua  . 

Duplex  occurrit  in  sacramento  confirmationis  manus  impositio  , una 
quando  episcopus  elevata  manu  versus  confirmandos  invocat  Spiritum  san- 
ctum , altera  vero  quando  episcopus  ut  chrismate  frontem  inungat  , ei- 
dem fronti  manum  admovet . Recentiores  complurimi  existimant  materiam 
essentialem  confirmationis  esse  priorem  impositionem  seu  elevationem  ma- 
nuum . Nos  vero  adhaeremus  illis  qui  alteram  manus  impositionem  di- 
cunt essentialem  hujus  sacramenti  materiam.  Et  jure  quidem  , nam  i.  E- 
piscopus  priori  illa  manuum  elevatione  noft  tangit  confirmandos  , sed  o- 
stendit  dumtaxat  se  invocare  super  illos  Spiritum  sanctum , econtra  po- 
steriori manus  impositione  dum  episcopus  pollice  inuncto  chrismate  fron- 
tem uniuscujusque  confirmandi  tangit,  palmam  super  caput  singulorum  ex- 
tendit . 2.  Episcopus  post  elevatas  manus  et  oratiooem  completam  tunc 
sedet  in  faldistorio  , nomen  cujuslibet  confirmandi  exquirit  , et  per  ordi- 
nem genuflexos  singulos  confirmat . 3.  Prior  illa  manuum  impositio  aliquan- 
do fieri  consuevit  ab  episcopis  post  peractam  jam  unctionem  , unde  Ter- 
tullianus Iib.  de  resurr.  carnis,  cap.  8.  inquit:  Caro  ungitur , ut  ani- 
ma consecretur  : caro  signatur  , ut  anima  muniatur  : caro  manus  im- 
positione adumbratur  , ut  cl  anima  spiritu  illuminetur  . 4*  Recentiores 
graeci  non  habent  manuum  illam  impositionem  distinctam  ab  ea  quae 
fit  ab  episcopo  dum  confirmandi  frontem  sacro  chrismate  inungit , et  ni- 
hilominus verum  habent  sacramentum  confirmationis  . fi.  Denique  veteres 
Patres  nostri  praeter  manuum  impositionem  a cluismatione  diversam  , a- 
gnoverunt  illam  quoque  quae  in  ipsa  includitur  cluismatione  . Ven.  Bcda  in 
cap.  i.  Cant.  Vidcles  omnes  , inquit  , cum  impositione  manus  sacer- 
dotis , qua  Spiritus  sanctus  accipitur  , hac  unctione  signantur  . Carulus 
Magnus  lib.  7.  capitular.  cap.  18.  jubet,  Ne  quis  a chorepiscopo  per  ma- 
nus impositionem  consignari  vel  confirmari  usquam  velit  . Rabanns  lib. 
1.  de  instit.  clericor.  cap.  28.  Episcopus  baptizatum  per  manuum  im- 
positionem cum  ipso  chrismate  consignat ..  Amalarius  lib.  1.  de  ofiic.  ec- 
clesiast.  cap.  27.  Ut  ab  episcopis  solis  ungatur  per  manus  impositio- 
nem , ab  Apostolis  assumptum  est  . Eadem  scribit  Ratramnus  lib.  4.  coiit, 
opposita  graecorum  . Yvo  carnutensis  in  opusculo  de  convenientia  novi  et 
veteris  Testam.  Rupertus  lib.  5.  de  divinis  offic.  Hugo  Victoriuus  lib.  11. 
de  sacram,  aliique.  Haec  nos  affirmare  cogunt  materiam  essentialem  con- 
firmationis non  priorem  , sed  posteriorem  manus  impositionem  esse  agno- 
scendam , salva  semper  plurium  recentiorum  opinioni  sua  probabilitate  . 

CONCLUSIO  II. 

. Etiam  chrismatis  unctio  est  materia  essentialis 

. sacramenti  confirmationis  . 

Prob.  1.  ex  Scriptura.  Apostolus  in  11.  ad  Cor.  cap.  1.  Qui  con - 

firmat  , inquit  , nos  vobiscum  in  Christo  , et  qui  unxit  nos  Deus  , qui 
ct  signavit  nos  , dedit  pignus  Spiritus  in  cordibus  nostris  . Hanc  Pauli 
sententiam  inlelligi  de  sacramento  confirmationis  jam  demonstravimus  capi- 
te hujus  libri  primo  . 

Prob.  2.  ex  Patrum  nostrorum  Traditione  , sed  sanctorum  dicta  jam 
a nobis  allata  sunt  capite  secundo  quibus  nonnulla  modo  addimus  . Ori- 
genes  in  cap.  6.  ep.  ad  Rom.  explicans  illa  verba  , An  ignoratis  elc.  ita 
loquitur  : Secundum  typum  Ecclesiae  traditum  omnes  baptizati  sumus  in 
aquis  istis  visibilibus  , et  in  chrismate  visibili  , quo  in  loco  verbum  ba- 
ptizari usurpat  pro  ministratione  totius  oflicii,  nempe  utriusque  sacramenti 
baptismi  et  confirmationis  , ut  observat  Alcuinus . Ilom.  9.  iu  Lev.  O- 
mnes  enim,  inquit,  quicumque  unguento  sacri  chrismatis  delibuti  sunt , 
sacerdotes  effecti  sunt  , sicut  Petrus  ad  omnem  dioit  Ecclesiam  : Vos 
autem  genus  electum  , et  regale  sacerdotium  elc.  Optatus  milevilanus  lib. 
7.  cont.  donalistas  vindicans  illam  Salomonis  sententiam  , Muscae  mori- 
turae exterminant  olei  suavitatem  , a schismaticorum  calumniis  , affirmat, 
Oleum,  de  quo  loquitur  Salomon,  esse  illum  liquorem  qui  ex  nomine  Chri- 
sti conditur:  quod  chrisma , postquam  conditum  est , nominatur , tum  do- 
cet valere  illud  ad  sacramenti  confectionem  quod  a donatistis  sine  imma- 
ni scelere  iterari  non  poterat . S.  Pacianus  in  serin.  de  bapt.  multa  bona 
ex  baptismo  profluere  tradit , tum  addit  : Ilaec  autem  compleri  alias  ne- 
queunt , nisi  lavacri , et  chrismatis  , et  antistitis  sacramento  ; 'lavacro  e- 
nini  peccata  purgantur  , chrismate  sanctus  Spiritus  superfunditur  elc. 
Cvrillus  jerosol.  catech.  3."  quae  est  de  confirmatione  , inquit  : Que- 
madmodum panis  eucharistiae  post  sancti  Spiritus  invocationem  non  am- 
plius est  panis  communis  , sed  corpus  Christi  , sic  et  sanctum  hoc  un- 
guentum , non  amplius  est  unguentum  nudum  postquam  jam  consecra- 
tum est  , sed  chrisma  Christi  , quod  adventu  Spiritus  sancti  per  ipsius 
divinitatem  energiam  habet  , quo  frons  et  alii  sensus  hic  symbolice  i- 
nungunlur  , et  corpus  quidem  isto  visibili  unguento  perungitur  , anima 
vero  sancto  ac  vivifico  Spiritu  sanctificatur  . S.  Ambrosius  de  initiandis 
cap.  G.  exponens  illud  davidicuin  , Sicut  unguentum  in  capite  , quod  de- 
scendit in  barbam  , barbam  Aaron  , inquit : Unguentum  ideo  in  barbam 
dejluit  , idest  in  gratiam  juventutis  . Ideo  in  barbam  Aaron  , ut  Jias  c - 
lectum  genus  , sacerdotale  , pretiosum  : omnes  enim  in  regnum  Dei  et 
in  sacerdotium  ungimur  gratia  spiritali.  S.  P.  Augustinus  lib.  i5.  de 
Trin.  cap.  aG.  scribit : Unxit  eum  ( Christum  ) Deus  Spiritu  sancto  , 
non  utique  oleo,  visibili  , sed  dono  gratiae , quod  visibili  significatur  un- 
guento quo  baptizalos  ungit  Ecclesia  . Leo  Magnus  senn.  4-  de  naiiv.  Do- 
mini , Permanete  , inquit,  stabiles  in  ea  fide  quam  confessi  estis  co- 
ram multis  testibus  , et  in  qua  renati  per  aquam  et  Spiritum  sanctum 
accepistis  chrisma  salutis  , et  signaculum  vitae  aeternae  . A recitandis 
reliquorum  Patrum  sententiis  et  conciliorum  definitionibus  , ne  brevitatis 
excedam  limites  , abstineo , quum  jam  allata  testimonia  satis  suporque  sen- 
tentiam nostram  confirment  , alia  yero  legi  possint  capite  saepe  laudato  . 

COROLLARIUM 

Ex  iis  quae  duabus  hisce  conclusionibus  statuta  sunt,  sua  sponte  se- 
quitur mateiiam  sacramenti  confirmationis  reponendam  esse  adaequate 
in  manus  impositione  simul  et  in  chrismate,  nam  ex  allatis  momentis 
apparet  gratiam  sanctificantem  attribui  modo  manus  impositioni  , modo 
unctioni  chrismatis  ; multique  Patres  impositionem  manuum  simul  et  un- 
ctionem commemorant  tamquam  partes  hujus  sacramenti  essentiales  , ut 
legenti  recitata  testimonia  liquido  patet. 

Ad  argumenta  adversariorum  responsio  . 

Ohj.  t.  eont.  i.  conci.  I.  Joannes  Morinus  ex  euchologio  graecorum, 
ex  MS.  Simconis  thessalonicensis  quod  asservatur  in  bibliotheca  Vatica- 
na , ex  Nicolao  Cabasila  , Dionysio  Areopagita  , Cyrillo  jerosolymitano  , Jo- 
anne  Damasceno  aliisque  invicte  demonstrat  Ecclesiam  graecam  contu- 
lisse semper  , et  adhuc  conferre  confirmationem  absque  impositione  ma- 
nuum , ac  sola  adhibita  chrismatis  unctione  , sed  Ecclesia  romana  validam 
semper  agnovit  confirmationem  graecorum  , igitur  manuum  impositio  non 
pertinet  ad  essentialem  hujus  sacramenti  materiam  . II.  quamvis  latini  u- 
surparent  olim  in  hoc  administrando  sacramento  manuum  impositionem 
tamquam  essentialem  sacramenti  materiam  , nunc  tamen  vel  nullimode 
necessaria  est  et  adhibetur  velut  simplex  caeremonia  , vel  in  locum  ejus 
suffectum  est  chrisma  , nam  Eugenius  IV.  in  decreto  pro  armenis  , Secun- 
dum , inquit  , sacramentum  est  confirmatio  , cujus  materia  est  chrisma 
consecratum  ex  oleo  . Et  ne  quis  in  alienum  sensum  detorqueat  verba  de- 
creti, impedit  quod  paullo  inferius  subjicit,  dicens  : Loco  autem  illius  ( nem- 
pe manus  impositionis  ) datur  in  Ecclesia  confirmatio  . Quam  sententiam 
non  primus  in  Ecclesiam  invexit  Eugenius  , sed  acceperat  illam  a praede- 
cessoribus suis  , nam  Innocentius  III.  in  cap.  cum  venisset  , inquit  : Per 
frontis  chrismationem  designatur  manus  impositio  Apostolorum  , eamdem- 
que  subinde  phrasim  adhibuit  Innocentius  IV.  ad  Ottonem  cardinalem  cap. 
4.  Unde  concludere  possumus  manuum  impositionem  non  esse  materiam 
essentialem  confirmationis  . III.  hoc  idem  definivisse  videtur  concilium  tri- 
dentinum  quum  sess.  7.  can.  2.  statuerit  , quod  Si  quis  dixerit  , inju- 
riosos esse  Spiritui  sancto  eos  qui  sacro  confirmationis  chrismati  virtu- 
tem aliquam  tribuunt  , anathema  sit  . IV.  tandem  concilium  moguntinum 
celebratum  an.  1 547-  cap-  18.  Hoc  sacramentum , inquit,  ab  initio  sola 
manuum  impositione  exhibitum , mox  sub  ipsis  temporibus  Apostolorum  , 
ex  corumdem  Traditione  adhibita  chrismatis  unctione  coepit  conferri . 

Resp.  ad  r.  ecclesiam  graecam  non  solam  chrismatis  unctionem,  sed 
et  impositionem  manuum  semper  adhibuisse  in  confirmationis  collatione. 
Patet  id  ex  graecis  Patribus  quorum  aliqui  solum  chrisma  , aliqui  solam 
manuum  impositionem,  plerique  vero  utrumque  commemorant . Vide  illo- 
rum Patrum  sententias  in  superioribus  capitibus  recitatas  , et  praesertim 

Firmiliani , Concilii  nicaeni  I.  Chrysostomi,  Theodoreti , Gennadii  constati- 
tinopolitani  , Eulogii  alexandrini  aliorumque  . Dum  ergo  graeci  Patres  a 
Morino  laudati  chrismatis  unctionem  ad  sacramentum  confirmationis  perti- 
nere affirmant , non  excludunt  manus  impositionem  , sicuti  unctionem  non 
excludunt  a confirmatione  qui  solam  manus  impositionem  commemorant  . 
iNec  euchologia  graecorum  Morini  caussam  juvant  , nam  tria  prae  ceteris 
sunt  fide  digna  ulpote  reliquis  antiquiora  , nempe  bavberinum  , cryptae 
ferratae  , et  bibliothecae  regiae  . In  his  autem  ubi  describitur  modus  re- 
cipiendi haereticos  inducitur  sacerdos  manus  habens  super  caput  haereti- 
ci ad  catholicam  fidem  conversi  , invocans  Spiritus  sancti  adventum  : Deus 
salvator  noster  ...  dignare  illuni  sigillo  divini  unguenti , et  adventu  Spi- 
ritus sancti  elc.  Post  haec  ungit  eum  sacerdos  unguento  , sicut  neophytos , 
eamdenujue  formulam  super  eo  recitat  elc.  Graeci  ergo  et  manus  impo- 
sitionem et  unctionem  chrismatis  adhibent  in  conferenda  confirmatione  , 
idque  ex  ipsis  graecorum  euchologiis  accuratius  perpensis  apparet . Simeon 
autem  thessalonicensis  in  propriae  caussae  patrocinium  a Joanne  Morino  al- 
legatus in  lib.  de  templo  , Christus  , inquit  , per  manuum  impositionem 
et  inspirationem  unguenti  gratiam  ( baptizatis  ) impertitur  . 

Sed  contra  hanc  responsionem  urgent  adversarii  Gregorii  Magni  ep. 
6 1,  ad  Quirinum,  ubi  sic  scribit:  Arianos  per  impositionem  manus  Oc- 
cidens , per  unctionem  vero  chrismatis  ad  ingressum  sanctae  Ecclesiae 
catholicae  Oriens  reformat  . Quibus  in  verbis  describens  sanctus  Pontifex 
invectam  jam  consuetudinem  suscipiendi  haereticos  per  confirmationem  , 
orientalem  chrismatis  unctionem  opponit  occidentali  impositioni  manuum  , 
atque  adeo  graeci  conferunt  confirmationem  per  solum  chrisma  cum  exclu- 
sione impositionis  manuum  . 

Resp.  non  unam  esse  ad  hoc  argumentum  eruditorum  responsionem  , 
sed  nos  brevitati  studentes  , illis  praetermissis  , dicimus  Grcgoriuin  Ma- 
gnum ita  opponere  chrismationem  orientalium  impositioni  manuum  occi- 
dentalium ut  una  alteram  non  excludat . Et  revera  dum  inquit  Grego- 
rius  haereticos  ab  occidentalibus  recipi  per  manuum  impositionem  , num- 
quid  chrismatis  unctionem  excludit?  Minime.  Ergo  dum  affirmat  recipi 
haereticos  ab  orientalibus  per  unctionem  chrismatis,  non  excludit  manuum 
impositionem  , praesertim  cura  Concilium  nicaenum  i.  ubi  forma  recipien- 
di in  Ecclesiam  haereticos  statuta  est , impositionis  manuum  expressam  men- 
tionem faciat.  Si  quis  autem  dicat  , cur  ergo  Gregorius  , si  in  admitten- 
dis arianis  utriusque  Ecclesiae  idem  ritus  erat,  ulrumque  ritum  opponit? 
Responderi  potest , apud  occidentales  manuum  impositionem  , apud  orien- 
tales unctionem  chrismatis  sacramentum  confirmationis  frequentius  fuisse 
appellatum  , eaque  de  caussa  Gregoriuui  au li thesi m illam  instituisse  . 

Ad  2.  Eugenius  IV.  per  illa  verba  , loco  illius  manus  impositionis 
datur  in  Ecclesia  confrmatio  , non  vult  ab  hoc  sacramento  manuum  im- 
positionem excludere  , sed  illam  supponit  , nam  in  eodem  decreto  loquens 
de  sacramento  ordinis  solius  instrumentorum  porrectionis  mentionem  facit. 
Numquid  proinde  ab  hujus  sacramenti  materia  excludit  episcopalem  ma- 

nuum  impositionem  quam  omnes  theologi  ad  essentiam  ordinis  pertine- 
re consentiunt?  Similiter  ergo  etc.  Sensus  itaque  laudati  decreti  est,  mo- 
do communiter  appellari  confirmationem  sacramentum  illud  quod  aposto- 
licis  temporibus  dicebatur  manuum  impositio . Et  sane  non  inquit  de- 
cretum loco  impositionis  manus  dari  chrismationeni , sed  loco  impositionis 
manus  dari  nunc  confirmationem  . Hoc  idem  respondendum  est  ad  argu- 
mentum ex  verbis  innocentii  III.  et  Innocentii  IV.  deductum  . Deinde  dici 
etiam  potest  cum  Bellarmino  non  omnia  quae  in  Conciliorum  vel  Ponti- 
ficum decretis  habentur  ad  fidem  perlinere  , sed  illa  dumtaxat  quae  ex 
professo  definiuntur  . Iloc  autem  de  quo  disputamus  non  definitur  , sed 
obiter  tantum  declaratur  . 

Ad  3.  Calvinus  ore  blasphemo  pronuntiaverat  catholicos  unctioni 
chrismatis  adscribentes  virtutem  conferendi  Spiritum  sanctum  , eidem  Spi- 
ritui sancto  injuriosos  esse  . Concilium  ergo  ad  Calvini  retundendam  auda- 
ciam , allato  in  argumento  canone  contrarium  definivit . Quid  ergo  opus 
erat  manuum  impositionem  eo  in  canone  commemorare  ? 

Ad  4*  Concilium  moguntinum  per  allata  in  argumento  verba  signifi- 
care forte  voluit  sacramentum  confirmationis  quod  modo  communiter 
appellari  solet  chrismaiio , antiquitus  et  Apostolorum  aetate  appellatum  fu- 
isse impositionem  manuum  , nam  cap.  17.  antecedenti,  Ea  vero  , inquit, 
ut  erant  a Christo  promissa  , ipsis  Apostolis  in  die  Pentecostes  exhibi- 
ta , et  ab  eisdem  per  manus  impositionem  in  alios  transfundi  coepta , a- 
clus  ipsorum  satis  testantur  . Unde  Ecclesia  catholica  Spiritum  sanctum 
per  manus  episcoporum  fidelibus  tradendi  normam  accepit  . Quae  cum 
iis  quae  cap.  18.  traduntur  conciliari  nequeunt  nisi  allatam  mox  re- 
sponsionem admittamus . Quod  si  haec  responsio  non  arrideat  , Coiicilii 
moguntini  auctoritatem  debita  cum  reverentia  relinquimus  . 

Obj.  2.  cont.  2.  conci.  I.  sacra  Scriptura  ubi  de  confirmatione  lo- 
quitur , ne  verbum  quidem  habet  chrismatis  unctionis  . II.  quinimo  quum 
S.  Lucas  in  Actis  totam  confirmationis  essentiam  describat  , non  meminit 
chrismationis . III.  neque  ad  Ecclesiae  Traditionem  recurrendum  est  ut 
plcriquc  theologi  faciunt  , nani  multi  sunt  qui  negant  unctionem  esse 
essentialem  materiam  sacramenti  confirmationis  , et  nihilominus  non  haben- 
tur ab  Ecclesia  tamquam  haeretici  . IV.  demum  ex  quo  Traditio  affirmet 
necessariam  esse  chrismatis  unctionem  in  hoc  administrando  sacramento,  de- 
duci nequit  constituere  illam  materiam  essentialem  , quemadmodum  cx 
quo  Traditio  commendet  tamquam  necessariam  aquae  admixtionem  in  sa- 
cramento eucharistiae,  non  sequitur  aquam  esse  hujus  sacrameuti  ma- 
teriam . 

Resp.  ad  I.  1.  Etiamsi  allatum  argumentum  consisteret,  nihil  proin- 
de ex  eo  concludi  posset  quum  sit  mere  negativum  . Neque  illius  gene- 
ris est  quod  vim  argumenti  positivi  habere  queat , propterea  quod  Tradi- 
tio quae  ab  Apostolis  et  a Christo  descendit  docet  setnper  adhibitam 
fuisse  tamquam  confirmationis  materiam  chrismatis  unctionem  , ut  patet 
ex  iis  quae  inter  conclusionis  probationes  adduximus  . 2.  Falsum  est  Seri- 

pUiram  silere  chrismationem  ubi  de  confirmatione  loquitur , nos  enim  jam 
citavimus  Apostoli  textum  ex  cap.  i.  ep.  ii.  ad  Cor.  ad  cujus  ube- 
riorem illustrationem  addimus,  testimonium  illud  de  sacramento  confirma- 
tionis intplligi  ab  Ambrosio  lib.  de  initiandis  cap.  7.  a Theodoreto  , Pri- 
masio  , et  Anselmo  commentariis  in  hunc  locum  . Et  jure  quidem  , nam 
verbum  illud  , confirmat  , exprimit  sacramentum  ad  dandum  robur ; un- 
xit, nos  , significat  externam  unctionem,  vel  si  internam  denotat  est  per 
allusionem  ad  externam  quae  supponitur;  signavit  nos  , denotat  vel  in- 
ternam characteris  obsignationem  vel  externum  crucis  signaculum  ; illa  de- 
nique verba  , dedit  pignus  Spiritus  in  cordibus  nostris  , exprimunt  gra- 
tiam quae  est  hujus  sacramenti  effectus  . Quare  si  nullum  aliud  peti  pos- 
set ex  Scriptura  testimonium  ad  sententiam  nostram  corroborandam  hoe 
satis  superqne  sufficeret  ad  explodendum  silentium  Scripturae  ab  adversa- 
riis jactatum  . Sed  et  aliae  afferri  possunt  ex  divinis  litteris  petitae  senten- 
tiae , Joannes  enim  in  ep.  t.  cap.  a.  sed  vos  , inquit  unctionem  habe- 
tis a sancto  , quae  verba  de  sacramento  confirmationis  dicta  esse  affirmat 
S.  P.  Augustinus  tract.  3.  in  1.  Joannis,  ubi  ita  scribit  : Unctio  spiritalis 
ipse  Spiritus  sanctus  est , cujus  sacramentum  est  in  unctione  visibili . 
Idem  Joannes  ibidem  subdit : Et  vos  unctionem  quam  accepistis  ab  eo  , 
maneat  in  vobis  ctc.  IIoc  in  textu  quoque  unctionis  nomine  intelligunt 
confirmationem  Augustinus  loco  nuger  laudato  , et  Cyrillus  hierosolymi- 
tanus  catech.  3.  mystag.  Urgeri  ergo  tam  fidenter,  ut  ab  adversariis  fit,  non 
potest  sacrae  Scripturae  silentium  . 

Ad  2.  Multi  multa  respondent , sed  Basilii  Poncii , ac  Bellarmini  re- 
sponsio magis  mihi  placet , Lucam  videlicet  per  manuum  impositionem  sub- 
inlellexisse  quoque  chrismatis  unctionem  , quatenus  Apostoli  utramque  a- 
dhibuerint  materiam  , sed  Lucas  integrum  ritum  compendio  perstrinxerit  , 
6olaque  impositione  manus  designaverit . Quod  multis  suadere  conantur 
argumentis.  1.  Quoniam  sancti  Patres  de  confirmatione  loquentes  modo  so- 
lam manuum  impositionem  , modo  solum  chrisma  , nunc  vero  utrumque 
simul  conjungunt.  Hoc  ipsum  ergo  Actor.  8.  praestitit  Lucas,  per  solam 
nimirum  manus  impositionem  totum  ritum  compendiose  descripsit , sciens 
rem  esse  notissimam  quod  in  confirmatione  administranda  unctio  quoque 
usurpari  soleret . 2.  Patres  ut  demonstrent  chrismatis  unctionem  adhiberi 
solitam  in  confirmationis  collatione  ad  solos  episcopos  pertinere  , provocant 
ad  verba  Lucae  Actor,  cap.  8.  ubi  nihil  expressum  de  chrismate  habetur  . 
Supponebant  itaque  in  laudatis  Lucae  verbis  latere  etiam  unctionem  . 3. 
Consuetudo  isthaec  plura  per  unum  compendiose  describere  nova  no.a 
est  in  sacra  Scriptura  , et  praesertim  apud  Lucam  in  iisdem  Actibus  Apo- 
stolorum . Narrat  Lucas  Apostolos  baptizasse  in  nomine  Christi  , et  ni- 
hilominus certum  est  contulisse  illos  baptisma  in  nomine  totius  Trinita- 
tis . Describens  conversionem  eunuchi  reginae  Candacis  , Lucas  inquit 
imbutum  fuisse  a Philippo  in  fide  Christi . Credendum  ne  est , de  sola 
fide  in  Christum  , et  non  in  reliqua  dogmata  locutum  fuisse  Philippum 
cum  eunucho  ? Nullibi  Lucas  dicit  Apostolos  in  suis  concionibus  de  prae- 
Tom.  VII.  Marcellius  Tkeol.  18 

ceptis  moralibus  verba  fecisse , sed  solius  fidei  in  Christum  meminit , nec 
proinde  dicendum  est  praecepta  moralia  innominata  relicta  fuisse  ab  Apo- 
stolis in  propriis  concionibus.  Hujus  generis  bene  multa  exempla  tum  ex 
Actibus  Apostolorum  tum  ex  aliis  Scripturae  voluminibus  congeri  possent, 
quae  nisi  dicamus  scriptores  hagiographos  ex  una  parte  voluisse  rem  totam 
compendiose  describere  , insuperabiles  parient  difficultates  . 

Ad  3.  Ecclesia  non  habet  tamquam  haereticos  theologos  a nostra  sen- 
tentia dissidentes,  quoniam  licet  negent  chrismatis  unctionem  esse  materiam 
essentialem  confirmationis  , nihilominus  Traditionis  auctoritatem  veneran- 
tes , toto  tuentur  conatu  unctionem  essentialem  esse  sacramento  confirma- 
tionis tamquam  partem  integrantem  , seu  caeremoniam  in  Ecclesia  antiquis- 
simam ac  receptissimam  . 

Ad  4-  I»  hoc  refutando  argumento  non  immorabor . Ratio  discrimi- 
nis haec  est . Ideo  sacruin  chrisma  existimamus  essentialem  materiam  con- 
firmationis , quoniam  sancti  Patres  docuerunt  non  solum  in  sacramenti  ad- 
ministratione  necessarium  esse  , sed  insuper  esse  necessarium  tamquam  ma- 
teriam . Econtra  affirmarunt  aquam  in  calice  necessariam  esse , sed  tam- 
quam caeremoniam  et  ritum  , non  tamquam  partem  sacramentum  compo- 
nentem . 

Obj.  3.  adv.  eamd.  a.  conci.  I.  veteres  Patres  iis  iu  locis  ubi  ver- 
ba faciunt  de  sacro  chrismate  loquuti  videntur  de  caeremonia  baptismi 
quod  declarat  can.  a.  Concilii  i.  arausicani  quo  statuitur  '..Nullus  mini- 
strorum , qui  baptizandi  recipit  officium  , sine  chrismate  umquam  debet 
progredi  , quia  inter  nos  placuit  semel  chrismari  . De  eo  autem  qui 
in  baptismate  , quacumque  necessitate  faciente  , non  chrismatus  fuerit  , 
in  confirmatione  sacerdos  commonebitur . Nam  inter  quoslibet  chrisma- 
tis ipsius  nonnisi  una  benedictio  est : non  ut  praejudicans  quidquam , sed 
ut  ut  non  necessaria  habeatur  repetita  chrismatio  . II.  antiquis  tempori- 
bus chrismatis  unctioni  nulla  forma  correspondebat , ut  ex  sacramentario 
Gregorii  Magni  apparet . Unctio  itaque  tamquam  mera  caeremonia  , non 
tamquam  materia  habebatur . IU.  si  sacrum  chrisma  materia  esset  confir- 
mationis , eodem  modo  proculdubio  a graecis  et  a latinis  confici  debe- 
ret , sed  diversimode  praeparari  et  perfici  in  utraque  Ecclesia  omnes 
norunt . 

Resp.  ad  z.  Sententiae  Patrum  sparsim  a nobis  allatae  hoc  in  libro 
ab  initio  satis  abunde  demonstrant  aliam  esse  unctionem  quae  in  bapti- 
smo , et  aliam  quae  in  confirmatione  usurpatur . Illa  enim  iu  vertice  , 
et  a simplici  presbytero  vel  a diacono , haec  autem  in  fronte  , et  a solo 
episcopo  adhibita  semper  fuit . Addo  graecos  inter  baptizandum  numquam 
sacrum  chrisma  usurpasse  nec  modo  usurpare.  Verba  Concilii  i.  arausi- 
cani ideo  ambigua  sunt  et  obscura  ut  plurium  eruditorum  ingenia  e- 
xercuerint  , celeberrimaeque  controversiae  inter  Sirmondum  et  Petrum 
Aurelium  , vulgo  abbatem  sancyranum  , occasionem  dederint.  Quare  neu- 
tri parti  praejudicium  afferre  possunt.  Legatur  de  hoc  argumento  doctis-* 
Minus  Witassii  continuator. 

A d.  a.  Vide  quae  capite  sequenti  dicemus  de  forma  confirmationis . 

Ad  3.  Quamvis  uno  modo  apud  graecos  , alio  apud  laiinos  sacrum 
perficiatur  chrisma  , utraque  tamen  Ecclesia  verum  iu  chrismatis  confe- 
ctione usurpat  oleum  , quod  salis  est  ut  dicamus  utramque  Ecclesiam  eam- 
dem  agnoscere  essentialem  materiam  confirmationis , 

caput  v. 

4 . 

De  forma  sacramenti  confirmationis  . 

Lutherani  et  calvinistae  quum  praefracte  inficientur  confirmatio- 
nem nostram  rationem  habere  sacramenti , ubi  de  hujus  sacramenti  forma 
loquuntur,  ut  sibi  cohaereant,  eam  irrident,  et  veluti  rem  in  sacris  litteris 
peregrinam  dicteriis  calumniisque  proscindunt . Catholici  econtra  agno- 
scentes confirmationem  ut  novae  legis  sacramentum  , sicut  illi  suam  ma- 
teriam , ita  et  propriam  formam  assignant,  sicque  omnes  theologi  juncto 
foedere  dimicant  adversus  protestantes  ut  catholicam  fidem  contra  illorum 
conatas  6trenue  defendant.  Ast  ubi  iidem  theologi  statuere  coguntur 
quaenam  praecise  verba  sint  illa  quae  confirmationis  formam  constituunt  , 
mirum  est  in  quot  abeant  sententias  . Theologi  illi  qui  tenent  materiam 
essentialem  confirmationis  esse  illam  nianuum  impositionem  quae  fit  ab 
episcopo  dum  elevat  super  confirmandos  manus  ut  invocet  Spiritum 
sanctum  , arbitrantur  formam  hujus  sacramenti  in  illa  Spiritus  sancti  in- 
vocatione consistere . Qui  vero  confirmationis  materiam  solam  esse  dicunt 
chrismatis  unctionem  , sacramenti  formam  reponunt  in  verbis  quae  eam- 
dem  comitantur  chrismationern  . Ac  demum  qui  pro  confirmationis  mate- 
ria et  manuum  impositionem  et  sacram  unctionem  agnoscunt  , bifariam 
dividuntur  , nempe  qui  volunt  impositionem  manuum  essentialem  6acri 
mysterii  materiam  constituentem  esse  priorem  illam  manuum  elevationem 
dum  episcopus  invocat  Spiritum  sanctum  , affirmant  subinde  duplicem  ha- 
bere hoc  sacramentum  formam  essentialem  , episcopi  nimirum  illam  ora- 
tionem , et  verba  quae  proferuntur  dum  pollice  sacro  chrismate  intiucto 
confirmandorum  frontes  unguntur  . Qui  autem  impositionem  manuum  ad 
confirmationis  materiam  pertinentem  statuunt  esse  illam  quae  cum  sacra 
unctione  conjuncta  est  , docent  confirmationis  formam  apud  latinos  consi- 
stere in  solis  illis  verbis  , Signo  te  signo  crucis  , et  confirmo  te  chrisma- 
te salutis  in  nomine  Patris  , et  Filii , et  Spiritus  sancti . Arnen  , apud 
graecos  vero  , Signaculum  doni  Spiritus  sancti  . 

Non  minor  est  controversia  circa  formam  graecorum  , alii  enim  illam 
reponunt  in  verbis  quibus  consecratur  chrisma , alii  in  oratione  quae 
unctionem  immediate  praecedit  , alii  in  utraque  oratione  , alii  denique  in 
verbis  sacram  unctionem  comitantibus  , Signaculum  doni  Spiritus  sancti . 
Quaenam  sit  nostra  sententia  sequentes  aperient  propositiones  . 

CONCLUSIO  I. 

Oratio  quae  ab  episcopo  ante  unctionem  profertur  dum  super 
confirmandos  manus  extendit  non  videtur  essentialis 
forma  confirmationis  . 

Prob.  r.  Ideo  praeclarissimi  recentiores  theologi  tenent  orationem 
illam  episcopi  constituere  formam  confirmationis  , quoniam  arbitrantur 
impositionem  seu  extensionem  manuum  cui  oratio  correspondet  esse 
ejusdem  confirmationis  essentialem  materiam  , sed  hoc  falsum  esse  pluri- 
bus demonstratum  est  in  schol.  ad  conci,  i.  capite  superiori , ergo  falsum 
est  et  illud  . 

Prob.  2.  Verba  formam  constituentia  quum  ad  essentiam  sacramenti 
pertineant  praetermitti  non  possunt  sine  sacramenti  nullitate , quod  idem 
de  materia  quoque  verifieatur  , ut  agentes  de  sacramentis  in  genere  ob- 
servavimus y sed  oratio  quae  unctionem  praecedit  antiquis  temporibus  o- 
mittebatur  , in  codice  enim  monasterii  moysaceusis  ante  octingentos  annos 
exarato  , ct  a cl.  Martenio  edito  nulla  alia  occurrit  oratio  nisi  quae  re- 
citari solet  post  confirmationem  completam  . 

Prob.  3.  In  illa  episcopi  oratione  de  qua  loquimur  , non  alia  occur- 
runt sacra  verba  quae  formae  rationem  habere  valeant  nisi  haec  , con- 
signa eos  signo  crucis  Christi  in  vitam  propitiatus  aeternam  , aut  his 
consimilia  . Atqui  verba  haec  non  videntur  formae  rationem  habere , sed 
referuntur  potius  ab  subsequentia  verba  quae  ab  episcopo  recitantur  in 
ipsa  chrismatis  unctione  , Signo  te  signo  crucis  elc.  nam  verba  illa  de- 
precatoria eodem  modo  proferri  videntur  ab  episcopo  quomodo  a sacer- 
dote vel  in  sacramento  poenitentiae  verba  illa  , Dominus  noster  J esus  Chri- 
stus te  absolvat  etc.  vel  in  sacramento  eucharistiae  illa  alia  , Quam  obla- 
tionem tu  Deus  etc . ut  nobis  corpus  , et  sanguis  fiat  dilectissimi  Filii  tui  . 
Ast  quemadmodum  ejusdemmodi  verba  non  constituunt  formam  vel  poe- 
uiteutiae  vel  eucharistiae  , sed  referuntur  ad  subsequentia  , Ego  te  ab- 
solvo etc.  Hoc  est  corpus  meum  etc.  in  quibus  consistit  utriusque  sacra- 
menti forma  , ita  in  casu  nostro  elc. 

Prob.  4*  Ex  antiquis  codicibus  fide  dignissimis  , quos  consule  apud 
Rlartenium  , apparet  orationem  illam  non  raro  recitatam  fuisse  a presby- 
tero post  collatum  baptisma  , et  antequam,  episcopus  confirmationem  ad- 
ministrare incipiat  , nam  in  laudatis  codicibus  praefata  oratio  reperitur  in 
ordine  baptismi  , non  confirmationis  , dici  ergo  nequit  forma  sacramenti 
confirmationis  . 

. . CONCLUSIO  II. 

Forma  essentialis  confirmationis  apud  latinos  consistit  in  illis  verbis  , 
siguo  crucis  etc.  apud  graecos  vero  in  illis  , signaculum 

doni  Spiritus  sancti . 

Prob.  prima  CQQcl,  pars.  I.  confirmatio  quum  sit  novae  legis  sac 

mentum  suam  proculdubio  habere  debet  formam  . Ast  nisi  hanc  statua- 
mus , nulla  erit  huic  sacramento  forma  , oratio  enim  quae  ab  episcopo 
dum  manus  super  confirmandos  extendit  pron-unciatur  , Haberi  nequit  pro 
hujus  sacramenti  forma  , ut  superiori  conci,  probavimus  . II.  Eugenius  IV. 
in  celebri  instruet,  pro  armenis  absolute  inquit : Forma  autem  ( confir- 
mationis ) est  , signo  te  signo  crucis  , et  confirmo  te  chrismate  salutis  ■ 
in  nomine  Patris , et  Filii , et  Spiritus  sancti.  Et  reapse  verba  ejusmodi 
significant  robur  spirituale  quod  homini  confertur  per  sacramentum  ma - 
' Icriae  visibilis  ad  salutem  , ut  jam  observaverat  S.  Thomas  . IU.  etiam 
Cathechismus  romanus  p.  2.  cap.  3.  pro  hujus  sacramenti  forma  laudata 
verba  assignat,  IV.  observavit  doctissimus  Martene  , in  omnibus  antiquis: 
ritualibus  libris  et  sacramentariis  aliqua  verba  praescribi  conjuncta  cum 
chrismatis  unctione.  Ejusmodi  verba  nequeunt  esse  oratio  quae  ab  epi- 
scopo recitatur  dum  manus  super  confirmandos  extendit  , igitur  etc.  V. 
Concilium  bituricense  celebratum  an.  1 585.  et  a Sixto  V.  approbatum 
rfullam  aliam  agnoscit  hujus  sacramenti  formam  nisi  eam  qua  uti  eon-< 
suevit  Ecclesia  , Consigno  te  signo  crucis  etc.  VI.  etiam  Adrianus  VI.  in 
eadem  fuit  opinione  dicens  : Auctoritate  Ecclesiae  quae  in  iis  quao 
sunt  fidei  nec  fiallere  potest  nec  falli  , et  tradit  dictam  orationem  ' pro 
forma  , credens  eam  rite  perfeere  sacramentum  confirmationis  , certum . 
esse  hanc  formam  vivae  vocis  vocabulo  ab  Apostolis  et  eorum  succe  s-, 
soribus  acceptam  fuisse  : sicut  de  forma  consecrationis  sanguinis  dicitur .. 

Prob.  altera  pars  conci.  I.  euchologium  quo  ecclesia  graeca  utitur 
non  aliam  assignat  confirmationis  formam  essentialem  nisi  verba  illa  , si- 
gnaculum doni  Spiritus  sancti,  unde  sic  arguit  Goarius  ejusdem  eucho- 
logii  editor  : Quae  si  vera  confirmationis  forma  non  est  , nulla  jam  in 
Oriente  superest  confirmatio,  nullum  illius  fundamentum,  nulla- de  illa 
fides  : privabuntur  apud  eos  quotquot  sunt  orthodoxi  , sancti  Spiritus  , 
ut  fidem  profiteantur , dono:  imo  nec  illo  communiter  umqua/n  usos  fu-, 
isse  sanctos  Patres  necesse  est  asserere  , cum  sclusma  , quo  moderni, 
laborant , abolitae  sacramenti  alicujus  formae  , aut  violati  conlemptive 
reos  numquam  fecerit.  II.  veteres  Patre3  ad  exprimendam  naturam  con-. 
finnationis  ea  utuntur  phrasi  quae  in  confirmationis  forma  adhibetur  . 
Asterius  episcopus  Amaseao  apud  Photiuiu  cod.  271.  inquit:  Datur  si- 
gnaculum Spiritus  sancti.  Auctor  de  eccles.  hierar.  cap.  11.  de  epi- 
scopo confirmante  scribit  : Deificante  unguento  obsignantem.  Cyrillus  ca- 
tech.  18.  ait:  Signaculum  datum  est  illi  ex  communicatione  Spiritus 
sancti  . Alia  Patrum  testimonia  aflfcruntur  ab  Arcudio  quae  certe  alludere 
videntur  ad  formam  qua  nunc  utuntur  graeoi . III.  sic  ex  S.  THonu  ar- 
guit Arcudius  : ut  vera  sit  confirmationis  forma  tria  requiruntur,  t.  Caus- 
sa conferens  robur  spirituale  quae  est  SS.  Trinitas  , eaque  exprimitur  his 
verbis  , in  nomine  Patris  etc.  a.  Ipsum  robur  spirituale  significatum  cum 
dicitur  : confirmo  te  chrismate  salutis  . 3.  Signuin  quod  pugnatori  t da- 
tur , quodque  adumbratur  his  verbis,  consigno  te  signo  crucis.  Haec  est, 
doctriua  doctoris  angelici  3.  p.  q.  72.  art.  4-  Verum  haec  tria  expriinuu- 

tur  ellam  per  formam  graecorum  . Significatur  character  per  illud  vocabu» 
lum,  signaculum.  INon  siletur  gratia  cum  dicitur,  doni.  Exprimitur  quo* 
que  characteris  et  gratiae  caussa  efficiens  cum  additur,  Spiritus  sancti , 
ergo  etc.  IV.  denique  Hieremias  patriarcha  constantinopolitanus  in  censu- 
ra quam  edidit  adversus  lutheranos  et  calvinistas  cap.  3.  ex  Simeone 
thessalonicensi  pro  forma  confirmationis  illam  agnoscit  quam  nos  de- 
fendimus . 

SCHOLTON 

Ingenue  fatendum  est  formam  confirmationis  quam  usurpant  latini 
non  iisdem  omnino  verbis  conceptam  inveniri  in  antiquissimis  sacramenta- 
riis  , aliter  enim  leguntur  in  pontificali  Egeberti  , aliter  in  gelasiano  vel 
pictaviensi  aut  moysacensi  , et  aliter  alibi . Verum  varietas  de  qua  lo- 
quimur ad  substantiam  minime  pertinet  , sed  est  mere  accidentalis  , un- 
de nullum  cx  ea  desumere  possunt  adversarii  argumentum  contra  nostram 
sententiam  . 

Solvuntur  objectiones  . 

Obj.  r.  cont.  r.  conci.  I.  sacramentum  confirmationis  non  minus  mo- 
do quam  tempore  Apostolorum  essentialem  habere  debuit  formam  . Por- 
ro tempore  Apostolorum  forma  hujus  sacramenti  non  alia  esse  potuit  quam 
oratio  quae  priorem  manuum  impositionem  comitatur , nam  cap.  8.  Act. 
A post,  legitur:  Oraverunt  pro  ipsis  , ut  acciperent  Spiritum  sanctum. 

II.  forma  confirmationis  antiquitus  erat  deprecatoria  , ut  ex  integra  patet 
Traditione  . Deprecatio  autem  non  continetur  uisi  in  illa  episcopi  oratione  . 

III.  sancti  Patres  non  obscure  insinuant  praefatam  orationem  revera  con- 
firmationis formam  constituere  ; Tertullianus  enim  lib.  de  bapt.  inquit  : 
Dehinc  manus  imponitur , per  benedictionem  advocans  , et  invitans  Spi- 
ritum sanctum  . Cyprianus  in  ep.  ad  Jubajan  . Qui  in  Ecclesia  , inquit , 
baptizantur  , praepositis  Ecclesiae  offeruntur  , et  per  nostram  orationem , 
ac  manuum  impositionem  Spiritum  sanctum  consequuntur . Eodem  modo 
loquuntur  Ambrosius  lib.  3.  de  sacram,  cap.  a.  Siricius  in  ep.  ad  Hirae- 
rium  , Hieronymus  adv.  lucifer,  cap.  l\.  alii.  IV.  6eptem  prioribus  Ec- 
clesiae seculis  , ut  patet  ex  omnibus  libris  ritualibus  , pontificalibus  ct 
sacramentariis  a Marlene  collectis  , non  alia  verborum  forma  adhibebatur 
in  confirmationis  administratione  praeter  episcopi  orationem  priorem  impo- 
sitionem manuum  comitantem  . V.  prior  manuum  impositio  fieri  debet  cum 
aliqua  verborum  forma  quae  alia  esse  nequit  nisi  praefata  oratio  . 

Resp.  ad  i.  Actus  Apostolorum  narrant  quidem  Apostolos  orasse  ut 
samaritani  Spiritum  sanctum  acciperent  , quemadmodum  praeseferunt  ver- 
ba in  argumento  laudata , sed  non  affirmant  orationem  illam  formam  fuis- 
se confirmationis  . Iinmo  Spiritus  sancti  illapsus  impositioni  manuum  po- 
tius , quam  orationi  ibidem  tribuitur  , legitur  enim  , Tunc  imponebant 
manus  super  illos  , et  accipiebant  Spiritum  sanctum  . Puto  igitur  Apo- 
stolos in  confirmandis  fidelibus  orasse,  imposuisse  manus,  sacro  chrismate 

unxisse  , aliqua  profereudo  verba  quae  sacramenti  formam  constituerent  dc 
qua  mentio  in  Actibus  Apostolorum  non  occurrat  , nisi  dicere  velimus 
formam  ipsam  verborum  comitantium  chrismatis  unctionem  fuisse  orationem 
de  qua  Actus  Apostolorum  ; dum  enim  minister  sacramenti  formam  pro* 
nuntiat , nil  aliud  facit  nisi  rogare  Deum  ut  gratiam  suam  subjecto  lar- 
giatur , juxta  illud  Augustini  lib.  3.  de  bapt.  cap.  16.  Manus  autem  im- 
positio non  sicut  baptismus  repeti  non  potest . Quid  est  enim  aliud  ni- 
si oratio  super  hominem  ? 

Ad  a.  Etiamsi  concederem  priscis  temporibus  formam  confirmationis 
fuisse  deprecatoriam  , non  proinde  sequeretur  esse  illam  reponendam  in 
oratione  manuum  elevationem  comitante  , nam  , ut  mox  observavimus  , 
etiain  verba  cura  chrismatione  conjuncta  vim  habent  deprecationis  . Dein- 
de affirmari  absolute  non  potest  formam  confirmationis  antiquitus  fuisse 
deprecatoriam  . 

Ad  3.  Sancti  Patres  manuum  impositioni  et  orationi  Spiritum  san- 
ctam attribuunt  tamquam  ritui  confirmationis  , non  tainquam  formae  . Nain 
fidem  Patres  loqueutes  de  eucharistia  , corpus  Christi  consecrari  affirmant 
per  orationem  et  signum  crucis  , nec  tamen  sequitur  orationem  esse  for- 
mam eucharistiae  . 

Ad  4*  Nihil  certi  ex  ritualibus-  libris  confici  potest , in  plerisque  si- 
quidem habetur  contraversa  oratio  , sed  nihil  dicitur  de  manuum  imposi- 
tione , in  aliquibus  ea  oratio  omnino  desideratur , in  aliis  autem  recense- 
tur in  ordine  baptismi  , non  confirmationis  . Praeterea  etsi  probari  pos- 
set semper  usurpatam  orationem  illam  fuisse  non  inde  inferri  tuto  pos- 
set formam  confirmationis  constituere  , potuisset  enim  adhiberi  tamquam 
caeremonia  ab  immemorabili  in  conferendo  sacramento  usurpata  . 

Ad  5.  Jam  in  superioribus  diximus  manus  impositionem  materiam 
confirmationis  constituentem  esse  illam  quae  fit  ab  episcopo  dum  con- 
firmandi frontem  ioungit  , unde  verba  quae  manus  impositioni  respon- 
dent • sunt  illa  , signo  te  signo  crucis  etc. 

Obj.  a.  adv.  priorem  part.  2.  conci.  I.  veteres  codices  et  rituales  li- 
bri manifeste  ostendunt  formam  illam  , signo  te  ite.  multoties  mutatam 
fuisse , non  potest  ergo  sacramenti  formam  constituere  . II.  formae  sacra- 
mentorum a Christo  et  ab  Apostolis  descendere  proculdubio  debuerunt , 
verba  illa  , signo  te  etc.  usurpari  non  caeperunt  ante  seculum  8.  ut 
ex  sacramentariis  patet.  III.  Gregorius  Magnus  qui  in  suo  sacramentario 
omnia  quae  ad  sacramentorum  essentiam  pertinent  , accurate  descripsit  , 
ne  verbum  quidem  habet  de  illa  confirmationis  forma  , sed  inquit  dum- 
taxat : Pontifex  tincto  pollice  in  chrismate  facit  crucem  in  fronte  unius , 
similiter  per  omnes  singillalim  : quibus  expletis  jussi  incipiunt  in  Ejc- 
clesia  litaniam.  IV.  Amalarius  Fortunatus  in  lib.de  offic.  cap.  17.  prae- 
scribit , sequentia  tantum  verba  chrismatis  uaclionem  comitari  In  nomi- 
ne Patris  , et  Filii  , et  Spiritus  sancti  . Pax  tibi . Et  cum  spiritu  luo  , 

Resp.  ad  1.  mutationes  quae  in  ritualibus  libris  occurrunt  relate  ad 
illa  veiba,  signo  te  etc.  esse  mutationes  mere  accidentales , ut  cum  Mar- 
te nio  observavimus  cap.  antecedenti . 

Ad.  a.  Aliud  enim  est  praefatam  illam  formam  non  haberi  in  ritua- 
libus libris  seculum  8.  praecedentibus , et  aliud  est  ante  seculura  8. 
eamdem  formam  non  fuisse  usitatam  . Imo  ex  quo  in  codicibus  8. 
seeuli  verba  illa  tamquam  confirmationis  forma  praescribantur  , merito  in- 
fertur in  Ecclesia  jam  receptam  fuisse  , codices  enim  illi  ex  antiquiori- 
bus fuere  descripti  , inodumque  administrandi  confirmationem  apud  anti- 
quos delineant. 

Ad  3.  respondeo  i.  Gregorius  Magnus  in  suo  sacramentario  non  me- 
minit forte  sacramentalis  formae  , quoniam  haec  indicativo  modo  idem  ex- 
primit quod  deprecatorio  modo  continetur  in  extremis  orationis  verbis , 
consigna  eos  signo  crucis  in  vitam  propitiatus  aeternam  i a.  Vel  dici 
etiam  potest  improbabile  non  esse  tempore  Magni  Gregorii  peractam  un- 
ctionem fuisse  cum  episcopus  mox  laudata  verba  recitaret  , quo  in  casu 
ea  aetate  confirmationis  forma  consistebat  in  illis  verbis  , consigna  eos  etc. 
progressu  autem  temporis  forma  nostra  ex  illa  deprecatoria  conflata  fuit . 
Sed  haec  probabiliter  tantum  dicta  sint.  Vide  cL  Joannem  Laurentium 
Berti  . 

Ad  4*  Fortunatus  Amalarius  seeuli  9.  scriptor  vel  enarravit  vel  bre- 
vitati studens  ea  tantum  exscripsit  in  quae  commentarios  edere  cogita- 
verat , ipse  enim  citat  expresse  ordinem  romanum  in  quo  proculdubio 
continetur  forma  hisce  verbis  expressa  , confirmo  te  in  nomine  Patris , et 
Filii  , et  Spiritus  sancti  . 

Obj.  3.  cont.  alteram  ' concL  part.  I.  forma  quae  nunc  adhibetor 
a graecis  est  manca  et  imperfecta  , ergo  etc.  II.  forma  illa  exprimit 
confirmationem  esse  signaculum  , sed  etiam  alia  sacramenta  sunt  signacula 
Spiritus  6ancti  , ergo  etc.  III.  Severus  patriarcha  alexandrinus  aliam  assi- 
gnat confirmationis  formam  penes  graecos . IV.  Clemens  VIII.  in  insir. 
de  ritib.  graecor,  jubet  ut  confirmati  «a  graecis  iterum  a latinifi  confir- 
mentur hac  forma-,  consigno  te  signo  crucis  etc.  Non  ergo  graecorum 
confirmationem  cum  ea  forma  collatam  validam  habuit . 

Resp.  ad  1.  cum  nostris  Ferraquez  , Poncio  , et  Vanroy  , valorem  sa- 
cramentorum a Christi  voluntate  pendere  , quare  etiamsi  graecorum  for- 
ma orationem  contineret  imperfectam  , si  ei  Christus  vim  tribuit  confir- 
mationem conficiendi , quin  sit  vera  forma  ambigi  nequit.  Deinde  falsum 
est  graecorum  * formam  mancam  et  imperfectam  orationem  continere  , 
nam  verbum  , esty  quod  in  illa  forma  desideratur , subintelligitur  . Similes 
in  Scripturis  occurrunt  orationes  quae  tamen  imperfectae  a nemine  existi- 
mantur . Sic  apud  Lucam  in  graeco  textu  legitur , Hic  calix  novum  Te- 
stamentum in  meo  sanguine  . Ad  Hebr.  cap.  9.  similiter  habetur  , Hic 
sanguis  Testamenti  quod  mandavit  ad  vos  Deus  . In  hisce  locutionibus 
verbum  , est  , subi  n teli  igitur  . 

Ad  2.  Reliqua  sacramenta  sunt  et  ipsa  quidem  signacula  Spiritus  san- 
cti , sed  non  eo  modo  quo  confirmatio  quae  dicitur  signaculum  , . hoc 
est  , sigillum  , et  peculiare  militis  signum  . Et  vox  &><»•<  , doni , non  sim- 
pliciter gratiam  , sed  donationem  ipsam  gratiarum  significat. 

Ad  3.  Severus  hio  cujus  auctoritate  abutuntur  adversae  sententiae  pa- 
troni , non  alexandrinus  , sed  forte  aotiochenus  patriarcha  fuit  , neque 
catholicus  , sed  eutychiana  labe  infectus  , neque  graece  pro  graecis  , sed 
syriace  pro  syris  ritualem  librutn  composuit,  quare  nullam  meretur  ille  ia 
nostrae  sententiae  praejudicium  auctoritatem.  Vel  dici  potest , etiam  apud 
graecos  ut  et  apud  latiuos  confirmationis  formam  aliquam  accidentalem 
mutationem  passam  interdum  fuisse  . 

Ad  4*  respondeo  cum  Arcudio  summum  Pontificem  instructionem 
illam  direxisse  ad  episcopos  latinos  in  quorum  dioecesibus  extabant  graeci 
et  albanenscs  qui  cum  graeco  ritu  uterentur , nisi  baplizati  essent  ab 
episcopis  graecis  , confirmationem  a simplici  presbytero  accipiebant  ; nam 
episcopus  penes  graecos  statiin  post  baptismum  confirmationem  recenter 
baptizato  administrat . Jubet  ergo  supremus  Pastor  ne  presbyteri  grae- 
ci baptizatos  in  fronte  consignent.  Praecipit  subinde  ut  episcopi  latiui 
consignatos  chrismate  ab  illis  presbyteris  graecis  confirment  forma  apud 
latinos  usitata  . Et  quoniam  dubitari  poterat  an  illi  qui  iterum  confir- 
mandi erant  baptizati  essent  ab  aliquo  graeco  episcopo  a quo  accepis- 
sent etiam  confirmatiouem  , praecipit  summus  Pontifex  ut  confirmatio  i- 
teretur  sub  conditione  , videlicet , si  es  confirmatus  , ego  te  non  con- 
firmo : sed  si  non  es  confrmatus  , ego  te  consigno  etc.  Ex  quibus  ap- 
paret dubitatum  a summo  Pontifice  tunc  fuisse  de  validitate  confirma- 
tionis graecorum  ratione  ministri  , non  ratione  formae , 

CAPUT  vi. 

De  ministro  sacramenti  confirmationis  . 

Lutherus  , Calvinus  , horumque  sectatores  ut  de  confirmationis  es- 
sentia ita  et  de  ejusmodi  ministro  pessime  sentiunt , existimant  enim  or- 
dinarium confirmationis  ministrum  non  solum  episcopum  , sed  quemcum- 
que simplicem  presbyterum  esse  . Errorem  hunc  hauserunt  ipsi  a valden- 
sibus  , hussilis  et  wiclefitis  damnatis  jam  a Concilio  constantiensi  . Sed 
longe  ante  hos  novatores  haereticam  doctrinam  tradiderat  Photius  pseudo- 
palriarcha  C-P.  Quum  enim  is  ad  bulgaros  recens  ad  fidem  conversos 
opera  Pauli  presbyteri  romani  , misisset  presbyteros  ut  novos  neophytos 
confirmarent 3 INicolans  I.  tunc  summus  Pontifex  jussit  legatis  suis  ut  con- 
firmationem a photianis  colUtain  irritam  haberent , ac  bulgaros  sacro  chri- 
smate iterum  ungerent . Factum  id  est  a supremo  Pastore  vel  quia  sacrum 
chrisma  confectum  erat  a Photio  jam  suspenso  et  excommunicato  , vel 
quia  confirmatio  illa  administrata  fuerat  a presbyteris  et  ipsis  suspensis  ex- 
commuuicatisque  , vel  quia  photiani  et  graeci  presbyteri  sacramentum 
administraverant,  usurpata  sibi  jurisdictione,  in  ecclesia  a latinis  funda- 
ta , vel  denique  quia  erant  simplices  presbyteri  non  episcopali  characte- 
re insigniti . Ut  ut  sit  , Photius  furore  quodam  percitus  encyclicam  dedit 
epistolam  ad  omnes  arohiepiscopales  orientis  thronos  qua  in  latinos  a- 
Tom.  VII.  Marcellius  Theol.  19 

cerrime  debacchatur  , quod  dicerent , non  licere  sacerdotibus  , eos  qui 
sacro  baptismate  initiantur  , unguento  sanctificare  , solis  enim  pontifi- 
cibus hoc  datum  esse  . Atque  haec  est  erroris  origo  circa  ministrum  con- 
firmationis . Quare  rideant  protestantes  ex  quibus  fontibus  in  hortos  suos 
aquas  derivaverint,  ad  reformandam,  ut  ipsi  superbe  jactant,  Ecclesiam , a 
photianis  nempe  , valdensibus  , hussitis  , et  xviclefitis  . 

Sententia  autem  catholica  est  ministrum  ordinarium  sacramenti  con- 
firmationis esse  solum  episcopum  , juxta  tridentini  Concilii  delinitionem 
quae  extat  sess.  7.  can.  3.  in  haec  verba  : Si  quis  dixerit , sanctae  con- 
firmationis ordinarium  ministrum  non  esse  solum  episcopum  , sed  quem- 
vis simplicem  sacerdotem  , anathema  sit . Atque  hoc  de  fide  tenendum 
est  adversus  haereticos  . 

Sed  et  alia  occurrit  gravissima  quaestio  de  qua  salva  fide  et  carita- 
te disputant  inter  se  theologi  catholici . An  simplex  sacerdos  tamquam 
minister  extraordinarius  sacramentum  hoc  valide  conferre  possit  ? Negan- 
tem tenent  sententiam  Robertus  cardinalis  Pullus  , Hugo  a S.  Victore  , Pe- 
trus lombardus  , Guillelmus  altissiodorensis  , Albertus  magnus  , Duran- 
dus , Gabriel  Biel  , Joannes  major  , Adrianus  VI.  Alphonsus  a Gastro  , 
Eslius  , Petrus  Aurelius  , Nicolaus  1’  Ermenier  , aliique  non  pauci.  Affir- 
manti autem  subscribunt  Jacobus  a Vitriaco  , Alexander  alensis,  et  post 
S.  Thomam  et  Scotum  omnes  utriusque  doctoris  sive  veteres  sive  re- 
centiorcs  discipuli  . Affirmantis  sententiae  patroni  adhuc  subdividuntur,  et 
alii  arbitrantur  solum  summum  Pontificem  dispensationem  confirmandi  pre- 
sbyteris concedere  posse  ,•  alii  vero  eam  facultatem  quemlibet  episcopum 
in  sua  dioecesi  posse  simplici  sacerdoti  impertiri , nec  desunt  qui  affirment 
posse  presbyterum  non  licite  quidem  sed  tamen  valide  sine  nulla  epi- 
scopi dispensatione  sacramentum  illud  conferre  . Non  moror  opinionem  il- 
lorum qui  potestatem  extraordinariam  administrandi  hoc  sacramentum  con- 
cesserunt diaconis  quoque  , imo  et  subdiaconis  et  minoribus  clericis . 
Quaenam  sit  nostra  sententia  ex  dicendis  patebit . Interim  adversus  haere- 
ticos sit 

CONCLUSIO  I. 

Ordinarius  sacramenti  confirmationis  minister  est  solus  episcopus  . 

Prob.  1.  ex  sacris  litteris.  In  Act.  Apost.  cap.  8.  legitur:  Cum  au - 
dissent  Apostoli  qui  erant  Jerosolymis  , quod  recepisset  Samaria  ver- 
bum Dei  , miserunt  ad  eos  Petrum  et  Jo annem  ...  Tunc  imponebant 
manus  super  illos  , et  accipiebant  Spiritum  sanctum  . Si  diaconus  esset 
confirmationis  minister  , Philippus  qui  baptismum  samaritanis  administra- 
verat conferre  illis  potuisset  etiam  confirmationem  j quod  si  potestas  haec 
simplici  competeret  sacerdoti  , necesse  non  fuisset  ut  Jerosolyma  Sama- 
riam venirent  Petrus  et  Joannes  apostoli  ambo  et  episcopi . Venerunt  ta- 
men , ut  ex  allata  patet  sententia  . Ergo  jus  ordinarium  administrandi  con- 
firmationem ad  solos  spectat  episcopos  . 

Respondent  adversarii  i.  Apostolos  administrasse  samaritanis  confirma- 
tionem ut  presbyteros  , non  ut  episcopos  . 2.  Apostolos  id  egisse  per  ex- 
traordinariam , non  per  ordinariam  potestatem  . 3.  Etiam  Ananiam  qui  e- 
piscopus  non  erat  confirmationem  contulisse  Paulo  recens  ad  Christum 
converso  . 

Verum  mera  verba  sunt  haec.  Atque  ad  r.  si  Petrus  et  Joannes 
ut  presbyteri  , non  ut  episcopi  Samaritanos  confirmarunt , quid  est  quod 
sacra  Scriptura  quoties  de  manuum  impositione  loquitur  , semper  illam  tri- 
buit Apostolis  , non  presbyteris  ? Cur  universa  Traditio  munus  confirmandi 
semper  adseribit  , ut  mox  videbimus  , solis  Apostolis  eorumque  successo- 
ribus episcopis  ? 

Ad  2.  In  ep.  ad  Hebr.  cap.  6.  potestas  imponendi  manus  receusetur 
ab  Apostolo  inter  ordinaria  munera  quae  sunt  in  Ecclesia  in  qua  ab  Apo- 
stolorum temporibus  ad  nostram  usque  aetatem  consuetudo  constanter  vi-, 
guit  ut  episcopi  neophytis  manus  imponerent . Quod  ergo  fecerunt  Petrus 
et  Joannes  , non  de  extraordinario  sed  de  ordinario  jure  fecerunt . 

Ad  3.  Nego  manuum  impositionem  per  Ananiam  factam  Paulo  fuisse 
confirmatoriam  , praecessit  enim  ejusdem  Pauli  baptismum  . Vel  dici  etiam 
potest  Ananiam  fuisse  episcopum  , quod  insinuare  videtur  S.  P.  Augusti- 
nus lib.  2.  quaest.  evang.  cap.  l\o.  ubi  scribit : Paulus  ...  ad  Ananiam 
missus  est , ut  illo  sacerdotio  quod  in  Ecclesia  constitutum  est  , sacra- 
mentum doctrinae  fidei  perciperet . 

Prob.  2.  ex  Patribus  . Cornelius  rom.  Pont,  in  ep.  ad  Fabianum  , 
Neque  ab  episcopo  , inquit  , consignatus  est . Cyprianus  ad  Jubajanum 
scribens  ait  : Ut  qui  in  Ecclesia  baptizantur , praepositis  Ecclesiae  of- 
ferantur . Firmilianus  in  ep.  ad  Cyprian.  Ubi  praesident  majores  natu  , 
qui  et  baptizandi  , et  manum  imponendi  , et  ordinandi  possident  pote- 
statem . Auctor  anonymus  qui  contra  S.  Cyprianum  scripsit  haec  habet: 
Per  manus  impositionem  episcopi  Spiritum  sanctum  consuevisse  praestari. 
Patres  illiberitani  can.  38.  Ad  episcopum  eum  perducat , ut  per  manus 
impositionem  perfici  possit  . Chrysostomus  in  cap.  8.  Act.  Apost.  ait:  Hoc 
erat  in  Apostolis  singulare  , unde  et  precipuos  , et  non  alios  videmus 
hoc  facere  . Isidorus  pelusiota  in  ep.  ad  Antiochum  , Petrus  , inquit , et 
Joannes  apostoli  ab  Jerosolymis  ad  cos  descendentes  , Spiritus  sancti 
gratiam  eis  porrexerunt . Quod  si  is  a quo  baptismum  acceperant , ex 
Apostolorum  classe  ac  numero  fuisset , Spiritus  donandi  potestatem  pro- 
fecto habuisset  . At  vero  baptizabat  dumtaxat  ut  discipulus  : Apostoli 
autem  gratiam  explebant  et  perficiebant  , ut  qui  hujusmodi  muneris 
tribuendi  potestatem  atque  auctoritatem  divino  beneficio  accepissent . 
Hieronymus  in  dial.  adv.  luciferianos  affirmat  Ecclesiae  consuetudinem 
esse  ut  in  Ecclesia  baplizatus  , nisi  per  manus  episcopi  non  accipiat 
Spiritum  sanctum  . Innocentius  I.  in  ep.  ad  Decentium  : Pontificibus  solis 
deberi , ut  vel  consignent , vel  Spiritum  sanctum  tradant , non  solum  con- 
suetudo ecclesiastica  demonstrat , verum  et  illa  lectio  Actuum  Apostolorum. . 
Gelasius  I.  in  ep.  ad  episcopos  Lucaniae  : Nec  minus  etiam  presbyteros 

ultra  modum  suum  tendere  prohibemus , nec  episcopali  fastigio  debita  si- 
bimel  audacter  assumere  : non  conficiendi  chrismatis  , non  consignatio- 
nis pontif  culis  adhibendae  sibimet  arripere  facultatem  . Et  ne  singulos 
recenseam  Patres  ecclesiasticosque  scriptores  , S.  P.  Augustinus  lib.  i5. 
tle  Trin.  cap.  26.  scribit  : Neque  enim  aliquis  discipulorum  ejus  dedit 
Spiritum  sanctum  . Orabant  quippe  ut  veniret  in  eos  quibus  manus  im- 
ponebant , non  ipsi  eum  dabant  . Quem  morem  in  suis  praepositis  etiant 
nunc  servat  Ecclesia  . 

Prob.  3.  ex  Conciliis  . De  illiberitano  dictum  paullo  ante.  Concilium 
hispalense  2.  cap.  7.  vetat  simplicibus  sacerdotibus  ne  confirment  quia 
pontificatus  apicem  non  habent . Concilium  parisiense  habitum  an.  829. 
lib.  1.  cap.  27.  definit  , jus  confirmandi  solis  Apostolis  ac  Pontificibus 
Apostolorum  successoribus,  non  autem  discipulis  eorumque  successoribus 
convenire  . Concilium  florentinum  approbavit  Eugenii  IV.  instructionem 
pro  armenis  in  qua  statuitur , quod  ordinarius  minister  confirmationis 
est  episcopus  , et  cum  ceteras  unctiones  simplex  sacerdos  valeat  exhi- 
bere , hanc  nonnisi  episcopus  debet  conferre  . Concilii  Iridcntini  perem- 
ptorium canonem  initio  capitis  recitavimus  . Intcrim  ex  testimoniis  sancto- 
rum Patrum  atque  ex  Conciliorum  definitionibus  apparet,  non  solum  rem 
hanc,  de  qua  cum  haereticis  disceptamus,  ad  fidei  depositum  perlinere  , sed 
etiam  praxim  consuetudinemque  Ecclesiae  semper  fuisse  et  adhuc  per- 
severare ut  sacramentum  confirmationis  de  jure  ordinario  nonnisi  ab  e- 
piscopis  conferatur  . 

CONCLUSIO  II. 

Simplex  sacerdos  esse  potest  extraordinarius  minister 
confirmationis  ex  dispensatione  . 

Prob.  r.  auctoritate  Eugenii  IV.  qui  in  instructione  pro  armenis  a 
florentino  Concilio  approbata  postquam  statuerat  solum  episcopum  mini- 
strum esse  ordinarium  confirmationis  e vestigio  subdit  : Legitur  tamen 
aliquando  per  apostolicae  Sedis  dispensationem  ex  rationabili  et  urgente 
admodum  causa  , simplicem  sacerdotem  chrismate  per  episcopum  confe- 
cto , hoc  administrasse  confirmationis  sacramentum  . 

Respondent  adversarii  . Eugeuius  IV.  in  laudata  instructione  alfirmat 
tantum,  legi  apud  scholasticos  quosdam  dispensatum  cum  simplicibus  pre- 
sbyteris fuisse  ut  confirmationem  administrarent  . 

Ast  decipiuntur  qui  ita  respondent,  nam  in  allati  decreti  proloquio 
habetur  , decretum  illud  latum  fuisse  post  non  mediocrem  testimoniorum 
inspectionem  quae  ex  sanctis  Ecclesiae  Patribus  et  doctoribus  deducia 
sunt  , et  earum  , de  quibus  agebatur  , rerum  discussionem  . 

Prob.  2.  ex  sanctis  Patribus  quorum  pauca  seligimus . Auctor  com- 
meiit.  in  ep.  Pauli  qui  sub  S.  Ambrosii  nomine  circumferuntur  in  cap. 
7 ep.  ad  Ephes.  Apud  Aegyptum  , inquit  , presbyteri  consignant  , si 
praesens  non  sit  episcopus.  Auctor  QQ.  in  vetus  et  novum  testam,  ait: 

In  Alexandria  , et  per  totam  Aegyptum  , si  desit  episcopus , consecrat 
presbyter  , quae  consecratio  pro  confirmatione  a compluribus  accipitur  . 
Gregorius  magnus  quum  an.  $93.  Sardiniensibus  presbyteris  prohibuisset 
ne  baptizatos  infantes  signare  in  fronte  chrismate  praesumerent  , sed  eos 
tangerent  in  pectore  , ut  episcopi  postmodum  ungerent  in  fronte  , cum*- 
que  anno  sequenti  accepisset,  quosdam  scandalizatos  fuisse  quod  presby- 
teros tangere  in  fronte  eos  qui  baptizati  sunt  prohibuisset , respondet:  Et 
nos  quidem  secundum  usum  veterem  Ecclesiae  nostrae  fecimus  , sed  si 
omnino  hac  de  re  aliqui  contristantur  , ubi  episcopi  desunt  , ut  presby- 
teri etiam  in  frontibus  baptizandos  tangere  debeant  , concedimus  . Sum- 
mi ergo  Pontifices  aliquando  urgente  necessitate  potestatem  fecere  presby- 
teris ut  confirmationem  administrarent . 

Respondent  adversarii  i.  Ainbrosiastrum  loqui  de  consignatione  mere 
caeremoniali  . 2.  Auctorem  QQ.  in  V.  et  N.  Testam,  verba  facere  de 
consecratione  ordinandorum  . 3.  Gregorium  vero  magnum  non  confirman- 
di potestatem  , sed  caeremonialem  quamdam  inunctionem  concessisse  pre- 
sbyteris Sardiniensibus,  tum  quia  de  unctione  loquitur  quae  fieri  solebat 
»nte  baptismum  , quurn  emendatiores  codices  habeant,  baptizandos  , non 
baptizatos  , tum  quia  facultatem  pronunciandi  formam  presbyteris  non 
concessit  . 

Ast  non  sunt  haec  ad  solvendum  difficilia  . Ad  1.  enim  consignatio- 
nis nomine  penes  antiquos  scriptores  , non  ritus  quidam,  non  caeremonia  , 
sed  ipsum  confirmationis  sacramentum  venit  , et  hoc  in  loco  praesertim 
ubi  dicitur  facere  presbyteros  quod  ab  absentibus  episcopis  fieri  oporte- 
bat . Porro  episcopi  consignando  confirmationis  sacramentum  administrabant. 

Ad  2.  Nullum  exstat  in  tota  retro  antiquitate  exemplum  ex  quo  pro- 
bari possit  presbyteros  facultatem  ab  episcopis  accepisse  sacramentum  or- 
dinis conferendi  . Imo  Chrysostomus,  Hieronymus,  aliique  absolute  negant 
presbyteris  ordinationem  . Non  ergo  auctor  ille  loquitur  de  consecratione 
per  ordinem  , sed  loquitur  de  consecratione  per  confirmationem  . 

Ad  3.  Falsum  est  Gregorium  loqui  de  caeremoniali  quadam  unctio- 
ne , quum  haec  communis  esset  episcopo  et  presbytero  , sed  absolute  lo- 
quitur de  potestate  conferendi  confirmationem  , nam  in  posteriori  epistola 
concedit  presbyteris  quod  in  praecedenti  illis  negaverat . At  in  praeceden- 
ti negaverat  illis  administrotionem  confirmationis  , ut  ex  ipsa  lectione  pa- 
tet . Nec  reponere  juvat  , in  emendatioribus  codicibus  legi,  baptizandos  , 
non  baptizatos  , natn  vel  codices  ab  adversariis  allati  non  sunt  emenda- 
tiores , vel  S.  Pontifex  pro  eodem  habet  baptizandos  ac  baptizatos  , pro- 
pterea  quod  statim  post  baptisma  infantes  confirmabantur  . Ideo  autem  non 
memiuit  formae  , quoniam  phrasis  haec  , in  fronte  tangere  , vel  chrisma- 
te ungere  baptizatum  , significat  integrum  confirmationis  sacramentum  . 

Prob.  3.  ex  praxi  tum  orientalis  tum  occidentalis  Ecclesiae.  Et  r. 
quidem  apud  orientales  collatam  olim  fuisse  presbyteris  confirmandi  facul- 
tatem comprobatur  non  solum  auctoritate  Ambrosiastri  et  auctoris  QQ. 
V.  et  N.  Testamenti  qui  de  consuetudine  quae  vigebat  apud  aegyptios 

disserunt  ut  eorum  sententiae  paullo  ante  relatae  praeseferunt , sed  etiam 
ex  Pliolio  qui  in  supremum  Ecclesiae  pastorem  rebellavit  caussa  confir- 
mationis , ut  capitis  initio  monuimus  . Is  enim  in  audacissima  illa  epistola 
contra  Nicolaum  I.  ad  omnes  archiepiscopales  orientis  thronos  data  ita  lo- 
quitur : Illos  qui  a presbyteris  chrismate  uncti  fuerant  , iterum  chri- 
smare ipsi  non  horruerunt , episcopos  seipsos  jactitantes  , et  presbytero- 
rum chrisma  inutile , et  frustra  ab  illis  administrari  portentose  docentes . 
Haec  aliaque  hujus  generis  quae  in  ea  prostant  epistola  satis  demon- 
strant jam  ante  Photii  aetatem  consuevisse  presbyteros  accepta  a superio- 
ribus facultate  confirmationem  administrare  , neque  enim  summis  orienta- 
lis ecclesiae  praesulibus  imponere  potuisset  si  tum  primum  confirmatio  a 
simplicibus  sacerdotibus  conferri  cacpisset . Deinde  Concilii  florentini  tem- 
pore apud  graecos  simplices  presbyteri  solebant  ut  etiam  nunc  solent 
conferre  neophytis  coufirrnationem  . In  eo  autem  Concilio  , statuta  cum  la- 
tinis  unione  , facta  graecis  fuit  facultas  ut  receptis  tribus  articulis  fidei  , 
iu  reliquis  morem  ecclesiae  suae  servarent . Atque  haec  pauca  sufficiant 
quoad  orientalem  ecclesiam  . a.  Etiam  apud  occidentales  non  raro  con- 
cessa a summis  Pontificibus  fuit  potestas  simplicibus  presbyteris  admini- 
strandi confirmationem  illis  in  locis  ubi  episcopi  copia  difficile  admodum 
haberi  a fidelibus  potest . Wadingus  enim  , Henriquez  , Suarez  , Arcudi- 
us  , Fervaquez  , Poncius  , aliique  laudant  diplomata  summorum  Pontifi- 
cum Adriani  VI.  Joannis  XXII.  Eugenii  IV.  Nicolai  IV.  Urbani  VI.  Leonis 
X.  quibus  aut  franciscanis  aut  jesuitis  potestas  conceditur  sacramentum 
confirmationis  administrandi  apud  indos  , basilienses  , aliasque  barbaras 
gentes  . 

Respondent  nonnulli  ex  adversariis.  Aut  lata  diplomata  falsa  sunt,  aut 
summi  Pontifices  tale  concedentes  privilegium  fecerunt  contra  canones  . 

Verum  insimulare  mendacii  et  imposturae  tam  praeclaros  probos- 
que  viros  qui  propriis  oculis  se  conspexisse  testantur  summorum  Pontifi- 
cum diplomata  , nimiae  iuurbanitalis  est , et  viro  theologo  indignum.  Ao- 
cusare  autem  violationis  canonum  summos  Pontifices  , nimiam  arguit  in 
accusatore  libertatem  , ne  dicam  audaciam  et  temeritatem  . 

CONCLUSIO  III. 

Ut  valida  sit  confirmatio  a simplici  presbytero  collata , necessaria  est 
summi  Pontificis  delegatio  vel  saltem  ejusdem  approbatio  . 

Prob.  ex  decreto  Eugenii  IV.  pro  armenis  io  quo  enunciatur  sim- 
plices sacerdotes  per  apostolicae  Sedis  dispensationem  sacramentum  confir- 
mationis administrasse  . Etiam  Clemens  VI.  in  ep.  ad  patriarcham  arroe- 
norum  data  an.  i35i.  haec  inquit:  Primo  de  consecratione  chrismatis , 
si  credis  quod  per  nullum  sacerdotem  , qui  non  est  episcopus  , potest 
chrisma  rite , et  debite  consecrari  . Secundo  si  credis , quod  sacramentum 
confirmationis  per  alium  quam  per  episcopum  , non  potest  ex  officio  or - 

dinarie  ministrari . Tertio  si  credis  , quod  solum  per  romanum  Ponti- 
ficem plenitudinem  potestatis  habentem  , possit  dispensatio  sacramenti 
confirmationis  presbyteris  qui  non  sunt  episcopi , committi . Quarto  si 
credis  , quod  chrismati  per  quoscumque  sacerdotes  qui  non  sunt  episco- 
pi , nec  a romano  Pontifice  super  hoc  commissionem  seu  concessionem 
aliquam  receperunt , iterum  per  episcopum  vel  episcopos  sint  chrisman- 
di . Praeterea  quum  ad  Benedictum  XIV.  delatum  fuisset  graecos  in  Italia 
et  insulis  adjacentibus  existentes  confirmationem  accipere  a simplicibus 
presbyteris  juxta  consuetudinem  graecorum  orientalium  , summus  Pontifex 
edita  constitutione  definivit  , ut  Episcopi  latini  infantes  seu  alios  in  suis 
dioecesibus  baptizatos  a presbyteris  graecis  absolute  chrismate  in  fronte 
consignatos  confirment , hac  addita  caussa  , cum  neque  per  praedecesso- 
res nostros  neque  per  nos  graecis  presbyteris  in  Italia  et  in  insulis  ad- 
jacentibus , ut  infantibus  baptizatis  sacramentum  confirmationis  confe- 
rant , facultas  concessa  sit  aut  concedatur  . Quare  valida  dici  nequit  con- 
firmatio quae  sine  sumini  Pontificis  delegatione  a simplici  presbytero  ad- 
ministratur . Et  ne  quis  obtendat  nullibi  legi  a romanis  Pontificibus  fa- 
cultatem concessam  fuisse  orientalibus  presbyteris  confirmandi  , et  nihilo- 
minus validam  esse  eorumdem  orientalium  confirmationem  , animadverto 
romanos  Pontifices  graecorum  consuetudinem  optime  novisse  , et  tamen 
numquam  illam  damnavisse  aut  correxisse  , unde  eam  tacito  saltem  con- 
sensu approbarunt , quod  satis  est  ad  nostrae  sententiae  demonstrationem . 

SCHOLION 

Si  quis  quaerat  quo  saeculo  summi  Pontifices  caeperint  ex  dispensa- 
tione potestatem  concedere  presbyteris  latinis  confirmandi  ? responderi  po- 
terit primum  harum  dispensationum  vestigium  nullibi  occurrere  in  histo- 
ria ecclesiastica  ante  Gregorii  magni  tempora  qui  primus  ejusmodi  facul- 
tatem presbyteris  Sardiniensibus  concessit,  ut  supra  observavimus.  Ante 
saeculum  autem  nonum  jam  mos  hic  per  presbyteros  confirmandi  apud  oc- 
cidentales undequaque  desiit , quod  ex  facto  Photii  supra  laudato  liquido 
apparet  ; graeci  enim  saeculo  nono  crimini  vertebant  latinis  quod  confir- 
mationem a presbyteris  collatam  improbarent . Ex  facto  eodem  apparet 
quoque  penes  graecos  consuetudinem  per  simplices  sacerdotes  confirmandi 
invaluisse  ante  saeculum  nonum  , nam  Photius  in  ea  querela  contra  Nico- 
laum I.  de  hoc  more  penes  suos  loquitur  tamquam  de  re  communiter  in 
oriente  recepta  . Nec  credas  tamen  consuetudinem  illam  praecessisse  saecu- 
lum quartum  vel  quintum  , nam  S.  Joannis  Chrysostomi  aetate  jus  con- 
firmandi ad  solos  praecipuos  , et  coriphaeos , hoc  est  episcopos  specta- 
bat , ut  ipse  hom.  in  Act.  Apost.  diserte  testatur  . 

CAPUT  VII. 

Explicantur  simul  et  solvuntur  adversariorum  objectamenta  . 

Obj.  i.  cont.  i.  conci.  I.  nulla  lex  est  sive  divina  sive  ecclesiastica 

quae  solis  episcopis  jus  ordinarium  confirmandi  tribuat.  II.  si  jure  divi- 
no solis  episcopis  competit  confirmare , non  potuit  haec  potestas  concedi 
presbyteris  ..  Ili.  catholicorum  haec  sententia  cohaeret  cum  systemate  do- 
natistarum  , nara  si  soli  episcopo  munus  confirmandi  convenit , ergo  valor 
sacramentorum  pendet  a dignitate  ministri  , quod  affirmabant  donatistae  . 
IV.  potest  simplex  sacerdos  jure  sibi  proprio  administrare  baptismum  , 
et  eucharistiam  conficere , quamvis  duo  haec  sacramenta  digniora  sint  con- 
firmatione . Poterit  itaque  etiam  conferre  confirmationem  quae  minoris  ef- 
ficaciae et  dignitatis  est . Ita  Pbolius  et  Calvinus  . 

Resp.  ad  i.  neg.  ant.  argumenta  enim  a nobis  deprompta  er  Actibus 
Apostolorum  , ex  Traditione  , atque  ex  Conciliis  nonne  demonstrant  lege 
statutum  esse  ut  soli  episcopi  sint  ordinarii  ministri  confirmationis? 

Ad  2.  Jure  divino  episcopi  sunt  ministri  ordinarii  confirmationis  , 
presbyteris  autem  facultas  facta  est  conferendi  hoc  sacramentum  tamquam 
ministris  extraordinariis  . 

Ad  3.  Donatistae  affirmabant  valorem  sacramentorum  pendere  a san- 
ctitate , nos  autem  dicimus  pendere  a dignitate  ministri  . Ergo  toto  caelo 
differt  a nostra  sententia  error  donatistarum  , alioquin  donatistae  essent  ca- 
tholici in  eo  etiam  quod  affirment  solum  episcopum  esse  ministrum  or- 
dinarium ordinis  . 

Ad  4*  In  iis  quae  ad  sacramenta  pertinent  tota  ratio  facti  est  volun- 
tas institutoris . Christus  Dominus  auctor  sacramentorum  voluit  ut  ba- 
ptismus propter  necessitatem  conferri  posset  etiam  a laicis  , eucharistia  ut 
conficeretur  a solis  presbyteris  , confirmatio  et  ordo  ut  administraretur  a 
solis  episcopis  . 

Obj.  2.  adv.  eamd.  conci.  I.  Concilium  illiberitanum  can.  38.  haec 
habet : Si  quis  diaconus  regens  plebem  sine  episcopo  vel  presbytero  , 
aliquos  baptizaverit  , hi  per  benedictionem  perficiantur  , hoc  est  confir- 
mentur . Igitur  , inquit  Dallaeus  , si  baptisma  collatum  fuisset  non  solum 
nb  episcopo  sed  etiam  a presbytero  , confirmatio  statini  post  baptismum  ab 
hoc  quoque  collata  fuisset . II.  duo  Concilia  carlhaginensia  2.  nempe  et 
3.  definiunt  ne  chrisma  deinceps  liat  a presbyteris  , ergo  ante  haec  presby- 
teri chrisma  conficiebant.  III.  Concilium  toletanuin  1.  ita  habet:  Statu- 
tum est  , diaconum  non  chrismare  , sed  presbyterum  absente  episcopo  , 
praesente  vero  , si  ab  ipso  fuerit  praeceptum.  IV7.  synodus  r.  arauxicana 
can.  1.  definit  : Haereticos  in  mortis  discrimine  positos  , si  catholici  es- 
se desiderant , si  desit  episcopus  , a presbyteris  cum  chrismate  et  bene- 
dictione consignari  placuit . V.  hispalensis  2.  synodus  affirmat  presby- 
teris vetari  confectionem  chrismatis  et  consignationem  novellis  ecclesiasticis 
regulis,  ergo  non  de  jure  divino  etc.  VI.  canon  5.  synodi  regiensis  ita 
statuit  : Visum  est  omni  presbytero , per  familias , per  agros  , per  priva- 
tas domos  pro  desiderio  fidelium  facultatem  benedictionis  aperire  ...  In 
ecclesia  quoque  in  qua  ordinatus  fuerit , consecrandi  virginem , sicut  con- 
firmandi neophytum  jus  habebit . VII.  Concilium  2.  barcinonense  can. 
item  2.  praescribitur,  Ut  cum  c/irysrna  presbyteris  dioecesanis  datur  pro 

neophytis  confirmandis , nihil  pro  liquoris  pretio  accipiatur.  Quae  lex 
in  multis  aliis  Conciliis  lata  est. 

Resp.  ad  i.  Miror  Dallaei  confidentiam  qui  suae  mentis  praejudicia 
conspicit  in  monumentis  etiam  sibi  contrariis.  Sensus  illiberitani  Concilii 
quem  ipsa  lectio  exhibet,  est,  ut  si  quis  a diacono  baptizatus  fuerit,  ille 
subinde  confirmetur  ab  episcopo.  Genuina  verba  dedimus  in  probationibus 
cap.  superiori. 

Ad  2.  Inobedientia  aliquot  presbyterorum  vel  usurpata  ab  iisdem 
jurisdictio  nequit  legem  statuere  circa  ea  quae  pertinent  ad  sacramenta. 
Laudata  duo  Concilia  taudem  nihil  aliud  demonstraut  nisi  in  Africa  ali- 
quos fuisse  presbyteros  qui  jus  sibi  usurpaverunt  conficiendi  chrismatis, 
quod  vetitum  illis  ab  hisce  duobus  Conciliis  fuit . Imo  eadem  prohibitio 
lacta  presbyteris  fuerat  etiain  antecedentibus  temporibus  , nam  in  can.  3. 
Concilii  2.  carthaginensis  legitur,  Fortunatum  episcopum  ita  loquutum  fuisse: 
Memini  praeterito  Concilio  fuisse  slalutum  ut  chrisma  vel  reconciliatio 
poenitendum  nec  non  et  puellarum  consecratio  a presbyteris  non  fant. 

Ad  3.  Praeter  chrismationem  frontis  quae  fit  in  administratione  con- 
firmationis , est  et  chrismatio  verticis  quae  fit  in  collatione  baptismi , ut 
saepe  monuimus.  Haec  ante  Sylvestri  summi  Pontificis  tempora  non  fiebat 
nisi  ab  episcopo.  Sylvester  autem  illam  concessit  presbyteris  in  casu  ne- 
cessitatis, et  absente  episcopo.  Tum  Innocentius  I.  an.  4*6*  indulsit  illam 
presbyteris  sive  extra  episcopum  , sive  praesente  episcopo , ut  constat  ex 
hujus  Pontificis  ep.  ad  Decentium.  Concilium  ergo  toletanuin  declarat,  ju- 
xta Sylvestri  concessionem,  ut  presbyteri  chrismarent  iu  vertice,  absente  e- 
piscopo  $ praesente  vero  , si  ab  ipso  fuerit  praeceptum. 

Ad  4.  Haeretici  ad  catholicam  Ecclesiam  redeuntes  si  confirmati  non 
erant  recipiebantur  in  Ecclesia  ab  episcopo  per  unctionem  sacramen talem, 
hoc  est  per  confirmationem.  Quod  si  confirmati  jam  erant,  et  in  mortis  pe- 
riculo inveniebantur,  absente  episcopo  recipiebantur  a presbyteris  adhibita 
unctione  sacra  quidem,  non  autem  sacramentali . Itaque  de  hac  chrismatis 
unctione  seu  cousiguatione  arauxicani  1.  Concilii  Patres  loquuntur. 

Ad  5.  Sunt  nonnulli  qui  putant  Concilium  hispalense  per  novellas 
et  ecclesiasticas  regulas  intelligere  non  recentes  ecclesiasticas  constitutiones, 
sed  praeceptiones  novi  Testamenti  et  Ecclesiae ; propterea  quod  ex  tota 
canonis  serie  apparet  fieri  ibi  oppositionem  inter  quaedam  veteris  ac  novi 
Testamenti  placita.  Sed  admisso  etiam  sermonem  ibi  fieri  de  constitutioni- 
bus Ecclesiae  , nihil  tamen  inde  adversum  nos  colligere  possunt  adversarii, 
nam  novellae  et  ecclesiasticae  regulae  sunt  recentiores  veteresque  Ecclesiae 
constitutiones  , quum  ibi  laudetur  veterum  auctoritas  canonum,  et  ratio  af- 
feratur quae  pro  antiquo  etiam  tempore  valet  ; dicitur  enim  non  conve- 
nire presbyteris  chrismationem,  quia  Pontificatus  apicem  non  habent , quem 
solis  deberi  episcopis  auctoritate  canonum  praecipitur , ut  per  hoc  et  discre- 
tio graduum}  et  dignitatis  fastigium  summi  Pontificis  demonstretur. 

Ad  6.  Duo  sedulo  distinguenda  sunt  jura  laudato  in  argumento  ca- 
none , jus  nimirum  impertiendi  benedictionem,  et  jus  consecrandi  virginem, 

confirmandique  neophytum  . Primum  jus  seu  facultas  benedicendi  omni 
conceditur  indiscriminatim  presbytero.  Non  sic  autem  alterum  quod  ad  so- 
lum Armentarium  restringitur,  hic  enim  ab  episcopatu  dejectus  unius  pa- 
rochiae administrationem  ex  Patrum  consensu  suscepit  ,•  cumque  episcopalem 
retineret  characterem  Patres  Concilii  potestatem  ei  concesserunt  ut  absente 
episcopo  virgines  consecraret  , confirmaretque  neophytos. 

Ad  7.  Non  desunt  qui  allatum  in  argumento  canonem  intelligunt  de 
chrismate  adhibendo  a presbyteris  in  administratione  baptismi  in  quo  con- 
ferendo unctio  fit  verticalis.  Utut  sit,  canon  jubet  tantum  ut  chrisma  gra- 
tis distribuatur  presbyteris,  non  ut  ab  ipsis  adhibeatur.  Si  quis  autem  quae- 
rat quem  usum  facerent  presbyteri  sacri  chrismatis  , respondetur  illua  as- 
servasse ut  adhiberetur  ab  episcopo  dum  dioecesim  lustraret. 

Obj.  3.  cont.  eamd.  1.  conci.  L Ambrosiaster  , et  auctor.  QQ.  novi 
et  veteris  Testamenti,  de  quibus  capite  praecedenti,  affirmant  antiquis  tem- 
poribus simplices  presbyteros  confirmationem  administrasse.  II.  in  libro  pon- 
tificali Damaso  tributo,  et  in  brevi  epilogo  Concilii  romani  sub  Sylvestro 
legitur  Pontificem  hunc  primum  constituisse  ut  episcopus  baptizatum  con- 
signet, uno  excepto  casu  si  baptizatum  presbyter  in  mortis  periculo  esse  videat, 
qua  occasione  ei  concedit  ut  baptizatum  chrismet.  Et  quo  duo  eruuntur  , pri- 
mum, non  esse  de  jure  divino  ut  episcopus  minister  sit  ordinarius  confirmatio- 
nis , alterum,  etiam  simplices  presbyteros  in  casu  necessitatis  posse  confirmatio- 
nem administrare  . III.  S.  Hieronymus  in  dial.  adv.  lucifer.  Si  ad  episcopi  , 
inquit,  tantum  imprecationem  Spiritus  sanctus  defluit,  lugendi  sunt  qui  in 
remotioribus  locis  per  presbyteros  baptizatos  ante  dormierunt , quam  ab  epi- 
scopis inviserentur  . Paullo  ante  dixerat,  hanc  esse  Ecclesiae  consuetudinem 
ut  episcopus  baptizatos  a presbyteris  et  diaconis  consignet , eamdemque  con- 
suetudinem inductam  ad  honorem  potius  sacerdotii , quam  ad  legis  necessita- 
tem. Idem  s.  doctor  in  ep.  iot.  ad  Evangelum  inquit:  Quid  enim  facit  ex- 
cepta ordinatione  episcopus , quod  non  faciat  presbyter  ? Ex  quibus  eruitur 
1.  In  remotioribus  locis  quo  non  perveniunt  episcopi  conferri  chrismationem  a 
simplicibus  presbyteris.  2.  Jus  confirmandi  ob  honorem  sacerdotii  tributum 
fuisse  episcopis  non  a Deo,  sed  ab  Ecclesia.  3.  Presbyteros  ab  episcopis  dif- 
ferre in  jure  conferendi  ordinem  , non  administrandi  confirmationem  . 4* 
Gregorius  magnus  in  ep.  ad  Januarium,  de  qua  superiori  capite  , prohibet 
presbyteris  Sardiniensibus  baptizatorum  consignationem  in  fronte.  In  insulis  ergo 
Italiae  adjacentibus  in  more  habebant  presbyteri  confirmationem  administra- 
re. S.  idem  Pontifex  ait  se  vetare  presbyteris  chrismationem  secundum  usum 
Ecclesiae  romanae  , quare  de  lege  ecclesiastica  est,  non  de  jure  divino  ut 
soli  episcopi  sint  ordinarii  ministri  confirmationis.  5.  Beda  in  psal.  26.  ita 
scribit  : Sciendum  est , quod  illa  unctio  quae  per  manus  impositionem  ab 
episcopis  quasi  alia  a duabus  praedictis  , et  vulgo  confirmatio  dicitur , 
eadem  est  cum  secunda , nempe  verticali , propter  arrogantiam  tamen  non 
concessa  est  singulis  sacerdotibus  , sicut  et  multa  alia . Episcopis  ergo  non 
de  jure  divino  , sed  propter  arrogantiam  presbyterorum  delatus  est  honor 
eonfirmandi. 

Resp.  ad  i.  Ambrosiastrum,  et  auctorem  QQ.  V.  et  N.  Testamenti 
loqui  de  confirmatione  collata  apud  aegyptios  a presbyteris  tamquam 
ministris  extraordinariis. 

Ad  2.  dico  i.  Pontificale  Damaso  tributum  opus  supposititium  esse  , 
nullaque  fere  dignum  fide,  de  qua  re  vide  Baronium  et  Bellarminum. 
Idem  dicendum  de  Concilio  Romae  habito  sub  Sylvestro  an.  325.  et  de 
ejusdem  Concilii  brevi  epilogo.  2.  Admissa  etiam  illorum  scriptorum  au- 
ctoritate nihil  contra  catholicam  sententiam  sequitur  $ Sylvester  enim  lege 
sua  statuit  quod  jam  ab  apostolica  traditione  fuerat  constitutum,  ut  nem- 
pe solus  episcopus  confirmationem  administret.  Nec  obstat  quod  ibidem  le- 
gatur, constituit , et  privilegium  dedit  episcopis  , nam  phrasis  isthaec  non 
primam  institutionem  , sed  veteris  institutionis  confirmationem  significat. 
Quod  patet  ex  subsequenlibus,  dum  narratur  Sylvestrum  constituisse  ut 
sacrificium  altaris  in  lineo  tantum  panno  celebraretur  , ubi  verbum  con- 
stituit significat  confirmavit,  quum  sacev  ille  ritus  jam  ab  Eusebio  ejus 
praedecessore  statutus  esset.  Privilegium  autem  chrismatis  concessum  pre- 
sbyteris in  casu  necessitatis  respicit  unctionem  dumtaxat  verticalem  . 

Ad  3.  Ut  Hieronymi  mentem  assequamur  , sciendum  est  eo  .loci  s. 
doctorem  refellere  Helladium  luciferianum  qui  in  inter  cetera  affirmabat, 
posse  aliquem  baptizari  , et  tamen  non  habere  Spiritum  sanctum  , quem 
baptizato  conferre  nequit  nisi  solus  episcopus  dum  confirmationem  illi 
administrat , unde  luciferianus  sic  orthodoxum  alloquitur : An  nescis  ec- 
clesiarum hunc  esse  morem  , ut  baptizatis  postea  manus  imponatur , et 
ita  invocetur  Spiritus  sanctus  ? Hieronymus  ergo  ut  illum  refellat  erro- 
rem totus  est  ut  demonstret  in  baptismate  recipere  cathecumenos  Spi- 
ritum sanctum , neophytum  autem  per  manuum  impositionem  quae  fit 
ab  episcopo  perfici  in  fide  et  in  accepta  per  baptismum  justitia  . Erro- 
rem autem  esse  non  tolerandum  , credere  baptismum  sacramentum  Spiri- 
tu sancto  vacuum  , quum  illud  sit  necessarium  necessitate  salutis , non 
sit  vero  confirmatio , quum  etiam  non  consignati  salutem  consequantur 
aeternam  . His  itaque  bene  perpensis  facilis  est  ad  singula  responsio . 
Dum  inquit  Hieronymus  eos  qui  in  remotioribus  locis  quo  non  perve- 
niunt episcopi  , dormiunt , salutem  consequi  aeternam , sensus  est , con- 
sequi illos  salutem  non  per  confirmationem  , sed  per  baptismum  a pre- 
sbytero vel  diacono  acceptum , quoniam  falsum  est  Spiritum  sanctum 
nori  dari  nisi  per  confirmationem  quae  administrari  ab  episcopo  debet . 
Dum  vero  inquit  episcopos  confirmare  ex  consuetudine  , loquitur  non 
de  consuetudine  jure  humano  inducta  , sed  innixa  apostolicae  traditioni  ; 
postquam  enim  dixerat  orthodoxus , Non  quidem  abnuo  hanc  esse  Eccle- 
siae consuetudinem  , ut  ....  episcopus  ad  invocationem  sancti  Spiritus 
manum  impositurus  excurrat  etc.  stati m subdit : Quod  si  hoc  loco  quae- 
ras , quare  in  Ecclesia  baptizalus  nisi  per  manus  episcopi  non  accipiat 
Spiritum  sanctum  quem  nos  asserimus  in  vero  baptismate  tribui , disce 
hanc  observationem  ex  ea  auctoritate  descendere  , quod  post  ascensum 
Domini  Spiritus  sanctus  ad  Apostolos  descendit . Quod  ait  Hieronymus , 


Digitized  by  Google 


156 

facultatem  confirmandi  dalam  fuisse  episcopis  ad  honorem  potius  sacerdo- 
tii , f/uam  ad  legis  necessitatem  , dictum  est  ad  significandum  confir- 
mationem non  ejusdem  esse  necessitatis  ac  sit  sacramentum  baptismi  ; 
unde  hujus , non  illius  conferendi  facultas  concedenda  erat  etiam  presby- 
teris et  diaconis;  hinc  e vestigio  subdit:  Alioqui  si  ad  episcopi  tantum 
imprecationem  elc.  Superest  modo  diluendum  quod  depromptum  est  ex  ejus- 
dem Hieronymi  ep.  ad  Evangelum  . Scopus  illius  in  hac  epistola  est  de- 
monstrare , diaconos  praeferendos  non  esse  presbyteris  , ut  nonnulli  con- 
tendebant : quod  ut  praestet,  presbyterorum  dignitatem  extollit  et  ampli- 
ficat , in  mullis  eos  comparando  episcopis  , ac  praesertim  in  eo  quod  e- 
tiam  simplices  sacerdotes  corpus  ac  sanguinem  Christi , non  secus  ac  e- 
piscopi  conficiant . Ne  autem  in  ea  comparatione  instruenda  videretur 
excedere  , discrimen  aliquod  inter  episcopum  simpliceoique  presbyterum 
statuit , illudque  in  jure  ordinandi  reponit , nec  potestatis  confirmandi  me- 
minit, quoniam  scopus  ejus  non. erat  de  discrimine  quod  inter  presby- 
terum et  episcopum  , sed  de  discrimine  quod  inter  diaconum  et  presby- 
terum intercedit  verba  facere  . Quod  autem  tacuerat  in  ep.  ad  Erange- 
lum  fuse  persecutus  est  in  dial.  adv.  luciferianos  , ut  paullo  supra  ani- 
madvertimus . 

Ad  4-  Argumentum  ex  magno  Gregorio  depromptum  demonstrat  dum- 
taxat ea  aetate  fuisse  nonnullos  presbyteros  qui  episcoporum  dignitatem 
sibi  arrogabant  , quemadmodum  plures  quoque  fuere  diaconi  qui  non 
solum  se  aequabant,  sed  se  praeferebant  presbyteris  . Quod  ergo  Sardinien- 
ses nonnulli  presbyteri  arroganter  sibi  usurpaverant  trahi  non  potest  ad 
legitimam  consuetudinem  aliarum  ecclesiarum  . Usus  autem  Ecclesiae  ro- 
manae  , quem  citat  Gregorius  , juris  est  ecclesiastici  simul  et  divini,  quo- 
niam utroque  jure  vetitum  est  presbyteris  confirmationem  administrare  . 

Ad  5.  Respondet  Aurelius  locum  Bedae  esse  corruptum  . Et  revera 
primum  illius  periodi  membrum  proculdubio  imperfectum  generat  sensum, 
ut  legenti  patet . Alterum  vero  contrarium  omnino  est  Bedae  doctrinae 
alibi  traditae  , et  praesertim  in  cap.  8.  Act-  Apost.  ubi  de  Philippo  sic  lo- 
quitur : Si  Apostolus  esset  , ipse  utique  manus  imponere  potuisset  , ut 
acciperent  Spiritum  sanctum  ; hoc  enim  solis  pontijicibus  debetur  , non 
autem  presbyteris  : quibus  sive  extra  episcopum  , sive  praesente  episco- 
po baptizent , chrismate  baptizatos  ungere  licet  , sed  quod  fuerit  ab  epi- 
scopo consecratum , non  tamen  frontem  ex  eodem  oleo  consignare  , quod 
solis  debetur  episcopis  cum  tradunt  Spiritum  sanctum  . Responderi  etiam 
potest  unctionem  verticalem  per  Bedam  non  distingui  ab  ea  quae  fit 
in  fronte  ab  episcopo  quantum  ad  materiam  chrismatis  , non  quantum  ad 
reliqua  . 

Obj.  4 fldv.  conci.  I.  romana  Ecclesia  sub  Nicolao  I.  summo 
Pontifice  invalidam  declaravit  confirmationem  bulgaris  administratam  a 
simplicibus  presbyteris  in  Bulgariam  missis  per  Photium  patriarcham 
C-P.  Simplices  ergo  sacerdotes  nequeunt  esse  hujus  sacramenti  ministri  e- 
tiam  ex  delegatione  . II.  Innocentius  quoque  III.  cum  rescivisset  simplices 

nonnullos  presbyteros  constantinopolitanos  confirmationem  administrare,  gra- 
vissimam ad  Lucium  vicarium  suum  dedit  epistolam  qua  jubet  ut  presby- 
teri omnes  talia  facere  non  praesumant:  Discretioni  tuae , inquit,  per 
apostolica  scripta  praecipiendo  mandamus  , quatenus  omnibus  presbyte- 
ris distincte  prohibeas  ne  talia  de  cetero  sua  temeritate  praesumant . 

III.  Innocentius  IV.  in  constitutione  sub  catholica  , jussit  ut  in  regno  Cy- 
pri ubi  erant  episcopi  quoque  graeci  , soli  episcopi  consignent  chrisma- 
te in  frontibus  baptizatos  quia  hujus  unctio  non  debet  nisi  per  episco- 
pos exhiberi.  IV.  Concilium  senonense  habitum  an.  i5a8.  decreto  38.  im- 
probat consuetudinem  qua  abbates  confirmationem  administrare  contende- 
bant . Multominus  igitur  poterunt  illam  administrare  simplices  presbyteri. 
Cetera  argumenta  a scholasticis  afferri  solita  adversus  hanc  nostram  senten- 
tiam vide  collecta  ct  fuse  feliciterque  explicata  atque  soluta  apud  conti- 
nuatorem  Witassii  , neque  enim  instituti  nostri  ratio  patitur  ut  singula  per- 
sequamur . 

Resp.  ad  i.  Multas  casque  legitimas  habuit  Nicolaus  I.  caussas  ut 
confirmationem  a presbyteris  photianis  administratam  irritam  declararet  . 
i.  Photius  ejusque  presbyteri  hoc  detinebantur  errore,  ut  crederent  sim- 
plices sacerdotes  tle  jure  ordinario  potestatem  habere  confirmandi . Vide  e- 
jusdem  Pliotii  epistolam  contra  Nicolaum  pontificem.  2.  Aliqui  ex  graecis 
qui  bulgaros  confirmaverant  revera  sacerdotes  non  erant,  sed  presbyteros  se 
esse  jactabant  , quod  constat  ex  rescriptis  Nicolai  I.  ad  consulta  bulgaro- 
rum.  3.  Presbyteri  a Photio  in  Bulgariarn  missi  erant  suspensi  et  exeom- 
municati,  et  chrisma  adhibebant  consecratum  a Photio  pseudo-patriarcha  , 
adeoque  suspenso  pariter  ct  excommunicato . 4*  Bulgari  tunc  temporis 
pluribus  titulis  subjiciebantur  romanae  Sedi,  ut  ex  universa  ecclesiastica  hi- 
storia palet.  His  ergo  de  caussis  Nicolaus  I.  Jure  meritoque  praecepit  ut 
confirmati  a photianis  presbyteris  iterum  confirmarentur  , quamvis  aliunde 
certum  sit  posse  presbyteros  confirmationem  administrare  ut  ministros  ex- 
traordinarios ex  delegatione  . 

Ad  2.  Nonnulli  erant  Constantinopoli  latini  presbyteri  qui  grecorum 
consuetudinem  imitantes  sacramentum  confirmationis  administrabant.  Quod 
quum  ad  roinanum  Pontificem  delatum  fuisset,  per  Lucium  vicarium  su- 
um prohibuit  ne  talia  deinceps  praesumerent  . Unde  non  pro  omnibus 
presbyteris  indiscriminatim , sed  pro  omnibus  latinis  lex  illa  lata  est.  Quare 
emendatiores  codices  habent : quatenus  omnibus  presbyteris  latinis  distin- 
cte prohibeas  ne  talia  de  cetero  sua  temeritate  praesumant  . 

Ad  3.  In  insula  Cypri  ubi  cum  graecis  episcopi  erant  latini  dis- 
sidia oriri  caeperunt  circa  ritus  et  sacramenta  . Jussit  ergo  Innocentius 

IV.  ut  in  sola  Cypri  insula  , non  in  reliquis  orientalibus  provinciis  , non 
presbyteri,  sed  episcopi  frontem  neophytorum  consignarent . Quid  aequius 
quam  ut  ubi  sunt  ministri  ordinarii  sacramentorum,  extraordinarii  sacramen- 
ta non  conferant  ? 

Ad  4*  Plures  abbates  in  Gallia  potestatem  sibi  arrogaveraut  confir- 
mandi neophytos.  Interrogati  ab  episcopis  quo  jure  id  facerent?  ad  prae- 

scriptam  consuetudinem  provocabant . Cumque  haec  consuetudo  apud  oc- 
cidentales numquam  universaliter  invaluerit , merito  senonensis  Synodi  Pa- 
tres interdixerunt  abbatibus  praesumptam  potestatem  confirmandi  . Hanc 
esse  mentem  laudati  Concilii  liquido  patet  ex  eo  quod  si  quis  inter  il- 
los privilegium  se  habere  affirmaret  , requisitus  a suffragantis  de  pri~ 
vilegio  fidem  facere  teneretur  . 

CAPUT  VIII. 

De  sacramenti  confirmationis  effectibus  . 

Lutherani  et  calvinistae  quum  e sacramentorum  numero  temere  con- 
firmationem expungant,  ut  sibi  ipsis  cohaereant  docent  proinde  nullum  con- 
firmationem producere  effectum  ; virtutemque  illam  quam  catholici  confir- 
mationi adscribunl  tribuunt  ipsi  vel  eucharistiae,  ut  Lutherus  in  lib.  de 
captivitate  babylon.  vel  baptismo,  ut  Kemnitius  in  exam.  Cone.  trid.  et 
Calvinus  in  instit.  lib.  4-  et  alibi,  vel  utrique  sacramento,  ut  Joannes  Dai- 
laeus  lib.  i.  de  confirm.  cap.  2. 

Catholici  omnes  econtra  duos  a confirmatione  produci  affirmant  super- 
naturales  effectus,  characterem  videlicet,  et  gratiam  sanctificantem  . De  cha- 
ractere nihil  hoc  in  loco  dicemus  quum  de  ilio  satis  pro  instituti  nostri 
ratione  disputatura  a nobis  sit  in  lib.  de  sacramentis  in  genere  . Pertracta- 
bimus ergo  et  quidem  breviter  de  gratia  sanctificante  dumtaxat  . De  qua 
non  una  est  theologorum  opinio  , nam  licet  omnes  unanimi  consensione 
affirment  confirmationem  producere  in  subjecto  gratiam  sanctificantem, 
discrepant  tamen  inter  se  in  illius  assignanda  natura  . Quidam  enim  apud 
S.  Bona  venturam  in  4«  dist.#7>  art.  2.  q.  2.  dicebant  gratiam  sanctifican- 
tem baptismi  differre  a sanctificante  gratia  confirmationis  essentialiter  si- 
cut virtutes  et  dona.  Alii  post  Alexandrum  alensem  arbitrantur  utramque 
hanc  sanctificantem  gratiam  differre  in  essentia  sicut  morbi  contra  quos  or- 
dinantur . SS.  Thomas  et  Bonaventura  ambas  illas  gratias  differre  tantum 
existimant  secundum  magis  et  minus  . Nos  postquam  catholicam  sententiam 
contra  protestantes  firmaverimus,  mentem  nostram  aperiemus  circa  schola- 
sticam controversiam  , unde  sit 

CONCLUSIO  I. 

Sacramentum  confirmationis  gratiam  confert  sanctificantem  . 

Propositionis  hujus  veritas  manifeste  sequitur  ex  dictis  , si  enim  con- 
firmatio est  novae  legis  sacramentum,  ut  contra  recentiores  haeterodoxos  de- 
monstravimus , et  singula  novae  legis  sacramenta  sanctificantem  gratiam  et 
quidem  ex  opere  operato  producunt,  ut  agentes  de  sacramentis  in  genere 
diximus,  jam  sua  sponte  sequitur  sacramento  hoc  gratiam  conferri  sancti- 
ficantem . Nihilominus  ad  uberiorem  veritatis  explanationem. 

Prob.  i.  ex  sacris  litteris,  et  quidem  ex  locis  illis  in  superioribus  ca- 
pitibus allatis,  in  quibus  apertissime  et  absque  ulla  ambiguitate  verborum 
narratur  Apostolos  per  manuum  impositionem  contulisse  recentibus  fideli- 
bus Spiritum  sauctum,  non  consistentem  dumtaxat  in  gratiis  gratis  datis  , 
sed  in  virtute  quoque  Spiritus  supervenientis  ex  alto,  et  in  corde  fidelium 
inhabitantis  ; sed  Spiritus  sanctus  inhabitans  in  corde  fidelium  est  gratia 
sanctificans  , ergo  confirmatione  confertur  gratia  sanctificans  . 

Prob.  a.  ex  Patribus  quorum  testimonia  in  antecedentibus  recitavimus, 
quibus  haec  pauca  addimus  . S.  Cyrillus  jerosol.  catech.  3.  mystag. 
Corpus  quidem , inquit,  visibili  unguento  illo  perungitur  , anima  vero  san- 
cto vivificoque  Spiritu  sanctificatur  . Theodoretus  in  Cant.  Cantic.  ad  cap. 
i.  scribit : Qui  velut  sigillum  quoddam  regium  suscipiunt , spiritualis  un- 
guenti chrisma , recipiunt  gratiam  invisibilem  sanctissimi  Spiritus  unguen- 
to tamquam  in  typo  . S.  P.  Augustinus  lib.  a.  cont.  litter.  Petiliani  cap. 
io5.  explicans  illa  psalmi  verba,  sicut  unguentum  in  capite  etc.  inquit: 
Ergo  ad  eos  qui  sunt  fortes  in  Ecclesia  ejus , et  adhaerent  ori  ejus  , ul 
sine  timore  praedicent  veritatem , ab  ipso  Christo  tamquam  a capite  san- 
ctum descendit  unguentum , idest  sanctificatio  spiritalis  ...  et  in  hoc  un- 
guento sacramentum  chrismatis  vultis  interpretari , quod  quidem  in  gene- 
re visibilium  signaculorum  sacrosanctum  est , sicut  et  ipse  baptismus  . 
Isidorus  hispalensis  lib.  6.  Orig.  cap.  ult.  Sicut  in  baptismo , inquit,  pec- 
catorum remissio  datur , ita  per  unctionem  sanctificatio  Spiritus  adhibetur. 

CONCLUSIO  II. 

Gratia  sanctificans  quam  confirmatio  producit  est  augmentum 
gratiae  tribuens  baptizato  perfectionem  ac  robur  . 

Prob.  x.  ex  ecclesiasticis  definitionibus  . Concilium  illiberitanum  can. 
38.  definit  quod  si  baptizatus  in  articulo  mortis  supervixerit , ad  episco- 
pum eum  perducat  ut  per  manus  impositionem  perfici  possit  . Et  can. 
77.  Episcopus , inquit,  eos  per  benedictionem  perficere  debebit.  Concilium 
florentinum  ait  : Effectus  hujus  sacramenti  est , quia  in  eo  datur  Spiri- 
tus sanctus  ad  robur , sicut  datus  est  Apostolis  in  die  Pentecostes  j ut 
videlicet  christianus  audacter  Christi  confiteatur  nomen  . 

Prob.  2.  ex  Patribus . Tertullianus  in  lib.  de  resurr.  carn.  cap.  8. 
Caro,  inquit,  ungitur  ut  anima  consecretur  : caro  signatur  ut  et  anima 
muniatur.  Cyprianus  in  ep.  73.  ait  baptizatos  praepositis  Ecclesiae  offerri 
ut  per  orationem  et  mauuum  impositionem  Spiritum  sanctum  consequan- 
tur, et  signaculo  dominico  consumentur  . Auctor  inter  opera  Cypriani 
scribit : Ex  hujus  unctionis  beneficio , et  sapientia  nobis  , et  intellectus 
divinitus  datur  j consilium  et  fortitudo  caelitus  Hiabitur ; scientia , pie- 
tas, et  timor  supernis  inspirationibus  infunditur  . Hoc  oleo  uncti  cum 
spiritualibus  nequitiis  colluctamur.  Cyrillus  jerosol.  catech.  3.  my- 
stagog.  . Ut  Salvator  , inquit , post  baptismum , et  illum  Spiritus  sancti 

adventum , egressus  in  praelium  devicit  adversarium  , s/c  et  vos  post  sa- 
crum baptisma , ei  chrisma  mysticum  induti  armis  Spiritus  sancti  , ad- 
versus vobis  oppositam  potestatem  consistatis , et  proeliemini.  Ambrosius 
lib.  3.  cie  sacramentis  cap.  2.  Sequitur  spiritale  signaculum , quod  audi- 
stis hodie  legi , quia  post  fontem  supere  st,  ut  perfectio  fiat  , quando  ad 
invocationem  sacerdotis  Spiritus  sanctus  infunditur  . S.  Hiiarii  arelaten- 
sis  nimis  pulchra  sententia  est  quam  ut  praeteriri  possit  , etiamsi  paullo 
prolixa  sit , perspicue  enim  rem  totam  exponit.  Is  ergo  hom.  in  Penteco- 
ste sic  inquit . Quod  nunc  in  confrmandis  neophytis  manus  impositio 
tribuit  singulis , hoc  tunc  Spiritus  sancti  descensio  in  credentium  populo 
donavit  universis.  Sed  quia  diximus , quod  manus  impositio  , et  confir- 
matio ei  qui  jam  renatus  in  Christo  est  conferre  aliquid  possit  , forte 
cogitat  sibi  aliquis:  Quid  mihi  prodest  post  mysterium  baptismatis , mi- 
nisterium confirmationis  ? Aut  quantum  video , non  totum  de  fonte  su- 
scepimus, si  post  fontem  adjectione  novi  generis  indigemus.  Non  ita  est, 
dilectissimi Sic  enim  exigit  militaris  ordo,  ut  cum  imperator  quem- 

cumque in  militum  receperit  numerum,  non  solum  signet  receptum,  sed 
etiam  armis  competentibus  instruat  pugnaturum  , ita  in  baptizato  bene- 
dictio illa  munitio  est . Dedisti  militem  , da  ei  adjumenta  militiae  . 
Numquid  prodest,  si  quisquam  parentum  magnam  parvulo  conferat  fa- 
cultatem, nisi  providere  studeat  et  tutorem  ? Ergo  Spiritus  sanctus 

qui  super  aquas  baptismi  salutifero  descendit  illapsu  , in  fonte  plenitu- 
dinem tribuit  ad  innocentiam,  in  confirmatione  augmentum  praestat  ad 
gratiam.  Quia  hoc  in  mundo  tota  aetate  victuris  inter  invisibiles  hpstes 
et  pericula  gradiendum  est  , in  baptismo  regeneramur  ad  vitam  , post 
baptismum  confirmamur  ad  pugnam , in  baptismo  alimur , post  baptismum 
roboramur.  Ac  sic  continuo  transituris  sufficiunt  regenerationis  beneficia , 
victuris  autem  necessaria  sunt  confirmationis  auxilia.  Innumera  alia  Pa- 
trum testimonia  brevitati  studens  consulto  praetereo  . 

COROLLARIUM 

Ex  dictis  collige,  merito  a sacra  parisiensi  facultate  damnatas  fuisse  an. 
1 63 1.  sequentes  propositiones.  1.  Catholicos  chrismate  unctos  in  baptismo, 
licet  ab  episcopo  non  confirmatos,  perfectos  esse  christianos  in  sensu  Pa- 
trum. 2.  Infero  anglos  catholicos  qui  baptizantur  ritu  catholico , vel  qui 
recipiunt  caeremonias  catholicas  baptismi,  licet  non  fuerint  confirmati  ab 
episcopo  , fuisse  et  esse  perfecte  christianos  omni  modo.  Tribuunt  enim 
unctioni  verticali  adhiberi  solitae  in  collatione  baptismi  effectum  confir- 
mationis proprium  , ipsumque  proinde  confirmationis  sacramentum  ever- 
tunt. Exceptae  fuerunt  allatae  propositiones  cum  aliis  triginta  duabus  ex 
libro  edito  a Joanne  floydo  societatis  Jesu  sub  nomine  Danielis  a Jesu,  cui 
titulus  : Apologia  pro  modo  procedendi  sanctae  Sedis  apostolicae  ete . 
in  quo  demonstrare  conatur  auctor  , urgente  persecutione  nihil  opus  esse 
episcopo  . 

Gratia  confirmationis  non  differt  a gratia  baptismi  nisi 
connotative  , nec  illa  dici  potest  perfectior 
hac  absolute  , sed  tantum  comparative  . 

Prob.  prior  conci,  pars  brevissime . Distingui  unam  gratiam  ab  alia 
connotative  , est  distingui  illam  non  secundum  essentiam  , sed  secundum 
effectus;  ejusmodi  est  distinctio  inter  gratiam  confirmationis  et  gratiam 
baptismi,  haec  euim  delet  originale  peccatum,  et  vitam  concedit  spiritua- 
lem , illa  vero  dat  robur  et  fortitudinem  , pusillaniraitalemque  aufert  ab 
anima.  Hinc  S.  Thomas  3.  p.  q.  72.  art.  3.  inquit  gratiam  sacramentalem 
addere  super  gratiam  gratum  facientem  aliquid  effectivum  specialis  ef- 
fectus ad  quod  ordinatur  sacramentum.  Et  S.  Bonaventura  in  4*  dist.  7. 
art.  2.  q.  a.  In  sacramentali  gratia , inquit,  et  est  gratia  gratum  faciens  , 
et  effectus  specialis  quem  habet  virtute  sacramenti : et  in  quantum  gra- 
tum faciens  una  est , sed  ratione  effectuum  distinguuntur. 

Prob.  altera  pars  conci,  verbis  S.  Bonaventurae  qui  laudato  nuper 
loco  ita  scribit  : Quando  ergo  fit  comparatio  gratiarum , potest  fieri  du- 
pliciter. Uno  modo  cum  praesuppositione  : et  sic  omnino  major  est  gra- 
tia confrmationis , quam  baptismalis  , sicuti  bene  et  perfecte  vivere,  me- 
lius est  quam  vivere  , quia  hoc  addit  ad  illud  , et  complet.  Si  autem 
intelligatur  praecise , an  scilicet  haec  gratia  quae  additur  , sit  major 
vel  minor , dicendum  sine  dubio , quod  non  est  tantae  efficaciae , ut  patet , 
quia  vivificare  mortuum  major  gratia  est , et  potentia , quam  jam  vivifi- 
catum sanare  vel  fortificare , praecise  loquendo  . Sed  cum  praesupposi- 
tione majus  est  esse  vivum  et  sanum  , quam  vivum  tantum. 

Solvuntur  objectiones  . 

Obj.  1.  cont.  1.  et  a.  conci.  I.  in  sacris  litteris  nullibi  legitur  con- 
firmationem aut  gratiam  sanctificantem  conferre  , aut  perfectionem  et  ro- 
bur . Quae  autem  ad  sacramenta  spectant  ex  Scripturis  esse  petenda  nemo 
non  novit  . II.  imo  si  Scripturas  sedulo  consulamus,  inveniemus  effectus 
illos  quos  catholici  confirmationi  tribuunt  adseribendos  esse  baptismati  , 
ait  enim  Apostolus  ad  Gal.  cap.  3 . Quicumque  in  Christo  baptizati  estis , 
Christum  induistis  . Qui  autem  Christum  induit,  omnia  illius  dona  pro- 
culdubio  recipit . 

Resp.  ad  1.  Jam  saepe  repetitura  est  inconcussum  illud  catholicorum 
principium,  non  solam  Scripturam  videlicet , sed  et  Traditionem  esse  regu- 
lam fidei ; quare  etiamsi  in  sacris  litteris  expresse  non  haberetur  confir- 
mationem sanctificare  neophytum,  illique  gratiam  roboris  et  perfectionis 
tribuere,  quum  id  expressissime  constet  ex  Traditione,  tamquam  fidei  do- 
gma est  amplectendum  . Sed  falsum  est  jactatum  illud  ab  adversariis  Scri- 
pturae silentium  . Relege  quae  scripsimus  inter  conci,  probationes.  Quibus 
Tom.  VII.  Marcellius  Theol.  ai 

addo  Cypriani  senteniiana  ex  ep.  <73.  ad  Jubajanum  : Samaritani  a Phi- 
lippo diacono,  quem  Udem  Apostoli  miserant , baptizati  erant , et  idcirco 
quia  legitimum , et  ecclesiasticum  baptismum  consecuti  fuerant,  baptiza* 
ri  eos  ultra  non  oportebat , sed  tantummodo  quod  deerat  id  a Joanne  et 
Petro  facium  est . Quid  autem  samaritanis  deerat  nisi  gratia  roboris  et 
perfectionis  ? 

Ad  2.  Dico  1.  argnmentum  illud  nimis  probare,  si  enim  Apostoli  sen- 
tentia de  omnibus  donis  intelligenda  sit,  in  eucharistiae  sacramento  nullum 
recipimus  donum,  quod  nec  ab  adversariis  admittitur.  2.  Qui  ergo  Chri- 
stum induunt  per  baptismum  recipiunt  quidem  omnia  dona,  sed  quae  pro- 
pria illius  sunt  sacramenti  , remissionem  videlicet  peccatorum  , filiorum 
adoptionem  , fraternitatem  Christi  , jus  ad  haereditatem  etc.  Qui  vero  re- 
cipit confirmationem  habet  dona  huic  sacramento  propria  , robur  nempe  , 
fortitudinem  , perfectionem  etc. 

Obj.  2.  adv.  easd.  conci.  1.  Ut  quis  perfectus  sit  christianus,  satis 
est  ut  sanctificalus  sit  per  baptismum  , ait  namque  Cyprianus  in  ep.  ad 
Slepbanum  : Tunc  demum  ( homines  ) plene  sanctificari , et  esse  filii  Dei 
possunt , si  sacramento  utroque  ( aqua  nimirum  et  Spiritu  saucto  ) na- 
scantur ,*  plenitudo  ergo  et  perfectio  effectus  est  baptismi  , non  confirma- 
tionis . 2.  Idem  Cyprianus  in  ep.  54*  ad  Cornelium  eucharistiae , non  con- 
firmationi fortitudinem  ac  robur  contra  fidei  hostes  adscribit  $ ait  siqui- 
dem : Idoneus  esse  non  potest  ad  martyrium  qui  ab  Ecclesia  non  ar- 
matur ad  praelium  , el  mens  deficit  , quam  non  recepta  eucharistia  eri- 
git , et  accendit  . 3.  Concilium  denique  railevitanum  tamquam  fidei  do- 
gma definiit  omnem  plenitudinem  gratiae  etiam  contra  futuras  tentationes 
tribui  sacramento  baptismi  j ait  enim  : Qui  dicit  baptismum  in  remissio- 
nem peccatorum  dari  tantum  , et  non  ad  adjutorium  futurae  gratiae  , 
anathema  sit . 

Resp.  ad  1.  Duplex  est  plenitudo  gratiae,  plenitudo  sufficientiae,  et 
haec  datur  in  baptismo  , et  plenitudo  ad  fortiter  resistendum  , el  haec  da- 
tur in  confirmatione  . Ita  Guillelmus  altissiodorensis  lib.  /j.  tract.  4*  cnp. 
1.  Cyprianus  ergo  adscribit  baptismo  plenitudinem  gratiae  christianae  suf- 
ficientem ad  salutem ; quae  plenitudo  tamen  perficitur  et  consnmmatur 
per  confirmationem  , teste  eodem  Cypriano  in  ep.  ad  Jubajanum  . 

Ad  2.  Adversariorum  argumentum  demonstrat  eucharistiam  conferre 
robur  fideli  sine  ullo  praejudicio  baptismi  , eccur  ergo  baptisrnali  gratiae 
praejudicium  affert  gratia  confirmationis  ? Cyprianus  ergo  laudato  in  argu- 
mento loco  verba  facit  de  fidelibus  illis  qui  tempore  persecutionis  chri- 
stianae renuntiaverant  religioni  , atque  adeo  baptismi  et  confirmationis 
gratiae  jacturam  fecerant . Hortatur  itaque  illos  ut  amissam  roboris  gra- 
tiam recuperent  per  poenitentiam  et  eucharistiam  , neque  enim  robur  ad 
nova  subeunda  praelia  acquirere  poterant  per  sacramentum  confirmationis 
quod  iterari  nou  potest . 

Ad  3.  Pelagiani  dicebant  gratiam  baptismi  ita  consistere  io  sola  re- 
missione peccatorum  , ut  nihil  omnino  influat  in  opera  supernaturalia  quae 


fiant  post  baptismum,  quaeque  solis  naturae  viribus  deputabant,  lios 
ergo  milevitaua  synodus  in  ailaio  canone  perstringit  . Quid  autem  senten- 
tia nostra  commune  habet  cum  errore  illo  pelagianorum  ? 

Obj.  .3.  cont.  easd.  conci,  i.  Ex  sententia  catholicorum  sequitur  ba- 
ptismum inchoare  dumtaxat  christianos , confirmationem  vero  illos  perfice- 
re . Verum  hoc  est  absurdum  , ut  per  se  manifestum  est . 2.  Sequitur  e- 
liam  Apostolos  multosque  martyre*  quos  certum  est  confirmationem  non 
recepisse  , perfectos  non  fuisse  christianos  , quod  ridiculum  est . 3.  Mul- 
torum episcoporum  negligentia  qui  rato  dioecesanos  suos  confirmant  satis 
ostendit  non  tanti  momenti  esse  jactatum  a romanis  confirmationis  sacra- 
mentum , alioquin  in  propriis  dioecesibus  passi  fuissent  tales  episcopi  mul- 
tos semi-ehristianos. 

Resp.  ad  1.  Sacramentum  baptismi  dici  potest  inchoare  , sensu  non 
malo  , christianos  , non  quod  imperfectam  vitam  eis  tribuat  , hoc  enim 
impium  esset,  sed  quum  sit  sacramentum  regenerationis,  quatenus  primor- 
dia et  infantiam  christianismi  tribuit  , juxta  illud  Petri  1*  ep.  cap.  2. 
Sicut  modo  geniti  infantes  , rationabile  sine  dolo  lac  concupiscite  . C011- 
(irmatio  autem  perficit  chrislianum,  quoniam  illi  tribuit  perfectionem,  virtu- 
tem, robur,  augmentum,  consummationem,  juxta  sanctorum  Patrum  phrasim. 

Ad  2.  dico  1.  confirmationem  non  esse  sacramentum  necessarium  ad 
salutem  necessitate  medii  ut  baptismus  ; hioc  Apostoli  et  martyres  vel  ex 
hoc  solo  capite  aeternam  sine  confirmatione  consequi  potuissent  salutem  . 
2.  Apostoli  noD  fuerunt  speciali  ritu  confirmati  , quoniam  in  die  Pente- 
costes effectus  omnes  confirmationis  a Spiritu  sancto  sub  visibili  specie  ac- 
eeperunt . 3.  Martyres  vel  baptizati  erant  vel  catechumeni . Si  primum  , 
jam  confirmati  erant , quoniam  statim  post  baptisma  conferebatur  antiqui- 
tus confirmatio  : Egressi  de  lavacro  , perungimur  benedicta  unctione  , nt 
inquit  Tertullianus  in  lib.  de  bapt.  Si  secundum  , flagrantissima  qua  ar- 
debant  fides  sicut  supplebat  vices  baptismi  , ita  et  confirmatiouis  . 

Ad  3.  Nescio  an  umquam  fuerint  episcopi  adeo  oscitantes  ut  confir- 
mare neglexerint  suos  dioecesanos  . Si  exliteriut  aut  adhuc  extant  rei  pro- 
euldubio  sunt  violatae  legis.  Ceterum  fideles  non  confirmati  a nullo  Pa- 
trum appellati  umquam  sunt  semi-christiani  . 

CAPUT  IX. 

De  necessitate  et  caeremoniis  sacramenti  Confirmationis  . 

Quoad  necessitatem  confirmatiouis  non  haereticos  modo  qui  illam  e 
sacramentorum  albo  expungunt,  sed  et  Laymanum,  et  Bonacinam  , et  Na- 
varrum  , sexcentosque  alios  laxiores  casuistas  , imo  et  societatis  Jesu  theor 
logos  illos  qui  elapso  proxime  saeculo  editis  scriptis  persuadere  conati  sunt, 
nihil  urgente  persecutione  opus  esse  episcopo  , patimur  adversarios nam 
communis  theologorum  opinio  cui  nos  subscribimus  tenet  confirmatio- 
nem non  eise  absolute  necessariam  necessitate  medii  ad  salutem  , esse  ta- 

men  necessariam  sive  in  re  sive  in  voto  necessitate  praecepti  non  so- 
lum ecclesiastici  , sed  etiam  divini . Quid  sit  autem  diversa  illa  necessitas 
norunt  omnes  , et  alibi  nos  explicavimus  . 

Ejusdem  autem  sacramenti  caeremoniis  non  obloquuntur  nisi  recentio- 
res  protestantes  qui  quadam  spiritus  levitate  ducti  omnia  etiam  in  re  sa- 
cramentaria  conati  sunt  renovare,  atque  ut  sectatoribus  suis  suaderent,  me- 
rito se  ab  Ecclesiae  roraanae  communione  recessisse , ex  sacris  ritibus 
quoque  caeremoniisque  occasione  arrepta  eain  superstitionis  et  violatae  ve- 
terum Christianorum  simplicitatis  accusare  numquain  desinunt . Nostrum 
itaque  erit  post  demonstratam  confirmationis  necessitatem  nonnullos  eos- 
que  praecipuos  hujus  sacramenti  ritus  explicare  , quod  quum  praestiteri- 
mus , simul  apparebit  quam  antiquae  sint  et  iu  universali  Ecclesia  rece- 
ptae confirmationis  caeremoniae . Sit  ergo 

CONCLUSIO  I. 

Quamvis  confirmatio  non  sit  absolute  necessaria  necessitate  medii  ad 
salutem  , est  tamen  necessaria  sive  in  re  sive  in  volo 
necessitate  praecepti  tum  ecclesiastici  tum  divini  . 

Prob.  r.  conci,  pars.  I.  Concilium  iiliberitanum  can.  77.  ila  statuit  : 
Si  quis  diaconus  regens  plebem  sine  episcopo  vel  presbytero  aliquos 
baptizaverit , episcopus  eos  per  benedictionem  perficere  debebit  : quod  si 
ante  de  saeculo  recesserit  , sub  fide  qua  quis  crediderit  , poterit  esse  ju- 
stus . II.  S.  Hieronymus  in  dial.  adv.  lucif.  Multis  in  locis  , inquit , idem 
factitatum  reperimus  ad  honoram  potius  sacerdotii  quam  ad  legis  ne- 
cessitatem $ alioqui  si  ad  episcopi  tantum  deprecationem  Spiritus  sanctus 
defluit , lugendi  sunt  qui  in  viculis  aut  in  castellis  aut  in  remotiori- 
bus locis  per  presbyteros  et  diaconos  baptizati  ante  dormierunt  quam 
ab  episcopis  inviserentur  . III.  Ecclesiae  consuetudo  semper  fuit  ut  non 
tauta  angeretur  sollicitudine  in  confirmandis  neophytis  quam  in  catechu- 
menis baptizandis  . Quod  certe  non  fecisset  si  confirmationem  necessariam 
existimasset  necessitate  inedii  ad  salutem  . IV.  tandem  fide  tenendum  est, 
nihil  damnationis  post  baptismum  in  renato  remanere  , ut  definivit  Con- 
cilium triden tinum  . Si  ergo  stalim  post  baptismum  et  ante  susceptam 
confirmationem  ex  hac  vita  migraverit  , nil  remorabitur  quin  in  vitam  ae- 
ternam ingrediatur . 

Prob.  altera  pars  conci,  confirmationem  nempe  necessariam  esse  ne- 
cessitate praecepti  ecclesiastici . I.  ex  Conciliis,  nam  iiliberitanum  can.  38. 
ait  : Si  supervixerit , ad  episcopum  eum  perducat , ut  per  manus  impo- 
sitionem perfici  possit . Laodicenum  can.  Oportet  eos  qui  illuminan- 
tur , post  baptismum  inungi  supercaelesti  chrismate  . Parisiense  6.  lib.  1. 
cap.  33.  Infirmis  y et  morte  periclitantibus  sicuti  baptismatis  gratia  suc- 
currendum , ita  incunctanter  donum  Spiritus  sancti  est  tradendum  . 11*. 
ex  sanctis  Patribus  . Cyprianus  ep.  70.  scribit:  Ungi  quoque  rtecesse  est 

eum  qui  baptizatus  est , ut  accepto  chrismate  , id  est  unctione  , esse  un- 
ctus Dei  , et  habere  in  se  gratiam  Christi  possit  . Hieronymus  in  citato 
nuper  dialogo  ait  : Non  quidem  abnuo  hanc  esse  ecclesiarum  consuetu- 
dinem , ut  ad  eos  qui  longe  in  minoribus  urbibus  per  presbyteros  et 
diaconos  baptizati  sunt , episcopus  ad  invocationem  sancti  Spiritus  manum 
impositurus  excurrat.  S.  P.  Augustinus  de  civ.  Dei  lib.  17.  cap.  4*  tra- 
dit homines  non  recte  vocari  christos  sive  christianos  nisi  sacro  chrisma- 
te uncti  fuerint.  Jonas  aureliancnsis  lib.  1.  cap.  7.  Nequaquam  a fideli- 
bus tanti  doni  perceptio  negligenter  differenda  , sed  potius  remoto  tor- 
pore negligentiae  , cum  magna  animi  aviditate  et  devotione  petenda 
et  percipienda , ne  sine  ipsius  doni  munere , quis  rebus  humanis  exima- 
tur . Petrus  Damiani  serm.  1.  in  dedic.  Ecclesiae:  Decretales  paginae,  et 
sanctorum  Patrum  instituta  decernunt  , non  esse  differendam  post  ba- 
ptismum sacramenti  hujus  virtutem , ne  nos  inermes  inveniat  fraudulentus 
ille  contortor  . HI.  hoc  idem  luculentissime  tradunt  insigniores  theologi 
tum  veteres  tum  recentiores  , Hugo  nempe  Victorinus  lib.  it.  p.  7.  cap. 
3.  S.  Thotnas  3.  p.  q.  72.  art.  1.  ad  3.  S.  Bona  ventura  in  4*  disl.  7.  art. 
3.  q.  2.  Gerson  in  compendio  theologiae  ex  veteribus  . Ex  reccnlioribus 
autcin  vide  Natalem  Alexandrum  , Estiutn,  Jureninum,  Haberlum,  1’  Her- 
menier  , Poncium  , Wan-Roy,  Drouvenium,  Fervacquesium,  Berti,  Witas- 
sii  continuatorem  , innumerosque  alios  quos  merito  opponas  laxioribus 
casuistis  qui  docere  non  verentur  omitti  posse  confirmationem  sine  pe- 
riculo lethalis  culpae,  dummodo  sine  sacramenti  spretu  fiat.  Sed  quid  au- 
sa non  est  gens  illa  Scripturarum,  canonum,  et  sanctorum  Patrum  ignara  ? 

Prob.  tertia  pars,  conci,  quoad  praeceptum  nempe  divinum  . I.  con- 
firmatio sacramentum  est  novae  legis  a Christo  Domino  institutum  ad  ro- 
bur perfectionemque  tradendam  omnibus  baptizatis  . Eo  ipso  itaque  quod 
Christus  Dominus  hoc  sacramentum  instituit  , praecepit  ut  ab  omnibus 
baptizatis  perciperetur  . 11.  praecipit  Apostolus  in  ep.  ad  Ephes.  cap.  6. 
ut  fideles  induant  armaturam  Dei  ut  possint  stare  adversus  insidias  dia- 
boli . Porro  armatura  illa  divina  per  confirmationis  sacramentum  habetur, 
ut  palet  ex  fine  institutionis  . III.  eucharistiae  sacramentum  necessarium 
esse  jiecessitate  praecepti  divini  concedunt  omnes  ea  ducti  ratione  , quo- 
niam alit  ac  roborat  animam  uberiori  gratia  . Ast  confirmatio  quoque  ro- 
borat et  perficit  fidem  in  baptizatis  . 

CONCLUSIO  II. 

Ritus  in  consecrando  chrismate  , patrini  confirmandorum  , forma 
unctionis  , vittae  lineae  , et  alapa  impie  deridentur 

ab  heterodoxis  . 

Prob.  prima  pars  conci.  Norunt  omnes  episcopum  super  ampullam 
oleum  et  balsamum  contiueDtem  initio  signum  crucis  facere , tum  super 
eamdem  ampullam  ter  halare  , ac  denique  ter  salutare  confectum  chrisma 

his  verbis  , ave  sanciunt  chrisma  , sed  ejusmodi  ritus  laude  et  christia- 
na  devotione,  non  irrisione  et  cachinnis,  ul  haeretici  existimant,  digni 
sunt.  Et  quoad  signum  crucis,  inquit  Apostolus  in  i.  ad  Tim.  cap.  4* 
sanctificari  omnem  creaturam  per  verbum  Dei , et  orationem  . Et  pressius 
b.  P.  Augustinus  tract.  118.  in  Joan  . Quid  est  quod  omnes  noverunt  si- 
gnum Christi,  nisi  crux  Christi  ? Quod  signum  crucis  nisi  adhibeatur , sive 
frontibus  credentium  , sive  ipsi  aquae  ex  qua  regenerantur  , sive  oleo 
quo  chrismate  unguntur , sive  sacrificio  quo  aluntur  : nihil  horum  rite 
perficitur.  De  halitu  episcopi  super  chrisma  scribit  Amalarius  lib.  i.  cap. 
12.  Halitus  ab  interioribus  , et  secretis  procedit  iri  publicum,  et  vocatur 
spiritus,  in  naribus  ejus  est  . Pontifex  per  spiritum  suum  substantiam 
Spiritus  sancti  nuntiat  in  corpore  assumpto  a divinitate  inhabitare  , cu- 
jus adventu  renovata  sunt  omnia  . Neque  est  quod  heterodoxi  ritum 
hunc  «magicum  et  superstitiosum  appellent,  nam  antiquissimus  est,  prae- 
scribitur in  ordine  romano  , commemoratur  tamquam  sacra  caeremonia  a 
majoribus  accepta  a Gregorio  magno  in  sacramentario  , et  institutus  vide- 
tur ab  Ecclesia  ad  imitationem  Christi  qui  Joan.  cap.  ao.  insufflavit  iu 
Apostolos  ul  acciperent  Spiritum  sanctum  . Salutatio  quoque  confecti  chri- 
smatis antiquissima  est  , utpote  cuju*  meminit  Amalarius  et  ordo  roma- 
uus  ; usurpatur  autem  iu  signum  gaudii  et  gratulatiouis  . Neque  scandali 
occasionem  delicatuli  protestantes  inde  arripere  debent , quasi  catholici  rev 
bus  inanimatis  sensum  attribuant  , nam  ad  propriam  exprimendam  exulta- 
tionem  res  etiam  inauimatas  salutare  usitatissima  res  est . Ita  Andrcas 
apostolus  crucem  sibi  destinatam  a longe  prospiciens  , Salve  , inquit , crux 
pretiosa  . De  cruce  Christi  6ic  loquitur  Fortunatus  : Sola  digna  tu  fuisti 
ferre  seculi  pretium  . Et  de  sacro  paschalis  die  : Salva  festa  dies  toto 
venerabilis  aevo  . Mitto  alia  exempla  . Praeterea  hujusmodi  salutatio  et 
ipsa  antiquissima  est . Ac  denique  venerationem  non  absolutam  , sed  re- 
lativam exprimit  , ut  norunt  omnes  . 

Prob.  altera  conci,  pars.  Consuetudinis  adhibendi  patrinos  seu  su- 
sceptores in  sacramento  confirmationis  occurrit  mentio  apud  antiquissimos 
scriptores  , ut  palet  ex  capite,  in  cateschismo , tributo  Hygino  , et  seeulo’ 
septimo  a Theodoro  in  pocnitentiali  num.  4*  laudato,  ex  capite,  non  plurcs, 
deprompto  ex  Walafrido  , ex  capite  in  baptismate  , vel  in  chrismate  , 
quae  omnia  collecta  sunt  a Gratiano  de  consecratione  dist.  4* 

Prob.  tertia  pars,  conci.  Forma  unctionis  alia  est  apud  graecos,  alia 
apud  latinos  . Graeci  praeter  frontem  , oculos  confirmandi  inungunt  , et 
aures  , et  nares  , et  os  . Latini  autem  solam  frontem  illiniunt  , quoniam 
in  fronte  pudor  residet  , ut  viri  doctissimi  observarunt . Neque  ritus  hic 
reprehendi  a protestautibus  potest , nisi  reprehendere  simul  velint  antiquos 
Patres  nostros  qui  frontis  unctionem  in  hoc  administrando  sacramento 
adhibebant  , ut  testis  est  S.  P.  Augustinus  innumeris  in  locis  , ne  alios 
veteres  commemorem  . 

Prob.  quarta  pars  conci.  Frons  sacro  chrismate  uncta  lineis  vittis 
scu  fasciolis  quarum  latitudo  sit  trium  digitorum  alligari  solet . Wiclef- 

fus  caeremoniam  haric  appellat  deliramentum  . Sed  immerito,  nam  praeter- 
quam quod  veteres  omnes  ritum  hunc  usurparunt,  ut  constat  ex  sanctioni- 
bus Conciliorum  quae  laudantur  a Martenio  lib.  i.  de  antiq.  Eccl.  ritibus 
cap.  2.  art.  3.  hujusmodi  usus  rationabilem  habet  caussam  , ne  videlicet 
sacrum  chrisma  contemptu  exponatur,  sed  sub  linea  fasciola  exsiccetur . 

Prob.  quinta  conci,  pars.  Pontifex  pronuntiata  sacramenti  forma  le- 
vem imprimit  alapam  in  maxillam  confirmati.  Neque  talis  ritus  supersti- 
tionis accusari  potest , usurpatur  enim  ut  confirmatus  suscepti  servet  me- 
moriam sacramenti  , vel  ut  meminerit  se  debere  esse  paratum  tamquam 
athletam  ad  omnia  propter  Christum  sustinenda  . Sua  non  caret  haec  cae- 
remonia vetustate  , ut  ex  codicibus  antiquis  pontificalibus  MSS.  colligit  no- 
ster Berti  quem  consulere  poteris . 

Solvuntur  nonnullae  objectiones . 

Obj.  i.  cont.  r.  conci,  i.  Confirmatio  necessaria  videtur  necessitate 
medii  ad  salutem  , per  illam  enim  perficitur  et  consummatur  in  fide  Chri- 
stianus . Perfectio  autem  et  consummatio  in  fide  necessaria  est  necessita- 
te medii . 2.  Hoc  idem  colligitur  ex  alio  confirmationis  munere  quod  est 
praestare  vires  ad  tentationes  vincendas  contra  fidem  . Necessarium  est  au- 
tem necessitate  medii  ut  tentationes  quae  contra  fidem  sunt  vincantur 
ad  aeternam  salutem  consequendam  . 

Resp.  ad  1.  Christiana  perfectio  ac  consummatio  necessaria  necessi- 
tate medii  ct  absoluta  ad  salutem  consequendam  est  illa  quam  recipit 
homo  in  sacramento  baptismi  ; alioquin  fieret  ut  parvuli  qui  statim  post 
receptum  baptisma  ex  hac  vita  decedunt  , partem  non  habeant  in  haere - 
ditate  sanctorum  , quod  absurdum  est . Argumentum  ergo  demonstrat  con- 
firmationem esse  quidem  necessariam,  sed  necessitate  praecepti,  non  absoluta. 

Ad  2.  Necesse  quidem  est  tentationes  superare  contra  fidem  ad  vi- 
tam aeternam  capessendam  . Sed  numquid  baptismatis  gratia  tantam  noti 
habet  virtutem  ? Majori  certe  alacritate  confirmatu#  quam  baptizatus  trium- 
phum de  hostibus  reportabit  , sed  reportabit  tamen  , unde  consequitur 
baptismum  necessarium  esse  necessitate  medii  , confirmationem  vero  ne- 
cessitate praecepti  . 

Obj.  2.  adv.  eamd.  1.  conci.  1.  Si  confirmatio  necessaria  esset  neces- 
sitate praecepti  divini  , Ecclesia  sollicita  esset  ut  adulti  in  vitae  pericu- 
lo constituti  confirmarentur,  non  est  autem,  ergo  etc.  2.  Et  revera  ubi- 
nam  exstat  iu  Scripturis  praeceptum  recipiendi  confirmationem  ut  praece- 
ptum habetur  de  aliis  suscipiendis  «aeramentis  ? 

Resp.  ad  r.  Ecclesia  semper  fuit  et  adhuc  est  sollicita  ut  fide- 
les ex  hac  vita  non  decedant  sine  confirmationi#  sacramento  , probe 
sciens  prodesse  quam  magis  illud  sacramentum  homini  in  extrema  vi- 
tae periodo  constituto  , tum  ad  pugnandum  contra  invisibiles  hostes,  tum 
ad  majorem  in  altera  vita  consequendam  gloriam  . Quod  si  aliquando  fit 
ut  nonnulli  sine  confirmatione  decedant  , accidit  id  vel  ex  eo  quod  Ec- 

elesia  supponat  neminem  expectare  ultimam  vitae  periodum  ad  confir- 
mationem percipiendam,  vel  quia  copia  episcopi  ad  sacramentum  illud  mi- 
nistrandum non  habetur,  vel  demum  ex  negligentia  aut  etiam  ex  ignorantia. 

Ad.  a.  Inter  conci,  probationes  attulimus  jam  rationes  quibus  de- 
monstratur divinum  praeceptum  suscipiendi  confirmationem  . His  addimus 
non  deesse  theologos  qui  praeceptum  illud  repetunt  ex  cap.  i.  et  8. 
Act.  Apost.  quibus  in  locis  Christus  praecepit  Apostolis  ne  discederent 
Jerosolymis  , sed  expectorent  promissionem  Patris , nempe  Spiritum  san- 
ctum . Interim  hic  erit  finis  libri  XXXVII. 

LIBER  WWIU. 

DE  SANCTISSIMO  EUCHARISTIAE  SACRAMENTO 


. Non  immorilo  inefTabile  sacralissimuroquc  Encharistiao  mysterinm  tertio  loco  a theologis  a- 
liisque  ecclesiasticis  tractatoribus  in  ordine  sacramentorum  reponi  solet . Postquam  enim  homo  spi- 
ritualiler  per  baptismum  renatus  est , postquam  per  confirmationem  crevit , et  robur  ac  incremen- 
tum suscepit , tum  denique  accedit  ad  dominicam  mensam  ut  de  Christi  carne  manducando  anima 
ejus  enutriatur  , et  digne  bibendo  de  calice  spiritualiter  inebrietur.  Verum  si  ad  excellentiam  ac 
dignitatem  divinissimi  hujus  sacramenti  animum  nostrum  convertamus,  quis  ambigere  poterit  quin 
excelsiorem  imo  supremum  inter  reliqua  sacramenta  locum  obtineat  ? Per  alia  namque  sacramen- 
ta caeleste  quidem  donum,  nempe  gratia  ct  sanctificatio,  per  Eucharistiam  vero  ipso  omnis  gratiao 
fons,  et  sacramentorum  auctor  uobis  mirabili  plane  modo  communicatur,  unde  ineffabili  illius  vir- 
tute non  spiritualiter  modo,  sed  ct  corporaliter  Christo  conjungimur,  ita  ut  et  simus  membra 
corporis  ejus,  de  carne  ejus,  et  ossibus  ejus,  ut  inquit  Apostolus  in  ep.  ad  Ephoi.  cap.  5-  in  aliis  sa- 
cramentis exterior  ac  sensibili*  species  scu  materia  nullam  iu  sui  natura  subit  mutationem,  in 
Eucharistia  autem  materia  scu  panis  el  viuum  iu  Corpus  et  Sanguiucm  Christi  substantialiter  com- 
mutantur. Vere  ergo  sacrosauclum  hoece  mysterium  reliquis  novae  legis  sacramentis  excellentia 
praestat  ct  dignitate . Deum  ergo  enixe  procemur  ut  clementer  nobis  indulgaat  dc  tajito  diviuaa 
suae  curitatis , lamque  praedaro  argumento  digoo  pro  rei  sublimitate  posse  disserere . 

CAPUT  I. 

De  variis  nominibus,  f guris,  et  essentia  sacramenti  Eucharistiae  . 


[omen  hoc  Eucharistia  a verbo  graeco  «^opar..’»  descendere  facile  no- 
runt omnes.  autem  significare  et  sumi  pro  gratiarum  actio- 

ne non  solum  sciunt  linguae  graecae  periti  , sed  passim  docent  sancti 
Patres  . Hinc  Justinus  martyr  apol.  2.  de  hoc  augustissimo  sacramento 
verba  faciens  inquit : Deinde  ei  qui  fratribus  praeesl  offertur  panis  , 
et  poculum  aquae  et  vini : quibus  ille  acceptis  , laudem  et  gloriam  re- 
rum universarum  Patri , per  nomen  Filii  , et  Spiritus  sancti  offert , et 
eucharistiam  sive  gratiarum  actionem  , pro  eo  quod  nos  donis  suis  hi- 
sce dignatus  est  , prolixe  exequitur  . Atque  ubi  ille  preces  et  gratia- 
rum actionem  absolvit , populus  qui  adest  omnis  fausta  approbatione  ac- 
clamat , dicens : Arnen.  Eadem  legas  apud  Chrysostomum  hom.  27.  in 
Matthi  et  apud  S.  P.  Augustinum  lib.  1.  cont.  adver.  leg.  et  propliet. 
cap.  18.  Et  merito  quidem  divinum  hoc  sacramentum  gratiarum  actio  ap- 
pellatur , quando  enim  immaculata  haec  hostia  immolatur  debitas  agunt 
fideles  gratias  Deo  pro  innumeris  ab  eo  acceptis  beneficiis  , atque  iu  pri- 
mis pro  gratia  quam  illis  in  hoc  sacramento  dignatus  est  impertiri . 
Tom.  VII.  Marcellius  Theol. 

Saepe  etiam  sacramentum  hoc  dicitur  caeleste  Convivium  a Patribus, 
Ambrosius  enim  lib.  de  myster.  cap.  8.  de  fideli  plebe  inquit  , quod  de- 
positis inveterati  erroris  exuviis , renovata  in  aquilae  juventutem  , caele- 
ste illud  festinat  adire  convivium  . Simili  modo  loquitur  Hieronymus  in 
ep.  ad  Hedibiam  quaest.  n.  et  in  ep.  147.  «ad  Damasurn  . Cujus  nominis 
ratio  est , quoniam  in  altaris  sacrificio  Christus  Jesus  immolatur  qui  con- 
viva est  et  convivium  , ipse  comedens  et  qui  comeditur  . 

Communio  quoque  est  Eucharistiae  nomen,  tum  quia  per  hujus  par- 
ticipationem sacramenti  Christo  Domino  non  voluntate  solum  et  affectu, 
sed  vere  et  realiter  communicamus,  juxta  illud  Apostoli  in  1.  ad  Cor. 
cap.  ro.  Calix  benedictionis  cui  benedicimus  , nonne  communicatio  san- 
guinis Christi  est  ? Et  panis  quem  frangimus  , nonne  participatio  cor- 
poris Domini  est  ? tum  etiam  quia  fideles  per  Eucharistiae  communem 
sumptionem  vinculo  caritatis  ad  se  invicem  conjunguntur  , unde  subdit 
Apostolus  ibidem  : Quoniam  unus  panis , unum  corpus  multi  sumus,  om- 
nes qui  de  uno  pane  participamus  . Hoc  nomine  usi  sunt  saepe  Cypria- 
nus ep.  54«  Hieronymus  lib.  3.  dial.  cont.  pelag.  Chrysostomus  hom.  24. 
in  r.  ad  Cor.  et  Augustinus  qui  ep.  54»  alia*  118.  ad  Januar.  Alii  quo- 
tidie , inquit , communicant  Corpori  et  Sanguini  dominico  , alii  certis 
diebus  accipiunt . 

Dicitur  praeterea  Eulogia  , hoc  est  benedictio  , et  Eulogia  mystica , 
nempe  sacramentum  benedictionis  . Accedimus  , inquit  , Cyrillus  alexan- 
drinus  in  ep.  ad  Nestorium  , ad  mysticas  Eulogias  , et  sanctificamur 
participes  facti  sacrae  Carnis  et  pretiosi  Sanguinis  omnium  nostrum 
Salvatoris  Christi.  Etiam  Tertullianus  lib.  de  pudicitia  cap.  i4*  appellat 
Eucharistiam  sacramentum  benedictionis  . Mutuarunt  nomen  illud  veteres 
ex  Evangelio  Matth.  cap.  a6.  ubi  legitur : Accepit  Jesus  panem , et  bene- 
dixit , ac  fregit  , deditque  discipulis  suis,  et  ait : Accipite , et  comedite : 
Jloc  est  Corpus  meum  , quoniam  iisdem  Christi  verbis  sacerdos  benedicit 
et  consecrat  panem  et  vinum  . 

Sed  non  tam  frequenter  vocatur  Coena  Domini  , quum  vel  ab  initio 
Ecclesiae  fideles  jejuni  accederent  ad  Eucharistiam  . Sed  vocatur  tamen  a- 
liquando  , quod  Christus  sacramentum  illud  instituerit  post  coenam  . Ita 
Tertullianus  lib.  de  spectaculis  cap.  i3.  S.  P.  Augustinus  ep.  ad  Januar. 
Theodoretus  in  cap.  11.  ep  2.  ad  Cor. 

Dicitur  quoque  Mensa  Domini , Mensa  divina , praeeunte  Apostolo  in 
ep.  1.  ad  Cor.  cap.  10.  Non  potestis  mensae  Domini  participes  esse , et 
mensae  docmoniorum  . De  hoc  sacramento  interpretatur  illud  psalmi  22. 
Parasti  in  conspectu  meo  mensam  , Cyrillus  jerosolymitanus  catech.  my- 
stag.  4.  Gregorius  nazianzenus  orat.  ir.  in  Julianum,  Ambrosius  lib.  de 
Elia  , et  jejunio , De  hoc  interpretatur  illud  psalmi  39.  Sacrificium  et 
oblationem  noluisti  , aures  autem  perfecisti  mihi , S.  P.  Augustinus  lib, 
17.  de  civ.  Dei  cap.  20.  Quia , aut  ipse  ait,  pro  illis  omnibus  sacrifi- 
ciis et  oblationibus  corpus  ejus  offertur  , et  participantibus  ministratur. 

Sed  quis  omnia  numerare  potest  a sanctis  Patribus  usurpata  hujus  sa- 

crosancti  mysterii  nomina  ? Appellatur  enim  panis  vitae  qui  de  caelo 
descendit  , panis  angelorum  , panis  supersubstantialis  . Dicitur  fractio 
panis , sacramentum  fidelium,  Corpus  Domini , sancta  , et  sanctum  Do- 
mini, spiritualis  esca , w/a,  pretium  nostrum  , et  ne  singula  nomina  re- 
censeam , vocatur  denique  Viaticum  , tum  quia  dum  in  hac  vita  pere- 
grinamur , eo  sacramento  reficimur  , tum  quia  nobis  ex  hac  vita  migratu- 
ris adversus  fidei  hostes  dispensatur  j unde  sacerdos  illud  periclitanti  infir- 
mo administrans  inquit  : Accipe  , frater , viaticum  etc.  Et  haec  dixisse 
sufficiat  de  variis  Eucharistiae  nominibus  . 

Nunc  breviter  de  figuris  quae  sacramentum  hoc  adumbrarunt.  Infi- 
nitus essem  si  hujus  sacramenti  singulas  figuras  numerare  vellem  , unde 
nonnullas  easque  praecipuas  generatim  attingemus  , Si  Eucharistia  conside- 
retur prout  est  gratiarum  actio  , praesignata  illa  fuit  ab  omnibus  vete- 
ris Testamenti  sacrificiis  a Deo  institutis  , quae  eucharistica  dicebantur  quod 
in  gratiarum  actionem  offerrentur.  Si  vero  eam  spectas  quatenus  est  caele- 
ste convivium  , coena  , vel  mensa  Domini  reficiens  animas,  praefiguratam 
illam  habes  in  manna  de  caelo  descendente  , in  panibus  primitiarum  , et 

in  agno  quem  in  celebratione  Paschalis  judaei  epulabantur.  Si  demum 

sacramentum  hoc  accipias  prout  est  viaticum,  adumbratum  fuit  illo  pane 
de  quo  angelus  Eliae  dixit  lib.  3.  reg.  cap.  19.  Surge , comede : grandis 
enim  tibi  restat  via  . Qui  cum  surrexissct  , comedit , et  bibit , et  ambu- 
lavit in  fortitudine  cibi  illius  ...  usque  ad  montem  Dei  Horeb  . 

Praeterea  considerari  potest  Eucharistia  secundum  id  quod  est  sensi- 
bile tantum  , nempe  secundum  panem  et  vinum,  et  tunc  illius  sacramenti 

figurae  praeclarissimae  fuerunt  panis  et  vinum  oblata  a Melchisedecho 

sacerdote  Dei  altissimi  , panes  propositionis  servati  in  altare  , nec  non  pa- 
nes primitiarum  oblati  cum  agnis  anniculis.  Sumpta  autem  Eucharistia -pro- 
ut est  corpus  Christi  reale  pro  nobis  in  ara  crucis  oblatum  et  immolatum 
praefigurata  proculdubio  fuit  in  omnibus  cruentis  sacrificiis  veleris  Testa- 
menti . Quod  si  contempleris  Eucharistiam  quatenus  gratiam  produeit  refi- 
cientem et  vivificantem  animam  , illius  luculentissima  figura  fuit  manna 
habens  in  se  omnis  saporis  suavitatem  . Tandem  spectare  possumus  Eu- 
charistiam in  quantum  est  res  sensibilis  tantum  , in  quantum  est  corpus 
et  sanguis  Domini  , et  in  quantum  effectum  producit  , et  secundum  haec 
omnia  illius  praecipua  figura  fuit  agnus  paschalis  veteris  Testamenti.  Nam 
1.  Judaei  comedebant  agnum  cum  panibus  azymis,  juxta  illud  Exodi  cap. 
12.  Edent  carnes  ...et  azymos  panes,  a.  Agnus  offerebatur  a filiis  Israel 
luna  decima  quarta  in  qua  Christus  qui  propter  ianocentiam  agnus  di- 
ctus est,  in  Eucharistia  contentus  , immolatus  fuit  super  aram  crucis  . 3. 
Et  sicuti  sanguis  agni  paschalis  filios  Israel  ab  angelo  devastatore  protexit 
ut  ex  servitute  aegyptiaca  immunes  egrederentur  , ita  gratia  per  Euchari- 
stiam nobis  communicata  a doemonis  servitute  homines  immunes  incolu- 
mesque  reddit . Sunt  in  sacris  paginis  aliae  admirabilis  hujus  mysterii  prae- 
clarissimae figurae  quarum  commemorationem  , brevitati  studens  , silen- 
tio praetereo  . 

, Nunc  aliqua  de  essentia  Eucharistiae  dicenda  supersunt . Et  quoniam 
cujusvis  rei  essentia  definitione  continetur  , accuratius  quantum  fieri  po- 
test Eucharistiam  definiemus . Definitur  ergo  ab  oculatioribus  theologis  : 
Sacramentum  , in  quo  sub  speciebus  panis  et  vini  Christi  Corpus  et 
Sanguis  continetur  ad  spiritualem  animarum  nostrarum  refectionem  . 
Dicitur  i.  sacramentum  , quoniam  Eucharistia  habet  sensibilia  signa  deno- 
tantia sanctificantem  gratiam,  juxta  illud  Joan.  cap.  6.  Si  quis  manduca- 
verit ex  hoc  pane , vivet  in  aeternum  , eaque  sensibilia  signa  sunt  spe- 
cies panis  et  vini  . Additur  2.  in  quo  Christi  Corpus  et  Sanguis  con- 
tinetur , ut  intelligamus  Eucharistiam  non  esse  merum  Corporis  et  San- 
guinis Christi  signum  vel  puram  figuram  , ut  blaterant  sacramentarii  , sed 
yere  rcaliter  ac  substantialiter  Corpus  et  Sanguinem  Christi  continere,  ut 
catholica  fides  docet  . Dicitur  3.  ad  spiritualem  animarum  nostrarum  re- 
fectionem , ad  denotandum  supernaturalero  effectum  , quoniam  , ut  inquit 
Cyprianus  serm.  de  coena  Domini : Sicut  panis  communis  quem  quotidie 
edimus  , vita  est  corporis  , ita  panis  iste  supersubstantialis  vita  est  a- 
ni mae  , et  sanitas  mentis  . Quare  recta  et  accurata  est  allata  definitio  . 

' Hoc  in  loco  inquirere  solent  theologi  quid  sit  illud  quod  in  Eucha- 
ristia veram  habet  rationem  sacramenti  , nam  plura  continet  Eucharistia  , 
ut  ex  ipsa  allata  definitione  constat  , species  panis  et  vini>  Corpus  et 
Sanguinem  Christi  , intercedere  debet  consecratio , nec  superflua  est  sum- 
ptio . Antequam  mentem  nostram  aperiamus  , aliorum  sententiae  recensen-. 
dae  sunt . Scotislae  tenent  constitutivum  hujus  sacramenti  esse  solas  spe- 
cies panis  ct  vini  per  consecrationem  determinatas . Thomistae  arbitrantur 
Corpus  et  Sanguinem  Christi  sub  speciebus  latitantia  habere  in  Euchari- 
stia rationem  sacramenti . Nonnulli  alii  sacramenti  rationem  reponunt  in 
sola  consecratione.  Calviuistae  in  sola  sumptione  quum  Corporis 'et  San- 
guinis Christi  realem  praesentiam  in  Eucharistia  inficientur . Nostra  sen- 
tentia haec  sit:  Integrum  Eucharistiae  sacramentum  panis  vinique  specie- 
bus , et  Corpore  et  Sanguine  Domini  constat . Quod  demonstratur  primo 
aliarum  opinionum  refutatioue  , tum  argumentis  sententiam  nostram  dire- 
cte couflrmantibus  . 

. Et  scotislae  quidem  non  recte  sentire  videntur  , nam  divinissimo  huic 
sacramento  deberi  cultum  latriae  norunt  omnes  , et  de  Ani  lura  est  a tri- 
ejentina  Synodo  sess.  i3.  cap.  5.  Nequeunt  autem  species  cultu  latriae  a- 
dorari  . Idem  Concilium  ibidem  cap.  3.  statuit  perfici  Eucharistiam  verbis 
consecrationis  . Numquid  species  consecrationis  verbis  conficiuntur  ? Deni- 
que juxta  «anctorum  Patrum  phrasim  habet  hoc  sacramentum  mirabilem 
spiritualiter  enutriendi  virtutem  quae  certe  accidentibus  convenire  non 
potest . Quare  non  rocte  scotistae  «aeramenti  rationem  reponunt  in  vini 
et  panis  speciebus  etiam  per  consecrationem  determinatis  . 

Idem  sentiendum  arbitror  de  sententia  thoinistarum  autumantium  so- 
lum Corpus  et  Sanguinem  Christi  integrum  esse  sacramentum;  in  Eucha- 
ristia eoim  vere  et  realiter  continentur  Corpus  et  Sanguis  Christi  tam- 
quam io  sacramento . Quod  si  ratio  sacramenti  constituatur  in  ipso  Chri- 

sti  Gorpore  et  Sanguine  , dicendum  foret  sacramentum  contineri  in  sa- 
cramento , quod  absurdum  est  . Deinde  nonne  de  ratione  sacramenti  in 
genere  est,  ut  sit  signum  quoddam  sensibile  ? Ast  Corpus  et  Sanguis  Chri- 
sti , si  in  se  considerentur  praescindendo  ab  accidentibus  , non  sunt  ali- 
quod sensibile  . 

Tertia  opinio  affirmantium  Eucharistiae  constitutivum  esse  consecratio- 
nem falsa  omnino  est  , et  a sana  theologia  eliminanda  , nam  sacramentum 
hoc  consistit  in  rc  permanente  , unde  constitui  nequit  per  consecrationem 
quae  transit . Rursus  non  consecratio  , sed  res  consecrata  est  signum  sen- 
sibile , et  sacramentum. 

Calvinus  autem  a fide  turpiter  errat  dum  sacramenti  Eucharistiae  ra- 
tionem reponit  in  sola  sumptione  , tunc  enim  Eucharistia  rationem  habet 
perfecti  et  integri  sacramenti  quando  forma  consecrationis  prolata  est  , 
verumque  esset  sacramentum  etiamsi  numquam  sumeretur.  His  accedit, 
quod  Eucharistia  sit  quidam  spiritualis  cibus  . Cibus  autem  ante  sumptio-1 
uem  naturam  suam  et  integritatem  habet.  Ac  denique  ex  illa  impia  sen- 
tentia colligitur  non  esse  in  Eucharistia  realem  Christi  praesentiam  ; quod 
blasphemum  esse  fuse  demonstrabimus  in  subsequentibus  . 

Ut  otnnem  ergo  falsam  vel  aequivocam  ideam  a constitutivo  sacra- 
menti Eucharistiae  removeamus  , dicendum  erit  integrum  hoc  sacramen- 
tum constare  aggregato  ex  speciebus,  et  Corpore  ac  Sanguine  Domini  . Et 
sane  istiusmodi  aggregato  apprime  convenit  Eucharistiae  definitio  a nobis 
tradita  ; diximus  enim  esse  illam  signum  quoddam  sensibile  spiritualiter 
nutriens  et  alens  animam  . Porro  specie*  panis  et  vini  rationem  habent 
signi  sensibilis  , neque  euim  Corpus  et  Sanguis  Domini  sub  sensus  cadunt, 
ut  diximus . Anima  autem  spiritualiter  alitur  et  nutritur  non  per  solas 
panis  et  vini  species  , sed  per  Corpus  et  Sanguinem  Christi  , unde  ratio 
hujus  sacramenti  reponenda  est  in  aggregato  ex  speciebus,  et  Corpore  ac 
Sanguine  Domini. 

Sed  inquiunt  scotistae  : Theologi  , et  ipsi  tridentini  Patres  saepe  pa- 
nis ac  vini  species  appellant  sacramentum  , afFirmantque  coipus  Christi 
in  Eucharistiae  sacramento  contineri . Imo  Innocentius  III.  cap.  cum  Mar- 
iha , de  celebr.  Miss.  inquit  iu  Eucharistia  species  tantum  esse  sacramen- 
tum, Corpus  autem  et  Sanguinem  Christi  esse  rem  et  sacramentum  , gra- 
tiam vero  esse  rem  dumtaxat  sacramenti . Postremo  de  essentia  cujuslibet 
sacramenti  est  ut  sit  sensibile  signum  , sensibilitas  autem  nonnisi  specie- 
bus competere  potest . 

Verum  minimi  momenti  haec  sunt  , nam  theologi  ac  tridentini  Pa- 
tres ubi  panis  vinique  species  appellant  sacramentum  , et  ajunt  in  sacra- 
mento contineri  Corpus  et  Sanguinem  Christi,  sacramenti  nomen  usurpant 
inadaequale  , pro  ea  scilicet  parte  quae  sensibilis  est . Idem  dicendum  de 
Lnnocentii  III.  senleutia  , summus  nimirum  Pontifex  sacramentum  sumit 
pro  eo  quod  est  signum  dumtaxat , et  nullo  modo  significatur,  atque  hoc 
sensu  solae  species  sunt  sacramentum  . Ast  si  sacramentum  accipiemus  pro 
siguo  et  re  significata,  includit  etiam  Corpus  et  SaDguioera  Domini,  qu- 

utn  Eucharistia  sit  signum  sensibile  spiritualiter  nutriens  animam  . Denique 
posita  nostra  sententia  nuper  exposita  , salvatur  utique  sensibilitas  in  sa- 
cramento Eucharistiae,  quum  panis  et  vini  species  sint  veluti  pars  consti- 
tutivi hujus  sacramenti  ; neque  enim  necesse  est  ut  singulae  sacramenti 
partes  sint  per  se  sensibiles  , alioquin  contritio  v.  g.  quae  sensibilis  non 
est  sacramenti  poenitentiae  pars  non  esset  dicenda  . 

Argumenta  quae  a thomistis  in  propriae  opinionis  patrocinium  affer- 
ri possunt  , a nobis  admittuntur  in  sensu  nostrae  sententiae  superius  ex- 
positae . Hoc  unum  illis  addere  possunt,  quod  nempe  sancti  Patres  Eucha- 
ristiam passim  appellent  sacramentum  Corporis  et  Sanguinis  Domini,  unde 
in  solo  Corpore  et  Sanguine  Christi  reponenda  videtur  hujus  sacramenti 
ratio  . Sed  corruit  argumentum,  si  animadvertatur  sanctos  Patres  loqui  per 
synedochen  , sumendo  nempe  partem  pro  toto,  sieuti  passim  appellant  ba- 
ptismum ablutionem  quae  non  e6t  nisi  sacramenti  pars . 

Sequentis  opinationis  patroni  hoc  utuntur  ad  illam  tuendam  frivolo 
argumento,  quod  nempe  consecratio  quuin  sit  forma  debeat  esse  quoque 
pars  intrinseca  sacramenti,  adeoque  illius  constitutivum  ut  in  rebus  phy- 
sicis evenit . Ast  primo  , verba  consecrationis  nonnisi  improprie  dicuntur 
forma  Eucharistiae , quatenus  nempe  illam  conficiunt , et  ante  1 2.  saecu- 
lum nomina  isthaec  materiae  et  formae  non  erant  in  usu  penes  theolo- 
gos , ut  agentes  de  sacramentis  in  genere  animadvertimus  . Deinde  non 
eodem  modo  de  rebus  physicis  ac  moralibus  loquendum  est , quum  non 
semper  in  rebus  moralibus  forma  sit  pars  intrinseca  rei . Exemplar  v.  g, 
dicitur  forma  rei  , et  nihilominus-  non  pertinet  ad  rei  intrinsecam  con- 
stitutionem . 

Calvinus  ut  suam  communiat  sententiam  inquit  sacramenta  suppo- 
nere subjectum  et  mysticam  actionem,  puta  ablutionem,  absolutionem  etc. 
Unde  addit,  ut  Eucharistia  sit  sacramentum  necessaria  sunt  haec  duo,  nem- 
pe aubjectum  et  sumptio.  Hinc  in  hujus  sacramenti  institutione  dixit 
Christus  Dominus  Apostolis : Accipite , et  manducate  . Posset  aliquis  ad- 
dere sumptionem  Eucharistiae  gratiam  conferre  ex  opere  operato . Quid 
amplius  ergo  requiritur  quin  ipsa  sumptio  verum  sit  sacramentum  ? Haeo 
autem  facillime  solvuntur  . Nara  primum  argumentum  probat  dumtaxat, 
sumptionem  aliquando  sacramentum  appellari,  quoniam  per  suraptiouem  sa- 
cramenti virtus  nobis  applicatur,  et  probat  etiam  Eucharistiam  sumendam 
esse  ex  Christi  praecepto  et  institutione , non  vero  in  sola  sumptione 
reponendum  esse  hujus  sacramenti  constitutivum.  Hoc  deinde  discrimen 
intercedit  inter  Eucharistiam  et  alia  sacramenta  , quod  haec  in  usu  et  a- 
clione  trameunte  consistant , illa  autem  in  re  permanente,  ut  optime  tri- 
dentina  Synodus  definivit  sess.  i3.  cap.  5.  Falsum  est  autem  quod  secun- 
do loco  opponebatur , nempe  sumptionem  gratiam  producere  ex  opere  0- 
perato  , gratia  enim  ex  opere  operato  producitur  iu  nobis  ab  Eucharistia 
quando  a nobis  sumitur  , unde  sumptio  est  conditio  quaedam  requisita  ad 
percipiendam  sacramenti  virtutem,  nou  est  ejusdem  sacramenti  constitutivum. 

CAPUT  II. 


De  materia  Eucharistiae  , ac  primum  de  pane  . 

Chrislum  Dominum  Eucharistiae  sacramentum  instituisse  in  pane  et 
vino  nemo  est  qui  non  fateatur,  nimis  enim  aperte  id  narrant  Matthae- 
us cap.  26.  Marcus  cap.  i4-  Lucas  cap.  22.  et  Apostolus  in  1.  ad  Cor. 
cap.  it.  Nemini  ergo  dubium  quin  panis  et  vinum  sint  materia  Eucha- 
ristiae . De  qua  nos  disputaturi  agemus  primo  de  pane,  tum  in  subsequen- 
tibus  de  vino.  Inquiremus  autem  1.  An  panis  triticeus  sit  necessaria  hu- 
jus sacramenti  materia  . 2.  Quaenam  panis  quantitas  consecrari  possit . 3. 
An  Ciiristus  panem  azymum  consecraverit.  4*  Quandonam  apud  latinos 
azyini , et  apud  graccos  fermentati  usus  iucaeperit . 5.  Denique , an  va- 
lide tam  in  azymo  quam  in  fermentato  conficiatur  Eucharistia  . 

Circa  primam  quaestionem  observandum  est  Scotum  et  Paludanuni 
existimare  , %alide  confici  Eucharistiam  in  pane  ex  spelta  et  farre  confe- 
cto , Gabrielem  in  omni  frumenti  genere  , putat  enim  frumentum  esse  o- 
tnne  id  quod  emittit  aristas,  Gabrieli  subscribit  Cajetauus . Estius  tandem 
post  S.  Thomam  arbitratur,  valide  consecrari  etiam  panem  siligineum. 
Ast  reliqui  omnes  theologi  tenent  solum  panem  triticeum  esse  materiam 
Eucharistiae . 

Quoad  alteram  quaestionem  , Franciscus  Macedo  lib.  4-  de  clavibus 
Petri  post  nonnullos  antiquiores  scholasticos  docet  sacerdotem  consecrare 
non  posse  quamcumque  panis  quantitatem  , puta  totum  panem  qui  ven- 
ditur in  foro  j quam  tamen  sententiam  nonnisi  tamquam  mere  probabilem 
tradit  , nam  omnes  omnino  teologi  tenent  a sacerdote  quamlibet  panis 
quantitatem  valide  consecrari  , licet  illam  consecrare  debeat  quam  pru- 
denter judicat  a fidelibus  sumi  posse  antequam  species  computrescant . 

Ad  rite  assequendum  tertiae  propositae  quaestionis  statum  animadver- 
tendum est  gravissimam  adhuc  exardescere  graecos  schismaticos  inter  et 
latinos  hac  de  re  controversiam  , contendentibus  illis  in  fermentato  , his 
vero  in  azymo  pane  Christum  Dominum  supremam  coenam  instituisse  . 
Quare  graecorura  sententia  quamvis  antiquissima  sit  , et  a Marcione  pri- 
mum inventa  , tum  a Philopono  eutychiano  renovata  , celebris  tamen  non 
evasit  nisi  saeculo  11.  quando  Michael  Cerularius  patriarcha  C-P.  anno 
io53.  in  epistola  dicteriis  calumniisque  referta  ad  Joannem  tranensem  in 
Apulia  episcopum  non  modo  demonstrare  conatus  est  Christum  Domi- 
num Eucharistiam  in  fermentato  consecrasse,  sed  romanam  Ecclesiam  prae- 
terea ausus  est  accusare  erroris , atque  a primaevo  instituto  defectionis  , 
quod  in  conficienda  Eucharistia  utatur  azymo  pane . Et  quamvis  insolen- 
tissima  Cerularii  epistola  merita  confutatione  oppugnata  fuerit  a Leone  IX. 
tunc  flom.  Pontifice  , nihilominus  incalescentibus  animis  graecorum  , non 
pauci  sententiam  latinis  contrariam  propugnarunt  . 

De  tempore  quo  usus  azymi  apud  latinos,  et  fermentati  apud  graecos 
incaepit  , gravis  contentio  est  non  solum  inter  graecos  et  latinos  , sed 


inter  eruditos  quoque  catholicos . Graeci  schismatici  post  Cerularium  de 
latinis  conquaeruntur  quod  recentissitnis  temporibus,  nempe  6aeculo  ir. 
veteri  immutata  disciplina  , azyma  in  Eucharistiae  confectione  caeperint 
usurpare  • E contra  theologi  omnes  Ecclesiae  latinae  scholastici  uno  ore  af- 
firmant , ab  ipsis  Ecclesiae  incunabulis  utramque  gentem  , latinam  et 
graecam  azyma  in  sacrificio  adhibuisse . Sed  quod  velut  indubitatum  a 
scholasticis  receptum  per  diutinum  tempus  fuerat,  in  dubium  revocari  cae- 
pit  an.  i65i.  a Jacobo  Sirmondo  qui  in  opusculo  de  azymo  contendit 
per  octo  priora  saecula  in  utraque  Ecclesia  graeca  atque  latina  usurpa- 
tum non  fuisse  nisi  fermentatum  . Sirmondo  fere  in  omnibus  adhaesit  car- 
dinalis Bona  lib.  r.  cap.  a3.  Huic  Bocquillotius  in  tract.  edito  an.  1701. 
subscripsit,  sed  omnibus  praeiverat  Launojus.  Nova  autem  haec  opinio 
inultis  displicuit  , et  praesertim  d.  viro  Joannt  Mabillonio  qui  in  praef. 
ad  tom.  3.  refutata  Sirmondi  ac  Bonae  sententia  , multis  argumentis  de- 
monstrat perpetuum  in  Ecclesia  azymi  usum  . In  eamdem  sententiam  de- 
scendit doctissimus  Lupus  . Hos  postea  secuti  6unt  Macedo  , Cabassutius  , 
Ciampinius  , aliique  plures  . 

Latini  contra  graecos  schismaticos  disputantes  quamvis  invictissimis 
semper  demonstraverint  argumentis  Christum  in  azymo  pane  eucharisti- 
cum  sacramentum  instituisse  , atque  adeo  Ecclesia»  romanae  ritum  esse 
convenientiorem  , numquam  tamen  affirmarunt  damnandos  esse  graecos  in 
fermentato  consecrantes  , sed  valide  confici  affirmant  Eucharistiae  sacrifi- 
cium sive  in  azymo  sive  in  fermentato  . Contrarium  autem  tenuere 
graeei  qui  post  Michaelem  Cerularium  imprudentissime  effutierunt  inva- 
lidam esse  Eucharistiae  consecrationem  a latinis  in  azymo  pane  factam  . 
Sed  temporis  progressu  propriae  caussae  injustitiam  agnoscentes  subscri- 
pserunt denique  Concilio  florentino  in  quo  definitum  solemniter  fuit  va- 
lide confici  Christi  Corpus  sive  in  azymo  sive  in  fermentato . His  hoc 
modo  adnotatis  redeamus  ad  priorem  propositam  quaestionem  . 

CONCLUSIO  I. 

P/ccessaria  Eucharistiae  materia  est  panis  triticeus  . 

IVob.  ex  Scriptura.  Matth.  cap.  26.  ubi  suprema  Christi  coena  descri- 
bitur , haec  occurrunt  : Coenantibus  autem  eis  , accepit  Jesus  panem  , 
et  benedixit  , ac  Jregit  , dedit  que  discipulis  suis  , et  ait  : Accipite , et 
comedite , Hoc  est  Corpus  meum  . Eadem  et  alii  Evangelistae  habent . Ex 
quibus  apparet  solum  triticeum  panem  materiam  esse  Eucharistiae  neces- 
sariam , nam  ubi  panis  simpliciter  nominatur,  semper  panis  ex  tritico  con- 
fectus intelligitur  , quum  panis  alius  a triticeo  cum  addito  proferri  soleat, 
puta  panis  hordeaceus  , panis  siligineus  etc.  Cumque  Christus  Dominus 
dixerit , IIoc  facite  in  meam  commemorationem  , consequitur,  solum  pa- 
nem et  quidem  ex  tritico  materiam  esse  necessariam  Eucharistiae  . 

Confirmatur  ex  eo  quod  sanctissimum  hoc  sacramentum  praefiguratum 

fuerit  in  panibus  propositionis  qui-  conficiebantur  e simila  , ex  flore  scili- 
cet farinae  triticeae,  in  adipe  frumenti , nempe  in  medulla  purissimi  tritici, 
ut  interpretes  explicant,  et  in  frumento  electorum , in  tritico  nimirum  mun- 
dissimo . 

Prob.  a.  ex  perpetua  consuetudine  Ecclesiae  quae  in  usu  semper  habuit 
panem  mundissimum  ex  tritico  conflatum  consecrare,  ut  constat  ex  rubricis 
missalis,  ubi  §.  3.  praecipitur  non  esse  Eucharistiam  consecrandam  nisi  pa- 
nis sit  triticeus  . 

Prob.  3.  ex  Concilio  florentino  in  quo  definitura  fuit  tertium  Eccle- 
siae sacramentum  esse  Eucharistiam  cujus  materia  est  panis  triticeus  , 

CONCLUSIO  II. 

Valide  consecrari  potest  quaecumque  panis  triticei  quantitas  , 
dummodo  sit  moraliler  praesens  , non  autem  licite  . 

Prob.  i.  conci,  pars.  I.  Christum  Dominum  sacramentum  eucharisticum 
in  pane  instituisse,  res  in  Scripturis  apertissima  est ; atqui  major  vel  minor 
quantitas  panis  substantiam  non  mutat  , ergo  etc.  II.  nullibi  legitur,  a san- 
ctis Patribus  nostris  determinatam  fuisse  panis  quantitatem  in  Eucharistia  con- 
ficienda , ergo  etc.  111.  ex  consuetudine  Ecclesiae  colligitur  panes  conse- 
crandos modo  majoris  modo  minoris  quantitatis , nunc  unius  nunc  alterius 
figurae  fuisse  , ergo  etc.  . 

Prob.  altera  pars  conci.  Ut  panis  valide  consecrari  queat,  ea  praesentia 
requiritur  quae  ex  prudentum  judicio  necessaria  est  ut  a sacerdote  demon- 
strari designarique  possit  per  illa  verba  , hoc  est  corpus  meum  ; si  nam- 
que panis  longe  distaret,  vel  trans  parietem  vel  a sacerdotis  tergo  positus 
esset  designari  per  pronomen  , hoc  , non  posset.  Hujusmodi  est  praesentia 
moralis  , ergo  etc. 

Prob.  3.  conci,  pars.  I.  qui  enormem  panis  quantitatem  consecraret 
faceret  contra  finem  institutionis  Eucharistiae  , ad  hoc  enim  divinissimum 
institutum  est  sacramentum  ut  eo  fideles  spiritualiter  reficiantur  . Illici- 
tum est  facere  contra  finem  institutionis  Eucharistiae  , ergo  etc.  II.  illici- 
tum quid  faceret  etiam  qui  minimam  et  insensibilem  panis  consecraret 
quantitatem  , nam  faceret  contra  essentiam  sacramenti  quod  exigit  ut  ma- 
teria sit  aliquod  externum  et  sensibile  . III.  standum  est  consuetudini  Ec- 
clesiae quae  semper  in  more  habuit  eam  panis  consecrare  quantitatem  quae 
a fidelibus  antequam  species  computrescant  sumi  possit . 

CONCLUSIO  III. 

Christus  Dominus  in  azymo  pane  sacramentum  Corporis  sui  consecravit. 

Prob.  i.  Christus  Dominus  una  cum  discipulis  suis  pascha  typicum  ce- 
lebravit quando  celebrari  solebat  a judaeis,  luna  nempe  XIV.  exeunte 
Tom.  VII.  Marcellius  Theol.  a3 

mensis  Nisan  seu  Martii  , sed  in  paschalis  celebratione  uti  non  poterant  f 

judaei  nisi  azymo  pane  , ergo  in  azymo  pane  Christus  sacramentum  Cor- 
poris sui.  consecravit.  Prob.  maj.  Matthaeus  eap.  aG.  ita  scribit : Prima  die  a- 
zy morum  accesserunt  discipuli  ad  Jesum , dicentes  : Ubi  vis  paremus  tibi 
comedere  pascha  ? At  Jesus  dixit  : Ite  in  castellum  ad  quemdam  , et 
dicite  ei  : Magister  dicit  : tempus  meum  prope  est , apud  te  facio  pascha  , 

cum  discipulis  meis  . Et  fecerunt  discipuli  sicut  constituit  illis  Jesus  , 
et  paraverunt  pascha  ■ Vespere  autem  facto  discumbebat  cum  duodecim 
discipulis  suis  ...  Coenantibus  autem  eis , accepit  Jesus  panem , et  bene- 
dixit etc.  Eadem  narrant  Marcus  eap.  14.  et  Lueas  cap.  23.  Imo  Marcus 
perspicue  notat  pascha  illud  celebratum  fuisse  quo  tempore  celebrari  so- 
lebat a judaeis  : Primo  die  azymorum  , quando  pascha  immolabant . Et 
syriaca  versio  legit  : Et  primo  die  azymorum , quando  sacrificant  judaei 
pascha  . Persica  autem : Quo  judaei  pascha  maciant . Ex  quibus  mani- 
festissime constat  Christum  una  cum  suis  discipulis  pascha  celebrasse  ju- 
xta consuetum  judaeorum  morem,  luna  nempe  i4*  mensis  primi  ad  vespe- 
ram. Prob.  modo  minor  propositio,  judaeos  scilicet  non  potuisse  pascha 
celebrare  nisi  in  azymo  pane  . Sed  propositio  haec  demonstratione  non  in- 
diget , nam  Levitici  cap.  a3.  legitur  : Mense  primo , quartadecima  die 
mensis  ad  vesperam , phase  Domini  est : et  quintadecima  die  mensis  hu- 
jus solemnitas  azymorum  Domini  est  . Et  Exodi  cap.  12  v.  i5.  Septem 
dies  azyma  comedetis  . Versu  autem  19.  Septem  diebus  fermentum  non 
invenietur  in  domibus  vestris  . Septem  vero  hosce  dies  exordium  duxisse 
ab  horis  pomeridianis  lunae  i4*  mensis  Nisan  habetur  aperte  ex  cap.  12. 

Exodi  v.  6.  ubi  juxta  nostram  vulgatam  legitur:  Immolabitque  eum  uni- 
versa multitudo  filiorum  Israel  ad  vesperam  . Juxta  textus  vero  hebrai- 
cum  et  Samaritanum  , et  juxta  versiones  syriacam  et  arabicam:  Immola- 
bitque ec.  inter  duas  vesperas , hoc  est,  inter  vesperam  diei  i4*  et  ve- 
speram unde  initium  sumit  dies  1 5.  scilicet  ante  mediam  noctem  decimae- 
quintae  diei,  ut  interpretes  omnes  judaei  et  christiani  explicant  post  FI. 

Josephum  qui  lib.  6 de  bello  judaico  cap.  9.  inquit:  Paschales  victimas 
mactari  solitas  a nona  quidem  hora  usque  ad  undecimam . Et  praeceptum 
de  comedendis  septem  illis  diebus  azymis  adeo  rigide  scrupuloseque  obser- 
vabant judaei  ut  die  1 4*  circa  meridiem  sedulo  diligenterque  investigarent, 
num  in  aliqua  domo  lateret  fermentatum;  cujus  antiquissimae  consuetu- 
dinis testes  sunt  locupletes  non  solum  thalmudistae  , sed  et  rabbini  corda- 
tiores, Maimonides  , Salomon  , Alphes,  aliique  . Neque  suspicari  possumus 
recessisse  Christum  a veteri  judaeorum  consuetudine  ex  expressa  lege  pro- 
manante,  nam  Qui  non  venerat  solvere  legem>  sed  adimplere , ut  optime 
argumentatur  S.  Leo  Papa  IX.  contra  Michaelem  Cerularium,  juxta  ipsius 
legis  praeceptum , et  azymis , et  vino  vetus  pascha  adimplevit , et  pro- 
tinus ex  azymis  et  vino  novum , sicut  aperte  Lucas  narrat , discipulis 
tradidit.  Neque  enim  lotis  octo  diebus  illis  fermentatum  apparebat  in 
omnibus  finibus  Israel , et  apud  quemcumque  inveniebatur , peribat  ani- 
ma ejus  de  populo  suo  . Quod  si  in  coena  Domini  Jesu  apparuisset  , 

aut  ipse  seu  discipuli  ejus  quoquomodo  gustassent,  juste  sicut  praevari- 
catores legis  perirent  , nec  ipse  Dominus  diceret  suis  insidiatoribus : 
Quis  ex  vobis  arguet  me  de  peccato  ? iSec  opus  esset  falsos  testes  ad 
perdendum  eum  quaerere , cum  hoc  solo  perderent  juste.  Habes  in  pro- 
lixa hac  sancti  Pontificis  sententia  integrum  in  epitomem  redactum  nostrum 
argumentum  ad  demoslrandum  Christum  Dominum  in  azymo  pane  Cor- 
poris sui  mysterium  consecrasse  . 

Prob.  2 Quamvis  gratis  concederetur,  quod  falsum  omnino  est,  Chri- 
stum nempe  Dominum  communem  paschalis  celebrationem  cum  discipulis 
suis  praevenisse,  nihilominus  absolute  credendum  esset  eum  qui  non  ve- 
nit legem  solvere,  sed  adimplere,  in  paschalis  celebratione  ritus  omnes  a 
lege  praescriptos  religiose  servasse . Sicut  igitur  credimus  in  typica  illa 
coena  agnum  immolasse  et  comedisse  , ita  credendum  est  azymos  adhi* 
buisse  panes,  adeoque  etc. 


CONCLUSIO  IV. 

Aput  latinos  usus  azymi  ab  Apostolis  viguit  usque  ad  hanc 
nostram  aetatem , usus  vero  fermentati  apud  graecos  obti- 
nuisse videtur  ante  schisma  photianum . 

Prob.  i.  ooncl.  pars  i.  ex  adversae  sententiae  refutatione.  Sirmondus 
quique  cum  eo  faciunt  contendunt  apud  latinos  azymi  usum  incoepisse 
post  saeculum  io;  atqui  falsura  id  omoino  est,  nara  Leo  IX..  et  Car- 
dinalis Humbertus  qui  saeculo  io.  nati  sunt,  et  circa  dimidium  saeculi 
sequentis  de  hac  controversia  scripserunt , fidenter  affirmant  et  repetunt 
temere  prorsus  et  insolenter  graecos  Ecclesiam  romanam  arguere  de  ritu 
antiquissimo  quem  per  successivas  aetates  ab  Apostolis  accepit.  In  quo 
certe  falsi  talis  a grecis  revinci  non  potuerunt.  Sic  inquit  S.  Leo  ep.  i. 
cap.  5.  Ecce  jam  post  mille  ac  ferme  viginti  a passione  Salvatoris  no- 
stri annos  incipit  per  vos  discere  romana  Ecclesia , qualiter  memoria  pas- 
sionis sit  recolenda.  Cardinalis  autem  Humbertus  ait:  Prima  scilicet  Ec- 
clesia ad  haec  moderna  tempora  , sicut  ab  Apostolis  accepit  , fideliter 
retinuit . Jam  vero  si  azymorum  usus  penes  latinos  tume  primum  invalu- 
isset quando  Michael  Cerularius  romanam  Ecclesiam  accusavit,  objicientibus 
duobus  laudatis  scriptoribus  ritus  antiquitatem  , nonne  reposuissent  graeci 
latinos  immo  a veterum  more  recessisse?  Non  objecerunt  tamen,  unde 
azymorum  antiquitatem  apud  latinos  agnoverunt,  adeoque  Sirmondus  grae- 
corum  fovet  pertinaciam.  2.  Ante  photianum  schisma  latinos  in  Eucari- 
stiae  confectione  azymos  panes  adhibuisse  res  magis  manifesta  est  quam 
ut  demonstrari  valeat.  Alcuinus  enim  qui  obiit  initio  saeculi  9.  adeoque 
paucis  annis  ante  Photii  perduellionem  in  ep.  569.  quae  est  ad  ecclesiam 
lugdunensem  ita  scribit:  Panis  qui  in  Corpus  Christi  consecratur  absque 
fermento  ullius  alterius  infectionis  debet  esse  mundissimus  , et  vinum 
absque  omni  commixtione  alterius  liquoris  nisi  aquae  , purgatissimum  . 

Jgitur  aqua  utrique  conveniat . Ex  aqua  et  farina  panis  fit  qui  conse- 
cratur in  Corpus  Christi.  Rabanus  qui  e vila  migravit  anno  856.  atque 
adeo  biennio  ante  Photii  intrusionem  in  sedem  C*P.  quae  accidit,  expulso 
Joanne,  anno  858.  haec  habet  lib.  i.  inst.  cleric.  cap.  3r . Panem  infermen- 
tatum , et  vinurn  aqua  mixtum  in  sacramento  Corporis  et  Sanguinis 
Christi  sanctificari  oportet.  3.  Percurramus  modo  brevissime  priora  Ec- 
clesiae saecula  . S.  P.  Augustinus  qui  obiit  saeculo  5.  serm.  227.  et 
229.  de  temp.  quorum  primus  alias  83.  de  divers.  secundus  autem  nunc 
primum  vulgatus  , Gaudentius  brixiensis  scriptor  saeculi  4-  *n  tract. 
2.  de  paschae  observatione  , et  S.  Cyprianus  qui  saeculo  3.  florebat 
in  ep.  ad  Caecilium  , describentes  Eucharistiae  consecrationem,  numquam 
fermentati  commemorationem  fecerunt  , sed  farinae  tantum  et  aquae  me- 
minerunt. Quod  argumentum  etsi  negativum  videatur,  vim  tamen  habet 
argumenti  positivi,  nam  qui  aquae,  farinae,  massae,  conspersionis,  et  ignis 
quoque  mentionem  faciunt,  harumque  rerum  exponunt  symbola  et  signi- 
ficationes , qui  fieri  potest  ut  fermentum  silentio  praetereant  si  tunc  in 
usu  fuisset  ? 4*  Tertullianus  lib.  2.  ad  uxorem  cap.  5.  loquens  de  Euchari- 
stiae sumptione  ab  uxore  occulte  facienda  inquit;  Non  sciet  maritus , quid 
secreto  ante  omnem  cibum  gustes ; et  si  sciverit  panem , non  illum  cre- 
det esse  qui  dicitur ? Ubi  panis  nomine  azymum  proculdubio  significat ; si 
namque  maritus  uxorem  communem  panem  manducantem  vidisset , nil 
sinistrum  fuisset  suspicatus  . Clarius  adhuc  Epiphanius  haer.*  3o.  de  ebio* 
nitis  inquit:  Mysteria  vero  perficiunt  ex  imitatione  sanctorum  qui  sunt 
in  Ecclesia  quotannis  in  azymis  : alteram  autem  mysterii  partem  in 
aqua  solum.  Nomine  mysteriorum  intelligere  hic  Epiphanium  tremendum 
Eucharistiae  sacrificium  res  per  se  manifestissima  est.  Ait  autem  ebioni- 
tas  imitari  catholicos  in  eo  quod  partem  sacrificii  conficiant  in  azymis  , 
illos  vero  reprehendit  quod  alteram  partem  non  in  aqua  siinul  et  vino  , 
sed  in  sola  aqua  perficiant.  Quid  clarius  ad  rem  nostram?  Unde  certum 
videtur  in  Ecclesia  viguisse  a primis  temporibus  consuetudinem  azymo- 
rum. Hinc  Innocentius  III.  vir  in  rebus  ecclesiasticis  versatissimus  lib.  4* 
de  myster.  Missae  cap.  2.  Ah  ipsis  ergo  beatis  Apostolis  Petro  et  Paulo , 
quos  et  vivos  habuit , et  defunctos  custodit , hunc  sacrificii  ritum  ( con- 
secrandi nimirum  in  azymo ) accepit  romana  Ecclesia , quem  hactenus 
inviolabili  cultu  servavit. 

Prob.  altera  pars  conci.  1.  Si  tempore  photiani  schismatis  usus  panis 
fermentati  in  Eucharistiae  consecratione  apud  graecos  inolevisset,  Leo  Papa 
IX.  et  Cardinalis  Humbertus  silentio  id  non  praeteriissent  ;quuni  enim  graeci 
opponerent  latinis  judaismum  et  ab  apostolicis  institutis  defectionem, 
satis  cis  obvium  fuisset  respondere , graecos  potius  novatores  esse  quod 
a tempore  Photii  coeperint  fermentum  usurpare;  hoc  autem  non  praesti- 
terunt , quinimmo  Cardinalis  Humbertus  in  refutatione  Nicetae  Pectorali 
non  diffitetur  graecos  alium  a latinis  panem  in  Missae  sacrificio  adhibu- 
isse vel  a tempore  6.  Concilii  generalis  ; narrat  ehim  Joannem  Portu- 
ensem, damnatis  monothelitis  , C-P.  in  templo  S.  Sophiae  Missam  romano 

ritu  in  azymis  celebrasse,  non  reprehendentibus  sed  maximopere  latinuin 
commendantibus  ritum  imperatore  Heraclio,  Georgio  C-P.  praesule  , cun- 
ctisque  graecis.  2.  Joannes  Philoponus  eulhychiana  infectus  scabie  con- 
tendebat, ut  initio  capitis  animadvertimus,  Christum  Dominum  sacramen- 
tum Corporis  sui  in  fermentato  pane  instituisse.  Ad  id  vero  demostrandum 
non  alio  utebatur  argumento  quam  illo  deducto  ex  consuetudine  quae  in 
ecclesia  C-P.  sua  aetate  vigebat , nempe  saec.  6.  ajebat  enim  : Neque 
azymum  panem  antitypam  proprii  Corporis  discipulis  suis  dedit  Christus ; 
feret  enim  id  etiam  nunc  . Cumque  Philoponus  alexandrinus  esset , et 
viveret  Constantinopoli  , consequitur  in  ecclesiis  saltem  alexandrina  et 
C-P.  illa  aetate  ritum  viguisse  fermentati. 

CONCLUSIO  V. 

Valet  consecratio  sive  in  azymo  sive  in  fermentato  pane  fiat. 

Prob.  1.  Ut  valida  sit  eucharistici  sacramenti  confectio  necesse  est  ut 
pro  materia  panem  habeat  triticeum  quemadmodum  conci.  1.  demoslravimus, 
sed  triticeus  panis  est  sive  azymus  sive  fermentatus;  ut  celera  enim  mittam, 
Theodoretus  expos.  in  Daniel.  inquit:  Panis  dicitur  f&nientalus  et  azy- 
mus, atque  idipsum  naturali  patet  ratione,  ergo  etc. 

Prob.  2.  Validum  esse  sacramentum  in  azymo  pane  consecratum  patet 
ex  dictis  in  superioribus  conclusionibus  , et  ex  quo  nullus  graecorum  ne- 
que pestilentissimus  Photius  cui  omnia  romanae  Ecclesiae  displicebant , 
usque  ad  undecimum  saeculum  contra  vetustissimum  latinorum  ritum . 
ausus  sit  mussitare;  unde  Leo  IX.  in  ep.  ad  Michaelem  Cerularium  fiden- 
ter inquit:  Illud  autem  quis  non  stupescat , quod  post  tot  sanctos  et  or- 
thodoxos Patres  per  mille  et  viginti  a passione  Salvatoris  annos  novus 
calumniator  Ecclesiae  lalinae  emersisti  , publicum  persecutionem  exci- 
tans , et  anathematizans  omnes  quicumque  participes  erunt  sacramen- 
torum ex  azymis ? Quod  vero  valeat  etiam  in  fermentato  utraque  ec- 
clesia consentit,  graeca  de  qua  nullum  est  dubium  , et  latina  quae  consue- 
tudinem illam  numquam  improbavit.  Hinc  Leo  IX.  et  Cardinalis  Humbertus 
quamvis  omnem  in  repellendis  graecorum  calumniis  conatum  impendant  , 
nullibi  tamen  graecorum  damnant  ritum.  Hinc  Gregorius  VII.  ep.  f.  lib.  8. 
Nos  azymum  nostrum , inquit,  inexpugnabili  secundum  Dominum  ratione 
dejendenles  , ipsorum  fermentum  non  reprobamus  . Hinc  Concilium  flo- 
rentinum  cui  et  graeci  subscripserunt,  in  litteris  union.  ait:  Definimus 
in  azymo  sive  fermentato  pane  triticeo  Christi  Corpus  veraciter  confici. 
Hinc  denique  complures  roniani  Pontifices  usque  ad  Benedictum  XIV.  editis 
constitutionibus  prohibuerunt  presbyteris  graecis  ritu  latino  , ct  presbyteris 
latinis  ritu  graeco  Eucharistiae  conficere  sacramentum  , sed  conficiendum 
esse  ab  unoquoque  Domini  Corpus  juxta  suae  ecclesiae  sive  occidentalis 
sive  orientalis  consuetudinem,  ut  legitur  in  professione  fidei  edita  jussu 
Gregorii  XIII.  et  a Benedicto  XIV.  ‘confirmata  anno 

Confirmatur  argumentum  ex  eo  quod  fermentato  impune  utatur , ut 
diximus,  ecclesia  graeca  , azymo  autem  praeter  Ecclesiam  romanam  mul- 
tae orientales  ecclesiae,  nempe  jerosolymitana,  ut  post  Humbertum  Lupus 
noster  demostrat,  et  mariuitica,  ut  apud  Murinum  demostrat  Abraham  exel- 
lensis,  usae  fuerint  antiquis  temporibus.  Quod  armeni  usurpent  azymum 
non  diffitentur  graeci . De  gothis  in  Hispania  degentibus  qui  mozorabes 
dicuntur  idipsum  probat  eruditissimus  Mabilionius.  Ex  his  omnibus  con- 
ficitur validam  esse  Christi  Corporis  consecrationem  sive  in  azymo  sive 
in  fermentato  fiat,  quod  erat  demonstrandum. 

CAPUT  IU. 

Quae  adversus  statulas  superiori  capite  propositiones 
possunt  objici  solvuntur  . 

Obj.  i.  cont.  i.  conci.  In  panibus  a Christo  multiplicatis  in  deserto 
ad  alendas  turbas  Joan  cap.  6.  praefiguratum  fuit  eucliaristicum  sacra- 
mentum , sed  panes  illi  erant  hordeacei , ut  habetur  ibidem  , ergo  valet 
Eucharistia  in  pane  hordeaceo  confecta.  2.  Valide  conficitur  Eucharistia  in 
vino  sive  rubro  sive  albo  , ergo  a pari  valet  Eucharistia  in  quovis  panis 
specie  consecretur.  3.  S.  P.  Augustinus  lib.  16.  de  civ.  Dei  cap.  3j.  va- 
lere tradit  sacramentum  in  pane  ex  frumento  confectum  . Non  omne  fru- 
mentum est  triticum.  Valide  ergo  fit  sacramentum  in  pane  sive  ex  spelta, 
sive  ex  farre,  sive  ex  avena  etc.  4>  S.  Thomas  absque  ulla  ambiguitate  ver- 
borum docet  panem  siligineum  sufficientem  esse  Eucharistiae  materiam  . 

Resp.  ad  singula  • Atque  ad  1.  Quinc/ue  panes  mtelligunlur  quinque 
libri  Moysis,  ait  S.  P . Augustinus  exposil  in  Joan.  tract.  24.  in  hunc 
locum,  merito  non  triticei,  sed  hordeacei,  quia  ad  vetus  Testamentum 
pertinet.  Nostis  autem  hordeum  ita  creatum , ut  ad  medullam  ejus  vix 
perveniatur : vestitur  enim  eadem  medulla  tegmine  paleae , et  ipsa  palea 
tenax  et  inhaerens  , ut  cum  labore  exuatur  ...  venit  aliquando  qui  per 
medullam  hordei  ostendebatur  , per  paleam  vero  hordei  occultabatur 
et  aperiuntur  quae  clausa  portabantur  etc.  Panis  ergo  ille  praesignabat 
panem  vivum  qui  de  caelo  descendit,  hoc  est,  indigitabat  verbum  humana 
carne  velatum.  Aut  si  mavis  Eucharistiam  praesignasse,  in  eo  tantummodo 
praesignabat  quod  sicut  ille  panis  carnaliter,  hic  spiritualiter  satiat  quicurn- 
qtie  ex  eo  comedere  habent  in  deliciis,  vel  quemadmodum  hordei  medulla 
legitur,  ut  dictum  est,  adhaerente  illi  palea,  ita  vivus  panis  Christus  le- 
gitur in  Eucharistia  visibilibus  speciebus  , ut  locum  habeat  fides  . In  hoc 
sistit  figura , non  in  alio . 

Ad  2.  neg.  cons.  et  parit.  Dispar itatis  ratio  in  eo  est , quod  vinum 
sive  album  sit  sive  rubrum , verum  et  proprie  dictum  est  vinum  . Ast 
panis  qui  non  sit  ex  tritico  compositus , non  est  verus  proprieque  di- 
ctus panis  . 

Ad  3.  S.  P.  Augustinus  frumenti»  nomine  laudato  in  argumento  loco 

intelligit  triticum ; sumit  enim  frumentum  pro  nobiliori  principaliorique 
hujus  generis  specie  , imitatus  Psalmistam  qui  dum  inquit  psal.  80.  Ci- 
bavit eos  ex  adipe  frumenti  , frumenti  nomine  intelligit  panem  ex  farina 
conflatum  purissimi  trilici  , ut  explicant  omnes  interpretes  . 

Ad  4-  si  siligo  specie  a tritico  non  differret , sulliciens  esset  proculdu- 
bio  Eucharistiae  materia,  ut  arbitratus  est  S.  Thomas.  Sed  quum  non  satis 
constet  siliginem  esse  speciem  tritici , panis  ex  illa  confectus  materia  esset 
dubia  et  incerta  . Ex  definitione  autem  innocenlii  XI.  licitum  non  est  in 
sacramentis  conficiendis  materiam  usurpare  dubiam  et  tantum  probabilem  . 

Obi  2.  adv.  3.  conci.  Eucharistia  instituta  est  a Christo  in  usum  fi- 
delium j ast  in  usum  fidelium  non  est  enormis  quantitas  panis,  puta  quae 
adinvenitur  in  foro.  a.  Massa  panis  cruda  quoniam  non  est  in  usura  fi- 
delium, consecrari  non  potest , ergo  ingens  panis  quantitas  quae  non  est 
in  usum  fidelium,  valide  non  consecratur.  3.  Potestas  consecrandi  a Christo 
collata  sacerdotibus  data  est  in  usum,  non  in  abusum.  Sed  qui  magnam 
panis  consecraret  quantitatem  potestate  a Christo  accepta  uteretur  in  abusura. 

Resp.  omnia  haec  argumenta  et  similia  demonstrare  dumtaxat  sa- 
cerdotem qui  enormem  panis  quantitatem  consecraret,  graviter  peccare, 
non  autem  invalidam  esse  consecrationem ; atque  adeo  licitam  non  esse 
cujuscumque  quantitatis  consecrationem,  non  vero  invalidam.  Nunc  ad  sin- 
gula. Atque  ad  i.  et  3.  haec  sit  brevis  responsio  cum  S.  Thoma  3.  p.  q.  72. 
art.  2.  Materia  igitur  hujus  sacramenti  (Eucharistiae)  determinatur  per  com- 
parationem ad  usum  fidelium  absolute . Numerus  autem  fidelium  est 
indeterminatus  . Unde  non  potest  dici  quod  quantitas  materiae  hujus  sa- 
cramenti sit  determinata  . Si  materia  est  indeterminata  , quaevis  panis 
quantitas  consecrari  valide  poterit  dummodo  sit  moraliter  praesens , et 
sacerdos  illam  consecrare  intendat . Potestas  enim  ministrorum  , prose- 
quitur S.  Thomas  , ad  duo  ordinatur  . Primo  quidem  ad  effectum  pro- 
prium, secundo  ad  finem  effectus.  Unde  si  sacerdos  intendat  consecrare 
Corpus  Christi  propter  aliquem  malum  finem  (ut  faceret  qui  totum  panem 
in  foro  venalem  consecraret)  propter  intentionem  mali  finis  peccat ; nihilo - 
minus  tamen  propter  potestatem  sibi  datam  perficit  sacramentum  . 

Ad  2.  Ideo  non  valet  massae  panis  crudi  consecratio  , quia  massa 
illa  panis  proprie  non  est . E contra  quaevis  quantitas  panis  quae  a sacer- 
dote consecrari  posset  verus  ac  proprie  dictus  panis  est,  ideoque  idonea 
Eucharistiae  materia  . ' 

Obj.  3.  cont.  3.  conci.  Si  Christus  Dominus  azymum  panem  in  suprema 
coena  adhibuit  ex  eo  quod  luna  14.  exeunte  pascha  comederit,  dicendum 
erit  Christum  ipso  paschalis  die  cruci  affixum  fuisse  ; at  hoc  falsum  est, 
nam  judaei  timentes  illos  qui  visa  resurrectione  Lazari  crediderunt,  dicebant 
Matth.  cap.  26.  Non  in  die  festo  , ne  forte  tumultus  fieret  in  populo  . 
Quare  Christus  Dominus  pascha  celebravit  potius  luna  i3.  cum  adhuc  ve- 
scerentur judaei  pane  fermentato.  3.  Id  apertissime  affirmat  Joannes  cap.  i3. 
v.  1.  dicens:  Ante  diem  festum  paschae  sciens  Jesus  quia  venit  hora 
ejus  ut  transeat  ete  . Et  coena  facta  ...  surgit  a coena  ...  et  ...  coepit  la - 

vare  pedes  discipulorum  ec.  3.  Neque  confugere  juvat  ad  distinctionem 
inter  diem  naturalem  et  legalem  , quasi  Joannes  dixerit , ante  diem  natu- 
ralem paschae  , nam  idem  Joannes  narrat  quod  audientes  Apostoli  illa 
Christi  verba:  Quod  facis , fac  citius  ...  putabant  ...  quod  dixisset  ei  ( pro- 
ditori ) Jesus:  time  ea  quae  opus  sunt  nobis  ad  diem  festum  , sed  in 
festis  diebus  licitum  non  erat  aliquid  emere , non  ergo  dies  legalis  pa- 
schalis adhuc  ineoeperat . 

Resp.  i.  Etiamsi  concederemus  Christum  supremum  celebrasse  pascha 
luna  i3.  ante  reliquos  judaeos , quod  tamen  falsissimum  est,  non  proinde 
consequeretur  usum  fuisse  fermentato  ; eo  enim  in  casu  qui  non  venit  le- 
gem solvere  sed  adimplere,  integrum  judaieum  ritum  excepta  temporis 
circumstantia  religiose  observasset ; adeoque  usus  fuisset  azymo  . 

Resp.  2.  solvendo  singulas  in  argumento  allatas  difficultates.  Atque  ad 
t.  Quamvis  judaei  exclamaverint  non  in  die  festo  damnandum  esse  Chri- 
stum, nihilominus  furore  adversus  illum  perciti  in  proposito  non  stete- 
runt. Ita  Chrysostomus  hom.  80.  in  Matth.  Ira  tamen  inflammati  postea- 
quam  proditorem  invenerunt , commutati  expcctare  non  potuerunt  , sed 
in  ipsa  solemnitate  ipsum  occiderunt  . 

Ad  2.  Alius  penes  judaeos  erat  dies  festus  legalis  , alius  vero  natu- 
ralis seu  usualis.  Prior  incipiebat  a vespera,  et  in  vesperatu  sequentis  di- 
ei desinebat , juxta  illud  Levitici  cap.  23.  A vespera  usque  ad  vesperam 
celebrabitis  sabbata  vestra  . Alter  vero  incipiebat  a media  nocte  , et  in 
sequentem  mediam  nocletn  protrahebatur  . Matthaeus  , Marcus , et  Lncas 
dicentes  Christum  pascha  comedisse  primo  die  azymorum,  loquuntur  de 
die  legali,  atque  significare  volunt,  luna  i4*  exeunte  ad  primas  pascha- 
lis vesperas  solemnem  celebrasse  more  judaico  coenam  . Joannes  autem 
cum  dixit:  Ante  die  festum  paschae  , loculus  est  de  die  naturali,  ac  re- 
spectum habuit  ad  diei  celebritatem  quae  incipiebat  a media  nocte.  Neque 
novam  aliquam  et  inusitatam  phrasim  adhibuit  Evangelista  , nam  etiam 
Levitici  cap.  a3.  ubi  Deus  praeceptum  tulit  de  paschalis  celebratione  t le- 
gitur: Mense  primo , quartadecima  die  mensis  ad  vesperam , phase  Do- 
mini est  . Et  quinta  decima  die  mensis  hujus  solemnilas  azymorum 
Domini  est.  Hic  quintadecima  dies  mensis  pro  solemnitate  azymorum  as- 
signatur, et  tamen  eamdem  solemnitatem  incoepisse  dicitur  die  quartadecima 
ad  vesperas  . 

Ad  3.  haec  sit  brevis  responsio.  Quamvis  velitum  esset  judaeis  inr 
festo  die  jam  inchoato  emere  vel  vendere  quae  necessaria  erant  ad  vi- 
ctum, unde  festum  quodlibet  parasceven , videlicet  praeparationem  ciborum 
habebat,  ejusmodi  tamen  praeceptum  paschatis  solemnitatem  non  comprehen- 
debat ,*  quod  patet  ex  lib.  Exodi  cap.  12.  v.  16.  Dies  prima  erit  sancta 
atque  solemnis , et  dies  septima  eadem  festivitate  venerabilis , nihil  operis 
facietis  in  eis , exceptis  his  quae  ad  vescendum  pertinent . Ex  quo  itaque 
Apostoli  crediderint  debuisse  Judam  emere  quae  necessaria  erant  ad 
victum,  non  colligitur  non  habitam  a Christo  fuisse  supremam  coenam  ante 
Jegalem  diem  azymorum  . 

Instabis:  Atqui  loquitur  Joannes  de  die  legali  , non  naturali , nam 
judaei  quando  damnatus  jam  Christus  erat  ad  necem  nondum  celebra- 
verant pascha;  ait  enim  de  illis  Evangelista  cap.  i8.  v.  28.  Et  ipsi  non 
introierunt  in  praetorium  , ut  non  contaminarentur , sed  ut  manducarent 
pascha.  2.  Nec  regerere  juvat  non  manducasse  judaeos  alias  victimas  de 
ovibus  et  de  bobus  seplein  illis  diebus  immolari  solitas  , juxta  divinum 
praeceptum,  1.  quoniam  manducare  pascha  absolute  prolatum  significat  in 
Scripturis  esum  agni  paschalis  qui  prima  azymorum  die  fiebat.  2.  quia  in 
praecepto  de  paschate  quod  prostat  Deuter.  cap.  16.  v.  2.  victima  agni 
paschalis  aperte  distinguitur  ab  aliis  hostiis  ; praeceptum  enim  habet:  Im- 
molabis phase  Domino  Deo  tuo  de  ovibus  et  de  bobus  . 

Resp.  neg.  ant.  Atque  ad  1.  judaei  debebant  juxta  praeceptum  Do- 
mini ad  pascha  celebrandum  non  solum  agnum  primo  die  azymorum  , 
sed  et  hagigam  , hoc  est  victimas  ovium  , juvencorum  , et  boum  in  die 
proxime  sequenti  immolare  , quarum  victimarum  partem  et  ipsi  laici  , si 
immundi  non  erant,  edebant.  Patet  id  ex  Deut.  cap.  16.  in  argumento 
laudato  : Immolabisque  phase  Domino  Deo  tuo  de  ovibus  et  de  bo- 
bus . Et  ex  2.  lib.  Paral.  cap.  35.  v.  9.  Dederunt  ceteris  levitis  ad 
celebrandum  phase  quinque  millia  pecorum  , et  boves  quingentos  . Nar- 
rans ergo  Juannes  noluisse  judaeos  ingredi  praetorium  ne  contamina- 
rentur , sed  ut  manducarent  pascha  , nomine  paschalis  intelligit  victimas 
hagigas  a judaeis  nuncupatas,  non  agnum  paschalem. 

Ad  2.  falsum  omnino  est  phrasim  hanc,  manducare  pascha , significare 
tantummodo  esum  agni  paschalis  , nam  clarum  est  divinum  praeceptum  , 
immolabisque  phase  de  ovibus  et  de  bobus ; ubi  phase  seu  paschatis  no- 
men sub  se  non  agnum  solum,  sed  et  alias  victimas  comprehendit.  Quare 
manducare  pascha  promiscue  significat  tum  agni  tum  aliarum  victimarum 
esum.  Judaei  ergo  adhuc  non  comederant  pascha  , juxta  Evangelium  Joan- 
nis,  hoc  est  alias  ab  agno  victimas  in  die  solemni  comedi  solitas  . 

Ad  3.  neque  verum  est  in  illo  Domini  praecepto,  immolabisque  pha- 
se etc.  distingui  agnum  ab  ovibus,  bobus  ec.  nam  neque  in  nostra  latina  vul- 
gata neque  in  hebraico  textu  neque  in  aliis  versionibus  habetur  nota 
conjunctionis;  unde  oves  ac  boves  referuntur  ad  phase  sub  quo  tamquam 
sub  genere  oves  et  boves  continentur,  non  enim  legitur,  immolabisque  pha- 
se Domino  Deo  tuo , et  de  ovibus  et  de  bobus , sed  , immolabisque  phase 
Domino  Deo  tuo  de  ovibus  et  de  bobus  . 

Insistes  adhuc:  Atqui  judaei  quando  Christus  ingressus  est  in  praeto- 
rium non  manducaverant  pascha  , hoc  est , agnum  typicum  , non  alias  ab 
agno  victimas,  ergo  etc.  Prob.  r.  Idem  Joannes  cap.  19.  affirmat  diem 
qua  Christus  Dominus  obiit  fuisse  parasceve  paschae  : Erat  autem  para- 
sceve  paschae\  parasceve  paschae  erat  praeparatio  ad  pascha,  ergo  etc.  2. 
Ibidem  v.  3i.  legitur  voluisse  judaeos  e cruce  tollere  corpora  ne  die  sab- 
bato remanerent,  erat  enim  magnus  dies  ille  sabbati.  Quare  magnus 
nisi  quia  dies  erat  primus  azymorum  simul  et  sabbati  ? 3.  Quae  facta  a 
judaeis  narrantur  in  Evangeliis  ad  conquirendam  exequendamque  Christi 
Tom.  VII.  Marcellius  Theol.  24 

mortem,  repugnat  ut  facta  dicantur  primo  die  azymorum,  neque  enim  tam 
celebri  inchoata  solemnitate  licitum  erat  aut  arma  gestare  aut  consilium  ad 
reorum  statuendam  rnortem  inire  aut  exequi  supremum  supplicium,  ut  factum 
est  in  Christi  morte  . 

Resp.  neg.  ass.  Atque  ad  i.  dico  parasceven  paschae  laudato  in  ar- 
gumento loco  signilicare  feriam  sextam  quae  inter  paschales  dies  incide- 
bat, non  praeparationem  ciborum  ad  primum  diem  azymorum.  Hinc  Marcus 
cap.  i5.  v.  4a.  inquit:  Erat  parasceve  , quod  est  ante  sabbatum  . Quam- 
vis enim  parasceves  nomen  proprie  significet  praeparationem  ciborum,  apud 
judaeos  tamen  tnos  invaluit  omnem  sextam  feriam  ex  consuetudine  paran- 
dorum ciborum  pro  sequenti  die  festo  sabbati  appellare  parasceven  . Et  re- 
vera primus  azymorum  dies  parasceven  proprie  dictum , hoc  est  praepara- 
tionem ciborum  non  habebat , ut  superius  animadvertimus . Dicens  ergo 
Joannes,  erat  parasceve  paschae , idem  est  ac  si  dixisset,  erat  feria  sexta 
quae  inter  solemnes  paschatis  dies  incidit. 

Ad  2.  Ratio  cur  sabbati  dies  eo  anno  quo  Dominus  obiit  magnus 
ab  Evangelista  appellatur,  non  est  quod  esset  primus  dies  azymorum,  sed 
quoniam  erat  sabbatum  simul  et  secundus  azymorum  dies  qui  ceteris 
celebrior  habebatur  , quoniam  eo  die  offerebat  populus  manipulum  spica- 
rum , et  apparebat  in  templo  cum  victimis  pacificis  . Dies  autem  in  qui- 
bus offerebat  populus  victimas  et  holocausta  magni  a judaeis  dicebantur, 
ut  colligitur  ex  ejusdem  Joan.  Evang.  cap.  7. 

Ad  3.  Distinguenda  sunt  quae  ab  impiis  judaeis  Christi  inimicis  , ab 
iis  quae  a piis  hominibus  Christi  Domini  discipulis  facta  fuerunt.  Quod 
judaei  consilium  inierint  ad  perdendum  Jesum  , tribunalia  adierint,  arma 
gestaverint , aliaque  hujus  generis  fecerint , quid  mirum  ? Quum  essent 
scelestissimi , et  Christi  inimici  , derelicti  a Deo  in  manu  proprii  consilii, 
transgressi  sunt  legem  de  diebus  festis  colendis  . Nonne  in  adversariorum 
quoque  sententia  die  sabbati  summo  mane  principes  sacerdotum  consilium 
inierunt  ut  a Pilato  peterent  milites  ad  custodiendum  sepulchrum?  Nonne 
pluries  quaesierunt  Christum  ad  necem  in  solemnioribus  festivitatibus  cn- 
coeniorum  , tabernaculorum,  et  sabbati  , ut  narrat  idem  Joannes  ? Quod 
ergo  multa  facta  sint  legi  contraria  in  Christi  morte  non  demonstrat  ac- 
cidisse illam  ante  primum  diem  azymorum  . Deinde  ea  fuit  sacerdotum 
hypocrisis,  ut  ne  viderentur  tam  turpiter  transgredi  legem,  ministerio  gen- 
tilium multa  perfecerint  , ut  legitur  in  evangelica  historia  . Quae  vero  a 
piis  hominibus  Christi  amicis  facta  fuerunt  non  erant  illicita . Illicitum 
quippe  nou  fuisse  judaeis  in  festis  diebus  emere  ac  vendere  quae  ad  cu- 
randum mortui  cadaver  requirebantur , testantur  doctiores  Rabbini  . Sum- 
mae pietatis  fuisse  mortuorum  cadavera  in  festivitatibus  sepelire,  habemus 
ex  lib.  Tobiae  cap.  ii.  v.  4-  5-  Nil  ergo  afferri  potest  ab  adversariis  quod 
sententiam  nostram  quatere  valeat . 

Obj.  4*  adv.  4*  conci.  I.  mos  erat  antiquitus  ut  qui  ad  missas  cele- 
brandas conveniebant , panem  vinumque  ad  altare  offerrent , ex  quibus  con- 
ficiebatur sacrificium;  unde  auctor  incertus  serm.  21 5.  nunc  265.  de 

terap.  inter  suppositos  augustinianos  , Oblationes  , inquit , quae  in  altario 
consecrentur  offerte . Erubescere  debet  homo  idoneus  , si  de  aliena  obla- 
tione communicaverit . Sed  panes  qui  offerebantur  erant  fermentati  et 
usuales  , ut  Ambrosius  inquit  lib.  4*  de  sacram,  cap.  4*  Tu  forte  dicis  : 
meus  panis  est  usitatus  , Sed  panis  iste  panis  est  ante  verba  sacramen- 
torum : ubi  accesserit  consecratio  , de  pane  fit  caro  Christi  . Ergo  azymi 
usus  perpetuus  non  fuit  in  Ecclesia  ab  Apostolis  ad  haec  usque  tempora  . 
II.  Photius  C-P.  sedis  invasor  et  ab  eo  seducti  graeci  reprehenderunt  in 
latinis  , ut  aliquam  nefand?  schismatis  praetexerent  caussam,  ritus  omnes 
ac  consuetudines  in  quibus  ab  illis  discrepabant , nec  tamen  ullam  azy- 
morum fecere  mentionem  , ergo  etc.  III.  saeculis  4*  et  5.  mittebatur  a ro- 
manis  Pontificibus  ad  titulos  et  ecclesias  Eucharistia  , ut  patet  ex  vita  Mel- 
chiadis  et  Siricii  , atque  ex  ep.  Innocentii  I.  ad  Decentium  , aliisque  ex 
monumentis,  idque  fiebat  praesertim  ad  manichaeos  detegendos  qui  latita- 
bant in  urbe,  sed  Eucharistia  quae  ad  titulos  et  ecclesias  mittebatur  ap- 
pellabatur fermentum  , ut  legere  est  laudatis  in  locis , ergo  etc. 

Resp.  ad  i.  Jacobus  Sirmondus  qui  tantam  rerum  ecclesiasticarum 
eruditionem  ostentat  non  animadvertit  duas  antiquitus  fieri  consuevisse 
ad  altare  oblationes  , unam  ante  evangelium  , alteram  vero  post  recitatum 
evangelium  . In  priori  offerebantur  panis , vinum  , et  quodeumque  aliud  in 
alimentum  sacerdotum  et  egenorum , adeoque  panis  ille  ante  evangelium 
oblatus  utique  erat  fermentatus . Sed  oblatio  quae  post  lectum  evange- 
lium fiebat  erat  ex  solo  pane  ac  vino  ad  consecrationem  , illeque  panis 
proculdubio  azymus  erat . Quod  patet  tum  ex  eo  quod  secundae  hujus 
oblationis  quidquid  post  consecrationem  supererat  ab  archidiacono  pro  pri- 
vatis aliorum  dierum  sacrificiis  servabatur , quod  minime  factum  fuisset  si 
panis  ille  fuisset  communis  et  usitatus , tum  ex  antiquissima  missa  am- 
brosiana  ,•  unde  etiam  hisce  temporibus,  juxta  ambrosianum  ritum,  solent 
viri  ac  matronae  post  evangelium  panem  ac  vinum  ad  consecrandum  of- 
ferre , qui  panis  azymus  utique  est,  ut  omnes  norunt.  Hac  posita  obla- 
tionum distinctione  , facile  explicantur  quae  a Sirmondo  adversus  nostram 
sententiam  ex  laudato  in  argumento  sermone , ex  can.  4*  concilii  a.  ma- 
tisconensis , ex  Cypriano,  aliisque  antiquitatis  monumentis  afferuntur . Nara 
quod  ad  Ambrosium  spectat,  vocat  is  materiam  Eucharistiae  panem  usita- 
tum per  oppositionem  non  ad  panem  azymum,  sed  ad  panem  consecratum, 
exprimit  enim  ibi  S.  Doctor  admirationem  neophiti  primo  sacra  mysteria 
aspicientis  . 

Ad  a.  Photius  ideo  in  latinis  usum  azymi  non  reprehendit,  quoniam 
quum  vir  summe  doctus  esset  optime  noverat  Christum  in  azymo  pane 
Eucharistiam  instituisse.  Objecit  id  primitus  Michael  Cerularius,  quoniam 
licet  schismatis  studio  et  audacia  par  esset  Photio , ingenio  tamen  et  do- 
ctriua  longe  illo  inferior  erat.  Falsura  est  praeterea  Photiuin  redarguisse 
latinos  de  omnibus  ac  singulis  ritibus  in  quibus  a graecis  discrepabant  . 
Nonne  silentio  praeteriit  tonsuram  capitis,  unicam  infusionem  in  conferendo 
baptismate,  ritum,  ac  dilationem  confirmationis,  aliaque  plurima  in  quibus 

graeci  differam  a latinis  ? Argumentum  ergo  ex  Photii  silentio  dedaetuin 
frivolum  est . 

Ad  3.  Quamvis  Baronius  aliique  plures  fermenti  nomine  quod  a ro- 
manis  Pontificibus  ad  titulos  et  ecclesias  dirigebatur  non  consecratum  pa- 
nem, sed  eulogias  intelligant,  nos  tamen  non  diffitebimur  fermentum  illud 
fuisse  Eucharistiam.  Cur  ergo  fermentum  dicebatur?  Non  per  oppositionem 
ad  azymum,  quid  enim  opus  erat  nominari  fermentum,  si  oblatio  illa  fu- 
isset ex  pane  communi  et  fermentato?  Sed  ad  significandum  vinculum  com- 
munionis  et  unionis  ecclesiarum  , sicuti  fermentum  farinae  commixtum 
totam  conglutinat  massam.  Hinc  oblatio  illa  non  fermentatum,  sed  fermen- 
tum dicebatur.  Consentientem  habemus  hac  in  re  etiam  Sirmondum. 

Obj.  5.  cont.  5.  conci,  i.  Qui  Eucharistiam  conficiunt  in  azymo  cum 
judaeis  facere  videntur , nova  enim  lex  quae  circumcisionem  abstulit  et 
victimas  et  sabbata,  aliasque  solemnitates  et  caeremonias,  abstulisse  quoque 
censetur  azyma  quae  in  usu  erant  penes  judaeos  . 2.  Ut  verus  habeatur 
panis  necesse  est  ut  sit  elevatus,  id  autem  fit  per  fermentum,  ergo  etc.  Hinc 
graece  verus  panis  dicitur  «>«,-  hoc  est,  sursum  levatus.  3.  Christus  dicitur  sa- 
cerdos secundum  ordinem  Melchisedech . Hic  autein  obtulit  panem  fer- 
mentatum 4-  In  trullana  Synodo  can.  11.  haec  edita  fuit  definitio:  jScnio  eo- 
rum qui  in  sacerdotali  ordine  numeratur  , vel  laicus  judaeorurn  azyma 
comedat.  5.  In  sacris  Scripturis  azyma  significare  solent  tristitiam  et  moe- 
rorem, quum  e contra  Eucharistia  gaudium  afferat  ac  laetitiam.  6.  Demum 
quum  Christus  in  Evangeliis  regnum  caelorum  «sssimilet  fermento  , grae- 
ci concludunt  panem  fermentatum  esse  necessariam  materiam  Eucharistiae. 
Plura  hujus  generis  alia  insulsa  et  ridicula  afferuot  graeci  schismatici  quae 
ne  lectores  fastidio  afficiam  consulto  praetereo  . 

Resp.  ad  r.  cum  Humberto  Cardinali  1.  Quum  judaei  non  azymos 
solum  , sed  et  fermentatos  panes  deberent  offerre  juxta  mosaicum  praece- 
ptum Levit,  cap.  7.  si  latini  judaizant  quod  azymum  consecrent,  graeci 
quoque  judaeos  imitantur  fermentatum  panem  pro  materia  Eucharistiae  usur- 
pando. 2.  Sic  schismaticos  alloquitur  Hutnbcrtus  : Unde  vobis  templum  , 
altare , sacrificium , candelabrum , cortinae , sanctum  chrisma , et  thymiama , 
aspersionis  aqua , thuribulum , et  cetera  sancti  ministerii  vasa  seu  orna- 
menta, aut  vestimenta  sacerdotalia?  Unde  vobis  encaenia  , pentecostes , 
et  pascha  ? Unde  vobis  pontifices , sacerdotes , levitae  ? 3.  Christus  abro- 
gando legem  multa  prudenter  retinuit  quamvis  in  diversum  penitus  finem. 
Hinc  optime  Anselmus  in  rescripto  ad  Walerannum  : Cum  facimus , in- 
quit , aliquid  quod  judaei  , ut  judaismum  servarent  , faciebant  , non 
judaizamus , quia  non  propter  judaismum , sed  propter  aliam  causam 
hoc  facimus  . 

Ad  2.  A graecis  omnia  panum  genera  O>o’  nomine  insigniri  solent.  Hoc 
nomine  paximalia  monachorum  appellantur  ab  Athanasio,  Cassiano,  Palladio, 
et  paxiinatia  panes  erant  azymi  a>to«,{.  Appellat  Scriptura  subcinericias  placen- 
tas quas  Abraham  ad  comedendum  dedit  angelis  sub  humana  specie  pe- 
rcgrinantibus  . A>r*y  dicit  sacer  textus  etiam  manna  quod  de  caelo  pluit  : 

Panem  caeli  dedit  eis.  Deinde  cliam  hebraei  quorum  linguam  loquebaiur 
Christus  quamlibet  panis  speciem  appellant  lechem . Et  Moyses  Deut.  cap. 
16.  v.  3.  panem  azymum  juxta  hebraicum  testum  vocavit,  lechem  honi , 
juxta  septuaginta  interpretes,  «>o* T«W§i*>f,  juxta  vulgatum  interpretem, pan< on 
afflictionis.  Sive  ergo  panis  fermentatus  sit  sive  azymus  scmper  verus  est 
panis  , adeoque  etc. 

Ad  3.  In  hoc  consistit  similitudo  inter  Melchisedechum  et  Christum  , 
quod  sicut  ille  verum  obtulit  panem,  ita  et  Christus  Dominus,  nam  etiam 
panis  azymus  verus  est  panis,  ut  mox  observavimus.  Praeterea  quis  graccis 
revelavit  quamnam  panis  speciem  Melchisedech  obtulerit?  Ac  denique  inter 
figuram  et  figuratum  non  omnimoda  intercedere  debet  similitudo. 

Ad  4.  Canon  ir.  trullanae  Synodi  ne  verbum  quidem  habet  de  ma- 
teria Eucharistiae  , sed  prohibet  dumtaxat  nimiam  christianorum  sive  cle- 
ricorum sive  laicorum  cum  judaeis  familiaritatem,  solebant  enim  aliquibus 
in  locis  chrisliani  cibum  sumere  cum  judaeis  deque  illorum  azymis  par- 
ticipare; unde  subversionis  periculum  imminere  poterat;  atque  pravam  hanc 
consuetudinem  vetare  voluit  ille  canon  quomodo  jam  antea  factum  fuerat 
per  canonem  70.  inter  apostolicos  . 

Ad  5.  Azyma  a judaeis  olim  adhibita  afflictionem  significabant  et 
laetitiam,  afflictiouem  quatenus  diras  aegvptiacae  captivitatis  aerumnas,  feli- 
citatem prout  liberationem  a tantis  malis  significabant  . Etiam  azymus  pa- 
nis in  quo  Eucharistia  conficitur  utrumque  significat , tristitiam  nempe 
quia  per  Eucharistiam  passionis  morlisque  Christi  fit  commemoratio,  gtudiuin 
vero  atque  laetitiam  quia  spem  ingerit  vivam  aeternae  vitae  comparandae. 

Ad  6.  Si  schismaticorum  consisteret  argumentum  , pani  eucharistico 
admiscenda  essent  grana  sinapis,  et  palmites,  frustulum  sagenae,  aut  etiam 
auri,  quia  hisce  omnibus  rebus  aliisque  similibus  regnum  caelorum  assi- 
milalur  in  Evangeliis.  Quid  ineptius?  2.  Nonne  legitur  in  Scripturis  Mattii,  cap. 
16.  Cavete  a fermento  pharisaeorum ? Nonne  inquit  Paulus,  expurgate  ve- 
tus fermentum  , et  epulemur  non  in  fermento  malitiae  , sed  in  azymis 
sinceritatis  et  veritatis  ? Ubi  agitur  ergo  de  sacramentis  Christi  institutio 
attendenda  est . Institutionem  autem  Christi  dignoscimus  a consuetudine 
Ecclesiae.  Cumque  Ecclesiae  consuetudo  agnoverit  semper  Eucharistiae  va- 
liditatem sive  in  azymo  sive  in  fermentato  consecretur , fit  consequens 
valide  confici  sacramentum  in  azymo  et  in  fermentato  . 

CAPUT  iv. 

De  altera  Eucharistiae  materia , nimirum  de  vino  . 

Alteram  Eucharistiae  materiam  seu  materiam  consecrationis  calicis 
esse  vinum  docent  catholici  omnes  quorum  de  hac  re  systema  est,  r. 
vinum  naturale,  hoc  est  ex  vite,  esse  materiam  Eucharistiae.  2.  Vino  admi- 
scendum esse  modicum  aquae , idque  necessario  necessitate  praecepti  ec- 
clesiastici , non  divini  . 

Adversus  istud  Ecclesiae  dogma  plures  sive  veteres  sive  recentiores 
insurrexerunt  haeretici,  primique  fuerunt  aquarii  seu  hydroparastalae , sic 
nuncupati  quod  existimarent  valide  confici  posse  Eucharistiam  in  sola 
aqua.  Fuerunt  hi  ebionaei,  encratitae,  ac  manichaei,  quoniam  vel  a vino 
superstitiose  abstinebant,  vel  vinum  creaturam  a Deo  malo  conditam  esse 
blasphemabant.  Iti  eumdem  errorem  inciderunt  etiatn  nonnulli  africani  pre- 
sbyteri et  episcopi  , sed  alia  ex  caussa  , ne  videlicet  ex  vini  odore  post 
sacrificium  ab  ethnicis  tamquam  christiani  detegerentur.  Redarguit  hos  gra- 
viter S.  Cyprianus  cp.  63.  ad  Caecilium.  Ita  veteres  illi  haeretici.  Recen- 
tiores autem,  nimirum  protestantes  neque  dogma  hoc  intactum  reliquerunt, 
etsi  enim  nobiscum  damnent  aquarios,  existimant  tamen  valide  consecrari 
posse  quidquid  loco  vini  bibi  solet  iis  in  regionibus  ubi  vini  ex  vite 
usus  non  est.  Hinc  Theodorus  Beza,  et  Philippus  Melanclhon  concesserunt 
ruthenis  ob  vini  inopiam  pro  calicis  materia  aquam  mellitam  . 

In  appositum  scopulum  impegerunt  armeni,  docentes  materiam  calicis 
ita  esse  vinum  ut  invalida  sit  consecratio  si  modicum  aquae,  ut  in  ca- 
tholica Ecclesia  fieri  solet,  ei  admisceatur.  Constat  id  apertissime  ex  Sy- 
nodis trullana  et  flore nti na  , atque  ex  Theophilacto  in  cap.  19.  Joan.  Ad- 
scripserunt  eumdem  errorem  graecis  Magister  sententiarum,  Scotus,  et  Du- 
randus, sed  injuria,  ut  ex  florenlino  Concilio  colligitur.  Videamus  nunc 
quid  protestantes  senserint,  nihil  enim  fere  est  in  quo  catholicis  non  con- 
tradicant. Fatentur  hi  Christum  probabiliter  adhibuisse  vinum  aqua  mixtum 
in  Eucharistiae  institutione . Agnoscunt  Ecclesiam  antiquitus  tantillum  a- 
quae  consuevisse  admiscere  vino  in  consecratione . Non  diffitentur  deni- 
que mixtionem  illam  a Patribus  allegorice  explicatam  fuisse  in  eorum  scri- 
ptis. Sed  his  non  obstantibus , contendunt  non  modo  quaestionem  hanc 
esse  adiaphoram  , sed  prudentius  se  gerere  illum  qui  solum  vinum  sine 
aqua  in  sacrificio  usurpat , ecclesiasticumque  praeceptum  a catholicis  decan- 
tatum humanum  esse  figmentum,  ut  inquit  Luterus  adv.  Hernicum  VIII, 
Pro  catholica  itaque  sententia  pugnandum  est  . 

CONCLUSIO  I. 

Altera  Eucharistiae  materia  est  vinum  de  vite,  non  alius  liquor , 
licet  communiter  deserviat  ad  potum,  multoque  minus  aqua. 

Prob.  1.  conci,  pars.  1.  In  Evangeliis  legitur  Christum  Dominum  in 
suprema  coena,  quando  Eucharistiam  instituit,  prius  consecrasse  panem, 
subinde  calicem,  sed  in  calice  vinum  erat  de  vite;  ait  enim  apud  Mar- 
cum cap.  14.  Arnen  dico  vobis,  quia  jam  non  bibam  de  hoc  genimine 
vitis,  usque  in  diem  illum , cum  illud  bibam  novum  in  regno  Dei,  ergo 
etc.  2.  S.  Cyprianus  in  ep.  63.  ad  Caecilium:  Nec  potest  videri  sanguis 
ejus,  inquit,  quo  redempti  et  vivificati  sumus,  esse  in  calice,  quando  vi- 
num desit  calici.  S.  P.  Augustinus  lib.  4'  de  doctr.  chr.  cap.  21.  de 
citata  Cypriani  epistola  loquens  ait:  Solvitur  quippe  ibi  quaestio  in  qua 


Digitized  by  Google 


191 

quaeritur , utrum  calix  dominicus  aquam  solani  , an  eam  vino  mixtam 
debeat  habere.  Plurcs  Sanctorum  sententias  vide  conci,  sequenti.  3.  Con- 
suetudo Ecclesiae  et  quidem  constans  et  perpetua  semper  luit  ut  in  ca- 
licis consecratione  vinum  adhiberetur , contrariumque  sentientes  habuit 
tamquam  haereticos.  Hinc  Concilium  3.  carthaginense  ean.  24.  statuit,  ut 
in  sacramento  Corporis  et  Sanguinis  Domini  nihil  amplius  offeratur , 
quam  quod  ipse  Dominus  tradidit , hoc  est  panis  et  vinum  aqua  mixtum . 

Prob.  altera  pars,  conci,  ex  dictis.  Si  enim  ex  institutione  Christi,  ex 
sanctis  Ecclesiae  Patribus , ex  perpetua  Ecclesiae  consuetudine  constat 
materiam  Eucharistiae  esse  vinum,  ergo  cerivisia , vinum  nempe  vel  ex 
frumento  vel  ex  cerasis  aut  pomis  aliisve  extractum  fructibus  non  est 
sufficiens  calicis  materia  , neque  enim  ejusmodi  liquores  sunt  vinum,  quod 
non  exprimantur  ex  uva  . Idem  dicendum  de  aceto  , vini  enim  naturalis 
exuit  substantiam,  de  oiuphacio,  liquore  nimirum  ex  uvis  agrestibus  seu 
immaturis  elicito , deque  aliis  hujus  generis,  quoniam  vini  proprie  dicti 
naturam  non  habent . Multo  magis  ergo  execranda  erit  opinio  Bezae  -et 
Melancthonis  quum  mei  aquae  admixtum  nec  nomen  vini  retineat. 

Prob.  3.  pars,  conci.  Praeter  allata,  ad  rem  hanc  faciunt  sequentia.  1. 
De  aquariis  scribit  Clemens  alexandrinus  lib.  1.  strom.  Eos  relinquere 
Ecclesiam , et  versari  in  haeresibus  qui  sola  aqua  utuntur  in  Eucharistia. 
Irenaeus  lib.  5.  adv.  haer.  cap.  2.  ebionitas  damnat  quod  vino  non  ute- 
rentur in  mysteriis.  Epiphanius  haer.  3o.  Encratitarum  mysteria , inquit, 
quae  aqua  solummodo  constant , mysteria  non  sunt  , sed  ficta  atque  fal- 
lacia. S.  P.  Augustinus  lib.  de  haer.  haeresi  64-  damnat  aquarios  , quod 
aquam  offerunt  in  poculo  sacramenti , non  illud  quod  omnis  Ecclesia.  2. 
Ecclesia  semper  habuit  aquarios  cujuscumque  fuerint  sectae  tamquam  hae- 
reticos hoc  solo  titulo  quod  aqua  tantum  in  Eucharistia  uterentur. 

CONCLUSIO  II. 

Vino  consecrando  modicum  naturalis  aquae  est  admiscendum , 
idque  ex  praecepto  ecclesiastico. 

Prob.  prior  conci,  pars.  1.  ex  traditione  Patrum.  S.  enim  martyr 
Justinus  in  apol.  2.  inquit:  Deinde  ei  qui  fratribus  praeest  offertur 
panis , et  poculum  aquae  et  vini.  S.  Irenaeus  lib.  1 1.  adv.  haer.  cap. 
scribit:  Accipiens  Dominus  panem , suum  esse  corpus  confitebatur,  et  tem- 
peramentum calicis  suum  sanguinem  confirmavit.  S.  Cyprianus  in  citata 
saepius  ep.  ad  Caecilium  ait:  Invenimus  calicem  mixtum  fuisse , quem 
Dominus  obtulit.  Et  rursus:  Quando  autem  in  calice  vino  aqua  miscetur , 
Christo  populus  adunatur.  S.  Ambrosius  lib.  4-  de  sacram,  cap.  !\.  Ergo 
didicisti , inquit,  quod  ex  pane  corpus  fit  Christi , et  quod  vinum  et  aqua 
in  calicem  mittitur , sed  fit  sanguis  consecratione  verbi  caelestis.  S.  Hie- 
ronymus in  cap.  14.  Marci:  Format  Christus  sanguinem  suum  in  calice, 
vino  et  aqua  mixtis.  S.  P.  Augustinus  tract.  70.  in  Joan.  loquens  de  aqua 

quae  ex  latere  Christi  fluxit  inquit:  Aqua  illa  salutare  temperat  pocu- 
lum. Ab  aliorum  Patrum  recitandis  sententiis,  ut  brevitati  consulam,  absti- 
neo. 2.  Ex  ritualibus  libris  in  usum  universalis  Ecclesiae.  In  liturgia  S.  Jacobi 
praescribitur  mixtio  aquae  cum  vino  in  sacrificio  conficiendo  . Citat  hanc 
lilurgiam  auctor  constit.  apostol.  Synodus  trullana  can.  3 2.  aliique  ve- 
teres, ex  quibus  momentis  atque  ex  communi  graecorum  consensione  col- 
ligitur illam  genuinam  esse  , non  apocrypham  ut  nonnulli  contendunt , et 
quamvis  apocrypha  esset , valeret  tamen  ob  venerandam  sui  antiquitatem 
ad  auctoritatem  laciendam.  Hoc  idem  dicendum  est  de  liturgia  Marco  evan- 
gelistae  attributa  in  qua  similiter  mixtio  aquae  praecipitur . De  liturgiis 
sanctorum  Basilii  et  Joannis  Chrysostomi  non  opus  est  verba  facere,  quum 
vel  ipsi  adversarii  nostri  fateantur  praecipi  in  illis  expressam  vini  et  aquae 
commixtionem.  Ritus  idem  habetur  ab  antiquis  temporibus  in  liturgia  co- 
ph torum  jacobiiarum  et  in  ca  qua  communiter  adhuc  utuntur  graeci  . De 
latinis  nemini  dubium.  Unde  consequitur  Ecclesiam  universalem  in  Missae 
sacrificio  celebrando  semper  consuevisse  aquae  modicum  vino  admiscere.  Un- 
denom  ergo  superbia  isthaec  protestanlium  ut  velint  universalem  Ecclesiam 
reprehendere?  3.  Ex  definitionibus  Conciliorum.  Concilium  carthaginense  3. 
sacrum  hunc  commixtionis  ritum  tamquam  necessarium  praescribit  can.  24. 
Vide  canonis  verba  in  super,  conci,  citata.  Insuper  Synodus  bracarensis  4* 
celebrata  anno  675.  ita  statuit:  Calix  dominicus  vino  et  aqua  permixtus  debet 
offerri.  Synodus  trullana  can.  32.  Si  quis  ergo , inquit,  episcopus  vel 
presbyter  non  secundum  ordinem  ab  Apostolis  traditum  facit,  et  aquam 
vino  miscens  , sic  immaculatum  offert  sacrificium , deponatur  ut  imper- 
fecte mysterium  enuntians  , et  quae  tradita  sunt  innovans  . Concilium 
'florentinum  in  instr.  pro  armenis  , Tertium  , ait,  est  Eucharistiae  sa- 
cramentum , cujus  materia  est  panis  triticeus  , et  vinum  de  vite , cui 
ante  consecrationem  aqua  modicissima  admisceri  debet  . Tridentinum  de- 
nique sess.  22.  cap.  7.  ait:  Monet  deinde  sancta  Synodus  praeceptum 
esse  ab  Ecclesia  sacerdotibus  ut  aquam  vino  in  calice  offerendo  mi- 
scerent . . . . 

Prob,  altera  pars  conci.  1.  ex  sanctis  Ecclesiae  Patribus  . Cyprianus 

in  laudata  ep.  ad  Caecilium,  Si  vinum  tantum  , inquit , quis  offerat , San- 
guis Christi  incipit  esse  sine  nobis  : si  vero  aqua  sit  sola  , plebs  incipit 
%se  sine  Christo . Quo  in  loco  quamvis  demonstrandum  sibi  proponat 
aquam  in  sacrificio  esse  vino  admiscendam  , concedit  tamen  vinum  solum 
consecratum  esse  Sanguinem  Christi  , quod  non  admitteret  certe  si  ritus 
mixtionis  esset  de  praecepto  divino  . Chrysostomus  pariter  refellens  aqua- 
rios hom.  83.  in  Matth.  inquit : Cujus  rei  gratia  non  aquam  , sed  vinum  ? 
Perniciosam  quamdam  haeresim  radicitus  evellere  voluit  eorum  qui  a- 
qua  in  mysteriis  utuntur  . Ubi  consecrationem  in  vino  sine  aquae  admi- 
xtione vafidam  esse  tradit.  Quod  de  Cypriano  et  Chrysostomo  diximus, 
de  compluribus  aliis  intelligi  potest  Patribus  qui  saepe  solius  vini  men- 
tionem faciunt.  II.  Ecclesia  damnans  armenos  quod  aquam  vino  non  ad- 
miscerent , numquam  declaravit  carere  illos  vero  sacrificio . III.  nullibi 


in  sacris  litteris  legitur  Christum  Apostolis  discipulisque  suis  praecepisse 
ut  aqua  vino  admisceretur;  e coutra  ejusmodi  praeceptum  extare,  jam 
supra  demonstratum  est , praeceptum  ergo  est  ecclesiasticum  . IV.  si  sa- 
cerdos post  consecrationem  advertat  se  vino  aquam  non  miscuisse , non 
tenetur  ex  rubrica  missalis  romani  calici  aquam  infundere  . Teneretur  au- 
tem si  commixtionis  ritus  esset  de  praecepto  divino  . 

Quaedam  in  contrarium  argumenta  dissolvuntur  . 


Obj.  i.  cont.  i.  conci.  In  Evang.  Joan.  cap.  7.  habetur:  Flumina  de 
ventre  ejus  fluent  aquae  vivae , ergo  materia  Eucharistiae  potest  esse  aqua. 

Resp.  argumentum  esse  prorsus  extra  rem  omnem,  nam  verba  illa  ac- 
cipienda sunt  non  de  incruento  sacrificio , sed  de  gratia  novi  Testamenti 
aquae  comparata  etiam  apud  Isaiam  cap.  44.  Ezechielem  cap.  36.  et  Joe- 
lem  cap.  2.  et  patet  ex  loco  in  argumento  citato , statim  enim  subdit : Hoc 
autem  dixit  de  spiritu  quem  accepturi  erant  credentes  in  eum.  Quod 
si  ad  aliquod  sacramentum  , ad  baptismum  potius  cujus  materia  est  aqua, 
verba  illa  referenda  essent,  ut  observat  Cyprianus  in  ep.  ad  Caecilium.  . 

Obj.  2.  adv.  primam  2.  conci,  partem,  r.  Chrysostomus  hom.  83. 
in  Matth.  damnat  aquae  usum  in  sacrificio,  ait  enim:  Cujus  rei  gratia  non 
aquam,  sed  vinum ? 2.  Fideles  liberi  esse  debent  ea  libertate  qua  Christus 
nos  donavit.  Repugnat  autem  christianae  libertati  coarctare  fideles  ad  ritum 
commixtionis  in  sacrificio.  3.  Ecclesiae  romanae  ritus  damnatus-  expresse 
fuit  a Concilio  4.  aurelianensi  his  verbis:  Ut  nullus  in  oblationibus  sacri 
calicis  , nisi  quod  fructu  vinae  speratur , et  hoc  sine  aqua  mixtum  offer- 
re praesumat . 

Resp.  ad  r.  Chrysostomum  in  laudata  sententia  damnare  non  illos  qui 
aquam  vino  in  consecratione  miscent,  sed  illos  qui  solam  aquam  consecrare 
solebant , agit  enim  expresse  adversus  aquarios  quorum  multi  sua  aetate 
vigebant,  unde  prosequitur:  Perniciosam  quamdam  haeresim  radicitus  e— 
vellere  voluit  eorum  qui  aqua  in  mysteriis  utuntur.  Hoc  sensu  S.  Docto- 
ris  verba  acceperunt  Concilii  quinisexti  seu  trullani  Patres  can.  3a. 

Ad  2.  Si  fideles  liberi  esse  debent,  cur  protestantes  adigere  illos  vo- 
lunt ut  mysteriis  solum  vinum  sine  aquae  commixtione  adhibeant?  Deinde 
sub  libertatis  obtentu  nullum  erit  excogitabile  monstrum  quod  in  religio- 
nem invehi  non  possit.  Ac  denique  libertas  a Christo  nobis  donata  consi- 
stit in  eo  quod  eruti  a servitute  mosaicae  legis,  vocati  sumus  ad  evan- 
gelium  in  quo,  opitulante  gratia,  praecepta  nobis  levia  redduntur  quomodo 
filiis  qui  parentes  diligunt  ardua  quaeque  facilia  videntur  . 

Ad  3.  In  antiquis  codicibus,  teste  Joarme  Gerardo  Vossio  canon  ille 
ita  legitur:  Ut  nullus  in  oblationibus  sacri  calicis , nisi  quod  fructu  vineae 
speratur , et  hoc  nisi  aqua  mixtum  offerre  praesumat.  Atque  nunc  etiam 
ita  legitur  in  emendatioribus  editionibus,  eaque  lectio  sensui  cohaeret,  si 
namque  vinum  per  aurelianense  Concilium  debet  esse  mixtum  , sane  esse 
nequit  sine  aqua  . 

Tom.  VII,  Marcellius  Theol.  25 

Obj.  3.  cont.  alteram  partem  2.  conci,  i.  Ritus  admiscendi  vino  a- 
quam  necessarius  videtur  necessitate  sacramenti , adeoque  necessitate  prae- 
cepti divini  , non  ecclesiastici  tantum.  Et  revera  S.  Cyprianus  in  ep.  ad 
Caecilium  in  qua  hoc  argumentum  ex  professo  versat,  ita  scribit:  Quando 
utrumque  miscetur  , et  adunatione  confusa  sibi  invicem  copulatur , tunc 
sacramentum  spiritale  et  caeleste  perficitur  . Quare  sacramenti  perfectio 
a commixtione  necessario  dependet.  2.  Ibidem  S.  Doctor  expresse  tradit  ri- 
tum hunc  a Christo  fuisse  paeceptum  , nam  ex  una  parte  inquit:  Inveni- 
mus, calicem  mixtum  fuisse,  quem  Dominus  obtulit,  ex  alia  parte  affir- 
mat ibidem,  praecepisse  Apostolis  ut  idem  in  sui  commemorationem  facerent. 
3.  Quid  plura  ? Fieri  non  posse  docet  oblationem  et  sacrificium  sine  illa 
admixtione,  ait  siquidem:  Sic  autem  in  sanctificando  calice  Domini  of- 
ferri aqua  sola  non  potest , quomodo  nec  vinum  solum  potest.  4*  Quod 
adeo  ipsi  persuasum  fuit  ut  hanc  afferat  rationem  quae  peremptoria  est: 
Calix  Domini  non  est  aqua  sola,  aut  vinum  solum , nisi  utrumque  mi- 
sceatur: quomodo  nec  Corpus  Domini  potest  esse  farina  sola , aut  aqua 
sola,  nisi  utrumque  copulatum  fuerit  et  adunatum.  Ast  sine  aqua  nullus 
esse  potest  panis.  5.  Denique  affirmat  mixtionem  illam  significare  unionem 
populi  cum  capite  suo  Christo  , quae  unio  et  adunatio  proculdubio  est 
absolute  necessaria:  Quando  autem  in  calice  vino  aqua  miscetur , Christo 
populus  adunatur.  Et  infra:  Nam  si  vinum  tantum  quis  offerat,  Sanguis 
Christi  incipit  esse  sine  nobis  . 

Resp.  ad  singula,  atque  ad  1.  Per  Cyprianum  mixtio  aquae  cum  vino 
perficit  sacramentum  unionis  fidelium  cum  Christo,  non  perficit  sacramentum 
Corporis  et  Sanguinis  Domiui.  In  Eucharistia  multiplex  continetur  mystica 
significatio,  aliud  enim  est  mysterium  significans  sacramentum,  aliud  my- 
sterium denotans  sacrificium  , aliud  denique  mysterium  innuens  effectum  . 
Species  panis  et  vini  signum  sunt  sacramenti,  nempe  Corporis  et  Sanguinis 
Domini.  Divisio  utriusque  speciei  est  signum  sacrificii  cruenti  a Christo 
perfecti.  Permixtio  aquae  et  vini  est  signuin  seu  symbolum  unionis  fide- 
lium cum  Christo.  Cyprianus  ergo  dum  inquit  perfici  a permixtione  sa- 
cramentum, idem  est  ac  si  dicat  perinixtiouem  illam  repraesentare  unionem 
fidelium  cum  Christo  . 

Ad  2.  attendendus  est  Cypriani  scopus  qui  erat  refellere  illos  qui 
sola  aqua  calicem  consecrabant  , neque  enim  agebat  coutra  illos  qui  vino 
aquatn  non  admiscebant  quum  tales  haeretici  adhuc  non  existerent.  Ad 
suum  autem  obtinendum  finem  optime  urget  exemplum  institutoris  qui 
non  in  sola  aqua  , sed  iu  vino  aqua  commixto  sacramentum  istud  insti- 
tuit. Optime  urget  ejusdem  Christi  praeceptum,  hoc  facile  in  meam  com- 
memorationem , quoniam  voluit  Christus  invalidam  esse  consecrationem 
calicis  in  quo  vinum  non  esset.  Nec  aliud  certe  eo  argumento  intendere 
poterat  Cyprianus  qui  probe  noverat  non  omnia  quae  Christus  fecit  fieri 
a nobis  quoque  debere  vi  praecepti  divini,*  alioquin  quum  Christus  con- 
secraverit in  azymo,  divinum  praeceptura  transgrederentur  graeci  qui  con- 
secrant fermentatum.  Alia  quippe  sunt  quae  spectant  ad  sacramenti  vel  sa- 

crificii  substantiam,  ut  panis  triticeus,  vinum  de  vite , verborum  prolatio  j 
et  alia  sunt  accidentalia,  ut  locus  vel  tempus  in  quo  instituta  est  Eucha- 
ristia etc.  Commixtio  aquae  cum  vino  secundi,  non  primi  generis  est.  Ni- 
hilominus est  omnino  servanda,  quoniam  Ecclesia  animadvertens  Christum 
in  Eucharistiae  institutioue  illam  usurpasse,  voluit  atque  praecepit  ut  a 
nobis  quoque  servaretur. 

Ad  3.  Recte  ait  S.  martyr  nec  solam  aquam  nec  vinum  solum  offerri 
posse,  sed  diverso  sensu,  nimirum  offerri  non  potest  aqua  sola  quia  vali- 
dum non  esset  sacramentum.  Offerri  nequit  solum  vinum  quia  alioquin 
non  haberetur  significatio  conjunctionis  fidelium  cum  Christo.  Mystica  autem 
haec  significatio  non  esi  de  essentia  sacramenti,  ut  paullo  ante  animad- 
vertimus. Hanc  esse  Cypriani  mentem  patet  ex  ratione  quam  affert.  Nam 
si  vinum  tantum  quis  offerat , Sanguis  Christi  incipit  esse  sine  no- 
bis, si  vero  aqua  sit  sola , plebs  incipit  esse  sine  Christo:  quando  autem 
utrumque  copulatur  , tunc  sacramentum  spirituale,  et  caeleste  conficitur , 
nempe  sacramentum  habens  Corpus  et  Sanguinem  Domini,  ct  repraesentans 
unionem  fidelium  cum  Christo  . 

Ad  4*  Comparatio  a Cypriano  instituta  inter  panem  et  vinum  non 
est  in  sensu  adversariorum  accipienda  , alioquin  sequeretur  quod  quemad- 
modum vinum  sine  aqua  semper  verum  est  vinum,  ita  et  farina  sine  aqua 
seinper  verus  sit  panis,  quod  est  absurdum.  In  hoc  ergo  Cypriani  compa- 
ratio consistit,  quod  quemadmodum  si  quis  farinam  solam  consecraret  sine 
aqua,  Corpus  Domini  nullo  modo  conficeret,  ita  qui  solum  vinum  sine  aqua 
consecrat  non  exprimit  symbolum  unionis  fidelium  cum  Christo:  satis  ibi- 
dem mentem  suam  aperit  sanctus  Doctor  inquietis:  In  hoc  ipso  sacramen- 
to populus  noster  ostenditur  adunatus , ut  quemadmodum  grana  multa  in 
unum  collecta  et  commixta  panem  unum  faciunt , sic  in  Christo  qui  est 
panis  caelestis  unum  sciamus  esse  corpus  cui  conjunctus  sit  noster  nu- 
merus et  adunatus. 

Ad  5.  dico  mixtionem  aquae  cum  vino  in  sacramento  Eucharistiae 
per  Cyprianum  esse  necessariam  non  ad  essentiam  sacramenti,  quum  ipse 
laudata  in  epistola  apertissime  doceat  per  solius  vini  consecrationem  haberi 
Sanguinem  Christi : Si  vinum  tantum  quis  offerat  , Sanguis  Christi  in- 
cipit esse  sine  nobis  , sed  ad  exprimendam  uaioneru  fidelium  cum  Christo, 
ut  saepe  animadvertimus  . 

caput  v. 

De  forma  sacramenti  Eucharistiae. 

Formae  nomine  verba  illa  intelligimus  quibus  Eucharistia  consecratur, 
seu  quae  caussa  sunt  efficiens  ut  panis  et  vinum  in  Corpus  et  Sanguinem 
Christi  convertantur . In  his  assegnandis  verbis  non  conveniunt  homines 
inter  se,  atque  alia  est  haereticorum,  alia  graecorura  , aliaque  scholastico- 
rum sententia . Imo  nec  haeretici  inter  se , nec  inter  se  graeci  , neque 


vero  ad  se  invicem  catholici  conveniunt . Loquamur  primo  de  haereticis . 
Bucerus  docet  posse  consecrari  Eucharistiam  absque  ulla  prolatione  ver- 
borum. Calvinus  admittit  quidem  verba  , sed  negat  esse  illa  consecratoria, 
aitque  recitanda  esse  hystorice  et  narrative  ad  fidem  dumtaxat  excitandam. 
Iocostanter  more  suo  hac  in  re  se  gessit  Lutherus,  aliquando  enim  senten- 
tiam sequutus  Buceri,  aliquando  vero  affirmavit  verba  vim  quamdam  habere 
consecrationis,  sed  non  verba  tantum  quae  Christus  protulisse  creditur,  sed 
alia  etiam  quae  illa  praecedunt  et  subsequuntur  in  liturgia  . Chamerius  , 
Albertinus,  Dallaeus  calvinistae  in  incerto  fluctuant,  nihilque  definite  pro- 
nuntiant. Ita  novatores. 

Graeci  autem  complures  sententiam  tuentur  communem  inter  catho- 
licos latinos,  de  qua  postea  . Sed  nonnulli  arbitrantur  panem  et  vinum  in 
Corpus  et  Sanguinem  Christi  non  converti  per  sola  verba  quae  Christus 
idem  protulit,  sed  requiri  praeterea  precationes  quae  a latinis  praemittun-' 
tur,  ab  ipsis  graecis  postponuntur  Christi  Domini  verbis  , sunlque  sequen- 
tia: Fac  panem  hunc , pretiosum  Corpus  Christi , et  quod  est  in  calice 
isto , pretiosum  Sanguinem  Christi  tui.  Sed  non  conveniunt  inter  se,  alii 
enim  putant  Christi  verba  historice  et  concionatorie  a sacerdote  profer- 
ri, alii  autem  eadem  verba  cum  sequentibus  precibus  censent  esse  conse- 
cratoria. Graecorum  sententia  saepius  refutata  postremis  temporibus  instau- 
rata fuit  a Petro  Le  Brun  congregationis  oratoriauae  presbytero. 

Nec  minor  hac  in  caussa  dissensio  est  inter  nostros  theologos  . Inno- 
centius 3.  in  lib.  4-  myster.  Missae  tradit  Christum  absque  ullis  verbis, 
sed  infinita  potentia  sua  Eucharistiam  consecrasse  . Odo  cameracensis  docuit 
panis  et  vini  conversionem  in  Corpus  et  Sanguinem  factam  fuisse  non 
vi  verborum  consecrationis,  sed  per  benedictionem  a Christo,  juxta  evan- 
gelicam  narrationem,  adhibitam.  Opinionem  cameracensis  adseiverunt  postea 
Ambrosius  Calharinus,  et  Christophorus  a Capite  Fontium.  Hi  autem  omnes 
affirmant  consecrationis  verba  esse  adhibenda,  quia  Christus  ut  adhiberentur 
praecepit.  S.  Thomas  3.  p.  q.  78.  art.  3.  docere  videtur  formam  consecra- 
tionis calicis  consistere  in  his  verbis,  hic  est  calix  Sanguinis  mei  etc. 
cum  iis  quae  sequuntur.  Scotus  praeter  haec  verba  , hoc  est  Corpus  meum , 
hic  est  Sanguis  meus  , addenda  esse  putat  ad  validam  habendam  conse- 
crationem antecedentia  quae  narrationem  exhibent  eorutn  quae  Christus 
gessit  in  Eucharistiae  institutione,  alioquin  sacerdos,  inquit,  in  persona 
Christi  non  loqueretur.  Communis  autem  theologorum  sententia  est  1.  Chri- 
stum in  Eucharistia  instituenda  usum  utique  fuisse  verbis.  2.  Verbis  do- 
minicis, non  praecedentibus  aut  subsequentibus  precibus  confici  sacramentum. 
3.  Verba  autem  dominica  quae  necessario  requiruntur  ad  validam  Eucha- 
ristiae consecrationem  esse  sequentia  : hoc  est  Corpus  meum , hic  est 
Sanguis  meus.  Nos  communiori  tamquam  veriori  sententiae  subscribimus  . 


Hinc  sit 


CONCLUSIO  I. 


Christus  Dominus  .in  institutione  Eucharistiae  usus  est  verbis  . 
Prob.  r.  sanctorum  Patrum  traditione.  Tertullianus  lib.  4*  cont.  Mar- 

cion.  cap.  4°*  inquil:  Accepit  panem  , et  distributum  discipulis  Corpus 
illum  suum  fecit  dicendo:  hoc  est  meum  Corpus.  Ambrosius  de  mysteriis 
cap.  9.  scribit-  Quid  dicimus  de  ipsa  consecratione  divina,  ubi  verba  ipsa 
Domini  Salvatoris  operantur  ? Et  subinde  verba  recensens  subdit : Ipse 
clamat  Dominus  Jesus : hoc  est  Corpus  meum.  Ante  benedictionem  ver- 
borum caelestium  alia  species  nominatur , post  consecrationem  Corpus 
significatur.  Joannes  Chrysostomus  bom.  1 1.  in  alteram  ep.  ad  Timoth. 
Quemadmodum  enim , inquit,  verba  quae  protulit  Christus  eadem  sunt 
quae  sacerdos  nunc  quoque  pronuntiat , ita  et  oblatio  eadem  est  etc. 
Joannes  Damascenus  lib.  4*  de  fide  orthod.  cap.  i5.  ait:  Sicut  Deus  di- 
cendo, fiat  lux,  fecit  lumen , ita  dicendo  , hoc  est  Corpus  meum , et  hic 
est  Sanguis  meus , perfecit  hoc  sacramentum  . 

Proh.  2 . ex  tridenlino  Concilio  quod  sess.  r3.  cap.  1.  ita  disserit: 
Hoc  admirabile  sacramentum  in  ultima  coena  instituit , cum  post  panis 
vinique  benedictionem  , se  suum  Corpus  praebere  ac  suum  Sanguinem 
disertis  ac  perspicuis  verbis  testatus  est : quae  verba  a sanctis  Ev ange- 
li siis  commemorata , a divo  Paulo  postea  repetita  sunt . Distinguit  Conci- 
lium benedictionem  a consecratione,  unde  etc.  Idem  jam  antea  declarave- 
rat florentina  Synodus  dicens  formam  Eucharistiae  esse  verba  Salvatoris  . 

Prob.  3.  theologica  ratione.  Narrant  Evangelistae  Christum  alloquentem 
Apostolos  revera  dixisse  , hoc  est  Corpus  meum  , hic  est  Sanguis  meus. 
Patres  et  Concilia  tradunt  per  illa  verba  perfectam  fuisse  consecrationem  , 
quare  licet  potuerit  Christus  omnipotenti  sua  virtute  panem  ac  vinum  in 
Corpus  et  Sanguinem  ejus  convertere,  constat  tamen  id  non  praestitisse. 

CONCLUSIO  II. 

Verba  quae  protulit  Christus,  non  precationes  sive  praecedentes  sive 
subsequentes  illa  verba  , sunt  forma  Eucharistiae. 

Prob.  r.  Praeter  allata  superius  Patrum  testimonia,  haec  alia  urgeri 
possunt.  Irenaeus  lib.  5.  adv.  haer.  cap.  2.  Quando  panis,  inquit,  percipit 
verbum  Dei , fit  Eucharistia  Corpus  et  Sanguis  Domini.  Ast  preces  quae 
antecedunt  et  consequuntur  illa  verba,  hoc  est  etc.  non  sunt  vere  verbum 
Dei.  Gregorius  nyssenus  orat,  catech.  cap.  3y.  Nam  nunc  Dei  verbo  san- 
ctificalum  panem  in  Dei  Verbi  Corpus  credimus  immutari  ...  statirn  per 
verbum  Corpus  immutatur , ut  dictum  est  a verbo , hoc  est  Corpus  meum. 
Alter  Gregorius , nempe  nazianzenus  orat.  2.  de  pasch.  scribit:  Prolatis 

verbis , hoc  est  Corpus  meum , a sacerdote , qui  non  credit  esse  verum 
Corpus  Christi , sine  dubio  fidem  denegat.  Chrysostomus  hom.  de  prodi- 
tione Judae  ait:  Hoc  est  Corpus  meum  , inquit  sacerdos  $ hoc  verbo 
proposita  consecrantur . Ambrosius  sive  quisquis  alius  sub  S.  Ambrosii 
nomine , in  lib.  4*  de  sacram,  cap.  5.  inquil:  Consecratio  autem 

quibus  verbis  est , et  cujus  sermonibus ? Domini  Jesu.  Nam  reliqua 
omnia  quae  dicuntur  in  superioribus , a sacerdotibus  dicuntur , laudes 

Deo  deferuntur , oratio  praemittitur  pro  populo , pro  regibus,  pro  ceteris: 
ubi  venitur  ut  conficiatur  venerabile  sacramentum,  jam  non  suis  sermonibus 
utitur  sacerdos , sed  utitur  sermonibus  Christi.  S.  P.  Augustinus  serm. 
227.  de  temp.  alias  83.  de  divers.  Panis  ille,  inquit,  quem  videtis  in 
altari , sanclificalus  per  verbum  Dei,  Corpus  est  Christi  : calix  ille,  im - 
mo  quod  habet  calix  sanctificatum  per  verbum  Dei , Sanguis  est  Christi . 
Constans  itaque  Patrum  sententia  setnper  fuit  verba  quae  Christus  protulit 
non  antecedentes  et  subsequentes  precationes  quae  ab  Ecclesia  institutae 
sunt,  formam  esse  sacramenti  Eucharistiae. 

Prob.  2.  ex  ipsis  graecorum,  quos  patimur  adversarios,  liturgiis.  Re- 
ceptissimae enim  apud  illos  liturgiae  Basilii,  Chrysostomi,  et  reliquae  com- 
munes praescribunt  ut  postquam  sacerdos  verba  a Christo  adhibita  pro- 
nuntiavit, universus  populus  respondeat,  amen.  Quid  autem  ea  responsione 
profitetur  populus,  nisi  vera  esse  quae  sacerdos  dixit?  Sacerdos  autem 
dixit  , hoc  est  Corpus  meum,  hic  est  Sanguis  meus.  Jam  ergo  tunc  per- 
fectum est  Eucharistiae  sacramentum  , ac  proinde  dum  sacerdos  orationem 
illam  , fac  panem  hunc,  pretiosum  Corpus  Christi  etc.  recitat,  Corpus  et 
Sanguis  Christi  sunt  in  Eucharistia  . Ita  contra  populares  suos  argumentatur 
Cardinalis  Bessarion  adv.  Marcum  ephesium.  Illudque  argumentum  con- 
firmat ex  eo  quod  diaconus , juxta  ritum  orientalis  ecclesiae , statim  ac 
sacerdos  illa  verba  , hoc  est  Corpus  etc.  pronuntiavit,  adstanti  populo  pa- 
nem et  calicem  ostendit,  significans  panem  illum  Christi  esse  Corpus  et 
quod  in  calice  continetur  esse  Sanguinem,  ut  sacerdos  asseruit. 

Prob.  3.  ipsorum  graecorum  confessione . In  florentino  enim  Concilio 
sess.  a5.  loquentes  de  verbis  illis,  hoc  est  Corpus  meum , haec  protulerunt- 
Fateri  nos  diximus  per  haec  verba  transubstantiari  sacrum  panem  , et 
fieri  Corpus  Christi:  sed  postea,  quemadmodum  et  ipsi  dicitis,  jube  haec 
perferri  per  manus  sancti  Angeli  tui  in  sublime  altare  tuum  , ita  nos 
quoque  oramus  dicentes,  ut  Spiritus  sanctus  descendat  super  nos  , et  ef 
ficiat  in  nobis  panem  hunc,  pretiosum  Corpus  Christi  lui,  et  quod  in  ca- 
lice isto  est , pretiosum  Sanguinem  Christi  tui,  transmutetque  ipsa  Spiritu 
sancto  suo , ut  fiant  communicantibus  in  purgationem  animae , in  remis- 
sionem peccatorum , et  non  fiant  in  judicium  et  condemnationem  nostram . 
Errant  nunc  ergo  graeci  etc. 


CONCLUSIO  III. 

Forma  essentialis  Eucharistiae  consistit  in  his  verbis  tantum : hoc 
est  Corpus  meum,  hic  est  calix  Sanguinis  mei,  vel  hic  est  Sanguis 
meus.  Reliqua  autem  ad  licite  consecrandum  recitari  debent. 

Prob.  prima  conci,  pars.  r.  ex  iis  quae  in  superioribus  conclusionibus 
tradidimus  ex  Patrum  et  Conciliorum  sententiis  in  quibus  apertissime  enun- 
ciantur  verba  quae  ex  ore  Christi  prodierunt  virtutem  habere  consecrandi 
panem  et  vinum . Verba  autem  a Christo  prolata  sunt , hoc  est  Corpus 


Digitized  by  Google 


meum , hic  est  calix  etc.  Dictis  autem  haec  addi  possunt.  Justinus  mar- 
tyr in  apol.  2.  ad  Anionin.  imp.  Apostoli  , inquit , in  commentariis  suis 
quae  Evan  geli  a dicuntur , ita  sibi  Jesuni  praecepisse  dicunt,  eum  accepto 
pane,  cum  gratias  egisset,  dixisse,  hoc  Jacite  in  memoriam  mei:  hoc 
est  Corpus  meum.  Dixisse  etiam  accepto  poculo:  Hic  est  Sanguis  meus, 
ipsisque  solis  dedisse.  Auctor  serm.  de  coena  Domini  apud  Cyprianum 
ita  scribit:  Ex  quo  a Domino  dictum  est,  haec  est  Caro  mea,  et,  hic 
est  Sanguis  meus,  quotiescumque  his  verbis,  et  hac  fide  actum  est , panis 
iste  supersubstantialis  et  calix  benedictione  sacratus  ad  totius  hominis 
vitam  salutemque  proficit.  S.  Gaudentius  tract.  2.  in  Exod.  ait:  Cum  pa- 
nem consecratum  et  vinum  discipulis  suis  porrigeret , sic  ait:  Hoc  est 
Corpus  meum  , hic  est  Sanguis  meus.  Credamus  cui  credidimus  : nescit 
mendacium  Veritas , non  infringamus  illud  os  solidissimum , hoc  est  Cor- 
pus meum  , hic  est  Sanguis  meus.  2.  Ilia  tantum  verba  essentialem  Eu- 
charistiae formam  constituunt  per  quae  realis  Corporis  et  Sanguinis  Do- 
mini praesentia  in  sacramento  exprimitur  ac  designatur  , formae  enim 
sacramentorum  id  significant  quod  operantur.  Jam  vero  sola  illa  verba,  hoc 
est  Corpus  etc.  hic  est  Sanguis  etc.  realem  Corporis  et  Sanguinis  Domini 
praesentiam  exprimunt  ac  designant,  ut  verba  ipsa  sonant.  Nam  alia  verba 
quae  praecedunt  et  subsequuntur  realem  Christi  praesentiam  minime  deno- 
tant. 1.  enim  illa  verba,  qui  pridie  quam  pateretur,  accepit  panem,  be- 
nedixit , ac  fregit  etc.  praeterquam  quod  non  sunt  verba  Christi  , sed 
Evangelistarum,  nihil  aliud  designant  nisi  quod  Christus  gessit  ante  Eucha- 
ristiae institutionem.  2.  Illa  alia,  accipite , comedite,  bibite,  non  sacramenti 
essentiam,  sed  illius  usum  dumtaxat  demonstrant.  3.  Reliqua  vero  quae 
utrique  formae  adjecta  sunt , vel  Domini  crucifixionem  ac  redemptionem  , 
vel  nexum  orationis,  vel  institutae  Eucharistiae  finem , non  realem  Christi 
praesentiam  respiciunt. 

Prob.  altera  conci,  pars.  1.  Qui  contra  perpetuam  Ecclesiae  consue- 
tudinem et  praxitn  audacter  facit  et  majorum  violat  instituta,  gravissimi 
sceleris  reus  est , ast  omittere  aliquod  verbum  ex  iis  quae  in  panis  et 
vini  consecratione  usurpari  solent,  est  facere  contra  perpetuam  consuetudi- 
nem Ecclesiae  et  contra  instituta  majorum . 2.  Singula  praescripta  verba 
suam  habent  et  quidem  magni  ponderis  significationem,  nam  verba  illa, 
qui  pridie  quam  pateretur  etc.  significant  sacerdotem  loqui  in  persona 
Christi,  particula,  enim,  ostendit  nexum  orationis,  reliqua  autem  in  memo- 
riam nobis  revocant  mortem  Christi,  nostram  redemptionem,  aeternainque 
salutem,  unde  sine  piaculo  praetermitti  non  possunt . 

Praecipua  adversariorum  argumenta  examinantur  ac  refelluntur  . 

Obj.  1.  cont.  1.  conci.  1.  Innocentius  III.  lib.  4*  de  myster.  altar,  cap. 
6.  ita  scribit:  Sane  dici  potest  quod  Christus  virtute  divina  confecit , et 
postea  formant  expressit,  sub  qua  posteri  benedicerent,  ipse  namque  per 
se  virtute  propria  benedixit  j nos  autem  ex  illa  virtute  quam  indidit 

verbis.  Ex  quibus  apparet  Christum  sine  ullis  verbis  Eucharistiam  conse- 
crasse. 2.  Quando  Christus  illa  verba  protulit  , hoc  esi  Corpus  meum , hic 
est  Sanguis  meus , jam  panis  ac  vinum  consecrata  erant . Unde  transub- 
stantiatio  facta  fuit  a Christo  per  benedictionem  quae  verba  praecessit , adeo- 
que  sine  ullis  verbis.  Quod  patet  ex  Matlh.  cap.  26.  Coenantibus  autem 
eis,  accepit  Jesus  panem , et  benedixit , ac  fregit , deditcjue  discipulis  suis, 
et  ait:  Accipite  , et  comedite : hoc  est  Corpus  meum  elc.  3.  Tridentina 
Synodus  sess.  i3.  aperte  testatur  Eucharistiam  Redemptorem  instituisse  cum 
post  panis  vinique  benedictionem  se  suum  Corpus  ac  suum  Sanguinem  illis 
praebere  disertis  verbis  testatus  est . 

Resp.  ad  1.  Innocentium  III.  in  ea  versatum  fuisse  opinione,  quod  ni- 
hil veritati  sententiae  nostrae  derogat  $ quum  libros  de  mysterio  altaris 
scripserit  antequam  ad  summi  Pontificis  dignitatem  eveheretur. 

Ad  2.  Benedictio  enim  et  gratiarum  actio  de  quibus  Evangelistae  , 
fuerunt  meri  ritus  a Christo  Domino  consecrationi  praemissi , tum  quia 
mos  erat  apud  judaeos  ( quorum  ritus  oinnes  in  postrema  coena  servavit 
Christus  ) cum  benedictione  et  gratiarum  actione  frangere  , tum  etiam  quia 
Christus  Dominus  antequam  magnum  aliquod  patraret,  oculos  ad  caelum 
attollere  et  gratias  agere  Patri  solebat , tum  denique  quoniam  in  graeco 
textu  habentur  aoristicae  voces  praeteriti  temporis  .«xap-sr^  cum  be- 

nedixisset, cum  gratias  egisset. 

Ad  3.  Concilii  tridentini  mens  est  Christum  Dominum  peracta  be- 
nedictione praebuisse  discipulis  Corpus  et  Sanguinem  , quatenus  panis  ac 
vinum  in  Corpus  et  Sanguinem  ejus  conversa  sunt  per  illa  verba,  hoc  est 
Corpus  meum,  hic  est  Sanguis  meus  . , 

Obj.  □.  adv.  2.  conci.  1.  Sancti  Patres  Eucharistiae  consecrationem 
passim  adscribunt  orationibus  sacerdotum  , Justinus  enim  in  apol.  2.  Per 
precem  , inquit , Eucharistiam  facium  cibum  sumimus.  Cyrillus  jerosoh 
catech.  3.  niyst.  tribuit  transubstantialionem  invocationi  Spiritus  sancti.  Grego- 
rius  nyssenus  orat,  catech.  ait  sanctificari  panem  per  orationem  . Idipsum 
affirmant  Hieronymus  in  cp.  ad  Evangelum  , et  S.  P.  Augustinus  lib.  3. 
de  Trin.  cap.  4*  et  de  lib.  5.  de  bapt.  cap.  20.  Preces  ergo  sacerdotis  sunt 
essentialis  forma  Eucharistiae.  2.  Modus  consecrandi  graecorum  approbatus 
utique  ab  Ecclesia  latina  aperte  demonstrat  formam  consecrationis  consi- 
stere in  precibus  quae  post  evaogelica  verba  a sacerdote  recitantur , ia 
missa  enim  Chrysostomi  postquam  sacerdos  protulit  evangelica  verba,  sub- 
dit : Deposcimus  ut  mittas  Spiritum  sanctum  tuum  super  nos  , at  super 
haec  apposita  munera  . Et  fac  panem  istum  quidem , pretiosum  Corpus 
Christi  tui , et  quod  est  in  calice  isto,  pretiosum  Sanguinem  Christi  tui. 
Consimilia  occurrunt  in  aliis  graecorum  liturgi  is  , Clementis  nempe,  Ja- 
cobi,  Basilii.  3.  Quinimmo  in  missa  Basilii  aliquid  additur  quod  nostrae 
quidem  officit  sententiae,  nam  post  prolata  verba,  hoc  est  Corpus  elc.  hic 
est  Sanguis  elc.  sacra  dona  appellantur  adhuc  anlitypa , et  symbola  prae- 
signantia sanctum  Corpus  et  Sanguinem  Christi . Anlitypa  autem,  juxta 
Basilii  phrasim,  sunt  panis  et  vinum  ante  consecrationem.  Joannes  enim 

Damascenus  lib.  4*  de  fide  orthod.  Si  autem , inquit,  aliqui  antitypa  Cor- 
poris et  Sanguinis  Domini  panem  vinumque  appellaverunt,  quemadmo- 
dum deifer  inquit  Basilius , non  post  consecrationem , sed  antequam  con- 
secraretur oblatio , appellarunt  ita. 

Resp.  ad  i.  graecos  Patres  per  et  jcV*"  orationem  et  invocationem 
intelligere  ipsa  evangeliea  verba,  hoc  est  corpus  elc.  quae  licet  oratio  ac 
deprecatio  non  sint,  implicite  tamen  invocationem  divinae  potentiae  con- 
tinent, quam  implorare  censetur  sacerdos  ut  panis  ac  vinum  in  Christi 
Corpus  et  Sanguinem  convertantur.  Ita  S.  P.  Augustinus  appellat  quidetn 
lib.  5.  dc  bapt.  cap.  20.  hic  supra  obiecto  formas  sacramentorum  preca- 
tiones dicens:  Quomodo  exaudit  homicidam  deprecanlern , vel  super  aquam 
baptismi  vel  super  oleum  vel  super  Eucharistiam  vel  super  capita  eorum 
quibus  manus  imponitur  ? Ast  initio  capitis  jam  affirmaverat;  Si  Deus  adest 
sacramentis  et  verbis  suis. ..administrentur  etc.  quod  est  idem  ac  dicat,  ver- 
bis evangelicis.  Ita  Justinus  expressius  ad  rem  post  laudata  in  argumento 
verba  , declarans  quid  sit  illa  oratio  , subdit  ferine  e vestigio  , hoc  est 
Corpus  meum , hic  est  Sanguis  meus.  Cyrillus  autem  jerosolymitanus  non 
inquit  per  invocationem  fieri  panis  et  vini  conversionem,  sed  invocatione 
peracta , panis  fit  corpus  Christi , neque  enim  absque  precibus  conficitur 
Eucharistia.  Clarius  adhuc  responsionem  nostram  confirmat  Gregorins  nysse- 
nus  qui  loco  in  argumento  citato,  Statini , inquit,  per  verbum  in  corpus 
mutatur  , ut  dictum  est  a verbo  , hoc  est  Corpus  meum  . Hieronymus 
denique  in  ep.  ad  Evangelum  demonstrandam  sibi  proponit,  sacerdotum 
dignitatem  diaconatus  honori  esse  anteponendam,  quoti  ostendit  ex  quo 
sublimius  sit  sacerdotis  quam  dtacoui  ministerium;  unde  non  loquitur  ibi 
de  forma  consecrationis. 

Ad  2.  in  liturgiis  graecorum  sacerdos  per  illa  verba,  fac  quidem 
panem  hunc  elc.  non  deprecatur  Deum  ut  transubstantiatio  fiat,  quae 
faeta  supponitur  per  antecedentia,  hoc  est  corpus  meum  , sed  ut  Eucha- 
ristia spiritualem  fructum  producat  in  fidelibus . Et  revera , non  inquit 
absolute  sacerdos,  juxta  Chrysostomi  liturgiarn,  ut  panis  fiat  corpus  Christi 
sed,  ut  fiat  suscipientibus.  Et  in  liturgia  Basilii  haec  subsequuntur  : JSos 
autem  omnes  qui  de  uno  pane  et  de  uno  calice  participamus  , junge 
ad  invicem  in  unius  Spiritus  sancti  communionem:  et  fac  ut  nemo  no- 
strum ad  judicium  vel  condemnationem  sit  particeps  sancti  Corporis 
et  Sanguinis  Christi  tui , quae  similia  sunt  iis  quae  occurrunt  in  liturgia 
Chrysostomi:  Et  fat  accipientibus  in  sobrietatem  animae  ad  remissionem 
peccatorum  etc.  et  in  liturgia  latina : Ut  quotquot  ex  hac  altaris  par- 
ticipatione sacrosanctum  Filii  tui  Corpus  et  Sanguinem  sumpserimus 
omni  benedictione  caelesti,  et  gratia  repleamur. 

Ad  3.  Bene  inquit  Damascenus,  antitypa , juxta  Basilium,  esse  panem, 
et  vinum  ante  consecrationem,  nec  proinde  quidquam  contra  sententiam 
nostram  sequitur,  nam  graeca  verba  Basilii  ita  habent  •rPoS,,,r*« ra’  etc. 

wfoS.rrK  autem  aoristus  est  praeteriti  temporis.  Quare  sic  ea  verba  latine 
redduntur  ab  Allatio:  Et  cum  proposuerimus  antitypa  sancti  Corporis  etc. 
.Tora.  VII.  Marcellius  Theol . 26 

ex  tjua  explicatione  apparet  Basilium  vocare  panem  et  vinum  antitypa  com- 
parate ad  id  quod  erant  ante  consecrationem. 

Obj.  3.  cont.  3.  conci,  i.  Ut  sacerdos  panem  consecret  necesse  est  ut  lo- 
quatur in  Christi  persona  , ast  sacerdos  dicens,  hoc  est  corpus  meum , non 
demonstrat  se  loqui  in  Christi  persona,  poterit  enim  quis  suspicare  loqui 
ilium  de  corpore  proprio,  unde  opus  est  ad  valide  consecrandum  ut  prae- 
mittat illa  verba,  Qui  pridie  quam  pateretur , quae  sacerdotem  determi- 
nant ad  loquendum  in  Christi  persona,  a.  Quoad  formam  vero  vino  ap- 
plicandam illa  consistere  videtur  in  singulis  verbis  quae  in  nostra  liturgia 
leguntur  , nam  S.  Thomas  sententiam  hanc  apertissime  tradit . Et  merito 
quidem,  alioquiu  enim  frustra  ab  Ecclesia  instituta  ac  determinata  fuissent. 

Resp.  ad  i.  Sacerdos  determinatur  a 1 loquendum  in  persona  Christi 
per  intentionem  quam  tenetur  habere  faciendi  quod  facit  Ecclesia,  quem- 
admodum accidit  in  aliis  conficiendis  sacramentis,  unde  verba  illa,  Qui 
pridie  quam  puteretur  elc.  non  pertinent  ad  formae  substantiam  . Hinc 
merito  Ambrosius  lib.  4*  sacram,  cap.  4*  P^r  reliqua  omnia , inquit, 
quae  dicuntur  , laus  Deo  defertur  , oratio  praemittitur  pro  populo  , pro 
regibus , pro  celeris:  ubi  venitur  ut  conficiatur  venerabile  Sacramentum, 
jam  non  suis  sermonibus  sacerdos , sed  loquitur  sermonibus  Christi:  ergo 
sermo  Christi  hoc  conjicit  Sacramentum  . 

Ad  o.  Praeclariores  S.  Thoinae  discipuli  negant  Angelicum  praecepto- 
rem tenuisse  sententiam  a nostra  diversam,  multaque  illius  testimonia  quae 
in  contrarium  afferri  solent  explicant  de  substantia  seu  essentia  formae 
sumptae  secundum  totam  illius  explicationem,  non  secundum  illius  praecise 
substantiam,  aflcruutquc  S.  Doctoris  verba  ex  qu.  78.  art.  3.  deprompta, 
ubi  sic  loquitur:  Omnia  praedicta  verba  sunt  de  substantia  formae ; sed 
per  prima  verba  cum  dicitur , Hic  est  calix  Sanguinis  mei , significatur  ipsa 
conversio  vini  in  Sanguinem , eo  modo  quo  dictum  est  in  forma  conse- 
crationis panis  : per  verba  autem  sequentia  designatur  virtus  Sanguinis 
effusi  in  passione.  Alii  autem  thomistae  a preceptoris  sui  opiuione  hac  in 
causa  recedunt.  Nec  frustra  Ecclesia  omnia  illa  verba  in  forma  consecra- 
tionis vini  recitanda  praecepit,  per  illa  enim  reminiscuntur  fideles  se  non 
sola  assumptione  Corporis  et  Sanguinis  a Christo  facta  fuisse  redemptos  , 
sed  Sanguine  effuso,  morte  per  crucem  redemptos  a Christo  fuisse. 

CAPUT  VI. 

De  ministro  Sacramenti  Eucharistiae. 

Quum  sub  duplici  respectu  Eucharistia  considerari  possit,  et  quatenus 
nempe  sacramentum  est,  et  quatenus  est  sacrificium  , etiam  minister  spe- 
ctari potest  et  quatenus  Eucharistiam  fidelibus  dispensat,  et  quatenus  Eu- 
charistiam consecrat  et  conficit.  Non  loquimur  hic  de  Eucharistiae  ministro 
prout  illam  conficit,  sed  quatenus  illam  dispensat  et  administrat.  Et  quo- 
niam alius  est  ordinarius,  alius  vero  extraordinarius  sacramenti  minister. 

ut  saepe  in  superioribus  animadvertimus,  de  utroque  Eucharistiae  dispen- 
sandae ministro  hoc  in  loco  disserere  constituimus. 

Circa  rem  autem  hanc  duplex  est  systema,  catholicorum  unum,  alterum 
haereticorum.  Catholici  omnes  unanimi  consensione  tenent  I . solos  episco- 
pos et  sacerdotes  esse  ordinarios  ministros  Eucharistiae  dispensandae,  a. 
Diaconos,  clericos  minores,  et  laicos  priscis  Ecclesiae  temporibus  passim 
fuisse  Eucharistiae  ministros  extraordinarios.  3.  Secundum  autem  praesen- 
tem Ecclesiae  disciplinam,  eosdem  diaconos  necessitatis  casu  posse  Eucha- 
ristiam dispensare.  4-  Minores  denique  clericos,  imo  etiam  laicos  necessi- 
tate urgente  posse  administrare  sibi  ipsis  Eucharistiam  ex  sola  dispensatione 
summi  Pontificis.  Hoc  est  systema  catholicorum. 

Haeretici  autem  in  contrariam  ab  initio  abiere  sententiam;  et  t.  qui- 
dem gnostici,  pepuziani,  collyridiani,  marcionitae,  aliaequae  pestes,  non  cle- 
ricis modo,  sed  et  laicb,  imo  et  foerninis  ordinariam  concessere  potestatem 
administrandae  Eucharistiae  ; nec  mirum  ; dabant  enim  laicis  et  foerninis 
facultatem  conficiendae  quoque  Eucharistiae,  a.  Idem  veterum  haereticorum 
systema,  quoad  laicos  dummodo  probi  sint,  adoptarunt  subinde  valdenses, 
teste  Rainero  qui  cum  valdensibus  aliquandiu  vixit.  3.  Lutherus  et  post 
illum  Zuinglius  docuerunt  ad  Christianos  omnes  indiscriminatim  jus  sacer- 
dotii spectare,  non  esse  tamen  omnibus  ministerium  concedendum  ad  aver- 
tendas confusiones.  Hanc  Lutheri  et  Zuinglii  opinionem  tamquam  falsam 
rejecerunt  Keinnieius  et  Calvinus.  Sed  eam  adsciscere  non  dubitavit  Gro- 
tius  vir  ceteroquin  eruditus  in  lib.  de  coena  Domini,  ubi  laicis  jus  tribuit 
conficiendi  et  administrandi  Eucharistiam  in  casu  necessitatis.  His  prae- 
notatis sit. 


CONCLUSIO  I. 

Ad  solos  opi  scopos  et  sacerdotes  spectat  jus  ordinarium 
Eucharistiam  administrandi. 

Prob.  i.  ex  Scriptura.  Potestas  dispensandae  Eucharistiae  Christus 
Dominus  tribuit  hominibus  quando  in  suprema  coena  dixit , hoc  facite 
in  meam  commemorationem  ; ea  enim  verba  dixisse  Christum  narrant 
Evangelistae  quando  accepto  pane  eoque  consecrato  dedit  discipulis  suis, 
et  ait,  accipite , et  comedite , ac  similiter  de  calice.  Atqui  verba  illa, 
hoc  facile , ad  solos  Apostolos  eorumque  iu  sacerdotio  successores  direxit, 
ergo  etc. 

Respondent  adversarii  Apostolos  non  solos  sacerdotes,  sed  Christi  fi- 
deles omnes  repraesentasse  , adeoque  etc. 

Verum  non  qua  parte  fideles  omnes,  sed  qua  episcopos  et  sacerdo- 
tes repraesentabant  Apostoli  potestatem,  a Christo  acceperunt  dispensandae 
Eucharistiae;  alioquin  sequeretur  fideles  omnes  laicos  tum  viros  tum  mu- 
lieres et  parvos  et  magnos  non  modo  posse,  sed  et  debere  Eucharistiam 
conficere  et  dispensare,  quod  lutherani  negant,  quoniam  Christus  per  illa 

verba  Eucharistiae  confectionem  admioistrationemque  non  permisit -^lan- 
ium, sed  praecepit. 

Prob.  2.  ex  ecclesiasticis  definitionibus.  Ecclesia  enim  semper  tam- 
quam haereticos  habuit  gnosticos,  pepuzianos,  marcionitas,  valdenses,  lu- 
theranos  hoc  etiam  titulo  quod  sacrorum  et  praesertim  Eucharistiae  mini- 
sterium concederent  laicis.  Imo  Concilium  nicaenum  i.  etiam  diacono» 
redarguit,  quod  ordinariam  potestatem  dispensandi  presbyteris  Eucharistiam 
sibi  audacter  arrogarent:  Pervenit  ad  synodum , inquit  can.  18.  quod  in 
nonnullis  locis  ac  civitatibus  diaconi  dent  presbyteris  Eucharistiam,  quod 
nec  canon  nec  consuetudo  tradit , ut  qui  offerendi  potestatem  non  habent , 
iis  qui  offerunt  dent  Corpus  Christi . Consimilia  habent  Concilium  lateran. 
4.  can.  1.  Instructio  Engenii  IV.  lecta  in  florentino  Concilio,  et  Synodus 
tridentina. 

Prob.  3.  ex  Patribus.  Tertullianus  lib.  de  cor.  cap.  3.  affirmat  Eu- 
charistiam non  sumi  de  aliorum  manibus  quam  praesidentium , episco- 
porum videlicet  et  presbyterorum.  Epiphanius  in  ep.  ad  Joannem  jero- 
sol.  testatur  se  in  monasterio  S.  Hieronymi  ad  presbyteratus  ordinem 
promovisse  diaconum  ne  multitudo  sanctorum  fratrum  ibi  degentium 
sacris  privarentur  mysteriis , cum  non  haberent  qui  sibi  sacra  conficerent. 
Legantur  Basibus  lib.  1 r.  de  bapt.  cap.  8.  Hieronymus  in  dialogo  adv.  I11- 
cif.  et  ne  longior  sim,  S.  P.  Augustinus  ad  Honoratum  coepiscopum.  ep.  . 
180.  nunc  228. 


CONCLUSIO  11. 

Antiquis  Ecclesiae  sacculis  diaconi , minores  clerici , et  laici  fuerunt 
extraordinarii  ministri  Eucharistiae  dispensandae. 

Prob.  t.  de  diaconis.  Juxta  veterem  disciplinam  dum  sacrum  solemni- 
ler  celebraretur  in  ecclesia  orientali  solebant  diaconi  fidelibus  communi- 
cantibus Eucharistiam  sub  utraque  specie'  administrare,*  Justinus  enim  martyr 
in  apol.  r t.  Qui  apud  nos , inquit,  diaconi  dicuntur , dant  unicuique  eorum 
qui  adsunt  , panem , vinum , et  aquam.  In  ecclesia  vero  occidentali  Euca- 
listiam  conferebant  sub  specie  vini  tantum  post  sacerdotem  qui  panis  spe- 
cies distribuebat  j unde  Cyprianus  in  lib.  de  lapsis,  Ubi  vero , scribit, 
solemnibus  adimpletis , calicem  diaconus  offerre  praesentibus  caepit  etc. 
Id  vero  diaconi  non  audebant  nisi  facultate  accepta  ab  episcopo  vel  pre- 
sbytero, dicente  Concilio  1.  arelatensi  can.  i5.  Corpus  Christi  praesente 
presbytero  tradere  ( diaconus  ) non  praesumat ♦ Itaque  faciebant  id  diaconi 
tamciuam  ministri  extraordinarii. 

Prob.  2.  de  clericis  mitioribus.  Saeviente  contra  ebristianos  tyrannorum 
persecutione,  fidelibus  in  cryptis  vel  desertis  locis  latitantibus  mittebant 
episcopi  ve!  presbyteri  sanctissimum  Eucharistiae  Sacramentum  ut  refice- 
rentur, per  acolytos,  aliosque  minoves  clericos  si  diaconi  copia  non  erat. 
Patet  id  ex  innumeris  ecclesiasticae  historiae  monumentis  ct  ex  marlyro- 

logio  praesertim  Adonis  in  quo  de  Tharsicio  acolyto  narratur  quod  quum 
sub  tunica  Eucharistiam  ad  absentes  fideles  deferret,  inventus  a paganis 
occisus  fuOrit  quod  noluerit  sacra  prodere,  et  sanctum  tradere  canibus. 
Quare  minores  clerici  solebant  de  extraordinaria  potestate  administrare  ali- 
quando Eucharistiam. 

Prob.  3.  de  laicis . Tempore  enim  persecutionum  laici  in  desertis 
locis  vel  catacumbis  commorantes  Eucharistiam  a presbytero  vel  episcopo 
acceptam  sibi  invicem  dispensabant . Deinde  consuetudo  invaluerat  ut 
laici  viri  et  mulieres,  etiam  non  saevientibus  persecutionibus,  Eucharistiam 
in  ecclesia  de  manu  sacerdotum  susciperent,  carnque  domi  servatam  sibj 
ipsis  administrarent.  De  qua  re  vide  Tertullianum  lib.  de  orat,  et  ad  uxo- 
rem, Clementem  alex,  in  i.  strom,  Cyprianum  lib.  de  laps.  aliosque.  Monachi 
in  eremis  degentes  qui  priscis  temporibus  laici  erant  Eucharistiam  e 
proximioribus  civitatibus  ad  eos  missam  sub  specie  panis  diu  penes  se 
servabant,  illamque  dispensabant  alterutrum. 

CONCLUSIO  III. 

Secundum  praesentem  Ecclesiae  disciplinam  diaconi  in  solo  necessi- 
tatis casu  sunt  extraordinarii  Eucharistiae  ministri , clerici  vero 
minores  et  laici  cum  dispensatione  summi  Pontificis  possunt 
in  casu  necessitatis  sibi  ipsis  Eucharistiam  administrare . 

Prob.  t.  conci,  pars.  Ecclesia  antiquis  canonibus  innixa  jnmdiu  hanc 
admisit  consuetudinem  ut  diaconi,  nonnisi  necessitate  urgente,  Eucharistiam 
fidelibus  administrarent.  Antiqui  autem  canones  sunt,  ille  Concilii  4-  cartha- 
ginensis  num.  38.  quo  definitur,  ut  diaconus  praesente  presbytero  Eu- 
charistiam Corporis  Christi  populo , si  necessitas  cogat,  jussus  eroget  $ 
et  ille  Concilii  arelatensis  num.  i5.  quo  praescribitur  diacono  tit  Corpus 
Christi  p resuente  presbytero  tradere  non  praesumat.  Cap.  autem  pervenit , 
de  consecr.  dist.  a.  num.  29.  habetur:  Omnimodis  presbyter  per  sei- 

psum  infirmum  communicet : quod  si  aliter  fecerit , gradus  sui  periculo 
subjacebit.  Et  Alcuini  aetate  disciplina  isthaec  jam  communis  in  Ecclesia 
erat,  in  lib.  enim  de  divinis  olficiis  scribit;  Si  necessitas  evenerit , et 
presbyter  non  fuerit  praesens , diaconus  suscipiat  poenilentem , et  det 
sanctam  com tn unionem. 

Prob.  1.  conci,  pars.  Pius  Papa  V.  scotorum  reginae  Mariae  Stuart 
quae  ab  Elisabetha  regina  Angliae  et  catholicis  summopere  infensa  in  vin- 
culis detinebatur  facultatem  fecit  Eucharistiam  in  carcero  retinendi  , sibi 
que  administrandi.  Eamdern  potestatem  ab  aliis  suminis  Pontificibus  alii 
laici  viri  ac  mulieres  receperunt.  Nec  romani  Pontifices  in  ea  concedenda 
dispensatione  excesserunt,  nam,  ut  superius  diximus,  saeviente  persecutione, 
laici  viri  ac  mulieres  facultatem  administrandi  sibi  communionem  accipie- 
bant ab  episcopis  vel  a presbyteris. 

Difficultates  enodantur 


Obj.  i.  adv.  r conci.  Petrus  in  ep.  i.  cap.  2.  de  omnibus  in  Chri- 
stum credentibus  inquit:  Fos  genus  electum , regale  sacerdotium.  Joannes 
in  Apoc.  cap.  j.  Fecit  nos , inquit,  regnum , et  sacerdotes  Deo,  et  Patri. 
Itaque  omnes  promiscue  christi  fideles  jus  habent  ordinarium  conficiendi 
et  dispensandi  Eucharistiam. 

Resp.  In  novo  Testamento  christiani  omnes  dicuntur  sacerdotes  lato 
quodam  sensu  et  improprie,  quatenus  videlicet  interna  Spiritus  sancti  gratia 
inuncti  sacrificium  laudis  offerunt  Deo,  illuinque  adorant  in  spiritu  et 
veritate,  preces  et  orationes  in  odorem  suavitatis  fundendo.  Quod  demon- 
stratur tum  ex  eo  quod  eodem  modo  christiani  dicantur  sacerdotes  quo 
reges  appellantur.  Insigniuntur  autem  hoc  praeclaro  nomine  improprie  et  lato 
sensu  , tum  ex  quo  Petrus  in  eadem  ep.  eodemque  capite  mentem  suam 
aperiat  dicens  : Ipsi  tamquam  lapides  vivi  superaedificamini , domus  spi- 
ritualis , sacerdotium  sanctum  ojferre  spirituales  hostias , acceplahiles 
Deo  per  Jesum  Christum. 

instabis  . Tertullianus  exponens  verba  ex  Apocalypsi  nuper  citata  in  lib, 
de  castitate  ita  scribit : Fani  erimus  si  putaverimus , quod  sacerdotibus 
non  liceat,  laicis  licere.  Nonne  et  laici  sacerdotes  sumus  ? Scriptum  est , 
regnum  quoque  nos , et  sacerdotes  Deo , et  Patri  suo  fecit.  Differentiam 
inter  ordmem  et  plebem  constituit  Ecclesiae  auctoritas.  Scribebat  autem 
haec  Tertullianus  ut  monogamiae  etiam  in  laicis  ostenderet  necessitatem  , 
quare  subdit  ibidem  : Igitur  si  habes  jus  sacerdotis  in  temetipso,  ubi  ne- 
ces se  est , habeas  etiam  disciplinam  sacerdotis , ubi  necesse  est  habere 
jus  sacerdotis.  Digamus  tinguis , digamus  offers  ? Quanto  magis  laico 
digamo , capitale  est  agere  pro  sacerdote , cum  ipsi  sacerdoti  digamo 
facto  auferatur  agere  sacerdotem.  Ex  quibus  Tertulliani  verbis  colligitur 
i.  iaicos  omnes  vere  sacerdotes  esse,*  2.  discrimen  sacerdotem  inter  et  lai- 
cum  manare  non  ex  divina  , sed  ex  ecclesiastica  adeoque  humana  aueto- 
ritate;  3.  negandas  esse  laicis  secundas  nuptias  propter  sacerdotium  quo- 
modo negatur  sacerdotii  exercitium  bigamis  iis  qui  sacerdotes  ex  Ecclesiae 
auctoritate  dicuntur,  ergo  etc. 

Resp.  ad  1.  Tertullianum  sacerdotii  nomine  intelligere  sacerdotium 
metaphorico  latoqne,  non  stricto  sensu  acceptum.  Is  enim  in  hoc  versabatur 
errore  ut  crederet  christianis  omnibus  vetitas  esse  secundas  nuptias.  Et 
quoniam  bigamiatn  interdictam  sacerdotibus  noverant  omnes  in  Ecclesia,  ex 
eo  argumentum  desumit  ad  demonstrandum  illicitam  esse  quoque  laicis 
omnibus , nam  laici  etiam  , ajebat,  sacerdotes  sunt  quamvis  latiori  sensu, 
et  Deo  sacrificant  preces  ipsi,  et  gratiarum  actiones  fundendo;  et  praeterea 
omnis  laicus  jus  habet  in  se  ad  sacerdotium  stricto  sensu  acceptum  ascendendi 
cui  per  bigamiam  non  debet  obicem  ponere.  Rem  ita  se  habere  patet  primo 
ex  eo  quod  Tertullianus  ibidem  affirmet  jus  sacerdotii  laicorum  funda- 
mentum habere  in  fide  ac  baptismo : Unusquisque  enim , ait,  de  sua  fide 
vivit , et  e contra  nunquam  credidit  Tertullianus  baptismum  et  fidem  po- 

testatem  tribuere  veri  sacerdotii,  alioquin  non  potuisset  denegare  foeminij 
facultatem  consecrandi  quemadmodum  expresse  fecit  in  lib.  de  veland.  Vir- 
gin. cap.  9.  et  alibi.  Deinde  Tertullianus  passiin  in  suis  operibus  de  sa- 
cerdotio metaphorieo  loquitur;  in  lib.  enim  ad  scapulam  cap.  1 1.  Sacrificamus 
inquit,  pro  salute  imperatoris , sed  Deo  nostro , et  ipsius , sed  quomodo 
* praecepit  Deus , pura  prece.  Et  apol.  cap.  3o.  Offer  opimam  et  ma- 
jorem hostiam  Deo , quam  ipse  mandavit , orationem  de  carne  pudica , de 
anima  innocenti , de  Spiritu  sancio  profectam . Et  lib.  4*  ad v.  Mare.  In 
omni  loco  sacrificium  nomini  meo  offertur , scilicet  simplex  oratio  de  con- 
scientia pura.  Siculi  ergo  hostia,  oblatio,  et  sacrificium  sumuntur  a Ter- 
tulliano improprie,  ita  et  sacerdotium. 

Ad  2.  dum  inquit  Tertullianus  differentiam  inter  laicos  ac  sacerdo- 
tes ab  Ecclesiae  manare  auctoritate,  non  intelligendus  est  eo  sensu  quasi 
verum  sacerdotium  non  sit  a Deo  institutum  , sed  quatenus  ad  Ecclesiam 
cognoscere  spectat  quinam  inter  laicos  digni  sint  ut  ad  sacerdotium  eve- 
hantur; seligebantur  quippe  illis  temporibus  ab  Ecclesia  sumpta  pro  populis, 
qui  erant  ad  sacerdotium  promovendi;  tum  suscipiebant  hi  per  manum  epi- 
scopi ordinem,  sicque  a Deo  potestas  in  ordinato  per  episcopum  descendebat. 
Idque  exprimit  laudato  in  argumento  loco  Tertullianus,  unde  immediate 
subdit : Et  honor  per  ordinis  consessum  sanctificalus  a Deo.  Vide  Alba- 
spinaeum  lib.  ii.  de  Euchar.  cap.  8. 

Ad  3.  posito  Tertulliani  errore  circa  bigamiam,  non  incongrue  argu- 
mentatur. Postquam  enim  probaverat  illicita  esse  laicis  secunda  eonnubia, 
quomodo  lege  ecclesiastica  illicita  erant  sacerdotibus,  ex  eo  quod  etiam 
laici  sint  aliquo  sensu  sacerdotes,  aliud  instituit  argumentum  ad  propositum 
suum  confirmandum  deductum  ex  eo  quod  ab  adductorum  laicorum  coetu 
non  raro  viri  deligebantur  ad  sacerdotii  ordinem  suscipiendum.  Electio  au- 
tem illa  inanis  fuisset  si  laicus  inventus  esset  bigamus  ,*  non  convolet 
itaque,  concludebat,  laicus  ad  secundas  nuptias,  neque  enim  debet  is  im- 
pedimentum ad  obeunda  veri  sacerdotii  munera  contrahere,  quoniam  omnes 
nos  Deus  vult  ita  dispositos  essey  ut  ubique  sacramentis  ejus  obeundis 
apti  simus. 

Obj.  2.  cont.  eamd.  1.  conci.  Factum  Frumentii  qui  cum  apud  indos 
in  aula  principis  versaretur  et  laicus  chrislianus  esset,  hortatus  est  non- 
nullos romanos  mercatores  ibi  inventos  ut  romano  more  liturgiam  facerent, 
et  revera  fecerunt.  Ili  autem  mercatores  laici  proculdubio  erant.  Historiam 
hanc  narrant  Theodoretus  lib.  1 1.  hist.  cap.  a3. 

Resp.  Frumentium,  juxta  Theodoretum,  romanos  mercatores  hortatum 
fuisse  ut  romano  more  conventicula  facerent,  et  orationes  ac  preces  fun- 
derent Deo,  non  ut  sacerdotio  fungerentur.  Et  sane,  Rufinus  aquilejensis 
ex  quo  Theodoretus  illam  excripsit  historiam  affirmat,  Frumentium  persua- 
sisse ut  conventicula  per  loca  singula  facerent , ad  quae  ritu  romano 
orationis  caussa  conjluerent.  Et  Socrates  qui  eamdem  refert  historiam  lib. 
1.  cap.  10.  inquit:  Hortabatur  ut  propria  quaedam  occuparent  loca 
ut  in  illis  chrislianus  preces  obirent.  Theodoretus  ergo  liturgiam  sumit 

lato  quodam  sensu,  pro  eo  quod  analogiam  quamdam  cura  sacrificio  habet. 
Mine  idem  Theodoretus  narrat  ibidem.  Frumentium  post  sufficientem  Evan- 
gelii  in  illis  partibus  promulgationem,  Alexandriani  patriam  suam  rediisse 
ut  sacerdotes  ab  Atbanasio  postularet,  atque  Alhanasium  ipsi  Frumcnlio 
sacerdotalem  contulisse  gratiam  . Quare  nec  Frumentius  nec  Athanasius 
existimarunt  viros  laicos  sacerdotii  munera  obire  potuisse. 

Obj.  3.  adv.  eamdem.  conci,  i.  Sophronius  jerosol.  in  prato  spiritua- 
li cap.  a5.  Honorius  augustodunensis  in  gemma  aurea  , aliique  consi- 
miles scriptores  tradunt  laicos  aliquando  Eucharistiam  consecrasse,  atque 
id  fecisse  valide  signis  caelestibus  fuisse  confirmatum.  2.  In  martyrologio 
ad  diem  pridie  Kal.  Junii  de  S.  Petronilla  Apostoli  Petri  filia  legitur  quod 
cum  eam  Flaccus  comes  suo  vellet  sociare  conjugio , tridui  inducias  postulans 
et  cum  S.  Fclicilla  collactanea  sua  continuis  jejuniis  et  orationibus  vacans , 
tertio  celebratis  dominicae  oblationis  mysteriis , mox  ut  Christi  sacra- 
menta accepit , reclinans  se  in  lectulo  emisit  spiritum. 

Resp.  ad  i.  sunt  nonnulli  qui  argumentum  solvunt  dicentes  ea  quae 
extraordinaria  virtute  Dei  eveniunt,  ut  sunt  quae  in  argumento  allata  sunt, 
trahenda  non  esse  in  exemplum.  Sed  verior  responsio  est  aliquos  scriptores 
nimium  credulos  fuisse,  et  nullo  praemisso  examine  fabulas  pro  veris  hi- 
storiis adoptasse,  illaquae  bona  fide  vendidisse  aliis. 

Ad  2.  solvitur  argumentum  verba  recitando  ex  vita  SS.  Petronillae, 
et  Feliculae,  seu  Felieillae  inter  acta  SS.  MM.  Nerei  et  Achillei,  ex  qui- 
bus actibus  exscripta  videntur  verba  martyrologii.  Sic  autem  ibi  legitur: 
Factum  est  autem , ut  trium  dierum  acceptum  spatium  virgo  sanctis  je- 
juniis et  orationibus  occuparet , habens  securn  sanctam  virginem  Felicu- 
lam collactancam  suam  in  Dei  timore  perfectam.  Tertio  itaque  die  ve- 
niens ad  eam  sanctus  Nicomedes  presbyter , celebravit  mysteria  Christi. 
Virgo  autem  sanctissima , mox  ut  Christi  Sacramentum  accepit , reclinans 
se  in  lectum  emisit  spiritum. 

Obj.  4.  adv.  eamd.  1.  conci.  Diaconi  primis  Ecclesiae  saeculis  viden- 
tur habuisse  ministerium  Eucharistiae  conficiendae,  nec  nisi  quarto  saeculo 
fuisse  illis  ablatum,  nam  1.  Concilium  arelatense  1.  can.  i5.  De  diaconi- 
bus, inquit,  quos  cognovimus  multis  locis  offerre , placuit  minime  fieri  de- 
bere. Quid  est  autem  offerre  nisi  conficere  Eucharistiam  ? 2.  Synodus  an- 
cyrana  can.  1 1.  statuit,  ut  diaconi  qui  immolaverunt,  honorem  quidem 
habeant,  cessare  vero  ab  omni  sacro  ministerio,  sive  a pane  sive  a calice 
offerendo , vel  praedicando.  3.  S.  Laurentius  diaconus  et  martyr  apud  Am- 
brosium lib.  1.  de  oilie.  cap.  41*  ita  Xystum  alloquitur:  Experire  certe 
utrum  idoneum  ministrum  elegeris,  cui  commisisti  dominici  Sanguinis 
consecrationem,  non  quomodo  in  breviario  romano,  dominici  Sanguinis 
dispensationem.  Tribus  itaque  prioribus  Ecclesiae  saeculis  diaconi  facultatem 
habebant  etiam  consecrandi. 

Resp.  ad  r.  et  2.  verbum  offerre  in  laudatis  canonibus  idem  valere 
ac  exhibere  sacerdoti  panem  et  vinum  ad  ea  consecranda,  vel  exhibere 
fidelibus  calicem  aci  communicandum.  Quare  Concilium  arelatense  prohibuit 

diaconis  administrare  Eucharistiam  , Concilium  vero  ancyranum  a diaconis 
in  idololatriam  lapsis  abstulit  munus  inserviendi  ad  altare  sacerdoti  solemni- 
ter  celebranti. 

Ad  3.  S.  Laurentius  dispensavit,  non  consecravit  Sanguinem  Christi , 
et  recte  legitur  in  breviario  romano  , dominici  Sanguinis  dispensationem ; 
nam  praeterquam  quod  lectio  isthaec  cohaeret  cum  antiquissimis  codicibus 
MM.  SS.  correspondet  iis  quae  de  S.  Laurentio  scribit  S.  P.  Augustinus, 
serro.  37.  de  divers.  nunc  3o4*  de  Sanctis  ubi  tradit:  Quam  gloriosa  enimy 
et  quanta  virtutum  quasi  Jloruni  varietate  distincta  Laurentii  sit  coro- 
na, universa  testis  est  Jioma  : ubi  diaconi  gerebat  officium  . Ibi  sacrum 
Christi  Sanguinem  ministravit. 

Obj.  5.  cont.  2.  conci.  Si  minores  clerici  et  viri  laici  aliquando  Eu- 
charistiam administrarunt,  sequitur  nullum  in  hac  parte  fuisse  discrimen 
inter  illos  et  diaconos,  quod  absurdum  est. 

Resp.  latissimum  fuisse  discrimen,  tum  quia  diaconi  non  in  solo  ne- 
cessitatis casu  ut  clerici  minores  et  laici  , sed  etiam  extra  necessitatem 
Eucharistiam  administrabant,  tum  etiam  quoniam  diaconi  publice  et  so- 
lemniter  in  templis  dispensabant  Eucharistiam  , quod  deripis  minoribus  ac 
laicis  nusquam  concessum  legitur.  Hic  obiter  animadverto,  consulto  allatas 
ac  solutas  fuisse  difficultates  quae  ab  haeterodoxis  afferri  solent  ad  suaden- 
dum, jus  conficiendae  Eucharistiae  pertinere  quoque  ad  in  feriores  clericos 
et  laicos,  de  qua  re  pertractabimus  ubi  de  Eucharistia  prout  est  sacrificium, 
quoniam  nimiam  habent  cum  praesenti  quaestione  connexionem.  Sed  de  hae 
controversia  satis , nunc  ad  majora  progrediamur. 

t 

CAPUT  VII. 

De  reali  Corporis  ac  Sanguinis  Domini  existentia 
in  sacramento  Eucharistiae. 

I ' 

Acrem  nunc  aggredimur  disputationem  de  praesentia  Corporis  ac  San- 
guinis Christi  iu  sacramento  Eucharistiae,  et  status  quaestionis  est  an  in 
sacramento  Eucharistiae  Corpus,  Sanguis,  Anima,  ac  Divinitas  Christi  vere 
et  realiter  existant , an  vero  sint  tantum  panis  et  vinum  quae  sensibilia 
signa  sint,  figura  aut  symbolum  repraesentativum  Corporis  et  Sanguinis 
Domini.  Priorem  sententiam  tamquam  Fidei  capitale  dogma  tenent  omnes 
catholici,  alteram  vero  amplectuntur  complures  haeretici,  zuingliani  praeser- 
tim et  calvinistae  qui  hac  de  caussa  sacram  en  tari  i appellantur.  Quoniam 
.vero  Alberlinus,  Dallaeus,  aliique  inter  calvinistas  doctiores  propriae  senten- 
tiae fulcrum  in  antiquitate  se  invenisse  jactant,  non  abs  re  erit  in  hujus 
pessimi  erroris  originem  breviter  inquirere. 

In  d uas  veluti  classes  dividi  possunt  haeretici  qui  male  de  Eucharistia 
dogmatizarunt.  Alii  sunt  qui  veritatem  Incarnationis  negabant,  effutientes 
Christi  Corpus  fuisse  phantasticum  et  umbratile  , ut  inarcionitae,  gnostici, 
manichaei,  aliaeque  pestes,  phantasiastae  propterea  nuncupati , qui  ut  sibi 

cohaererent,  debuerunt  in  Eucharistia  Christi  Corpus  phantasticum  et  ura~ 
bratile  admittere.  Alii  vero  sunt  qui  Incarnationis  veritatem  cura  catholicis 
agnoscentes , verum  ac  reale  Corpus  in  Eucharistia  existere  impie  omnino 
negarunt.  De  prioris  generis  haereticis  non  loquimur,  nam  hi  si  Christo 
reale  Corpus  adseripsissent , in  Eucharistiae  sacramento  verum  Corpus  exi- 
stere nusquam  denegassent.  Loquimur  ergo  de  haereticis  alterius  classis. 

Primus  itaque  illorum  qui  admissa  Incarnationis  veritate  realem  Christi 
praesentiam  in  Eucharistia  inficiat!  sunt  fuit  proculdubio  Joaimes  Seotus, 
seu  Erigena  salis  notus  ex  errorum  portentis  editis  in  caussa  Gothescalcln. 
monachi  orbacensis.  Scripsit  is  saeculo  9.  et  fatis  cessit  in  Anglia  habitus 
ab  Ecclesia  tamquam  haeretic  us  . Librum  edidit  de  Corpore  et  Sanguina 
Domini , in  quo  saerameotnriorum  systema  praeformavit.  Sed  non  contigit 
illi  sectae  nomen  dare . Reservatum  id  fuit  Berengario  qui  a lectione 
libri  Joannis  Scoti  deceptus,  saeculo  ir.  errores  suos  in  andegavensi 
dioecesi  cujus  cathedralis  arehidiaconus  erat , spargere  caepit.  Saepe  erroris 
convictus,  et  in  pluribus  damnatus  Conciliis,  saepe  haeresira  ejuravit , bis 
et  tertio  ad  vomitum  rediit,  donec  poenitentia  tandem  exacta,  in  pacd 
obivit  Ecclesiae,  sed  una  cum  ipso  ejus  non  obiit  error.  Nara  saeculo  in- 
sequenti  albigenses  qui  et  peirobusiani  et  henriciani  dicti  sunt  eumdem 
adsciverunl  errorem,  damnati  proinde  ir>  tolosana  Synodo  habita  an.  11 19. 
tum  in  laleranensr  2.  celebrata  an.  1139.  Ab  eo  tamen  errore  immune» 
fuerunt,  quidquid  Dallaeus  et  Albertinus  effutiant,  ejusdem  saeculi  haeretici 
valdenses  a quodam  Petro  Valdo  mercatore  Iugduncnsi  sic  nuncupati  / au- 
ctores enim  ecclesiastici  qui  valdensium  errores  numerarunt  ut  merita 
confutatione  refellerent,  de  hoc  ne  verbum  quidem  hubeut.  Imo  Reinerius 
qui  aliquandiu  cum  valdensibus  vixit  asserit  quidem  errasse  illos  circa  Eu- 
charistiam, tum  quod  a viris  laicis  confici  posse  docerent,  tum  quod  non 
in  manu  impii  ministri,  sed  in  ore  digne  suscipientis  conversio,  fiat,  sed 
mmiquarn  affirmat  adhaesisse  in  hoc  dogmate  Berengario.  Ecclesiam  subinde 
pravis  ejus  dogmatibus  vexavit  Wielefus  qui  inconstantem  tradidit  de  Chri- 
sti praesentia  in  Eucharistia  doctrinam , sed  tamquam  bereugarianus  notatus 
a Concilio  constantiensi  sess.  8.  ubi  hanc  damnarunt  Patres  illius  proposi- 
tionem , Christus  non  est  in  eodem  sacramento  idenlice  et  realiter  in 
propria  praesentia  corporali , et  ab  hac  non  absimilem  suggillarunt  sess. 
i5.  Non  idem  tamen  ferendum  est  judicium  de  Joanne  Ilus  qui  licet  mul- 
tos evomuerit  in  Ecclesiam  errores,  Christi  tamen  realem  praesentiam  ia 
Eucharistia  fassus  seinper  est  in  singulis  scriptis  suis  , ac  praesertim  In 
opusculo  de  Corpore  et  Sanguine  Domini.  Tandem  Carlostadius  Lutheri 
discipulus  ut  magistro  suo  cupienti  Papatum  incommodare  etiam  circa  Eu- 
charistiae sacramentum  gratificaretur,  librum  edidit  anno  1 5a4,  in  quo  pro- 
fligatum jam  dnmnatumque  Berengarii  errorem  ab  inferis  revocare  conatus 
est  , quod  tamen  ipsi  ex  Lutheri  parte  male  cessit , quum  impiissimus  hic 
novator  negaverit  quidem  transubstantiationem,  sed  realem  Christi  praesen- 
tiam, nescio  an  zelo  veritatis  an  potius  animo  contradicendi  suis , constan- 
tissime semper  retinuerit.  Adhaeserunt  stalim  Carlosladio  qui  in  Helvetia 

secessionem  a cailiolica  Ecclesia  fecerant,  Zuinglius,  Oecolampadius,  Bucerus, 
ac  denique  etiam  Joannes  Calvinus  qui  omnes  etiam  hoc  titulo  proscripti 
sunt  ab  Ecclesia  in  tridentino  Concilio  congregata.  Contra  hos  itaque  ac- 
citis undique  argumentis  demonstrandum  est  in  Eucharistia  esse  yeram  ac 
realem  Christi  Domini  praesentiam. 

Sed  ne  rerum  multitudine  tyronum  animos  terreamus,  ex  tribus  prae- 
sertim locis  momenta  pro  catholica  tuenda  sententia  cum  reliquis  theologis 
hauriemus , nempe  ex  verbis  quibus  Christus  Dominus  Eucharistiam  se  da- 
turum promisit  Joan.  cap.  6.  item  ex  verbis  quibus  idem  piissimus  Domi- 
minus  Eucharistiae  sacramentum  instituit  Matth.  cap.  26.  Marci  14.  et 
Lucae  cap.  22.  Et  ex  constanti , antiqua  , perpetuaque  Patrum  nostrorum 
traditione.  . . 

Verum  circa  singula  loca  haec  aliquid  methodi  caussa  adnotandum  erit. 
Et  1.  quidem  non  omnia  quae  in  cap.  6.  Joannis  leguntur,  de  Eucharistia 
dicta  fuisse  credendum  est,  nam  integrum  illud  caput  in  tres  veluii  partes  di- 
stribui commode  potest;  a versicuio  nempe  primo  ad  vigesitnnm  quintum  descri- 
bit Evangelista  celebre  a Christo  patratum  miraculum  dum  panes  ac  pisces 
multiplicavit  ; a versu  vigesimo  quiuto  ad  quinquagesimum  primum  sermo  fit 
<le  fide  in  Messiant  per  legem  promissum , a manducatione  scilicet  cor- 
porali occasionem  nanciscitur  Christus  judaeos  inanuducendi  ad  manduca- 
tionem spiritualem  per  fidem  in  Messiam;  a versu  denique  quinquagesimo 
primo  usque  ad  capitis  calcem  loquitur  Dominus  de  corporali  mauducatione 
Corporis  et  potu  Sanguinis  sui,  quoniam  nolentibus  judaeis  credere  iis 
quae  hactenus  de  Fide  dicta  erant,  signumque  peientibus  illi  consimile  quod 
Deus  tempore  Moysis  patraverat  quando  manna  de  caelo  pluit , voluit  pol- 
liceri Christus  aliquod  majus,  conversionem  videlicet  panis  et  vini  in  Cor- 
pus et  Sanguinem  suum  quae  in  sacramento  Eucharistiae  perpetuis  tem- 
poribus in  Ecclesia  manereut.  Argumenta  itaque  nostra  ex  hac  postrema 
dumtaxat  capitis  parte  deducemus.  2.  Quoad  institutionis  verba,  quum  totius 
cardo  quaestionis  nos  inter  ac  sacra  men  tari  os  in  hoc  denique  recidat,  an 
verba  illa  , hoc  est  Corpus  meum  etc.  in  sensu  litterali  et  proprio , an 
potius  in  sensu  figurato  et  inetaphorico  sint  accipienda  , hoc  tantum  ani- 
madvertisse sufficiat , ita  homines  esse  a natura  comparatos  ut  locutiones 
quas  audiunt  in  proprio  semper  intelligant  sensu,  et  numquam  in  metapho- 
rico  et  translatitio,  nisi  aut  phrasis  jam  secundum  diutinam  loquendi  con- 
suetudinem tamquam  vera  habeatur  metaphora,  aut  ille  qui  loquitur  auditores 
admoneat  se  velle  parabolice  et  figurate  inlelligi  , praesertim  si  adhibeantur 
in  sermooe  arbitraria  signa  , aut  nisi  demum  ex  adjunctis  ac  circumstantiis 
percipiatur  figuratam  esse  locutionem.  Hoc  semel  jacto  ac  probe  assecuto 
principio  invictum  certe  erit  argumentum  ex  verbis  institutionis  deductum. 
3.  Nil  sollemne  magis  sacramentariis  quam  Ecclesiae  traditionem  contemnere 
et  aspernari.  Ast  ubi  verbum  aliquod  ambiguum  aut  ex  Conciliis  aut  ex 
Patribus  eruere  se  posse  confidunt  quod  catholico  alicui  dogmati  obesse 
videatur,  illud  avide  arripiunt,  et  contra  ejurata  ab  ipsis  sacratissima  dogmata 
insolentissime  intorquent . Non  abs  re  itaque  erit  si  per  priora  Ecclesiae 

saecula  post  celeberrimum  auctorem  perpetuitatis  Fidei  decurrentes,  ex  ec- 
clesiasticis monumentis  catholicam  veritatem  invicte  demonstremus.  Dixi  satis 
esse  si  percurrantur  priora  saecula  , quoniam  adversae  sententiae'  patroni 
jactare  ac  fabulari  non  desinunt,  post  quartum  Ecclesiae  saeculum  aposto- 
licam  doctrinam  corruptam  omnino  ac  deturpatam  fuisse.  Ad  rein  itaque. 

CONCLUSIO 

In  sacramento  Eucharistiae  vere  et  proprie  Corpus 
et  Sanguis  Christi  exislunt . 

MOMENTUM  I. 

Ex  verbis  quibus  Christus  Dominus  Eucharistiam  se  daturum  promisit , 

Joannis  cap.  6.  v.  5a.  sic  Christus  alloquitur  judaeos:  Panis  (piem 
ego  dabo,  Caro  mea  est  pro  muruli  vita.  Litigabant  ergo  Judaei  ad  invicem 
dicentes:  Quomodo  potest  hic  nobis  Carnem  suam  dare  ad  manducandum ? 
Dixit  ergo  eis  Jesus  : Arnen  amen  dico  vobis:  Nisi  manducaveritis  Car- 
nem, Filii  hominis,  et  biberitis  ejus  Sanguinem , non  habebitis  vitam  in 
vobis . Qui  manducat  meam  Carnem , et  bibit  meum  Sanguinem , habet  vi- 
tam aeternam  , et  ego  resuscitabo  eum  in  novissimo  die.  Caro  enim  mea 
vere  est  cibus  , ei  Sanguis  meus  vere  est  potus  . Qui  manducat  meam 
Carnem  et  bibit  meum  Sanguinem , in  me  manet , et  ego  in  illo  ....  ei 
qui  manducat  me,  et  ipse  vivet  propter  me.  Hic  est  panis  qui  de  caelo 
descendit . Non  sicut  manducaverunt  patres  vestri  manna,  et  mortui  sunt . 
Qui  manducat  hunc  panem,  vivet  in  aeternum  ....  Sciens  autem  Jesus 
apud  semetipsum,  quia  murmurarent  de  hoc  discipuli  ejus  ( dixerant  e- 
nim,  durus  est  hic  sermo  ) dixit  eis  : Hoc  vos  scandalizat  ? Si  ergo  vi- 
deritis Filium  hominis  ascendentem  ubi  erat  prius?  Spiritus  est  qui  vivificat $ 
caro  non  prodest  quidquam ; verba  quae  ego  locutus  sum  vobis  , spiritus 
et  vita  sunt.  Sed  sunt  quidam  ex  vobis. qui  non  credunt  ....  Ex  hoc  multi 
discipulorum  ejus  abierunt  retro , et  Jam  non  cum  illo  ambulabant.  Di- 
xit ergo  Jesus  ad  duodecim:  Nitmquid  et  vos  vultis  abire?  Respondit  ergo 
ei  Simon  Petrus  : Domine  ad  quem  ibimus  ? V erba  vitae  aeternae  habes . 
Ex  his  luculentissime  colligitur  Christum  spopondisse  nobis  reaLem  sui  prae- 
sentiam in  Eucharistiae  sacFamcnto  , non  eniin  magis  perspicua  verlw.  adhi- 
bere potuisset  si  exponere  voluisset  se  daturum  proprium  Corpus  et 
Sanguinem  in  Eucharistia.  Et  re  quidem  vera.  x.  iuquit  Dominus  , Panis 
quem  ego  dabor  Caro  mea  est  pro  mundi  vita.  Hisce  in  verbis  vel  loqui- 
tur Christus  de  spirkuali  manducatione  per  Fidem,  ut  autumat  Albertiuus, 
vel  de  corporali  carnis  suae  manducatione,  ut  catholici  tenent.  Non  primum, 
quia  dicere  debuisset,  dedi , non  dabo  in  futuro,  quum  multi  jam  in  eum 
credidissent,  a.  Additur,  Caro  mea  vere  est  cibus,  et  Sanguis  meus  vere 
est  polus . Si  supposuisset  Christus  se  futurum  ia  sacramento  per  figuram 

et  non  realiter,  cur  tara  accurate  inter  Carnem  et  Sanguinem  distinxisset?  Cur 
distinxisset  tam  diligenter  inter  actura  manducandi  atque  bibendi?  Nara  Fides 
uno  eodemque  actu  suscipitur.  3.  Legitur  ibi  , Litigabant  ergo  judaei  aci 
invicem  dicente  i : Quomodo  potest  hic  nobis  Carnem  suam  dare  ad  man- 
ducandum? Si  non  de  praesentia  reali  Carnis  Christus  loquatus  fuisset,  sed 
de  spirituali  manducatione  per  Fidem,  judaei  certe  ad  invicem  non  litigas- 
sem. 4-  Audito  a Christo  Domino  dubio  judaeorura  ait:  JSisi  manduca- 
veritis Carnem  Filii  hominis,  et  biberitis  ejus  Sanguinem , non  habebitis 
vitam  in  vobis.  Fingamus  Christum  ab  initio  voluisse  inculcare  judaeis 
Fidem,  et  non  Corporis  ac  Sanguinis  sui  realem  sumptionem,  fefellisset  pro- 
culdubio  hac  responsione  auditores  ; ubi  enim  leges  conduntur , figuratae 
loquutiones,  ambagesque  verborum  procul  abesse  debent  nisi  legislator  ve- 
lit impune  infringi  legem  a subditis.  5.  Quum  aliqui  ex  discipulis  dixis- 
sent , Durus  est  hic  sermo , et  quis  potest  eum  audire  ? Christus  respon- 
dit , Hoc  vos  scandalizat  ? Si  ergo  videritis  Filium  hominis  ascendentem 
ubi  erat  prius  etc . Duo  hic  animadvertere  juvat.  Primo,  si  Christus  Do- 
minus non  loquebatur  de  Corporis  sui  reali  comestione,  quid  est  quod  di- 
scipulis durus  visus  est  Magistri  sermo?  Durum  non  est  a praeceptore  au- 
dire necessariam  esse  Fidem.  Secundo,  si  non  de  vera  et  materiali  Corporis 
et  Sanguinis  sui  sumptione  loquebatur  Dominus , nimis  asperam  quara 
usurpaverat  debuisset  emollire  loquutionem.  Ast  ipse  contra  fecit,  miraculum 
quod  spondebat,  majori  a se  patrando  prodigio  nempe  fututa  sua  in  cae- 
lum ascensione,  adhuc  confirmat.  6.  Habetur  ibidem  : Ex  hoc  multi  di- 
scipulorum abierunt  retro , et  jam  non  cum  illo  ambulabant.  Dixit  ergo 
Jesus  ad  duodecim : Numquid  et  vos  vultis  abire  ? Nec  discipuli  sane 
abiissent  si  de  Fide  loquutus  fuisset  Christus,  neque  ipse  ut  abirent  permi- 
sisset j unde  verbis  illis  aperte  declarat  non  esse  veros  suos  discipulos  qui 
promissum  mysterium  ad  litteram  non  intelligunt . 7.  Respondit  ergo  ei 
Simon  Petrus : Domine  ad  quem  ibimus  ? V erba  vitae  aeternae  habes  . 
Ac  si  dixisset,  duodecim  discipulos  qui  jam  in  Christi  divinitatem  credide- 
rant, pro  certo  habere  potuisse  illorum  praeceptorem  tam  ingens  patrare 
miraculum,  nec  potuisse  illos  decipere.  8.  Quum  vel  ipsis  fatentibus  adver- 
sariis Eucharistia  instituta  sit  ad  vitam  aeternam  consequendam  , conveniens 
proculdubio  erat  ut  res  tanti  momenti  alicubi  in  Scripturis  praeciperetur. 
Ast  si  in  cap.  6.  Joan.  praeceptum  illud  non  extat , nullibi  certe  inveni- 
tur ; verba  enim  institutionis  praeterquam  quod  ad  solos  praesentes  directa 
videntur,  nullum  per  se  sonant  praeceptum.  9.  Quoties  Christus  singulare 
aliquod  facturus  erat,  illud  semper  antecedenter  praenuntiabat.  Sic  antequam 
baptismum  institueret,  illum  praedixit  Joan.  cap.  3.  futuram  suam  passio- 
nem praenuntiavit  Mattb.  cap.  20.  Hoc  idem  dicendum  de  admirabili  su* 
resurrectione,  de  ascensione  in  caelum,  de  Spiritus  Sancti  descensu,  deque 
aliis  bene  multis;  quare  Joan.  cap.  14.  sic  Apostolos  alloquitur;  Et  nunc 
dixi  vobis  priusquam  fiat , ut  cum  factum  fuerit , credatis.  Jam  vero  si 
cap.  G.  Joan.  non  promisit  Christus  realem  sni  praesentiam  in  Eucharistia, 
flulljbi  certe  rem  tantam  praenuntiavit.  10.  Sancti  Patres  tano  graeci  qnaio 

laiini  laudatum  Joan,  cap.  6.  non  modo  intellexerunt  de  Eucharistia  , sed 
ex  illo  reaiera  in  eo  «aeramento  Christi  praesentiam  demonstrarunt.  Ita 
Cyprianus,  Hilarius,  Ambrosius,  Cvrillus  jerosoi.  Chrysostomus , Cyrillus 
alexandrinus,  Leo  Magnus,  Augustinus,  Gregorius,  Bernardus,  aliique.  Patrum 
loca  exscripta  vide  apud  Bellarmiuum,  VYitasse,  Tournelyum,  sed  praecipue 
apud  auctorem  perpetuitatis  Fidei, 

MOMENTUM  II. 

Ex  verbis  quibus  Christus  Eucharistiam  instituit . 

Matthaei  cap.  a G.  v.  26.  et  sequentibus  ita  Eucharistiae  institutio  de- 
scribitur ; Coenantibus  autem  cis , accepit  Jesus  panem , et  benedixit , ac 
fregit , deditque  discipulis  suist  et  ait  ; Accipite , et  comedite  : IJoc  est 
Corpus  meum.  Et  accipiens  calicem , gratias  egit , et  dedit  illis  dicens  : 
Bibile  ex  hoc  omnes  ; Hic  est  enim  Sanguis  meus  novi  Testamenti , Eadem 
totidem  fere  verbis  occurrunt  Marci  cap.  14.  v.  22.  et  Lucae  cap.  22, 
v.  19,  Paulus  quoque  in  1.  .ad  Cor.  cap.  11;  v,  a3.  et  sequentibus  in- 
quit ; Dominus  Jesus  in  qua  nocte  tradebatur , accepit  panem,  et  gratias 
agens  fregit , et  dixit : Accipite , et  manducate  ; Hoc  est  Corpus  meum , 
quod  pro  vobis  tradetur  ...  Similiter  et  Calicem  postquam  coenavit , di- 
cens : Hic  calix  novum  Testamentum  est  in  meo  Sanguine.  Solus  Joannes 
inter  Evan  gei  i stas  hujus  sacramenti  institutionem  non  narrat,  quoniam  fuse 
jam  recitaverat  quae  Christus  dixit  dum  illud  hominibus  promisit . Porro 
haec  adeo  clare  realein  Christi  in  Eucharistia  praesentiam  commendant 
ut  vis  menti  inferenda  sit  ad  figuratum  seusum  iu  illis  expiscandum.  Hinc 
Luthcrus  quamvis  ad  incommodandum  Papatui,  ut  ipse  inquit,  sensum  fi- 
guratum maxime  percuperet,  a sensu  tamen  litterali  recedere  non  potuit. 
Zuinglio  quoque  durum  per  aliquot  anuos  visum  est  tribuere  institutionis 
verbis  sensum  metaphoricum,  quem  forte  non  adpptasset  nisi  in  nocturnum 
spiritum  incidisset  a quo  suaderetur.  Et  quamvis  Calvinus  figurae  mordicus 
adhaeserit,  non  potuit  tamen  non  fateri,  saepe  a praejudicata  sua  sententia 
avocatum  fuisse  a verbis  institutionis,  ut  ex  lib.  4*  institutionum  cap.  17. 
colligitur.  Hinc  denique  permulti  sacramentarii  ubi  concordiam  cum  lu- 
therauis  ficto  animo  inire  decreverunt,  rebus  bene  perpensis  a sensu  figu- 
rato sincere  resilierunl.  Tanta  est  vis  veritatis  si  Christi  Domini  laudata 
verba  etiam  minus  attente  in  se  perpendantur.  Multo  magis  autem  figuram 
omnem  excludunt  si  illa  interpretari  et  accipere  velimus  ut  revera  inter- 
pretari et  accipi  debent  juxta  unanimem  Patrum  nostrorum  sententiam  . 
Sed  quoniam  liaeterodoxi  superbientes  ad  solam  Scripturam  tamquam  ad 
uuicam  Fidei  regulam  nos  provocare  non  desinunt,  ut  eis  morem  geramus 
invicte  demonstrabimus  verba  ipsa  institutionis,  prout  sonant , apertissime 
significare  rcalem  Corporis  et  Sanguinis  Christi  praesentiam  in  sacramento 
Eucharistiae.  Et  1.  quidem,  volunt  haeretici  qnibuscum  rem  habemus  ut 
si  aliquis  Seripturae  locus  obscurus  litigantibus  appareat,  Scriptura  eadem 

in  locis  elatioribus  consulatur.  Regula  haec  licet  falsa  in  eo  quoti  non  alium 
admittat  modum  iutelligendi  obscuram  Scripturam  nisi  Scripturam  ipsam, 
in  se  tamen  vera  est,  et  traditur  a S.  P.  Augustino  in  lib.  ri.  de  doctr. 
christ.  Ast  si  huic  standum  sit  regulae,  jam  caussa  ceciderunt  adversarii, 
nam  quod  ait  Matthaeus  illud  idem  totidem  verbis  repetitur  ab  aliis  Evan- 
gelistis  Luca  et  Marco,  immo  et  ab  ipso  Joanne  ubi  de  promissione  a Chri- 
sto facta  pertractat,  et  ab  Apostolo  Paulo  Corinthios  recens  ad  Fidem. con^ 
versos  docente.  Si  Pauli  textus  ex  cap.  ir.  decerptus  et  paullo  supra  re- 
latus adhuc  implexus  tibi  videtur,  consulas  caput  praecedens  ubi  v.  i6„ 
inquit:  Calix  benedictionis  cui  benedicimus-,  nonne  communicatio  Sangui- 
nis Christi  esi  ? iu  panis  quem  frangimus,  nonne  participatio  Corporis. 
Domini  estl  Consulas  ejusdem  capitis  ii.  versiculum  27.  ubi  de  indigne 
. communicante  ait:  Reus  erit  Corporis  et  Sanguinis  Domini...  non  diju- 
dicans Corpus  Domini  . Nullum  hisce  in  locis  invenio  tropum , nullam 
figuram,  sed  ubique  semper  legitur  Corpus  et  Sanguis,  et  si  figurate  verba 
sumere  velim,  vim  inferam  et  tuenti  et  verbis  Scripturae.  □.  In  sacrarum 
intelligentia  Scripturarum  hanc  aliam  sequendam  esse  dicunt  adversarii  regu- 
lam, ut  a nuda  littera  uon  discedamus  ubi  grammaticalis  sensus  perspi- 
cuus est.  Suam  habet  regula  haec  utilitatem,  praesertim  si  teneamus  quoti 
S.  P.  Augustinus  in  lib.  3.  de  doclr.  christ.  cap.  10.  tradit,  seusutn  nempe 
litteralem  tenendum  esse  si  interpretatio  nihil  contineat  quod  aut  morum 
honestati  aut  Fidei  veritati  non  repugnet.  Age  nunc  , et  videamus  an 
in  hisce  verbis , Hoc  est  Corpus  meum , Hic  est  calix  Sanguinis  mei , 
grammaticalis  sensus  perspicuus  sit,  aut  aliquid  contra  Fidem  et  mores  con- 
tineat. Nullum  quidem  translatitii  sensus  vestigium  in  laudatis  verbis  re- 
peritur , sed  tam  clara  est  haec  propositio,  Hoc  est  1 Corpus  meum,  quam 
clarae  ac  perspicuae  sunt  propositiones  sequentes , Verbum  caro  factum 
est,  Christus  est  Filius  Dei  vivi  etc.  Quod  si  adjuncta  spectemus,  nonne 
magis  litteralem  seusutn  statuunt  atque  confirmant?  Nam  post  illa  verba, 
Hoc  est  Corpus  meum  , prosequitur  Paulus  in  1.  ad  Cor.  quod  pro 
vobis  tradetur.  Et  recitatis  aliis,  Hic  est  calix  Sanguinis  mei , addit  Mat- 
thaeus, qui  pro  multis  effundetur.  Hi  autem  duo  characteres  vero  Corpori 
veroque  Sanguini  conveniunt.  Sed  neque  aliquid  contra  Fidei  dogma  aut 
regulam  morum  sequitur  si  duae  illae  propositiones  in  sensu  litterali  acci- 
piantur. Imo  divinam  omnipotentiam  commendant,  et  immeusae  Dei  erga 
homines  caritatis  exhibent  argumentum.  Admissis  itaque  etiam  adversario- 
rum principiis,  verba  institutionis  mirifice  demonstrant  realein  Christi  prae- 
sentiam in  Eucharistia.  3.  Litteralem  sensum  inculcat  res  ipsa  quam  Christ U9 
Dominus  gerebat.  Eucharistiam  enim  instituendo  dabat  hominibus  sacra- 
mentum, condebat  legem,  sanciebat  loedus,  statuebat  maximum  Fidei  dogma. 
Haec  autem  omnia  utique  exigebant  litteralem  sensum,  qui  facilis  est  et 
obvius.  Proferant  adversarii,  si  valent.  Scripturae  locum  in  quo  de  sacra- 
mento, de  lege,  de  foedere,  de  dogmate  sermo  fiat,  et  tradantur  haec  sensu 
obscuro  et  involuto  qualis  est  sensus  figuratus . 4‘  Idipsum  demonstrant 
circumsiaiiae  quae  rem  tam  mirabilem  comitabantur,  nam  quando  Christus 

in  ultima  coena  Eucharistiam  instituit,  sciens  quia  venit  hora  ejus  nt  tran- 
siret ex  hoc  mundo  ad  Patrem,  dilectis  discipulis  vale  dicendo,  postremum 
condere  voluit  testamentum  : cum  dilexissct  suos  qui  erant  in  mundo , in 
friem  dilexit  eos , inquit  Joannes  in  Evang.  cap.  i3.  Quis  autem  unquam 
dixerit  ultimam  voluntatem  et  testamentum  exponi  verbis  obscuris  et  aequi- 
vocis  ? Sane  qui  testamentum  condit,  non  tropis  et  figuris,  sed  verbis  perspi- 
cuis et  apertissimis  uti  solet  ne  haeredibus  dissidiorum  praebeat  occasionem. 
Quod  si  ita  se  gerunt  homines  futurorum  nescii,  quanto  magis  Christus 
qui  cum  Deus  esset  futura  non  ignorabat  ? Sed  conjecturis  ad  id  suaden- 
dum non  indigemus,  quum  Christus  ipse  proxime  moriturus  dixerit  Apo- 
stolis Joan.  cap.  16.  Venit  hora  cum  jam  non  in  proverbiis  loquar  vobis . 
Non  tropice  itaque,  non  figurate  loquebatur  Dominus  quando  Eucharistiam 
instituebat.  5.  Quod  si  fecisset,  Apostolos  suos  certe,  et  cum  illis  universos 
fideles  usque  ad  consummationem  saeculi  decepisset,  quod  quam  horrendum 
sit  nemo  non  videt.  Verba  enim  haec,  Hoc  est  Corpus  meum , per  se 
aut  ex  consueto  loquendi  more  figuram  minime  continent.  Circumstantiae 
temporis,  loci,  ac  personarum  ad  tropos  et  signa  anirnos  praesentium  non 
inclinabant,  ut  paullo  supra  monuimus.  Christus  Apostolorum  mentes  ad  fi- 
guratum sensum  recipiendum  non  praeparaverat.  Si  ergo  Dominus  per  illa 
verba  significare  voluisset,  Hoc  est  signum  Corporis  mei , Apostolos  suos, 
unnque  cum  illis  universam  Ecclesiam  fefellisset.  6.  Quid  denique  illud  est 
quod  ad  figuratum  sensum  nos  confugere  cogat  in  ea  inteiligenda  proposi- 
tione , Hoc  est  Corpus  meum  ? Quoniam  litteralis  intellectus,  inquiunt  ad- 
versarii, sensuum  testificationi  repugnat,  et  humanam  offendit  rationem.  Ipsi 
ergo  divinae  potentiae  extensionem  audent  dimetiri  . Si  res  ita  est,  negent 
Incarnationem,  Trinitatem,  ac  quaevis  alia  mysteria  quae  nobiscunt  faten- 
tur. 7.  Controversia  haec  an  institutionis  verba  litterali  vel  figurato  seusu 
accipienda  sint,  ex  solis  Scripturis  resolvi  non  tam  facile  potest.  Neque  enim 
«os  rationibus  sacramentariorum  possumus  acquiescere,  nec  illi  aures  ac- 
commodare volunt  nostris.  Necesse  ergo  est  ut  ad  judicem  aliquem  extra 
Scripturas  utrique  confugiamus , alioquin  inter  nos  dissidiorum  finis  nu- 
squam erit  , quod  christianarn  religionem  profitentibus  indignum  est . Ar- 
biter non  assideat  catholicus , non  calvinista  , adversus  illum  enim  sacra- 
mentarii  , adversus  hunc  nostri  merito  excipient  et  reclamabunt . Sed  ne- 
que lutheranae  sectae  viro  judicis  partes  demandare  volumus  , non  recipi- 
ent siquidem  illum  calvinistae . Cumque  secta  quaevis  Christianorum  aut 
admittat  realem  praesentiam  aut  rejiciat , cujus  vis  sectae  sententia  suspecta 
esse  poterit.  Ast  interim  necessarius  est  judex  qui  lites  componat,  Chri- 
stus enim  quem  sequimur,  contentiones  ac  dissidia  nos  evitare  docet. 
Quid  ergo  superest  nisi  ut  ad  Ecclesiam  quae  ab  Apostolis  uSque  ad  Car- 
lostadii  , Zuiugliique  viguit  aetatem  recurramus  ? Nequeunt  adversarii  ve- 
teris Ecclesiae  contemnere  aut  respuere  judicium  absque  intolerabilis  su- 
perbiae nota  , (juum  sit  illa  columna  et  firmamentum  veritatis  . Quod  si 
Ecclesiae  oraculum  admittatur , jam  causa  finita  est . Cuncti  siquidem  Ec- 
clesiae Patres  in  verbis  institutionis  non  modo  figuratum  sensum  nou  agno- 

verunt,  sed  nec  a longe  quidem  subodorarunt,  Imo  statini  ac  Erigena  saecu- 
lo q.  figuratum  sensum  primus  invexit,  tamquam  haereticus  ab  Ecclesia 
ejectus  est,  et  ab  omnibus  execratus.  Si  communem  itaque  sensum  non  a- 
miserunt  sacramcntarii  , faleri  conantur  Christum  Dominum  Eucharistiam 
instituendo,  verba  illa,  hoc  est  Corpus  meum , hic  est  calix  Sanguinis  mei , 
litterali  sensu  protulisse  . 

MOMENTUM  m. 

Ex  perpetua  Ecclesiae  traditione  . 

Nulla  aetas  est,  incipiendo  a saeculo  quod  aevum  Apostolorum  excepit, 
qnae  locupletissimos  non  exhibeat  catholicae  veritatis  testes  de  Christi  reali 
praesentia  in  Eucharistia.  Primus  in  aciem  prodibit  S.  Ignatius  qui  an- 
nis anliochenam  post  Evodium  rexit  ecclesiam,  et  Christi  martyr  occubuit 
anno  107.  juxta  Ruinartium,  vel  ii3.  juxta  Norisinm,  vel  ut  alii  volunt 
11 6.  Hic  agens  in  ep.  ad  smirnaeos  adversus  simonianos  qui  male  de 
Christi  Corpore,  adeoque  et  de  Eucharistia  dogmatizabant,  ita  de  illis  con- 
queritur: Ab  Eucharistia  et  oratione  abstinent , eo  quod  non  confitentur 
Eucharistiam  carnem  esse  Salvatoris  nostri  Jesu  Christi , quae  pro  pecca- 
tis nostris  passa  est , quam  benignitate  sua  Paler  suscitavit  . Qui  ergo 
contradicunt  huic  dono  Dei , altercantes  moriuntur.  Non  video  quomodo 
liaec  Ignatii  sententia  ad  metaphoricum  sensam  detorqueri  possit  , nam  re- 
prehendit simonianos  quod  negent  Eucharistiam  carnem  esse  Salvatoris;  sta- 
tuitque  eamdem  carnem  existere  in  Eucharistia,  quae  passa  est,  et  quam  be- 
nignitate sua  Pater  a mortuis  excitavit.  Nescio  an  luculentius  nunc  catholi- 
ci romani  propriam  exprimere  possint  sententiam.  Eodem  saeculo  floruit  Ju- 
stinus, nam  gladio  percussus  est  an.  i63.  In  apologia  quae  dicitur  secun- 
da, sed  revera  prima  est,  hoc  habet  ad  rem  nostram  praeclarissimum  testi- 
monium: Non  enim  ut  communem  panem , neque  ut  communem  potum 
ista  sumimus , sed  quemadmodum  per  verbum  Dei  caro  factus  Jesus  Chri- 
stus servator  noster  Carnem  et  Sanguinem  salutis  nostrae  causa  habuit  ; 
ad  eumdem  modum  etiam  cam , in  qua  per  preces  verbi  ejus  ab  ipso 
profecti  gratiae  sunt  actae , alimoniam , unde  sanguis  et  caro  nostra  per 
mutationem  aluntur , incarnati  illius  Jesu  Carnem  et  Sanguinem  esse  edo- 
cti sumus  . A quibus,  quaeso,  christiani  secundi  saeculi  quorum  nomine  a- 
pologiam  obtulit  imperatori  Justinus,  edocti  fuerant  Eucharistiam  esse  Car- 
nem et  Sanguinem  Jesu  incarnati , nisi  a fidelibus  primi  saeculi  , adeoque 
ab  Apostolis  ? Intelligenda  ne  erunt  hujus  apologistae  verba  de  carne  et 
sanguine  in  sensu  figurato?  Sed  figuratum  sensum  excludunt  non  solum  ipsa 
verba,  ut  legenti  apparet,  sed  etiam  scopus  quem  sibi  Justinus  praefixerat. 
Accusabantur  enim  per  calumniam  illius  temporis  christiani  a gentilibus  , 
quod  interfecti  pueri  carnibus  in  eorum  conviviis  vescerentur.  Quid  ad  re- 
pellendam calumniam  sancto  martyri  facilius  quam  ad  calvinistarum  me- 
taphoricum sensum  confugere?  Et  nihilominus,  nostram,  inquit,  alimoniam 
Tom.  VII.  Marcellius  Theol.  38 

incarnati  illius  Jesu  Carnem  et  Sanguinem  esse  edocti  sumus.  S.  Irenae- 
us  discipulus  Polycarpi  qui  fuerat  Apostolorum  auditor,  martyr  effectus 
an.  202.  non  minus  aperte  catholicam  confirmat  sententiam.  In  lib.  enim 
i.  de  haeres,  insectatur  marcosios,  quod  eorum  praestigiis  vinum  album  ia 
rubrum  transmutarent  eo  fine  ut  illuderent  simplicibus , ac  ostentarent  se 
ad  imitationem  Christi  in  Eucharistia  vinum  in  sanguinem  convertisse . 
Quorsum  autem  hoc  praestigium,  nisi  fidelibus  persuasum  fuisset  contineri 
in  Eucharistia  Corpus  et  Sanguinem  Christi?  Lib.  4*  cap.  17.  de  Christo 
inquit:  Calicem  suum  Sanguinem  confessus  est.  Ejusdem  libri  cap.  iS. 
valentinianos  negantes  Christum  esse  Filium  Dei  fabricatoris  mundi  refel- 
lens, ita  scribiu  Quomodo  autem  constabit  eis , eum  panem  in  quo  gra- 
tiae actae  sunt , Corpus  esse  Domini  sui , et  oalicem  Sanguinem  ejus , si 
non  ipsum  fabricatoris  mundi  Filium  dicant  ? Et  infra  : Quomodo  autem 
rursus  dicunt , carnem  in  corruptionem  devenire , et  non  percipere  vitam 
quae  a Corpore  et  Sanguine  Domini  alituri  Ergo  aut  sententiam  mutent , 
aut  abstineant  offerendo  quae  praedicta  sunt . Ex  quibus  colligimus,  non 
modo  Irenaeum,  sed  et  valentinianos  transubstantiationem  in  Eucharistiae  agno- 
visse sacramento;  unde  non  sibi  cohaerere  valentinianos  Irenaeus  demonstrat, 
si  Christum  Filium  Dei  fabricatoris  mundi  esse  inficientur.  Lib.  5.  cap.  2. 
eodem  argumento  refellit  marcionitas  Christi  Carnis  veritatem  denegantes: 
Quomodo  juste  Dominus , inquit,  si  alterius  Patris  existit , hujus  conditio- 
nis, quae  est  secundum  nos , accipiens  panem , suum  Corpus  esse  confi- 
tebatur, et  temperamentum  calicis  sui  Sanguinem  confirmavit  ? Et  quare 
se  Filium  hominis  confitebatur , si  non  eam  quae  ex  homine  est  gene- 
rationem sustinuisset  ? Ignotus  itaque  fuit  Irenaeo  sensus  ille  figuratus  cal- 
vinistarum.  Quod  si  mox  laudata  verba  in  sensu  figurato  ipsi  accipiant, 
coufiteri  tenentur  sanctissimum  martyrem  non  evertisse  , sed  confirmasse 
potius  errorem  inarcionitarura.  Quae  cum  ita  sint  , firmum  jam  remanet 
fideles  secundi  saeculi  firma  fide  credidisse  conversionem  panis  et  vini  in 
Corpus  et  Sanguinem  Christi  fieri  in  sacramento  Eucharistiae.  Sed  neque 
minus  constanti  fide  idipsum  tenuerunt  fideles  tertii  saeculi,  ut  ex  Patribus 
illius  aetatis  apertissime  constat.  Tertullianus  enim  in  lib.  de  idolol.  c.  7.  ita 
redarguit  christianos  illos  qui  ad  quaestum  captaudura  idola  pro  ethnicis  fa- 
bricabant: Tota  die  ad  hanc  partem  zelus  fidei  perorabit , ingemens  Christia- 
num ab  idolis  in  Ecclesiam  venire  ( de  adversarii  officina  in  domum  Dei) 
attollere  ad  Deum  Patrem  manus , matres  idolorum ; his  manibus  adorare 
quae  foris  adversus  Deum  adorantur , eas  manus  admovere  Corpori  Domini 
quae  doemoniis  corpora  conferunt.. . Proh  scelus ! Semel  judaei  Christo  ma- 
nus intulerunt , isti  quotidie  corpus  ejus  lacessunt!  O manus  praecidendae  ! 
Sicut  ergo  judaei  per  Tertullianum  vero,  non  figurato  Christi  Corpori  manus 
intulerunt,  ita  et  idolorum  fabricatores  manus  Eucharistiae  admovendo,  verum 
non  figuratum  Corpus  Christi  lacessunt.  In  lib.  4*  coni.  Marcionein  cap.  4o*  de 
Christo  inquit  : Acceptum  panem  Corpus  suum  illum  fecit , hoc  est  Corpus 
meum , dicendo , idest  figura  Corporis  mei , nempe  panis  qui  in  veteri  Te- 
stamento fuerat  figura  Corporis  Christi  juxta  vaticinium  Jereiniae,  Mittamus 

lignum  in  panem  ejus,  per  verba  consccratoria  convertitur  in  corpus  Chri- 
sti. Origenes  hom.  7.  in  Num.  Tunc  in  aenigmate,  inquit,  erat  manna 
cibus,  nunc  autem  in  specie  caro  V °.rbi  Dei  est  vere  cibus,  sicut  ipse 
dicit : Quia  caro  mea  vere  est  cibus.  Quae  prius  in  aenigmate  designaban- 
tur, nunc  in  specie,  et  veritate  complentur.  Et  hom.  i5.  adhuc  luculen- 
tius: Quando  sanctum  cibum,  illudque  incorruptum  accipis  epulum 1 qudn- 
do  vitae  pane,  et  poculo  frueris,  manducas  et  bibis  Corpus  et  Sanguinem 
Domini.  Sunt  haec  adeo  manifesta  ut  nulla  indigeant  expositione.  Veniamus 
nunc  ad  Cyprianum  ecclesiae  africanae  lumen.  Is  in  lib.  de  lapsis  acriter 
redarguit  illos  qui  postquam  in  idololatriam  lapsi  fuerant,  ante  exactam  con- 
venientem poenitentiam  admitti  postulabant  ad  Eucharistiae  participationem; 
sic  autem  inquit : Corpus  Domini  invadunt  ...  vis  infertur  Corpori  ejus  , 
et  Sanguini : et  plus  modo  in  Deum  etc.  In  epistola  vero  63.  vult  ut 
instante  persecutione  Galli  et  Volusiani,  Eucharistia  concedatur  iis  qui  in 
deciana  persecutione  lapsi  fuerant,  hac  ductus  ratione : Nam  quomodo  do- 
cemus , aut  provocamus  eos  in  confessione  nominis  sanguinem  suum  fun- 
dere, si  eis  militaturis  Christi  Sanguinem  denegamus  ? Trium  ergo  prio- 
rum saeculorum  traditio  sacramentariorum  dogma  insolentissimae  novitatis  ni- 
mis aperte  redarguit.  Paucos  ex  innumeris  seligam  modo  saeculi  4*  Pr0 
catholica  sententia  testes.  Atque  exordium  ducam  a Concilio  nicaeno  j,  in 
quo  can.  18.  vetatur  diaconis  ne  Eucharistiam  sacerdotibus  praebeant  hac 
fationc,  quia  neque  canon  neque  consuetudo  tradidit , ut  hi  qui  offerendi 
potestatem  non  habent,  iis  qui  offerunt  dent  Corpus  Christi  . Gregorius 
Nyssenus  orat,  catech.  cap.  17.  Panis,  inquit,  sanctificatur  per  verbum  Dei,- 
et  orationem , non  quidem  per  manducationem , et  potationem  migrans  in 
Corpus  Verbi,  sed  statim  in  Corpus  Verbi  per  verbum  transmulatus,  sicut 
dictum  est  a verbo,  hoc  est  Corpus  meum.  Cyrillus  jerosolymitanus  catech. 
mystag.  4*  >la  scribit:  Cum  igitur  ipse  pronuntiaverit , et  dixerit  de  pa- 
ne : hoc  est  Corpus  meum,  quis  audebit  deinceps  ambigere  ? Et  cum  ipse 
asseveraverit,  et  dixerit  : hic  meus  est  Sanguis,  quis  umquam  dubitave- 
rit ajens,  non  esse  ejus  Sanguinem  ? Recitato  subinde  miraculo  a Christo 
patrato  in  Cana  Galilaeae  concludit : Quare  cum  omni  persuasione  tam- 
quam Corpus  et  Sanguinem  Christi  illa  sumamus.  Hilarius  pictavorum  e- 
piscopus  lib.  8.  de  Trin.  De  veritate,  inquit,  Carnis  , et  Sanguinis  non 
est  ambigendi  locus.  Nunc  enim  et  ipsius  Domini  professione,  et  fide  no- 
stra vere  caro  est,  et  vere  sanguis  est.  Ambrosius  in  lib.  de  myster,  cap. 
8.  ait:  Considera  nunc,  utrum  praestantior  sit  panis  angelorum  an  Caro 
Christi , quae  utique  corpus  est  vitae  . Manna  illud  de  caelo,  hoc  supra 
caelum : illud  caeli,  hoc  Domini  caelorum.  Et  infra  : Illis  aqua  de  petra 
fluxit,  tibi  Sanguis  Christi . Subinde  objicit  sibi,  in  Eucharistia  apparere 
panem,  non  Christi  Corpus.  Ad  objectionem  autem  solvendam  multa  pro- 
fert ex  Scriptura  patrata  miracula,  ut  illud  virgae  in  serpentem,  aquae  Nili 
in  sanguinem,  ignis  ad  Eliae  preces  e caelo  evocati,  quae  locum  non  ha- 
berent si  vera  esset  calvinistarum  sententia  . Atque  haec  pauca  pro  fide 
quarti  saeculi  sufficiant.  Pro  fide  Christianorum  qui  saeculo  quinto  florebant 

exhibemus  in  primis  Joannem  Chrysostomum  qui  hom.  24.  >n  i*  ad 
Cor.  scribit:  Valde  fideliter  dixit , et  terribiliter : hoc  est  autem  quod  dixit : 
id  quod  est  in  calice , est  id  quod  Jluxit  e latere , et  illius  nos  sumus  par- 
ticipes ....  quid  est  hoc  horribilius ? sed  quid  amabilius  ? Tum  Hieronymum 
in  cap.  i.  ep.  ad  Titum  scribentem  : Tantum  inlerest  inter  panes  pro-, 
positionis  et  Christi  corpus  , quantum  inter  umbram  et  corpus  , inter 
imaginem  et  veritatem , inter  exemplaria  futurorum  et  ea  quae  per  ipsa 
exemplaria  praefigurabantur.  Huic  accedit  Cyrillus  alexandrinns  qui  ia 
ep.  ad  Nestori um,  Ad  mysticas  eulogias , inquit,  accedimus , et  sanctificamur , 
participes  effecti  sanctae  Carnis , pretiosique  Sanguinis  omnium  nostrum 
Salvatoris  Christi , neque  illam  ut  communem  carnem  sumimus  , sed  ut 
vivificam , ipsinsque  Verbi  propriam.  Et  Theodoretus  comm.  in  cap.  2.  ep. 
ad  Cor.  ait:  Quemadmodum  Judas  ipsum  tradidit , et  insultarunt  illi  ju- 
duei,  sic  ipsum  ignominia  afficiunt  qui  sanctissimum  ejus  Corpus  impuris 
manibus  recipiunt.  Claudat  hujus  saeculi  Patrum  agmen  beatissimus  P.  Au- 
gustinus quem  e partibus  suis  stare  gloriantur  adversarii.  S.  Ooctor  itaque 
in  lib.  5.  de  bapt.  cap.  9.  docet  idem  Christi  Corpus  a dignis  et  indignis 
ex  aequo  sumi,  et  in  eo  malitiam  esse  quod  a malis  male  sumatur  . Hoc 
autem  locum  habere  non  potest  in  senteulia  sacramentariorum  in  qua  mali 
mysticum  Christi  corpus  nulliinode  accipiunt.  Eu  S.  Patris  verba  : Sicut 
Judas  cui  buccellam  tradidit  Dominus , non  malum  accipiendo , sed  male 
accipiendo  locum  in  se  diabolo  praebuit:  sic  indigne  quisque  sumens  do- 
minicum Sacramentum  non  efficit , ut  quia  ipse  malus  est , malum  sit , aut 
quia  non  ad  salutem  accipit , nihil  acceperit.  Corpus  enim  Domini  et  San- 
guis Domini  nihilominus  erat  etiam  illis  quibus  dicebat  Apostolus  : 
Qui  manducat  indigne , judicium  sibi  manducat  et  bibit.  In  lib.  2.  cap.  9. 
cont.  adversarium  legis  et  prophetarum  redarguens  manichaeos  qui  vetus  Te- 
stamentum ex  integro  rejiciebaut,  novum  autem  nunc  pro  lubitu  corrum- 
pebant, nunc  Yero  ridicule  interpretabantur,  docet  illos  ex  professo  sacrae 
Scripturae  sententias  simpliciter  ac  lilteraliter  intelligendas  esse  etiam  iis  iu 
locis  in  quibus  durum  aliquod  et  asperum  specie  tenus  videntur  enunciare. 
Atque  ut  id  exemplo  aliquo  sub  oculos  ponat  haereticorum,  assumit  quae 
de  Eucharistia  in  novo  Testamento  leguntur,  et  inquit : Sicut  mediatorem 
Dei  et  hominum , hominem  Christum  Jesum,  Carnem  suam  nobis  mandu- 
candam, bibendurnque  Sanguinem  dantem,  fideli  corde  atque  ore  suscipi- 
mus : quamvis  horribilius  videatur  humanam  carnem  manducare  quam 
perimere,  et  humanum  sanguinem  potare  quam  fundere  . Veniat  nunc 
calvinista  cum  suo  de  sensu  figurato  systemate,  et  videat  num  quae 
hoc  in  loco  S.  Doctor  affirmat  de  (igura  Corporis  et  Sanguinis  Domi- 
ni intelligi  possint.  Figura  certe  corporis  et  sapguinis  ad  excitandum  horro- 
rem apta  non  est,  oeque  sensus  et  ratio  illi  repugnant.  Quare  vel  operam 
lusisset  Augustinus,  vel  de  reali  Corpore  ct  Sanguine  Domini  verba  faciebat. 
Enarratione  in  psalm.  39.  hanc  inter  sacrificia  veteris  Testamenti  et  Eucha- 
ristiam statuit  antilhesim:  Ablatu  sunt  verba  promissiva , data  sunt  comple- 
tiva. Sacrificia  ergo  illa , tamquam  verba  promissiva,  ablata  sunt.  Quid 

est  quod  datum  est  completivum  ? Corpus  quod  nostis , quod  non  omnes 
nostis  ( aderant  enim  concioni  cathecutneni  ) quod  utinam  qui  nostis , omnes 
non  ad  judicium  noveritis  ...  Ablata  sunt  signa  promittentia , quia  exhibita 
est  veritas  promissa  ....  Hujus  Corporis  participes  sumus , quod  accipimus 
novimus , et  qui  non  nostis  noveritis , et  cum  didiceritis , utinam  non  ad 
judicium  accipiatis.  Cur  tam  caule  loquitur  Augustinus  de  Eucharistia  co- 
ram catechumenis,  si  non  aliud  quam  symbolum  continet  Corporis  Christi  ? 
Praeterea  nullum  esset  inter  vetera  sacrificia  et  Eucharistiam  discrimen  , si 
iiaec  et  illa  signa  essent  et  figurae.  Denique  non  aequo  modo  boni  ac  ma- 
li Corpus  Christi  acciperent.  Gnarr.  in  psahn.  33.  concione  i.  exponens 
illa  psalmistae  verba  juxta  versionem  Septuaginta,  Et  ferebatur  in  manibus 
suis , ait  illa  adimpleta  minime  fuisse  in  Davide,  nec  in  alio  adimpleri  po- 
tuisse quam  in  Christo  Domiuo  tum  cum  Eucharistiam  instituit.  Hoc  vero, fra- 
tres^ inquit,  quomodo  posset  feri  in  homine  quis  intelligat  ? Quis  enim 
portatur  in  manibus  suis  ? Manibus  aliorum  potest  portari  homo , mani- 
bus suis  nemo  portatur.  Quomodo  inlelligatur  in  ipso  David  secundum 
litteram  non  invenimus  , in  Christo  autem  invenimus  . Ferebatur  enim 
Christus  in  manibus  suis , quando  commendans  ipsum  Corpus  suum , ait, 
hoc  est  Corpus  meum.  Quum  verba  Davidis  ad  litteram  exponat  Augusti- 
nus, non  possunt  illa  intelligi  de  figura.  Deinde  quivis  homo  potest  sui  ipsius 
imaginem  et  figuram  in  manibus  portare . Innumera  alia  afferri  possent  cx 
Augustino  quae  studiose  collecta  videri  possunt  apud  Arnaldum  in  opere 
de  perpetuitate  Fidei  . ' 

CAPUT  VIII. 

Haereticorum  argumenta  adversus  realem  Christi  praesentiam 
in  Eucharistia  dissolvuntur . 

Obj.  r.  cont.  primum  mom.  I.  Christus  Joan.  cap.  6.  non  loquitur 
nisi  de  Fidei  virtute  et  efficacia  ita  ut  quae  ibi  habentur  de  cibo  et  potu, 
ac  de  Corpore  et  Sanguine  intelligi  debeant  de  spirituali  manducatione  per 
fidem.  Et  sane  v.  iq.  ita  loquitur  Christd^:  Operamini  non  cibum  qui  pe- 
rit, sed  qui  permanet  in  vitam  aeternam.  Et  rursus  ; Hoc  est  opus  Dei , 
ut  credatis.  Et  v.  35.  Ego  sum  panis  vitae:  qui  venit  ad  me,  non  esu- 
riet; et  qui  credit  in' me,  non  sitiet.  Cum  ergo  inquit  idem  Christus  paullo 
post , nisi  manducaveritis  Carnem  elc.  intelligi  haec  et  similia  debent  de 
spirituali  manducatione  per  fidem.  II.  et  quidem  regula  est  ab  Augustino 
tradita  , ut  ubi  Scriptura  obscura  est,  exponi  per  antecedentia  et  subsequen- 
da debeat.  Quoniam  ergo  subsequenda  verba,  qui  manducat  meam  Carnem 
etc.  Nisi  manducaveritis  meam  Carnem  elc.  obscura  sunt  et  ambigua,  ac 
in  diversum  trahuntur  sensum  a pluribus,  interpretauda  sunt  ad  nonnam 
praecedentium,  et  nulla  erit  difficultas.  III.  nec  dubitare  possumus  quin 
Christus  Dominus  etiam  in  illis  locis  ubi  Carnem  suam  et  Sanguinem  aper- 
te commemorat,  de  fide  in  ipsum  verba  faciat.  Nam  comedentibus  de  illo 

pane  promittit  vitam  aeternam  quam  certe  non  consequuntur  omnes  qui 
Eucharistiam  suscipiunt,  bene  vero  qui  habent  fidem.  IV.  idque  confirmatur 
ex  eo  quod  loquatur  Dominus  de  comestione  et  potu  necessariis  ad  vitatu 
aeternam  obtinendam,  nisi  manducaveritis  Carnem  Filii  hominis  etc.  quum 
inierim  et  omnes  parvuli  baplizati  et  adulti  complures  vitam  consequantur 
aeternam  absque  Eucharistia,  nec  unus  habere  iilam  possit  sine  fide.  V.  ne- 
que vero  fas  est  recurrere  ad  scholasticam  distimiunculnm  inter  necessitatem 
medii  et  necessitatem  praecepti  , Christus  enim  loquitur  de  absoluta  neces- 
sitate, quemadmodum  ubi  necessitatem  baptismi  inculcat,  quum  iisdem  fe- 
re verbis  praeceptum  utrumque  constet,  nisi  manducaveritis , et  nisi  quis 
renatus  fuerit  ctc.  Quare  Christi  praeceptum  apud  Joan.  cap.  6.  non  rea- 
lem,  sed  spiritualem  Corporis  Christi  manducationem  per  fidem  attingit.  VT. 
hinc  altum  apud  Joannem  silentium  de  passione  Christi  in  cujus  memo- 
riam Eucharistia  fuit  instituta  eo  ritu  ut  adhibeatur  vinum,  et  panis  fran- 
gatur atque  distribuatur.  VII.  accedit  his,  quod  murmurantibus  caphamaitis 
v.  53.  Quomodo  potest  hic  nobis  Carnem  suam  dare  ad  manducandum  , 
declaravit  Christus  se  non  litterali,  sed  spirituali  sensu  fuisse  loquutum,  ait 
enim  v.  G/j,  Verba  quae  ego  locutus  sum  vobis  , spiritus  et  vita  sunt  : 
imo  excludere  voluit  omnino  litteralem  sensum  dicens  : Spiritus  est  qui 
vivificat ; caro  non  prodest  quidquam.  VIII.  quid  plura?  Nonne  pontificii 
volunt  intelligendas  esse  Scripturas  juxta  Patrum  interpretationem  ? Ast  O- 
rigenes  hom.  7.  in  Levit.  Clemens  alexandrinus  lib.  I.  paedag.  Tertullia- 
nus lib.  dc  resurr.  carnis  cap.  37.  Hieronymus  in  psal.  147.  et  Augustinus 
lib.  3.  de  doctr.  christ.  cap.  16.  et  alibi  caput  illud  6.  Joannis  mystico  sen- 
su interpretantur . 

Resp.  ad  singula.  Atque  ad  r.  dist.  ant.  In  cap.  6.  Joannis  Chri- 
stus loquitur  de  Fidei  virtute  et  efficacia  a v.  26.  usque  ad  v.  5i.  conc. 
ant.  per  totum  et  integrum  caput,  neg.  ant.  Jam  praemonuimus  caput  il- 
lud in  tres  veluti  partes  distribui  posse,  in  quarum  quavis  diversum  verse- 
tur argumentum.  Ab  initio  nempe  capitis  usque  ad  v.  25.  fuse  describitur 
patratum  a Christo  miraculum  in  multiplicatione  panis  et  piscium.  Exinde 
a v.  videlicet  26.  usque  ad  5i.  disserit  de  Fide  occasionem  arripiendo  a 
corporali  manducatione,  analogia  enim  est  inter  corporalem  ac  spiritualem 
alimoniam.  Cumque  pervicaces  carnalesque  judaei  credere  nollent  Christum 
esse  Messiam  in  lege  promissum,  novumque  ab  ipso  postularent  miraculum 
simile  illi  quod  Moyses  in  deserto  patraverat  quando  manna  pluere  fecit 
de  caelo,  Christus  Dominus  majora  ipsis  pollicetur  , conversionem  nempe 
panis  et  vini  in  suum  Corpus  et  Sanguinem.  Et  quoniam  Christi  promissio 
inultorum  turbaverat  animos,  non  retractat  illam  Christus  ad  animorum  se- 
dandam jactationem,  sed  novi  rursus  miraculi  promissione,  admirabilis  nem- 
pe suae  ascensionis  in  caelum,  confirmat  et  auget;  atque  haec  omnia  haben- 
tur a v.  5i.  usque  ad  finem  illius  capitis.  Verum  est  ergo  in  illis  Christi 
verbis,  operamini  non  cibum  etc.  sermonem  fieri  de  Fide , et  verum  est 
quoque  in  illis  aliis  quae  a nobis  superius  allata  sunt,  expressam  haberi 
promissionem  realis  praesentiae  Corporis  et  Sanguinis  Domini  in  sacramento 

Eucharistiae,  quoniam  illa  in  secunda  ubi  de  Fide,  haec  in  tertia  ubi  de 
Eucharistia  disseritur,  parte  continentur. 

Ad  2.  Critices  regula  quam  tradit  etiam  S.  P.  Augustinus  accuratis- 
sima est,  et  valet  plurimum  ad  Scripturarum  aliorumque  auctorum  intelligen- 
tiam.  Ast  supponit  illa  antecedentia  et  consequentia  esse  de  uno  eoderaque 
argumento.  Quod  si  in  eodem  capite  sermo  de  diversis  instituatur,  ut  ac- 
cidit in  casu  nostro,  non  possumus  subsequenda  intelligere  per  antecedentia 
nisi  omnia  miscere  ac  perturbare  velimus.  Deinde  depromptum  ex  ea  re- 
gula ab  Albertino  argumentum  supponit  ea  quae  in  postrema  capitis  6. 
Joannis  parte  leguntur , esse  obscura  et  ambigua  , quod  falsum  omni- 
no est  ut  ex  iis  quae  inter  probationes  attulimus  patet;  nara  quod  sacra- 
mentarii  eorum  cavillationibus  nitidissimae  luci  tenebras  velint  offundere  , 
id  ex  eorum  pervicacia  est,  non  ex  Scripturae  verbis  quae  obscura  sint  et 
aequivoca;  alioquin  etiam  illae  evangelicae  propositiones  , Verbum  caro  fa- 
cium eSt:  Christus  est  Filius  Dei , obscurae  erunt  et  ambiguae,  quum  so- 
ciniani  innumeris  sophismatibus  non  desinant  earum  claritatem  obtegere. 

Ad  3.  Panis  de  quo  Christus  cap.  6.  Joan.  verba  facit , dat  utique 
sumentibus  illum  vitam  aeternam,  dummodo  tamen  obicem  non  opponant 
sumentes.  Dominus  enim  in  intituendo  Eucharistiam,  divinam  illi  tribuit  vir- 
tutem conferendi  vitam  aeternam  digne  sumentibus.  Quod  si  fideles  sine 
praevia  dispositione  accedant  ad  altare,  judicium  sibi  tunc  manducant  et 
bibunt,  non  vitam  obtinent  sempiternam.  Ast  id  ex  eorum  culpa  est,  non  ex 
defectu  Eucharistiae.  Praeterea  si  valeret  argumentum,  sequeretur,  Christum 
nec  de  Eucharistia  nec  de  Fide  fuisse  loquutum,  nam  quot  sunt  qui  Chri- 
stum spiritualiter  manducant  per  Fidem,  et  tamen  vitam  non  consequuntur 
aeternam  ? 

Ad  4*  Verum  est  parvulos  omnes  baptizatos  et  adultos  complures  vi- 
tam consequi  aeternam  absque  Eucharistia  . Et  verum  est  quoque  comestio- 
nem de  qua  loquitur  Christus  esse  necessariam  ad  vitam  aeternam  . Sed 
quid  proinde  ? Necessitas  enim  de  qua  loquitur  Christus,  est  necessitas  prae- 
cepti, non  medii,  ut  optime  a theologis  appellatur  ad  idearum  perturba- 
tionem vitandam.  Christum  in  illis  verbis  , nisi  manducaveritis  etc . incul- 
care necessitatem  praecepti,  non  medii,  sumendi  Eucharistiam,  demonstrabi- 
mus in  subsequentibus  . 

Ad  5.  Neque  comparatio  instituta  inter  verba  praecipientia  Euchari- 
stiam et  illa  quae  praecipiunt  baptisma  caussam  juvat  adversariorum,  la- 
tissimum enim  est  inter  utrumque  praeceptum  discrimen.  Et  I.  eo  fine  in- 
stitutum fuit  a Christo  baptisma,  ut  primani  gratiam  conferret  hominibus, 
sine  qua  aeterna  salus  consequi  absolute  non  potest;  quum  Eucharistiae  in- 
stitutio eo  tendat  ut  conferat  gratiam  secundam  seu  primae  gratiae  au- 
gmentum sine  quo  aeterna  vita  obtineri  potest.  II.  praeceptum  sumendi  Eu- 
charistiam directum  est  ad  illos  qui  ea  sunt  capaces  , unde  habet , nisi 
manducaveritis  etc.  ubi  praeceptum  baptismi  omnibus,  nemine  excepto,  im- 
positum est,  nisi  quis  renatus  fuerit  etc.  III.  Ecclesia  ab  initio  rem  ita  in- 
tellexit ut  Eucharistia  sit  necessaria  necessitate  praecepti  , baptismus  vero- 

necessitate  medii.  E.x  necessitate  ergo  Eucharistiae  nihil  contra  catholicos 
colligi  potest  . 

Ad  6.  Hoc  calvinistarnm  momentum  non  moror,  ritum  enim  confi- 
ciendae ac  distribuendae  Eucharistiae  silentio  premit  Joannes  , quoniam  de 
promissione,  non  de  institutione  illius  sacramenti  capite  -6.  disserit . 

Ad  dico  I.  si  caro,  juxta  calvinistarutn  interpretationem,  non  pro- 
dest quidquam,  quaenam  erit  utilitas  incarnationis,  Corporisque  Christi  fla- 
gellis cruentati,  ac  cruci  affixi  ? Caro  enim  per  adversarios  non  prodest  quid- 
quamj  quare  Scripturae  loca  de  incarnatione,  passione,  ac  morte  Christi  dis- 
serentia mystice  et  figurate  explicemus.  II.  si  Christus  non  loquebatur  de 
vera  ac  reali  Corporis  sui  comestione,  cur  discipuli  abierunt  retro  dicentes, 
durus  est  hic  sermo?  Manducatio  enim  spiritualis  per  Fidem  nequit  horro- 
rem ingerere.  III.  duplici  modo  potest  intelligi  realis  manducatio  Corporis 
Christi,  spirilualiter  nempe  ct  materialiter.  Carnis  Christi  realis  manducatio 
spiritualiter  fieri  intelligitur  quando  quis  putat  se  Christi  Carnem  sub  spe- 
ciebus  latentem  assumere  eo  modo  quo  a catholicis  intelligitur  et  explica- 
tur. Si  quis  autem  crederet  se  realiter  Christi  Carnem  manducare  ad  instar 
communium  ciborum,  existimaret  se  resci  Corpore  Christi,  non  spiritualiter, 
sed  materialiter.  Et  quoniam  capharnaitae  hoc  postremo  sensu  crediderunt 
se  fore  Carnem  Christi  comesturos,  abierunt  retro,  et  reprehensi  sunt  a Chri- 
sto illis  verbis , caro  non  prodest  quidquam',  spiritus  est  qui  vivificat . Ex- 
positio est  magni  Augustini  qui  tract.  27.  in  Joan.  ita  scribit:  O 

Domine , magister  bone , quornoao  caro  non  prodest  quidquam , cum  tu  di- 
xeris, nisi  quis  manducaverit  Carnem  meam,  et  biberit  Sanguinem  meum , 
non  habebit  in  se  vitam  ?...  Quid  est  ergt , non  prodest  quidquam  caro  ? 
Non  prodest  quidquam  , sed  quomodo  illi  intellexerunt  : carnem  quippe 
sic  intellexerunt , quomodo  in  cadavere  dilaniatur , aut  in  macello  vendi- 
tur , non  quomodo  spiritu  vegetatur  . Proinde  sic  dictum  est  , caro  non 
prodest  quidquam: ' quomodo  dictum  est , scientia  infat  ....  sola , sine  cari- 
tate . Ideo  adjunxit  , caritas  vero  aedificat.  Adde  ergo  scientiae  carita- 
tem, et  utilis  erit  scientia : non  per  se,  sed  per  caritatem.  Sic  etiam  nunc , 
caro  non  prodest  quidquam:  sed  sola  caro  . Accedat  spiritus  ad  carnem , 
quomodo  accedit  caritas  ad  scientiam,  et  prodest  plurimuifo.  l\am  si  ca- 
ro nihil  prodesset  , Verbum  caro  non  fieret . 

Ad  8.  Nonnulli  Patres  ut  Origines,  Tertullianus,  aliique  aperte  tradi- 
derunt comestionem  Corporis  Christi  de  qua  in  cap.  6.  Joannis , non  es- 
se litteraliter  accipiendam,  sed  non  proinde  hoc  affirmando  catholicae  senten- 
tiae contradicunt,  per  ™ enim  litteraliter,  intelligunt,  materialiter , paullo  supra 
a nobis  expositum,  manducationem  videlicet  Corporis  Christi  in  sensu  ca- 
pharnaitarum.  Alii  bene  multi  interpretati  sunt  integrum  caput  6.  Joan- 
nis mystico  sensu,  non  excluserunt  autem  sensum  litteralem.  Imo  illi  iidem 
Patres  aliis  in  locis  Joannis  sententias  in  sensu  litterali  de  reali  praesentia 
Corporis  et  Sanguinis  Christi  in  Eucharistia  exposuerunt. 

Obj.  2.  adv.  alterum  momentum.  I.  verba  institutionis  Eucharistiae  , 
hoc  est  Corpus  meum,  talem  habent  sensum:  hoc  signifeat  Corpus  meum. 

Innumera  enim  sunt  sacrae  Scripturae  loca  in  quibus  verbum,  est , sumitur 
pro,  significat . Ita  Genes,  cap.  17.  circumcisio  appellatur  foedus,  quum 
foedus  tantum  significaret.  Ibidem  cap.  4*«  habetur;  Septem  boves  pulchrae, 
et  septem  spicae  plenae , septem  ubertatis  anni  sunt , hoc  est,  significant . 
Exodi  cap.  12.  agnus  paschalis  appellatur  phase  , et  tamen  significabat 
transitum  Domini  , non  erat.  Danielis  cap.  a.  ad  Nabuchodonosorem  di- 
citur: Tu  es  caput  aureum  , quum  tantum  significaretur  in  capite  aureo 
statuae  visio  per  somnium.  Ostendit  Deus  Ezechieli  ossa  arida,  et  Propheta 
cap.  37.  inquit:  Ossa  haec  universa , domus  Israel  est.  Joan.  cap.  10. 
Christus  de  se  inquit:  Ego  sum  ostium.  In  1.  ad  Cor.  cap.  10.  legi- 
tur: Petra  autem  erat  Christus , hoc  est,  significabat  Christum.  Ac  deni- 
que in  Evang.  Matth.  cap.  i3.  ait  Dominus:  Qui  seminat  bonum  semen , 
est  Filius  hominis : ager  autem , est  mundus  etc.  quibus  in  locis  particula 
est , sumitur  pro,  significat.  Cur  ergo  eadem  particula  est  sumi  non  poterit 
pro,  significat,  in  verbis  institutionis?  II.  neque  reponere  juvat  debuisse 
Christum  Apostolos  praemonere  se  figufate  loqui,  quum  ipsa  verba  per  se 
figuram  non  contineant  j nam  propositio  haec  , hoc  est  Corpus  meum,  si- 
millima huic  est,  hic  est  filius  tuus,  quam  Christus  in  cruce  pendens 
dixit  Matri  suae  . Numquid  Christus  Matrem  praemonuit  se  in  figura  lo- 
qui ? Et  tamen  illa  verba  figurat»  intelliguntur:  ita  ergo  et  in  casu  nostro  . 
III.  sensus  ipse  illius  propositionis  cogit  nos  ad  figuram  confugere  , prono- 
men siquidem,  hoc,  non  potest  referri  ad  corpus,  alioquin  propositio  iden- 
tica  esset,  atque  hunc  sensum  haberet,  hoc  corpus  meum,  est  corpus  me- 
um , unde  referri  debet  ad  panem,  sensusque  erit , hic  panis  est  Corpus 
meum,  ac  proinde  panis  significat  corpus.  IV.  etiam  vocabulum,  corpus , iri 
verbis  institutionis  appositum  est  metaphorice  , Christus  enim  non  dixit 
tantum,  hoc  est  Corpus  meum , sed  addit  quod  pro  vobis  tradetur  , vel 
nt  graecus  textus  habet,  quod  pro  vobis  frangitur  , et  de  sanguine  * qui 
pro  vobis  funditur  . Ast  tunc  non  reale  corpus  neque  realis  sanguis  fran- 
gebatur et  fundebatur , sed  panis  et  vinum  . V.  post  institutionis  verba 
sic  prosequitur  Christus  Lucae  cap.  22 . Accipite , et  dividite  inter  vos : di- 
co enim  vobis  , quod  non  bibam  de  generatione  vitis  , donec  regnum  Dei 
veniat  . Vinum  itaque  quod  bibendum  tradidit  Christus  Apostolis  erat  il- 
lud quod  ipse  bibiturus  erat  in  regno  Dei . Quis  autem  non  videt  hoc 
metaphorice  dictum  esse?  VI.  praeterea  Paulus  in  1.  ad  Cor.  cap.  11.  re- 
petens institutionis  verba  , sic  ea  recitat : Hic  calix  novum  testamentum 
est  in  meo  Sanguine.  Duplex  hic  habetur  metaphora  , prima  est , quod  ca- 
lix sumatur  pro  vino , altera  vero  , quod  calix  continens  vinum  accipiatur 
pro  testamento.  Cur  ergo  et  reliqua  metaphorice  sumenda  non  sunt?  VII. 
Christus  instituta  Eucharistia  addit : Hoc  facile  in  meam  commemoratio- 
nem , absens  ergo  Christus  est  ab  Eucharistia  , neque  enim  praesentium 
fieri  dicitur  commemoratio  . VIII.  hinc  merito  Apostolus  in  citata  ep.  cap. 
10.  Eucharistiam  appellat  panem  et  vinum,  panis , inquiens  , quem  Jran- 
gimus.  IX.  ibidem  addit  Paulus:  Patres  nostri  omnes  ...  eamdem  escam 
spiritalem  manducaverunt , et  eumdem  potum  spiritalem  biberunt : ast 
'Jom.  VII.  Marccllius  Tlrcol . 29^ 

illi  per  Fidem:  ergo  et  nos.  X.  et  requidem  vera  nisi  hoc  dicamus  , qu- 
um Christus  de  pane  illo  benedicto  manducaverit , dicendum  foret  deglut- 
tivisse semetipsum  , quod  quam  absurdum  sit  nemo  non  videt.  XI.  Ju- 
dae  detrahenti  mulieri  quod  pretiosum  prodigeret  unguentum  ad  pedes 
Domini,  ipse  Dominus  respondit  Joan.  cap.  n.  Sinite  illam  etc.  Paupe- 
res enim  semper  habetis  vobiscum  , me  autem  non  semper  habetis  . Non 
erat  ergo  Christus  reali  sua  praesentia  nobiscum  permansurus.  XII.  et  eo- 
dem quidem  sensu  accipienda  sunt  quae  Marci  cap.  ult.  habentur : Assum- 
ptus est  in  coelum , et  sedet  a dextris  Dei . Si  namque  sacratissima  hu- 
manitas ejus  in  coelis  sedet , quomodo  reaiiter  invenitur  in  Eucharistia  ? 
XIII.  hinc  Malth.  cap.  24.  admonebat  Christus  discipulos  suos  dicens : Si 
quis  vobis  dixerit : Ecce  hic  est  Christus  , aut  illic , nolite  credere.  Qua- 
re credendum  non  est  Catholicis  dicentibus  , hic  in  Eucharistia  est  Chri- 
stus . 

Resp.  ad  singula,  et  ad  1.  dico  r.  Si  verbum,  est , in  illis  verbis,  hoc 
est  Corpus  meum  , idem  valet  ac,  significat , cur  non  eodem  modo  acci- 
piendum erit  in  his  propositionibus  , Verbum  caro  factum  est : Ilie  est  fi- 
lius meus  dilectus  : Spiritus  est  Deus  ? Non  enim  est  potior  ratio  . a.  In 
verbis  institutionis  verbum,  est,  sumendum  esse  in  suo  naturali  sensu,  non  tro- 
pice et  figurate,  demonstravimus  capite  superiori  mom.  2.  ex  regulis  ab  ipsis 
adversariis  nostris  assumptis,  ex  re  quam  Christus  gerebat , et  ex  aliis  bene 
inultis  circumstantiis.  Relege  laudatum  locum.  3.  Nec  aliquid  allata  in  ar- 
gumento exempla  concludunt,  nam  verba  quae  rerum  signa  sunt,  ab  ho- 
minibus semper  in  suo  naturali  sensu  accipiuntur  , ut  initio  hujus  contro- 
versiae monuimus,  nisi  qui  illa  profert  animadvertat  se  tropice  loqui  vel- 
le , aut  ex  recepta  hominum  consuetudine  figurata  et  metaphorica  sint  , 
aut  denique  adjuueta  et  circumstantiae  declarent  locutionem  metaphoricain 
esse.  Horum  autein  nihil  occurrit  in  verbis  institutionis,  alterutrum  vero 
invenitur  in  singulis  allatis  exemplis.  Et  quidem  circumcisio  quae  dicitur 
foedus  merito  pro  foederis  signo  accipitur,  tum  quia  consuetum  erat  anti- 
quitus inire  foedera  signo  aliquo  et  charactere,  tum  quia  ibidem  legitur  , 
Et  circumcidetis  carnem  praeputii  vestri , ut  sit  signum  foederis  inter 
me  et  vos  . Exempla  a somniis  Pharaonis  et  Nabucltodonosoris  deprompta 
ad  rem  tion  faciunt,  qui  enim  somnii  interpretationem  quaerit , scire  desi- 
derat quid  ea  quae  vidit  significat.  Quare  dum  interpres  respondit,  septem 
boves  pulchrae  etc.  septeni  ubertatis  anni  sunt,  et,  Tu  es  caput  aureum , 
obvium  est  cuique  ex  recepta  consuetudine  verbum,  est , pro,  significat,  in- 
telligere . Haec  eadem  lerme  regula  valet  pro  exemplo  desumpto  ex  Eze- 
chicle  , simillima  namque  fere  sunt  somnia  et  visiones  . Praeterea  assueti 
prophetae  figuris  quae  in  visu  conspiciunt  pro  figuris  sumere  solent,  ut  in- 
numeris patet  exemplis.  Phase  non  solum  est  signum  transitus  Angeli,  sed 
est  ipsa  paschalis  solemnitas,  ipse  mactatus  et  immolatus  agnus , unde  sae- 
pe in  Scripturis  legitur , celebrare  phase,  immolare  phase,  comedere  pha- 
se, quare  uego  iri  hac  propositione  , agnus  est  phase  , verbum  , est , idem 
valere  ac,  significat  , sensus  enim  erit,  agnus  est  victima  oblata  in  me- 


moriam  transitus  Domini,  juxta  illud  Exodi  cap.  12.  Victima  transilui  Do- 
mini est.  Neque  id  novum  est  iu  sacris  litteris,  quum  etiam  victima  obla- 
ta pro  peccato  appelletur  peccatum.  Deinde  quae  gerebant  judaei  in  obla- 
tione agni  illi  usque  comestione  ipsorum  animos  satis  admonebant , victi- 
mam illam  in  signum  esse  et  commemorationem  transitus  Domini*.  Tan- 
dem quo  sensu  agnus  ille  dici  poterat  signum  ? Nempe  quatenus  illius  san- 
guis postibus  illitus  signum  fuit  Angelo  transeunti  ut  filiis  Israel  parceret, 
unde  legitur  , Erit  autem  sanguis  vobis  in  signum , in  aedibus  in  quibus 
erilis , cl  videbo  sanguinem  , et  transibo  1*05  etc.  ScriptUra  ergo  ipsa  ap- 
pellat agnum  ej usque  sanguinem  signum.  Non  poterant  nisi  parabolice 
Apostoli  sumere  illa  Christi  verba,  Ego  sum  ostium , tum  quia  noverant 
non  instituere  per  illa  verba  Sacramentum  , tum  quia  non  videbant  Chri- 
stum in  portam  commutatum  . Apostolus  antequam  diceret  , Petra  autem 
erat  Christus , appellaverat  petram  spiritualem,  testatusque  erat  de  illa  spi- 
ritaliter bibisse  patres  nostros  , et  subinde  addit , Omnia  in  fimira  con- 
tingebant illis  . Verbum  itaque,  est , in  allata  propositione  non  poterant  Co- 
rinthii accipere  nisi  pro,  significat,  vel,  repraesentat.  Denique  Christus  pro- 
posuerat Apostolis  parabolam..  Apostoli  autem  dixerunt  ad  Christum  ,•  Edis- 
sere nubis  parabolam  zizaniorum  . Quid  mirum  ergo  si  eo  in  loco  tam 
saepe  repetitum  verbum  , est , idem  valet  ac,  significat  ? 

Ad  2.  Illa  propositio  Christi  de  cruce  pendentis , Hic  est  filius  tuus , 
non  solum  poterat,  sed  debebat  metaphorice  intelligi , idque  ex  circumstan- 
tiis . Christus  enim  Dominus  animam  mox  redditurus  Patri  juxta  crucem 
vidit  dolentissimam  Matrem,  discipulumque  suum  amantissimum.  Hinc  ut  a- 
liquod  ulrique  solatium  afferret , Hic  est , ait  ad  Matrem,  filius  tuus  : Haec 
est , ad  discipulum,  Mater  tua.  At.jue  haec  figurata  loquendi  ratio  in  con- 
similibus circumstantiis  communis  est  apud  omnes  nationes  . Numquid  si- 
mile aliquid  habemus  in  casu  nostro  P . 

Ad  3.  dico  1.  Sunt  nonnulli  veterum,  ut  Innocentius  IH.  in  libro 
quem  antequam  Pontifex  fieret,  conscripsit  de  myst.  Alt.  Durandus,  Odo 
cameracensis,  et  Catharinus , qui  putant  propositionem  illam  , hoc  est  Cor- 
pus meum , esse  speculativam.  Volunt  enim  Christum  Dominum  omnipoten- 
tissima  sua  virtute  ante  verborum  illorum  prolationem  , panem  et  vinum 
in  Corpus  et  Sanguinem  suum  mutasse  . Si  res  ita  se  habeat-,  jam  nihil 
concludit  argumentum  . 2.  Sed  admisso  cum  plerisque  theologis  proposi- 
tionem illam  esse  practicam  et  operatoriam  , peto  ab  adversariis  an  Deus 
hominem  condens  limumque  contrectans  dicere  potuisset , hic  est  homo  ? 
An  Christus  in  Canae  Galilaeae  convivio  hydriam  ostendens  dicere  po- 
tuisset , hoc  est  vinum  ? Hujusmodi  propositiones  per  adversarios  non  fu- 
issent propositiones  idenlicae.  3.  In  propositionibus  ergo  practicis  articulus 
hoc,  vel,  hic , confuso  quodam  modo  refertur  ad  subjectum,  et  ad  attribu- 
tum propositionis  , quum  enim  ejusmodi  propositiones  sint  operatoriae  , et 
subjectum  faciant  , non  supponant,  initio  prolationis  articulus  refertur'  ad 
rem  ut  est  in  se  , in  fine  autem  ad  rem  in  quam  facta  est  mutatio  . At- 

que  ita  articulus,  hoc , initio  propositionis  refertur  ad  panem,  illa  absoluta, 
ad  Corpus  Christi  , unde  sensus  erit , hic  qui  modo  est  panis , fit  Corpus 
meum  . 

Ad  4*  Fractio  et  effusio  de  quibus  in  verbis  institutionis  tribuuntur 
Corpori  et  Sanguini  Domini  ratione  specierum  sub  quibus  latent,  consuetum 
enim  est  rebus  ipsis  tribuere  quod  illarum  externae  convenit  speciei ; ita 
Christus  ad  hemorroissam  conversus  dixit , Quis  me  tetigit  ? licet  fimbriam 
vestimenti  ejus  dumtaxat  mulier  fila  tetigisset,  a.  Quod  graece  legitur,  pro 
vobis  frangitur' , nequit  de  Christi  Corpore  intelligi,  quum  Christi  Corpus 
fractum  non  fuerit,  juxta  illud  , Os  non  comminuetis  ex  eo  , unde  fractio 
vel  ad  species  referri  debet , vel  significat  distributionem  , quomodo  apud 
Isaiam  cap.  58.  Frange  esurienti  panem  tuum,  scilicet,  distribue  . 3.  De- 
mum nequeunt  institutionis  verba  ad  panem  et  vinum  secundum  eorum 
substantiam  referri,  sed  referenda  sunt  ad  Corpus  quod  tradendum  erat,  et 
ad  Sanguinem  qui  erat  fundendus,  nam  Christus  juxta  Apostolum  in  i.  ad 
Cor.  cap.  ii.  dixit,  Quod  pro  vobis  tradetur , et  calicem  praebens  juxta 
Lucam  ait  , Qui  pro  vobis  fundetur . Neque  aliquid  ingerit  quod  haec 
duo  loca  exprimantur  in  graeco  per  participia  vocis  praesentis,  etenim  haec 
est  consuetudo  Scripturae,  ad  indicandam  certitudinem  eventus  futuri  uti 
ut  plurimum  praesenti  pro  futuro,  imo  etiam  voce  praeteriti  temporis,  cu- 
jus rei  innumera  occurrunt  exempla  apud  Prophetas . Jam  vero  Christus 
erat  Propheta  magnus  . Adeoque  sensus  verborum  illorum  est , Bibite  de 
sanguine  qui  jam  jam  erit  effudendus : comedite  de  corpore  quod  jam  jam 
erit  in  ara  crucis  immolandum . 

Ad  5.  Verba  illa  Christi  apud  Lucam  cap.  22.  Non  bibam  de  ge- 
neratione vitis  ctc.  ad  rem  minime  faciunt  , illa  enim  protulit  Dominus 
ante  Eucharistiae  institutionem,  ut  caput  illud  legenti  patet.  Deinde  geni- 
men vitis  laudato  in  loco  intelligi  nequit  nec  litteraliter  nec  metaphorice 
iti  sensu  adversariorum  ; neque  enim  Christus  in  regno  Patris  vel  vere  vel 
figurate  bibiturus  erat  vinum.  Verba  itaque  illa  phrasim  continent  denotan- 
tem , se  tunc  ultima  vice  vinum  bibere  cum  discipulis  suis  . 

Ad  G.  Necesse  non  erat  ut  Christus  Apostolos  moneret  se  metapho- 
rice sumere  calicem  et  Testamentum,  quando  dixit  , hic  est  calix  novum 
Testamentum  in  Sanguine  meo,  nam  receptissima  consuetudo  est  apud  o- 
mnes,  ut  calix  pro  re  in  eo  contenta,  videlicet  pro  vino  sumatur,  signum 
autem  foederis  accipiatur  pro  foedere  ipso.  Quum  ergo  in  calice  continere- 
tur Sanguis,  juxta  alios  Evangelistas  dicentes,  hic  est  Sanguis , atque  San- 
guis ille  sacratissimus  6ignum  esset  noyi  Testamenti  , merito  dicere  potuit 
Christus  juxta  Lucam  , hic  calix  novum  Testamentum  in  Sanguine  meo , 
vel  ut  alii  narrant  Evangelislae  , hic  est  Sanguis  meus  novi  Testamenti  . 

Ad  7.  Deus  ubique  praesens  est,  atque  est,  ut  inquit  S.  P.  Augusti- 
nus, intimior  intimo  nostro  , et  nihilominus  jubetur  illius  semper  meminis- 
se . Itaque  ex  quo  dixerit  Christus  , Hoc  facile  in  meam  commemoratio- 
nem, non  sequitur  in  Eucharistia  non  esse  Christum  substantialiter  prae- 
sentem j commemoratio  eaim  ad  summum  excludit  rei  praesentiam  sensi- 

bilem,  non  veram  et  realem,  si  sit  illa  modo  insensibili . Deinde  praece- 
ptum illud  , Hoc  facite  in  meam  commemorationem  , importat  ut  in  su- 
menda Eucharistia  passionis  ac  mortis  Domini  reminiscamur , unde  sic  ab 
Apostolo  exprimitur  : Quotiescumque  manducabitis  panem  hunc  , et  cali- 
cem bibetis  , mortem  Domini  annuntiabitis  donec  veniat.  Hinc  laudata  e- 
vangelica  verba  non  referuntur  simpliciter  ad  Corpus  et  Sanguinem  , sed  ad 
passionem  et  mortem  Christi . 

Ad  8.  De  nihilo  autem  est  quod  e vestigio  addunt , nam  Eucharistia 
panis  et  vinum  appellatur  secundum  externam  apparentiam  , et  quia  ante 
cousecratoria  verba  panis  et  vinum  fuerat . 

Ad  9.  Apostoli  verba,  eamdem  escam  , vel  referuntur  ad  judaeos  si- 
mul et  christianos,  ut  vult  S.  P.  Augustinus  tract.  26.  in  Joan.  et  acci- 
pienda sunt  de  esse  spiritali  , ita  ut  sensus  sit : quemadmodum  illi  , intel- 
lige  justi  ut  Moyses  , Aaron,  Phinees  , degustando  spiritaliter  manna  , sa- 
lutem ac  aeternam  vitam  in  Christo  habuerunt , ita  et  nos  Corpus  et  San- 
guinem Christi  spiritaliter  accipiendo  , vitain  ac  salutem  aeternam  habebi- 
mus in  eodem  Christo.  Nonne  buccella  dominica  , ait  ibidem  S.  Pater  » 
venenum  fuit  Judaei  Vel,  « eamdem , refertur  ad  solos  judaeos,  ul  ma- 
gis arridet  Chrysostomo,  et  sensus  est:  quemadmodum  plures  ex  illis  post 
degustatam  licet  eamdem  escam  spiritalem  cum  aliis  , facti  tamen  Deo  re- 
belles prostrati  suut  in  deserto  , ita  et  eveniet  christiauis  , si  post  acce- 
ptum sacramentum  Corporis  et  Sanguinis  Doraiui  in  nova  facinora  prolaban- 
tur . Atque  hoc  sensu  videtur,  post  allatam  imaginem  Apostolus  addere  , 
Qui  se  existimat  stare  , videat  ne  cadat  . Haec  interpretatio  non  distat 
magnopere  , ut  videnti  patet , ab  illa  Augustini . Neutra  autem  favet  sen- 
tentiae adversariorum  . Quia  ut  inquit  Augustinus  in  citato  tractatu  , spi- 
ritalem utique  eamdem  . Nam  corporalem  alteram , quia  illi  manna , nos 
aliud  ...  manna  umbra  erat  , iste  ( panis  ) veritas  est  . 

Ad  io.  Christum  Dominum  semelipsum  deglutivisse  in  suprema  coe- 
na,  absurdum  esse  dicunt  zuingliani  et  calvinistae , non  sancti  Ecclesiae 
Patres  qui  Christum  in  coena  illa  fuisse  hostiam  et  sacerdotem  , convivium 
et  convivam  , sacrilicium  et  sacrificatorem  apertissime  tradunt . Nos  sanctis 
Ecclesiae  Patribus  magis  quam  haeterodoxis  fidem  praebere  debemus . Quo- 
modo autem  id  facium  sit  vel  fieri  potuerit,  definire  non  audemus.  Il- 
lud tantum  animadvertimus  , adversarios  nostros  multa  ardua  Fidei  myste- 
ria nobiscum  confiteri  . Cur  ergo  myslerium  hoc  admittere  nolunt  nisi  ut 
propriam  tueantur  praejudicatam  opinionem  ? 

Ad  it.  Per  illa  verba,  pauperes  semper  habetis  vobiscum  , me  au- 
tem non  semper  habetis  , voluit  Christus  significare  , se  non  amplius  fu- 
turum in  terra  visibili , sensibilique  sua  praesentia  . Id  clarum  est  ex  sola 
lectione  . 

Ad  12.  Eamdem  adhibeto  responsionem  , Christus  enim  secundum  vi- 
sibilem formam  suam  assumptus  est  in  caelum  , et  sedet  a dextris  Dei  . Id 
autem  non  impedit  quin  reali  praesentia  sua  lateat  in  Eucharistia  sub  pa- 
nis ac  viui  speciebus . 

Ad  i3.  Sententia  illa  apud  Matth.  Si  quis  vobis  dixerit : Ecce  hic  est 
Christus,  aut  illic , voluit  Dominus  excludere  pseudo-chrislos,  non  Corpo- 
ris et  Sanguinis  sui  realem  in  Eucharistia  praesentiam  . Admonet  enim  ibi 
discipulos  suos  futurum  tempus  ut  multi  se  Christum  et  Messiam  esse 
simulent  , quibus  credendum  non  esse  monet . Sed  res  per  se  manifestis- 
sima est  , imo  hujusmodi  argutiunculis  satis  ostendunt  se  malae  caussae 
patrocinari . • ^ 

CAPUT  IX. 

Ea  quae  haeretici  contra  tertium  superius  allatum  momentum 

opponunt  , refelluntur  . ..... 

Quoniam  sacramentarii  magnum  se  invenisse  jactitant  patrocinium  apud 
eximium  Ecclesiae  doetorem  Augustinum,  ab  hujus  S.  Patris  sententiis  du- 
cemus exordium  quibus  a falsis  haereticorum  interpretamentis  vindicatis 
reliqua  prosequemur.  Haec  itaque  ex  Augustino  deprompta  in  medium  af- 
ferunt contra  catholicam  sententiam  . I.  in  ep.  ad  Bonifacium  episcopum 
quae  est  98.  alias  a3.  Si  sacramenta  , inquit  , quamdam  similitudinem 
earum  rerum  quarum  sacramenta  sunt  , non  haberent  , omnino  sacra- 
menta non  essent . Ex  hac  autem  similitudine  plerumque  etiam  ipsarum 
rerum  nomina  accipiunt.  Sicut  ergo  secundum  quemdam  modum  sacra- 
mentum Corporis  Christi , Corpus  Christi  est;  sacramentum  Sanguinis  Chri- 
sti, Sanguis  Christi  est ; ita  sacramentum  Fidei , Fides  est  . In  hac  senten- 
tia tradit  S.  Pater  , Eucharistiam  esse  Corpus  Christi  , sicut  baptismus  est 
Fides . Ast  baptismus  non  continet  in  se  realiter  Fidem,  unde  nec  Eucha- 
ristia Christi  Corpus  . Deinde  addit  Eucharistiam  Corpus  Christi  in  se  con- 
tinere secundum  quemdam  modum  , ergo  non  realiter.  Demum  paullo  an- 
te allata  verba  comparationem  instituit  inter  Eucharistiam  et  diem  domi- 
nicum qui  'certe  dies  non  est  actu  dies  ipse  dominicae  resurrectionis.  II. 
clarius  adhuc  se  explicat  in  lib.  cont.  Adimantum  manichaeum  cap.  ra. 
ubi  ait  : Non  Dominus  dubitavit  dicere  , Hoc  est  Corpus  meum  : cum 
signum  daret  Corporis  sui . 111.  in  serm.  072.  de  temp.  ad  infantes  recens 
baptizatos  , ad  illam  objectionem  , quomodo  Corpus  Christi  esse  potest  in 
Eucharistia,  quum  sit  in  coelis*  ita  respondet.*  Ista , fratres , ideo  dicuntur 
sacramenta  , quia  in  eis  aliud  videtur , aliud  inlelligitur . Quod  videtur 
speciem  habet  corporalem  , quod  inlelligitur  fructum  habet  spiritualem  . 
Hic  sane  locus  erat  affirmandi  Christi  Corpus  modo  mirabili  existere  rear- 
liter  in  caelis  et  in  Eucharistia  . Addit  subinde  , non  alio  sensu  Euchari- 
stiam appellari  Corpus  Christi,  nisi  quia  illius  signum  et  figura  est . Cor- 
pus ergo  Christi  si  vis  intelligere , Apostolum  audi  dicentem  fidelibus  : 
Fos  estis  corpus  Christi , et  membra . Si  ergo  vos  estis  corpus  Christi , 
et  membra , mysterium  vestrum  in  mensa  positum  est.  IV.  in  lib.  3.  de 
doctr.  christ.  cap.  16.  hanc  tradit  regulam  intelligendi  Scripturas : Si  prae- 
ceptiva locutio  est , aut  jl agilium  aut  facinus  vetans  , aut  utilitatem  aut 
beneficentiam  jubens , non  est  figurata  . Si  autem  fagitium  aut  facinus 

videtur  jubere,  aut  utilitatem  aut  beneficentiam  vetare,  figurata  est . Ni- 
si manducaveritis  , inquit , Carnem  Filii  hominis,  et  Sanguinem  biberitis  , 
non  habebitis  vitam  in  vobis  : facinus  vel  jlagitium  videtur  jubere  . Fi- 
gura est  ergo,  praecipiens  passioni  Domini  esse  communicandum,  et  sua- 
viter atque  utiliter  recondendum  in  memoria,  quod  pro  nobis  Caro  ejus 
crucifixa  et  vulnerata  sit  . Et  regula  et  exemplum  ad  illam  explicandam 
appositum  mirifice  favent  caiviuislis . V.  neque  putandum  est  excludere 
Augustinum  manducationem  tantum  capharnaiticam,  nam  praeterquam  quod 
ni liil  habet  de  manducatione  sacramentali , manducationi  quam  excludit 
substituit  manducationem  spiritualem  . VI.  in  ep.  2o5.  alias  i4<3.  quae  est 
ad  Consentium,  noluit  Augustinus  definire  an  Christus  nunc  Sanguinem  ha- 
beat , quod  certe  definivisset  si  realem  illius  in  Eucharistia  praesentiam 
admississet.  VII.  tract.  26.  in  Joan.  Credere  enim  in  eum,  hoc  est,  man- 
ducare panem  vivum  : dum  jam  in  praecedenti  tractatu  dixerat  , Respon- 
dit Jesus,  et  dixit  eis  : Hoc  est  opus  Dei,  ut  credatis  in  eum  quem  mi- 
sit ille . Hoc  est  ergo  manducare  cibum  non  qui  perit  ...  Ut  quid  paras 
dentes  et  ventrem  ? Crede,  et  manducasti . Manducatio  itaque  realis  non 
est  per  dentes,  sed  mystica  et  figurata  per  Fidem.  VIII.  demum  perempto- 
ria est  pro  calvinistis  sententia  quam  in  ore  Christi  ponit  Augustinus  comm. 
in  psal.  98.  Spiritaliter  intelligite  quod  loculus  sum  . Non  hoc  corpus 
quod  videtis  manducaturi  estis,  et  bibituri  illum  sanguinem,  quem  futu- 
ri sunt  qui  me  crucifigent.  Sacramentum  aliquod  vobis  commendari , spi- 
ritaliter intellectum  vivificabit  vos  . 

Rcsp.  ad  singula  , atque  ad  i.  dico  r.  S.  P.  Augustinum  in  ep.  ad 
Bonif.  loqui  de  Eucharistia  obiter  tantum,  illamque  in  exemplum  assumere 
ad  aliud  explicandum,  unde  non  est  cur  Albertinus  in  hac  aliisque  simili- 
bus Augustini  sententiis  tantopere  glorietur.  2.  Scopus  S.  Doctoris  laudata 
in  argumento  epistola  est  demonstrare  sacramentum  Fidei  sive  baptismum 
recte  appellari  posse  Fidem  etiam  in  parvulo,  licet  nondum  habeat  fidem 
illam  quae  in  credentium  voluntate  consistit  , neque  ille  respondeat , credo, 
sed  parentes  vel  alii  quilibet  gestatores  pro  eo.  Nam  etsi  in  hoc  baptisma- 
te parvulorum  non  habeatur  illa  Fidei  professio  quae  occurrit  in  baptisma- 
te adultorum,  Fidei  scilicet  propriae,  nihilo  secius  celebratur  et  istud  per 
interrogationes  et  responsa  circa  Fidem,  habetque  similitudinem  aliquam  cum 
baptismo  adultorum  , adeoque  et  hoc  vocari  potest  Fides  . Quemadmodum 
dicimus  nunc  diem  passionis  , resurrectionis  etc.  per  similitudinem  ad  illos 
quibus  haec  gesta  sunt  , et  Corpus  et  Sanguinem  Christi  qui  latet  in  Eu- 
charistiae sacramento,  quamvis  non  sit  illud  idem  Corpus  et  Sanguis  quem 
Christus  gestavit  cum  conversaretur  in  terra  , sed  tantum  sacramentaliter 
nobis  donatus.  In  hoc  sensu  protulit  S.  P.  Augustinus,  si  sacramenta 
quamdam  similitudinem  earum  rerum  quarum  sacramenta  sunt , non  ha- 
berent , omnino  sacramenta  non  essent  . IIoc  sensu  nec  nunc  dies  domi- 
nicos , Passionis,  Pentecostes  etc.  possemus  amplius  dicere,  nisi  similitudi- 
nem quamdam  cum  illis  diebus  in  quibus  haec  peracta  fuerunt  haberent  . 
Nihil  ergo  prodest  adversariis  haec  sua  cavillatio. 

Ad  a.  Etiam  in  lib.  contra  Adimantum  loquitur  Augustinus  de  Eucha- 
ristia secundum  extriusecas  species , indeque  concludit  quod  sicut  Eucha- 
ristia juxta  externam  apparentiam  licet  signum  sit  Corporis  Christi,  tamen 
dicitur  Corpus  Christi , ita  sanguis  in  veteri  testamento  dicitur  anima  quam- 
vis non  sit  nisi  animae  signum  . Adimantus  enim  utpote  manichaeus  , ut 
vetus  rejiceret  Testamentum,  docebat  hanc  Christi  sententiam,  Matth.  cap.  io. 
Nolite  timere  eos  qui  occidunt  corpus  , animam  autem  7ion  possunt  oc- 
cidere , contradicere  illi  quae  habetur  Deut.  cap.  ia.  Sanguis  enim  eorum 
pro  anima  est,  et  idcirco  non  debes  animam  comedere  cum  carnibus , 
quia  hic  traditur  animam  occidi  posse  , ibi  autem  esse  immortalem  . S.  ita- 
que Doctor  ut  demonstret  duo  illa  loca  aibi  minime  contradicere,  respon- 
det i.  in  Deuteronomio  fieri  sermonem  de  anima  bruti,  in  Evangclio  ve- 
ro de  anima  hominis  . a.  Et  dato  etiam  quod  utrobique  sermo  esset  de 
anima  hominis  , non  proinde  duo  illa  testimonia  sibi  contradicerent , quo- 
niam sanguis  dicitur  anima,  quatenus  animae  in  signum  est  positus  , vel 
propter  quamdam  xitalem  corpulentiam  quae  illi  inest  , vel  quia  anima 
sanguine  tenetur  in  corpore  ; ut  magis  diserte  explicat  idem  S.  Pater 
q.  57.  super  Levit.  * 

Ad  3.  Norunt  omnes  quam  religiose  disciplinam  servarent  veteres  Pa- 
tres, quae  ferebat  ut  nec  coram  infidelibus  nec  coram  catechumenis  aut 
non  perlecte  imbutis  in  Fide  nimis  aperte  de  sublimioribus  religionis  no- 
strae mysteriis  verba  facerent . De  disciplina  arcani  fuse  loquuntur  Patres 
omnes  tam  graeci  quam  latini,  et  Augustinus  pluribus  in  locis,  et  relate^ 
praesertim  ad  sacramentum  Eucharistiae;  unde  tract.  11.  in  Joan.  inquit 
nescire  catechumenos  quid  accipiant  Christiani  $ et  in  ep.  140.  alias  120. 
ad  Honorat,  catech.  cap.  19.  Quod  ubi , inquit,  et  quando , et  quomodo 
( a Christianis  ) offeratur,  cum  fueris  baplizatus  invenies  ; et  alibi  saepe  : 
Norunt  fideles  quid  accipiunt  . Quid  mirum  ergo  si  laudatis  in  argumen- 
to locis  de  Eucharistia  loquens  coram  recens  baptizatis  , aut  minus  obviis 
utitur  verbis,  aut  ad  sensum  mysticum  transitum  illico  facit  ? Ceterum  in 
eodem  sermone  statim  ab  initio  aperte  inquit:  Quod  autem  Fides  vestra 
postulat  instruenda,  panis  est  Corpus , calix  Sanguis  Christi . 

Ad  4.  Testimonium  Scripturae  aliquod  vetans  aut  praecipiens  duplici 
modo  sumi  potest  in  sensu  litterali  , nempe  vel  in  sensu  litterali  carnali- 
ter , vel  in  sensu  litterali  spiritaliter . Priori  litterali  sensu  inlelligitur 
Scriptura  si  accipiatur  secundum  materialem  corticem  litterae  . Intelligitur 
vero  altero  litterali  sensu  si  explicetur  in  sensu  a Spiritu  sancto  intento  . 
Dicens  ergo  S.  Doctor  praeceptivam  illam  locutionem  , nisi  manducaveri- 
tis etc.  esse  figuratam,  affirmat  id  per  oppositionem  ad  sensum  carnalem 
et  materialem,  seu  capharnaiticum  , non  per  oppositionem  ad  sensum  litte- 
ralem quemcumque , quasi  velit  excludere  manducationem  Corporis  Christi 
sacramentalem  . 

Ad  5.  Neque  vero  debuit  Augustinus  laudato  io  argumento  loco  man- 
ducationem exponere  sacramentalem  , quoniam  non  hic  scopus  ejus  erat,  et 
Eucharistiam  in  exemplum  dumtaxat  exponendae  regulae  assumit . Quod  si 

manducationem  commemorat  spiritualem  , inteliigit  per  hanc  illam  quae 
manducationi  capharnailicae  opponitur.  Ceterum  mysterium  hoc  alibi  saepe 
in  sensu  catholicorum  exponit . 

Ad  6.  Habere  adhuc  Corpus  Christi  sanguinem,  numquam  de  hoc  du- 
bitavit Augustinus  qui  lib.  12.  cont.  Faust.  cnp.  20.  appellat  Eucharistiam 
sacramentum  Spei  quo  in  hoc  tempore  consociatur  Ecclesiae  quamdiu  bibi- 
tur quod  de  Christi  latere  manavit  . In  praefata  epistola  tamen  noluit  ta- 
lem dirimere  quaestionem  ne  nimis  in  longum  abiret  oratio.  Ait  enim  ibi- 
dem : Fortassis  accepta  occasione  sanguinis  , urgebit  nos  molestior  per- 
scrutator , et  dicet : si  sanguis  , cur  non  et  pituita  , cur  non  et  fel  fla- 
vum et  fel  nigrum , quibus  quatuor  humoribus  naturam  carnis  tempera- 
ri etiam  medicinae  disciplina  testatur  ? Et  iterum : Si  caro  est , et  san- 
guis est . Si  sanguis , et  ceteri  humores  . Si  ceteri  humores  , et  corruptio. 
Ut  ergo  S.  P.  Augustinus  tales  tantasque  ambages  declinaret  indefinitam 
reliquit  quaestionem,  admonens  tantum,  ut  quodlibet  quisque  addat , corru- 
ptionem addere  caveat , ne  suae  Fidei  sanitatem  castitatemque  corrumpat. 

Ad  7.  Bene  habet  Augustinus,  crede , et  manducasti,  ibi  enim  expo- 
nit illa  Joan.  verba  , Operamini  escam  quae  non  perit  , quae  occurrunt 
in  priori  capitis  sexti  parte,  ubi  sermo  revera  fit  de  Fide,  ut  in  superioribus 
monuimus.  Cumque  judaei  carnalibus  assueti  quae  Christus  de  spiritali  cibo 
dicebat , nonnisi  de  materiali  intelligerent , in  memoriam  revocantes  manna 
quod  manducarunt  in  deserto,  recte,  inquam  , ait  S.  Doctor:  Ut  quid  ergo 
paras  dentes  et  ventrem  ? Crede , et  manducasti . 

Ad  8.  Postremum  in  quo  tantopere  confidunt  calvinislac  nihil  eorum 
caussam  juvat,  si  dicamus  Augustinum  in  psal  98.  manducationem  spi- 
ritualem opponere  manducationi  capharnailicae  Corporis  JDoinini.  Durum 
illis  visum  est  , inquit  ibidem  , quod  ait  ( Jesus  ),  Nisi  quis  manducavit 
carnem  meam , non  habebit  vitam  aeternam : acceperunt  illud  stulte , car- 
nali ter  illud  cogitarunt , et  putaverunt  quod  praecisurus  esset  Dominus 
particulas  quasdam  de  corpore  suo , et  daturus  illis. 

Obj.  2,  auctoritatem  Tertulliani  ex  quo  multa  proferunt  testimonia.  I. 
in  lib.  4.  cont.  Marcion.  cap.  4°  de  Christo  ait:  Acceptum  panem , et  di- 
stributum discipulis  Corpus  suum  illum  fecit  , Hoc  est  Corpus  meum  , 
dicendo , idesl,  figura  Corporis  mei.  Figura  autem  non  fuisset , nisi  veritatis 
esset  corpus.  Eucharistia  ergo  nou  Christi  Corpus,  sed  figuram  illius  dumi  j- 
xat  continet.  II.  nec  est  cur  quis  figurae  nomen  apud  Tertullianum  in  alie- 
num sumat  sensum,  nam  in  lib.  3.  adv.  eumd.  Marcion  luculentissime  scri- 
pserat cap.  19.  Sic  enim  Deus  in  Evangelio  quoque  vestro  (nempe  Lucae) 
revelavit , panem  Corpus  suum  appellans , ut  et  hinc  jam  eum  inlelltgas  Cor- 
poris sui  figuratu  pani  dedisse , cujus  retro  corpus  in  pane  prophetes  fi- 
guravit. Repetit  hic  iterum,  panem  figuram  esse  Corporis  sui,  et  fignram 
quidem  proprie  dictam,  quoniam  inquit,  Christum  appellasse  panem  Corpus 
suum,  appellasse , inquam,  non  fecisse . 111.  confirmatur  hoc  ipsum  ex  iis 
quae  scribit  lib.  i.  adv.  eumd.  Marcion.  cap.  14.  ubi  sic  habet:  Usque  nunc 
nec  aquam  reprobavit  Creatoris , qua  suos  abluit , nec  oleum  quo  suos  un- 

guit,  nec  mellis  aut  lactis  societatem  qua  suos  infantat , nec  panem 
quo  ipsum  Corpus  suum  repraesentat , etiam  in  sacramentis  propriis  egens 
mendicitatibus  Creatoris.  Dignum  observatione  est  verbum  illud,  repraesen- 
tat,‘  quod  certe  denotat  signum  esse  ; quare  panis  signum  est  repraesentans 
Corpus  Christi.  Si  namque  panis  repraesentat  Christi  Corpus,  non  est  con- 
versus in  corpus.  IV.  neque  reponere  valet  panis  nomine  venire  externam 
panis  congeriem  accidentium;  dum  enim  ibidem  mentionem  facit  aquae,  olei, 
ac  lactis , haec  omnia  sumit  secundum  eorum  veram  substantiam  et  natu- 
ram; adeoque  panis  etiam  nomine  intelligit  panis  substantiam. 

Resp.  Nullum  ex  iis  momentis  conficere  quod  sacramentarii  contendunt. 
Sed  singula  solvamus.  Ad  i.  Marcion.  quem  sibi  refutandum  proponit  Ter- 
tullianus, duos  admittebat  in  pravo  suo  systemate  capitales  errores.  Primus 
erat,  veteris  Testamenti  auctorem  fuisse  principium  nequam  ; idque  demon- 
strabat ex  eo  quod  crederet  Christum  veteris  Testamenti  auctori  fuisse  con- 
trarium. Alter  vero,  eutndem  Christum  Dominum  corpus  habuisse  phanta- 
sticum et  umbratile.  Utrumque  ergo  portentum  ibi  confutat  Tertullianus.  Et 
primo  quidem  demonstrat  Christum  minime  contrarium  fuisse  auctori  ve- 
teris Testamenti,  quoniam  veteris  Testamenti  figuras  adamussim  implevit.  Porro 
una  ex  hujusmodi  figuris  Christum  exhibentibus  erat  panis,  quod  Tertullia- 
nus probat  ex  illo  Jeremiae,  Venite , mittamus  lignum  in  panem  ejus ; unde 
loco  in  argumento  laudato  inquit:  Non  intelligens  veterem  fuisse  istam 
figuram  Corporis  Christi , dicentis  per  Jererniam  . . . V enite , conjiciamus 
lignum  in  panem  ejus  . . . Quod  tunc  voluerit  significare  panem , satis 
declaravit , Corpus  suum  vocans  panem.  Illam  vero  figuram  Christum  im- 
plevisse , significat  Tertullianus  illis  verbis,  Acceptum  panem  . . . Corpus 
suum  illum  fecit , Hoc  est  Corpus  meum , dicendo , idest  figura  corporis 
mei.  Quare  per  Tertullianum  panis  eueharisticus  est  figura  Corporis  Chri- 
sti in  veteri  Testamento,  non  in  novo;  unde  subdit.  Figura  autem  non  fu- 
isset, nisi  yeritatis  esset  corpus.  Quae  verba  satis  insinuant  panem  fuisse 
figuram  in  veteri  Testamento,  et  verum  realeque  Corpus  Christi  in  novo. 
Hinc  constructio  verborum  Tertulliani  haec  esse  debet,  Hoc , figura  Corpo- 
ris mei , est  Corpus  meum.  Neque  enim  hujusmodi  hyperbata  apud  Tertul- 
lianum nova  sunt,  nam  in  lib.  cont.  Prax.  cap.  19.  Quoniam , inquit,  Chri - 
stus  mortuus  est , idest  unctus ; nempe  Christus , idest  unctus , mortuus  est. 
Alterum  vero  Marcionis  errorem  eisdem  verbis  Tertullianus  refellit;  ita  enim 
argumentatur:  Quidquid  sui  figuram  habet,  non  potest  non  esse  verum  et 
reale;  Christus  sui  figuram  habuit , nempe  panis  eueharisticus  figura  fuit 
Christi  pendentis  in  Cruce,  licet  simul  Christi  Corpus  sacramentaliter  in  se 
contineret;  igitur  Christi  Corpus  verum  fuit  et  reale , non  umbratile  ac  phan- 
tasticum. Sic  enim  prosequitur:  Figura  autem  non  fuisset , nisi  veritatis 
esset  corpus.  Ceterum  vacua  res , quod  est  phantasma , figuram  capere  non 
posset.  Aut  si  propterea  panem  corpus  sibi  finxit , quia  corporis  carebat 
veritate , ergo  panem  debuit  tradere  pro  nobis . Catholicae  autem  senten- 
tiae non  officit  si  dicamus  Christum  latentem  in  Eucharistia  figuram  esse 
et  signum  sui  ipsius  pendentis  in  Cruce. 

Ad  a.  facilis  est  responsio.  Demonstrare  adhuc  pergit  Tertullianus  Chri- 
stum veteris  Testamenti  figuras  adimplevisse,  adeoque  illius  auctori  non  fuisse 
contrarium  $ atque  hoc  sensu  affirmat  pani  figuram  Corporis  sui  dedisse,  quia 
in  pane  Corpus  Christi  Propheta  figuravit,  quando  dixit,  venite,  mittamus 
lignum  in  panem  ejus;  ita  ut  per  lignum  Crux  iutelligatur,  per  panem  vero 
Christi  Corpus.  Hanc  porro  figuram  io  suprema  coena  Christus  implevit , 
quando  panem  Corpus  suum  appellavit,  simul  et  fecit,  illius  substantiam  in 
Corpus  suum  convertens.  Deinde  vocabula  haec,  figura,  forma,  imago,  si- 
militudo, effigies  , juxta  phrasim  sanctorum  Patrum  ac  praesertim  Tertul- 
liani non  modo  non  excludunt , sed  confirmant  potius  substantiam  rerum 
quarum  sunt  figura,  forma  etc.  Et  hoc  apertissime  patet  ex  lib.  5.  cont. 
Marcion.  ubi  quum  haeretici  astruere  vellent  in  Christo  corpus  phantasticum, 
ex  quo  de  illo  dicat  Apostolus,  seipsum  exinanivit,  formam  servi  accipiens, 
in  similitudinem  hominum  factus,  et  habitu , seu  figura,  inventus  ut  homo, 
Tertullianus  illos  irridet  dicens:  Quasi  non  et  figura,  et  similitudo,  et  effi- 
gies substantiae  quoque  accedant.  Arguit  subinde  a simili  hoc  modo:  Be- 
ne autem,  quod  et  alibi  (Paulus)  Christum  imaginem  Dei  invisibilis  ap- 
pellat. Nurnquid  ergo  et  hic  quia  in  effigie  eum  Dei  collocat,  aeque  non 
erit  Deus  Christus  vere,  si  nec  homo  vere  fuit  in  effigie  hominis  constitutus. 
Ex  quo  itaque  Tertullianus  vel  alii  Patres  figuram  Corporis  Christi  aliquan- 
do Eucharistiam  appellant,  non  est  illico  inferendum  favere  illos  sententiae 
calvinistarum. 

. Ad  3.  Verba  illa  Tertulliani,  quo  ipsum  Corpus  suum  repraesentat  , 
sensum  hunc  habent:  quo  ipsum  Corpus  suum  praesens  sistit.  Verbum  enim 
repraesentare  a pluribus  auctoribus,  quinimmo  ct  ab  ipsa  Ecclesia  sumi  quam 
saepissime  solet  pro  praesentem  sistere.  Ita  apud  J.  C.  pecuniam  rapraesen- 
tare,  est  pecuniam  ipsam  exhibere  in  praesentia.  Et  Ecclesia  in  Missa  de- 
functorum Archangelum  Michaelem  deprecatur  ut  animas  in  lucem  sanctam 
repraesentet,  hoc  est  ut  ipsas  in  vitam  inferat  sempiternam.  Et  ne  a Tertul- 
liano discedamus , in  lib.  /f.  cont.  Marcion.  loquens  de  Patre  qui  Filium 
suum  praesentem  exhibuit  Apostolis,  inquit:  Itaque  jam  repraesentans  eum, 
Hic  est  Filius  meus  dilectus,  utique  subauditur,  quem  repromisi. 

Ad  4«  Posita  allata  mox  expositione  verborum  Tertulliani  , quod  po- 
stremo loco  objiciunt  ad  rem  non  facit.  Nihilominus  si  quis  intelligere  vellet 
Tertulliani  sententiam  eo  sensu  quod  Christus  semetipsum  repraesentavit 
sub  panis  ac  vini  speciebus  , allata  ab  adversariis  comparatio  inter  oleum 
etc.  et  eucharisticuni  panem  nihil  prorsus  concludit.  De  oleo  namque,  lacte, 
et  aqua  nullibi  scriptum  est,  hoc  est  Corpus  meum  , quomodo  de  pane; 
unde  bene  ait  Tertullianus:  Christus  dicendo:  Hoc  est  Corpus  meum,  pa- 
nem Corpus  suum  fecit. 

Obj.  3.  Origenes  comm.  in  cap.  i5.  Maith.  haec  habet:  Quemadmodum 
non  cibus , sed  conscientia  cum  haesitatione  vescentis  polluit  edentem  . . . 
ita  quod  sanctificatur  per  verbum  Dei,  et  orationem  (nempe  Eucharistia) 
non  suaple  natura  sanctificat  utentem.  Per  Originem  ergo  non  suapte  natu- 
ra Eucharistia  sanctificat,  quod  est  contra  catholicam  sententiam.  II.  prose- 

quitur  ibidem:  Et  haec  quidem  de  typico , symbolicoque  corpore.  Cumque 
loquatur  de  Eucharistia,  consequitur  illam  esse  corpus  typicum  et  symbo- 
licum  , non  verum  et  rcale.  III.  concludit:  Multa  porro , et  de  ipso  Verbo 
dici  possent , quod  factum  est  caro , verusque  cibus  etc.  Unde  per  Origenem 
corpus  quod  iu  Eucharistia  continetur  distinguitur  realiter  a Verbo  , atque 
adeo  non  est  reale  Christi  Corpus 

Resp.  ad  t.  Catholica  sententia  tenet  sacramentum  Eucharistiae  per  sc 
quidem  sanctificare,  hoc  est,  gratiam  producere  ex  opere  operato,  ut  suis 
locis  demonstravimus  . Celerum  ex  parte  suscipientium  dispositio  quaedam 
requiritur  tamquam  necessaria  conditio,  alioquin  sacramentum  illud  obicem 
inveniens  in  subiecto  gratiam  non  producit.  Atque  hanc  eamdem  doctrinam 
tradit  allato  in  loco  Origenes;  unde  prosequitur:  Nani  si  id  esset , sanctifi- 
caret etiam  illum  qui  comedit  indigne. 

Ad  2.  Origenes  appellat  Eucharistiam  Christi  Corpus  typicum  et  sym- 
bolicum,  non  in  sensu  sacrarnentarioruin,  sed  vel  quatenus  latet  sub  invo- 
lucris accidentium,  vel  relate  ad  Corpus  Domini  extra  Sacramentum. 

Ad  3.  Quando  distinguit  Origenes  inter  Eucharistiam  et  Verbum,  non 
loquitur  de  Verbo  absolute,  sed  juxta  diversum  statum.  Et  alius  quidem 
est  status  Verbi  prout  uua  cum  humanitate  latet  in  Eucharistia,  alius  vero 
status  ejusdem  Verbi  prout  caro  factum  est. 

Obj.  4*  S.  Joanues  Chrysostomus  in  ep.  ad  Caesarium  refellens  nesloria- 
nos  et  cutichianos  ita  scribit:  Sicut  antequam  sanctificetur  panis , panem 
nominamus ; divina  autem  illum  sanctificante  gratia , mediante  Sacerdote , 
liberatus  est  quidem  ab  appellatione  panis , dignus  autem  habitus  est  do- 
minici Corporis  appellatione , etiamsi  natura  panis  in  illo  permansit , et 
non  duo  corpora , sed  unum  corpus  Filii  praedicatur,  sic  etiam  hic  divi- 
na natura  in  ipso  insidente  unum  Filium , unam  personam  ulrumque  con- 
stituit . Agnoscitur  tamen  extra  divisionem  , et  confusionem  non  in  una 
tantum  natura , sed  in  duabus  perfectis.  Ex  his  verbis  duo  eruunt  adver- 
sarii argumenta  . I.  a (firmat  Chrysostomus  Eucharistiam  honorari  nomine 
Corporis  Christi  post  consecrationem  ; non  itaque  jure  suo  Corpus  Christi 
est;  quum  nemo  honoretur  nomine  quod  sibi  proprie  competit  . II.  docet 
naturam  panis  in  Sacramento  post  Sacerdotis  sanctificationem  adhuc  per- 
manere; non  fit  ergo  conversio  panis  in  Christi  Corpus. 

Resp.  ad  c.  Panis  post  consecrationem  est  reale  Christi  Corpus,  non 
naturali  panis  conditione,  sed  per  singulare  privilegium.  Quid  mirum  ergo 
si  Chrysostomus  aflirmat  honorari  illum  nomine  Corporis  Christi  ? 

Ad  2.  Notissima  jam  res  est  nomen  naturae  significare  noti  solum  rei 
essentiam,  sed  non  raro  proprietates  etiam  ejusdem  rei,  et  accidentium  con- 
geriem, et  extrinsecas  qualitates  rem  unam  ab  alia  distinguentes.  Hinc  Ter- 
tullianus lib.  de  anima  cap.  32.  Substantia  , inquit,  est  lapis  , ferrum , 
duritia  lapidis  , et  ferri  est  natura  substantiae  . Duritia  porro  proprietas 
est,  non  essentia.  Et  Virgilius  in  4*  Georg. 

Nunc  age  naturas  apibus , quas  Jupiler  ipse 

Addidit  etc.  naturarum  nomine  proculdubio  intelligens  apium  qualitates 

seu  proprietates  quas  ibi  fuse  describit.  Chrysostomus  itaque  naturae  nomine 
laudato  in  argumento  loco  non  aliud  inlelligit  nisi  accidentia  et  proprietates 
panis  quae  post  consecrationem  utique  in  Eucharistia  remanent.  Et  apposite 
quidem  ad  scopum  suum;  ibi  enim  disputat  adversus  synusiastas  seu  appolli- 
naristas  qui  contendebant  post  unionem  in  Christo  jion  remansisse  humanae 
essentiae  proprietates,  sed  in  divinas  abiisse,  secus  duo  fuissent  in  Christo ' lilii. 
Ad  quem  refellendum  errorem  aptissimum  offert  exemplum  ex  Eucharistia  dej 
promptum,  hoc  fere  modo  arguens:  Panis  proprietates  (quas  nomine  naturae 
exprimit)  post  consecrationem  in  Eucharistia  remanentes  unitati  Corporis  Christi 
non  officiunt;  ergo  neque  humanae  essentiae  proprietates,  si  in  Christo  reman- 
serint post  unionem,  officiunt  unitati  personae.  Atque  ita  nullam  vim  habet 
argumentum  Dailaei  ex  Chrysostomo  excerptum. 

Eadem  adhibenda  est  responsio  ad  argumentum  quod  calvinistae  de- 
sumunt ex  Thcodoreti  dialogo  a.  cui  titulus,  Inconfusum  , ubi  sic  scribit* 
Neque  enim  symbola  mystica  post  sanctificationem  recedunt  a sua  natura', 
manent  enim  in  priore  substantia , et  figura , et  forma , et  videri , tangique 
possunt  , sicut  et  prius  ; intelliguntur  autem  ea  esse  quae  facta  sunt , et 
creduntur , et  adorantur.  Nam  Theodoretus  quoque  naturae,  substantiae,  fi- 
gurae, et  fbrtuae  nomiuibus  nil  aliud  inteiligit  nisi  proprietatum  et  acci- 
dentium congeriem,  quum  agat  ibi  contra  eutychianos  contendentes  huma- 
nam in  Christo  non  remansisse  naturam,  quoad  extrinsecas  proprietates,  post 
illius  ascensionem  in  coelos. 

Obj.  5.  S.  Ireoaeus  lib.  4*  adv.  hae**,  cap.  34*  tradit , Corpora 
nostra  nutriri  et  augeri  Corpore  et  Sanguine  Christi ; quod  dici  nequit 
nisi  de  pane  ac  vino.  II.  addit  , Eucharistiam  ex  duabus  rebus  constare , 
terrena  et  coelesti.  Corpus  et  Sanguis  Christi  nequeunt  profecto  dici  res 
terrena. 

Resp.  ad  i.  Nutrimentum  illud  de  quo  loquitur  Irenaeus  est  nutri- 
mentum et  augmentum  spirituale  quo  non  solum  crescit  et  nutritur  ani- 
ma , sed  etiam  corpus  digne  sumentium  , quateuus  inserit  corpori  semina 
futurae  immortalitatis  et  iucorruptionis. 

Ad  a.  Valentiniani  delirabant  Christi  Corpus  non  fuisse  terrenum,  sed 
de  coelo  delapsum  . Irenaeus  ergo  laudato  in  argumento  loco  valenliniano- 
rum  refellens  amentiam,  argumentum  ab  Eucharistia  sumit,  et  inquit  con- 
stare illam  ex  duabus  rebus,  terrena  nempe  et  coelesti,  per  rem  coelestem 
intelligens  Christi  spiritum,  et  per  terrenam,  ejusdem  Christi  carnem  . Vel 
forte  per  rem  coelestem  intellexit  reale  Christi  Corpus,  per  terrenam  vero 
accidentia  panis  et  vini. 

Obj.  6.  Facundus  hermianensis  lib.  9.  cap.  ultimo  inquit:  Potest  sa- 
cramentum adoptionis  ( nempe  Baptismus)  adoptio  nuncupari , sicut  Sacra- 
mentum Corporis  et  Sanguinis  ejus  quod  est  in  pane  et  poculo  conse- 
crato, Corpus  ejus  et  Sanguinem  dicimus ; non  quod  proprie  Corpus  ejus 
sit  panis,  et  poculum  Sanguis , sed  quod  in  se  mysterium  Corporis  ejus 
et  Sanguinis  contineant  . . . Quocirca  sicut  Christi  fideles  Sacramentum 
Corporis  ejus  et  Sanguinis  accipientes , recte  dicuntur  accipere  Corpus  et 

Sanguinem  Christi,  sic  et  ipse  Christus  sacramentum  adoptionis  filiorum 
cum  suscepisset , recte  dici  potest  adoptionem  filiorum  suscepisse.  Ex  qui- 
bus sic  arguunt:  I.  affirmat  Facundus  panem  et  poculum  proprie  non  esse 
Corpus  et  Sanguinem  Christi , sed  Corporis  et  Sanguinis  in  se  continere 
mysterium  , seu  figuram,  et  signum;  Hoc  idem  dicunt  zuiugliani;  ergo  etc. 
II.  tradit  fideles  sumendo  Eucharistiam  accipere  Corpus  et  Sanguinem 
Christi,  quomodo  Christus  recipiendo  Baptismum  suscepit  filiorum  adoptio- 
nem ; atqui  Christus  vere  et  proprie  adoptionem  non  recepit,  sed  signum 
tantum  et  sacramentum  adoptionis,  neque  enim  fuit  is  Filius  Dei  adopti- 
vus, ergo  etc. 

Resp.  ad  primum  i.  Sirmondus  qui  libros  Facundi  hermianensis  pu- 
blica luce  donavit , observat  virum  illum  doctissimum  dure  admodum  hoc 
in  loco  de  Eucharistia  fuisse  locutum,  illius  autem  auctoritatem  nullum  af- 
ferre posse  catholicae  sententiae  praejudicium  , tum  quia  alibi  luculentissime 
realern  Christi  praesentiam  in  Eucharistia  agnoscit,  lura  etiam  quoniam  hoc 
in  loco  obiter  tantum  de  eo  Sacramento  pertractat,  assumens  illud  in  exem- 
plum. a.  Nicolaus  1’  Herinenier  arbitratur  nomine  Corporis  Christi  Facun- 
dum intelligere  Ecclesiam  cujus  signum  seu  mysterium  sit  Eucharistia  p 
adeoque  cum  inquit  fideles  proprie  non  sumere  Corpus  Christi  , idem  est 
ac  si  dicat,  non  sumere  illos  proprie  Ecclesiam.  Ast  haec  solutio  vim  inferre 
videtur  verbis  Facundi  qui  expresse  dicit,  Non  quod  proprie  Corpus  ejus 
sit  panis , et  poculum  Sanguis , sed  quod  in  se  mysterium  Corporis  ejus 
et  Sanguinis  contineant.  Porro  quamvis  Ecclesia  dicatur  corpus  Christi  e- 
tiam  ab  Apostolo , eadem  Ecclesia  tamen  non  dicitur  Christi  sanguis.  3. 
Panis  ergo  et  poculi  consecrati  nomine  videtur  Facundus  intellexisse  exter- 
nas Eucharistiae  species  quae  dici  proculdubio  possunt  mysterium  et  signum 
veri  Corporis  et  Sanguinis  Christi,  iliaque  duo  in  se  continere.  Et  apposite 
quidem  ad  scopum  suum.  Volebat  enim  excusare  Theodorum  mopsuestenum 
qui  docuerat  recepisse  Christum  adoptionem  filiorumj  fuerat  namque  Theo- 
dorus magister  Nestorii  . Unde  sic  arguit : Sicut  externae  species  panis  et 
vini  dicuntur  Corpus  et  Sanguis  Christi  , quamvis  sint  tantum  mysterium 
continens  verum  Corpus  verumque  Christi  Sanguinem  r ita  Baptismus  me- 
rito dicitur  adoptio  filiorum,  licet  sit  adoptionis  dumtaxat  mysterium.  Quem- 
admodum ergo  qui  species  panis  et  vini  recipit  suscipere  dicitur  Corpus 
et  Sanguinem  Domini,  sic  Christus  suscipiendo  Baptismum,  dici  utique  po- 
test filiorum  snscepisse  adoptionem,-  atque  ita  duram  illam  Theodori  expres- 
sionem emollit. 

Ad  2.  Retorqueri  potest  i.  argumentum  . Facundus  revera  credidit 
Christum  Dominum  quem  existimabat  Filium  Dei  naturalem  , aliquo  sensu 
fuisse  Filium  Dei  adoptivum  putabat^  nec  mirum  , haec  enim  controversia 
definita  fuit  diu  post  aetatem  Facundi  in  Concilio  francfordiensi.  Sicut  ergo, 
juxta  Facundum,  Christus  Dominus  vere  et  proprie  in  se  recepit  adoptio- 
nem suscipiendo  Baptismum  , ita  fideles  suscipiendo  Eucharistiam  vere  et 
proprie  recipiunt  Corpus  et  Sanguinem  Domini  . 2.  Sed  priori  insistentes 
responsioni  dicimus  comparationem  a Facundo  institutam  consistere  inter 

Baptismum  susceptum  a Christo  et  species  exlrinsecas  Sacramenti  Eucha- 
ristiae. 

Obj.  7.  Cyrillus  hierosolymitanus  catech.  4*  myslag-  Augustinus  lib. 
3.  de  cons.  evang.  cap.  2 5.  aliique  Patres  appellant  Eucharistiam  , utique 
post  consecrationem  , panem  , et  ante  illos  idipsum  fecerat  S.  Lueas  cap. 
24.  appellans  Eucharistiam  fractionem  panis. 

Resp.  Eucharistia  mullis  de  caussis  , etiam  post  consecrationem  , dici 
potest  panis,  t.  quatenus  est  spiritualis  vitae  alimentum  , juxta  id  quod 
auctor  serm.  de  coena  Dom.  inter  opera  Cypriani  scribit:  Hoc  Sacramentum 
aliquando  carnem  et  Sanguinem , aliquando  panem  , aliquando  Corpus 
suum  Christus  appellat ; panis  dicitur  propter  nutrimentum  vitae , Caro 
et  Sanguis  propter  veritatem  naturae,  Corpus  propter  unitatem  substan- 
tiae. 2.  Quia  retinet  panis  accidentia  ; unde  quod  sensibus  apparet,  panis 
videtur.  3.  Quoniam  praefigurata  fuit  Eucharistia  in  pane  et  vino  oblatis 
a Melchisedeeho  in  panibus  propositionis,  et  in  manna  quod  panis  Ange- 
lorum est  nuncupatum.  4*  Denique  ratione  conversionis,  quoniam  antequam 
Corpus  Christi  fieret,  erat  panis,  et  post  transubstantiationem  adhuc  dicitur 
panis,  quomodo  virga  Aaron  post  couversionern  in  colubrum  adhuc  virga 
appellatur.  Habes  ergo  quo  sensu  Scriptura  et  Patres  appellent  Eucharistiam, 
etiam  post  consecrationem  , panem. 

Obj.  8.  Si  Ecclesia  antiquitus  admisisset  realem  Christi  praesentiam  in 
Eucharistia,  pagani  qui  tanto  odio  prosequebantur  christianos  dogma  istud 
quod  ipsis  certe  ehimericum  apparuisset , tamquam  rationi  repugnans  eis 
exprobrassent,  quod  tamen  nullibi  fecisse  legimus.  II.  neque  reponere  juvat 
ignorasse  gentiles  reconditiora  christianae  religionis  mysteria  , nam  Julianus 
Augustus  qui  a christiana  fide  apostatavit , omnia  et  singula  nostra  probe 
noverat;  et  nihilominus  ne  verbum  quidem  de  eucharistico  mysterio  ha- 
bet contra  christianos  in  suis  voluminibus. 

Resp.  ad  1.  1.  Quod  veteres  ethnici  non  tam  saepe  crimini  verterint 
fidelibus  mysterium  eucharisticum,  repeteudum  est  a disciplina  arcani  quae, 
ut  alibi  diximus  , ferebat  ne  sacratiora  nostra  mysteria  infidelibus  revela- 
rentur, atque  ita  exponerentur  ludibrio.  Et  revera  consuevisse  antiquos  Pa- 
tres nostros  silentio  premere  non  solum  coram  gentilibus  , sed  etiam  prae- 
sentibus catechumenis  ea  quae  perlinent  ad  Eucharistiae  Sacramentum,  patet 
ex  innumeris  locis.  Ita  Chrysostomus  hom.  de  prodition.  Judae  recitatis  verbis 
consecratoriis,  Hoc  est  Corpus  meum,  inquit:  Norunt  initiati  quae  dicun- 
tur. Et  paullo  post:  Norunt  initiati  calicem  istum  ; scietis  vos  ( catechu- 
meni ) infra  paucos  dies.  Theodoretus  in  dialogo  1.  contra  eutichyanos  sic 
introducit  orthodoxum  alloquenlem  Eranistem;  Oro  te,  ut  obscurius  respon- 
deas, adsunt  enim  fortassis  aliqui  mysteriis  non  initiati.  Tertullianus  in 
lib.  1.  ad  nationes  cap.  7.  Oro  vos,  inquit,  extraneis  unde  notitia ? cum 
etiam  justa  et  licita  mysteria  omnem  arbitrii  extraneum  caveant.  Et  ut 
mittam  innumeros  alios  Patres,  Julius  Rom.  Pontifex  in  ep.  3.  ad  orien- 
tales, eusebianos  reprehendit , quod  sub  externo  judice  praesentibus  cate- 
chumenis, et  quod  pejus  est  ethnicis  et  judaeis  christianismum  blasphe- 


Digitized  by  Google 


240 

manlibus , quaestionem  de  Sanguine  et  Corpore  habuerint,  i.  Dixi,  non 
tam  saepe  gentiles  crimini  vertisse  cliristianis  mysterium  Eucharistiae,  quo- 
niam aliquando  revera  traduxerunt  chrisiiatjos  tamquam  infanticidas  et  an- 
thropophogos,  quae  calumnia  aliunde  ortum  habere  non  potuit  nisi  ex  notitia 
accepta  quod  vescerentur  christiani  Corpore  et  Sanguine  Christi.  Huc  spe- 
ctat etiam  calumnia  de  thyesteis  epulis.  Videantur  antiqui  apologistae  nostri 
Justinus,  Tertullianus,  Minutius,  Arnobius. 

Ad  2.  Tres  adversus  christiauam  Religionem  Julianus  Augustus  scri- 
pserat libros  quorum  unus  tantum  nec  integer  ad  nos  pervenit,  illumque 
merita  confutatione  refellit  Cyrillus  alcxaudriuus.  Fieri  ergo  potest  ut  quae 
contra  christianos  propter  Eucharistiae  Sacramentum  evomuit,  scripta  inve- 
nirentur in  duobus  illis  voluminibus  quae  temporum  injuria  interciderunt ; 
aut  si  inveniebantur  in  eo  libro  quem  confutavit  Cyrillus  , hic  silentio  prae- 
terierit Juliani  calumnias  ob  disciplinam  arcani  . Nonnulla  alia  minoris  mo- 
menti ex  ratione  deducia  opponere  solent  calvinislae  , quae  soluta  vide  apud 
Tournelyum  , Witasse , Juveninum  , et  praesertim  apud  Laurentium  Berti. 

CAPUT  X. 

Defenditur  catholicum  dogma  iransubstaniialionis  adversus 
lutheranicam  impanalionem  et  consubstanliationem  . 

Absoluta  celebri*  controversia  de  reali  Corporis  et  Sanguinis  Christi 
praesentia  in  Eucharistia  , nunc  aliud  propugnandum  est  catholicum  dogma 
de  trans ubslantiationem  contra  lutheranos  qui  eamdem  Christi  Domini  rea- 
lem  praesentiam  quam  nobiscum  agnoscunt  in  Eucharistia  , vel  per  impa- 
nalionem vel  per  consubstanliationem  sensu  perverso  exponunt . Sed  ut 
accurata  methodo  procedamus  , termini  ipsi  prius  explicandi  sunt. 

Transubstanlialio  ergo  , juxta  communem  catholicorum  sensum  , est 
mutatio  seu  conversio  lotius  substantiae  pauis  et  vini  in  substantiam  Cor- 
poris et  Sanguinis  Domini  , ita  ut  nihil  de  priori  substantia  remaneat  in 
Eucharistia,  quamvis  species  seu  accidentia  panis  et  vini  supersint . linpa- 
natio  dicitur  ab  haereticis  assumptio  panis  et  vini  facta  a Christo  Domino, 
ita  ut  inter  Corpus  Christi  et  panem  unio  hypostatica  intercedat  similis  illi 
quae  est  inter  Verbum  Dei  et  assumptam  ab  illo  humanitatem.  Consubslan- 
tiatio  denique  est  conjunctio  seu  coexistenlia  Corporis  et  Sanguinis  Christi 
cum  substantia  pauis  et  vini  in  Eucharistia,  ita  ut  Christi  Corpus  sit  in  Sa- 
cramento cum  pane  , vel  in  patie  , vel  sub  pane  . 

Omnes  catholici  , ut  in  titulo  capitis  praemonui , de  Fide  tenent  tran- 
sub  stanti  at  ionem,  nempe  mutationem  totius  substantiae  panis  et  vini  in  sub- 
stantiam Corpoiis  et  Sanguinis  Christi . Osiandro  inter  lutheranos  doctissimo 
placuit  admittere  impanaliouem,  mordicus  defendens  realem  Christi  praesen- 
tiam iu  Eucharistia  , quatenus  Christus  panem  et  vinum  sibi  hypostatice 
conjungit . Verum  error  hic  de  impunationc  videtur  antiquior  Osiandro,  nam 
Cuiiuiuudus  in  lib.  i.  de  Corporis  et  Sanguinis  Christi  veritate  illum  ad- 

scribit  nonnullis  discipulis  Bercngarii  realem  Christi  praesentiam  in  Eucha- 
ristia explicantibus  per  impanaiionem.  Thotnas  Waldensis  lom.  a.  de  sa- 
cram. cap.  65.  eumdem  tribuit  errorem  etiam  Joanni  Parisiensi  domini- 
cano.  Lutherus  in  lib.  de  capt.  babyl.  tradidit  ad  Fidem  non  pertinere  tran- 
subsianlialionem  vel  quemlibet  alium  modum  explicandi  realem  Christi 
praesentiam.  Sed  subinde  in  resp.  ad  Henricum  VIII.  Augliae  regem,  tran- 
substantiationem  damnavit  tamquam  vocem  impiam  atque  blasphemam.  Quae- 
nam praecise  illius  sententia  fuerit  , divinari  non  potest  , sed  nunc  omnes 
illius  discipuli  exponunt  realem  Christi  praesentiam  in  Eucharistia  per  con- 
substantiationem.  Contra  hos  ergo  sit 

CONCLUSIO 

Corpus  Christi  realiter  praesens  est  in  Eucharistia  per 
veram  transubstantiationem . 

Prob.  i.  ex  Scripturis.  Christus  Dominus  Eucharistiam  in  ultima  coena 
instituens,  et  panem  in  manibus  suis  tenens  inquit:  Hoc  est  Corpus  meum. 
Quo  posito,  sic  contra  lutheranos  argui  potest.  1.  si  in  Eucharistia  tota  sub- 
stantia panis  non  mutaretur  in  substantiam  Corporis  Domini,  sed  una  cum 
ipso  panis  substantia  remaneret  , Christus  dicere  debuisset , non  hoc , sed 
hic  (nempe  panis)  est  Corpus  meum.  Dixit  autem  hoc , ergo  etc.  II.  ver- 
ba illa  consecratoria,  etiam  juxta  Osiandrum  aliosque  lutheranos,  non  sunt 
verba  mere  speculativa,  sed  praclica,  quoniam  efficiunt,  non  supponunt  id 
quod  significant , sed  illa  verba  significant  conversionem  panis  et  vini  in 
Christi  Corpus,  non  ejusdem  corporis  positionem  in  Eucharistia  cum  pane 
aut  sub  pane  vel  in  pane  , ergo  etc.  III.  lutherani  una  cum  catholicis  ad- 
versus sacramentarios  confitentur  verba  illa  consecratoria  accipienda  esse  in 
sensu  proprio  et  litterali  , uon  tropico  et  figurato.  Ast  sensus  obvius  et 
naturalis  illorum  verborum  importat  transubstantiationem  , et  nonnisi  figu- 
rate et  tropice  significare  possunt  vel  impanaiionem  vel  consubslantiationem, 
ut  legenti  palet,  ergo  etc.  IV.  in  illis  Christi  verbis  nullimode  commemo- 
ratur panis,  quomodo  ergo  affirmat  Osiander  remanere  io  Eucharistia  panem 
hypostatice  assumptum  a Christo;  et  lutherani  effutiunt  Christi  Corpus  esse 
ibi  cum , vel  in,  vel  sub  pane?  V.  denique  quando  legimus  in  Evangelio, 
Accepit  Jcsum  panem , lutherani  credunt  fieri  ibi  sermonem  dc  solo  pane, 
et  non  de  Corpore  Christi,  quoniam  eorum  magister  Lutherus  docuerat  to- 
tam historiam  coenae  accipiendam  esse  juxta  nudam  grammaticae  intelli- 
gentiam  ne  haeretici  occasionem  arripiant  eludendi  Scripturas;  ergo  quando 
legimus  , Hoc  est  Corpus  meum  , debemus  verba  haec  intelligere  de  solo 
Corpore  Christi  cum  omnimoda  exclusione  substantiae  panis. 

Prob.  a.  ex  SS.  Patribus , ex  illis  praesertim  qui  panem  et  vinum  in 
Corpus  et  Sanguinem  Christi  mutari  aut  converti  affirmant ; mutari  enim, 
converti  , et  transubstantiari  idem  omnino  sunt.  Itaque  Cyrillus  hierosoly- 
milanus  catech.  4-  mystag.  Aquam , inquit,  Christus  aliquando  mutavit  in 

vinum,  quod  est  sanguini  propirufuum , in  cana  Galilaeae  sola  voluntate  , 
et  non  erit  dignus  cui  credamus , quod  vinum  in  Sanguinem  transmuta - 
veriti  Ambrosius  lib.  de  init.  eap.  9.  ait:  Si  tantum  valuit  sermo  Eliae , 
ut  ignem  de  caelo  deponeret , non  valebit  Christi  sermo  ut  species  mutet 
elementorum  ? Gregorius  nyssenus  orat,  catech.  subdit : Panis  statim  per 
verbum  transmutatur  , sicut  dictum  est  a V erbo : Huc  est  Corpus  meum . 
Chrysostomus  hom.  83.  in  Matth.  inquit:  Qui  haec  dona  sanctificat  et 
transmutat.  Gaudentius  Brixiensis  tract.  2.  in  Exod.  scribit:  Qui  de  aqua 
vinum  fecit , de  vino  Sanguinem  facit.  Mitto  illorum  Patrum  hic  recitare 
sententias  quas  in  superiori  dissertatione  adversus  calvinistas  recensuimus, 
quae  hoc  ipsum  catholicum  dogma  luculentissime  stabiliunt.  Observo  tantum, 
in  omnibus  antiquissimis  liturgiis  sive  graecis  sive  latinis  Sacerdotem  orare 
Deum  ut  sancta  dona , nempe  panem  et  vinum  , Corpus  suum  faciat . 
Cumque  lex  oraudi  legem  statuat  credendi , ut  optime  advertit  Augu- 
stinus, consequitur  Ecclesiam  semper  tamquam  Fidei  dogma  habuisse  trau- 
substantiationcm. 

Prob.  3.  ex  Conciliis.  Concilium  lateranense  4*  sub  Innocentio  111. 
anno  iai5  celebratum  cap.  firmiter , non  solum  catholicum  dogma,  sed 
et  nomen  ipsum  traosubstantiationis  deiinitione  sua  consecravit  ; sic  enim 
statuit:  Credimus , et  confitemur  , Corpus  et  Sanguinem  Christi  sub  spe - 
ciebus  panis  et  vini  veraciter  contineri  transubstantialis  pane  in  Corpus , 
et  vino  in  Sanguinem  potestate  divina.  Eugenius  IV.  in  instruet,  pro  ar- 
menis  approbata  a Concilio  ilorentino  inquit:  Virtute  verborum  Christi 
substantia  panis  in  Corpus , et  substantia  vini  in  Sanguinem  Christi  con- 
vertitur. Hinc  merito  Concilium  tridentinum  sess.  i3.  cap.  4-  can.  2.  hanc 
tulit  definitionem:  Si  quis  dixerit  in  sacrosancto  Eucharistiae  Sacramento 
remanere  substantiam  panis  et  vini  una  cum  Corpore  et  Sanguine  D.  N. 
J.  C.  negaveritque  mirabilem  illam  et  singularem  conversionem  totius 
substantiae  panis  in  Corpus , et  totius  substantiae  vini  in  Sanguinem , ma- 
nentibus dumtaxat  speciebus  panis  et  vini , quam  quidem  conversionem 
catholica  Ecclesia  aptissime  transubstantiationem  appellat , anathema  sit. 
In  medium  non  proferam  sententias  Zuinglii,  Calvini,  aliorumque  sacramen- 
tariorum  qui  expresse  damnant  consubstantiationem  lulheranicam,  et  impa- 
nationem  Osiandri,  quoniam  catholica  Ecclesia  ejusmodi  praesidiis  non  indiget. 

Objectiones  diluuntur. 

Obj.  i.  fundamenta  nuper  pro  catholicis  allata  nihil  prorsus  conclu- 
dunt , nam  I.  quando  Christus  Dominus  Joan.  cap.  6.  dixit , Ego  sum 
panis  , inferri  non  potest  se  in  panem  revera  convertisse  ; e contra  igitur 
quando  tenens  in  manibus  panem  dixit , Hoc  est  Corpus  meum  , non  se- 
quitur, panem  in  Corpus  suum  fuisse  transubstantiatum.  II.  propositio  isthaec 
evangelica  , Verbum  caro  factum  est , significat  in  uno  Christo  duas  fuisse 
veras  integrasque  naturas , divinarn  scilicet  et  humanam  ; ergo  haec  alia 
evangelica  propositio,  Hoc  est  Corpus  meum  , denotat  in  una  Eucharistia 

duplicem  esse  substantiam,  panis  videlicet  et  Corporis  Christi.  III.  de  ferro 
candente  merito  dici  potest,  hic  est  ignis  , quamvis  natura  ferri  in  ignis 
naturam  non  convertatur.  Eliam  de  dolio  vino  pleno  absque  mendacio  af- 
firmari potest,  hoc  est  vinum , nec  tamen  dolium  transmutatur  in  vinum; 
igitur  Christus  quoque  dicere  potuit,  Hoc  est  Corpus  meum,  etiamsi  post 
consecrationem  substantia  panis  remansisset. 

Resp.  i.  Omnia  haec  argumenta  facile  urgeri  possunt,  ut  cuique  at- 
tendenti manifestum  est,  a calvinistis  adversus  lutheranos  qui  tamen  cum 
catholicis  realem  Christi  praesentiam  iu  Eucharistia  tenent.  Sed  hoc  saepis- 
sime errantibus  accidit  ut  in  omnibus  gressibus  etiam  praeter  intentionem 
cespitent  atque  labantur. 

Resp.  2.  ad  i.  Inter  ulramque  propositionem  latissimum  est  discrimen, 
nam  propositio  illa,  Ego  sum  panis , per  ipsos  etiam  lutheranos  metapho- 
rica  est,  quoniam  Christus  non  dixit  absolute,  ego  sum  panis , sed,  ego  sum 
panis  vivus  qui  de  caelo  descendi.  E contra  vero  haec  alia  propositio,  Hoc 
est  Corpus  meum  , ipsis  fatentibus  Iulheranis  est  litteralis  , adeoque  licet 
non  illa,  ista  tamen  importat  transubstantiationem.  Deinde  etiam  lutherani 
concedunt  priorem  propositionem  esse  speculativam  , posteriorem  vero  esse 
practicam.  Prior  itaque  propositio  supponit  Christum  esse  panem  vitae,  non 
illum  panem  vitae  efficit.  E contra  quum  altera  practica  sit,  debeL  efficere 
ut  panis  mutetur  in  Corpus  Christi . Neque  enim  diffiteri  possunt  verba 
consecratoria  esse  practica , alioquin  manus  victas  darent  calvinistis  realem 
Christi  praesentiam  inficiantibus. 

Ad  2.  nego  conseq.  et  paritatem.  Ideo  verba  illa,  Verbum  caro  facium 
est , non  significant  transubstantiationem  Verbi  in  carnem,  tum  quia  divina 
natura  immutabilis  est  , tum  etiam  quoniam  ad  manifestandam  utriusque 
naturae  distinctionem,  statim  Evangelista  subdit,  et  habitavit  in  nobis.  Ast 
natura  panis  quum  mutabilis  sit  transubstantiari  utique  potest  in  Christi 
Corpus;  et  post  illa  verba  a Christo  prolata,  Hoc  est  Corpus  meum  , nihil 
prorsus  in  Evangelio  legitur  quod  vel  subobscure  insinuet  substantiam  pa- 
nis in  Eucharistia  remanere. 

Ad  3.  In  usu  positum  est  apud  omnes  ut  ferrum  quod  ignis  perva- 
sit , ignis  dicatur  , et  dolium  vino  plenum  , simpliciter  vinum  appelletur; 
quare  si  quis  de  ferro  candente  dicat,  hic  est  ignis,  vel  de  dolio  pleno  vi- 
no, hoc  est  vinum,  nullum  est  errandi  periculum.  Ast  panis  nec  ex  natura 
sua  nec  ex  hominum  instituto  est  Corpus  Christi.  Hinc  quando  Christus 
accipiens  panem  dixit,  Hoc  est  Corpus  meum,  debebat  advertere  se  loqui 
de  suo  Corpore  conjuncto  cum  pane,  ne  homines  deciperentur,  si  vera  esset 
lutheranorum  sententia  . Non  advertit  autem  ; loquutus  est  ergo  in  sensu 
obvio  et  naturali , atque  adeo  voluit  significare  panem  conversum  fuisse 
in  Corpus. 

Instabis  I.  veteres  Theologi  scholastici  Ochamus  , Scotus  , Paludanus  , 
Argentinas,  Suaresius,  aliique  ingenue  fatentur  non  posse  ex  sacris  Scripturis 
dogma  transubstantiationis  demonstrari.  II.  Durandus  inter  veteres  acutissi- 
mus arbitratur  remanere  in  Eucharistia  , post  consecrationem  , materiam 

panis  , omnemque  conversionem  se  tenere  ex  parte  formae  ejusdem  panis, 
III.  thomistae  explicant  reaiem  Christi  praesentiam  in  Eucharistia  per  re- 
productionem  Corporis  Christi  ubicumque  fit  consecratio.  IV.  scotistae  demum 
idem  dogma  explicant  per  actionem  mere  adductivain  . Tanta  opinionum 
varietas  satis  insinuat  dogma  transubstantiaiionis  non  adeo  perspicue  deduci 
ex  Scripturis  ut  recentiores  catholici  post  tridentinum  Concilium  jactant. 

Resp.  ad  i.  veteres  scholastici  miuime  tradunt  ex  sacris  Scripturis  do- 
gma transubslantiationis  demonstrari  non  posse,  sed  affirmant  dumtaxat  nullum 
esse  Scripturae  testimonium  quod,  praecisa  Ecclesiae  auctoritate,  in  pravum 
sensum  detorqueri  non  possit;  idque  verificari  etiam  de  illa  Christi  senten- 
tia, Hoc  est  Corpus  meum.  Id  autem  catholicae  sententiae  de  transubstan- 
tiatione  miuime  officit , praesertim  cum  lulherani  fateantur  verba  illa  in 
sensu  litterali  esse  sumenda. 

Ad  2.  plerique  Theologi  damnant  sententiam  Durandi  tamquam  contra- 
riam definitioni  tridentini  Concilii  sess.  i3.  cap.  4*  can.  2.  Et  quidem  si 
in  Eucharistia  post  consecrationem  remanet  materia  panis,  remanet  quoque 
subjectum  accidentium  , quod  a laudato  Concilio  damnatum  est.  Arbitror 
autem,  nihil  simile  intelligere  voluisse  Durandum,  sed  nomine  materiae  panis 
intellexisse  ejusdem  panis  quantitatem  quas  juxta  peripateticos  est  a sub- 
stantia panis  distincta.  Idque  patet  ex  quo  in  eadem  dist.  ii.  q.  1.  scri- 
bat: Substantia  panis  et  vini  convertitur  in  substantiam  Corporis  Christi. 
Aliud  est  ergo  materia,  per  Durandum,  et  aliud  substantia  panis. 

Ad  3.  et  4*  dico  1.  Quamvis  thomistae  et  scotistae  dissentiant  in  as- 
signando modo  quo  transubstantiatio  fit , utraque  tamen  schola  tamquam 
Fidei  catholicae  dogma  tenet  transubstantialionem.  2.  Ingenue  fatemur  neu- 
tram ex  scholis  illis  satis  accurate  explicare  transubstantiationcin  ,•  posita 
enim  vel  reproduclione  vel  adductione  non  bene  concipitur  panem  in 
Corpus  Christi  converti  ; quum  reproduci  et  adduci  possit  Christi  Corpus 
in  pane.  Sed  ex  quo  nonnulli  etiam  doctissimi  viri  non  satis  perspicue 
dogma  aliquod  Fidei  exponant  , non  proinde  inferendum  est  dogma  illud 
esse  falsum  , et  pro  lubitu  a Theologis  confictum.  3.  Sciscitantibus  autem 
quomodo  transubstantiatio  fiat,  breviter  respondeo  omnipotentiam  Dei  cujus 
ignoro  limites,  conversionem  totius  substantiae  panis  in  substantiam  Corporis 
Christi  operari,  Nec  quidquam  amplius  nobis  perspectum  et  exploratum 
est  quam  quod  Verbum  Dei  est  efjicax  et  verum.  Nam  modus  ejusmodi 
est  , ut  nulla  ratione  indagari  queat , inquit  S.  Joannes  Damascenus  lib. 
3.  de  Fide  cap.  i4* 

Obj.  2.  1.  quotquot  reaiem  Christi  praesentiam  in  Eucharistia  agnove- 
runt a Paschasio  usque  ad  waldenses  admisisse  videntur  impanationem  per 
unionem  hypostaticam  in  sensu  Osiandri.  II.  vox  transubstantiatio  ignota 
prorsus  fuit  et  inaudita  ante  an.  121 5.  et  primitus  in  Ecclesiam  invecta 
fuit  a Concilio  lateranensi  4-  unde  Concilii  tridentini  Patres  non  poterant 
novam  illam  vocem  tamquam  Fidei  dogma  consecrare . 

Resp.  ad  1.  Aperte  mentitur  Blondellus  cujus  est  argumentum.  Nam 
nono,  decimo,  et  undecimo  saeculo  eadem  viguit  in  Ecclesia  de  Eucharistiae 

Sacramento  fides  quam  ante  illa  tempora  Patres  nostri  tenuerant.  Porro  ex 
dictis  in  superioribus  liquet  sanctos  Ecclesiae  Patres  realein  Christi  prae- 
sentiam exposuisse  per  mutationem  vel  conversionem  substantiae  panis  et 
vini  in  substantiam  Corporis  et  Sanguinis  Christi.  Hinc  Concilium  romanuni 
an.  1079.  sub  Gregorio  VII.  celebratum  hanc  exigere  voluit  a Berengario 
Fidei  professionem:  Ego  Berengarius  corde  credo , et  ore  profiteor , panem 
et  vinum  quae  ponuntur  in  Altari  . . . substantialiter  converti  in  veram, 
et  propriam,  ac  vivifeam  Carnem  et  Sanguinem  Jesu  Christi. 

Ad  2.  dico  1.  Falsum  omnino  est  vocem,  transubstantiatio , saeculo  i3. 
primitus  usurpari  coepisse,  nam  sub  finem  saeculi  duodecimi  Petrus  Blesen- 
sis  et  Stephanus  episcopus  eduensis  illius  vocabuli  expresse  meminerunt. 
Saeculo  autem  undecimo  Berengarius  catholicos  tamquam  insanos  traducebat 
quod  admitterent  transubstantiationem.  Imo  Mornaeus  in  mysterio  iniquitatis 
conqueritur  jam  a tempore  Caroli  magni  transubstantiationem  coepisse  exe- 
rere  caput.  2.  Stultum  est,  inquit  Augustinus  , ubi  certi  sumus  de  re,  di- 
sputare de  nomine.  Porro  veteres  Patres  admisisse  mutationem,  conversio- 
nem , transelementationem  panis  et  vini  io  Corpus  et  Sanguinem  Christi  , 
supra  a nobis  demonstratum  est.  3.  Alibi  saepe  diximus  consimile  solventes 
argumentum  a novitate  vocabulorum  deductum,  Ecclesiam  auctoritatem  habere 
novis  erroribus  emergentibus,  nova  procudere  nomina  ad  catholicam  Fidem 
explicandam,  ut  insigni  exemplo  vocis  o^io»  factum  esse  constat. 

Obj.  3.  I.  Hesychius  affirmat  antiquitus  concremari  consuevisse  quid- 
quid consecrati  panis  superfuisset}  atqui  si  catholicorum  sententia  de  tran- 
substantiatione  consisteret,  id  facere  impium  prolecto  fuisset,  ergo  etc.  II. 
Theodoretus  dial.  2.  qui  dicitur  inconfusus  ita  Eranistem  eutychianum 
disputantem  inducit  adversus  orthodoxum:  Post  sanctificationem  vero  quo- 
modo haec  appellas  ? ( intellige  panem  et  vinum)  Orthod.  Corpus  Christi 
et  Sanguinem  Christi.  Eran.  Et  credis  te  Corpus  Christi  et  Sanguinem 
percipere  ? Orthod.  Ita  credo.  Erau.  Sicut  ergo  symbola  dominici  Corpo- 
ris et  Sanguinis  alia  sunt  ante  Sacerdotis  invocationem,  post  invocationem 
vero  mutantur,  et  alia  fiunt , ita  dominicum  Corpus  post  Ascensionem  in 
divinam  substantiam  mutatum  est.  Orthod.  Retibus  quae  ipse  texuisti 
captus  es  , neque  enim  symbola  mystica  post  sanctificationem  recedunt 
a sua  natura } manent  enim  in  priore  substantia,  et  figura,  et  forma,  et 
videri  tangique  possunt,  sicut  et  priusj  intelliguntur  autem  ea  esse  quae 
facta  sunt,  et  creduntur,  ct  adorantur . Si  ergo  symbola  seu  panis  et  vi- 
num post  consecrationem  non  recedunt  a sua  natura,  sed  manent  in  priore 
substantia  et  forma  sicut  prius,  dogma  transubstantiationis  fictilium  omnino 
est.  Eadem  prorsus  habet  Chrysostomus  in  ep.  ad  Caesarium  monachum  , 
cujus  verba  capite  superiori  dedimus.  III.  et  ut  appareat  non  graeeam 
modo,  sed  et  iatinam  Ecclesiam  favere  lutheranis,  S.  Gelasius  R.  P.  in  lib. 
de  duab.  in  Christo  natur,  inquit:  Certe  Sacramenta  quie  sumimus  Corpo- 
ris et  Sanguinis  Christi,  divina  res  est',  propter  quod  et  per  eadem  divi- 
nae efficimur  consortes  naturae',  et  tamen  esse  non  desinit  substantia , vel 
natura  panis  et  vini  . 

Resp.  ad  i.  Disciplina  Ecclesiae,  juxta  veteres  recentioresque  sanctio- 
nes, est  ut  species  sacramentales  quae  propter  diuturnitatem  corruptae  mandu- 
cari non  possunt,  igni  absumantur.  Atque  hoc  docuit  Hesychius. 

Ad  2.  i.  in  cap.  superiori  in  resp.  ad  4*  jam  animadvertimus,  argu- 
mentisque  probavimus  nomina , naturae  et  substantiae  a veteribus  scri- 
ptoribus sive  ecclesiasticis  sive  profanis  quam  saepissime  sumi  pro  rei  pro- 
prietatibus , pro  accidentium  congerie  , aut  pro  extrinsecis  qualitatibus  . In 
Eucharistia  post  consecrationem  reapse  remanent  extrinsecae  qualitates  et 
accidentia  panis  et  vini ; itaque  argumentum  nihil  concludit.  2.  Ut  Theo- 
doreii  mentem  penitus  assequamur,  adversarii  sui  systema  probe  intelligen- 
dum  est.  Eranistes  ergo  quum  eutychianus  esset  docebat  humanitatem 
Christi  post  ejus  Ascensionem  in  caelum  in  illo  non  remansisse  neque 
secundum  suas  proprietates , formam  , et  circumscriptionem  , sed  totam  in 
divinitatem  fuisse  commutatam  : ad  quod  suadendum  argumento  utebatur 
ex  Eucharistia  deprompto,  quod  quemadmodum  in  Eucharistia  post  sancti- 
ficationem pauis  ac  vini  in  Corpus  et  Sanguinem  Christi  commutantur; 
ita  post  Christi  Ascensionem  in  caelum  tota  humana  natura  commutata 
sit  in  divinitatem.  Hinc  orthodoxus  apposite  retorquet  argumentum,  subsu- 
mens  : Atqui  in  Eucharistia  post  sanctificationem  remanent  natura  , seu 
substantia  panis,  nempe  congeries  accidentium,  et  figura,  et  forma,  et  videri 
langique  possunt  sicut  prius  , ergo  retibus  quae  ipse  texuisti  captus  es.  3. 
Caeterum  caecutiat  necesse  est  qui  non  videt  orthodoxum  hoc  eodem  in 
loco  manifeste  admittere  transubstantiationem;  sequitur  enim,  intelliguntur 
autem  ea  esse  quae  facta  sunt , et  creduntur , et  adorantur  . Hoc  ipsum 
adhibeto  responsum  ad  ea  quae  in  argumento  allata  sunt  ex  Chrysostomo 
atque  Gelasio,  idem  quippe  est  utriusque  scopus,  refellere  videlicet  eutychia- 
nos  illos  qui  in  Christo  ad  caelos  evecto  negabant  remansisse  humanae 
naturae  proprietates. 


CAPUT  XI. 


De  necessitate  Eucharistiae. 

Nullum  est  catholicae  Fidei  dogma  quod  haereticorum  fraudem  sub- 
terfugerit, unde  etiam  circa  Eucharistiae  necessitatem  non  pauci  blasphema- 
verunt.  Saeculo  enim  12.  nonnulli  existimarunt  neminem  absolute  consequi 
posse  vitam  aeternam  si  ex  hac  vita  sine  actuali  sumptione  Eucharistiae 
migraverit;  de  quibus  consuli  potest  Card.  Bona  lib.  2.  rerum  liturg.  cap. 
19.  Error  idem  insedit  menti  quoque  Simeonis  thessalonicensis,  Nicolai  Ca- 
basilas,  et  quorumdam  aliorum  graecorum,  ut  observavit  Arcudius  de  sacram, 
lib.  3.  His  mordicus  adhaerent  calvinistae  causantes,  ita  veteres  Patres  credi- 
disse , ac  praesertim  Augustinum,  Innocentium  I.  et  Gelasiura.  Et  quamvis 
in  quaestione  dogmatis  a calvinistis  recedant  Sanctesius  , Maldonatus,  Mora- 
inius,  Adamus,  cum  illis  tamen  in  quaestione  facti  conveniunt,  temere  affir- 
mantes, Sanctos  illos  Patres,  et  Augustinum  maxime  contra  pelagianos  dispu- 

tantem  , admisisse  revera  absolutam  Eucharistiae  necessitatem  . Sed  horum 
loquacitatem  merita  confutatione  refellit  eminentissimus  Norisins  in  vindiciis 
augustinianis  cap.  4* 

Catholici  e contra  distinguentes  inter  necessitatem  medii  et  necessitatem 
praecepti,  de  Fide  tenent  esse  quidem  Eucharistiam  necessariam  adultis  ne- 
cessitate praecepti,  uon  esse  autem  necessariam  necessitate  medii;  unde  sine 
actuali  illius  sumptione  et  adulti  et  parvuli  possunt  aeternam  consequi  vi- 
tam . Sit  ergo 

COiNCLUSIO 

Actualis  Eucharistiae  perceptio  non  est  ad  salutem 
necessaria  necessitate  medii , sed  solum  adultis  necessitate  praecepti. 

Proh.  t.  conci,  pars.  I.  ex  sacris  litteris  quae  passim  affirmant  solum 
Baptisma  ad  aeternam  cousequeudam  vitam  sufficere.  Ita  Marci  ultimo  legi- 
tur: Qui  crediderit , et  baptizatus  fuerit  , salvus  erit.  Ad  Ephes.  cap.  5. 
Mundans  lavacro  aquae  in  verbo  vitae.  Ad  Rom.  cap.  8.  Nihil  damnatio- 
nis est  iis  qui  sunt  in  Christo  Jesu.  Ad  Titum  cap.  3.  Salvos  nos  fecit 
per  lavacrum  regenerationis.  II.  ex  constanti  Ecclesiae  praxi  atque  doctri- 
na , nam  nullum  afferri  potest  exemplum  quo  demonstretur  duobus  primis 
Ecclesiae  saeculis  administratam  fuisse  parvulis  Eucharistiam,  quod  factum 
certe  fuisset  si  Patres  nostri  necessariam  illam  existimassent  necessitate  abso- 
luta ad  aeternam  salutem  obtinendam  . Imo  licet  progressu  temporis  usus 
invaluerit  porrigendi  eucharisticam  communionem  infantibus  statim  post 
Baptisma,  usus  tamen  ille  non  fuit  universalis;  et  ubi  obtinuit,  conferebatur 
una  cum  Confirmatione  quam  nemo  proinde  dixerit  habitam  fuisse  necessa- 
riam necessitate  medii.  Praeterea  quis  umquam  persuadere  sibi  poterit  Ec- 
clesiam consuetudinem  conferendi  puerulis  Eucharistiam  abrogare  voluisse 
si  necessaria  esset  absolute  ad  vitam  aeternam  ? Postremo  quamvis  graeci 
nunc  etiam  statim  post  Baptismum  conferant  parvulis  Eucharistiam , illam 
tamen  necessariam  uon  arbitrantur  ad  salutem  , ut  videre  est  in  ep.  Je- 
remiae  patriarchae  C-P.  ad  wittembergenses  cap.  3.  unde  vitio  non  vertunt 
latinis  quod  eam  consuetudinem  aboleverint.  HI.  ex  Sanctis  Patribus  et 
Augustino  praesertim,  quem  suum  in  hac  causa  faciunt  calvinistae,  et  temere 
accusant  nuper  commemorati  moliniani.  Is  ergo  in  lib.  de  peccat,  inerit,  i. 
cap.  19.  ita  scribit*  Verumtamen  si  (parvulus)  percepto  Baptismate  de  hac 
vita  migraverit,  soluto  reatu  cui  originaliter  erat  obnoxius , perficietur  in 
illo  lumine  veritatis , quod  incommutabiliter  manens  in  aeternum , justifi- 
catos praesentia  Creatoris  illuminat  . Peccata  enim  sola  separant  inter 
homines  et  Deum , quae  solvuntur  Christi  gratia.  In  lib.  de  dono  persev. 
cap.  1 2.  inquit:  Absit  ut  caussam  parvulorum  sic  relinquamus  , ut  esse 
nobis  dicamus  incertum , utrum  in  Christo  regenerati , si  moriantur  par- 
vuli, transeant  in  aeternam  salutem.  Et  in  ep.  98.  alias  a3.  ad  Bonifac. 
Semel , inquit,  perceptam  parvulus  Christi  gratiam  non  amittit , nisi  pro- 

pria  impietate , si  aetatis  accessu  tam  malus  evaserit.  Si  parvuli  per  solum 
Baptisma  Creatoris  praesentia  fruuntur;  si  ex  hac  vita  decedant,  illuminan- 
tur; si  in  Christo  regenerati  statim  post  mortem  transeunt  in  vitam  aeter- 
nam; si  gratiam  Baptismi  cui  aeterna  salus  debetur  non  amittunt  nisi  per 
actuale  peccatum,  sane  ad  vitam  aeternam  habendam  non  indigent,  tamquam 
medio  absolute  necessario  , actuali  perceptione  Eucharistiae  . Haec  apertis- 
sime docuit  S.  Pater  ut  ex  allatis  testimoniis  apparet;  itaque  etc.  Et  hanc 
fuisse  revera  mentem  Augustini  apertissime  liquet  ex  fidissimo  illius  disci- 
pulo S.  Fulgentio  qui  in  lib.  de  Baptismo  aethiopis , saepe  sub  Augustini 
nomine  citato,  volens  exponere  sensum  illius  sententiae  , Nisi  manducave- 
ritis etc.  primo  praemittit:  Arbitror , sancte  frater , disputationem  nostram 
praeclari  doctoris  Augustini  auctoritate  firmatam  etc.  tum  ita  prosequitur: 
Nulli  ambigendum  , tunc  unumquemque  fidelium  Corporis  Sanguinisque 
dominici  participem  fieri , quanao  in  Baptismo  Christi  membrum  efficitur, 
nec  alienari  ab  illius  panis  calicisque  consortio , etiamsi  antequam  panem 
illum  comedat  et  calicem  bibat , de  hoc  saeculo  in  veritate  Corporis  Chri- 
sti constitutus  abscedat.  Quibus  in  verbis  auream  habes  elavem  ad  Augu- 
stini mentem  aperiendam  circa  evangelicam  illam  sententiam  , Nisi  man- 
ducaveritis etc.  quo  sensu  videlicet  aptari  possit  infantibus.  Atque  ut  Morai- 
nio,  Maldonato  , aliisque  antiquitatis  osoribus  os  obstruamus,  demus  prae- 
claram circa  rem  hanc  Concilii  tridentini  sententiam  quae  habetur  sess.  21. 
eap.  4.  in  haec  verba:  S , Synodus  docet,  parvulos  usu  rationis  carentes,  nulla 
obligari  necessitate  ad  sacramentalem  Eucharistiae  communionem  ...  neque 
ideo  damnanda  est  antiquitas , si  eum  morem  in  quibusdam  locis  aliquando 
servaverit.  Ut  enim  sanctissimi  illi  Patres  sui  facti  probabilem  caussam 
pro  illius  temporis  ratione  habuerunt , ita  certe  eos  nulla  salutis  neces- 
sitate id  fecisse,  sine  controversia  credendum  est.  Porro  vel  ipse  Palla  vi- 
cinus in  hist.  Cone.  trid.  testatur  S.  Synodum  Patrum  nomine  intelligere 
voluisse  Innocentium  I.  Augustinum  , Gelasium  , quorum  auctoritate  calvi- 
niani  abutebantur  . Qua  fronte  ergo  Maldonatus  in  cap.  6.  Joan.  scribere 
audet,  Missam  facio  Augustini  et  Innocenlii  1.  sententiam , quae  sexcentos 
circiter  annos  viguit  in  Ecclesia , Eucharistiam  etiam  infantibus  necessa- 
riam. Bes  jam  ab  Ecclesia  et  multorum  saeculorum  usu,  et  decreto  Con- 
cilii tridentini  explicata  est , non  solum  necessariam  illis  non  esse  , sed 
nec  licere  quidem  dari ? nisi  quod  praecipua  exscripsit  ex  commentariis 
Calvini? 

Prob.  altera  conci,  pars.  Eucharistiam  scilicet  necessariam  esse  adultis 
necessitate  praecepti.  I.  ex  Scripturis.  Christus  enim  Joan.  cap.  6.  inquit: 
Nisi  manducaveritis  Carnem  Filii  hominis,  et  biberitis  ejus  Sanguinem  , 
non  habebitis  vitam  in  vobis.  Verba  haec,  ut  per  se  patet,  sonant  praece- 
ptum quod  afficere  lanium  adultos,  et  non  infantes,  docuit  semper  univer- 
salis Ecclesiae  Traditio.  Deinde  instituens  Christus  hoc  Sacramentum  ait 
Apostolis:  lloc  facite  in  mei  commemorationem,  videlicet,  consecrate , come- 
dite, distribuite,  haec  enim  omnia  fecerat  Christus.  Quare  praecipiens  Apo- 
stolis distributionem,  praecepit  fidelibus  receptionem,  haec  siquidem  duo  di- 


Digitized  by  Google 


249 

stributio  et  receptio  sunt  correlativa.  II.  ex  Traditione  Ecclesiae  quae  sem- 
per  pro  certo  tenuit  voluisse  Christum  fideles  suos  ad  actualem  realemque 
sumptionem  Corporis  ac  Sanguinis  sui  obligare.  III.  ex  ratione,  nara  Christi 
Domini  Caro  et  Sanguis  sunt  vere  cibus  et  potus  spiritualem  vitam  fide- 
libus conferentes  , qui  ejusmodi  cibum  et  potum  spernunt  vel  negligunt 
contra  Dei  faciunt  voluntatem  . Et  haec  quidem  demonstrant  necessitatem 
Eucharistiae  necessitate  praecepti  divini . Sed  necessaria  quoque  est  neces- 
sitate praecepti  ecclesiastici,  nam  Concilium  lateranense  4>  oap.  27.  sic  sta- 
tuit: Omnis  utriusque  sexus  fidelis f postquam  ad  annos  discretionis  pervene- 
rit, omnia  sua  peccata  saltem  semel  in  anno , fideliter  confiteatur  proprio 
Sacerdotii  et  injunctam  sibi  poenitentiam  studeat  pro  viribus  adimplere,  susci- 
piens reverenter  ad  minus  in  Pascha  Eucharistiae  Sacramentum : nisi  forte 
de  consilio  proprii  Sacerdotis  ob  aliquam  rationabilem  caussam  ad  tempus 
ab  ejus  perceptione  duxerit  abstinendum : alioquin  et  vivens  ab  ingressu 
Ecclesiae  arceatur , et  mortuus  christiana  careat  sepultura.  Concilium 
autem  trideutinum  ad  hoc  idem  lateraoense  decretum  respicieus , hanc 
tulit  definitionem : Si  quis  negaverit  omnes  et  singulos  Christi  fideles 
utriusque  sexus  , cum  ad  annos  discretionis  pervenerint , teneri  singulis 
annis , saltem  in  Paschale  ad  communicandum , juxta  praeceptum  san- 
ctae Matris  Ecclesiae , anathema  sit. 

A * 

Ad  ea  quae  in  contrarium  afferuntur  responsio. 

Obj.  r.  cont.  primam  conci,  partem.  1.  Joannis  cap.  6.  ita  Christus 
judaeos  alloquitur:  Nisi  manducaveritis  Carnem  Filii  hominis,  et  biberitis 
ejus  Sanguinem,  non  habebitis  vitam  in  vobis.  Eucharistia  ergo  necessaria 
est  necessitate  medii  ad  vitam  aeternam.  2.  Neque  reponere  juvat  praece- 
ptum illud  respicere  tantum  adultos,  nam  pertinet  etiam  ad  parvulos,  quum 
iisdem  plane  verbis  conceptum  sil  ac  illud  aliud,.  Nisi  quis  renatus  fuerit 
ex  aqua  et  Spiritu  Sancto,  non  potest  introire  in  Regnum  Caelorum',  quod 
certe,  fatentibus  omnibus,  locum  habet  etiam  in  pueris. 

Resp.  ad  1.  Verba  illa  deprompta  ex  Joan.  cap.  6.  revera  includunt 
praeceptum  quod  pertinet  ad  adultos  dumtaxat , siquidem  intelligantur  de 
actuali  Eucharistiae  sumptione  , ob  rationes  paullo  supra  inter  conci,  pro- 
bationes allatas,  et  praesertim  ex  eo  quod  sic  ea  semper  intellexerit  Ecclesia. 

Ad  2.  Illud  idem  argumentum  jam  solvimus  agentes  de  necessitate 
Baptismi , ubi  animadvertimus  latissimum  esse  discrimen  inter  utrumque 
praeceptum,  quem  locum  consulas  ne  eadem  bis  repetamus  . 

Obj.  2.  adv.  eamd.  1.  conci,  partem.  I.  S.  P.  Augustinus  lib.  1.  de 
peccat,  merit.  et  remis.  cap.  20.  disputans  adversus  pelagianos  qui  territi 
ab  evangelica  sententia,  Nisi  quis  renatus  fuerit  etc.  non  audebant  quidem 
concedere  parvulis  decedentibus  sine  Baptismo  Regnum  Caelorum,  sed  vitam 
aeternam  eis  non  denegabant,  ita  scribit:  Auferatur  ergo  jam  dubitatio  i 
Dominum  audiamus,  non  suspiciones  conjecturasque  mortalium : Dominum 
audiamus  inquam , non  quidem  hoc  de  Sacramento  sancti  lavacri  dicentem, 

secL  de  Sacramento  sanctae  mensae  suae  , quo  nemo  rite  nisi  baptizatus 
accedit : JSisi  manducaveritis  Carnem  meam , et  biberitis  Sanguinem  meum , 
non  habebitis  vitam  in  vobis.  Quid  ultra  quaerimus  ? Quid  ad  hoc  re - 
sponderi  potest  ? . . . An  vero  quisquam  etiam  hoc  dicere  audebit , quod  ad 
parvulos  haec  sententia  non  pertineat , possinlque  sine  participatione  Cor- 
poris  hujus  et  Sanguinis  in  se  habere  vitam  ? Quibus  io  verbis  S.  Pater 
apertissime  affirmat,  sententiam  illam,  Nisi  manducaveritis  etc.  non  minus 
ac  alia,  Nisi  quis  renatus  fuerit  etc.  pertinere  ad  parvulos,  alioquiu  pela- 
gianos  erroris  non  revicisset.  II.  neque  dici  potest  loqui  S.  Doctorem  de 
manducatione  quadam  mystica  et  spirituali  Corporis  Christi  , hoc  est  de 
incorporatione  in  Ecclesiam,  nam  ibi  accurate  distinguit  inter  Baptismum 
et  Eucharistiam,  dicens:  Dominum  audiamus , non  quidem  hoc  de  Sacra- 
mento sancti  lavacri  dicentem , sed  de  Sacramento  sanctae  mensae  suae: 
additque  se  loqui  de  Sacramento  quo  nemo  nisi  baptizatus  accedit.  Ast 
incorporatio  in  Ecclesiam  a Sacramento  Baptismi  nullimode  differt.  111.  in 
eatndem  Augustini  sententiam  descendit  quoque  Innocentius  I.  Rora.  Pon- 
tifex in  ep.  ad  Patres  milevitanos,  ubi  sic  inquit;  Illud  vero  quod  eos  ve- 
stra fraternitas  asserit  praedicare , parvulos  aeternae  vitae  praemiis  etiam 
sine  Baptismatis  gratia  posse  donari , perfatuum  est:  nisi  enim  manduca- 
veritis Carnem  etc.  qui  autem  hanc  eis  sine  regeneratione  deferunt,  viden- 
tur mihi  ipsum  Baptismum  velle  cassare , cum  praedicant  hos  habere  , 
quod  in  eos  creditur , nonnisi  Baptismate  conferendum.  IV.  etiam  Gelasius 
in  ep.  ad  episc.  picenos  eo  utitur  argumento  ad  refellendos  pelagianos : 
Ipse  Dominus  Jesus  Christus , inquit,  caelesti  voce  pronuntiat:  Qui  non 
manducat  Carnem  Filii  hominis  etc.  ubi  utique  neminem  videmus  exce- 
ptum; nec  ausus  est  aliquis  dicere , parvulum  sine  hoc  Sacramento  salu- 
tari ad  vitam  aeternam  posse  perduci $ sine  illa  autem  vita , in  perpetua 
futurum  morte , non  dubium  est. 

Resp.  ad  t.  duplex  est  in  Augustini  phrasi  Corporis  Christi  manduca- 
tio, realis  nempe  quae  habetur  dum  Christi  Corpus  sub  speciebas  accipitur, 
et  spiritualis  seu  mystica  per  quam  in  Ecclesiae  gremium  quis  cooptatur, 
quaeque  incorporatio  in  Ecclesiam  dici  potest.  Aguovisse  S.  Patrem  spiri- 
tualem hanc  Christi  Corporis  manducationem,  in  dubium  verti  nequit,  nam 
in  lib.  3.  de  peccat,  merit.  cap.  4*  Numquid  , inquit , et  illud  ambiguum 
est , Nisi  quis  renatus  fuerit  ex  aqua  et  Spiritu  S.  non  potest  introire  in 
Regnum  Dei  ? . . . Numquid  etiam  illud , quia  nisi  manducaverint  homines 
Carnem  ejus , hoc  est , participes  facti  fuerint  Corporis  ejus , non  habebunt 
vitam  ? His  atque  hujusmodi  aliis  quae  nunc  praetereo  testimoniis  divi- 
na luce  clarissimis , divina  auctoritate  certissimis , nonne  veritas  sine  ulla 
ambiguitate  proclamat , non  solum  in  Regnum  Dei  non  baptizatos  parvu- 
los intrare  non  posse , Sed  nec  vitam  aeternam  posse  habere  praeter  Chri- 
sti Corpus  cui  ut  incorporentur , Sacramento  Baptismatis  imbuuntur?  Et 
tract.  26.  in  Joan.  exponens  illa  verba.  Qui  manducat  meam  Carnem 
etc.  inquit:  Qui  eam  non  sumit,  non  habet  vitam:  et  qui  eam  sumit , ha- 
bet vitam , et  hanc  utique  aeternam.  Hunc  itaque  cibum  et  potum  socie - 

taiem  vult  intelligi  Corporis  et  membrorum  suorum : quod  est  sancta  Ec- 
clesia. Vide  quae  supra  recitavimus  ex  Fulgentio.  His  hoc  modo  perpensis 
nemo  dixerit  non  bene  Augustinum  refellisse  pelagianos  parvulis  deceden- 
tibus sine  baptismo  concedentes  nescio  quam  vitam  aeternam  ; haec  enim 
est  S.  Patris  argumenti  visi  Per  Baptismum  jus  acquiritur  non  solum  ad 
RegDum  Caelorum,  sed  etiam  ad  vitam  aeternam,*  quoniam  homo  per  illud 
Sacramentum  a peccatis  purgatur,  novamque  induit  vitam,  dicente  Christo, 
Nisi  quis  renatus  jiierit  etc.  * et  Corpori  Christi  quod  est  Ecclesia  incor- 
poratur , juxta  aliam  sententiam  , Nisi  manducaveritis  Carnem  etc  . Ergo 
pueri  ex  hac  vita  sine  baptismo  migrantes,  non  solum  privantur  Regno  Cae- 
lorum, sed  etiam  carent  aeterna  vita. 

Ad  2.  Incorporatio  in  Ecclesiam  et  Baptismus  certe  idem  omnino  sunt; 
et  revera  tum  quis  in  Ecclesiam 'incorporatur,  cum  Sacramento  Baptismi  re- 
generatur. Sed  quid  proinde  ? Quando  Augustinus  inquit  Dominum  in  iHa 
sententia,  Nisi  manducaveritis  etc.  non  de  Sacramento  lavacri,  sed  de  Sa- 
cramento sanctae  mensae  suae  locutum  fuisse,  supple,  expresse , seu,  ex  pro- 
cesso, et  integra  stabit  sententia  ; sensus  nempe  verborum  S.  Doctoris  erit, 
illam  sententiam,  Nisi  manducaveritis  etc.  quam  Christus  expresse  et  ex 
professo  de  Eucharistia  protulit,  intelligendam  esse  etiam  de  parvulis,  quo- 
niam Christus  implicite  et  indirecte  inculcare  etiam  voluit  spiritualem  et 
mysticam  Corporis  sui  manducationem  seu  incorporationem  in  Ecclesiam. 

Ad  3.  et  4*  eamdem  adhibeto  responsionem  quae  mox  allata  est  ad 
Augustini  mentem  explicandam:  nam  et  ipsi  Sancti  Pontifices  refutare  vo- 
lebant pelagianos  perperam  vitam  aeternam  a Regno  Caelorum  distinguen- 
tes, ne  in  pueris  agnoscere  cogerentur  originale  peccatum. 

Obj.  3.  cont.  alteram  pariem  conci.  I.  verba  Christi  Joan.  cap.  G, 
Nisi  manducaveritis  Carnem  Filii  hominis  etc.  non  habebitis  vitam,  in  vo- 
bis, intelligunlur  a S.  P.  Augustino,  ut  paullo  ante  observavimus,  de  man- 
ducatione spirituali  ; ergo  ex  eo  testimonio  deduci  nequit  necessitas  prae- 
cepti sumendi  Eucharistiam.  II.  antiquitus  Ecclesia  privare  solebat  adultos 
etiam  in  mortis  articulo  constitutos  actualis  Eucharistiae  sumptione  in.  poe- 
nam vel  adulterii  vel  homicidii  vel  idololatriae  etc.  Non  igitur  mens  ejus 
fuit  praecipere  fidelibus  actualem  Corporis  Christi  manducationem. 

Resp.  ad  i.  Idem  Augustinus  qui  applicans  illa  Christi  verba  puerulis 
exponit  praeceptum  de  manducatione  Corporis  Christi  spirituali,  applicans 
alibi  eadem  verba  adultis,  exponit  praeceptum  de  manducatione  vera  et  reali. 

Resp.  ad  a.  Praeceptum  sumendi  actu  Eucharistiam  obligare  fideles 
adultos,  non  obligare  ipsam  Ecclesiam  sua  praecepta  ferentem,  vel  praecepta 
Christi  dispensantem  . Nempe  fideles  adulti  omnem  impendere  debent 
conatum  ut  digni  reddantur  participes  fieri  Eucharistia  ad  obediendum 
Ecclesiae.  Ceterum  potest  Ecclesia  justis  de  caussis  subditos  sibi  fideles 
Eucharistiae  perceptione  privare , eo  modo  quo  licet  judex  legi  naturae 
inhaerendo  praecipiat  subditis  propriae  vitae  conservationem , in  poenam 
tamen  gravissimi  admissi  sceleris  potest  reum  cibo  potuque  privare  ut  pereat 
inedia. 

CAPUT  XII. 


De  eucharistica  Communione  sub  utraque  specie. 


v-V 


Miror  luilieranos  nonnullos  omnem  impendere  conatam  ut  demonstrent 
per  mulla  saecula  viguisse  in  Ecclesia  consuetudinem  dispensandi  Euchari- 
stiam etiam  viris  laicis  et  presbyteris  non  sacrificantibus  sub  utraque  simul 
specie,  panis  videlicet  et  vini  , quasi  vero  Catholici  id  aliquando  negave- 
rint. Imo  nemo  est  inter  Catholicos  qui  • ultro  cilroque  non  fateatur  ab 
ipsis  Ecclesiae  incunabulis  usque  ad  saeculum  12.  administratam  fuisse  sub 
duplici  specie  Eucharistiam  , licet  non  semper  nec  necessario.  Et  quidern 
Justinus  marlyr  qui  saeculo  2.  scribebat  in  apol.  2.  testatur  Diaconos  so- 
litos fuisse  dispensare  fidelibus  panem  , vinum  , et  aquam  cum  gratiarum 
actione.  Et  saeculo  3.  in  ep.  56.  ad  thibaritanos  ajebat  Cyprianus,  fi- 
deles sumere  calicem  Sanguinis  Christi  ut  addiscant  proprium  sanguinem 
fundere  pro  Chrisio.  Cyrillus  etiam  jerosolymiunus  saeculo  4*  catecli. 
4.  mystagogica  eamdem  confirmat  consuetudinem.  Et  eutmlem  servatum  fu- 
isse morem  temporibus  subsequentibus , eruitur  luculentissime  ex  Chryso- 
stomo  hom.  7.  et  32.  in  Matlh.  ex  Augustino  Q.  57.  in  Levit,  ex  Ordine 
romano  quo  utebatur  Ecclesia  8.  9.  e 10.  saeculo,  et  ex  S.  Thoma  qui 
floruit  saeculo  t3.  unde  non  est  cur  prolestantes  nobis  insultent,  quasi 
antiquorum  temporum  disciplinam  ignoremus  . Quod  Catholici  fidentissime 
negant  est,  usum  illum  fuisse  universalem  ct  necessarium,  et  quidem  me- 
rito ut  paullo  post  demonstrabimus . Inierim  animadvertere  juvat  quod 
crescente  io  dies  numero  fidelium,  non  raro  eveniebat  ut  inter  communi- 
candum aliqua  Sanguinis  Christi  gutta  e culice  vel  ex  ore  sumentis  deci- 
deret; quare  ad  omne  removendum  periculum  invaluit  usus  Sanguinem 
e calice  assumendi  ope  tubuli  vel  fistulae  alicujus.  Sed  quum  neque  per  hoc 
satis  provisum  esset  incommodo,  optime  factum  existimarunt  Pastores  sa- 
crum panem  distribuere  fidelibus  pretioso  Sanguine  intinctum.  Veruin  ni- 
mis magna  erat  fidelium  multitudo  communicantium  ut  nullum  inde  emer- 
geret irreverentiae  periculum  . Hinc  caepit  distribui  Eucharistia  laicis  sub 
una  tantam  panis  specie,  donec  saeculo  i4«  calicis  usus  penitus  inter  oc- 
cidentales obsolevit,  neque  in  hac  disciplinae  mutatione  dici  potest  Eccle- 
siam errasse,  quum  certum  sit  totum  et  integrum  Christum  sub  alterutra 
specie  contineri.  Nihilominus  anno  x 4 1 4*  Potrus  dresdensis  non  multum 
in  rebus  theologicis  versatus  , ope  Jacobelli  misnensis  fretus  insolenter  ac 
tumultuarie  debacchari  caepit,  Calicis  usum  esse  omnino  necessarium  laicis, 
nec  potuisse  Ecclesiam  jure  contrariam  invehet  e consuetudinem.  Adhaesit 
Jacobeilo  et  Petro  dresdensi  statim  Joannes  Hus,  et  magnam  nactus  est  se- 
ctatorum turbam  , qui  hussitae  et  calixtini  dicti  sunt , quique  ut  Calicem 
defenderent,  universam  Bohemiam,  finitimasque  regiones  turbis  , armis  , el 
strage  repleverunt.  Necessc  ergo  fuit  ut  Concilium  constanlien-e  celebratum 
anno.  i4i5  hussitarum  inconsultam  ac  nimis  pertinacem  temeritatem  defi- 
nitionibus suis  comprimeret. 

Saeculo  proxime  sequenli  quando  Lutherus  in  Ecclesiam  rebellavit,  ab 
initio  schismatis  usum  Calicis  tamquam  rem  indifferentem  habuit ; conque- 
rebatur enim  de  Carlostadio , quod  ecclesiae  witterabergensi  consuetudinem 
Calicis  tamquam  necessariam  inculcassct.  Sed  temporis  progressu  in  odium 
Concilii  constantiensis  et  Ecclesiae  Romanae  adhaesit  omnino  haereticis 
bohemis  . Calvinus  ut  in  aliis  fere  omnibus  ita  hac  in  re  subscripsit  Lu- 
thero  in  lib.  4*  instit.  cap.  17.  sed  qui  acrius  inter  protestantes  pro  Com- 
munione sub  utroque  specie  pugnavit  fuit  Hermannus  Hatuelmannus.  E- 
tiam  graeci  nonnulli  schismatici  quibus  praeivit  Jeremias  pseudo-patriarcha 
C-P.  in  eamdem  bohemorum  descenderunt  sententiam.  Hos  omnes  merito 
damnavit  tridentinum  Concilium  sess.  21.  Unde  sit 

CONCLUSIO 

Communio  sub  utraque  specie  non  fuit  laicis  a Christo  prae- 
cepta, proindeque  potuit  Ecclesia  illam  laicis  adimere. 

Prob.  1.  Si  quod  esset  praeceptum  quo  Christus  Communionem  sub 
utraque  specie  praescripserit  laicis,  maxime  illud  esset  quod  habetur  Joan- 
nis  cap.  6.  Nisi  manducaveritis  Carnem  Filii  hominis  , et  biberitis  ejus 
Sanguinem , non  habebitis  vitam  in  vobis ; atqui  laudatis  verbis  non  prae- 
cepit Christus  Communionem  sub  utraque  specie  , sed  tantum  sub  alteru- 
tra, per  illa  enim  verba  praecepit  tantum  substantiam  Communionis  , non 
modum.  Et  quidem  1.  in  eodem  cap.  6.  dixit  Christus:  Si  quis  mandu- 
caverit ex  hoc  pane , vivet  in  aeternum.  Et  rursus:  panis  quem  ego  da- 
bo, Caro  mea  est  pro  mundi  vita.  2.  Lucae  cap.  24*  narratur  quod  Apo- 
stoli cognoverunt  eum , nempe  Christum,  in  fractione  Panis , quae  panis  fra- 
ctio vel  significat  Eucharistiam  , ut  multi  tenent  cum  S.  P.  Augustino  de 
cons.  evang.  lib.  3.  cap.  a5.  aut  saltem  fuit  illius  typus  , ut  nemo  diffi- 
tetur. 3.  Actor,  cap.  2.  de  primis  fidelibus  dicitur:  Erant  autem  perseve- 
rantes in  doctrina  Apostolorum , et  communicatione  fractionis  panis  , et 
orationibus.  4*  Apostolus  in  1.  ad  Cor.  cap.  2.  inquit:  Itaque  quicumque 
manducaverit  Panem  hunc , vel  biberit  Calicem  Domini  indigne , reus  erit 
Corporis  et  Sanguinis  Domini.  Quae  monumenta  supponunt,  ut  per  se 
manifestum  est,  jam  ab  ipso  Ecclesiae  initio  solitos  fuisse  fideles  Commu- 
nionem sub  unica  tantum  specie  suscipere  . Verisimile  autem  non  est  vo- 
luisse illos  statim  Christi  praeceptum  infringere. 

Prob.  2 ex  Traditione  Ecclesiae  quae  licet  communiter  ante  12.  sae- 
culum Communionem  sub  utraque  specie  etiam  laicis  concederet,  non  raro 
tamen  unicam  speciem  tantum  distribuebat.  Et  I.  quidem  infantibus  statim 
post  Baptisma  conferebatur  Confirmatio  et  Eucharistia , cumque  deglutire 
non  possent  speciem  panis,  in  Oriente  praesertim  ubi  mos  adhuc  viget  con- 
secrandi in  fermentato  , nemini  dubium  quin  in  sola  vini  specie  ipsis  di- 
stribueretur. Videatur  Arcudius  in  concordia  lib.  3.  cap.  4o.  II.  pueri  gran- 
diusculi facti  a Diaeonis  ad  altare  arcessebantur  ut  consecrati  panis  re- 


liquias  seu  fragmenta  deglutirent.  Ita  Evagrius  lib.  4>  bist.  eccl.  111.  celebre 
est  miraculum  a Cypriano  narratum  in  lib.  de  lapsis  , de  quadam  puella 
quae  postquam  a superstitiosa  nutrice  ducta  ad  idolorum  templum,  ibique 
vinum  idolis  libatum  deglutiverat,  ducta  subinde  ad  Christianorum  ecclesiam, 
quum  vinum  eucharisticura  per  vim  absorbuisset,  illud  in  stomacho  reti- 
nere non  potuit . Calicem , inquit,  recusare  coepit : perstitit  Diaconus  , et 
reluctanti  licet,  de  Sacramento  Calicis  infudit  ; tunc  sequitur  singultus 
ac  vomitus  in  corpore  atque  ore  violato  ecc.  IV.  in  usu  erat  antiquis  illis 
temporibus  multas  ob  caussas  Communio  domestica  quam  sub  panis  specie 
tantum  factam  fuisse^  constat  ex  mullis,  et  ex  iis  praesertim  quae  narrat 
Ambrosius  de  obitu  Satyri  fratris  sui,  et  quae  habet  Tertullianus  in  lib. 
ad  Uxorem,  in  quo  illam  hortatur  ne  post  sui  obituin  ad  secundas  nuptias 
transeat  maxime  cum  infideli  , ne  sciat  maritus  quid  secreto  ante  omnem 
cibum  gustet  uxor  , et  si  sciverit  panem,  non  illum  credat  esse  qui  dici- 
tur. V.  quaenam  fuerit  vetus  consuetudo  tum  tempore  persecutionis,  tum 
servari  solita  a monachis  in  eremo  viventibus,  et  a laicis  in  Aegypto,  di- 
cam verbis  S.  Basilii  qui  in  ep.  ad  Caesarium  patricium  haec  habet:  Quod 
autem  tempore  persecutionis  nihil  mali  sit , si  quis  absente  Sacerdote 
Eucharistiam  propria  manu  sumat , superfluum  est  demonstrare , propte- 
rea  quod  langa  consuetudo  id  rcipsa  confirmavit.  Nemo  dixerit  autem  fi- 
deles illos  sine  Sacerdote  Eucharistiam  sumere  consuevisse  sub  utraque  spe- 
cie. Et  de  monachis  atque  laicis  subdit*  Omnes  enim  qui  in  eremis ■ so- 
litariam vitam  agunt , ubi  Sacerdos  nullus  est,  Communionem  Domini 
servantes , per  seipsos  participant.  In  Alexandria  vero  et  Aegypto  unus- 
quisque etiam  ex  laicis  , ut  plurimum  domi  suae  habet  Communionem , 
et  cum  vult  per  seipsum  communicat.  Etenim  in  Ecclesia  Sacerdos  par- 
ticulam tradit ; detinet  autem  eam  cum  libertate  qui  suscipit  . Hactenus 
Basilius  cujus  sententia  profecto  intelligi  nequit  nisi  de  sola  specie  panis, 
quum  vini  species  quam  facillime  acescat.  VI.  et  de  infirmis  quid  dicam? 
Ad  rem  facit  nostram  quod  Dionysius  alex,  in  ep.  ad  Fabium  antioch. 
apud  Euseb.  lib.  6.  hist.  eccl.  cap.  44*  narrat  de  sancto  viro  Serapione 
qui  morti  proximus  ad  Sacerdotem  pro  sacro  viatico  misit.  Cumque  et 
Sacerdos  in  lecto  jaceret,  puerum  cum  sacri  panis  particula  misit,  qua  de- 
gustata continuo  animam  exhalavit.  S.  Ambrosius  quoque  ex  hac  vita  mi- 
gravit post  sumptum  viaticum  in  sola  specie  panis  sibi  ab  Honorato  Ver- 
cellensi propinatum  , ut  narrat  Paulinus  in  vita  Ambrosii:  Obtulit  sanctum 
Domini  Corpus : quo  accepto , ubi  glutivit , emisit  spiritum . Quinimmo  apud 
Areudium  regula  legitur  pro  administranda  infirmis  Communione,  Eliae  Cre- 
tensis metropolitae,  ut  scilicet  Communio  accommodetur  ad  ipsorum  aegro- 
tantium infirmitatem,  si  nempe  comedere  nequeant,  vinum  tantum  conse- 
cratum eis  porrigatur.  VII.  apud  graecos  et  latinos  communio  viget  prae- 
sanctifieatorum;  graeci  videlicet  per  totam  quadragesimam  exceptis  diebus 
sabbati  et  Dominicae , latini  vero  in  sola  feria  6.  majoris  hebdomadae 
communicant  in  sola  specie  panis.  Quam  consuetudinem  repetunt  graeci  ex 
can.  49*  Concilii  laodicaeni , latini  autem  ex  can.  5a.  Concilii  -in  Trullo 

celebrati.  De  Missa  praesanctifica torum  pertractant  rituales  omnes  libri  grae- 
ci  et  latini  cum  veteres  tum  recentiores . Si  quae  hactenus  exposuimus 
vera  sunt,  ut  vera  esse  apparet  ex  citatis  monumentis  , jam  Ecclesia  vel 
a suis  exordiis  non  existimavit  Christi  Domini  praeceptum  esse  ut  Eucha- 
ristia sub  utraque  specie  panis  et  vini  etiam  a non  sacerdotibus  assuma- 
tur; alioquin  dicendum  foret  vel  ab  Apostolorum  temporibus  turpiter  errasse, 
quod  nonnisi  infrunitae  frontis  haereticus  poterit  affirmare  . 

Prob.  3.  Altera  quam  hussitae  et  protestantes  praeter  Traditionem  sui 
erroris  afferunt  caussam  est,  quoniam  alias  non  sumeretur  integer  Christus; 
atqui  sub  unica  tantum  specie  lotus  et  integer  continetur  Christus ; nam 
i.  Christus  in  suprema  Coena  panem  distribuens  Apdstolis  affirmavit  se 
dare  illis  Corpus  quod  non  multo  post  erat  affigendum  cruci;  et  distribuens 
Calicem  dixit  se  dare  illis  Sanguinem  qui  in  passione  fundendus  erat;  atque 
Corpus  illud  et  ille  Sanguis  cum  anima  et  divinitate  tunc  constituebant 
Lotum  et  integrum  Christum;  ergo  etc.  2.  Christus  Dominus  post  gloriosam 
resurrectionem  suam,  reassumptis  Corpore  et  Sanguine,  ipsisque  conjunctis 
hypostatice  animae  ac  divinitati,  divisus  esse  non  potest;  ait  enim  Apostolus 
in  ep.  ad  Rom.  cap.  6.  Christus  resurgens  ex  mortuis , jam  non  moritur . 
Divideretur  autem  si  sub  panis  specie  contineretur  Corpus  sine  Sanguine, 
aut  sub  specie  vini  haberetur  Sanguis  sine  Corpore.  3.  Unio  hypostatica 
in  Christo  est  omnino  indissolubilis  . Ast  si  in  alterutra  specie  totus  non 
contineretur  Christus , non  esset  unio  indissolubilis ; itaque  nihil  habent 
haeretici  quo  defendere  possint  necessariam  esse  etiam  laicis  participatio- 
nem Calicis,  non  Christi  praeceptura,  non  Traditionem  Ecclesiae,  non  theo- 
logicam aliquam  rationem.  Cumque  ex  una  parte  res  haec  sit  spectans  ad 
variabilem  disciplinam  , et  ex  alia  vellent , et  quidem  pertinacissime  , hae- 
retici jugum  impouere  necessitatis  cunctis  fidelibus,  Ecclesia  jure  suo  utens 
merito  illorum  damnavit  pervicaciam  in  Conciliis  constantiensi,  basiieensi, 
florentino  et  tridentino. 

Solvuntur  haereticorum  argutiae. 

t 

Obj.  primo,  i.  Non  potuit  Ecclesia  statuere  quod  est  contra  expres- 
sum Christi  praeceptum  ; Communio  sub  unica  tantum  specie  est  contra 
expressum  praeceptum  Christi  dicentis  Joan.  cap.  6.  Nisi  manducaveritis 
Carnem  Filii  hominis  , et  biberitis  ejus  Sanguinem  non  habebitis  vitam 
in  vobis,  a.  Nec  reponere  juvat  praeceptura  illud  importare  sumptionem 
Eucharistiae  sub  alterutra  specie  , quoniarn  in  citatis  verbis  habetur  non 
particula  disjunctiva,  vel}  sed  panicula  conjunctiva,  et.  3.  Hinc  ipse  Christus 
Sacramentum  a se  institutum  sub  speciebus  panis  et  vini  suscepit,  ut  nobis 
exhiberet  exemplum.  4-  Immo  sub  utraque  specie  assumendum  tradidit  etiam 
Apostolis,  ut  patet  ex  evangelica  historia.  5.  In  quo  certe  Apostoli  omnes 
repraesentabat  fideles,  quum  ipsi  figura  essent  non  Episcoporum  et  Sacer- 
dotum dumtaxat,  sed  universalis  Ecclesiae^  adeoque  et  laicorum.  6.  Atque 
hac  de  caussa  proouldubio  Christus  porrigens  illis  Calicem,  dixit;  Bibite  ex 

eo  omnes.  7.  Quae  vox,  omnes  se  extendit  etiam  ad  non  Sacerdotes,  quum 
Dominus  addiderit,  Hoc  facite  in  meam  commemorationem  . Porro  etiam 
laici  Eucharistiam  percipiunt  in  passionis  Christi  commemorationem  . 8 Qui- 
nimmo non  recte  commemoratur  Christi  passio  et  mors  , nisi  Sanguinis 
a Corpore  divisio  exprimatur,  quod  probe  fit  sumendo  Corpus  et  Sanguinem 
sub  diversis  speciebus.  9.  Eucharistia  demum  nonne  est  perfectura  et  sacrum 
convivium  ? In  conviviis  autem  locum  habere  debet  cum  cibo  etiam  potus. 

Resp.  ad  singula.  Et  ad  1.  quidem  1.  Calvinus  aliique  sacramentarii 
nullum  ex  cap.  6.  Joannis  argumentum  contra  catholicos  desumere  possunt, 
utpote  qui  arbitrantur  in  loto  illo  capite  sermonem  fieri  non  de  Euchari- 
stia, sed  de  spirituali  manducatione  per  Fidem,  ut  in  superioribus  adnotavi- 
iiius.  2.  Praeceptum  illud  Christi  versatur  circa  substantiam  , ut  inter  pro- 
bationes diximus,  non  circa  moduin  sumendi  Eucharistiam,  quum  eodem  in 
capite  bis  et  tertio  promittatur  aeterna  vita  manducantibus  Carnem.  3.  De- 
nique qui  Christum  sumit  sub  specie  tantum  panis  , de  Carne  sua  edit  et 
de  Sanguine  bibit  $ quoniam  in  alterutra  specie  totus  et  integer  Christus 
contineatur,  ut  supra  demonstravimus. 

Ad  2.  Non  raro  in  sacris  litteris  particula,  e/,  non  copulativa,  sed  dis- 
junctiva est.  Puta  Exodi  cap.  21.  legitur  juxta  hebraicum  textum,  Qui  per- 
cusserit patrem  suum  et  matrem , morte  moriatur , nempe  qui  vel  patrem 
vel  matrem  percusserit.  Similiter  Petrus  Actor,  cap.  3.  Argentum , inquit,  et 
aurum  non  est  mihi , idest  neque  argentum  neque  aurum  . Sensus  ergo 
evangelici  praecepti  est , Nisi  manducaveritis  vel  biberitis  etc.  quoniam 
non  modum,  sed  rem  praecipit  Christus  Dominus. 

Ad  3.  Christus  non  solum  suscepit  Eucharistiam  sub  utraque  specie  , 
sed  praeterea  sumpsit  illam  non  jejunus,  imo  vespere  et  post  coenam.  Num- 
quid  haec  eadem  et  nos  ad  Christi  imitationem  facere  debemus  aut  pos- 
sumus? Debemus  igitur  ut  Christi  praeceptum  servemus,  ad  ejusdem  prae- 
ceptoris nostri  exemplum  sumere  Eucharistiam.  Modum  autem  illam  su- 
mendi non  praecepit  Christus,  sed  praescribit  nobis  Ecclesia. 

Ad  4-  Spectari  potest  Eucharistia  et  quatenus  sacrificium  est,  et  qua- 
tenus Sacramentum  . Priori  modo  considerata  importat  separationem  San- 
guinis a Carne,  ut  in  veteribus  fiebat  sacrificiis,  non  autem  posteriori  modo. 
Apostoli  porro  in  illa  sacratissima  coena  ordinati  fuerunt  a Christo  Sacerdotes, 
unaque  cum  ipso  sacrificium  Deo  obtulerunt.  Quid  tnirum  ergo  si  utram- 
que speciem  illis  Christus  dispensavit?  E contra  laici  Eucharistiam  sumunt 
prout  Sacramentum  , non  prout  sacrificium  est.  Quamvis  Eucharistia  etiam 
sub  unica  specie  quamdam  importet  Sanguinis  separationem  a Carne,  quum 
species  quae  accipitur,  a specie  quae  non  sumitur,  sit  separata. 

Ati  5.  Ejcclesia  est  in  Episcopo , inquit  Cyprianus  , unde  hoc  sensu 
non  diffiteor  Apostolos  universalem  repraesentasse  Ecclesiam  , et  per  illos 
Eucharistiam  sub  utraque  specie  Ecclesiae  fuisse  concreditam.  Ceterum  in- 
ferendum non  est  quod  sicuti  Apostoli  utramque  speciem  per  manus  Christi 
perceperunt  , ita  per  Sacerdotum  manus  sub  utraque  specie  communicare 
debeant  omnes  fideles  ; alioquin  fidelibus  omnibus  indiscriminatim  potestas 

competeret  conficiendi  et  dispensandi  Eucharistiam  , quoniam  potestas  illa 
collata  fuit  Apostolis  a Domino  in  ultiina  coena. 

Ad  6.  In  illis  verbis,  Bibite  ex  eo  omnes , n'  omnes , ad  solos  Aposto- 
los qui  praesentes  erant  refertur , non  ad  oinnes  fideles ; unde  Marcus 
subdit,  Et  biberunt  ex  eo  omnes , utique  Apostoli,  non  alii  credentes  qui 
non  aderant.  Atque  hinc  versiooes  syriaca,  arabica,  aethiopica  transtulerunt, 
Bibite  ex  eo  omnes  vos.  Ratio  autem  cur  Christus  in  calicis  distributione 
addidit  vocem,  omnes , quod  non  fecerat  in  dispensatione  panis  est , quo- 
niam panem  ipsemet  Christus  accepit,  fregit , et  cuique  discipulorum  pro- 
priis manibus  particulam  distribuit.  Ast  benedictum  calicem  dedit  imi,  cui 
dixit,  ne  existimaret  totum  a se  hauriendum  esse.  Bibite  ex  eo  omnes . 

Ad  7.  et  8.  Commemoratio  passionis  et  mortis  Domini  fit  in  Eccle- 
sia duplici  modo,  et  per  Sacrificium  et  per  «Sacramentum.  Commemoratio 
per  Sacrificium  fieri  nequit  nisi  per  ulramque  speciem,  quouiara  exprimi 
debet  separatio  Sanguinis  a Corpore.  Atque  adeo  Sacerdotes  qui  mysticum 
celebrant  Sacrificium  communicare  sub  ulraque  specie  debent.  Ast  ad  Chri- 
sti passionem  commemorandam  per  Sacramentum  sufficit  unica  tantum  spe- 
cies, quoniam  habetur  per  illam  sensibile  signum  Christi  pro  nobis  in  ara 
Crucis  immolati,  et  dum  una  sine  altera  specie  percipitur,  satis  exprimitur 
separatio  Sanguinis  a Corpore.  Atque  ita  laiei  quoque  dum  sub  unica  tan- 
tum specie  communicant , passionis  ac  mortis  Christi  commemorationem 
faciunt  . 

Ad  9.  Postremum  non  moror,  nam  Eucharistia  convivium  est  quatenus 
Sacrificium.  Quatenus  vero  Sacramentum,  si  quoad  externum  modum  con- 
sideretur, quum  calix  desit,  non  est  convivium.  Ast  si  spectetur  in  se, 
utique  est  convivium  etiam  prout  Sacramentum  , quoniam  cum  sub  una 
specie  totus  contineatur  Christus,  habetur  ibi  Caro  et  Sanguis , proindeque 
cibus  et  potus,  quod  requiritur  ad  rationem  convivii  . 

Obj.  2.  Non  potuit  Ecclesia  initio  saeculi  i5.  in  Concilio  constantien- 
si  congregata  publice  definire  quod  eadem  Ecclesia  per  duodecim  integra 
saecula  praxi  sua  comprobaverat.  Et  1.  quod  Ecclesiae  praxis  per  duodecim 
priora  saecula  fuerit  Communionem  distribuere  sub  ulraque  specie,  patet  ex 
iis  quae  initio  hujus  capitis  observavimus,  ex  Justino,  Cypriano,  Chrysosto- 
mo,  aliisque  Patribus  . 2.  Neque  ad  vim  argumenti  hujus  enervandam  ad- 
ducere juvat  aliqua  exempla  Communionis  sub  unica  specie,  nam  controver- 
sia haec  nostra  cum  haereticis  est  de  Communione  largienda  in  conventibus 
publicis,  non  in  aliquo  particulari  casu,  et  de  Communione  ordinaria,  non 
extraordinaria  . Exempla  autem  a nobis  allata  demonstrant  in  casibus  priva- 
tis et  de  extraordinaria  quadam  lege  communicasse  fideles  sub  unica  tan- 
tum specie  . 3.  Et  eo  magis  argumentum  ex  praxi  Ecclesiae  vim  habet,  quod 
multi  ex  sanctis  Patribus  adeo  necessariam  dixerunt  Communionem  sub  spe- 
ciebus  panis  et  vini,  ut  nemini  licere  affirmaverint  consuetudinem  illam  im- 
mutare . 4*  Quod  magis  confirmatur  ex  phrasibus  quibus  S.  Gelasius  uti- 
tur in  suo  decreto  relato  a Gratiano  dist.  ri.  nam.  12.  nbi  sanctus  ille 
Pontifex  non  solum  Communionem  sub  utraque  specie  inculcat,  sed  insuper 
Tom.  VII.  Marcellius  Theol.  33 

addit,  rem  sacrilegam  esse  sub  unica  specie  communicare  j sic  enim  habet: 
Comperirnus  aulern , quod  quidam  sumpta  tantummodo  Corporis  sacri  por- 
tione, a calice  sacri  Cruoris  abstineant . Qui  proculdubio , quoniam  nescio 
qua  superstitione  docentur  obstringi , aut  integra  Sacramenta  percipiant , 
aut  ab  integris  arceantur : quia  divisio  unius  ejusdemque  mysterii  sine 
grandi  sacrilegio  non  potest  provenire  . 5.  Denique  sunt  Theologi  bene 
multi  communionis  romauac,  ut  Catius,  Bellarminus  , el  alii  , qui  tenent 
uberiorem  fructum  gratiae  percipere  fideles  sub  utraque  specie  quam  sub 
una  communicantes.  Hi  fraudandi  uberiori  illa  gratia  non  sunt. 

Resp.  ad  i.  brevissime,  i.  Praxim  Ecclesiae  quam  urgent  haeretici  non 
fuisse  adeo  constantem  et  interruptam  ut  ipsi  jaciant,  apparet  apertissime 
ex  iis  quae  diximus  inter  probationes  ad  quae  lectorem,  ne  eadem  bis  re- 
petfcmus,  remittimus . a.  De  Christi  institutione  ac  praecepto  est  ut  omnes 
fideles  adulti  sumant  Eucharistiam  . Ast  quod  sumenda  sit  modo  sub  una, 
modo  vero  sub  duplici  specie,  res  est  quae  perlinet  ad  disciplinam  quam 
Ecclesia  juxta  temporum  ac  personarum  circumstantias  variare  potest  , 
praesertim  si  legitimas  habeat  caussas  illam  immutandi  . Ita  accidisse  in 
casu  nostro  dictum  est  supra  . Et  quemadmodum  haeretici  Ecclesiam  non 
reprehendunt  quod  disciplinam  variaverit  circa  modum  conferendi  Baptisma, 
ita  jus  non  habent  illam  redarguendi  in  casu  nostro  . 

Ad  2.  Inepte  adversarii  dicunt  exempla  a nobis  allata  exprimere  ea- 
sus  quosdam  particulares  et  veluli  extraordinariam  legem,  nam  i.  de  fra- 
tribus in  publico  conventu  congregatis  et  de  lege  ordinaria  communicanti- 
bus loquuntur  Acta  Apost.  cap.  a.  et  Paulus  in  i.  ad  Cor.  cap.  tr. 
Hoc  idem  dicendum  de  iliis  qui  ad  sacram  mensam  accedentes  a Dia- 
conis panis  particulam  accipiebant  ut  illam  domum  asportarent.  Hoc  idem 
demum  , ut  cetera  mittam  , de  Missa  praesanctificatorum.  a.  Vel  illa  ex- 
traordinaria unius  symboli  sumptio  erat  sacramentalis  et  gratiam  confere- 
bat, vel  non.  Si  primum,  non  est  ergo  necessaria  Communio  sub  utraque 
specie  . Si  alterum  , ergo  Ecclesia  per  duodecim  integra  priora  saecula  et 
deinceps  turpiter  in  re  gravissima  erravit,  quod  impium  est  affirmare. 

Ad  3.  Bene  inquiunt  nonnulli  Patres  nemini  licere  alterutram  sup- 
primere speciem,  subiutellige  privata  auctoritate,  quoniam  Ecclesiae  praxis 
ante  saeculum  i a.  ferebat  ut  dispensaretur  Communio  ut  plurimum  sub 
duplici  symbolo . Ceterum  nullibi  invenies  sanctos  Patres  affirmare  quod 
non  liceat  id  Ecclesiae  aut  ratione  divini  praecepti,  ut  haeretici  obganniunt. 

Ad  4*  Manichaei  ex  Africa  legibus  imperialibus  toto  imperio  pulsi  Ro- 
mam se  receperunt,  ubi  ut  latitarent,  se  catholicos  esse  simulabant , unde 
cum  reliquis  fidelibus  ad  sacram  mensam  accedebant.  Fraus  detecta  primi- 
tus fuit  a S.  Leone  M.  quare  , ut  gliscenti  malo  obviam  iret  , vetuit  ne 
quis  deinceps  sub  unica  tantum  panis  specie  Eucharistiam  sumeret  , ratus 
posse  hac  via  manichaeos  facilius  agnoscere  , quum  hi  existimantes  vinum 
esse  a principio  nequam  ab  illo  religiose  abstinerent  . Voti  compos  ex  in- 
tegro forte  factus  non  est  S.  Leo.  Hiuc  Gelasius  I.  qui  proxime  Leoni  suc- 
cessit, ecclesiasticam  illam  legem  renovavit  verbis  in  argumento  allatis  . Ex 

his  autem  duo  sequuntur,  primum  , aetate  Leonis  et  Gelasii  liberum  fuisse 
cuique  sub  una  vel  sub  duplici  specie  communicare  , alioquin  quomodo 
potuissent  manichaei  sub  ementita  catholica  Religione  latitare  ? Nec  neces- 
sarium fuisset  novo  decreto  praecipere  quod  constantissime  , ut  adversarii 
contendunt,  erat  in  usu  . Alterum  , agi  hoc  in  decreto  de  casu  particulari, 
et  de  tempore  quando  Ecclesiae  praxis  ferebat  ut  Communio  6eret  ut  plu- 
rimum sub  duplici  specie  . Neque  sententiae  catholicae  officit  quod  in  eo 
decreto  Communio  sub  unica  specie  appelletur  sacrilega  , id  enim  dicitur 
relate  ad  versutiam  manichaeorum  quae  procul  dubio  sacrilega  erat . 

Ad  5.  Peculiaris  opinio  nonnullorum  nostrae  communionis  Theologo- 
rum non  est  assumenda  in  praejudicium  sententiae  universalis  Ecclesiae  , 
praesertim  si  levibus  momentis  opinio  illa  innitatur.  Et  hujusmodi  esse  Ca- 
ni, Bellarmiui,  aliorumque  paucorum  opinationem,  ne  mullus  sim,  patet  vel 
ex  eo  quod  sub  alterutra  specie  totus  et  integer  Christus  reperialur ; qua- 
re fructus  idem  erit  Sacramenti  si  quis  unicam  vel  duplicem  speciem  assumat. 

CAPUT  xrn. 

De  subjecto  Sacramenti  Eucharistiae  et  de  illius  precipuis  effectibus. 

Subjectum  Sacramenti  Eucharistiae  is  omnis  censetur  qui  mediante 
Baptismo  inter  fideles  adnumeratur  , dicente  Justino  martyre  apol.  a.  Ali- 
mentum hoc  apud  nos  vocatur  Eucharistia,  quod  nulli  alii  participare 
licitum  est , quam  veram  esse  doctrinam  nostram  credenti  , et  lavacro 
propter  remissionem  peccatorum , et  regenerationem  abluto.  Verum  quum 
idem  Sacramentum  necessarium  non  sit  necessitate  medii  ad  aeternam  sa- 
lutem consequendam  , sponte  sua  consequitur  nonnullos  ab  illius  perceptio- 
ne esse  eximendos  . Dubitari  autem  potest  de  pueris  recens  natis,  de  amen- 
tibus et  furiosis  , de  energumenis  et  arreptitiis , de  impiis  ac  sceleratis , 
ac  denique  de  alliciendis  extremo  supplicio.  Nos  ergo  de  singulis  quid  sen- 
tiamus, breviter  aperiemus  . 

Et  I.  quoad  infantes  attinet,  graeei  a primis  Ecclesiae  temporibus  usque 
ad  hanc  nostram  aetatem  consueverunt  administrare  parvulis  statim  post 
Baptisma  Confirmationem  et  Eucharistiam,  ut  ex  illorum  apparet  eucholo- 
giis.  Neque  in  hoc  erroris  arguendi  sunt  ut  nonnuili  Theologi  faciunt, 
quum  res  ejusmodi  ad  meram  pertineat  disciplinam  quae  variabilis  est 
nec  una  apud  omnes.  Accedit  quod  praxis  eadem  viguit  apud  latinos  us- 
que ad  saeculum  i a.  ut  capite  superiori  observavimus.  Quare  si  nunc  eccle- 
sia graeca  erraret  quod  Eucharistiam  parvulis  recens  natis  dispenset , er- 
rasset  quoque  per  ra.  saecula  ecclesia  latioa.  Sed  non  proinde  graeei  non- 
nulli aut  recentiores  haeretici  ecclesiam  occidentalem  jure  errroris  insimu- 
lant quod  disciplinam  illam  mutaverit,  nam  ut  id  faceret,  legitimas  habuit 
caussas  . Et  prima  quidem  fuit,  quoniam  infantes  quum  rationis  compotes 
non  sint , non  possunt  tam  sublimi  Sacramento  reverentiam  exhibere  quae 
illi  debetur  , Altera  vero  est , quoniam  pueri  Encharistfem  sub  panis  specie 

propter  aetatem  deglutire  non  possunt;  nil  autem  facilius  quam  speciem  vi- 
ni vomendo  ejiciant , et  ita  Sacramentum  irreverentiae  exponatur  . Unde 
in  hac  similive  materia  quisque  ecclesiae  suae  disciplinam  custodire  se- 
dulo debet . 

II.  quoad  amentes  et  furiosos  distinguendum  est . Si  nuraqnam  ra- 
tionis compotes  fuerunt  , idein  sentiendum  est  de  illis  ac  de  infantibus , 
quamvis  nempe  priscis  temporibus  conferretur  eis  Eucharistia  ut  infanti- 
bus quemadmodum  colligitur  ex  Concilio  arauxic.  i.  can.  i3.  ubi  legitur, 
Amentibus , quaecumque  sunt  pietatis  conferenda  sunt , uaodo  tamen  contra- 
ria viget  consuetudo  ob  duas  illas  caussas  paullo  superius  allatas.  Quod  si  per 
aliquod  tempus  usum  habuerunt  rationis,  et  postea  in  amentiam  inciderunt, 
rursus  observandum  est  an  dum  sana  pollerent  mente  , devotionis  sensum 
erga  Eucharistiam  habuerint ; et  eo  in  casu  in  articulo  mortis  est  eis  por- 
rigenda, juxta  S.  Thomam  3.  p q.  70.  art.  9.  Nisi  Jorte  timeatur  pericu- 
lum vomitus  vel  expuitionis  . Sin  minus,  non  est  eis  divinum  administran- 
dum Sacramentum  ne  irreverentiae  exponatur.  Sunt  denique  nonnulli  amen- 
tes et  furiosi  qui  lucidis  fluuntur,  ut  inquiunt,  intervallis,  in  quibus  non 
video  cur  participes  esse  nequeant  Eucharistiae  , pie  enim  cum  spirituali 
fructu  et  reverentia  possunt  Sacramentum  suscipere  . 

III.  energumeni  seu  abreptilii  non  sunt  quidem  ad  participationem 
sacrae  mensae  admittendi  dum  actu  a doemone  possidentur  et  agitantur. 
Atque  hoc  sensu  intelligendus  est  canon  29.  illiberitanus.  Energumeni  no- 
men ad  altare  cum  oblatione  non  recitandum  , neque  permittendum  ut 
sua  manu  in  Ecclesia  ministret  qui  ab  erratico  spiritu  exagitatur  . Ast 
si  actu  a spiritu  immundo  non  vexentur  , poterunt  utique  de  sacra  synaxi 
participare  juxta  canonein  i4-  Concilii  1.  arauxicani  , Energumeni  jam 
baptizat/,  si  de  purgatione  sua  curant , et  se  sollicitudini  clericorum  tra- 
dunt, monitisque  obtemperant , omnimodis  communicent , Sacramenti  ipsius 
virtute , vel  muniendi  ab  incursu  doemonis  quo  infestantur , vel  purgandi 
quorum  jam  ostenditur  vita  purgatior.  Et  magnum  quidem  ex  sacra  Com- 
munione possunt  energumeni  percipere  fructum,  praeter  enim  sanctificantem 
gratiam  , liberationem  a doemone  obtinere  possunt , quemadmodum  pluries 
accidisse  narrant  Abbas  Sereuus  apud  Cassianum  coli.  7.  cap.  3o.  S.  Prosper 
lib.  de  prot.  Dei  cap.  6.  et  S.  P.  Augustinus  lib.  r 2.  de  civ.  Dei  cap.  8. 

IV.  veniamus  nunc  ad  impios  ac  sceleratos  homines  . Si  hi  publici 
fuerint  peccatores,  non  licet  eos  ad  sacrum  convivium  admittere.  Nimis  e- 
nim  clara  est  Christi  Domini  sententia  aptid  Matth.  cap.  7.  Nolite  dare  san- 
ctum canibus , neque  mittatis  margaritas  vestras  ante  porcos.  Et  quidem  , 
nonne  divinissimum  Eucharistiae  Sacramentum  quum  Sacramentum  sit  vi- 
vorum , summam  exigit  in  recipientibus  animae  munditiem  et  singularem 
morum  probitatem  ? Immundi  autem  sunt  et  improbi  publici  peccatores. 
Tales  vero  censentur  si  eorum  crimina  publica  evaserint  vel  notorietate 
facti  vel  notorietate  juris.  Sic  publici  censentur  peccatores  notorietate  facti 
quidam  usurarii,  concubinarii,  histriones,  mulieres  non  conjugatae  parturien- 
tes etc . Noti  vero*  notorietate  juris  sunt  qui  sententia  judicis  laici  aut 

ecclesiastici , vel  per  publicam  famam  peccatores  innotescunt , quos  inter 
locum  habent  etiam  excommunicati.  Hi  ergo  omnes  siinilesque  si  ad  sa- 
cram mensam  accedere  audeant  debent  a Sacerdote  invicte  et  omnino  re- 
pelli , donec  publice  agant  poenitentiam  a proprio  Ordinario  eis  injungen- 
dam. Ita  S.  P.  Augustinus,  hom.  5o.  nunc  serm.  35 1,  de  divers.  num.  io. 
Quid  vero  dicendum  de  peccatore  si  occultus  sit  ? Vel  hic  Eucharistiam 
petit  publice  vel  in  occulto.  Si  primum , ei  denegari  non  potest  quoniam 
donec  peccatum  suum  innotescat,  adhuc  jus  retinet  ad  famam;  unde  S.  P. 
Augustinus  hom.  sive  serrn.  mox  laudato,  iVos  oero,  inquit,  a Communio- 
ne prohibere  quemquam  non  possumus , quamvis  haec  prohibitio  nondum  sit 
mortalis , sed  medicinalis  ; nisi  aut  sponte  confessum  , aut  in  aliquo  sive 
saeculari  sive  ecclesiastico  judicio  nominatum  atque  convicium.  Idque  ad 
Christi  Domini  exemplum  qui  Judae  proditori  adhuc  occulto  suum  Corpus 
et  Sanguinem  in  ultima  coeua  non  denegavit.  Si  autem  Eucharistiam  petat 
in  occulto,  quum  eo  in  casu  ex  Sacramenti  negatione  non  ea  sequantur 
incommoda  ac  si  publice  denegaretur,  ei  omnino  impertienda  non  est,  nisi 
forte  occultnm  crimen  petentis  Sacerdoti  innotescat  per  sacramentalein  Con- 
fessionem j adeo  namque  Confessionis  sigillum  servandum  est,  ut  ne  auri- 
cularis confessio  odiosa  reddatur,  sinat  Ecclesia  talibus  Commuuionem  con- 
ferre . 

V.  restat  postremo  loco  ut  de  afficiendis  extremo  supplicio  pertracte- 
mus. Sed  de  his  brevissime.  Ecclesia  gallicana  denegat  reis  morituris  per  e- 
xtremuin  supplicium  sacram  synaxim,  contrariam  vero  praxim  retinent  itali, 
germani  , aliaeque  nationes.  Italorum  aliarumque  gentium  consuetudo  lau- 
dabilior videtur  praxi  Ecclesiae  gallicanae  . De  hoc  argumento  breviter,  sed 
erudite  more  suo  pertractat  Joannes  Laurentius  Berti  de  theol.  disc.  lib. 
33.  cap.  26.  quem  consulere  poterit  qui  plura  scire  voluerit.  Atque  pauca 
haec  sufficiant  de  subjecto  Sacramenti  Eucharistiae. 

Nunc  addenda  nonnulla  de  variis  ejusdem  Sacramenti  effectibus.  Et  I. 
Eucharistia  confert  digne  illam  recipientibus  gratiam  sanctificantem , non 

Suidem  primam,  sed  secundam,  quum  sit  Sacramentum  vivorum.  Et  sane 
oan.  cap.  6.  Panis , inquit,  quem  ego  dabo , Caro  mea  est  pro  mundi  vita. 
Et  rursus,  Qui  manducat  meam  Carnem , et  bibit  meum  Sanguinem  in  me 
manet , et  ego  in  illo.  Ast  qui  vitam  habet  spiritualem,  et  manet  in  Chri- 
sto, gratiam  habet  proculdubio  sanctificantem. 

II.  Eucharistia  dat  digne  illam  sumentibus  pignus  aeternae  vitae,  nam 
idem  Christus  citato  cap.  6.  Joan.  addit:  Qui  manducat  meam  Carnem , et 
bibit  meum  Sanguinem , habet  vitam  aeternam , et  ego  resuscitabo  eum  in 
novissimo  die , resurrectione  videlicet  corporis  non  qualicumque,  sed  illa 
quae  convenit  sanctis,  nempe  ad  vitam  et  felicitatem  aeternam. 

III.  per  Eucharistiam  remittuntur  fidelibus  saltem  indirecte  peccata 
venialia,  jus  enim  confert  ad  auxilia  illa  actualia  per  quae  frequentes  ca- 
ritatis actus  exerceantur,  caritas  autem,  si  fervens  sit,  tollit  peccata  etiam 
venialia  . Hinc  Ambrosius  lib  5.  de  Sacram,  cap.  4*  inquit ; Iste  panis 
quotidianus  sumitur  in  remedium  quotidianae  infirmitatis. 

IV.  Eucharistia  praeservat  fideles  etiam  a peccatis  lelhalibus , ut  ipse 
Christus  spondet  Joan.  cap.  6.  Patres  vestri  manducaverunt  manna  in  de- 
serto , et  mortui  sunt . Hic  est  panis  de  caelo  descendens  , ut  si  quis  ex 
ipso  manducaverit , non  moriatur , morte  nempe  spirituali  quae  nonnisi  a 
lethali  peccato  inferri  potest. 

V.  et  ne  singulos  recenseam  effectus,  Eucharistia  non  solum  praeser- 
vat fidelem  a mortali  peccato  , sed  etiam  mortale  peccatum  remittit  non 
quidem  per  se  et  directe,  ut  contendunt  protestantes  , sed  indirecte  et  per 
accidens,  ut  catholici  tenent  post  Concilium  tridentinnm  in  quo  sess.  i3. 
can.  5.  sequens  habetur  definitio:  Si  quis  dixerit  vel  praecipuum  fructum 
sanctissimae  Eucharistiae  esse  remissionem  peccatorum , vel  ex  ea  non 
alios  fructus  provenire , anathema  sit.  Et  Eucharistiam  quidem  non  remit- 
tere mortalia  peccata  directe  ac  per  se,  praeter  mox  allatam  Synodi  triden- 
tinae  definitionem,  testatur  Apostolus  in  i.  ad  Cor.  cap.  ii.  Probet  autem 
seipsum  homo  : et  sic  de  pane  illo  edat  etc.  nempe  qui  vult  ad  sacram 
mensam  accedere  conscientiam  ab  omni  macula  mundam  per  contritionem 
et  confessionem  reddere  debet  ne  judicium  sibi  manducet  et  bibat,  dicente 
eodem  Apostolo  ibidem  : Qui  enim  manducat  et  bibit  indigne,  judicium 
sibi  manducat  et  bibit  . Hinc  Cyprianus  ep.  9.  redarguit  peccatores  ad 
Communionem  accedentes,  Nondum  poenitentia  acta  , nondum  exomologesi 
facta....  cum  scriptum  sit : Qui  ediderit  panem , vel  biberit  indigne.  Et 
Ambrosius  in  cap.  9.  Lucae:  Ubique  mysterii  ordo  servatur , ut  prius  per 
remissionem  peccatorum  vulneribus  medicina  tribuatur  , postea  alimonia 
mensae  caelestis  exuberet.  Et  S.  P.  Augustinus  tract.  26.  in  Joan.  Videte 
ergo , inquit,  fratres , Panem  caelestem  spiritualiter  manducate , innocen- 
tiam ad  altare  apportate.  Consimilia  et  alii  habent  Patres.  Et  jure  quidem, 
Eucharistia  enim  a Domino  instituta  est  per  modum  cibi  spiritualis,  et  a- 
nimac  refectionis  . Porro  munus  cibi  et  refectionis  nou  est  primam  largiri 
vitam,  ut  per  se  patet , sed  vitam  quae  supponitur  conservare,  fovere,  au- 
gere. Neque  catholicae  sententiae  contrarium  est  quod  in  forma  Euchari- 
stiae dicatur,  Hic  est  calix  Sanguinis  mei  qui  pro  vobis  effundetur  in 
remissionem  peccatorum , aut  quod  supercaelestis  hic  panis  dicatur  panis 
dans  mundo  vitam  , aut  denique  quod  Patres  nonnulli  dicant  accipi  hoc 
Sacramentum  in  remissionem  peccatorum.  Haec,  inquam,  catholicae  senten- 
tiae non  officiunt.  Non  primum  sane,  nam  non  ait  Christus  bibentium  esse 
Calicem  in  remissionem  peccatorum,  minime,  sed  inquit  dumtaxat  Calicem 
continere  Sanguinem  fundendum  in  remissionem  peccatorum  , quod  veris- 
simum est  . Cum  vero  dicit  Dominus  Joan.  cap.  6.  eucharislicum  panem 
dare  vitam  mundo,  idem  est,  ac  si  dicat  spiritualem  vitam  fidelium  con- 
servare, fovere,  perficere.  Patres  autem  tribuentes  Eucharistiae  peccatorum 
remissionem  loquuntur  proculdubio  de  peccatis  venialibus,  non  lethalibus  , 
vel  de  peccatorum  lethalium  praeservatione.  Quare  inscite  prorsus  et  con- 
tra fas  affirmant  protestantes  Eucharistiam  per  se  et  directe  remittere  pec- 
cata mortalia. 

Ceterum  non  diffitemur  aliquando  remittere  peccata  lethalia  per  acci- 

(lens  et  indirecte.  Puta  si  quis  post  acceptam  a Sacerdote  absolutionem  , 
sed  ante  sumptionem  Eucharistiae  grave  contrahit  peccatum  a se  tamen 
invincibiliter  ignoratum  , Eucharistiae  Sacramentum  peccatum  illud  absque 
dubio  remittit , sed  per  accidens  et  indirecte;  per  sacram  enim  Communio- 
nem fit  ut  in  communicante  caritas  et  contritio  augeatur  , et  ad  eum  per- 
veniat gradum  ut  peccatum  illud  mortale  expungatur  . Quare  S.  Thomas 
q.  79.  art.  3.  illam  Ecclesiae  collectam,  Sit  hoc  tuum.  Sacramentum  ablu- 
tio scelerum , ita  exponit : Petimus , ut  hoc  Sacramentum  sit  ablutio  sce- 
lerum, vel  eorum  quorum  conscientiam  non  habemus  , secundum  illud 
psalmi  18.  Ab  occultis  meis  munda  me  Domine  , vel  ut  contritio  in  no- 
bis perficiatur  ad  scelerum  remissionem.  Ubi  scelerum  nomine,  ut  per  se 
manifestum  est,  non  veniunt  certe  peccata  venialia,  sed  peccata  mortalia  . 
Atque  haec  pauca  pro  instituti  uostvi  ratione  sufficiant  de  subjecto  et 
effectibus  Sacramenti  Eucharistiae  . Hactenus  de  Eucharistia  prout  est  Sa- 
cramentum . Nunc  breviter  agendum  erit  de  Eucharistia  piout  est  Sacrifi- 
cium . 


CAPUT  XIV 


De  Eucharistia  prout  est  Sacrificium. 


Variis  nominibus  Sacrificium  Eucharistiae  insignitur  tum  apud  veteres 
tum  apud  recentiores  sive  graecos  sive  latinos.  Et  a grecis  quidem  appel- 
latur liturgia , mystagogia , hierurgia , sy naxis,  thysia,  anaphora , prospko- 
ra  , thelete.  Liturgia  significat  publicum  et  sacrum  ministerium  . Mystago- 
gia denotat  actionem  mysticam.  Hierurgia  autern  actionem  sacram  . Dicitur 
synaxis , hoc  est  fidelium  congregatio  seu  adunatio  cum  Christo.  Thysia 
vero,  nempe  sacrificium . Anaphora  et  prosphora  significant  oblationem  . 
Thelete  perfectionem  seu  consecrationem.  De  his  nominibus  eorumque  ori- 
ginationibus vide  Dugangium  Bona,  Durandum,  Gravinam,  aliosque.  A latinis 
idem  Sacrificium  communiter  appellatur  Missa,  a mittendo,  vel  quia  post 
Evangelium  antiquitus  dimittebantur  eathecumeni,  vel  qnia  Sacrificium  olim 
fiebat  ex  oblatis  a populo  missis  , vel  denique  quoniam  absoluto  sacrificio 
dimittitur  populus  illis  verbis,  ite  missa  est.  Dicitur  etiam  oblatio  a verbo 
latino  offero,  quod  Deo  Sacrificium  istud  offeratur.  Sancti  Patres  saepissime 
appellant  missam  Collectam , eodem  sensu  quo  graece  dicitur  synaxis  . Non 
raro  dicitur  Dominicum , quum  res  sit  plane  divina,  et  ex  quo  sit  res 
omnino  sacra,  appellatur  quoque  Sacrum.  Denique  appellatur  etiam  Agen- 
da , quoniam  Missam  celebrare  est  actio  omnino  singularis  et  praestantissi- 
ma  . Inquirere  ergo  an  Eucharistia  sit  Sacrificium  , idem  est  ac  inquirere 
an  Liturgia  vel  Missa  vel  quovis  alio  nomine  ex  recensiti  sappelletur  sit  Sa- 
crificium . 

Sed  ut  omnis  tollatur  aequivocatio , operae  pretium  duco  animadver- 
tere duplicis  generis  esse  Sacrificium,  aliud  lato  quodam  sensu  , aliud  ve- 
ro sensu  rigoroso  acceptura  . Sacrificium  late  sumptum  est  quodlibet  bonum 

opus  in  Dei  gloriam  factum,  et  hoc  nomine  decoratur  quatenus  a bona  vo- 
luntate procedens,  Deo  gratum  esi;  quo  sensu  inquit  S.  P.  Augustinus  lib. 
io.  de  civ.  Dei  cap.  6.  Iterum  sacrificium  est  omne  opus  quod  agitur 
ut  sancta  societate  inhaereamus  Deo.  Imo  etiam  psal.  49«  dicitur:  Im- 
mola Deo  sacrificium  laudis  . Sacrificium  vero  iu  sensu  stricto  et  rigoro- 
so  sumptum  proprie  definitur  ab  omnibus  Theologis,  Externa  oblatio  sub- 
stantiae sensibilis  Deo  facta  per  realem  immutationem  in  agnitionem 
supremi  ejus  dominii  a legitimo  ministro.  Dicitur  i.  oblatio  ad  expri- 
mendum actum  ministri  sacrificantis;  et  locum  tenet  generis,  quia  non  omnis 
oblatio  est  sacrificium  proprie  dictum,  a.  Dicitur  externa  rei  sensibilis , 
quoniam  sacrificium  est  actus  Religionis  externae;  unde  Augustinus  lib.  io. 
de  civ.  Dei  cap.  5.  Sacrificium  visibile , inquit,  invisibilis  sacrificii  Sacra- 
mentum es/,  idest  sacrum  signum  est.  3.  Additur,  Deo  facta  , quoniam  so- 
li Deo  convenit  sacrificium  , dicente  magno  Augustino  lib.  cit.  cap.  4* 
Quis  sacrificandum  censuit , nisi  ei  quem  Deum  aut  scivit , aut  putavity 
aut  finxit  ? 4-  Dicitur,  per  realem  immutationem , ut  nempe  res  oblata  vel 
mystice  vel  physice  mutetur,  quia  sacrificium  differre  debet  a simplici  obla- 
tione , puta  auri,  vestium,  primogenitorum  etc.  in  quorum  oblatione  nulla 
accidit  rnutatio.  5.  In  agnitionem  supremi  ejus  dominii , et  quidem  in  om- 
nes creaturas,  et  praesertim  in  necem  et  vitam;  eaque  protestatio  relucet 
vel  in  occisione  hostiae  vel  in  illius  mutatione.  6.  Denique  fieri  debet  sa- 
crificium non  a quocumque,  sed  a legitimo  ministro  ad  hoc  specialiter  de- 
putato, et  a Deo  vocato  tamquam  Aaron.  Atque  haec  est  sacrificii  proprie 
dicti  notio.  Porro  quando  nos  inquirimus  an  Missa  sit  sacrificium,  loquimur 
de  sacrificio  rigoroso  sensu  accepto. 

Sed  ut  rei  hujus  accuratissimam  habeamus  ideam,  animadvertendum 
est  praeterea  multiplicis  generis  esse  sacrificia  a Deo  instituta  ante  Christi 
Domini  adventum,  et  aliud  erat  hostia  seu  victima , aliud  immolutioy  aliud 
libamen  . Rursus  dividebatur  sacrificium  in  holocaustum  , et  hostiam  pa- 
cificamy  seu  pro  peccato.  Denique  sacrificium  erat  vel  cruentum , vel  in- 
cruentum. Erat  hostia  seu  victima  quando  offerebatur  animal  ; immolatio 
si  offerebatur  res  inanimata  solida,  ut  fruges  ; libamen  vero  si  res  oblata 
liquida  erat,  ut  vinum,  oleum  etc.  holocaustum  erat  quando  tota  et  integra 
res  in  Dei  honorem  cremabatur;  si  autem  rei  oblatae  pars  in  usum  Sacer- 
dotis vel  offerentium  cedebat , dicebatur  hostia  pacifica  , vel  pro  peccato. 
Sacrificium  cruentum  habebatur  cum  sanguinis  effusione  ; incruentum  deni- 
que sine  effusione  sanguinis.  Sed  celebris  sacrificii  divisio  est  in  latreuti- 
cum,  propitiator  i um,  et  pacificum.  Primum  est  quod  per  se  fit  in  Dei  cul- 
tum et  honorem.  Alterum  quod  fit  ad  placandum  iratum  Numen  pro  pec- 
catis. Tertium  subdividitur  in  eucharisticum  et  impetratorium  . Eucharisti- 
cum  habet  pro  fine  gratiarum  actionem;  impetratorium  autem  novi  alicujus 
beneficii  impetrationem. 

His  hoc  modo  praelibatis  videamus  quaenain  hominum  opinio  constet 
circa  Sacrificium  Missae.  Primi  qui  ausi  fuerint  denegare  in  Missa  offerri 
sacrificium  fuerunt  petrobusiani  et  albigenses  , sed  horum  deliramentum  a- 

paucis  admodum  fuit  adoptatum,  donec  Lutherus  qui  in  omnibus  catholicae 
Ecclesiae  contradicere  studebat,  non  modo  Sacrificium  istud  e medio  sustu- 
lit, sed  confiteri  non  erubuit  in  lib.  de  abroganda  Missa,  sibi  a daemone 
suggestum,  ac  persuasum  fuisse  , Missae  Sacrificium  abrogandum  esse. 
Huic  blasphemiae  subscripsere  statim  Zuinglius  et  Calvinus  , aliique  nova- 
tores. Et  de  sacramentariis  quidem  quum  in  Eucharistia  realem  Christi 
praesentiam  non  admittant , parum  mirari  subit.  Ast  Lutherus  ejusque  di- 
scipuli non  multum  sibi  cohaerere  videntur,  dum  admittunt  in  Eucharistia 
realem  praesentiam  Christi,  et  simul  denegant  esse  Sacrificium.  Et  ab  hac 
quidem  contradictione  Lutheri  animus  diu  jactatus  fuit  donec  Philippus 
Melancton  ad  sedandos  magistri  scrupulos  excogitavit  affirmare  Christum 
Dominum  praesentem  esse  in  Eucharistia  a consecratione  ad  sumptionem 
usque,  subinde  vero  a Sacramento  recedere.  Atque  ita  confitentur  luthera- 
ni,  Eucharistiam  Sacramentum  esse  , cum  sacramentariis  autem  negant  esse 
Sacrificium  , nisi  sacrificii  nomen  sumatur  in  sensu  quodam  lato  juxta  no- 
tionem initio  capitis  a nobis  traditam. 

Catholici  e contra  de  Fide  tenent  i.  Manere  realiter  praesentem  Christum 
in  Eucharistia  etiam  extra  usum.  a.  Eucharistiam  esse  verum  et  proprie 
dictum  novae  legis  Sacrificium.  3.  Et  quidem  latreuticum  , eucharisticum  , 
propitiatorium  , et  impetratorium . 4-  Et  offerendum  esse  non  modo  pro 
viventibus,  sed  etiam  pro  iis  qui  in  Purgatorio  existunt.  5.  Ac  demum  li- 
citas et  legitimas  esse  Missas  quas  Catholici  privatas  nominant , in  quibus 
videlicet  non  distribuitur  sacra  Communio  fidelibus  , quas  praesertim  irri- 
dent ac  rejiciunt  protestantes.  Cum  Catholicis  ergo  sit 

CONCLUSIO  I. 

In  Eucharistia , peracta  consecratione , etiam  extra  usum , 

manet  Christi  Corpus. 

Prob.  i.  Ideo  sacramentarii  tenent  extra  usum  non  manere  Christi 
Corpus  in  Eucharistia,  et  his  subscribunt  etiam  lutherani,  quoniam  illi  ne- 
gant absolute  realem  Christi  praesentiam  in  Eucharistia  , isti  autem  ut  cal- 
vinistis  adhaereant  volunt  Eucharistiam  non  esse  Sacrificium $ atqui  falsum 
est  utrumque  protestandum  dogma  , ut  patet  ex  dictis  et  ex  infra  dicen- 
disj  ergo  etc. 

Prob.  2.  Ecclesia  ab  initio  semper  et  quovis  saeculo  credidit,  in  Eu- 
charistia , peracta  consecratione , et  extra  usum  , Christi  Corpus  manere  , 
nam  semper  consuevit  consummato  Sacrificio  Hostias  consecratas  reservare. 
Et  i.  quidem  servabatur  Eucharistia  ut  ad  infirmos  deferretur,  quemadmo- 
dum ex  facto  Serapionis  et  Ambrosii  supra  laudato  patet.  2.  Servabatur 
domi  ad  Communionem  domesticam,  et  in  eremo  ad  consolationem  illorum 
qui  monasticam  vitam  agebant , ut  colligitur  ex  testimoniis  in  superioribus 
laudatis  Tertulliani,  Clementis  alexandrini,  Basilii.  3.  Ut  per  modum  Via- 
tici deferretur  ad  infirmos,  sicuti  ex  Majorum  Traditione  legitur  in  1.  Decret. 

Tom.  VII.  Marccllius  Theol.  34 

tit.  a4*  caP*  officium  : In  Sacrario  Eucharistia  Christi  propter  infirmos 
non  desit.  Et  apud  Egebertuin  eap.  22.  Presbyter  Eucharistiam  habeat 
semper  paratam  ad  infirmos,  ne  sine  Communione  moriantur.  Extant  multi 
Conciliorum  canones  circa  Viaticum  ad  infirmos  deferendum.  4*  Reservaba- 
tur antiquitus,  et  nunc  etiam  reservatur  apud  graecos  ad  Missas  praesancti- 
ficatorum  singulis  jejuniorum  diebus  iu  quibus  Missam  celebrabant  cura 
Hostia  reservata.  Aliis  etiam  de  caussis  Eucharistia  servabatur  priscis  tem- 
poribus , existimabantque  veteres  Patres  nostri  in  Eucharistia  illa  reservata 
verum  Christi  Corpus  contineri  . Falsa  ergo  est  recens  illa  protestandum 
opinio  quod  in  Eucharistia  extra  usum  Christi  Corpus  non  maneat. 

CONCLUSIO  II. 

Eucharistia  est  verum  novae  legis  Sacrificium . 

Prob.  1.  Genes,  cap.  14.  de  Melchisedecho  legitur:  Melcliisedech  rex 
Salem  proferens  panem  et  vinum , erat  enim  Sacerdos  Dei  Altissimi.  Hoc 
est  oblato  in  gratiarum  actionem  Sacrificio  Deo,  de  pane  ac  vino  sanctifi- 
catis dedit  Abrahae  et  pueris  ejus  ad  manducandum  et  bibendum}  ast  Sa- 
crificium illud  a Melchisedecho  Deo  oblatum  panis  et  vini  fuit  apertissima 
figura  Eucharistiae;  nam  ideo  psal.  109.  de  Christo  dicitur,  Tu  es  Sacerdos 
secundum  ordinem  Melcliisedech , quouiam  sicut  Melchisedech,  ita  et  Christus 
Sacrificium  obtulit  sub  panis  et  vini  speciebus,  neque  enim  Melchisedech  aliud 
obtulit  in  Sacrificium  praeter  panem  et  vinum.  Aut  si  obtulit  aliquando  Deo 
animalia,  quoti  in  Scripturis  non  legitur,  non  iu  hoc  Christi  Sacerdotium  as- 
similatum  est  Sacerdotio  Melchisedech,  alioquin  a Sacerdotio  levitico  non  dif- 
ferret, sed  in  eo  tantum  quod  panem  et  vinum  obtulit.  Hinc  Clemens  alex, 
lib.  4-  Strom.  Melchisedech , inquit,  Rex  Salem  sacerdos  Dei  Altissimi , qui 
vinum  et  panem  sanctificatum  dedit  nutrimentum  in  typum  Eucharistiae. 
Cyprianus  in  cp.  63.  ad  Caecilium:  Quod  autem  Melchisedech  typum  Christi 
portaret  declarat  Spiritus  S.  in  psalmis  ex  persona  Patris  ad  Filium  dicens: 
ante  luciferum  genui  te;  tu  es  Sacerdos  in  aeternum  secundum  ordinem 
Melchisedech.  Qui  ordo  utique  hic  est  de  Sacrificio  illo  veniens , et  inde  de- 
scendens quod  Melchisedech  Sacerdos  Dei  Summi  fuit  , quod  panem  et 
vinum  obtulit  , quod  Abraham  benedixit.  Et  S.  P.  Augustinus  lib.  16. 
de  civ.  Dei  cap.  22.  de  Melchisedecho  verba  faciens,  Ibi  quippe , ait,  pri- 
mum apparuit  Sacrificium , quod  nunc  a Christianis  offertur  Deo  toto  orbe 
terrarum  . Sicut  ergo  oblatio  illa  panis  et  vini  a Melchisedech  facta  verum 
Sacrificium  fuit,  ita  et  Eucharistia  a Christo  Domino  instituta. 

Prob.  2.  multi  Prophetae,  ut  Isaias,  Jeremias,  et  regius  Psaltes  prae- 
cooiaverunt  in  novo  Testamento  vetera  abolenda  esse  Sacrificia  , inque 
locum  illorum  substituendum  esse  Sacrificium  mundum  ab  Aaronicis  Sacrifi- 
ciis omnino  diversum,  quod  aliud  esse  non  potest  nisi  Sacrificium  Missae. 
Sed  his  brevitatis  caussa  praetermissis  , pro  omnibus  sufficiat  celebre  vati- 
cinium Malachiae  quod  legitur  cap.  1.  Non  est  mihi  voluntas  in  vobis  , 

dicit  Dominus  exercituum , et  munus  non  suscipiam  de  manu  vestra.  Ab 
ortu  enim  solis  usque  ad  occasum , magnum  est  Nomen  meum  in  genti- 
bus, et  in  omni  loco  sacrificatur  et  offertur  Nomini  meo  Oblatio  munda . 
Sensus  hujus  vaticinii  est  respuenda  esse  judaica  Sacrificia,  et  in  ipsorum 
locum  substituendam  Oblationem  mundam  novi  Testamenti,  nempe  Eucha- 
ristiam. Et  sane,  non  loquitur  Propheta  de  Sacrificiis  judaeorum,  quoniam 
inquit  oblationem  offerendam  esse  a gentilibus.  Neque  loquitur  de  sacrificiis 
idololatrarum,  haec  enim  abominatur  Deus.  Sed  neque  de  Sacrificio  cruen- 
to in  Ara  Crucis  immolato  , quum  istud  semel  et  in  uno  loco  oblatum 
fuerit.  Nec  demum  loquitur  Propheta  de  spirituali  interiori  sacrificio  quod 
in  virtutum  exercitio  consistit,  tum  quia  hebraica  vox  minchah , externum 
aliquod  significat  sacrificium , tum  etiam  quoniam  hujusmodi  sacrificium 
extilit  et  tempore  legis  scriptae  et  tempore  legis  naturae;  superest  ergo  ut 
Oblatio  illa  munda  de  qua  Malachias  sermonem  instituit  sit  Eucharistia  , 
quae  Oblatio  munda  appellatur,  non  relate  ad  ministros  qui  utinam  non 
essent  aliquando  immundi  , et  polluti  , sed  relate  ad  victimam  quae  est 
Christus  Dominus  sub  speciebus  latens.  Atque  in  sensu  inox  exposito  ac- 
ceperunt vaticinium  Malachiae  omnes  sancti  Patres,  ut  Justinus  in  dial.  cum 
Tryphone,  Irenaeus,  Chrysostomus,  Hieronymus,  Augustinus. 

Prob.  3.  Christus  Dominus  Eucharistiam  in  suprema  coena  instituens 
verum  ac  proprie  dictum  obtulit  Sacrificium;  ergo  etc.  Quod  patet  ex  iis  quae 
narrant  Evangelistae , nam  Lucae  cap.  aa.  legitur;  Accepto  pane  gratias 
egit , et  fregit , et  dedit  eis  dicens:  Hoc  est  Corpus  meum  quod  pro  vobis 
datur ; Hoc  facite  in  meam  commemorationem.  Similiter  et  Calicem  post- 
quam coenavit , dicens : Hic  est  Calix  novum  Testamentum  in  Sanguine 
meo  qui  pro  vobis  fundetur.  Sive  ut  legitur  apud  Mare.  Hic  est  Sanguis 
meus  novi  Testamenti , qui  pro  multis  effundetur.  Et  apud  Matth.  Hic  est 
enim  Sanguis  meus  novi  Testamenti , qui  pro  multis  effundetur  in  remis- 
sionem peccatorum.  Haec  sane  demonstrant  Christum  Dominum  verum  o- 
btulisse  Sacrificium,  omnia  quippe  hic  habentur  quae  ad  verum  requiruntur  Sa- 
crificium. Habetur  videlicet  benedictio  et  gratiarum  actio,  habetur  fractio  et  di- 
visio partium,  Corpus  videlicet  a Sanguine  mystice  separatum.  Non  defuit  mate- 
ria externa  et  sensibilis.  Adfuit  participatio  Hostiae  Apostolis  distributae.  Ac  de- 
nique facta  fuit  oblatio  a Sacerdote,  a Christo  scilicet,  qui  Hostia  simul  erat  et 
Sacerdos.  Christus  ergo  instituens  Eucharistiam,  obtulit  in  ea  Sacrificium.  Ast 
idem  Christus  dixit  Apostolis,  Hoc  facile  in  meam  commemorationem.  Quare 
voluit  ut  Apostoli  eorumque  successores  consecrando  Eucharistiam,  Deo  Sacri- 
ficium offerrent.  Hinc  de  Apostolis  in  Act.  cap.  r3.  legitur;  Ministrantibus 
autem  illis  Domino , et  jejunantibus , dixit  illis  Spiritus  Sanctus  etc.  Mini- 
strantibus, hoc  est,  sacrificantibus.  Graece  namque  legitur,  \uroitpyo  1/rraty  Ulldc 
Erasmus  vertit:  Operantibus  sacraj  et  Henricus  Stephanus;  Dantibus  ope- 
ram rebus  divinis.  Et  merito,  quoniam  in  textu  habetur  , ^»iTou^yo’u*r«»  t«*  Kuftw 
ministrantibus  Domino . Deo  autem  non  administrant  hotnines  nisi  sa- 
crificando. Eliam  Apostolus  in  ep.  ad  Hebr.  cap.  i3.  testatur  fideles  suo 
tempore  consuevisse  Sacrificium  offerre,  ait  enim  : Habemus  Altare  de  quo 

edere  non  habent  potestatem  qui  tabernaculo  deserviunt.  Altare  autem  Sa- 
crificium supponit,  ut  per  se  manifestum  est . Hoc  ideo  aperte  insinuat  idem 
Apostolus  in  i.  ad  Cor.  cap.  io.  dicens:  Nolo  autem  voS  socios  Jieri  doe- 
moniorum : non  potestis  calicem  Domini  bibere , et  calicem  doemoniorum : 
non  potestis  mensae  Domini  participes  esse,  et  mensae  doemoniorum  j ubi 
opponit  fideles  se  reficientes  Corpore  et  Sanguine  Christi  infidelibus  partici- 
pantibus de  idololhilis.  Hi  vero  absumebant  res  prius  sacrificio  immolatas; 
ergo  et  ilii  . 

Prob.  4*  e*  constanti  Ecclesiae  Traditione,  nam  Concilium  nicaenum 
ean.  18.  vetat  Diaconis  ne  audeant  Eucharistiam  Presbyteris  dispensare, 
quod  nec  regula  nec  consuetudo  tradidit , ut  ab  his  qui  potestatem  non 
habent  offerendi , illi  qui  offerunt  Christi  Corpus  accipiant . En  Eucharistia 
Sacramentum  siinul  et  Sacrificium  . Concilium  ephesinum  i.  Sanctum , in- 
quit, ac  vivificum , incruentumque  in  Ecclesiis  peragimus  Sacrificium.  Ea- 
dem leguntur  in  Conciliis  chalcedonensi  et  Toletano  ia.  S.  Justinus  mar- 
tyr in  dial.  cum  Tryph.  De  necessariis , inquit,  gentium , quae  in  omni  loco 
offeruntur  sacrificiis , hoc  est , pane  Eucharistiae , et  poculo  similiter  Em - 
charistiae , jam  tum  locutus  Malachias , praedixit.  Tertullianus  in  lib.  de 
veland.  virg.  ait:  Non  permittitur  mulieri  in  Ecclesia  loqui,  nec  docere , nec 
tingere , nec  offerre.  Ambrosius  in  psal.  38.  Etsi  nunc  Christus  non  videa- 
tur offerri , ipse  tamen  offertur  in  terris , cum  Corpus  ejus  offertur.  Au- 
gustinus lib.  n.  qq.  evang.  q.  33.  loquens  de  epulis  a Patrefamilias 
prodigo  filio  paratis  , EU  istae  epulae , inquit,  atque  festivitas  nunc  cele- 
brantur per  orbem  terrarum  , Ecclesia  dilatata  atque  diffusa  . Vitulus 
enim  ille  in  Corpore  et  Sanguine  Dominico  et  offertur  Patri  et  pascit 
totam  domum  . Innumera  alia  Patrum  testimonia,  brevitati  consulens,  con- 
sulto omitto  . Quare  tridentina  Synodus  sess.  aa.  jure  ac  merito  doctri- 
nam hanc  nostram  in  Ecclesia  antiquissimam  multis  editis  canonibus 
definivit,  ac  protestantes  contrarium  sentientes  damnavit  . 

CONCLUSIO  IU. 

Sacrificium  Eucharistiae  est  simul  latreulicum , eucharisticum , 
propitiatoriiun,  et  impetratorium  . 

Prob.  i.  conci,  pars.  Esse  in  Eucharistia  realiter  praesentem  Christum, 
verum  Deum,  Dei  Filium,  ac  Dominum  universorum  omni  argumentorum 
genere  a nobis  demonstratum  est  in  superioribus  . Quis  autem  negaverit , 
vero  Deo,  Dei  Filio,  ac  Domino  universorum  deberi  latriae  cultura,  etiamsi 
sub  panis  ac  vini  lateat  speciebus  ? Antiquissima  Ecclesiae  praxis  semper 
fuit  et  adhuc  est  Eucharistiae  latriae  cultum  exhibere;  unde  Cyrillus  jerosol. 
cath.  5.  Mystag.  praecipit  ut  fidelis  ad  Eucharistiam  pronus,  et  adorationis  in 
modum  accedat ; et  Theodoretus  dial.  1 1 . qui  dicitur  inconfusus , de  mysticis 
symbolis  loquens,  Intelligunlur , inquit,  ea  esse , quae  facta  sunt , et  credun- 
tur, et  adorantur ; et  S.  Pater  Augustinus  in  psal.  98.  scribit : Nemo  illam 

Carnem  manducat  nisi  prius  adoraverit . Porro  haec  eadem  Eucharistia 
quam  latriae  cultu  adoramus  ab  Ecclesia  in  illius  celebratione  Deo  offer- 
tur in  testificationem  supremi  sui  dominii  in  ornnes  creaturas,  ut  apertissi- 
me colligitur  ex  antiquis  ac  recentioribus  liturgiis  , atque  adeo  Sacrificium 
hoc  est  vere  latreuticum. 

Prob.  altera  pars  conci.  Ex  iisdem  liturgiis  apparet  quoque  idem  Sa- 
crificium esse  eucharisticum  , in  praefatione  enim,  in  canone,  et  in  colle- 
ctis Missae  saepe  Deo  gratias  agimus  ; unde  ajebat  Augustinus  in  ep.  ad 
Dardanum  : Nosti  autem  in  quo  Sacrificio  dicatur,  Gratias  agamus  Do- 
mino Deo  nostro  . Et  nomen  ipsum  Eucharistiae  quod  venit  ab  wx“f,5T,'w 
gratias  ago , sententiam  nostram  confirmat* . 

Prob.  3.  conci,  pars  i.  ex  Scripturis.  Matth.  cap.  26.  legitur:  Hic  est 
Sanguis  meus  novi  Testamenti , qui  pro  multis  effundetur  in  remissionem 
peccatorum.  Et  Lucae  cap.  item  26.  Hic  est  Calix  novum  Testamentum 
in  Sanguine  meo  qui  pro  vobis  fundetur  . Ex  quibus  sic  arguitur : Sacri- 
ficium oblatum  ad  placandum  Numen  et  in  peccatorum  remissionem  pro- 
culdubio  est  propitiatorium;  hujusmodi  est  incruentum  Missae  Sacrificium  , 
ut  laudata  innuunt  testimonia  ; ergo  etc.  2.  Concinunt  Scripturis  sancti  Ec- 
clesiae Patres,  Origenes  namque  hom.  i3.  in  Levit,  de  Eucharistia  loquens, 
Ista  est , inquit,  commemoratio  sola  quae  propitium  facit  Deum  homini- 
bus. Chrysostomus  lib.  4*  de  Sacerdotio  docet  Sacerdotem  Sacrificium  of- 
ferentem legatum  et  deprecatorem  esse  apud  Deum  ...  ut  hominum  omnium 
peccatis  propitius  fiat  . Hieronymus  comm.  in  cap.  1.  ep.  ad  Titum:  Epi- 
scopus quotidie  pro  suis  populique  peccatis  illibatas  Deo  offert  victimas. 
Et  ne  singulos  percenseam,  S.  P.  Augustinus  q.  47*  in  Levit.  Omnibus  il- 
lis sacrificiis  quae  pro  peccatis  offerebantur  ...  illis  sacrificiis  unum  hoc 
Sacrificium  significabatur , in  quo  vera  fit  remissio  peccatorum  . Quare 
Concilium  tridentinum  sess.  22.  can.  3.  protestantes  huic  dogmati  contra- 
dicentes merito  damnavit . 3.  Eucharistia  prout  Sacramentum  instituta  fuit 
in  spiritualem  animae  cibum,  non  in  reimissionera  peccatorum  ; dicitur  ni- 
hilominus de  Eucharistia  quod  peccata  remittat,  Deumque  nobis  propitium 
reddat}  id  ergo  intelligitur  de  Eucharistia  prout  est  Sacrificium  . 

Prob.  postrema  pars  conci,  sed  haec  profluit  ex  dietis.  Si  enim  Missae 
Sacrificium  Deum  movet  ad  remittenda  peccata,  multo  magis  ab  illo  move- 
tur ut  nobis  gratiam  largiatur  et  omnia  beneficia;  unde  ajebat  Tertullia- 
nus in  lib.  ad  Scapulam  : Sacrificamus  pro  salute  Imperatoris.  Videantur 
Cyrillus  jerosol.  catech.  5.  Mystag.  Chrysostomus  hom.  28.  in  Act.  Apost. 
Augustinus  lib.  22.  de  Civ.  Dei  cap.  8.  aliique  Patres  . 

CONCLUSIO  IV. 

Sacrificium  Missae  offerendum  est  non  solum  pro  viventibus , sed  etiam 
pro  piis  Defunctis , non  autem  pro  damnatis  . 

1 

Prob.  1.  conci,  pars.  I.  ex  Scripturis,  nam  in  lib.  11.  Machab.  cap. 

ia.  narratur  Judam  Machabaeum  offerre  fecisse  Jerosolymis  Sacrificium  pro 
iis  qui  in  praelio  occubuerant,  et  cum  pietate  dormitionem  acceperant,  hanc 
afferens  caussam,  quoniam  sancta  et  salubris  est  cogitatio  pro  defunctis 
exorare  , ut  a peccatis  solvantur  . II.  ex  Traditione  sanctorurri  Patrum  , 
nam  Tertullianus  in  lib.  de  corona  milit.  cap.  3.  inquit  : Oblationes  pro 
mortuis  annua  die  facimus  . Cyprianus  ep.  56.  testatur  sancitum  a prae- 
decessoribus fuisse  de  illo  qui  ad  tutelam  Clericos  testamento  nominavit  , 
ne  offerretur  pro  eo  , nec  Sacrificium  pro  dormitione  ejus  celebraretur  . 
Cyrillus  jerosol.  catech.  5.  Mystag.  Maximum , inquit  , esse  credimus  a - 
nimarum  juvamen  pro  quibus  offertur  obsecratio  sancti  illius  et  tremen- 
di quod  in  /. litari  positum  est  Sacrificii  . Chrysostomus  hom.  4 • ad  po- 
pul.  antioch.  Num  temere  , ait  , ab  Apostolis  sancita  fuerunt , ut 
in  tremendis  mysteriis  defunctorum  agatur  commemoratio  ? Mitto  in 
re  tam  manifesta  Epiphanii  , Ambrosii  , aliorumque  Patrum  testimonia  , et 
concludo  verbis  gravissimis  S.  P.  Augustini  qui  lib.  Enchir.  cap.  90.  Ne- 
que negandum  est , inquit,  defunctorum  animas  pietate  suorum  viventium 
relevari , cum  pro  illis  Sacrificium  Mediatoris  offertur  . III.  ex  antiquis 
populorum  liturgiis  , nam  animarum  in  purgatorio  igne  existentium  com- 
memoratio fit  iri  liturgiis  Basilii , Chrysostomi,  Syrorum,  gentiumque  alia- 
rum omnium,  ut  nec  ipsi  inficiantur  adversarii  , contenti  dumtaxat  Patres 
nostros  liturgiaruin  auctores  contumeliis  calumniisque  proscindere.  IV.  denique 
ex  theologica  ratione  quam  suppeditat  S.  Augustinus  lib.  20.  de  Civ.  Dei 
cap.  9.  Incruentum  enim  Sacrificium  pro  iis  offerendum  est  qui  ad  mysticum 
Christi  regnum  quum  pertineant  remissione  indigent  peccatorum  et  indulgen- 
tia ; ejusmodi  sunt  piorum  animae  quae  in  igne  purgatorio  delinentur. 

Prob.  altera  pars  conci,  auctoritate  Augustini  in  lib.  3.  de  orig.  ani- 
mae cap.  ia.  dicentis:  Noli  credere , nec  dicere , nec  docere,  Sacrificium 
Christianorum  pro  iis  qui  non  baptizati  de  corpore  exierint , offerendum , 
si  vis  esse  catholicus.  Et  merito  quidem,  nam  Sacrificium  incrueDtum  of- 
fertur Deo  in  commemorationem  Sacrificii  cruenti  quod  de  seipso  in  Ara 
Crucis  obtulit  Christus  qui  certe  nec  pro  doemonibus  nec  pro  damnatis 
mortuus  est  . 

CONCLUSIO  V. 

Missae  in  quibus  solus  Sacerdos  communicat , seu  privatae , licitae  sunt. 

Prob.  t.  Missa  privata  in  qua  solus  Sacerdos  communicat,  habet  omne 
id  quod  ad  rationem  veri  Sacrificii  requiritur,  ut  patet  ex  sacrificii  defini- 
tione ejusque  expositione  a nobis  initio  hujus  capitis  allata  ; neque  enim 
in  ea  definitione  invenitur  quod  debeant  atlstantes  communicare,  sicuti  mul- 
ta erant  in  V.  T.  sacrificia  de  quibus  adstantes  non  participabant  . 

Prob.  2.  Joannes  Chrysostomus  hom.  3.  in  ep.  ad  Ephes.  Frustra  , 
inquit,  est  quotidianum  Sacrificium  : frustra  ad  stamus  Altari : nemo  est 
qui  participet  . Quid  clarius?  Accedit  antiquissima  Ecclesiae  praxis  , nam 

de  patre  suo  narrat  Gregorius  Nazianzenus  orat.  19.  solitum  fuisse  Missam 
in  cubiculo  celebrare.  Paulinus  Nolanus  paullo  ante  obitum  Sacrum  fecit  in 
altari  ante  lectum  suum  erecto,  ut  narrat  in  ejus  vita  Uranius  . Lucianus 
martyr,  teste  Philostorgio  lib.  11.  H.  E.  quum  in  vinculis  detineretur,  et 
careret  altari,  supra  pectus  suum  obtulit  incruentum  Sacrificium  . Ejusmo- 
di profecto  exempla  satis  demonstrant  non  fuisse  priscis  illis  temporibus 
illicitas  Missas  in  quibus  solus  Sacerdos  communicabat . 

Prob.  3.  Concilium  agathense  initio  saeculi  6.  celebratum  praecipit  fi- 
delibus ut  singulis  dominicis  diebus  Sacrificio  Missae  adsint,  atque  ut  sal- 
tem ter  in  anno*'  communicent . Concilium  nannatense  jubet  Presbyteris 
ut  soli  Missam  non  celebrent,  sed  unum  saltem  babeant  qui  respondeat.  Con- 
cilium toletanum  12.  animadvertens  nonnullos  Presbyteros  in  eam  inci- 
disse dementiam,  ut  in  Missa  quam  celebrabant,  seipsos  non  communicarent, 
eos  acriter  reprehendit  dicens;  Quale  erit  illud  Sacrificium  cui  nec  ipse 
sacrificans  participasse  dignoscitur  ? Quod  si  hujus  Concilii  Patres  necessa- 
riam existimassent  etiam  adstantium  Communionem,  nonne  illam  inculcas- 
sem quemadmodum  inculcarunt  Communionem  sacrificantium  ? 

CAPUT  XY. 

Argumenta  praecipua  adversariorum  contra  singulas  statutas 

propositiones  dissolvuntur . 

Obj.  1.  cont.  1.  conci.  Ratio  cur  Christus  Eucharistiam  instituit,  nul- 
la alia  fuit  nisi  ut  ea  -fideles  in  salutem  animae  uterentur;  extra  usum 
itaque  non  est  in  Eucharistia  Christus  . Antec.  patet  ex  Baptismo  aliisque 
Sacramentis  quae  extra  usum  Sacramenta  esse  desinunt.  2.  Concilium  ma- 
tisconense  celebratum  6.  saeculo  praecipit  ut  reliquiae  Eucharistiae  quae 
superfuerint  in  Sacrario,  quarta  vel  sexta  feria  a pueris  innocentibus  con- 
sumantur. 3.  Hesychius  jerosol.  lib.  n.  in  Levit,  cap.  8.  docet,  igni  con- 
sumendas esse  Eucharistiae  reliquias  absoluto  Sacrificio.  4*  Clemens  R.  P. 
praecipit  ut  tot  offerantur  holocausta  quot  sufficiunt  populo  ; quod  si  re- 
manserint, Clericorum  diligentia  consumantur.  5.  His  suffragatur  Origenes 
scribens  honi.  5.  in  Levit.  Dominus  panem  quem  discipulis  dabat , non  di- 
stulit, nec  differri  jussit  in  crastinum.  Ex  quibus  conficitur  Eucharistiam 
extra  usum  non  esse  Sacramentum  . 

Resp.  ad  singula,  et  ad  1.  Quamvis  Eucharistia  in  hominum  salutem 
fuerit  instituta,  non  proinde  sequitur  extra  usum  non  esse  in  illa  realem 
Christi  praesentiam.  Et  revera,  quando  Christus  hoc  Sacramentum  instituit, 
per  aliquod  temporis  spatium  , antequam  sumeretur  ab  Apostolis  , fuit  in 
ea  Christus,  nam  statim  ac  Christus  illa  verba  protulit  , Hoc  est  Corpus 
meum , mutatio  panis  in  Christi  Corpus  facta  est;  et  paullo  post  Apostoli 
Eucharistiam  susceperunt.  Imo  majus  temporis  spatium  intercessit  inter  Ca- 
licis consecrationem  ej usque  sumptionem  ab  ultimo  ex  Apostolis,  biberunt 
enim  de  illo  unus  post  alium.  Nec  comparatio  ex  aliis  desumpta  Sacramen- 

tis  quidquam  conficit;  discrimen  quippe  inter  unum  aliudque  Sacramentum 
non  ab  humanae  mentis  ratiocinatione,  sed  ab  institutoris  voluntate  peten- 
dum est . Quaenam  autem  fuerit  Christi  institutoris  voluntas  cognoscere  de- 
bemus ex  sensu  Ecclesiae  . 

Ad  2.  dico  i.  Argumentum  ex  Concilio  malisconensi  depromptum  fa- 
cere contra  lutheranos  , quoniam  ex  eo  Concilio  apparet  servatas  fuisse 
Eucharisticas  reliquas  in  die  dominico  consecratas  ad  quartam  usque  vel 
sextam  feriam  ; falsum  est  ergo  antiquitus  non  consuevisse  reservari  Eu- 
charistiam peracto  Sacrificio  . 2.  Illud  autem  Concilium  praecipit  dari  infan- 
tibus Hostias  reservatas,  quoniam  existimavit  periculum  esse  ne  progressu 
temporis  corrumperentur , quamvis  disciplina  haec  non  ubique  viguerit  . 

Ad  3.  Hoc  ipsum  reponendum  est  ad  textum  Hesychii.  Existimabant 
nonnulli  veteres  a speciebus  Eucharisticis  tendentibus  ad  corruptionem  re- 
cedere Corpus  et  Sanguinem  Domini,  et  ne  irreverenter  species  illae  tracta- 
rentur , in  nonnullis  ecclesiis  igni  tradebantur  . An  recte  ita  crederent 
non  est  hujus  loci  definire  . Inierim  ex  his  apparet  post  Sacrificium  re- 
servari solitas  ubique  species  eucharisticas  . 

Ad  4-  Nemo  est  inter  eruditos  qui  nesciat  epistolam  2.  sub  nomine 
Clementis  III.  citatam  esse  supposititiam,  unde  nullam  meretur  fidem.  Prae- 
terea in  ea  epistola  larvatus  auctor  praecipit  eucharisticas  species  diligenter 
esse  custodiendas  ne  computrescant . 

Ad  5.  Docet  Origenes  Christum  statim  post  consecratam  Eucharistiam 
illam  distribuisse  discipulis  suis,  quod  legitur  etiam  in  Evangeliis  . Nura- 
quid  proinde  negat  servari  posse  ? Nihil  ergo  habent  protestantes  ad  catho- 
licam Fidem  labefactandam  nisi  contradicendi  libidinem  . 

Obj.  2.  cont.  2.  conci,  multa  quae  enervare  videntur  argumentum 
nostrum  deductum  a Sacrificio  panis  et  vini  oblato  a Melchisedecho  qui 
fuit  figura  Christi  Domini . Sed  ea  soluta  vide  iu  tract.  nostro  de  Incarn. 
ubi  disseruimus  de  Christi  Sacerdotio , 

Obj.  3.  adv.  eaind.  conci.  1.  Argumentum  depromptum  ex  actione  Chri- 
sti in  suprema  coena  nihil  concludit  , nam  legitur  quidem  in  Evangelio 
Christum  ad  mensam  cum  Apostolis  sedisse,  panem  fregisse,  ac  distribuis- 
se discumbentibus,  sed  non  legitur  instituisse  Sacrificium.  2.  Immo  contra- 
rium potius  ex  Evangelio  habemus;  in  sacrificio  enim  hostia  occidi  debet; 
sed  numquid  Christus  in  ultima  coena  occisus  est , et  Sanguinem  fudit  ? 
3.  Neque  dicant  Romani  Christi  Sanguinem  fusum  fuisse  tunc  mystice,  qua- 
tenus calix  a pane  separatim  fuit  consecratus,  haec  enim  subtilia  magis  sunt 
quam  vera , quum  in  Evangelio  legatur  , quod  pro  vobis  fundetur  , qui 
pro  vobis  fundetur , in  futuro  tempore;  quare  sensus  erit  Christum  in  po- 
strema coena  dedisse  panem  et  vinum  discipulis  suis  prout  erant  figura 
Corporis  et  Sanguinis  sui  in  Cruce  non  inulto  post  offerendi.  4*  Et  revera 
si  Christus  in  ultima  coena  Eucharistiam  tamquam  Sacramentum  instituit 
ad  nostram  sanctificationem  , quomodo  dici  potest  obtulisse  Sacrificium  ad 
obsequium  praestandum  Deo  ? 

Resp.  ad  r.  Christum  Dominum  in  postrema  coena  verum  obtulisse 

sacrificium  demonstravimus  jam  conci.  2.  falsumque  est  , id  non  legi  in 
Evangelio;  nam  narratur  ibi  Dominum  Jesum  consecrasse  vinum  separatim 
a pane,  illudque  transubstantiatum  appellasse  Sanguinem  suum  . Neque  ne- 
cesse  erat  ut  Christus  consecrando  panem  ac  vinum  diceret  expresse  , of- 
fero Sacrificium , sicuti  necesse  non  erat  ut  Sacerdotes  in  V.  T.  immolan- 
do victimas  dicerent,  offero , sacrifico  etc. 

Ad  2.  dico  i.  Falsum  est  hostiam  in  Sacrificio  semper  esse  occiden- 
dam, aliud  enitn  est  Sacrificium  cruentum,  aliud  incruentum,  ut  initio  an- 
tecedentis capitis  animadvertimus  ; et  veri  nominis  Sacrificia  incruenta  ha- 
bebant cultores  quoque  veteris  Testamenti , et  incruentum  fuit  Sacrificium 
illud  quod  in  pane  et  vino  obtulit  Melchisedech  , quod  figura  fuit  Sacri- 
ficii oblati  a Christo  Domino  . 2.  Celerum  etsi  in  ultima  Coena  non  fue- 
rit Christus  occisus,  non  defuit  tainen  mystica  separatio  Sanguinis  a Corpo- 
re, ut  saepe  animadvertimus,  quod  sufficit  ad  veram  Sacrificii  rationem  . 

Ad  3.  Nec  quidquam  officit  allatae  explicationi  quod  in  nostra  latina 
Vulgata  et  in  Canone  Missae  legantur  verba  futuri  temporis,  tradetur,  fun- 
detur,, nam  praeterquam  quod  laudatis  in  locis  eadem  verba  repetuntur  e- 
tiam  in  praesenti  tempore,  datur , funditur,  utraque  lectio  optime  cohaeret 
cum  nostro  systemate.  Si  namque  ea  verba  legenda  sint  in  praesenti  tem- 
pore, jam  tunc  Christus  Corpus  suum  seorsim  a Sanguine  consecravit,  et  en 
Sacrificium  proprie  dictum  . Si  vero  legantur  ea  verba  in  futuro  , sensus 
erit  Christum  in  ultima  Coena  obtulisse  seipsum  in  Sacrificium  modo  in- 
cruento in  signum  Sacrificii  cruenti  quod  paullo  post  offerre  debebat  in  Cruce. 

Ad  4-  Non  video  cur  eadem  Eucharistia  habere  nequeat  rationem  Sa- 
cramenti et  ratiouem  Sacrificii  . Etiam  per  protestantes  unum  idemque 
Christi  Corpus  in  ultima  Coena  rationem  habuit  Sacramenti  ad  discipulo- 
rum sanctificationem,  et  in  Coena  rationem  habuit  Sacrificii  ad  redemptio- 
nem. Et  Agnus  paschalis  in  V.  T.  offerebatur  in  Sacrificium  Deo,  et  erat 
Sacramentum  Christum  Dominum  praefigurans  . 

Obj.  4-  cont.  eamd.  2.  conci  Apostolus  in  ep.  ad  Hebr.  cap.  7.  Et 
alii  quidem , inquit,  plures  facti  sunt  Sacerdotes,  idcirco  quod  morte  prohi- 
berentur permanere : hic  autem  eo  quod  maneat  in  aeternum,  sempiternum 
habet  Sacerdotium  ....  Qui  non  habet  necessitatem  quotidie,  quemadmodum 
Sacerdotes,  prius  pro  suis  delictis  hostias  ojferre,  deinde  pro  populi:  hoc 
enim  fecit  semel,  seipsum  offerendo  . Et  cap.  9.  Introibit  semel  in  San- 
cta, aeterna  redemptione  inventa.  Et  iterum:  Semel  oblatus  est  ad  mul- 
torum exhaurienda  peccata  . Ex  quibus  haec  sequuntur.  1.  In  novo  Te- 
stamento unicum  illudque  singulare  est  Sacrificium  quod  obtulit  Christus 
in  sanctificationem;  nam  illud  est,  per  Apostolum  , inter  vetus  novumque 
Testamentum  discrimen,  quod  tunc  plures  essent  Sacerdotes,  nunc  unus  sit 
qui  manet  in  aeternum;  sed  ubi 'nullus,  praeter  Christum,  est  Sacerdos,  nullus 
est  qui  offerat  SacriGciurn  ; ergo  etc.  2.  Nec  staret  V.  ac  N.  T.  discrimen 
si  etiam  nunc  ut  in  antiquis  temporibus  et  plures  essent  Sacerdotes  , et 
plures  hostiae  offerrentur.  3.  Assignans  Apostolus  caussam  cur  multa  in  V.  T. 
offerrentur  Sacrificia,  in  novo  autem  unicum  oblatum  sit,  illud  nempe  cruen- 

tutn  Crucia,  inquit,  Sacerdotes  V.  T.  fuisse  homines  infirmos  et  peccatores, 
Christum  autem  esse  inuocentem,  impollutum,  et  Filium  Dei;  ast  si  adhuc 
necessarium  esset  Sacrificium  incruentum,  jam  sufficiens  non  fuisset  illud  a 
Christo  oblatum,  quasi  fuerit  ipse  Sacerdos  qui  debuerit  pro  se  Sacrificium 
offerre,  vel  cujus  meritum  satis  non  fuerit  ad  multorum  exhaurienda  pec- 
cata; ergo  etc.  4-  Apostolus  denique  affirmat  Christum  semel  introisse  in 
sancta,  semel  oblatum  fuisse,  et  quidem  ad  exhaurienda  peccata,  ut  aeter- 
nam inveniret  redemptionem,  ut  una  oblatione  consummaret  in  sempiter- 
num sanctificationem.  Ad  quid  ergo  Sacrificia  quotidiana  ? 

Resp.  ad  i.  Unum  est  in  nova  lege  Sacrificium  a Christo  in  ara  Crucis 
oblatum  quatenus  illud  unicum,  quoniam  pretii  infiniti,  valuit  ad  redemptio- 
nem universorum  hominum  . Illud  autem  cruentum  Sacrificium  non  exclu- 
dit , imo  exigit  Sacrificium  incruentum  per  quod  passionis  Christi  pretium 
nobis  applicetur  , unde  Christus  ipse  dixit  discipulis  suis  , Huc  facite  in 
meam  commemorationem  . Falsum  est  autem  nullum  nunc  esse  Sacerdotem 
qui  Sacrificium  offerat  iucruenium.  Nec  officit  discrimen  a Paulo  statutum 
inter  veteris  novique  Testamenti  Sacerdotium  , nam  discrimen  in  hoc  con- 
sistit, quod  veteris  legis  Sacerdotes  utpote  qui  morte  prohiberentur  perma- 
nere haberent  successores  , Christo  autem  eo  quod  maneat  in  aeternum  , 
nemo  succedat ; quum  novi  foederis  Sacerdotes  sint  ministri  et  dispensato- 
res mysteriorum  Dei,  non  Christi  successores  . 

Ad  2.  Stat  optime  discrimen  ab  Apostolo  statutum  inter  V.  ac  N.  Te- 
stamentum etiamsi  Sacrificium  a nobis  iteretur,  idque  multiplici  ex  capite, 
i.  Quoniam  nunc  una  semper  immolatur  incruenta  victima;  antiquitus  au- 
tem diversi  generis  victimae  offerebantur  . a.  Per  victimam  a nobis  oblatam 
remittuntur  cujusvis  speciei  peccata  ; io  veteri  autem  lege  alia  offerebatur 
pro  peccato,  alia  pro  legali  immunditia  etc.  3.  Apud  nos  quum  per  quotidia- 
nas oblationes  applicetur  nobis  pretium  et  virtus  Sacrificii  cruenti  in  Cru- 
ce semel  oblati,  oblationes  illae  vim  habent  per  se  sanctificandi . 

Ad  3.  Bene  habet  Apostolus,  in  V.  T.  multa  necessaria  fuisse  Sacri- 
ficia, quoniam  illius  legis  Sacerdotes  quum  homines  essent  infirmi  et  pec- 
catores, hostiae  quas  offerebant  finiti  meriti  et  exigui  erant  valoris  . Ast 
Christus  Dominus  quum  esset  innocens,  impollutus,  segregatus  a peccato- 
ribus, uno  verbo,  Deus,  Sacrificium  obtulit  pretii  et  valoris  infiniti  ad  om- 
nium hominum  exhaurienda  peccata.  Hinc  autem  non  deducitur  inutilem 
esse  quotidianam  Hostiam  quae  a Sacerdotibus  nostris  ministris  Christi  of- 
fertur, quum  per  illam  applicetur  nobis  fructus  illius  Hostiae  quam  Chri- 
stus obtulit  in  Cruce  . Multoque  minus  dici  potest  incruentum  hoc  Sacri- 
ficium injuriam  inferre  illi  a Christo  Domino  oblato,  quum  in  illius  offe- 
ratur commemorationem,  et  ut  offerretur  per  ministros  suos  praeceptum  sit  a 
Christo  Domino  . 

Ad  4.  Christus  semel  mortuus  est,  semel  obtulit  semelipsum  . Quid 
inde  ? Sacrificium  quod  a nostris  offertur  Sacerdotibus  non  differt  a Sacri- 
ficio oblato  a Christo,  sed  unum  cum  illo  idemque  est,  tum  ratione  pri- 
mi ac  Summi  Sacerdotis  qui  Sacerdotium  nostrum  fundavit , tum  ratione 

Hostiae  immolatae  quae  est  ipse  Christus:  nec  aliud  in  Sacrificii  oblatione 
Sacerdotes  nostri  faciunt  quam  applicare  nobis  fructum  cruentae  immola- 
tionis in  Cruce  peractae,  idque  ex  Christi  ipsius  institutione  . 

Obj.  5.  coot.  3.  conci,  i.  Si  Eucharistiae  Sacrificium  esset  propitiato- 
rium  et  impetratorium,  deberet  alteri  proculdubio  prodesse  . Non  prodest 
autem,  nam  Baptismus  prodest  illi  tantum  qui  abluitur  , unde  etiam  Eu- 
charistia . a.  Si  Eucharistia  Sacrificium  esset  propitiatorium,  supervacaneum 
esset  alia  percipere  Sacramenta  ad  peccatorum  remissionem  ; una  suffi- 
ceret Missa  ad  obtinendam  justificationem  , quod  etiam  per  Catholi- 
cos absurdum  est  . 

Resp.  ad  i.  non  consistere  allatam  comparationem,  Sacramentum  enim 
ad  hoc  institutum  est  ut  sanctificet  suscipientem.  Ast  Sacrificium  non  solum 
ordinatur  ad  obsequium  exhibendum  supremo  Numini,  sed  etiam  ad  sacri- 
ficantis aliorumque  sanctificationem  . 

Ad  2.  Supponit  argumentum  , Sacrificium  per  Catholicos  proxime  ac 
directe  remittere  peccata,  quod  falsum  est;  per  nos  enim  Sacrificium  Missae 
impetrat  remissionem  peccatorum,  quatenus  obtinet  a Deo  gratiam  qua  mo- 
veamur ad  agendam  poenitentiam,  et  justificationem  recipiendam  per  Sacra- 
menta : atque  ita  nihil  argumento  sno  Remnicius  concludit. 

Obj.  6.  cont.  5.  conci.  Christus  Dominus  in  ultima  Coena  postquam 
consecravit,  non  solum  ipse  comedit , sed  distribuit  Corpus  et  Sanguinem 
suum  discumbentibus  , dicens  , Hoc  facite  in  meam  commemorationem  ; 
ergo  in  Missa  non  debet  solus  Sacerdos  communicare,  2.  Apostolus  in  r. 
ad  Cor.  cap.  io.  appellat  Eucharistiam  participationem  Corporis  Domini.  Et 
cap  ri.  Convenientibus,  inquit,  vobis  in  unum , jam  non  est  dominicam 
Coenam  manducare ; unusquisque  enim  suam  coenam  praesumit  ad  man- 
ducandum : ubi  privatam  coenam  aperte  repudiat,  affirmans  non  esse  illam 
Coenam  dominicam  . 3.  Utriusque  Ecclesiae  tura  occidentalis  tum  orien- 
talis liturgiae  multa  continent  quae  demonstrant  debere  adstantes  de  Cor- 
pore et  Sanguine  Domini  participare:  ergo  etc. 

Resp,  ad  i.  Debet  Sacerdos  omnia  quae  Christus  fecit  in  suprema 
Coeua,  in  Missa  servare  et  facere,  ex  iis  tamen  quae  ad  Sacrificii  essen- 
tiam pertinent  . Quae  autem  siut  ad  essentiam  Sacrificii  spectantia,  ad  Ec- 
clesiam, non  ad  privatos  homines  perlinet  definire.  Cumque  Ecclesia  sem- 
per  privatas  Missas  approbaverit,  consequitur  eas  licitas  esse  etiamsi  solus 
Sacerdos  communicet  . Quod  si  omnia  et  singula  quae  fecit  Christus  ser- 
vanda essent  a Sacerdotibus,  concludendum  foret  Missam  celebrandam  es- 
se semel  in  anno,  post  Coenam,  et  de  illa  debere  viros  tantum,  non  mu- 
lieres participare,  quoniam  sic  fecit  Christus  . 

Ad  a.  Ex  quo  Apostolus  appellet  Eucharistiam  participationem  Corpo- 
ris Domini  io  r.  ad  Cor.  cap.  io.  agnoscimus  in  Communione  sumi  Cor- 
pus Christi  a quibus  sumitur,  contra  quam  sentiant  Calvinistae  , sed  non 
sequitur,  nunquam  consecratum  fuisse  Christi  Corpus  nisi  in  publico  con- 
ventu ubi  adstantes  de  illo  participarent.  In  cap.  autem  i r.  non  loquitur 
Paulus  de  Coena  Eucharistica,  sed  de  coena  quadam  communi  quae  grae- 

co  nouiine  agape  dicebatur:  Et  rem  ita  se  habere  patet  ex  contextu,  nam 
in  ea  coena  de  qua  loquitur,  alius  quidem  esuriebat,  alius  autem  ebrius 
erat  , quod  de  participatione  Eucharistiae  sub  vini  specie  nequit  intelligi . 
Addit  deinde  , Numquid  domos  non  habetis  ad  manducandum  et  biben- 
dum ? Ast  in  privatis  domibus  a laicis  non  fiebat  Coena  Eucharistica . 
Quare  reprehendit  ibi  Paulus  divites  qui  cum  in  communibus  illis  coenis 
caritatis  pauperes  promiscue  cum  divitibus  mensae  accumbere  deberent,  et 
de  cibis  domo  asportatis  participare,  caeperunt  divites  aspernari  pauperes  , 
nec  illos  ad  mensam  admittere  , quod  apostolica  reprehensione  utique  di- 
gnum erat . Quid  ergo  hoc  contra  Missas  privatas  ? 

Ad  3.  dico  i.  Si  liturgiis  utriusque  Ecclesiae,  orientalis  nempe  et 
occidentalis  standum  est,  coguntur  protestantes  fateri  Eucharistiam  ratio- 
nem habere  non  Sacramenti  dumtaxat,  sed  etiam  Sacrificii;  id  enim  aper- 
tissime ex  liturgiis  colligitur  . 2.  Laudatis  in  liturgiis  loquitur  Sacerdos  in 
communi,  tum  quia  legatione  fungitur  apud  Deum  non  pro  se  tantum,  sed 
etiam  pro  populo;  tum  quia  saepe  multi,  licet  non  semper,  de  Altari  par- 
ticipant ; tum  denique  quoniam  nonnulli  communicant  desiderio  et  spiri- 
tualiter . Atque  ita  nihil  habent  protestantes  quo  jure  reprehendere  possint 
Catholicae  Ecclesiae  consuetudinem  de  Missis  privatis  in  quibus  solus  Sa- 
cerdos communicat . Utinam  dignetur  Deus  pro  largitate  sua  fructum  San- 
guinis, passionis,  et  mortis  Uoigeniti  Filii  sui  de  quo  in  Altari  participamus 
applicare  errantibus  fratribus  nostris  ut  tandem  aliquando  ad  cor  reverten- 
tes, in  spiritu  veritatis  et  caritatis  nobiscum  in  vitae  novitate  divinum  Cor- 
pus sumant,  et  sacrum  potent  Cruorem,  ut  sancta  membra  mystici  Corpo- 
ris Christi  quod  est  Ecclesia  fiant.  Atque  haec  pauca  in  gratiam  tyronum 
de  Eucharistia  scripsisse  sufficiant , qui  enim  ampliorem  de  hoc  argumento 
desiderat  tractationem,  in  promptu  sunt  innumerabiles  ferme  praeclarissimi 
scriptores  qui  de  re  sacramentaria  fusissimo  stylo  disputarunt , ad  quos 
lectores  remittimus  . 


Finis  libri  XXXVIII. 


►j-* 

INSTITUTIONUM  THEOLOGICARUM 


LIBER  XXXIX. 

DE  SACRAMENTO  POENITENTIAE 


Ordo  velati  naturalis  Sacramentorum  postulasset  ut  prius  dc  Poenitentiae,  deinde  de  Eucha- 
ristiae sacratissimo  mysterio  pertractaremus;  neque  enim  iis  qui  semel  lapsi  sunt  in  peccatum  ad 
sacram  Mensam  accedere  licet  nisi  prius  veteri  per  Poenitentiam  expurgato  fermento,  divinae  Ma- 
jestati ad  iracundiam  per  legis  transgressionem  provocatae  , mediante  Sacramento  reconcilientur. 
Veram  consuetudo  penes  omnes  fere  Theologos  invaluit  de  Sacramento  Poenitentiae  quarto  loco  et 
post  Eucharistiam  pertractare,  tum  quia  dignitate  et  excellentia  reliquis  Sacramentis,  ut  suo  loco 
diximus.  Eucharistia  praestat;  tum  etiam  quoniam  antiquis  temporibus  post  Baptismum  et  ConGr- 
mationem  non  adultis  modo,  sed  parvulis  quoque  Christi  Corpus  et  Sanguis  tradebantur;  tum  de- 
nique quoniam  mulli  sunt  in  Ecclesia  qui  sanctificantem  gratiam  in  baptismo  receptam  per  diuti- 
num vitae  tempus  relinentes,  divinissimo  illo  Sacramento  fraudari  minime  debent.  Iis  ergo  quae 
ad  Eucharistiam  perlinent  salis  pro  instituti  nostri  ratione  disputatis,  ad  disserendum  de  Sacramento 
Poenitentiae  gressum  adjuvante  Deo  faciamus . 

CAPUT  I. 

De  nomine  ac  divisione  Poenit.  et  utrum  sit  illa  novae  Legis  Sacramentum. 


•ulta  disserere  solent  Theologi  de  nominis  Poenitentiae  etymologia  et 
grammaticali  originatione,  nec  sine  caussa  aut  inutiliter  prorsus,  ut  in 
pluribus  aliis  fecerunt  scholastici.  Nam  Lutherus  cui  adhaesere  Calvinus,  Beza, 
aliique  protestantes,  ut  praeconceptam  semel  falsam  de  justificatione  opinionem, 
quod  sola  nudaque  Fide,  seu  potius  fiducia  in  Christum  fiat,  nova  captiuncula 
confirmaret,  etiam  nominis  poenitentiae  abuti  voluit  etymologia.  Et  animadver- 
tens graeco  sermoue,  quae  vox  resipiscentiam  proprie  significare  vi- 

detur, quam  saepissime  appellari,  hanc  admittere  maluit  ejusdem  vocis  intel- 
ligentiam,  ut  inde  concluderet  Poenitentiam  vitae  mutationem  quidem  , non 
autem  de  praeterito  malo  poenam  vel  dolorem  importare.  Hinc  merito  Theo- 
logi nostri  ad  sartam  teetamque  Fidem  adversus  irritos  haereticorum  conatus 
conservandam,  de  nominis  Poenitentiae  etymologia  coacti  sunt  disputare. 

Et  felici  quidem,  ut  arbitror,  exitu,  nam  si  latinucn  Poenitentiae  no- 
men spectare  velimus,  nemini  dubium  quin  a poena  vel  a punitione  de- 
scendat, et  Poenitentia  idem  sit  ac,  punientia , vel  ut  Isidorus  hispalensis 
in  lib.  7.  Origin.  cap.  ult.  eam  appellat,  Punitentia.  Poenitentia , inquit, 
appellatur  quasi  punitentia , eo  quod  ipse  homo  puniat  poenitendo  in  se, 
quod  male  admisit : vel  idem  sit,  poenitere , ac  poenam  tenere , ut  ait  Au- 
gustinus. Latina  itaque  vox  poenitentia  non  vitae  tantum  mutationem,  ut 
protestantes  volunt,  sed  poenam  quoque,  ammique  de  admisso  scelere  tri- 
stitiam, criminumque  significat  punitionem. 


Digltized  by  Google 


278 

Atque  hoc  sensu  revera  vox  illa  semper  accipitur  in  Scripturis,  Job 
enim  postremo  libri  sui  capite  , Ago,  inquit , poenitentiam  in  favilla  et 
cinere.  Isaias  cap.  38.  Recogitabo  tibi  omnes  annos  meos  in  amaritudine 
animae  meae  ; quibus  similia  poenitens  David  habet  pluribus  in  locis.  Et 
Joel  cap.  a.  invitans  Deus  peccatores  ad  poenitentiam  , Convertimini  ad 
me,  inquit,  in  toto  corde  vestro , in  jejunio , et  in  jletu , et  in  planctu , et 
scindite  corda  vestra  , et  non  vestimenta  vestra.  Et  n ini  vitae  nonne  ad 
praedicationem  Jonae  poenitentiam  in  jejunio,  in  sacco,  et  cinere  egerunt? 
Etiam  in  novo  Testamento  Mattii,  cap.  1 1,  loquens  Christus  de  poenitentia, 
quam  lyrii  et  sidonii  fecissent  si  datum  eis  fuisset  illius  signa  et  virtu- 
tes videre,  describit  illam  per  opera  satisfactoria,  per  cinerem  videlicet  et 
cilicium  . Quod  plane  significare  voluit  Praecursor  quando  Lucae  cap.  3. 
ajebat , Facite  fructus  dignos  poenitentiae  . Vox  ergo  latina,  poenitentia  , 
non  significat  modo  melioris  vitae  propositum,  sed  animi  quoque  amaritu- 
dinem, admissorumque  scelerum  detestationem  atque  punitionem. 

' Adstipulantur  his  unanimiter  veteres  Ecclesiae  Patres . Nam  praeter 
sententias  Isidori  et  Augustini  nuper  laudatas,  S.  Cyprianus  in  lib.  de  la- 
psis, Poenitentia,  inquit,  non  sit  minor  crimine.  Ambrosius  apud  Gratia- 
num dist.  3.  cap.  i.  Poenitentia  est  et  mala  praeterita  plangere,  et 
plangenda  non  admittere  . Et  S.  P.  Augustinus  hom.  5o.  nunc  serm. 
35 1,  de  divers.  Non  sufficit , inquit,  ad  poenitentiam  mores  in  melius 
commutare  , et  a factis  malis  recedere  : nisi  etiam  de  his  quae  facta 
sunt  , salisfal  Deo  per  poenitentiae  dolorem  , per  humilitatis  gemitum , 
per  contriti  cordis  sacrificium , cooperantibus  eleemosynis.  In  re  tam  clara 
non  opus  est  plura  testimonia  congerere.  Protestanles  ergo  injuria  prorsus 
veterum  omnium  notionem  de  poenitentia  immutaruut,  audacter  effutientes 
uil  aliud  in  se  includere  nisi  melioris  vitae  propositum,  non  autem  puni- 
tionem, animi  amaritudinem,  aliaque  opera  satisfactoria. 

Sed  recurrunt  ipsi  ut  proprium  tueantur  errorem  ad  graeci  nominis 
/xfravoia?  etymologiam  quae  in  suo  conceptu  nil  aliud  continet  nisi  re- 
sipiscentiam 5 venit  enim  a verbo  quod  proprie  significat  mentem 

mutare , ad  mentem  redire.  Et  vero,  inquiunt,  nonne  stultitiam  sapit  de 
praeterito  scelere  dolere  ? Quasi  quod  fictum  est  infectum  fieri  possit.  Hinc 
vulgatum  illud  apud  sanctos  Patres  effatum,  vera  poenitentia , nova  vita. 

Verum  nihil  prorsus  hisce  argutiunculis  proficiunt . Et  quoad  primani 
objectionis  partem,  i.  Poenitentia  apud  graecos  non  solum  « meta- 
noea appellatur,  sed  et  «{o^oXo-yioV  exomologesis,  et  E^mpo*  epitimion.  Porro 
si  metanoea  significat  resipiscentiam  , exomologesis  sonat  confessionem  , 
et  in  sui  notione  includij;  actus  omnes  quibus  poenitentes  reconci- 
liantur Deo,  ut  jamdudurn  observarunt  Cyprianus  et  Tertullianus;  adeoque 
et  detestationem  peccati , et  animi  dolorem  , satisfactionemque  poenalem. 
Epitimion  vero  idem  est  ac  poena  seu  multa  peccato  debita,  a verbo,  .*<T.p,'„, 
interminor , reprehendo , seu  vindictam  sumo , et  ita  significat  supplicium. 
Quod  vero  graeci  poenitentiam  frequenter  nominent  metanoeam , resipi- 
scentiam , non  excludunt  proinde  a poenitente  reliquos  actus,  dolorem  sci- 

licet  peccatorum,  illorumque  punitionem.  Imo  resipiscentia  inter  poenitentis 
actus  priorem  tempore  tenet  locum  , ab  illa  nempe  incipit  peccatoris  con- 
versio ad  Deum. 

Ad  2.  Stultus  quidem  esset  homo  si  de  admisso  peccato  eo  fine  do- 
leret  ut  quod  jam  praeteriit,  factum  non  sit.  Ast  qui  de  anteacta  vita  poe- 
nitentiam agit , dolet  , et  pro  patratis  criminibus  poenam  luit  ut  divinae 
justitiae  satisfaciat , veniamque  obtineat  et  misericordiam  , quod  sapientis 
hominis  est 

Ad  3.  Ex  quo  Patres  dicant,  vera  poenitentia , nova  vita  , non  con- 
sequitur Poenitentiam  solam  praeteritae  vitae  mutationem  importare  cura 
aliorum  actuum  exclusione,  nam  iidein  Patres,  post  Scripturam,  veram  Poeni* 
tentiam  describunt  etiam  per  dolorem  cordis  , et  carnis  macerationem  , ut 
supra  animadvertimus  $ quare  per  illud  effatum  nil  aliud  significare  volue- 
runt quam  novam  vitam  esse  verae  Poenitentiae  indicium  Atque  haec  pau- 
ca sufficiant  de  nomine  Poenitentiae  ej usque  significatione. 

In  assignanda  Poenitentiae  divisione  non  est  diutius  immorandum,  quum 
omnes  optime  noverint  accipi  communiter  a Theologis  post  sanctos  Patres  , 
et  prout  virtus  est,  et  prout  est  Sacramentum.  Poenitentia  ut  virtus  optime 
definiri  solet , Animi  motus  ad  detestationem  admissi  peccati  ad  frmum 
habendum  propositum  non  peccandi  de  cetero , et  satisfaciendi  pro  inju- 
ria Deo  illata.  Optima,  inquam,  est  allata  definitio,  colligitur  enim  ex  tri— 
dentino  Concilio  ubi  serm.  i4*  cap.  4*  haec  occurrunt:  Actus  virtutis  Poe- 
nitentiae seu  contritio  est  dolor  animi , ac  detestatio  de  peccato  commis- 
so, cum  proposito  non  peccandi  de  cetero.  Penitentia  vero  prout  est  Sa- 
cramentum definiri  potest,  Sacramentum  novae  Legis  a Christo  Domino 
institutum , ut  peccata  post  Baptismum  admissa  remittantur  iis  qui  confessi 
et  vere  contriti  petunt  a Sacerdote  absolutionem  . De  Poenitentia  prout 
virtus  est,  plura  hoc  in  loco  disquirere  non  est  opus,  quum  de  illa  disse- 
rendum sit  fuse  in  «ubsequentibus  ubi  de  materia  Poenitentiae  prout  est 
Sacramentum  , pertractabimus  . Illud  unum  interim  animadverto  , hoc  esse 
discrimen  inter  virtutem  et  Sacramentum  Poenitentiae  , quod  illa  tota  ex 
parte  poenitentis  se  teneat,  haec  autem  se  teneat  etiam  ex  parte  ministri 
absolutionem  impendentis,  ut  ex  allatis  definitionibus  patet.  Rursus  illa  fuit 
quovis  tempore  necessaria  ad  impetrandam  veniam  peccatorum,  ut  Triden- 
tinum  loco  nuperrime  citato  ait;  haec  autem  necessaria  sit  dumtaxat  ba- 
ptizatis. His  hoc  modo  praelibatis  inquiramus  nunc  utrum  Poenitentia  sit 
novae  Legis  Sacramentum. 

Montanus,  Novatus,  illorumque  primi  discipuli  ex  albo  Sacramentorum 
expunxisse  videntur  Poenitentiam  , ut  testes  sunt  locupletissimi  Epiphanius 
haer.  69.  Ambrosius  lib.  r.  de  poenit.  cap.  3.  Philastrius  haer.  83.  aliique 
veteres  scriptores.  Progressu  autem  temporis  ab  Ecclesiae  auctoritate  monta- 
nistae  ac  novatiani  superati  fassi  quidem  sunt  Poenitentiam  esse  Sacramen- 
tum , sed  praeconceptae  opinioni  aliquomodo  adhaerentes  , praefracte  nega- 
runt posse  per  illam  graviora  remitti  peccata.  Valdenses,  wicleffistae,  h ussit  ac 
de  Poenitentia  catholice  senserunt , licet  a scholasticis  erroris  insimulentur  , 

ut  erudite  pro  more  suo  demonstrat  Bossuetius  in  hist.  Varialion.  Sed  io  hoc 
peccarunt  quod  veileut,  sacerdotes  improbos  auctoritatem  non  habere  absol- 
vendi. Quid  vero  proteslantes  ? Lutherus  ejusque  fidus  discipulus  Melancton 
modo  admittunt,  modo  vero  negant  hoc  Sacramentum.  Kemnitius,  Illyricus, 
Vigandus  absolute  negant,  duo  taoium  confitentes  divina  mysteria,  Baptismum 
et  Eucharistiam.  Eamdera  viam  ingressus  Calvinus  non  modo  e censu  Sa- 
cramentorum sustulit  Poenitentiam  , sed  omnia  Scripturae  loca  in  quibus 
commendatur  exponit  de  Baptismi  reminiscentia j de  quo  Calvini  errore  capite 
sequenti.  Interim  contra  recentiores  omnes  haereticos  sit 

CONCLUSIO 

Poenitentia  est  novae  Legis  Sacramentum  a Christo  Domino  institutum. 

Prob.  i.  Scripturis.  Christus  Dominus  contulit  Ecclesiae  suae  potestatem 
remittendi  peccata  . Hoc  fit  a Sacerdotibus  Ecclesiae  ministris  per  Sacra- 
mentum Poenitentiae:  ergo  Poenitentia  est  novae  Legis  Sacramentum.  Ambae 
syllogismi  praemissae  demonstrandae  sunt.  Prob.  itaque  major.  Christus  Do- 
miuus  post  Resurrectionem  suam  antequam  in  Coelum  ascenderet,  vocans 
ad  se  discipulos  suos,  insufflavit  in  eos,  dicens  Joan.  cap.  ao.  Accipite  Spi- 
ritum Sanctum:  quorum  remiseritis  peccata , remittuntur  eis  : et  quorum 

retinueritis , retenta  sunt:  sive  ut  Matth.  ait  cap.  18.  Quaecumque  alliga- 
veritis super  terram , erunt  ligata  et  in  Coelo  : et  quaecumque  solveritis 
super  terram , erunt  soluta  et  in  Coelo.  Quae  Christi  verba  inlelligi  certe 
nequeunt  de  praedicatione  Evaugelii  per  quam  Fides  excitatur,  cui  soli  de- 
beatur justificatio,  ut  arbitratur  Calvinus,  juxta  illud  Hieronymi  in  cap.  46. 
Isaiae : Solvunt  eos  Apostoli  sermone  Dei , et  testimoniis  Scripturarum , et 
exhortatione  virtutum.  Nam  antequam  Calvinus  laudatae  Christi  sententiae 
proponat  intelligeutiam,  suadeat  necesse  est  solam  Fidem  seu  vanam  quamdam 
a protestantibus  somniatam  fiduciam  hominem  peccatorem  justificare  , quod 
nuinquam  assequi  poterit,  ut  agentes  de  justificatione  demonstravimus.  Dein- 
de dum  minister  Evangelium  omnibus  annuntiat,  numquid  aliquorum  pec- 
cata retinet?  Et  tamen  Christus  inquit,  quorum  remiseritis  , quorum  re- 
tinueritisj  quaecumque  alligaveritis , quaecumque  solveritis . Neque  Hierony- 
mus favet  calvinislis.  Praedicatione  namque  Evangelii  , et  exhortatione  vir- 
tutum solvuntur  quidem  peccata,  sed  remote  et  dispositive,  quatenus  uempe 
per  verbum  Dei  praedicatum  disponuntur  homines  ad  peccatorum  veniam 
obtinendam  per  claves  a Christo  traditas  Ecclesiae  suae.  Nefas  est  ergo  du- 
bitare quin  praeclara  illa  sententia  voluerit  Christus  Ecclesiae  suae  pasto- 
ribus conferre  auctoritatem  remittendi  peccata  , ut  semper  tenuit  Ecclesia  . 
Quod  autem  illius  potestatis  collatio  verum  ac  proprie  dictum  importet  Sa- 
erameutum  , ut  in  minori  syllogismi  propositione  affirmavimus  , apertissime 
patet  j tria  enim  ad  verum  constituendum  Sacramentum  requiruntur . Dei 
nempe  institutio,  signum  externum  ac  sensibile,  et  productio  gratiae  sancti- 
ficantis. Et  ritum  illum  qui  a Catholica  Ecclesia  dicitur  Poenitentia  fuisse 

a Deo  institutum  apertissime  evincitur  ex  allata  Christi  sententia  , quorum 
remiseritis  etc.  Esse  vero  externum  ac  sensibile  signum  nemo  negaverit 
qui  peccatorem  ad  Sacerdotis  pedes  provolutum  cernat  peccata  sua  confiten- 
tem  , et  simul  audiat  Sacerdotem  judiciaria  praeditum  potestate  hanc  sen- 
tentiam pronunciantera  , Ego  te  absolvo  etc.  Ast  ex  illa  prolata  a ministro 
absolutione  consequitur  Gratiae  sanctifica  otis  collatio,  si  requisita  non  careat 
poenitens  dispositione,  quum  peccatorum  remissio  et  absolutio  absque  Gratia 
sanctificante  haberi  non  possit;  ut  in  libro  de  justificatione  animadvertimus. 

Prob.  a,  auctoritate  veterum  Patrum  qui  cum  diu  ante  exortum  pro- 
testandum schisma  vixerint,  suspectae  fidei  esse  profecto  non  possunt . Sed 
in  eorum  afferendis  sententiis  parcus  ero , quum  plura  illorum  testimonia 
exhibenda  sint  ubi  de  Confessione  disserendum  erit.  Tertullianus  itaque  lib. 
de  Poenit.  cap.  3.  Deus  , inquit,  clausa  licet  innocentiae  janua , et  intin- 
ctionis obstructa  sera , aliquid  adhuc  permisit  patere , collocavit  in  vestibulo 
Poenitentiam  secundam  quae  pulsantibus  patefaciat.  Haec  Tertulliani  ver- 
ba iutelligi  nequeunt  de  Poenitentia  prout  virtus  est , multoque  minus  de 
sola  resipiscentia , tum  quia  eodem  modo  de  Poenitentia-  ac  de  Baptismo 
loquitur,  tum  etiam  quoniam  ejusdem  libri  cap.  9.  rursus  de  Poenitentia 
loquens  appellat  illam  graeco  nomine  Exomolegesim  , nempe  Confessionem. 
S.  Cyprianus  in  lib.  de  lapsis,  Gratam  esse,  ait,  remissionem  peccatorum 
factam  per  Sacerdotes.  Et  in  ep.  54*  quae  est  ad  Cornelium  R.  P.  idem 
repetit  afferendo  Christi  verba,  quaecumque  solveritis  etc.  S.  Ambrosius 
lib.  1.  de  Poenit.  cap.  8.  Poenitentiam  expresse  appellat  mysterium,  hoc  est, 
Sacramentum:  Nec  interest  utrum  per  Poenitentiam , an  per  Lavacrum  hoc 
jus  sibi  vindicent  Sacerdotes  , idem  in  utroque  mysterio  est.  S.  Hierony- 
mus lib.  1.  dial.  adv.  Pelag.  Redimatur  Sanguine  Salvatoris  , aut  in 
dono  Baptismi , aut  in  Poenitentia  quae  imitatur  Baptismi  gratiam.  S.  P. 
Augustinus  ep.  228.  alias  180.  ad  Honoratum  coepiscopum:  An  non  cogi- 
tamus, cum  ad  istorum  periculorum  pervenitur  extrema  . . . quantus  in 
Ecclesia  feri  soleat  . . . concursus  aliis  Baptismum  f agitantibus  , alus 
reconciliationem,  aliis  etiam  Poenitentiae  ipsius  actionem , omnibus  conso- 
lationem, et  Sacramentorum  confectionem  et  erogationem?  Ubi  si  ministri 
desint , quantum  exitium  sequitur  eos  qui  de  isto  saeculo  vel  non  rege- 
nerati exeunt  vel  ligati  ? Chrysostorai  , Cyrilli  Alex.  Theophylacti  , alio- 
rumque tum  graecorum  tum  latinorum  PP.  testimonia  silentio  praetereo, 
quum  afferri  debeant  ubi  agendum  erit  de  Confessione.  Interim  animadver- 
to quod  si  in  nonnullorum  veterum  Patrum  scriptis  aut  nulla  aut  non 
tam  clara  hujus  Sacramenti  occurrit  commemoratio,  non  erit  id  in  prae- 
judicium catholici  dogmatis  trahendum,  1.  Quoniam  pauca  admodum  ec- 
clesiasticorum scriptorum  secundi  et  tertii  saeculi  opera  ad  manus  nostras 
pervenerunt.  2.  Quoniam  antiqui  illi  Patres  ad  infideles  confutandos  vel  ad 
imbuendos  calhecumenos  plerumque  scribebant,  quibus  Religionis  mysteria 
consuetum  non  erat  revelare.  3.  Quoniam  ab  adversariis  de  Fide  habentur 
non  pauca  consimilia  quae  in  priscis  illis  scriptoribus  non  inveniuntur.  Inter- 
rupta ergo  Traditio  Ecclesiae  hac  in  causa  non  calvinistis  , sed  Catholicis 
Tom.  VII.  Marcellius  Theol.  36 


favet.  In  cujus  Traditionis  confirmationem  accedit,  quod  omnes  particulares 
ecclesiae  sive  in  oriente  sive  in  occidente  sitae,  imo  falsae  etiam  eccle- 
siae diversarum  sectarum  quae  in  partibus  orientalibus  vigent  habuerunt 
semper  et  adhuc  habent  in  ; illorum  liturgicis  libris  et  in  publicos  nsus 
Poenitentiam  tamquam  legitimum  Sacramentum  a Christo  institutum.1  Neque 
parvi  facienda  est  Theologorum  qui  a ia«  saeculo  ad  hanc  usque  nostram 
aetatem  scripserunt  mira  in  hoc  confitendo  Sacramento  consensio;  undenam 
enim  doctrinam  hauc  acceperunt  nisi  ab  Ecclesiae  Patribus?  Dicant,  quaeso, 
calviniani,  si  non  a Christo  ritus  ille  sacer  quem  Poenitentiam  appellamus 
traditus  est  Ecclesiae,  quinam  primus  fuerit  qui  contulerit  Poenitentiae  Sa- 
cramenti honorem?  Quo  tempore,  quibus  in  circumstantiis  in  album  Sa- 
cramentorum irrepserit  ? Fabulas  quidem  nobis  vendere  poterunt,  sed  nuro- 
quaut  vera  primordia  invenient  nisi  recurrant  ad  Christi  Domini  institu- 
tionem, quemadmodum  Catholici  faciunt,  atque  cum  illis  confiteantur  quod 
sicuti  Matrimonii  contractum  ad  esse  Sacramenti  Christus  omnipotenti  sua 
virtute  elevavit , ita  dignatus  sit  elevare  ad  rationem  Sacramenti  virtutem 
Poenitentiae  ad  medendum  animi  nostri  languoribus  , ad  reconciliationem 
eam  Deo  obtinendam  , et  ad  spem  habendam  salutis  in  Sanguine  suo  per 
Sacramentum  istud,  ut  et  per  alia  nobis  applicato.  Jure  ergo  trideutinum 
Concilium  sess.  i4-  cap.  i.  catholicam  Fidem  definivit  adversus  calvini- 
stas  his  verbis  : Si  quis  dixerit , in  catholica  Ecclesia  Poenitentiam  non 
esse  verum , ac  proprie  dictum  Sacramentum  pro  fidelibus  , quoties  post 
Baptismum  in  peccata  labuntur , ipsi  Deo  reconciliandis  a Christo  Do- 
mino institutum , anathema  sit.  Quae  ab  adversariis  opponi  solent,  soluta 
yide  cap.  seq.  ubi  demonstrabimus  Poenitentiam  esse  Sacramentum  a Ba- 
ptismate distinctum.  Eadem  enim  argumenta  contra  utrumqtie  catholicum 
dogma  afFerre  solent.  i v \ 

caput  ii. 

'■  i “•'>’*  *..v.  ...•«•»>.  ■ • • ■ v 

Demonstratur  adversus  haereticos  Poenitentiam  esse  Sacramentum 
■\  >.  V\  \ a Baptismate  distinctum. 

loannes  Calvinus  ad  differentiam  Lutheri  qui  modo  negabat,  modo 
confitebatur  Poenitentiam  esse  novae  Legis  Sacramentum,  semper  iu  praecon* 
cepta  jam  falsa  opinione  de  duobus  dumtaxat  a Christo  Domino  institutis 
Sacramentis,  Baptismate  videlicet,  et  Eucharistia,  constans  perseveravit.  Ne 
videretur  autem  lapsis  post  Baptismum  medium  omne  ad  resurgendum , 
adeoque  ad  spem  obtinendae  a Deo  veniae  pro  admissis  criminibus  deoe- 
gare,  novum  quoddam  commentum  , ut  praecedenti  capite  diximus  ,]  exco- 
gitavit , sufficere  nempe  ad  maculas  omnes  abstergendas  Baptismum  semel 
acceptum  in  memoriam  revocare,  eamque  reminiscentiam  Sacramentum  posse 
sensu  non  coacto  appellari,  dummodo  Sacramenti  nomen  referatur  ad  Bapti- 
smum. Atque  ad  portentum  hoc  suum  confirmandum  Apostoli  sententiam 
quae  prostat  cap.  5.  ad  Eph.  in  pravum  sensum  detorquet , addita  male 

intellecta  S.  P.  Augustini  interpretatione.  Et  hnic  errori  adeo  firmiter  adhae- 
sit ut  in  lib.  4*  Instit.  cap.  8.  veritus  non  sit  impietatis  accusare  dictum 
illud  Hieronymi  , Poenitentia  secunda  est  post  naufragium  tabula ; quum 
enim  verba  illa  Hieronymi  sibi  objecisset,  statim  subdit,  Cujuscumque  sit 
(dictum  illud)  quin  plane  impium  sit , excusari  nequit  etc.  Adversus  per- 
niciosum illud  systema  sit 


CONCLUSIO 


Poenitentia  est  Sacramentum  a Baptismate  diversum. 

Prob.  i.  Ea  Sacramenta  ad  invicem  realiter  distincta  censeri  debent 
quae  diversam  habent  materiam,  diversamque  formam,  qnaeque  discrepant 
in  ministro  et  in  effectu  * in  his  enim  Sacramentorum  essentia  consistit . 
Poenitentia  revera  differt  a Sacramento  Baptismi  in  materia  , in  forma , in 
ministro,  in  effectn;  quod  demonstro  Concilii  tridentini  non  qnidem  aucto- 
ritate,'- quum  sectarii  admittere  recusant,  sed  rationibus  quae  habentur  sess. 
1 4-  cap*  4*  Hoc  Sacramentum  multis  rationibus  a Baptismo  differre  di- 
gnoscitur ; nam  praeter  quam  quod  materia  , et  forma  , quibus  Sacra- 
menti essentia  perficitur , longissime  dissidet ; constat  certe  Baptismi  mi • 
mstrurn  judicem  esse  non  oportere  . . . Secus  est  de  domesticis  Fidei , 
quos'  Christus  Dominus  lavacro  Baptismi  sui  corporis  membra  semel  ef- 
fecit ; nam  hos  , si  se  postea  crimine  aliquo  contaminaverint  , non  jam 
repetito  Baptismate  ablai  % . . sed  ante  hoc  Tribunal  tamquam  reos  sisti 
voluit , i ut  per  Sacerdotum  sententiam , non  semel , sed  quoties  ab  admis- 
sis peccatis  ad  ipsum  poenilentes  confugerent , possent  liberari . Alius 
deinde  est  Baptismi  , et  alius  Poenitentiae  fructus',  per  Baptismum  enim 
Christum  induentes  nova  prorsus  in  illo- efficimur  creatura.  . . ad  quam 
tamen  novitatem  et  integritatem  per  Sacramentum  Poenitentiae  sine  ma- 
gnis nostris  fletibus  , el  laboribus  , divina  id  exigente  justitia  , perveni- 
re nequaquam  possumus:  ut  merito  Poenitentia  laboriosus  quidam  Bapti- 
smus a sanctis  Patribus  dictus  fuerit.  ■ 

Prob.  3.  ex  constanti  omnium  saeculorum  Ecclesiae  Fide  quae  aliunde 
melius  dignosci  non  potest  quam  ex  SS.  PP.  disertis  testimoniis..  Nec  per 
omnia  saecula  excurrere  necesse  est,  quum  heterodoxi  temere  prorsus  effu- 
tiant, subsequenlium  temporum  Ecclesiam  per  vanas  hotninum  traditiones 
fuisse  corruptam  , adeoque  illorum  temporum  Patres  non  esse  audiendos. 
Origines  ergo  hom.  ri.  in  Levit.  Non  erubescit  peccator , inquit.  Sacerdoti 
Domini  indicare  peccatum  suum , et  quaerere  medicinam.  Tertullianus  lib. 
de  Poenit.  cap.  7.  Cum  scias , adversus  gehennam  post  prima  illa  intin- 
ctionis dominicae  monimenta  esse  adhuc  in  exomologesi  secunda  su- 
bsidia , cur  salutem  tuam  deseris  ? S.  Cyprianus  tract.  de  laps.  cap.  12. 
Confiteantur  singuli , dum  satisfactio , el  remissio  facta  per  Sacerdotes 
apud’ Deum  valet.  S.  Pacianus  in  ep.  1.  sic  alloquitur  Sympronianum  no- 
vatiannm  affirmantem  graviora  peccata  solum  Deum  remittere:  Solus  hoc 

inquies , Deus  poterit , verum  est:  sed  et  quod  per  Sacerdotes  suos  facit , 
ipsius  potestas  est j nam  quid  illud  est  quod  Apostolis  dicit:  Quae  liga- 
veritis in  terris  etc.  ergo  et  baptizare  solis  licet  (Apostolis),  et  Spiritum 
S.  dare  solis , et  solis  gentium  peccata  purgare  ? Haec  est  objectio  Syra- 
proniani  quam  solvit  affirmando  potestatem  baptizandi , confirmandi , et 
peccata  remittendi  datam  fuisse  Apostolorum  quoque  successoribus  . Quare 
Baptismus,  Confirmatio,  et  Poenitentia  sunt  per  Pacianum  tria  distincta  Sa- 
cramenta. Consimili  utitur  argumento  ad  eamdem  solvendam  novatianorum 
objectionem  S.  Ambrosius  in  lib.  de  Poenit.  cap.  ii.  et  cap.  8.  subdit: 
Cur  baptizatis , si  per  hominem  peccata  remitti  non  licet  ? . . . Nec  in - 
te  re  st  utrum  per  Poenitentiam , an  per  Lavacrum  hoc  jus  sibi  datum  ven- 
di ce  nt  Sacerdotes  , unum  in  utroque  ministerium  est.  Vides  duo  diversa 
Sacramenta?  S.  Cyrillus  Alex.  lib.  ia.  in  Joan.  Duobus  modis , inquit,  Dei 
Spiritu  ajjlati  homines  peccata  remittunt  , ac  retinent  : vel  cum  dignos 
admittunt  ad  Baptismum , et  indignos  excludunt ; vel  cum  filios  Ecclesiae 
peccantes  corripiunt , ac  poenitentibus  ignoscunt.  S.  Hiernoymus  lib.  dial. 
adv.  Pelag.  i.  docet,  Duobus  maxime  Sacramentis  nobis  Sanguinem  Christi 
applicari , in  Baptismate  scilicet , et  in  Poenitentia , quae  imitatur  Baptismi 
gratiam.  S.  P.  Augustinus  in  libi  it.  de  adulterinis  conjug.  cap.  16.  scri- 
bit: Si  a cathecumeno  factum  est  (homicidium),  Baptismate  abluitur , et 
si  a baptizato  , Poenitentia  et  reconciliatione  sanatur . In  ep.  ad  Boni- 
facium  episc.  ait  de  parvulo  qui  gratiam  in  Baptismo  receptam  propria  im- 
pietate progrcdiente  tempore  amittit:  Si  aetatis  accessu  tam  malus  evaserit , 
tunc  . . . propria  incipiet  habere  peccata  , quae  non  regeneratione  au- 
ferantur, sed  alia  curatione  sanentur.  Et  in  ep.  demum  ad  Honoratum 
supra  cit.  loquens  de  Ecclesiae  periculis  tempore  persecutionis  , graphice 
describit  fidelium  concursum  ad  Sacerdotes,  petentibus  aliis  Baptismum,  aliis 
Poenitentiam  , et  reconciliationem,  omnibus  vero  consolationem,  et  aliorum 
Sacramentorum  confectionem  atque  erogationem  . Ubi  si  ministri  desint , 
quantum  exitium  sequitur  eos  qui  de  isto  saeculo  vel  non  regenerati 
exeunt  vel  ligati  ? Numquid  ad  Baptismi  reminiscentiam  necessarii  sunt 
ministri  ? Brevitati  consulens  innumera  alia  mitto  Patrum  testimonia  , haec 
namque  pauca  satis  sunt  ad  demonstrandum  perpetuam  Ecclesiae  Fidem 
fuisse  Baptismum  et  Poenitentiam  duo  esse  distincta  Sacramenta. 

Haereticorum  sophismata  expelluntur  . 

Obj.  i.  cum  Galvinistis.  i.  Verba  Christi,  Quorum  remiseritis  pec- 
cata etc.  de  praedicatione  Evangeiii , non  de  judiciaria  potestate  sunt  in- 
telligenda;  illam  enim  tantum  exercuerunt  Apostoli,  ut  Actor,  cap.  a.  legi- 
tur, ubi  Petrus  ait:  Poenitentiam  agite , et  baptizetur  unusquisque  vestrum 
in  nomine  Jesu  Christi , in  remissionem  peccatorum  : quibus  gemina  ha- 
bentur cap.  5.  17.  et  a6.  eorumdem  Actuum,  a.  Et  revera  in  laudatis 
Actibus  nullibi  habetur  Apostolos  judiciariam  exercuisse  potestatem.  3.  Ad- 
missa semel  illorum  verborjiro,  juxta  Catholicos,  interpretatione  sequeretur 

'tam  esse  proprium  Sacrameoti  Poenitentiae  solvere  quam  retinere  peccata. 
Unde  cogimur  affirmare  Poenitentiam  esse  Baptismi  reminiscentiam. 

Resp.  ad  i.  verba  illa  Christi  proprie  significare  judiciariam  potestatem 
a Sacerdotibus  Apostolorum  successoribus  erga  baptiza tos  exercendam,  ut  ex 
superius  disputatis  luculentissime  apparet.  INeque  contrarium  evincunt  quae 
ex  Actibus  Apostolorum  allata  sunt  in  argumento,  ibi  enim  Petrus  exhorta- 
tur homines  ad  Poenitentiam  quatenus  virtus  est;  quum  Evangelium  ac 
salutem  annuntiet  hominibus  nondum  baptizatis  in  quos  nequit  judiciaria 
potestas  exerceri.  Ast  numquid  Poenitentia  ut  virtus  est  Poenitentiam  exclu- 
dit prout  est  Saeramentum  ? 

Ad  a.  dico  i.  argumentum  illud  negativum  esse,  quod  infringere  ne- 
quit positiva  argumenta  a nobis  allata;  praesertim  cum  caussa  aiferri  possit 
cur  in  Actibus  Apostolorum  expressa  mentio  non  occurrat  Sacramenti  Poe- 
nitentiae. Sanctus  enim  Lucas  ea  in  Actibus  recenset  quae  ab  Apostolis  ge- 
sta sunt,  quando  Christum  judaeis  ac  gentilibus  quibus  certe  Poeniten- 
tiae Sacramentum  inculcari  non  poterat,  anuuntiabant.  a.  Apostolos  eoruin- 
que  discipulos  judiciariam  potestatem  per  Sdcrameutum  Poenitentiae  in  ba- 
ptizatos  aliquando  exercuisse,  salis  aperte  colligitur  ex  constanti  Traditione 
et  consuetudine  quae  ab  initio  et  deinceps  non  interrupta  annorum  serie 
viguit.  Dico,  aliquando , quoniam  felicissimis  illis  temporibus  rarissima  erant 
crimina  fidelium  in  quae  judiciaria  esset  exercenda  potestas  . 

Ad  3.  respondeo  i.  Si  retinendi  ac  ligandi  potestas  sumatur  pro  fa- 
cultate imponendi  peccatoribus  satisfactionem,  ej usque  modum  et  tempus, 
uti  accipi  posse  nemo  negaverit,  Poenitentia  est  utique  Sacramentum  non 
solum  ad  remittendum,  sed  etiam  ad  retinendum  peccata  institutum;  sicque 
erit  a Baptismo  omnino  diversum,  a.  Poenitentia  est  quidem  Sacramentum 
institutum  ad  remittenda  seu  solvenda  peccata  , sed  quoniam  potestatem 
habet  Sacerdos  non  impendendi  absolutionem  iis  qui  requisita  carent  di- 
spositione, in  judiciaria  potestate  concessa  Sacerdotibus,  facultas  includitur 
retinendi  peccata,  hoc  est  ab  illis  non  absolvendi,  lino  ex  hoc  ipso  colligi- 
tur Poenitentiam  Sacramentum  esse  a Baptismate  distinctum  , neque  enim 
minister  solvere  poterit  aut  ligare  nisi  judicium  instituatur,  quod  in  Ba- 
ptismi administratione  proculdubio  non  fit. 

Obj.  2.  Potestas  a Christo  illis  verbis,  Quorum  remiseritis  etc . 
expressa  exercenda  erat  ab  Apostolis  eorumque  successoribus  per  admini- 
strationem  Baptismi . Non  est  itaque  Poenitentia  Sacramentum  a Baptismate 
diversum.  Prob.  aut.  i.  Quo  tempore  Christus  discipulis  suis  dixit,  Quorum 
remiseritis  etc.  dixit  quoque,  Euntes  docete  etc.  Matth.  cap.  28.  et  apud 
Lucam  cap.  24.  Oportebat  Christum  pati , et  resurgere  a mortuis  ...  et  ' 
praedicari  in  nomine  ejus  Poenitentiam  et  remissionem  peccatorum:  quae 
univoca  prorsus  sunt  cum  illis  , Quorum  remiseritis  etc.  Ibi  commendatur 
Poeniteutia  per  Baptismum  ; unde  etiam  hic.  2.  S.  P.  Augustinus  lib.  3.  de 
Cons.  evang.  cap.  25.  tradit  in  una  eademque  apparitione  post  Resurre- 
ctionem Christum  protulisse  priora  ac  posteriora  verba  , hoc  est , quorum 
remiseritis  peccata , et,  oportebat  . . . praedicari  in  nomine  ejus  Poeiu - 

tentiam.  Quapropter  de  uno  eodemque  loquitur  Sacramento.  3.  Ita  relata 
verba  ad  unam  eamdemque  spectant  apparitionem  ut  per  illa  voluerit 
Christus  unum  idemque  Sacramentum  Baptismi  commendare  ; nam  Augu- 
stinas in  ep.  1 85.  alias  5o.  ad  Bonifacium  tribunum  sive,  ut  alii  legunt* 
comitem,  Quidquid  ab  eis,  inquit,  qui  post  acceptum  Baptismum  hic  vi- 
vunt infirmitate  humana  contrahitur  quarumcumque  culparum  , propter 
ipsum  lavacrum  dimittitur.  l\.  Idem  S.  Doctor  Christi  verba,  Quorum  re- 
miseritis etc.  ita  explicat  tract.  iai.  iu  Joan.  ut  caritas  Ecclesiae  dimit- 
tat peccata  participum  suorum,  aliorum  autem  teneat;  uiule  in  illius  sen- 
tentia Poenitentia  nullam  habet  efficaciam. 

• Resp.  ad  i.  verba  Christi  apud  Joannem  longe.  * diversum  habent 
sensum  ab  illis  apud  Matthaeum  et  Lucam  ; hic  enim  praecipit  Chri- 
stus Apostolis  annunciare  Evangelium  omni  creaturae  , et  judaeis  ac 
gentilibus  administrare  Baptismum  in  remissionem  utique  peccati  origis 
nalis,  et  aliorum  peccatorum  quae  ante  Baptismum  commissa  sunt;  ibi  autem- 
confertur  Apostolis  judiciaria  potestas  in  homines  jam  baptismate  initiatos 
exercenda  ; nam  quod  hoc  in  loco  Christus  Apostolis  confert,  jam  illis  pro- 
miserat Matlh.  cap.  18.  Quaecumque  solveritis  super  terram , erunt  soluta 
et  in  Caelis  etc.  Ast  qais  non  viaet  fieri  hic  sermonem  de  potestate  exer- 
cenda in  fideles  subditos  Ecclesiae  auctoritati?  ' ii  .-i  - ' 

Ad  a.  Admitto  sententiam  Augustini  dicentis , in  eadem,  apparitione 
Christi  post  Resurrectionem  dictum  fuisse  Apostolis,  Euntes  docete  + et, 
Quorum  remiseritis  etc.  Sed  quid  proinde?  Numquid  in  una  eademque  tem- 
poris circumstantia  non  potuit  Christus  de  multis  loqui  cum  discipulis  suis? 

Ad  3.  Bene  habet  S.  Doctor,  quaecumque  peccata  post  Baptismum, - 
propter  ipsum  Baptismum  dimitti,  quoniam  ab  ipso  tamquam  a bonorum 
omnium  radice  tamquam  a janua  per  quam  ingressus  habetur  in  Ecclesiam, 
non  solum  idonei  reddimur  ad  remissionem  peccatorum  obtinendam . per 
Sacramentum  Poenitentiae,  sed  ad  singularum  exercitium  virtutum,  ad  per- 
severandum in  accepta  justitia,  ad  vitam  ipsam  aeternam  capessendam,  quum 
nihil  horum  sine  Baptismo  haberi  possit.  Neque  enim  , prosequitur  ibi  S. 
Pater , aliquid  prodest  non  baptizato  dicere : Dimitte  nobis  debita  no- 
stra . . . Non  autem  justificat  ( Christus  ) nisi  corpus  suum  quod  est 
Ecclesia.  In  corpore  autem  Christi  nemo  nisi  per  Baptismum,  ut  omnes 
norunt,  incipit  esse.  Sed  audi  praeclarissimum  Ecclesiae  lumen  in  lib.  r. 
de  nupt  et  concup.  cap.  33.  uberius  se  declarantem : Quid  enim  prodesset 
vel  ante  Baptismum  Poenitentia,  nisi  Baptismus  sequeretur , vel  postea , nisi 
praecederet  ? In  ipsa  quoque  dominica  oratione  . . . quo  frUctu,  quo  ef- 
fectu diceretur:  Dimitte  nobis  delicia  nostra , nisi  ab  eis  qui  baptizali  sunt , 
diceretur  ? Idemque  eleemosynarum  largitio  et  beneficentia  quantalibet 
cui  tandem  ad  dimittenda  peccata  prodesset  , si  baptizatus  non  esset  ? 
Postremo  liegni  Caelorum  ipsa  felicitas  . . . quorum  erit  nisi  baptiza - 
torum  ? 

Ad  4*  In  Baptismo  peccata  remittuntur  per  Fidem  Ecclesiae:  ergo  ne 
Baptismus  non  est  Sacramentum  ab  aliis  distinctum?  Quemadmodum  itaque 

Baptismus  per  se  est  causa  efficiens  remissionis  peccatorum  ante  illius  su- 
sceptionem commissorum,  et  Fides  Ecclesiae  caussa  est  ejusdem  remissionis 
impetratoria,  ita  Poenitentia  est  remissionis  peccatorum  quae  post  Baptismum 
patrantur  caussa  efficiens  , caritas  vero  Ecclesiae  est  remissionis  ejusdem 
caussa  impetratoria.  Addi  potest:  Ecclesia  in  administrando  Sacramentum 
Poenitentiae  solvit  a catenis  quibus  obstringebatur  anima  peccatorum,  adeo- 
qne  actum  caritatis  exercet . Quam  caritatem  profecto  non  exercet  in  eos 
qui  in  Fide  sibi  non  communicant. 

Obj  3.  et  ultimo,  i.  Apostolus  in  ep.  ad  Eph.  cap.  5.  omnem  pec- 
catorum remissionem  adscribit  Baptismo  aut  semel  accepto  aut  in  memo- 
riam revocato;  ait  enim:  Christus  dilexit  Ecclesiam , et  seipsum  tradidit 
pro  ea  , ut  illam  sanctificaret , mundans  lavacro  aquae  in  verbo  vitae ; 
ut  exhiberet  sibi  gloriosam  Ecclesiam , non  habentem  maculam  aut  ru- 
gam. 2.  Neque  reponere  juvat  tribui  ab  Apostolo  peccatorum  remissionem 
Baptismo  tamquam  caussae  remotae,  nara  S.  P.  Augustinus  lib.  i.  de 
nupt.  et  concup.  cap.  33.  Baptismo  tamquam  caussae  unicae  purgationem 
tribuit  omnium  deliciorum  etiam  a renatis  commissorum;  ita  enim  scribit: 
Sic  accipiendum  est  quod  ait  Apostolus  , Christus  dilexit  Ecclesiam  etc. 
ut  eodem  lavacro  regenerationis  et  verbo  sanctificationis  omnia  prorsus 
mala  hominum  regeneratorum  mundentur  atque  sanentur , non  solum  pec- 
eata  quae  omnia  nunc  remittuntur  in  Baptismo , sed  etiam  quae  posterius 
humana  ignorantia  vel  infirmitate  contrahuntur , non  ut  Baptisma  quoties 
peccatur , toties  repetatur : sed  quia  ipso  quod  semel  datur  , fit , ut  non 
solum  antea , verum  etiam  postea  quorumlibet  peccatorum  venia  fidelibus 
impetretur . 3.  Et  revera  nonne  qui  crediderit , et  baptizatus  jueril , salvus 
erit  ? Proculdubio,  quoniam  affirmat  id  Christus  Marci  cap.  ult.  Nonne  Ba- 
ptismus imprimit  characterem  numquam  delendum?  Ita  tenent  omnes  Catho- 
lici. Ad  illud  ergo  Sacramentum  ejusque  reminiscentiam  omnis  spectat  mun- 
datio macularum, * atque  idcirco  Poenitentia  ab  illo  non  distinguitur. 

Resp.  ad  i.  In  eodem  cap.  5.  ad  Eph.  hortatur  Apostolus  recens 
conversos  ad  Fidem  ut  fortes  maneant  in  Fide,  Spe,  et  Caritate,  ut  opera 
tenebrarum  abjiciant , et  non  secundum  carnem  , sed  secundum  spiritum 
vivant,  hujusque  generis  alia  facienda  inculcat.  Ut  quid  ad  tam  multa  fi- 
deles excitat?  Satis  erat  in  calvinistaruin  sententia  Baptismi  commendare 
reminiscentiam  in  quo  cuncta  continentur  bona.  2.  Jure  meritoque  Apo- 
stolus omnem  tribuit  Baptismo  mundationem  etiam  peccatorum  quae 
post  Baptismum  patrantur , quoniam  per  hoc  Sacramentum  tamquam  per 
ostium  ingredimur  in  Ecclesiam  cui  qui  insertus  non  est  de  nullo  par- 
ticipare potest  Sacramentum  ; atque  adeo  neque  per  Poenitentiam  propria 
expiare  delicta  admissa  post  Baptismum . 

Ad  2.  Non  alio  sensu  loquitur  Augustinus  in  cit.  lib.  1.  de  nupt. 
et  concup.  ubi  post  allata  in  argumento  verba  statim  subdit : Quid  enim 
prodesset  vel  ante  Baptismum  Poenitentia , nisi  Baptismus  sequeretur , vel 
postea , nisi  praecederet  ? Relege  integram  S.  Patris  sententiam  in  resp.  ad 
3.  praeced.  objeci.  Et  lib.  3.  cont.  duas  ep.  Pelag.  cap.  3.  Si  a me 

quisquam  quaesierit , utrum  per  Baptismum  salvi  facti  fuerimus , negare 
non  potero , dicente  Apostolo : Salvos  nos  fecit  per  lavacrum  regenerationis , 
ef  renovationis  Spiritus  Sancti.  Sed  si  quaesierit  utrum  per  idem  lava- 
crum omni  prorsus  modo  jam  nos  fecerit  salvos , respondeo  , «on  t/a  es/. 
Respondisset  hoc  modo  S.  Doctor  si  calvinistarum,  ut  ipsi  jactant,  tenuisset 
sententiam  ? 

Ad  3.  Ex  quo  Christus  Marci  cap.  ult.  dicat,  Qui  crediderit , et  ba- 
plizatus  fuerit t salvus  erit , non  excludit  certe  jejunium,  orationem,  abne- 
gationem  propriae  voluntatis  , ac  mandatorum  executionem  , quae  omnia  in 
Evangelio  tantopere  commendantur;  cur  ergo  Baptismus  excludere  debet  Sa- 
cramentum Poenitentiae?  Item  ex  quo  Baptismus  characterem  imprimat  in- 
delebilem, Calvinistae  non  denegant  Eucharistiam,  seu  Coenam  Sacramen- 
tum esse  a Baptismate  diversum;  unde  proprietas  imprimendi  characterem 
quae  reperitur  in  Baptismo,  non  video  cur  impedire  debeat  ne  Poenitentia 
quoque  sit  Sacramentum  distinctum  a Baptismo.  Promissio  itaque  a Christo 
facta  credentibus  baptizatis  est  promissio  couditiouata  , si  nempe  homines 
post  acceptum  Baptismum  animati  a Fide  bona  opera  exerceant , divinam 
servent  legem,  atque  si  peccaverint,  Poenitentiam  agant , submitlanturque 
clavibus  Ecclesiae,  quarum  exercitium  est  penes  Sacerdotes  successores  Apo- 
stolorum, Sacramentum  Poenitentiae  seorsim  a Sacramento  Baptismi  admi- 
nistrantes . 


CAPUT  iu. 


De  contritione  requisita  tamquam  materia  in  Sacramento 
Poenitentiae  ad  justificationem  obtinendam. 


Materiam  Sacramenti  Poenitentiae  esse  tres  poenitentis  actus  , contri- 
tionem videlicet,  confessionem,  et  satisfactionem,  res  est  quae  a duobus 
oecumenicis  Conciliis,  florentino  nempe  ac  tridentino  videtur  aperte  jam 
definita,  quamvis  de  Fide  id  non  sit,  ut  suis  locis  videbimus.  De  Confes- 
sione et  satisfactione  in  subsequeritibus,  nunc  tantum  de  contritione.  Haec 
ita  a tridenlina  Synodo  definitur  sess.  r4»  cap.  4*  Contritio , quae  primum 
locum  tenet  inter  dictos  Poenitentis  actus , animi  dolor  est  de  peccato  com- 
misso, cum  proposito  non  peccandi  de  cetero.  Dividitur  autem  in  perfectam, 
et  imperfectam,  duplici  sensu.  Primo  dicitur  contritio  perfecta  illa  quae  ex 
caritate,  non  quacumque,  sed  acri,  vehementi,  et  admodum  intensa  erga 
Deum  tamquam  omnis  justitiae  fontem  proficiscitur . Altera  vero  quae 
oritur  quidem  ex  caritate  erga  Deum  dilectum  super  omnia,  sed  minus  intensa 
et  in  gradu  remisso.  Secundo  sensu  dicitur  contritio  perfecta  illa  quae  ex 
quacumque  erga  Deum  caritate  sive  intensiori  sive  minus  intensa  profluit. 
Imperfecta  autem  quae  concipitur  ex  sola  consideratione  turpitudinis  pec- 
cati, aut  ex  solo  gehennae  metu,  vel  ex  utroque  simul,  absque  ulla  prorsus 
in  Deum  caritate.  Haec  imperfecta  contritio  nunc  attritio  communiter  ap- 
pellari solet,  quamvis  et  prior  a multis  veteribus  eodem  nomine  insignire- 

tur.  De  contritione  ergo  hisce  sensibus  accepta  pertractare  hoc  in  loco  con- 
stituimus. Sed  antequam  rem  aggrediamur,  nonnulla  scitu  necessaria  prae- 
mittere oportet. 

I.  Lutherus  ejusque  sectatores  existimant  contritionem  etiam  priori 
sensu  perfectam  , nisi  timorem  omnem  expellat , non  modo  hominem  sive 
in  actuali  Sacramenti  perceptione  sive  ante  Sacramentum  non  justificare  , 
sed  insuper  esse  aliquod  intrinsece  malum  , hominem  hypocritam  reddens  , 
magisque  peccatorem.  Cujus  systematis  has  afferunt  ipsi  rationes,  i.  Quo- 
niam, inquiunt,  quidquid  ante  justificationem  fit  in  homine  peccatum  est. 
2.  Quoniam  non  poenitentis  aetibus,  non  supernaturalibus  operibus,  tamquam 
dispositionibus  , sed  fidei  speciali  in  Dei  misericordiam  tribuendam  esse 
gratiam  arbitrantur.  3.  Si  loquamur  de  contritione  imperfecta  quae  ex  ge- 
hennae timore  concipitur,  volunt  pertinere  illam  ad  Legem  mosaicam,  non 
ad  Evangelium  ; imo  quum  fieri  nequeat  ut  reus  cui  supplicia  proponun- 
tur, nolit,  velit,  non  concutiatur,  clamant  extortam  esse  atque  coactam;  unde 
ajunt:  Contritio  non  est  opus  nostrum , est  potius  passio  nostra  qua  conteri- 
mur et  concutimur . Haec  est  circa  contritionem  veterum  lutheranorum  sententia. 
Dico,  veterum,  quoniam  nunc  complures  a magistro  recedunt.  Catholici  e contra 
impium  istud  sectariorum  systema  unanimi  consensione  rejicientes  et  execrantes 
docent  contritionem,  illam  etiam  quae  ex  servili  timore  concipitur,  non  solum 
esse  maxime  liberam,  non  extortam  non  coactam,  sed  praeterea  bonam  esse, 
donum  Dei,  ac  remissionis  peccatorum  caussam  meritoriam.  Hoc  in  loco  de 
ejusmodi  argumento  non  disseremus,  quoniam  in  lib.  3o.  cap.  i4-  harum 
institutionum  argumenta  dedimus  quibus  Catholici  post  Scripturas  et  Patres 
demonstrare  solent  timorem  servilem  in  se  bonum  esse,  Dei  supernaturale 
donum,  et  viam  sternere  ad  justificationem.  In  lib.  autem  27.  cap.  8 satis 
pro  instituti  nostri  ratione  principium  illud  evertimus  quo  protestantes 
affirmant,  opera  ante  justificationem  ab  homine  facta  totidem  esse  peccata. 
Et  in  lib.  denique  29.  cap.  3.  ostendimus,  Fidem,  Spem,  Caritatem,  Timorem, 
aliaque  opera  supernaturalia  dispositiones  esse  ad  sanctificantem  Gratiam 
obtinendam  ; meramque  humanae  mentis  esse  praesumptionem  posse  pec- 
catorem justificari  per  solam  in  Dei  misericordiam  fidem  specialem. 

II.  Exponamus  igitur  varia  catholicorum  Theologorum  circa  hanc  ma- 
teriam placita.  Nemo  est  qui  dubitare  audeat  quin  contritio  caritate  perfe- 
cta, priori  superius  exposito  sensu,  quae  scilicet  fertur  in  Denm  super  omnia 
in  gradu  intenso  ac  ferventissimo,  hominem  justificet  priusquam  Poeniten- 
tiae Sacramentum  actu  recipiat  ; id  enim  a tridentina  Synodo  expresse  de- 
finitum est  his  verbis;  Docet  (S.  Synodus)  etsi  contritionem  hanc  aliquan- 
do caritate  perfectam  esse  contingat , hominemque  Deo  reconciliare  prius- 
quam hoc  Sacramentum  actu  suscipiatur  etc.  Et  merito  quidem,  nam 
licet  perfecta  contritio  natura  sua  vim  reconciliandi  Deo  peccatorem  non 
habeat , habet  tamen  ex  Dei  ipsius  beneplacito  et  misericordia,  dummodo 
votum  accedendi  quamprimum  ad  Poenitentiae  Sacramentum  contineat . 
Unde  fit  ut  justificatio  Sacramento  Poeuitentiae  sive  in  re  sive  in  voto 
suscepto  semper  adscribi  debeat.  Ast  cl.  Estius  veterum  secutus  Theologo- 

rum  sententiam  quae  tenet  ad  justificationem  in  Sacramento  obtinendam 
absolute  requiri  contritionem  caritate  perfectam,  arbitratur  remittere  quidem 
illam  extra  Sacramentum  peccata,  ut  tridentina  Synodus  statuit , sed  non 
semper,  imo  admodum  raro , in  articulo  nempe  mortis , aut  quando  occur- 
rit casus  scandali,  vel  quando  quis  omnino  non  potest , aut  certe  difficil- 
lime copiam  habere  Sacerdotis.  In  quo  vir  doctissimus  a Concilii  mente  et 
sententia  proculdubio  recedit. 

III.  Quoad  contritionem  imperfectam  quae  concipitur  quidem  ex  amore 
Dei  super  omnia  , sed  in  gradu  remisso  , sunt  Theologi  bene  multi  quos 
inter  Episcopus  castoriensis  Joanues  de  Neerkassol  in  opere  inscripto,  Amor 
puenitens,  qui  sibi  suadent  eam  contritionem  semper  hominem  Deo  recon- 
ciliare, et  quidem  de  lege  quadam  ordinaria  , etiam  extra  Poenitentiae  Sa- 
cramentum . lino  complures  ex  his  Theologis  quibuscum  tamen  non  facit 
laudatus  Episcopus  castoriensis,  ex  opinione  illa  concludunt  in  Sacramento 
Poenitentiae  solum  timorem  servilem  sufficere  ad  justificationem . Verum 
Theologi  plerique  cordatiores  de  imperfecta  contritione  hoc  sentiunt , quod 
de  lege  quadam  extraordinaria  , in  casibus  scilicet  ab  Estio  mox  recensitis  , 
non  autem  ordinarie  hominem  Deo  reconciliet  extra  Sacramentum. 

IV.  Ante  tridentini  Concilii  tempora  Franciscus  a Victoria  qui  obiit 
anno  i546-  discipulus  ejus  Dominicus  Soto,  et  Andreas  Vega  primi  fuerunt 
qui  contritionem  illam  imperfectam  ex  sola  turpitudinis  peccati  conside- 
ratione aut  ex  solo  gehennae  metu  ortam,  quavis  exclusa  Caritate,  satis  esse 
in  Sacramento  Poenitentiae  ad  reconciliationem  cum  Deo  obtineodam  tra- 
diderunt, hac  tamen  addita  conditione,  dummodo  poenitens  bona  fide  exi- 
stimet timorem  illum  servilem  ex  Caritate  saltem  inchoata  proficisci:  quae 
bona  fides  nisi  adsit , justificationem  non  obtineri.  Sed  alius  ejusdem  tran- 
cisci  a Victoria  sodalis,  nempe  Melchior  Canus  longius  progressus,  prirnus 
omnium  affirmavit  attritionem  mere  servilem  sic  cognitam  satis  esse  in  Sa- 
cramento Poenitentiae  ad  impii  justificationem:  cujus  opinionem  deinceps 
innumeri  fere  amplexi  sunt  quorum  praecipui  fuerunt  Gabriel  Vasquez,  Fran- 
ciscus Suarez,  Gregorius  de  Valentia,  quibus  alii  inferioris  ordinis  schola- 
stici et  casuistae  novitate  doctrinae  delectati  subscripserunt  . Atque  horum 
numerus  tempore  progrediente  sic  excrevit  ut  anno  1667.  ad  vitanda  jur- 
gia quae  inter  veteris  ac  recentioris  sententiae  propugnatores  in  dies  auge- 
bantur, Alexander  Papa  VII.  operae  pretium  duxerit  utriusque  sententiae  pa- 
tronis sub  excommunicationis  poena  edito  diplomate  indicere  , ut  deinceps 
non  audeant  alicujus  theologicae  censurae  , alleriusve  injuriae  aut  con- 
tumeliae nota  taxare  alterutram  sententiam , sive  negantem  necessitatem 
aliqualis  dilectionis  Dei  in  praefata  attritione  ex  metu  gehennae  conce- 
pta, quae  hodie  inter  Scholasticos  communior  videtur,  sive  asserentem  di- 
ctae dilectionis  necessitatem , donec  ab  hac  S.  Sede  fuerit  aliquid  in  hac 
re  definitum.  Ex  quibus  apparet,  elapso  proxime  saeculo  opinionem  attri- 
tionis mere  servilis  sufficientiam  propugnantem  fuisse  inter  Scholasticos  com- 
muniorem. Sed  supremo  favente  Numine  quum  controversiarum  imo  con- 
tentionum jurgiorumque  calor  frigescere  coeperit,  locus  datus  est  veritati  ut 

pulchritudinem  illam  quae  sibi  propria  est  oculis  hominum  manifestaret , 
ej usque  suavitatem  exhiberet  illis  gustandam;  unde  hac  nostra  aetate  com- 
munior proculdubio  dici  potest  illa  quae  Caritatem  saltem  inchoatam  exigit 
in  poenitente  ut  absolutionis  fructum  in  Sacramento  Poenitentiae  percipiat. 

V.  Nonnulli  inierim  recentiores  anticipatis  eorum  praejudiciis  mordicus 
inhaerentes,  ut  fucum  faciant  similitudine  verborum,  tradunt  teneri  quidem 
poenitentem  praeter  timorem  servilem  ad  Sacerdotis  pedes  secum  afferre , 
aut  saltem  ibi  constitutum  animo  et  corde  concipere  amorem  aliquem,  sed 
amorem  tantum  spei,  quo  Deus  quatenus  est  bonus  nobis  seu  nostra  bea- 
titudo,  diligatur,  non  autem  amorem  Caritatis  quo  diligitur  Deus  propter 
se,  et  quatenus  est  omnis  justitiae  fons  et  scaturigo. 

VI.  Denique  effervescente,  ut  diximus,  disputationum  aestu,  non  defue- 
runt qui  arbitrarentur  tridentinum  Concilium  gravissimam  hanc  definisse 
controversiam,  ac  decrevisse,  satis  esse  peccatori  ad  suorum  scelerum  remis- 
sionem contritionem  illam  quae  attritio  servilis  dici  solet,  omni  exclusa  Ca- 
ritate , atque  contrariam  sententiam  affinem  esse  errori  lutheranorum  . Ast 
Theologi  longe  graviores  qui  lutherana  placita  penitius  introspexerunt,  probe 
noverunt  tridentinam  Synodum  non  solum  laxiori  ilii  opinioni  non  favere, 
sed  praeclara  suppeditare  argumenta  pro  sententia  contraria. 

Ex  his  quae  paullo  fusius  hactenus  exposuimus  colligitur  quatuor  esse 
circa  gravem  hanc  controversiam  praecipuas  scriptorum  sententias.  Prima  est 
multorum  veterum  qui  necessitatem  contritionis  perfectae  ad  justificationem 
in  Sacramento  consequendam  perspicue  defendunt.  Secunda  est  illorum  qui 
solam-  attritionem  servilem  ab  omni  Caritate  sejunctam  satis  esse  arbitran- 
tur. Tertia  attritioni  illi  formidolosae  addit  amorem  aliquem  spei  in  sensu 
nuper  exposito.  Quarta  tandem  tenet  necessariam  esse  in  reo  aliquam  erga 
Deum  omnis  justitiae  fontem  Caritatem  initialem  quae  vel  timorem  ser- 
vilem antecedat,  vel  ex  eodem  timore,  ut  saepius  accidere  solet,  proficisca- 
tur. Augustiniani  omnes  de  quorum  numero  et  instituto  nos  esse  gloriamur,  et 
innumerabiles  alii  cujusvis  ordinis  praeclarissimi  viri  huic  postremae  sententiae 
utroque  pollice  subscribunt.  Sed  ad  rem  descendamus. 

CONCLUSIO  I. 

Ad  v olorem  Sacramenti  Poenitentiae  necessaria  non  est 

contritio  perjecta  . 

Prob.  i.  Si  ad  Sacramenti  Poenitentiae  valorem  requireretur  contritio  Cari- 
tate perfecta,  finis  institutionis  hujus  Sacramenti  plane  evanesceret;  quod  non 
est  affirmandum.  Nam  finis  propter  quem  Christus  Poenitentiae  Sacramentum 
instituit  est  ut  peccata  post  Baptismum  admissa  per  illud  deleantur  . Ast 
si  accedenti  ad  Sacramentum  Poenitentiae  necessaria  esset  perfecta  contri- 
tio, Sacramentum  non  deleret,  sed  iam  deleta  inveniret  peccata  poenitentis, 
quum  contritio  Caritate  perfecta,  ut  inquit  tridentinum  Concilium,  impium 
justificet  antequam  Sacramentum  suscipiatur. 

Nec  reponere  juvat  peccatorum  remissionem  semper  effectum  esse  Sa- 
cramenti, quum  contritio  perfecta  non  sit  nisi  Sacramenti  votum  contineat. 
Hoc  , inquam,  reponere  non  juvat , nam  Sacramenta  ita  sunt  instituta  ut 
usu  et  applicatione,  ordinarie  loquendo  effectum  producant,  ut  ex  Baptismo 
patet , Eucharistia  , Confirmatione  etc.  Verum  in  adversariorum  systemate 
Poenitentia  iu  voto  semper,  in  re  nurnquam  effectum  produceret  quia  jam 
productum  inveniret;  quod  consistere  nequit. 

Prob.  2.  Christus  Dominus  clavium  potestatem,  et  judicium,  et  mini- 
sterium contulit  Apostolis  eorumque  successoribus,  dicens,  Quorum  remi- 
seritis etc.  Et,  Quaecumque  solveritis  etc.  Ast  vero  admissa  adversariorum 
opinione,  Apostoli  eorumque  successores  non  accepissent  clavium  potestatem, 
judicium,  ac  ministerium,  sed  haec  eollata  potius  fuissent  poenilentibns ; hi 
enim  ad  pedes  provoluti  Sacerdotum,  justificati  jam  per  contritionem  Cari- 
tate perfectam  nihil  haberent  in  quo  clavium  potestas  ac  judicium  possent 
exercere.  Imo  peccata  prius  soluta  essent  in  Caelo  quam  per  Sacerdotum 
ministerium  solverentur  iu  terra,  contra  apertam  Salvatoris  sententiam  , 
Quaecumque  solveritis  super  terram , erunt  soluta  et  in  Caelo.  Hinc  non 
deberet  Sacerdos  in  Poenitentiae  administratione  dicere  , Ego  te  absolvo  , 
sed  potius,  Ego  te  absolutum  declaro : quod  certe  contrarium  est  definitioni 
tridentini  Concilii  sess.  l\.  can.  9.  Si  quis  dixerit , absolutionem  sacra- 
mentalem  Sacerdotis  non  esse  actum  judicialem , sed  nudum  ministerium 
pronunciandi  et  declarandi  remissa  esse  peccata  confitenti , modo  tantum 
credat  se  esse  absolutum  : anathema  sit.  Ex  his  ergo  conficitur  necessari- 
am non  esse  ad  justificationem  in  Sacramento  Poenitentiae  obtinendam, 
contritionem  Caritate  perfectam.  Cavendum  tamen  ne  cum  nonnullis  ad  de- 
finiendum nimis  promptis  affirmemus  refutatam  hactenus  a nobis  opinionem 
esse  a tridentino  Concilio  vel  alio  quovis  modo  damnatam.  Nam  et  ante  et 
post  Concilii  tempora  a gravissimis  Theologis  atque  iis  etiam  qui  Concilio 
interfuerunt , aut  tamquam  certa  sententia  isthaec  propugnata  est,  aut  sua 
probabilitate  munitam  existimarunt. 

CONCLUSIO  II. 

Attritio  mere  servilis  satis  non  est  ad  obtinendam  in  Sacramento 

Poenitentiae  justificationem. 

Prob.  1.  Attritio  mere  servilis  non  excludit  in  homine  voluntatem  pec- 
candi. Sed  quod  non  excludit  voluntatem  peccandi  conferre  non  potest  ad 
justificationem  . In  minori  demonstranda  propositione  non  immoror,  quoniam 
illa  est  tridentini  Concilii  sess.  i4*  cap.  4*  Prob.  ergo  maj.  S.  P.  Augusti- 
nus lib.  de  Nat.  et  Grat.  cap.  57.  Qui  timore  supplicii , inquit,  quod  lex 
minatur  non  amore  justitiae  se  sentit  abstinere  ab  opere  peccati , nondum 
liber  est,  nec  alienus  a voluntate  peccandi.  Lib.  2.  cont.  Advers.  Leg.  et  Pro- 
phet.  subdit,  cap.  7.  Desiderium  peccandi  ...  non  exii nguitur  per  jubentem 
litteram  timore  poenae , sed  per  juvantem  spiritum  dilectione  justitiae.  In 

ep.  r 44*  nu°c  i45.  scribit:  Inaniter  putat  victorem  se  esse  peccati , qui 
poenae  timore  non  peccat ; quia  etsi  non  impletur  foris  negotium  malae 
cupiditatis , ipsa  tamen  mala  cupiditas  intus  est  hostis  . Et  quis  coram 
Deo  innocens  invenitur , qui  vult  fieri  quod  vetatur  , si  subtrahas  quod 
timetur ? Ac  per  hoc  in  ipsa  voluntate  reus  est,  qui  vult  facere  quod  non 
licet  fieri  . . . Nam  quantum  in  ipso  est , mallet  non  esse  justitiam  pec- 
cata prohibentem  atque  punientem.  Et  aliquibus  interjectis  : Inimicus  ergo 
justitiae  est , qui  poenae  timore  non  peccat:  amicus  autem  erit , si  ejus 
amore  non  peccet ; tunc  enim  vere  timebit  peccare  . Nam  qui  gehennas 
metuit , non  peccare  metuit , sed  ardere.  Ille  autem  peccare  metuit , qui 
peccatum  ipsum  sicut  gehennas  odit  . Quae  postrema  verba  praecludunt 
aditum  adversae  sententiae  patronis  respondendi  S.  Doctorem  loqui  de  eo 
qui  ob  metum  poenae  temporalis,  non  alterius  vitae  suppliciorum  abstinet  a 
peccato  , gehenna  enim  non  est  poena  temporalis.  Deinde  audiant  adversa- 
rii quid  S.  Pater  serm.  i5.  de  verbis  Apost.  nunc  i5  ,.  de  Scriptur.  dicat: 
Hoc  interest  inter  timorem  tuum  (peccatorem  alloquitur)  timoremque  la- 
tronis,  quod  latro  timet  leges  hominum  : et  ideo  facit  latrocinium  , quia 
sperat  se  fallere  leges  hominum : tu  autem  leges  ejus  times , ejus  poenam 
times , quem  fallere  non  potes.  Nam  si  fallere  posses  , quid  non  fecisses ? 
Hujus  generis  testimonia  innumera  reperies  si  Augustini  volumina  evolvas. 
Consentiunt  Augustino  et  alii  Patres  quorum  sententias  collectas  invenies 
apud  Christianum  Lupum,  Le  Dru,  Witassc,  aliosque  . 

Scio  nonnullos  existimare  posse  se  eludere  vim  allati  argumenti  respon- 
dendo Augustinum  citatis  in  locis,  et  alios  Patres  qui  afferri  possent,  loqui 
non  de  timore  servili  in  se  et  simpliciter,  sed  de  illius  servilitate  quae  hunc 
actum  includat , peccarem , si  possem  impune.  Hic  timor  servilis,  inquiunt, 
non  excludit  voluntatem  peccandi.  1 ’ 

Verum  decipiuntur  apertissime  hisce  indulgendo  subtilitatibus,  nam  per 
Augustinum  aliosque  Patres,  quae  ex  timore  tiunt,  semper  serviliter  fiunt. 
Hinc  in  psal.  67.  S.  Pater  scribit:  Quod  timendo  qui  facit,  serviliter  facit. 
Et  in  lib.  de  spir.  et  liti.  cap.  i4-  Mandatum , inquit, -si  fit  timore  poe- 
nae , non  amore  justitiae,  serviliter  fit,  non  liberali  ter;  et  ideo  nec  fit: 
non  enim  fructus  est  bonus  qui  de  caritatis  radice  non  surgit.  Unde  qui 
a peccato  metu  gehennae  abstinet,  etsi  expresse  non  dicat,  peccarem , si  fie- 
ri posset  impune , dicit  tamen  implicite  et  aequivalenterj  non  secus  ac  mer- 
cator qui  tempestate  saeviente  merces  projicit  in  mare,  quique  si  ore  non 
dicat , non  projicerem , si  tempestas  non  saeviret , dicit  tamen  corde-  et 
aequivalenter.  Et  revera,  nonne  magna  servilitas  est  pluris  poenam  facere 
quam  culpam  ? 

Prob.  2.  Quum  lethale  peccatum  sit  aversio  a Deo  et  conversio  ad 
creaturas , nemo  peccati  sui  remissionem  sive  extra  Sacramentum  sive  in 
Sacramento  consequi  poterit  nisi  avertatur  a creaturis,  et  convertatur  in- 
choate saltem  et  imperfecte  ad  Deum;  nam  centies  Prophetae  repetunt  illud 
Zachariae  cap.  r.  Convertimini  ad  me,  ait  Dominus  exercituum  , et  ego 
convertar  ad  vos.  Porro  per  attritionem  mere  servilem  homo  nullo  prorsus 

modo  avertitur  a creaturis  et  convertitur  ad  Deum,  i.  Quoniam  homo  quam- 
diu  in  timore  servili  persistit,  tamdiu  ultimum  finem  reponit  iu  creatura  ; 
neque  enim  alio  modo  reponitur  ultimus  finis  in  Deo,  nisi  per  dilectionem 
qua  homo  ille  caret,  ut  supponimus.  Hinc  S.  Thomas  post  Magistrum  suum 
Augustinum  lib.  4-  cont.  Gent.  cap.  7 2.  Porro , inquit,  mens  nostra  debile 
ad  Deum  converti  non  potest  sine  Caritate.  2.  Quoniam  dum  ad  Deum 
redire  per  Sacramentum  Poenitentiae  contendit , cor  ejus  adhuc  praedomi- 
nante  creaturarum  amore  inardescit;  inter  amorem  enim  Dei  et  creatura- 
rum nullum  datur  medium  Deum  quidetn  peccator  non  amat,  quum  merum 
habeat  in  animo  timorem  servilem  : amat  ergo  creaturam.  Verum  qui  prae- 
dominante  creaturae  amore  inardescit,  dici  certe  non  potest  ad  Deum  con- 
versus. 3.  Quoniam  qui  solo  gehennae  timore  peccatum  detestatur,  non  qui- 
dem peccare,  sed  ardere  tantum  timet,  ut  bene  ait  Augustinus;  unde  erit 
ut  leo  qui  armorum  lelorumque  strepitu  commotus  timet  et  revocatur  a 
praeda  , sed  tamen  leo  venit,  et  leo  redit.  Ast  qui  non  Deum,  sed  poenam 
a Deo  comminatam  timet,  ad  Deum  profecto  non  convertitur  . 4*  Quoniam 
impius  qui  sola  attritione  servili  motus  de  peccato  suo  dolet  , vere  pecca- 
tum non  odit,-  nam  ut  ait  S.  P.  Augustinus  laudata  ep.  1 4-5.  Tantum  por- 
ro quisque  peccatum  odit  , quantum  justitiam  diligit , quod  non  poterit 
lege  terrente  per  litteram  , sed  spiritu  sanante  per  gratiam  . Dicent  ne 
adversae  sententiae  patroni  hominem  qui  suum  non  odit  peccatura  aver- 
sum esse  a creaturis,  et  conversum  ad  Deum?  Nec  ergo  affirmare  poterunt 
ejusmodi  hominem  posse  remissionem  consequi  peccatorum  vi  Sacramenti. 

Prob.  3,  Certissima  res  est  in  confereudis  Sacramentis  licitum  non  esse 
extra  casum  necessitatis  sequi  opinionem  probabilem  relicta  tutiori  , con- 
traria eniui  sententia  proscripta  est  ab  omnibus  veteribus  Patribus,  Cypriano 
praesertim  in  lib.  de  Iaps.  Ambrosio  in  lib.  de  Poenit.  Augustino,  in  libris 
de  Bapt.  aliis  in  locis  et  damnata  ab  Inuocentio  xi.  atqui  sententia  affir- 
mans attritionem  mere  servilem  ad  justitiam  in  Sacramento  percipiendam 
sufficere,  quamvis  probabilis  esset  ( quod  tamen  ex  demonstratis  et  ex  infra 
dicendis  falsum  esse  patet ) in  comparatione  tamen  contrariae  tutior  non  est; 
nam  sufficere  timorem  servilem,  quavis  exclusa  Caritate  omnes  nostri  aper- 
tissime negant,  argumentisque  quod  negant  demonstrant;  sufficere  autem  at- 
tritionem amori  initiali  conjunctam,  adversarii  ipsi  concedunt.  Dominicus 
enim  Soto  qui  unus  ex  primis  fuit  illius  opinionis  assertor  sub  ea  tamen 
conditione  quod  a Poenitente  attritio  mere  servilis  existimetur  contritio  in 
4.  sent.  d.  18.  q.  3.  art.  2.  Accedit , inquit,  quod  doctrina  haec  de  at- 
tritione quae  in  Sacramento  Jit  contritio , licet  sit  vera , non  est  tamen 
ita  multum  vetus  : Patres  enim  antiqui  solam  contritionem  agnoscebant 
necessariam  ad  Confessionem.  Revera  eum  qui  mihi  diceret , non  se  poe- 
nitere propter  Deum , absolvere  non  auderem.  Melchior  Canus  in  Relect. 
de  Poenit.  part.  5.  Ponitur  contritio  pars  Sacramenti , quia  est  certa  et 
indubitata  materia.  Quod  autem  attritio  justificet , licet  verum  sit  , non 
est  tamen  adeo  certum  et  indubitatum  ; et  ideo  Concilium  fiorentinum , 
cornrnunisque  sententia , tenens  certum , dimittens  incertum , ponit  contritio • 

nem  partem  hujus  Sacramenti.  Franciscus  Suarez  tom.  3.  p.  q.  90.  art.  4« 
disp.  1 5.  ita  scribit : Licet  sit  probabilis  opinio  attritionem  cognitam  cum 
Sacramento  justificare  , tamen  non  est  certa  , et  potest  esse  falsa  . Hic 
autem  est  morale  dubium  , cum  illa  opinio  non  valde  antiqua  sit  nec 
multum  communis.  Paulus  Comitolus  lib.  1.  q.  3a.  Plures , inquit,  ma- 
gnique  Theologi  in  poenitenle , antequam  absolvatur , contritionem  veram 
Caritate  formatam  requirunt.  ISeque  usque  adeo  certum  est , attritionem 
poenilenti  esse  salis.  Eadem  tradunt  Vasquez,  Gamachaeus,  et  alii  attritionis 
servilis  defensores.  Sententia  itaque  illa  de  timoris  mere  servilis  sufficientia 
rejicienda  est,  et  contraria  quae  est  tutior  amplectenda. 

Prob.  ultimo.  Optime  Tertullianus  Praxeam,  Hermogenem,  aliosque  sui 
temporis  haereticos  refellebat,  dicens,  esse  adulterum  quodcumque  posterius , 
sententia  enim  haec  conformis  est  praescripto  Moysis  in  Deut.  cap.  32. 
Interroga  . . . majores  tuos , et  dicent  tibi.  At  vero  opinio  tenens  timo- 
rem omni  Caritate  vacuum  in  Sacramento  justiHcare,  posterior  omnino  est 
et  nova.  Et  quidem  r.  Nec  ipsum  attritionis  nomen  invenire  est  in  scriptis 
Patrum  aut  Theologorum  ante  saeculum  i3.  quum  primi  qui  eo  usi 
sunt  nomine  fuerint  Gulielmus  Parisieusis  , Albertus  M.  et  Alexander  de 
Ales,  qui  tamen  nomine  attritionis  non  intelligebant  dolorem  ex  solo  gehen- 
nae metu  ortum  in  animo,  sed  dolorem  propter  Deum  conceptum , qui  vel 
esset  io  impio  ante  justificationem,  vel  saltem  esset  in  gradu  remisso.  2.  Dum 
Lutherus  susque  deque  omnia  in  Ecclesia  subverteret,  nonnulli  Theologi  ad  re- 
rum confusionem  vitandam  agnoverunt  eam  attritionis  speciem  quae  in  solo  ti- 
more servili  consistit.  Sed  numquid  affirmarunt  eam  in  Sacramento  ad  justifica- 
tionem sufficere?  (mino  quum  idem  Lutherus  ad  invidiam  creandam  catholicis 
diceret,  Hinc  audaciores  et  pejores  facti  finxerunt  quamdam  attritionem 
quae  virtute  clavium , quam  ignorant,  fieret  contritio , Catholici  exclamarunt 
meram  hanc  esse  calumniam;  unde  Javellus  par.  5.  de  Sacram.  Poenit. 
Quanto , inquit,  eisdem  Ecclesiasticis  imponit , quod  dixerunt , attritionem 
fieri  contritionem.  Quare  affirmari  tuto  potest,  ante  tridentini  Concilii  ce- 
lebrationem , retrocedendo  usque  ad  tempora  Christi  , nec  unum  umquam 
fuisse  qui  crediderit  attritionem  mere  servilem  Sacramento  conjunctam  esse 
proximam  ad  remissionem  peccatorum  dispositionem.  3.  Imo  tempore  quoque 
celebrationis  Concilii  illius  Patres  et  minores  Theologos  ab  opinione  quam 
refutamus  alienos  fuisse  testatur  Pallavicinus  historiae  illius  Concilii  auctor 
lib.  12.  cap.  10.  in  haec  verba  , Aliquod  dumtaxat  vestigium  cornperio 
opinionis  negantis  necessitatem  amoris , in  iis  quae  Granatensis  disputa- 
vit. 4«  Post  Tridentini  celebrationem  toto  saeculo  16.  tres  tantum  vel  qua- 
tuor  reperire  est  auctores  qui  attritionem  Caritate  etiam  inchoata  , vacuam 
sufficere  cum  Sacramento  scripserunt , nempe  Franciscus  a Victoria,  Domi- 
nicus Soto,  Andreas  Vega  , et  Melchior  Canus,  quamvis  duo  laudati  priori 
loco  Theologi  tenuerint  valere  attritionem  servilem  in  Sacramento  ad  ju- 
stificationem, dummodo  poenitens  bona  fide  existimet  se  esse  contritum;  unde 
illius  opinionis  primus  architectus  fuit  proculdubio  Melchior  Canus  magni 
quidem,  sed  audacioris  et  ad  novitatem  propensioris  ingenii,  quod  de  se  ipse 

confitetur  lib.  12.  de  loc.  theol.  Cumque  id  sit  dominicum  et  verum  quod 
est  prius  traditum,  ut  inquit  citatus  ab  initio  argumenti  Tertullianus  lib.  de 
praescript.  cap.  3i.  id  autem  extraneum  et  falsum  quod  est  posterius  im- 
missum, sua  sponte  sequitur  extraneam  et  falsam  esse  opinionem  illorum  qui 
tenent  attritionem  inere  servilem  in  Sacramento  Poenitentiae  sufficere  ad 
sanctificandam  animam.  . 

CONCLUSIO  III. 

Ut  quis  Gratiam  in  Sacramento  Poenitentiae  recipiat , necessaria 
est  contritio  imperfecta  quae  ex  Caritate  Dei  super 
• <’!.■  • 1 . omnia  concipiatur. 

Prob.  1.  ex  Scripturis.  Et  r.  ex  locis  illis  ubi  praecipitur  hominibus 
Caritas  Dei  super  omnia.  Deut.  cap.  6.  sic  Moyses  populum  Israel  alloqui- 
tur: Diliges  Doininuni  Deum  tuum  ex  toto  corde  tuo , et  ex  tota  anima 
tua , et  ex  tota  fortitudine  tua  . Quod  praeceptum  renovatum  est  a Chri- 
sto Matth.  cap.  22.  Diliges  Dominum  Deum  tuum  ex  toto  corde  tuo  , et 
in  tota  anima  tua , et  in  tota  mente  tua  : hoc  est  maximum , et  primum 
mandatum.  S.  Joatines  ep.  r.  cap.  3.  Qui  non  diligit  (Deum)  manet  in 
morte.  Apostolus  r.  ad  Cor.  cap.  16.  Si  quis  non  amat  Dominum  Jesum 
Christum , sit  anathema.  Millena  hujus  generis  leguntur  in  veteri  ac  novo 
Testamento  , quae  hoc  suppeditant  argumentum  : Quamvis  praeceptum  de 
diligendo  Deo  quum  affirmativum  sit  non  obliget  semper,  ut  inquiunt,  et 
ad  semper,  nemo  tamen  negare  audebit  aliquo  tempore  obligare,  quum  il- 
lorum Theologorum  propositiones  quibus  affirmarunt  vel  mandatum  illud 
servari  quando  alia  praecepta  observantur,  vel  obligare  tantum  in  mortis 
articulo,  vel  semel  in  vita,  vel  post  longum  temporis  spatium,  prcscriplae 
jam  fuerint  ab  Innocentio  XI.  Atqui  si  ullum  est  tempus  in  quo  praece- 
ptum Caritatis  obstringat,  illud  profecto  est  in  quo  peccator  rescissam  per 
peccatum  amicitiam  cum  Deo  renovare  desiderat.  Nam  si  contrarium  affir- 
mes, in  horrendum  incides  absurdum,  posse  nempe  hominem  vitam  conse- 
qui sempiternam  absque  eo  quod  toto  vitae  suae  tempore  Deum  Optimuru 
Maximum  vel  semel  dilexerit , licet  per  longam  aetatem '‘in  omne  facinus 
prolapsus,  in  malitia  obfinnalus  evaserit.  Si  enim  talis  homo  timore  gehen- 
nae in  extrema  senectute  perculsus  ad  pedes  Sacerdotis  peccata  sua  confi- 
teatur, nec  minimam  habens  erga  Deum  Caritatem,  hic  sane,  juxta  adver- 
sariorum systema,  descendit  inde  perfecte  justificatus.  Fingas  modo  virum 
illum  ad  propria  revertentem,  improvisa  morte  corripi  , non  vitam  conse- 
quetur  aeternam  ? Id  adversarii  negare  non  poterunt.  Ast  nonne  horrendum 
videtur  vitam  aeternam  quae  est  ipse  Deus  , Ego  ero  merces  tua  magna 
nimis , consequi  posse  ab  eo  qui  per  diutinum  imo  totum  vitae  suae  tem- 
pus numquam  actum  inchoati  saltem  amoris  erga  Deum  elicuerit?  Neque 
vero  putandum  est  expositam  mox  hypothesim  meram  esse  mentis  fictionem, 
ex  sufficientia  enim  attritionis  mere  servilis  cum  Sacramento  Poenitentiae 

conjunctae  ad  obtinendam  cum  Deo  reconciliationem,  ortae  sunt  monstruosae 
illae  assertiones  a laxioribus  Theologiae  moralis  tractatoribus  propugnatae , 
et  ab  Innocentio  XI.  ut  diximus,  anathemate  confixae.  2.  Ex  iis  locis  quibus 
docemur  hominis  reconciliationem  a Caritate  erga  Deum  omnino  pendere . 
Prov.  enim  cap.  8.  Ego , inquit  Sapientia,  diligentes  me  diligo.  Lucae  cap. 
7.  ait  Christus  de  Magdalena  , Remittuntur  ei  peccata  multa  , quoniam 
dilexit  multum.  Christus  idem  Joan.  cap.  il\.  Si  quis  diligit  me , sermonem 
meum  servabit , et  Pater  meus  diliget  eum , et  ad  eum  veniemus , et  man- 
sionem apud  eum  faciemus.  Joan.  in  1.  ep.  cap.  3.  Qui  non  diligit , manet 
in  morte.  Et  cap.  4»  Deus  Caritas  est , et  qui  manet  in  Caritate , in  Deo 
manet,  et  Deus  in  eo.  Mitto  innumera  hujus  generis  alia  omnibus  manifestissi- 
ma. Ex  quibus  brevis  haec  exurgit  ratiocinatio:  Juxta  laudata  Scripturae  testimo- 
nia nemo  peccator  Deo  reconciliari  potest  sine  aliqua  erga  Deum  Caritate. 
Qui  in  Sacramento  Poenitentiae  de  peccato  suo  dolet  ob  timorem  dumtaxat 
gehenuae  nullam  erga  Deum  habet  Caritatem;  timor  enim  gehennae  ex  amore 
sui  ipsius,  non  ex  amore  Dei  oritur:  ergo  etc.  Huic  argumento  robur  ac- 
cedit, si  animadvertamus  eum  qui  Deum  non  diligit  saltem  imperfecte,  di- 
ligere creaturam,  quod  malum  est;  neque  enim  inter  amorem  Dei  et  crea- 
turarum medium  aliquod  amorem  possumus  statuere.  Nam  ut  optime  obser- 
vat S.  P.  Augustinus  lib.  2.  de  peccat,  mer.  cap.  18.  Voluntas  mirum  si 
potest  in  medio  quodam  ita  consistere  , ut  nec  bona  nec  mala  sit  . Aut 
enim  justitiam  diligimus , et  bona  est;  et  si  magis  diligimus , magis  bona ; 
si  minus , minus  bona  est ; aut  si  omnino  non  diligimus  , non  bona  est . 
Quis  vero  dubitet  dicere  voluntatem  nullo  modo  justitiam  diligentem , non 
modo  esse  malam , sed  etiam  pessimam  voluntatem ? 3.  Ex  testimoniis  illis 
quibus  affirmatur  opera  omni  prorsus  Caritate  expertia  inutilia  esse  coram 
Deo.  Christus  Mattii.  cap.  10.  inquit:  Qui  amat  patrem  aut  matrem  plus- 
quam  me , non  est  me  dignus  . Et  Apostolus  in  1.  ad  Cor.  cap.  i3.  Si 
linguis  hominum  loquar  et  Angelorum , Caritatem  autem  non  habeam  , 
factus  sum  velut  aes  sonans  , aut  cymbalum  tinniens : et  si  habuero  pro- 
phetiam, et  noverim  mysteria  omnia,  et  omnem  scientiam , et  si  habuero 
omnem  fidem  , ita  ut  montes  transferam  , caritatem  autem  non  habuero  , 
nihil  sum  : et  si  distribuero  in  cibos  pauperum  omnes  facultates  meas  , 
et  si  tradidero  corpus  meum  ita  ut  ardeam  , Caritatem  autem  non  ha- 
buero, nihil  mihi  prodest.  Ex  quibus  sic  argui  potest:  Juxta  laudatas  sen- 
tentias, honorare  parentes,  diligere  uxorem  ac  filios,  habere  eximiam  Fidem, 
omnia  bona  sua  distribuere  pauperibus  etc.  si  omnia  haec  Caritate  sint  expo- 
liata, sunt  opera  prorsus  inutilia,  et  pro  nihilo  coram  Deo  reputantur.  Ergo 
dolere  de  peccato  ob  timorem  gehennae  sine  ulla  omnino  Caritate  opus  inu- 
tile est,  nec  hominem  conducens  ad  justificationem  sive  in  Sacramento  sive 
extra  Sacramentum  . Deinde  martyrium  quod  juxta  omnes  Theologos  ae- 

3uivalet  Sacramento  Baptismi  , si  vacuum  sit  Caritate  , nihil  omnino  pro- 
est . Si  tradidero  corpus  meum  ita  ut  ardeam  , Caritatem  autem  non 
habuero  , nihil  mihi  podesl : ergo  a fortiori  nihil  proderit  timor  gehennae 
si  omni  sit  vacuus  Caritate  . Neque  dicant  adversarii  loqui  Apostolum  de 
Tom.  VII.  Marccllius  Tlieol.  38 

Caritate  habituali , nam  variis  loqui  linguis,  Fide  flagrare  ad  transferendos 
montes , bona  sua  pauperibus  distribuere  etc.  ad  actum  , non  ad  habitum 
pertinent  Caritatis  ; unde  et  Chrysostomus  hom.  3 2.  et  S.  P.  Augustinus 
serm.  de  verb.  Apostoli  de  Caritate  actuali,  non  habituali  interpretantur  Apo- 
stolum . 4*  denique  idem  Paulus  in  2.  ad  Cor.  cap.  7.  de  Poenitentia 
quae  hominem  ad  Deum  convertit,  ita  loquitur:  Quae  enim  secundum 
Deum  tristitia  est  , Poenitentiam  in  salutem  stabilem  operatur : saeculi 
autem  tristitia  mortem  operatur  j atqui  tristitia  quae  de  admisso  scelere 
cx  solo  metu  gehennae  concipitur,  non  est  secundum  Deum  , sed  est  po- 
tius tristitia  saeculi  ; quod  luculentissime  declarat  S.  Thomas  lect.  3.  in 
cap.  7.  dicens  : Sciendum  est  , quod  tristitia  et  gaudium  et  communiter 
omnis  affectus  ex  amore  causatur  . Tristatur  enim  quis  , quia  caret  eo 
quod  amat.  Qualis  autem  est  amor,  talis  est  tristitia  ex  amore  causata. 
Est  autem  duplex  amor  j unus  quo  diligitur  Deus , et  ex  hoc  causatur 
tristitia  secundum  Deum . Alter  quo  amatur  saeculum , et  ex  hoc  causatur 
tristitia  saeculi. 

Prob.  2.  cx  Patribus.  Tertullianus  lib.  de  Poenit.  cap.  4*  Poeniteat  , 
inquit,  amasse  quae  Deus  non  amat , quando  ne  nos  quidem  ipsi  servulis 
nostris  ea  quibus  offendimur , non  odisse  permittimus . Clemens  Alex, 
lib.  4-  Strora.  In  Caritate  consummati  sunt  omnes  electi  Dei , absque  Ca- 
ritate nihil  est  gratum  Deo.  Cyprianus  in  lib.  de  laps.  Convertantur  ad 
Dominum  mente  tota , et  Poenitentiam  criminis  veris  doloribus  exprimen- 
tes, Dei  misericordiam  deprecentur.  Illi  se  anima  prosternat . Ambrosius 
in  cp.  ad  Horontianum;  Qui  non  diligit , peccato  obnoxius  est  ...  Caritas 
peccandi  excludit  affectum . Chrysostomus  hom,  4-  *n  ep.  3.  ad  Cor. 
Cum  peccaveris , ingemisce:  non  quod  poenas  daturus  sis , nihil  enim  hoc 
est  , sed  quod  Dominum  Deum  tuum  offenderis  tam  benignum  , tam  te 
amantem , tam  denique  saluti  tuae  appensum , ut  Filium  quoque  suum  tui 
causa  tradiderit.  Cyrillus  Alex.  hom.  8.  tradit,  Plenitudinem  omnium  quae 
in  lege  praecipiuntur , effici  a studio  colendae  Caritatis:  eam  vero  qui  neglt- 
gat , velitis  se  criminibus  alligari.  Et  infra:  Lex  igitur  ad  omnem  nos  virtu- 
tem informans,  plenitudinem  habet  in  Caritate.  S.  P.  Augustinus  praeter  ea 
quae  in  superioribus  attulimus,  haec  alia  habet  preclarissima.  In  lib.  de  spir.  et 
lilt.  cap.  14.  Non  enim  fructus  est  bonus  qui  de  Caritatis  radice  non  surgit. 
Lib.  i5.  de  Trin.  cap.  t8.  Nisi  tantum  impertiatur  cuique  Spiritus  Sanctus  , 
ut  eum  Dei  et  proximi  faciat  amatorem , a sinistra  non  transfertur  ad  de- 
xteram. Tract.  5.  in  Joau.  ep.  Dilectio  sola  discernit  inter  filios  Dei  et  filios 
diaboli  . . . Non  discernuntur  Filii  Dei  a filiis  diaboli , nisi  Caritate  . 
in  expos.  ep.  ad  Gal.  Non  aufert  peccata  nisi  gratia  Fidei , quae  per 
dilectionem  operatur.  Lib.  de  patient,  cap.  22.  Quid  est  homo  utens  in 
hac  vita  propria  voluntate,  antequam  eligat  et  diligat  Deum,  nisi  inju - 
stas  et  impius?  Serm.  7.  de  tempore,  nunc  117.  in  appendice:  Nunc  jam 
ad  vos  loquor  poenitentes  qui  Poenitentiam  in  Ecclesia  accepistis  et  agi- 
tis . . . Vos  modo  satis  debetis  amare  Deum , et  a timore  jam  ad  dile- 
ctionem transire  , quia  sic  legimus  in  Evangelio  de  peccatrice  illa  : Cui 

multum  dimittitur , multum  diligit.  Tract.  6.  in  Joan.  Audi  quid  dicat 
Apostolus  : Si  distribuero  omnia  mea  pauperibus , et  tradidero  corpus  me- 
um ut  ardeam , Caritatem  autem  non  habeam , nihil  sum  . . . Si  tradi- 
derOy  inquit,  corpus  meum  ut  ardeam , et  utique  pro  nomine  Christi  . . . 
ut  ardeam , Caritatem  autem  non  habeam  , nihil  mihi  prodest.  Enarr. 
in  psal.  1 1 8.  serrn.  sive  concione  a3.  Si  non  diligendo  ista  facimus , nulla 
est  justificatio.  Enarr.  in  ps.  io3.  serm.  sive  concione  i.  Respice  ad  mu- 
nera ipsius  Ecclesiae  : munus  Sacramentorum  in  Baptismo , in  Euchari- 
stia, in  celeris  Sacramentis , quale  munus  est  ? Hoc  munus  adeptus  est 
et  Simon  Magus.  Prophetia  quale  munus  estl  Prophetavit  et  Saul  malus 
rex  . . . Non  ergo  se  jactet  qui  forte  sine  Caritate  habuerit  hoc  munus 
Dei  sanctum , sicut  sanctum  Baptismum.  Et  lib.  a.  coni.  lilt.  Petiliani  cap. 
78.  Teneamus  Caritatem , sine  qua  et  cum  Sacramentis  et  cum  Fide  nihil 
sumus . Si  omnia  quae  ad  rem  nostram  faciunt  adducere  vellem  , totus 
exscribendus  esset  Augustinus,  Doctor  Caritatis  merito  appellatus.  His  quae 
recensuimus  gemina  omnino  habent  sequentium  aetatum  Patres,  Petrus  Chry- 
sologus,  Gregorius  M.  Bernardus,  et  alii,  quorum  nomina  et  sententias  brevi- 
tati studens  omitto  . Coetui  sanctorum  Patrum  addi  possunt  scriptores  ilii 
ecclesiastici  qui  ad  justificationem  in  Sacramento  adipiscendam  necessariam 
statuerunt  in  poenitente  contritionem  perfectam,  quique  licet  modum  exces- 
serint, ut  conci.  1.  demonstravimus,  persuasum  tamen  habuerunt  attritionem 
inere  servilem  certe  non  sufficere.  Fuerunt  autem  hi  Hugo  a S.  Victore, 
Richardus  item  a S.  Victore,  Robertus  Pullus,  Magister  sententiarum,  In- 
nocentius III.  Guillelmus  Altisiodorensis,  Albertus  Magnus,  Alexander  Alen- 
sis,  Vincendus  Bellovacensis,  Biel,  Tostatus,  aliique  plures  quorum  nomina 
recitare  superfluum  est.  Addamus  his  deinde  scriptores  non  solum  doctri- 
na , sed  sanctitate  quoque  percelebres.  S.  Thomas  3.  p.  q.  85.  art.  3.  De 
Poenitentia , inquit,  possumus  loqui  quantum  ad  actus  quibus  Deo  ope- 
ranti in  poenitentia  cooperamur , quorum  actuum  primum  principium  est 
Dei  operatio  convertentis  cor  ...  3.  Actus  est  motus  Fidei . 3.  Est  motus  ti- 
moris servilis  quo  quis  timore  suppliciorum  a peccatis  retrahitur  . 4- 
Actus  est  motus  Spei  quo  quis  sub  spe  veniae  consequendae  assumit  pro- 
positum emendandi.  5.  Actus  est  motus  Caritatis  quo  alicui  peccatum  di- 
splicet et  secundum  seipsum , et  non  jam  propter  supplicia.  6.  Actus  est 
motus  Timoris  filialis  quo  propter  reverentiam  Dei  aliquis  emendam  Deo 
voluntarius  offert.  Sic  igitur  patet , quod  actus  poenitentiae  a timore  ser- 
vili procedit  sicut  a primo  motu  affectus  ad  hoc  ordinato , a timore  au- 
tem filiali  sicut  ab  immediato  et  proximo  principio.  S.  Thomas  a Vil- 
lanova  conc.  in  Domin.  Passion.  docet  accedentem  ad  Sacramentum  Poe- 
nitentiae debere  de  peccato  dolere  prout  est  offensa  Dei , sic  ut  etiamsi 
nullum  incommodum  de  peccato  proveniret , neque  esset  infernus  aut  ju- 
dicium , etiam  displiceret  peccatum , quia  Deus  est  offensus.  S.  Bernardi- 
nus  senensis  inter  plura  quae  ad  rem  nostram  habet,  1.  tom.  serm.  12. 
scribit  : Ex  his  aperte  elici  potest  quod  qui  conteritur  principaliter  pro- 
pter timorem  inferni , et  non  propter  Amorem  Dei , non  est  in  statu  sa- 

lutis  , quia  non  dolet  amore  Dei , sed  amore  sui.  S.  Antoninus  tit.  14. 
quart.  part.  cap.  5.  multa  disputat  similia  iis  quae  mox  recitavimus  ex 
Angelico  Doctore,  deinde  describit  Poenitentiam  ortam  ex  timore  omni  Ca- 
ritate vacuo,  et  tandem  concludit:  Inutilis  esset  tibi  talis  poenitentia.  Et 
ne  singulos  recenseam,  S.  Franciscus  Salesius  lib.  2.  de  Amore  Dei  cap.  19. 
non  dubitat  affirmare  Poenitentiam  de  peccatis  intuitu  poenarum  sine  ullo 
Dei  amore  consimilem  esse  poenitentiae  damnatorum  , adeoque  nou  Valero 
ad  impii  justificationem.  Brevi  dicam.  Ante  tridentini  Concilii  tempora  i- 
gnota  erat  Theologis,  ut  jam  animadvertimus,  adversariorum  nostrorum  sen- 
tentia ; post  tempora  autem  Concilii  tridentini  quamvis  illius  opinionis  de- 
fensorum numerus  fere  in  immensum  excreverit,  nou  defuere  tamen  et  Epi- 
scopi sapientissimi  et  integrae  aeademiae  et  Theologi  praeslanlissimi  qui 
irritos  reddiderunt  adversariorum  conatus.  Nos  aliquorum  nomina  dumtaxat 
recensebimus,  Archiepiscopi  nempe  rhemensis  Le-Tellier,  Colberti  archiepisc. 
rothoinagensis , de  Noailles  arehiepisc.  parisiensis , Neerehassel  archiepisc. 
ultra jec tensis , Bossuet  episcopi  meldensis , de  Rastigne  archiepisc.  tu- 
ronensis,  ne  singulos  enumeremus.  Et  theologicis  academiis  duas  celebrio- 
res commemorare  sufficiat,  lovaniensem  scilicet  atque  sorbonicam.  Inter  Theo- 
logos eminent  ex  nostratibus  Franciscus  Fervaquius,  Christianus  Lupus,  Epi- 
scopus porphyriensis  Le-Drou,  Piette,  Van-Roy,  Berti,  ut  alios  inferioris  or- 
dinis praeteream  . Si  quis  vero  nomina  omnia  illustrium  virorum  quale» 
sunt  Launojus  , Morinus , Juvenin  etc.  qui  pro  aris  et  focis  hanc  nostram 
sustinuere  sententiam,  nosse  desiderat,  adeat  cl.  scriptorem  Carolum  Witasse 
qui  huic  confirmandae  illustrandaeque  sententiae  egregiam  navavit  operam  . 
In  teri  in  ex  iis  quae  contracta  oratione  recitavimus  , satis  apparet  Ecclesiae 
Traditionem  a temporibus  Apostolorum  usque  ad  hanc  nostram  aetatem  te- 
nuisse semper,  non  interrupta  serie,  ad  justificationem  in  Sacramento  Poeniten- 
tiae oblinendam,  necessariam  esse  Caritatem  inchoatam  saltem  et  initialem. 

CONCLUSIO  IV. 

Amor  requisitus  in  Sacramento  Poenitentiae  ad  justificationem , 
est  amor  non  spei , sed  Caritatis. 

Prob.  1.  omnibus  illis  Scripturarum  locis  ad  superioris  conclusionis 
confirmationem  allatis;  in  iis  enim  ad  reconciliationem  cum  Deo  oblinendam 
1.  inculcatur  amor  ille  quo  solo  veteris  legis  cultores  poterant  justificari. 
Ast  in  V.  T.  non  rependebatur  justificatio  amori  spei  et  concupiscentiae , 
sed  amori  Caritatis,  ut  omnes  norunt.  2.  Commendatur  amor  ille  quo  homo 
cor  suum  avertat  a creaturis,  et  ad  Deum  convertat.  Amor  autem  spei,  seu 
concupiscentiae  quum  feratur  in  Deum  prout  est  bonus  nobis,  cor  a crea- 
turis non  avertit,  nec  illud  proinde  convertit  ad  Deum.  3.  Amor  ille  prae- 
cipitur qui  sit  erga  Deum  ex  toto  corde,  ex  tota  mente  , ex  tota  anima  , 
ex  totis  viribus  . Quis  vero  inficias  ibit,  ejusmodi  amorem  esse  amorem  Ca- 
ritatis primo  ac  maximo  mandato  contentum  ? 

Prob.  2.  ex  adductis  superiori  conci.  Patrum  testimoniis  quorum  sen- 
tentia in  hoc  recidit,  r.  Ut  nihil  sit  sine  Caritate  Deo  gratum,  ipsaque  per- 
ficiat electos.  2.  Ut  qui  sine  Caritate  erga  Deum  est,  sit  inimicus  ejus,  et 
maneat  in  morte.  3.  Ut  nemo  iu  Dei  redeat  amicitiam  nisi  a timore  gehen- 
nae, et  ab  amore  creaturarum  ac  sui  ipsius  ad  Dei  transeat  dilectionem,  quum 
scriptum  sit , Cui  mullum  dimittitur , multum  diligit. 

Prob.  3.  Concilii  tridentini  auctoritate,  in  cujus  sess.  6.  agens  cap.  6. 
de  dispositionibus  ad  justificationem  requisitis,  tamquam  proximam  disposi- 
tionem recenset  amorem  quo  peccatores  Deum  ut  justitiae  fontem  dili- 
gere incipiant.  Ast  quis  non  videt  ejusmodi  dilectionem  esse  amorem  non 
spei,  sed  Caritatis?  i.  Quoniam  Concilii  Patres  motum  dilectionis  a motu 
spei  aperte  distinguunt,  ut  decretum  illud  legenti  luculentissime  patet.  2. 
Quoniam  si  ea  dilectio  amor  esset  spei  , Concilii  Patres  bis  quidem  spem, 
Caritatem  autem  numquarn  exigerent  a peccatore  ut  ad  justificationem  di- 
sponatur; nam  in  verbis  illis,  disponuntur  ad  justificationem  peccato- 
res . . . dum  ad  considerandam  Dei  misericordiam  se  convertendo  , in 
spem  eriguntur  elc.  per  adversarios  etiam  in  sequentibus  verbis  , iliumque 
tamquam  omnis  justitiae  fontem  diligere  incipiunt  , spes  insinuatur.  Bis 
itaque  spes,  numquarn  Caritas  tamquam  dispositio  ad  justificationem  com- 
mendatur , quod  absurdissimum  est.  3.  Quoniam  diligere  Deum  tamquam 
omnis  justitiae  fontem  est  proprie  diligere  Deum  propter  seipsum,  adeoque 
amor  est  Caritatis  qui  fertur  in  Deum  et  in  eo  quiescit , non  amor  con- 
cupiscentiae qui  in  Deum  quidem  fertur , sed  ad  hominem  ut  in  ipso 
quiescat  redit. 

Prob.  4*  ex  Angelico  Doctore  qui  lib.  l\.  cont.  Gent.  cap.  7.  Mens 
nostra  , inquit , ad  Deum  converti  non  potest  sine  Caritate.  Et.  3.  p.  q. 
84-  art.  3.  Poenitentia  est  cum  fide  passionis  Christi , per  quam  justifi- 
camur a peccato , et  cum  spe  veniae , et  cum  odio  vitiorum , quod  perti- 
net ad  Caritatem.  Et  ibid.  art.  ro.  Ad  veram  poenitentiam  Caritas  re- 
quiritur sine  qua  non  delentur  peccata  . Poenitentia  autem  quae  pars  est 
Sacramenti,  non  falsa,  sed  vera  esse  debet  poenitentia  , adeoque  ete. 

CAPUT  1Y. 

Adversantium  contra  superius  statutas  conclusiones  referuntur 
simul  ac  refutantur  argumenta. 

Obj.  1.  cont.  1.  conci.  1.  S.  Patres,  Augustinus  praesertim  et  Gregorius 
M.  ille  serm.  67.  de  Scripturis,  alias  8.  de  verb.  Domini,  hic  hom.  20.  in  E- 
vang.  aperte  docent  accedentem  ad  Poenitentiae  Sacramentum  vivum  esse 
debere.  Audias  Augustinum  praefato  sermone  dicentem:  Qui  confitetur,  fora 
prodit.  Foras  prodire  non  posset , nisi  viveret.  F ivere  non  posset , nisi  re- 
suscilatus  esset.  Ergo  in  Confessione  sui  accusatio , Dei  laudatio  est.  Ante 
Sacramentum  autem  nemo  vivificatur  absque  contritione  perfecta.  2.  Neque 
reponere  juvat  poenitenteni  juxta  laudatos  Patres  vivum  esse  debere  vita 

quadam  imperfecta  quae  habetur  per  amorem  initialem , quum  affirment 
vivum  esse  debere  vita  quae  a Caritate  profluit  erga  Deum  super  omnia  di- 
lectum , quae  vita  proculdubio  perfecta  est.  3.  Hinc  veteres  praeclarissimi 
Theologi  incipiendo  ab  Ugone  a S.  Victore , et  deinceps  non  aliam  circa 
dispositionem  ad  justificationem  in  Sacramento  obtinendam  tenuere  sen- 
tentiam . 

Resp.  ad  i.  S.  Augustinum  et  Gregorium  exigere  a peccatore  qui  cri- 
mina sua  confitetur , vitam  quidem  , sed  imperfectam  et  inchoatam  quae 
profluit  a Caritate  erga  Deum  super  omnia,  sed  initiali  et  in  gradu  remisso 
et  minus  intenso.  Patet  id  ex  citato  in  argumento  Augustini  loco,  ubi  sic 
loquitur : Dicit  ergo  aliquis  : Quid  prodest  Ecclesia  , si  jam  confessor 
voce  dominica  resuscitalus  prodit  ? Quid  prodest  Ecclesia  confit  enti,  cui 
Dominus  ait:  Quae  solveritis  in  terra , soluta  erunt  et  in  caelo ? Ipsum 
Lazarum  attende , cum  vinculis  prodit  . Jam  vivebat  confitendo , sed  non- 
dum liber  ambulat  vinculis  irretitus . Quid  ergo  facit  Ecclesia  , cui  di* 
clum  est  : Quae  solveritis , soluta  erunt  ? Nisi  quod  ait  Dominus  conti- 
nuo ad  discipulos : Solvite  illum , et  sinite  abire.  Peccator  itaque  ante  absolu- 
tionem Sacerdotis  adhuc  vinculis  irretitus  tenetur,  unde  vita  quam  habet 
dum  delicia  sua  confitetur  adhuc  est  imperfecta,  perficietur  autem  per  po- 
testatem Ecclesiae. 

Ad  2.  Sicuti  non  omnis  Caritas  perfecta  est,  habet  enim  illa  gradus 
suos,  et  inchoata  Caritas  inchoata  justitia  est,  provecta  Caritas  provecta  ju- 
stitia est,  perfecta  Caritas  perfecta  justitia  est,  ut  Augustinus  inquit,  sic  vita 
quae  a Caritate  proficiscitur,  non  semper  ita  perfecta  est  ut  hominem  for- 
maliler,  ut  inquiunt,  Deo  reconciliet.  Sed  de  hoc  argumento  sermo  redibit 
it»  sequentibus 

Ad  3.  Fateor  magni  nominis  viros  eam  tenuisse  sententiam  quam  nos 
impugnamus  , sed  adversarii  nostri  fateri  quoque  ingenue  debent  nihil  quod 
solidum  sit  sive  ex  sacris  Litteris  sive  ex  sanctis  Patribus  sive  ex  theologica 
ratione  umquam  protulisse,  quum  nos  e contra  et  Christi  verbis,  et  effica- 
ciae Sacramenti  Poenitentiae,  et  generali  aliorum  Sacramentorum  conditioni, 
et  auctoritati  Patrum  innitamur. 

Obj.  2.  cont.  2.  conci,  i.  Si  attritio  servilis  non  sufficit  ad  justifica- 
tionem in  Sacramento  assequendam,  vera  erit  sententia  Lutheri  timorem  ser- 
vilem ut  malum  damnantis.  Id  est  haereticum:  ergo  etc.  2.  Dum  Caritatis 
initialis  defensores  discrimen  assignare  conantur  inter  suam  Lutherique  sen- 
tentiam , verba  inaniter  fundunt , discrimen  autem  non  assignant . 3.  Et 
quidem  si  attritio  formidolosa  ad  reconciliationem  non  sufficit , sua  sponte 
consequitur  esse  malam  ; ideo  enim  non  sufficit,  quoniam  ajunl  non  exclu- 
dere voluntatem  peccandi.  Quod  autem  voluntatem  non  excludit  peccandi 
nonne  malum  est  ? 4*  Verum  qui  tenent  timorem  gehennae  voluntatem 
peccandi  non  excludere  , decipiuntur  apertissime  , nam  id  omne  timor  ge- 
hennae excludit  quod  a Deo  suppliciis  puniendum  est ; a Deo  puniendum 
est  supplicio,  non  modo  peccatum  exterius  patratum  , sed  etiam  voluntas 
peccandi  : ergo  etc.  5.  Ideo  inchoati  amoris  defensores  attritionem  servilem 

non  sufficere  affirmant,  quoniam  existimant  illam  plene  voluntariam  notr 
esse.  Atqui  hoc  damnatum  est  in  Luthero  a trideutino  Concilio  sess.  i!\  cap.  4- 
dicente : Quamobrem  falso  docent  haeretici , contritionem  esse  extortam 
et  coactam , non  liberam  et  voluntariam : ergo  etc. 

Resp.  ad  i.  Ex  quo  attritio  mere  servilis  ad  justificationem  in  Sacra- 
mento non  sufficiat,  nonnisi  stulta  illatione  colligitur  illam  esse  malam.  Nam 
fides  , spes , oratio,  jejunium,  aliarumque  exercitamenta  virtutum  non  suf- 
ficiunt ad  justificationem,  numquid  proinde  hae  aliaeque  virtutes  malae 
sunt  ? Accipe  latissimum  inter  nos  et  Lutherum  discrimen.  Hic  delirabat 
timorem  gehennae  non  solum  non  disponere  ad  justificationem  , sed  prae- 
terea malum  esse  ex  intrinsecis  suis,  hominem  facere  hypocritam,  illumque 
ad  desperationem  inducere;  nos  e contra  de  fide  esse  testamur  timorem  ser- 
vilem bonum  esse,  utilem  , supernaturalem  , imo  et  hominem  ad  justifica- 
tionem disponere,  licet  remote  tantum,  non  proxime.  Quid  igitur  commune 
habet  cum  Luthero  nostra  sententia  ? 

Ad  2.  Nos  verba  inaniter  fundere  , nec  discrimen  inter  nostram  Lu~ 
therique  sententiam  assignare,  mera  adversariorum  calumnia  est  quae  allata 
mox  responsione  exsufflatur. 

Ad  3.  Ejusdem  furfuris  est  et  hoc  tertium,  r.  Enim  eleemosyna,  ora- 
tio, jejunium  voluntatem  peccandi  per  se  non  excludunt:  ergo  opera  haec 
abjiciamus.  Impia  consecutio,  a.  Non  solum  in  naturalibus,  sed  in  superna- 
luralibus  quoque  primordia  reruin  sunt  imperfecta  , neque  proinde  sunt 
mala.  Talis  est  timor  gehennae,  quum  sit  imperfectus  volunt; item  peccandi 
non  excludit , sed  non  inde  sequitur  esse  malum.  Imo  utilis  est  et  bonus, 
quoniam  locum  parat  Caritati  quae  peccandi  removet  voluntatem;  unde  S. 
P.  Augustinus  optime  inquit  quod  nisi  timore  incipiat  homo  colere  Deum, 
non  perveniet  ad  amorem  qui  Filios  Dei  discernere  facit  a filiis  diaboli. 

Ad  4*  haec  sit  responsio . Attritio  tncre  servilis  si  vehemens  sit  co- 
natur quidein  id  omne  excludere  quod  aeternum  ineretur  supplicium.  Sed 
nec  obtinet  nec  obtinere  potest  per  se  quod  conatur ; atque  adeo  vim 
suam  impendit  ut  voluntatcM»  excludat  peccandi  ; ast  non  proinde  illam 
rernovet  per  se  aut  removere  potest  a peccatore.  Et  ratio  est,  quoniam 
limor  servilis  non  valet  per  se  carnalem  cupiditatem  ab  anima  hominis 
removere.  Regnat  enim  carnalis  cupiditas , inquit  S.  P.  Augustinus  Enchir. 
cap.  117.  ubi  non  est  Dei  Caritas ; atque  idcirco  talis  timor  utilis  procul- 
dubio  est , sed  non  excludit  voluntatem  peccandi.  Excludet  autem  quando 
Dei  Caritatem  in  cor  hominis  introducet. 

Ad  5.  Quando  alicujus  sententiae  advocati  ad  calumnias  contra  adver- 
sarios confugiunt,  argumentum  exhibent  luculentissimum  existimandi  per- 
ditae caussae  se  esse  patronos.  Ita  nunc  contra  nos  faciunt  attritionis  servilis 
defensores , calumnias  scilicet  ingeminando  , insimulant  nos  lutheranorum 
erroris , quasi  cum  ipsis  dogmatizemus  attritionem  servilem  coactam  esse 
et  extortam,  non  liberam  ac  voluntariam.  Ast  talia  adversum  nos  effutien- 
tes , in  caput  suum  turpissime  mentiuntur . Nam  longe  aliud  est  dicere 
attritionem  servilem  non  esse  plene  voluntariam  , aliud  vero  esse  coactam 

et  extortam  . Hoc  somniabat  Lutherus  * unde  ajebat  hominem  non  active* 
sed  mere  passive  se  ad  illam  habere.  Verum  numquid  simile  quidpiam  nos 
affirmamus  ? Imo  negantes  timorem  servilem  esse  coactum  , cum  sanctis 
Patribus  et  Augustino  praesertim  tenemus  illum  non  esse  plene  volunta- 
rium , quum  sit  permixtus  ex  voluntario  et  involuntario  . Audias  S.  Do- 
ctoretn  concion.  ii.  in  psal.  118.  Qui  timore  poenae , non  amore  justitiae 
opus  legis  facit,  profecto  invitus  facit.  Quod  autem  invitus  facit , si  posset 
feri , mallet  utique  non  juberi.  Ac  per  hoc  legis  quam  vellet  non  esse, 
non  est  amicus , sed  potius  inimicus  . 

Obj.  3.  eont.  eamd.  2.  conci,  aliqua  in  medium  proferentes  Scriptu- 
rarum testimonia  quibus  timor  impense  commendatur  . Ita  Prov.  cap.  1 4* 
Timor  Domini  fons  vitae , ut  declinent  a ruina  mortis.  Eccl.  cap.  1.  Ti- 
mor Domini  expellit  peccatum  : nam  qui  sine  timore  est , non  poterit 
justificari.  Cap.  21.  Qui  timet  Deum,  convertetur  ad  cor  suum.  Et  cap. 
25.  Beatus  homo  cui  donatum  est  habere  timorem  Dei.  lsaiae  cap.  26. 
Sicut  quae  concipit,  cum  appropinquaverit  ad  partum  , dolens  clamat  in 
doloribus  suis  : sic  . . . concepimus  (in  timore)  et  peperimus  Spiritum. 
Matlh.  cap.  10.  Christus  inquit:  Timete  eum  qui  potest  et  animam  et 
corpus  perdere  in  gehennam.  Hujus  generis  bene  inulta  sunt  in  Scripturis 
utriusque  Testamenti  quae  salis  apte  demonstrant  timorem  gehennae,  qua- 
vis exclusa  amoris  scintilla,  hominem  in  Sacramento  sanctificare. 

Resp.  1.  Si  allata  Scripturarum  testimonia  de  timore  mere  servili  accipi 
velint,  nil  aliud  profecto  demonstrant  quam  timorem  servilem  esse  utilem, 
bonum,  et  supernaturalem,  quum  ab  eo  sumi  fere  semper  soleat  justifica- 
tionis exordium  : neque  enim  vel  minimum  verbum  est  in  laudatis  textibus 
quod  insinuet  adnexam  esse  timori  justificationem  formaliter. 

Resp.  2.  Ceterum  attente  legenti  loca  Scripturae  liquido  apparet  , in 
laudatis  sententiis  sermonem  fieri  de  timore  initiali  , non  de  timore  mere 
servili  , quod  apparet  tum  ex  eo  quod  in  singulis  sermo  habeatur  de  ti- 
more Domini  , non  de  timore  poenarum  , tum  ex  eo  quod  in  locis  iisdem 
timori  conjungatur  dilectio. 

Resp.  3.  Ideo  Deus  tam  saepe  in  Scripturis  praecipit  nobis  timere , 
quoniam  a timore  assurgimus  in  castum  amorem,  juxta  illud  Deut.  cap.  3o. 
Considera , quod  hodie  proposuerim  in  conspectu  tuo  vitam  et  bonum , et 
e contrario  mortem  , et  malum  : ut  diligas  Dominum  Deum  tuum  . Sed 
rem  lotam  declarat  more  suo,  nempe  sapientissime  S.  P.  Augustinus  serrn. 
18.  nunc  161.  de  verb.  Apost.  dicens:  Cum  Dominus  timorem  incus- 
serit, et  vehementer  incusserit , et  repetendo  verbum,  comminationem  ge- 
minaverit, dicturus  ego  sum,  male  times  ? Ista  non  dicam.  Plane  times, 
nihil  melius  times,  nihil  est  quod  magis  timere  debeas.  Sed  interrogo  te. 
Si  non  Le  videret  Deus,  quando  facis,  nec  quisquarn  te  convinceret  in  ju- 
dicio illius,  faceres  ? Tu  te  vide  . ISon  enim  potes  ad  verba  omnia  mea 
respondere , inspice  teipsurn.  Faceres  ? Si  faceres,  ergo  poenam  times,  ca- 
stitatem nondum  amas,  Caritatem  nondum  habes,  serviliter  times , formi- 
do est  mali,  nondum  dilectio  boni  . Sed  time  tamen , ut  ista  formido  cu - 


Digitized  by  Google 


305 


stodiat  te , et  perducat  ad  dilectionem . Hactenus  S.  Doctor  exponens  Chri- 
sti verba  in  argumento  aliata:  unde  bonus  est  timor,  sed  non  justificat 
nisi  perducat  ad  dilectionem  . 

Obj.  4-  adv  eflmd.  conci,  nonnulla  sanctorum  Patrum  testimonia. 
Origenes  lib.  3.  in  Job  circa  finem  , Timor,  inquit,  judicii , atque  formido 
futurorum  omnem  timorem  corruptibilem  et  carnalem  in  oblivionem  de- 
ducit, atque  foras  mittit.  Basilius  in  psal.  33.  Quemadmodum  qui  corporis 
membra  habent  clavis  transfixa , ad  actionem  quamlibet  immobilia  ea  re- 
tinent , sic  ii  quorum  animam  occupavit  Dei  timor,  omnem  prorsus  im- 
portunam peccati  ex  perturbationibus  occasionem  vitant.  Consimilia  habet 
Ambrosius  in  psal.  108.  Hieronymus  in  cap.  i.  Malachiae  scribit:  Vult  pri- 
mum Deus  , ut  filii  ejus  simus  , et  bonum  voluntate  faciamus  : si  hoc 
consequi  nolumus , ut  saltem  servos  non  habeat , et  a malis  per  suppli- 
ciorum formidinem  recedamus.  Gregorius  M.  lib.  2.  in  i.  Reg.  cap.  2. 
Tunc  quippe  peccare  desinimus  , cum  superna  gratia  mollitis  cordibus, 
futura  tormenta  formidamus.  Gemina  his  sunt  propemodum  innumera  in 
scriptis  veterum  Patrum  . Atque  in  iis  adversarii  nostri  propriae  opinionis 
fulcrum  invenire  confidunt . Sed  quod  magis  admiratione  dignum  videtur 
provocant  praecipue  ad  Magni  Augustini  auctoritatem  quem  totum  suum 
esse  jactitant,  unde  multa  S.  Patris  excerpta  in  medium  producunt.  Et  I. 
quidem  laudant  quod  habet  in  psal.  63.  Ama , et  time.  Ama  quod  promit- 
tit Deus  , time  quod  minatur  Deus  : nec  corrumperis  ex  eo  quod  pro- 
mittit, nec  terreberis  ex  eo  quod  minatur  homo.  II.  serm.  18.  nunc  i6r. 
de  verbis  A post.  Timor  quo  gehennam  limes  , et  ideo  mala  non  facis  , 
continet  te  : et  sic  volentem  peccare  animum  interiorem  non  sinit.  Serm. 
i3.  nunc  i56.  itidem  de  verbis  Apostoli:  Ne  possideat  diabolus  cor  tuum, 
praecedat  servus  in  corde  tuo.  111.  tract.  9.  in  ep.  Joan.  Timor  Dei  sic 
vulnerat,  quomodo  medici  ferramentum  putredinem  tollit.  IV.  denique  in 
lib.  de  catecb.  rudib.  cap.  17.  tria  distinguit  hominum  genera  ad  Chri- 
stianam Religionem  venientium  . Primi  generis  sunt  nonnulli  qui  christiani 
fiunt  ut  placeant  hominibus,  a quibus  vel  aliquod  expectant  in  praemium, 
vel  minas  timent  et  poenas.  Secundi  generis  sunt  alii  qui  putant  solis  Chri- 
stianis temporalia  commoda  reservata  esse.  Hinc  Deum  timent,  et  Christia- 
num nomen  non  irrident  . In  tertia  denique  classe  illos  collocat  qui  Chri- 
stianam amplectuntur  Religionem  commoti  timore  gehennae,  et  spe  futurae 
beatiludinis  illecti.  Primi  ac  secundi  generis  homines  non  bonos  christia- 
nos  esse  definit.  De  tertii  autem  generis  christianis  haec  inquit  S.  Pater  : 
Qui  propter  beatiludinem  sempiternam , et  perpetuant  requiem  quae  post 
hanc  vitam  Sanctis  futura  promittitur  vult  fieri  chrislianus  , ut  non 
eat  in  ignem  aeternum  cum  diabolo  , sed  in  Regnum  aeternum  intret 
cum  Christo  , vere  ipse  christianus  est  : cautus  in  omni  tentatione  , ne 
prosperis  rebus  corrumpatur  etc.  Qui  ergo  per  Augustinum  ad  Baptismum 
accedit  timore  gehennae,  et  spe  beatitudinis  commotus  , est  vere  christia- 
nus , justificationem  nempe  consequitur  per  Sacramentum  Baptismi:  atqui 
per  nos  aeedem  requiruntur  in  Poenitentia  ac  in  Baptismo  dispositiones  ad 
Tom.  VII.  Marcellius  Theol.  3g 

justificationis  gratiam  obtinendam.  Sicut  ergo  satis  est  limor  et  spes  in 
Baptismo  , ita  timor  et  spes  sufficiens  dispositio  est  in  Poenitentia  ad  gra- 
tiam consequendam. 

Resp.  singulas  Patrurn  sententias  brevissime  expendendo . Comparat 
Origenes  timorem  gehennae  cum  metu  damni  temporalis,  aitque  illum  longe 
isto  majorem  esse.  Ast  quid  hoc  ad  rem  nostram  ? Ad  summum  timor 
gehennae  prae  timore  temporalis  damni  facit  hominem  abstinere  exterius  a 
peccato  . Basilius  vel  inlelligendus  est  de  timore  quatenus  ab  opere  maio 
exterius  facit  hominem  continere,  juxta  effatum  illud  S.  P.  Augustini,  Poe- 
nae timore  fit , ut  non  impleatur  foris  negotium  malae  cupiditatis  , vel 
loquitur  de  timore  aliquam  includentem  scintillam  Caritatis,  quum  timorem 
de  quo  loquitur  appellet  ibidem  timorem  perfectum,  fundamenta  instituen- 
dae nostrae  vitae  jaciens  . Hieronymus  laudato  in  argumento  testimonio,  si 
bene  perpeudatur,  distinguit  filios  Dei  a servis.  Quinam  sunt  filii  Dei  per 
Hieronymum  ? Qui  voluntate,  non  timore,  legem  divinam  implent.  Implere 
di  vina  praecepta  non  timore,  sed  voluntate,  est  ex  Caritatis  rnotivo  operari: 
opponitur  ergo  Hieronymus  adversariorum  sententiae.  Ad  M.  Gregorii  testimo- 
uia  cou fugere  pro  tuenda  attritionis  servilis  sufficientia  idem  est  ac  se  legiti- 
ma auctoritate  destitutos  esse  fateri.  Quid  enim  solemne  magis  apud  Grego- 
riuin  quam  necessitas  Caritatis  ad  obtinendam  cum  Deo  reconciliationem  ? 
Quod  vel  ex  allatis  in  argumento  verbis  apparet , ait  siquidem  S.  Pontifex, 
tunc  hominem  ob  metum  gehennae  a peccatis  abstinere,  quando  corda  no- 
stra superna  Spiritus  S.  gratia  emolliuntur,  quae  phrasis  Caritatem  procul- 
dubio  significat.  Descendamus  tandem  ad  Augustinum  nostrum,  nam  com- 
plura quae  ex  Patribus  afferri  possunt  excerpta  ex  iis  quae  modo  attigi- 
mus, facilem  habent  intelligentiam  , imo  illa  eadem  explicant  etiam  mentem 
Augustini  ... 

Ad  i.  itaque.  Commendat  quidem  Augustinus  timorem  tamquam  bo- 
num et  utilem  , sed  non  dicit  sufficientem  esse  ad  justificationem.  Imo  lau- 
datis iu  argumento  verbis  timori  conjungit  amorem,  dicens,  Ama , et  time , 
ut  in  obiectionis  fronte  perlectum  est.  Ibi  time  malum,  ibi  ama  bonum  . . . 
audeo  dicere  , si  timore  gehennae  non  facis  malum  , est  quidem  in  te 
Fides ; quia  credis  futurum  Dei  esse  judicium : gaudeo  Fidei  tuae , sed 
adhuc  limeo  malitiae  tuae , inquit  S.  Doctor  serm.  19.  nunc  178.  de  verb. 
Apost.  Et  re  quidem  vera  hortatur  Augustinus  in  obieeto  loco  Christi-fide- 
les  non  timere  praesentem  mortem,  qui  timor  vanus  est  et  inutilis;  et  ni- 
hil amplius. 

Ad  a.  sensus  duorum  textuum  qui  secundo  loco  objecti  sunt  traditur 
apertissime  ab  ipso  S.  Parente  qui  post  laudata  primo  loco  verba  subdit: 
Custodiat  tamen  te  timor  iste , dum  non  facis  timendo , et  veniat  Caritas : 
intret  in  cor  tuum  , et  quantum  illa  intrat , tantum  timor  exit . Timor 
enim  id  agebat  ne  faceres , Caritas  id  agit  ne  velis  facere , etiamsi  im- 
pune possis  admittere  . Ante  verba  autem  recitata  secundo  loco  scripserat 
Augustinus:  Qui  adhuc  ideo  bene  agit , quia  poenam  timet , Deum  non 
amat  , nondum  est  inter  filios  : utinam  tamen  vel  poenam  timeat  . . . 

Fac,  fac  vel  timore  poenae  si  nondum  potes  amore  justitiae.  Veniet  do  - 
mina (Charitas)  et  servus  (timor)  abscedet.  Commendat  ergo  Augustinus 
timorem  quatenus  locum  praeparat  Caritati  quae  justificando  homines  facit 
filios  Dei,  non  quatenus  timor  ipse  justificet. 

Ad  3.  Eodem  prorsus  sensu  intelligenda  sunt  quae  tertio  loco  objici- 
untur , ut  patet  ex  iis  quae  e vestigio  subdit  S.  Pater : Sunt  homines  qui 
propterea  timent  Deum , ne  mittantur  in  gehennam  . . . Ipse  est  timor 
ille  qui  introducit  Caritatem : sed  sic  venit  ut  exeat.  Si  enim  adhuc  pro- 
pter poenas  times  Deum , nondum  amas  quem  sic  times  . Non  bona  de- 
sideras, sed  mala  caves  etc.  Quod  si  placeat  insistere  similitudine  medi- 
camenti, Occupet  cor  tuum  timor:  et  inducta  Caritate  succedat  cicatrix 
ferramento  medici  . . . timor  medicamentum , Caritas  sanitas  , ait  ibi- 
dem S.  Doctor. 

Ad  4-  solvendum  non  una  adhiberi  potest  responsio.  Et  i.  S.  Doctor 
laudato  in  libro  loquitur  de  cathecumeno  qui  ad  Baptismum  suscipiendum 
disponi  debet , ut  ex  verbis  ipsis  apparet . Ast  longe  minu?  ad  Baptismi 
quam  ad  Poenitentiae  Sacramentum  digne  suscipiendum  requiritur , quum 
Poenitentia  sit  baptismus  quidam  laboriosus . a.  Sed  ea  missa  solutione 
quam  nonnulli  tradunt,  dico  illum  qui  metu  gehennae  et  futurae  beatitu- 
dinis  spe  ad  suscipiendum  Baptisma  movetur,  appellari  ab  Augustino  verum 
christianum,  quatenus  movetur  non  motivo  temporali  et  vana  spe,  humana 
nempe  commoda  cupiens , vel  incommoda  fugiens , ait  ibidem,  sicut  ii  quos 
in  priori  et  secunda  classe  collocat , sed  motivo  supernaturali  proveniente 
ex  Fide  qua  docetur  manere  justis  aeterna  proemia,  supplicia  vero  aeterna 
peccatoribus.  An  vero  talis  metus  talisque  spes  sufficiat  ad  aeternam  salu- 
tem S.  Pater  non  inquirit , quum  id  scopus  ejus  non  ferat , exigit  tamen 
ut  qui  salutem  coDsequi  vult , plus  amet  Dominum  quam  timeat  gehen- 
nam, ita  ut  peccare  nolit  etiamsi  posset  impune.  3.  Ex  quo  in  vero  Chri- 
stiano supponat  S.  Doctor  spem  supernae  beatitudinis , supponere  videtur 
etiam  motum  aliquem  Caritatis;  alioquin  nullum  inter  secundi  ac  tertii 
generis  catechumenos  poneret  discrimen,  nam  in  secunda  classe  eos  reponit 
qui  meliori  quidem  spe,  sed  non  minori  periculo  . . . jam  Deum  timent , 
et  non  irrident  christianum  nomen , nec  simulato  corde  intrant  Eccle- 
siam ; unde  timorem  gehennae  et  spem  aeternae  vitae  habent,  licet  spei 
temporalis  felicitatis  admixtam  : atque  adeo  catechumeni  tertii  generis  ha- 
bent per  Augustinum  timori  gehennae  ac  spei  aeternae  beatitudinis  con- 
junctam Caritatem.  4*  Denique  Augustinus  illos  quos  in  tertia  classe  recenset, 
veros  appellat  christianos.  Ast  eodem  S.  Doctore  teste,  nemo  sine  Dei  amo- 
re verus  esse  potest  Christianus , ut  patet  non  ex  uno  sed  ex  pluribus 
ejusdem  libri  de  catechizandis  rudibus  capitibus,  et  ex  lib.  3.  de  Bapt. 
cap.  »9.  ubi  sic  loquitur:  Qui  sunt  veri  christiani,  nisi  de  quibus  Do- 
minus dicit,  qui  diligit  me,  mandata  mea  custodit ? Quid  est  autem  cu- 
stodire mandata  ejus,  nisi  in  dilectione  persistere  ? 

Obj.  5.  cont.  eamd.  2.  conci.  Poenitentia  Sacramentum  est  mortuorum; 
ast  si  ad  illud  digne  suscipiendum  attritio  mere  servilis  non  sufficeret,  Sa- 

cramentum  non  esset  mortuorum , sed  vivorum  . II.  in  terreua  republiea 
duae  sunt  viae  ut  mali  cives  probe  vivant,  limor  et  amor:  ergo  etiain  in 
republiea  cliristiana  duplex  haec  via  teuenda  est  ut  peccatores  justificen- 
tur, vel  amor  Dei  vel  limor  gehennae.  III.  est  antiquissimum  vulgare  pro- 
loquium , quod  ad  Poenitentiae  Sacramentum  accedens  ex  attrito  fit  con- 
tritus. Qui  ergo  timorem  mere  servilem  ad  pedes  afFert  Sacerdotis  absolu- 
tionis virtute  justificatur  ac  si  esset  contritus  . 

Resp.  ad  r.  Qui  attritionem  de  suis  peccatis  habet  initiali  ainori  conjun- 
ctam, adhuc  mortuus  est  spiritualiter  antequam  ad  Poenitentiae  Sacramentum 
accedat.  In  eo  percepta  forma  absolutionis,  qui  mortuus  erat  Deo  stati m 
vivificatur,  atque  hoc  sensu  Poenitentiae  Sacramentum  dicitur  mortuorum. 

Ad  2.  Latissimum  inter  terrenam  ac  ohristianam  rempublicam  di- 
scrimen intercedit.  In  illa  quum  suprema  potestas  secretas  cordiutn  dispo- 
sitiones ignoret,  attenditur  ad  publicum  bonum  externum  officium,  quamvis 
majori  sint  digni  laude  qui  amore  patriae  ct  virtutis  potius  quam  formi- 
dine poenae  leges  observant  . Sed  in  republiea  cliristiana  Deus  qui  scru- 
tatur renes  et  corda  vult  ut  nos  delectet  per  aliquam  Caritatem  pulchri- 
tudo justitiae . Quod  si  poenas  comminatur  transgressoribus  , facit  id  ut 
occasionem  habeant  sese  ad  Deum  convertendi  per  Caritatem ; unde  ait 
Augustinus  lib.  i.  de  Doctr.  ehrist.  eap.  i5.  Magnum  limorem  incutit 
ncgligenlibus,  ut  se  ad  diligentiam  convertant. 

Ad  3.  dico  i.  posse  nos  impune  proloquium  illud  rejicere  quum 
nullum  fulcrum  habeat  aut  in  Scripturis  aut  in  sanctis  Patribus , et  in 
se  admodum  aequivoeum  sit.  Nam  illo  eodem  proloquio  quis  uti  posset  ad 
demonstrandum  solam  attritionem  naturalem  modo  honestam  sufficere  ad 
reconciliationem  in  Sacramento  Poenitentiae  . i.  Veteres  recenlioresque 
Theologi  axioma  illud  usurpantes,  nomine  attritionis  non  iutelligunt  timo- 
rem mere  servilem,  ut  adversarii  arbitrantur,  sed  timorem  ex  motivo  Ca- 
ritatis initialis  conceptum;  sensusque  est  amorem  initialem  praeexistentem 
in  poenitente  roborari  virtute  clavium,  et  ad  maturitatem  perduci  , ita  ut 
dignus  sit  reconciliari  cum  Deo. 

Obj.  6.  adv.  3.  conci.  I.  Caritas  seu  amor  benevolus  per  se  et  ex 
intrinsecis  suis  abolet  ab  anima  omne  peccatum.  Quare  si  necessaria  sit  in 
poenitente  , justificatus  ille  erit  ante  Sacramenti  percepliouem  . II.  neque 
reponere  juvat  peccatorum  abolitionem  propriam  esse  Caritatis  habitualis 
vel  actualis  perfectae,  non  vero  actualis  et  imperfectae.  Nam  luculentissima 
sunt  testimonia  Scripturarum  , puia  Prov.  cap.  8.  Sapientia  inquit  : Ego 
diligentes  me  diligo.  Joan.  eap.  ig.  Si  quis  diligit  me,  sermonem  meum 
servabit,  et  Pater  meus  diliget  eum,  et  ad  eum  veniemus , et  mansionem 
apud  eum  faciemus.  Et  ut  plura  omittam,  Petrus  in  i.  ep.  cap.  4-  Ca- 
ritas operit  (hoc  est  tollit)  multitudinem  peccatorum.  Quae  Scripturarum 
locutiones  aperte  significant  omnem  Caritatem  etiam  minimam  ab  anitna 
omnem  tollere  maculam  peccati.  111.  et  jure  quidem  , nam  qui  Caritatem 
habet  erga  Deum  quamvis  in  gradu  remisso  , diligit  Deum  extensive  seu 
appretiative,  ut  inquiunt,  hoc  csl,  super  omnia,  atque  sincere  Dei  nomen 

invocat.  Ast  qui  Deum  super  omnia  diligit,  ac  sincere  invocat  nomen  illius, 
*ttonue  exauditur  et  a Deo  diligitur,  juxta  Scripturas?  Proculdubio  , quo- 
niam qui  hoc  modo  Deum  diligit  dat  animae  suae  vitam  spiritualem  . Et 
quidem  integram  et  perfectam  , quia  quaevis  Caritas  etiam  minus  intensa 
et  ^initialis  discernere  facit  filios  Dei  a filiis  diaboli.  Non  est  autem  Dei 
filius  qui  justificationis  gratia  caret , ac  proinde  Caritas  initialis  extra  Sj- 
crameutum  de  lege  ordinaria  justificat.  Quod  si  necessaria  sit  io  poenitente 
accedente  ad  Sacrarneutum  Poenitentiae,  ubi  est  clavium  potestas  et  effi- 
cacia Sacramenti?  IV.  hinc  S.  P.  Augustinus  lib.  i5.  de  Trio.  cap.  18. 
Nullum  est , inquit,  isto  Dei  dono , nempe  Caritate,  excellentius  . . . quod 
dividit  inter  filios  regni  aeterni  , et  filios  perditionis  aeternae  . Quod 
repetit  tract.  5.  in  ep.  Joan.  hisce  verbis  , Non  discernuntur  filii  Dei  a 
filiis  diaboli , nisi  Caritate.  Et  serui.  1 58.  de  Scripturis,  alias  16.  de  verb. 
Apost.  cap.  7.  Fides  quae  per  dilectionem  operatur , si  est  in  vobis , jam 
perlinetis  ad  praedestinatos  , vocatos , justificatos  . Eadem  habent  et  alii 
Patres  ut  Chrysostomus  , Gregorius  , aliique. 

Resp.  ad  singula,  atque  ad  primum.  1.  Caritas  quae  omne  removet 
ab  anima  peccatum,  est  vel  Caritas  habitualis  vel  actualis  perfecta  ; ejus- 
modi eniin  sancta  delectatio  consistere  nequit  in  una  eademque  anima 
cum  peccato;  unde  Iridentinnm  Concilium  sess.  14«  cap.  4*  inquit,  ali- 
quando contingere  contritionem  Caritate  esse  perfectam  , hominemque 
Deo  reconciliare  priusquam  Sacramentum  actu  suscipiatur . 2.  Caritas 
actualis  etiam  imperfecta  quum  feratur  iu  Deum  super  omnia  diligendum, 
licet  iu  gradu  remisso,  stare  non  potest  cum  actu  peccati,  actus  enim  Ca- 
ritatis actum  peccati  excludit,  ut  per  se  patet.  3.  Caritas  actualis  imper- 
fecta ab  anima  excludit  affectum  ad  peccatum  , hic  enim  est  amor  prae- 
dominans  creaturae,  ille  vero  amor  Creatoris  super  omnia  quamvis  minus 
intensus.  4*  Ast  Caritas  actualis  si  sit  imperfecta  et  initialis,  licet  tot  bona 
producat,  non  proinde  tameu  maculam  seu  reatum  peccati  ab  anima  tol- 
lit nisi  accedat  Sacramentum  efficacia  sua.  Audi  S.  P.  Augustinum  de  se 
hoc  idem  humiliter  confiteutem,  qui -in  lib.  8.  confes.  cap.  12.  narrat  se 
ante  Baptismum  Eidem  habuisse  quae  per  dilectionem  operatur : Flebam  , 
inquit,  amarissima  contritione  cordis  mei.  Et  rursus  lib.  9.  cap.  1.  ubi 
narrationem  suae  conversionis  prosequitur:  Sagittaveras  tu  cor  nostrum 
Caritate  tua  ...  Et  iterum  ejusdem  libri  cap.  4*  Gaudens  in  Fide  lau- 
davi nomen  tuum.  Sed  quoniam  Caritas  illa  tum  satis  robusta  non  erat , 
tenebatur  adhuc  vinculis  peccatorum  suorum  quae  soluta  non  sunt  nisi 
in  actuali  susceptione  Baptismi  ; quare  subdit  ibidem  : Et  ea  Fides  me 
securum  esse  non  sinebat  de  praeteritis  peccatis  meis  quae  mihi  per 
Baptismum  tuum  remisso  nondum  erant  . Addere  possumus  exemplum 
Pauli  qui  quando  dixit,  quid  faciam  Domine?  proculdubio  Caritatem  erga 
Deum  inchoatam  habebat,  et  nihilominus  tunc  peccata  ei  remissa  sunt 
quando  Saptizatus  est  ab  Anania  qui  Actor,  cap.  22.  dixit  illi  , Exurge , 
et  baptizare , et  ablue  peccata  tua. 

Ad  2.  His  jactis  principiis  nullo  negocio  solvitur  argumentum  ex  allatis 

Scripturarum  testimoniis  atque  ex  aliis  quae  afferri  possent  depromptum  . 
Nam  singuli  ex  Scripturis  allati  textus  intelligendi  sunt  vel  de  Caritate  ha- 
bituali vel  de  Caritate  actuali  perfecta,  non  de  amore  initiali  de  quo  nos 
loquimur.  Et  revera  laudatis  in  locis  sermo  fit  de  homine  qui  sermonem 
Christi  , nempe  divinam  legem  observat , qui  manet  in  Caritate  , et  qui 
manet  in  Deo , per  quos  certe  characteres  gratia  habitualis  vel  actualis 
perfecta  describitur  ; unde  nil  mirum  si  ante  Sacramentum  justificat.  Quod 
si  velis  ea  intelligere  testimonia  de  Caritate  tantum  initiali,  animadvertere 
debes  illam  reconciliare  hominem  Deo  si  cetera  quae  necessaria  sunt 
adhibeantur  ; atque  hoc  sensu  diligit  Deus  diligentes  se,  apud  illos  manet 
etc.  Nam  iisdem  prorsus  locutionibus  utitur  Scriptura  etiam  ubi  loquitur 
de  timore,  'limor  Domini  expellit  peccatum , Eccli.  cap.  t.  Quomodo  per 
adversarios  expellit  peccatum  ? Hominem  disponendo  ad  gratiam.  De  Fide 
inquit  Apostolus  in  ep.  ad  Rom.  cap.  3.  Arbitramur  justificari  hominem 
per  Udem.  Numquid  per  solam  Fidem  sine  Caritate  ? Absit.  Et  de  Spe 
idem  Apostolus  ibid.  cap.  8.  Spe  salvi  facti  sumus.  Sicut  ergo  timor,  Fi- 
des, Spes  tollunt  peccatum,  justificant,  salvant,  quoniam  ad  reconciliationem, 
justificationem,  salutem  disponunt;  ita  et  Caritas  initialis  facit  ut  Deus  di- 
ligat hominem,  apud  illum  mansionem  faciat  etc.  quatenus  disponit,  extra 
Sacramentum  remote  , in  Sacramento  vero  proxime  ad  justificationem. 

Ad  3.  In  tertio  solvendo  argumento  non  immorabor.  Nam  qui  diligit 
Deum  super  omnia,  ej usque  invocat  nomen,  habens  in  corde  Caritatem  dum- 
taxat initialem  a Deo  diligitur,  ab  eoque  exauditur , sed  non  ita  ut  dili- 
gatur et  exaudiatur  perfecte,  quod  ad  reconciliationem  extra  Sacramentum 
requiritur.  Diligetur  autem  a Deo  ab  eoque  perfecte  exaudietur,  si  efficacia 
accedat  Sacramenti,  vel  Caritas  ita  augeatur  ut  perfecta  omnino  evadat.  Hoc 
eodem  sensu  excipiendum  est  illud  quod  addunt,  dare  sibi  vitam  spiritua- 
lem eum  qui  initiali  Caritate  praeditus  est;  dat  nempe  sibi  vitam  spiritua- 
lem inchoatam  et  imperfectam  , et  similiter  filius  Dei  appellari  potest  di- 
sposilive,  ut  inquiunt,  non  formalitcr.  Totum  hoc  negociutn  paucis  explicat 
Bellarmiuus  de  Justif.  cap.  i3.  Deus  prior  diligit  nos , et  diligendo  facit 
justos  , sed  paulatim  , et  per  certa  media  ; quos  enim  diligit , primum 
vocat  ad  Fidem , tum  Spem , et  timorem , et  dilectionem  inchoatam  inspi- 
rat , postremo  justificat , et  Caritatem  perfectam  infundit  . Et  ante  illum 
S.  P.  Augustinus  tract.  5.  in  ep.  Joan.  Numquid  mox  ut  nascitur  (Ca- 
ritas ) , jam  prorsus  perfecta  est  ? Ut  perficiatur  , nascitur : cum  fuerit 
nata  , nutritur : cum  fuerit  nutrita  , roboratur  : cum  fuerit  roborata  , 
perficitur : cum  ad  perfectionem  venerit , quid  dicit  ? Mihi  vivere  Chri- 
stus est,  et  mori  lucrum. 

Ad  4-  respondeo  i.  sanctos  Patres  in  argumento  laudatos,  Augusti- 
num videlicet,  Chrysostomum,  Gregoriura,  Petrum  Chrysologum  , Bernar- 
dum,  et  alios  qui  citari  solent,  inculcare  ubique  in  eorum  operibus  prae- 
ceptum Caritatis,  praesertim  ad  veniam  peccatorum  a Deo  obtinendam.  Qua 
fronte  ergo  adversarii  ad  Patrum  nunc  provocant  auctoritatem  , quum  a 
justificatione  excludant  Caritatem  omnem  in  poenitente  ? 2.  Sancti  Patres 

locis  in  argumento  citatis  proeuldubio  loquuntur  de  Caritate  acri,  intensa, 
et  perfecta.  Et  quo  ad  Augustinum  spectat,  ipsae  phrases  quibus  utitur 
et  ea  quae  antecedunt  ac  subsequuntur  satis  demonstrant  de  qua  Caritate 
praefatis  in  argumentis  ipse  loquatur.  Nam  primo  loco  sermonem  facit  de 
dilectione  sive  Caritate  quae  facit  nos  in  Deo  manere , et  ipsum  in  no- 
bis: per  quam  nos  tota  inhabitat  Trinitas:  quae  procul  dubio  est  Caritas 
habitualis.  Secundo  loco  loquitur  de  Caritate  quae  fuit  in  Abel  dum  of- 
ferebat Deo  de  pinguibus  sui  gregis  odoratissimum  sacrificium  , et  quam 
haberet  qui  idoneus  esset  mori  pro  fratre  : quae  est  Caritas  perfecta  , 
dicente  eodein  et  citato  in  tractatu  , Si  quis  tantam  habuerit  Caritatem, 
ut  paratus  sit  pro  fratribus  etiam  mori  , perfecta  est  in  illo  Caritas  . 
Tertio  denique  loco  verba  facit  de  Caritate  per  quam  anima  omnium  ju- 
storum Creatorem  scit,  ipsum  esurit , ipsum  sitit  , ut  satietur  praesentia 
Dei : quae  Caritas  prorsus  perfectissima  est,  solorumque  propria  perfectorum. 
Nil  mirum  ergo  si  de  talibus  affirmat  esse  filios  Dei,  jamque  pertinere  ad 
justificatos  . Quod  si  haec  loco  de  Caritate  inchoata  accipi  velint . tunc 
sensus  est:  si  timori  aeternorum  suppliciorum  non  succedat  aliqua  Caritas 
saltem  inchoata  , iste  timor  per  se  non  sufficit , relinquitque  adhuc  taliter 
timentes  sub  potestate  diaboli  captivos,  devinctos  antiquorum  funiculis  pec- 
catorum. Haec  quoad  S.  P.  Augustinum.  Joannes  Chrysostomus  loquitur  et 
ipse  de  Caritate  perfecta  , ut  ipsa  verba  indicant  hom.  7.  io  1.  ad  Tim. 
Caritatis  fervor , quocumque  inciderit  , omnia  perimit : ubi  Caritas  est , 
omnia  sublata  sunt  mala.  Et  Gregorius  M.  eomm.  in  cap.  3.  lib.  i.  Reg. 
Ex  vi  conversionis  magnitudo  deletur  criminis  : vis  autem  conversionis 
est  affectio  Caritatis.  3.  Sancti  Patres  in  Caritate  reponunt  spiritualem  vi- 
tam, filiationem  Dei,  salutem  aeternam,  utique,  sed  juxta  Caritatis  ejusdem 
gradus  . Si  Caritas  acris  sit,  vehemens,  et  perfecta,  homo  vitam  spiritualem 
ac  Dei  filiationem  habet  formaliter  , etiam  extra  Sacramentum  . Hoc  idem 
«venit  homini  habenti  Caritatem  inchoatam  si  Sacramenti  addatur  efficacia. 
Si  vero  non  accedat  ad  Sacramentum,  Caritas  illa  ad  vitam  spiritualem  et 
Dei  filiationem  disponit  tantum  remote.  Atque  hoc  sensu  nonnulla  Patrum 
testimonia  sunt  exponenda,  fnterim  adnotandum  hic  erit  ad  vitandas  adver- 
sariorum cavillationes,  quod  licet  contritio  quae  ex  motivo  inchoatae  tan- 
tum Caritatis  concipitur,  de  lege  ordinaria  extra  Sacramentum  impium  non 
justificet,  facit  tamen  id  de  lege  extraordinaria,  si  nempe  inveniatur  impius 
in  casu  necessitatis  , et  una  cum  initiali  Caritate  votum  concipiat  Sacra- 
menti. Hinc  orta  in  Ecclesia  est  antiquissima  illa  consuetudo  Deo  per 
preces  et  oblationes  commendandi  animas  illorum  qui  absque  Sacramento 
Poenitentiae  quod  desiderarunt  ex  hac  vita  discesserunt,  quoniam  existima- 
tum est  semper  in  extrema  periodo  habuisse  illos  attritionem  ex  inchoata 
Caritate  conceptam,  unde  in  Concilio  4-  earthag.  can.  79.  haec  fuit  lata 
lex  : Poenitentes  qui  attente  Poenitentiae  leges  exequuntur  , si  casu  in 
itinere , vel  in  mari  mortui  fuerint , ubi  eis  subveniri  non  possit , memo- 
ria eorum  et  orationibus  et  oblationibus  commendetur . 

Obj.  7.  adv.  eamd.  3.  conci.  Ut  in  praeconcepta  opinione  adversarii 

persistant , recurrunt  modo  ad  parabolas  quae  in  Evangelio  legantur  , in 
quibus  proprium  systema  vivis  coloribus  depictum  se  invenisse  gloriantur. 
Et  1.  inquiunt:  Lucae  cap.  i5.  parabola  narratur  de  filio  prodigo  qui 
postquam  in  regione  ionginqua  procul  a patre  omnem  substantiam  suam 
dissipasset,  et  in  extremam  redactus  esset  egestatem,  in  se  reversus  ne  fa- 
me tandem  periret,  dixit,  Quod  mercenarii  sunt  in  domo  patris  mei  qui 
pane  abundant , et  ego  fame  pereo!  Surgam , et  ibo  ad  patrem  meum;  quod 
continuo  praestitit , et  res  accidit  ei  ex  voto , quoniam  benigne  a patre 
exceptus  est  , et  in  pristinum  statum  restitutus.  Hinc  arguunt : Christus  in 
hac  parabola  Sacramentum  Poenitentiae  mox  instituendum  adumbravit , ac 
proinde  filius  prodigius  figura  fuit  poenitentis.  Hic  in  pristinum  filii  statum 
fuit  restitutus,  quamvis  ad  patrem,  non  amore  ductus,  sed  timore  mortis, 
ne  fame  scilicet  periret,  rediit : ergo  etc.  II.  nec  dici  potest  prodigum  fi- 
' liutn  aliquali  amore  commotum  ad  patrem  rediisse  , nam  causa  paternae 
laetitiae  in  reditu  filii  fuit  quia  filius  mortuus  erat,  et  revixit ; perierat,  et 
inventus  est . Inventus  autem  fuisset , etiamsi  solo  mortis  timore  rediisset 
ad  patrem.  III.  et  in  parabola  commendatur  revera  summa  patris  beni- 
gnitas erga  filium  ; quod  certe  non  fieret  si  filius  ex  amore  erga  patrem 
in  sinum  ejus  rediisset.  IV.  est  et  alia  parabola  Matth.  cap.  18.  quae  adver- 
sariorum systema  confirmare  videtur.  Parabola  autem  haec  est.  Oblatus  est 
regi  servus  qui  debebat  ei  decem  millia  talenta.  Quum  autem  non  haberet 
unde  redderet,  jussit  eum  dominus  venumdari  cum  uxore  et  filiis  . Servus 
autem  procidens  ad  pedes  ejus,  dicebat:  patientiam  habe  in  me , et  omnia 
reddam  tibi  quod  satis  fuit  ut  dominus  dimitteret  illi  omne  debitum.  Quis 
est,  quaeso,  rex  hujus  parabolae  nisi  Deus?  Et  servus  nonne  est  horno 
poenitens  ? Sicut  ergo  rex  debitum  dimisit  petenti  veniam  ex  timore,  non 
ex  amore  , ita  reconciliatur  Deus  peccatori  ex  timore  redeunti  ad  ipsum  , 
non  ex  amore  . 

Resp.  ad  i.  Hoc  argumentum  multis  modis  solvi  potest.  Et  r.  quidem 
falsum  omnino  est  in  allata  parabola  Poenitentiae  Sacramentum  aut  ho- 
minem poenitentem  praefigurari ; docet  enim  ibi  Christus , peccatores  ad 
meliorem  frugem  revertentes  benigne  et  cum  gaudio  esse  excipiendos  . 
Cumque  ne  umbra  quidem  in  allata  parabola  ile  potestate  clavium  habea- 
tur, consequens  fit  non  fieri  ibi  sermonem  de  peccatoribus  ad  Sacramen- 
tum accedentibus,  sed  de  peccatoribus  quibuscumque,  etiam  veleris  Testa- 
menti in  quo  Sacramentum  illud  non  habebatur . Nam  quum  scribae  et 
pharisaei  reprehenderent  Christum , quod  peccatores  reciperet  et  curn  illis 
manducaret  , Christus  ad  eorum  reprehendendum  supercilium  , parabolas 
affert  de  ove  et  dragtna  perditis,  subinde  inventis  , et  de  prodigo  filio  ad 
patrem  redeunte;  nitque  sic  laetari  Angelos  in  Caelis  de  uno  peccatore  poeni- 
tentiam agente,  quomodo  gavisi  sunt  pastor,  mulier,  et  pater  de  recuperatis 
ove  , dragmate,  et  filio.  2.  Si  parabola  in  sensu  adversariorum  accipiatur  , 
dicendum  erit  solum  timorem  sine  ulla  prorsus  Caritate  satis  esse  ad  ju- 
stificationem , etiam  extra  Sacramentum;  immo  obtineri  eamdem  justifica- 
tionem solo  timore  naturali,  per  ipsos  enim  filius  ad  patrem  rediit,  dumta- 

xat  ne  fame  periret.  3.  Decipiuntur  adversarii  dum  putant  prodigum  filium 
solo  timore  commotum  ad  parentis  sui  pedes  rediisse;  caepit  quidem  illius 
poenitentia  a timore,  sed  longius  progressa  transiit  deinde  ad  amorem,  ut 
patet  ex  illis  verbis,  Pater , peccavi  in  caelum , et  coram  te:  jam  non  sum 
dignus  vocari  filius  tuus  ; unde  S.  P.  Augustinus  lib.  2.  in  Evang. 
quaesi.  33.  scribit,  tunc  solum  poenitentiam  egisse,  quando  dixit  Patri, 
Pater , peccavi  in  caelum , et  coram  te,  etc.  Nam  cetera  verba , ait  S.  Pater, 
sunt  poenitentiam  medilanlis  in  confessione  peccati , nondum  tamen  agen- 
tis . Non  enim  jam  dicit  Patri  , sed  dicturum  se  esse  promittit  cum 
venerit. 

Ad  2.  Prodigus  filius  inventus  utique  fuisset  etiamsi  solus  timor  eum 
duxisset  ad  patrem.  Sed  inierim  ex  jam  observatis  apparet,  rediisse  amore 
erga  optimum  patrem  commotum.  Deinde  parabolae  scopus  non  est  modum 
edocere  quo  ad  Deum  per  poenitentiam  reverti  oporteat , sed  gaudendum 
esse  de  peccatoris  conversione , abstrahendo  a modo  quo  peccator  con- 
verti debet  . 

Ad  3.  Non  video  cur  patris  benignitas  commendanda  non  sit  si  perdi- 
tus filius  ex  amore  ad  ejus  redeat  pedes  ut  prodigus  fecit,  quemadmodum 
illa  verba  indicant , Pater  peccavi  in  caelum , et  coram  te. 

Ad  4-  Scopus  illius  parabolae  non  est  indicare  partes  quae  in  vera 
poenitentia  per  Sacramentum  requiruntur , sed  est  docere  dumtaxat  remit- 
tendas esse  invicem  acceptas  injurias  si  Deum  volumus  misericordem  erga 
nos  experiri,  ut  patet  ex  ejusdem  parabolae  conclusione,  Sic  et  Pater  meus 
caelestis  faciet  vobis  , si  non  remiseritis  unusquisque  fratri  suo  de  cor- 
dibus vestris . Petrus  enim  interrogaverat  Christum  quoties  dimittendum 
esset  fratri  peccanti  ? an  septies  ? Respondit  Christus : Non  dico  tibi  usque 
septies , sed  usque  septuagies  septies  : ac  statim  subdit  laudatam  in  argu- 
mento parabolam.  Hic  obiter  nota,  quod  si  parabola  in  sensu  adversariorum 
esset  accipienda,  non  solum  sequeretur  timorem  mere  naturalem  de  quo 
solo  commemoratio  fit  in  parabola,  tam  in  Sacramento  quam  extra  sufficere 
ad  justificationem  , sed  praeterea  non  requiri  spem  obtinendae  veniae,  non 
vitae  mutandae  propositum  , non  doloris  efficaciam  , quum  nihil  horum  in 
parabola  occurrat.  Multa  alia  minoris  momenti  quae  attritionis  formidolosae 
defensores  opponere  solent  contra  nostram  sententiam  , ex  jactis  hucusque 
fundamentis  explicari  facile  possunt  , et  recensita  et  soluta  videri  possunt 
apud  praeclarissimos  scriptores  Le-Drou , Juvenin,  Drouen,  Berti , Witasse, 
aliosque  . Similiter  frivola  nonnulla  quae  contra  postremam  statutam  a no- 
bis tnesim  afferri  6olent  ab  adversariis  et  praesertim  ab  Honorato  Tournely, 
praeoccupata  a nobis  sunt  in  solutione  argumentorum  contra  tertiam  thesim. 
Reliquum  est  ut  modo  seorsim  disputemus  majori  qua  fieri  poterit  brevi- 
tate de  mente  Concilii  tridentini  circa  controversiam  hanc  celebrem  red- 
ditam a Theologorum  illorum  numero  qui  vel  proprio  ingenio  magis  quam 
auctoritati  in  rebus  etiam  gravissimis  ut  plurimum  fidere  solent,  vel  abs- 
que ullo  praemisso  examine,  praecendentium  scriptorum  se  submittunt  ju* 
dicio,  argumenta  ac  rationes  ab  illis  allatas  sedulo  ac  diligenter  exscribentes. 
Tom.  VII.  Marcellius  Theol.  4° 

CAPUT  V. 


An  tridentinum  Concilium  sufficientiae  attritionis  servilis  faverit. 


Quoniam  attritionis  servilis  sufficientiae  in  Sacramento  Poenitentiae 
fautores  nil  aliud  in  hac  controversia  magis  habent  in  ore  quam  illorum 
opinionem  consecratam  jam  atque  definitam  solemni  decreto  fuisse  a tri- 
dentino  Concilio  , initialis  vero  amoris  sententiae  in  pravis  lutheranorum 
dogmatibus  fuisse  conclamatum,  operae  pretium  ducimus  ut  in  illius  Con- 
cilii mentem  circa  materiam  hanc  sedulo  ac  diligenter  hoc  in  loco  inqui- 
ramus. Quod  si  omni  partium  studio  seposito,  abjectisque  praejudiciis  fiat, 
eo  rem  venturam  esse  confido  ut  attritionis  initialis  sententia  non  modo 
a quavis  censura  immunis  evaserit,  sed  praeterea  inter  Synodi  Patres  fuisse 
illam  communem,  coruinque  menti  in  definitionibus  de  justificatione  omnino 
cohaerentem.  Atque  ut  id  probe  assequamur,  i.  falsa  lutheranorum  do- 
gma summatim  breviter  iterum  recensebimus  . 2.  Decretum  tridentinae 
Synodi  recitabimus  impiae  lutheranorum  doctrinae  oppositum  . Docebant 
itaque  haeretici,  contritionem  quae  paratur  per  discussionem,  collectionem, 
et  detestationem  peccatorum,  locum  in  vera  Poenitentia  non  habere  , esse 
coactam  et  non  liberam  , hominem  ad  gratiam  non  praeparare,  imo  indu- 
cere ad  desperationem,  iliumque  hypocritam  et  magis  peccatorem  efficere  . 
Nec  mirum  , reponebant  enim  totum  justificationis  negocium  in  speciali 
quadam  fiducia  divinae  misericordiae.  Concilium  c contra  allata  vera  contri- 
tionis definitione  lutheranicae  opposita  doctrinae , statuit  primum  locum 
illam  habere  inter  poenitentis  actus  , ac  subinde  declarat,  hanc  contritio- 
nem , non  solum  cessationem  a peccato  , et  vitae  novae  propositum  , et 
inchoationem  , sed  veteris  etiam  odium  continere  , juxta  illud  etc.  Defi- 
nitam praeterea  contritionem  dividit  in  perfectam  et  imperfectam  dicens  : 
Docet  praeterea  , etsi  contritionem  hanc  aliquando  Caritate  perfectam 
esse  contingat , hominemque  Deo  reconciliare , priusquam  hoc  Sacramen- 
tum actu  suscipiatur;  ipsam  nihilominus  reconciliationem  ipsi  contritioni 
sine  Sacramenti  voto  quod  in  illa  includitur  , non  esse  ad  scribendam  . 
Illam  vero  contritionem  imperfectam  quae  attritio  dicitur , quoniam  vel 
ex  turpitudinis  peccati  consideratione  , vel  ex  gehennae  , et  poenarum 
metu  communiter  concipitur  , si  voluntatem  peccandi  excludat  cum  spe 
veniae  , declarat  , non  solum  non  facere  hominem  hypocritam  et  magis 
peccatorem,  verum  etiam  donum  Dei  esse , et  Spiritus  S.  impulsum , non 
adhuc  quidem  inhabitantis , sed  tantum  moventis  , quo  poenitens  adjutus 
viam  sibi  ad  justitiam  parat.  Et  quamvis  sine  Sacramento  Poenitentiae 
per  se  ad  justificationem  perducere  peccatorem  nequeat,  tamen  eum  ad 
gratiam  Dei  in  Sacramento  Poenitentiae  impetrandam  disponit : hoc  enim 
timore  utiliter  concussi  Ninivitae  ad  Jonae  praedicationem  plenam  ter- 
roribus poenitentiam  egerunt , et  misericordiam  a Domino  impetrarunt. 
Hactenus  Decretura.  Si  quis  lutheranorum  recensitos  errores  accurate  per- 
pendens cum  Concilii  doctrina  contulerit , Patrum  tridentinoruin  mentem 

per  seipsum  assequi  facile  poterit , nullaque  a nobis  addita  animadversione 
deprehendet,  non  adversariorum,  sed  nostram  potius  consecrare  ac  definire 
voluisse  sententiam  ; sin  minus  fatebitur  sententiam  nostram  Concilii  do- 
ctrinae esse  omnino  conformem. 

Sed  primo  ingenue  fatendum  est,  Patrum  tridentinorum  scopum  non 
fuisse  scholasticas  definire  quaestiones  aut  scholarum  sententiis  prejudiciura 
afferre,  sed  haereticorum  errores  recidere  et  extirpare,  ut  testis  est  diser- 
tissimus Cardinalis  Palla  vicinus  hist.  Cone.  lib.  l\.  cap.  ro.  unde  non  est 
cur  adversarii  unam  vel  alteram  illius  decreti  voculam,  ut  nostrae  senten- 
tiae invidiam  confient,  avide  arripiant,  et  in  pravum  sensum  detorqueant, 
ita  enim  non  cordati  Theologi,  sed  garruli  sophistae  se  gerere  solent.  Quare 
sicuti  nos  illorum  opinionem  a Patribus  tridentinis  damnatam  esse  minime 
contendimus,  quamvis  gravissimi  id  affirment  scriptores,  ut  Joannes  Morinus 
de  contr.  et  attr.  cap.  io.  sic  et  illi  desinant  tandem  ac  vereantur  excla- 
mare sententiam  nostram  in  lutheranorum  errorum  damnatione  esse  in- 
volutam. Ceterum  si  illius  decreti  sensum  penitius  rimari  velimus,  quemad- 
modum luculentissime  apparet  , Patres  Concilii  intentos  unice  fuisse  in 
haereticis  proscribendis  dogmatibus  , ita  non  minus  clare  patebit  fecisse  id 
principiis  inter  Theologos  ea  aetate  communibus,  ex  quibus  resultat  senten- 
tiam amoris  initialis  menti  ac  doctrinae  Patrum  tiidentinorum  esse  unde- 
quaque  conformem. 

Et  intendisse  Concilium  serpentes  haereticorum  errores,  intactis  scho- 
larum relictis  sententiis,  dumtaxat  evellere,  paullo  ante  diximus  nec  opus 
est  ut  repetamus . Ast  uumquid  lutherani  docebant  ad  justificationem  in 
poenitente  Caritatem  requiri  initialem,  ut  nos  affirmamus,  ex  timore  gehen- 
nae aut  turpitudinis  peccati  consideratione  conceptam?  Apage  nugas.  lm- 
mo  volebant  Poenitentiam  nonnisi  amore  et  quidem  perfecto  concipi  et 
fiduciae  conjuncto  mereri  justificationem  j adeoque  eum  qui  sibi  contritio- 
nem parare  vellet  in  amaritudine  animae  suae,  reddi  hypocritam  magisque 
peccatorem  . Et  in  Assert.  art.  4*  aperte  ajebat  lutherus : Verum  est  im- 
perfectam Caritatem  esse  impedimento  ad  introitum  Regni , propter  vi- 
tium (nempe  timorem  gehennae)  quo  imperfecta  est.  Hoc  ergo  damnans 
Concilium  , ac  definiens  timorem  ex  gehennae  aut  turpitudinis  peccati  con- 
sideratione conceptum,  bonum  esse,  supernaturalem,  ac  donum  Spiritus  S. 
comprimit  quidem  novatorum  audaciam,  non  consecrat  novam  Theologorum 
doctrinam  . Aliud  enim  est  dicere  attritionem  etiam  servilem  bonam  esse  , 
et  donum  Spiritus  Sancti , et  aliud  sufficere  in  Sacramento  ad  reconcilia- 
tionem. Nam  Fides  etiam,  Spes,  eleemosyna,  aliaque  similia,  bona  sunt  ac 
dona  Spiritus  S.  nec  proinde  valent  per  se  in  Sacramento  justificare  . 

Quod  vero  sententia  de  Caritate  initiali  sit  oecumenici  Concilii  decreto 
omnino  conformis,  res  mihi  videtur  majoribus  theatris  manifesta.  Et  i.  qui- 
dem, illius  contritionis  motum  tamquam  Sacramenti  Poenitentiae  materiam 
Concilium  agnoscit , quae  fuit  quovis  tempore  ad  impetrandam  veniam 
peccatorum  necessarius.  An  ne  dicent  adversarii  ante  Sacramenti  Poeniten- 
tiae institutionem  satis  fuisse  ad  veniam  peccatorum  impetrandam  attritio- 

nem  mere  servilem  ? a.  Eam  exigit  sacra  Synodus  in  poenitente  contritio- 
nem, quae  non  solum  cessationem  a peccato , et  vitae  novae  propositum , 
et  inchoationem  , sed  veteris  etiam  odium  continet.  Sed  per  solum  timo- 
rem servilem  , sicuti  non  excluditur  voluntas  peccandi  , ita  vitae  veteris  , 
nempe  peccati  odium  haberi  non  potest,  ut  in  superioribus  fuse  demon- 
stravimus. 3.  Timorem  illum  tridentini  Patres  pro  Sacramenti  materia  com- 
mendant et  admittunt,  quo  utiliter  concussi  Ninivitae  ad  Jonae  praedi- 
cationem , plenam  terroribus  Poenitentiam  egerunt  , et  misericordiam  a 
Domino  impetrarunt . Affirment,  si  possunt,  adversarii,  timorem  Ninivita- 
rum omni  prorsus  expoliatum  fuisse  Caritate . Numquid  defectui  amoris 
supplere  tunc  poterat  Sacramentum,  quod  non  extabat?  Principia  ergo  qui- 
bus ad  haereticorum  refellendos  errores  tridentinae  Synodi  Patres  utuntur 
talia  sunt  quae  confirmant,  non  destruunt  nostram  sententiam.  His  breviter 
hoc  modo  perpensis,  nunc  controversiam  in  gratiam  tyronum  ad  scholasti- 
cam methodum  redigamus.  Sit  itaque 

CONCLUSIO 

Tridentinum  Concilium  non  solum  non  definivit  attritionis 
servilis  sufficientiam , sed  e contra  multa  habet  ex  quibus 
necessitas  infertur  amoris  initialis. 

Prob.  I.  conci,  pars  i.  Existimant  attritionis  servilis  defensores  Con- 
cilium tridentinum  illorum  definiisse  opinionem,  quoniam  statuta  initio  de- 
creti necessitate  contritionis  in  Sacramento  Poenitentiae  dividunt  illam  ia 
perfectam  quae  uliqualem  continet  Caritatem,  et  in  imperfectam  omni  pror- 
sus amore  vacuam  quae  servilis  attritio  nominari  solet,  alque  decernit 
utramque  ad  Sacramentum  sufficere  perficiendum  : atqui  non  percipiunt 
ipsi  vel  potius  percipere  nolunt  mentem  Concilii.  Nam  falsum  omnino  est 
a contritionis  imperfectae  notione  decretum  illud  excludere  amorem  initia- 
lem , adeoque  per  imperfectam  contritionem  intelligere  attritionem  mere 
servilem.  Et  sane,  Concilium  contritionem  in  genere  definiens  animi  dolorem , 
et  detestationem  de  peccato  commisso , subintelligit  absque  dubio,  prout  est 
offensa  Dei.  Quod  adeo  verum  est , ut  Theologi  lovanienses  art.  4*  defi- 
nitioni illi  addiderint,  propter  Dei  offensam  , probe  noscentes  agere  triden- 
linos  Patres  de  dispositionibus  ad  Gratiam  adversus  proteslantes,  justificatio- 
nem repetentes  ex  sola  Fide  cum  exclusione  Caritatis,  juxta  illud  Lutheri 
in  cap.  2.  ep.  ad  Gal.  Sophistae  caeci  (Theologi  nempe  catholici)  somni- 
ant, Fidem  non  justificare,  nisi  ornata  sit  operibus  Caritatis:  ex  quo  falso 
principio  deducebant,  peccatorem  non  posse  dolere  de  peccato  ob  Dei 
offensam  ex  ejus  amore  , antequam  remissum  sit  peccatum , scribit  Tap- 
perus  in  expos.  citati  art.  4-  Quare  decernens  Concilium  adversus  haereticos 
unam  ex  dispositionibus  ad  justificationem  esse  contritionem,  hoc  est,  do- 
lorem ac  detestationem  de  peccato  commisso , subiutelligere  debuit,  prout 
est  offensa  Dei  ; atque  idcirco  dispescens  subinde  contritionem  in  perfe- 

ctam  et  imperfectam  , in  utraque  includit  animi  dolorem  et  detestationem 
de  peccato  commisso  prout  est  offensa  Dei  . Detestari  peccatum  prout  est 
offensa  Dei  pertinet  ad  Caritatem,  ut  ait  S.  Thomas . Itaque  utraque  con- 
tritio, juxta  mentem  Concilii,  continet  Caritatem,  cum  hoc  tantum  discrimine 
quod  contritio  perfecta  intensam  adinodumquc  ferventem  , imperfecta  vero 
minus  intensam  atque  remissam  habeat  Caritatem,  ut  fuit  illa  qua  Ninivi- 
tae ad  praedicationem  Jonae  concussi  plenam  terroribus  egerunt  poeniten- 
tiam, et  veniam  a Deo  obtinuerunt . Hinc  Patres  Concilii  io  reformatione 
decreti  quod  jam  adornaverant,  ne  ab  attritione  omnein  Caritatis  scintillam 
excludere  viderentnr,  ubi  antea  posuerant,  qui  servilis  timor  dicitur , postea 
verba  haec  abrasa  omnino  voluerunt,  ut  narrat  Pallavicinus  liist.  Cone.  lib. 
ii.  cap.  io.  II.  Altera  caussa  quae  ansam  praebet  adversariis  affirmandi 
eorum  sententiam  fuisse  a Concilio  approbatam  est,  quouiam  sess.  14.  cap. 
4.  de  attritione  dicitur,  non  solum  nou  fecere  hominem  hypocritam  et  ma- 
gis peccatorem,  sed  donum  Dei  esse  , et  sufficere  ad  justificationem  : atqui 
hoc  mendacium  est  apertissimum  ex  importuna  verborum  Concilii  intelli- 
gentia  exortum  ; nam  primo  attritio  de  qua  sermo  fit  in  laudato  decreto , 
quum  omnem  peccandi  voluntatem  excludat,  esse  non  potest  mere  servilis, 
ut  in  superioribus  diximus.  Deinde  vero  non  inquit  Concilium  attritionem 
ad  justificationem  in  Sacramento  obtinendam  sufficere  , sed  tantum  dispo- 
nere, quae  duo  longe  distare  nemo  non  videt,  quum  Fides  quoque  et  Spes 
et  oratio  disponant,  quamvis  non  sufficiant  ad  justificationem  ; unde  a de- 
creti specimine  verba  illa  , sufficere  ad  Sacramenti  hujus  constitutionem  , 
quae  prius  apposita  fuerant,  ut  omnein  de  medio  tollerent  aequivocationem 
Concilii  Patres  abstulerunt,  ut  Pallavicinus  animadvertit  loco  nuper  laudato. 
III.  Pluribus  demonstratum  est  in  superioribus,  opinionem  de  attritionis  ser- 
vilis sufficientia  novam  esse,  a nudius,  tertius  inventam,  et  a primis  illius 
architectis  cum  animi  trepidatione  propositam  ingenue  fatentibus  licet  non 
esse  expressam  evangelicam  assertionem , aut  ecclesiasticam  definitionem, 
neque  apud  Augustinum  aliumve  hujus  classis  auctorem  reperiri , sed 
solum  esse  scholasticam  collectionem , ut  Soti  verbis  loquar.  Ast  talis  opi- 
nio numquid  definita  a tridentino  Concilio  dici  potest?  Hinc  Alexander 
VII.  praecipit  ne  una  litigantium  pars  alteram  censura  aliqua  uolet , donec 
a S.  Sede  fuerit  aliquid  hac  de  re  definitum  . Desinant  ergo  attritionis 
propugnatores  jactare  a partibus  suis  stare  Concilium. 

Prob.  altera  conci,  pars.  I.  sess.  i4*  cap.  1.  haec  sacrosancta  Synodus 
habet  .*  Fuit  quidem  Poenitentia  universis  hominibus  qui  se  mortali  aliquo 
peccato  inquinassent  ...  ad  Gratiam  et  justitiam  assequendam  neces- 
saria ...  ut  perversitate  abjecta  et  emendata  , tantam  Dei  offensionem 
cum  peccati  odio , et  pro  animi  dolore  detestarentur  : atqui  detestari  ne- 
quit peccatum  sub  hoc  aspectu  , quatenus  est  offensa  Dei , per  solam  at- 
tritionem servilem  , nisi  aliqualis  etiam  intercedat  Caritas  , quod  fatentur 
praeter  S.  Thoinam  , post  Augustinum  , aliosque  Patres  , praecipui  etiam 
adversae  sententiae  patroni.  Et  S.  Thomas  quidem,  ne  repetam  quae  supe- 
rius allata  sunt  ex  Patribus,  3.  p.  q.  85.  art.  3.  et  4*  Poenitentia , inquit. 

est  cum  Fide  passionis  Christi , per  quam  justificamur  a peccatis , et  cum 
Spe  veniae  , et  cum  odio  vitiorum  , quod  pertinet  ad  Caritatem  . Et  ex 
adversariorum  classe  duorum  nomina  dumtaxat  recitare  sufficiat,  Becani  vi- 
delicet qui  de  Sacram.  Poenitentiae  eap.  3o.  inquit:  Detestatio  peccati  , 
ut  est  offensa  Dei , est  actus  Caritatis , ut  omnes  concedunt : et  Vasque- 
sii  qui  in  3.  p.  q.  86.  art.  a.  Omnes,  ait,  praeter  Alexandrum,  fatentur, 
quod  impossibile  sit  ut  actus  odii  peccati,  prout  est  offensa  Dei,  sit  al- 
terius virtutis  quam  Caritatis.  Concilii  ergo  doctrina  astruit  potius  quam 
destruat  nostram  sententiam  . II.  idem  Concilium  sess.  6.  cap.  6.  loquens 
de  Sacramento  Baptismi  , singulos  gradus  quibus  ad  justificationem  ascen- 
ditur, veluti  graphice  delineans  , primo  loco  exigit  in  catechumeno  Fidem, 
qua  credendum  est  revelatis  et  promissis  a Deo,  ac  praesertim  justificari 
hominem  per  Redemptionem . a.  Recenset  timorem  divinae  justitiae  quo 
peccatores  utiliter  concutiuntur  3.  Docet  eosdem  peccatores  a timore  per- 
culsos transire  ad  spem  qua  eriguntur,  fidentes  Deum  sibi  propter  Chri- 
stum propitium  fore.  4*  Tum  concipere  in  corde  Caritatem , qua  Deum  tam- 
quam omnis  justitiae  fontem  diligere  incipiunt j liisque  munitos  praesidiis, 
justificationem  denique  obtinere.  Ex  quibus  hoc  exurgit  scholasticum  argu- 
mentum : Ad  justificationem  in  Sacramento  Baptismi  consequendam,  praeter 
Fidem,  Timorem,  et  Spem,  necessario  requiritur  Caritas  qua  Deus  tamquam 
omnis  justitiae  fons  diligi  incipiat:  ergo  etiam  in  Sacramento  Poenitentiae . 
Numquid  dicent  adversarii  , in  hoc  differe  utrumque  Sacramentum  , quod 
ibi,  non  hic  Caritas  requiratur?  Sed  si  ita  respondent,  decipiuntur  i.  Quo- 
niam Concilium  sess.  i4*  cap.  2.  discrimen  assignans  inter  ulrumque  Sa- 
cramentum nequidem  cogitavit  dicere , Baptismo  , non  autem  Poenitentiae 
praemittendam  esse  Caritatem.  2.  Quoniam  recuperari  nequit,  juxta  Concilium, 
amissa  novitas  per  Baptismum  olim  acquisita,  nisi  magnis  nostris  fletibus 
et  laboribus»  Ast  magni  fletus  et  labores  lapsis  post  Baptismum  nihil  sunt 
per  Apostolum  sine  Caritate.  3.  Quoniam  Poenitentia  a Concilio  post  veteres 
Patres  dicitur  laboriosus  quidam  Baptismus,  atque  idcirco  potiora  ad  justifi- 
cationem in  Poenitentiae  quam  in  Baptismi  Sacramento  requiruntur . 4* 
Denique  quoniam  gravius  peccat  homo  post  acceptum  Baptismum,  quam  con- 
stitutus in  infidelitate,  quum  Gratiae  Dei,  ut  ait  S.  Synodus,  quam  acce- 
perunt ingrati  Spiritum  S.  contristent,  et  templum  Dei  violare  non  ve- 
reantur. Quare  si  Baptismi  comes  debet  esse  Caritas  saltem  initialis,  multo 
magis  Poenitentiae.  III.  canone  ejusdem  sess.  3.  haec  statuit  S.  Synodus  : 
Si  quis  dixerit , sine  praeveniente  Spiritus  S.  inspiratione  atque  ejus 
adjutorio,  hominem  credere,  sperare,  diligere,  aut  poenitere  posse  sicut 
oportet,  ut  ei  justificationis  gratia  conferatur,  anathema  sit.  Hoc  in  ca- 
none sermo  fit  generatim  de  modo  consequendi  Gratiam  justificationis.  Hoc 
in  canoue  inter  dispositiones  ad  justificationem  requisitas  praeter  Fidem 
et  Spem  recensetur  etiam  dilectio  : ergo  ete.  Atque  ita  verum  est  quod  ab 
initio  demonstrandum  suscepimus,  Concilium  nempe  tridentinum  non  solum 
adversariorum  opinionem  non  definiisse  , ut  inaniter  jactant,  sed  e contra 
sententiae  nostrae  impense  favisse. 

Adversariorum  argumenta  proponuntur  ac  refutantur . 

Obj.  t.  Falsum  omnino  est,  tridentinam  Synodum  in  decreto  sess.  i\. 
loqui  de  attritione  quae  aliqualern  conjunctam  habeat  Caritatem  , ut  non- 
nulli contendunt , nam  de  illa  imperfecta  contritione  ibi  sermo  instituitur 
quae  ex  gehennae  et  poenarum  metu  vel  cx  peccati  turpitudine  commu- 
niter concipitur.  Haec  autem  alia  non  est  quam  attritio  servilis.  Cumque 
definiat  utramque  contritionem  sive  perfectam  sive  imperfectam  materiam 
esse  Sacramenti,  consequitur  utramque  sufficere  ad  reconciliationem,  a.  Et 
re  quidem  vera,  ex  decreto  quod  nunc  inter  acta  Concilii  continetur  abrasa 
fuerunt  illa  verba  , cum  sine  aliquo  dilectionis  in  Deum  motu  vix  esse 
queat , quae  antecedenter  in  eodem  decreto  a Patribus  posita  fuerant,  ut 
narrat  Pallavicinus.  Declararunt  itaque  se  verba  facere  de  attritione  quae 
omnem  excludat  dilectionem.  3.  Deleverunt  quoque  ex  eodem  decreto  ver- 
bum, sufficit,  quod  in  privata  congregatione  Theologi  posuerant,  ac  in  ejus 
locum  substituerunt  verbum,  disponit.  Asl  si  Patres  loqui  intendissent  de 
attritione  quae  ainorem  initialem  includeret,  cur  verbum  illud  abrasissent  ? 
Noverant  proculdubio  attritionem  amori  conjunctam  satis  esse  ad  justifica- 
tionem. 4-  Concilii  Patres  initio  sess.  i4-  protestantur  se  ob  publicam  uti- 
litatem tradere  velle  exactiorem  et  pleniorem  de  iis  quae  ad  Poenitentiam 
spectant  definitionem  . At  ubinam  esset  plenior  haec  et  exactior  definitio, 
si  necessaria  foret  initialis  Caritas  ad  justificationem?  Nam  ne  verbum  qui- 
dem de  illa  habetur  in  laudata  sessione.  v 

Resp.  ad  i.  Multa  in  superioribus  allata  sunt  quae  demonstrant  ve- 
nerandam Synodum  ab  attritione  quae  ex  turpitudinis  peccati  consideratio- 
ne aut  ex  gehennae  metu  communiter  concipitur  non  excludere  Caritatem 
initialem;  quibus  hoc  aliud  addi  potest.  Quid,  quaeso,  Concilium  3d  contri- 
tionem in  genere  requirit?  Ex  tradita  contritionis  definitione  duo  necessario 
requiruntur,  animi  nempe  dolor  de  peccato  commisso  , et  propositum  non 
peccandi  de  cetero.  Atqui  haec  eadem  Concilium  tribuit  attritioni,  sess. 
enim  i4«  cap.  4*  dla  inquit:  Si  voluntatem  peccandi  excludat  cum 
spe  veniae  etc.  Et  can.  5.  addit : Si  quis  dixerit , eam  contritionem  elc. 
cum  proposito  melioris  vitae , non  esse  verum  et  utilem  dolorem  elc. 
anathema  sit.  Ast  duae  illae  conditiones  in  contritione  generatim  accepta 
supponunt  Caritatem  erga  Deum:  hanc  ergo  supponunt  etiam  in  contritione 
imperfecta.  Quod  si  dicant  attritionem  quoque  servilem  excludere  voluntatem 
peccandi , reprehensorem  habebunt  Augustinum  dicentem  lib  de  nat.  et 
grat.  cap.  5"].  Qui  timore  supplicii  quod  lex  minatur , non  amore  justitiae 
se  sentit  abstinere  ab  opere  peccati , nondum  liber , nec  alienus  (est)  a volun- 
tate peccandi.  Et  serrn.  169.  de  Script.  alias  i5.  de  verb.  Apost.  Qui  timore 
poenae  non  concupiscit , puto  quia  concupiscit.  Dispescens  ergo  Concilium 
contritionem  in  perfectam  et  imperfectam  , satis  ostendit  quod  utraque  ut 
sit  pars  Sacramenti  includere  debeat  Caritatem,  acrem  quidem,  ferventem 
et  intensam  si  contritio  perfecta  sit , minus  intensam  et  remissam  si  sit 
imperfecta  . 

Ad  2.  Si  tridentini  Patres  verba  in  argumento  allata  abraserunt,  ut 
se  de  nuda  attritione  servili  verba  facere  significarent , cur  ex  eodem  de- 
creto abstulerunt  etiam  verbum,  solum  , ubi  dicunt  attritionem  ex  turpi- 
tudinis peccati  consideratione  vel  ex  metu  poenarum  concipi?  Rursus  si  de 
attritione  omni  dilectione  vacua  loqui  volebant  Patres  , cur  ab  eodem  de- 
creto illa  quoque  verba  expunxerunt,  qui  servilis  limor  dicitur  ? Caussa 
itaque  propter  quam  laudata  in  argumento  verba  ex  decreto  abstulerunt 
est,  quoniam,  abstraclive , ut  inquiunt,  loquendo,  coutritio  imperfecta  seu 
attritio  quum  non  raro  a timore  mere  servili  oriatur,  accurata  non  fuisset 
ista  locutio : contritio  imperfecta  vix  concipi  potest  sine  aliquo  dilectionis 
in  Deum  motu , ut  recte  observavit  Joannes  Aemilianus  tudedanus  antistes 
apud  Palla  vicinum.  Et  quoniam  Lutherus  de  qualibet  attritione  sive  amori 
conjuncta  sive  ab  eo  separata  dogmatizabat  facere  hominem  hypocritam 
raagisque  peccatorem  , de  attritiooe  in  abstracto  seu  generalim  considerata 
Concilii  Patres  prudentissime  pronuntiarunt  esse  donum  Dei  , ac  Spiritus 
S.  impulsum  verissimum. 

Ad  3.  In  tertio  refellendo  argumento  non  immorabor.  Nam  veteres  nou 
infimae  notae  scholastici  in  eam  abiere  sententiam  ut  crederent  amorem  Dei 
etiamsi  super  omnia  non  satis  esse  ad  justificationem  in  Sacramento  Poeniten- 
tiae recipiendam  nisi  plures  habeat  gradus.  Vide  quae  ab  initio  hujus  contro- 
versiae diximus  . Ut  itaque  Concilii  Patres  in  proposito  sibi  scopo  de  non 
afferendo  Theologorum  opinionibus  vel  minimo  praejudicio  perseverarent, 
ex  allato  decreto  deleverunt  verbum,  sufficit.  Ita  Tudedanus  episcopus  apud 
Pallavicinum  . 

Ad  4*  Supposito  semel  quod  tridentini  Patres  contritioni  imperfectae 
adjunctam  crediderunt  Caritatem  aliquam  initialem  , ut  hactenus  demon- 
stratum est,  jam  patet  definitionem  de  iis  quae  ad  Poenitentiae  Sacra- 
mentum spectant  pleniorem  esse  atque  exactiorem,  etiamsi  de  Caritate  ini- 
tiali expressam  non  faciat  commemorationem.  Haec  enim  dicens  Concilium 
digitum  intendit  ad  sess.  6.  ubi  necessitatem  dilectionis  ad  justificationem 
in  genere  jam  definierat . 

Obj.  postremo.  I.  fundamentum  praecipuum  ex  sess.  6.  cap.  6.  de- 
ductum ab  assertoribus  Caritatis  initialis  omnino  corruit.  Actus  enim  amo- 
ris, juxta  Tridentinum  in  laudata  sessione,  requiritur  quidem  necessario  ad 
justificationem  ; ast  necessitas  isthaec  est  necessitas  quaedam  convenientiae  , 
et  congruitatis,  non  necessitas  absoluta  : quare  etiam  attritio  servilis  absque 
ullo  dilectionis  actu  aliquando  sufficit.  II.  quod  si  velit  quis  contentiose  af- 
firmare loqui  Concilium  de  necessitate  absoluta  , non  proinde  finem  sibi 
propositum  consequetur;  ibi  namque  videtur  sermonem  fieri  de  justificatione 
extra  Sacramentum , non  in  ipso  Sacramento  consequenda  ; agit  quippe 
Concilium  de  cathecumenis  qui  Baptismum  suscipere  proponunt,  non  qui  actu 
suscipiunt;  ait  enim,  denique  dum  proponunt  suscipere  Baptismum . III. 
statuit  quidem  tridentina  Synodus  contritionem  amori  conjunctam  materiam 
e6se  Sacramenti,  sed  numquid  proinde  aliam  excludit  materiam,  contritionem 
scilicet  omni  vacuam  dilectione  ? Non  enim  dicit,  solam  contritionem  etc. 

Resp.  ad  i.  adversariorum  exposilio  eap.  6.  sess.  4*  mera  est  et  ine- 
ptissima cavillatio.  Nam  i.  eodem  modo  Concilium  affirmat  necessariam  esse 
ad  habendam  Dei  gratiam  dilectionem  , quo  dicit  necessariam  esse  Fidem  , 
Spem  etc.  actus  autem  Fidei,  Spei  etc.  necessarii  sunt  necessitate  absoluta,  non 
necessitate  convenientiae,  i.  Sacrosancta  Synodus  ad  decernendam  ibidem  ne- 
cessitatem Fidei,  Spei,  et  Caritatis  adhibet  vocem,  oportet.  Ast  vox  haec  ne- 
cessitatem denotat  absolutam,  non  congruitatis,  ut  in  can.  3.  ejusdem  capi- 
tis : Si  f/uis  dixerit,  sine  praeveniente  Spiritus  S.  inspiratione  atque  a- 
djutorio , hominem  credere , sperare , diligere , atque  poenitere  posse , sicut 
oportet , ut  ei  Gratia  justificationis  conferatur , anathema  sit.  3.  Quum  in 
decreto  laudati  cap.  6.  prius  efformato  nulla  sanctae  dilectionis  mentio 
fieret,  Concilii  Patres  addita  voluerunt  illa  verba,  iliumque  tamquam  omnis 
justitiae  fontem  diligere  incipiunt  ; ajebani  enim,  inquit  Pallavicinus  hist. 
Cone.  lib.  8.  cap.  i3.  quia  si  poenitentia  tota  esset  ex  timore , sine  amo- 
re justitiae , et  dolor  esset  propter  poenam  tantum , et  non  propter  Dei 
offensam , infructuosa  esset. 

Ad  2.  Inanis  prorsus  est  adversariorum  illa  Concilii  interpretatio,  i. 
enim  Patres  de  ea  loquuutur  justificatione  circa  quam  turpiter  errabant 
lutherani  et  calvinistae  , ut  laudato  loco  legitur  . Hi  autem  errabant  circa 
justificationem  quae  in  actuali  Sacramenti  confertur  susceptione  . 2.  Dum 
Concilium  loquitur  de  Fide,  aliisque  dispositionibus  necessariis  ad  justifica- 
tionem , vult  ut  ejusmodi  dispositiones  habeantur  in  actuali  Sacramenti  su- 
sceptione: ergo  a pari,  etc.  3.  Si  adversariorum  consisteret  argumentum,  se- 
queretur Patres  Concilii  fuse  loquutos  fuisse  de  dispositionibus  ad  justifica- 
tionem de  via  extraordinaria  consequendam,  nihil  vero  dixisse  de  dispositio- 
nibus ad  recipiendam  Gratiam  praerequisitis  de  via  ordinaria,  in  actuali  nempe 
susceptione  Sacramenti  ; quod  est  absurdissimum  . 

Ad  3.  Si  quae  ad  mentem  Concilii  exponendam  diximus,  bene  perpen- 
dantur , satis  superque  patebit  eam  fuisse  Patrum  intelligentiam  . ut  vellent 
solam  contritionem  unitam  Caritati  materiam  esse  Sacramenti  Poenitentiae  . 
Nec  officit  vocem  illam,  solam , non  usurpasse,  alioquin  dicendum  foret  nec 
tridentinam  Synodum  nec  Eugenium  IV.  in  instr.  pro  armenis  adaequatas 
tradidisse  Sacramentorum  materias,  quoniam  vocem  exclusivam,  solam , non 
adhibuerunt  . 

Antequam  autem  manum  de  tabula  tollam,  non  abs  re  erit  ad  tyro- 
num  utilitatem  animadvertere  complures  esse  nostrae  sententiae  Theologos 
et  quidem  praeclarissimos  qui  Concilii  tridentini  mentem  interpretantes , 
contritionis  imperfectae  seu  attritionis  nomine  intclligi  posse  attritionem  mere 
servilem  concedere  non'  detrectant , sed  non  proinde  sequi  ajunt  S.  Synodi 
Patres  statuisse  servilem  ejusmodi  attritionem  satis  esse  per  se  ad  justifica- 
tionem in  Sacramento  Poenitentiae  obtinendam.  Nain  si  Concilium,  inquiunt, 
affirmat  attritionem  esse  donum  Dei  , impulsum  Spiritus  S.  etc.  hoc  idem 
dicit  etiam  de  Fide,  Spe,  aliisque  dispositionibus,  nec  proinde  per  se  suffi- 
ciunt ad  justificationem  . Si  tradit  attritionem  disponere  poenitentem  ad 
justificationem  in  Sacramento  recipiendam,  eam  dispositionem  vult  esse  dum- 

taxat  remotam  , atque  hoc  esse  perfectam  inter  et  imperfectam  contritionem 
discrimen,  quod  ilia  extra  Sacramentum,  supposito  tamen  Sacramenti  voto, 
justificet,  haec  autem  extra  Sacramentum  disponat  tantum  , seu  praeparet 
hominem  ad  recipiendam  in  Sacramento  justificationem  , quatenus  a Deo 
obtinet  adjutorium  ad  habendam  Caritatem  ejusdem  Dei  super  omnia  saltem 
initialem  ; non  secus  ac  si  quis  de  Fide  diceret,  et  quamvis  extra  Sacra- 
mentum hominem  ad  justificationem  per  se  perducere  nequeat  , tamen 
illum  ad  Dei  Gratiam  in  Sacramento  impetrandam  disponit.  Neque  ve- 
rum est,  addunt,  antithesim  instituere  Concilium,  ut  adversae  sententiae 
patroni  cavillantur,  inter  attritionem  extra  Sacramentum,  eamdemque  attri- 
tionem in  Sacramento;  si  enim  id  esset,  fuisset  a Patribus  dicendum,  tamen 
eum  ad  Gratiam  in  Sacramento  Poenitentiae  impetrandam  perducit ; ma- 
luerunt autem  dicere,  disponit , atque  expunctum  voluerunt  verbum,  sufficit, 
idque  ut  tacite  huic  objectioni , si  attritio  extra  Sacramentum  per  se 
non  sufficit  ad  justificationem,  consequitur  esse  omnino  inutilem , obviam 
irent.  Si  namque  disponit,  seu  praeparat  peccatorem  ad  Dei  Gratiam  in  Sa- 
cramento recipiendam  , certe  inutilis  non  est,  neque  damnata  ut  lulherani 
et  calvinistae  blaterabant . Atque  haec  satis  sint  de  controversia  quae  at- 
tenta veterum  Patrum  et  Theologorum  traditione  facilis  est , sed  celebris 
intricataque  cavillis , atque  subtilitatibus  laxiorum  praecedentis  aetatis  ca- 
suislarum  evasit . 

caput  vi. 


De  altera  Sacramenti  Poenitentiae  parte , nempe  de  Confessione. 

De  priori  Sacramenti  Poenitentiae  parte  idest  de  contritione,  ob  con- 
tradicentium numerum  atque  auctoritatem  , satis  fuse  pro  instituti  nostri 
ratione  pertractavimus  . Nunc  paullo  arctius  de  altera  ejusdem  Sacramenti 
parte,  nempe  de  Confessione,  disserendum  erit,  atque  exordium  a nomine 
ducentes  animadvertere  juvabit  partem  hanc  quae  a latinis  Confessio  di- 
citur , a graecis  appellari  cfofioXoyiS i»  , Exomologesim  , quod  nomen  , sicuti 
et  lalinum  Confessio  , proprie  peccatorum  alteri  factam  significat  manifesta- 
tionem. Ita  nomen  illud  accipitur  Matth.  cap.  18.  Jacobi  5.  et  iti  Actibus 
Apost.  cap.  19.  unde  nil  mirum  si  graeci  Patres  Irenaeus  , Epiphanius , 
aliique  eam  tribuerint  saepe  voci  huic  significationem , quos  secuti  postea 
Patres  latini  vocem  ipsam  Exomologesim  totidem  syllabis  ad  exprimendam 
peccatorum  enumerationem  alteri  factam  a graecis  mutuo  acceperunt,  quos 
inter  Tertullianus  lib.  de  orat.  cap.  7.  Cyprianus  lib.  de  laps.  multique  alii; 
quamvis  nonnulli  tum  ex  graecis  tum  ex  latinis  vocem  Exomologesim  adhi- 
buerint quandoque  ad  totam  exprimendam  Sacramenti  Poenitentiae  actionem, 
contritionem,  confessionem,  ac  satisfactiouem  complectentem.  Sed  de  nomine 
plura  disserunt  Morinus,  Juveuin,  Berii,  alii.  Potest  autem  Confessio  de  qua 
loquimur,  cum  Catechismo  romano  p.  2.  num.  5i.  optime  definiri,  Sacra- 
mentalis  peccatorum , quae  post  Baptismum  patrata  sunt , accusatio  facta 
Sacerdoti  ad  illorum  remissionem  virtute  clavium  Ecclesiae  consequendam. 

Actus  hic  dicitur  sacramentalis  acousaiio  , quouiain  recensentur  a 
poenitente  peccata  non  ad  satisfaciendum  alterius  curiositati,  non  ad  reno- 
vandam sibi  ipsi  pravam  delectationem  , sed  eo  animo  ut  se  reum  trans- 
gressae legis  confitendo,  vindictam  de  illis  in  se  sumat,  et  per  Sacramen- 
tum veuiara  obtineat  a Deo  . Additur,  peccatorum  suorum  , hoc  est , non 
alienorum,  sed  a se  patratorum,  et  quidem  post  Baptismum,  quoniain  quae 
ante  Baptismi  susceptionem  patrata  sunt,  per  ipsum  regenerationis  lavacrum 
dimittuntur.  Dicitur,  facta  Sacerdoti , quia  hic  dumtaxat  minister  est  a Chri- 
sto constitutus  hujus  Sacramenti  tamquam  judex  ac  medicus  ad  absolven- 
dum reos,  infirmosque  a spirituali  morbo  sanandos.  Concluditur  denique,  ad 
illorum  remissionem , ut  Sacramenti  finis  exprimatur,  neque  enim  Confes- 
sio isthaec  similis  est  illi  quae  fit  coram  judice  civili  a quo  nil  aliud  reus 
expectare  potest  quam  supplicium  et  poenam,  sed  Confessio  haec  de  qua 
loquimur  fit  ad  absolutionem  delictorum,  et  animae  medelam  obtinendam. 

Ex  hac  definitione  probe  assecuta  multarum  pendet  solutio  quaestio- 
num quae  de  Confessione  institui  solent  a theologicae  moralis  tractatori- 
bus . Et  i.  quidem,  ut  nonnullas  brevissime  et  obiter  attingam,  ex  quo 
Confessio  fieri  debeat  ad  remissionem  peccatorum,  facile  intelligitur  peccata 
omnia  tum  lethalia  tum  venialia  esse  illius  materiam;  singula  enim  remis- 
sione egent,  dicente  Christo  Apostolis  suis  , Quorum  remiseritis  peccata , 
remittuntur  eis:  qua  in  sententia  licet  peccatorum  nomine  veniant  prae- 
cipue lethalia,  nil  impedit  tamen  quin  venire  possint  etiam  venialia,  quoniam 
et  haec  peccata  revera  sunt.  Quum  tamen  venialia  hominem  a Gratia  et  Ca- 
ritate non  excludant,  ac  per  humilitatem,  orationem  dominicam,  aliosque  vir- 
tutum actus  dilui  possint , horum  Confessio  in  Sacramento  libera  erit  poe- 
nitenti  nisi  praeceptum  urgeat  ecclesiasticum , lethalia  vero  necessario 
Sacerdoti  sunt  enuntianda,  ut  suo  loco  demonstrabimus.  2.  Si  Confessio  est 
peccatorum  accusatio  facta  Sacerdoti,  jam  quisque  percipere  poterit  solum 
Sacerdotem  ministrum  esse  hujus  Sacramenti , ad  virorum  laicorum  etiam 
sanctitate  eminentium  exclusionem  ; nec  immerito , quoniam  Christus  solis 
Apostolis  eorumque  successoribus  , non  laicis  dixit , Quorum  remiseritis 
peccata , remittuntur  eis , etc.  Quod  si  antiquitus,  urgente  necessitate,  poe- 
nitentes  nonnulli  propria  confitebantur  peccata  laicis  , iliorumque  veniam 
a Deo  obtinebant,  illorum  remissio  non  Confessioni  per  se,  sed  contritioni 
ab  humilitate  excitatae  tribuenda  est ; neque  enim  urnquam  extitit  praece- 
ptum aliquod  ecclesiasticum,  multoque  minus  divinum  de  Confessione  pec- 
catorum facienda  laicis.  3.  Quod  Confessio  de  qua  loquimur  sit  accusatio 
sacramentalis , importat  ut  vera  sit  et  integra  , si  enim  mutila  esset  vel 
redundans,  aut  speciem  reticeret  peccatorum  vel  numerum,  jam  non  esset 
amplius  sacramentalis  seu  pars  Sacramenti;  quum  Sacramentum  ex  re 
mendaci  vel  minime  plena  componi  non  possit.  Nam  qui  mortalem  noxam  cujus 
conscius  est , aperte  negat,  turpiter  mentitur  . Qui  mortale  aliquod  accusat 
cujus  reus  non  est,  judicem  decipit,  caussaque  est  ut  clavis  erret.  Si  vero 
non  omnia  quoad  speciem  ac  numerum  peccata  pandantur , quomodo  Sa- 
cerdos judicis  ac  medici  munere  fungi  poterit  ? Reliqua  corollaria  quae  ex 

allata  definitione  sequuntur,  exposita  vide  apud  praeclaros  de  re  sacramen* 
taria  scriptores,  Marinum,  Juvenin,  Droueniuni,  Berti,  aliosque.  Nos  inierim 
partem  hanc  Sacramenti  Poenitentiae  ab  haereticorum  contradictionibus 
vindicabimus  . 

Joanni  Dallaeo  calvinisticae  sectae  propugnatori  zelautissimo  sacra- 
mentalis  Confessio  quomodo  in  usu  est  apud  Catholicos  tantopere  . displi- 
cuit ut  quatuor  adversus  illam  composuerit  libros  in  quibus  per  totam 
retro  antiquitatem  excurrens  , omnem  impendit  conatuiu  ut  demonstret  Ca- 
tholicorum sententiam  omni  carere  vetustatis  momento  ; e contra  falsi  sui 
dogmatis  adstipulatorcs  multos  se  invenisse  confidit.  Et  primo  in  montanistis, 
novatinnis,  et  audianis,  qui  Ecclesiam  exercuerunt  secundo,  tertio,  et  quarto 
saeculo,  tum  in  valdensibus,  wiclefistis,  et  hussitis,  sequentibus  temporibus, 
denique  postremis  hisce  saeculis  in  Luthero  atque  Calvino.  Sed  perperam  , 
nam  ex  iis  quae  paullo  post  disputabimus,  liquido  apparebit,  sacramentalem 
Confessionem  solidissima  habere  in  Scripturis  ac  Traditione  monumenta,  nec 
qnidquam  nostro  de  hac  re  dogmati  officere  montanistarum,  novatianorum, 
aliorumquc  similium  sententiam}  quoniam  praeterquam  quod  hi  ab  Ecclesia 
tamquam  haeretici  fuere  proscripti,  frustra  sibi  blanditur  Dallaeus  sectatores 
in  sui  patrocinium  advocatos  tam  male  de  Confessione  sentisse  ut  ipse  ar- 
bitratur. Montanistae  siquidem  ac  novatiani  credebant  dari  peccata  quaedam 
quorum  remittendorum  solus  Deus,  non  Ecclesia  potestatem  habeat;  omnium 
interira  peccatorum  etiam  irrernisibiliuin  Confessionem  a poenitentibus  exi- 
gentes, ut  videre  est  apud  TerluUiauum  lib.  de  Pud.  cap.  3.  et  Ambrosium 
lib.  2.  de  Poenit.  cap.  5.  Audianorum  curiosum  quemdam  ritum  describit 
Theodoretus  in  lib.  4*  haer.  fab.  cap.  ro.  narrans  solitos  illos  fuisse  sacros 
libros  in  duas  partes  collocare,  inter  quos  consistentes  peccata  sua  confite- 
bantur , deinde  concedebant  veniam.  Cl.  ineldensium  episcopus  Bossuetius 
lib.  ii.  Variat,  erudite  demonstrat  valdenses  sacramentalem  Confessionem 
numquam  abjecisse  , sed  vetasse  dumtaxat  ne  qui  sectae  nomen  dederant, 
improbis  ministris,  communionis  praesertim  rorannae  quos  indignos  et  ava- 
ros existimabant,  propria  panderent  peccata.  Wiclefus  quamvis  docuerit  Con- 
fessionem auricularem  non  ex  divina  , sed  ex  ecclesiastica  esse  institutione, 
atque  homini  debile  contrito  inutilem  esse  atque  superfluam , eam  nihilo- 
minus numquam  damnavit.  Joannes  autem  Hus  nonnisi  per  calumniam  in- 
ter suos  recensetur  a Dallaeo  , ut  invicte  demonstrant  fratres  wallemburgici  . 
Quinimo  nec  ipse  Lulherns  sacra  mentalis  Confessionis  hostis  omnino  haberi 
potest , in  lib.  enim  de  capt.  babyl.  in  parvo  catechismo  et  alibi  saepe  , 
illius  usum  commendat  quam  maxime,  ac  morti  proximus  eam  edidit  coram 
sectae  suae  ministro  ad  aures  more  Catholicorum  . Neo  obstat  quod  in  ar- 
ticulis a Leone  X.  damnatis  eam  appellet  cruentissimam  carnificinam , nam 
ut  crearet  Ecclesiae  catholicae  invidiam  , tradebat  discipulis  suis  in  nostra 
communione  a fidelibus  exigi  illorum  etiam  peccatorum  Confessionem  qaae 
post  diligens  examen  memoriae  non  occurrunt , atque  hoc  est  quod  ab  ipso 
cruentissima  carnificina  appellatur.  Qui  ergo  adversus  secretam  Confessionem 
quae  in  usu  est  apud  Catholicos  temere  prorsus  et  audacter  insurrexerit  fuit 

proculdubio  Joannes  Calvinus  qui  in  suis  institutionibus  docet  et  inculcat 
esse  omnino  de  medio  tollendam  tamquam  Ecclesiae  noxiam , et  rem  pe- 
stilentem . Atque  haec  est  traditio  quae  favet  Joanni  Dallaeo.  Sed  tandem 
ad  rem  nostram  descendamus. 

CONCLUSIO  I. 

Confessionis  sacranientalis  necessitas  demonstratur  ex  novo  Testamento. 

Prob.  tribus  notissimis  testimoniis.  I.  Christus  Dominus  Matth.  cap.  18. 
suos  Apostolos  alloquens  , Arnen  dico  vobis , inquit,  quaecumque  ligaveritis 
super  terram , erunt  ligata  et  in  Caelo  : et  quaecumque  solveritis  super 
terram , erunt  soluta  et  in  Caelo.  Et  Joan.  cap.  20.  Sicut  misit  me  Pa-> 
ter , et  ego  mitto  vos  . . . Accipite  Spiritum  Sanctum  : Quorum  remise- 
ritis peccata , remittuntur  eis  : et  quorum  retinueritis , retenta  sunt.  Haec 
sane  verba  a Christo  in  Apostolorum  persona  omnibus  novi  Testamenti  Sa- 
cerdotibus dicta  fuisse  communis  Patrum  et  Ecclesiae  sensus  semper  tenuit, 
ut  cap.  hujus  libri  r.  animadvertimus:  eisdemque  verbis  Apostolis  ac  Sa- 
cerdotibus solvendi  vel  relinendi  peccata  potestatem  contulisse  palet  ex 
facto  Pauli  cum  incestuoso  corinthio,  quod  legitur  in  ep.  1.  ad  Cor.  cap. 
5.  in  haec  verba,  Absens  corpore , praesens  autem  spiritu , jam  judicavi , 
ut  praesens.  Ast  vero  quomodo  eam  exercere  possent  auctoritatem  presby- 
teri, si  hominum  impiorum  delicta  ignorarent  ? Praesertim  cum  potestas  per 
allatam  sententiam  Sacerdotibus  collata  judices  eos  et  medicos  constituat 
animarum.  Non  possent  autem  aequum  proferre  judicium  incognita  caussa 
nisi  poenitentes  propria  panderent  crimina  , neque  attemperatam  parare 
medicinam  animabus  nisi  vulnera  non  manifestarent  . Quare  tridentinum 
Concilium  sess.  i4*  cap.  5.  merito  inquit:  Constat  enim , Sacerdotes  ju- 
dicium hoc , incognita  caussa  exercere  non  potuisse  , neque  aequitatem 
illos  in  poenis  injungendis  servare  potuisse  , si  in  genere  dumtaxat , et 
non  potius  in  specie , ac  singillatim , sua  ipsi  peccata  declaras sent',  contra 
protestandum  opinionem  affirmantium  habere  Sacerdotes  vi  verborum  Chri- 
sti facultatem  reos  absolvendi  qui  in  genere  et  non  in  specie  propria 
enunciant  peccata.  II.  in  Actibus  Apost.  cap.  19.  legitur:  Multi  credentium 
veniebant  confitentes , et  annuntiantes  actus  suos.  Hic  sermonem  de  sacra- 
mentali  Confessione  fieri  sensus  ipse  verborum  litteralis  satis  ostendit,  r. 
Quoniam  de  credentibus,  adeoque  baptizatis  narratur  propria  fuisse  con- 
fessos peccata : qui  character  Sacramento  Poenitentiae  quod  solis  admini- 
strandum est  regeneratis,  vere  et  proprie  convenit.  2.  Quoniam  phrasis  illa, 
confitentes  , et  annuntiantes  actus  suos , nil  aliud  quam  singulorum  enu- 
merationem peccatorum  potest  significare ; quum  ad  eam  timore  perculsi 
quod  daemones  improborum  exorcistarum  corpora  invaderent  fuerint  adacti; 
unde  in  syriaca  versione  habetur  , annuntiabant  delicta  sua.  3.  Quoniam 
actuum  nomine  venire  nequeunt  miracula  , ut  Lutherus  ac  Brentius  ad 
argumenti  vim  eludendam  somniarunt  , quum  ridiculum  sit  ipsorum  cre- 

dentium  actus  appellare  miracula.  4*  Denique  quia  Chrysostomus,  Basilius, 
Oecumenius,  quibus  major  quam  protestantibus  fides  habenda  est,  de  Sa- 
cramentali  Confessione,  et  quidem  singulorum  in  specie  actuum  interpretantur. 
III.  Jacobus  in  sua  catholica  ep.  cap.  5.  praecipit  fidelibus  ut  propria 
confiteantur  peccata,  Confitemini  alterutrum  peccata  vestra;  Confessionem 
proculdubio  intelligens  sacramentaiem.  Nam  loquitur  ibi  Apostolus  de  infir- 
mo cui  presbyteri  Sacramentum  administrant  extremae  Unctionis , atque 
adeo  cui  veniam  petere  peccatorum  quam  maxime  congruit . Hinc  veteres 
plures,  ut  auctor  librorum  de  visitatione  infirmorum  inter  opera  Augustini  , 
Venerabilis  Beda,  Hugo  Victorinus,  aliique  de  Sacramento  Confessionis  lau- 
datam exposuere  Jacobi  sententiam.  Nec  refert  quod  sacer  ibi  dicat  auctor, 
Confitemini  alterutrum , quum  hic  verborum  sensus  sit,  Confiteatur  homo 
homini , reus  judici , aegrotus  medico , ut  Alcuinus  exponit. 

CONCLUSIO  II. 

Eadem  catholica  veritas  invide  demonstratur  Ecclesiae  Traditione . 

Prob.  per  singula  saecula  brevissime  excurrendo.  Ex  saeculo  christianae 
Ecclesiae  primo  pro  Confessionis  sacramentalis  necessitate  sequentes  advocari 
possunt  locupletissimi  testes.  S.  Barnabas  cujus  ep.  videri  potest  apud  cl. 
Cotelerium  num.  i . scribit : Confitemini  peccata  vestra  . Clemens  Rom. 
Episcopus  in  ep.  2.  ad  Cor.  Postquam , inquit,  ex  hoc  mundo  egressi  fue- 
rimus, nec  confiteri  peccata , nec  poenitentiam  agere  poterimus  . Auctor 
ep.  ad  Jacobum,  perperam  Clementi  tributae,  sed  ob  magnam  illius  aucto- 
ritatem, a Rufino  latinitate  donatae,  sic  habet : Si  forte  in  alicujus  cor, 
vel  livor , vel  infidelitas , vel  aliquod  malum  latenter  irrepserit , non  eru- 
bescat, qui  animae  suae  curam  gerit , confiteri  haec  ei  qui  praeest  . . . 
quo  possit  Fide  integra , et  operibus  bonis  poenas  aeterni  ignis  effugere . 
Et  quamvis  6cripta  haec  illorum  auctorum  sub  quorum  nomine  circumfe- 
runtur , opera  genuina  non  essent,  quum  tamen  nemine  dissentiente  anti- 
quissima sint,  invictum  exhibent  pro  catholica  Fide  argumentum. 

II.  ejusdem  fidei  de  secretorum  peccatorum  Confessiouis  necessitate 
saeculi  secundi  testes  erunt  celeberrimi  duo  scriptores  Irenaeus  et  Tertul- 
lianus, quorum  prior  lib.  1.  adv.  haer.  cap.  9.  narrat  Marcum  quemdam 
Valentinianum  et  magum  nonnullas  simplices  praestigiis  suis  seduxisse  simul 
ac  compressisse  mulieres  quae  fraude  detecta , Saepissime  conversae  ad 
Ecclesiam  Dei , confessae  sunt , et  secundum  corpus  exterminatas  se  esse 
ab  eo , et  velut  cupidine  inflammatas , valde  illum  dilexisse  . Quod  idem 
narrat  de  uxore  quoque  cujusdam  diaconi  quae  omne  deinceps  tempus 
in  Exomologesi  consummavit , plangens,  etc.  Inteipretantur  haec  protestantes 
aliaque  similia  Patrum  testimonia  non  de  privata  et  secreta  , sed  de  pu- 
blica, juxta  veterem  Ecclesiae  disciplinam,  peccatorum  Confessione.  Sed  in 
primis,  quamvis  ita  se  res  haberet  ut  ipsi  contendunt,  quid  inde?  Confessio 
peccatorum  quae  antiquitus  in  usu  erat,  sive  publice  a poenitentibus  sive 

privatim  et  ad  aures  fieret,  quum  proprio  fieret  Pastori  vel  Sacerdoti  cui- 
libet ad  munus  hoc  deputato  satisfactionis  mensuram  decernenti,  semper 
sacramentalis  erat ; unde  saeramentalis  Confessio  jam  existebat,  quod  in 
praesentiarum  inquirimus.  Neque  enim  nunc  de  modo  , sed  de  necessitate 
confitendi  peccata  disputamus.  Deinde,  non  fiebat  certe  a fidelibus  publica 
suorum  delictorum  Confessio  nisi  praecessisset  Confessio  privata;  ex  recitata 
enim  serie  peccatorum  Sacerdos  ad  id  delegatus  ea.  seligebat  quae  juxta 
prudentiae  leges,  absque  famae  et  vitae  jactura  ad  reliquos  terrendos  fide- 
les, per  publicam  Confessionem  manifesta  fieri  poterant.  Mulieres  enim  illae 
quae  a Marco  seductae  conversae  sunt  ad  Deum,  non  publici,  sed  occulti 
sceleris  ut  erat  incestus  , saepe  Exomologesim  prius  fecerunt.  Quod  semel 
adnotasse  sufficiat  ad  demonstrandum  quam  perditae  causae  patroni  sint 
protestantes.  Alter  ejusdem  secundi  saeculi  testis  erit,  ut  ajebam,  Tertul- 
lianus qui  antequam  in  amentiam  incideret  montanistarutn,  librum  scripsit  de 
Poenitentia  in  quo  omnia  peccata  non  publica  modo  et  palam  patrata,  sed 
etiam  occulta  et  secretissima  Sacerdotum  judicio  ac  auctoritati , ut  illorum 
poena  luatur,  subjicienda  esse  tradit.  Sic  enim  inquit  cap.  4-  Omnibus  de- 
lictis , seu  carne  , seu  spiritu  , seu  facto  , seu  voluntate  commissis  , qui 
poenam  per  judicium  destinavit , idem  et  veniam  per  Poenitentiam  spo- 
pondit. Et  cap.  9.  ad  idem  rediens  argumentum,  scribit : Tantum  relevat 
Confessio  delictorumy  quantum  dissimulatio  exaggerat . Confessio  enim 
satisfactionis  consilium  est , dissimulatio  contumaciae.  Hujus  igitur  poe- 
nitentiae secundae , et  unius , quanto  in  arcto  negotium  est , tanto  opero- 
sior probatio  esty  ut  non  sola  conscientia  praeferatur , sed  aliquo  etiam 
actu  administretur  . Is  actus  qui  magis  graeco  vocabulo  exprimitur  , et 
frequentatur , Exomologesis  est , quae  delictum  Domino  nostro  confitemur , 
non  quidem  ut  ignaro , sed  quatenus  satisfactio  Confessione  disponitur , Con- 
fessione poenitentia  nascitur , poenitentia  Deus  mitigatur  . Itaque  Exo- 
mologesis prosternendi  et  humilificandi  disciplina  est . Et  ne  quis  suspi- 
cetur loqui  Tertullianum  de  peccatorum  Confessione  quae  facienda  est  soli 
Deo  per  Sacerdotis  exclusionem  , addit  subinde  eos  qui  Domioo  confiten- 
tur Praesbyleris  advolvi  , et  caris  Dei  adgeniculari : et  eos  qui  confiteri 
detrectant,  pudoris  magis  memores  esse  quam  salutis  , velut  illi  faciunt 
qui  in  partibus  verecundioribus  corporis  contracta  vexatione , conscientiam 
medentium  vitant , et  ita  cum  erubescentia  sua  pereunt  etc.  Quae  omnia 
certe  demonstrant  loqui  illum  de  Confessione  quae  fit  uni  vel  alteri  fra- 
tri, quoniam  in  uno  et  altero  Ecclesia  est , Ecclesia  vero  Christus;  ergo 
cum  te  ad  fratrum  genua  protendis , Christum  contrectas , Christum  exo- 
ras. Quid  pro  catholica  sententia  luculentius  dici  potest  ? 

111.  transeamus  nunc  ad  saeculum  tertium,  et  primus  in  aciem  prodeat 
Eusebius  Caesariensis  qui  H.  E.  lib.  6.  cap.  34-  de  Philippo  Augusto 
qui  christianus  haberi  volebat  (ignoratur  an  sincere  vel  ficte)  narrat,  quod 
quum  ad  Pascha  cum  christianis  celebrandum  ingredi  vellet , eum  ab 
Ecclesiae  aditu  prohibuerit  Episcopus  (Fabianus)  quod  multis  criminibus 
inquinatus  esset , nec  eum  admiserit  antequam  Confessionem  fecisset , et  iis 

qui  humanitus  la/)si  fuerant  , et  in  ordine  poenitentium  stabant  , sese 
adjunxisset.  JNon  minus  luculenter  Origenes  hom.  i i.  in  psal.  37.  explicans 
illa  verba  , Iniquitatem  meam  ego  cognosco , loquitur:  Si  autem  sui  accu- 
sator fiat  (homo)  dum  accusat  semetipsum  , et  confitetur , simul  evomit 
et  delictum , atque  omnem  morbi  digerit  causam.  Tantummodo  circumspice 
diligentius  , cui  debeas  confiteri  peccatum  tuum  : proba  prius  medicum 
cui  debeas  causam  languoris  exponere  , qui  sciat  infirmari  cum  infir- 
mante,flere  cum  flente ; qui  condolendi  et  compatiendi  noverit  discipli- 
nam : ut  ita  demum  si  quid  ille  dixerit  , qui  se  prius  et  eruditum  me- 
dicum ostenderit  et  misericordem , si  quid  consilii  dederit , facias , et  se- 
quaris : si  intellexerit , talem  esse  languorem  tuum  qui  in  conventu  lotius 
Ecclesiae  exponi  debeat , et  curari  . . . multa  hoc  deliberatione  et  pe- 
rito medici  illius  consilio  procurandum  est.  Habes  in  hac  Origenis  sen- 
tentia integrum  Catholicorum  systema.  Confessionem  videlicet  publicam  ne- 
cessariam nou  esse  uti  privatam , illique  hanc  esse  praemittendam  . Prae- 
clara habet  etiam  hom.  a.  in  Levit.  Sequitur  illustre  Cypriani  testimonium 
ex  lib.  de  laps.  excerptum,  iu  quo  adversus  illos  insurgit  qui  posteaquam 
ad  idola  aliquo  modo  deflexerant,  ad  Ecclesiam  reversi  poenitentiam  agere 
renuebant.  Ita  autem  eos  alloquitur  : Quanto  et  Fide  majores  , et  timore 
meliores  sunt  , qui  quamvis  nullo  sacrificii  facinore  constricti  , quoniam 
tamen  de  hoc  vel  cogitaverunt , hoc  ipsum  apud  Sacerdotes  Dei  dolenter 
et  simpliciter  conflentes  , Exomologesim  conscientiae  faciunt , animi  sui 
pondus  exponunt , salutarem  medelam , parvis  licet , et  modicis  vulneribus 
exquirunt  ? Scientes  scriptum  esse : Deus  non  irridetur  j derideri  et 
circumveniri  Deus  non  potest  . . . Confiteantur  singuli , quaeso  vos,  fra- 
tres dilectissimi , delictum  suum , dum  admitti  Confessio  ejus  potest  ; dum 
satisfactio  et  remissio  facta  per  Sacerdotes  apud  Dominum  grata  est. 
In  ep.  ad  Antonianum  hortatur  Sacerdotes  ut  benigne  excipiant  peccatores 
qui  poenitentiam  agere  volunt,  hanc  afferens  rationem,  quia  apud  inferos 
Confessio  non  est , nec  Exomologesis  illic  feri  potest. 

IV.  saeculo  quarto  floruit  S.  Hilarius  pictaviensis  qui  eomm.  in  cap. 
1 8.  Matlh.  catholicum  dogma  mirifice  confirmat.  Sic  enim  ait  loco  citato: 
Ad  terrorem  metus  maximi  quo  in  praesens  omnes  continentur , immobile 
severitatis  apostolicae  judicium  praemisit  , ut  quos  in  terris  ligaverint , 
i de  st  peccatorum  nodis  innexos  reliquerint:  et  quos  solverint , Confessione 
videlicet , (non  concessione,  ut  pro  lubilu  suo  legit  Dallaeus  ) veniae  re- 
ceperint in  salutem  ; hi  apostolicae  conditione  sententiae  , in  Caelis  quo- 
que aut  soluti  sint  aut  ligati.  Haec  perspicua  sunt  nec  expositione  indi- 
gent. S.  Athanasius  ejusdem  saeculi  scriptor  serm.  ad  illa  verba,  Invenietis 
pullum  alligatum $ solventes,  adducite  mihi , ita  fatur : Si  nondum  soluta 
sunt  vincula  tua  , trade  teipsum  discipulis  Jcsu  ; adsunt  enim  qui  nos 
solvant , accepta  ea  a Salvatore  potestate.  Quae  seutentia  ut  et  illa  Hilarii 
nostram  confirmant  expositionem  verborum  Christi  , Quaecumque  ligave- 
ritis elc.  S.  Basilius  in  regulis  brevior,  num.  110.  hanc  instituit  quae- 
stionem : Num  conveniat  dum  soror  Presbytero  confitetur , etiam  antistitam 

ipsam  adesse  ? quaestio  supponit  jam  consuetudinem  propria  peccata  confi- 
tendi Presbytero.  Quaerit  ulterius  num.  288.  An  (jui  peccata  sua  confiteri 
vult , omnibus  indifferenter  , et  quibuslibet  ea  confiteri  debeat  , an  certis 
quibusdam  ? Respondet  autem  : Propositum  benignitatis  in  iis  qui  peccant, 
perspicuum  est  ex  eo  quod  scriptum  est  : Nolo  mortem  peccatoris  etc. 
Quoniam  igitur  etiam  conversionis  modus  accomodatus  esse  debet  ei  qui 
pcccat , et  praeterea  opus  est  fructibus  dignis  poenitentiae , necessario  (no- 
tet hoc  Dailaeus)  necessario  iis  peccata  aperiri  debent,  quibus  concredita 
est  dispensatio  mysteriorum  Dei.  In  ep.  autem  ad  Amphilochium  modum 
tradit  faciendi  ex  Patrum  disciplina  publicam  Confessionem  , cavitque  ne 
mulierum  publicentur  adulteria.  S.  Ambrosius  non  scripto  modo,  sed  et  facto  de- 
monstrat occultorum  peccatorum  Confessionis  necessitatem  . Scripto  quidem, 
nam  in  lib.  de  poenit.  cap.  r6.  scribit:  Si  quis  igitur  occulta  (non  multa, 
ut  contra  omnium  codicum  fidem  legit  Dailaeus  ) crimina  habens  , pro - 
pter  Christum  tamen  studiose  poenitentiam  egerit  , quomodo  ista  reci- 
pit, si  ei  communio  non  refunditur  ? Lib.  2.  cap.  1.  Et  nos  ergo  non  eru- 
bescamus fateri  Domino  peccata  nostra , utique  coram  Ministro  Dominum 
repraesentante,  quuin  nemo  confiteri  erubescat  peccata  immediate  Deo  qui 
scrutatur  renes  et  corda.  Et  cap.  6.  Si  vis  justificari,  fatere  delictum  tuum  : 
solvit  enim  criminum  nexus  verecunda  Confessio  peccatorum.  Mitto  alia  hujus 
generis  multa.  Facto  autem,  quoniam  Pauiinus  testis  oculatus  gestorum  Ambro- 
sii, in  hujus  vita  ad  S.  Augustinum  diligentiam  sancti  viri  extollit  in  Confessio- 
nibus excipiendis  peccatorum;  sic  enim  scribit:  Erat  gaudens  cum  gaudentibus, 
flens  cum  flentibus.  Siquidem  quotiescumque  illi  aliquis  ad  percipiendam  Poe- 
nitentiam lapsus  suos  confessus  esset,  ita  flebat , ut  et  illum  flere  compelleret : 
videbatur  enim  sibi  cum  jacente  jacere:  causas  autem  criminum  quas  illi 
confitebantur , nulli  nisi  Domino  soli  apud  quem  intercedebat,  loquebatur. 
Adstipulatur  et  S.  Gregorius  Nyssenus  ejusdem  saeculi  scriptor  in  serm.  contra 
eos  qui  acerbe  judicant , in  quo  exhortatur  fideles  ad  Confessionem  ne  a 
morte  dum  minus  cogitant  subripiantur,  Afflictioni,  dicens,  participem,  et 
socium  sume  Sacerdotem  , ut  Patrem  . . . audacter  ostende  illi  quae 
sunt  recondita  : animi  arcana  , tamquam  occulta  vulnera  , medico  detege, 
etc.  Adde  Concilium  laodicenum  paullo  ante  magnam  nicaenam  Synodum 
celebratum,  in  quo  statuit,  proportionatam  quoad  tempus  et  modum  assi- 
gnandam esse  poenitentiam  peccatoribus  in  oratione  et  humilitate  Confessio- 
nis perseverantibus,  quod  fieri  profecto  non  poterat  sine  peccatorum  distin- 
cta enumeratione.  Claudat  hujus  saeculi  scriptorum  agmen  S.  Joannes  Chry- 
sostomus  qui  licet  obierit  initio  saeculi  quinti,  anno  videlicet  407.  pleraque 
tamen  sua  antecedenti  saeculo  lucubravit.  Is  ergo  hom.  3o.  io  Gen.  necessi- 
tatem auricularis  Confessionis  astruit , et  temporis  quo  in  Ecclesia  graeca 
fieri  solebat,  luculentissime  meminit.  Ait  enim  : Quia  ad  magnam  hanc 

hebdomadam  , Dei  gratia  , pervenimus  , nunc  maxime  et  jejunii  cursus 
intendendus,  et  magis  continendae  sunt  preces  , faciendaque  diligens  et 
pura  peccatorum  Confessio  . iNeque  putet  Dailaeus  de  Confessione  soli  Deo 
facienda  sumenda  esse  verba  S.  Doctoris.  Namque  ne  id  faciamus,  impediunt 
Tom.  VII.  Marcellius  Theol.  42 

quae  sequuntur:  Scit  inimicus  noster , quod  per  tempus  illud  possumus  de 
iis  quae  ad  nostram  attinent  salutem , loqui , et  peccata  declarare , seu 
aperire , detegere  vulnera  medico y et  sanitatem  consequi.  Deo  autem  qui 

omnia  novit , lingua  et  sermone  non  declarantur  peccata  , nec  deteguntur 
vulnera  aut  aperiuntur  . Multoque  minus  accipi  sententia  potest  de  confusa 

Suadam  ac  generica  Confessione.  Hom.  siquidem  9.  in  cap.  6 ep.  ad  Hebr. 

e eodem  loquens  argumento  scribit:  Sin  autem  dicit  : Sum  peccator;  ea 
autem  per  species  non  cogitat , et  supputat  , et  non  dicit : Hoc  et  illud 
peccatum  admisi , numquam  cessabit , semper  quidem  confiteris , curam  au- 
tem nullam  gerens  correctionis.  Hom.  6.  de  muliere  Samaritana  affirmat, 
peccatum  ab  ea  muliere  Christo  ad  puteum  sedenti  manifestatum,  peccatum 
fuisse  occultum  ; indeque  occasionem  arripit  exhortandi  fideles  ut  omni  de- 
posita verecundia  propria  manifestent  delicta  Sacerdoti . En  illius  verba : 
Coepitque  deinceps  aperire  peccata  sua  mulier:  coepit  deinceps  confiteri , 
ac  dicere  : Non  habeo  virum.  Imitemur  et  nos  hanc  mulierem  Samarita- 
nam, et  ob  propria  peccata  non  erubescamus.  Qui  enim  homini  detegere 
peccata  erubescit , Deo  vero  cernente  facere  non  erubescit , neque  confiteri 
vult , et  poenitentiam  agere ; in  die  illa , non  coram  uno  vel  duobus , sed 
universo  terrarum  orbe  spectante , traducetur.  Homo  autem  ille  cui  Chry- 
sostomus  propria  confiteri  peccata  exhortatur ' fideles , non  homo  quilibet , 
sed  Presbyter  et  Pastor  est  cui  contulit  Dominus  purgandi  animas  ab  ea- 
rum maculis  potestatem  ; unde  in  lib.  a.  de  Sacerdotio , Pastori  , inquit  , 
multa  opus  est  prudentia , ac  sexcentis  oculis , ut  undique  animae  statum 
circumspiciat . Et  lib.  3.  Corporis  lepram  , addit  , purgare  ; imo  potius 
nullatenus  purgare , sed  purgatos  probare  tantum , Judaeorum  Sacerdoti- 
bus licebat.  Hi  vero  ( Novi  nempe  Testamenti  ) non  lepram  corporis , sed 
immunditiam  animae , non  purgatam  probandi , sed  potius  purgandi  pote- 
statem acceperunt.  Mitto  alia  multa  quae  eloquentissimus  Doctor  habet  his 
consimilia  $ unde  non  est  cur  Dallaeus  de  tanti  viri  glorietur  auctoritate. 

V.  in  judicium  nunc  veniant  testes  omni  exceptione  majores  qui  flo- 
ruerunt saeculo  Ecclesiae  quinto,  et  a supremo  totius  Ecclesiae  Hierarcha 
Innocentio  I.  ducamus  exordium  . Hic  in  ep.  ad  Decentium,  ita  loquitur:  De 
poenitentibus  vero  qui  sive  ex  gravioribus  commissis  , sive  ex  levioribus 
poenitentiam  gerunt , si  nulla  interveniat  aegritudo , quinta  feria  ante  Pa- 
scha eis  remittendum , Romanae  Ecclesiae  consuetudo  demonstrat.  Celerum 
de  pondere  aestimando  delictorum  , Sacerdotis  est  judicare  , ut  attendat 
ad  Confessionem  poenitentis  , et  ad  fletus  atque  lacrymas  corrigentis , ac 
tunc  jubet  dimitti , cum  viderit  congruam  satisfactionem.  Sanet  si  quis  in 
aegritudinem  inciderit , atque  usque  ad  desperationem  devenerit , ei  est  ante 
tempus  Paschae  relaxandum , ne  de  hoc  saeculo  absque  communione  disce- 
dat. Hic  commemoratur  apertissime  Confessio,  et  quidem  facienda  Sacerdoti 
cui  judicandi,  et  satisfactionem  imponendi  potestas  insit , peccatorum  etiam 
occultorum  sive  ex  gravioribus  sive  ex  levioribus  etc.  Eodem  saeculo 
scribebat  Doctor  Maximus  Hieronymus  qui  explicans  illa  cap.  10.  Eccle- 
giastae  verba , Si  momorderit  serpens  in  silentio , non  est  amplius  habenti 

linguam,  sequentia  tradit*  Si  quem,  serpens  diabolus  occulte  momorderit  , 
et  nullo  conscio  eum  peccati  veneno  infecerit , si  tacuerit  qui  percussus  est, 
et  non  egerit  poenitentiam , nec  vulnus  suum  fratri  Magistro  voluerit  con- 
fiteri, Magister  qui  linguam  habet  ad  curandum,  facile  ei  prodesse  non 
poterit.  Si  enim  erubescat  aegrotus  vulnus  Medico  confiteri , quod  igno- 
rat medicinam  non  curat.  Lib.  autem  3.  Comm.  in  Matth.  cap.  16.  Illum  lo- 
cum Episcopi  et  Presbyteri  non  intelli gentes,  aliquid  sibi  de  pharisaeorum 
assumunt  supercilio : ut  vel  damnent  innocentes  , vel  solvere  se  noxios 
arbitrentur  . . . Legimus  in  Levitico  de  leprosis,  ubi  jubentur  ut  osten- 
dant se  Sacerdotibus  et  si  lepram  habuerint,  tunc  a Sacerdote  immundi 
fiant : non  quo  leprosos  Sacerdotes  faciant  et  immundos  ; sed  quo  ha- 
beant notitiam  leprosi  et  non  leprosi  . . . Quomodo  ergo  in  leprosum 
Sacerdos  mundum  vel  immundum  facit',  sic  et  hic  alligat  vel  solvit  Epi- 
scopus et  Presbyter  non  eos  qui  insontes  sunt  vel  noxii , sed  pro  officio 
suo,  cum  peccatorum  audierit  varietates,  scit  qui  ligandus  sit  vel  solven- 
dus. Haec  profecto  Hieronymi  sententia,  ut  eam  legenti  patet,  peremptoria 
non  secus  ac  reliquorum  Patrum  mihi  videtur  . Accedat  testibus  advocatis 
auctoritas  magni  Augustini.  Hom.  enim  49*  inter  L.  nunc  serm.  392.  de 
divers.  qui  tamen  inter  dubios  ab  aliquibus  numerari  solet , de  adulteris 
scribit : Qui  post  uxores  vestras  vos  illicito  concubitu  commaculastis , si 
praeter  uxores  vestras  cum  aliqua  concubuistis,  agite  poenitentiam,  qualis 
agitur  in  Ecclesia , ut  oret  pro  vobis  Ecclesia . Nemo  sibi  dicat  ; Occulte 
ago,  apud  Deum  ago : novit  Deus  qui  mihi  ignoscat,  quia  in  corde  ago. 
Ergo  sine  caussa  dictum  est,  quae  solveritis  in  terra,  soluta  erunt  in 
Caelo ? Ergo  sine  causa  sunt  claves  datae  Ecclesiae ? Neque  S.  Doctor  pro 
solo  adulterio,  sed  pro  singulis  adversus  Decalogum  peccatis  allatam  tradit 
regulam.  Nam  hom.  sequenti,  nunc  serm.  35 r.  de  divers.  Tertia  actio,  in- 
quit , est  poenitentiae  , quae  pro  illis  peccatis  subeunda  est , quae  Legis 
Decalogus  continet,  et  de  quibus  Apostolus  ait : Quoniam  qui  talia  agunt , 
Regnum  Dei  non  possidebunt.  Et  hom.  27.  pariter  inter  L.  nunc  serm. 
352.  de  divers  . Elevatus  est  Lazarus  , processit  de  tumulo  : et  ligatus 
erat,  sicut  sunt  homines  in  Confessione  peccati  agentes  poenitentiam.  Jam 
processerunt  a morte : nam  non  confiterentur  nisi  procederent . Ipsum 
confiteri , ab  occulto  et  tenebroso  procedere  est.  Sed  quid  Dominus  Ec- 
clesiae suae  ? Quae  solveritis , inquit,  in  terra , soluta  erunt  et  in  Caelo. 
Sunt  in  Augustini  scriptis  pro  catholica  sententia  alia  bene  multa,  sed  haec 
pauca  sufficiant.  Audiamus  modo  S.  Leonem  Rom.  Pont,  cognomento  Ma- 
gnum qui  in  ep.  i36.  inquit:  Illam  etiam  contra  Apostolicam  regulam 
praesumptionem,  quam  nuper  agnovi  . . . modis  omnibus  constituo  submo- 
veri ’,  ne  videlicet  de  singulorum  peccatorum  genere  libello  scripta  Con- 
fessio publicetur , cum  reatus  conscientiarum  sufficiat  solis  Sacerdotibus 
indicari  Confessione  secreta.  Et  in  ep.  i38.  Mediator  Dei,  et  hominum , 
homo  Christus  Jesus  hanc  Praepositis  Ecclesiae  tradidit  potestatem  , ut 
et  confitentibus  actionem  poenitentiae  darent , et  eosdem  salubri  Confes- 
sione purgatos  ad  communionem  Sacramentorum  per  januam  reconcilia - 

tionis  admitterent  . Non  opus  est  sequentium  saeculorum  Patrum  recitare 
sententias  , quum  protesiantes  ultro  concedant  post  quintum  Ecclesiae  Chri- 
stianae saeculum  tyrannicum  illud,  ut  a Calvino  appellatur  , jugum  fuisse 
plerisque  fidelibus  impositum,  donec  aucta  paullatiin  prava  illa  consuetu- 
dine, Innocentius  III.  in  lateranensi  Concilio  legem  tulit  qua  quilibet  fide- 
lis necessariam  esse  ad  aeternam  salutem  Confessionem  peccatorum  auricu- 
larem, de  Fide  divina  credere  teneatur.  Sed  ex  allatis  hactenus  Sanctorum 
Patrum  testimoniis  facile  animadvertere  quisque  potest,  qua  bona  fide 
Calvinus,  Dallaeus,  aliique  novatores  ubi  de  rebus  gravissimis  examen  in- 
stituunt, incedant.  Et  quod  magis  mirari  subit  est,  quod  viri  magno  cete- 
roquin  ingenio  praediti,  non  animadverterint  quod  si  in  lateranensi  Conci- 
lio lex  non  modo  nova,  sed  gravissimum  imponens  onus  lata  fuisset,  inter 
Episcopos  aut  Presbyteros,  sive  etiam  laicos,  aliqui  saltem  qui  reclamassem, 
proculdubio  inventi  fuissent . Si  enim  ex  quo  statutum  fuerit  ut  quotan- 
nis quilibet  fidelis  proprio  Sacerdoti  Confessionem  faceret  peccatorum  , tot 
ortae  sunt  inter  Christianos  quaerimoniae , putandum  ne  est  neminem  ad- 
versus legem  tam  importabile  onus,  ut  protestautes  ajunt,  imponentem,  in- 
surgere voluisse?  Sed  ira  qua  in  Catholicos  feruntur  eorum  impedit  animum 
ne  possit  cernere  verum.  Patienter  iuterim  nunc  audiamus  jactata  a prote- 
stantibus  argumenta  quibus  tam  inconcussum  catholicae  Fidei  dogma  ever-. 
tere  moliuntur. 


caput  vu. 


Solvuntur  argumenta  Adversariorum  . 

Quae  ex  sanctis  Scripturis  adversus  secretae  Confessionis  necessitatem 
afferre  solent  Protestantes  enodata  vide  capite  hujus  libri  2.  Modo  audia- 
mus quid  habeant  ex  Traditione  . 1.  Quod  institutum  est  ab  Ecclesia  , ab 
eaque  abrogatum,  nec  juris  divini  est,  nec  absolute  necessarium.  Ejusmodi 
autem  est  auricularis  Confessio  . Nam  instituta  primitus  fuit  saeculo  tertio 
ab  Ecclesia  , et  saeculo  quarto  fuit  de  medio  sublata,  narrante  Socrate  hist. 
lib.  4-  cap.  10.  cui  assentitur  Sozomenus  , tum  primum  fuisse  Confessionem 
institutam  , quo  tempore  novatiani  se  ab  Ecclesia  sejunxerant,  et  recusa- 
verant cum  iis  communicare,  qui  tempore  persecutionis  lapsi  erant:  quod 
tertio  Ecclesiae  saeculo  accidisse  norunt  omnes . Sequenti  autem  saeculo 
constantinopolitanam  sedem  occupante  Nectario  , fuisse  ab  Episcopis  abro- 
gatam affirmat  ibidem  laudatus  historicus  in  haec  verba  : Episcopi  qui 
nunc  Ecclesias  regunt  , cum  hoc  institutum  diu  retinuissent  , tandem 
Nectarii  Episcopi  temporibus  abrogarunt , propter  facinus  : et  hic  narrat 
stuprum  a Diacono  matronae  illatum.  2.  Neque  ad  arguraeuti  vim  infringen- 
dam reponere  valet  abolitam  tunc  fuisse  consuetudinem  publice  recitandi 
nonnulla  peccata  quae  in  auriculari  Confessione  audita  secreto  fuerant  a 
Poenitenliario.  Nectarius  enim  consilio  motus  ejusdem  Presbyteri  Eudoemo- 
nis,  ut  Socrates  notat,  Presbyterum  ipsum  Poenitentiarium  excipiendis  Con- 

fessionibus  destinatum,  ab  ecclesiastico  Canone  voluit  prorsus  expunctum  ; 
unde  et . publicam  et  privatam  de  medio  sustulit  Confessionem  . 3.  Prae- 
sertim cum  observet  Socrates  , factam  fuisse  deinceps  liberam  cuique  fa- 
cultatem , pro  arbitrio  et  animi  sui  conscientia  ad  Sacramentorum  ac- 
cedere communionem ; ac  proinde  absque  ulla  Confessione  peccatorum.  4* 
Et  revera  intendisse  Nectarium  tum  publicam  tum  privatam  de  medio  tol- 
lere Confessionem  non  obscure  significat  laudato  loco  Socrates , quum  de 
Eudoemone  a quo  hanc  audivit  historiam,  conquestus  graviter  fuerit  quod 
post  poenitentiarii  abolitionem,  nulla  deinceps  viguerit  reprehensio.  Viguisset 
autem,  si  sublata  publica  Confessione,  remansisset  privata. 

Resp.  Non  una  est  doctorum  virorum  ad  hoc  argumentum  responsio,  et  uno 
modo  Baronius  et  Canus , alio  Bellarminus  et  Petavins  , alio  vero  Mo- 
rinus  ac  Valesius  protestanlium  arma  ex  ofRcina  hujus  historiae  deprompta 
confringunt  . Si  quis  responsiones  singulas  a laudatis  scriptoribus  erudite 
exornatas  scire  desiderat,  nec  tempus  in  magnis  auctorum  suorum  evolven- 
dis voluminibus  terere  velit,  adeat  cl.  Theologum  Joan.  Laurentium  Berti, 
qui  eas  in  epitomen  redactas  libratissimo  judicio  critico  examini  subjicit  . 
Nos  qui  compendiaria  pro  more  nostro  methodo  utimur , sic  rem  totam 
breviter  exponimus  . Confessionem  secretam  a primo  jam  Ecclesiae  saeculo 
penes  fideles  extitisse,  ex  non  obscuris  Scripturae  sententiis  et  Patrum  testimo- 
niis luculentissimis  paullo  superius  allatis  jam  demonstravimus,  quibus  ad- 
di potest  historicus  ipse  Sozomenus  qui  lib.  7.  cap.  16.  ubi  factum  idem 
ex  Socrate  narratum  ita  ex  interpretatione  Valesii  describit-.  Ego  vero  di- 
cam quod  sentio  : quum  in  nullo  penitus  peccare  divinioris  cujusdam  na- 
turae sit . . . poenitentibus  vero , etiamsi  saepius  deliquerint , veniam  da- 
re, Deus  praeceperit  : cumque  in  petenda  venia  peccatum  necessario  con- 
fiteri oporteat  grave  , ac  molestum  ab  initio  jure  merito  visum  est  Sa- 
cerdotibus tamquam  in  theatro , circumstante  totius  Ecclesiae  multitudi- 
ne, etc.  Ex  quibus  apparet,  ab  initio  et  non  post  Decii  persecutionem , 
peccatorum  institutam  fuisse  Confessionem  quae  non  tamquam  in  theatro  , 
et  circumstante  lotius  Ecclesiae  multitudine  , sed  secreto  , et  ad  aures  fie- 
ret Episcopi  vel  Sacerdotis  . Arbitror  enim  sub  ipsis  Ecclesiae  incunabu- 
lis quum  apud  fideles  rara  admodum  essent  gravia  peccata , solos  Epi- 
scopos poenitendum  consuevisse  audire  Confessiones.  Sed  quum  in  dies  cre- 
scente multitudine  credentium  , numerus  quoque  adaugeretur  peccatorum  , 
Ecclesiae  Antistites  facultatem  coacti  sunt  communicare  Presbyteris  ad  mul- 
torum excipiendam  Exomologesim  . Praeterea  primis  illis  temporibus  , non 
solum  auricularem  Confessionem,  sed  publicam  quoque  poenitentiam  in  sol- 
lemniorum criminum  satisfactionem  in  usu  fuisse  , dubitandum  non  est  . 
Nam  licet  non  multi  , antequam  deciana  ingrueret  persecutio  , non  pauci 
tamen  in  idololatriam  labebantur  quos  sine  publica  poenitentia  reconciliatos 
fuisse  quis  umquam  crediderit  ? Ante  oculos  Antistitum  erat  exemplum  in- 
cestuosi  apud  Paulum  Apostolum  . Nec  obscure  id  insinuare  videtur  Socra- 
tes loco  supra  citato  ubi  sic  loquitur : Episcopi  qui  jam  praesunt  Ec- 
clesiis , quamvis  ad  longinquum  temporis  spatium , hoc  tenerent  institu- 

tum  , tamen  temporibus  ISectarii  Episcopi  abrogarunt  . Quum  autem  im- 
piissimo  Decio  imperante  , dira  mota  esset  contra  Christianos  persecutio 
quae  plurimos  in  moribus  corruptissimos  invenit,  incredibile  dictu  est  quam 
multi  a Fide  ubique  defecerint.  Qua  de  re  propter  lapsorum  multitu- 
dinem qui  ad  Ecclesiam  redire  postulabant , necesse  fuit  ut  Presbyter 
Poenitentiarius,  quem  ab  initio  extitisse  paullo  ante  dicebam,  in  Ecclesiis 
speciali  quodam  titulo  constitueretur,  ut  novatiauis  qui  de  Catholicis,  quod 
nimis  facile  lapsos  reciperent  , conquerebantur,  omnis  schismatis  tolleretur 
occasio . Hujus  autem  Poenitentiarii  munus  erat,  auditis  secreto  lapsorum 
Confessionibus  pro  scelerum  magnitudine  et  qualitate  satisfactorias  imponere 
poenas;  ac  sedulo  invigilare  ne  quis  ad  sacram  synaxim , nisi  injunctas 
poenas  prius  persolvisset,  accederet;  ita  ut  munus  ejus  primarium  ac  sin- 
gulare esset  poenitentiis  agendis  praesidere ; nec  nisi,  per  accidens,  ut  in- 
quiunt , secretam  audiret  Confessionem  , sine  qua  luendas  poenas  assignare 
non  potuisset.  Hinc  a Socrate  et  Sozomeno  Poenitentiarius , de  quo  loqu- 
untur , dicitur  Presbyter  qui  moetaniae , penitentiae , non  Exomologesi , 
Confessioni , praesidet;  quamvis  utroque  fungeretur,  ut  diximus,  munere. 
Atque  in  hoc  Theologos  fere  omnes  consentientes  habemus.  Quaestio  ab  his 
agitari  solita  dumtaxat  est,  an  inter  Poenitentiae  quam  Presbyter  ille  assi- 
gnabat partes  locum  haberet  nec  ne  nonnullorum  scelerum  publica  coram 
populo  Confessio ; affirmativam  plerisque,  negativam  vero  nonnullis  propu- 
gnantibus . Arbitror  ego  affirmativam  sententiam  esse  probabiliorem  , si  de 
sceleribus  illis  loquamur  quae  publica  erant  et  scandalum  attulerant  pusil- 
lis, dummodo  imperialium  legum  poenis  non  subjicerentur  . Consule  Bel- 
Iarminum,  Petavium,  Morinum,  alios.  Regente  autem  saeculo  quarto  C.  P. 
Ecclesiam  Nectario,  factum  illud  accidit,  quod  Socrates,  Sozomenus,  ac  Ni- 
cephorus  narrant,  de  stupro  a Diacono  nobili  cuidam  foeminae  illato,  quae 
exigendae  poenitentiae  causa  io  templo  morabatur ; quodque  divulgatum 
vel  Poenitentiarii  Presbyteri  culpa  vel  levitate  mulieris  ( id  enim  ad  rem 
nostram  non  facit ) laicorum  animos  adversus  Ecclesiae  Ministros  exulce- 
ravit: cui  non  mediocri  probro,  ut  Nectarius  occurreret,  consilio  usus  Eudoe-r 
raonis,  Presbyteri  Poenitentiarii  nomen  et  munus  ex  ecclesiastico  Canone 
delevit;  ad  cujus  exemplam  nonnullae  aliae  orientales  Ecclesiae  idipsum 
fecerunt,  perseverante  interim  eodem  Presbytero  in  Ecclesia  occidentali,  et 
Romae  praesertim  ubi  publica  poenitentia  paullo  mitior  erat.  Legatur  loco 
citato  Sozomenus.  Ex  his  ad  hunc  modum  expositis,  et  etiam,  quantum  sat 
est  demonstratis,  argumentum  cui  tantopere  fidit  Calvinus,  iam  sua  sponte 
evanescit,  i.  Quoniam  Presbyter  Poenitentiarius  decianae  persecutionis  oc- 
casione constitutus,  nec  novum  in  Ecclesia  munus  assumpsit,  neque  ad  pri- 
vatas tantum  fidelium  excipiendas  Confessiones,  sed  ut  publicis  praesideret 
poenitentiis,  in  locum  Episcopi,  fuerat  constitutus;  unde  sedente  illo  in  Ec- 
clesia muneri  suo  obeundo  , sedebant  utique  et  alii  Presbyteri  secretis  fi- 
delium Confessionibus  excipiendis  destinati.  2.  Quando  Nectarius  imprudenti 
Eudoemonis  consilio  Presbyterum  illum  ex  albo  Ecclesiae  delevit,  non  au- 
ricularem Confessionem  , sed  publicam  tantum  poenitentiam,  rigoroso  illo, 

quo  diximus,  modo  inductam  abrogavit,  restituta  in  pristinum  antiqua  Ec- 
clesiae disciplina  et  consuetudine  . Neque  enim  unicus  ille  Poenitentiarius 
quem  abolevit  Nectarius,  audiendis  Confessionibus  in  populosissima»  urbe, 
qualis  Constantinopolis  erat,  extabat . Quis  portentum  istud  crediderit  ? 3. 
Bene  ajunt  laudati  superius  historici  quod  Presbytero  Poenitentiario  sublato, 
facta  cuique  libertas  est.  ad  sacra  mysteria  pro  conscientiae  suae  testimo- 
nio accedendi.  Nam  non  tenebantur  amplius  fideles  gravium  licet  crimi- 
num rei  laboriosam,  ut  antea  subire  poeniteutiam  antequam  divinis  com- 
municarent mysteriis.  Sed  uon  iude  consequitur,  absque  praevia  peccatorum 
Confessione  illorum  participes  esse  potuisse.  4-  Ex  submoto  illo  Presbytero, 
actuum  fidelium  tam  rigoroso  censore  frequentiora  proculdubio  fiebant  gra- 
vissima crimina  occulta,  ad  quorum  expiationem  per  rigorosam  illam  poeni- 
tentiam non  amplius  tenebantur;  unde  merito  a Socrate  Eudoemon  novi  hu- 
jus  consilii  architectus,  tamquam  sanctae  disciplinae  eversor  redarguitur. 

Obj.  2.  nonnullorum  auctoritatem  Patrum  ; exordiumque  ducunt  a S. 
Joanne  Chry»ostomo  qui  Nectario  in  constaotinopolitana  sede  immediate 
successit.  I.  S.  Doctor  hom.  5.  contr.  anomoeos  inquit:  Quamobrem  etiam 
atque  etiam  hortor , rogo , rt  oro , ut  frequenter  Deo  confiteamini  . Non 
te  in  theatrum  conservorum  tuorum  duco , neque  hominibus  peccata  re- 
velare cogo  : conscientiam  tuam  expande  coram  Deo,  ostende  ipsi  vulne- 
ra, et  ab  eo  medicamenta  postula : ostende , non  exprobranti , sed  curanti: 
licet  enim  taceas , ipse  novit  omnia  . . . Hic  sane  Chrysostomus  omnem 
coram  Ministro  faciendam  scelerum  Confessionem  excludit , quum  Deo  tan- 
tum manifestanda  peccata  commendet  cum  exclusione  Confessionis  non  mo> 
do  publicae  , sed  et  auricularis.  II.  clarius  adhuc  id  repetit  catech.  2.  ad 
Illumina»  . in  haec  verba  : Neque  hoc  tantum  est  admirabile , quod  nobis 
peccata  dimittat , verum  , quod  et  ipsa  non  revelet  . . . nec  accedentes 
cogat  in  medio  patrata  edicere , sed  sibi  soli  rationem  reddere  jubeat , et 
sibi  confiteri.  Per  haec  excludit  Chrysostomus  Confessionem  publice  facien- 
dam hominibus  , sed  numquid  in  locum  ejus  faciendam  substituet  Confes- 
sionem privatam  coram  Sacerdote  ? Minime.  Sed  confiteri  praecipit  tantum 
propria  scelera  Deo.  III.  hom.  q*  de  Lazaro  ita  scribit:  Cur  igitur,  quaeso, 
pude  scis,  et  erubescis  dicere  peccata  tua  ? Num  enim  homini  dicis , ut 
te  probro  afficiat  ? Imo.  vero  ei  qui  Dominus  est , et  qui  tui  curam  ge- 
rit, et  humanus  est  . . Non  enim  cogo  te  in  medium  prodire  theatrum; 
nec  multos  adhibere  testes : mihi  soli  dic  peccata  privatim,  ut  sanem 
vulnus , teque  dolore  liberem.  Si  soli  Deo  privatim  peccata  sua  homo  , non 
homini  dicere  debet,  ubi  est  Confessio  illa  secreta  Catholicorum  ? Eadem 
habet  S.  Doctor  hom.  11.  in  psal.  5o.  hom.  20.  in  Gen.  et  alibi  passim.  IV. 
Concinunt  et  alii  Patres.  Magnus  Origenes  hom.  11.  in  Levit,  sibi  monta- 
nistarura  objicit  errorem  dicentium,  solum  Baptismum  institutum  fuisse  ad 
delenda  peccata,  nec  tamen  errorem  illum  refellit,  dicendo  esse  etiam  Confessio- 
nem. S.  Basilius  in  psal.  37.  docet,  ad  veniam  obtinendam  peccatorum  sufficere 
Confessionem  coram  Deo  ad  imitationem  Davidis  dicentis,  Rugiebam  a ge- 
mitu cordis  mei.  Gregorius  Nyssenus  in  ep.  ad  Letojum  observat,  in  ca- 

nonibus  poenitentialibus  nullam  peccato  avaritiae  poenam  infligi;  adeoque  non 
exigi  ut  de  illo  coram  Presbytero  Confessionem  edamus.  Ambrosius  quo- 
que i/>  cap.  22.  Lucae,  Lacrymae , inquit,  lavant  delicium , quod  voce  pu- 
dor est  confiteri.  Julianus  Pomerius  de  vita  contemplat,  duas  tradit  esse 
vias  obtinendi  remissionem  peccatorum,  videlicet  Confessionem , aut  emen- 
dationem. Ubi  est  ergo  inculcata  a Catholicis  Confessionis  necessitas  ? Beda 
denique  in  Lucam  lib.  5.  explicans  illa  Christi  verba  , Ile  ostendite  vos 
Sacerdotibus,  docet  Sacerdotibus  manifestanda  esse  haeresis,  schismatis,  et 
judaismi  peccata  ; cetera  vero  vitia  per  seipsum  interius  , in  conscientia 
et  intellectu  Dominus  sanat  et  corrigit.  Haec  potiora  sunt  quae  ex  San- 
ctis Patribus  protestantes  adducunt  adversus  secretam  scelerum  Confessionem. 

Resp.  necesse  minime  est  singula  Chrysostomi  in  argumento  allata  te- 
stimonia ad  trutinam  revocare  , sed  ad  argumenti  vim  elevandam  satis  erit 
nonnullas  praemittere  adnotaliones  quibus  bene  perpensis  difficultas  omnis 
evanescet,  i.  Itaque  animadverto  sanctum  illum  Doctorem  secretam  pecca- 
torum Confessionem  multis  in  locis  commendare  , affirmans  ubique  datam 
a Christo  fuisse  Sacerdotibus  ligandi  atque  solvendi  potestatem.  Et  e con- 
tra nullibi  affirmat  non  esse  Ministro  Christi  peccata  detegenda  vel  ne- 
minem teneri  peccata  sua  Sacerdoti  revelare , vel  simile  quidpiam.  2.  Lo- 
quitur saepe  Chrysostoinus  ut  et  alii  Patres  de  cordis  contritione  a fideli 
procuranda  propter  admissa  peccata  quae  in  memoriam  revocanda  sunt 
coram  Deo,  ut  singula  lacrymis  expientur  compunctionis;  unde  peccatorum 
confessio  prius  Deo  , deinde  ad  pedes  Sacerdotis  Dei  Ministri  facienda  est. 
Atque  hoc  sensu  intelligi  debent  locutiones  illae  Chrysostomi  quibus  hor- 
tatur fideles  ut  dum  soli  sunt  in  cubiculo  , clauso  super  se  ostio  , et  ja- 
centes in  lecto,  conscientiam  suam  coram  Deo  expandant , iliique  propria 
aperiant  vulnera  ; et  quae  habet  in  hom.  ad  Iiliminandos  seu  Cathecume- 
nos  qui  Sacramenti  Poenitentiae  participes  esse  non  possunt . 3.  Quum  pu- 
dor propria  manifestandi  flagitia  vel  facinora  plurimos  retrahat  a Sacra- 
mento Poenitentiae  , totus  est  S.  Doctor  ut  animos  peccatoribus  addat  ad 
frenum  excutiendum  pudoris,  seria  illa  et  quidem  vera  animadversione,  se 
non  hominibus  , non  publice , ac  veluti  in  theatro  , non  suis  conservis  a 
quibus  irrideri  possint,  sed  soli  Deo  aperire  in  Sacramento  Poenitentiae  pec- 
cata , quum  Christi  Minister  unam  cum  eodem  Christo  gerat  personam  , a 
quo  nec  irrideri  nec  publica  fieri  scelera  quantumvis  magua  metuere  pos- 
sint . Hinc  comparatione  utitur  magnae  illius  confusionis  quam  in  die  ju- 
dicii sustinere  reprobi  debent , ut  inde  deducat  longe  majorem  futuram 
in  illa  die  erubescentiam  quam  nunc  uni  Sacerdoti  peccata  manifestare  . 
Hinc  etiam  Ministrorum  Christi  tribunal  foro  terreni  judicis  comparat,  co- 
ram quo,  et  in  plurium  praesentia  testium  propria  crimina  sontes  revela- 
re coguntur  ut  poenam  eis  debitam  subeant  ; quum  e contra  apud  Sacer- 
dotes Dei  Ministros  peccata  sponte  enuncientur  ut  de  illis  reportetur  abso- 
lutio. 4-  Ad  hanc  confirmandam  interpretationem  juvabit  etiam  animadver- 
tere , juxta  Chrysostomum  aliosque  graecos  Patres  , dici  a solo  Deo  fieri 
quae  per  illius  Ministros  exercentur  ; unde  eloquentissimus  ille  Doctor  hom. 

85.  io  Joan  Neque  Angelus , inquit,  neque  Archangelus  quidquam  in  his 
quae  a Deo  sunt , e(/iciunt  j sed  Pater  , Filius  , et  Spiritus  Sanctus  o- 
mnia  facit.  Sacerdos  et  linguam  et  manus  praebet  etc.  Quapropter  Sa- 
cerdos poenitentiarius  sic  fidelem  ad  eum  accedentem  alloquitur  : Frater  , 
cur  accessisti  ad  Deum  , et  ad  me  ? Ne  , quaeso , erubescas  ; non  enim 
mihi  peccata  enuntias , sed  Deo , apud  quem  consistis.  Ita  in  Euchol.  grae- 
cor. edito  a Goario.  Non  est  ergo  cur  Dallaeus  in  auctoritate  Chrysostomi 
tantopere  glorietur.  Atque  haec  ad  Ghrysostomum.  Veniamus  modo  ad  reliquos 
Patres.  Turpiter  mentitur  Dallaeus  dum  tara  fidenter  affirmat  Origenem  mon- 
tanistarum  dissimulasse  objectionem ; ibidem  enim  haec  e vestigio  subdit  : 
Est  adhuc  septima  , licet  dura  et  laboriosa  , per  poenitentiam  remissio 
peccatorum , cum  lavat  peccator  in  lacrymis  stratum  suum  ...  et  cum 
non  erubescit  Sacerdoti  Domini  indicare  peccatum  suum.  Quid  protestantes 
mirantur  si  Basilius  loco  in  argumeuto  allegato  Confessionem  auricularem 
ad  delenda  peccata  non  urget?  Loquitur  ibi  namque  de  poenitentia  Davidis 
cujus  tempore  certe  instituta  adhuc  non  erat  sacramentalis  Confessio.  Cete- 
rum illius  aperte  meminit  in  QQ.  brevior,  et  in  ep.  ad  Amphil.  ut  capite 
antecedenti  animadvertimus . Gregorii  Nysseni  sententia  in  ipsum  Dailaeum 
intorqueri  facile  potest  j postquam  enim  tradiderat,  in  Canonibus  poeniten- 
tialibus  impositam  a Patribus  non  fuisse  determinatam  poenam  vitio  avari- 
tiae, propter  inexplebilem  illius  affectionem,  canone  6.  subdit,  Curari  tamen 
avarum  , dummodo  per  enumerationem  aperiat  peccatum  suum  Sacerdoti. 
Quid  est,  quaeso,  aperire  peccatum  suum  per  enumerationem  Sacerdoti,  nisi 
Confessio  auricularis?  Ambrosius  cordis  conversionem  per  lacrymas  agnoscit, 
sed  necessitatem  confitendi  Sacerdoti  peccata  non  negat,  ut  ex  num.  praecedenti 
et  ex  aliis  locis  evincitur.  Si  Dallaeus  studio  partium  abreptus  integram  Po- 
merii sententiam  legere  non  neglexisset,  abstinuisset  puto  ad  illius  provocare 
auctoritatem.  Primo  itaque  lib.  t.  cap.  7.  inquit:  Porro  illi , quorum  pec- 
cata humanam  notitiam  latent  , nec  ab  ipsis  confessa , nec  ab  aliis  publi- 
cata \ 1 si  ea  confiteri  aut  emendare  noluerint , Deum  quem  habent  testem , 
habituri  sunt  ultorem.  Non  hic  agnoscit  Pomerius  sacramentalis  necessitatem 
Confessionis?  Deinde  disjunctiva  illa,  aut , in  verbis  a Dallaeo  relatis  hunc 
habent  sensum  : Homines  Deum  habebunt  ultorem,  si  aut  propria  non  con- 
fiteantur peccata,  aut  etiam  confessa  non  emendaverint.  Quoad  Bedam,  vel 
Dallaeus  vult  sanctum  hunc  Patrem  per  leprae  nomen  publicos  intelligere 
contra  Fidei  doctrinam  errores , vel  peccata  ab  iis  qui  sunt  in  Ecclesia  , 
patrata.  Si  primum,  loquitur  Beda  de  reconciliatione  eorum  qui  extra  Ec- 
clesiam sunt,  non  de  sacramentali  absolutione.  Et  de  ea  quidem  reconcilia- 
tione intelligi  debet,  quoniarn  ibi  scribit:  Quisquis  vel  haeretica  pravitate  , 
vel  superstitione  gentili , vel  judaica  perfidia , vel  etiam  schismate  frater 
no , quasi  vario  colore , per  Domini  gratiam  carueril,  neces  se  est  ad  Ec- 
clesiam veniat , coloremaue  Fidei  verum , quem  acceperit , ostendat.  Si  ve- 
ro alterum,  solvat  Dallaeus  quae  Beda  in  ep.  Jac.  cap.  5.  habet:  In  hac 
sententia , Confitemini  alterutrum  peccata  vestra  , illa  debet  esse  discre- 
tio, ut  quotidiana  leviaque  peccata  alterutrum  coaequalibus  confiteamur  , 
Tom.  VII.  Marcellius  Theol . 4^ 

eorumque  quotidiana  credamus  oratione  salvari . Porro  gravioris  leprae 
immunditiam , juxta  legem , Sacerdoti  pandamus , atque  ad  ejus  arbitrium 
qualiter  et  quanto  tempore  jusserit , purificari  curemus  . 

Obj.  ultimo . Insignis  canonista  Gratianus  dissertissime  affirmat  , quae- 
stionem hanc  de  auriculari  Confessione  Sacerdoti  facienda,  aetate  sua,  saeculo 
nimirum  12.  fuisse  adiaphoram  , et  in  utramque  partem  disputabilem.  De 
Poenit.  enim  disp.  1.  num.  87.  hanc  dirimendam  proponit  quaestionem  : 
An  sola  cordis  contritione , et  secreta  satisfactione,  absque  oris  Confessione 
possit  quisque  Deo  satisfacere  , et  ait  duplicem  sibi  contrariam  esse  de  ea 
quaestione  opinionem,  unam  illorum  qui  affirmant,  alteram  vero  eorum 
qui  negant  posse  sine  oris  Confessione  peccatorem  Deo  satisfacere;  et  inquit: 
Sunt  qui  dicunt  , quemlibet  criminis  veniam  , sine  Confessione  facta  Ec- 
clesiae et  sacerdotali  judicio  , posse  promereri , atque  in  hujus  confirma- 
tionem sententiae  plurima  ex  sanctis  Patribus  et  antiquis  Canonibus  af- 
fert monumenta,  post  quae  concludit:  Luce  clarius  constat , cordis  contri- 
tione , non  oris  Confessione  peccata  dimitti . Recitat  subinde  contrariae 
opinionis  momenta  dicens : Alii  e contrario  testantur , dicentes , sine  Con- 
fessione oris  neminem  a peccato  posse  mundari , si  tempus  satisfacien- 
di habuerit  . Atque  ad  hanc  muniendam  non  minora  numero  et  gravi- 
tate profert  ex  Patribus  et  Canonibus  argumenta,  et  concludit:  Quibus 
auctoritatibus,  vel  quibus  rationum  firmamentis  utraque  sententia  innita- 
tur, breviter  exposuimus  : cui  autem  harum  potius  adhaerendum  sit , le- 
ctoris judicio  reservatur ; utraque  enim  fautores  habet  sapientes  ac  reli- 
giosos viros.  Fuit  itaque  ea  aetate  quaestio  de  Confessionis  sacramentalis 
necessitate  mere  scholastica  . Quomodo  ergo  nunc  haereticus  a Catholicis 
habetur  qui  sacerdotalis  Confessionis  denegat  necessitatem  ? Numquid  nova 
facta  est  Ecclesiae  revelatio  ? 2.  Gratianus  illorum  recitatis  argumentis  qui 
Confessionis  admittunt  necessitatem,  de  suo  subdit : Praemissis  itaque  au- 
ctoritatibus pro  manifestis  criminibus , manifesto  probatur  offerenda  satis- 
factio , et  oris  Confessio  : latentia  vero  peccata  non  probantur  Sacerdo- 
ti necessario  confitenda , et  ejus  arbitrio  expianda  . Quare  et  illi  qui 
Confessionis  admittebant  necessitatem  non  omnia  peccata  pandenda  esse 
putabant.  3.  Ut  denique  Gratianus  demonstret  quaestionem  hanc  esse  mere 
disputabilem,  Canonern  affert  ex  poenitentiali  Theodori  cantuariensis:  Quidam 
Deo  solummodo  confiteri  debere  peccata  dixerunt  , ut  graeci  : quidam 
vero  Sacerdotibus  confitenda  esse  percensent , ut  tota  fere  sancta  Ecclesia. 
Unde  saeculo  12.  non  integra  latina  Ecclesia,  et  nulfimode  graeca,  necessi- 
tatem agnoscebat  Confessionis  in  recentiorum  sententia  Catholicorum. 

Resp.  hoc  argumentum  cui  adversarii , ac  inter  eos  Dallaeus  praeser- 
tim, tantopere  fidunt  nullius  ponderis  est  , si  ab  initio  animadvertatur  non 
eamdem  quae  nos  inter  ac  protestantes  , sed  longe  diversam  fuisse  quae- 
stionem de  qua  ibi  fuse  disputat  Gratianus . Controversia  nostra  est  an 
sacramentalis  Confessio  Sacerdoti  facienda,  lapsis  vel  in  re  vel  in  voto  ad 
salutem  consequendam  sit  necessaria.  Quaestio  autem  de  qua  Gratianus  fuse 
pertractat , quaeque  suis  temporibus  celebris  habebatur  est,  an  vis  pecca- 

torum  expialrix  cordis  contritioni  insit,  an  vero  sacerdotali  judicio.  Patet  id 
ex  titulo  quaestionis  loco  in  argumento  laudato  propositae  , qui  sic  habet: 
An  aliquis  possit  promereri  veniam  criminis  absque  Sacerdotali  judicio . 
Et  mulli  quidem  docti  ac  pii  viri  aetate  Gratiani  erant  qui  supposita  sa- 
cerdotalis absolutionis  necessitate,  de  qua  nemo  ambigebat,  arbitrabantur, 
non  absolutionem  illam  quae  Sacramenti  forma  continetur  vim  habere 
et  efficaciam  remittendi  peccata  , sed  cordis  contritionem,  satisfactionemque 
secretam  Deo  a poenitente  datam,  ante  sacramentalem  Confessionem;  ita  ut 
ad  Sacerdotis  pedes  accedens  poenitens  jam  esset  Caritatis  energia  justifi- 
catus. Alii  e contra  non  minus  sapientes  ac  pietate  ornati  viri  contrarium 
tenebant , existimantes  vim  et  efficaciam  remittendi  peccata  , cordis  suppo- 
sita contritione  , sacerdotali  tribuendam  esse  absolutioni  . Et  quoniam  adia- 
phora  erat,  et  in  utramque  partem  quaestio  disputabilis,  prudentissime  Gra- 
tianus definiendam  reliquit  arbitrio  lectoris.  Hunc  autem  statum  fuisse  quae- 
stionis, ex  argumentis  et  auctoritatibus  quae  pro  utraque  disputantium  parte 
a Gratiano  afferuntur,  colligi  facile  potest.  Ceterum  duo  tamquam  certa  de 
suo  statuere  videtur  Gratianus.  Primum,  cordis  contritionem  necessariam  esse 
homini  ad  peccatorum  remissionem,  supposita  etiam  oris  Confessione  Sacer- 
doti facienda  . Nam  inquit  ibidem  : Sine  interiori  poenitentia  nullus  um- 
quam  Deo  poterit  reconciliari.  Et  parL  2.  impius  reconciliabitur,  modo  in 
seipso  puniat  peccatum  contritione  cordis , et  secreta  satisfactione.  Alterum 
vero,  peccatorum  Confessionem  esse  ad  salutem  omnino  necessariam.  Capite 
siquidem  60.  docet,  quod  sine  Confessione  oris , et  satisfactione  operis  pec- 
catum non  dimittitur . In  cujus  confirmationem  assertionis,  comparationes 
aliquot  affert  quae  pecessitatem  astruunt  Confessionis  . Comparat  enim  ibi 
primo  poenitentes  cum  Lazaro  qui  licet  a Christo  potenti  sua  virtute  .ad 
vitam  revocatus , per  manus  tamen  Apostolorum  fuit  a vinculis  solutus ; 
unde  et  peccatores  a contritione  quidem  ad  vitam  revocantur  spiritualem  , 
sed  absolvi  a Sacerdotibus  debent  . Deinde  subdit  , quod  sicut  leprosi  a 
Christo  mundati  missi  fuerunt  ad  Sacerdotes,  ita  et  peccatores  ad  pedes  si- 
stere debent  Sacerdotum  post  conceptam  corde  contritionem  . Ac  denique 
Confessionem  comparat  Circumcisioni  in  hoc,  quod  quemadmodum  jam  ju- 
stificatus debuit,  ex  Domini  praecepto  circumcisionem  in  corpore  suo  ad- 
mittere , sic  et  peccatores  de  propriis  contriti  sceleribus  debent  iila  ad 
Sacerdotum  deponere  pedes.  Quibus  recitatis  subdit:  His  auctoritatibus 
asseritur , neminem  sine  poenitentia  et  Confessione  propriae  vocis  a pec- 
catis posse  mundari.  Quod  si  quis  regerat  haec  a Gratiano  non  ex  sua, 
sed  ex  illorum  dici  sententia  qui  justificationem  a cordis  contritione  repe- 
tebant, nolo  cum  illo  funem  ducere  contentionis  , sed  ex  hoc  ipso  deduco 
quod  initio  ajebam,  utramque  scilicet  disputantium  partem  sacramentalem 
supponere  Confessionem  . Atque  hoc  significare  voluit  Gratianus  paragr.  3. 
Quae  in  assertione  hujus  sententiae  dicta  sunt  partim  veritate  nituntur  , 
partim  pondere  carent  . Sine  contritione  enim  cordis  nullum  peccatum 
posse  dimitti ; occulta  autem  peccata  secreta  satisfactione,  publica  quoque 
manifesta  poenitentia  expiari  debere , firmissima  constat  ratione  subni- 

xum.  Porro  sine  Confessione  oris  si  facultas  confitendi  non  defuerit , ali- 
quod grave  delicium  expiari  , auctoritati  penitus  probatur  adversum. 

Ad  2.  Per  solam  verborum  quae  in  argumento  allata  sunt  lectionem 
perspicuum  est  Gratianum  per  manifesta  crimina  peccata  intelligere  letha- 
lia  de  quorum  gravitate  non  dubitet  poenitens : atque  haec  oris  exigere 
Confessionem  ac  satisfactionem  operis:  per  peccata  vero  latentia  dubiopro- 
cul  intelligit  venialia  quae  necesse  non  est  ut  clavibus  Ecclesiae  subji- 
ciantur . Nisi  hic  sit  verborum  sensus,  male  admodum  auctorum  quorum 
exponit  sententiam  , mentem  expressisset . Haec  enim  ex  sententia  illorum 
dicit  qui  non  cordis  contritioni  , sed  Confessionis  oris  vim  tribuebant  re- 
mittendi peccata. 

Ad  3.  Inprimis  clausula  illa  , ut  graeci  , et  adverbium  , fere  , per 
errorem  canoni  adjecta  sunt  Theodori  cantuariensis  . Nam  «•  ut  graeci , et 
ro  fere , non  habentur  in  poenitentiali  Theodori  , ut  in  editione  notatur 
gregoriana  , desiderantur  in  Concilio  a.  cabiltonensi  ex  quo  desumptus  est 
Canon;  et  apud  Brochardum  et  Jvonem  ita  legitur  : Quidam  Deo  solum- 
modo confiteri  deberi  dicunt  peccata:  quidam  verd  Sacerdotibus  confitenda 
esse  percensent.  Qua  posita  animadversione,  jam  Dallaei  argumentum  eva- 
nescit. Deinde  admissa  etiam  lectione  prout  a Dallaeo  recitatur,  nihil  inde 
concludi  poterit.  Affirmat  Canon  communem  Ecclesiae  sententiam  esse  con- 
fitenda esse  Sacerdoti  peccata  , repugnantibus  licet  quibusdam  graecis  . Ast 
nonne  communis  sequenda  est  Ecclesiae  sententia,  et  non  illa  quorumdam 
graecorum  a fide  aberrantium  ? Denique  in  illo  quoque  Theodori  canone 
sermo  fit  de  vi  effectrice  expiationis  peccatorum  , an  cordis  contritioni  vel 
Confessioni  oris  sil  adscribenda,  ut  ab  initio  diximus.  Atque  haec  satis  sint 
pro  praesenti  controversia.  Reliqua  vide  apud  Juvenin,  Drouenium,  Witasse, 
Berti,  qui  fuse  totam  hanc  exponunt  materiam. 

CAPUT  VIII. 

De  tertia  Sacramenti  Poenitentiae  parte , nempe  de  Satisfactione. 

Jam  ab  initio  diximus  tres  esse  Sacramenti  Poenitentiae  partes,  cordis 
videlicet  Contritionem,  Confessionem  oris,  et  operis  Satisfactionem.  De  dua- 
bus prioribus  satis  . Superest  nunc  ut  nonnulla  dicamus  de  tertia  parte  , 
nimirum  de  Satisfactione.  Atque  ab  illius  idea  et  notione  incipiendum  est. 
Duobus  autem  modis  satisfactio  de  qua  nos  loquimur  , considerari  potest  , 
hoc  est  vel  in  genere  , vel  prout  pars  est  Sacramenti.  Priori  modo  consi- 
derata definiri  potest:  Voluntaria  poena  in  se  sumpta  ad  injuriam  irato 
JSurnini  illatam  compensandam ; et  poenam  redimendam  pro  peccato  com- 
misso promeritam  . Si  vero  consideretur  prout  Sacramenti  pars  est , recta 
erit  definitio : Poena  a Dei  Ministro  poenitenti  imposita  ad  satisfacien- 
dum Deo  ob  injuriam  illi  illatam , iramque  ipsius  placandam , cum  pro- 
posito non  peccandi  de  cetero  . Atque  Satisfactio  hoc  sensu  accepta  a Pa- 
tribus crebro  poenitentia  appellatur  , juxta  illud  Auctoris  de  vera  et  falsa 

poenit.  cap.  8.  Poenitentia  est  quaedam  dolentis  vindicta  voluntarie  in  se 
punientis , quod  commisisse  se  dolet. 

Senteotiam  modo  exponamus  Catholicorum,  quam  euin  falso  haeretico- 
rum dogmate  comparabimus  , ut  invictis  istud  refellamus  argumentis  . Ca- 
tholicorum ergo  doctrina  est , hominem  peccando  praeter  reatum  seu  ma- 
culam in  anima,  contrahere  quoque  debitum  duas  dandi  poenas,  aeternam 
unam,  alteram  temporalem.  In  Sacramento  Poenitentiae  remitti  ajunt  culpam 
et  supplicium  aeternum,  debitum  tamen  adhuc  remanere  poenae  temporalis 
quae  vel  in  hac  vita  luenda  sit  vel  in  purgatoriis  ignibus  . Addunt  posse 
quidem  fidelem  temporales  hasce  poenas  ob  peccatum  commeritas  volunta- 
riis animi  et  corporis  afflictationibus,  imo  et  tribulationibus  atque  vitae 
hujus  aerumnis  a Deo  immissis,  ab  eoque  patienter  toleratis,  diluere.  Id 
tamen  non  impedire  quin  Sacerdos  a Deo  in  Sacramenti  adminislratione 
judex  constitutus  poenas  peccatoribus  ad  ejus  genua  provolutis  satisfactorias, 
quantum  prudentia  suggesserit , imponere  possit  ac  debeat $ neque  hoc  sa- 
tisfactioni a Christo  Domino  pro  omnium  hominum  peccatis  Deo  in  Ara 
Crucis  oblatae  vel  minimum  derogare , quum  satisfactio  quaevis  vel  volun- 
taria vel  a Sacerdote  imposita  vim  suam  a meritis  et  passione  Christi 
quae  nobis  applicantur,  totam  vim  habeat  et  energiam.  Talis  est  Catholico- 
rum de  Satisfactione  doctrina,  ut  ex  tridentini  Concilii  sess.  i4*  a can.  ia. 
ad  i5.  inclusive,  luculentissime  apparet. 

Contrariam  tamen  huic  complures  haeretici  tum  priscis  tum  recen- 
tioribus  saeculis  tradiderunt.  Et  primi  quidem  fuerunt  audiani,  teste  Theo- 
doreto  lib.  4*  haeret,  fabul.  quibus  postea  adhaeserunt  manichaei  qui  ad 
eorum  venientibus  sectam  culpam  omnem  ac  poenam  antea  contractam 
absque  ulla  satisfactionis  umbra  relaxabant , ut  ita  plures  nanciscerentur 
sectatores.  Sed  facto  potius  quam  sententia  impiam  illam  adoptavere  con- 
suetudinem . Qui  primi  pessimum  dogma  in  systema  redegerunt , fuerunt 
Lutherns,  Melancton,  Zuinglius,  Calvinus,  quibus  subscribunt  modo  prote- 
stantes  omnes , instaurato  a Joanne  Dallaeo  calvinisticae  sectae  ministro 
praeceptorum  errore.  Fundamentum  autem  cui  tota  machina  haec  haere- 
ticorum innititur  est,  quod  justificatio  impii,  juxta  eorum  falsa  principia, 
habetur  per  solam  firmam  constantemque  fiduciam  in  Christum,  ut  de  ju- 
stificatione agentes  animadvertimus , qui  quum  pro  omnibus  plenissime  ac 
superabundanter  satisfecerit,  vi  illius  satisfactionis  remittitur  homini  pecca- 
tori reatus  omnis  ac  poena  sive  haec  aeterna  sit  sive  temporalis  ; atque 
adeo  injuria  infinitae  illi  satisfactioni  fieret  si  titulo  satisfactionis  homo  poe- 
nitens  vel  voluntarie  in  se  susciperet  vel  Sacerdos  ei  imponeret  luendas 
poenas . Si  objiciatur  antiquissima  Ecclesiae  consuetudo  injungendi  poenas 
canonicas  poenitentibus,  aut  Scripturarum  auctoritas  jejunia  , orationes  , et 
eleemosynas  commendantium  , facile  ab  iis  se  expedire  arbitrantur  respon- 
dendo, praecipi  haec  a Deo  et  ab  Ecclesia  tum  ad  publicum  poenitentiae 
testimonium  exhibendum,  tum  ad  vitam  immunem  a vitiis  deinceps  servan- 
dam. Haec  illi  quae  a nobis  invictis  refellenda  sunt  argumentis  ; unde 

CONCLUSIO  I. 


Dimisso  peccato  quoad  reatum , remanet  in  poenilentibus  adhuc 

luenda  poena  temporalis. 

Prob.  t.  Post  remissa  peccata  in  multis  temporalem  poenam  luendam 
remanere  in  altera  vita  , omnia  illa  argumenta  probant  quibus  Catholici 
adversus  veteres  ac  recentiores  haereticos  existentiam  demonstrant  Purgato- 
rii in  quo  nonnullorum  animae  justorum  dant  dimissae  culpae  commeritas 
poenas  quas  si  in  hac  temporali  vita  exsolvissent,  statim  post  mortem  ad  in- 
tuitivam  Dei  pervenissent  visionem. 

Prob.  2.  ex  veteri  Testamento.  Exod.  cap.  32.  narratur  filios  Israel 
io  deserto  aurei  vituli  adoratione  in  Deum  turpissime  peccasse ; propter 
quod  ad  iracundiam  idem  Deus  provocatus  se  delere  velle  dixit  populum 
a facie  terrae.  Sed  servo  suo  Moyse  intercedente,  infandum  remissit  illis  fa- 
cinus, addendo  tamen  , Ego  autem  in  die  ultionis  visitabo  et  hoc  peccatum 
eorum.  Remanserat  ergo  aliquid  in  filiis  Israel  post  peccatum  , quod  Dei 
merebatur  animadversionem,  quodque  aliud  esse  non  poterat  nisi  temporalis 
poena  peccati.  Ingratus  ille,  populus  murmurationibus  suis  Dei  iram  iterum 
provocavit  ad  falsam  relationem  illorum  qui  cum  Caleb  Jephone  filio  missi 
exploratores  fuerant  in  terram  Chanaan,  affirmans  sibi  melius  cessisse  si  mor- 
tuus fuisset  in  jEgypto,  vel  in  vasta  ista  periret  solitudine  , antequam  Do- 
minus illum  induceret  in  terram  hanc  quae  monstra  hominum  alit  de  ge- 
nere gigatiteo,  suosque  devorat  postquam  illos  peperit,  habitatores:  iterumque 
ad  Moysis  preces  placatus  dimisit  illis  etiam  hanc  noxam  : Dimisi  juxta 
verbum  tuum.  Verum  subdit : Attamen  omnes  homines  qui  viderunt  ma- 
jestatem meam , et  signa  quae  feci  in  JEgypto  et  in  solitudine , et  tenta- 
verunt  me  jam  per  decem  vices  . . . non  videbunt  terram  etc.  Et  nemini 
revera  ex  illis  datum  est  in  terram  ingredi  Chanaan,  duobus  tantum  exceptis, 
Josue  atque  Caleb.  Quod  idem  accidit  Moysi  et  Aaron,  primo  ob  defectum 
Fidei  ostensum  ad  aquas  contradictionis,  huic  ob  scandalum  quod  praebuit 
dum  aureum  aedificavit  vitulum  : quibus  jam  culpam  Deus  dimiserat  ipso- 
rum ; verumtamen  in  peccati  ejusdem  poenam  datum  non  est  illis  terram 
attingere  promissionis.  Peccavit  David  et  quidem  peccato  gravissimo,  ut  in 
lib.  2.  Reg.  cap.  12.  legitur.  Admonitus  autem  a Nalhan,  quum  corde  vere 
contrito  dixisset,  Peccavi  Domino,  adjecit  Propheta,  Dominus  quoque  trans- 
tulit peccatum  tuum  . En  condonatum  quoad  reatum  aeternumque  suppli- 
cium Davidi  peccatum : Non  morieris.  Et  nihilominus  debitum  in  illo  tem- 
poralis poenae  luendae  remansit;  unde  e vestigio  subdit  Propheta:  Verum- 
tamen quoniam  blasphemare  fecisti  inimicos  Domini , propter  verbum  hoc , 
filius  qui  natus  est  tibi , morte  morietur , ut  reapse  accidit  cum  incredi- 
bili patris  dolore.  Idipsum  aliud  Davidis  exemplum  confirmat,  quando  di- 
missa ei  culpa  per  populi  enumerationem  contracta,  data  ei  per  Gad  Pro- 
phetam optio  est  ut  ex  tribus  propositis  malis  eligeret  imum  . Numquid 
temporales  bae  poenae  ab  istraelitis,  Moyse,  et  Davide  exactae,  correptiones 

fuere  paternae,  ut  Calvinus  uimis  fidenter  affirmat,  non  judicis  ultiones  ? 
Legantur  loca  Scripturae  unde  allata  exempla  accita  sunt,  et  ubique  pro 
causa  poenarum  culpa  assignatur  dimissa. 

Prob.  3.  ex  N.  T.  Apostolus  in  ep.  ad  Rom.  cap.  5.  ad  Cor.  et  alibi 
saepe  tamquam  firmissimum  Fidei  dogma  credendum  nobis  proponit  non 
modo  originale  peccatum,  sed  et  temporales  poenas  illud  comitantes:  Sicut 
per  unum  hominem  peccatum  in  hunc  mundum  intravit , et  per  pecca- 
tum mors  elc.  Adamo  certe  grande  illud  peccatum  dimissum  fuit,  ut  post 
Sapieutiae  Auctorem  Patres  omnes  testantur,  in  filiis  Adam  dimittebatur  in 
lege  naturae  per  aliquod  hoc  fine  Deo  oblatum  Sacrificium,  per  circumci- 
sionem a Deo  praeceptam  in  lege  mosaica  , ac  tandem  in  nova  Lege  per 
Sacramentum  Baptismi  . Et  nihilominus  mors  aliaeque  temporales  poenae 
peccati  grassatae  sunt  in  Adamo  et  in  hominibus  reliquis  tempore  Legis  tum 
naturae  tum  scriptae , et  adhuc  io  Lege  Gratiae  in  nobis  vigent.  Falsum  est 
itaque,  dimissa  culpa  aeternoque  supplicio  poenas  temporales  nou  remanere 
luendas,  et  ad  supplicium  quidem  peccati,  non  ad  virtutis  exercitamentum,  ut 
calvinistae  arbitrantur ; quum  infantes  qui  teterrima  aliquando  morte  de- 
cedunt sint  exercitii  virtutis  incapaces.  Praeterea  Petrus  in  ep.  i.  cap.  3. 
loquens  de  Christi  post  mortem  ad  inferna  loca  descensu,  inquit:  His  qui  in 
carcere  erant  spiritibus  veniens  praedicavit : qui  increduli  fuerant  aliquan- 
do, quando  expectabant  Dei  patientiam  in  diebus  Noe  . Quae  verba  juxta 
Patrum  expositionem  et  praecipue  S.  P.  Augustini  in  ep.  164  alias  99.  ad 
Evod.  qui  pro  spiritibus  in  carcere  accipiunt  auimas  in  corpore  inclusas,  est 
enim  caro  quasi  ergastulum  animae;  significant  multos  diluvii  tempore  fuis- 
se qui  cordis  dolore  propria  detestantes  peccata,  veniam  a Deo  obtinue- 
runt, et  salvi  facti  sunt . Sed  inierim  puniti  fuere  temporali  morte  non 
secus  ac  qui  nullam  egerunt  poeuitentiam,  in  poenam  incredulitatis  eorum. 

Prob.  4-  Eadem  seraper  fuit  ac  plane  constantissima  Patrum  Ecclesiae 
doctrioa.  Nam  S.  Joannes  Chrysostomus  hom.  de  Poenit.  et  Confes.  Ne 
peccantes  , inquit , et  inulti  manentes  , nos  qfficeremur  deteriores  , non 
remisit  nobis  supplicium  ; sed  vidit  hoc  manifeste  , quod  peccatis  ipsis 
non  minus  damnosum  sit  non  puniri : propter  hoc  imponit  poenam.  S.  P. 
Augustinus  in  psal.  5o.  scribit : Aliquando  J)eus  cui  ignoscit  in  futuro 
saeculo , corripit  eum  de  peccato  in  isto  saeculo.  Nam  et  ipsi  David  cui 
dictum  jam  fuerat  per  Prophetam  , Dimissum  est  peccatum  tuum  , eve- 
nerunt quaedam  quae  minatus  erat  Deus  propter  ipsum  peccatum . Et  in 
tract.  ia4*  in  Joan.  Cogitur  homo , inquit,  tolerare  etiam  remissis  pec- 
catis , quamvis  ut  in  eam  veniret  miseriam  , primum  fuerit  causa  pec- 
catum. Productior  est  enim  poena  quam  culpa , ne  parva  putaretur  cul- 
paf si  cum  illa  finiretur  et  poena.  Eadem  lib.  2 2.  cont.  Faustum  cap.  67. 
Gregorius  M.  lib.  t4-  Moral.  cap.  27.  Nequaquam  igitur  peccato  parcitur ; 
quia  nullatenus  sine  vindicta  laxatur : sic  David  audire  post  Confessio- 
nem meruit  , Dominus  transtulit  peccatum  tuum  ; et  tamen  multis  post 
cruciatibus  afilictus , ac  fugiens , reatu  culpae  quam  perpetraverat , exsol- 
vit . Superfluum  est  in  re  tam  manifesta  aliorum  Patrum  recitare  sententias. 

Prob.  ultimo  theologica  ratione  quam  tridenlini  Patres  a Chrysosto- 
mo,  Augustino,  aliisque  veteribus  mutuatam,  in  haec  verba  tradunt  : Di- 
vinam clementiam  decet,  ne  ita  nobis  absffue  ulla  satisfactione  peccata 
dimittantur , ut  occasione  accepta,  peccata  leviora  putantes , veluti  injurii , 
et  contumeliosi  Spiritui  Sancto,  in  graviora  labamur,  thesaurizantes  no- 
bis iram  in  die  irae.  Proculdubio  enim  magnopere  a peccato  revocant,  et 
quasi  fraeno  quodam  coercent  hae  satisfactoriae  poenae  , cautioresque  et 
vigilantiores  in  futurum  poenitentes  efficiunt. 

CONCLUSIO  II. 

Sacerdos  potest  ac  debet  injungere  poenitentibus  poenas  satisf actorias  . 

Prob.  i.  Scripturis.  Matth.  cap.  t8.  Christus  Dominus  alioquens  in 
persona  Apostolorum  Ecclesiae  suae  Ministros  inquit : Quaecumque  alliga- 
veritis super  terram  , erunt  ligata  et  in  Caelo : et  quaecumque  solve- 
ritis super  terram,  erunt  soluta  et  in  Caelo.  Haec  significant  habere  Sa- 
cerdotes Dei  Ministros  potestatem  solvendi  atque  ligandi  . Solvunt  autem 
dum  poenitentibus  per  absolutionem  peccata  dimittunt:  ligant  ergo  dum 
vel  absolutionem  denegant  vel  satisfactorias  poenas  eisdem  imponunt  . 
Hoc  autem  sensu  evangelicam  intelligendam  esse  sententiam,  praeter  tri- 
denlinum  Concilium  sess.  \!\.  cap.  9.  declarant  veteres  Patres.  Sic  Augu- 
stinus noster  hom.  1.  inter  quinquaginta,  nunc  serm.  35 1 de  diver».  de 
poenitentibus  disserens  , Constituto,  inquit,  in  corde  judicio,  adsit  accusa- 
trix cogitatio,  testis  conscientia  , carnifex  timor  . Inde  quidam  sanguis  a- 
nimi  conflentis  per  lacrymas  profluat  . Postremo  ab  ipsa  mente  talis 
sententia  proferatur  , ut  se  imlignum  homo  judicet  participatione  Corpo- 
ris et  Sanguinis  Domini  ...  Et  cum  ipse<  in  se  protulerit  severissimae 
medicinae  ...  sententiam , veniat  ad  Antistites  per  quos  illi  in  Ecclesia 
claves  ministrantur : et  tamquam  bonus  jam  incipiens  esse  filius,  mater- 
norum membrorum  ordine  custodito , a Praepositis  Sacramentorum  ac- 
cipiat satisfactionis  suae  modum.  Et  Leo  M.  in  ep.  5i.  ad  Theodorum  : 
Mediator  Dei  et  hominum  Jianc  Praepositis  Ecclesiae  tradidit  potesta- 
tem ( ligandi  videlicet  atque  solvendi  ) ut  et  conflentibus  actionem  Poe- 
nitentiae darent , et  eosdem  salubri  satisfactione  purgatos  ad  communio- 
nem Sacramentorum  per  januam  reconciliationis  admitterent.  Eadem  prae- 
terea Scriptura  praeclarum  potestatis  clavium  a Christo  Ecclesiae  Ministris 
collatae  exhibet  exemplum  in  persona  Apostoli  Pauli  quando  habita  a Co- 
rinthiis notitia  de  viro  incesluoso,  ita  ad  eos  ep.  r . cap.  5.  rescripsit : Ego 
quidem  absens  corpore,  praesens  autem  spiritu,  jam  judicavi  ut  praesens 
eum  qui  sic  operatus  est  . In  nomine  Domini  nostri  Jesu  Christi,  congre- 
gatis vobis  et  meo  spiritu  , cum  virtute  Domini  nostri  Jesu  Christi,  tra- 
dere hujusmodi  Satanae  in  interitum  carnis , ut  spiritus  salvus  sit  in  die 
Domini  nostri  Jesu  Christi  . Sane  verba  haec,  judicavi  : in  nomine  Domi- 
ni ' congregatis  vobis  : cum  virtute  Domini  Jesu  , non  aliud  nisi  pote- 

statera  a Christo  acceptam  significant  tradendi  incestuosum  Sathanae  in 
interitum  carnis.  Videamus  inodo  quid  per  haec,  tradidi  Sathanae  in  in- 
teritum carnis , sit  intelligcndum.  Chrysostomus,  Theodoretus,  aliique  greci 
Patres  verba  illa  significare  putant  doemonis  obsessionem  , unde  aegritudo 
et  molestia  ab  eo  illata  oriatur.  Plerique  interpretes  per  interitum  carnis 
in  manibus  Sathanae  significari  volunt  anathema.  Ambrosius  in  lib.  x.  de 
Poenit.  cap.  17.  dicit  esse  non  consummatam  absumptionem  carnis,  sed 
castigationem.  S>  P.  Augustinus  lib.  3.  cont.  ep.  Parra,  cap.  1.  ait  esse  poe- 
nam, poenitentiam  , emendationem.  Et  in  lib.  de  Fide  et  bon.  oper.  cap. 
26.  docet  esse  excommunicationem  seu  sanctorum  privationem  mysteriorum  : 
Nisi  essent  quaedam  ita  gravia , ut  etiam  excommunicatione  plectenda  sint, 
non  diceret  Apostolus  : Congregatis  vobis , et  meo  spiritu  tradere  ejusmo- 
di hominem  Sathanae  in  interitum  carnis  etc.  Unde  etiam  dicit , JSe  lu- 
geam multos  ex  iis  qui  ante  peccaverunt , et  non  egerunt  poenitentiam 
super  immunditiam  et  fornicationem  quam  gesserunt  . Vide  etiam  Orige- 
oem  hom.  24.  in  Levit.  Paeianum  Barcinonensem  in  Paraen.  de  Poenit, 
Quaevis  autem  harum  expositionum  admittatur,  verum  semper  est  exercuis- 
se Paulum  in  incestuosum  corinthium  Ecclesiae  claves  a Christo  acceptas 
ut  illum  ad  poenitentiae  addiceret  laborem. 

Prob.  2.  Ecclesiae  Traditione.  Concilium  carthaginense  3.  hanc  regu- 
lam tulit:  Poenilentibus  secundum  differentiam  peccatorum , Episcopi  ar- 
bitrio poenitentiae  tempora  decernentur.  Concilium  laodicaenum:  His  qui 
diversorum  peccatorum  lapsus  incurrunt , et  oratione  , Confessione  , ac 
poenitentia  malorum  suorum  perfectam  conversionem  demonstrant , pro 
qualitate  peccati  poenitentiae  tempus  attribuendum  est.  S.  Basilius  in  Re- 
gul.  brevior,  interr.  106.  Pro  qualitate , inquit,  delicti  tempus  poenitentiae 
impendatur.  Hoc  sit  in  judicio  positum  eorum  qui  praesunt , vel  quanto 
tempore , vel  quali  modo  poenitere  debeant  qui  delinquunt.  Innocentius  I. 
in  ep.  ad  Decent,  cap.  7.  De  pondere  aestimando  deliciorum  Sacerdotis 
est  judicare  . . . actum  debere  dimitti , cum  viderit  congruam  satisfa- 
ctionem. S.  P.  Augustinus  praeter  superius  allata,  Ench.  cap.  65.  scribit: 
H erum  quia  plerumque  dolor  alterius  cordis  occultus  est  alteri , neque 
in  aliorum  notitiam  per  verba  vel  quaecumque  alia  signa  procedit , cum 
sit  coram  illo  cui  dicitur , Gemitus  meus  a te  non  est  absconditus , recte 
constituuntur  ab  iis  qui  Ecclesiis  praesunt , tempora  poenitentiae , ut  fiat 
etiam  satis  Ecclesiae  in  qua  remittuntur  ipsa  peccata.  Notae  sunt  omni- 
bus Cypriani  quaerimoniae  adversus  eos  qui  pro  gravissimis  culpis  leviores 
imponebant  poenitentiae  labores. 

CONCLUSIO  III. 

Opera  quaevis  poenalia  vim  habent  Deo  satisfaciendi. 

Prob.  1.  ex  V.  T.  ubi  Deus  per  os  Prophetarum  saepe  hortatur  ho- 
mines ut  poena  redimant  peccata  . Ita  Deus  per  Danielem  alloquitur  Na- 
Tom.  VII.  Marcellius  Theol.  44 

buchodonosorem  cap.  4*  Peccata  tua  eleemosynis  redime  , et  iniquitates 
tuas  misericordiis  pauperum.  Prov.  cap.  i3.  Redemptio  animae  viri 
divitiae  suae . Et  cap.  16.  Misericordia  et  veritate  redimitur  iniquitas. 
Redemptio  porro  animae,  quum  pretii  includat  solutionem,  vim  proculdu- 
bio  habet  satisfaciendi. 

Prob.  2.  ex  N.  T.  ubi  celebris  est  Joannis  Baptistae  sententia  quae 
Lucae  cap.  3.  prostat : Facite  fructus  dignos  poenitentiae  . Ea  namque 
verba  non  solam  vitae  mutationem,  aut  aliorum  exemplum,  et  aedificatio- 
nem Ecclesiae  important,  ut  calviniani  contendunt,  sed  poenitentiae  prae- 
terea labores  ut  injuria  divinae  Majestati  illata  compensetur  j unde  Gre- 
gorius  M.  hom.  20.  in  Evang.  Aliud  est , i nqu i 1,  fructum  facere  poeniten- 
tiae , aliud  fructum  dignum  facere  poenitentiae.  Ut  enim  de  dignis  poe- 
nitentiae fructibus  loquamur  , sciendum  est , quod  quisquis  illicita  non 
commisit , huic  jure  conceditur  ut  licitis  utatur  , sicque  opera  pietatis 
faciat , ut  tamen  si  voluerit , ea  quae  mundi  sunt  non  relinquat  . At  si 
quis  in  fornicationis  culpam , vel  fortassis , quod  gravius  es/,  in  adulte- 
rium lapsus  est , tanto  a se  licita  debet  abscindere , quanto  se  meminit  et 
illicita  perpetrasse.  Pulchra  est  expositio  in  hunc  locum  S.  Joannis  Chry- 
sostomi  quae  exstat  hom.  10.  in  Matth.  quem  locuin  consulas. 

Prob.  3.  veterum  Patrum  consensione . Tertullianus  in  lib.  de  Bapt. 
De  praeteritis  , inquit , satisfacimus  afflictione  carnis  et  spiritus  . 
Lib.  de  Poenit.  cap.  q.  scribit:  Haec  omnia  Exornologesis , ut  Poenitentiam 
commodet , ut  de  periculi  timore  Dominum  honoret , ut  in  peccatorem 
ipsa  pronuntians  pro  Dei  indignatione  fungatur , et  temporali  afflictione 
aeterna  supplicia , non  dicam  frustretur , sed  expungat.  Et  pauilo  post: 
Delictum  nostrum  Domino  confitemur , non  quidem  ut  ignaro , sed  qua- 
tenus satisfactio  Confessione  disponitur.  Plura  alia  habet  his  consimilia  in 
eodem  libro.  Cyprianus  in  ep.  55.  ad  Cornei.  Papam  acriter  redarguit  eos 

3ui  immature , hoc  est  ante  expletam  satisfactionem  lapsis  concedunt  in- 
ulgentiam  , atque  inter  alia  inquit:  Intercedunt , ne  exoretur  precibus , 
et  satisfactionibus  Christus.  Elaborant , ne  vulneratos  divina  clementia  in 
Ecclesia  sua  curet , ne  Deo  indignanti  satisfaciat  . Datur  opera , ne  sa- 
tisfactionibus , et  lamentationibus  justis  delicia  redimantur , ne  vulnera 
lacrymis  abluantur.  Pax  vera  falsae  pacis  mendacio  tollitur.  In  lib.  de 
Lapsis  easdem  ingeminat  quaerimonias,  illos  redarguens  qui  nimia  indulgen- 
tia sinunt  peccatores  delicia  non  redimere  satisfactionibus.  Hieronymus  Comtn. 
in  Malach.  Qui  peccator  est , inquit,  et  quem  propria  conscientia  mordet , 
cilicio  poenitentiae  accingatur,  et  plangat  tam  sua  delicta  quam  populi , 
atque  iterum  ingrediatur  Ecclesiam  de  qua  fuerat  ejectus , et  cubet  in 
sacco , ut  praeteritas  delicias  per  quas  Deum  offenderat  , vitae  austeri- 
tate compenset.  Ambrosius  scribens  ad  virginem  quae  virginitatis  jacturam 
lecerat,  ait : Tu  proprii  facti  judex  esto  crudelior , lugubris  tibi  accipien- 
da est  vestis,  mens , et  membra  singula  digna  castigatione  punienda  . . . 
Talis  actio  poenitentiae,  si  fuerit  perseverans,  audebis  sperare,  etsi  non 
gloriam  (virginitati  debitam)  certe  poenae  evacuationem.  . . Grande  scelus 

grandem  habet  necessariam  satisfactionem.  Augustinus  liom.  5o.  inter  5o. 
nunc  serm.  35 1,  de  divers.  Non  sufficit  mores  in  melius  commutare , et 
a factis  malis  recedere,  nisi  etiam  de  iis  quae  facta  sunt , satisfiat  Deo 
per  poenitentiae  dolorem  , per  humilitatis  gemitum  , per  contriti  cordis 
sacrificium , cooperantibus  eleemosynis.  Et  lib.  de  Continentia  cap.  6.  Si 
displicerent , inquiunt , (peccata)  nullo  modo  ea  fieri  . . . permitteret:  qua- 
si vero  Deus  impunita  peccata  esse  permiserit , etiam  in  eis  quos  a sup- 
plicio sempiterno  remissione  liberat  peccatorum  . Nullus  </uippe  debitae 
gravioris  poenae  accipit  veniam , nisi  qualemcumque  etsi  longe  minorem 
quam  debeat , solverit  poenam.  Gregorius  M.  part.  3.  Pastoralis  inquit  : 
Neque  enim  debitor  absolutus  est , quia  alia  non  multiplicat , nisi  et  illa 
quae  ligaverat  solvat : ita  et  cum  Deo  delinquimus , nequaquam  satisfa- 
cimus, si  ab  iniquitate  cessamus , nisi  voluptates  quoque  quas  dileximus, 
e contrario  appositis  lamentis  insequamur.  Non  opus  est  aliorum  recitare 
Patrum  testimonia,  quum  pro  testa  ntes  ultro  confiteantur  eam  fuisse  Patrum 
ppiuionein.  Sed  eos  turpiter  in  hac  caussa  errasse  aiBrmare  non  verentur. 
Verum  caveat  Calvinus  qui  taula  confidentia  pronuntiat,  omnes  fere  quorum 
libri  extant , hac  in  parte  lapsos  esse , ne  ipse  decipiatur  et  erret.  Neque 
enim  unus  vel  alter  ex  Patribus , sed  unanimi  consensione  omues  in  no- 
stram descendunt  sententiam  , ut  ex  recensitis  et  aliis  qui  afferri  possent  , 
ad  oculum  patet . Quod  autem  apud  omnes  unum  est , non  erratum , sed 
traditum  est , inquit  Tertullianus. 

Adversariorum  dissolvuntur  oppositiones  . 

Ob.  i.  cont.  i.  prop.  In  sacris  litteris  duplicis  generis  poenae  dum- 
taxat recensentur.  Aliae  quas  ioimicis  suis  infligere  Deus  solet,  de  quibus 
David , Effunde  iram  tuam  in  gentes  quae  te  non  noverunt , et  in  regna 
quae  nomen  tuum  non  invocaverunt , aliae  vero  quae  assigoaptur  amicis 
non  ad  vindictam,  sed  ad  emendationem  correptiouemque  , juxta  „ illud , 
Deus  quos  diligit , castigat.  Ubi  ergo  Scripturae  supplicia  commemorant  , 
vel  de  aeternis  tormentis  quae  contumacibus  inferuntur  , vel  de  poenis 
emendatoriis  tantum  quae  assignantur  hominibus  justis  ad  correctionem  , 
debent  inteligi ; atque  idcirco  quae  a Catholicis  e Scriptura  afferuntur  te- 
stimonia non  demonstrant  temporales  poenas  dimisso  peccato  superesse 
luendas.  2.  Deus  per  os  Ezechielis  cap.  18.  Si  impius , inquit,  egerit  poe- 
nitentiam ab  omnibus  peccatis  suis  quae  operatus  est  . . . vita  vivet  , et 
non  morietur.  Omnium  iniquitatum  ejus  quas  operatus  est  , non  recor- 
dabor . Recordaretur  autem,  si  illis  dimissis  poenam  adhuc  exigeret  tem- 
poralem. 3.  Quae  doctrina  in  novo  quoque  traditur  Testamento , dicente 
Apostolo  in  ep.  ad  Rom.  cap.  8.  de  justificatis  , Nihil  nunc  damnationis 
est  iis  qui  sunt  in  Christo  Jesu. 

Resp.  ad  1.  Mancam  esse  allatam  a Calvino  poenarum  divisionem  ; 
etenim  praeter  illa  duo  suppliciorum  genera  ab  ipso  recensita  , datur  et 
tertium,  illorum  videlicet  quae  a Deo  ad  remissae  culpae  temporalem  pu- 


Digitized  by  Google 


348 

nitionem  hominibus  vel  per  se  vel  per  Sacerdotes  ministros  suos  assignan  - 
tur ; quibusque  afficiuntur  quandoque  justi  qui  vel  levia  tantum  admit- 
tunt peccata,  vel  animadversione  indigent  ne  prolabantur.  Scripturarum  testi- 
monia et  exempla  a nobis  allata  quum  apertissime  doceant  illatas  a Deo  poenas 
fuisse  propter  peccatum  et  quidem  jam  dimissum  , commonstrant  simul  , 
post  dimissam  culpam,  quoad  reatum  et  poenam  aeternam  , remanere  lu- 
endam poenam  temporalem. 

Ad  2.  Si  Ezecbielis  verba  in  suo  vero  sensu  iutelligantur  prosunt , 
non  obsunt  Catholicorum  sententiae.  Hieronymus  enim  cui  major  certe  fi- 
des quam  Calvino  habenda  est,  sic  allatum  in  argumento  Prophetae  testi- 
monium exponit:  Si  postea  egerit  poenitentiam,  et  ad  meliora  conversus 
pristina  peccata  deleverit , non  judicetur  vetustate  peccati , sed  in  meum 
suscipiatur  gregem,  innovatione  virtutis.  Et  cohaerenter  quidem  ad  mentem 
Prophetae  qui  sic  loquitur : Si  autem  impius  egerit  poenitentiam  ab 
omnibus  peccatis  suis  quae  operatus  est , post  quae  prosequitur,  Et  custo- 
dierit omnia  praecepta  mea , et  fecerit  judicium  et  justitiam : vita  vivet , 
et  non  morietur.  Porro  agere  poenitentiam,  facere  judicium  et  justitiam , 
6ive  ut  in  versione  Septuaginta  legitur,  facere  justitiam  et  misericordiam , 
non  est  Deo  satisfacere  laboriosis  operibus?  Dura  ergo  inquit,  iniquitatum 
ejus  non  recordabor , vult  significare  peccata  impii  post  remissionem  et 
nocere  non  posse  ad  supplicium  aeternum. 

Ad  3.  Sensus  verborum  Apostoli  hic  est:  lis  qui  sunt  in  Christo  Je- 
su  per  Baptisma,  quique  ambulant  secundum  spiritum,  habitatque  in  eis  Spi- 
ritus Dei,  ut  ipse  ibi  ait,  uihil  est  quod  poenam  aeternam  mereatur;  unde 
justificatio  excludit  quidem  ab  homine  reatum,  aeternumque  supplicium,  non 
illum  vero  eximit  a poena  temporali  . Et  ut  exemplum  ex  Baptismate  ; iis 
qut  per  Baptismum  sunt  in  Christo  Jesu,  remittitur  quidem  cum  originaria 
culpa  aeternum  supplicium  ; sed  uumquid  non  remanet  illis  temporalis  pec- 
cati poena  luenda  ? Remanent  utique  concupiscentia,  ignorantia,  mors,  aliae- 
que  humanae  vitae  calamitates  etiam  in  renatis  infantibus.  Quanto  magis 
itaque  temporales  dare  debent  poenas  post  justificationem  qui  semel  illu- 
minati Spiritum  Sanctum  contristare  non  formidarunt  ? 

Obj.  2.  cont.  earnd.  thesira  ex  PP.  Chrysostomus  hom.  28.  in  ep.  1. 
ad  Cor.  explicans  illa  Apostoli  verba , Quod  si  nos  ipsos  dijudicare- 
mus, non  utique  judicaremur , inquit:  iVon  dixit:  Si  castigaremus  nos 
ipsos,  si  puniremus,  sed  solum  si  vellemus  agnoscere  peccata,  si  nos  i- 
psos  condemnare,  si  de  deliciis  ferre  sententiam , liberaremur  ab  eo  quod 
et  hic  et  illic  est,  supplicio  . Sola  igitur  peccati  cognitio  atque  Confessio 
liberat  nos  ab  aeterno  ac  temporali  supplicio.  2.  S.  P.  Augustinus  lib.  2. 
de  Peccat.  Merit.  cap.  34-  interrogatus  de  poenis  quae  culpam  comitantur 
originariam  , Respondemus  , inquit  , ante  remissionem  esse  illa  supplicia 
peccatorum  , post  remissionem  autem  certamina  exercitationesque  justo- 
rum. Quare  ex  temporalibus  poenis  quas  Deus  non  raro  assignat  filiis  suis  in 
hac  vita,  non  recte  arguitur,  post  remissa  peccata  luendas  remanere  poenas 
temporales.  3.  Et  jure  quidem.  Nam  remota  caussa  , culpa  nimirum,  per 

justificationem,  nonne  removetur  effectus,  poena  videlicet  aeterna  et  tem- 
poralis ? Utraque  enim  est  peccati  stipendium. 

Resp.  ad  i.  Chrysostomus  dicens  debere  nos  contra  nosmetipsos  sen- 
tentiam, ut  supplicia  vitemus,  de  peccatis  nostris  ferre,  laboriosa  non  exclu- 
dit opera  ad  satisfaciendum,  neque  enim  haec  duo  simul  stare  non  possunt. 
Quinimmo  locutio  illa  , Si  vellemus  nos  ipsos  condemnare , si  de  delictis 
ferre  sententiam , includere  videtur  liberam  pro  peccatis  animadversionem? 
praesertim  cum  ibidem  scribat,  Nos  non  manere  inultos  : non  remitti  sup- 
plicium : imponi  poenam  . 

Ad  3.  Earndem  adhibeto  ad  Augustini  testimonium  responsionem, 
temporales  videlicet  poenas  valere  simul  et  ad  satisfaciendum  et  ad  exer- 
cendam augendamque  virtutem  . Nam  non  ignorabat  S.  Doctor  innumeras 
hujus  saeculi  aerumnas  quibus  parvuli  sacro  fonte  renati  subditi  sunt  va- 
lere iliis  non  posse  ad  exercitamenta  virtutum  . 

Ad  3.  Captiosum  est  tum  in  naturalibus  tum  in  supernaturalibus  vul- 
gare illud  proloquium  , remota  caussa  , removetur  effectus  . Nam  remoto 
artifice  remanet  opus  ab  eo  elaboratum  , et  remoto  per  Baptismum  origi- 
nali peccato  remanent  illius  effectus,  concupiscentia  nempe,  mors,  et  igno- 
rantia. Valet  itaque  proloquium  illud  tantum  in  his  quae  ad  hoc  ut  exi- 
stant,  indigent  continuo  viribus  causae  quae  illa  produxit;  ut  lux  indiget 
face,  qua  extincta  tollitur  lux  . Hinc  quoniam  aeternum  supplicium  neces- 
sario adnexum  est  culpae,  hac  per  Sacramentum  sublata,  et  illud  aufertur. 
Poenas  autem  temporales  ob  peccatum  promeritas  voluit  Deus  luendas  adhuc 
remanere  , etiam  dimisso  reatu ; et  quidem  justis  de  caussis  in  allatis  su- 
perius Scripturae  Patrumque  testimoniis  expositis.  Quamvis  et  harum  cala- 
mitatum temporalium  reponere  possimus  causam  prorsus  esse  originalem  cul- 
pam: quia  non  utique  Deus  affligeret  nos  his  malis  nisi  semel  peccatores 
extitissemus : adeoque  neque  exislentiam  habent  ejusmodi  calamitates  nisi 
a peccato  . 

Obj.  3.  cont.  alteram  prop.  Quod  Christus  verbis  docuit  observaudum, 
tradidit  etiam  exemplo  a nobis  imitando:  Exemplum  dedi  vobis , ut  quem- 
admodum ego  feci , ita  et  vos  faciatis  . Chriatus  autem  pio  Latroni  , Ma- 
riae Magdalenae,  Leproso,  aliisque  peccata  dimisit,  nullamque  eis  satisfacto- 
riain  transigendam  imposuit  poenam.  Non  possunt  itaque  nec  debent  Sacer- 
dotes laboriosas  injungere  poenas  poenitentibus.  3.  Et  a Christo  quidem 
Apostoli  edocti  praecipiebant  utique  hominibus  cessationem  a peccatis  , 
laboriosa  autem  opera  ad  satisfaciendum  non  imponebant.  Unde  Paulus  in 
ep.  ad  Ephes.  eap.  4*  Qui  furabatur , inquit,  jam  non  furetur:  Quae  verba 
Theophy laetus  exponens  scribit : Non  dixit  Apostolus , puniatur  qui  fur- 
tum committit , sed  a malo  deficiat.  Punire  namque  est  fori  judiciarii  , 
dehortari  a vitiis , Christi  doctrinae  est.  3.  Juxta  Catholicorum  sententiam, 
potestatem  habent  Sacerdotes  supplicia  remittendi  aeterna . Quanto  magis 
ergo  remittere  poterunt  temporalia  ? 4-  Ac  denique  dum  in  Ecclesia  Sacra- 
mentum administratur  Baptismi  etiam  adultis,  non  injungitur  baptizatis  ad 
satisfaciendum  pro  originaria  culpa  laboriosum  aliquod  opus.  Nec  igitur  salis- 

factoria  opera  assignari  debent  poenitentibus  in  absolutione  illis  impendenda. 

Resp.  ad  r.  Non  in  omnibus  singulisque  actionibus  jussum  est  Sa- 
cerdotibus Christi  exemplum  imitari,  quoniam  Christum  inter  ac  Sacerdo- 
tes immane  prorsus  discrimen  intercedit.  Is  enim  homo  erat  et  Deus,  Sacerdotes 
vero  ministri  sunt  ac  dispensatores  Mysteriorum  ejus.  Ipse  potestatem  habebat 
excellentiae  dimittendi  hominibus  peccata,  Sacerdotes  autem  potestatem  habent 
delegatam  ab  eo  receptam.  Ipse  qui  reos  a culpis  absolvere  poterat,  con- 
tritionem quoque  Caritatemque  perfectissimam  peccatoribus  inspirabat , et 
animum  illorum  penitius  introspiciebat ; qua  facultate  atque  cognitione  Sa- 
cerdotes ejus  proculdubio  carent.  Quid  mirum  ergo  si  Christus  pio  Latroni, 
Mariae  Magdalenae,  Leproso,  aliisque  sine  ulla  imposita  satisfactione  peccata 
dimisit,  neque  idipsum  facere  possint  Ministri  ejus?  Audias  Cyprianum  qui 
in  lib.  de  Laps.  inquit:  Solus  Dominus  misereri  potest , veniam  peccatis 
quae  in  ipsum  commissa  sunt  , solus  potest  ille  largiri  qui  peccata  no- 
stra portavit  etc.  Homo  Deo  esse  non  potest  major  ; nec  remittere  aut 
donare  indulgentia  sua  servus  potest , quod  in  Dominum  delicto  graviore 
commissum  est , ne  adhuc  lapso  et  hoc  accedat  ad  crimen , si  nesciat  esse 
praedictum , Maledictus  homo  qui  spem  habet  in  homine.  Dominus  oran- 
dus est , Dominus  nostra  satisfactione  placandus  est , qui  negantem  ne- 
gare se  dixit  , qui  omne  judicium  de  Putre  solus  accepit.  Quod  si  quis 
esset  qui  eadem  lerventissima  Caritate  flagraret,  eamdemque  vehementissi- 
mam  de  admissis  peccatis  cordis  conciperet  contritionem  ac  qui  in  exem- 
plum assumpti  in  argumento  fuerunt,  non  dubito  quin  una  cum  culpa 
aeternum  simul  ac  temporale  supplicium  dimissum  haberet. 

Ad  2.  Nimis  fidenter  proteslantes  ad  exemplum  provocant  Apostolo- 
rum, quum  falsum  sit  penitus  contulisse  eos  peccatoribus  absolutionem 
absque  imposita  satisfactione.  Paulus  enim  tradidit  incestuosum  Corinthium 
Salhanae  in  interitum  carnis,  ut  ex  ep.  i.  ad  Cor.  cap.  5.  apparet,  laborio- 
sam nempe  poenam  illi  ad  satisfaciendum  imposuit  pro  infando  facinore  , 
ut  supra  fuse  exposuimus.  Si  autem  quaeras  cur  Apostolus  dicat,  Qui  fu- 
rabatur, jam  non  furetur ? Commendando  scilicet  cessationem  a peccato, 
laboriosa  opera  ad  satisfaciendum  minitne  excludit.  Quod  si  quae  proxime 
sequuntur  attente  legantur,  temporalis  poena  luenda  peccatori  potius  incul- 
catur : haec  enim  prosequutus  adjungit:  Magis  autem  laboret  operando 
manibus  suis  ...  ut  habeat  unde  tribuat  necessitatem  patienti : in  quae 
sic  fatur  Chrysostomus  honi.  il\.  Furati  sunt , hoc  est  peccatum.  Non  fu- 
rati sunt , hoc  non  est  peccatum  solvere.  Sed  quomodo  ? Laboraverunt , et 
aliis  impertierunt , sic  solverunt  peccatum.  Neque  Theophy laetus  Chryso- 
storno  cujus  semper  vestigia  premit,  in  minimo  contradicit.  Per  allata  enim 
in  argumento  verba  declarat , in  Ecclesiae  foro  peccata  hominum  non  eo 
modo  punienda  ut  fieri  in  foro  saeculari  solet.  Paullo  namque  ante  ita  Theo- 
phylactus  scripserat : Non  satis  est  a peccato  quiescere , sed  contraria  via 
est  adeunda , diversum  ab  eo  conficiendum  iter.  Antea  operabatur  malum  ? 
Jam  nunc  operetur  bonum  : neque  id  simpliciter , verum  cum  labore , par- 
tun  quidem , ut  conterat  corpus , quod  antea  ex  torpore  mala  didicerat  ; 
partim  vero , ut  largiores  habeat  vitae  mores  et  facultates  . 

Ad  3.  brevissime.  Ideo.  Sacerdotes  qui  a peccatis  quoad  reatum  aeter- 
numque  supplicium  poenilentes  absolvunt,  temporalem  quoque  poenam  re- 
laxare non  possunt , quoniam  illam  quidem,  non  hanc  a Christo  acceperunt 
facultatem  . In  his  namque  rebus  non  humanae  ratiocinationi,  sed  institu- 
toris standum  est  voluntati  . 

Ad  4*  Discrimen  quod  inter  Baptismum  ac  Poenitentiam  intercedit  , 
per  se  manifestum  est.  Baptismus  enim  Sacramentum  est  a Christo  Domi- 
no institutum  per  modum  regenerationis  , atque  idcirco  qui  iilo  initiatur 
totus  novus  ex  aquis  resurgit  . Asl  Poenitentia  ex  sui  institutione  exerceri 
per  modum  judicii  debet,  de  cujus  ratione  est  punire  delictum;  unde  abso- 
lutione percepta  , luenda  adhuc  temporalis  remanet  poena  . Praeterea  qui 
ad  Baptismum  accedunt  largiore  digni  sunt  misericordia  quam  qui  ad  Poe- 
nitentiae accedunt  Sacramentum,  quoniam  illi  non  adhuc  illuminati  , per 
ignorantiam  magis  quam  per  malitiam  divinam  transgressi  sunt  legem  ; hi 
autem  quum  jam  per  illam  primam  Gratiam  filii  Dei  essent  , tam  magni 
doni.  Spiritui  Sancto  ingrati,  sponte  jacturam  facere  non  formidarunt . 

Obj.  4*  adv.  3.  conci.  Quid  nobis  Salvator  contulit  passione  et  mor- 
te sua , si  adhuc  pro  peccatis  poena  exigitur  ? Cur  vero  in  Scripturis  di- 
citur omnia  peccata  nostra  portasse , et  lavisse  nos  a peccatis  in  Sangui- 
ne suo , si  non  omnem  poenam  implevit  quae  peccatis  hominum  debeba- 
tur ? Ita  Calvinus  ut  demonstret  opera  satisfactionis  ad  redimenda  non  va- 
lere peccata  . 2.  Quod  ex  alio  quoque  capite  concludere  conatur , dicens 
impossibile  esse  homini  pro  peccatis  suis  Deo  satisfacere  ; quum  humana 

Suaevis  opera  finita  sint  , offensa  vero  Dei  comparate  ad  objectum  sit  in- 
nita  . 3.  Et  praeterea  quodcumque  facere  posset  homo  ad  satisfaciendum, 
totum  titulo  creationis  ac  conservationis  Deo  debetur  . 

Resp.  ad  1.  Si  ex  quo  Christus  Dominus  pro  peccatis  nostris  sufficien-* 
ter  satisfecit,  inferre  volumus  superfluam  esse  satisfactionem  nostram,  jam 
et  Sacramenta  quaelibet  et  opera  quaevis  bona  supervacanea  erunt;  Chri- 
stus enim  pro  nobis  sufficienter  satisfecit . Christus  itaque  non  ita  satisfecit 
ut  nullam  a nobis  exigere  voluerit  satifactionem  ; quinimmo  voluit  ut  fru- 
ctus passionis  ac  Sanguinis  ejus  operibus  nostris  applicatus,  dum  imitatores, 
ejus  evadimus,  satisfactoria  opera  uostra  meritum  inde  desumunt  ad  iram 
supremi  Numinis  placandam  . Rem  totam  declarat  tridentinum  Concilium 
sess.  4.  cap.  8.  in  haec  verba  : Dum  satisfaciendo  patimur  pro  peccatis , 
Christo  Jesu  qui  pro  peccatis  nostris  satisfecit , ex  quo  omnis  nostra  suf- 
ficientia est , conformes  efficimur , certissimam  quoque  inde  armam  haben- 
tes, quod  et  si  compatimur , et  conglorificabimur . Neque  vero  ita  nostra 
est  satisfactio  haec , quam  pro  peccatis  nostris  exsolvimus  , ut  non  sit 
per  Christum  Jesurn  ; nam  qui  ex  nobis  nihil  possumus , eo  cooperante 
qui  nos  confortat , omnia  possumus  . 

Ad  2.  Quamvis  satisfactoria  opera  nostra  finita  in  se  sint  et  limitata, 
per  fructum  nihilominus  passionis  mortisque  Christi  animata,  ab  infinitate 
divinae  misericordiae,  prout  sunt  a gratia  informata,  infinitatem  quamdam 
contrahunt,  per  quam  acceptum  redditur  quod  homo  reddere  potest  . Ita 

S.  Thomas  suppi-  q.  i3.  art.  i.  Atque  hoc  modo  impossibile  non  est  ho- 
mini pro  peccatis  suis  satisfacere  . 

Ad  3.  Titulo  creationis  et  conservationis  multa  debet  homo  Deo,  lau- 
dis nimirum  graliarumque  actionis  sacrificium,  humiliationem  , obsequium, 
aliaque  similia,  quia  totuiu  quod  habet  a Deo  accepit  . Ast  non  debet  illi 
labores,  carnis  mortificationem,  lacrymas,  detestationeraque  peccati  nondum 
admissi,  ut  exemplo  patet  Adarni  quarndiu  fuit  in  statu  naturae  innocentis. 
Per  illa  autem  atque  per  haec  a Gratia  Salvatoris  informata,  Deo  satisfaci- 
mus propter  peccata  nostra  . Et  quoniam  homo  peccando  jus  amisit  ad  vi- 
tam, hinc  aliquo  sensu  omnia  Deo  deberi  dicimus  titulo  creationis  et  con- 
servationis . Sed  de  his  egimus  pertractantes  adversus  socinianos  de  satis- 
factione a Christo  data  Patri  pro  humani  generis  Redemptione  * 

Superesset  nunc,  ut  de  multis  aliis,  tum  ad  Confessionem  lum  ad  sa- 
tisfactionem spectantibus,  ac  de  forma  Sacramenti  Poenitentiae  dissereremus. 
Sed  quum  tractatoris,  non  institutoris  haec  sint,  ne  propositae  limites  bre- 
vitatis excedamus,  ea  silentio  praetermittere  existimamus,  tyronesque  remit- 
timus ad  evolvenda  praeclarorum  virorum  volumina  qui  fuse  ac  erudite 
de  re  sacramentaria  pertractarunt  , inter  quos  eminent  Joannes  Morinus  , 
Gaspar  Juvenin,  Drouenius,  Joan.  Laurentius  Rerti,  et  nos  interim  ad  dispu- 
tandum de  hujus  Sacramenti  Ministro  descendimus  , 

CAPUT  ix. 

De  Ministro  Sacramenti  Poenitentiae  . 

Nullum  fere  est  theologicum  dogma  iu  quo  definiendo  non  haeretici 
modo,  sed  et  nostri  Theologi  vel  a catholica  non  recedant  veritate  , vel  in 
ipsa  veritate  adstruenda  ad  invicem  non  dissentiant . Si  qua  controversia 
est  quae  nullam  admittere  videtur  contentionem,  ea  proculdubio  esse  debe- 
ret quae  circa  Sacramenti  Poenitentiae  versatur  Ministerium  . Et  tamen  in 
hac  ipsa  firmanda  haeretici  a Catholicis,  et  Catholici  a se  invicem  plus  ae- 
quo discrepant  in  sententia  . Nam  albigenses  primitus  , tum  valdenses  , et 
flagellantes  ( secta  quaedam  haereticorum  a Balutio  lib.  3.  Gestor.  Bal- 
derini  descripta  ) et  wicleffitae  et  hussitae  improbis  Sacerdotibus  Clavium 
potestatem  denegantes,  facultatem  a peccatis  absolvendi  probis  quibuscumque 
laicis  concesserunt  . Lulherani  vero  et  calvinistae  Ministris  quidem  Eccle- 
siae dumtaxat  datam  esse  auctoritatem  absolvendi  fatentur,  sed  Ministrorum 
nomine  non  eos  qui  legitimam  nec  uinquam  interruptam  habent  ab  Apo- 
stolis per  Ordinis  Sacramentum  successionem  intelligunt , sed  qui  a Comu- 
nitate  vel  Magistratu  electi  ac  deputati  fuerint  verbi  Sacramentorumque 
administratores  . 

Si  autem  de  Theologis  loquamur  catholicis , Joannes  Morinus  cui  ad- 
stipulatur  Nicolaus  Rigaltius,  ex  non  probe  assecuta  mente  Cypriani  in  ep. 
ad  Clerum  de  Lapsis,  arbitratur  Diaconos  apud  Latinos  priscis  illis  tempo- 
ribus, io  absentia  Sacerdotum,  lapsorum  proxime  pereuntium  excipere  cou- 

suevisse  Exomolegescs,  eisque  impendisse  Reconciliationem  per  absolutionem  a 
peccatis.  Praepositivus,  Petrus  Cantor,  Gratianus,  SS.  Thomas  et  Bonaveutu- 
ra  affirmare  videntur  posse  laicos  in  casu  necessitatis  poenitentium  audire 
Confessiones,  eosque  a peccatis  absolvere  ne  pereant . Nostrum  itaque  erit 
hoc  in  capite  falsum  haereticorum  dogma,  et  non  satis  cautam  Morini  at- 
que Rigallii  opinionem  refutare  ; idque  unica  praestabimus  propositione,  de- 
monstrantes solis  Episcopis  atque  Presbyteris  potestatem  a Christo  collatam 
fuisse  lapsos  post  Baptismum  a peccatis  absolvendi  . Sit  itaque 

■ v.  / • ' ■ CONCLUSIO 

Soli  Episcopi  ac  Presbyteri  sunt  legitimi  Ministri 
Sacramenti  Poenitentiae  . 

Prob.  t.  ex  Scriptura.  Iis  dumtaxat  datum  est  Sacramenti  Poenitentiae 
ministerium  ac  potestas  absolvendi  a peccatis  , quibus  solis  dixit  Christus 
Matth.  cap.  18.  Quaecumque  alligaveritis  super  terram , erunt  ligata  et  in 
Caelo:  et  quaecumque  solveritis  super  terram , erunt  soluta  et  in  Caelo . 
Et  Joan.  cap.  20.  Accipite  Spiritum  Sanctum  : Quorum  remiseritis  pec- 
cata, remittuntur  eis:  et  quorum  retinueritis , retenta  sunt.  Ex  his  enim  Do- 
mini verbis  colligitur  potestas  Clavium  aperiendi  daudendique  , solvendi 
atque  ligandi  a Christo  Domino  in  terris  relicta  . Ast  vero  ea  verba  Chri- 
stus ad  Ecclesiam  , non  quatenus  viros  laicos  et  mulieres , sed  quatenus 
solos  Episcopos  et  Sacerdotes  complectitur  , direxit ; quum  solos  Apostolos, 
atque  adeo  Episcopos  ac  Sacerdotes  , eorum  legitimos  successores  iis  in 
circumstantiis  alloqueretur,  ut  ex  sola  Evangelii  lectione  luculentissime  pa- 
tet. Apud  Joannem  enim  in  solos  Apostolos  insufflavit  dum  dixit:  Ac- 
cipite Spiritum  Sanctum : Quorum  remiseritis  peccata  etc.  Et  Matth.  cap. 
18.  quamvis  Christus  ioqnutus  fuerit  in  antecedentibus  de  fratribus  corri- 
piendis quibus  remitti  debent  ex  caritate  peccata , in  subsequentibus  tamen 
jubens  deferri  fratrem  incorrigibilem  ad  judicium  Ecclesiae,  ad  solos  Apo- 
stolos tamquam  ad  Rectores  et  Ministros  illius  sermonem  dirigit  dicens: 
Quaecumque  alligaveritis  etc.  Hoc  sensu  Christi  verba  explicavit  tridenti- 
num  Concilium  sess.  t4*  cap.  6. 

Prob.  2.  ex  Patribus.  S.  Cyprianus  in  libro  de  Laps.  inquit:  Confite- 
antur singuli  , quaeso  vos  fratres  , delictum  suum  , dum  remissio  facta 
per  Sacerdotes , apud  Dominum  grata  est.  S.  Ambrosius  lib.  1.  de  Poenit. 
cap.  2.  descripta  potestate  remittendi  peccata  , Hoc  , inquit , jure  vindi- 
cat Ecclesia , quae  veros  Sacerdotes  habet:  haeresis  vindicare  non  potest , 
quae  Sacerdotes  Dei  non  habet.  S.  Joannes  Chrysostomus  lib.  3.  de  Sacer- 
dotio cap  5.  ait:  Sacerdotibus  terram  incolentibus  commissum  est , ut  ea 
quae  in  Caelis  sunt,  dispensent  etc.  Innocentius  I.  in  Ep.  ad  Decent,  cap. 
7.  Ceterum  de  pondere  aestimando  delictorum , Sacerdotis  est  judicare , 
ut  attendat  ad  Confessionem  poenit  entis  , etc.  S.  Leo  M.  ep.  82. 
Mediator  Dei  et  hominum  homo  Christus  Jesus  hanc  praepositis  Ec - 
Toro.  VII.  Marcellius  Theol.  l\ 5 


clesiae  tradidit  potestatem , ut  et  confitentibus  Poenitentiae  actionem  darent , 
et  eosdem  salubri  Confessione  purgatos  ad  communionem  Sacramentorum 
per  januam  Reconciliationis  admitterent.  S.  P.  Augustinus  hom.  5o.  iuter 
quinquaginta  nunc  serm.  35 1,  de  divers.  praecipit  cuique  fidelium  ut  ad  sol- 
venda peccata  Veniat  ad  Antistites  per  quos  illi  in  Ecclesia  Claves  mini- 
strantur.  Eadein  repetit  pluribus  in  locis.  Accedunt  Ritualia  omnia  latioorum 
et  Euchologia  Graecorum,  in  quibus  praescribitur  pro  Sacerdotibus  Dei  Ministris 
forma  administrandi  Sacramentum  Poenitentiae.  Hinc  merito  Eugenius  IV.  in 
Instruet.  Armen.  proposita  in  Concilio  floreo  lino  , Minister , inquit,  hujus 
Sacramenti  est  Sacerdos , habens  auctoritatem  absolvendi , vel  ordinariam , 
vel  ex  commissione  Superioris.  Quod  decretum  confirmatum  fuit  in  Con- 
cilio tridentino  sess.  il\.  cap.  6,  i A/ 

Respondetur  objectis . 

Obj.  i.  Solent  Catholici  Confessionis  necessitatem  colligere  ex  illis  Ja- 
cobi  verbis  : Confitemini  alterutrum  peccata  vestra.  Ast  verba  haec,  ut  ex 
lectione  patet,  significant  posse  quemque  pro  lubitu  peccata  sua  vel  Sacer- 
doti vel  laico  aperire.  2.  Baptizandi  potestas  concessa  videtur  a Christo 
solis  Apostolis  eorumque  successoribus,  ad  Apostolos  enim  conversus  dixit: 
Euntes , docete  . . . baptizantes  eos  , et  nihilominus  possunt  in  casu  ne- 
cessitatis iaici  quoque  baptizare.  Cur  idipsum  facere  non  poterunt  in  casu 
necessitatis  quoad  Poenitentiae  Sacramentum  ? 3.  In  Concilio  constantiensi 
adversus  wicleffitas  congregato  , Martinus  V.  praecepit  ut  suspecti  de  hae- 
resi  Wicleffi  interrogarentur:  Utrum  credant,  quod  Christianus  ultra  contri- 
tionem cordis , habita  copia  Sacerdotis  idonei,  soli  Sacerdoti  ex  necessi- 
tate salutis  confiteri  teneatur , et  non  laico , seu  laicis  quantumvis  bonis 
et  devotis.  Videtur  ergo,  inquit  Morinus,  Rora.  Pontificem  in  probis  laicis, 
urgente  necessitate,  facultatem  agnoscere  absolvendi  a peccatis. 

Resp.  ad  i.  Jacobi  testimonium  in  argumento  allatum,  de  peccatorum 
Confessione  ab  infirmo  facienda  non  viris  laicis  , sed  Sacerdotibus  est  iu- 
telligendum.  Nam  ita  sentit  Auctor  librorum  de  Visit,  infirmor,  lib.  a. 
cap.  4.  inter  opera  Augustini,  dicens:  Confitemini  alterutrum  peccata  ve- 
stra } quomodo  completur  ? Ergo  cicalricium  tuarum  arbiter  Dei  vice  , 
Dominus  adhibeatur  presbyter : et  revela  ei  vias  tuas , et  ipse  tibi  exhi- 
bebit antidotum  Reconciliationis.  Ita  videtur  sentire  Augustinus  ipse  hora. 
12.  inter  L.  qui  post  allata  Jacobi  verba  concludit:  Nos  vero,  fratres,  si 
vere  spiritales  medici  sumus,  et  de  animarum  vestrarum  remedio  atten- 
tius cogitamus,  non  debemus  palpare  etc.  tu  fecisti , tu  reus  es.  tu  pec- 
cata tua  confitere.  Et  revera  sententia  illa  huic  conjuncta  est:  Infirmatur 
quis  in  vobis  ? Inducat  Presbyteros  Ecclesiae  , et  orent  super  eum  etc. 
Hoc  modo  exposita  sententia  necessitatem  demonstrat  Confessionis  faciendae 
Sacerdoti , et  verba  , Confitemini  alterutrum  , hunc  praeseferunt  sensura  : 
Confiteatur  homo  homini,  peccator  peccatori.  Sunt  tamen  Theologi  qui  eo 
Jacobi  testimonio  quum  ad  Confessionis  necessitatem  demonstrandam  non 

utantur,  institui  ibi  sermonem  de  Confessione  quae  aliquando  fit  etiam 
laicis,  ultro  concedunt,  sed  negant  illam  esse  sacratnentalem,  contendentes 
fieri  dumtaxat  vel  ad  excitandam  humilitatem  vel  ad  veniam  de  injuriis 
proximo  illatis  flagitandam  . 

Ad  a.  respondeo  verbis  S.  Thoroae  qui  in  suppi,  q.  8.  art.  i.  ad 
a.  scribit : Baptismus  est  magis  Sacramentum  necessitatis  quam  Poeni- 
tentia, quantum  ad  Confessionem  et  absolutionem;  quia  quandoque  Ba- 
ptismus praetermitti  non  potest  sine  periculo  aeternae  salutis  , ut  patet 
in  puero,  qui  non  habet  usum  rationis  . Sed  non  est  ita  de  Confessione 
et  absolutione  , quae  tantum  ad  adultos  pertinet,  in  quibus  contritio  cum 
proposito  confitendi  et  desiderio  absolutionis  sufficit  ad  liberandum  a 
morte  aeterna  . Ratio  autem  intrinseca  cur  in  casu  necessitatis  Baptismus 
quidem  et  non  Poenitentia  possit  a laicis  ministrari,  non  aliunde  quam  a 
Dei  institutoris  repeti  debet  voluntate. 

. Ad  3.  Dogmatizabat  Wiclefus  Ministrum  Confessionis  sacramenlalis 
esse  posse  quemlibet  virum  laicum  dummodo  probus  sit  ac  prudens. 
Summus  ergo  Pontifiex  suspectos  de  Wiclefi  erroribus  praecipit  interrogari 
an  credant  quod  Christianus  habita  copia  Sacerdotis,  illi  soli  teneatur  con- 
fiteri peccata,  ut  catholica  tenet  Ecclesia  ; an  vero  credant  laicis  bonis 
et  devotis  Confessionem  esse  faciendam,  ut  putabat  Wiclefus.  Hic  est  ob- 
vius ac  naturalis  illius  interrogationis  sensus  atque  ‘ idcirco  contra  fas 
Morinus  Scotum  redarguit.  * • 

Obj.  2.  Augustinus  , Ambrosius , aliique  S.  Patres  diserte  affirmant 
probis  quibuscumque  laicis  facultatem  collatam  fuisse  ligandi  atque  sol- 
vendi , denegatam  vero  impiis  et  peccatoribus.  In  aliquo  igitur  casu  pote- 
runt probi  laici  Confessiones  excipere,  et  absolvere  a peccatis,  i».  Consi- 
milia tradunt  celebriores  etiam  ecclesiastici  scriptores.  Auctor  enim  libri  de 
vera  et  falsa  Poeuit.  inter  opera  Augustini,  Si  deest , inquit  cap.  io.  Sa- 
cerdos, confiteatur  proximo.  Magister  Sentent.  in  4-  dist.  17-  scribit:  Pec- 
cata primum  Deo,  deinde  Sacerdoti  sunt  confitenda;  et  si  ipse  defuerit , 
etiam  socio.  S.  Thomas  Suppi,  q.  8.  art.  2.  Minister,  ait,  Poenitentiae, 
cui  Confessio  est  facienda  ex  officio , est  Sacerdos;  sed  in  necessitate  e- 
tiarn  laicus  vices  Sacerdotis  supplet,  ut  ei  Confessio  fieri  possit.  Ita  etiam 
SS.  Bonaventura,  Raymundus,  aliique  apud  Morinum. 

Resp.  ad  1.  Augustinus,  Ambrosius,  nonnuilique  alii  Patres  facultatem 
ligandi  atque  solvendi  laicis  concedunt  per  viam  impetrationis , non  ju- 
risdictionis, et  tamquam  Sacramenti  Ministris.  Quilibet  enim  justus  sive  in 
terris  militet  sive  regnet  in  Caelis  , gemitibus  ac  orationibus  suis  veniam 
nobis  a Deo  impetrare  potest  peccatorum  ; unde  et  B.  Mariam  Virginem, 
et  Angelos  et  Sanctos  in  Caelis  regnantes  quotidie  invocamus.  Atque  hoc 
sensu  potestatem  habent,  juxta  Patres,  ligandi  atque  solvendi. 

Ad  2.  Non  de  Confessione  sacramentali , sed  de  ea  quae  vel  ad  hu- 
militatem manifestandam,  vel  ad  excitandam  contritionem,  vel  ad  deside- 
rium augendum  Sacerdotis  habendi  a quo  absolutionem  poenitens  percipiat, 
verba  faciunt  ecclesiastici  quidam  scriptores.  Ad  quod  suadendum  per  sin- 

gula  in  argumento  allata  testimonia  breviter  excurrere  juvabit.  Auctor  ope- 
ris de  vera  et  falsa  Poenit.  post  allata  verba  e vestigio  subdit:  Saepe  enim 
contingit , quod  poenitens  non  potest  confiteri  coram  Sacerdote,  quem  de- 
sideranti nec  locus  nec  tempus  offert.  Et  si  ille  cui  confitebitur  potesta- 
tem solvendi  non  habet , fit  tamen  dignus  venia  ex  desiderio  Sacerdotis , 
qui  socio  confitetur  turpitudinem  criminis  . Mundati  enim  sunt  leprosi 
dum  ibant  ostendere  ora  Sacerdotibus , antequam  ad  eos  pervenirent.  Unde 
palet  Dominum  ad  cor  respicere  , dum  ex  necessitate  prohibentur  ad 
Sacerdotes  pervenire.  Eodem  sensu  loquitur  Magister,  quoniam  loco  cita- 
to verba  recitat  Auctoris  operis  de  vera  et  falsa  Poeuit.  S.  Thomas  in  ar- 
ticulo laudato  docet,  Quod  in  Confessione  facta  laicis  non  est  aliquid  ex 
parte  Ministri , scilicet  absolutio , et  satisfactionis  injunctio , sed  tantum 
contritio  et  Confessio.  S.  Bonaventura  in  4*  Sentent.  dist..  1 7 . scribit:  Non 
fit  socio  ut  suppleatur  locus  Sacerdotis  , vel  ut  Confessio  Sacramentum 
ex  hoc  habeatur  , sed  ut  voluntas  confitenlis  probetur , et  innotescat ; ut 
totum  quod  in  se  est , faciat.  Eadem  est  mens  S.  Raymundi,  et  aliorum  . 

Obj.  ultimo  cum  Joanne  Morino.  S.  Cyprianus  in  ep.  12.  ad  Presb. 
et  Diae,  carthaginenses  ita  scribit;  Si  incommodo  aliquo  , infirmitatis 
periculo  occupati  fuerint , non  expcctala  praesentia  nostra , apud  Presby- 
terum quemque  praesentem , vel  si  Presbyter  repertus  non  fuerit , et  ur- 
gere exitus  coeperit , apud  Diaconum  quoque  Exomologesim  facere  delicti 
sui  possunt : ut  manu  eis  imposita  veniant  ad  Dominum  cum  pace , quam 
dari  Martyres , litteris  ad  nos  factis , desideraverunt.  Gemina  his  occur- 
runt in  Concilio  eliberitano  cap.  32.  toletano  1.  can.  2.  in  lib  de  di- 
vinis Officiis  Alcuini,  et  in  Ordine  Romano  :•  quae  absque  verborum  ambage 
significant  posse  Diaconos  in  casu  necessitatis  poenilenlium  excipere  Con- 
fessiones, iisque  absolutionem  impendere;  hoc  enim  proprie  significat,  Exo- 
mologesim facere.  2.  Etiam  manus  in  poenitentiam  imponere  , quod  ha- 
bet ibidem  Cyprianus,  nil  aliud  indicat  quam  a peccatis  absolvere  . 3.  Et 
revera  si  periclitans  Exomologesim  apud  Episcopum  vel  Sacerdotem  fecis- 
set, ab  eisque  matius  recepisset  impositionem  in  poenitentiam,  nonne  Exo- 
mologesis  Confessio  fuisset  sacramentalis  ? Idipsum  ergo  dicendum  de  actio- 
ne hac  facta  coram  Diacono  . 4*  Neque  fingendum  est  impositionem  illam 
manuum  per  Diaconum  factam  absolutionem  deuotare  ab  excommunicatio- 
ne. Nam  non  otnnes  lapsi  censuris  innodati  erant  ecclesiasticis. 

Resp.  ad  1.  et  2.  In  celebri  ex  ep.  12.  Cypriani  deprompto  testimonio 
sermo  revera  fit  de  reconciliatione  ac  pace  mere  coeremoniali , non  sacra- 
mentali.  Quod  in  errorem  traxit  Morinum  virum  ceteroquin  doctissimum 
duae  fuerunt  voces,  Exomologesis , videlicet,  et  manus  impositio.  Verum 
sedulo  animadvertendum  est  duo  illa  nomina  saepe  quidem  pro  sacramen- 
tali  peccatorum  sumi  Confessione  , sed  non  semper.  Aliquando  enim  acci- 
piuntur etiam  ad  prostrationem , quae  juxta  veterem  disciplinam  pars  erat 
Poenitentiae  per  quam  lapsi  qui  poenitentiam  exegerant , impositioni  ma- 
nuum Episcopi  et  Cleri  subjiciebantur , significandam . Hinc  Tertullianus 
in  lib.  de  Poenit.  cap.  9.  ita  Exomologesim  describit:  Itaque  Exomologesis 

prosternendi  et  humilificandi  hominis  disciplina  est , conversationem  in- 
jungens misericordiae  etc.  Et  Cyprianus  ipse  ep.  9.  Nam  cum  in  mino- 
ribus peccatis  agant  peccatores  poenitentiam  justo  tempore  , et  secun- 
dum disciplinae  ordinem , ad  Exornologesim  veniant , et  per  manus  im- 
positionem Episcopi  et  Cleri  jus  communicationis  accipiant , nunc  crudo 
tempore^  persecutione  adhuc  perseverante.  ...  ad  communionem  admit- 
tuntur, et  offertur  nomen  eorum  , et  nondum  poenitentia  acta  , nondum 
Elxomologesi  facta  , nondum  manu  eis  ab  Episcopo  et  Clero  imposita  , 
Eucharistia  illis  datur.  Haec  sane  demonstrant  Exornologesim  et  manus 
impositionem  non  raro  coeremoniam  significare  quamdam  in  reconciliandis 
peccatoribus  adhiberi  solitam,  quae  substractio  dicebatur  ab  antiquis,  quod 
poenilentes  Episcopo  et  Clero  manus  eis  imponentibus  substernerentur.  Qua 
posita  idearum  distinctione  facile  intelligitur  Cyprianum  in  allata  epistola 
ad  Clerum  praescribere  ut  peccatores  exacta  imposita  iliis  poenitentia  , si 
ante  reconciliationem  in  gravem  incidissent  morbum  cum  periculo  salutis, 
absente  Episcopo  et  Sacerdote  Exornologesim  coram  Diacono  facerent,  et 
manus  ab  eo  recipereut  impositionem  , hoc  est  coeremonialem  ritum  com- 
plerent, ut  ita  reconciliati  cum  pace  venirent  ad  Dominum. 

. Ad  3.  Exomologesis  ac  manus  impositio  sacrainentalis  debebat  sane 
praecedere  poenitentiam;  antequam  enim  peccator  in  locum  suum,  juxta 
diversos  gradus  adiret  poenitentiae,  peccata  Episcopo  vel  Sacerdoti  pandere 
tenebatur,  ut  inde  deprehenderetur  quid  circa  gradus  poenitentiae  dispo- 
nendum foret.  Cyprianus  autem  de  Exomologesi  ac  manus  impositione  lo- 
quitur quae  poenitentiam  sequebatur  in  reconciliationem ; adeoque  Exo- 
mologesis  haec  et  manus  impositio  facta  etiam  coratn  Episcopo  vel  Sacer- 
dote mere  coereuionialis  erat,  non  sacramen talis  ; alioquin  quum  universus 
Clerus  una  cum  Episcopo  impoueret,  sequeretur  fleri  debuisse  peccatorum 
Confessionem  publice  et  coram  minoribus  etiam  clericis:  quod  absurdum  est. 

Ad  4-  Ritus  de  quo  loquitur  Cyprianus  a Diacono  non  semper  fle- 
bat ut  Ecclesiae  reconciliarentur  excommunicati  , sed  quam  saepissime  ut 
peccatores  qui  poenitentiae  tempus  compleverant  ad  sacram  admitterentur 
Synaxim , et  cum  reliquis  fidelibus  extra  poenitentiae  locum  in  singulis 
comnmnicarent.  Relege  Cypriani  verba  paullo  supra  recitata.  Eo  modo  quo 
Cypriani  mentem  exposuimus  explicanda  sunt  quae  opponuntur  ex  Conci- 
liis elibcritano  et  toletano  1.  ex  Alcuiuo , et  Ordine  Romano.  Sed  de 
Sacramento  Poenitentiae  satis. 


Finis  libri  XXXIX. 

DE  SACRAMENTO  EXTREMAE  UNCTIONIS 

Bonorum  omnium  largilor  0.  N-  J.  C.  ul  nimiam  Carilatom  suam  qua  cum  adhuc  pecca- 
tores essemus  dilexil  nos  manifestam  faceret , nou  solum  in  similitudinem  carnis  peccati , ul  nos 
a peccato  redimeret,  turpissimam  oppetiit  mortem,  sed  praeterea  sensibilia  quaedam  instituere  vo- 
luit signa  per  quae  mortis  ejus  fructus  nobis  applicaretur  , ul  in  hac  mortali  vita  sanclificati  in 
terris,  aeternam  cl  immortalem  vitam  consequeremur  in  Caelis.  Atque  haec  signa  Sacramenta  sunt 
quae  in  Ecclesia  veluli  totidem  divini  amoris  pignora  diligentissime  custodiuntur.  In  horum  autem 
signorum  institutione,  sicuti  bonitatis  et  misericordiae  , ita  et  intinilae  sapientiae  suae  relucet  mo- 
numentum. Nam  ul  multa,  de  quibus  alibi  diximus,  silentio  praeteream,  nonne  praeclarum  divinae 
sapientiae  argumentum  est,  ul  sicuti  Sacramentum  instituit  Baptismatis  per  quod  aditum  ad  veram 
vitam  nobis  patefaceret , ita  ul  ex  hac  mortali  vita  discedentes , facilius  ad  vitam  aeternam  para- 
ret iter,  Sacramentum  institueret  Extremae  Unctionis.  Ita  omnes  Catholici  divinorum  memores  be- 
neficiorum constantissime  tenent.  Sed  non  ita  quoad  Extremam  Unctionem  uti  et  quoad  alia  com- 
plura philosophantur  haeretici.  Quinam  contra  divinum  hoc  Sacramentum  caput  extulerint,  quidve 
impudenter  dogmatizaverint,  paullo  post  brevissime  exponemus.  Inierim  nos  qui  gratia  Dei  catho- 
lici sumus,  ne  divinae  munificentiae  in  Sacramenti  hujus  institutione  manifestatae  simus  ingrati^ 
omnem  nostrum  hoc  iu  libro  impendemus  conatum  ul  refellamus  falsa  dogmata  haereticorum,  si-, 
mulque  Catholicorum  sententiam  exponamus. 

CAPUT  I. 

" De  Extremae  Unctionis  nomine  ac  definitione.  Quinam  c 
Sacramentorum  albo  illam  expunxerint , et  an  vere 
• sit  novae  Legis  Sacramentum. 

cum  Graeci  tum  Latini  ad  Sacramentum  hoc  exprimendum  usur- 
^“••‘^‘“pavere  nomina,  in  quibus  nostri  a Graecis  non  admodum  differunt. 
Dicitur  namque  a Latinis  , Unctio  infirmorum  , quod  infirmis  conferri  de- 
beat : Sacra  Unctio  , quod  Gratiam  contineat  sanctificantem  : Unctio  Sa- 
crati Olei , quoniam  illius  materia  oleum  est : Sacramentum  exeuntium  , 
quia  iis  qui  proxime  ex  hac  vita  egressuri  sunt , confertur  : Extrema  de- 
nique Unctio  , quoniam  post  alias  tinctiones  quae  iu  Ecclesia  fiunt  soleat 
adhiberi.  Atque  postremum  hoc  nomen  prae  ceteris  in  Ecclesia  occidentali 
praevaluit . A Grecis  autem  ob  consimiles  caussas  appellatur  vel  «V«»  e*»»» 
Sanctum  Oleum , vel  e*ix«.o»  Oratio  cum  Oleo  conjuncta , vel  rtnpgptK  Lnctio 
postrema.  Pauca  haec  quoad  nomen  sufficiant. 

Extrema  autem  Unctio  definiri  vulgo  solet,  Sacramentum  novae  Legis 
a Christo  Domino  ad  Gratiam  conferendam  sanctificantem  institutum  , 
per  quod  aegrotantibus  baptizatis  datur  etiam  jus  ad  specialia  illa  auxi- 

lia  quae  necessaria  sunt , ut  quis  incommoda  infirmitatis  aequo  animo 
ferat , ac  daemonis  superet  tentationes , et  etiam , si  animae  expediat , cor- 
poris recuperet  sanitatem  . Fusa  haec  definitio  omnia  continet  quae  ad 
hujus  pertinent  Sacramenti  naturam  , deque  singulis  illius  partibus  subse- 
quentibus  disputationibus  singillatim  disseremus.  Et  iuterim  a prima  duce- 
mus exordium,  demonstrandum  videlicet  suscipiemus,  Extremam  Unctionem 
veri  Sacramenti  habere  rationem. 

Sed  antequam  id  faciamus  eorum  recensebimus  nomina  qui  hostes  se 
Sacramenti  hujus  prodiderunt . Cardinalis  Bellarminus  auctoritati  innixus 
Guidonis  Carmelilae  in  Summ.  de  haeres,  et  Aeneae  Sylvii  in  lib.  de  orig. 
Bohem  . arbitratur  valdenses  , albigenses  , wiclefitas  , et  hussitas  e Sacra- 
mentorum censu  Extremam  exclusisse  Unctionem,  verum  id  apertissime  ne- 
gant alii  praeclarissimi  viri.  Et  valdenses  quidein  in  Confessione  Fidei  Regi 
Uladislao  oblata  non  modo  septenarium  Sacramentorum  numerum  confiteu- 
tur , sed  duplicem  praeterea  Extremae  Unctionis  agnoscunt  effectum:  Pri-. 
mum , caussam  facilioris  ingressus  ad  languentes  : Hac  re  Sacramentum 
non  est . Alterum , est  res  ipsa  signata  tali  Unctione  qua  tribuitur  a Deo 
in  Christo.  Pro  qua  re  in  recta  fide,  ut  languenti  fideli  id  condonetur , 
praecipue  orandum  est  B.  Jacobi  praecepto  : Infirmatur  quis  in  vobis  ? 
etc.  Inter  Wiclefi  autem  articulos  quos  Joannes  quoque  Hus  adoptavit  a 
Concilio  constantiensi  proscriptos  ne  verbum  quidem  adversus  hoc  Sacra- 
mentum occurrit.  In  Trialogo  pariter  ubi  omnia  illius  portenta  expressa 
inveniuntur,  altum  de  hoc  errore  silentium.  Id  unum  affirmari  de  haere- 
ticis iliis  potest , quod  Sacramentum  hoc  aspernarentur  , tum  quoniam  ad 
cujuslibet  Sacramenti  valorem  , more  doqatistarum  , probitatem  requirerent 
Ministrorum  quos  ipsi  impios  existimabant,  tum  etiam  quoniam  abusus 
temporibus  illis  invaluerat  ut  Presbyteri  hoc  conferre  nollent  Sacramentum 
nisi  oblata  pecunia  , inter  plures  quos  praesentes  requirebant , presbyteros 
distribuenda  , ac  decem  accensis  luminaribus  , unde  Sacramentum  pro  di- 
vitibus -appellabatur  ab  haereticis.  Primi  itaque  qui  immane  huic  indixere 
Sacramento  bellum  fuerunt  proculdubio  protestantes  post  eorum  duces  Lu-; 
theruin  atque  Calvinum.  Et  Lutherus  sane  in  libro  de  babyl.  captiv.  Ca- 
tholicos acriter  reprehendit,  quod  Extremam  Unctionem  in  censum  referant 
Sacraraeutorum  , quum  ad  summum  tamquam  merum  haberi  debeat  sacra- 
mentaie,  ut  sunt  salis  et  aquae  consecratio , et  aspersio.  Verba  sunt  Lu- 
theri.  Calvinus  vero  more  suo,  nempe  amarulento  animo,  appellat  hoc  Sa- 
cramentum fictitium , et  hystrionicam  hypocrisim.  Rationes  autem  quas 
se  habere  jactant  ad  ita  dogmatizandum  , paullo  post  exponemus.  Interim 
animadvertendum  existimo  Joannem  Dallaeum  calvinistaruin  in  Gallia  mi- 
nistrum duobus  integris  voluminibus  magno  eruditionis  apparatu  funditus 
hoc  Sacramentum  convellere  fuisse  conatum  . Sed  frustra  , ut  paucis  sed 
invictis  argumentis  mox  demonstrabimus  , unde  sit 

CONCLUSIO 


Ex  sacris  Litteris  atque  ex  perpetua  Ecclesiae  Traditione  demonstratur 
Extremam  Unctionem  verum  esse  novae  Legis  Sacramentum  . 


Proh,  prior  thesis  pars.  Theologi  ac  sacrae  Scripturae  interpretes  bene 
mulli  catholicum  hoc  dogma  demonstrandum  assumunt  ex  Marci  cap.  6. 
ubi  de  duodecim  Apostolis  a Christo  Domino  ad  praedicandum  missis , 
haec  occurrunt:  /#  ungebant  Oleo  multos  aegros}  et  sanabant.  Haec  verba 
inquiunt,  de  Extremae  Unctionis  Sacramento  sunt  inlelligenda,  quum  Unctio 
illa  omnia  habuisse  videatur  quae  ad  Sacramenti  constitutionem  necessaria 
sunt.  Et  quidem  Unctio  illa  instituta  dici  debet  a Christo  Domino,  neque 
enim  ausi  fuissent  Apostoli  quidquam  facere  quod  ab  eo  non  accepissent  j 
unde  Concilium  senonense;  Neque  id , inquit,  suo  sensu , sed  Praeceptoris 
instituto  Jecisse  putandi  sunt  . De  proxima  ac  remota  materia  quae  ad 
Sacramenti  requiruntur  essentiam  ambigere  nemo  qui  laudata  verba  rele- 
gat potest:  Ungebant  Oleo  multos  aegros , et  sanabant.  Neque  existiman- 
dum est  Unctionem  illam  super  aegros  , Apostolos  muto  adhibuisse  conta- 
ctu, sine  Dei  nominis  invocatione,  aut  oratione  aliqua:  atque  ita  etiam 
Sacramenti  formam  habemus.  Quod  vero  illius  Unctionis  effectus  Gratia  es- 
set, animarum  potius  quam  corporum  sanans  aegritudines  , testatum  facit 
Concilium  coloniense  dicens:  Neque  Christus  Dominus  discipulos  suos 
chirurgos  Jecit , sed  Apostolos  qui  ungerent  aegrotos  Oleo  non  medici- 
nali , sed  sacramenlali  et  mystico  j quamvis  divus  Jacobus  modum  et 
Jormam  administralionis  clarius  expresserit.  Addunt  praeterea  sanctorum 
Patrum  auctoritatem,  et  praesertim  Victoris  Antiocheni,  Theophylacti,  Oe- 
cumenii  , Euthvmii,  ex  Graecis.  Ex  Latinis  autem  citant  Venerabilem  Be- 
dam,  qui  omnes,  inquiunt,  tradiderunt,  apud  Marcum  cap.  6.  de  Extremae 
Unctionis  Sacramento  fieri  sermonem.  Et  postremo  loco  in  hujus  sententiae 
patrocinium  advocant  S.  Thomam,  Scotuui,  Petrum  Parisiensem  Innocentii 
111.  praeceptorem,  Baconum,  et  alios.  Atque  his  ducti  momentis  statuunt  hae- 
reticos e Sacramentorum  uumero  delere  non  debuisse  Extremam  Unctionem 
cujus  tam  aperte  meminit  S.  Marcus. 

Verum  quum  argumenta  omnia  quae  allata  sunt  et  afferri  solent  ad 
demonstrandum,  Oleum  a Marco  commemoratum  Sacramentum  esse  Extre- 
mae Unctionis,  merae  probabilitatis  fines  non  excedant,  multas  enim  patiun- 
tur difficultates  quae  apud  Laurentium  Berti  legi  possunt ; et  e contra  ad 
Fidei  dogma  contra  haeterodoxos  commonstrandum,  monumenta  quae  nul- 
lam admittant  ambiguitatem  afferri  debeant  , nos  allato  testimonio  Marci 
non  uteinur,  contentique  dumtaxat  erimus  celebri  loco  qui  in  ep.  Jacobi 
cap.  5.  occurrit  in  haec  verba  : Infirmatur  quis  in  vobis?  Inducat  Pre- 
sbyteros Ecclesiae , et  orent  super  cum , ungentes  eum  Oleo  in  nomine 
Domini:  et  oratio  Fidei  salvabit  infirmum , et  alleviabit  eum  Dominus , 
et  si  in  peccatis  sity  remittentur  ei.  Habemus  in  hac  npostolica  sententia 
' quidquid  necessarium  est  ad  Sacramenti  constitutionem  . Et  in  primis  ha- 

bemns  utramque  materiam  , proximam  et  remotam  , Ungentes  eum  Oleo. 
Non  deest  forma  per  illa  verba  expressa  , In  nomine  Domini , et  illa  alia, 
Oratio  Fidei.  Quamvis  non  expressissime,  satis  perspicue  tamen  verba  ea- 
dem divinam  exhibent  institutionem , quum  Unctio  illa  ab  Apostolo  com- 
mendata non  uni  aut  alteri  fideli , nec  particulari  alicui  ecclesiae  , sed 
Ecclesiae  universali  ad  quam  dirigitur  Epistola,  praescribatur j quod  sane 
Apostolus  non  fecisset  si  Unctio  illa  ritus  fuisset  a se  humano  spiritu  in- 
stitutus . Exprimitur  denique  in  laudata  sententia  res  seu  effectus  Sacra- 
menti , nempe  peccatorum  per  Gratiam  sanctificantem  remissio , Oratio 
Fidei  salvabit  eum  : Et  si  in  peccatis  sit  , remittentur  ei:  effectus  quo- 
que secundarius,  alleviatio  scilicet  animi  a peccatorum  memoria  et  corpo- 
ris languore  oppressi , et  corporis  ipsius  etiam  incolumitas  si  fuerit  spi- 
rituali saluti  expediens.  Non  sunt  ergo  audiendi  protesianles  effutientes  Un- 
ctionem hanc  de  qua  loquimur,  ritum  esse  tantum  acceptum  a Patribus 
aut  figmentum  humanum . 

Prob.  nunc  altera  ejusd.  prop.  pars  per  singula  priora  saecula  excur- 
rendo. Habitam  namque  fuisse  Extremam  Unctionem  tamquam  Sacramentum 
recentioribus  saeculis  protestantes  non  inficiantur ; in  quo  tamen  faciendo , 
ut  brevitati  consulamus , non  multa  dicemus  , lecloremque  remittimus  ad 
erudita  opera  cl.  virorum  Launoji , Juvenin,  Drouenii,  Berli.  Saeculo  ita- 
que 3.  magnus  Origenes  hom.  2.  in  Levit,  commendato  primitus  Sacramento 
Poenitentiae,  propriisque  illo  descripto  characteribus,  descendit  subinde  ad 
disserendum  de  Extrema  Unctione  quam  Poenitentiae  appellat  complementum 
his  verbis : Est  adhuc  et  septima,  licet  dura  et  laboriosa  per  Poeniten- 
tiam remissio  peccatorum  etc.  In  quo  impletur  et  illud  quod  Apostolus 
dicit : Si  quis  autem  infirmatur , vocet  Presbyteros  Ecclesiae , et  imponant 
ei  manus , ungentes  eutn  Oleo  in  nomine  Domini . Neque  dicat  Dallaeus 
integram  illam  sententiam  de  sola  esse  laboriosa  Poenitentia  sumendam  . 
Nam  diversam  adseribit  Origenes  materiam  diversamque  formam  Unctioni 
a Jacobo  praescriptae  quam  Poenitentiae  . Saeculo  4*  Chrysostomus  in  iib. 
3.  de  Sacerd.  dignitatem  sacerdotalem  extollit  ex  eo  quod  Sacerdotes 
potestatem  habeant  non  solum  homines  per  Sacramentum  Baptismi  re- 
generandi, sed  etiam  remittendi  peccata  per  Unctionem  Extremam  ; sic  enim 
inquit:  Neque  enim  solum  cum  nos  regenerant  , sed  postea  etiam  con- 
donandorum nobis  peccatorum  facultatem  obtinent.  Infirmatur , inquit , in- 
ter vos  aliquis?  Accersat  Presbyteros  Ecclesiae , et  orent  super  eum , un- 
gentes eum  Oleo  in  nomine  Domini , et  obsecratio  Fidei  salvum  reddet  la 
boranlem  , et  eriget  eum  Dominus  , et  si  in  peccatis  fuerit , remittentur 
ei.  Suspicari  autem  non  licet  loqui  S.  Doctorem  de  potestate  remittendi 
peccata  per  Poenitentiam,  de  hac  enim  loquutus  jam  paullo  ante  fuerat  com- 
probans illam  ex  Matth.  cap.  18.  et  Joan.  20.  subinde  vero  ad  demonstran- 
dam potestatem  remittendi  pecpata  per  Unctionem  Extremam  citat  verba 
Jacobi  cap.  5.  Initio  saeculi  5.  Decentius  Episcopus  eugubinus  multa  circa 
sententiam  illam  Jacobi  dubia  solveuda  proposuit  Innoeentio  I.  Hom.  Pont, 
inter  quae  praecipuum  erat:  An  verba  illa,  Infirmatur  quis  in  vobis  etc. 

<le  infirmis  Oleo  ungendis  essent  intelligenda  ? Sane , inquit  Innocentius  in 
resp.  ad  Decent,  quoniam  de  hoc , sicuti  de  ceteris , consulere  voluit  dile- 
ctio tua,  adjecit  etiam  filius  meus  Caelestinus  Diaconus  in  epistola  sua 
esse  a tua  dilectione  positum  illud , quod  in  beati  Jacobi  Apostoli  Epi- 
stola conscriptum  est\  Si  infirmus  ahquis  in  vobis  est , vocet  Presbyteros , 
et  orent  super  eum , ungentes  eum  Oleo  in  nomine  Domini  etc.  Quod  non 
est  dubium  de  fidelibus  aegrotantibus  accipi  vel  intelligi  debere , qui 
Sancto  Oleo  C/irysrnalis  perungi  possunt , quo  ab  Episcopo  confecto , non 
solum  Sacerdotibus  etc.  Poenilenlibus  ( iis  nempe  qui  adhuc  reconcilia- 
tiooern  non  obtinuerant  ) istud  infundi  non  potest , quia  genus  est  Sacra- 
menti. Nam  quibus  reliqua  Sacramenta  negantur , quomodo  unum  genus 
putatur  posse  concedi  ? Haec  responsio  est  Innocentii  ad  Decentium  , ex 
qua  luculentissime  liquet  adnumerasse  S.  Pontificem  Extremam  Unctionem 
reliquis  novae  Legis  Sacramentis,  tum  quia  genus  Sacramenti  illam  appel- 
lat , tum  etiam  quia  negandam  esse  statuit  publicis  poeniteri tibus  quibus 
reliqua  non  concedebantur  Sacramenta.  Eodem  saeculo  5.  S.  P.  Augustinus 
catholicae  de  Extrema  Unctione  sententiae  praeclarum  exhibet  testimonium, 
nam  in  libro  cui  titulus,  Speculum , recitatis  Jacobi  Apostoli  verbis,  Infir- 
matur quis  in  vobis  etc.  Extremam  Unctionem  tamquam  verum  novae  Legis 
Sacramentum  in  Ecclesia  usitatissimum  commendat.  Testatur  enim  S.  Do- 
ctor  se  in  eo  volumine  ea  colligere  tantum  quae  in  novo  Testamento  aut 
praecipiuntur  aut  vetautur  aut  permittuntur  j uuctionemque  Jacobi  inter 
ea  quae  praecipiuntur  recenset : atque  adeo  sua  aetate  conferebatur  infir- 
mis tamquam  Sacramentum  . Saeculo  6.  labente  Ecclesiam  regebat  Grego- 
rius  M.  qui  io  suo  Sacramentario  integrum  Olei  Sancti  ab  Episcopo  confi- 
ciendi ritum  describit  quo  debebant  Presbyteri  juxta  Jacobi  praescriptum 
aegrotantes  inungere  , tum  orationes,  antiphonas,  et  psalmos  notat  quae  a 
Sacerdote  ante  unctionem,  in  ipso  unctionis  actu,  et  ea  absoluta  recitari 
debebant:  qui  ritus  ille  idem  fere  est  a Jacobo  commendatus,  et  usitatus 
etiam  bac  nostra  aetate  in  Romana  Ecclesia  . In  quo  delineando  ritu  S. 
Pontifex  orationes  ponit  quae  clare  demonstrant  Unctionem  Extremam  ve- 
rum esse  novae  Legis  Sacramentum.  JNain  per  illas  orationes  Presbyter  Un- 
ctionem ministrans  a Deo  petit  praeter  corporis  incolumitatem,  remissionem 
quoque  peccatorum,  si  quae  sint,  in  infirmo.  Pro  saeculi  7.  fide  circa  hoc 
Sacramentum  provocamus  ad  Theodori  cantuariensis  Episcopi  auctoritatem, 
qui  in  lib.  poenilentiali  tria  infirmis  constituit  administranda  Sacramenta  , 
Poenitentiam  scilicet.  Extremam  Unctionem,  et  Eucharistiam.  Ab  infirmis , 
inquit,  in  periculo  mortis  positis , pura  est  inquirenda  Confessio  peccato- 
rum ...  et  secundum  auctoritatem  canonicam  , ne  illis  janua  pietatis 
clausa  videatur  orationibus  et  consolationibus  ecclesiasticis  sacra  Unctio- 
ne Olei  uncti , secundum  statuta  sanctorum  Patrum , Communione  Uiatici 
reficiantur . Octavo  saeculo  capitularia  edita^  fueruut  Caroli  Magni  in  qui- 
bus cap.  76.  lib.  6.  haec  occurrunt:  Si  infirmitate  quis  depressus  fuerit , 
vitam  sine  Communione  non  finiat , nec  Unctione  sacrati  Olei  careat  . . . 
Omnes  Presbyteri  Oleum  infirmorum  ab  Episcopo  expetant  , secumque 

habeant , et  moneant  f deles  infirmos  illud  exquirere,  ut  eodem  Oleo  per- 
uncti, Gratia  Dei  sanentur,  quia  oratio  Fidei  salvabit  infirmum.  Ad  rem 
hanc  faciunt  luculentissima  testimonia  Paschasii  Ratberti  scriptoris  saeculi 
9.  Auctoris  vitae  S.  Oswaldi  Eborarensis  qui  scripsit  saeculo  10.  YVisberti 
archidiaconi  in  vita  Leonis  IX.  S.  Bernardi  in  vita  S.  Malachiae  Episcopi, 
aliorumque  ecclesiasticorum  scriptorum  quae  legi  possunt  apud  doctos 
viros  qui  de  re  sacramentaria  scripseiunt.  Quibus  si  addas  definitiones  in- 
numerabilium Conciliorum,  argumentum  habebitur  et  quidem  invictum  prae- 
scriptionis, quod  quilibet  ex  dictis  eruere  facile  potest. 

Haereticorum  cavillationes  solvuntur. 

Obj.  1.  Epistola  Jacobi  cujus  auctoritati  tota  innititur  Ecclesiae  Ro- 
manae sententia  nullam  plane  fidem  meretur.  JNeque  enim  ea  Epistola  ca- 
nonica est  ac  divinitus  inspirata  . et  immerito  in  Scripturarum  Canone  re- 
censetur. a.  Sed  admissa  etiam  Epistolae  illius  auctoritate,  quid  inde  con- 
fici potest?  INumquid  facultatem  habebant  Apostoli  novum  instituere  Sacra- 
mentum ? Hanc  alligandi  sensibilibus  signis  sanctificantem  Gratiam  auctori- 
tatem non  habet  nisi  Deus.  Unde  consequitur  Unctionem  a Jacobo  com- 
mendatam aliud  esse  quam  Sacramentum  . 3.  Hinc  Cajetanus  Theologus 
et  Cardinalis  inter  Pontificios  amplissimus  Jacobi  verba  non  de  Sacramento, 
sed  de  Unctione  a discipulis  Domini  exercenda  cum  aegrotis  iutelligendam 
esse  contendit,  nec  proinde  tamquam  haereticus  umquam  audivit. 

Resp.  ad  1.  In  eo  solvendo  argumento  non  moror,  sed  lectorem  ad  ha- 
rum Institutionum  volumen  (.  remitto,  ubi  de  Epistola  Jacobi  sicut  et 
aliorum  sacrorum  Codicum  canonicitate  pertractatum  est.  Illud  unum  nunc 
animadvertendum  existimo,  quod  neque  Dallaeo  neque  calviuistis  aliis  hoc 
favet  argutnenlum  , quum  sectatores  omnes  Calvini  post  illorum  magistrum 
Epistola  Jacobi  tamquam  canonicam  seroper  agnoverint . Imo  et  ipsi  lu- 
therani  hac  in  causa  ut  et  in  mullis  aliis,  eorum  deserunt  antesignanum. 

Ad  2.  Nonnisi  Deus  revera  potest  Sacramenta  instituere,  quum  virtus 
requiratur  infinita  ad  Gratiam  sensibilibus  signis  alligandam.  At  falsissimum 
est  ex  laudata  Epistola  deprehendi  Unctionem  Extremam  fuisse  a Jacobo 
institutam  . Imo  ex  quo  Apostolus  ritum  illum  universali  Ecclesiae  exer- 
cendum super  infirmos  praescripserit  , directa  consecutione  deducitur  eum 
a Christo  accepisse  institutore.  Et  quemadmodum  oratio,  jejunium,  eleemo- 
syna , aliaque  bona  opera  quae  in  ea  commendantur  Epistola  a Christo 
praescripta  fuerunt,  et  inculcata  a Jacobo,  ita  et  Unctio  Extrema  Christum 
habuit  institutorem  , promulgatorem  vero  Jacobum , inquit  tridentiuum 
Concilium  . 

Ad  3.  Nescio  num  sit  absurdum  quod  ab  aliquo  traditum  non  sit 
scholasticorum.  Verum  non  ab  unius  vel  alterius  privata  Theologi  opinione, 
sed  a communi  eorumdem  Theologorum  et  Ecclesiae  sensu  Fidei  dogmata 
sunt  dimetienda.  Non  refert  ergo  quid  unus  Cajetanus  de  sententia  illa 
Jaeobi  crediderit  , quum  Theologi  reliqui,  et  quod  magis  est,  veteres  Pa- 

tres  et  universalis  Ecclesia  acceperint  semper  et  adhuc  accipiant  Jacobi 
sententiam  de  Unctionis  Extremae  Sacramento.  Ceterum  licuit  Cajetano  ante 
tridentinum  Concilium  verba  Jacobi  sic  absque  noia  haeresis  exponere,  prae- 
sertim cum  Extremam  Unctionem  tamquam  verum  agnosceret  Sacramentum. 

Obj.  2.  Ex  verbis  ipsis  Jacobi  deducitur  Unctionem  illam  de  qua  lo- 
quimur, ad  sanandos  a corporum  infirmitate  aegrotantes,  non  tamquam  Sa- 
cramentum fuisse  institutam  . Nam  ubi  Jacobus  juxta  nostram  Vulgatam 
inquit , Oratio  Fidei  salvabit  infirmum  , et  alleviabit  eum  Dominus  , in 
graeco  textu  pro,  salvabit , legitur,  , et  pro,  alleviabit , habetur,  , 
quae  duo  verba  sanitatem  significant  corporalem;  eo  vel  magis  quod  non  ait 
Apostolus  , salvabit  infirmum  a peccatis  , vel,  a peccatis  alleviabit  eum 
Dominus.  2.  Verbum  pro  sanitate  corpori  restituta  saepissime  accipi- 

tur in  novo  Testamento  . Matlh.  enim  cap.  8.  socrus  Petri  quae  febribus 
tenebatur  ad  Christi  contactum  surrexit  , et  ministrabat.  3.  Quum 
Sacramenta  magis  ad  spem  futurorum  bonorum  , quam  ad  retentionem 
vel  adeptionem  praesentium  pertineant  , ut  Augustinus  Enchyr.  cap.  66. 
scribit,  vel  solam  animae  sanitatem,  vel  hanc  saltem  prius,  deinde  sani- 
tatem corporis  commendare  debuisset  Jacobus.  Contrarium  autem  in  verbis 
illis  occurrit,  prius  corporis  sanitas  et  allcviarnentum  , postea  peccatorum 
remissio  recensetur.  4-  Accedit  his  quod  in  laudata  sententia  locutio  adhi- 
beatur hypothetica  , Si  in  peccatis  sit , remittentur  ei  , quod  Sacramento 
convenire  minime  videtur.  5.  Juxta  pontificios  Theologos  Sacramenta  novae 
Legis  Gratiam  producunt  per  se,  et,  ut  inquiunt,  ex  opere  operato.  Ast  re- 
petit Jacobus  Unctionis  effectum  ab  opere  operantis,  ab  oratione  nimirum, 
ac  Fide  dantis  et  recipientis  , Et  oratio  Fidei  salvabit  infirmum.  6.  Vult 
in  laudata  sententia  Apostolus  ut  plures  ad  infirmum  accedant  Presbyteri, 
qui  ungant  et  orent.  Catholici  autem  unicum  ad  ritum  peragendum  arces- 
sunt Ministrum.  7.  Non  conferunt  Romani  hanc  Unctionem  nisi  iis  qui 
proxime  sunt  morituri,  unde  eam  appellant  Unctionem  Extremam  ; quum 
nihil  simile  in  sua  Epistola  praescribat  Jacobus  qui  velle  imo  videtur  ut 
supra  quemlibet  infirmum  caeremonia  illa  indifferenter  exerceatur.  Ex  qui- 
bus concludunt  haeretici  fuisse  eam  Unctionem  gratiam  gratis  datam  initio 
Ecclesiae  collatam  Apostolis  primisque  fidelibus  ut  evangelica  Fides  faci- 
lius propagaretur  . 

Resp.  Tamquam  verum  ac  legitimum  Sacramentum  institutam  a Chri- 
sto, et  promulgatam  a Jacobo  fuisse  Unctionem  de  qua  disputamus  , satis 
superque  paullo  ante  a nobis  demonstratum  est.  Nec  obstat  allata  ab  hae- 
reticis primo  loco  animadversio,  non  enim  ille  unicus,  sanitas  nempe  cor- 
poris, a Jacobo  recensetur  Unctionis  effectus.  Solent  communiter  affirmare 
nostrates  duplicem  esse  Extremae  Unctionis  effectum  , sanitatem  videlicet 
corporis,  et  remissionem  peccatorum.  Ego  autem,  si  mihi  quoque  licet  meum 
proferre  judicium,  adderem  et  tertium  , animi  nimirum  alleviamentum. 
Neque  enim  verba  Jacobi,  Et  alleviabit  eum  Dominus , ad  solamen  referri 
possunt  oppressi  a morbo  corporis,  quoniam  jam  dictum  fuerat,  Et  oratio 
Fidei  salvabit  infirmum.  Referri  itaque  debent  ad  animum  ob  peccatorum 

memoriam  prostratum,  fiduciam  in  Dei  misericordia  reponendo ; unde  opti- 
me tridentina  Synodus  : Aegroti  animam  alleviat  et  confirmat , magnam 
in  eo  divinae  misericordiae  fiduciam  excitando.  Quare  verbum  **8“  sa- 
nitatem corporis,  verbum  «V«<w<  solamen  animi  , reliqua  vero,  et  si  in  pec- 
catis est , remittentur  ei\  Gratiam  significant  sanctificantem  quam  Sacramenta 
dumtaxat  producere  voluit  Christus  Dominus. 

Ad  2.  Falsum  est  praeterea,  solam  corporis  in  Scripturis  denotare 
sanitatem.  Nam  quod  Luc.  cap.  i . legitur,  Et  erexit  ( ) cornu  salutis 

nobis  : et  quod  ait  Apostolus  ad  Rom.  cap.  i3.  Hora  est  jam  nos  de  somno 
surgere  ( ) et  illud  quod  ad  Ephes.  scribit  cap.  5.  Surge  ( »Vv<“  ) 

qui  dormis , numquid  infirmi  corporis  significant  alievialionem  P Et  utut  sit, 
non  unicus  hic,  ut  monuimus,  Extremae  Unctionis  recensetur  effectus  . 

Ad  3.  Norunt  jam  omnes,  peccatum  non  animae  solum  sed  corpori 
quoque  nocere , unde  incongruum  non  est  ut  Sacramentum  institueretur 
per  quod  et  animae  et  corpori  simul  medela  pararetur.  Quamvis  hisce  in 
rebus  voluntas  attendenda  sit  Institutoris.  Mirari  autem  non  subit  si  sanatio 
corporis  prius,  deinde  animae  commemoretur  sanctificatio.  Factum  id  forte 
est , vel  quia  sanitas  corporis  notior  effectus  est  remissioue  peccatorum  , 
vel  quia  apertius  correspondet  verbis  illis,  Infirmatur  quis  in  vobis.. 

Ad  4*  Optime  animadvertit  Laurentius  Berti,  non  semper  particulam 
si , hypotheticam  esse,  sed  rei  certae  appositionem  crebro  significare  . Est 
enim  hebraicae  linguae  idiotismus  eam  particulam  apponere  etiam  ubi  lo- 
cutio hypothetica  non  est,  cujus  generis  est  illud  Psalmi,  Si  inimicus  meus 
maledixisset  mihi , etc.  nempe,  Quando  inimicus  meus  maledixit  mihi , etc. 
Et  illud  Malaci),  cap.  i.  Si  Pater  ego  sum , ubi  est  honor  meus?  Et  aliud 
Jacobi  cap.  i.  Si  quis  autem  vestrum  indiget  sapientia , postulet  a Deo. 
Quis  non  indiget  ? 

Ad  5.  Quod  Jacobus  dicat , Et  oratio  Fidei  salvabit  eum , non  de- 
monstrat Sacramentum  hoc  Gratiam  producere  ex  opere  operantis.  Per  ora- 
tionem namque  Fidei,  non  Fides  dantis  vel  recipientis,  sed  forma  intel- 
ligitur  Sacramenti  . 

Ad  6.  Ecclesia  graeca  quidem  septem  adhuc  advocat  Presbyteros  ad 
Sacramentum  hoc  administrandum,  ut  ex  Euchologio,  ex  Arcudio,  ac  Si- 
meone  Thessalonicensi  patet ; et  apud  Latinos  antiquitus  non  septem  de- 
terminate, sed  plures  Presbyteri  siinul  Unctionem  Extremam  conferebant.  Id 
nutem  non  ex  divino  praecepto,  quod  nullibi  extat,  sed  ex  praecepto  tan- 
tum ecclesiastico  fiebat  . Tempore  vero  procedente  , Ecclesia  latina  justis 
de  caussis  hanc  immutavit  disciplinam,  et  ab  unico  nunc,  non  modo  vali- 
de, sed  etiam  licite  administratur  Sacerdote  . Nec  refert  quod  Jacobus  di- 
cat, Inducat  Presbyteros  Ecclesiae . ■ Scriptura  enim  pluralem  numerum 
saepe  pro  singulari  usurpat,  ut  S.  P.  Augustinus  observat  lib.  3.  de  Cons. 
Evang.  cap.  16.  eaque  regula  Matthaeum  et  Marcum  cum  j_/uca  conciliat 
ubi  de  improperiis  a latrone  in  Christum  de  Crure  pendentem  jactis  nar- 
rant historiam.  Nam  Matthaeus  et  Marcus  ambos , Lucas  vero  unum  ex 
illis  Christo  morienti  improperasse  scribit.  Unde  Augustinus  : Nisi  intelli - 

gumus,  inquit,  Matthaeum  et  Marcum  breviter  perstringentes  hunc  lo- 
cum, pluralem  numerum  pro  singulari  posuisse , etc.  aliaque  plura  regulae 
hujus  affert  exempla. 

Ad  7.  De  tempore  quo  Ecclesia  sive  graeca  sive  latina  consuevit  an- 
tiquitus hoc  infirmis  conferre  Sacramentum  consule  praeclaros  Theologos 
supra  laudatos  qui  de  Sacramentis  fuse  scripserunt.  Nunc  animadverto  dum- 
taxat, falsum  esse  Catholicos  Extremam  conferre  Unctionem  infirmis  jam 
jam  morituris . Imo  Catechismus  Rom.  monet  , gravissime  peccare  Pre- 
sbyteros qui  Extremam  Unctionem  infirmis  , vitae  spe  jam-  amissa  , 
et  oppressis  penitus  sensibus,  administrant.  Extrema  autem  a nobis  ap- 
pellatur, quoniam  inter  Unctiones  quibus  Ecclesia  utitur,  postremo  loco 
adhibetur  . Videant  ergo  quam  longe  a veritate  aberrent  protestantes  dum 
tam  fidenter  affirmant  loqui  Jacobum  de  gratia  gratis  data  curationum 
ad  faciliorem  Ecclesiae  propagationem;  praeter  enim  disputata,  animadver- 
tant velim,  gratiam  curationum  etiam  laicis  fuisse  ab  initio  collatam;  quum 
praescribat  Apostolus  Uuctionem  hanc  esse  a Presbyteris  conferendam  , et 
praeter  corporis  sanitatem,  remissionem  producere  peccatorum  . 

Obj.  3.  Scriptores  quatuor  priorum  saeculorum  numquam  de  Extrema 
Unctione  verba  fecerunt,  neque  veteres  illi  Patres,  sicut  uterque  Gregorius, 
Nazianzenus  atque  Nyssenus,  Athanasius , Basilius  , aliique,  praecedentium 
Patrum  vitas  ad  fidelium  aedificationem  describentes.  Quid  hoc  est  nisi 
quia  antiqui  illi  scriptores  Extremam  Unctionem  tamquam  novae  Legis 
Sacramentum  non  agnoscebant?  2.  Multi  ex  illis  Patribus  occasionem  ha- 
buerunt aliquid  de  ea  Unctione  scribere , nec  tamen  fecerunt . Puta  , Au- 
gustino heracleonitarura  errorem  explicanti  ac  refellenti  opportunus  locus 
erat  ut  aliquid  de  Ecclesiae  usu  in  conferenda  vera  Unctione  diceret,  si 
consuetudo  reapse  extilisset.  3.  Si  quinti  saeculi  initio  Extrema  Unctio  ha- 
bita ut  Sacramentum  fuisset , cur  Decentius  Episcopus  eugubinus  Inno- 
centium I.  Rom.  Pont,  de  hac  re  consuluit?  4*  Viguerit  denique  primis 
illis  temporibus  consuetudo  inungendi  aegrotantes  Oleo  ab  Episcopis  vel 
Sacerdotibus  benedicto , demonstrari  tamen  numquam  poterit  Unctionem 
illam  adhibitam  fuisse  a Fidelibus  ut  verum  Sacramentum. 

Resp.  ad  1.  Falsum  in  primis  est  quatuor  priorum  saeculorum  scripto- 
res de  hoc  Sacramento  penitus  siluisse,  quum  illius  meminerint  apertissi- 
me Origenes  saeculo  tertio,  et  saeculo  quarto  Chrysostomus,  et  initio  saeculi 
quinti,  tamquam  antiquissimi  ritus,  Innocentius  I.  quorum  verba  in  supe- 
rioribus dedimus.  Deinde  quae  nova  regula  haec  est  Dallaei  et  protestan- 
dum ut  pluris  aliquorum  silentium  faciendum  sit  quam  plerorumque  af- 
firmatio ? Jam  per  singula  priora  saecula  excurrendo,  immensam  dedimus 
pro  sententia  catholica  testium  nubem  . Praeterea  non  spernendae  aliquae 
afferri  possunt  caussae  cur  veteres  aliqui  de  Extrema  Unctione  tacuerint : 
quarum  prima  esse  potuit,  quod  hujus  Sacramenti  notitia  quum  vulgatis- 
sima esset , superfluum  forte  existimarunt  verba  de  illo  facere;  altera  quia 
vigebat  in  prioribus  illis  aetatibus  disciplina  Arcani , per  quam  recondi- 
tiora Fidei  mysteria  palam  ac  publice  propalare  vetabatur  ne  ab  inimicis 

Fidei  irriderentur.  Quae  disciplina  non  semper  quidem  , sed  juxta  varias 
temporum  et  hominum  circumstantias  religiose  servabatur . Tertia  fuerit , 
quia  quum  primis  Ecclesiae  saeculis  disciplina  ferret  ut  prius  Extrema  Un- 
ctio , deinde  sacrum  Viaticum  proxime  morituris  conferetur,  scriptores  qui 
praecedentium  Patrum  vitas  descripserunt,  narrantes  sanctos  illos  viros  non 
prius  e vita  migrasse  quam  Eucharistiae  Sacramento  fuissent  refecti , reli- 
querunt lectorum  judicio  supponere,  recepisse  etiam  Extremam  Unctionem. 
Quarta  demum  caussa  exaggerati  a Dallaeo  veterum  silentii  esse  potuit , 
quoniam  Sacramentum  hoc  non  conferebatur  tunc  omnibus  indiscriminalim 
aegrotis.  Nimirum  non  conferebatur  clinicis  qui  plures  erant,  non  iis  qui 
publicam  agebant  poenitentiam,  non  Martyribus,  neque  illis  qui  innocentem 
duxerant  vitam,  quorum  numerus  certe  tunc  exiguus  non  erat. 

Ad  a.  Dullaeus  atque  Chamierius  se  ignorare  simulant  finem  quem 
S.  P.  Augustinus  in  libro  de  haeresibus  sibi  proposuit . Non  solet  eo  in 
opere  S.  Doctor  falsa'  haereticorum  portenta  dogmaticis  argumentis  refuta- 
re , sed  illa  dumtaxat  exponere  refutata  prius  aut  refutanda  posterius  in 
aliis  operibus , quid  mirum  ergo  si  haeresim  heracleonitarum  recensens , 
Extremae  non  meminit  Unctionis  ? Adde  quod  de  illa  loquutus  jam  fuerat 
iu  Speculo,  ut  supra  monuimus  . 

Ad  3.  Si  ignoravit  Decentius  Extremam  Unctionem  esse  Sacramentum, 
id  arguit  ad  suminum  supinam  iu  Episcopo  muoeris  sui  ignorantiam  , non 
ignorati  dogmatis  falsitatem.  Innocentius  enim  non  haesitanter,  sed  definite 
pronunciat:  Non  est  dubium  de  Fidelibus  aegrotantibus  accipi  vel  in - 
ielligi  debere  ete.  Sed  id  non  ignorabat  Decentius  ; verurn  ut  a mente  quo- 
rumdam cui  dubium  de  ca  re  iusederat,  omnem  tolleret  ambiguitatem,  ad 
superiorem  auctoritatem,  ut  nunc  etiam  fieri  solet,  voluit  habere  recursum. 

Ad  postremum,  Alia  erat  antiquitus  Unctio  quae  a Sacerdotibus  non 
modo,  sed  a piis  quoque  laicis , et  alia  quae  a solis  Presbyteris  super 
aegrotos  adhibebatur  . Hanc,  non  illam  habuit  semper  Ecclesia  ut  Sacra- 
mentum a Christo  institutum  , et  «a  Jacobo  Apostolo  promulgatum  , ad  re- 
liquias tergendas  peccatorum  . Unde  nonnisi  per  summum  nefas  ab  albo 
Sacramentorum  illain  protestantes  expunxerunt. 

CAPUT  II. 

De  materia  et  forma  Sacramenti  Extremae  Unctionis  . 

Multa  de  materia  et  forma  Sacramenti  Extremae  Unctionis  inquirere 
hoc  in  loco  Theologi  solent,  quorum  pleraque  ad  Theologiae  Moralis  per- 
tinent tractatores,  ad  quos  brevitati  consulentes,  lectorem  remittimus,  a qui- 
bus addiscere  etiam  poterit  quaen.nn  hujus  Sacramenti  sit  materia  proxima, 
pertractaturi  nos  de  praecipuis  quae  nd  materiam  spectant  remotam  . ac 
de  iis  praesertim  quae  Catholicos  inter  et  haereticos  controvertuntur.  Nam 
licet  Lutherus  Unctionem  Extremam  esse  proprie  dictum  Sacramentum  aperte 
negaverit , nun  infitiatus  est  tamen  adnumerari  posse  inter  Sacramenta  lato 

quodam  modo  accepta,  illamque  veluti  signum  quoddam  sanans  olim  divina 
virtute  corporis  aegritudines.  Ita  in  lib.  de  capt.  babyl.  Ceterum  absque  ulla 
verborum  restrictione  negavit  hujus,  quicumque  is  sit,  sacri  ritus  materiatu 
esse  Oleum,  dicens  : Hoc  ipsum  caule , ac  de  industria  Jacobus  praevidit , 
dum  promissionem  sanctitatis  , et  remissionem  peccatorum  non  tribuit 
Unctioni , sed  orationi , subintellige  recipientis,  non  ministrantis.  Calvinus 
quoque  missa  quaestione  an  ad  sacram  hanc  coeremoniam  Oleum  tamquam 
materia  requiratur,  pro  more  suo,  nempe  insolentissime  et  amarulentis  ver- 
bis, ejusdem  Olei  deridet  benedictionem  ab  Episcopo  fieri  solitam,  inscite 
confundens  benedictionem  Chrysmatis  cura  illa  Olei  infirmorum.  Quam  per- 
niciosam doctrinam  hauserat  a valdensibus,  qui  teste  Phocdorfio  adv.  illos 
haereticos,  reprobant  etiam  consecrationes  Episcoporum,  Sacerdotum , Ec- 
clesiarum, Altarium , coemeteriorum , aquae  Baptismatis , Chrysmatis , et 
Olei  Unctiones . Ita  haeretici  merito  ab  Ecclesia  hoc  quoque  titulo  proscripti. 

Catholici  autem  post  tridentini  Concilii  de  hac  re  sanctionem,  unanimi 
consensu  affirmant , Oleum  et  quidem  consecratura  materiam  esse  Sacra- 
menti Extremae  Unctionis . Dissentiunt  tamen  ad  invicem  ubi  quaestio  in- 
stituitur an  illa  consecratio  Olei  necessaria  sit  necessitate  praecepti  eccle- 
siastici , an  vero  necessitate  Sacramenti.  Et  alii  unam,  alii  aliam  sententiam 
amplectuntur.  Cumque  illa  Olei  consecratio  seu  benedictio  fieri  soleat  in 
Ecclesia  latina  a solis  Episcopis  , Theologi  catholici  salva  fide  et  caritate 
disputant  etiam  an  Ecclesia  ejusdem  Olei  benedictionem  ex  dispensatione 
committere  possit  simplicibus  Presbyteris.  Haec  de  materia. 

. Quoad  formam  vero  ejusdem  Sacramenti  Lutherus  in  citato  lib.  de 
capt.  babyl.  et  Calvinus  lib.  4*  instit.  cap.  19.  aperte  negant  Unctionem 
illam,  determinata  verborum  formula,  fuisse  umquam  ab  Apostolis  eorumque 
discipulis  usurpatam.  Et  Kemnitius  inquit:  De  adhibita  illa  forma  verbo- 
rum, quam  Pontificii  praescribunt , nulla  vel  littera  vel  syllaba  in  evan- 
gelica  historia  legitur  . Theologi  e contra  catholici  Scripturae  ac  veterum 
Patrum  freti  auctoritate  Extremam  Unctionem,  utpole  verum  Ecclesiae  Sa- 
cramentum, sicuti  suam  materiam  , ita  et  suam  formam  habere,  fidentissime 
docent.  Non  conveniunt  tamen  inter  se  ubi  inquiritur  an  indicativis  vel  de- 
precativis  verbis  ca  forma  concepta  esse  debeat.  Nunc  ad  rem  descendamus. 

CONCLUSIO  I. 

Materia  Sacramenti  Extremae  Unctionis  est  Oleum , 
et  quidem  ex  oliva  expressum. 

Prob.  prima  prop.  pars  ex  Scriptura.  Nain  Jacobus  de  hoc.  Sacramento 
verba  faciens  inquit : Infirmatur  quis  in  vobis  elc.  Ungentes  eum  Oleo.  1. 
Idipsum  tradunt  Patres  capite  superiori  laudati,  Innocentius  1.  Gregorius  M. 
Ven.  Beda,  aliique.  3.  Nec  congruitas  dccsl  ab  Olei  effectibus  petita.  Quae 
congruitas  sic  a Catechismo  Romano  describitur : Aptissime  autem  haec 
materia  significat  illud  quod  vi  Sacramenti  interius  in  anima  efficitur. 

PJarn  ut  Oleum  ad  mitigandos  corporis  dolores  magnopere  proficit  , ita 
Sacramenti  virtus  animae  tristitiam , ac  dolorem  minuit . Oleum  praete- 
rea sanitatem  restituit  , hilaritatem  affert  , et  lumini  tamquam  pabulum 
praebet:  tum  vero  ad  recreandas  defatigati  corporis  vires  maxime  ac- 
commodatum est. 

Prob.  altera  thesis  pars.  Praescribit  Jacobus  in  laudata  saepe  senten- 
tia, ut  infirmus  a Presbytero  ungatur  Oleo : Ungentes  eum  Oleo.  Porro 
quoties  oleum  simpliciter  ac  sine  ulio  additamento  nominatur,  semper  li- 
quor ille  intelligitur  qui  exprimi  ex  olivae  baccis  solet.  Ubi  enim  alterius 
speciei  oleum  recensetur,  semper  cum  aliquo  commemoratur  additamento, 
puta  amigdalarum , nucum , elc.  2.  Accedit  perpetua  Ecclesiae  praxis  quae 
numquam  aliud  oleum  in  hujus  confectione  Sacramenti  usurpavit  praeter 
oleutn  ex  olivis  eductum  ; unde  in  Olei  infirmorum  benedictione  quae  fit 
fer.  5.  in  Coena  Doni.  Ecclesia  appellat  Oleum  illud,  pinguedinem  olivae 
ex  viridi  ligno  productum.  3.  Hinc  Eugcnius  IV.  in  Instr.  pro  Arinenis 
inquit:  Quintum  Sacramentum  est  Extrema  Unctio  , cujus  materia  est 
Oleum  olivae  per  Episcopum  benedictum.  Non  omittendum  tamen  duco, 
quod  si  communi  oleo  liquor  alius,  puta  balsamum  admisceretur  , quam- 
quam id  contra  perpetuam  Ecclesiae  praxirn  esset  , si  nihilominus  in  tam 
parva  quantitate  esset  ut  externa  olei  species  non  destrueretur,  Sacramenti 
non  derogaretur  validitati,  ut  animadvertit  Benedictus  XIV.  de  Syn.  dioec. 
lib.  7.  cap.  16.  , 


CONCLUSIO  II. 

Juxta  ritum  Ecclesiae  lalinae  Oleum  infirmorum  debet  esse  benedictum 
ab  Episcopo : juxta  ritum  vero  Ecclesiae  graecae 
et  orientalis  etiam  a simplici  Presbytero. 

Prob.  priraa  prop.  pars.  1.  argumento  probabili  e Scriptura  deprompto, 
Jacobus  enim  inquit : Ungentes  eum  Oleo  in  nomine  Domini , nam  licet 
« in  nomine  Domini,  significare  possit  ungendum  esse  infirmum  virtute  et 
auctoritate  Christi , non  incongrue  tamen  verba  eadem  quis  referre  potest 
ad  Oleum,  ac  si  sensus  sit,  faciendam  esse  Unctionem  Oleo  jam  cum  invo- 
catione nominis  Domini  consecrato ; sicque  Oleum  hujus  Sacramenti  ma- 
teria debet  esse  benedictum  . 2.  Ex  antiquissima  ac  numquam  interrupta 
Ecclesiae  consuetudine  . Nam  plerique  ex  laudatis  superiori  capite  Patres  , 
ut  Innocentius  I.  Gregorius  M.  Ven.  Beda,  quibus  addi  potest  Cyrillus  in 
Mystagogia  2.  Oleum  infirmorum  sanctum  , benedictum  , consecratum  , 
exorcizatum  appellant  . Quod  ipsum  testatum  faciunt  innumera  vene- 
randae antiquitatis  Pontificalia,  Ritualia,  Euchologia,  quae  a cl.  Berli  re- 
censentur $ unde  consequitur  non  aliud  umquam  adhibitum  fuisse  cum  ae- 
grotis Oleum  quam  benedictum  et  consecratum. 

Prob.  nunc  altera  pars,  hanc  videlicet  benedictionem  faciendam  esse 
in  Ecclesia  nostra  latina  ab  Episcopo  . Nulla  nunc  inter  nos  est  Ecclesia 

Tom.  VII.  Marcellius  Theol.  ^ 7 

quae  aliud  in  ungendis  infirmis  usurpet  Oleum  praeter  illud  benedictum  et 
consecratum  ab  Episcopo.  Undenam  , quaeso,  hanc  hauserunt  Occidentales 
praxiin  nisi  a veteribus  Patribus?  Innocentius  I.  in  laudata  epist.  ad  Decent. 
Quo  Oleo  , inquit , ab  Episcopo  confecto  , non  solum  Sacerdotibus  , sed 
omnibus  uti  Christianis  licet  in  sua  aut  suorum  necessitate  inungendo. 
Gregorius  M.  in  Sacram.  Tunc  offertur  Pontifici  Oleum , et  benedicit  il- 
lud etc.  Concilium  cabillonense  can.  48.  Infirmi  Oleo  quod  ab  Episco- 
po  benedicitur , a Presbyteris  ungi  debent.  Omitto  alia  antiquissima  monu- 
menta quae  apud  Juenin  Comm.  HisL  de  Sacram,  legi  possuntj  unde  Con- 
cilium florentinum  et  post  illud  etiam  Tridentinum  ajunt  materiam  Extre- 
mae Unctionis  esse  Oleum  ab  Episcopo  benedictum. 

Prob.  denique  tertia  thesis  nostrae  pars.  Ecclesia  orientalis  ab  unde- 
cim et  amplius  saeculis  constantem  retinet  consuetudinem  ut  simplices 
Presbyteri  Oleum  consecrent  quod  materiae  inservire  debet  Unctionis  Extre- 
mae , ut  ex  Grecoruin  Euchologio  a cl.  Goario  edito  luculenter  apparet , 
ubi  Olei  a Presbyteris  benedicendi  ritus  recensetur  sub  hoc  titulo,  In  offi- 
cio Sancti  Olei.  Legatur  ea  de  re  epist.  Joannis  Nalhanaelis  ad  Episcopum 
Anagninum,  Allatius,  Julius  Antonius  Cardinalis,  aliique,  sed  juvat  Arcudium 
.audire  gentis  suae  describeutem  consuetudinem  lib.  5.  de  Concor.  cap  a. 
ubi  talia  scribit  : Porro  antequam  ungatur  infirmus  , et  recitentur  Epi- 
stolae et  Euangelia  , sacrae  preces  , benedicitur  Oleum  cum  invoca- 
tione Spiritus  Sancti.  Orai\t  praeterea  ut  aeger  illa  Unctione  suscipiat 
Gratiam  Spiritus  Sancti.  Quod  ideo  dictum  velim , ne  quis  putaret  quan- 
doquidem hoc  Oleum  a Presbytero  benedicitur , referendum  esse  ad  aliud 
genus  unctionis  extra  Sacramentum , quod  pendet  ex  merito , non  ex  of- 
ficio, et  quod  non  semper  et  infallibiliter  , atque  , ut  ajunt  scholastici  , 
ex  opere  operato  confert  Gratiam.  Neque  alicui  in  mentem  veniat  suspi- 
cio, errare  Graecos  in  eo  admittendo  ritu.  Nam  tamquam  legitimus  agnitus 
eonlirmatusque  fuit  primo  a Clemente  VIII.  in  Instr.  ad  Episcopos  latinos 
directa  : Non  sunt  cogendi  presbyteri  graeci  Olea  Sancta , praeter  Chri- 
sma, ab  Episcopis  latinis  dioecesanis  accipere  ; quum  hujusmodi  Olea  ab 
eis  in  ipsa  Oleorum  et  Sacramentorum  exhibitione  ex  veteri  ritu  con- 
ficiantur et  benedicantur , deinde  a Benedicto  XIV.  an.  1742.  in  Constit. 
Etsi  pastoralis.  Ex  quo  consequitur,  quod  licet  de  ordinario  jure  neque- 
ant Ecclesiae  latinae  Presbyteri  infirmorum  Oleum  coulicere  el  consecrare  , 
possunt  tamen  id  facere  ex  dispensatione  Ecclesiae,  et  Apostolica,  a Graecis 
enim  valide  fit  et  licite. 


CONCLUSIO  III. 

Sacramentum  Extremae  Unctionis  suam  habere  debet  formam 

sicut  cetera  Sacramenta. 

Prob.  1.  ex  Jacobi  sententia,  Inducat  Presbyteros  , et  orent  super 
eum , scilicet  infirmum,  ungentes  eum  Oleo  in  nomine  Domini , et  oratio 

Fidei  salvabit  eum . Ubi  per  orationem  Fidei  nil  aliud  quam  forma  Sa- 
cramenti intelligi  potest,  sicuti  per  Unctionem  materia.  Imo  et  « in  nomi- 
ne Domini  non  incongrue  ab  aliquibus  accipitur  pro  hujus  Sacramenti  de- 
signata forma,  a.  Auctoritate  Patrum  quorum  excerpta  in  superioribus  dedi- 
mus, per  quae  luce  meridiana  manifestum  fit  non  Unctionem  solam  , sed 
et  orationem  Presbyterorum  Unctioni  conjunctam  cum  aegrotantibus  semper 
adhibuisse.  3.  Universalis  Ecclesiae  consuetudine  quae  sacram  Unctionem 
aegrotantibus  confert  certa  verborum  pronunciata  formula  ; quod  quidem 
orientalis  Ecclesia  a suis  Euchologiis  , occidentalis  vero  a veteribus  recen- 
tioribusque  pontificalibus  et  ritualibus  didicit  libris.  Nec  aliter  esse  potuit, 
quum  Catholica  Ecclesia  habuerit  semper  habeatque  Etiam  nunc  extremam 
Unctionem  tamquam  verum  Ecclesiae  Sacramentum  quod  materia  et  for- 
ma constare  debet. 


CONCLUSIO  IV. 

Quamvis  Ecclesia  in  Extrema  Unctione  formam  adhibeat  de- 
precatoriam , non  invalidum  tamen  foret  Sacramentum 
si  forma  conferretur  absoluta. 

Prob.  Forma  hujus  Sacramenti  a Graecis  adhiberi  solita,  ita  se  habet: 
Pater  sancte , animarum  et  corporum  medice , qui  ctc.  sana  quoque  ser- 
vum tuum  N.  a detinente  illum  corporis  infirmitate  , et  vivifica  illum  . 
A Latinis  vero  usurpatur  hoc  modo:  Per  istam  sanctam  Unctionem , et  suam 
piissimam  misericordiam  indulgeat  tibi  Deus  quidquid  deliquisti  per  vi- 
sum, auditum , olfactum,  gustum,  et  lactum  . Quae  duae  formulae  verbis 
quidem,  non  autem  sensu  atque  substantia  discrepantes  , ut  per  se  patet, 
deprecatoriae  sunt  . Ast  viri  docti  veterum  ecclesiasticarum  rerum  scruta- 
tores, Launojus,  Menardus,  Martene,  Morinus,  aliique  in  vetustissimis  MSS. 
codicibus  observarunt,  Ecclesias  complures  occidentales  per  multa  sae- 
cula formam  in  hoc  administrando  Sacramento  usurpasse  indicativis  , non 
optativis  verbis  expressam  . Quinimmo  animadvertit  Menardus  , hoc  modo 
formam  illam  haberi  in  celebri  Gregorii  M.  Sacramentario.  Numquid  com- 
plures illae  Ecclesiae  Sacramento  caruerunt  Extremae  Unctionis  ? Nemo,  ut 
puto,  hoc  affirmare  audebit.  Quare  fatendum  erit  Sacramentum  hoc  sem- 
per validum  esse  sive  absoluta  sive  deprecatoria  forma  administretur.  De 
valida  autem  , non  de  licita  loquor  Sacramenti  confectione  , quoniam  post 
duo  generalia  Concilia  florentinum  ac  tridentinum  in  quibus  hujus  Sa- 
cramenti forma  enuntiatur  deprecativa  , intolerabilis  nunc  reus  esset  teme- 
ritatis qui  formam  vellet  absolutam  usurpare.  Quam  si  Theologi  nonnulli 
omnino  respuerunt , digni  sunt  excusatione  , quoniam  incomperta  illis  erat 
plurium  Ecclesiarum  vetus  consuetudo  a laudatis  superius  eruditis  e tene- 
bris eruta  recentioribus  temporibus. 


372 


CAPUT  III. 

De  Ministro  Sacramenti  Extremae  Unctionis. 


Quamvis  Lutherus  atque  Calvinus  statim  ac  in  Ecclesiam  eorum  ma- 
nem rebellarunt,  Catholicis  quos  immani  prosequebantur  odio,  in  singulis 
dogmaiibus,  ubi  possent,  contradicere  sibi  proposuerint,  valdensium,  hussi- 
tarum,  aliorumque  praecedentium  haereticorum  errores  ex  orco  revocantes, 
nihilominus  illorum  deserere  signa  non  dubitabant  si  id  ad  orthodoxam 
vehementius  evertendam  Fidem,  ut  ipsi  putabant , conduxisset . Hinc  ubi 
valdenses  illorum  antesignani  consuetudinem  plures  advocandi  Presbyteros 
Extremae  Unctionis  Ministros  in  Catholicis  reprobabant,  Lutherus  e contra 
atque  Calvinus  a contradicendi  libidine  agitati  damnarunt  in  Catholicis 
morem  unicum  advocandi  ad  sacram  conferendam  Unctionem  Sacerdotem  . 
Insistentes  deinde  statuto  semel  principio,  quod  Extrema  Unctio  minime  sit 
Sacramentum,  in  Epistola  Jacobi  nomine  Presbyterorum  non  Sacerdotes , 
sed  seniores  aetate  debere  intelligi,  fidentissime  affirmarunt. 

Catholici  e contra  irritis  hisce  conatibus  totis  sese  viribus  opponentes 
firma  Fide  tenent,  primo,  in  celebri  Jacobi  sententia  nomine  Presbytero- 
rum non  provectiores  aetate  aut  primores  in  populo  , sed  vel  Episcopos 
vel  Sacerdotes  ab  ipsis  rite  ordinatos  esse  intelligendos ; subinde  vero  Sa- 
cramenti non  derogari  valfdati  sive  ab  uno  sive  a pluribus  administretur 
Sacerdotibus  . Sit  igitur  . 


CONCLUSIO  1. 

t 

Ministri  Extremae  Unctionis  non  sunt  viri  laici , sed  Sacerdotes 

et  Episcopi. 

Prob.  i.  Jacobus  in  canonica  Epistola  inquit:  Infirmatur  quis  in  vo- 
bis ? Inducat  Presbyteros  Ecclesiae  , et  orent  super  cum  ungentes  eum 
Oleo  in  nomine  Domini.  Quibus  in  verbis  «'  Presbyteros  non  provectio- 
res aetate,  sed  Sacerdotes  per  manum  Presbyterii  ordinatos  venire,  patet 
tum  ex  quo  in  novo  Testamento  vox  eadem  fere  numquam  pro  grandiori- 
bus aetate,  bene  vero  frequentissime  pro  Episcopis  ac  Sacerdotibus  acci- 
piatur, ut  in  Epist.  i.  Petri  cap.  5.  Seniores , graece  «W  qui  in  vo- 
bis sunt , obsecro  consenior , et  testis  Christi  passionum : et  in  2.  Joannis 
quae  ita  incipit,  Senior , graece  Electae  Dominae  : et  in  Actibus 

Apost.  cap.  t5.  et  in  2.  ad  Timotheum  : tum  etiam  quoniam  loquitur  sa- 
cer Auctor  non  de  Presbyteris  quibuscumque,  sed  de  Presbyteris  Ecclesiae 
qui  alii  esse  non  possunt  nisi  qui  ministerium  vi  Ordinis  in  Ecclesia  ge- 
runt , quod  ad  laicos  viros  minime  pertinet : tum  denique  quia  vult  Ja- 
cobus ut  inducti  Presbyteri  orent  super  infirmum,  ungant  eum  Oleo  in  no- 
mine Domini  . Quare  ? ut  ei  remittantur  peccata  . Possunt  ne  viris  laicis 
quod  reliquos  aetate  praecedant,  ejusmodi  munera  convenire  ? 

Prob.  2.  perpetua  Ecclesiae  Traditione  cujus  locupletissimorum  testi- 
um, sanctorum  videlicet  Patrum  sententias  necesse  non  est  in  re  tam  ma- 
nifesta recitare.  Illud  animadverto  dumtaxat,  nullum  umquam  ex  Patribus 
somniasse  Sacramenti  hujus  ministerium  viris  laicis  consignare  . Legantur 
Chrysostomi,  Innocentii  I.  Gregorii  M.  aliorumcjue  sententiae  capite  libri 
hujus  primo  laudatae  ne  eadem  saepe  repetamus.  Testimonium  ecclesiasti- 
cae Traditioni  perhibent  quoque  Euehologia  Graecorum,  Ritualia  volumina 
Latinorum  sive  antiqua  sive  recentia  in  quibus  ubi  modus  ritusque  de- 
scribitur conferendi  hoc  Sacramentum,  non  seniores  aetate,  sed  Episcopi 
aut  Sacerdotes  administrantes  semper  inducuntur  . 

Prob.  3.  theologica  ratione  . Nam  Extremam  Unctionem  verum  esse 
Sacramentum,  capite  hujus  libri  primo  invicte  demonstratum  est.  Sacra- 
menta porro  non  a viris  laicis  , sed  a Sacerdotibus  esse  conficienda  , uno 
excepto  Baptismate  quod  in  casu  necessitatis  a quovis  ex  Christi  dispensa- 
tione conferri  potest,  nemo  unus  inficiatur,  dicente  Apostolo,  Sic  nos  exi- 
stimet homo  ut  Ministros  Christi , et  dispensatores  Mysteriorum  Dei.  Quo 
ergo  jure  laici  poterunt  hujus  Sacramenti  adininistrationem  sibi  vindicare? 
Forte  quia  sunt  provectiores  aetate  ? Ast  si  res  ita  se  haberet , male  se 
gessisset  Apostolus  quando  Timotheo  discipulo  suo  adhuc  adolescenti , ut 
ipse  testatur,  Ecclesiae  concredidit  Ministerium  ; atque  adeo  munere  pri- 
vandi forent  administrandi  hoc  Sacramentum  Episcopi  ac  Sacerdotes  do- 
nec ad  venerandam  canitiem  non  pervenerint . Denique  quum  hoc  Sacra- 
mentum a Patribus  et  a tridentina  Synodo  Poenitentiae  complementum 
appelletur,  ad  eos  illius  administratio  spectabit  ad  quos  ligandi  atque  sol- 
vendi pertinet  potestas  quae  sane  laicorum  non  est,  etiamsi  patriarcharum 
attigerint  aetatem. 

CONCLUSIO  II. 

Validum  est  Extremae  Unctionis  Sacramentum  sive  a pluribus 
sive  ab  uno  administretur  Sacerdote  . 

/ 

Nemo  qui  in  veteris  disciplinae  ecclesiasticae  studio  paullulum  ver- 
satus sit  ignorare  poterit,  antiquis  temporibus  non  solum  apud  Graecos, 
sed  apud  Latinos  etiam  consuetudinem  plures  ad  Unctionem  Extremam  con- 
ferendam advocandi  Presbyteros  viguisse.  Et  in  orientali  quidem  Ecclesia 
etiam  nunc  a septem  Presbyteris  confici  constat  ex  Arcudio , Allalio , 
Euchologio  a Goario  edito,  Constitutione  Benedicti  XIV.  Etsi  pastoralis , 
aliisque  monumentis  . Penes  Latinos  vero  etsi  determinatus  numerus  non 
servaretur  , plures  nihilominus  et  ipsi  ad  sacrum  hunc  peragendum  ritum 
arcessere  solebant  Sacerdotes,  ut  patet  ex  Gregorii  M.  Sacramentario  ubi 
haec  inter  cetera  occurrunt : Multi  enim  Sacerdotes  infirmos  perungunt 
in  quinque  sensibus , etc.  qui  usus  in  latina  Ecclesia  diu  perseveravit,  ut  vi- 
dere est  apud  S.  Thomam  veteresque  alios  Theologos  quorum  unam  quae 
ad  rem  clare  explicandam  facere  tnihi  videtur  sententiam  ex  Ledesma  re- 

citabo,  qui  2.  p.  q.  33.  art.  1.  inquit:  Dico,  quod  necessitate  Sacramenti 
solus  imus  Sacerdos  sujfficit  , sed  ex  decentia  debent  esse  plures  Sacer- 
dotes : et  ita  habet  consuetudo  Ecclesiae  universalis , quod  plures  Sacer- 
dotes conveniunt  ad  administrandum  hoc  Sacramentum.  Et  paucis  inter- 
jectis : Si  solus  unus  Sacerdos  administret  hoc  Sacramentum  tempore 
quo  possunt  mulli  concurrere , verum  quidem  Sacramentum  conficit , pec- 
cat tamen  contra  ritum  Ecclesiae  asens.  Si  autem  in  articulo  necessitatis 
non  reperitur  nisi  solus  unus  Sacerdos , posset  licite  hoc  Sacramentum 
conferre.  Prolixum  Theologi  hujus  testimonium  viam  nobis  aperit  ad  ca- 
tholicam demonstrandam  contra  protestantes  sententiam;  unde 

Prob.  1.  thesis  , ex  quo  licet  per  universalem  Ecclesiam  consuetudo 
invaluerit  per  plures  Presbyteros  Sacramentum  hoc  administrare,  numquam 
tamen  Fideles  existimarunt  irritum  ac  nullum  esse  Sacramentum  si  ab  uno 
dumtaxat  conferatur  Sacerdote  , ut  Ledesma  mox  laudatus  diserte  testatur  . 
Et  quamvis  id  affirmaverit  Simeon  Thessalonicensis  qui  in  casu  necessitatis 
tres  saltem  exigit  Extremae  Unctionis  Ministros,  nullum  tamen  inter  Catho- 
licos sectatorem  invenit,  descendentibus  in  sententiam  nostram  etiam  Graecis 
penes  quos  hisce  adhuc  temporibus  consuetudo  viget  septem  advocandi  ad  in- 
firmum Sacerdotes.  Ergo  etc.  Nec  aliter  qui  communi  sensu  non  careat  de  hac 
re  sentire  potest . Quot  enim  pagi  sunt  parvaque  oppida  in  quibus  vix 
unus  ad  regendas  animas  Presbyter  invenitur  ? Si  invalidum  sit  Sacramen- 
tum ab  uno  dumtaxat  administratum  , pro  Fidelibus  illis  instituta  non  erit 
Extrema  Unctio ; quod  quam  absurdum  sit  nemo  non  videt . Accedit  his 
quod  non  a paucis  saeculis  usus  antiquo  contrarius  in  latina  Ecclesia  inva- 
luit , et  nunc  per  unum  tantum  Presbyterum  Extrema  Unctio  administra- 
tur. Defecit  ergo  Sacramentum  hoc  in  Ecclesia  latma.  Quis  nisi  inverecun- 
dus hoc  affirmabit  ? 

Nonnullae  difficultates  expediuntur. 

Obj.  1.  conL  1.  prop.  Innocentius  1.  consultus  a Decentio  an  jus 
Extremam  conferendi  Unctionem  ad  Presbyteros  et  Episcopos  ex  aequo 
pertineat,  dicente  Jacobo , Inducat  Presbyteros  Ecclesiae,  definite  respon- 
det : Quo  (oleo)  ab  Episcopo  confecto,  non  solum  Sacerdotibus,  sed  omni- 
bus uti  Christianis  licet  , in  sua  aut  suorum  necessitate  inungendo.  Qua 
responsione  S.  ille  Pontifex  indicare  plane  voluit  Sacramenti  hujus  Mini- 
stros esse  Episcopos,  Presbyteros,  ipsosque  laicos  ; de  Ministro  enim  inter- 
rogaverat Decentius  Episcopus  Eugubinus.  2.  Etiam  Ven.  Beda  comm.  in 
eap.  5.  ep.  Jacobi  exponens  illa  verba  , Inducat  Presbyteros  Ecclesiae  , 
aegrotos  hortatur,  Ut  Seniorum  adjutorio  curare  se  meminerint , neque  ad 
juniores  minusque  doctos  'caussam  suae  imbecillitatis  deferant . Unde  si 
probi  viri  aetate  provecti  inter  laicos  inveniantur  , poterunt  hi  Extremam 
Unctionem  infirmis  conferre.  3.  De  sanctis  illis  Monachis  qui  solitariam  in 
Aegypto  ducebant  vitatn  legitur  Oleum  Benedictum  ad  infirmos  saepe  mit- 
tere consuevisse  ut  aegrotantes  eo  inuncti  corporis  incolumitati  restitueren- 

tur  ; ut  fecisse  commemoratur  etiam  S.  Genovefa.  Non  est  ergo  tam  abso- 
na a veritate  protestandum  opinio  ut  Catholici  affirmant  . 

Resp.  ad  i.  Missa  Dominici  Solo  responsione  non  tamquam  falsa,  sed  ut 
minus  probabili,  fieri  nempe  ibi  sermonem  de  Unctione  non  sacramenlali, 
sed  pio  animi  affectu  suscepta  ad  sanitatem  recuperandam,  dico  verbum  illud, 
inungendo , sumere  lunocentium  non  iu  activa,  sed  in  passiva  significatione  ; 
ita  ut  sensus  sit,  non  Sacerdotes  modo,  sed  et  Fideles  quoscumque  laicos 
si  aegrotantes  decumbant,  esse  inungendos.  Quae  expositio  pluribus  confir- 
mari potest.  Et  primo  quidem,  quoniam  participium,  ungendo , in  ea  sen- 
tentia absolute  positum  est.  Quando  autem  participium  absolute  ponitur  , 
passivam,  ut  plurimum,  non  activam  admittit  significationem  quod  exemplis; 
si  opus  esset  confirmari  posset , et  hoc  in  loco  praesertim  ubi  occurrit 
verbum  , uti:  Omnibus  uti  Christianis  licet.  Deinde  si  viris  laicis  hujus  Sa- 
cramenti Ministerium  per  Innocentium  competit,  ad  demonstrandum  etiam 
Episcopum  inungere  posse  infirmum,  argumentum  non  a Presbyteris,  ut 
in  ea  Epistola  fit , sed  a laicis  potius  demprompsisset , atque  dixisset , si 
hoc  facere  possunt  laici,  quanto  magis  Episcopus  ? Praeterea  si  ibi  de  acti- 
va et  non  de  passiva  inunctione  Summus  Pontifex  loqueretur,  dicens  , in 
sua  aut  suorum  necessitate  inungendo  , docuisset  posse  unumquemque 
et  virum  et  mulierem  sibi  ipsi  Sacramentum  hoc  administrare,  quod  absur- 
dissimum est.  Voluit  ergo  per  ea  verba  Innocentius  significare,  divinum  hoc 
Sacramentum  pro  omnibus  institutum  esse  Christianis,  non  pro  Sacerdoti- 
bus aut  Episcopis  tantum  . Neque  enim  verba  in  argumento  laudata  respon- 
sio sunt  ad  eam  quaestionem  : An  soli  Presbyteri  vel  etiam  Episcopi  Mi- 
nistri sint  hujus  Sacramenti  ? ut  adversarii  contendunt  , sed  continent  so- 
lutionem primae  quaestionis:  Au  scilicet  verba  Jacobi  de  Extrema  intelli- 
genda  sint  Unctione?  quam  resolvens  inquit:  Non  est  dubium  de  Fidelibus 
aegrotantibus  accipi  vel  inlelligi  debere  , quo  Sancto  Oleo  . . . ah  Episco- 
po confecto , non  solum  Sacerdotibus , sed  omnibus  uti  Christianis  licet  etc. 

Ad  2.  Ven.  Beda  morem  sequens  sacrorum  Interpretum,  Jacobi  verba 
exponit  sensu  tum  morali  tum  litterali  . Quando  verba  illa  in  sensu  expli- 
cat morali,  infirmitatis  nomine  aegritudinem  animae,  non  corporis  intelligit, 
atque  hujusmodi  laborantes  infirmitate  horiatur  ut  non  juvenum  qui 
doctrina  experientiaque  carent,  sed  Seniorum  adhibeant  consilium  in  animi 
aegritudine  curanda.  Atque  hic  est  sensus  allatae  in  argumento  sententiae. 
Exponens  subinde  testimonium  Jacobi  in  sensu  litterali,  audi  quid  scribat : 
Et  orent  super  eum , ungentes  eum  Oleo  in  nomine  Domini  , et  oratio 
Fidei  salvabit  infirmum.  Hoc  et  Apostolos  fecisse  legimus  in  Evangelio , 
et  nunc  Ecclesiae  consuetudo  tenet  ut  infirmi  Oleo  consecrato  ungantur 
a Presbyteris , et  oratione  comitante  sanentur. 

Ad  3.  Non  sacramentalis  Unctio  de  qua  loquimur  nos , sed  mera 
coeremonialis  unctio  erat  illa  quam  aegyptii  Monachi,  et  S.  Genovefa  , alii- 
que pii  viri  ac  mulieres  mittebant  et  adhuc  mittunt  ad  infirmos  ut  ab 
aegritudine  qua  premuntur  liberentur  . Observavit  id  S.  Thomas  in  suppi, 
q.  3i.  art.  i*  ad  2.  scribens:  Illae  unctiones  non  erant  sacvamentales  , 

sed  ex  quadam  devotione  recipientium  talem  unctionem  , et  ex  meritis 
ungentium  vel  oleum  mittentium  consequebatur  ejfectus  sanitatis  corpo- 
ralis, per  Gratiani  sanitatum , non  autem  per  Gratiam  sacramentalem. 

Obj.  2.  adv.  alterarn  tliesim  . Jacobus  de  Extrema  loquens  Unctione 
inquit:  Inducat  Presbyteros:  orent  super  eum:  ungentes , utitur  scilicet 
semper  numero  plurali  . Quare  qui  tenent  unicum  sufficere  ad  Extremae 
Unctionis  administrationem  Presbyterum,  apertissime  faciunt  contra  mentem 
Apostoli  . 

Resp.  Solet  Scriptura  quam  saepissime  usurpare  figuram  permutatio- 
nis quae  a Graecis  dicitur  enallages , per  quam  singularis  numerus  permutatur 
in  numerum  pluralem.  Versat  hanc  regulam  fuse  S.  P.  Augustinus  in  li- 
bris de  Cons.  Evang.  ut  capite  hujus  libri  primo  monuimus,  illamque  post 
S.  Doctorem  pluribus  exemplis  illustrat  Salomon  Glassius  lutheranus  de 
Verbo  can.  5r.  Nos  autem  unum  vel  alterum  mutuabimus  ex  Augustino 
qui  observat  hanc  adhibuisse  figuram  Matthaeum  cap.  27.  ubi  scribit  la- 
trones cum  Christo  Domino  crucifixos  conviciatos  illi  fuisse  , quum  tamen 
unus  fuerit  juxta  Lucam  cap.  23.  qui  ei  improperabat . Item  narrat  Lucas 
milites  Christo  in  Cruce  pendenti  illusisse,  acetumque  exhibuisse  ad  biben- 
dum , et  Matthaeus  affirmat  factum  id  ab  uno  dumtaxat  milite.  Haec  quae 
contraria  sibi  videntur  Augustinus  conciliat  ad  figuram  recurrens  enallages 
in  sacris  Codicibus  quomodo  et  in  communi  loquendi  consuetudine,  usitatis- 
simam. Jacobus  itaque  Presbyteros  ponit  pro  Presbytero  Ecclesiae  ; sicque 
omnis  evanescit  difficultas.  Deinde  quo  fine  debuit  Jacobus  plurium  Presby- 
terorum statuere  numerum  ad  inungendos  infirmos  ? Forte  ut  omues  et 
singuli  ungant  ? Ast  negant  protestantes  faciendam  esse  Unctionem  a pluri- 
bus . Ut  orent  super  infirmum  ? Id  optimum  est , eaque  de  caussa  plures 
de  Clero  antiquitus  Presbyterum  comitabantur  . Ast  id  non  ita  est  necessa- 
rium, ut  si  desit,  irritum  sil  Sacramentum,  praesertim  cum  unius  Sacerdotis 
qui  Ecclesiae  gerit  personam  oratio  sufficiat  ad  impetrandam  animae  et 
corporis  infirmo  sanitatem.  Pruritus  itaque  contradicendi,  non  veritatis  amor 
hetcredoxorum  animos  movet  ad  haec  et  similia  effutienda  . 

CAPUT  IY- 

De  subjecto  et  effectibus  Extremae  Unctionis. 

Protestantes  post  eorum  magistros  Lutherum  atque  Calvinum  etiam 
in  iis  quae  ad  subjectum  et  effectus  spectant  Extremae  Unctionis  Catho- 
licis contradicere  desiderantes  , quum  veras  non  haberent  quas  ipsis  expro- 
brarent accusationes,  ad  putida  mendacia  atque  calumnias  juxta  inolitam 
haereticorum  consuetudinem  se  converterunt  . Et  quoad  hujus  Sacramenti 
subjectum,  redarguere  ipsis  placet  Romanos  quod  dicant,  non  esse  dandam. 
Unctionem  nisi  discessuris , hoc  est  ut  non  salventur  et  non  allevienlur . 
Si  hoc  non  est  insanire  , rogo  quid  est  insanire  ? Agnoscis  ex  urbana 
phrasi  voces  Lutheri  in  lib.  de  Capt.  babyl.  Calvinus  autem  in  lib.  4*  *n' 

siit.  cap.  19.  Isti  non  infirmos , inquit,  sed  semimortua  cadavera  sua  pin- 
guedine inficiunt,  cum  jam  jam  anima  in  primoribus  labris  laborat.  Prae- 
iverat illis  Simeon  thessalonicensis  qui  in  libro  suo  de  septem  Sacramentis 
eamdem  calumniam  Latinis  impegerat.  Unde  concludunt,  omnibus  singulis- 
que  fidelibus  infirmis  ac  sanis  lianc  exhibendam  esse  Unctionem  ad  pie- 
tatem Fidemque  excitandam. 

Quoad  illius  autem  effectus,  non  inficiantur  duo  illa  capita  novatorum 
dari  per  Unctionem  remissionem  et  pacem  , sed  dari  contendunt  Presby- 
terorum orationi , ac  Fidei  decumbentium , non  quod  Sacramentum  sit  di- 
vinitus institutum  , scribit  in  mox  citato  libro  Lutherus  . Negant  deinde 
quidquam  aegrotantium  corporis  prodesse  incolumitati,  quia  evanuit  gratia 
illa  curationum,  et  reliqua  miracula  quae  ad  tempus  Christus  edi  voluit , 
inquit  Calvinus,  a cujus  tamen  doctrina  in  hoc  recedit  Dallaeus  affirmans 
primis  Ecclesiae  temporibus  dari  consuevisse  Unctionem  etiam  infantibus  in 
quibus  quum  peccatum  non  adesset,  non  alium  producere  poterat  effectum 
nisi  corporis  sanitatem  ; unde  concludit  , ad  hoc  tantum  Unctionem  fuisse 
institutam,  non  ad  remittenda  peccata.  Ita  haeretici. 

Videamus  nunc  quaenam  Catholicorum  sententia  sit  . Et  primo 
circa  subjectum,  in  quo  distinguenda  est  Latinorum  praxis  ab  illa  Graecorum. 
Est  enim  in  Ecclesia  latina  fuitque  semper  antiqua  consuetudo  ut  Sacra- 
mentum hoc  non  conferatur  nisi  solis  infirmis,  ut  ex  priscis  recentioribus- 
que  Ritualibus  nostris  apparet , et  ex  Innocentio  I.  Eugenio  IV.  ac  triden- 
tino  Concilio  adversus  haereticorum  procacitatem  celebrato  . Neque  infirmis 
illis  jam  jam  morituris  aut  semimortuis,  ut  Lutherus  et  Calvinus  calumnian- 
tur , sed  illis  etiam  quibus  exitus  ex  hac  vita  proxime  adhuc  non  imminet, 
ut  legenti  constat  proxime  laudatam  tridentinam  Synodum.  Sic  Latini  sentiunt. 
Apud  Graecos  autem  diversa  praxis  invaluit  , et  Sacramenti  hujus  subjectum 
idoneum  existimant , imprimis  utriusque  sexus  infirmos  quomodo  et  Latini  , 
tum  vero  sanos  quoque  ac  robustos  homines  , poenitentes  tamen  recteque 
dispositos,  iisdem  adhibitis  materia,  forma,  ministro,  ritibus,  inungunt;  unde 
dici  nequit  cum  Bellarmino,  Drouenio,  aliisque,  Unctionem  illam  a Graecis 
adhiberi  solitam  cum  sanis  , meram  esse  coeremoniam,  praesertim  cum  hoc 
tradant  Sacramentum  tamquam  alterius  Sacramenti  , scilicet  Poenitentiae  , 
complementum.  Legantur  Goarius  , Gabriel  thessalonicensis,  Arcudius,  Job 
Monachus,  Leo  Allatius,  et  Patriarcha  Jeremias  in  censura  Confessionis  au- 
gustanae  : et  ex  nostris  unus  sufficiat  Innocentius  IV.  Rom.  Pont,  in  epist. 
ad  Episcopum  tusculanum,  in  qua  consuetudinem  illam  apud  Graecos  sup- 
ponit. Et  quamvis  ea  praxis  a nostra  non  paruin  recedat,  nullibi  tamen 
proscripta  aut  aliqua  censura  notata  invenitur,*  non  in  proxime  laudata 
epist.  Innocentii  ad  Episc.  tuscul.  non  in  Instructione  pro  Armenis  ab 
Eugenio  IV.  exarata  , non  denique  in  tridentino  Concilio,  aut  alibi.  Atque 
haec  est  de  Extremae  Unctionis  subjecto  Catholicorum  sententia. 

Mentem  autem  eorumdem  Catholicorum  circa  Sacramenti  hujus  effectus 
ex  antiqua  constantique  Ecclesiae  Traditione  expressit  tridentina  Synodus 
sess.  r4*  cap.  2.  his  verbis:  lies  porro,  et  effectus  hujus  Sacramenti  illis 

verbis  explicatur , Et  oratio  Fidei  salvabit  infirmum  , et  alleviabit  eunt 
Dominus , et  si  in  peccatis  sit , dimittentur  ei.  Res  etenim  haec  Gratia  est 
Spiritus  Sancti  , cujus  Unctio  delicta  si  quae  sint  adhuc  expianda , ac 
peccati  reliquias  abstergit , et  aegroti  animam  alleviat  et  confirmat , ma- 
gnam in  eo  divinae  misericordiae  fiduciam  excitando  : qua  infirmus  su- 
blevatur , et  morbi  incommoda  ac  labores  levius  fert  : et  tentationibus 
doemonis  calcaneo  insidiantis,  facilius  resistit  , et  sanitatem  corporis  in- 
terdum , ubi  saluti  animae  expedierit , consequitur.  Quae  luculenter  insi- 
nuant quatuor  esse  Extremae  Unctionis  effectus  , primum  videlicet  remissio- 
nem peccatorum  , alterum  reliquiarum  peccati  abstersionem  , tertium  animi 
erectionem  adversus  aegritudinis  molestias  ac  torporem  , quartum  denique 
et  corporis  sanitatem  ubi  animae  saluti  expediens  fuerit:  atque  in  iis  ad- 
strueudis  consentiunt  adversus  haereticorum  deliramenta  Graeci  Latinis.  Sed 
talis  est  humani  ingenii  indoles  , ut  in  iis  explicandis  mirifice  dissocientur 
ad  invicem  ; et  alii  volunt  Extremam  Unctionem  peccata  remittere  per  se, 
alii  per  accidens;  alii,  ejusmodi  peccata  esse  venialia,  alii  mortalia.  Et  non 
conveniunt  quid  per  peccatorum  reliquias  aut  animi  levamen  intelligatur ; 
et  disputant  etiam  an  de  primario  vel  de  secundario  tantum  corporis  pro- 
ducat sanitatem-  Operae  ergo  pretium  erit  ut  haec  omnia  tum  de  subjecto 
tum  de  effectibus  Extremae  Unctionis  in  inajori  qua  fieri  poterit  luce 
ponamus. 


CONCLUSIO  I. 

Sacramentum  Extremae  Unctionis  solis  infirmis  et  quidem  quacumque 
detineantur  aegritudine,  iisque  adultis  conferendum  est. 

Prob.  prior  propositionis  pars.  i.  Inquit  Jacobus : Infirmatur  quis  in 
vobis  ? Inducat  Presbyteros  Ecclesiae  ...  et  oratio  Fidei  salvabit  infirmum. 
Quo  in  loco  de  aegritudine  non  animae,  sed  corporis  Apostolum  loqui  pa- 
tet ex  contextu  . Nam  de  infirmitate  animae  jam  versu  antecedenti  verba 
fecerat  dicens:  Tristatur  quis  in  vobis ? Oret.  2.  Forma  hujus  Sacramenti 
non  apud  Latinos  modo,  sed  et  penes  Graecos  talibus  est  concepta  verbis 
quae  significant  non  posse  nisi  aegrotantibus  illud  administrari,  ut  ex  om- 
nibus Euchologiis  Graecorum  , ex  Sacramentario  Gregorii  Magni  , atque 
ex  aliis  antiquis  Ritualibus  libris  nostris  apparet  , non  excepto  Romano  a 
Paulo  V.  confirmato,  ubi  haec  occurrunt : Debet  hoc  Sacramentum  infir- 
mis praeberi , cui  reliqui  conformes  sunt.  3.  Demonstratur  veritas  eadem 
scriptorum  veterum,  et  Conciliorum  auctoritate.  Innocentius  I.  in  epist.  ad  De- 
cent. Non  est  dubium , inquit,  de  fidelibus  aegrotantibus  ( verba  Jacobi  ) 
accipi  vel  intelligi  debere.  In  poenitentiali  Theodori  cantuariensis  legitur: 
Secundum  auctoritatem  canonicam , infirmi,  sacri  Unctione  Olei  inuncti  . . . 
communione  Fialici  reficiantur.  In  lib.  4*  Capitular.  Caroli  M.  cap.  7 5. 
habetur  : Si  infirmitate  depressus  quis  fuerit , nec  Unctione  sacrati  Olei 
careat.  Eugenius  IV.  in  Instr.  Armen.  Hoc  Sacramentum , inquit,  nisi  in - 

firmo,  de  cujus  morte  timetur , dari  non  debet . Concilium  tridentinum  sess. 
14.  Declaratur  etiam , esse  hanc  Unctionem  injirmis  adhibendam  . Mitto 
mulla  alia  particularia  Concilia  ante  et  post  Tridentinum  celebrata  in  qui- 
bus hoc  ipsum  expresse  docetur. 

Prob.  altera  thesis  pars,  quod  nempe  inungi  debeant  infirmi  quacum- 
que detineantur  aegritudine  etiam  extrema.  1.  Ubi  in  ep.  Jacobi  juxta  no- 
stram Vulgatam  legitur  , Infirmatur  quis  in  vobis  ? in  graeco  textu  habe- 
tur, aerStui'  rif  t'f  Ufjut  verbum  autem  affS»»i  'u  ad  gravissimum  denotandum  mor- 
bum a Graecis  frequenter  usurpatur,  ut  patet  ex  Matth.  cap.  8.  v.  17. 
cap.  10.  v.  8.  Marci  cap.  6.  v.  56.  et  Joan.  cap.  4-  ubi  de  Reguli  filio 
qui  infirmabatur  Capharnaum,  eralque  proxime  moriturus,  ut  legitur  v.  46- 
graece  habetur,  .»  . Eodem  prorsus  sensu  verbum  illud  adhi- 

betur Joan.  cap.  11.  ad  Lazari  exprimendam  infirmitatem  quae  procul- 
dubio  erat  ad  mortem  , et  alibi  centies  * Etiam  ergo  hujusmodi  aegrotos 
ungendos  esse  praecipit  Apostolus ; adeoque  errant  apertissime  lutherani 
et  calvinistae  dum  Catholicos  insolentissime  reprehendunt,  quod  gravissi- 
mo morbo  laborantes  inungant,  a.  Sententiam  hanc  nostram  confirmant  mo- 
menta omnia  paullo  superius  allata  quibus  addi  possunt  antiqua  Concilia 
cabillonense,  aquisgranense,  ticinense,  et  recentiora  post  Tridentinum  ce- 
lebrata, inter  quae  vienneose  an.  1677.  habitum,  et  veterum  vitae  Sancto- 
rum Eugendi  qui  obiit  an.  5 10.  Roberti  Archiepiscopi  rhemensis  vita 
functi  an.  888.  S.  Malachiae  cujus  gesta  narravit  atque  descripsit  S.  Ber- 
nardus  , aliorumque  multorum  qui  proxime  morituri  hoc  muniti  fuere  Sa- 
cramento . 3.  Accedit  denique  auctoritas  S.  Thoinae  qui  in  suppi,  q. 
32.  art.  2.  scribit : Hoc  Sacramentum  est  ultimum  remedium  quod  Ec- 
clesia potest  conferre  , quasi  immediate  disponens  ad  Gloriam  . Iit  ideo 
illis  tantum  infirmis  debet  exhiberi  qui  sunt  in  statu  exeuntium , propter 
hoc  quod  aegritudo  nata  est  inducere  mortem  , et  de  periculo  timetur  . 
Non  approbamus  tamen  usum  seu  potius  abusum  illorum  qui  ultimam 
vitae  periodum  ad  sacram  conferendam  Unctionem  expectant , tunc  enim 
rationis  usu  ut  plurimum  sunt  destituti  ; unde  Concilium  inediolanense  sub 
S.  Carolo  celebratum  inquit  : Extremae  Unctionis  Sacramentum  non  eo 
usque  differendum  est  cum  aeger  omnibus  pene  sensibus  destitutus  sit . . . 
Curet  Parochus  ut  aegroto , dum  integris  est  sensibus , adhibeatur.  Idem 
statutum  est  in  Conciliis  bituricensi  et  burdigalensi  . Et  merito  , quoniam 
dum  ratio  viget , aegrotus  per  Fidem  et  pietatem  ad  effectum  Sacramenti 
percipiendum  ferventius  se  disponit. 

Prob.  tertia  pars  conci,  non  esse  videlicet  Sacramentum  hoc  conferen- 
dum pueris  ante  usum  rationis.  1.  Quoniam  aptari  iis  minime  potest  ejus- 
dem Sacramenti  forma  sive  apud  Graecos  sive  apud  Latinos  adhiberi  soli- 
ta , quum  utraque  in  subjecto  supponat  peccata  jam  patrata  remittenda, 
facultatem  delinquendi  per  singulos  sensus , et  pietatem,  devotionemque  in 
sacro  Ritu  recipiendo  , quae  omnia  in  parvulis  ante  usum  rationis  locum 
habere  non  possunt.  2.  Quoniam  Ecclesiae  constans  ac  vetusta  consuetudo 
semper  fuit  ut  nonnisi  adultis  Extrema  conferatur  Unctio,  ut  adversus  Cardi- 

nalein  Cusanum,  et  Maldonatum  contrarium  sentientes  , collectis  undique 
ecclesiasticis  monumentis,  erudite  demonstrat  Edmundus  Marteng  lib.  i.  de 
antiquis  Ecclesiae  Ritibus  . 3.  Quoniam  Ritualia  omnia  volumina  expresse 
vetant  ne  Sacramentum  hoc  infantibus  ante  usum  rationis  administretur  ,* 
unde  S.  Carolus  Borromaeus  p.  4-  Act.  Mediol.  scribit  : Ministratur  hoc 
Sacramentum  adultis  periculose  aegrotantibus  ....  at  non  infantibus , pue- 
risque qui  nullum  adhuc  rationis  usurn  habent , neque  peccata  admittunt . 
Quare  manifeste  errat  Dallaeus  fidenter  affirmans,  etiam  parvulos  antiquis 
temporibus  inunctos  ad  corporis  sanitatem  recipiendam  fuisse.  Nam  etsi  cor- 
poris quoque  sanitatem  potis  sit  restituere  hoc  Sacramentum,  ille  tamen  effe- 
ctus est  secundarius  , non  priocipalis , quum  Sacramenta  ad  restituendam 
animae,  non  corpori  incolumitatem  de  primario  sint  a Christo  instituta  . Si 
quis  autem  quaerat  quaenam  ad  Sacramentum  hoc  conferendum  expectan- 
da  sit  aetas  , consulat  Benedictum  XIV.  qui  lib.  7.  de  Syn.  dioec.  docet  , 
adolescentulos  capaces  esse  Extremae  Unctionis  quandocumque  capaces  sunt 
Sacramenti  Poenitentiae , quamvis  ea  judicii  maturitate  non  polleant  quae 
in  recipiendo  Eucharistico  Pane  requiritur. 

Adversus  hanc  tertiam  assertionem  nostram  Maldonatus  erga  antiquos 
Theologos  non  admodum  officiosus  opponit,  veteres  Patres  et  Concilia  omni- 
bus ac  singulis  aegrotantibus,  adeoque  et  infantibus  praescribere  Extremam 
Unctionem  j pro  qua  sententia  citat  Cardinalem  Cusanum  Theologum  do- 
ctissimum in  epist.  ad  Bohemos  $ additque  hanc  rationem,  quod  primis  Ec- 
clesiae saeculis  conferebatur  puerulis  Eucharistia,  unde  concludit,  multo  ma- 
gis sacro  Oleo  in  eorum  infirmitatibus  credendum  est  fuisse  lioitos  . 

Sed  Cardinalem  Cusanum  et  post  illum  etiam  Maldonatum  errasse 
demonstravit  jam  ex  venerandae  antiquitatis  Ecclesiae  monumentis  vir  eru- 
ditus Edmundus  Martene , ut  supra  monuimus . Deinde  Maldonatus  qui 
erroris  accusat  Scholasticos  quod  parvulis  denegent  hoc  Sacramentum,  for- 
mam illam,  Indulgeat  tibi  Dominus  quidquid  deliquisti  per  sensus , etc.  tam- 
quam propriam  admittens , sibi  turpiter  contradicit  . Neque  enim  infantes 
deliquerunt  aut  delinquere  potuerunt  per  sensus.  Comparatio  autem  ab  eo 
desumpta  ex  Eucharistia  cujus  participes  erant  primis  temporibus  etiam 
infantes,  ineptissima  est ; quoniam  possunt  illi  per  Eucharistiam  augmentum 
recipere  Gratiae,  sed  numquid  percipere  possunt  per  Extremam  Unctionem 
remissionem  peccatorum  quae  non  admiserunt  ? 

CONCLUSIO  U. 

Quatuor  sunt  omnino  Sacramenti  Extremae  Unctionis  effectus. 

Prob.  singulorum  effectuum  enumeratione.  Primus  itaque  est  peccato- 
rum remissio,  dicente  Jacobo  , Si  in  peccatis  sit , remittentur  ei.  Nec  re- 
fert quod  Apostolus  peccatorum  commemoret  remissionem  post  alios  effectus. 
Nam  quum  Unctio  ab  eo  praescripta  sit  Sacramentum,  ut  supra  demonstravi- 
mus , Sacramenta  vero  ad  bonum  hominis  spirituale  sint  instituta,  tenere  pro 
certo  debemus,  hoc  quoque  Sacramentum  ad  remissionem  institutum  fuisse 
peccatorum.  Hinc  Sancti  Patres,  quorum  testimonia  capite  hujus  libri  primo 

dedimus,  praecipuum  Extremae  Unctionis  effectum  indulgentiam  recensent 
deliciorum  , quod  post  illos  fecit  et  tridentinum  Concilium.  Quinimmo  in- 
dicant hoc  ipsum  verba  quibus  Sacramenti  forma  concepta  est:  Indulgeat 
tibi  Deus  quidquid  deliquisti  per  visum,  ete.  Multoque  minus  catholicae 
huic  sententiae  officit,  quod  Jacobus  particula  conditionali  , si  in  peccatis 
fuerit , etc.  utatur.  Nam  suscipiens  habere  potest  vel  non  habere  peccata  . 
Si  habeat,  remittuntur  ei  ; si  vero  non.  habeat,  non  proinde  Sacramentum 
sua  carebit  efficacitate  , producet  netnpe  sanctificantis  Gratiae  augmentum 
ac  reliquos  sibi  proprios  effectus.  Hinc  superflua  mihi  videtur  quaestio  ma- 
gna animorum  contentione  a Scholasticis  agitata,  an  videlicet  peccata  quae 
de  Fide  catholica  est  remitti  per  Extremam  Unctionem,  sint  mortalia  vel 
venialia.  Nam  si  lethalia  per  Poenitentiam  aut  absolutionem  quae  praemitti 
debet  deleta  jam  sint,  peccata  quae  per  Extremam  Unctionem  remittun- 
tur erunt  omnino  venialia  . Quod  si  decumbentis  notitiam  fugiat  vel  ab 
ejus  exciderit  memoria  peccatum  aliquod  mortale  in  vita  sua  admissum,  per 
Sacramentum  hoc  expurgatur,  antequam  alii  producantur  effectus:  Contingit 
enim , inquit  S.  Thomas  lib.  l\.  conti*.  Gent.  cap.  7 3.  quod  homo  omnium 
peccatorum  quae  commisit,  notitiam  vel  memoriam  non  habet , ut  possit 
per  Poenitentiam  singula  expurgare  , a quibus  oportet  hominem  in  suo 
exitu  per  hoc  Sacramentum  emundari.  Et  in  Suppi,  q.  3.  art.  1.  Si 
invenit  peccatum  aliquod  vel  mortale  vel  veniale  quoad  culpam , tollit 
ipsum , dummodo  non  ponatur  obex  ex  parte  recipientis.  Similia  habet  in 
Instr.  S.  Carolus  Borromaeus. 

De  nihilo  autem  est  quod  nonnulli  opponunt , Extremam  nempe  Un- 
ctionem Sacramentum  esse  vivorum  quod  peccata  jam  remissa  supponit  ,• 
alioquin  a Baptismate  et  Poenitentia  non  differret.  Latum  quippe  discrimen 
est  inter  hoc  et  illa  Sacramenta.  Illa  videlicet  necessario  peccata  supponunt, 
vel  originale  vel  actualia,  et  per  se  ac  directe  ea  peccata  remittunt;  neque 
enim  aliud  est  ante  ilia  in  Ecclesia  Sacramentum  ad  munus  hoc  obeundum, 
institutum  . E contra  vero  Extrema  Unctio  non  necessario  peccata  supponit  ,* 
neque  per  se,  sed  per  accidens  a reatu  , si  quis  sit,  animam  solvit ; quum 
ante  hoc  Sacramentum  duo  alia  habeamus  ad  quaevis  diluenda  peccata.  Sed 
de  primo  effectu  satis.  Qui  plura  scire  desiderat  legat  cl.  Juvenio  Comtn.  hist. 
de  Sacram,  ubi  dilucide  admodum  varia  scholasticorum  placita  exponit. 

II.  Alter  Extremae  Unctionis  effectus,  juxta  tridenlinutn  Concilium,  est 
peccati  reliquiarum  abstersio.  Peccati  autem  reliquiae  • sunt , inclinatio  ad 
malum,  torpor  ad  bonum  agendum,  et  ad  supernaturalia  meditanda  inepti— 
tudo.  Per  originalem  enim  culpam,  concupiscentiam  quae  languor  animi  est, 
et  morbida  quaedam  qualitas,  contraximus , et  pondere  veluti  suo  nos  ad 
illicita  trahit , mentemque  retardat  ne  rerum  caelestium  incumbat  medita- 
tioni. Haec  autem  omnia  majores  contra  nos  vires  acquirunt  , si  originali 
quod  a natura  contraximus,  alia  addantur  actualia  peccata  ; unde  fit  ut  in 
-periculo  mortis  homo  constitutus  despondeat  animo,  et  a corporis  non  mi- 
nus quam  ab  animae  languore  torqueatur.  Extrema  ergo  Unctio  ablato  vi 
sua  lethali,  si  sit,  et  venialibus  omnibus  peccatis,  erigit  aegrotum  ut  de 
rebus  spiritualibus  magis  expedite  cogitans,  Deum  ferventiori  diligat  studio, 

iliique  aeternam  suam  commendet  salutem.  Atque  hoc  modo  abstergit  reli- 
quias peccatorum  ; qui  effectus  per  materiam  proximam,  nempe  per  Unctio- 
nem exprimitur ; quum  id  Sacramenta  efficiant  quod  signiffcant ; unde  a 
Sanctis  Patribus  et  a tridenlino  Concilio  Extrema  Unctio  Sacramentum 
Poenitentiae  completivum  appellatur. 

III.  Effectus  autem  tertius  ejusdem  Sacramenti  est  inErmi  alleviatio , 
juxta  illud  Jacobi  , Et  alleviabit  eum  Dominus , quae  animam  respicit,  non 
corpus,  dicente  tridenlino  Concilio,  Aegroti  animam  alleviat  et  confirmat. 
Dolor  enim,  languor,  aliaque  aegritudinis  incommoda,  et  proximae  mortis 
timor,  cuique  inditus  a natura,  non  possunt  non  affligere,  moeroreque  cou- 
Ecere  animum  . Deus  ergo  inEnita  sua  bonitate  hoc  Sacramentum  instituit, 
quo  supernaturali  auxilio  confortetur  inErmus  , et  sese  ad  coelestia  conver- 
tens, spe  luturi  boni  erigat  animum.  Hinc  in  Epist.  Jacobi  legitur,  Ei  allevia- 
bit  eum  Dominus , sive,  ut  habetur  in  graeco  textu,  Ei  eriget  eum  Dominus  . 
Atque  Extremam  Unctionem  hunc  revera  producere  effectum,  dubitare  non 
licet , quum  postquam  anima  a peccato  et  a peccati  reliquiis  .sanata  sit  , 
mens  in  spem  et  alacritatem  facile  erigatur  ; eaque  est  inErmi  alleviatio  . 
Hinc  Patres  Sacramentum  hoc  Sacramentum  spei  appellant,  et  Eugenius  IV. 
in  Instr.  Armen.  Effectus,  inquit,  Extremae  Unctionis  est  mentis  sanatio. 

IV.  Postremus  denique  Sacramenti  hujus  effectus  est  sanitas  corporis 
si  tamen  saluti  animae  fuerit  profutura;  unde  tridentini  Patres  inquiunt; 
Ei  sanitatem  corporis  interdum , ubi  saluti  animae  expedierit , consequi- 
tur . Et  merito  quidem,  quoniam  Jacobus  scribit : Oratio  Fidei  salvabit 
infirmum,  restituet  videlicet  illi  corporis  sanitatem,  quia  haec  verba  prae- 
cedunt , Infirmatur  quis  in  vobis  ? Unde  Ecclesia  in  hoc  administrando 
Sacramento  sequentem  adhibet,  juxta  Gregorii  M.  Sacramentarium,  oratio- 
nem : Emitte , etc.  ut  tua  benedictione  sit  omni  hoc  ungentum  tangenti 
tutamen  mentis  et  corporis , ad  evacuandos  omnes  dolores , omnesque  in- 
firmitates , omnem  aegritudinem  corporis  , etc.  Et  Eugenius  IV.  in  saepe 
citata  Instr.  Effectus , inquit,  est  mentis  sanatio ; in  quantum  autem 
expedit  , etiam  corporis  . Hic  autem  animadvertendum  existimo  , corporis 
sanationem  non  de  primario , ut  inquiunt,  sed  de  secundario  ab  Extrema 
Unctione  produci,  quum  Sacramenta  ad  bonum  principaliter  animae,  non 
corporis,  ut  supra  monuimus,  sint  a Christo  instituta.  Atque  hinc  est  quod 
non  semper  corporis  sequitur  sanitas  ex  recepto  illo  Sacramento,  sed  quan- 
do spirituali  animae  utilitati  fuerit  expediens.  Quare  S.  Thomas  suppi, 
q.  3i.  art.  i.  in  eorp.  optime  inquit:  Quia  ratio  operans  numquam  in- 
ducit secundarium  effectum  nisi  secundum  quod  expedit  ad  principalem; 
ideo  ex  hoc  Sacramento  non  semper  sequitur  corporalis  sanatio , sed 
quando  expedit  ad  spiritualem  sanationem  , dummodo  non  sit  impedi- 
mentum ex  parte  recipientis.  Atque  haec  satis  de  Extrema  Unctione.  Quae- 
stiones enim  multae  quae  circa  hoc  Sacramentum  ejusque  Ritus  institui  ulte- 
rius solent  a Theologis,  missas  facio  ne  institutionum  theologicarum  limites 
transgrediar,  et  ad  disserendum  breviter  de  Sacramento  Ordinis  gressum  facio. 


Finis  libri  XL. 

LIBER  XLI. 

UBI  DE  SACRAMENTO  ORDINIS  PERTRACTATUR 


Quaeris  bene  constituta  societas  seu  respublica  uou  legibus  modo  et  sapienter  editis  ad  rilam 
componendam  sanctionibus , sed  selectorum  quoque  hominum  ministerio  regi  debet  ac  moderari ; 
unde  Roma  praeter  exquisitam  eam  legisiatiouem  quae  omnium  promeruit  admirationem , Consules 
habuit  et  Senatum,  Tribunos  plebis,  cl  urbium  Praetores,  Praefectos  provinciarum,  aliosque  pri- 
mores et  judices  variis  pro  rerum  varietate  nominibus  insignitos.  Illa  porro  societas  Fidelium  per 
totum  qua  late  palet  orbem  dispersa , quae  Ecclesia  dicitur  cl  ipsa  Reipublicae  quaedam  species 
est,  quae  licet  a Deo  instituta  sil  ac  Sanguiue  suo  acquisita,  ex  hominibus  tamen  qui  defectibilem 
agunt  vitam  composita  quum  sit,  et  ipsa  praeter  divinas  leges  cl  statuta  et  praecepta  sacros  ha- 
bere debet  multiplicis  generis  Ministros  qui  ei  praesideant  , et  homines  quibus  coalescit  regant  , et 
ad  praestitutum  a Deo  auctore  suo  finem  , boc  est  ad  felicitatem  comparandam  aeternam  dirigant, 
atque  uuusquisque  pro  modo  suo  perducat.  Hi  autem  Mioistri,  Clerici,  quasi  in  sortem  Domiui 
vocati  dici  communiter  solent,  et  quamvis  hoc  nomine  ab  antiquis  Patribus  et  nunc  etiam  vulgo 
homiues  illi  nuueupari  soleant  qui  iuferionbus  addicti  sunt  Ecclesiae  muneribus  , nos  tamen  Cleri- 
cos promiscue  appellabimus  qui  vel  minoribus  cohonestati  ordinibus,  inferioribus  Ecclesiae  servitiis 
sunt  destinati;  vel  ad  majores  promoti,  docendo,  baptizando,  aliaque  Sacramenta  conficiendo,  prae- 
slanliora  io  Ecclesia  munera  exerceut.  Honor  autem  hic  aut  minoribus  aut  majoribus  vacandi  mu- 
neribus non  a quolibet  pro  lubilu  suo  assumitur,  sed  iis  lanium  datur  qui  vocati  suut  tamquam 
Aaron,  hoc  est,  vo>uil  Christus  Ecclesiae  suae  auctor,  ut  per  Sacramentum  a se  institutum,  ei  non 
alio  quovis  modo,  hominibus  conferretur:  quod  Sacramentum  Fideles  vel  a primis  temporibus  Or- 
dinem appellarunt.  Atque  de  boc  Sacramento , postquam  de  aliis  quinque  disseruimus , oportet  ut 
breviter  nane  pertractemus. 


CAPUT  1. 


Espositis  brevissime  nomine  ac  definitione  Ordinis , demonstratur  Ordinem 
de  quo  loquimur , verum  esse  novae  Legis  Sacramentum. 


x innumeris  quas  apud  Latinos  nomen  hoc,  Ordo , habet  signifi- 
cationibus, tres  dumtaxat  quae  ad  rem  nostram  facere  mihi  viden- 
tur, seligemus.  Et  primo  quidem  Ordinem  dicunt  Latini  certam  seriem  ac 
dispositionem  per  quam  unusquisque  in  gradu  et  loco  suo  continetur,  qua- 
lis est  ordo  in  familia  inter  parentes  ac  filios,  dominos  'et  servos;  et  in 
militia  inter  centurionem  et  milites . Secundo  sumitur  pro  diversis , sed 
determinatis  immutabilibusque  hominum  in  societate  vel  Republica  gra- 
dibus, ut  apud  Romanos  senatorius,  equestris,  ac  popularis  cetus,  et  apud 
nos  ecclesiasticus,  nobilis  , ac  plebejus  ordo  . Tertio  denique  sacram  signi- 
ficat Coeremoniam  per  quam  aliqui  in  Ecclesia  homines  ad  sacra  obeunda 
Ministeria  delecti  initiantur  . Triplex  nominis  hujus  intelligentia  in  Sacra- 
mentum de  quo  loquuturi  sumus  , mirifice  quadrat  . Et  primo  recte  dici- 

tur  Ordo , quoniam  per  illud  Sacramentum  unusquisque  in  loco  suo  collo* 
catur  , pastor  nimirum  ad  pascua  dirigit  oves  , iuferiores  subduntur  supe- 
rioribus, discipuli  docloribus  subordinantur  $ et  quot  sunt  distincti  hujus 
Sacramenti  gradus,  lot  sunt  et  quidem  diversa  Clericorum  munera.  Est  prae- 
terea Sacramentum  Ordinis  immutabilis  quidam  gradus  per  quem  nonnulli 
a reliquo  populo  segregati,  Sacrorum  incumbunt  adminislrationi  , et  a quo 
nemo,  utpote  Deo  consecratus,  inculpabiliter  resilire  potest.  Esse  denique 
sacram  Coeremoniam  qua  in  Dei  sortem  et  haereditatem  aliqui  vocantur 
tamquam  Aaron  , patet  ex  communi  Ecclesiae  sensu  , et  nos  contra  haere- 
ticos paullo  infra  fuse  demonstrabimus  . Jure  ergo  meritoque  Ordo  Sacra- 
meutum  hoc  a Latinis  appellatur , quamvis  non  raro  dicatur  etiam  Ma- 
nuum impositio.  Sed  nomen  istud  mutuo  acceperunt  a Graecis  penes  quos 
frequentissime  noster  Ordo  dicitur,  ^iifoOoyt 'a  , hoc  est,  manus  impositio  j et 
xitoxiV»  nempe  Manus  extensio.  Primum  tamen  nomen  latius  altero  patet, 
quia  usurpatur  etiam  ad  explicandam  sacrorum  electionem  Ministrorum;  quum 
apud  antiquos  quaevis  electio  per  ^.orSovi’»» , idest,  manuum  elevationem  fie- 
ret ,•  alterum  vero  determinate  accipitur  ad  Ministrorum  templi  denotandam 
initiationem.  Haec  pauca  circa  sacri  Ordinis  nomen  adnotasse  sufficiat. 

Quoad  definitionem,  Magister  lib.  4*  sent.  dist.  24*  cui  reliqui  omnes 
Theologi  post  S.  Thomam  suppi,  q.  34-  art.  2.  adstipulantur,  sic  Ordinem 
definit  : Ordo  est  signaculum  quoddam  Ecclesiae , quo  spiritualis  potestas 
traditur  Ordinato.  Quac  definitio  quum  genere  constet  proprio  ac  differen- 
tia specifica,  ut  logici  inquiunt,  accuratissima  est . Ex  quo  enim  sit  signa- 
culum quoddam  Ecclesiae , cum  reliquis  novae  Legis  convenit  Sacramentis 
quae  sunt  et  ipsa  externa  quaedam  signa  . Ex  quo  vero  dicatur  potestatis 
spiritualis  tradilio,  intelligimus  ab  aliis  differre  Sacramentis  quae  superna- 
turalc  quidem  conferunt  munus  non  autem  potestatem.  Sed  tridentinae  Sy- 
nodi Patres  varia  exprimere  Ordinatorum  munera  volentes  talibus  Sacra- 
mentum hoc  verbis  descripserunt , ut  ex  illius  doctrina  insignis  theologus 
Sylvius  sequentem  exprompserit  definitionem  : Ordo  est  Sacramentum  no- 
vae Legis  a Salvatore  nostro  institutum , quo  traditur  potestas  consecrandi , 
offerendi,  ac  ministrandi  Corpus  et  Sanguinem  ejus , nec  non  Sacerdotio 
ex  officio  inserviendi.  Definitio  haec  ceteris  mihi  praeferenda  videtur,  quum 
per  se  manifesta  sit,  neque  indigeat  ut  intelligatur  , subtili  explicatione. 

Hisce  hoc  modo  praemissis  et  explicatis,  inspiciendum  nunc  breviter  est 
quid  de  hoc  nostro  Sacramento  recentiores  teneant  haeretici  , lutherani  vi- 
delicet et  calvinistae,  qui  nullum  in  Religione  intactum  reliquere  dogma  ; 
et  ut  plurimum  non  alia  de  caussa  nisi  ut  catholicae  Ecclesiae  a qua  tur- 
pissime defecerant , contradicerent  . Quamvis  Lutherus  in  exitioso  libro  de 
babyl.  capliv.  plura  christiano  homine  indigna  contra  sacram  Ordinatio- 
nem evomuerit , non  alia  praeter  Baptismum  et  Eucharistiam  agnoscens 
Sacramenta  ; in  tractatu  nihilominus  de  Missa  priv.  veritate  cogente,  fassus 
est  Ecclesiam  Romanam  sacros  Ecclesiae  Ministros  ordinare  ex  antiquissima 
consuetudine  . Eamdem  sequutus  est  methodum  Philippus  Melanclhon  , in 
locis  enim  commun.  Sacramentum  istud  ex  aliorum  albo  cum  Magistro 

suo  fidentissime  expungit,  sed  cum  reliquis  enumerare  non  dubitat  in  con- 
fessionis auguslanae  recognitione  . Innumera  sunt  loca  in  quibus  Calvinus 
non  rejicit  modo  , sed  et  deridet  sacram  hanc  coeremoniam.  Ast  in  lib.  4* 
lnstit.  2.  28.  duobus  aliis  a se  admissis  Sacramentis,  Baptismo  nimirum  et 
Eucharistia,  sine  ulla  difficultate  ordinem  accenset,  unde  inquit:  Quantum  ad 
veri  Presbyterii  munus  attinet , quod  ore  Christi  nobis  est  commendatum , li- 
benter eo  loco  habeo  $ illic  enim  coeremonia  est , primum  ex  Scripturis 
sumpta  , deinde  quam  non  esse  inanem  et  supervacaneam  , sed  fidele 
spiritualis  Gratiae  symbolum  , testatur  Paulus  . Quod  autem  in  numero 
non  posui , eo  factum  est , quod  non  ordinarium , nec  commune  est  apud 
omnes  fideles  , sed  ad  certam  functionem  spiritualis  ritus  . Ut  ut  autem 
prima  illa  capita  novatorum  de  hac  re  dogmatizaverint,  illud  sane  certum 
est,  modo  protestantes  nou  alios  agnoscere  in  eorum  societatibus  pastores 
nisi  quos  Magistratus  aut  populus  ad  sacra  exercenda  ministeria  elegerit  , 
ita  ut  si  electio  illa  rescindatur , sacri  eorum  ministri  atque  pastores  ad 
gradum  revertantur  laicorum.  Contra  hos  ergo  sit 

CONCLUSIO 

Ordo  est  verum  ac  legitimum  novae  Legis  Sacramentum. 

Prob.  1.  ex  Scripturis.  Existere  sacros  in  Ecclesia  Dei  Ministros  a lai- 
corum numero  segregatos,  atque  ad  sublimiora  tractanda  arcana  destinatos, 
non  ex  universali  modo  praxi  et  consuetudine,  sed  ex  Scripturae  luculentis- 
sima auctoritate,  unde  usus  in  Ecclesia  iuvaluit,  apertissime  apparet . Nam 
in  Act.  Ap.  cap.  6.  fuse  describitur  Concilium  in  quo  septem  ad  sacra 
obeunda  munera  electi  fuere  Diaconi.  Ibid.  cap.  i4*  v.  22.  narratur  Pau- 
lum ac  Baruabam  Presbyteros  constituisse  in  Ecclesia.  Idem  Paulus  ad  E- 
phesios  cap.  4*  testatum  facit  quosdam  a Christo  Domino  assumptos  fuisse 
ad  opus  Ministerii  . In  ep.  ad  Titum  cap.  1.  praecipit  Magister  discipulo 
ut  Presbyteros  per  civitates  constituat:  et  Timotheum  monet  ep.  1.  cap.  5. 
ne  facilis  sit  in  Presbyterorum  inauguratione  . Sed  ad  id  demonstrandum 
non  opus  est  pluribus,  quoniam  vel  ipsi  haeretici  homines  in  eorum  con- 
gregationibus habent,  quos  Pastores,  Ministros,  aut  Praedicantes  appellant 
a reliqua  plebe  separatos.  Verum  horum  Ministrorum  a reliquo  populo  se- 
gregatio facta  est  semper  et  nunc  etiam  fit  in  vera  Dei  Ecclesia  per  ve- 
rum ac  proprie  dictum  novae  Legis  Sacramentum.  Et  quidem  tria  ad  ve- 
Tum  habendum  Sacramentum,  consentientibus  etiam  haereticis,  requiruntur. 
1.  Ut  extrinseco  quodam  symbolo  sive  signo  constet.  2.  Ut  signum  illud 
sanctificantem  adnexam  habeat  Gratiam.  3.  Denique,  ut  a Christo  Sacramento- 
rum auctore  sit  institutum.  Tres  hi  autem  characteres  Catholicorum  Ordinatio- 
ni mirifice  conveniunt.  Noster  enim  Ordo  ex  symbolo  in  primis  constat  extrin- 
seco atque  sensibili,  traditur  quippe  per  manuum  impositionem  nonnullorum- 
que  prolationem  verborum.  Septem  namque  illi  probi  viri  de  quibus  Actor, 
cap.  6.  ordinati  fuerunt  Diaconi  per  manuum  impositionem  et  orationem  : 

Tom.  VII.  Marcellius  Theol.  49 

Orantes  imposuerunt  eis  manus.  Paulas  quoque  ac  Barnabas  ibid.  cap.  i3. 
co  modo  inaugurati  fuerunt  Episcopi : Tunc  jejunantes  et  orantes , impo- 
nentesque  eis  manus , dimiserunt  illos.  Et  simili  ritu  iidetn  Paulus  et  Bar- 
nabas ordinaverunt  Presbyteros  , ut  habetur  cap.  i4*  seq.  iNam  ubi  nos 
legimus,  Et  cum  constituissent  illis  ( populis  Lystriae , Iconii  , et  Antio- 
chiae ) per  singulas  Ecclesias  Presbyteros , graece  dicitur  De 

Timotheo  Episcopo  constituto  in  Ecclesia  legitur  in  ep.  cap.  !\.  Accepisse 
Gratiam  cum  impositione  manuum  Presbyterii.  Apostoli  itaque  consecra- 
runt Episcopos,  Presbyteros,  Diaconos  ( nolumus  nunc  de  aliis  Ministris  ver- 
ba facere  ) per  externam  quamdam  coeremoniam,  nempe  per  impositionem 
manuum,  et  orationem,  quae  duo  nunc  appellari  solent  a Theologis  mate- 
ria et  forma  . Sed  ritus  hic  extrinsecus  internam  in  Ordinatis  producebat 
sanctificantem  Gratiam.  Paulus  siquidem  ad  Timotheum  jam  Episcopum 
consecratum  scribens  ajebat  ep.  i.  cap.  l\.  IS  oli  negligere  Gratiam  quae 
data  est  tibi  per  Prophetiam  cum  impositione  manuum  Presbyterii.  Et  ad 
eumdein  in  2.  ep.  cap.  1.  ajebat:  Admoneo  te  ut  resuscites  Gratiam  Dei 
quae  est  in  te  per  impositionem  manuum  mearum  . Neque  in  alienum 
sensum  possunt  testimonia  haec  protestantes  detorquere  , nam  explicans  A- 
postolus  in  quo  Gratia  illa  consisteret,  statim  post  postrema  verba  subdit : 
Non  enim  dedit  nobis  Deus  spiritum  timoris , sed  virtutis , et  dilectionis , 
et  sobrietatis , quae  omnia  effectus  sunt  Gratiae  sanctificantis.  Superest  nunc 
ut  breviter  demonstremus,  non  deesse  Ordini  tertium  characterem,  diviuam 
scilicet  institutionem,  quod  ex  multis  sacrae  Scripturae  locis  liquido  appa- 
ret. Sic  Apostolus  in  ep.  ad  Ephes.  cap.  4*  ^ ipse  ( videlicet  Christus  ) 
dedit  quosdam  quidem  Apostolos , quosdam  autem  Prophetas , alios  vero 
Evangelistas , alios  autem  Pastores , et  Doctores.  Idein  Paulus  Actor,  cap. 
20.  Attendite , inquit,  vobis  et  universo  gregi , in  quo  vos  Spiritus  San- 
ctus posuit  Episcopos  regere  Ecclesiam  Dei  , quam  etc.  Joan.  cap.  20. 
contulit  Christus  Apostolis  potestatem  remittendi  peccata  : Accipite  Spi- 
ritum Sanctum  : quorum  remiseritis  peccata , etc.  Fecit  eisdem  facultatem 
conficiendi  Corpus  et  Sanguinem  suum,  dicens,  Hoc  facite  in  meam  com- 
memorationem. Conditiones  igitur  ad  verum  requisitae  Sacramentum  in 
Ordine  non  desiderantur,  atque  adeo  non  est  cur  a Sacramentorum  albo 
expungatur  a proteslantibus. 

Prob.  2.  ex  Traditione.  Oracula  Scripturarum  hactenus  a nobis  allata 
eodem  prorsus  sensu  quo  fuerunt  a nobis  iuterpretata  semper  ab  Ecclesia 
intellecta  sunt.  Et  1.  a sanctis  iisque  antiquissimis  Patribus  quorum  testi- 
monia, quum  omnibus  obvia  sint,  necesse  non  est  ut  multa  a nobis  referan- 
tur. Clemens  Romanus  in  ep.  1.  ad  Cor.  Ignatius  Martyr  in  septem  epistolis, 
Justinus  in  apologiis,  Canones  illi  Apostolici  quorum  auctoritas  recepta  est 
in  Ecclesia,  de  Episcopis,  Presbyteris,  Diaconis  passim  loquuntur.  Nec  du- 
bitari potest  quin  crediderint  laudatos  sacros  Ministros  initiatos  in  Ecclesia 
fuisse  per  Ordinationem  tamquam  per  verum  legitimumque  Sacramentum  . 
Nam  idem  Ignatius  in  ep.  ad  Trallian.  Necessarium  est , inquit,  ut  sine  Epi- 
scopo nihil  agatis , sed  et  Presbyterio  subditi  sitis , ut  Apostolis  Jesu  Christi. 

Quare  sicut  Apostoli  a Christo , ita  et  primi  Episcopi  ac  Presbyteri  ab 
Apostolis,  et  sic  deinceps  alii  ab  aliis  segregati  a populo  per  Ordinationem 
fuerunt.  Tertullianus  in  lib.  de  praescr.  cap.  4°*  observat  diabolum  ad 
ethnicos  decipiendos  imitatum  Ecclesiae  ritus  fuisse  , speciem  quamdam 
superstitiosi  lavacri,  et  consignationis  in  fronte,  et  panis  consecrationis  , et 
inaugurationis  Pontificum  instituens , ad  aemulationem  scilicet  Baptismi  , 
Confirmationis,  et  Ordinis  Christianorum,-  unde  sicuti  illa  vera  Sacra- 
menta sunt,  ita  et  Episcoporum  Ordinatio:  Ipsas  res  de  quibus  Sacra- 
menta Christi  administrantur , tam  aemulanter  affectavit  . Cyprianus  ep. 
33.  appellat  Ordinem  Ordinationem  clericam  ab  Episcopis  ad  sacra  obeun- 
da munera  factam.  Gregorius  Nazianzenus  orat,  in  Bapt.  scribit:  Eadem 
verbi  potestas  etiam  Sacerdotem  augustum  et  honorandum  facit : verbi 
scilicet  potestas  et  virtus  quae  per  Baptismum  regenerat  hominem,  facit 
illum  per  Ordinationem  etiam  augustum.  Chrysostomus  lib.  3.  de  Sacerd. 
Sacerdotium  in  terra  peragitur , sed  in  rerum  caelestium  classem  ordi- 
nemque referendum  est , quippe  non  mortalis  quisquam  , non  Angelus  , 
non  Archangelus , neque  alia  quaevis  creata  potentia , sed  ipse  Paracletus 
ejusmodi  Ordinem  disposuit  . . . tum  probe  intelliget  quanto  Sacerdotis 
honore , quanta  dignitate , quanta  Spiritus  Sancti  Gratia  dignata  fuerit  . 
Ambrosius  lib.  de  dignit.  Sacerd.  cap.  5.  ita  loquitur : Homo  imponit 
manum , Deus  largitur  Gratiam , Sacerdos  imponit  supplicem  dexteram , 
Deus  benedicit  potenti  dextera.  Hieronymus  dial.  cont.  Lucif.  Ordinem  cum 
Baptismo  perpetuo  comparat,  ut  inde  concludat  Ordinem  ab  haereticis  col- 
latum validum  esse : Si  in  Fide  sua  baptizato  baptizans  nocere  non  po- 
tuit, et  in  Fide  sua  Sacerdotem  constitutum  constituens  non  inquinavit  . 
Quod  si  Baptismus  ex  quo  characterem  imprimat  iterari  non  potest,  etiam 
Ordo  imprimit  characterem  qui  nequit  iterari.  Hoc  argumenti  genere  usus 
est  semper  Augustinus  disputans  adversus  donatistas.  Puta  in  lib.  a.  cap. 
t3.  cont.  ep.  Parinen.  Ipsi,  inquit,  explicent  quomodo  Sacramentum  ba- 
ptizati  non  possit  amitti  , et  Sacramentum  Ordinati  possit  amitti  ...  Si 
enim  utrumque  Sacramentum  est,  quod  nemo  dubitat , cur  illud  non  amit- 
titur, et  istud  amittitur  ? Neutri  Sacramento  injuria  facenda  est.  Reliquo- 
rum sententias  Patrum  brevitati  studens  omitto,  utpote  in  re  tam  perspicua 
non  necessaria.  Ex  his  interim  patet  Patres  omnes  quovis  saeculo  credidisse 
Ordinem  sacrum  verum  esse  Sacramentum  . II.  idipsum  statuerunt  quoque 
tamquam  de  Fide  Ecclesiae  Concilia.  Chalcedonense  can.  a.  hanc  tradidit 
definitionem:  Si  quis  Episcopus  propter  pecunias  Ordinationem  fecerit , 
et  non  venalem  gratiam  vendiderit  . . . de  proprio  gradu  dejiciatur.  Eo- 
dem saeculo  similem  edidit  canonem  num  . 3.  Concilium  bracarense , et 
saeculo  sequenti  Concilium  toletanum  8.  cap.  3.  Et  quoniam  sequentibus 
saeculis  impia  haeresis  simoniaca  per  Ecclesiam  invaluerat,  multa  celebrata 
fuere  Concilia  a S.  Leone  IX.  Gregorio  VII.  aliisque  Romae,  Ticini,  Remis, 
Moguntiae,  in  quibus  Ecclesia  simoniam  anathemate  percussit,  huic  innixa 
fundamento,  quod  impium  sit  vendere  et  emere  Sacramenta.  Hinc  Conci- 
lia florentinum  ante  exortam  protestandum  perduellionem  in  Ecclesiam,  et 

Tridentinum  ad  eam  reprimendam  celebratam  merito  inter  Sacramenta  Or- 
dinem recensuerunt.  III.  accedunt  his  definitiones  Romanorum  Pontificum. 
Praeter  enim  Leonem  IX.  Gregorium  VII  aliosque  summos  Pastores  qui 
infelici  illa  aetate  in  qua  simonia  praevaluerat,  illamque  damnarunt,  flo- 
ruerunt, Innocentius  I.  in  ep.  ad  Episcopos  autiochenos  de  iis  qui  ex 
ariana  liaeresi  revertebantur  sive  laicis  sive  clericis  loquens , ita  Ordinem 
cum  Baptismo  confert  ut  utrumque  Sacramentum  esse  doceat;  jubet  enim 
ut  baptiza ti  ab  haereticis  per  6olam  recipiantur  manuum  impositionem  ad 
poenitentiam;  Ordinali  autem  in  haeresi  sine  Ministerii  dignitate  suscipian- 
tur, Quoniam  cum  a catholica  Fide  eorum  auctores  desciscerent , perfe- 
ctionem spiritus  quam  acceperant , amiserunt.  JSec  dare  ejus  plenitudinem 
possunt , quae  maxime  in  Ordinationibus  operatur , quam  per  impietatis 
suae  perfidiam  potius  quam  per  Fidem , dixerim , perdiderunt . Leo  Ma- 
gnus in  ep.  ad  Dioscorum  alexandrinum  eap.  i.  inquit:  A vobis  hoc  vo- 
lumus custodiri , ut  non  pus  sim  diebus  omnibus  sacerdotalis  vel  levitica 
Ordinatio  celebretur ; sed  post  diem  sabbati  . . . jejunis , et  a jejunanti- 
bus sacra  benedictio  conferatur , hanc  addens  rationem,  ne  tantae  bene- 
dictionis Sacramentum  negligenter  videatur  impletum  . Gregorius  item 
Magnus  lib.  4*  1°  1 • Reg*  cap.  5.  scribit:  Qui  in  culmine  ponitur  Sacra- 
menta suscipit  Unctionis . Quia  vero  ipsa  Unctio  Sacramentum  est , is  qui 
promovetur  , bene  foris  ungitur  si  intus  virtute  Sacramenti  roboratur  . 
Aliorum  Pontificum  omitto  decreta  quum  pauca  haec  ad  rem  nostram 
sufficiant.  IV.  dictis  universi  christiani  orbis  consensus  unanimis  magnum 
pondus  addit.  Imprimis  enim  Catholici  omnes  graeci  habuerunt  semper  ab 
initio  et  adhuc  habent  Ordinem  veluti  legitimum  Sacramentum,  ut  ex  ve- 
tustis eorum  ac  recentioribus  constat  euchologiis.  Quod  idem  dicendum  de 
reliquis  Communionis  nostrae  Orientalibus,  Armenis,  Syris,  Cophtis,  Maroni- 
tis,  quorum  lilurgiei  antiqui  codices  formam  exhibent  sacramentalis  Ordina- 
tionis. Haereticorum  quoque  singulae  sectae  quae  grassatae  sunt  et  adhuc 
per  orientalem  Ecclesiam  grassantur,  ariani  videlicet,  maeedoniani  , nesto- 
rii,  et  Euthychetis  gregales,  monothelitae,  jacobitae,  et  schismatici  Graeci 
quamvis  in  multis  a catholica  Ecclesia  recesserint , in  hoc  tamen  semper 
constantissime  perseverarunt  ut  credant  Ordinem  verum  esse  Sacramen- 
tum . Et  de  Latinis  quid  dicam  ? Nulla  umquam  in  occidentali  Ecclesia 
haereticorum  schismaticorumque  usque  ad  Lutherum  secta  fuit  quae  tan- 
tum ausa  sit  facinus  ut  Ordini  Sacramenti  honorem  denegaret;  non  dona- 
tistae  , non  henriciaui  aut  petrobusiani  aut  valdenses  vel  wiclefitae  vel 
hussitae  . Quamvis  enim  plerique  putarent  non  valere  Sacramenta  ab  im- 
probis confecta  Ministris,  quis  tamen  umquam  in  dubium  vocavit  an  Ordo 
quo  sacri  Ministri  a vulgo  secernuntur,  verum  sit  novae  Legis  Sacramen- 
tum ? Jam  vero  Fides  haec  antiquissima,  perpetua,  constans  omnium  Christia- 
norum undenam  profecta  est  nisi  ab  Apostolis  qui  eamdem  a Christo  il- 
lorum institutore  acceperunt?  Scriptura  ergo  et  Ecclesiae  Traditio,  et  pra- 
xis  omnium  Christianorum  undique  clamant  contra  Lutheri  Calvinique  te- 
meritatem qua  ex  albo  Sacramentorum  sacram  expunxerunt  Ordinationem  . 


Digitized  by  Google 


389 


Argumenta  Adversariorum  refutantur. 

Obj.  i.  Sacrae  litterae  Fideles  omnes  Baptismate  signatos  appellant 
Sacerdotes.  Ita  Petras  ep.  i.  cap.  a.  Ipsi  (nempe  Fideles)  tamquam  lapi- 
des vivi  superaedificamini  , domus  spiritualis , Sacerdotium  sanctum.  Et 
rursus  : f^os  autem  genus  electum , regale  Sacerdotium  . Joannes  quoque 
Apoc.  cap.  5.  Fecisti , inquit,  nos  Deo  nostro  regnum,  et  Sacerdotes.  Cap. 
autem  20.  Sed  erunt  Sacerdotes  Dei,  et  Christi  . Quibus  in  locis  de  Ba- 
ptizatis omnibus  sacri  illi  auctores  promiscue  loquuntur;  unde  non  segre- 
gantur aliqui  a vulgo  Fidelium  per  Ordinis  Sacramentum,  ut  Romani  con- 
tendunt. II.  neque  vero  laiei  Sacerdotes  dumtaxat  appellantur,  sed  praete- 
rea dicuntur  etiam  Clerici,  segregati  videlicet  in  sortem  Domini  a reliquis 
gentibus  . Idem  namque  Petrus  in  laudata  ep.  cap.  5.  scribit : Pa- 

scite qui  in  vobis  est  gregem  Dei , providentes  non  coacte , sed  spontanee 
secundum  Deum  . . . neque  ut  dominantes  in  Cleris , sed  forma  facti  gre- 
gis ex  animo  . Ubi  Fidelium  greges  verbo  et  exemplo  pascendos  Cleros 
appellat . III.  magis  adhuc  perspicue  Paulus  in  ep.  ad  Gal.  cap.  3.  affir- 
mat nullum  dari  inter  eos  qui  Presbyteri  aut  Clerici  vocantur  et  eos  qui 
dicuntur  laici  discrimen  ; haec  enim  habet : Quicumque  in  Christo  ba- 
ptizati  estis  , Christum  induistis.  Non  est  Judaeus  neque  Graecus  : non 
est  servus  neque  liber  : non  est  masculus  neque  focmina  . Omnes  enim 
vos  unum  estis  in  Christo  Jesu  . Quare  segregatio  haec  a reliquorum  coe- 
tu Fidelium  per  Sacramentum  Ordinis  videtur  omnino  commentitia  . 

Resp.  ad  1.  Non  unius  dumtaxat  generis  est  Sacerdotium  ; aliud  quip- 
pe est  Sacerdotium  proprie  dictum  de  quo  nos  loquimur,  et  aliud  latio- 
ri quodam  sensu  acceptum  . Primum  per  sacram  confertur  Ordinationem 
quibusdam  ritibus  adhibitis,  alterum  vero  per  Baptismum.  Et  quoniam  Fide- 
les Sacrificium  ofFerunt  Deo  mysticum  ac  spirituale , laudis  videlicet  et 
gratiarum  actionis,  cujus  generis  Sacrificium  improprium  est  , ideo  amplio- 
ri quodam  sensu  et  improprie  omnes  Baptizali  dicuntur  Sacerdotes  : et 

quidem  per  quamdam  analogiam  quam  cura  Sacerdotibus  proprie  sic  nun- 
cupatis habent  qui  Deo  Sacrificium  quotidie  offerunt  incruentum,  propter 
quod  Sacerdotium  est  institutum.  Petrus  autem,  Joannes,  et  Paulus  lauda- 
tis in  argumento  locis  , non  de  primi  , sed  de  alterius  generis  loquuntur 
Sacerdotio:  quod  multis  suaderi  facile  potest.  Et  primo  sane  Exod.  cap.  19. 
ad  quem  locum  sacri  illi  scriptores  alludere  videntur  , Deus  appellat  Sa- 
cerdotes omnes  filios  Israel  , Et  vos  eritis  mihi  in  Regnum  sacerdotale  . 
Et  tamen  ad  solam  tribum  Levi  verum  spectasse  Sacerdotium  nemo  unus  igno- 
rat. Deinde  Petrus  et  Joannes  omnibus  indiscriminatim  Fidelibus  tribuunt  Sa- 
cerdotium sicuti  et  Regnum,  domumque  appellant  spiritualem.  Sed  numquid 
proinde  Fideles  omnes  reges  sunt,  aut  proprie  dicta  domus  ? Praeterea  Paulus 
qui  scribens  ad  Galatas  omnes  Baptizatos  indifferenter  appellat  Sacerdotes  , in 
ep.  ad  Hebr.  affirmat  illos  tantum  in  nova  Lege  veros  esse  Sacerdotes  qui  a Deo 
vocantur  tamquam  Aaron;  quum  tamen  non  omnes  Baplizati  sic  vocentur.  Qua- 
re per  Baptismum  fiunt  quidem  homines  Sacerdotes,  quatenus  ad  offerendas  spi - 

rituales  hostias , ut  idem  Petrus  in  sua  i.  ep.  cap.  2.  loquitur,  destinan- 
tur, non  Sacerdotes  in  rigoroso  sensu  accepti,  de  qua  dignitate  nunc  con- 
certatio cum  haereticis  est . Rem  totam  explicat  S.  Augustinus  in  lib.  20. 
de  Civ.  Dei  cap.  10.  Erunt  Sacerdotes  Dei  , et  Christi  , et  regnabunt 
cum  eo  mille  annis  : non  utique  de  solis  Episcopis  et  Presbyteris  dictum 
est , qui  proprie  jam  vocantur  in  Ex  cie  sia  Sacerdotes , sed  sicut  omnes  Chri- 
stianos dicimus  propter  mysticum  chrisma  : sic  omnes  Sacerdotes , quo- 
niam membra  sunt  unius  Sacerdotis.  De  quibus  Apostolus  Petrus  : Plebs , 
inquit  , sancta  , regale  Sacerdotium  . Similia  habent  Ambrosius  lib.  4* 
de  Sacram,  et  Leo  I.  serm.  3.  in  anniv.  assumpt.  suae  . 

Ad  2.  Nomine  Cleri,  juxta  Petri  sententiam,  vel  intelligcre  Protestan- 
tes  volunt  Fideles  omnes  qui  Baptismi  signati  sunt  Sacramento,  vel  volunt 
intelligere  sacros  illos  Ministros  qui  publica  obeunt  in  Ecclesia  munera  . 
Si  primum,  Petrus  appellat  Fidelium  greges  Cleros  latiori  quodam  sensu  , 

Suemadmodum  in  veteri  Testamento  omnes  filii  Israel  Clerus  seu  haere- 
itas  Domini  dicti  sunt  : Ego  pars  et  haeredi tas  tua  in  medio  filiorum 
Israel  , quamvis  licitum  non  esset  omnibus  extra  tribum  Levi  Altari  in- 
servire . Si  autem  Cleri  nomen  altero  sensu  accipiant,  uti  accipiendum  es- 
se contendit  atque  demonstrat  Hieronymus  in  ep.  ad  Nepotianum,  senten- 
tia Petri  non  ad  omnes  indifferenter  Fideles,  ne  pueris  quidem  et  foemi- 
nis  exceptis,  est  extendenda  ; sed  restringenda  ad  solos  Episcopos  quibus 
praecipitur  ut  Presbyteris  ac  minoribus  Clericis  ambitioso  fastu  non  do- 
minentur , sed  verbo  et  exemplo  humiliter  illis  praesint,  forma  facti  gre- 
gis per  Caritatem  ex  animo. 

Ad  3.  Herum  ideas  et  notiones  malitiose  confundunt  protestantes.  Aliud 
enim  est  de  Fide,  justificatione,  et  praedestinatione  loqui,  et  aliud  de  gra- 
dibus, officiis,  ac  ministerio  in  ecclesiastica  Hierarchia.  Recte  Paulus  inquit 
Fideles  omnes  aequales  esse  inter  se,  quia  de  vocatione  ad  Fidem,  de  justi- 
ficatione, et  praedestinatione  sermonem  ibi  instituit,  in  quo  non  respicit  Deus 
gentem,  sexum,  aetatem,  quia  non  est  acceptio  personarum  apud  Deum : sed 
unum  corpus  sumus  in  Christo...  Unum  corpus , et  unus  spiritus...  vocati... 
in  una  spe  vocationis  : quorum  omnium  unus  Dominus , una  Fides , unum 
Baptisma , unus  Deus , et  Pater  omnium,  ut  alibi  saepe  ipse  affirmat.  Ast 
ubi  disserit  de  officiis  et  gradibus  Ecclesiae  , numquid  ad  singulos  promi- 
scue perlinere  Fideles  affirmat?  Imo  e contra.  In  uno  corpore , inquit  cap.  12. 
ep.  ad  Rom.  multa  membra  habemus , omnia  autem  membra  non  eumdem 
actum  habent  : ita  multi  unum  corpus  sumus  in  Christo  . Et  in  1.  ad 
Cor.  cap.  item  1 2.  hanc  reddit  rationem:  Si  totum  corpus  oculus , ubi  au- 
ditus? Si  totum  auditus , ubi  odoratus  ? Quod  si  essent  omnia  unum  mem- 
brum■,  ubi  corpus  ? Nunc  autem  multa  quidem  sunt  membra , unum  autem 
corpus  . Et  paucis  interjectis  : Et  quosdam  quidem  posuit  Deus  in  Ec- 
clesia, primum  Apostolos  etc.  Relege  quae  ab  initio  allata  sunt  ex  ep.  ad 
Eph.  cap.  4- 

Obj.  2.  Catholicorum  ex  Pauli  sententiis  in  quibus  sermo  fit  de  ma- 
nuum impositione  depromptum  argumentum  ad  rem  minime  facit,  quum 

loquatur  Apostolus  non  de  alicujus  Sacramenti  materia  aut  de  symbolo 
Gratiae  sanctificantis,  sed  de  Gratiis  gratis  datis  a Deo  conferri  solitis  sacris 
Ministris  per  manuum  impositionem  Apostolorum.  Nam  i.  Gratiam  sancti- 
ficantem designare  communiter  solet  Apostolus  voce  x«><  j quum  tamen 
locis  supra  laudatis  Gratia  dicatur  > nomen  ad  Gratiam  significandam 

gratis  dataru  consecratum  . II.  Paulus  affirmat  ibidetn  Timotheo  datam  fuis- 
se Gratiam  per  Prophetiam  ; quae  proculdubio  donutn  est  gratis  datum  , 
non  gratum  faciens.  III.  inquit  iterum  Paulus,  Timotheo  datam  fuisse  Gra- 
tiam per  Prophetiam  cum  impositione  manuum  Presbyterii.  Ast  per  Catho- 
licos Episcopus,  non  Presbyteri  manus  imponere  debet . IV.  et  Christus  cer- 
te quando  constituit  Apostolos  Ministros  ac  dispensatores  Mysteriorum  Dei, 
manus  illis  haudquaquam  imposuit . Id  saltem  nullibi  legitur.  Corruit  ergo 
fundamentum  cui  Catholicorum  innititur  systema  . 

Resp.  ineptissimam  esse  hanc  protestandum  argumentationem  . Et  re- 
vera, quoad  i.  In  sacris  litteris  duo  haec  nomina  x*flf  et  x^i**  ad  omnia 
Gratiarum  genera  exprimenda  constantissime  usurpantur.  Ita  Apostolus  Paulus 
in  i.  ad  Cor.  cap.  12.  posteaquam  adhibuerat  versu  28.  et  3o.  nomen 
x*pBn*  , charismata  , ad  exprimendas  Gratias  curationum,  Gratiam  pro- 
fecto, ut  inquiunt  scholae,  gratis  datam,  versu  3r.  adhibet  idipsum  nomen 
ad  exprimendum  Gratiam  gratum  facientem,  inquiens : /Emulamini  chari- 
smata x*f* meliora  . Quare  meliora  ? Nisi  quia  etiamsi  cuiquam 
datum  esset  linguis  loqui  hominum  et  Angelorum,  habere  Prophetiam,  no- 
visse Mysteria  omnia,  Caritatem  autem  non  habuerit,  juxta  eumdem  Apo- 
stolum, nihil  ei  prodest,  nihil  est  ? Imo  in  ep.  ad  Rom.  cap.  5.  in  uno  eo- 
demque  versu  i5.  adhibet  x*'pBp*  et  in  eodem  prorsus  sensu,  inquiens: 
Sed  non  sicut  delictum , ita  et  charisma  ( J Si  enim  unius  delicto 
multi  mortui  sunt : multo  magis  Gratia  (x«>f,  charis)  Dei , et  donum  in  Gra- 
tia ( > in  chariti  ) unius  hominis  Jesu  Christi  in  piares  abun- 

davit : ubi  profecto  non  fit  sermo  de  Gratiis  gratis  datis  . Addo  vocem 
x*f»8i*a  , charisma , venire  a voce  perfecta  nunc  vero  verbum  x*?'^' 

proficiscitur  a themate  *«>< : adeoque  et  eumdem  pene  praese- 

ferunt  sensum  . 

Ad  2.  Non  video  cur  Timotheus  una  cum  sanctificante  Gratia  recipe- 
re per  Ordinem  a Spiritu  Sancto  non  potuerit  munus  etiam  prophetandi  , 
et  quidquid  necessarium  ab  iuitio  erat  ad  nascentis  Ecclesiae  institutionem. 
Numquid  donum  unum  aliud  excludit?  Verum  laudato  in  argumento  loco 
significare  videtur  Apostolus  initiatum  fuisse  Timotheum  speciali  Spiritus 
Sancti  jussu  ac  revelatione  , scribente  ad  eumdem  in  ep.  1.  cap.  1.  Hoc 
praeceptum  commendo  tibi , fili  Timothee , secundum  praecedentes  in  te 
Prophetias  ; unde  Oecumenius  in  illa  verba  inquit:  Jussu  namque  Spiri- 
tus facti  sunt  Episcopi , et  non  passim  . Nec  te  movere  debet  quod  Pau- 
lus dicat,  per  Prophetiam  , Prophetia  quippe  dicitur  in  Scripturis  omnis 
Dei  revelatio  vel  inspiratio,  juxta  illud  Petri : Non  enim  voluntate  huma- 
na allata  est  aliquando  Prophetia : sed  Spiritu  Sancto  inspirati  , locuti 
sunt  sancti  Dei  homines  . 

Ad  3.  De  minimo  est  quod  adversarii  addunt . Quum  enim  constet 
Timotheum  per  manuum  impositionem  Pauli  , per  impositionem  manuum 
mearum , ut  ipse  inquit  in  ep.  2.  cap.  r.  fuisse  ordinatum  , nemini  dubium 
quin  Presbyterii  nomine  consessum  intellexerit  Episcoporum : unde  habe- 
tur in  antiquis  versionibus,  prout  in  waltonianis  Polyglottis  legitur,  per  im- 
positionem manuum  Episcopi.  Et  Chrysostomus  in  hunc  locum  hom.  12. 
]\on  de  Presbyteris  hoc  ait , sed  de  Episcopis  ; non  enim  Presbyteri  Epi- 
scopum ordinaverant . 

Ad  4-  Si  Catholici  demonstrare  nequeunt  Christum  dum  Apostolos 
Episcopos  ordinavit,  manus  illis  imposuisse  , neque  contrarium  ostendere 
possunt  protestantes  ; non  enim  omnia  quae  dixit  Christus  ac  fecit  scri- 
pta sunt . Pro  nobis  autem  stat  praesumptio  . Nam  numquam  Apostoli  in 
consecrandis  Episcopis  manus  illis  imposuissent  nisi  hoc  didicissent  a Chri- 
sto illorum  institutore  . Ceterum  Christus  utpote  Dens  homo  potestatem 
habuit  excellentiae  per  quam  sine  externis  symbolis  potuit  Gratiam,  et  cha- 
racterem, et  potestatem  faciendi  signa  et  virtutes  discipulis  suis  communicare. 

Obj.  3.  Veteres  Ecclesiae  Patres  Ordinem  tamquam  Sacramentum  non 
habuerunt.  Nam  Tertullianus  in  lib.  de  exhort.  Castit.  haec  scribit:  Vani 
erimus , si  putaverimus , quod  Sacerdotibus  non  licet , laicis  licere.  Non- 
ne et  laici  Sacerdotes  sumus  ? Scriptum  est  : Regnum  quoque  nos  et  Sa- 
cerdotes DeOy  et  Patri  suo  fecit.  Differentia  inter  Ordinem  et  plebem 
constituit  Ecclesiae  auctoritas , et  honor  per  Ordinis  consessum  sanctifi- 
catus.  Adeo  ut  ubi  ecclesiastici  Ordinis  non  est  consessus , et  offers,  et  lin- 
guis, et  Sacerdos  es  tibi  solus.  Et  post  pauca  : Bigamus  linguis  ? biga- 
mus offers  ? Quanto  magis  laicus  bigamo  capitale  est  agere  pro  Sacer- 
dote ? cum  ipsi  Sacerdoti  bigamo  facto  auferatur  agere  Sacerdotem  ? 
Hactenus  Tertullianus,  cujus  sententia  ut  intelligatur,  animadvertendum  est 
scopum  illius  esse  suadere  laicis  ne  bigami  fiant , atque  hoc  utitur  argu- 
meoto  : stare  nequit  bigamia  cum  Sacerdotio  ; laici  autem  sunt  Sacerdo- 
tes, tum  quia  Christus  Sacerdotes  nos  Deo , et  Patri  suo  fecit  , tum  quia 
laici  baptizant  et  offerunt  . Nec  refert  quod  Sacerdotes  inter  et  plebem 
discrimen  aliquod  adsit  , quoniam  hanc  differentiam  constituit  Ecclesiae 
auctoritas j unde  vetitum  est  laicis  offerre  ac  baptizare  coram  Presbyteris  ; 
adeoque  discrimen  illud  positum  non  est  a Deo  . Hinc  concludit  quod  si- 
cuti  illicitum  est  baptizare  et  offerre  Presbytero  bigamo,  ita  a jure  tin- 
gendi et  offerendi  excidit  etiam  bigamus  laicus  . Porro  tota  haec  ratioci- 
natio demonstrat  Tertulliani  aetate  Ministrorum  Ecclesiae  consecrationem 
habitam  a Fidelibus  tamquam  Sacramentum  non  fuisse.  II.  Chrysostomus 
quoque  de  anathem,  inquit  : Ordinatio  non  effert , non  in  sublime  tollit , 
non  potentiam  praestat  . Non  itaque  est  Sacramentum  aliquam  conferens 
facultatem  . 

Resp.  ad  1.  Adversarii  nostri  Tertulliani  argumentationem  qua  suade- 
re studet  laicis  castitatem,  ad  propria  trahere  conantur  confirmanda  prae- 
judicia, Tertulliano  ipso  reluctante.  Sic  ergo  doctus  ille  scriptor  ratiocinatur 
ne  laici  priori  defuncta  uxore  alteram  ducant  : Velitum  est  cuilibet  bi- 

gamo,  juxta  Ecclesiae  disciplinam,  ad  gradum  ascendere  Sacerdotii  y et  si 
in  Ordinem  irrepserit  Presbyterii,  nequit  vel  Sacrificium  offerre  vel  admi- 
nistrare Baptismum.  Cumque  laici  quoque  latiori  quodam  sensu  , ut  supra 
exposuimus.  Sacerdotes  dici  possiut,  quatenus  et  Sacrificium  laudis  offerunt 
Deo,  et  in  casu  necessitatis  Baptismate  tingunt;  si  bigami  fiant,  neo  Sacri- 
ficium illud,  quod  gratum  sit  Deo,  offerre  poterunt  nec  digne  administrare 
Baptismum.  Confirmare  deinde  sic  pergit  argumentum  illud.  Qui  laici  sunt 
eligi  utique  possunt  in  Sacerdotes  proprie  dictos,  etiamsi  conjugati  quondam 
fuerint.  Ast  qui  alteram  duxit  uxorem  impedimentum  ponit  ne  inservire 
valeat  altari  ; unde  post  allata  in  argumento  verba  subjicit : Omnes  nos 

Deus  ita  vult  esse  dispositos , ut  ubique  Sacramentis  ejus  obeundis  apti- 
simus  . . . usque  adeo  nisi  et  laici  ea  observent , per  quae  Presbyteri  adle- 
guntur , quomodo  erunt  Presbyteri  qui  de  laicis  adleguntur  ? Ergo  pu- 
gnare debemus  ante  laicurn  jussum  a secundo  matrimonio  abstinere , dum 
esse  Presbyter  non  alius  potest  quam  laicus  semel  fuerit  maritus.  De- 
nique ait  quidem  differentiam  inter  plebem  et  Ordinem  positam  ab  Eccle- 
siae auctoritate  fuisse,  sed  quomodo?  Quatenus  nempe  ad  Ecclesiam  aliquos 
ex  laicis  viiis  ad  ministerium  assumere  spectat;  qui  semel  adlecti  et  ab 
Episcopo  consecrati,  a Deo  sanctificantur.  INon  enim  legendum  : Et  honor 
per  Ordinis  consessum  sanet if  catus.  Adeo  ubi  ecclesiastici  ,etc.  ut  senten- 
tia in  argumento  relata  habet,  sed  sicuti  in  antiquioribus*  codicibus  et 
editionibus  emendatissimis  legitur,  hoc  uiodo  : Et  honor  per  Ordinis  con- 
sessum sane lif  catus  a Deo  . Libi  ecclesiastici  Ordinis  ctc.  Quo  posito 
non  ecclesiastico  tantum,  sed  et  divino  jure  Cierii  i a plebe  discriminantur. 
Ceterum  Tertullianum  agnoscere  Clericorum  L.iicorumque  distinctionem 
a Christo  Domino  positam,  ex  cap.  11.  libri  de  Monogamia  satis  luculenter 
apparet,  ubi  sic  inquit:  Cum  extollimur , et  inflamur  adversus  Clerum,- 
tunc  unum  omnes  sumus , tunc  omnes  Sacerdotes,  quia  Sacerdotes  nos  fecit 
Deo , et  Patri.  Cum  ad  peraequationem  disciplinae  sacerdotalis  provo- 
camur, deponimus  latas  infulas , et  impares  sumus. 

Aii  a.  Non  opus  est  mullis,  ut  Chrysostomi  mentem  exponamus.  Cla- 
r.um  est  enim  hortari  illum  Sacerdotes  ad  humilitatem  et  misericordiam 
in  peccatores,  memores  factos  non  esso  per  Ordinationem  immunes  a pec- 
catis.. Convenire  autem  nobiscum  in  hoc  Sacramento  adstruendo  , apertis- 
sime patet  ex  libro  ejus  de  Sacerdotio,  aliisque  locis. 

CAPUT  II. 

De  Materia  et  Forma  Ordinis. 

Hic  proprie  locus  esset  inquirendi  quot  recenseri  debeant  Ordines 
per  quos  ad  sacra  obeunda  munera  homines  seliguntur;  neque  enim  ideni 
numerus  Ordinum  apud  omnes  constat:  similiter  et  , an  clericalis  Tonsura 
institutionis  sit  apostolicae,  compularique  inter  Ordines  debeat,  de  qua  re 
Theologos  inter  et  Canonistas  magna  controversia  est;  et  supposito  semel 

Tom.  VII.  Marcellius  Theol . 5o 


quod  septem  juxta  Ecclesiae  latinae  praxim,  agnosci  debeant  Ordines,  qua- 
tuor  videlicet  minores,  tresque  sacros  et  majores  (alii  quippe  quatuor, 
alii  quinque  , et  alii  etiam  novem  Ordines  enumerant  ) an  quilibet  Ordo 
sit  proprie  dictum  Sacramentum.  Sed  quoniam  propositum  nostrum  ab  ini- 
tio fuit  in  praecipuis  Theologiae  principiis  dumtaxat  adolescentes  instituere, 
et  ex  alia  parte  recensitas  nunc  controversias  difficillimae  solutionis  esse 
vel  ex  eo  colligitur  quod  inter  praeclariores  Theologos  et  Canonistas  sive 
veteres  sive  recentiores  irreconciliabilis  sit  animorum  discrepantia  , amplis- 
simas illas  intrieatasque  disceptationes  omittendas  existimamus ; ac  eos 
qui  harum  accuratam  habere  volunt  notitiam,  ad  magna  evolvenda  remit- 
timus volumina  insignium  de  re  sacrarnentaria  scriptorum,  Joannis  Morini, 
Juvenin,  Drouenii,  Berti,  et  illius  qui  primus  ornnium  nominandus  erat  , 
Benedicti  nempe  XIV.  de  Synodo  dioecesana.  Neque  reprehendere  me  quis- 
quam jure  poterit  quoti  laudatas  mox  disceptationes  silentio  praeteream.  Nam 
si  pro  dignitate,  ac  diligenter  illas  versare  vellem,  nec  justae  molis  suffi- 
ceret volumen  ,*  compendiaria  autem  illas  pertractare  methodo  , idem  esset 
ac  studiosorum  juvenum  defraudare  expectationem  ; unde  his  hujusque 
generis  aliis  non  tamquam  inutilibus,  sed  veluti  dubiis  nimis  ac  disputa- 
bilibus praetermissis  , disseramus  potius  de  hujus  divinissimi  Sacramenti 
materia  et  forma  . 

Qunm  celebrem  quaestionem  : An  omnes  ac  singuli  Ordines  , etiam 
Diaconatu  inferiores,  tamquam  vera  ac  proprie  dicta  Sacramenta  habenda 
sint,  indefinitam,  ut  paullo  ante  dixi,  relinquere  proposuerim,  non  de  ma- 
teria et  forma  Subdiaconatus  aut  minorum  Ordinum  singillatim  , sed  in 
genere  de  materia  et  forma  Ordinis  erit  disserendum.  Atque  in  primis  va- 
rias Theologorum  recitabo  sententias  quarum  tres  sunt  celebriores  . Prior 
est  Gabrielis  Vasquez  qui  post  S.  Thornam,  Capreolum,  Dominicum  Soto, 
et  fere  omnes  Thomistas  materiam  omnium  Ordinum  in  porrectione  consti- 
tuit Instrumentorum  ; non  exclusa  tamen  Manuum  impositione,  sed  partem 
esse  alfirmans  integrantem,  non  substantialem  Sacramenti.  Hujus  opinionis 
praecipuum  fundamentum  ex  Instructione  desumptum  est  Eugenii  IV.  in 
qua  sola  Instrumentorum  traditio  tamquam  Sacramenti  hujus  materia  com- 
memoratur . Alii  e contra,  Joannes  scilicet  Morinus,  Goarius,  Martene,  et 
Juvenin,  Drouenius,  Witasse  , quibus  praeiverant  jam  S.  Bonaventura 
Durandus,  tenent  solam  impositionem  Manuum  substantialem  esse  , saltem 
Diaconatus  ac  Presbyteratus  materiam,  Instrumentorum  vero  exhibitionem 
pro  materia  habent  dumtaxat  integrante  ; eo  ducti  potissimo  argumento , 
quod  utraque  Ecclesia,  orientalis  nempe  et  occidentalis  in  Diaconatus  et 
Presbyteratus  collatione  vel  ab  ipsis  initiis  adhibuerint  semper  Manuum 
impositionem  ; Instrumentorum  vero  traditio  in  Ecclesiam  lalinam  sero  ad- 
modum invecta  fuerit,  in  graeca  autem  uumquam  fuerit  usurpata  . Rerum 
difficultate  Theologi  complures,  inter  quos  Ledestna,  Hosius,  et  quantum  ad 
Presbyteratum  spectat,  etiam  Vasquez  et  Estius,  commoti  duplicem  statue- 
rant Diaconatus  ac  Presbyteratus  partialem  materiam , Manuum  nimirum 
impositionem,  porrectionemque  Instrumentorum.  Ad  quam  adstrueudam  o- 

pinionem  argumentis  moventur  utriusque  paullo  ante  commemoratae  sen- 
tentiae . 

Judiciorum  discrepantia  quae  inter  Theologos  est  circa  materiam  non 
remissior  est  circa  verba  quae  singulorum  Ordinum  constituunt  formam  . 
Longioris  operae  esset  singulas  hic  recitare  , quae  in  Euchologiis  graecis 
Pontificalibusque  latinis  a quovis  legi  commode  possunt.  Sed  illud  dumta- 
xat satis  sit  animadvertere,  quod  qui  volunt  essentialem  Ordinum  materiam 
solam  esse  Manuum  impositionem  , tenent  proinde  illorum  formam  consi- 
stere in  verbis  quae  a Ministro  in  ea  impositione  pronunciantur  . Qui  vero 
sacrarum  Ordinationum  essentialem  materiam  in  Instrumentorum  statuunt 
porrectione,  formam  quoqne  constituunt  in  verbis  porrectionem  illam  comi- 
tantibus. Qui  denique  utramque  materiam  volunt  esse  substantialem,  singula 
quae  ab  Ordinante  utrique  applicantur  verba  tenent  Ordinationis  esse  for- 
mam. Mentem  nunc  aperiamus  nostram  sequentibus  propositionibus  . 

CONCLUSIO  I. 

Manuum  impositio  est  materia  essentialis  Ordinis. 

Prob.  i.  In  Act.  Apost.  cap.  7.  ubi  Diaconorum  describitur  Ordinatio, 
ita  legitur  : Hos  statuerunt  ante  conspectum  Apostolorum , et  orantes  im- 
posuerunt eis  Manus.  Apostolus  in  ep.  1.  ad  Tini,  cap  4*  iVo/i  , inquit, 
negligere  Gratiam  quae  est  in  te,  quae  data  est  tibi  . . . cum  impositio- 
ne Manuum  Presbyterii.  Et  in  a.  cap.  1.  ad  eumdem  : Admoneo  te  ut 
resuscites  Gratiam  Dei  quae  est  in  te  per  impositionem  Manuum  mea- 
rum. Haec  aliaque  superius  allata  aperte  demonstrant  Episcopos,  Presbyte- 
ros, atque  Diaconos  fuisse  ab  Apostolis  per  Manuum  impositionem  ordina- 
tos ; proindeque  in  impositione  Manuum  essentialem  materiam  consistere 
hujus  Sacramenti  . 

Prob.  2.  ex  Ecclesiae  tum  graeeae  tura  latinae  praxi,  quae  in  Ordine 
conferendo  semper  post  Apostolos  Manuum  adhibuit  impositionem  . Conci- 
lium Nicaenum  r.  can.  19.  statuit  Diaconissas  accensendas  esse  Laicis  , 
quoniam  nullam  habent  Manuum  impositionem  . Concilium  Antiochenum 
cap.  17.  inquit:  Si  quis  Episcopus  per  Manuum  impositionem  Episcopatum 
acceperit  etc.  Concilium  Carthaginense  4*  can*  Episcoporum  Ordinationem 
sic  describit:  Episcopus  cum  ordinatur , duo  Episcopi  ponant  et  teneant 
Euangeliorum  codicem  super  caput , et  cervicem  ejus , et  uno  super  eum 
fundente  benedictionem , reliqui  omnes  Episcopi  qui  adsunt  , Manibus  suis 
caput  ejus  tangant.  Can.  3.  de  Ordinatione  Presbyterorum  ita  loquitur;  Pre- 
sbyter cum  ordinatur  Episcopo  eum  benedicente , et  Manum  super  caput  ejus 
tenente,  etiam  omnes  Presbyteri  qui  praesentes  sunt , Manus  suas,  juxta  Ma- 
num Episcopi,  super  caput  illius  teneant.  De  Diaconis  tandem  can.  4»  inquit: 
Diaconus  cum  ordinatur  , solus  Episcopus  qui  eum  benedicit  , Manum 
super  caput  illius  ponat.  Eadem  praxis  eruitur  ex  Toletano  4-  Concilio  , 
ex  Hispalensi  2.  ex  aliisque  vetustioribus,  et  tandem  ex  Concilio  Tridenti- 

no.  Accedit  his  auctoritas  Romanorum  Pontificum  t Iunocentii  videlicet’  I. 
in  ep.  ad  Episcop.  Macedoniae  , Caelestini  I.  in  ep.  ad  Concilium  Ephes. 
Gregorii  M.  in  Decreto  5.  Ita  etiam  Patres  omnes  graeci  atque  latini . 
Unde  in  dubium  verti  nequit  quin  nlriusque  Ecclesiae  praxis  ab  Apostolis 
usque  ad  praesentia  tempora  descendens  haec  semper  fuerit  ut  sacra  Or- 
dinatio per  Manuum  fiat  impositionem  ; atque  idcirco  haec  sit  hujus  Sa- 
cramenti materia  . 

CONCLUSIO  II. 

Etiam  Instrumentorum  porrectio  est  essentialis  materia  Ordinis , 
sed  quatenus  est  impositionis  Manuum  ampliatio , 
non  alio  a Theologis  sensu  exposito  . 

Explicatur  simul  ac  demonstratur  thesis.  Dum  dico  Instrumentorum 
traditionem  esse  materiam  Ordinis  essentialem,  non  sic  inleliigo  quasi  ma- 
teria sit  Sacramenti  partialis  ut  multi  Theologi  tenent,  ita  ut  duae  sint 
partes  ununl  symbolum  componentes.  Minime.  Sed  eo  sensu  Instrumentorum 
traditionem  appello  materiam  essentialem  , quod  sit  impositionis  Manuum 
ampliatio  quaedam  ac  veluti  explicatio  : adeo  ut  in  Ordinis  collatione  an- 
tiquis temporibus  sola  adhiberetur  manuum  impositio  ; el  Instrumenta  post 
perfectum  Sacramentum  porrigerentur  Ordinato,  ut  nunc  fit  apud  Graecos; 
tempore  autem  procedente  , Ecclesia  latina  manuum  impositionem  quae 
divinae  est  institutionis  extenderit,  ampliaverit,  et  veluti  explicaverit  per 
Instrumentorum  porrectionem.  Si  hoc  adhibeatur  temperamentum,  jam  di- 
screpantia Theologorum  judicia  facillime  conciliantur.  Neque  expositio  haec 
nova  est  aut  ad  libitum  conficta  , sed  tradita  olim  a S.  Bonaventura  in 
4*  seul.  disl.  24.  art.  1.  q.  1.  et  adoptata  etiam  ab  Arcudio  in  lib.  6. 
Concord.  graecae  et  latinac  Eecl.  Hoc  idem  insinuare  voluisse  videtur 
Benedictus  XIV.  in  Const.  de  Ritibus  Graecorum,  ubi  affirmat  Ostiariatum  et 
Acolytatum  recipi  a Graecis  in  Online  Subdiaconatus  in  quo  sacra  vasa 
Ordinando  non  porriguntur.  Praeterea  Instrumentorum  exhibitionem  mate- 
riam esse  Ordinis  nimis  aperte  colligitur  non  modo  ex  Eugenii  IV.  Instru- 
ctione pro  Armenis  in  Florentino  Concilio  exarata,  sed  ex  universae  Ec- 
clesiae latinac  plurium  sacculorum  usu  et  consuetudine . Numquid  latina 
Ecclesia  materiam  mutavit  Sacramentorum,  aut  a Christi  institutione,  Apo- 
stolorumque recessit  consuetudine  ? Absit.  Addidisse  veteri  novam  aliamque 
materiam  ab  illa  quae  ab  Apostolorum  aetate  ac  deinceps  semper  fuit 
usurpata  quis  affirmavit  ? Ecclesia  enim  potestatem  quidem  accepit  a Chri- 
sto novos  ritus  ac  coeremonias  adhibendi  in  adminislratioue  Sacramento- 
rum, ut  omnes  ultro  concedunt  . Ast  auctoritatem  habere,  statuta  jam  sen- 
sibilia signa  vel  immutare  vel  pro  iubitu  suo  duplicare,  nemo  unus  cre- 
diderit . J am  vero  Instrumentorum  traditio  pura,  putaque  accidentalis  coe- 
remonia  non  est,  neque  ut  talis  a Latinis  usurpata  , quum  determinata 
quaedam  verba  tamquam  formam  symbolum  illud  comitantia  adhibeant . 

Superest  ergo  ut  dicamus  vel  latinam  Ecclesiiun  turpissime  a vero  aberras- 
se, quod  est  absurdum  ; vel  Instrumentorum  porrectionem  extensionem  es- 
se et  explicationem  impositionis  Manuum  . 

Hac  posita  rerum  serie  et  expositione  objectamenta  omnia  quae  a trium 
sententiarum  quas  ab  initio  capitis  recitavimus  , patronis,  ab  uno  videlicet 
adversus  alterum  afferuntur,  fluxa  prorsus  sunt  et  inania  . Si  namque  Mo- 
rinus  recentioresque  plurimi  qui  cum  eo  faciunt  omnis  generis  proferant 
argumenta  pro  Manuum  impositione,  illa  nos  ultro  admittimus  ; atque  con- 
cedimus Manuum  impositionem  luisse  semper  et  adhuc  esse  substantialem 
materiam  Sacramenti  . Sed  numquid  Ecclesia  non  potuit  materiam  iliatn 
ampliare,  et  per  Instrumentorum  porrectionem  explicare  ? Si  regerant  alii 
post  Vasquesium  et  Thomistas  complures,  Instrumenta  quae  Ordinando  a 
sacro  Ministro  olFeruntur  materiam  esse  sacrae  Ordinationis  et  Ecclesiae 
latinae  vetustam  consuetudinem  , et  Decretum  urgeant  Eugenii  IV.  Rom. 
Pontificis,  eam  nos  sententiam  non  improbamus,  dummodo  non  contendant 
aut  per  Ecclesiae  latinae  praxini  aut  per  Eugenii  Decretum  Manuum  im- 
positionem excludi;  nobisque  concedant  porrectionem  Instrumentorum  com- 
memorari in  laudata  Instructione  tamquam  impositionis  Manuurn  explica- 
tionem; atque  hujus  materiae  potius  quam  alterius  mentionem  fecisse,  quo- 
niam impositio  Manuum  quae  complexe  Instrumentorum  continet  traditio- 
nem, jam  ab  Armenis  qui  latinae  Ecclesiae  in  Sacramentorum  admiriislra- 
tione  consuetudinem  nosse  desiderabant,  sine  ulla  dubitatione  admittebatur. 
Atque  haec  planior  mihi  videtur  via  ad  discrepantes  Theologorum  senten- 
tias conciliandas  . 

CONCLUSIO  111. 

Forma  Sacramenti  Ordinis  sunt  verba  quae  a Ministro  singulorum 

Ordinum  materiae  applicantur  . 

Non  indiget  propositio  haec  vel  illustratione  vel  demonstratione  . Se- 
mel enim  admisso  quod  et  Manuum  impositio,  et  porrectio  Instrumento- 
rum una  sit  eademque  Ordinis  materia  , in  sensu  proxime  exposito  , jam 
sua  sponte  sequitur  singula  verba  quae  iu  impositione  Manuum,  ac  in  In- 
strumentorum traditione  ab  Episcopo  proferuntur  , formam  esse  hujus  Sa- 
cramenti ; adeo  ut  forma  quae  apud  Graecos  in  sola  consistit  Oratione  im- 
positionem Manuum  comitante  fuerit  ab  Ecclesia  latina  divisa  , et  quan- 
do Episcopus  in  Presbyteratu  v.  g.  conferendo  Instrumenta  porrigens  di- 
cit , Accipe  potestatem  etc.  tunc  perficiatur  Sacramentum,  atque  Chara- 
cter imprimatur  . Quare  si  Ecclesiae  latinae  antiqui  Proceres  solam  impo- 
sitiouem  Manuum  cum  Oratione  ullam  comitante  retinuissent;  neque  per 
quamdam  ampliationem  instituissent  sacra  porrigere  lustramenta  Orationes 
id  explicantes  proferendo,  validissima  fuisset  semper  et  esset  sacra  Ordina- 
tio , quemadmodum  valida  nunc  est  et  licita  penes  Graecos  . Sed  de  dif- 
cili  controversia  satis . 

CAPUT  III. 


An  Ordo  Episcopatus  sit  Sacramentum  a Presbyteratu  distinctum  . 


Tametsi  celebrem  eam  controversiam  : An  singuli  Ordines  sive  minores 
sive  majores  et  sacri  totidem  sint  Sacramenta,  brevitati  consulens,  missam 
in  antecedentibus  fecerim  , silentio  tamen  non  praetermittenda  mihi  vide- 
tur alia  : Utrum  Episcopatus  sit  Sacramentum  proprie  dictum  a Presbyte- 
ratu distinctum  . Hanc  enim  quaestionem  ad  aliam  gravissimam  quam  Ca- 
tholici adversus  Presbyterianos  habent  de  Episcoporum  dignitate  ac  prae- 
minentia  supra  Presbyteros  solvendam,  admodum  utilem  si  non  omnino  ne- 
cessariam existimo  . Si  namque  constet,  aliam  Episcopatum  conferre  sa- 
cramentalein  Gratiam,  aliumque  a Presbyteratu  Characterem  imprimere,  jam 
inficiare  nemo  poterit  Episcopos  anteponendos  esse  Presbyteris  . 

Verum  Theologi  catholici  in  hoc,  ut  et  in  aliis,  ad  invicem  mirifice 
dissentiunt.  Sancti  enim  Thomas  et  Bonaventura,  et  Scotus,  aliique  plures 
etiam  inter  recentiores,  post  Hugonem  Victorinum  ac  Magistrum  Senten- 
tiarum, Episcopatum  Sacramentum  non  esse  arbitrantur  a Presbyteratu  di- 
stinctum , quum  ad  consecrandi  offerendique  potestatem  quae  datur  in 
Presbyteratu  non  ordinetur ; quamvis  spiritualem  cotiferat  facultatem  non 
solum  jurisdictionis  , sed  nonnullarum  etiam  actionum,  Ministros  puta  Ec- 
clesiae consecrandi,  sacri  Chrysmatis  conficiendi,  et  alia  faciendi  hujus  ge- 
neris, quae  simplicibus  Presbyteris  non  conveniunt  . Alii  e contra  numero 
et  sapientia  non  inferiores,  ut  Estius,  Sylvius,  Bcllarminus,  et  omnes  fere 
recentiores  Episcopatum  Sacramentum  esse  , et  ab  Ordine  Presbyteratus 
omnino  distinctum,  pro  re  certa  indubitataque  defendunt.  Postremae  huic 
tamquam  probabiliori  senteutiae  libenter  subscribo  . 

CONCLUSIO  I. 

* I |jff 

Episcopatus  est  Sacramentum  a Presbyteratu  distinctum  . 

Prob.  i.  Ad  verum  legitimumque  constituendum  Sacramentum  tria, 
ut  saepe  diximus,  praecipue  requiruntur  ; signum  videlicet  sensibile  , seu 
materia  et  forma  ; Gratiae  sanctificantis,  el  quoad  aliqua  Sacramenta  spiri- 
tualis Characteris  in  anima  impressio ; et  Christi  Domini  praecipui  Sacra- 
mentorum auctoris  institutio  . Ast  tria  haec  in  Episcopatu  reperiri  res  per 
se  manifestissima  est.  Et  primo  quidem  in  episcopali  Ordine  conferendo 
adhibent  proculdubio  sacri  Ministri  materiam,  impositionem  scilicet  Manuum  ; 
et  non  ex  humana  profecto  aliqua  pro  lubitu  inventa  consuetudine  , sed  ex 
Traditione  , et  praxi  Apostolorum  qui  per  impositionem  Manuum  suos  in 
Episcopos  consecravere  discipulos,  ut  patet  ex  Timothei,  Titi  , Pauli,  Bar- 
nabae,  aliorumque  Ordinatione  ; unde  Euchologia  omnia  graeea  , et  Ponti- 
ficalia latina,  post  antiqua  Concilia  , Romanos  Pontifices,  innumerosque  Pa- 
tres, seu  Manuum  impositionem  pro  Episcopatus  materia  praeseripse- 

runt  . Usurpantor  etiam  in  Episcopi  inauguratione  verba  quae  forma  * 
Theologis  dici  vulgo  solent,  suntque  illa  eadem  a Christo  Domino  olim  pro- 
lata super  discipulos  suos  , Accipe  Spiritum  Sanctum  ; eaque  forma  ex 
omnium  retro  saeculorum  praii  pronunciatur  ab  Ordinante  , juxta  rituales 
Orieutis  ac  Occidentis  libros  , dum  consecrando  in  Episcopum  imponit 
Manus , applicando  nempe  formam  supra  materiam  , quod  argumento 
est  , effectum  qui  ab  hoc  producitur  Ordine  esse  ex  opere  operato 
sicut  in  aliis  Sacramentis . Quis  dubitare  praeterea  poterit  proprium- 
episcopalis  Ordinis  effectum  esse  Gratiam  sacramentalem  ? Nonne  dare 
Spiritum  Sanctum  Ordinando,  idem  est  ac  Gratiam  conferre  et  po- 
testatem? Hinc  Apostolus  ad  Tim.  in  ep.  i.  Cap.  4.  scribebat : ZVo- 
li  negligere  Gratiam  quae  in  te  est , quae  data  est  tibi  . . . cum  im- 
positione Manuum  Presbyterii : Et  in  2.  ad  eumdem  cap.  r.  Admoneo 
te,  ut  resuscites  Gratiam  Dei  quae  est  in  te  per  impositionem  Manuum 
mearum  , quando  nimirum  ordinavit  euin  Episcopum  . Sed  et  indelebilem 
potestatem  seu  Characterem  episcopalem  imprimere  inaugurationem  vel  ex 
eo  luculentissime  patet,  quod  si  Episcopus  per  haeresim  vel  schisma  ab 
Ecclesia  separatus  aliquem  conferat  Ordinem,  ipsumque  Episcopatum,  Ordi- 
natio ab  eo  peracta  valida  utique  est,  ut  suo  loco  dicemus.  Quare  si  idem 
ille  ab  haeresi  vel  schismate  redeat  ad  Ecclesiam  , Episcopatus  ejus  non 
iteratur.  Superest  nunc  ut  demonstremus  episcopalem  dignitatem  esse  a 
Christo  institutam.  Et  quidem  nemo  revocare  potest  in  dubium  quin  Apo^- 
stoli  primi  fuerint  evangelicae  legis  Episcopi  j unde  ex  eorum  discipulis 
Diaconos  et  Presbyteros  et  Episcopos  per  Manuum  impositionem  fecerunt, 
supremamque  exercuerunt  in  Fideles  potestatem,  ut  ex  Actibus  et  Epistolis 
eorumdem  Apostolorum  aperte  colligitur.  Quis  porro  eos  ordinavit  Episco- 
pos nisi  Christus  Dominus?  Unde  Apostolus  Paulus  in  Act.  Apost.  cap.  20.  affir- 
mat Episcopos  positos  esse  ad  regendam  Ecclesiam  non  ab  hominibus, 
sed  a Spiritu  Sancto : Attendite  vobis , et  universo  gregi,  in  quo  vos  Spi- 
ritus Sanctus  posuit  Episcopos  regere  Ecclesiam  Dei  . Habet  ergo  Epi- 
scopatus ea  omnia  quae  ad  veri  Sacramenti  requiruntur  rationem  . Cum- 
que in  Episcopi  Ordiuatioue  diversi  ac  in  Ordinatione  Presbyteri  adhibean- 
tur ritus,  et  rursus  per  eam  initiationem  recipiant  Episcopi  potestatem  alios 
ordinandi,  Chrysma  conficiendi,  conferendi  Confirmationem,  aliaque  mune- 
ra exercendi,  quam  potestatem  non  habent  Presbyteri,  Episcopalis  Ordo  Sa- 
cramentum est  a Presbyteratu  distinctum  . 

Prob.  2,  Scripturae  sanctae  oracula  quae  adversus  haereticos  Ordinem 
universim  esse  Sacramentum  demonstrant,  suadent  ex  consequenti  Sacra- 
mentum esse  etiam  Episcopatum  in  particulari  . Nam  testimonia  Pauli  ad 
lim.  111  ep.  i.  cap.  9 et  in  2.  cap.  1.  aliaque  superius  producta  quae 
a 1 heologis  nostris  pro  catholico  adstruendo  dogmate  afferuntur,  directe  scri- 
pta  sunt  de  Episcopatu,  ut  ex  illorum  sola  lectione  apparet ; unde  aut  nul- 
lum eruere  possumus  ex  Scriptura  argumentum  adversus  haereticos  , aut  E- 
piscopatus  est  revera  Sacramentum.  Hinc  Tridentina  Synodus  sess.  23.  cap.  3. 
Cum  Scripturae  testimonio , inquit , apostolica  Traditione , et  Patrum  una- 

nimi  consensu  perspicuum  sit  , per  sacram  Ordinationem  quae  verbis 
et  signis  exterioribus  perficitur  , Gratiam  conferri , dubitare  nemo  de- 
bet, Ordinem  esse  vere  , ei  proprie  unum  ex  septem  Sanctae  Ecclesiae 
Sacramentis  : inquit  enim  Apostolus,  Admoneo  te,  ut  resuscites  Gratiam 
Dei  quae  est  in  te  per  impositionem  Manuum  mearum  . ]Son  enim  de- 
dit nobis  spiritum  timoris , sed  virtutis , et  dilectionis , et  sobrietatis.  Ha- 
bes in  hae  brevi  sententia  indicata  ouinia  argumenta  superius  producta 
quae  Episcopatum  Sacramentum  esse  demonstrant  a Presbyteratu  distinctum. 
Duplex  alia  accedit  ex  eodem  Concilio  deprompta  ratio  . Prima  est,  quod 
cap.  ejusdem  sess.  declararunt  Patres  , praeter  ceteros  ecclesiasticos 
gradus , Episcopos  qui  in  Apostolorum  locum  successerunt , ad  hunc  hie- 
rarchicum  Ordinem  praecipue  pertinere.  At  Diaconatus  et  Presbyteratus 
qui  ad  hierarchicum  spectant  Ordinem  vere  sunt  Sacramenta  . Cur  ergo  non 
erit  Episcopatus?  Altera  est  quod  Concilium  statuit,  Episcopos  Presbyte- 
ris superiores  esse , ac  Sacramentum  Confirmationis  conferre , Ministros 
Ecclesiae  ordinare  ; atque  alia  pleraque  peragere  ipsos  posse  , quarum 
functionum  potestatem  reliqui  inferioris  Ordinis  nullam  habent  . Quare 
quum  ex  Sacerdotii  Ordine  dignitas  episcopalis  de  jure  divino  non  descen- 
dat, Sacramentum  esse  debet  a Presbyteratu  distinctum  . Testimonia  Patrum 
ad  rem  hanc  perlinentia,  quae  non  pauca  sunt,  ne  in  longum  nimis  abe- 
at oratio  consulto  praetermitto;  quum  videri  facile  possint  apud  omnes  re- 
centiores  de  re  sacramentaria  tractatores. 

ISonnullae  difficultates  enodantur  . ' 

Obj.  i.  Si  episcopalis  dignitas  Sacramentum  dicatura  Presbyteratu  di- 
stinctum, non  septem  jam,  ut  Ecclesia  latina  tenet,  sed  octo  erunt  Ordi- 
nes, quod  absurdum  videtur  . II.  Singuli  Ordines  respectum  aliquem  habent 
ad  Eucharistiam  conficiendam,  olferendumque  Sacrificium.  Episcopatus  au- 
tem ad  Eucharistiam  et  Sacrificium  relationem  non  habet  nisi  ratione  Pre- 
sbyteratus ; unde  Sacramentum  a Presbyteratu  distinctum  appellari  non  po- 
test . III.  non  confert  Episcopatus  sacramenlalem  sibi  propriam  Gratiam  , 
nec  specialem  ab  illo  Presbyteratus  imprimit  Characterem  . Nam  eadem  in 
Episcopi  ac  Presbyteri  inauguratione  materia  adhibetur  , impositio  scilicet 
Manuum  , eademque  forma,  Accipe  Spiritum  Sanctum  etc.  unde  duo  non 
sunt  distincta  Sacramenta  . 

Resp.  ad  i.  Stare  utique  potest  cum  hac  nostra  sententia  numerus 
Ordinum  septenarius  . Episcopatus  siquidem  in  Ordine  comprehenditur  Sa- 
cerdotii quum  summum  sit  Sacerdotium  . Hinc  Optatus  Milevitanus  lib.  i. 
Episcopos  in  primo,  et  Presbyteros  in  secundo  ordine  collocat  . Et  leges 
imperiales  de  secundis  pertractant  sacerdotibus  . Sacerdotium  enim  in  E- 
piscopatum  cujus  munus  est  sacros  ordinare  Ministros  , sanctum  conficere 
Chrysma  , Confirmationem  conferre  Neophilis  etc.  ac  Presbyteratum  , per 
quem  Eucharistia  coulicilur  et  offertur  . Quare  Tridenlitia  Synodus  ubi  sess. 
a3.  cap.  2.  septem  Ordines  enumeravit,  supremum,  non  Presbyterorum,  sed 

Sacerdotum  appellavit,  hanc  insinuans  divisionem  in  Episcopatum  et  Pre- 
sbyteratum. Accedit  his  quod  penes  antiquos  Patres  nostros  etiam  latinos, 
ut  de  Graecis  non  loquar  , de  numero  Ordinum  certa  sententia  non  est  , 
aliis  ampliorem,  angustiorem  aliis  cathalogum  statuentibus. 

Ad  a.  Falsum  est  Episcopatum  nullam  ad  Eucharistiam  habere  rela- 
tionem. Non  consecratur  certe  quis  in  Episcopum  ut  conficiendae  Eucha- 
ristiae potestas  ei  tribuatur,  hanc  enim  accepisse  supponitur  per  Presbyte- 
ratum. Ast  quum  potestas  ei  conferatur  sacros  ordinandi  Ministros  qui 
Eucharistiam  conficiant  et  offerant,  quis  dubitare  poterit  Episcopatum  ad 
Eucharistiam  non  ordinari  ? Quod  si  Ostiariatus  cujus  munus  est  Templi  fo- 
res ubi  divina  celebrantur  Mysteria  custodire  relationem  habet  ad  Eucha- 
ristiam, hanc  negabimus  illi  qui  consecrat  Ministros  Eucharistiae  ? 

Ad  3.  Episcopatum  Gratiam  tribuere  Ordinato  sanctificantem  et  Chara- 
cterem, quae  duo  sint  illi  propria  et  non  cum  Ordine  communia  Presby- 
teratus , in  propositionis  nostrae  demonstratione  salis  superquc  probatum 
est.  Nec  refert  quod  eadetn  sensibilia  signa  in  utroque  conferendo  Sacra- 
mento adhibeantur  , forma  enim  dici  potest  eadem  quoad  materialia  verba, 
sed  diversa  proculdubio  est,  ut  inquiunt,  in  genere  moris , quum  per  illam 
plenitudo  communicetur  Spiritus  Sancti  , quod  plane  non  fit  in  Presbyte- 
ratu , et  distincta  ac  amplior  Episcopo  quam  Presbytero  concedatur  po- 
testas, ut  ex  proxime  dictis  apparet. 

Obj.  2.  Quoniam  ecclesiastici  Ordines,  Diaconatus  praesertim  ac  Pre- 
sbyteratus Sacramenta  vere  sunt,  statuit  Ecclesia  ut  Ordinationes  quatuor 
anni  determinatis  temporibus  fiant.  Ast  Episcopatus  singulis  Dominicis  die- 
bus et  in  Natalitiis  Apostolorum  conferri  debet;  quod  argumento  est  non 
esse  Sacramentum  a Presbyteratu  diversum.  II.  etsi  Patriarchae  et  Archie- 
piscopi  dignitas  amplior  sit  dignitate  episcopali  , nihilominus  duo  illi  gradus 
Ecclesiae  Sacramenta  non  sunt,  sive  ab  invicem  sive  ab  Episcopatu  distin- 
cta. Similiter  ergo  quamvis  episcopalis  gradus  longe  Presbyteri  superet  di- 
gnitatem, tamen  non  consequitur  Episcopatum  ac  Presbyteratum  tamquam 
duo  Sacramenta  distingui  . lll.  si  quis  per  saltum,  ut  ajunt,  ad  majores 
Ordines  promoveatur,  aliquo  scilicet  praetermisso  ex  minoribus,  quum  ma- 
jores Ordines  imprimant  Characterem,  iterari  minime  possunt.  Ast  nemo 
e contra  ordinari  potest  Episcopus  nisi  in  ordine  Presbyteratus  sit  consti- 
tutus. IV.  veteres  Patres  inter  quos  Ignatius  et  Augustinus  diserte  testan- 
tur praeslantiorem  Ecclesiae  dignitatem  esse  Sacerdotium.  Episcopatus  ergo 
et  Sacerdotium  unum  idemque  sunt  Sacramentum  . 

Resp.  ad  i.  Ratio  cur  Ordines  sive  minores  sive  majores  sint  Sacra- 
menta desumi  non  debet  ex  tempore  quo  fieri  in  Ecclesia  solent  Ordina- 
tiones , sed  ex  Christi  institutione  aliisque  superius  expositis  conditionibus; 
alioquin  quoties  urgente  necessitate  extra  quatuor  anni  tempora  ex  di- 
spensatione conferuntur,  Sacramenta  non  essent,  quod  est  absurdum  . Ex 
lege  autem  ecclesiastica  jure  meritoque  statutum  est  ut  Episcopatus  omni- 
um Ordinum  praestantissimus  in  diebus  vel  Deo  vel  Naialaliis  Apostolorum 
quorum  successores  sunt  Episcopi  , dicatis  conferatur  . Imo  hoc  idem  Epi- 

scopa  tum  a Presbyteratu  differre  demonstrat  ; non  enim  in  quatuor  anni 
temporibus  ut  Presbyteri,  Episcopi  sunt  consecrandi. 

Ad  2.  Potestas  Ordinis  a potestate  jurisdictionis  sedulo  destinguenda 
est  in  Episcopatu.  Episcopus,  Archiepiscopus  , Patriarcha  distinguuntur  ab 
invicem  per  jurisdictionis,  non  autem  per  Ordinis  potestatem  quae  eadem 
est  in  singulis,  quo  sensu  Cyprianus  inquit:  Episcopatus  unus  est;  alio- 
quin  Episcopus  qui  ampliori  praesidet  dioecesi,  major  in  potestate  Ordinis 
esset  illo  cui  dioecesi m contigit  regere  angustiorem. 

Ad  3.  In  primis  nemo  nisi  baptizatus  promoveri  potest  ad  Presbyte- 
ratum. Ergone  Presbyteratus  a Baptismate  non  distinguitur  ? Falsissima  il- 
latio; quoniam  sic  fieri  debet  ex  supremi  Legislatoris  institutione.  Similiter 
consecrari  nemo  in  Episcopum  potest  nisi  Presbyter  fuerit,  quia  sic  prae- 
cepit Christus  Domitius  : et  merito,  dignitas  enim  episcopalis  eximia  est  ac 
praesta ntissinia.  Addi  potest  et  alia  ratio,  quoniam  videlicet  munera  oinuia 
episcopalia  ob  illorum  excellentiam  inter  Missarum  sollemnia,  sacrisque  ad- 
stantibus  et  inservientibus  Ministris  sunt  perficienda. 

Ad  4*  Loquuntur  Sancti  Patres  de  Sacerdotio  quatenus  Presbyteratum 
sub  se  continet  et  Episcopatum. 

CAPUT  1Y. 

An  Episcopi  de  jure  divino  in  potestate  ac  jurisdictione 
sint  Presbyteris  superiores. 

Celebris  est  aeque  ac  antiqua  Catholicos  inter  et  haereticos  contro- 
versia : an  Episcopi  de  jure  divino  superiores  sint  in  potestate  ac  jurisdi- 
ctione simplicibus  Presbyteris . Sacculo  enim  Ecclesiae  4*  Aerius  quum 
Episcopatum  quem  ambierat,  obtinere  nequiverit,  Episcopum  a Presbytero 
nullo  modo  in  dignitate  differre  delirare  coepit,  ut  testes  sunt  Epiphauius, 
et  Augustinus.  Eidem  luto  camdem  ob  caussam  Wicleffus , quod  vigor- 
nienseiu  Episcopatum  sibi  ereptum  crediderit,  invidia  tabescens  pedes  figere 
voluit.  Et  quoniam  Calvinus  ob  solemnes  ejus  errores  ab  Episcopis  omni- 
bus, pronunciata  excommunicationis  sententia,  fuerit  ab  Ecclesia  ejectus,  tam 
ingenii  odio  hierarchicum  ejusdem  Ecclesiae  Ordinem  insectatus  est,  ut  Aerii 
et  Wiclefli  deliramenta  adoptare  non  dubitaverit ; quamvis  veritate  cogente 
negare  non  potuerit  inter  Episcopum  Presbyterumque  distinctionem  , jam  a 
priscis  temporibus  humano  jure  fuisse  inductam  . Huic  calviniano  dogmati 
mordicus  adhaerent  nunc  qui  presbyteriani  dicuntur  in  Anglia,  et  calvinistae 
omnes  puritani,  sic  nuncupati;  in  eoque  propugnando  errore  calamum  exercue- 
runt inter  reliquos  novatores  Basnagius,  Salmasius,  Blondellus.  Catholicorum 
e contra  sententiam  quae  Episcoporum  supra  Presbyteros  tenet  dignitatem  et 
excellentiam  , eruditissimis  dissertationibus  defenderunt  innumeri  , sed  Pe- 
lavius  praesertim.  Natalis  Alexander,  Witasse,  Berti,  aliique;  ex  quibus  pauca 
haec  in  epitomen  redacta  nos  collegimus. 

Verum  antequam  catholicum  dogma  argumentis  confirmare  aggredia- 

mur,  ne  heterodoxi  in  hac  versanda  controversia  fucum  nobis  faciant  simi- 
litudine verborum,  animadvertendum  sedulo  est,  ex  nudis  nominibus,  Apo- 
stoli, Episcopi , Presbyteri , immo  et  Diaconi  , nullum  in  catholicae  sen- 
tentiae praejudicium  desumi  posse  argumentum  ; quum  nomina  haec  anti- 
quitas promiscue  tribuerentur  Episcopis,  Presbyteris,  atque  Diaconis.  Et  re 
quidem  vera,  in  ep.  ad  Hebr.  cap.  3.  Christus  Dominus  vocatur  Apostolus ; 
quo  nomine  Matth.  cap.  20.  et  Luc.  cap.  6.  cohonestati  fuerunt  duodecim 
praecipui  ejusdem  Christi  discipuli  , et  in  Act.  Apost.  Paulus  quoque 
et  Barnabas,  et  Andronicus  , et  Junius  . Petrus  in  ep.  1.  cap.  a.  appellare 
Christum  non  dubitat  Episcopum  animarum  nostrarum  ; idemque  nomen 
Rectoribus  qui  constituunt  Presbyteros,  aut  aliquam  Ecclesiae  curam  gerunt, 
tribuitur  in  Act.  et  Ep.  Apostolorum.  Petrus  et  Joannes  in  eorum  epistolis 
seipsos  aliosque  Ecclesiae  Praefectos  nuncupare  Presbyteros  non  dedignan- 
tur. Diaconi  quoque  nomen  a Paulo  in  ep.  ad  Colos,  tribuitur  Archippae  qui 
alibi  ab  ipso  Paulo  commilito  suus,  et  a Hierouymo  dicitur  Episcopus.  Atque 
hoc  observatum  jam  fuerat  a Chrysostomo  pluribus  in  locis,  et  hom.  praesertim 
i.  iu  ep.  ad  Philip,  cap.  1.  scribente:  Antiquitus  ipsi  etiam  Presbyteri  voca- 
bantur Episcopi,  et  Diaconi  Christi , et  Episcopi  Presbyteri:  respectu  nempe 
habito  ad  noiniuuin  ethvmologiam  variaque  sacrorum  ollicia  Ministrorum  . 
Hinc  Episcopi  prioribus  illis  saeculis  vel  ad  Presbyteros  vel  ad  Diaconos  scri- 
bentes, appellare  seipsos  non  verebantur  eorum  Cornprcsbyteros  vel  Condia - 
conos.  Hoc  adnotatum  in  antecessum  volui  , quoniam  praecipua  puritano- 
rum  adversus  Catholicos  argumenta  ex  promiscua  nominum  illorum  usur- 
patione desumuntur,  quod  vanum  prorsus  mihi  videtur.  Nam  quid  turpius, 
ut  Augustinus  inquit,  quam  cum  constet  de  re,  certare  de  nomine?  Sed  bonae 
causae  confisi  alacres  in  areuam  descendamus. 

CONCLUSIO 

Episcopi  in  potestate  ac  jurisdictione  superiores  sunt 
Presbyteris  de  jure  divino. 

Prob.  1.  Scripturis.  I.  Ecclesia  veteris  Testamenti  quae  in  plerisque 
figura  fuit  Ecclesiae  novi  Testamenti  ex  institutione  divina  hierarchicum 
habuit  Ordinem;  unde  Aaron  ac  filii  ejus  Sacerdotibus  cunctis  atque  Levilis 
ex  Domini  praecepto  praesidebant,  ut  constat  ex  libris  Exodi  et  Levilici ; 
nec  diffitetur  Calvinus  qui  in  lib.  4*  Instit.  cap.  6.  scribit : Cultus  sui 
sedem  in  medio  terrae  Deus  collocavit , illic  unum  Antistitem  praefecit 
quem  omnes  respicerent ; quod  idem  Magdeburgenses  etiam  affirmant  Cent. 
1.  cap.  7.  Par  est  ergo  ut  Ecclesia  etiam  novi  Testamenti  suum  habeat  hie- 
rarchicum Ordinem  , dicente  Apostolo  in  ep.  ad  Hebr.  cap.  5.  non  omnes 
promiscue  Fideles  posse  Altari  inservire,  sed  illum  dumtaxat  qui  vocatur  a 
Deo  tamquam  Aaron.  Verum  sicuti  sacra  veteris  Testamenti  hierarchia  in 
eo  consistebat  ut  Sacerdotes  et  Levitae  subderentur  Aaronis  filiorumque 
auctoritati,  ita  hierarchicus  Ordo  novi  Testamenti  in  eo  reponendus  est  ut 

Episcopus  potestatem  habeat  in  Presbyteros  atque  Diaconos  . Argumentum 
est  S.  Hieronymi  qui  in  ep.  aci  Evnngelum,  quam  totam  suam  jaciant  pu- 
ritani,  ita  loquitur : Ut  sciamus  Traditiones  apostolicas  sumptas  de  ve- 
teri Testamento , quod  Aaron  et  filii  ejus,  atque  Levilae  in  Templo  fue- 
runt, hoc  sibi  Episcopi , Presbyteri , et  Diaconi  vendicent  in  Ecclesia.  II. 
Christus  Dominus  postquam  septuaginta  discipulos  elegerat,  ex  illis  duode- 
cim quos  Apostolos  nominare  voluit,  sibi  segregavit:  Et  cum  dies  factus 
esset  vocavit  discipulos  suos  , et  elegit  duodecim  ex  illis  , quos  et  Apo- 
stolos nominavit , inquit  Lucas  cap.  6.  Duodecim  autem  selectos  Apostolos 
superiores  in  potestate  ac  jurisdictione  reliquis  fuisse  discipulis,  ex  tota  ap- 
paret evangelicae  historiae  serie,  in  qua  Petrus  et  alii  Apostoli  primi  sem- 
per  nominantur,  et  Concilia  ad  eligendos  Diaconos,  ad  sufficiendum  in  lo- 
cum proditoris  Maltham,  aci  controversiam  de  legalibus  dirimendam,  con- 
vocant , et  Christo  praeceptori  semper  adhaerent , et  ita  per  reliqua  di- 
scurrendo. Ast  neuio  negare  audebit  Episcopos  successores  esse  Apostolo- 
rum, uti  Discipulorum  Presbyteri  . Et  si  quis  id  inficiari  voluerit , repre- 
hensores experietur  in  primis  Gregorium  Nyssenum  qui  explicans  illa  E- 
xodi  verba,  Venerunt  autem  in  Elim  filii  Israel , ubi  duodecim  erant  fon- 
tes aquarum , et  septuaginta  palmae , ita  scribit:  Fontes  quidem  duodecim 
sunt  ipsi  Apostoli  . . . septuaginta  vero  palmae  post  duodecim  Apostolos 
ordinali  Discipuli  sunt.  Tum  S.  Hieronymum  in  ep.  ad  Fabiolam  ubi  in- 
quit : Nec  dubium  quin  de  duodecim  Apostolis  sermo  sit  . . . Juxta 
has  aquas  creverunt  septuaginta  palmae  , quos  et  ipsos  secundi  ordinis 
intelligimus  praeceptores , S.  Luca  Evangelista  testante  duodecim  fuisse 
Apostolos  , et  septuaginta  Discipulos  minoris  gradus  ...  de  quibus  et 
Paulus  refert  quod  apparuerint  primum  undecim j deinde  Apostolis  om- 
nibus, alios  volens  intelligi  primos , et  alios  secundos  Christi  Discipulos. 
Denique  et  Ven.  Bedam  lib.  3.  in  Lucam,  cap.  l\i.  Sicut  duodecim  Apo- 
stolos formam  Episcoporum  exhibere , simul  et  praemonstrare  nemo  est 
qui  dubitet  , sic  et  hos  septuaginta  duos  figuram  Presbyterorum  , idest 
secundi  ordinis  Sacerdotium  gessisse.  Unde  sicuti  Apostoli  superiores  erant 
Discipulis,  ita  et  Episcopi  eminenliores  sunt  Presbyteris.  III.  Episcoporum 
in  alios  Ecclesiae  Ministros  suprema  potestas  apertissime  apparet  ex  Pauli 
tum  ad  Titum  tum  ad  Timotheum  epistolis  ex  quarum  lectione  in  primis 
colligitur  eumdem  Apostolum  utrique  manus  imposuisse  ut  Episcopi  con- 
secrarentur, quod  profecto  illius  ostendit  supereminentem  dignitatem.  Dein- 
de ad  Titum  cap.  i.  inquit:  Hujus  rei  gratia  reliqui  te  Cretae,  ut  ea 
quae  desunt  , corrigas  , et  constituas  per  civitates  Presbyteros  , sicut  et 
ego  disposui  tibi.  Porro  qui  Presbyteros  per  civitates  constituit,  nonne  il- 
lorum rector  est  ac  moderator  ? Timotheum  autem  Ephesiorum  Episcopum 
a se  destinatum,  verum  agnoscit  ac  legitimum  judicem  Presbyterorum,  sic 
ad  illuni  scribens:  Adversus  Presbyterum  accusationem  noli  recipere,  nisi 
sub  duobus  vel  Iribus  testibus  . Peccantes  autem  coram  omnibus  argue. 
Unde  Epiphanius  adversus  Aerium  inquit:  Quid  autem  attinebat  Episcopo 
vetare  , ut  ne  Presbyterum  objurgaret  , nisi  majorem  ipso  potestatem 

haberet  ? Non  alicui  ex  Presbyteris  praecepit  ut  accusationem  contra 
Episcopum  non  admitteret , aut  ut  Episcopum  non  objurgaret . 

Prob.  a.  ex  veluslissima  ae  perpetua  Ecclesiae  Traditione  , incipiendo 
a S.  Clemente  Romano  qui  discipulus  ac  in  rotnana  Cathedra  successor 
fuit  Principis  Apostolorum.  Is  ergo  in  cp.  i.  ad  Cor.  quae  ab  eruditis  om- 
nibus ut  genuina  recipitur,  ita  de  Apostolis  scribit:  Per  regiones  igitur 
et  urbes  V zrbum  praedicantes  . . . Episcopos  et  Diaconos  eorum  qui 
credituri  erant , constituerunt.  Ait  subinde  praenunciatum  id  fuisse  in  ve- 
teri Testamento,  et  e vestigio  subdit : Et  quid  mirum , si  quibus  a Chri- 
sto Deo  hoc  munus  commissum  fuit , praedictos  constituerint ? Et  rur- 
sus : Apostoli  nostri  cognoverunt , contentionem  de  nomine  Episcopatus 
oborituram  ; atque  ob  hanc  caussam  . . . constituerunt  praedictos  , ac 
descriptas  deinceps  Ministrorum  , officiorumque  vices  reliquerunt  , ut  in 
defunctorum  locum  alii  viri  probati  succederent , et  illorum  munera  cxe- 
qui  possent.  Prosequitur  adhuc:  Summo  quippe  Sacerdoti  sua  munia  tri- 
buta sunt , et  Sacerdotibus  locus  proprius  assignatus  est , et  Levitis  sua  mini- 
steria incumbunt.  Haec  adversus  purilanos  peremptoria  suntj  affirmat  enim 
sanctus  ille  Martyr  ac  Pontifex  Apo>lolos  primitus  constituisse  et  quidem 
ex  Christi  mandato  Episcopos : docet  deinde  , eosdem  Apostolos  futurorum 
evectuum  praescios  voluisse  ut  constitutis  ab  eis  Episcopis  alii  post  illo- 
rum mortem  substituerentur : distinguit  praeterea  tria  hominurn  genera , 
Episcoporum  videlicet,  Diaconorum,  Laicorum  : tradit  denique  sua  cuique, 
uempe  Episcopis,  Presbyteris,  Diaconis  stare  distincta  munera;  affirmat  ergo 
Episcopos  superiores  esse  et  quidem  de  jure  divino  Presbyteris,  sicuti  de 
jure  divino  Presbyteri  Diaconis,  et  utrique  Laicis  superiores  sunt.  Alter 
Apostolorum  discipulus  lgnatius  qui  secundi  saeculi  initio  Romae  pro  Chri- 
sto Martyr  obiit,  in  suis  ad  varias  Ecclesias  epistolis  adeo  luculenter  ca- 
tholicam de  Episcoporum  praeeminentia  statuit  sententiam  ut  presbyteriani 
aliam  ad  argumentorum  vim  elevendam  non  invenerint  viam  quam  illarum 
epistolarum  denegare  genuinitatem  ; quam  tamen  innumeri  non  ex  nostra- 
tibus modo,  sed  ex  protestantibus,  eruditissimis  dissertationibus  pro  aris  et 
focis  defendunt.  lgnatius  itaque  in  ep.  ad  Ephes.  ita  ad  rem  nostram 
fatur:  Jesus  Christus  inseparabilis  nostra  vita , Patris  est  sententia , ut 
et  Episcopi  per  terrae  terminos  definiti,  ex  Jesu  Christi  sunt  sententia. 
Unde  decet  vos  in  Episcopi  sententiam  concurrere  , quod  et  facitis  . In 
ep.  ad  Magnesianos : Sed  et  vos  decet , non  familiarius  , ac  superbe  uti 
aetate  Episcopi , sed  secundum  virtutem  Dei  Patris  omnem  impertiri  illi 
reverentiam , sicuti  novi  sanctos  facere  Presbyteros.  Et  paucis  interjectis, 
In  honorem  igitur , inquit , illius  qui  vult , decet  vos  obedi  re  sine  ulla 
hypocrisi ■ In  ep.  ad  Trallianos:  Cuncti  similiter  revereantur  Diaconos , ut 
mandatum  Jesu  Christi  ; et  Episcopum  , ut  eum  qui  est  figura  Patris  ; 
Presbyteros  autem , ut  consessum  Dei  . . . Sine  his  Ecclesia  non  voca  - 
tur.  Et  ne  per  singulas  epistolas  excurram  , quod  longioris  esset  operis,  in 
ep.  ad  Smyrnaeos  ita  scribit:  Omnes  Episcopum  sequimini , ut  Jesus  Chri- 
stus Patrem ; et  Presbyterum , ut  Apostolos.  Diaconos  autem  revereami - 

ni,  ut  Dei  mandatum.  Sine  Episcopo  nemo  quidquam  faciat  eorum  quae 
ad  Ecclesiam  spectant  . Rata  Eucharistia  habeatur  illa  quae  sub  Epi- 
scopo fuerit  , vel  cui  ipse  concesserit  . Brevitati  studens  mitto  reliqua  , 
quum  pauca  haec  ad  rem  nostram  satis  superque  sufficiant.  Praeclara  sunt 
.etiam  quae  scripsit  Hegesippus  de  Simeone  Cleophae  filio  qui  in  jerosoly- 
mitano  Episcopatu  Jacobo  successit  , quaeque  legi  possunt  apud  Eusebium 
lib.  4-  Hist.  eccl.  cap.  22.  Clemens  Alexandrinus  sine  ulla  ambage  verbo- 
rum hierarchicum  in  Ecclesia  ex  divina  institutione  statuit  Ordinem  dicens 
in  lib.  3.  Pedag.  cap.  12.  alia  in  sacris  Litteris  data  esse  praecepta  Episcopis, 
alia  Presbyteris  , et  alia  Diaconis  : quod  et  repetit  lib.  6.  Slrom.  ubi  sic 
inquit : ISam  et  hic  quoque  in  Ecclesia  sunt  progressiones  Episcoporum , 
Presbyterorum , et  Diaconorum.  Multa  afferri  possent  ex  Origene,  sed  paucis 
his  contenti  simus.  Hom.  29.  in  Num.  Putasne , inquit  , qui  Sacerdotio 
funguntur , et  in  sacerdotali  Ordine  gloriantur , secundum  Ordinem  suum 
incedunt , et  agunt  omnia  quae  illo  Ordine  digna  sunt  ? Et  unde  est , 
quod  saepe  audimus  blasphemare  homines  , et  dicere  : Ecce  qualis  Epi- 
scopus, aut  qualis  Presbyter , aut  qualis  Diaconus.  Hom.  autem  2.  in  Je- 
rem.  Plus  a me  exigitur  quam  a Diacono , ( Origenes  enim  Presbyter 
erat  ) plus  a Diacono  quam  a Laico  . Qui  vero  totius  Ecclesiae  arcem 
obtinet  Episcopus , pro  omni  Ecclesia  reddet  rationem.  Numquid  luculen- 
tius superioritatem  Episcoporum,  diversosque  in  Ecclesia  gradus  distinguere 
poterat  Origenes  ? Hoc  apertissime  statuit  etiam  Tertullianus  qui  in  lib. 
de  Bapt.  cap.  17.  inquit:  Dandi  quidem  Baptismi  habet  jus  summus  Sa- 
cerdos , dehinc  Presbyteri , et  Diaconi  , non  tamen  sine  Episcopi  aucto- 
ritate propter  Ecclesiae  honorem , quo  salvo,  salva  pax  est.  Splendidis- 
simum afrieanac  Ecclesiae  lumen  S.  Cyprianus  in  ep.  27.  Dominus  noster , 
inquit,  cujus  praecepta  metuere  et  observare  debemus  , Episcopi  hono- 
rem, et  Ecclesiae  suae  rationem  disponens,  in  Evangelio  loquitur , et  dicit 
Petro  : Tu  es  Petrus,  et  super  hanc  petram  aedificabo  Ecclesiam  meam. 
Inde  pro  temporum  et  successionum  vice  Episcoporum  Ordinatio  , et 
Ecclesiae  ratio  decurrit  , ut  Ecclesia  super  Episcopos  constituatur  , et 
omnis  actus  Ecclesiae  per  eosdem  praepositos  gubernetur.  Cum  hoc  itaque 
divina  lege  fundatum  sit , etc.  In  ep.  69.  scribit:  Scire  debes,  Episcopum 
in  Ecclesia  esse , et  Ecclesiam  in  Episcopo.  Habes  in  hisce  Cypriani  ver- 
bis eximiam  Episcoporum  dignitatem  , et  ex  institutione  quidem  divina  . 
0|  >tatns  Milevitanus  quatuor  recenset  hominum  classes  qui  Christi  Eccle- 
siam componunt,  Episcopos  nimirum  Presbyteros  , Diaconos,  Laicos  . Vide 
lib.  t.  cont.  Donat.  S.  Athanasius  in  ep.  ad  Dracontium:  Priusquam , inquit, 
gratiam  Episcopatus  accepisses , nulli  notus  eras.  Jam  vero  cum  sis  ordi- 
natus, te  populi  expectant  . Si  libi  constitutio  Ecclesiae  non  placet  , aut 
nullam  omnino  mcrcedem  Episcopi  functioni  destinatam  arbitraris , et 
Servatorem  qui  eam  ita  instituit  , contemnis  , cro  te  ne  isliusmodi  quid 
in  mentem  admittas  . . . ISam  quae  Dominus  per  Apostolos  instituit , 
et  bona  sunt  et  firma.  Quid  clarius  ? iNe  in  longum  nimis  absque  neces- 
sitate abeat  oratio,  mitto  Gregorii  Nazianzeni,  Basilii  , Hilarii , Epiphanii  , 

aliorumque  tum  graecorum  tum  latinorum  Patrum  sententias  quae  col- 
lectae videri  possunt  apud  Carolum  Witasse : neque  ad  Augustini  auctorita- 
tem provoco  adversarios,  quum  S.  Doclor  sui  temporis  presbyterianos,  nem- 
pe Aerium  ejusque  discipulos  inter  haereticos  ab  Ecclesia  damnatos  recensue- 
rit,* et  in  perscrutanda  S.  Hieronymi  circa  hanc  controversiam  mente  pauli- 
sper immorabor;  hujus  enim  eximii  Ductoris  auctoritate  puritani  adeo  abutun- 
tur, ut  Blondellus  dissertationi  ad  falsum  suum  dogma  tutandum  elucubra- 
tae, titulum  fecerit,  Apologia  S.  Hieronymi . Hieronymus  ergo  in  primis 
hanc  de  Episcoporum  praeeminentia  controversiam  eadem  pertractat  metho- 
do ac  serietate  qua  graviora  Fidei  dogmata  versari  solent : et  quemadmo- 
dum haec  ex  veteri  Testamento  in  quo  , ut  plurimum  , praeligurata  sunt 
demonstrantur , ita  in  veteri  Testamento  adumbratam  fuisse  testatur  digni- 
tatem Episcoporum.  Nam  Comm.  in  cap.  19.  Isaiae  inquirens  quid  illae  quin- 
que civitates  quae  chananaeam  linguam  loqunlurae  erant,  signilicarent,  inquit; 
Quinque  civitates  quinque  Ecclesiae  Ordines , Episcopos , Presbyteros , Diaco- 
nos, Fideles , Cathecumenos  sentiunt.  In  caput  ejusdem  Prophetae  61.  verba 
illa  , Ponam  principes  tuos  in  pacem  , et  Episcopos  tuos  in  justitiam  , 
ita  fatur : Principes  futuros  Ecclesiae  Episcopos  nominavit.  In  Michaee 
caput  7.  Nolite , inquit,  credere  in  Ducibus , non  in  Episcopo , non  in  Pre- 
sbytero , non  in  Diacono  , non  in  qualibet  hominum  dignitate  . Non  hoc 
dico , quod  istiusmodi  gradibus  non  debeatis  esse  subjecti  . . . Sed  quod 
aliud  sit  honorare  Duces , aliud  spem  habere  in  Ducibus.  Honoremus  E~ 
piscopum  : Presbytero  deferamus  : assurgamus  Diacono  ,*  et  tamen  non 
speremus  in  eis.  In  ep.  ad  Nepotian  . Quod  Aaron  et  filios  ejus  , hoc 
Episcopum  et  Presbyteros  esse  noverimus.  Haec  et  similia  de  Episcopo- 
rum praeeminentia  Hieronymus  habet  nonnulla  loca  exponens  veleris  Te- 
stamenti. Non  absimili  modo  loquitur  novum  interpretans  Testamentum,  et 
alibi  saepe  puta  Comm.  in  cap.  36.  Matth.  scribit:  Quod  fecerunt  Apostoli 
per  singulas  provincias  Presbyteros  et  Episcopos  ordinantes  . Ubi  duos 
illos  in  Ecclesia  gradus  aperte  distinguit.  Clarius  adhuc  in  ep.  ad  Tit.  cap. 
1.  explicans  illa  verba  , Et  constituas  per  civitates  Presbyteros  , scribit  : 
Audiant  Episcopi , qui  habent  constituendi  Presbyteros  per  urbes  singulas 
potestatem.  In  Apol.  1.  cont.  Rufin.  Quomodo  inter  homines  ordo  dignita- 
tum ex  laborum  varietate  diversus  est , cum  Episcopus , et  Presbyter , et 
omnis  ecclesiasticus  gradus  habeat  Ordinem  suum  . Si  in  adversariorum 
sententia  fuisset  Hieronymus  , ut  Blondellus  sibi  suadet  , illam  manifestare 
maxime  debuisset  loquens  aut  scribens  de  Joanne  jerosolymiiano  qui  cum 
eodem  Hieronymo  in  caussa  Origeuistarum  simultates  fovebat  . Et  nihilo- 
minus scribens  de  eodem  Joanne  ad  Theophilum  Alexand.  ita  fatur  : Non 
sumus  tam  inflati  cordis  , ut  ignoremus  , quid  debeamus  Sacerdotibus 
Christi  ; qui  enim  eos  recipit , non  tam  eos  recipit  quam  illum  cujus 
Episcopi  sunt.  Sed  contenti  sint  honore  suo  ; patres  se  sciant  esse,  non 
dominos.  In  ep.  ad  Marcellam  Catholicos  opponens  montanistis  , Apud  nos , 
inquit,  Apostolorum  locum  Episcopi  tenent  . Quod  repetit  in  ep.  ad  He- 
liodorum . In  epitaphio  nepotiani  affirmat  Episcopum  superare  Regem  in 

dignitate.  Ob  nonnullas  itaque  subobscuras  a S.  Doctore  adhibitas  phrases, 
non  debuit  Blondellus  in  erroris  sui  patrocinium  tam  fidenter  illum  advocare. 

Prob.  3.  Plura  alia  a poletnicis  nostris  scriptoribus  afferri  solent  ad- 
versus presbyterianos  argumenta  quae  legi  possunt  apud  Natalem  Alexan- 
drum ac  Joanncm  Laurentium  Berti.  Unumqr.e  nos  addemus,  quod  invi- 
ctissimum ab  omnibus  existimatur.  Est  autem  hujusmodi.  Blondellus  aliique, 
et  ante  et  post  ipsum  calviniani  systematis  sui  hoc  jaciunt  fundamentum, 
quod  usque  ad  annum  Christi  t36.  Sacerdotes  omnes  essent  dignitate  pa- 
res ; omnes  promiscue,  modo  Episcopi,  modo  Presbyteri  appellarentur;  col- 
latisque  ex  aequo  consiliis  in  communi  Ecclesias  gubernarent;  subinde  vero 
distinctionem  inter  utrosque  coepisse ; et  Episcopos  Presbyteris  superiores 
fuisse  constitutos  ; unde  concludunt  praeeminendam  illam  esse  non  de  jure 
divino,  sed  de  jure  dumtaxat  humano,'  atque  idcirco  potuisse  Calvinum 
qui  ad  Ecclesiam  venerat,  ut  sectatores  sui  arbitrantur,  reformandam,  post 
Aerium  atque  Wielefum  jam  ab  Ecclesia  damnatos,  discretionem  illam  de 
medio  tollere,  et  penitus  abolere  , quo  purior  sit  christiana  Religio  ; unde 
ortum  puritanorum  nomen  . Verum  si  res  ita  se  habeat , jam  Christi  Ec- 
clesia vel  a primis  temporibus  quae  aurea  a cunctis  appellantur,  humana 
jura  divinis  admiscendo,  corrupta  est;  eamque  corruptionem  non  agnoscens 
Ecclesia,  tamquam  haereticos  a sua  Communione  removit  Aerium  primitus, 
tum  Joannem  Wielefum,  donec  Calvinus  de  caelo  delapsus  pristino  candori 
Ecclesiam  restituit.  Haec  sunt  portenta  quae  deglutire  coguntur  protestan- 
tes  . Atqui  falsissimum  est  , si  superis  placet,  quod  tam  audacter  affirmant 
puritani,  distinctionem  nimirum  inter  Episcopum  et  Presbyterum  agnosci 
caepisse  in  Ecclesia  post  annum  Christi  i36.  quum  ex  hactenus  disputatis 
luce  meridiana  clarius  appareat,  vel  a tempore  Apostolorum  discrimen  illud 
viguisse  . Apostoli  namque  suurn  cuique  Ecclesiae  dederunt  Episcopum  a 
Presbyteris  penitus  diversum.  Paulus  v.  g.  Ephesi  ubi  multi  erant  Presby- 
teri Episcopum  consecravit  Timotheum  : toti  insulae  Cretae  praeposuit  Epi- 
scopum Titum  cnrn  facultate  Presbyteros  ordinandi  in  singulis  urbibus : 
Athenis  creavit  Episcopum  Dionysium.  Petrus  quoque  reliquit  post  se  Epi- 
scopum Romae  Linum,  hunc  excepit  Cletus  , post  hujus  mortem  Clemens 
suffectus  fuit,  et  ita  porro  de  reliquis.  Marco  Episcopo  Alexandrino  succes- 
sit Aninnns,  huic  substitutus  Savilius,  tum  Cerdo  etc.  Post  Principem  Apo- 
stolorum sederunt  in  Cathedra  episcopali  antiochena  Evodius,  deinde  Igna- 
tius  cum  reliquis  post  eum.  Jacobus  electus  ab  Apostolorum  collegio  pri- 
mus jerosolymorum  Episcopus  habuit  post  se  Sitneonem  Cleophae  , et  ita 
per  singulas  Ecclesias  excurrendo.  Argumentum  hoc  fuso  et  egregie  versat 
adversus  cavillationes  Blondelli  Natalis  Alexander,  et  maximi  ponderis  exi- 
stimatum fuit  semper  a veteribus  Patribus  nostris;  unde  Tertullianus,  Ire- 
naeus,  Optatus  Milevitanus,  Augustinus,  ut  erroris  suorum  temporum  haere- 
ticos revincerent  . ad  Episcoporum  successionem  tamquam  ad  arcem  con- 
fugiebant. Quare  concludere  fidenti  animo  possumus  quod  si  ab  Aposto- 
lorum aetate  ac  semper  deinceps  per  successiva  tempora  fuerunt  in  Eccle- 
sia Episcopi  a Presbyteris  in  dignitate  distincti,  iisque  superiores,  jam  caussa 

sua  ceciderunt  tum  Blondellus  lum  Prcsbyteriani  , seu  Puritani  omnes , 
qui  Biondellum  praecesserunt,  iliumque  secuti  sunt.  Reliqua  argumenta  vitle 
apud  tractatores  nostros. 

CAPUT  Y. 

Praecipuae  Presbyterianorum  cavillationes  eliminantur. 

» 

Obj.  i.  Ex  sacris  litteris  haec  Puritanorum  nomine  collegit  argumen- 
ta Blondellus.  Nuilarn,  inquit,  Episcopos  inter  ac  Presbyteros  statuit  Scri- 
ptura distinctionem,*  immo  e contra.  Et  primo  quidem  Act.  cap.  20.  nar- 
ratur Panium  vocasse  a Mileto  Majores  natu,  sive,  ut  graece  habetur,  Pre- 
sbyteros ephesinae  Ecclesiae,  illisque  dixisse  , Attendite  vobis  , et  universo 
gregi , in  quo  vos  Spiritus  Sanctus  posuit  Episcopos  regere  Ecclesiam 
Dei.  Duo  hic  observanda  sunt.  Unum,  quod  Apostolus  illos  eosdem  nunc 
Presbyteros  appellat,  nunc  vero  Episcopos.  Alterum,  quod  cum  essent  Ephesi 
Presbyteri,  omnibus  in  communi  regimen  illius  Ecclesiae  commendat.  Pri- 
mis ergo  temporibus  non  erant  Episcopi  in  dignitate  Presbyteris  superiores. 
Deinde  idem  Paulus  in  ep.  ad  Philip,  cap.  r.  Episcopos  commemorat  atque 
Diaconos  nulla  facta  Presbyterorum  mentione  . Qua  de  caussa  , nisi  quia 
tunc  Presbyteros  inter  et  Episcopos  nullum  plane  discrimen  erat  ? Prae- 
terea etiam  Petrus  in  1.  sua  Ep.  cap.  1.  Ecclesiae  regimen  non  Episcopis 
commisit , sed  Presbyteris : Seniores  ( graece  jrpi§guT«'f»u;  Presbyteros  , ) qui 
in  vobis  sunt  obsecro  . . . Pascite  qui  in  vobis  est  gregem  Dei . Unde 
munus  quod  nunc  ad  Episcopos  spectat,  commissum  tunc  erat  in  communi 
Presbyteris.  Hinc  Paulus  1.  ad  Tim.  4-  commemorat  Presbyterium  : et 
cap.  sequenti  Presbyteri  dicuntur  qui  Fidelibus  praesunt. 

Resp.  Jam  haec  a nobis  praeoccupata  sunt  ab  initio  , atque  idcirco 
veteres  novique  aeriani  haec  et  similia  effutientes  oleum  perdunt  et 
operam.  Nomina  siquidem  islhaec,  Episcopus , Presbyter , Diaconus , immo 
et  Apostolus-,  communia  profecto  erant  multis  antiquitus , ut  post  graecos 
Patres  et  Hieronymum  aliquot  exemplis  demonstravimus , sed  non  com- 
munis erat  honor  , dignitas  , atque  potestas  . Et  siculi  ex  quo  Christus  in 
Scripturis  dicatur  Apostolus  et  Episcopus  , et  Apostoli  Presbyteri  et  Dia- 
coni , non  consequitur  eatndem  Christi  et  Apostolorum  , vel  Apostolorum 
aliorumque  Ecclesiae  Ministrorum  potestatem  esse  ac  dignitatem  , ita  ex 
quo  Episcopi  modo  Presbyteri,  modo  Diaconi  appellentur  et  vicissim,  col- 
ligi nequit  parem  omnibus  stetisse  honorem  et  auctoritatem  , sed  unus- 
quisque sub  communi  nomine  suum  exercebat  Ministerium,  quemadmodum 
nostris  etiam  temporibus  alium  habet  in  Ecclesia  gradum  Episcopus,  alium 
Presbyter , aliumque  Diaconus , ipsis  fatentibus  adversariis , et  nihilomi- 
nus omnes  in  communi  Clerici  appellantur.  Sed  propagata  subinde  per  uni- 
versum orbem  Christiana  Religione,  ne  perturbatio  aliqua  ob  nominum  si- 
militudinem in  ecclesiasticam  irreperet  Hierarchiam , diversi  illius  gradtfs 
diversis  sunt  distincti  nominibus,  ut  Chrysostomus  observavit  hom.  1.  in 
Tom.  VII.  Marcellius  Theol.  5 2 

Ep.  ad  Philip.  Procedente  tempore  proprium  cuique  distributum  est 
nomen , ut  hic  quidem  Episcopus , ille  vero  Presbyter  appellaretur  . Ne- 
que catholico  dogmati  quidquam  ollicit , quod  Apostoli  Ecclesiae  curam 
et  sollicitudinem  commendarent  Episcopis  promiscue  atque  Presbyteris , 
quos  simul  junctos  Presbyterium  appellant . Nam  omnes  revera  Ministerio 
incumbebant , et  singuli  ampliandae  conscrvandaeque  Religioni  studebant  . 
Sed  numquid  omnes  eodem  modo,  parique  auctoritate  ? Minime.  Sed  Epi- 
scopi ut  supremi  Hierarchae  , Presbyteri  Episcopis  subordinati , sicuti  et 
Diaconi  Presbyteris,  singuli  propria  munera  exercebant.  Hinc  Paulus  Tito 
atque  Timotheo,  non  omnibus  indiscriminatim  Presbyteris,  mandat  ut  prae- 
sint , et  laborent  in  verbo  et  doctrina  , ut  caussas  dirimant  Ecclesiastico- 
rum , ut  Presbyteros  constituant  per  civitates  . Quod  si  Paulus  ad  Philip, 
scribens,  salutatis  Episcopis  et  Diaconis,  Presbyteros  omittit,  non  hos  proinde 
excludere  intendit , sed  Episcoporum  vel  Diaconorum  nomine  universum 
forte  ecclesiasticum  intelligit  Ministerium  , vel  quia  a Religionis  christianae 
primordiis  apud  Philippenses  Episcopi  dumtaxat  erant  cum  Diaconis  ad 
Ministerium  , quum  Nulla  res  sit  quae  ab  initio  suis  omnibus  numeris 
sil  absoluta ; sed  procedente  demum  tempore , sua  opportunitatibus  omnibus 
ad  perfectionem  accessio  contigit , inquit  Epiphanius  haer.  adv.  Aerium. 

Obj.  2.  Presbyteriani  cum  eodem  Blondello  testimonia  urgentes  vete- 
rum Patrum.  Et  I.  quidem  ad  S.  Clementis  Romani  provocant  auctoritatem, 
qui  io  Ep.  i.  ad  Cor.  duas  tantum  Ecclesiae  Ministrorum  classes  recenset, 
Episcoporum  videlicet  et  Diaconorum,  praetermissa  Presbyterorum  comme- 
moratione, quod  et  complures  alii  fecerunt,  et  Polycarpus  praesertim  in  Ep. 
ad  Philip,  et  Justinus  martyr  in  Apol.  i.  et  Clemens  Alexandrinus  in  lib. 
7.  Strom.  et  Hilarius  in  Psal.  1 34*  unde  consequitur  nullam  antiquitus 
fuisse  Presbyterum  inter  et  Episcopum  distinctionem.  II.  idem  Clemens  ad 
Corinthios  non  suo,  sed  Ecclesiae  Romanae  nomine  scribit,  quod  certe  nou 
fecisset  si  Ecclesiae  illi  praefuisset  cum  auctoritate . 111.  Ignatius  quoque 
Martyr  cui  tantopere  fidunt  Catholici,  in  Ep.  ad  Magnesianos  de  Episcopis 
verba  faciens,  affirmare  non  dubitat,  Episcoporum  praeeminentiam  novellam 
esse  Ordinationem.  IV.  Papias  apud  Eusebium  lib.  3.  H.  E.  cap.  34-  S. 
Marcum  Episcopum  alexandrinum  , non  Episcopum  , sed  Presbyterum  ap- 
pellat. V.  Cyprianus  denique  in  Ep.  49*  affirmat  Novatum  Presbyterum 
satellitem  suum  Felicissimum  Diacouutn  constituisse;  quare  habebant  Pre- 
sbyteri facultatem  ordinandi,  quam  Romani  solis  adscribunt  Episcopis. 

Resp.  Allata  hactenus  argumenta  meras  esse  malae  caussae  advocato- 
rum captiunculas.  Atque  ad  1.  Jam  in  antecedentibus  animadvertimus  ve- 
teres Patres  modo  duas,  modo  tres,  aliquando  quatuor,  et  non  raro  quin- 
que etc.  sacrorum  Ministrorum  classes  recensere  , ut  ex  illorum  testimoniis 
inter  probationes  nostrae  Thesis  allatis  luculentissime  patet;  idque  faciebant 
prout  subjectae  materiae  opportunitas  exigebat.  Quare  duos  Ordines  dumta- 
xat commemorando,  reliquos  excludere  non  intendebant,  sed  sub  Episcopo- 
rum nomine  Presbyteros  quoque  comprehendebant ; sicuti  sub  nomine  Mi- 
nistrorum, non  Diaconos  tantum,  sed  et  minores  Clericos  intelligebant.  Quod 

odeo  verum  est  ut  laudati  in  argumento  Patres,  duobus  exceptis,  Clemente 
nimirum  ac  Polycarpo  , post  annum  Christi  r36.  quo  tempore,  fatentibus 
Puritanis,  distinctio  inter  Episcopos  et  Presbyteros  jam  invaluerat,  omnes 
floruerint.  Quod  si  nihilominus  duos  aliquando  Ministrorum  Ordines  com- 
memorant, alia  plane  de  caussa  id  faciunt  quam  ut  negent  inter  Episco- 
pos et  Presbyteros  distinctionem.  Et  revera,  cur  Clemens  Romanus  in  Ep. 
ad  Cor.  Presbyterorum  omittat  mentionem  ex  sola  testimonii  ipsius  lectio- 
ne patet ; explicat  enim  locum  illum  Isaiae , Constituam  Episcopos  elc.  ubi 
Propheta  Episcoporum  dumtaxat  et  Diaconorum  meminit:  unde  et  Clemens  sub 
duobus  illis  nominibus  universam  comprehendit  ecclesiasticam  Hierarchiam. 

Ad  a.  In  primis,  si  Blondelli  valeret  argumentum,  sequeretur  in  Ec- 
clesia Romana  S.  Clementis  tempore  nec  Episcopum  fuisse  neque  Presby- 
teros neque  Diaconos  , quoniam  nullius  horum  nomen  habetur  in  fronte 
Epistolae  quae  data  est  universim  nomine  Ecclesiae  Romanae,  hoc  est,  Con- 
gregationis Fidelium  Romae  degentium.  Ecclesiae  ergo  Romanae  nomen,  quo 
Epistola  data  est  ad  Corinthios,  universam  ecclesiasticam  continet  Hierarchi- 
am, cujus  caput  erat  ipse  Clemens  : quemadmodum  litterae  ab  Ecclesiis 

lugdunensi  et  viennensi  ad  Asiae  Ecclesias  datae,  de  quibus  Eusebius  lib. 
5.  H.  E.  cap.  r.  scriptae  intelliguntur  ab  Episcopis  cum  reliquis  hierarchici 
Ordinis,*  erant  enim  tunc  Episcopi  distincti  a Presbyteris  etiam  per  Blondellurn. 

Ad  3.  Parum  attente  certe  legit  Blondellus  Ignatii  locum  quem  contra 
nos  urget  ex  Ep.  ad  Magnesianos.  Nam  non  loquitur  ibi  S.  Martyr  de  omni 
generatim  Episcopo,  sed  de  Ordinatione  Damae  qui  admodum  juvenis  erat, 
hortaturque  Magnesianos  ne  illum  propter  juvenilem  aetatem  contemnen- 
dum arbitrentur  ; sicuti  Paulus  fecit  loquens  de  Tito  quem  ob  egregias  il- 
lius virtutes  promoverat  adhuc  adolescentem  ad  Episcopatum. 

Ad  4-  Non  Marcum  Evangelistam  Papias  Presbyterum  appellat  alexan- 
drinum  , sed  illum  qui  de  Marco  multa  narraverat  ; ait  enim,  juxta  Ruflni 
ac  Valesii  versionem  : Etiam  hoc  Presbyter  narrabat , quod  Marcus  In- 
terpres Petri  etc.  Quamvis  si  Marcum  ipsum  Presbyterum  appellasset,  non 
proinde  contra  catholicam  sententiam  quidquam  sequeretur  , quum  Episco- 
patus sacerdotalis  Ordinis  extensio  sit,  ut  pluries  animadvertimus. 

Ad  5.  De  Vigilio  Romano  Pontilice  narrat  Marcellinus  in  Chronico  , 
ordinatum  fuisse  Episcopum  a Bellisario.  Numquid  strenuus  ille  militiae  Dux 
Vigilium  Episcopum  suis  manibus  consecravit?  Absit.  Sed  studio,  officiis, 
ac  industria  sua  illius  procuravit  Ordinationem.  Hoc  idem  significare  voluit 
Cyprianus  scribens,  a Novato  Presbytero  constitutum  fuisse  Diaconum  Feli- 
cissimum; eo  nempe  procurante,  omniaque  susque  deque  vertente,  evectum  fuis- 
se satellitem  suum  ad  Ordinem  Diaconatus;  unde  inquit:  Diaconum  sua  fa- 
ctione et  ambitione  constituit.  Atque  hanc  esse  Cypriani  mentem  ex  eadem 
apparet  Epistola  in  qua  subdit : Qui  istic  adversus  Ecclesiam  Diaconum 
fecerat , illic  Episcopum  (Novatianum)  fecit.  Sicut  ergo  Novatianus  romanus 
Episcopus  Novati  africani  artibus,  non  illius  manuum  impositione  ordinatus 
est , sic  et  Felicissimus  consecratus  fuerat  Diaconus  subdola  ejusdem  No- 
vati machinatione,  non  habita  a se  Ordinatione. 

Obj.  3.  Eusebius  Caesariensis  Ii.  E.  lib.  6.  cap.  r4*  fle  Ordinatione 
Ioquens  Origenis  a Theoclisto  Caesariensi  , et  Alexandro  jerosolymitnno  fa- 
cta, appellat  Presbyteratum  supremum  honorern  ; adeoque  non  distinguitur 
ab  Episcopatu.  II.  Ambrosiaster  in  cap.  3.  Ep.  ad  Tira.  i.  Episcopi , inquit, 
et  Presbyteri  una  est  Ordinatio  , proindeque  gradus  idem.  III.  S.  P.  Au- 
gustinus Ep.  8a.  alias  19.  ad  Hieron.  cap.  4.  n.  33.  Quamquam , inquit,  se- 
cundum honorum  vocabula  quae  jam  Ecclesiae  usus  obtinuit,  Episcopa- 
tus Presbyterio  maior  sit : tamen  etc.  IV.  auctor  QQ.  in  N.  et  V.  T. 
Quid  enim,  inquit,  est  Episcopus,  nisi  primus  Presbyter  ? etc. 

Resp.  Juvat  in  Primis  puritanorum  hic  rursus  repetere  principium  de 
quo  diximus  supra  , laudatos  videlicet  in  argumento  scriptores  floruisse  post 
annum  i36.  quo  tempore  ipsi  contendunt  discrimen  inter  Episcopum  atque 
Presbyterum  jam  in  Ecclesia  obtinuisse.  Quare  tenentur  et  ipsi  suum  solvere 
argumentum  . Sed  aliquid  dicamus  ad  singula.  Atque  ad  1.  Quis  umquarn 
in  dubium  vertit,  gradum  Presbyteratus  eximium  esse  , et  si  comparate  ad 
potestatem  Christi  Corpus  consecrandi  spectetur,  appellari  posse  supremum? 
Neque  enim  ea  quae  in  hoc  genere  potestas  est  in  Episcopo,  major  est  illa 
quae  in  Presbytero  residet . Hinc  Theoetistus  et  Alexander  Origenem  ad 
Presbyteratus  Ordinem  promovere  volentes  existimarunt  se  ad  supremum 
honorem  illum  evehere.  Sed  Episcopi  qui  in  Christi  Corpus  conficiendi  po- 
testate pares  habent  Presbyteros  , longe  hos  in  auctoritate  superant  ac 
jurisdictione  per  quam  Presbyteros  ipsos  ad  Ordinem  promovent  et  sacrum 
Chrysma  conficiunt,  et  Fideles  sibi  subjectos  confirmant , et  gregem  sibi 
creditum  regunt,  et  caussas  dirimunt  quae  in  Ecclesia  occurrunt  etc.  quae 
facere  non  possunt  Presbyteri. 

Ad  a.  Rari  admodum  sunt  inter  veteres  , ac  nullus  fere  inter  recen- 
tiores  qui  auctoritatem  commentariis  tribuat  Atnbrosiastri  ,*  constat  enim 
opus  illud  ab  haeretico  aliquo  et  forte  pelagiano,  sub  amplissimo  Ambrosii 
nomine,  ad  conciliandam  sibi  auctoritatem  fuisse  exaratum  : et  Blondellus 
ipse  scriptorem  hunc  schismaticum  fuisse  arbitratur;  atque  idcirco  non  est 
illius  sententia  in  catholici  dogmatis  praejudicium  afferenda. 

Ad  3.  In  ipsis  Ecclesiae  incunabulis  Episcopi  et  Presbyteri  nomina 
promiscue,  ut  ab  initio  observavimus,  usurpabantur:  et  quemadmodum  Episcopi 
saepe  Presbyteri  , ita  Presbyteri  non  raro  appellabantur  Episcopi  ; quamvis 
potestas  et  honor  longe  major  in  Episcopo  quam  in  Presbytero  esset.  Sed 
tempore  procedente  quum  numero  adaucto  Credentium  Ecclesiae  regimen 
exigeret  ut  qui  sibi  propriam  habebat  dignitatem,  proprium  sibi  quoque  ad 
vitandam  confusionem  retineret  nomen,  usus  apud  Fideles  invaluit  ut  sim- 
plices Sacerdotes  Presbyteri  , qui  vero  facultatem  habebant  alios  ordinandi, 
Ecclesiam  regendi  etc.  Episcopi  nomen  sibi  retinerent.  Atque  ad  consuetu- 
dinem hanc  profecto  respexit  Augustinus  ad  Hieronymum  scribens  . Et  eo 
vel  magis  id  verum  est,  quia  ea  protulit  Augustinus  ne  videretur  in  studio 
veritatis  in  quam  est  omuium  aequa  potestas  ad  inquirendum  , velle  ullo 
pacto  Hieronymo  imponere  : quod  adeo  verum  est  , ut  ipse  in  mullis  ibi 
se  minorem  fateatur  Hieronymo,  inquiens:  Tamen  in  multis  rebus  Augu- 

slinus  Hieronymo  minor  est : imo  vel  ipse  correctionem  a Hieronymo 
expectet  subjungens;  Licet  etiam  a minore  quolibet  non  sit  refugienda  vel 
dedignanda  correctio  ; exemplo  instructus  Petri  , <le  (jtio  in  ea  Epistola  , 
qui  correctionem  Pauli  humillime  excepit : et  libertatem  commendans  Pauli 
ejui  pro  amore  veritatis  Petro  licet  superiori  restitit  in  (aciem  : in  quem 

finem  et  ille  paulo  inferius  recordatur  Hieronymo  libertatem  amicitiae  , 
oratque  ne  taceat  si  in  aliquo  forte  se  deprehendat  errantem  . Mens  ergo 
Augustini  illo  in  loco  est  expellere  et  quasi  oblilerare  et  abradere  ab  animo 
Hieronymi  metum  sive  reverentiam  episcopalis  auctoritatis  et  potestatis  , 
quasi  Episcopatus  non  excelleret  Presbyteratu  nisi  solo  nomine  : et  hoc  ut 
dixi  propter  studium  veritatis.  Jam  vero  qui  talia  agit,  aequat  ne  Episcopum 
Presbyteratui  ? Minime  sane.  Imo  si  recte  perpendantur  verba  superius  al- 
lata, apparet  Augustinum  se  confiteri  superiorem  in  aliquibus  Hieronymo  , 
dum  in  aliis  aequalem  se,  imo  inferiorem  appellitat;  non  enim  in  omnibus,  sed 
in  multis  se  fatetur  minorem  Hieronymo,  ut  visum  est. 

Ad  4*  Mirari  subit,  quod  ad  auctorem  QQ.  in  V.  ac  N.  T.  in  re 
tam  gravi  provocet  Blondellus  qui  scriptorem  hunc  haereticum  aut  saltem 
schismaticum  arbitratur.  Et  revera  innumeris  quaestiones  illae  scatent  erro- 
ribus , nec  admodum  auliquae  videtur  auctor  aetatis  ; unde  nullam  mere- 
tur auctoritatem. 

Obj.  4*  novi  Aeriani  auctoritatem  S.  Hieronymi  quem  e partibus  suis 
stare  pro  re  tam  certa  tenet  Blondellus,  ut  ex  illo  potissimum,  ut  ab  initio 
animadvertimus  , causae  suae  praesidium  confidentissime  sumat . Sic  ergo 
inquiunt:  Hieronymus  Corum,  in  cap.  i.  Ep.  ad  Tim.  i.  exponens  illa  ver- 
ba , Et  constituas  per  civitates  Presbyteros  ctc.  ita  scribit:  Idem  est  ergo 
Presbyter  qui  et  Episcopus  : et  antequam  diaboli  instinctu  studia  in 
Religione  Jierent , et  diceretur  in  populis  : Ego  sum  Pauli  , ego  Apollo , 
ego  Cephae , communi  Presbyterorum  consilio  Ecclesiae  gubernabantur. 
Postquam  vero  unusquisque  eos  quos  baptizaverat , suos  esse  putabat , non 
Christi , in  toto  orbe  decretum  est  ut  unus  de  Presbyteris  electus  super- 
poneretur ceteris , ad  quem  omnis  Ecclesiae  cura  pertineret , ut  schisma- 
tum semina  tollerentur.  AfTert  hic  ad  ea  quae  dixerat  confirmanda  aliquot 
Scripturae  testimonia,  deinde  prosequitur:  HaeC  propterea  , ut  ostendere- 
mus apud  veteres  eosdem  fuisse  Presbyteros  quos  et  Episcopos:  paulatim 
vero , ut  dissensionum  plantaria  evellerentur  , ad  unum  omnem  sollici- 
tudinem esse  delatam.  Sicut  ergo  Presbyteri  sciunt , se  ex  Ecclesiae  con- 
suetudine ei  qui  sibi  praepositus  fuerit  esse  subjectos  , ita  Episcopi  no- 
verint , se  magis  consuetudine  , quam  dispositionis  dominicae  veritate  , 
Presbyteris  esse  majores  , et  in  commune  debere  Ecclesiam  regere.  Haec 
eadem  docet  in  Ep.  quoque  ad  Oceanum.  Et  in  Ep.  ad  Evangelum,  Audio, 
inquit,  quemdam  in  tantam  erupisse  vecordiam , ut  Diaconos  Presbyteris , 
idest,  Episcopis  anteferret.  Nam  cum  Apostolus  perspicue  doceat  eosdem 
esse  Presbyteros  quos  Episcopos , quis  patiatur  mensarum  et  viduarum 
Minister  , ut  supra  eos  se  tumidus  cjferal  , ad  quorum  preces  Corpus 
Christi , Sanguisque  conficitur  ? Multas  addit  hic  N.  T.  sententias  ad 

suadendum  aequam  esse  Presbyteris  ac  Episcopis  dignitatem  ; ac  subinde 
concludit  : Quod  autem  postea  unus  electus  est , qui  ceteris  praeponere- 
tur, in  schismatum  remedium  factum  est , ne  unusquisque  ad  se  trahens , 
Christi  Ecclesiam  rumperet.  Nam  et  Alexandriae  a Marco  Ev  angeli  sta 
usque  ad  Her aciam  et  Dionysium  Episcopos  , Presbyteri  setnper  unum 
ex  se  electum  excelsiori  gradu  collocatum  Episcopum  nominabant  : quo- 
modo si  exercitus  Imperatorem  faciat  ; et  Diaconi  eligant  de  se  quem 
industrium  noverint , et  Archidiaconum  vocent  . Quae  demonstrant  unius 
labii  sempcr  hac  in  caussa  fuisse  Hieronymum;  ubique  cnitn  eamdem  tra- 
dit sententiam,  iisdemque  utitur  ad  eam  confirmandam  argumentis  . Ast  coe- 
cus  esse  oportet  qui  in  tot  Hieronymi  locis  Puritanorum  non  videt  expres- 
sum systema.  Nam  I.  peremptoria  est  illa  sententia  , Idem  est  ergo  Pre- 
sbyter qui  Episcopus  . II.  ad  cujus  vim  eludendam  vana  equidem  est 
Catholicorum  eaviilalio,  quod  Presbyter,  juxta  Hieronymum,  idem  sit  qui 
Episcopus  quoad  nomen  , non  quoad  dignitatem  ; quum  ibidem  Hierony- 
mus scribat  nullam  ab  exordiis  Ecclesiae  habuisse  Episcopos  supra  Presby- 
teros eminentiam  , sed  in  remedium  schismatum  quae  instinctu  diaboli 
vexare  coeperunt  Ecclesiam,  fuisse  institutam  ,*  unde  superioritas  haec  esset 
ad  summum  de  jure  ecclesiastico,  non  autem  de  jure  divino,  ut  Catholici 
tenent.  III.  hinc  absque  verborum  atnbage  scribit  S.  Doctor:  Episcopi  no- 
verint se  magis  consuetudine  quam  dispositionis  dominicae  veritate  Pre- 
sbyteris esse  majores.  IV.  quod  Doctor  eximius  confirmat  consuetudine 
quae  in  ipsis  initiis  obtinebat,  quod  nempe  communi  Presbyterorum  con- 
silio Ecclesiae  regebantur.  V.  eamdemque  consuetudinem  ob  oculos  ponit 
Evangeli  exemplum  assumendo  ab  Ecclesia  alexandrina  in  qua  a Marco 
Evaugelista  usque  ad  Heraclam  et  Dionysium  , Presbyteri  semper  unum 
ex  se  electum  in  excelsiori  gradu  collocatum  Episcopum  nominabant  . 
VI.  neque  haec  S.  Patris  verba  de  sola  exponi  debent  electione , ut  Ro- 
mani facere  solent.  Nam  praeterquamquod  novae  uon  meminit  Ordinationis, 
aut  si  quae  intercedebat,  a solis  fiebat  Presbyteris,  comparatione  utitur  Im- 
peratoris qui  a commilitonibus , et  Archidiaconi  qui  a Condiaconis  eligi- 
tur, in  quorum  sane  inauguratione  nulla  intercedit  consecratio.  Atque  hoc 
est  Blondelli  , Salmasii  , aliorumque  Calvinistaruin  achilleum  argumentum 
quo  proprium  incrustare  contendunt  semel  praeconceptum  praejudicatum  syste- 
ma: et  qui  Sanctorum  Patrum,  ubi  falsis  eorum  dogmatibus  opponuntur, 
auctoritatem  contemnunt,  putantes  modo  Hieronymum  sibi  favere,  illius 
doctrinam,  dignitatem,  auctoritatemque  usque  ad  sydera  extollunt. 

Resp.  Durandi,  Alphonsi  a Castro,  Vasquesii,  Michaelis  Medinae,  alio* 
rumque  veterum  responsiones  utpote  minus  aptas  ad  Hieronymi  mentem 
explicandam  missas  facio , solutionemque  tradam  recentiorum  qui  in  san- 
ctorum Patrum  voluminibus  fuerunt  magis  exercitati . Sed  ut  Hieronymi 
sensum  probe  intellignmus,  nonnulla  animadversione  digna  praemittenda  esse 
censeo.  Atque  primum  erit.  Duplicem  habet  Episcopus  potestatem,  interio- 
rem unam,  et  episcopali  Ordini  et  Characteri  essentialiter  conjunctam,  qua 
Episcopos  et  Presbyteros  ordinare,  et  Chrysma  conficere,  et  Fideles  confir- 

mare  potest,  alteram  vero  exteriorem  quae  pro  objecto  habet  Ecclesiam  le- 
gibus atque  statutis  regere  et  gubernare , Fidei  dogmata  et  regulas  morutn 
ab  erroribus  vindicare  , ea  saucire  quae  spectant  ad  disciplinam  , devios  in 
viam  veritatis  arguendo,  obsecraudo,  increpando  reducere  in  omni  patientia 
et  doctrina.  Prior  potestas  et  auctoritas  episcopali  Ordini  et  Characteri  adeo 
adnexa  est  ut  aliis  nullimode  queat  communicari  . Altera  vero  quamvis  et 
ipsa  de  jure  divino  Episcopo  conveniat,  tamen  non  talis  est  ut  communi- 
cari non  possit  Presbyteris,  quoniam  licet  Christus  totam  regiminis  Ecclesiae 
auctoritatem  concesserit  Episcopis  tamquam  Apostolorum  successoribus  , non 
eis  tamen  prohibuit  ne  Presbyteros  in  partem  vocarent  sollicitudinis  ; sicuti 
neque  prohibuit  ut  si  schisma  inde  vel  scandalum  oriretur  , totam  extrin- 
secain  illam  potestatem  ad  se  revocarent.  Duplicem  eam  potestatem  paucis 
exponit  Hieronymus  dicens:  Quid  Jacit , excepta  Ordinatione , Episcopus , 
(juod  non  faciat  Presby  ter  ? 

Alterum  adnotatione  dignum  sit , quod  initio  evangelicae  praedicationis 
coeperunt  Episcopi  propriam  cum  Presbyteris  partiri,  in  sensu  proxime  expo- 
sito, auctoritatem.  Quum  enim  adaucto  numero  Credentium,  causae  non  raro 
occurrerent  dirimeudae , quamvis  a solis  Episcopis  ingenita  sibi  a Christo 
auctoritate,  ut  diximus,  terminari  possent , ad  dissentioues  nihilominus  quae 
inter  Fideles  ingruere  poterant,  vitandas,  fratrumque  animos  devinciendos 
facilius , Episcopi  ipsi  prudenti  quadam  oeconomia  vocarunt  in  partem 
Ministerii  Presbyteros  ut  consilio  et  conventu  plurium  res  quaeque  gravis- 
simae pertractarentur.  Atque  hoc  modo  auctoritatem  licet  precariam  in  populos 
exercentes  Presbyteri,  habebantur  a Fidelibus  tamquam  Ecclesiae  Inspectores. 
Cumque  Episcopus,  juxta  nominis  ethymologiam,  idem  sit  ac  Inspector  seu 
Superintendens , non  immerito  duo  illa  nomina  Presbyter  et  Episcopus 
promiscue  usurpabantur ; et  Episcopi  Presbyteri , et  Presbyteri  Episcopi  pri- 
scis illis  temporibus  appellabantur,  quamvis  Presbyter  et  Episcopus  aliud 
aetatis , aliud  dignitatis  sit  nomen , ut  Hieronymus  inquit.  Ceterum  nihil 
gerebant  Presbyteri  absque  suorum  Antistitum  auctoritate,  unde  nec  baptizare 
poterant  sine  facultate  Episcopi,  nec  Eucharistiam  conficere  si  Episcopus  id 
vetasset,  teste  ipso  Hieronymo  qui  in  Dial.  adv.  Lucif.  post  Tertullianum 
inquit : Sine  Episcopi  jussione  neque  Presbyter  neque  Diaconus  jus  habet 
baptizandi.  Et  ante  illum  Ignatius  Martyr  in  Ep.  ad  Smyrn.  scripserat:  Sine 
Episcopo  nemo  quidquam  faciat  eorum  quae  ad  Ecclesiam  pertinent  . 
Rata  Eucharistia  habeatur  illa  quae  sub  Episcopo  fuerit  , vel  cui  ipse 
concesserit  ...  Non  licet  sine  Episcopo  baptizare , neque  Agapen  celebrare. 

His  modo  addamus  tertio  loco  Hieronymi  scopum  tum  Comrn.  in  Ep. 
ad  Titum,  tum  in  Epistola  sua  ad  Evangelum.  In  commentariis  ergo  in  Ep. 
ad  Tit.  totus  est  S.  Doctor  ut  demonstret  non  esse  ab  Episcopo  in  Pre- 
sbyteros cooptandos  nisi  magnae  probitatis  summaeque  prudentiae  viros . 
Quod  ut  suadeat,  per  ea  Scripturae  loca  excurrit  in  quibus  honorabilis  fit 
Presbyterorum  commemoratio ; aitque  Paulum  eadem  quae  Episcopis  in 
EP.  ad  Tit.  salutaria  dedisse  hortamenta,-  et  in  Ep.  ad  Philip,  appellare  Pre- 
sbyteros Episcopos:  additque  Presbyteros  olim  una  cum  Episcopo  communi 

consilio  Ecclesiam  gubernasse  . Ex  quibus  concludit  nonnisi  summae  pie- 
tatis viros  ad  gradum  Presbyteratus  esse  promovendos  . In  Ep.  autem  ad 
Evan  gelum  sibi  proponit  cujusdam  Falcidii  retundere  arrogantiam  qui  sim- 
plex Diaconus  quum  esset , Presbyteris  se  comparare  praesumebat  . Quam 
impudentiam  ut  comprimeret  Hieronymus,  sicuti  Diaconi  gradum  quodam- 
modo deprimit  infimum  administrationis  recensens  officium;  Quis  patiatur , 
ut  mensarum  et  viduarum  Minister  supra  eos  tumidus  se  ejjerat  , ad 
quorum  preces  Corpus  Christi  Sanguisque  conficitur ? neque  proinde 
sublimia  Ordinis  hujus  ministeria  denegat,’  ita  Presbyterorum  gradum  ex- 
tollit, eadem  fere  afferendo  argumenta  quae  in  Ep.  ad  Til.  adduxerat,  abs- 
que ullo  tamen  superioris  dignitatis,  videlicet  episcopalis,  praejudicio.  His 
hoc  modo  praemissis  , quae  ex  S.  Hieronymo  opponuntur  , nullo  negocio 
explicantur.  Atque 

Ad  r.  quod  ab  adversariis  pro  eorum  causa  dicitur  peremptorium  . 
Per  Hieronymum  idein  est  Presbyter  qui  Episcopus  quoad  nomen  et  sa- 
cerdotalia munera,  non  quoad  gradum  et  dignitatem.  Nomina  enim  haec  , 
j Episcopus  et  Presbyter , tum  quia  uterque  Eucharistiam  conficiebat,  tum 
etiam  quia  Presbyter  ab  Episcopo  in  partem  vocabatur  Ministerii  , promi- 
scue antiquitus  usurpabantur;  unde  ait  ibidem  S.  Doclor  : Sed  quia  eos- 
dem Episcopos  illo  tempore  quos  Presbyteros  appellabant,  propterca  indiffe- 
renter de  Episcopis  quasi  de  Presbyteris  (Apostolus)  est  locutus.  Differre  au- 
tem a Presbytero  Episcopum  gradu  ac  dignitate , diserte  cis  locis  affirmat 
Hieronymus.  Nam  in  Ep.  ad  Evangel.  negat,  in  una  civitate  plures  esse  posse 
Episcopos  ; uude  unum  praeeminere  ceteris  in  Clero  agnoscit.  Et  Coram,  in 
Ep.  ad  Tit.  affirmat  reliquisse  Paulum  Cretae  dilectum  illum  discipulum 
suum  ut  Presbyteros  constitueret  per  civitates.  Quare  inter  cos  quorum 
communia  erant  nomina,  unus  erat  qui  aliis  praeeminebat.  Relege  quae 
inter  conclusionis  nostrae  attulimus  probationes. 

Ad  2.  Falsum  est  S.  Doctorem  nullam  Episcoporum  in  Presbyteros 
agnoscere  superiori  talem.  In  fine  siquidem  Ep.  ad  Evangel.  Et  ut  sciamus , 
inquit,  Traditiones  apostolicas  sumptas  de  veteri  Testamento , quod  Aaron 
et  filii  ejus , atque  Lcvitae  in  Templo  fuerunt , hoc  sibi  Episcopi,  et  Pre- 
sbyteri, et  Diaconi  vendicenl  in  Ecclesia.  Ast  Aaron  Sacerdotibus  omnibus 
de  jure  divino  eminuisse  quis  inficiatur?  Quod  autem  unus  de  Presbyteris 
superpositus  ceteris  esset,  ut  schismatum  semina  tollerentur  , non  modo 
Presbyterianorum  caussam  nullimode  juvat , verum  illorum  potius  evertit 
systema.  Non  juvat,  inquam,  quoniam  antequam  unus  superponeretur  celeris, 
Ecclesia  ab  Episcopo  atque  Presbyteris  in  iis  dumtaxat  quae  externam 
respiciunt  potestatem  ac  jurisdictionem  , non  vero  in  iis  quae  ad  interiorem 
pertinent  auctoritatem  communi  consilio  regebatur  . Evertit  autem  Purila- 
noruin  systema,  quoniam  integer  Hieronymi  textus  ita  habet;  In  loto  orbe 
decretum  est  ut  unus  de  Presbyteris  electus  ceteris  superponeretur  ; ad 
quem  omnis  Ecclesiae  cura  perlineret  , ut  schismatum  semina  tolle- 
rentur. Schismata  autem  tunc  esse  coeperunt,  Quando  diaboli  instinctu  di- 
cebatur in  populis  : Ego  sum  Pauli  , ego  Apollo  , ego  autem  Caephae  , 

tempore  videlicet  Apostolorum.  Peto  nunc  a Blondello  qui  de  hoc  argumento 
tantopere  gloriatur , a quibus  in  toto  Orbe  decretum  est  ut  unus  ceteris 
superponeretur  Presbyteris  nisi  ab  Apostolis?  Tunc  enim  dici  coepit  in  po- 
pulis: Ego  sum  Pauli,  ego  Apollo,  ego  autem  Cepbae  . Apostoli  autem  a 
quibus  nisi  ab  eorum  praeceptore  Christo  formam  hanc  regiminis  accepe- 
runt ? Si  hoc  est,  jam  turpiter  fallitur  Blondelius  distinctionem  inter  Epi- 
scopum atque  Presbyterum  statuens  circa  an.  i36.  falliturque  etiam  turpis- 
sime dum  discrimen  illud  vult  esse  tantum  de  jure  humano $ quoniam 
quod  ab  Apostolis  institutum  est,  quum  a Christo  descendat,  de  jure  divi- 
no est.  Genuinus  autem  hieronymianae  sententiae  sensus  est,  Apostolos  acce- 
pta a Christo  Ecclesias  fundandi  regendique  potestate,  quando  praesentes  erant 
per  seipsos  illas  administrabant.  Ubi  autem  abesse  ratione  Ministerii  cogebantur 
retento  penes  se  supremo  regendarum  Ecclesiarum  jure,  Seniores,  Episcopi  sci- 
licet et  Presbyteri  qiiae  externam  spectabant  politiam  communi  consilio  admi- 
nistrabant. Factum  est  autem  ut  in  quibusdam  Ecclesiis  ob  diutinam  Aposto- 
lorum absentiam  coeperint  schismata  oriri,  dicentibus  aliis:  ego  sum  Pauli,*  aliis, 
ego  Apollo  j aliisque,  ego  autem  Cephae;  et  tunc  toto  Orbe  decretum  est , ut 
unus  de  Presbyteris  electus  superponeretur  ceteris , ad  quem  omnis  Ec- 
clesiae cura  pertineret , ut  schismatum  semina  tollerentur.  Ex  qua  rerum 
serie  apparet,  decretum  illud  ab  Apostolis  ipsis  fuisse  promulgatum,  adeo- 
que  esse  de  jure  divino . 

Ad  3.  De  institutione  divina  profecto  non  est,  quod  in  iis  quae  exter- 
nam respiciunt  politiam  Episcopus  solus  dispotico  quodam  regimine,  absque 
Presbyterorum  consilio,  Ecclesiam  sibi  creditam  regat  atque  gubernet ; si- 
cuti  de  jure  divino  est  ut  alios  Episcopos  ac  Presbyteros  tamquam  Patres 
Ecclesiae  generet,  ut  ait  Epiphanius.  Imo  magis  congruere  videtur  Ecclesiae 
ut  ab  Episcopo  simul  cum  Presbyteris  gubernetur , imitantes  Moysem  qui 
cum  in  potestate  haberet  solus  praeesse  populo  Israel  , septuaginta  nihi- 
lominus eligere  voluit  Seniores  cum  quibus  populum  judicaret.  Quare  bene 
ait  Hieronymus : Episcopi  noverint  , se  magis  consuetudine  quam  dispo- 
sitionis dominicae  veritate  Presbyteris  esse  majores , subintellige  in  iis  quae 
externam  respiciunt  Ecclesiae  administrationem.  Ex  his  interim  aperte  colligitur 
Episcopos  superiores  esse  Presbyteris.  Quamvis  enim  Moyses  auctoritatem  in 
populum  una  cnm  septuaginta  Senioribus  exerceret,  poterat  tamen  ipse  solus 
auctoritatem  illam  divinitus  acceptant  et  in  populum  et  in  septuaginta 
Seniores  exercere.  Ita  licet  Episcopus  in  partem  sollicitudinis  voco*  aliquando 
Presbyteros , potest  nihilominus  ipse  solus  ac  per  se  gregem  sibi  creditum 
ac  Presbyteros  ipsos  auctoritate  a Deo  accepta  gubernare.» 

Ad  4-  Hoc  Blondelli  argumentum  non  moror,  quoniam  praeoccupatum 
jam  est  in  praenotatis  et  in  solutione  aliorum. 

Ad  5.  Aliud  est  eligere,  et  aliud  ordinare  sive  consecrare  Episcopum, 
ut  per  se  manifestum  est.  Dicens  Hieronymus,  a Marci  aetate  ad  Heraclam 
usque  et  Dionysium,  Presbyteros  alcxandrinos  unum  ex  suo  gremio  electum 
Episcopum  consuevisse  nominare,  non  de  consecratione  quae  a simplicibus 
Presbyteris  fieret,  sed  de  mera  loquitur  electione.  Et  aptissime  quidem  ad 
Tom.  VII.  Marcellius  Theol.  53 

rem  suam  quae  erat  insolentiam  reprimere  Falcidii  Diaconi  qui  se  Pre- 
sbyteris aequare  ambiebat;  ad  quod  obtinendum,  privilegium  ibi  recenset 
Presbyterii  alexandrini  eligendi  absque  plebis  interventu  unum  ex  suis 
iu  Episcopum.  Non  meminit  eo  loci  Consecrationis,  quoniam  ad  rem  suam 
non  pertinebat,  et  quoniam  notum  omnibus  arbitrabatur  non  posse  fieri 
Consecrationem  nisi  ab  Episcopo.  Interim  eodem  qui  opponitur  loco  negat. 
Presbyteros  posse  ordinare  : Quid  enim , inquit,  facit , excepta  Ordinatio- 
ne Episcopus , quod  Presbyter  non  faciat  ? 

Ad  ultimum  : Allata  a Hieronymo  inter  Episcopi  et  Imperatoris  vel 
Archidiaconi  electionem  comparatio  in  hoc  dumtaxat  consistit,  quod  sicuti. 
e militum  numero  eorumque  suffragio  Imperatores  assumebantur , atque 
unus  ex  Diaconorum  coetu  Archidiaconus  a Diaconis  eligebatur  , ita  apud 
alexandrinos  utius  e Presbyteris  ex  eorum  assumptus  collegio  constituebatur 
Episcopus.  Ceterum  haec  eadem  comparatio  iu  adversarios  retorqueri  facile 
potest.  Nam  quemadmodum  miles  in  Imperatorem  semel  assumptus,  et  Ar- 
chidiaconus a Condiaconis  renuntiatus  jure  in  electores  potestatem  exercet; 
ita  et  Presbyter  etiamsi  a Compresby teris  (ut  etiam  nunc  in  pluribus  Ger- 
maniae Ecclesiis  fieri  solet)  Episcopus  fuerit  electus,  statim  a sua  Ordina- 
tione in  omnes  Presbyteros  ipsosque  electores  praeeminendam  habet  et  su- 
perioritatem.  Sed  de  hac  controversia  satis. 

CAPUT  VI. 

An  validae  sint  Ordinationes  ab  Episcopis  excommunicatis , 
int rusis,  haereticis , schismaticis  factae. 

Adeo  gravis  antiquis  temporibus  controversia  de  validitate  Ordinis  a 
Simouiacis,  Invasoribus,  Depositis,  Excommunicatis,  Schismaticis,  Haereticis 
collati  ecclesiasticis  Scriptoribus  visa  est,  ut  Petrus  Lombardus  vir  in  Scri- 
pturarum Patrumque  lectione  versatissimus  lib.  4*  Sent.  dist.  a5.  scripserit: 
Hanc  quaestionem  perplexam  , ac  pene  insolubilem  faciunt  Doctorum 
verba,  qui  plurimum  dissentire  videntur  ; unde  et  ipse  indefinitam  illam 
dimisit.  Hujus  dirimendae  controversiae  difficultas  ex  eo  praesertim  orta  est, 
quod  Conciliorum  Canones,  Decreta  Pontificum,  sanctorum  Patrum,  et  etiam 
Historicorum  dicta  et  phrases  ubi  de  Haereticis,  Schismaticis,  Sirnoniacis  , 
ceterisque  ad  Ecclesiam  redeuntibus  sermonem  instituunt,  implexa  admodum 
et  ambigua  argumenti  hujus  tractatoribus  apparuerint.  Sed  a quingentis  tan- 
dem et  amplius  annis,  rebus  studio  clarissimorum  Theologorum  Hugonis  a 
S.  Victore,  S.  Thomae,  aliorumque  in  majori  luce  positis,  dubietatis  tene- 
brae eliminatae  sunt ; et  quaestio  dirempta  dici  poterat  nisi  Joannes  Mo- 
linus specioso  quodam  a se  conficto  systemate  novas  illi  tenebras  offun- 
dere conatus  esset  . 

Joannes  ergo  Morinus  sacras  omnes  Ordinationes  contra  Ecclesiae  Ca- 
nones celebratas  nullas  olim  et  irritas  etiam  quoad  substantiam  fuisse  con- 
tendit. Atque  hoc  fere  modo  philosophatur;  Quamvis  nullam  habeat  Eccle- 

sia  In  Sacramentorum  substantiam  potestatem,  neque  enim  vel  materiam  vel 
formarn  illorum  mutare  potest,  ut  de  Sacramentis  in  genere  pertracta ntes<  de- 
monstravimus, a Christo  nihilominus  auctoritatem  accepit  nonnullas  statuendi 
conditiones  quibus  non  servatis  essent  veluti  impedimenta  quae  Ordinem 
etiam  cum  debita  materia,  forma,  et  intentione  collatum  dirimant  ac  nul- 
lum omnino  reddant ; quemadmodum  potestate  a Christo  accepta  impedi- 
menta posuit  quae  Matrimonium  dirimunt  eliatnsi  cum  debitis  materia  , 
forma,  et  intentione  sit  celebratum.  Porro  Ecclesia,  inquit,  firma  lege 
priscis  temporibus  cavit  ne  Haeretici,  Schismatici,  Intrusi,  Simoniaci  Ministros 
agerent  sacrae  Ordinationis  . Unde  si  id  audebant,  non  soluin  illicita  , sed 
etiam  invalida,  omnique  effectu  el  Charactere  vacua  erat  Ordinatio,  non  de 
jure  quidem  divino,  sed  tantum  ecclesiastico.  Quod  jus,  addit  Morinus,  yel 
quia  revocatum  est,  vel  quia  per  contrariam  fuit  abrogatum  consuetudinem, 
nostris  hisce  temporibus  amplius  non  oblinet;  ac  proinde  qui  modo  con- 
tenderet Ordinationes  ejusmodi  contra  Ecclesiae  Canones  factas  esse  ite- 
randas, turpissime  erraret. 

Adversus  ergo  Morinum  et  alios  qui  talium  Ordinationum  vel  infi- 
ciantur vel  dubiam  habent  validitatem  , breviter  modo  disputandum  est . 
Sed  antequam  rem  aggrediamur,  unum  vel  alterum  claritatis  gratia  obser- 
vandum esse  arbitror.  Et  i.  Per  sacram  Ordinationem  imprimi  Characterem, 
non  secus  ac  per  Baptismum  et  Confirmationem,  tamquam  certum  in  hac 
versanda  controversia  supponimus  ex  demonstratis  in  libro  de  Sacramentis 
in  genere,  ubi  etiam  ostendimus  Characterem  eumdem  semel  impressum  in- 
delebilem esse,  videlicet  amitti  non  posse  quamvis  Gratia  sanctificans  per 
Sacramentum  accepta  abjiciatur,  a.  Alia  est  io  sacris  Ministris  potestas  Or- 
dinis, alia  vero  potestas  Jurisdictionis.  Illa  quidem  jus  virtutemque  tribuit 
Ministro  Ordinis  sui  munera  exequendi  , ut  Presbytero  conficiendae  ac  di- 
spensandae Eucharistiae;  haec  autem  vel  ordiuariam  vel  delegatam  confert 
potestatem  in  alios.  Puta,  simplex  Sacerdos  ab  Ordine  ipso  facultatem  ha- 
bet ligandi  atque  solvendi  , sed  legitime  exercere  illam  non  potest  nisi  in 
eos  in  quos  ordinariam  vel  delegatam  obtinuit  jurisdicLionem  . Prior  pote- 
stas est  ipse  Ordinis  Sacramenti  Character,  vel  aliquid  certe  ipsi  necessario 
connexum  , altera  vero  ab  Ecclesiae  proficiscitur  et  dependet  auctoritate  . 
His  ita  observatis  seu  potius  revocatis  in  mentem,  sit 

CONCLUSIO  I. 

Ordinatio  ab  illegitimo  colluta  Ministro  valida  est  . 

Ex  iis  quae  harum  institutionum  libris  35.  et  3G.  cap.  utrobique  8. 
tradidimus,  propositio  haec  nostra  satis  superque  demonstrata  remanet.  Ad 
eam  nihilominus  confirmandam  pauca  hic  adnectemus  argumenta  ; unde 

Prob.  i.  Idem  prorsus  de  Sacramento  Ordinis  ac  de  Sacramento  Ba- 
ptismi ferendum  esse  judicium  ambigere  nemo  sanae  mentis  poterit  , si 
animadvertat  utrumque  Sacramentum  non  hominis,  sed  Christi  esse  , Cha- 

racterem  in  anima  imprimere,  et  potestatem  tradere  subjecto  ntriusque  pro- 
priam Sacramenti.  Sacramentum  Baptismi  ab  illegitimo  Ministro  collatum 
validum  est.  Cur  invalidum  et  iterandum  Ordinis  Sacramentum  si  ab  il- 
legitimo Ministro  conferatur  ? Argumentum  est  Augustini  qui  lib.  2.  cont. 
Epist  Parmen.  cap.  x3.  ita  scribit:  Ipsi  ( Donatistae  ) explicent , quomodo 
Sacramentum  Baptizati  non  possit  amitti , et  Sacramentum  Ordinati  possit 
amitti  ...  Si  enim  utrumque  Sacramentum  est  , quod  nemo  dubitat , 
cur  illud  non  amittitur  , et  illud  amittitur  ? Neutri  Sacramento  injuria 
facienda  est. 

Prob.  2.  perpetua  consta ntique  Ecclesiae  praxi  quae  Ordinis  Sacra- 
mentum etiam  ab  iis  qui  foris  sunt  collatum  , validum  semper  ratumque 
habuit  $ unde  Ordinatos  ab  Haereticis  vel  Schismaticis  vel  Simoniacis  aut 
Intrusis  ad  Ecclesiam  venientes  numquam  reordinavit,  sicuti  nec  baptizato» 
ab  iisdem  rebaptizavit.  Quod  si  aliqua  sunt  veterum  dicta  quae  specie  te- 
nus indicare  contrarium  videantur  , facilem  admittunt  explicationem  ut  ex 
infra  dicendis  liquido  apparebit. 

Prob.  3.  Si  Ordinatio  extra  Ecclesiam  administrata  invalida  est,  debet 
id  vel  ex  divino  vel  ex  humano  jure  proficisci . Verum  ex  neutro  jure 
invaliditas  Ordinis  extra  Ecclesiam  collati  proficiscitur.  Non  ex  divino,  quo- 
niam in  Sacra  Scriptura  aut  in  Traditione  nihil  omnino  legitur  quod 
Ordinationes  eiusmodi  vanas  ac  nullas  definiat  . Neque  ex  humano , tum 
quia  nullum  in  Sacramenta  jus  habent  homines,  tum  quia^nallam  Morinos 
afferre  potest  Ecclesiae  legem  Ordinationes  illas  invalidas  declarantem,  tum 
denique  quia  in  Ecclesia  cautum  semper  fuit  ne  rebaptizationes  fierent 
aul  reordinationesj  unde  Concilii  3.  Carthaginensis  Patres  can.  38.  defi- 
nierunt , Non  licere  feri  rebaptizationes  et  reo rdi nationes  : quod  etiam 
in  Capuensi  plenaria  Synodo  videtur  statutum.  Sed  ad  rem  paullo  propius 
accedamus  . 

CONCLUSIO  II. 

In  Ecclesia  validae  semper  habitae  sunt  Ordinationes  a Simo- 
niacis, Invasoribus , Schismaticis , atque  Haereticis  factae. 

Prob.  prima  prop.  pars . Basilius  in  Ep.  76.  quum  agnovisset  Antisti- 
tes sibi  subjectos  ab  iis  quos  ordinabant,  pecuniam  sub  obtentu  pietatis  ac- 
cipere consuevisse,  postquam  acriter  eos  reprehendit,  e vestigio  subjungit : 
Si  quis  post  hanc  Epistolam  meam  tale  quid  designaverit  , cum  nostris 
his  Altaribus  nihil  habebit  commune , sed  quaeret  ubi  donum  Dei  coem- 
ptum vendere  queat.  Ordinationes  ergo  a Simoniacis  illis  accepto  pretio 
habitas,  irritas  Basilius  non  declaravit , sed  cavit  dumtaxat  ne  quid  simile 
deinceps  fieret.  Palladius  in  vita  S.  Joannis  Chryaostomi  narrat  delatum  ad 
eumdem  Chrysostomum  fuisse  ephesinum  Praesulem  Antoninum  quod 
mullos  Episcopos  atque  Presbyteros  extorta  pecunia  ac  pretiosa  suppellecti- 
li  ordiuasset , eaque  da  caussa  a Chrysostomo  convocatum  fuisse  Conci- 

lium  in  quo  statutum  fuit  ut  sex  ex  illis  Episcopis  simoniace  consecratis  re- 
stitueretur ab  Antonini  haeredibus  pecunia  ; et  subinde  Sacerdotio  privati 
in  Altario  admitterentur  ad  communionem  . Ita  Palladius.  Ex  qua  narra- 
tione colligitur  , ex  tot  tantisque  ab  Antonino  simoniace  ordinatis  , sex 
dumtaxat  Episcopos  fuisse  multatos,  et  non  alia  quidem  poena  quam  su- 
spensionis; quum  facultas  eis  relicta  fuerit  intra  Altaris  septa  communicandi, 
quod  Laicis  permissum  non  erat ; unde  Ecclesia  tunc  existimabat , semper 
in  Ordinatis  etiam  per  simoniam  impressum  remanere  Characterem.  Concilium 
Oecumenicum  Chaleedonense  eos  qui  per  simoniam  sunt  ordinati  removet 
quidem  ab  officio  ac  dignitate,  sed  Ordinationem  irritam  esse  non  affirmat. 
Sic  enim  inquit  can.  2.  Si  quis  Episcopus  propter  pecuniam  Ordinationem 
Jecerit  , et  non  venalem  gratiam  in  venditionem  deduxerit , et  propter 
pecunias  ordinaverit  Episcopum  , Chorepiscopum , Presbyterum , etc.  qui 
hoc  tentasse  convictus  fuerit , de  proprio  gradu  in  periculum  veniat  ; et 
qui  est  ordinatus  ex  Ordinatione  vel  promotione  nihil  juvetur , sed  sit  a 
dignitate  vel  officio  alienus . Canonem  hunc  confirmavit  in  C.-P.  Synodo 
Gennadius  anathematis  tantum  poena  superaddita  . Concilium  Trullanum  , 
Eos , inquit,  qui  pecuniis  ordinantur , sive  Episcopos , sive  quale scumque 
Clericos  . . . deponi  jubemus.  Sed  et  eos  etiam  qui  ordinaverunt.  Syno- 
dus 8.  Oecumenica  quod  in  Chalcedonensi  fuerat  definitum  auctoritate  sua 
confirmat . Alia  brevitati  consulens  omitto  quum  pauca  haec  ad  digno- 
scendum quaenam  Ecclesiae  graecae  circa  hano  materiam  fides  fuerit  et 
disciplina,  sufficiant.  Non  dissimilis  fuit  praxis  Ecclesiae  latinae  . Nam  Ge- 
lasius  R.  P.  in  Ep.  ad  Episcopos  Lucaniae  , Quos  constiterit  , inquit,  in- 
dignos meritis  sacram  mercatos  esse  pretio  dignitatem , convictos , oportet 
arceri , non  sine  periculo  facinus  tale  perpetrantes , quia  dantem  pariter 
et  accipientem  damnatio  Simonis  , quam  sacra  Lectio  testatur  , involvit  . 
Etiam  Hormisdas  Summus  Pontifex  in  Ep.  ad  Episcopos  hispan.  velata  si- 
monia  nullam  infligit  Simoniacis  poenam.  Clemens.  II.  apud  Petrum  Da- 
miani  opusc.  6.  cap.  35.  sancivit,  Ut  quicumque  a Simoniaco  consecratus 
esset , in  ipso  Ordinationis  suae  tempore  non  ignorans  Simoniacum  cui 
se  obtulerat  promovendum , quadraginta  nunc  dierum  poenitentiam  ageret , 
et  sic  in  accepti  Ordinis  officio  ministraret.  Quod  Clementis  Decretum  ex 
prudenti  oeconomia  coactus  est  quodammodo  confirmare  Leo  IX.  postquam 
ex  duriore  a se  in  Simoniacos  lata  lege  , seditionis  tumultus  magnus  ortus 
est  Romae.  Legatur  etiam  Epistola  Nicolai  II.  ad  omnes  Episcopos  in  qua 
varia  Simoniacorum  genera  distinguuntur,  nuiliusque  Simoniaci  Ordinationem 
irritam  esse  declarat . Silentio  praetereo  Alexandri  II.  Gregorii  VII.  et 
Urbani  II.  edita  in  Conciliis  Romanis  Decreta  in  quibus  ab  officio  ac  di- 
gnitate tantum  simoniace  Ordinati  deponuntur,  et  coronidis  loco  pono  duo 
Lateranensia  Concilia,  primum  sub  Callixto  II.  et  alterum  sub  Innocentio  II. 
celebratum.  In  priori  legitur  can.  1.  Si  quis  in  Ecclesia  Ordinationem  vel 
promotionem  taliter , nempe  per  pecuniam,  acquisierit , acquisita  prorsus 
careat  dignitate.  Alterum  vero  can.  item.  t.  Si  quis  , inquit,  simoniace 
ordinatus  fuerit , ab  officio  omnino  cadat , quod  illicite  usurpavit . Digni 

Proh,  altera  nostrae  prop.  pars,  licet  ex  hactenus  dictis  fluat.  Nam 
non  majoris  sceleris  est  aliquam  episcopalem  Sedem  invadere  quam  soluto 
pretio  illam  acquirere.  Cumque  Simooiacorum  Ordinationes  non  repetantur, 
non  video  cur  iterari  debeant  illae  Invasorum  . Sed  aliqua  ex  ecclesiastica 
historia  aderamus  exempla.  Quid  Flaviano  C.-P.  Sedis  Antistiti  in  latroci- 
nali ephesina  Synodo  acciderit,  norunt  omnes.  Ejecto  in  exilium  sanctissi- 
mo viro,  in  ejus  locum  per  Dioscorum  eulbychianae  factionis  antesignanum 
ordinatus  ac  suffectus  fuit  Anatolius  qui  utpote  Ecclesiae  C.-P.  Episcopus 
plures  tum  Episcopos  tum  Presbyteros  , aliosque  Clericos  ordinavit.  Et  S. 

— ^ Papa  Leo  nihilominus  agnoscens  , divinam  adfuisse  illi  misericordiam  , 
ut  malis  principiis  bene  uteretur , ad  Pulcheriae  Augustae  relationem  et 
preces  , non  modo  cum  eo  communicavit , sed  Ordinationes  ah  eo  factas 
uti  ratas  habuit  et  validas,  gra\i  dumtaxat  in  Epistola  ad  eum  scripta  addita 
exhortatione,  ut  videlicet  divini  muneris  Gratiam  alia  offensione  non  per- 
deret. Quare  Auxilius  in  Apol.  pro  Formoso  R.  P.  concludit : Anatolius 
magis  sacrilegus  Invasor  quam  Episcopus  fuit  ordinatus.  Et  tamen  a S. 
Papa  Leone  non  condemnatur , sed  potius  admonetur , quatenus  sacerdo- 
talem benignitatem  alia  offensione  non  perdat.  Petrus  Moggus  qui  duplici 
ex  capite  contra  Ecclesiae  statuta  fuerat  ordinatus  Episcopus , tuin  quo- 
niam per  fraudem  ac  vim  alexandrinain  Cathedram  occupaverat,  tum  e- 
tiam  quoniam  ab  uno  tantum,  contra  regulas  Patrum  , Manuum  acceperat 
impositionem  , multas  habuit , teste  Metrophane  , Ordinationes  . Et  tamen 
Ecclesia  Romana  illas  omnes  ut  vaiidas  habuit,  et  cum  Episcopis  a Petro 
Moggo  ordinatis  communicavit.  Afferamus  postremo  loco  in  exemplum  cele- 
berrimum Photii  facinus  qui  medio  circiter  saeculo  nono  auctoritate  fretus 
ac  vnfritie  Bardae  qui  gratia  plurimum  apud  Imperatorem  valebat , C.-P. 
Sedem  occupavit  expulso  Ignatio  Episcopo  sanctissimo  5 et  simplex  laicus 
quum  esset,  a Grcgorio  syracusano  jam  degradato  , intra  sex  tantum  dies 
contra  ecclesiasticas  regidas  fuit  ordinatus . Mullos  ille  profecto  ad  episco- 
palem sacerdotalemque  promovit  dignitatem  , ejectis  illis  quos  ordinaverat 
Igiiatius  . Et  tamen  post  varia  discrimina  rerum  , a Basilio  a quo  fuerat 
expulsus,  in  gratiam  receptus,  Joannes  VIII.  Romanus  Antistes  e vivis  S.  I- 
gnatio  sublato  ad  ejusdem  Basilii  preces  patriarchalem  illi  Cathedram  abs- 
que nova  Ordinatione  concessit , neque  Consecrationes  ab  eo  celebratas  ir- 
ritas habuit.  Et  quamvis  Joannes  nimiae  facilitatis  cum  Baronio  culpandus 
esset,  qui  tatnen  a Christiano  Lupo  et  Petro  de  Marea  defenditur,  non 
inde  tamen  sequeretur  irritas  fuisse  illius  Ordinationes;  quum  nullibi  itera- 
tas esse  legatur  . 

Prob.  tertia  pars,  non  amitti  videlicet  propter  schisma  sacrae  Ordina- 
tionis Characterem,  quod  exemplo  et  auctoritate  fit  manifestum.  Hi  siquidem 
qui  saeculo  3.  ( ut  ab  exemplo  incipiam  ) schismati  adversus  Cornelium 
Romanae  Urbis  Episcopum  a Novaliaiio  conflato  non  exiguo  numero  adhae- 
serunt, ititer  quos  Maximus  Presbyter,  et  poslmodum  poenitentia  ducti  re- 

sipuerunt,  absque  iterata  Consecralione  recepti  sunt  in  communionem,  teste 
ipso  Cornelio  in  Ep.  44-  a<^  Cyprian.  scribente:  Maximum  Presbyterum 
locum  suum  agnoscere  jussimus  , ceteros  cum  ingenti  populi  suffragio- 
recepimus.  Item  a primis  schismatis  Donatistarurn  temporibus  Donatistas 
ipsos  communionem  petentes  consuevit  semper  Ecclesia  absque  nova  Ordi- 
natione recipere,  ut  ex  can.  68.  Ecclesiae  africanae  constat,  ubi  sic  legi- 
tur : Placuit  ut  qui  ex  ipsis  Donatislis  Clerici  ad  catholicam  unitatem 
transire  voluerint,  in  suis  honoribus  suscipiantur  sicut  prioribus  ejusdem 
divisionis  temporibus  facium  est  : quod  mullarum , et  pene  omnium  Ec- 
clesiarum africanarum  in  quibus  talis  error  ortus  est , exempla  testan- 
tur. Praeterea  alia  schismata  plura  quovis  fere  saeculo  Ecclesiam  vexarunt. 
Puta  illud  Ursicini  adversus  Damasum  excitatum  : aliud  Eulalii  contra 
Bonifacium  : et  Laurentii  contra  Symmacuin:  et  Dioscori  adversus  alterum 
Bonifacium  : Joannis  contra  Gregorium  hujus  nominis  V.  et  Cadolai  contra 
Alexandrum  : et  Guiberli  adversus  Gregorium  VII.  Alberli  ac  Theodorici 
adversus  Paschalem  II.  Inierim  qui  Pseudopapae  extiterunt , et  Episcopi 
qui  coeco  studio  illis  adhaeserunt  innumeras  propemodurn  habuerunt  tum 
Episcoporum  tum  cujusvis  Ordinis  Clericorum  Ordinationes.  Quae  nihilo- 
minus cessante  schismate  , rebusque  compositis  , ratas  ac  validas  communi 
suffragio  agnovit  Ecclesia  . Ac  denique  in  gravissimo  illo  schismate  quod 
postquam  per  annos  circiter  4°-  Ecclesiam  misere  laceraverat,  aliis  unum, 
aliis  alterum,  aliisque  tertium  tamquam  verum  Pontificem  sequentibus,  per 
Coustantiense  Concilium  tandem  fuit  extinotum,  quot  habitae  sunt  in  qua- 
vis obedienlia  et  Communione  Ordinationes  ? Numquid  proinde  vel  una 
titulo  schismatum  improbata  est  et  iterata  ? Accedit  allatis  exemplis  aucto- 
ritas quoque  ex  Patrum  testimoniis  deprompta.  • Melchiades  enim  R.  P.  ad 
quem  Caeciliani  ac  Donati  causa  delata  fuerat , secumque  Episcopi  Roma- 
nae Ecclesiae , Caecilianum  ipsum  quidem  absolverunt , dumnatoque  uno 
quodam  Donato  qui  auctor  schismatis  fuisse  manifestatus  est , ceteros 
correctos,  etiamsi  extra  Ecclesiam  ordinati  essent , in  suis  honoribus  re  - 
cipiendos esse  censuerunt , inquit  Augustinus  ep.  1 84*  alias  5o.  ad  Boni- 
facium c.  io.  Idem  $.  Doctor  passi m in  scriptis  suis  testatur  hanc  fuisse 
semper  Ecclesiae  praxim  , ut  quemadmodum  Baptisma,  ita  et  Sacramentum 
Ordinis  extra  Ecclesiam  rite  collatum  non  iteraretur.  Unum  addo  ex  lib. 
i.  de  Bapt.  cap.  t.  testimonium:  Sicut  redeuntes  qui  priusquam  rece- 
derent baplizali  sunt  , non  baptizantur ; ita  redeuntes  qui  priusquam 
recederent  ordinali  sunt , non  utique  rursus  ordinantur  : Sed  aut  admini- 
strant quod  administrabant  si  huc  Ecclesiae  utilitas  postulet,  aut  si  non 
administrant,  Sacramentum  Ordinationis  suae  tamen  gerunt.  Sed  audi 
clariora  et  rationem  hujus  pravis  apprehende  ex  lib.  2.  cont.  Crescou.  cap; 
10.  ubi  S.  Pater  respondetis  Cresconii  difficultatibus  ait:  Magnum  aliquid 
tibi  dicere  visus  es,  nominando  Candidum  Ulla-regicnsern  et  Donatum 
Macomadiensem , qui  ex  vestris  Episcopis  etiam  apud  nos  Episcopi  fue- 
runt ...  quasi  Sacramenta  et  invocatio  nominis  Dei  quae  fit  apud  vos 
ipsa  inimica  sit  nobis  . i . Christiana  sane  in  vobis  Sacramenta  cogno - 

SCO)  et  in  his  illud  quoque  (Ordinationis)  . . . Prorsus  agnoscit  in  vobis 
Ecclesia  cuncta  quae  sua  sunt  . . . Episcopus  est , inquis , Episcopum  re- 
cipis : Presbyter  , Presbyterum  . Posses  et  mihi  hoc  dicere  , homo  est  , 
hominem  recipis.  Tam  quippe  in  illo  Sacramenta  christiana,  quam  mem- 
bra humana  cognosco  : nec  curo  per  quem  fuerint  seminata  , sed  a quo 
creata.  Legas  et  lib.  i.  cont.  Ep.  Parrnen.  cap.  i3.  brenic.  coli,  primi 
dici  cont.  Donat,  cap.  5.  Ep.  i!\i.  alias  i5a.  etc.  Aliorum  Patrum  senten- 
tias brevitati  studens  praetereo. 

Prob.  postrema  pars  quae  est  de  Haereticis.  Et  principio  quidem  de 
Donatistis  qui  teterrimo  schismati  plura  falsa  dogmata  jam  ante  Augusliai 
tempora  addiderant , satis,  ut  reor,  dictum  est  hactenus.  Concilium  Nicae- 
num 1.  can.  8.  saucivit  ut  Calhari  seu  Novatiani  schismatici  et  ipsi  si- 
mul et  haeretici,  Si  aliquando  venerint  ad  Catholicam  Ecclesiam , ejura- 
tis erroribus,  placuit , sicut  et  magnae  Synodo , eos  Ordinatos  sic  manere 
in  Clero.  Canonem  hunc  regulam  in  haereticorum  recipiendis  Ordinatioui- 
bus  exhibuisse  Ecclesiae  testantur  in  primis  S.  Hieronymus  in  Dial.  adv. 
Lueiferian.  tum  Syricius  in  ep.  ad  Himeri.  Innocentius  I.  in  ep.  a a.  et  Thara- 
sius  Act.  i.  Syn.  7.  aliique.  S.  Athanasius  non  ex  sua  modo,  sed  et  ale- 
xandrinae  Synodi  ab  eo  congregatae  sententia,  statuendum  curavit  ut  Epi- 
scopi ariani  ad  Ecclesiam  revertentes,  solis  exceptis  ihius  haeresis  ducibus, 
in  communionem  cum  Ordinibus  reciperentur:  His  qui  auctores  non  fue- 
rint impietatis , placuit , ut  venia  detur , et  habeant  Cleri  locum.  Basilius 
quoque  in  Ep.  ad  Amphiloch.  can.  1.  Scio,  inquit,  quod  fratres  Zoin , et 
Saturninum , qui  erant  ex  illorum  (Eneralitarum)  ordine  in  Episcoporum 
Cathedram  suscepimus . Damasus  R.  P.  et  Hilarius  Pictaviensis  a Lucife- 
rianis  reprehensi  sunt,  quasi  male  consuluerint  Ecclesiae , quod  praevari- 
catores Episcopos  in  communionem  et  Sacerdotium  , pacis  recuperandae 
caussa  recepissent , scribit  Gennad.  de  Script.  eccl.  cap.  i3.  Innocentius 
I.  non  solum  non  vituperat,  sed  impensis  laudibus  cumulat  Toletanae  1. 
Synodi  Praesules,  quod  urgente  necessitate  quosdam  priscillianistas  Episco- 
pos ad  Ecclesiam  revertentes  cum  omnibus  honorum  suorum  ornamentis 
admisissent  dicens,  Petrum  post  lacrymas  ac  Thomam  post  dubitationem 
nihil  de  prioribus  meritis  amisisse  . Nimius  essem  si  loca  omnia  Augustini 
quae  ad  rem  hanc  faciunt  in  medium  alFerre  vellem.  Quare  consulite,  praeter 
opera  paullo  supra  citata  ep.  87.  et  90.  et  1 85.  librum  de  unico  Bapti- 
smo cap.  16.  ac  librum  cont.  Crescon.  cap.  7.  Concilium  Ephesinura  Act. 
7.  de  Mepulianis  seu  Enlhusiastis  qui  Ecclesiae  communionem  desidera- 
bant, verba  faciens  inquit:  Si  anathematizaverint  etc.  si  Clerici  fuerint  , 
maneant  Clerici  . Hoc  canone  moti  sunt  Patres  Synodi  7.  Act.  1.  ut  Cle- 
ricos a Nestorianis  ordinatos  in  Ecclesia  reciperent  cum  propriis  Ordinibus. 
S.  Leo  M.  probat  quidem  ut  haeretici  poenitentes  cum  suis  gradibus  admil- 
tantur  , sed  vetat  subinde  ne  ad  gradus  promoveantur  altiores.  Circa  quos 
etiam  illam  canonum  constitutionem  praecipimus  custodiri , ut  in  magno 
habeant  beneficio , si  adempta  omni  spe  promotionis  in  quo  inveniuntur 
Ordine , stabilitate  perpetua  maneant.  S.  etiam  Gregorius  ep.  61.  praeci- 

pit  ut  Nestoriani  in  suis  Ordinibus  recipiantur.  Tharasius  ad  Act.  i.  Synodi  6. 
inquit : Circiter  quinquaginta  annos  haeresis  illa  (Monolhelitarum)  viguit j 
et  tamen  in  6.  Synodo  Patres  quatuor  illos  praenominatos  tantum  damna- 
runt, ceteros  cum  Ordinationibus  receperunt.  Concilii  7.  Patres  allatis  Nicae- 
ni 1.  Concilii  canone  8.  et  pluribus  Patrum  testimoniis  statuerunt  Ordina- 
tos in  quavis  haeresi,  servatis  servandis,  in  proprio  unum  quemque  cleri- 
cali gradu  esse  recipiendum.  De  praxi  latinae  Ecclesiae  in  recipiendis  Grae- 
cis , schismate  et  haeresi  laborantibus,  et  de  veterum  in  hanc  senten- 
. tiam  consensione  Theologorum  non  loquor  quoniam  momenta  haec  notis- 
sima sunt  omnibus. 


CAPUT  VII. 

. • ....  • * .1 

Expositio  eorum  quae  in  contrarium  afferuntur. 

• Antequam  argumenta  quae  adversus  communem  Theologorum  senten- 
tiam a Joanne  Morino  pro  suo  statuendo  systemate  afferuntur  recitemus 
atque  solvamus,  non  abs  re  erit  animadvertere  nihil  ipsius  caussam  juvare, 
quod  nonnulli  antiquitus  post  Simoniaeos  , Invasores,  Schismaticos  etc.  sa- 
cras iteraverint  Ordinationes,  vel  quod  aliqui  ex  veteribus  in  eam  abierint 
opinionem,  cassas  videlicet  et  irritas  esse  Consecrationes  extra  Ecclesiam  cele- 
hratas  , quoniam  nos  quoque  id  ultro  cilroque  fatemur.  Contendimus  tamen 
ad  faciendam  auctoritatem,  sententiamque  statuendam  hoc  non  valere,  quo*- 
niam  exiguissimo  fuere  numero  reordinationes  a Morino  jactatae,  multoque 
minores  scriptores  qui  Theologi  hujus  ceteroquin  doctissimi  praeluserint 
opinationi  ,•  unde  non  est  cur  ejus  generis  exemplo  et  auctoritate  nos 
opprimere  contendat.  Sed  ad  rem  descendamus.  ; 

Obj.  1.  adv.  2.  prop.  Gregorius  M.  Ep.  ito.  nullum  esse  statuit  Sa-. 
cerdolium  pretio  sive  sirnoniace  comparatum  : Quicumque  hoc  pretii  studet 
donatione  mercari , dum  non  officium , sed  nomen  attendit , Sacerdos  non 
esse,  sed  dici  tantummodo  inaniter  concupiscit  . II.  Tharasius  C-P.  Epi- 
scopus de  Simoniacis  ad  Adrianum  R-  P.  scribens,  In  eis , inquit,  non  est 
gratia  Spiritus  S.  idest  Sacerdotii  dignitas , nam  quod  non  acceperunt  non 
habent.  111.  testatur  Petrus  Damiani  Opusc.  5.  quod  Leo  IX.  Summus  Pon- 
tifex plerosque  Simoniaeos , et  male  promotos  tamquam  noviter  ordinavit. 
IV.  Gregorius  VII.  iri  Rom.  5.  Concilio,  Ordinationes , inquit,  quae  interve- 
niente pretio  ...  et  quae  non  communi  consensu  Cleri  et  populi  , se- 
cundum canonicas  sanctiones  fiunt , et  ab  his  ad  quos  Consecratio  perti- 
net, non  comprobantur , infirmas  et  irritas  esse  dijudicamus  . V.  Urba- 
nus II.  Daimbertum  Diaconum  sirnoniace  a Nezelone  promotum  iternm 
consecravit ; unde  a duobus  Conciliis  Placentino  ct  Romano  3.  sub  eodem 
Urbano-  celebratis  veluti  regula  sancita  est  nullas  Simoniacorum  Ordina- 
tiones vires  habere,  nempe  irritas  esse  . VI.  et  ea  quidem  regula  veterum 
auctoritati  Patrum,  Gregorii  videlicet  Nazianzeni,  Ambrosii,  et  Leonis  M. 
quorum  testimonia  Gratianus  in  Decreto  recitat,  innixa  est. 

..  Tom.  VII.  Marccllius  Theol.  54 

Verum  haec  et  similia  quae  a Morino  afferuntur  rem  minime  confi- 
ciunt. Atque  ad  i.  Affirmat  quidem  Gregorius  hominem  per  simoniam  or- 
dinatum non  esse  Sacerdotem  , sed  quoad  officium  tantummodo  ffnemque 
sibi  propositum,  non  vero  quoad  rem  ipsam  et  Characterem.  Distinguendum 
quippe  est  in  sacra  Ordinatione  inter  Characterem  per  Sacramentum  in  anima 
impressum  , et  gradum  in  ecclesiastica  Hierarchia  , vi  cujus  aliquod  exer- 
cendo Ministerium,  Ordinati  certis  privilegiis  honoribusque  fruuutur.  Atque 
de  hoc,  non  de  illo  verba  facit  Gregorius,  nam  inquit  ibidem  quod  qui  sic 
ordinantur , nomen  quidem  , non  dignitatem  ambiunt  Sacerdotii.  Ceterum 
quae  fuerit  circa  simoniacas  Ordinationes  illius  mens  luculentissime  palet 
ex  iis  quae  paullo  supra  produximus. 

Ad  2.  Velle  Tharasium  C-P.  trahere  ad  partes  Morini  idem  est  ac 
velle  tenebras  offundere  luci.  Nam  si  Haereticorum  et  Schismaticorum  ratas 
existimavit  Ordinationes,  ut  constat  ex  illius  Oratione  quae  extat  Act.  i. 
Synodi  7.  quanto  magis  Simoniacorum  ? In  allata  ergo  sententia  a Gra- 
tiano relata  loquitur  de  Gratia  dumtaxat  ac  dignitate,  non  de  essentia  Sa- 
cerdotii ; praesertim  cum  ibidem  dicat : Eos  qui  propter  pecunias  Manus 
imposuerunt  vel  imponunt  . . . Petrus  divinus  Apostolus  deponit.  Non 
deponitur  autem  qui  Ordinis  Charactere  insignitus  non  est. 

Ad  3.  Iu  Leonis  IX.  mente  interpretanda  paullo  diutius  immorandum 
est , quum  ea  quae  hoc  in  loco  observavimus  ad  multa  similia  veterum 
loca  exponenda  quum  maxime  valeant.  Simonia  ergo  quae  ortum  habuit  in 
Oriente  occidentalem  etiam  Ecclesiam  occupavit,  et  tam  longe  lateque 
brevi  temporis  intervallo  propagata  est,  ut  rari  essent  qui  absque  simo- 
nia Ordines  darent  vel  acciperent . Non  defuerunt  tamen  omni  aetate  et 
Summi  Pontifices  et  piissimi  Episcopi  qui  apostolico  zelo  ferventes  in 
Conciliis  quae  passim  celebrabantur  contra  hoc  turpissimum  vitium  insur- 
gerent, et  gravissimis  poenis  illud  extirpare  satagerent  ; unde  ea  labe  infe- 
ctos nunc  excommunicatione  multabant , nunc  deponebant , nunc  vero  de 
suo  gradu  dejiciebant;  ex  qua  rigida  disciplina  infaustis  illis  temporibus 
necessaria,  innumeras  turbas  atque  tumultus  fuisse  excitatos  testatur  histo- 
ria ecclesiastica.  Hinc  ut  Ecclesia  a turpissimo  eo  facinore  filios  suos  revo- 
caret, atque  in  eorum  animis  horrorem  erga  illud  imprimeret,  disciplinam 
instituit  ut  siculi  in  Simoniacis  degradandis  ac  deponendis  auferebat  ab 
Ordinalis  proprii  gradus  insignia,  et  vel  ipsam  externam  Unctionem  ex  eo- 
rum manibus  abradebat;  ita  dum  resipiscentibus  pristinus  honor  restitue- 
batur, ea  usurpabatur  coeremonia  ac  si  nova  fieret  Consecratio;  imponeban- 
tur scilicet  illis  de  novo  Manus,  sui  gradus  insignia  tradebantur,  et  instru- 
menta propria  suorum  Ordinum  . Discimus  hoc  ex  Synodo  4*  Toletana  3 
ubi  can.  18.  haec  leguntur:  Episcopus , Presbyter , aut  diaconus , si  a gradu 
suo  injuste  dejectus , in  secunda  Synodo  innocens  reperiatur , non  potest 
esse  quod  fuerat , nisi  gradus  amissos  recipiat  coram  Altario  de  manu 
Episcopi.  Si  Episcopus  est , orarium , annulum , et  baculum  : si  Presbyter , 
orarium  et  planctam',  si  Diaconus , orarium  et  albam : si  Subdiaconus , 
patenam  et  culicem  : et  si  reliqui  gradus  in  reparationem  sui  recipiant 

quae  cum  ordinarentur  receperunt.  Verum  integra  haec  ecclesiastica  coe- 
remonia  non  eo  tandem  tendebat  ut  Simoniaco  a scelere  suo  purgato  po- 
testas Ordinis  seu  Character , sed  jus  Ministerii,  ac  honor  quo  antea  in 
ecclesiastica  Hierarchia  fruebatur,  redderetur.  Hoc  itaque  sensu  Petrus  Da- 
miani  de  Leone  X.  affirmat , plerosque  Simoniucos , et  male  promotos 
tamquam  noviter  ordinasse  : eaque  de  caussa  rion  absolute  inquit,  noviter 
ordinavit , sed,  tamquam  noviter  ordinavit.  Addo  Leonem  in  Simoniacos  ni- 
mium exercuisse  rigorem,  quem  ad  sedandos  a Romanis  Clericis  excitatos 
tumultus  coactus  est  mitigare,  et  rem  ad  Clementis  II.  Decreti  tramites,  ut 
supra  diximus,  redigere. 

Ad  4*  Facile  est  intelligere  quo  sensu  Gregorius  VII.  decreverit  Or- 
dinationes interveniente  pretio  facias  irritas  esse  et  infirmas  : quoad  Ordi- 
nis videlicet  execuiionem,  non  quoad  Characterem.  Nam  comparat  ibi  simo- 
niacas  Ordinationes  cum  iliis  quae  sine  populi  ac  Cleri  fiunt  consensu  . 
Hae  autem  irritae  certe  non  sunt  quoad  Characterem. 

Ad  5.  Facium  Daimberti  a Nezelone  simoniace  consecrati,  quod  in- 
trica lissi  mu  m a Witassio  appellatur  , fabulosum  omnino  videtur  . Primo  , 
quoniam  duae  circumferuntur  epistolae,  exhibita  una  a Gratiano,  altera  a Binio, 
io  quibus  factum  illud  narratur  . Ast  duae  illae  ep.  sibi  invicem  directe 
adversantur.  Quare  vel  atterutra  vel  utraque  supposititia  esse  debet.  Deinde 
incertum  est  apud  Historicos  an  Nezelo  moguntinae  Sedis  invasor  qui 
Daimbertum  accepto  pretio  promovisse  supponitur  , fuerit  nec  ne  Episco- 
pus. Ac  denique  Urbanus  II.  qui  reordinasse  dicitur  Daimbertum  in  Ep. 
ad  Lucium  S.  Juvencii  Praepes,  ratas  habuit  ac  validas  Ordinationes  Hae- 
reticorum atque  Schismaticorum  ; quauto  ergo  magis  illas  Simoniacorum  ? 

Ad  6.  Quantumvis  Gregorii  Nazianzeni  ac  magni  Leonis  opera  viri 
docti  volverint  atque  revolverint  , testimonia  a Gratiano  citata  nullibi  in- 
venire potuerunt,-  unde  ad  auctoritatem  faciendam  nullimode  valent.  Quam- 
vis sententia  sub  nomine  Gregorii  laudata  exponi  facile  possit  de  Simoniacis 
deponendis,  et  illa  tributa  Leoni  non  de  Charactere,  sed  de  Gratia  sancti- 
ficante intelligi  debeat.  Librum  autem  de  Dignitate  sacerdotali  sub  Ambrosii 
nomine  laudatum,  Ambrosii  non  esse  tradunt  omnes  eruditi;  et  verba  inde 
deprompta  significant  Episcopum  per  simoniam  ordinatum  magnum  esse 
leprosum,  quoniam  Characterem  in  perniciem  recipit  animae  suae,  sed  ta- 
men recipit . 

Obj.  a.  adv.  alter,  ejnsd.  thesis  partem.  Maximus  philosophus  Cyni- 
cus C-P.  Sedis,  eam  administrante  Gregorio  Nazianzeno,  invasor,  in  Synodo 
C-P.  non  modo  fuit  damnatus  , sed  Ordinationes  ab  eo  celebratae  irritae 
declaratae  sunt  et  infirmae  . Placuit , inquit  Concilium  can.  3.  juxta  Dio- 
nysii Exigui  translationem,  neque  Maximum  Episcopum  fuisse  , vel  esse, 
nec  eos  qui  ab  ipso  in  quolibet  gradu  Clerici  sunt  ordinati , cum  omnia 
quae  ab  eodem  perpetrata  sunt , in  irritum  deducta  esse  videantur.  II. 
Anastasius  Bibliothecarius  Schol.  ad  Concilium  8.  discrimen  inter  Haereti- 
corum ac  Invasorum  Ordinationes  assignans,  in  hoc  affirmat  consistere,  quod 
Ordinationes  Haereticorum  ratae  esse  possint,  non  item  Invasorum  ,*  atque 

ad  id  demonstrandum,  exemplum  assumit  ex  Consecratione  Maximi  Cy- 
nici. III.  S.  Leo  in  Ep.  ad  Rusticum  Narbonensem  regulam  statuit  ut  qui 
nec  a Clericis  sunt  electi  nec  a plebibus  expetiti  nec  a provincialibus 
Episcopis  cum  Metropolitani  judicio  consecrati,  Episcopi  non  ceuseantur. 
Ejusmodi  autem  sunt  episcopalium  Sedium  Invasores.  IV.  Stephanus  IV. 
Ordinationes  omnes  a Constantino  in  Romanam  Sedem  intruso  celebratas  , 
non  solum  cassas  irritasque  declaravit,  sed  coacto  Episcoporum  Concilio, 
(juos  Constantinus  ordinaverat,  iterum  consecravit,  ut  in  Stephani  vita  nar- 
rant Anastasius  et  Sigebertus.  V.  Pliotii  qui  C-P.  Cathedram , ejecto  S. 
Ignatio,  per  vim  occupavit,  Ordinationes  tamquam  vanas  omnino  abrogarunt 
Summi  Pontifices,  et  Patres  Oecumenici  Concilii  8.  qui  8.  can.  ita  loquun- 
tur: Pholium  vellit  i atrocem  lupum  in  gregem  Christi  insilientem,  nuni- 
(luam  antea  Episcopum  fuisse , neque  nunc  ulla  ratione  esse  justo  decreto 
declaramus  : nec  ab  illo  creatos  in  eo  Sacerdotii  gradu  in  quem  ab  eo 
promoti  sunt , manere.  VI.  et  dc  irrita  prorsus  Consecratione  intelligendum 
esse  Concilii  Decretum,  ex  eo  patet  quod  Ordinali  ab  Ignatio  et  Methodio 
qui  Photii  secuti  fuerant  schisma  perpetua  depositione  puniuntur,  qui  autem 
fuerant  a Photio  consecrati  numquarn  Episcopi  fuisse  dicuntur  . VII.  Ste- 
phanus hujus  nominis  VI.  et  Sergius  ambo  Romani  Pontifices  Ordinationes 
habitas  a Formoso  eorum  decessore  quem  Petri  Cathedram  invasisse  existi- 
mabant, nullas  et  irritas  declararunt,  iterata  in  singulis  Episcopis  , Presby- 
teris, aliisque  Clericis  Consecratione  , praesentibus  ac  consentientibus  bene 
multis  Episcopis  . 

Rcsp.  ad  r.  Concilii  C-P.  canon  contra  Maximum  Cynicum  promul- 
gatus non  de  Charactere  sacramentali  , sed  de  episcopali  honore  ac  Mini- 
sterio est  accipiendus.  Nara  Maximus  episcopalem  Ordinem  acceperat  juxta 
ecclesiasticam  regulam  a S.  Petro  Alexandrino  . Quis  ergo  de  illius  dubi- 
taverit validitate  ? De  iis  autem  qui  a Maximo  fuerant  ordinati  ita  cunou 
habet  juxta  Isidorum  Mercatorem  : Neque  ii  qui  ab  ipso  sunt  ordinati 
qualemcumque  gradum  Clericatus  obtineant  ; et  in  alia  paraphrasi  quae 
tom.  r.  Cone.  Ilarduini  legitur:  Nec  ille  qui  Ordines  ab  eo  accepit  in 
quemlibet  Sacerdotii  gradum  admittatur  : unde  clarum  est , de  honore 
ac  Ministerio,  non  de  Charactere  ibi  fieri  sermonem. 

Ad  2.  Stat  optime  discrimen  ab  Anaslasio  statutum  inter  Haereticos  et 
Invasores,  etiamsi  horum  rata  atque  valida  sit  Ordinatio.  In  hoc  enim  di- 
scrimen ponit  Anastasius  , quod  qui  lapsi  sunt  in  haeresim  quum  praeter 
saeramentalem  Characterem  , usum  etiam  et  exercitium  sui  Ordinis  olim 
haberent,  si  resipiscant  pristinam  recuperare  possunt  ex  integro  dignitatem. 
Ast  Ordinali  ab  Invasoribus,  licet  impressum  habeant  in  anima  Characterem, 
numquam  tamen  illius  munere  et  exercitio  gavisi  sunt , proindeque  non 
tam  facile  sunt  cum  omnibus  honoribus  recipiendi. 

Ad  3.  Nimis  quam  par  sit  argumentum  ex  S.  Leone  depromptum,  si 
consisteret,  demonstraret.  Nullae  videlicet  essent  non  solum  Consecrationes 
Invasorum  et  Inlrusorum,  sed  etiam  eorum  qui  nec  a Clericis  sunt  electi 
nec  a plebibus  expetiti  , quod  praeter  mentem  est  sancti  illius  Pontificis  . 

Vult  ergo  Leo  M.  illos  i/on  esse  habendos  Episcopos  quoad  exercitium  dum- 
taxat potestatis  . Quare  subjungit  ibidem  : Si  qui  autem  Clerici  ab  istis 
pseudo-Episcopis  in  Ecclesiis  ordinati  sunt  , qui  ad  proprios  Episcopos 
pertinebant , Ordinatio  eorum  judicio  praesidentium  facta  poterit  rata  haberi 
ita  ut  in  ipsis  Ecclesiis  perseverent. 

Ad  4*  Respondet  Auxilius  in  Apol.  pro  Formoso  lib.  2.  cap.  4.  Stepha- 
num  R.  P.  in  reord  i natione  illorum  quos  consecraverat  Constantinus,  gra- 
viter contra  sanctorum  Patrum  statuta  deliquisse;  atque  idcirco  nullum  ab 
eo  exemplo  desumi  potest  argumentum.  Ast  cl.  Annalium  parens,  et  Na- 
talis Alexander  existimant,  nequaquam  Stephanutn  quos  pseudo- pontifex  con- 
secraverat reordinasse  , sed  adumbrata  quadam  Ordinationis  specie  , longo 
videlicet  rituum  coeremouiarumque  apparatu,  ut  supra  ex  Concilio  Toleta- 
no 4.  animadvertimus , suorum  Ordinum  exercitium  illis  restituisse.  Quae 
opinio  auctoritati  innititur  Anastasii  qui  in  Slephani  vita  narrat,  Ordinatos 
a Constantino,  denuo  facto  decreto  electionis , ab  eodem  Sanctissimo  Ste- 
phano  Papa  benedictionis  suscepisse  Consecrationem , ut  ordinum  suorum 
juribus  gauderent. 

Ad  5.  Etiam  Ordinatio  Photii  et  eorum  qui  ab  ipso  fuerant  conse- 
crati a Summis  Pontificibus  et  8.  Synodi  Patribus  nulla  et  irrita  decla- 
rata est  quantum  ad  munera,  honores,  ac  privilegia,  non  quantum  ad  Or- 
dinis Characterem  . Et  re  quidem  vera  nullibi  legimus  vel  Photium  vel 
aliquem  ab  eo  consecratum  fuicse  reordinatum  , quamquam  Ecclesia  sive 
graeca  sive  latina  ut  veros  Episcopos  habuerit  semper  et  habeat  illos 
qui  iis  succedunt  quos  olirn  ordinaverat  Pbotius.  Deinde  Nicolaus  I.  R.  P. 
in  Ep.  ad  Gregorium  syracusanum  eum  anathemati  subjecit,  non  quod  in- 
valide, sed  quod  irregulariter  Photio  Manus  imposuerit.  Praeterea  Act.  7. 
Concilii  8.  Patres  inquiunt , invasorem  Photium  et  Gregorium  illius  ordi- 
natorem non  modo  Episcopi , sed  et  Christiani  nomine  carere  . Numquid 
infandum  ab  illis  admissum  scelus  ex  eorum  animo  Baptismi  eraserat  Cha- 
racterem ? Absit  , sed  quoniam  jura  amiserant  et  privilegia  quibus  bapti- 
zati  fruuntur.  Idipsum  ergo  dicendum  de  Ordioe  episcopali  . Denique  Jo- 
annes  VIII.  ad  Basilii  Imperatoris,  et  Patriarcharum  alexandrini,  antiocheni, 
ac  jerosolymitani  preces  , Photii  et  ab  eo  Ordinatorum  Consecratioues  ut 
ratas  et  validas  recepit,  uti  supra  adnotavimus  ; et  Joannes  IX.  in  catha- 
logo  C-P.  Ecclesiae  Patriarcharum  una  cum  S.  Ignatio  Photium  et  ab  eo 
ordinatum  olira  in  Diaconum  Stcphanum  absque  ulla  haesitatione  recensuit. . 

Ad  6.  Episcopi  a Methodio  et  Ignatio  ordinati  qui  photiano  schismati 
adhaeserunt  in  hoc  ab  illis  Ordinatis  a Photio  discriminantur , quod  illi 
ante  exortum  schisma  potestatis  usum  et  honorem  habuerint;  hi  autem 
numquam  episcopalia  munera  legitime  exercuerunt;  atque  hoc  sensu  Syno- 
dus inquit:  Nequaquam  tales  in  sacerdotali  cathalogo  recipiantur , etiamsi 
ex  hoc  converti  voluerint.  ‘ . 

Ad  7.  Inumana  tyrannis  quam  Stephanus  VI.  ac  Sergius  adversus 
Formosum  exercuerunt  non  est  a Morino  adducenda  in  exemplum.  Facinus 
enim  illud  hominibus  aeque  ac  Superis  invisum  Ecclesia  semper  sic  dete- 

stata  est , ut  optandum  foret  veram  esse  Panvinii  in  notis  ad  Platinam 
sententiam,  infandam  iilam  tragoediam  totam  et  integram  fabulosam  esse. 

Obj.  3.  adv.  tertiam  partem  . Nicaenum  I.  Concilium  de  Sacerdotibus 
qui  Meletii  schismaticis  secuti  fuerant  partes  agens  statuit  ut  cum  susceptis 
ab  eodem  Meletio  gradibus  nou  recipiantur  nisi  post  sanctiorem  Ordinatio- 
nem. Ita  enim  Concilii  Patres  in  Ep.  ad  Ecclesiam  Alexandr.  loquuntur  : 
Illi  vero  qui  a Meletio  in  sacrum  Ordinem  lecti  sunt , simulatque  san  - 
chore  Ordinatione , f vel  DLanuum  impositione , ^u/iTixwr/p*  ^«ipoTona  (3,$cu«s«Vri$  ^ ad 
Communionem  post  haec  admittantur , et  permittatur  illis  quidem  ho- 
noribus frui , et  sacris  muneribus  fungi  etc.  Porro  £fifVToviva  ad  litteram 
vel  Ordinationem  , ut  omnes  norunt , vel  Manuum  significat  impositionem  . 
Utrumque  autem  sacri  Ordinis  exprimit  collationem  ; praesertim  cum 
tjwuntp* , scilicet , sanctior  ibi  appelletur ; atque  adeo  Schismaticos  ad  uni- 
tatem revertentes  solebat  Ecclesia  priscis  illis  temporibus  iterum  ordinare. 
II.  quum  Caeciliani  carthaginensis  Episcopi  Ordinationem  multi  in  Africa 
Episcopi  recipere  nollent,  quod  Manus  ei  impositae  fuerint  a Felice  Aptun- 
gnetano  quem  sacrorum  librorum  existimabant  proditorem  , his  Caecilianum 
dixisse  narrant  Optatus  Milevitanus  lib.  i.  et  Augustinus  iu  Brev.  ‘ coli, 
diei  3.  cap.  16.  Si  traditores  sunt  qui  me  ordinaverunt , ipsi  veniant  et 
ordinent  me.  Quae  responsio  supponit  vanam  esse  potuisse  suam  Ordina- 
tionem. III.  Pelagius  R.  P.  hujus  nominis  II.  teste  Praepositivo  a Morino 
citato  inquit:  Si  veritate  ducente  dirigamur,  non  est  vere  Corpus  Christi 
quod  conficit  Schismaticus  ; proindeque  Ordinis  Character  in  schismate  non 
imprimitur.  IV.  Nicolaus  II.  in  Synodo  Placentina  , Innocentius  II.  in  Con- 
cilio Lateranensi  I.  et  Alexander  III.  in  tertio  item  Lateranensi  Concilio 
vacuas  et  irritas  declararunt  Ordinationes  ab  Anlipapis  Guiberto , Petro 
Leonis,  Octaviano,  Guidone , ac  Joanne  Strumensi  facias.  V.  de  Lucio  HI. 
haec  habet  Robertus  Flammesbur  lib.  3.  Poenitential.  M.  S.  Lucius  tamen 
Papa  fecit  reordinari , ut  dicunt , Ordinatos  ab  illis  qui  ultimam  Manus 
impositionem  acceperant  extra  Ecclesiam : et  mirum  fuit  quod  Cardina- 
les consenserint.  Forte  . . . hoc  fecerunt  in  odium  schismatis. 

Resp.  ad  r.  Graeca  vox  haec,  si  juxta  etymologiam  ad  litte- 

ram transferatur  , proprie  significat  Manuum  extensionem  , ut  libri  hujus 
initio  animadvertimus.  Manuum  autem  extensio  seu  impositio  ad  plura 
antiquitus  usurpabatur.  Et  ut  cetera  quae  non  sunt  hujus  loci , mittam  , 
alia  erat  consecratoria  , ut  illa  quae  in  Ordinum  adhibebatur  collatione, 
et  alia  reconciliatoria  qua  utebatur  Ecclesia  in  iis  recipiendis  qui  ad  si- 
num suum  revertebantur.  Nam  ex  4*  Toletano  Concilio,  ut  supra  observa- 
vimus, diximus  eos  qui  jure  vel  injuria  e Sacerdotii  gradibus  disjecti  erant, 
restitutos  non  fuisse  nisi  per  instrumentorum  indumentorumque  novam 
traditionem  , benedictioni  super  Clerici  caput  conjunctam  y quam  Nicolaus 
II.  Manuum  appellat  impositionem.  Nicaenus  ergo  canon  in  argumento  rela- 
tus de  Meletianis  dicens,  Simulatque  sanctiore  Ordinatione , seu  Manuum 
impositione  confirmati  fuerint , non  de  Ordinis  collatioue,  sed  de  ecclesia- 
stica coeremonia  loquitur,  adhiberi  solita  in  reconciliatione*  Ordinatio  autem 

illa  dicitur  sanctior,  quoniam  qui  fuerat  in  schismate  consecratus,  quamvis  sa- 
cramentalem  percepisset  Characterem,  non  receperat  tamen  Gratiam  sanctifican- 
tem quae  ad  Ecclesiae  super  reconciliatorum  caput  preces  descendebat.  Hanc 
esse  canonis  illius  intelligeutiam  in  dubium  verti  nequit,  si  animadvertamus 
Meletium  non  ante,  sed  post  Concilium  Nicaenum;  evasisse  schismaticum  atque 
idcirco  illius  Ordinationes,  etiam  in  Morini  systemate,  irritae  esse  non  potuerunt, 
sed  tantum  illicitae,  quod  in  alterius  Episcopi  Dioecesi  fuerint  ab  illo  celebratae. 

Ad  2.  Caecilianus  per  verba  ab  Optato  relata  irridere  intendebat  Do- 
natistas  qui  illius  ordinatorem  Felicem  traditorem  fuisse  autumantes,  quod 
tamen  falsissimum  erat,  ejusdem  Caeciliani  Consecrationem  invalidam  fuisse 
dictitabant.  Hinc  S.  P.  Augustinus  loco  proxime  laudato,  recitatis  ex  Optato 
Caeciliani  verbis,  subdit:  Quod  quidem  si  dictum  est , ideo  dici  potuit  ad 
illos  irridendos  quibus  hoc  mandasse  perhibetur , quoniam  certus  erat  Or- 
dinatores suos  non  esse  traditores  . Quam  irrisionem  optime  intelligeo6 
Porphyrius  donatista  respondit : Exeat  huc , quasi  imponatur  illi  Manus 
in  Episcopatu , et  quassetur  illi  caput  poenitentiae. 

Ad  3.  Etiam  S.  Leo  in  Ep.  ad  Anatolium  C-P.  affirmare  non  dubi- 
tat, Christi  Corpus  a Schismaticis  confectum  non  esse  verum  Christi  Cor- 
pus. Sed  quo  sensu  affirmat  id  S.  Pontifex  ? Nempe  ratione  mysticae  signi- 
ficationis per  quam  Corpus  Christi  symbolum  est  unitatis,  non  autem  ra- 
tione substantiae . Hoc  ipsum  significare  vult  Pelagius  II.  alioquin  quod 
confectum  est  a Schismatico,  Corpus  Christi  ab  eo  non  diceretur. 

Ad  4.  Laudati  in  argumento  Romani  Pontifices  irritas  declararunt  ha- 
bitas ab  Antipapis  Ordinationes  quoad  elfectum  et  munera  , non  quoad 
Sacramenti  substantiam  . Et  Urbanus  quidem  post  allata  superius  verba 
subdit:  Qui  vero  ab  Episcopis  quondam  quidem  catholice  ordinatis , sed 
in  schismate  a Romana  Ecclesia  separatis  consecrati  sunt , eos  nimirum 
cum  ad  Ecclesiae  unitatem  redierint , servatis  propriis  Ordinibus , mise- 
ricorditer suscipi  jubemus.  Haec  prostant  cap.  10.  Synodi  Placentinae.  Cap. 
autem  11.  Quicumque  a praedictis  Schismaticis  se  ordinari  permiserit  , 
nullatenus  hac  venia  dignus  habeatur.  Et  cap.  12.  hanc  reddit  rationem: 
Quamvis  misericordiae  intuitu , magnaque  necessitate  urgente , hanc  in  sa- 
cris Ordinibus  dispensationem  constituerimus , nullum  tamen  praejudicium 
sacris  canonibus  fieri  volumus.  Dispensatio  autem  in  Sacramenti  substantia 
locum  non  habet . Innocentium  vero  de  mera  loqui  depositione  , testatur 
Chronicon  raauriniacense  tom.  10.  Concil.  ubi  summus  Pontifex  viva  voce 
dixisse  legitur : Quia  inordinatae  personae  inordinata  sunt  decreta , quod- 
cumque  ille  ( Petrus  Leonis  ) statuerat  destruimus  , quoscumque  exal- 
taverat degradamus  , et  quotquot  ordinaverat  exordinamus  et  depo- 
nimus. Alexander  denique  III.  facto  comprobavit  irritas  quoad  potestatis 
exercitium,  et  non  quoad  Characterem  Ordinationes  appellasse  Schismatico- 
rum. Nam  in  ipso  Lateranensi  Concilio  pluribus  Germaniae  Episcopis  resi- 
piscentibus , absque  iterata  Ordinatione  pacem  concessit , ac  episcopalium 
munerum  exercitium.  Quod  idem  fecit  in  Concilio  Venetiis  habito  proprias 
restituendo  Sedes  Christiano  Moguntino,  Philippo  Coloniensi,  et  aliis.  • 

Ad  5.  Quae  de  Lucio  III.  Robertus  Flammesbur  narrat,  non  absolute 
affirmat,  sed  ex  incerto  se  didicisse  rumore  testatur,  ut  ea  phrasis  , ut  di- 
cunt, ab  eo  adhibita  insinuat.  Imo  idem  Robertus  eo  loci  sententiam  no- 
strae contrariam  . tamquam  pravam  opinionem  a sui  temporis  Theologis  et 
Canonistis  habitam  fuisse  asseverat. 

Obj.  4*  cont.  postremam  partem  quae  est  de  haereticis . Canon  inter 
Aposlolicos  6o.  alias  68.  ita  statuit:  Si  quis  Episcopus  aut  Presbyter  aut 
Diaconus  secundam  Ordinationem  acceperit , deponatur  et  ipse , et  qui  or- 
dinavit, nisi  ostendat  se  Ordinationem  habere  ab  haereticis.  Poenam  ergo 
non  meretur  ille  qui  post  haereticos  iterum  ordinat  aut  ordinatur.  II.  Ni- 
caeni i.  Concilii  ean.  8.  quem  pro  nostra  attulimus  sententia  illi  potius 
adversatur.  Ita  enim  ibi  legitur:  Si  aliquando  venerint  ad  Catholicam  Ec- 
clesiam Cathari  ( seu  Novatiani  ),  placuit  sicuti  et  magnae  Synodo .,  eos 
sic  ordinatos  manere  in  Clero , graece  autem  , «jr»  x,,Fa^tTwitj'  «'«««;  f**Vu»  ?4u; 
„ Quae  sane  verba  indicant  recipiendos  esse  Haereticos  per  novam 
Manuum  impositionem,  ut  complures  veteres  Patres  et  ecclesiastici  scripto- 
res testantur.  Nova  autem  Manuum  impositio  nova  Ordinatio  est.  111.  In- 
nocentius I.  in  Ep.  ad  Alexandrum  Antiochenum,  Arianos  , inquit,  cete- 
rasque  ejusmodi  pestes  , quia  eorum  laicos  conversos  ad.  Dominum 
sub  imagine  poenitentiae  suscipimus , non  videtur  Clericos  eorum  cum  Sa- 
cerdotii aut  Ministerii  cujusdam  suscipere  dignitate,  quoniam  quibus  so- 
lum Baptisma  ratum  esse  permittimus , etc.  Distinguitur  hic  Ordo  a Sacra» 
mento  Baptismi,  atque  hoc  tantum,  non  illud  ratum  esse  decernitur.  IV. 
neque  Inuocentii  sententia  de  Clericatus  honore  vel  officio  potest  explica- 
ri. Nam  in  Ep.  22.  ad  Episcopos  Macedoniae  de  Bonosiacorurn  loquens 
Ordinationibus  affirmare  non  dubitat  Ordinatos  ab  Episcopis  haereticis  vul- 
nus in  caput  recipere,  quod  idem  fere  tradiderat  in  Ep.  21.  ad  Martianum. 

Resp.  ad  1.  Plerique  docti  viri  pro  certo  tenent  canonem  inter  Apo- 
stolicos  60.  vel  68.  aut  ex  Firiniliano,  aut  ex  Iconiensi  Concilio  rebaptizan- 
tium fuisse  a collectore  depromptum  $ atque  idcirco  nullam  prorsus  mere- 
tur auctoritatem.  Et  sicuti  contra  illius  canonis  mentem  Baptismum  recipi* 
mus  Haereticorum,  ita  canone  illo  non  obstante,  recipere  debemus  Haere- 
ticorum Ordinationes  Dionysius  tamen  Exiguus,  Cresconius  , Adrianus  Pa- 
pa Beveregius,  Cotelerius  , et  alii  canonem  interpretantur  de  Baptismo  et 
Ordinatione  absque  debita  forma  collatis  , quae  Sacrameula  eo  modo  con- 
fecta nulla  esse  et  invalida  uos  quoque  fatemur.  : vtdO 

Ad  2.  Duplex  est  veterum  ac  recentiorum  interpretum  octavi  nicae- 
ni  canonis  expositio.  Arbitrantur  complures  Patres  illius  Concilii  praecepis- 
se ut  Novatiani  ad  Ecclesiam  accedentes  cum  propriis  Ordinibus  admitte-: 
reutur  praemissa  Manuum  impositione,  confirmatoria  tamen  seu  reconcilia-: 
loria  in  sensu  superius  exposito,  non  autem  conseoratoria  . Quam  intelli- 
genliam  canoni  tribuunt  Syricius,  Innocentius  I.  Tharasius,  Auxilius,  Petrus 
Damiani,  aliique.  Sunt  auleui  longe  numero  plures  qui  Manuum  illam  im- 
positionem de  qua  loquitur  canon,  intelligunt  quidem  de  Consecratione,  sed 
quam  Novatiani  in  propria  receperant  haeresi  non  quam  in  eorum  ad  Ecr 

clesiam  reditu  ab  Episcopis  catholicis  recipere  deberent.  Atque  interpreta- 
tio haec  probabilior  mihi  videtur,  i.  Quoniam  magis  consona  est  Canonis 
verbis  quibus  sancitur  ut  Clerici  novaliani  Manuum  impositione  insigniti, 
sic  ordinati  maneant  in  Clero . Quid  porro  particula  illa  , sic , significat 
nisi,  prout  sunt , in  sua  videlicet  Consecratione  quam  ante  reditum  ad  Ec- 
clesiam in  sua  secta  acceperant  ? a.  Illud  idem  denotant  etiam  quae  se- 
quuntur in  Canone,  nimirum  : Ubicumque  enim,  sive  in  vicis , sive  in  civita- 
tibus ipsi  soli  inventi  fuerint  ordinali , qui  inveniuntur  in  Clero , in  eodem 
Ordine  permaneant , nempe  in  eodem  Ordine  extra  Ecclesiam  accepto.  3. 
Prosequitur  adhuc  Canon,  et  inquit : Si  autem  Catholicae  Ecclesiae  Epi- 
scopo, aut  Presbytero  exislenle , quidam  accedunt,  manifestum  est , quod 
Episcopus  Ecclesiae  dignitatem  Episcopi  habeat  . Qui  autem  apud  eos 
Episcopus  nominatur , habeat  honorem  Presbyteri  , nisi  forte  placuerit 
Episcopo  honorem  nominis  illi  concedere  . Si  hoc  autem  ei  minime  pla- 
ceat, inveniet  ei  locum  Chorepiscopi , aut  Presbyteri  , ut  in  Clero  omnino 
esse  videatur , ne  in  civitate  duo  sint  Episcopi.  Quum  Concilii  Patres  nul- 
lam hoc  in  loco  novae  Ordinationis  mentionem  faciant , clarum  est  suppo- 
nere novatianos  Episcopos  in  eorum  Consecratione  Ordinis  recepisse  Cha- 
racterem; alioquin  nec  Episcopi  honorarium  nomen,  nec  Chorepiscopi,  vel 
Presbyteri  Locum  potuissent  inter  Catholicos  habere.  4-  Hinc  in  antiqua  Con- 
cilii (i.  Chartagi oensis  versione  legitur:  Placuit  eos  ordinatos  sic  manere  in 
Clero.  Feriandus  in  Breviario  canon.  Ut  hi  qui  nominantur  Cathari , acce- 
dentes ad  Ecclesiam , si  ordinati  sunt , sic  maneant  in  Ecclesia.  Vetus  Ca- 
non. Synopsis  apud  Justellum:  Si  qui  ordinati  reperiantur , sint  in  eodem 
Ordine.  Eodem  fere  modo  Cauon  legitur  apud  Alexium  Aristenem,  Zoua- 
ram,  Balsamonem,  Blastrem,  et  alios. 

Ad  3.  Innocentius  affirmans  solum  Baptisma  ratum  esse  apud  Haere- 
ticos, loquitur  revera  de  jure  et  honore,  non  de  substantia  et  Charactere 
Sacramenti.  Qui  namque  baptizatur  in  haeresi  , statim  ac  reconciliatur  Ec- 
clesiae , jura  ac  privilegia  acquirit  Sacramenti . Ast  in  haeresi  consecratus 
ab  Ordinis  juribus  et  privilegiis  excidit  ita  ut  de  illis  amplius  participare 
non  possit  nisi  reconciliatus  Ecclesiae  per  novam  quamdam  cocremoniam 
juxta  veterem  disciplinam  jura  ac  privilegia  illi  concedantur . Atque  hoc 
tantum  sensu  Innocentius  Baptisma  , non  Ordinem  ratum  esse  affirmavit  . 
Ab  eo  namque  petierat  Alexander,  an  Ordinati  ab  Arianis  essent  cum 
Ordinum  suorum  gradibus  suscipiendi.  Cui  quaestioni  ut  S.  Pontifex  sa- 
tisfaceret, allata  Baptismatis  et  Ordinis  discrepantia,  decernit,  non  esse  cum 
Sacerdotii  aut  Ministerii  cuj uspiam  dignitate  suscipiendos . Nec  quemquam 
movere  debet  vox  illa  , ratum  , ubi  loquitur  de  Baptismo  , quoniam  etsi 
ratum  et  validum  promiscue  usurpentur,  rigorose  tamen  loquendo,  illud 
est  ratum  quod  omnem  consequi  potest  effectum  . Cumque  Baptisma  in 
haeresi  acceptum,  ejuratis  erroribus,  statiin  in  subjecto  suos  effectus  produ- 
cat, quod  de  Ordine  , ut  diximus  , non  verificatur,  merito  ait  Innocentius 
solum  Baptisma  ratum  esse  apud  Haereticos. 

Ad  4.  hoc  idem  habeto  responsum.  Innocentius  quippe  Haereticorum 
Tom.  VII.  Marcellius  Theol . 55 

Ordinationem  vulnus  infligere  docet  quoad  suscepti  Ordinis  usura  , non 
quoad  Characterem.  Ita  enim  scribit  ibidem  S.  Pontifex  : Ventum  est  ad 
tertiam  quaestionem  . . . Nos  dicimus , ab  Haereticis  Ordinatos  vulnera- 
tum per  illam  Manuum  impositionem  habere  caput  : ubi  vulnus  infixum 
est , medicina  est  adhibenda  . . . atque  ubi  poenitentiae  remedium  neces- 
sarium est,  illic  Ordinationis  honorem  locum  habere  non  posse  decerni- 
mus. Episcopi  nempe  mneedoncs  existimabant  Ordinatos  a Bonoso  photi- 
niano  posse  ab  Ecclesia  cum  suis  gradibus  recipi.  Negat  id  S.  Pontifex  hoc 
ductus  argumento : Qui  ab  Haereticis  est  consecratus  quum  vulneratum 
liabeat  caput,  si  redeat,  indiget  medicina,  publica  scilicet  poenitentia  . Pu- 
blica poenitentia  ( juxta  illius  temporis  disciplinam  ) a sacris  Ordinibus  ar- 
cet , unde  Ordinali  ab  Haereticis  suorum  Ordinum  nequeunt  munera  exer- 
cere. Sed  de  difficili  controvprsia  satis.  Reliqua  enim  quae  contra  commu- 
nem Theologorum  sententiam  affert  Morinus , obviam  ex  hactenus  disputatis 
habent  solutionem  . 

CAPUT  VIII.  " ' 

<• ■>  De  Ministro  Sacramenti  Ordinis.  r.,'  j >K>n 

Duplicem  distinguere  solent  Theologi  cujuslibet  Sacramenti  Ministrum, 
ordinarium  unum,  alterum  vero  extraordinarium.  Inquirendum  itaque  modo 
venit  , quinam  ordinarius  sit , et  quinam  esse  possit  extraordinarius  Sacra- 
menti Ordinis  Minister.  Et  de  jure  quidem  ordinario  solum  Episcopum  Sa- 
cramentum hoc  conferre  posse  ac  debere  , nemo  est  inter  Theologos  et 
Canonistas  qui  in  dubium  vertere  audeat;  res  quippe  est  ab  Oecumenicis 
Conciliis  Florentino  ac  Tridentino  post  Scripturas  , Patres  , et  perpetuam 
Ecclesiae  praxim  definita  . Asl  ubi  de  hujus  Sacramenti  conferendi  jure 
extraordinario  disputatur,  in  varias  distrahuntur  docti  viri  opiniones.  In  uno 
equidem  convenire  videntur  quod  Ciiorepiscopi  episcopali  Charactere  caren- 
tes, et  Abbates  episcopali  benedictione  praediti,  et  S.  R.  E.  Cardinales  non 
Episcopi,  et  simplices  etiam  Presbyteri  , ex  privilegio  et  Ecclesiae  facultate 
Tonsuram  et  Ordines  qui  minores  dicuntur  conferre  possint.  Sed  quoad  majo- 
res Ordines  Subdiaeonatum  nempe,  Diaconatum,  et  etiam  Presbyteratum  spe- 
ctat, magna  adhuc  fervet  inter  eruditos  controversia,  affirmantibus  aliis,  aliis 
vero  negantibus  posse  a non  Episcopo  tales  Ordines  administrari  . Quaenain 
sit  sententia  nostra  sequentes  aperient  propositiones  . 

41'  u ; -.i  . y.  -ij-j-  *l  Uldh.  ,1‘mjfctau 

CONCLUSIO  I.  M \,,  .*  vAvvy.afc 

h - Solus  Episcopus  Minister  est  ordinarius  sacrae  Ordinationis. 

Prob.  r.  Scripturis.  Ex  variis  Actuum  Apostolicorum  , et  Pauli  Epi- 
stolarum testimoniis  in  superioribus  saepe  relatis  meridiana  luce  clarius  ap- 
paret, primis  illis  temporibus  neminem  praeter  Apostolos  quibus  Episcopi 
successerunt,  Sacramentum  Ordinis  contulisse.  Nam  septem  Diaconis,  Paulo, 

ac  Barnabae  Manus  impositas  fuisse  ab  Apostolis,  apertissime  in  horum  A- 
ctibus  legitur  cap.  6.  ac  i3.  Capite  aulero  sequenti  i4-  dicit ur  Paulum  et 
Barnabaiu  jam  Episcopos  Presbyteros  constituisse  per  Ecclesias.  In  Ep.  r. 
ad  Titn.  cap.  4-  Paulus  idem  aflirraat  Timotheum  fttisse  ordinatum  per 
impositionem  Manuum  Presbyterii,  sive,  ut  diximus,  Episcoporum.  Imo  ipse 
idem  Paulus  affirmat  in  Ep.  2.  cap.  i.  ad  eumdem  Timotheum  se  illum 
ordinasse  manibus  suis,  inquiens  : Admoneo  te  ut  resuscites  Gratiam  Dei 
quae  est  in  te  per  impositionem  Manuum  mearum  . Quum  ergo  de  Apo- 
stolis semper,  et  numquam  de  aliis  legatur  , Sacramentum  Ordinis  admini- 
strasse, sua  sponte  sequitur  solos  Episcopos  qui  , ut  ajebam  , Apostolorum 
sunt  successores  esse  Sacramenti  hujus  Ministros  ordinarios. 

Prob.  2.  Traditione.  Auctor  Constitutionum  aposlolic.  lib.  3.  cap.  2. 
expresse  affirmat . Apostolos  solis  Episcopis  potestatem  ordinandi  Presbyte- 
ros, Diaconos,  aliosque  inferiores  Ministros  concessisse.  Concilium  Alexandri- 
num et  Clerici  Mareotae  ut  Athanasium  ab  Arianorum  impacta  calumnia 
quod  Ischyram  Presbyterum  male  iractasset,  vindicarent , et  Atbanasius  ipse 
ut  suam  tueretur  innocentiam  , inter  alia  argumenta  afferunt  illud  quod 
Ischyras  a Colludio  simplici  Presbytero  et  non  Episcopo  ordinatus,  Presby- 
ter neutiquam  esset.  Epiphanius  baer.  quae  est  Aerii,  Hieronymus  in 
EP.  ad  Evagrium  , Clirysostomus  botn.  r 1.'  in  Ep.  i ad  Tina,  , quorum 
testimonia  agentes  de  Episcoporum  supra  Presbyteros  eminentia  recitavimus, 
diserte  testantur,  in  hoc  Episcopos  a simplicibus  differre  Presbyteris,  quod 
illi  , non  isti  gignendorum  Patrum  per  Manus  impositionem  habeant  aucto- 
ritatem . Quocirca  duo  Oecumenica  Concilia  Florentinum  ac  Tridentinum 
merito  rem  definitam  esse  voluerunt . 

Prob.  3.  ratione  . In  quavis  bene  constituta  Republica  ordinarium  jus 
eligendi  Ministros  ad  supremos  spectat  ejusdem  Reipublicae  Praepositos  at- 
que Rectores.  Ast  Episcopi  supremi  sunt  in  Ecclesia  Rectores:  Attendite  vo- 
bis, et  universo  gregi,  in  quo  vos  Spiritus  S.  posuit  Episcopos  regere  Ec- 
clesiam Dei,  ajebat  Apostolus  Actor,  cap.  20.  Ad  illos  ergo  de  jure  ordina* 
rio  pertinet  auctoritas  alios  ordinandi  Ministros  . Cui  principio  innixus  Apo- 
stolus Titum  Cretae  reliquit  ui  alios  per  Ecclesias  constitueret  Presbyteros  * 

CONCLUSIO  II.  ..  . 

Exploratum  omnino  est , simplicem  Presbyterum  administrare  de  jure 
extraordinario  posse  Tonsuram  et  quatuor  minores  Ordines , 
et  probabilior  illorum  sententia  videtur  qui  tenent 
eodem  jure  conferre  posse  etiam  Subdiacona tum.. 

Prob.  prima  thes.  pars.  1.  ex  Conciliis  J Plures  Synodi  cum  in  orien- 
tali tum  in  occidentali  Ecclesia  priscis  temporibus  celebratae  facultatem  con- 
ferendi Tonsuram  et  quatuor  minores  Ordines  concesserunt  Chorepiscopis  , 
quorum  bene  inulti  episcopali  insigniti  non  erani  dignitate  . Concilium  Ni> 
caenum  2.  Can.  i4-  permittit  Abbatibus  ut  ad  minores  Ordines  promo- 

veant  proprios  subdito»  , dummodo  Abbates  Presbyteri  sint  , et  ab  Epi~ 
scopOf  juxta  morem  Abbatum  praeficiendorum , fuerint  benedicti.  CoQci- 
lium  Triden tinum  sess.  a3.  cap.  3.  Abbatibus , inquit,  et  aliis  exemptibus 
non  liceat  in  posterum  cuiquam  qui  regularis  subditus  sibi  non  sit , Ton- 
suram vel  minores  Ordines  conferre  . Quod  si  ad  subditos  regulares  po- 
testas ordinandi  restringitur,  jam  illa  Abbatibus  relinquitur.  II.  ex  Summis 
Pontificibus.  Gelasius  I.  in  Ep  9.  tradit  posse  a summo  Pontifice  faculta- 
tem concedi  Presbytero  minores  Ordines  administrandi.  Innocentius  III.  cap. 
Cum  contingat  , de  aet.  et  quali t . ' Ordinand.  de  Tonsura  ac  Lectoratu 
illud  idem  adstrucns.,  inlfclligi  debet  etiam  de  minoribus  aliis  Ordinibus. 
Innocentius  IV.  in  cap.  Quanto,  de  Consuetud.  eamdem  sequitur  opinionem 
quam  tribuit  Sylvestro.  Innocentius  autem  VIII.  longe  ampliora  concessit 
Abbatibus  cisterciensibus  privilegia.  3.  Accedit  his  omnium  et  veterum  et 
recentiorum  Canonistaruin  atque  Theologorum  consensus  , quorum  nomina 
superfluum  est  recitare. 

Prob.  altera  pars  prop.  iisdem  fere  momentis  quibus  pars  superior 
probata  est.  Nam  Gelasius  I.  non  de  Tonsura  modo  ac  minoribus  Ordini- 
bus, sed  de  Subdiaconalu  quoque  loquitur  , ubi  affirmat  ex  Summi  Ponti- 
ficis dispensatione  posse  non  Episcopos  ad  Ordines  promovere  . Et  revera 
facultatem  conferendi  etiam  Subdiaconatum  datam  a Romanis  Pontificibus 
fuisse  Abbatibus  benedictinis  , cisterciensibus  , et  franciscanis  in  India  mis- 
sionariis,  complures  affirmant  Theologi  pontificia  diplomata  afferendo. 

CONCLUSIO  III. 

Simplex  Presbyter  nequit  Diaconatum , multoque  minus 
Presbyteratum  alteri  conferre. 

Prob.  prior  prop.  pars.  Theologi  ac  Canonislae  qui  contrariam  huic 
assertioni  tuentur  ne  unum  quidem  ex  tota  retro  antiquitate  exemplum 
proferre  possunt  ex  quo  demonstretur  Ecclesiam  alicui  Presbytero  facul- 
. tatem  fecisse,  Clericos  ad  Diaconatus  Ordinem  promovendi.  Neque  enim 
putandum  est  nemini  in  mentem  id  venisse  , aut  non  extitisse  aliquando 
necessitatem  hac  in  re  dispensandi.  Extitit  utique  et  quidem  non  raro  ne- 
cessitas ut  in  pagis  et  oppidis  Diaconi  constituerentur,  et  nihilominus  licet 
frequentissimi  essent  illis  in  locis  Chorepiscopi  , nullibi  legimus  hanc  illis 
collalam  fuisse  potestatem  . Noverat  quippe  Ecclesia  septem  Diaconos  ab 
Apostolis,  et  alios  deinceps  per  plura  saecula  ab  Episcopis  Apostolorum 
successoribus,  nec  ab  alio  quoquam  Manuum  accepisse  impositionem.  Hinc 
Gelasius  superiori  conci,  laudatus  admittit  in  simplici  Presbytero  potesta- 
tem conferendi  ex  Ecclesiae  licentia  Subdiaconatum , sed  de  Diaconatu 
omnino  silet.  His  accedit  auctoritas  S.  Thomae  in  4*  D.  a5.  Q.  1.  art.  r. 
ad  3.  et  suffragium  insignium  Theologorum  quorum  sententias  collectas 
vide  apud  praeclarum  scriptorem  Witasse. 

Prob.  altera  pars  thes.  Nullum  contrariae  sententiae  patroni  aut  ex 

Scriptura  ant  ex  Conciliis  aut  ex  Patribus  aut  ex  ecclesiastica  historia 
expromptum  proferre  possunt  momentum  quo  demonstretur  simplices  Pre- 
sbyteros extra  Ordinem,  et  ex  Ecclesiae  concessione  aliquem  ad  Sacerdotium 
promovisse.  Imo  ex  omnibus  Theologiae  fontibus  eruitur  omnino  contrarium. 
Nam  io  Scripturis  habemus  primos  Presbyteros  sacrum  hunc  Ordinem  re- 
cepisse ab  Apostolis  . Concilium  Alexandrinum  sub  Athanasio  coactum  ex 
eo  demonstrat,  ut  supra  observavimus  , Ischyratn  non  fuisse  Presbyterum, 
quod  a simplici  Presbytero  Collutho  , et  non  ab  Episcopo  Manuum  rece- 
perit impositionem  . Patres  omnes  qui  contra  Aerianos  pugnarunt  , inde 
Episcoporum  supra  Presbyteros  demonstrant  eminentiam,  quod  Episcopi,  et 
non  Presbyteri  possint  Sacerdotium  conferre . II.  si  quando  Chorepiscopi 
Manus  imponere  tentarunt  ut  Diaconos  ad  Presbyteratum  elevarent  , non 
solum  fuerunt  ab  Ecclesia  acerrime  reprehensi  , sed  insuper  irritae  vanae- 
que  habitae  sunt  tales  Ordinationes.  Neque  alia  de  caussa  quando  ab  aria- 
nis  Regibus  ex  Africa  pulsi  sunt  Episcopi  tam  magna  inter  Catholicos  e- 
xorta  est  commotio  nisi  quia  absentibus  Episcopis  , etiam  Presbyteri  qui 
populos  regerent,  paullalim  defecissent , quod  sane  timere  non  poterant  si 
Presbyter  Presbyterum  efficere  posset.  III.  demum  ex  laxa  illa  nimis  ad- 
versariorum opinione  duo  magna  sequuntur  incommoda.  Primum,  quod  ea 
semel  adseita,  Episcoporum  excellentia  supra  Presbyteros  difficile  admodum 
adversus  Presbyteri  a nos  propugnatur  $ ea  quippe  eluditur  discriminis  ratio 
quam  Episcopos  inter  atque  Presbyteros  contra  Aerianos  urgent  veteres  Pa- 
tres. Alterum  vero,  quod  Catholicorum  argumentum  ad  demonstrandum 
Protestandum  schisma  ex  Pastorum  successione  deductum  non  parum  e- 
nervatur  , quum  reponere  possint,  Presbyteros  quales  erant  Lutherus,  Zu- 
inglius,  et  ceteri,  alios  sibi  substituisse  Presbyteros  . Rejicienda  ergo  videtur 
omnino  tam  libera  nonnullorum  sententia  . 

Adversariorum  objectamenta  refelluntur . 

r 

Obj.  i.  cont  i.  prop.  In  Ep.  i.  ad  Tim.  cap.  4*  v.  i4*  sic  scribit  Apo- 
stolus : Noli  negligere  Gratiam  quae  data  est  tibi  per  Prophetiam , cum 
impositione  Manuum  Presbyterii.  Pauli  sententia  haec  insinuat  ah  exordio 
Ecclesiae  Presbyteros  ita  ordinario  jure  conferendi  Ordines  fuisse  praedi- 
tos ut  consecrarent  etiam  Episcopos . a.  Patres  Nicaeni  Concilii  in  Ep. 
synodica  quae  apud  Theodoretum  aliosque  veteres  legitur  , Presbyteris  a 
Meletio  schismatico  Ordinalis  facultatem  in  schismatis  poenam  adimunt 
queroquam  ad  Ordines  promovendi  , * > potestate  relicta  illis  qui  ad 
nullum  schisma  defecerant . Presbyteri  ergo  a simplici  ordinati  Presbytero 
valide  Sacramentum  recipiebant.  Unde  hoc  nisi  ex  jure  ordinario  Ministe- 
rii . Huc  faciunt  multa  argumenta  quae  a Presbyterianis  afferri  solent  ad 
aequam  in  Episcopo  ac  Presbytero  statuendam  potestatem. 

'<  Resp.  ad  i.  Agentes  in  superioribus  de  Episcoporum  supra  Presbyte- 
ros eminentia  adversus  Calvinistas  sententiam  Apostoli  in  suo  vero  sensu 
explicavimus,  quod  nempe  Presbyterii  nomine  Ecclesiae  eo  loci  intelligatur 

Senatus  vel  ex  solis  Episcopis  vel  ex  Episcopis  simul  atque  Presbyteris  con- 
stitutus ; quo  in  consessu  Manuum  acceperat  impositionem  Timotheus  ab 
Episcopo,  hoc  est  ab  ipso  Apostolo  Paulo:  vel  si  Presbyteri  quoque  de 
Senatu  Manus  imposuerunt,  ad  ritum  id,  non  ad  Ordiuationem  spectabat , 
ut  nunc  etiam  Iit  in  Ecclesia  Romana  . Sed  relege  cjuae  laudato  loco  diximus. 

Ad  2.  Patrum  Nicaenorum  sententia  fuit  ut  Presbyleri  meleiiani  in 
schismatis  poenam  jure  privarentur  , non  ordinandi  , quod  jus  numquam 
habuerant,  sed  suffragii  ferendi  in  Presbyterorum  electionibus.  Neque  enim 
graecum  verbum,  «r > significat,  ordinare , sed,  promovere , et  per  suf- 
fragium eligere. 

Obj.  2.  adv.  alter,  thes.  Ordines  qui  minores  dicuntur  et  Subdiaconalus 
vera  Sacramenta  sunt  ac  Ordines  proprie  dicti.  Ast  solus  Episcopus  , non 
alius  quavis  praeditus  facultate  Ordines  proprie  dictos  conferre  potest,  a. 
Si  de  Subdiaconalu  loquamur,  inter  majores  Ordines  computatur,  et  relatio- 
nem habet  ad  Corpus  Christi  conficiendum  j quapropter  siculi  hac  de  caus- 
sa ordinari  nequii  Presbyter  a Presbytero  , ita  nec  ordinari  poterit  a sim- 
plici Presbytero  Subdiaconus.  . i 

Rcsp.  ad  i.  Non  pauci  sunt  Theologi  qui  Ordines  minores  ac  Subdia- 
conatum  proprii  nominis  Sacramenta  esse  inficiantur  , indeque  concludunt 
simplices  Presbyteros,  supposita  Ecclesiae  facultate,  posse  illos  conferre.  Qui 
autem  eos  Ordines  Sacramenta  esse  concedunt  , dum  a non  Episcopis  ad- 
ministrantur, talia  esse  negant,  affirmantes  esse  mera  Sucramenlalia.  Dein- 
de nonne  Confirmatiu  Sacramentum  est,  et  non  secus  ac  Ordo  Characterem 
imprimit  in  anima  ? Et  nihilominus  impellente  necessitate  ex  Sedis  Apo- 
stolicje  dispensatione  a simplici  Presbytero  etiam  in  Ecclesia  latina  valide 
administratur.  Cur  ergo  idipsum  de  minoribus  Ordinibus  ac  Subdiacona- 
tu  dici  non  potest  ? mJm* 

Ad  2.  Subdiaconalus  inter  majores  Ordines  relatus  non  est  nisi  post 
saeculum  io.  Quare  si  antea  poterat  a non  Episcopo,  ex  induito  Ecclesiae, 
administrari,  non  video  cur  etiam  nunc  id  fieri  non  possit.  Falsum  autem 
est  Subdiaeonalufn  respicere  Eucharistiam  vel  conficiendam  vel  distribu- 
endam. Nam  confectio  Eucharistiae  ad  solum  Sacerdotem,  distributio  autem 
ad  Diaconum  spectat.  Ac- tandem,  ctiain.  minores  Ordines  aliquam  ad  Eu- 
charistiam relationem  habent,  et  tamen  latentibus  omnibus  possunt  a uun 
Episcopis  administrari  . 

Obj.  3.  cont.  3.  prop.  Innocentius  VIII.  R.  P.  Abbatibus  oistereiensibus 
edito  diplomate  concessit  ut  Monachis  sibi  subjectis  , ne  extra  claustrum 
discurrere  cogerentur,  non  solum  Subdiacouatum  , sed  etiam  Diaconatum 
conferrent.  II.  Et  eo  privilegio  iideni  Abbates  usi  sunt  Romae  et  in  Gal- 
bis, Summo  Pontifice  Alexandro  VII.  non  reclamante. 

Resp.  ad  i.  Illud  lnnocentii  Vili,  diploma  non  parum  Theologorum 
ingenia  exercuisse.  Nam  qui  Diaconum  a simplici  Presbytero  neque  ex 
Apostolitiie  Seclis  licentia  ordinari  posse  contendunt  , Innocentianam  Bul- 
lam falsam  esse  aut  subrepiitiam  demonstrare  conantur . Eam  vero  ger- 
manam esse  et  ex  deliberato  animo  exaratam  defendunt  qui  affirmativam 

propugnant  partem.  Vide  vitiligationem  apud  cl.  Wilasse . Arbitror  ego 
examini  non  subjecisse  Innocentium  Joannis  Abbatis  eisterciensis  petitionem, 
atque  in  re  disputabili  opinionem  quae  sibi  probabilior  videbatur  sequu- 
tum,  petitioni  annuisse.  Nec  proinde  potest  erroris  insimulari  'quum  con- 
troversiam hanc  non  definierit. 

Ad  a.  Numquain  demonstrare  poterunt  adversae  sententiae  tutores  , 
Ordinationes  ab  Abbatibus  intra  septa  habitas  monasterii  notas  fuisse  Sum- 
mo Pontifici  Alexandro  VII.  ut  reclamare,  easque  nullas  declarare  posset. 

Obj.  ultimo  adv.  eamd.  thes.  Chorepiscopi  aliquando  Diaconos  ad  Pre- 
sbyteratum promoverunt.  II.  nunc  etiam  simplices  Presbyteri  una  cum  Epi- 
scopo, dum  Presbyter  ordinatur,  Manus  imponunt.  III.  Theologi,  ccclesiasti- 
cique  juris  periti  complures  totis  viribus  sententiam  hanc  propugnant. 

Resp.  ad  i.  Chorepiscopi  quorum  Ordinatio  Presbyterorum  rejecta  nou 
est  ab  Ecclesia  , episcopali  insigniti  erant  Charactere  . Nam  licet  plerique 
simplices  essent  Presbyteri,  non  pauci  tamen  erant  Episcopi.  ' 

Ad  a.  Presbyteri  qui  in  aliorum  Presbyterorum  Ordinatione  Manus 
una  cum  Episcopo  imponunt,  faciunt  id  in  signum  consensus  et  societatis  , 
non  ad  imprimendum  Characterem  , quum  solus  Episcopus  orationem  ac 
verba  pronunciet. 

Ad  3.  Qui  in  contrariam  a nostra  abiere  sententiam  , aut  rem  hanc 
non  satis  accurate  expenderunt , aut  illam  amplexati  sunt  falsis  innixi  prin- 
cipiis. Puta  Aureolus  eam  tribuit  Presbyteris  auctoritatem,  quoniam  gradus 
Episcopalis  , et  Sacerdotium  non  sunt  distinctae  potestates  . Et  Nicolaus 
de  Orbellis  probabilem  hanc  opinionem  existimat , quoniam  in  primitiva 
Ecclesia  non  erat  distinctio  Sacerdotum , et  Episcoporum . Accedit  etiam 
quod  Theologi  qui  liberam  illam  sequuntur  sententiam  pauci  admodum  nu- 
mero sunt,  et  iisdem  fere  momentis  ac  Canonistae  innituntur. 

caput  ix.  : 

* * ' i 

De  Sacrae  Ordinationis  subiecto  . 

1 r 

Veteres  nonnulli  philosophantes  potius  quam  haeterodoxi  qui  de 
christiano  nomine  gloriabantur , quales  erant  Marcosii  , Montanistae  seu 
Pepuziani,  et  Surculus  quidam  Eutychianorum  acephali,  aliique  hujus  fur- 
furis homines  tam  vehementi  libidinis  aestu  in  mulieres  ferebantur,  tan- 
toque eas  diligebant  ardore  ut  in  sacri  Ministerii  partes  assumere  foeminas 
non  dubitaverint . Irno  et  quidam  fuere  Collyridiani  sic  nuncupati,  qui  B. 
Mariae  Virgini  non  per  se  , sed  per  mulierum  manus  sacrificia  et  placen- 
tas, Gentilium  more,  tamquam  Deae  statutis  per  annum  diebus  offerebant. 
Cumque  delirantes  hosce  phanaticos  debita  confutatione . refellerint  Tertul- 
lianus de  Praescript.  cap.  4*-  et  alibi,  Ireuaeus  lib.  i.  adv.  Haer.  Epipha- 
nius  Haer.  49*  et  Augustinus  in  lib.  de  Haer.  cap.  27.  nemo  est  inter 
Catholicos  qui  portentum  hoc  non  exeeretnr. 

Haeresis  hujus  refutandae  occasione  Theologi  eirea  sacrae  Ordinatio- 

nis  subjectum  plures  instituere  solent  quaestiones  quas  enucleatas  et  pru- 
denter resolutas  vide  apud  cl.  Witassii  Conlinuatorem.  Praecipuae  autem  sunt 
sequentes:  An  qui  bapiizalus  non  est,  si  ordinetur  recipiat  Sacramenti  Cha- 
racterem : An  puerilis  aetas  capax  sit  sacrae  Ordinationis:  Et  an  validus 
sit  Ordo  collatus  invito  prorsus  ac  reluctanti  j quas  brevi  stilo  hoc  in  ca- 
pite nos  ventilabimus,  postquam  monstruosam  de  mulierum  sacra  Ordina- 
tione senteuliam  confutaverimus.  Unde  sit 

li  i odita/alA  iailjtupH, 

CONCLUSIO  I. 


Lui.oc 


in 


frlf 


Mulieres  non  sunt  sacrae  Ordinationis  suscipiendae  capaces . 


7(JI 


Prob.  i.  Scripturis.  Apostolus  in  Ep.  i.  ad  Cor.  cap.  19.  v.  34-  scri- 
bit : Mulieres  in  Ecclesiis  taceant , non  enim  permittitur  eis  loqui  , sed 
subditas  esse,  sicut  et  Lex  dicit.  Paria  his  tradit  in  Ep.  ad  Ephes.  cap.  5. 
v.  22.  et  in  1.  ad  Tim.  cap.  2.  v.  2.  Mulier,  inquit,  in  silentio  discat 
cum  omni  subjectione.  Sane  Ordo  sacer  importat  ut  qui  eo  insignitas  est 
populum  iu  Religionis  doctrina  erudiat , in  eumdein  populum  auctoritatem 
exerceat,  et  loco  Christi  sit  reliquorum  caput  sicut  Christus  ipse  est  in- 
visibile caput  totius  Ecclesiae.  Haec  autem  omnia  a foemineo  sexu  excludit 
Apostolus,  ut  ex  allatis  testimoniis  apparet  . Hinc  in  vera  sive  V.  sive  N. 
T.  Ecclesia  numquam  occurrit  ut  mulier  aliqua  Sacerdotio  fungeretur. 

Prob.  2.  ex  PP.  qui  opinionem  hanc  quam  nos  impugnamus , tam- 
quam haereticam  confutaverunt  simul  ac  deriserunt.  Tertulliauus  de  Veland. 
Virgin,  cap.  9.  inquit:  IS  on  permittitur  mulieri  in  Ecclesia  loqui,  sed  nec 
docere,  nec  tingere,  nec  offerre,  nec  ullius  virilis  muneris,  nedum  sacer- 
dotalis officii  sortem  sibi  vindicare.  Epiphanius  loco  supra  laudato  sacer- 
dotissas  Collyridianorum  multis  Scripturarum  sententiis  insectatur  ac  irridet. 
Idem  facit  Ambrosiaster  adversus  Cataphrygas  , e;t  S.  P.  Augustinus  loco 
superius  commemorato  opinionem  illam  fatuam  appellat  et  insolentissimam. 
Quibus  innixa  fundamentis  Ecclesia  Marcosios,  Pepuzianos,  Collyridianos, 
et  alios  qui  mulieribus  sacrum  Ordinem  conferebant  tamquam  haereticos 
e sinu  suo  ejecit  . 

Prob.  3.  rationibus.  I.  nequii  Ordinis  Sacramentum  absque  capillorum 
incisione  conferri,  exordium  quippe  ducitur  a Tonsura.  Verum  mulieri  quae 
velato  capite  incedere  debet,  turpe  est  tonderi,  scribit  Apostolus  in  1.  ad 
Cor.  cap.  11.  II.  si  quae  mulier  fungi  in  N.  T.  Sacerdotio  debuisset,  haec 
proculdubio  esse  debuisset  omnium  dignissima  Redemptoris  uostri  purissima 
Mater.  Ast  nec  a Christo  nec  ab  Apostolis  ad  sacram  Ordinationem  pro- 
motam fuisse  legimus  , imo  uec  supremae  Coeuae  in  qua  Eucharistiae  Sa- 
cramentum fuit  institutum,  praesens  adfuit.  III.  vir  fuit,  non  mulier  , me- 
diator Dei  et  hominum  Homo  Christus  Jesus  cujus  vices  gerunt  in  terris 
Sacerdotes  , atque  adeo  non  dc  foemineo  , sed  de  virili  sexu  eligi  debent 
qui  Altari  inserviunt.  ( j 

CONCLUSIO  II. 

Solus  baptizatus  homo  idoneus  est  ad  Ordines  suscipiendos  . 

Prob.  Concilium  Nicaenum  i.  Baptizatos  a Paulianistis,  si  ordinali  in 
eorum  secta  iuvenirentur,  ad  Ecclesiam  redeuntes  praecepit  non  modo  re- 
baptizandos , sed  et  reordinandos  esse  si  in  Sacerdotio  manere  vellent: 
idque  non  alia  de  caussa,  quia  Baptismatis  formam  quum  deturparent,  ha- 
bebantur tamquam  non  baptizati  . Et  quoniam  insignis  eutychianus  et 
antiochenae  Sedis  invasor  Petrus  Fullo  quemdam  Xenajam  nondum  bapti- 
zatum  Episcopum  consecraverat , nulla  et  irrita  talis  Ordinatio  habita  est 
ab  Ecclesia.  Cohaerenter  ad  haec  in  3.  Decretal.  antiquissimus  legitur  Canon 
hisce  verbis  expressus : Si  quis  Presbyter  ordinatus  deprehenderit , se  non 
esse  baptizaturn , baptizetur , et  iterum  ordinetur.  Canonem  hunc  in  Con- 
«ilio  Compendiensi  exaratum  citat  Innocentius  III.  in  Ep.  ad  Episcopum 
Ferrariensem  , in  qua  decernit  Ordinatum  absque  Baptismate  esse  prius 
baptizandum  , deinde  reordinandum  , addens  , Baptisma  fundamentum  esse 
omnium  Sacramentorum.  Eugenius  IV.  definiens,  primum  omnium  Sacra- 
mentorum locum  tenere  Baptisma  , quod  vitae  spiritualis  janua  est  , per 
ipsum  enim  membra  Christi , ac  de  corpore  efficimur  Ecclesiae  , senten- 
tiam hanc  nostram  apertissime  confirmat.  Nam  quomodo  praeclariora  exer- 
cere potest  Ecclesiae  munera  qui  in  Ecclesiam  per  illius  januam  quae 
est  Baptisma,  ingressus  non  est?  Quomodo  inter  nobiliora  Christi  membra 
potest  computari  qui  ad  corpus  ejus  defectu  Baptismatis  minime  perlinet  ? 

CONCLUSIO  III. 

Ut  Ordo  sit  validus  , quaelibet  sufficit  aetas  ; ut  autem  licite 
conferatur , standum  est  Decretis  Ecclesiae. 

Prob.  prior  thes.  pars.  Viguit  antiquitus  in  Ecclesia  consuetudo  ut 
pueruli  ante  usum  rationis  aliquando  Deo  consecrarentur  per  inferiorum 
Ordinum  collationem.  Nam  de  S.  Felice  Nolano  cecinit  Paullinus : Et  pri- 
mis Lector  servivit  in  annis.  De  africano  Clero  in  exilium  a Vandalis  Re- 
ligionis caussa  pulso  narrat  Victor  Vitensis  in  lib.  5.  de  Persee,  vaud.  cap. 
9.  quod  inter  exules  plurimi  erant  Lectores  infantuli . Eutyrnius  Abbas  an- 
no aetatis  suae  tertio  , ut  scribit  Cyrillus  Scytopolitanus  in  illius  vita,  ba- 
ptizatus et  Lector  ordinatus  fuit.  Hoc  idem  de  Eugenio  I.  qui  ad  Sum- 
mum evectus  fuit  Pontificatum  saeculo  7.  in  Pontificali  Romano  legitur  , 
quod  scilicet  Clericus  fuerit  ab  incunabulis.  Et  Joannes  Morinus  ex  can. 
1.  Concilii  Toletani  2.  et  19.  Concilii  3.  Carthaginensis  , nec  non  ex  De- 
cretalibus Syricii  et  Zosimi  colligit,  communem  fuisse  priscis  illis  tempo- 
ribus in  Ecclesia  praxim  , filiolos  in  puerili  aetate  Deo  per  Clericatum 
mancipare  . Quam  praxim  Joan.  Franoiseus  Baldini  illustrat  atque  confirmat 
in  Not.  ad  Anastas.  Biblioth.  ex  urna  marmorea  in  qua  corpusculum  Ma- 
ximi infantis  inventum  est,  in  cujus  annulo  haec  erat  epigraphes : MAX. 
Tom.  VII.  Marcellius  Theol.  56 

LEVIT.  Levitae  nomine  , more  veterum  , pro  minori  Clerico  sumpto.  Nec 
deest  afferri  solita  a Scholasticis  ratio,  scilicet  quod  Sacramenta  quae  Cha- 
racterem imprimunt  nullum  exigunt  ex  parte  subjecti  liberum  dctura  , ut 
exemplo  patet  Baptismi  et  Confirmationis*  ■ ’ 

Prob.  ah.  pars  prop.  Animadvertens  Ecclesia  omnes  Ordines  sua  ha- 
bere determinata  munera i quum  horum  obeundorum  capaces  non  sint  in- 
fantuli , in  multis  Conciliis  ac  etiam  in  Trideptino  certa  quaedam  aetas 
pro  singulis  recipiendis  Ordinibus  statuta  est ; unde  si  quis  pYaeter  sanci- 
tam aetatem  , quemlibet  susciperet  Ordinem  , valida  quidem  , sed  illicita 
foret  Ordinatio  . svcioganoo  tnuqoo«iq3  inttfM 

CONCLUSIO  IV.  , . „ > i.  t cL. 


r ' mr>A ' uy>Y>  Mii\nuV  v o\av\1\  im''  \t.>  : «oeaomxe  «idiev  ooaid 
JSullus  est  Ordo  invito  ac  penitus  reluctanti  collatus. 


Prob.  Tametsi  Sacramenta  quae  Characterem  producunt,  liberum  ple- 
uumque  non  exigant  in  suscipiente  consensum,  unde  qui  terroribus  atque 
supplicio  ad  Baptismum  attrahitur,  Sacramenti  recipit  Characterem  , ut  In- 
nocentius III.  in  cap.  Majores , §.  Item  quaeritur,  definivit,  nihilominus 
si  sit  in  subjecto  expressa  suscipiendi  Sacramenti  ac  determinata  contra- 
nitens  voluntas  , Sacramentum  omni  effectu  vacuum  remanere  probabilissi- 
mum est;  quoniam  expressa  illa  ac  manifesta  animi  contradictio  obex  est 
qui  omnem  impedit  Sacramenti  effectum  . Qua  de  re  Ordo  invito  penitus 
ac  reluctanti  collatus,  tamquam  irritus  et  nullus  haberi  debet,  Argumentum 
est  Innocentii  III.  R.  P.  loco  proxime  laudato  , qui  de  Baptismo  ejusque 
effectu  loqueris  scribit : Ille  qui  numquam  consensit  , nec  rem  nec  Cha- 
racterem suscipit  Sacramenti  . Et  paullo  post  Decretum  suum  concludens 
subdit : Tunc  autem  Characterem  sacramentalis  imprimit  operatio  , cum 
obicem  voluntatis  contrariae  non  invenit  obsistentem.  Haec  quidem  de  Ba- 
ptismo pronuntiat  Summus  Pontifex , sed  de  Ordine  quoque  esse  intelli- 
genda,  per  se  manifestum  est. 

Nec  valet  cum  nostro  Van-Roy  reponere  cogi  ad  Baptismum  non  posse 
invitum,  quoniam  cum  extra  Ecclesiam  sit,  nullam  in  eum  habet  eadem 
Ecclesia  potestatem:  posse  autem  per  vim  compelli  Baptizatum  ad  Ordi- 
nem , quoniam  Catholicus  subditus  est  Ecclesiae  . Et  quemadmodum  po- 
test Respublica  civem  ad  publicum  obeundum  munus  obligare  , quoniam 
Reipublicae  membrum  est,  ita  potest  Ecclesia  virum  baptizatum,  etiam  in- 
vitum ac  renitentem  ad  Ordines  suscipiendos,  velit,  nolit,  attrahere,  quoniam 
est  Ecclesiae  membrum.  Non  juvat,  inquam,  haec  reponere.  Nam  primo, 
ideo  qui  extra  Ecclesiam  est,  nequit,  ipso  expresse  renuente,  baptizari, 
quoniam  Christus  expresse  praecepit  ne  quis  ad  evangelicam  Legem  ample- 
ctendam cogeretur  invitus . Et  similiter  nullibi  legimus  virum  Baptismate 
initiatum  subjiciendum  esse  per  vim  sacris  Ordinibus.  Imo  legimus  in  Evan- 
gelio  , ecclesiastica  munera  exercere  vi  Ordinis,  consilii  esse,  non  praecepti. 
Qua  de  re  sicuti  infidelis  ante  Baptismum  ita  sui  juris  est  ut  cogi  ad  illum 
suscipiendum  nequeat,  licet  necessarius  absolute  sit  ad  salutem  , sic  vir  ba- 

ptizatus  ita  sui  joris  est  comparate  ad  Ordinem  clericalem  , tu<si  per ‘vim 
ei  conferatur,  irritus  omnino  s^t  ' et  invalidus,  praesertim  cum  necessarius 
minime  sit  ad  salutem.  Seeqndo,  potest  utique  tivis^  ad  exercenda  Heipuhli- 
cae  munera  cogi,  quoniam  Reipublime ministeria  quum  extrinseca  sint  subji- 
ci possunt  coactioni  . Ast  potestas  i ecclesiastica  quae  totq  in  animo  desidet  , 
qua  ratione  coactionem  el  violentiam  pati  potest?  Quapropter  praestantissi- 
mi  Theologi  argumentum  demonstrat  quidem  , posse  Ecclesiam  necessitate 
exigente 'Omnem  vim  adhibere  , ;et  suasione  uli  :et  minis  atque  terroribus 
ut  a 'probo  viro  obtineat  , in  sacram  Ordinationem  assensum,  non  Cautem 
contradicentem  illum  , iet  expresse  invitum  ac  reluctantem,  adhibita  extrin- 
seca  vi, -ordinare;  •» 1 « t-.:. r.  • > .1!  . , n * in* 


■ e 1 , , 1 • . . > ,1  . 1 - • ' 1 r * i 

. ' Nonnullae  adversus  statutas  theses  solvuntur  difficultates . 


Obj.  I.  cont.  i.  prop.  In  Ecclesia  tam  orientali  quam  occidentali  in 
usu  per  plura  saecula  fuere  Diaconissae  quae  juxta  Concilia  * ac.  veteres 
Patres  per  Ordinationem  consecrabantur  .•  Nam  imponebantur  illis  manus, 
oratio  snper  illas  fundebatur,  ceteraque  fiebant  quae  in  Diaconi  fieri  solent 
Ordinatione  , u.t  ex  graeois  Euchologiis  , et  antiquo  Pontificali  Romano  ap- 
paret. II.  in  ecclesiastica  historia  crebro  commemoratio  occurrit  episcopae 
atque  presbvlerae.  Quid  hoc  est  nisi  quia  foeminis  conferebatur  olim,  licet 
raro,  Episcopatus  et  Presbyteratus?  III.  Honorius  nominis  hujus  III.  non 
dubitavit  jurisdictionem  cuidam  Abbatissae  tribuere  ecclesiasticam,  facultatem 
ei  concedendo  ut  Clericos  sibi  subjectos  ab  officio  ac  beneficio  suspende- 
ret. Constat  id  ex  cap.  Dilecta  . Et  quaelibet  Monialium  Praefecta  nonne 
regimen  habet  sacrarum  Virginum?  Imo  non  dedignatur  Ecclesia. permittere 
mulieribus  ecclesiastica  possidere  beneficia.  Non  sunt  ergo  tam  rude  ab  Al- 
taris ministerio  arcendae  mulieres. 

Resp.  haec  minima  esse.  Atque  ad  1.  Ordinatio,  Consecratio,  Manuum 
impositio  , ceteraque  nomina  quae  a veteribus  de  Diaconissis  loquentibus 
usurpabantur,  nomina  sunt  quae  lato  quodam,  non  stricto  ac  rigoroso  sen- 
su sumebantur.  Quum  enim  certa  quaedam  munera,  ut  mulierum  Baptisma 
recipientium,  corporum  denudatio , earumdem  intra  domesticos  parietes  in- 
structio , et  Templi  januae  per  quam  foeminae  ingrediebantur  custodia,  et 
vigilantia  super  eas  in  Ecclesia  commorantes  , quum,  inquam,  munera  haec 
non  omnibus  promiscue  committi  possent,  quia  non  omnes  ad  ea  obeunda 
erant  idoneae  , consuevit  Ecclesia  mulieres  nonnullas  aetate  maturas  , pru- 
dentia morumque  honestate  exornatas  eligere , quibus  laudata  mox  officia 
committerentur  . Et  quoniam  exercitium  illud  spirituale  quoddam  ministe- 
rium erat,  dictae  sunt  Diaconissae,  et  a foeminarum  vulgo  per  quamdam  be- 
nedictionem , impositionernque  Manuum  segregabantur  . Ast  ea  benedictio 
et  consecratio  , et  Manuum  impositio  , non  Sacramentum  ant  proprie  dicta 
Ordinatio,  sed  ritus  quidam  erat  coeremonialis,  ut  ex  omnibus  antiquis  Scri- 
ptoribus qui  de  Diaconissis  verba  fecerunt,  apparet,  quorum  testimonia  le- 
gi possunt  apud  Cotelerium,  Morinum,  Mabillonium,  atque  du-Gangium. 

Ad  a.  Nemo  ignorat  episcopas  atque  presbyteras  quarum  mentio  fit 

in  historia  , priscis  Ecclesiae  temporibus  fuisse  uxores  illorum  qui  ad  Epi- 
scopatum ac  Presbyteratum  a Clero  et  populo  eligebantur  . Neque  enim 
tam  ingens  erat  tunc  Fidelium  numerus  ut  qui  Episcopi  vel  Presbyteri 
munere  dignus  esset,  inter  coelibes  semper  inveniretur.  Mulieres  autem  illae 
a maritis  staliin  sejungebantur,  ac  votum  emittebant  castitatis . Et  quoniam 
Episcopi  vel  Presbyteri  fuerant  uxores , dicuntur  iu  historia  ecclesiastica 
episcopae  vel  presbyterae. 

Ad  3.  Discrimen  non  parvum  est  inter  internam  potestatem  in  ani- 
mas, ac  externam  quamdam  jurisdictionem.  Hauc,  non  illam  cuidam  Abba- 
tissae indulsit  Honorius  111.  cui  optime  notum  erat  ligandi  atque  solven- 
di facultatem  viris,  non  mulieribus  fuisse  a Christo  collatam  . Imo  extrin- 
seca  illa  jurisdictio  Abbatissae  concessa,  suspensio  quaedam  erat  improprie 
sic  nuncupata.  Nam  Summus  Pontifex  non  Abbatissae,  sed  cuidam  Abba- 
ti commisit  ut  si  ab  illa  suspensi  non  obtemperarent  , ecclesiasticis  censu- 
ris compelleret  reluctantes.  Mullo  minus  mulierum  juvat  caussam  quod  e 
vestigio  subjungitur.  Nam  munus  Abbatissae  nil  aliud  denique  est  quam 
domestica  quaedam  sacrarum  Virginum  cura  atque  tutela  . Quod  sequitur 
dc  nihilo  est,  quoniam  in  potestate  est  Ecclesiae  bona  sua  justa  de  caussa 
etiam  mulieribus  distribuere  , quemadmodum  faciebant  Apostoli  qui  Fide- 
lium oblationibus  viduas  quoque  sustentabant. 

Obj.  a.  cont.  ait.  prop.  Qui  ante  Baptismi  susceptionem  integram  Fi- 
dem habet , membrum  evadit  Christi  Domini.  Cur  ergo  promoveri  ad  sa- 
cros Ordines  non  poterit?  a.  Narrat  Socrates  Hist.  lib.  5.  cap.  aa.  quod 
in  urbe  alexandrina  Lectores  et  Psaltae , absque  ullo  discrimine , tam  ca- 
techumeni, quam  Fideles  sunt. 

Resp.  ad  r.  Qui  ante  Baptismum  veram  Fidem  habet,  membrum  eva- 
dit Christi,  quatenus  illi  adhaeret;  atque  si  lavacrum  regenerationis  in  votis 
habeat , particeps  esse  potest  aeternae  salutis  . Ast  non  est  adhuc  insertus 
Ecclesiae,  neque  membrum  ejus  est ; quod  requiritur  ut  sit  suscipiendorum 
Ordinum  idoneus. 

Ad  a.  Non  loquitur  Socrates  de  Lectoris  atque  Cantoris  Ordine;  neque 
enim  x,,rmoy,'a< » aut  Xi<p<,<r< nomine  utitur . Sed  loquitur  tantum  de  legendi 
atque  psallendi  oflicio,  quod  Alexandriae  a viris  laicis  ac  etiam  catechumenis 
exercebatur;  unde  immediate  subdit:  Omnibus  ubique  Ecclesiis  ad  Ordi- 
nem hunc  promoventibus. 

Obj.  3.  cont.  4*  dies.  Multa  ex  ecclesiastica  hisloria  depromi  possunt 
exempla  quae  commonstrant  in  more  positum  fuisse  apud  veteres  ut  inviti 
ac  reluctantes  ordinarentur . Ita  ordinatos  fuisse  Cyprianum  , Gregorium 
Nazianzenum,  Ambrosium,  Nepotianum , S.  P.  Augustinum,  Paulinum,  et 
alios,  palet  ex  antiquitatis  monumentis  . Et  Ordinationes  illae  absque  ulla 
haesitatione  validae  habitae  sunt  ab  Ecclesia.  De  Panliniano  S.  Hieronymi 
fratre  narrat  Epiphanius,  magna  illata  vi  fuisse  ordinatum,  primitus  Diaco- 
num, tum  non  mullo  post,  nova  adhibita  violentia,  ad  Presbyteratum  fuis- 
se promotum.  Macedonius,  teste  Theodoreto,  a Flaviano  Antiocheno , ipso 
Macedonio  inscio  et  quid  in  se  fieret  ignorante,  consecratus,  postquam  Pre- 

sbyterum  se  factum  fuisse  agnovit  , baculo  cui  innitebatur  , Pontificem  e- 
jusque  Ministros  insectabatur  . Bassianus  non  solum  non  acquiescens  , sed 
reluctans  penitus  et  contradicens  a Memnone  Ephesinorum  Antistite  inter 
plagas  ac  sanguinem  quo  Altare  sanctumque  Evangelium  fuere  respersa  , 
Evazorum  Episcopus  fuit  ordinatus.  Gregorius  Thaumaturgus  quem  Phoe- 
dimus  Amasenus  ut  Sacerdotio  insigniret,  manu  capere  non  potuit,  interje- 
cto spatio  triduani  itineris,  loco  impositionis  Manuum,  sermonem  adhibens, 
ordinavit . Denique  etiam  Salamanes  quamvis  ignoraret  quid  Episcopus  fa- 
ceret, ordinatus  fuit  Episcopus.  Quae  Ordinationes  validae  habitae  sunt  , 
ut  ajebam  , ab  Ecclesia  . Qua  de  re  valet  utique  Ordo  invito  prorsus  ac 
reluctanti  collatus. 

Resp.  Omnia  ex  ecclesiastica  historia  deprompta  exempla  ostendunt 
quidem  multos  primis  Ecclesiae  saeculis  ordinatos  fuisse  invitos  , sed  non 
reluctantes  penitus  et  constantissime  contradicentes  . Quum  sancti  illi  viri 
exquisita  praediti  humilitate  , indignos  se  Sacerdotio  ac  Episcopatu  existi- 
marent , populus  vi  apprehendens  eos  Antistiti  ordinandos  praesentabat  , 
qui  post  multam  repugnantiam  Dei  timore  commoti  , tandem  Ordinationi 
consentiebant.  Hoc  de  Cypriano,  Gregorio  Nazianzeno,  Ambrosio,  Augustino, 
et  aliis  legimus.  Imo  exempla  quae  contrariam  a nostra  sententiam  aperte 
confirmare  videntur  , non  alio  intelligenda  sunt  modo  . Ita  Paulinianus  non 
prius  consecratus  fuit  in  Presbyterum  , quam  Manuum  impositioni  consen- 
serit : Valde  quippe  obnitebatur , scribit  Ordinator  ejus  Epiphanius,  indi- 
gnum se  esse  contestaris  : vix  ergo  compulimus  eum  , et  persuadere  po- 
tuimus testimoniis  Scripturarum , et  persuasione  mandatorum  Dei  . Gre- 
gorii  Thaumaturgi,  Danielis  Stylitae,  aliorumque  similium  facta,  si  in  adver- 
sariorum sensu  admittantur , nimis  quam  ipsi  velint  demonstrant . Osten- 
derent nimirum  posse  aliquem  absentem  , et  absque  Manuum  impositione 
ordinari.  Ceterum  quod  Gregorium  spectat , alter  Gregorius  nempe  Nysse- 
nus  in  eadem  narratione  subdit:  Post  haec  iis  quae  legitime  fieri  solent 
super  illum  peractisy  elc.  Theodoretus  qui  Macedonii  describit  Ordinatio- 
nem inquit : Scimus  sane  , haud  laudandam  multis  visum  iri  hanc  nar- 
rationem , contestans  illam  se  afferre  ad  animi  ejus  simplicitatem  demon- 
strandam. Deinde  aliud  est  inscium  esse  eorum  quae  fiunt,  aliud  vero  in- 
vitum penitus  ac  repugnantem  . Macedonius  interim  sponte  se  Altari  ad- 
moveri permisit,  et  cum  super  eum  sacri  celebrarentur  ritus,  ne  verburn 
quidem  protulit.  Hoc  idem  dicendum  de  Salamane  qui  divinae  se  volun- 
tati committens  passus  est,  in  eo  fieri  quae  facta  sunt.  Vide  exempla  haec 
enucleatius  exposita  apud  Joan.  Laur.  Berti.  Multa  alia  scitu  digna  ac  utilis- 
sima exponenda  forent  de  Sacramento  Ordinis.  Sed  quoniam  propositum 
nostrum  est  theologicas  studiosae  juventuti  tradere  Institutiones  , ne  nimis 
quam  par  est  Tyronura  memoriam  oneremus,  consulto  missa  facimus  , eos 
exhortantes  ut  adultiores  facti  magna  volumina  evolvant  praestantissimorum 
virorum  qui  de  re  sacramentaria  scripserunt , quorumque  nomina  nota 
sunt  omnibus  . 

Finis  libri  XLI. 

DE  SACRAMENTO  MATRIMONII. 

• * 

• * ' * ‘ 

Oh ! admirabilis  divini  Nominis  Sapientia  ! Matrimonium  qond  in  officium  naturae  ad  humanam 
speciem  propagandam  fuerat  ab  initio  iu»lilulum  , cl  subinde  ad  Reipublicae  conservationem  et 
tranquillitatem  tamquam  civilis  contractus  adoptatus,  tandem  a Christo  Servatore  nostro  fuit  ad 
esse  Sacramenti  Gratiam  sanctificantem  conferentis  exaltatum.  Postremo  hoc  modo  consideratum 
maenam  habet  cuin  Sacramento  Ordinis  analogiam.  Nam  praeter  sanctificationem  quam  communem 
cum  Ordine  aliisque  Sacramenti»  habet,  sicut  Ordo  ad  Christianae  Religionis  publicum  bouum  In- 
stitutus est  ; per  Ordinem  nimirum  sacri  constituti  Ministri  uos  per  Baptismum  regenerant,  per  Eu- 
charistiam euulriuut,  renovant  per  Poenitentiam,  et  ita  de  reliquis,  et  per  acceptum  a Christo  Mi- 
nisterium nos  regunt  atque  gubernant  , ita  per  Matrimonium  quod  virum  mulieri  copulat , filii 
legitime  geuerantur,  in  Dei  timore  instituuntur  et  pascuntur  et  gubernautur.  Quare  postquam 
superiori  libro  de  Ordine  disputavimus,  uuuc  postremo  hoc  volumiue  de  Matrimouio  erit  brevissime 
disserendum.  Sed  antequam  ad  rem  descendamus,  nomen  ipsum  Matrimonii  esi  explicandam.  S.  P. 
Augustinus  lib.  19.  coul.  Faust.  cap.  26-  Matrimonium , inquit,  ex  hoc  appellatum  est,  quod  non  ob 
aliud  debeat  fucmina  nubere  , quam  ut  mater  fiat.  Consentiunt  Augustino  Jureconsulti  qui  apud  Bns- 
sonium  de  Verbor.  signific.  ajunl,  Matrimonium  dici  a matris  nomine  , non  adepto  jam  , ted  spe  et 
omine  mox  adipiscendo.  Tria  alia  babet  Matrimonium  tiomiua,  videlicet,  conjugium,  connubium , nu- 
ptiae, quorum  originatio  disci  potest  a Lexicogrnphis.  Matrimonium  autem  triplici  ratione,  ut  paul- 
fo  ante  ajebam,  spectari  putesl  , nimirum  ut  Officium  naturae  ad  propagandam  speciem,  qao  sensu 
commune  e*t  omnibus  sive  infidelibus  sivo  (iJelibus.  Sccuudo  ut  Contractus  civilis  ad  lUipubhcao 
societ atisque  Itonum  ordinatus;  atque  hoc  modo  ab  iis  etiam  qui  Sacramentum  esse  inficiantur, 
consideratur.  Terno  prout  a Christo  ad  esse  Sacramenti  fuit  elevatum,  et  definiri  potest  Sacramsn 
tum  novae  legit,  tn  quo  vir  et  mulier  per  maritalem  conjunctionem  individuam  vitae  consuetudinem 
legitime  ineunt.  l)c  Matrimonio  hoc  postremo  sensu  acceptum  hoc  iu  opusculo  uos  disseremus. 

CAPUT  I. 


An  Matrimonium  verum  sit  novae  Legis  Sacramentum  . 


?on  animus  hic  esi  Simonis  Magi , Saturnini , Tatiani,  Marcionis,  ac 
Manetis  sectatorum  exagitare  deliramenta,  qui  licet  impudicissimi  es- 
sent , ut  morum  tamen  castitatem  per  hypocrisim  affectarent , non  solum  a 
Sacramentorum  albo  Matrimonium  expunxere  , sed  aflirmare  ausi  sunt  Nu- 
ptias invenlutn  esse  Diaboli,  spurcissimam  scortationem,  impudicitiaeque  se- 
minarium. Non  hos  stultos  haereticos,  inquam,  in  animo  habemus  adoriri, 
tum  quia  a Tertulliano,  Clemente  Alexandrino,  S.  P.  Augustino,  aliisque 
veteribus  confutati  fuere  strenuissime,  tum  etiam  quoniam  nemo  tam  stul- 
tus modo  est  qui  bonas  esse  Nuptias,  et  a Deo  institutas*  et  a Christo  prae- 
sentia sua  in  Cana  Galilaeae  snnctificatas  non  fateatur.  Agemus  potius  con- 
tra Lutheranos  et  Calvinistas  qui  licet  bonas  esse  Nuptias  , et  ad  societatis 
tranquillitatem  conservationemque  conducere  uobiscum  fateantur,  negant  ta- 
men ad  esse  Sacramenti  fuisse  a Christo  sublimatas.  Contra  hos  ergo  sit 

v . CONCLUSIO 

Matrimonium  verum  est  novae  Legis  Sacramentum. 


Prob.  i.  Scripturis  . Paulus  ad  Ephes.  cap.  5.  de  Matrimonio  loquens, 
Sacramentum  /toc,  inquit,  magnum  est , ego  autem  dico  in  Christo , et  in 
Ecclesia . Et  paullo  ante  scripserat:  f^iri,  diligite  uxores  vestras , s/cul  et 
Christus  dilexit  Ecclesiam , et  seipsum  tradidit  pro  ea.  Si  duo  haec  te- 
stimonia, ut  animadvertit  cl.  Berti  , solitarie  cum  nonnullis  Theologis  acci- 
piantur, minime  demonstrare  videntur  Matrimonium  esse  proprie  dictum  Sa- 
cramentum , tum  quia  non  sernper  Sacramenti  nomen  signum  rei  sacrae 
Gratiam  producentis  significat,  tum  quia  etiam  Nuptiae  infidelium  unionem 
Christi  cum  Ecclesia  aliquo  sensu  repraesentant . Ast  si  Apostoli  contextus 
et  scopus  sedulo  attendantur,  non  leve  caussae  nostrae  suppeditant  argumen- 
tum. Nam  vult  ibi  Paulus  viri  ac  mulieris  per  Matrimonium  conjunctionem 
non  carnale  dumtaxat  vinculum,  sed  Gratiam  praeterea  respicere  et  Carita- 
tem, quoniam  per  Caritatem  et  Gratiam,  uon  per  solum  humanae  naturae  con- 
sortium fuit  Christi  Domini  unio  cum  Ecclesia.  Deinde  praecipit  Apostolus  ut 
viri  diligant  uxores  non  modo  propter  filiorum  procreationem,  sed  ob  consecu- 
tionem quoque  aeternae  vitae;  quemadmodum  Christus  sponsus  factus  est  Ec- 
clesiae, non  solum,  ut  illam  undique  congregatam  sibi  copularet,  sed  praeterea 
ut  illam  sanctificaret  atque  mundaret,  et  gloriosam  sibi  exhiberet  sine  macula. 
Hoc  sensu  Matrimonium  christiano  ritu  celebratum  Sacramentum  magnum 
est  in  Christo,  et  in  Ecclesia.  Ast  quis  non  videt  tale  connubium  Gratiam 
seeum  ferre  ac  sanctificationem  quae  veri  proprieque  dicti  novae  Legis  Sa- 
cramenti effectus  est?  Potest  ne  conjunctionis  Christi  cum  Ecclesia  in  sensu 
ab  Apostolo  intento  ab  infidelium  Matrimonio  repraesentari  ? Nec  aliter 
sentire  poterat  Apostolus  qui  probe  noverat  Christum  invitatura  in  Cana 
Galilaeae  una  cum  discipulis  ad  Nuptias  , eas  praesentia  sua  honestasse  , ut 
narratur  Joan.  cap.  2.  non  ad  merum  urbanitatis  actum  exercendum  , sed 
ut  institutis  a Deo  Nuptiis  Gratiam  conferret  per  benedictionem,  ut  demon- 
strat primum  ab  eo  patratum  in  illa  circumstantia  miraculum,  et  veterum 
Patrum  firmissima  auctoritas  quorum  testimonia  mox  afferemus  . 

Prob.  2.  ex  Traditione  cujus  testes  sunt  antiqui  Patres  . S.  Ignatius  in 
Ep.  ad  Polycarp.  Decet , inquit,  ut  sponsi  et  sponsae  de  sententia  Episcopi 
Conjugium  faciant , quae  nuptiae  sint  secundum  Dominum.  Cur  benedictio 
Episcopi,  si  conjugium  res  mere  profana  est?  Justinus  Martyr,  in  Dial.  cum 
Triph.  affirmat , Connubia  Jacobi  rei  per  Christum  perficiendae  figuram 
fuisse  . Clemens  Alexandrinus  in  lib.  3.  Paedag.  mulieres  illas  redarguit 
quae  alieno  capillitio  pedibus  sistebant  Sacerdotum  ut  nuptialem  reciperent 
benedictionem.  Tertullianus  lib.  2.  ad  Uxor.  cap.  ultimo  commemorat  be- 
nedictionem et  Gratiam  in  Nuptiarum  celebratione  : Ad  enarrandam  , in- 
quit , felicitatem  ejus  Matrimonii  , quod  Ecclesia  conciliat  , et  confirmat 
oblatio , et  obsignat  benedictio , Angeli  renuntiant , Pater  ratum  habet.  Am- 
brosius lib.  1.  de  Abraham,  cap.  7.  de  eo  qui  vult  alienae  uxori  nubere 

loquens  scribit : Qui  sic  egerit , peccat  in  Deum  cujus  legem  violat,  Gra- 
tiam solvit , et  ideo  quia  in  Deum  peccat , Sacramenti  caelestis  amittit 
consortium . S.  P.  Augustinus  tract.  9.  in  Joan.  ait:  Per  lioc  ergo  Dominus 
invitatus  venit  ad  Nuptias  , ut  conjugalis  castitas  firmaretur , et  ostende- 
retur Sacramentum  Nuptiarum.  Cyrillus  Alex.  lib.  2.  in  Joan.  affirmat , 
ideo  Christum  ad  Nuptias  venisse,  ut  illas  praesentia  sua  cohonestaret , et 
veterem  partus  tristitiam  depelleret  , iisque  quoque  qui  postea  nascituri 
erant , Gratiam  praestitueret.  Epiphanias  Haer.  67.  Nam , inquit,  venerabiles 
esse  Nuptias , et  Dei , aspirante  Gratia , Regnum  obtinere , <71*/*  pe/  ex  eo 
non  agnoscat,  quod  ad  Nuptias  invitatus  Salvator  ipse  fuerit , ut  iis  be- 
nediceret ? Maximus  Hom.  r.  de  Epipli.  Vadit  ad  nuptias  Dei  Filius  , ut 
quas  dudum  potestate  constituit , nunc  praesentiae  suae  benedictione  san- 
ctificet. Redeo  nunc  ad  praeslantissiinum  Doclorem  Augustinum  qui  in 
pluribus  suis  operibus  veri  Sacramenti  rationem  agnoscit  in  Matrimonio 
quod  chrisliano  ritu  inter  Fideles  initur.  Sic  in  lib.  de  Bono  Conjug.  eap.  24. 
in  Nuptiis  Fidelium  tria  distinguit  , generationem  , fidem  , Sacramentum  $ 
ait  enim  : Donum  igitur  Nuptiarum  per  omnes  gentes  atque  omnes  homi- 
nes in  causa  generandi  est , et  in  fide  castitatis:  quod  autem  ad  populum 
Dei  perlinet,  etiam  in  sanctitate  Sacramenti.  Eodem  in  lib.  cap  1 5.  scri- 
pserat: Semel  initum  Connubtum  in  Civitate  Dei  nostri  . . . nullo  modo  po- 
test nisi  ulicujus  eorum  morte  dissolvi ; usque  adeo  cujusdam  Sacramenti 
res  est.  Et  cap.  18.  In  Christianorum  quippe  Nuptiis  plus  valet  sanctitas  Sa- 
cramenti, (piam  foecunditas  uteri.  Et  in  lib.  1.  de  Nupt.  et  Concup.  cap.  10. 
Non  tantum  foecunditas  , cujus  fructus  in  prole  est  ; nec  tantum  pudici- 
tia , cujus  vinculum  est  fides  ; verum  etiam  quoddam  Sacramentum  Nu- 
ptiarum commendatur  Fidelibus  conjugatis.  Et  cap.  17.  In  Nuptiis  bona  nu- 
ptialia diligantur  , proles,  fides,  Sacramentum.  Brevitatis  caussa  multa  a- 
lia  omitto.  Falsus  est  ergo  Calvinus  qui  lib.  4*  Instit.  cap.  19.  fidenter  af- 
firmat neminem  ante  Gregorium  M.  habuisse  ut  Sacramentum  Matrimo- 
nium . 

Prob.  3.  ecclesiasticis  definitionibus . Syricius  R.  P.  in  Ep.  ad  Hime- 
rium  cap.  4-  ///«  benedictio  , inquit , quam  nupturae  Sacerdos  imponit  , 
apud  Fideles  cujusdam  sacrilegii  instar  est  , si  ulla  transgressione  viole- 
tur. Innocentius  I.  in  Ep.  ad  Probum  scribit:  Statuimus,  Fide  Catholica  suf- 
fragante, illud  esse  Conjugium  , quod  primitus  erat  divina  Gratia  funda- 
tum . Concilium  Carthaginense  4*  caP*  Sponsus  et  Sponsa  cum  be- 

nedicendi sunt  a Sacerdote  , a parentibus  suis  vel  paranymphis  offerun- 
tur. Concilia  Veronense  sub  Lucio  III.  Lateranense  sub  Innocentio  item  III. 
Constanliense,  Florentinum,  Tridentinum  aperte  definiunt  Matrimonium  esse 

Sacramentum,  et  eos  qui  contradicunt  subjiciunt  anathemati. 

ir.lu  r cfiiP  * i » 

Adversariorum  argumenta  refutantur  . 

Obj.  1.  Quod  Paulus  ad  Ephesios  scribens  Matrimonium  Sacramenti 
nomine  honestet,  non  demonstrat  esse  illud  reliquis  accensendutn  novae  Le- 

gis  Sacramentis  . Nam  eo  appellatur  nomiue  ab  Apostolo  ampliori  quodam 
sensu,  quatenus  nempe  rei  alicujus  sacrae  symbolum  est;  quod  sequenti- 
bus probare  nituntur  argumentis  . I.  ut  aliquid  sit  proprie  dictum  novae 
Legis  Sacramentum,  debet  esse  a Christo  Domino  institutum  , ut  sunt  Ba- 
ptismus et  Eucharistia  . Conjugia  autem  jam  ab  exordio  mundi  fuerant  a 
Deo  Coaditore  instituta.  II.  verutn  Sacramentum  esse  debet  sensibile  Gra- 
tiae sa neti lica otis  signum  : quum  inierim  Matrimonium  in  infidelibus  nul- 
lam significet  neque  producat  sanctificationem  . 111.  praeter  sanctificantem 
Gratiam  debet  Sacramentum  rem  aliquam  sacram  adumbrare.  Ast  vero  Con- 
jugia rem  mere  humanam  significant  et  naturalem  . 

Resp.  argumentum  hoc  superius  a nobis  fuisse  jam  praeoccupatum 
ubi  genuinam  apostolicae  sententiae  dedirnus  interpretationem,  duplicem  in 
conjugatis  distinguentes  unionem,  nimirum  secundum  corpus,  et  secundum 
animam.  Illis  modo  addimus  quae  Magister  Sentent.  dist.  26.  scribit:  Ut  enim 
inter  conjuges  conjunctio  esty  secundum  consensum  animorum  , et  secun- 
dum permixtionem  corporum  : sic  Ecclesia  Christo  copulatur  voluntate , 
et  natura  , quia  idem  vult  cum  eo  ; et  ipse  formam  sumpsit  de  natura 
hominis  . Copulata  est  ergo  Sponsa  Sponso  spiritualiter  et  corporaliter , 
idest , caritate , et  conformitate  naturae.  Hujus  utriusque  copulae  figura 
est  in  Conjugio.  His  bene  perpensis  nulla  occurrit  in  Pauli  sententia  diffi- 
cultas. Unde  ad  1.  Matrimonium  a Mundi  exordio  a Deo  Conditore  insti- 
tutum, Conjugium  erat  in  officium  naturae  ad  humanae  speciei  propagatio- 
nem. Et  hoc  modo  spectatum  Sacramentum  dici  potest  lato  quodam  sensu 
quoniam  signum  erat  unionis  Christi  cum  Ecclesia  secundum  humanae  na- 
turae consortium.  Ast  ubi  a Christo  Nuptiae  benedictione  sua  locupletatae 
ad  sublimiorem  fuerunt  gradum  elevatae  , rationem  Sacramenti  acquisive- 
runt,  quoniam  symbolum  evasere  unionis  Christi  cum  Ecclesia  et  secundum 
carnem,  et  secundum  spiritum,  hoc  est  Caritatem  et  Gratiam  . Nec  refert 
quod  Christus  instituta  jam  Connubia  invenerit  . Nam  quae  ad  officium 
naturae  fuerant  a Conditore  institutae  sublimavit  ipse  largitate  sua  ad  esse 
Sacramenti  sanctibcantem  Gratiam  producentis;  quemadmodum  Baptismo  qui 
tamquam  religiosus  ritus  in  usu  erat  apud  Hebraeos  virtutem  impertitus  est 
regenerandi  et  sanctificandi  homines. 

Ad  2.  Si  in  infidelibus  Nuptiae  non  sunt  invisibilis  Gratiae  visibile  si- 
gnum, quid  mirum  ? In  iliis  quippe  Matrimonium  vel  est  merum  officium 
naturae , vel  est  civilis  contractus  ad  Reipublicae  tranquillitatem  , non 
stricto  jure  acceptum  Sacramentum  ; qua  dignitate  gaudere  dumtaxat  affir- 
mamus Connubia  christiano  ritu  celebrata. 

Ad  3.  Haec  eadem  Conjugia  sunt  utique  signum  rei  sacrae,  quoniam 
praeter  corporum  conjunctionem,  animorum  significant  unionem  per  superr 
naturalem  Gratiam  et  Caritatem.  Vide  haec  enucleatius  explicata  a praestan- 
tissimo  Theologo  Joanne  Laurentio  Berti.  Interirn  Apostoli  sententia  in  suo 
vero  sensu  intellecta  invicte  demonstrat  christianum  Matrimonium  verum 
esse  novae  Legis  Sacramentum.  ,1. 

Obj.  2.  Magister  Sententiarum  lib.  4*  dist.  26.  tradit  Matrimonium 

Tom.  VII.  Marcellius  Theol.  Sq 

datum  fuisse  primitus  ad  officium  naturae , deinde  vero  ad  humanae  reme- 
dium infirmitatis  j nullibi  autem  affirmat  fuisse  ad  producendam  Gratiani 
institutum  . In  eamdem  abiere  sententiam  Durandus  , Jacobus  de  Vitriaco  , 
ac  plerique  veteres  Jureconsulti  qui  rationem  assignantes  cur  in  Matri- 
monio ineundo  licitum  sit  de  dote  pacisci,  ajunt,  quoniam  iustitata  fuere 
Conjugia  ad  officium  naturae.  Qua  de  re  Matrimonium  verum  esse  evan- 
gelicae  Legis  Sacramentum,  novum  est  Fidei  dogma  in  Ecclesiam  invectum. 

Resp.  Miror  esse  nonnullos  Theologos  qui  ne  in  expiscanda  circa  theo- 
logicum aliquod  scitum  Veterum  mente,  ingenium  sibi  contorqueant,  absque 
non  magna  difficultate  eos  abjiciunt,  et  adversariis  tradunt  etiam  haereticis, 
quasi  parum  oculati  aut  rerum  ignari  turpissime  erraverint . Non  laudo  in 
Scholasticis  rigidam  illam  syllogizandi  methodum  Patribus  nostris  inusitatam, 
muhoque  minus  approbo  illos  qui  ex  Aristotele  aut  supposititiis  Decretalibus 
tamquam  ex  divina  revelatione  ad  Fidei  dogmata  confirmanda  argumenta 
depromunt , excuso  in  plerisque  barbaram  incomplamque  rationem  scribendi. 
Ast  iis  qui  Scholasticos  taro  saepe  errasse  pronuntiant , minime  assentior  , 
praesertim  ubi  agitur  de  Magistro  Sententiarum  qui  a naevis  Scholasticis 
communibus  immunis  omnino  est.  Placet  mihi  quam  maxime  Laurentii  Berti 
consilium,  qui  omni  adhibita  in  illorum  examinandis  principiis  diligentia  , 
aut  ab  omni  errore  vindicat  aut  illorum  sententias  sanae  doctrinae  non 
contradicere  ostendit . Quod  felici  exitu  semper  et  maxime  hoc  in  loco 
exeqnitur.  Sed  ad  rem  descendamus.  In  primis  generalis  regula  est,  peculia- 
rem unius  vel  alterius  Theologi  opinionem  Ecclesiae  sententiam  non  con- 
stituere . Quare  etsi  gratis  daremus  commemoratos  in  argumento  scriptores 
non  satis  accuratam  habuisse  de  Matrimonio  notionem  , quum  hoc  catho- 
licum dogma  Scripturae,  Patrum,  Conciliorum,  celebriorumque  Theologorum 
auctoritati  nitatur,  non  est  ex  articulorum  Fidei  albo  expungendum.  Verum 
falsissimum  est  Magistrum  Sentent.  atque  Durandum  Matrimonium  ut  evan 
gelicae  Legis  Sacramentum  non  agnovisse . Nam  iisdem  qui  citantur  locis 
Magister  scripsit : Constat  ergo , rem  bonam  esse  Matrimonium  ; alio  quin 
non  esset  Sacramentum  ; Sacramentum  enim  sacrum  signum  est.  Et  Du- 
randus : Tenendum  est  absolute  , quod  Matrimonium  est  Sacramentum  ; 
quum  hoc  determinet  Ecclesia , Extra  de  haereticis , Ad  abolendam.  De- 
terminavit autem  Ecclesia  , Matrimonium  esse  Sacramentum  rigoroso  sensu 
acceptum.  Praeterea  dicens  ibi  Magister,  Matrimonium  post  peccatum  fuit 
ad  remedium  institutum  contra  carnalis  concupiscentiae  corruptelam , satis 
ostendit,  loqui  se,  ut  optime  S.  Thomas  observat,  de  fine  institutionis,  ad 
quem  obtinendum  Sacramenti  virtus  est  utique  necessaria^  unde  ait:  Fuit 
autem  Conjugium  ante  peccatum  institutum , non  utique  propter  remedium , 
nec  ad  Sacramentum  , sed  ad  officium  . Quare  post  peccatum  fuit  prius 
ad  remedium  , ac  postea  ad  Sacramentum  . Priscis  illis  temporibus  nemo 
erat  qui  hanc  oppugnaret  veritatem  praeter  illos  qui  Nuptias  tamquam 
a Diabolo  inventas  rejiciebant.  Unde  in  iis  refutandis  occupati  non  tam 
expresse  refutarunt  errorem  qui  tunc  Ecclesiam  non  vexabat.  Jureconsulti 
vero  affirmantes  posse  licite  conjuges  de  dote  pacisci,  spectant  Matrimonium 

ut  officium  Daturae  , et  contractum  civilem , non  denegant  autem  esse 
Sacramentum  . 

Obj.  3.  Sacramentum  proprie  sic  nuncupatum  debet  necessario  pro- 
ducere Gratiam.  Hanc  autem  minime  producit  Matrimonium.  JNam  I.  Ma- 
trimonium, ad  summum,  Sacramentum  dici  potest  quatenus  unionem  Christi 
cum  Ecclesia  significat.  Ast  hoc  non  importat  Gratiae  productionem  in  con- 
jugatis. II.  quum  nemo  a recipienda  Gratia  sit  repellendus,  si  Matrimonium 
Gratiam  conferret,  nemo  ab  eo  arceri  posset.  Verum  Monachis,  Monialibus, 
et  majoribus  Clericis  Conuubia  vetita  sunt.  III.  non  habet  Ecclesia  in  Sacra- 
mentorum substautiatn  potestatem,  utpote  quae  instituta  supponuntur  a Chri- 
sto. Ecclesia  tamen  potestatem  exercet  in  substantiam  Matrimonii,  quum  si 
clandestinum  sit,  nullum  ac  irritum  esse  praecipiat.  IV.  denique  quamnam 
producit  Gratiam  Matrimonium  ? Non  primam,  quoniam  haec  propria  est 
Baptismi  et  Poenitentiae.  Sed  neque  secundam,  quae  in  augmento  consistit 
justificationis,  quia  si  res  ita  se  haberet,  virgo  quae  domi  caste  vivit,  si  viro 
per  Matrimonium  jungatur  uberiorem  recipiet  Gratiam,  quod  est  contra  men- 
tem Apostoli  dicentis,  Qui  virginem  suam  viro  non  jungit , melius  facit , 

Resp.  Matrimonium  quod  iniri  solet  in  Ecclesia  , sanctificantem  con- 
ferre Gratiam  satis  superque  ex  hactenus  disputatis  apparet.  Quapropter  ad 
i.  Matrimonium  quod  fit  in  Ecclesia  signum  est  conjunctionis  Christi  cum 
eadem  Ecclesia  , et  secundum  humanae  naturae  consortium  , et  secundum 
Gratiam  et  Caritatem,  ut  supra  observavimus.  Hinc  signum  quoque  est  unio- 
nis Dei  per  Gratiam  cura  conj ibatis.  Praeterea  non  repugnat,  Matrimonium 
Christi  cum  Ecclesia  sua  repraesentare  unionem,  et  simul  conferre  Gratiam 
conjugatis  , sicuti  non  repugnat  ut  Eucharistia  sit  signum  iliius  Sacrificii 
quod  de  se  Christus  obtulit  in  Ara  Crucis,  et  simul  sanctificet  eos  qui 
illa  digne  pascuntur. 

Ad  2.  Nemo  proprie  loquendo  a Connubio  repellitur  nisi  qui  voto 
se  obstringens  castitatis,  sponte  ac  liberrime  illi  renuntiat . Et  aliunde  qui 
se  tali  voto  obstringunt,  non  indigent  Gratia  coojugibus  ad  onera  ferenda 
Matrimonii  quae  multa  sunt , necessaria.  Neque  vero  Matrimonium  est  de 
illo  genere  Sacramentorum  quae  cuilibet  in  singulari  praecipiuntur  ; quum 
non  omoes  qui  pie  vivere  volunt  Gratia  indigeant  quae  confertur  per  Ma- 
trimonium. 

Ad  3.  Etsi  Ecclesia  a Christo  non  acceperit  potestatem  in  substan- 
tiam Sacramentorum  , ab  eo  tamen  potestatem  obtinuit  declarandi  quae- 
nam requirantur  conditioues  ut  substantia  a Christo  instituta  ad  validum 
efficiendum  Sacramentum  vera  sit  ac  legitima  . Atque  hinc  facultas  orta 
est  statuendi  in  Matrimonio  impedimenta  inter  quae  clandestinus  contra- 
ctus recensetur.  , 

Ad  4*  Habitualis  Gratia  quam  hoc  efficit  Sacramentum  est  Gratia  se- 
cunda , ejusdem  videlicet  Gratiae  augmentum  , quoniam  praecipua  ad  Sa- 
cramentum hoc  digne  suscipiendum  requisita  conditio  est  ut  subjectum  sit 
in  statu  Gratiae.  Nec  inde  sequitur  majori  virginitatis  perfectioni  derogari, 
quum  major  status  hujus  perfectio  non  ex  eo  profluat  quod  Gratiam  ha- 

beat  adnexam  qua  caret  Matrimonium , sed  quod  virgo  a Conjugii  pro- 
lisque cura  minime  distractus,  liberius  Deo  vacare  potest . Atque  hoc  sen- 
su praefert  Apostolus  virginitatem  Conjugio  ut  ex  illius  Epistolae  lectione 
patet . 

CAPUT  il 


De  Ministro  primitus  , tum  de  materia  et  forma 
Sacramenti  Matrimonii  . 


Refutatis  , et  quidem  ut  reor  , satis  abunde  iis  qui  extra  Ecclesiam 
sunt  molestissimis  hostibus  Matrimonium  verum  esse  evangelicae  Legis 
Sacramentum  inficiantibus , manus  nunc  cum  domesticis  sunt  conserendae 
circa  Ministrum  primitus,  subinde  circa  materiam  et  formam  ejusdem  Sa- 
cramenti ; alterum  quippe  ab  altero  dependet . Scholastici  namque  in  ari- 
stotelicae  philosophiae  magis  quam  in  Scripturarum  , Patrumque  lectione 
exercitati,  scriptorum  qui  eorum  praecesserant  saeculum,  sententiam  penes 
omnes  communem  ac  receptissimam  tot  tantisque  implexam  difficultatibus 
reddidere  , ut  non  modo  obscura  evaserit,  sed  contrariam  penitus  induerit 
faciem  . Veteres  enim  tamquam  rem  certam  exploratamque  tenebant,  Sacra- 
menti Matrimonii  Ministrum  esse  Sacerdotem.  Recentiores  autem  hi  Theo- 
logi e contra  docere  coeperunt  in  scholis,  ejusdem  Sacramenti  Ministras  po- 
tius esse  contrahentes , quorum  quivis  sibi  vel  alter  alteri  Sacramentum 
administret . Atque  recens  haec  opinio  tam  altas  , tempore  procedente  , in 
Theologorum  mente  radices  fixit  ut  eam  amplexati  sint  omnes  fere  Scho- 
lastici . Sed  quoniam  veritas  una  est  , nec  ullo  potest  machinarum  ariete 
quati , vetus  sententia  obtenebrari  quidem  potuit , sed  opprimi  et  a sana 
Theologia  exulari  non  potuit.  Nam  non  defuerunt  etiam  inter  Scholasticos 
cordati  viri  qui  ut  novam  amplecterentur  opinionem  adduci  nullo  modo 
potuerunt.  Fuerunt  hi  Guillelmus  Parisiensis,  Cardinalis  Cajetanus,  Lede- 
sma,  Bannesius,  Toletus , et  praeterea  Maldonatus , Estius , Sylvius,  de 
Marea,  Juvenin  , l*  Hermenier  , Tournely,  le  Drouven,  Van-Roy  , Piette, 
aliique  bene  multi  ; unde  vetus  illa  sententia  tantas  vires  paullatim 
resumpsit  ut  modo  recentiori  fere  praevaleat  ; et  jam  communis  ut'  prius 
penes  omnes  Theologos  forsan  evasisset  nisi  Romanae  Curiae  Congregationes 
Scholasticorum  opiniouem  adhuc  retinerent , secundum  quam  eorum  ferre 
solent  judicia.  Veterum  ergo  sequor  ego  sententiam.  ! - ’•  ^ rtrt 

Qua  posita , sua  sponte  cousequitur  materiam  Matrimonii  prout  Sa- 
cramentum est  esse  actus  contrahentium  . Formam  vero  verba  quae  a Sa- 
cerdote tamquam  Ministro  proferuntur.  Non  vacat  hic  recitare  varias  hac 
in  re  Theologorum  sententias,  sed  verbis  utar  cl.  Cani  qui  lib.  8.  de  Loc. 
cap.  5.  scribit:  In  materia  et  forma  Matrimonii  statuenda  adeo  sunt 
inconstantes  et  varii , adeo  incerti  et  ambigui , ut  ineptus  futurus  sit  (jui  in 
tanta  illorum  varietate  ac  discrepantia  rem  aliquam  certam , constantem , 
exploratam  conetur  efficere.  Sit  igitur 

Sacramenti  Matrimonii  Minister  est  Sacerdos . 

Prob.  i.  Scriptura.  Paulus  in  i.  ad  Cor.  cap.  4*  scribit:  Sic  nos 
existimet  homo , ut  Ministros  Christi , et  dispensatores  Mysteriorum  Dei , 
hoc  est  Sacramentorum  . Quae  verba  significant  solos  Apostolos  eorumque 
successores  Episcopos,  atque  Presbyteros  Ministros  esse  Sacramentorum.  Et 
revera  quodnam  est  Sacramentum  quod  a viro  laico  et  non  Sacerdote 
confici  et  administrari  possit?  Nullum,  excepto  Baptismate  quod  necessa- 
rium est  absolute  ad  salutem,  quodque  propterea  administrari  potest  in  casu 
necessitatis  etiam  a viro  laico,  imo  et  a foetnina  et  ab  infideli.  Ast  Matri- 
monium Sacramentum  esse  confitentur  nobiscum  adversarii , unde  et  istud 
est  a Sacerdote  administrandum. 

Prob.  a.  veterum  Patrum  auctoritate  qui  Matrimonium  uon  agnoscunt 
christianum  nisi  quod  sacerdotali  benedictione  fuerit  consecratum.  Legan- 
tur illorum  testimonia  capite  antecedenti  laudata,  Ignatii  videlicet,  Justini, 
Clementis  Alexandrini  , Cyriili  itein  Alex,  ex  Graecis.  Ex  Latinis  autem 
Tertulliani,  Ambrosii,  Syricii,  Innocentii  I.  Augustini.  Quibus  has  alias  adde 
Patrum  sententias.  Basilius  7.  in  Hexam.  inquit:  Jugum  (Matrimonii)  per 
benedictionem  impositum,  distantium  Jit  conjunctio.  Ambrosius  Ep.  19.  /- 
psum  Conjugium  sacerdotali  benedictione  sanctificari  oportet.  S.  P.  Augu- 
stinus in  Psal.  149.  scribit:  Adolescentes  audite.  Vincula  ferrea  sunt  (Ma- 
trimonia) , nolite  pedes  mittere,  ne  cum  miseritis , arctius  constringamini 
compedibus  . Tales  compedes  consolidant  vobis  et  Episcopi  manus  ; po- 
testas nempe  ac  benedictio.  Jam  vero  hoc  breve  recolligi  potest  argumen- 
tum : Sancti  Patres  dissertissime  affirmant  ( utique  secundum  fidem  quae 
in  Ecclesia  eorum  tempore  vigebat  ) Matrimonium  obsignari,  licitum  fieri, 
sanctificari,  conciliari , Sacramenti  Gratiam  conferre  per  sacerdotalem  bene- 
dictionem: benedictio  ergo  sacerdotalis  necessaria  erat  ad  contractum  in  esse 
Sacramenti  constituendum.  Itaque  Sacerdos  tunc  erat  Minister  Sacramenti  Ma- 
trimonii. Qua  igitur  auctoritate  Scholastici  ab  hoc  jure  Sacerdotes  dejecerunt? 

Prob.  3.  pluribus  ecclesiasticis  Monumentis.  Eugenius  IV.  in  Decreto 
pro  Armenia  veluti  certum  ratnraque  tradit , omne  Sacramentum  tribus 
constare , rebus  nimirum  tamquam  materia , verbis  tamquam  forma , et 
persona  Ministri  intentionem  faciendi  Sacramenti  habentis . Quae  Summi 
Pontificis  definitio  multiplex  ad  rem  nostram  suppeditat  argumentum  . Et 
primo,  nomine  Ministri , ubi  de  Sacramentis  agitur , proculdubio  Sacerdos 
intelligitur , Sacerdotibus  quippe  , non  laicis  concredita  sunt  divina  Myste- 
ria, ut  ab  initio  ex  Apostolo  diximus  ; alioquin  et  Baptismus  extra  neces- 
sitatis casum,  et  Confirmatio,  et  Eucharistia  a laicis  confici  possent  et  ad- 
ministrari. Quumque  Matrimonium  Sacramentum  sit,  ut  reliqua,  consequitur 
illius  Ministrum  esse  debere  Sacerdotem  . Praeterea  non  est  ex  Euge- 
nio  verum  proprieque  dictum  Sacramentum  quod  verbis  tamquam  forma 
careat.  In  adversariorum  autem  opinione  falsum  id  aliquo  in  casu  foret . 

Nain  si  vir  ac  mulier  ambo  muti  reciprocum  ad  invicem  per  nutu9  con- 
sensum praebeant  in  Conjugium,  Matrimonium  verum  erit  Sacramentum  ; 
atque  adeo  verum  quoque  esset  Sacramentum  Baptismus  a Sacerdote  mulo 
per  nutus  Trinitatem  invocante  collatus,  quod  absurdissimum  est.  Demum 
omnis  Sacramenti  Minister,  juxta  Eugenium,  intentionem  habere  debet  ve- 
rum conficiendi  Sacramentum.  Nescio  an  eam  semper  habeant  intentionem 
contrahentes,  nisi  Sacerdoti  se  sistant  ad  obtinendam  benedictionem.  Haec 
ex  Eugenii  Decreto . Concilium  Colonicnse  ante  Triderttinum  celebratum 
part.  7.  cap.  4°-  inquit:  Sacramentum  Matrimonii , si  quis  sicut  decet , 
acceperit , accedente  sacerdotali  precatione , confert  donum  Spiritus  quo  vir 
diligat  uxorem  amore  casto  , sicut  Christus  dilexit  Ecclesiam.  Si  ergo 
Sacerdotis  precatio  seu  benedictio  non  accedat,  donum  non  confert  Spiritus 
Sancti  : adeoque  non  est  Sacramentum  . Unde  in  Enchir.  ejusdem  Concilii 
jussu  edito  cap.  ult.  de  Matrimonio  legitur:  Quanto  magis  putandum  est , et 
in  nova  Lege  Sacerdotes  qui  legatione  pro  eo  funguntur , legitimos  hujus 
Sacramenti  Ministros  esse  ? Sequitur  Synodus  Tridentina  quae  sess.  a3. 
de  Reform.  Matrim.  expresse  praecipit  Parocho  ut  audito  a viro  ac  muliere 
mutuo  consensu  , sponsos  per  haec  verba  in  Matrimonium  conjungat  : Ego 
vos  in  Matrimonium  conjungo , in  nomine  Patris , etc.  Jam  vero  eodem  mo- 
do juxta  Concilium  super  contrahentes  pronuntiare  debet  Sacerdos  , Ego 
vos  conjungo  ; siculi  super  Catechumenos,  Ego  te  baptizo , aut  super  poe- 
nilentes  , Ego  te  absolvo  . Sacerdos  baptizans  et  absolvens  verus  Bapti- 
smi ac  Poenitentiae  Minister  est.  Cur  ergo  non  erit  verus  Minister  Matrimo- 
nii Sacerdos  ? Cur  in  sensu  Concilii  verba  , Ego  te  baptizo  , IZgo  te  ab- 
solvo , formae  sunt  Sacramentorum  Baptismi  et  Poenitentiae  , non  autem 
verba  , Ego  vos  conjungo  , in  Sacramento  Matrimonii  ? Si  adversae  sen- 
tentiae patroni  dicant  Sacerdotem  in  Nuptiarum  celebratione  tamquam 
purum  putumque  sistere  testem  , praeterquamquod  solida  id  indiget  de- 
monstratione , poterit  quis  existimare  , etiam  in  Baptismi  ac  Poenitentiae 
Sacramentis  testem  dumtaxat  assistere  Sacerdotem  . Si  addant  , ea  verba  , 
Ego  vos  conjungo , idem  valere  ac  ista,  Ego  declaro  vos  esse  conjunctos , 
caveant  ne  quis  inde  inierat,  etiam  in  Sacramento  Poenitentiae  verba,  Ego 
te  absolvo  , hunc  habere  sensum  , Ego  declaro  te  absolutum  . Sed  posset 
aliquis  hoc  in  loco  quaerere  cur  Tridentini  Patres  clare  ac  perspicue  non 
definierunt  Sacramenti  Matrimonii  Ministrum  esse  Sacerdotem  ? Quaestio 
facile  solvitur  respondendo,  ne  diversis  Scholarum  opinionibus  praejudicium 
afferrent,  indeque  turbae  a Theologis  excitarentur  tempore  quo  pace  ani- 
morumque concordia  frui  indigebat  Ecclesia  ut  fatale  Proteslanlium  schi- 
sma supprimeretur.  Vide  Card.  Palla  vicinum.  Ceterum  hanc  fuisse  Triden- 
tiui  Concilii  mentem  , quod  Matrimonii  Minister  solus  sit  Sacerdos  , non 
solum  patet  ex  hactenus  observatis,  sed  praeterea  etiam  ex  eo  quod  Con- 
cilia omnia  Provincialia  post  Tridentinum  pro  illius  promulgatione  celebrata 
absque  ulla  verborum  antbage  pronuntiant  Matrimonii  Ministrum  esse  Sa- 
cerdotem. Ita  Concilium  Petricoviense  habitum  an.  x 55 1 . a nostro  Van-Roy 
citatum  cap.  55.  de  Matrim.  inquit  : Magna  itaque  est  firmitas  vinculi 


conjugalis , quam  non  designat  modo , verum  etiam  efficit,  accedente  verbo , 
visibilis  , quae  fit  per  Sacerdotem  , copulatio  ; confertur  enim  per  illam 
donum  perseverantiae  peculiare , modo  quis  animum  habeat  capacem , e/ 
eo  <7uo  rfeiei  affectu  ad  Sacramentum  hoc  accedat  . Et  infra:  Contra- 
cturus Matrimonium  concipere  debet  animo , quantum  sit  hoc  Sacramen- 
tum, nempe , ^uo,  J9eo  auctore  copulatur,  neque  aliter  affectus  esse  quam 
si  praesentem  Deum  videat , uxorem  sibi  copulantem’,  Ministerium  enim 
Sacerdotis  est,  Deus  autem%  etc.  Gemina  his  habent  Concilia  Cameracense 
an.  i565.  Rothomagense  i58i.  Rhemense  an.  i583.  Turonense  eodem  anno, 
Aquense  i585.  Avenionense  1 594*  Mechliniense  habitam  1597.  Addi  pos- 
sunt his  Rituales  libri  complures,  atque  in  primis  Romanus  per  Aibertum 
Castellanum  collectus,  Atrebatensis,  Iprensis,  Mediolanensis.  Dabo  Mechli- 
niensis  Ritualis  editi  an.  1689.  verba:  Stante  viro  ad  dexteram , muliere 
vero  ad  sinistram  , Sacerdos  hujus  Sacramenti  Minister  sponsum  et 
sponsam  aspergat  aqua  benedicta  . . . dicat : Et  ego,  tamquam  Dei  Mi- 
nister, ego  vos  conjungo  in  Matrimonium , in  nomine  Patris,  etc.  Addam 
et  alia  Ritualis  Ecclesiae  toletanae : Efficiens  causa  Matrimonii  sunt  ipsi 
contrahentes,  in  quantum  est  contractus  quidam  : at  vero,  ut  est  Sacra- 
mentum , Minister  est  causa  instrumentalis  sicut  in  aliis  Sacramentis  . 
Haec  ex  ecclesiasticis  Monumentis . Theologorum  scholasticorum  judicia 
qnum  varia  sint  et  ad  invicem  discrepantia  consulto  missa  facio,  lnterim 
nescio  an  aliquod  aliud  sit  theologicum  placitum  tot  tantisque  munitum 
praesidiis  nt  istud  est  de  Sacerdote  Ministro  Matrimonii . Et  nihilominus 
ob  plurium  quidem , sed  non  omnium  Scholasticorum  auctoritatem  non 
pauci  contraria  adhuc  detinentur  opinione.  Videamus  ergo  si  ex  absurdis 
quae  ex  ea  sequuntur  tandem  suaderi  possint. 

Prob.  4*  ex  absurdis  quae  ex  contraria  a nostra  sententia  consequun- 
tur. I.  si  Matrimonii,  prout  Sacramentum  est  , Ministerium  contrahentibus 
tribuamus , nulla  ratione  adversus  Protestantes  demonstrari  poterit  Matri- 
monium esse  Sacramentum.  Non  sane  ex  Scripturis,  quoniam  testimonia  a 
nobis  superius  allata  non  omnibus  catholicis  Theologis  probantur  , ut  ad- 
notavimus.  Sed  neque  ex  Traditione.  Nam  sacerdotalis  praesentia  ac  bene- 
dictio quam  SS.  PP.  tantopere  commendant , per  adversarios  quum  purus 
putusque  sit  coeremonialis  ritus,  nec  necessaria  est  ad  Sacramentum  efficien- 
dum neque  sanctificantem  Gratiam  producit  in  conjugatis.  Unde  ergo  re- 
vincere possunt  erroris  recentiores  haereticos?  II.  posita  Scholasticorum  illa 
sententia,  in  Christianorum  Matrimonio  nihil  erit  quod  profanum  non  sit ; 
exclusa  namque  Sacerdotis  benedictione  , nihil  in  eo  invenitur  quod  Infi- 
delium, Judaeorumque  Matrimonia  non  habeant  j mutuus  videlicet  contra- 
hentium consensus.  Si  regerant,  Christianos  tamen  ita  sacerdotalem  expetere 
benedictionem  ut  si  illam  omittant , sacrilegio  se  pollui  existiment  j ego 
iniero  inde:  ergo  Christiani  communiter  tenent  Sacerdotis  benedictionem 
necessariam  esse  ad  obtinendam  Gratiam  : quod  idem  est  ac  fateri  verba 
a Sacerdote  prolata  tamquam  legitimam  formam  , virtutem  habere  confi- 
ciendi Sacramentum.  III.  omnia  evangelicae  Legis  Sacramenta  ex  Christi  in- 

stitmione  unicum  habent  Ministrum,  ut  per  singula  excurrendo  fit  manife- 
stissimum. Quod  si  adversariis  auscultes,  non  unus,  sed  duplex  erit  Sacra- 
menti Matrimonii  Minister,  et  quidem  uterque  publicus,  legitimus,  solemnis, 
uterqae  hncus,  et  quod  magis  est,  masculus  unus,  alter  foemina  cui  pro- 
hibuit Apostolus  ne  in  Ecclesia  loquatur.  IV.  demum  ne  longus  sim,re- 
centiores  hujus  doctrinae  assertores  perturbatam  quamdam  io  Sacramento- 
rum administratione  mducuut  rerum  ideam.  Contrahentes  enim  in  illorum 
systemate  sunt  Ministri  simul  et  subjectum  , dantes  ac  suscipientes . Ast 
si  Eucharistiam  excipias  quae  in  re  permanente  consistit,  quis  umquam 
potest  Sacramentum  aliquod  sibi  conferre  ? Non  est  itaque  Sacerdotis  be- 
nedictio accessorium  quid  et  coeremoniale  , ut  adversarii  contendunt, 

CONCLUSIO  II. 

Materia  Sacramenti  Matrimonii  actus  sunt  contrahentium  , 
Forma  vero  Sacerdotis  benedictio. 

l-ff  Fr0l>'  l’  lieS’  P.arS’  Cuiuslibet  Sacramenti  materia  res  esse  debet  in» 
t merens  quae  per  ejusdem  Sacramenti  formam  ad  rem  sacram  significan- 
dam determinetur.  Patet  propositionis  hujus  veritas  Sacramentorum  omnium 
exemplo.  Porro  actus  contrahentium,  hoc  est,  mutuus  consensus  quo  vir 
et  mulier  potestatem  sibi  dant  in  corpora,  sunt  per  se  indifferentes,.; et  ad 
rem  sacram  significandam  determinantur  a forma;  unde  contrahentium  a- 
cius  sunt  Sacramenti  Matrimonii  materia.  Nec  refert  quod  actus  hi  a con- 
trahentium personis  non  distinguantur,  sicuti  aqua  Baptismatis  est  extra 
Catechumenum,  panis  ac  vinum  Eucharistiae  symbola  a Consecrante  et 
suscipiente  seceruuntur , et  sic  porro  de  reliquis  Sacramentis  j id,  inquam, 
non  otncit,  quoniam  sicut  actus  poenitenlis  ab  ipso  poenitente  non  distin- 
guuntur, et  nihilominus  materiam  constituunt  Sacramenti  Poenitendae,  ita 
de  actibus  contrahentium  discurrendum  est. 

Prob.  altera  pars  prop.  Benedictio  sacerdotalis  quae  in  his  aut  consi- 
milibus verbis,  Ego  vos  conjungo  in  Matrimonium , in  nomine  Patris , ete, 
consistit,  juxta  Sanctorum  Patrum  doctrinam  superius  expositam  nuptias 
obsignat  atque  sanctificat , hoc  est  civilem  contractum  erigit  ad  esse  Sa- 
cramenti . Ast  munus  hoc  verae  ac  propriae  dictae  Sacramenti  formae 
dumtaxat  convenit.  Hinc  Tridentina  Synodus  sess.  24.  inquit:  Si  nul- 
lum opponatur  impedimentum , ad  celebrationem  Matrimonii  in  facie  Ec- 
clesiae procedatur  , ubi  Parocus  viro  et  muliere  interrogatis  , et  eorum 
mutuo  consensu  intellecto , vel  dicat , Ego  vos  in  Matrimonium  conjungo, 
in  nomine  Patris  , et  Filii , et  Spiritus  S.  vel  aliis  utatur  verbis- 9 juxta 
receptum  uniuscujusque  ritum , subintellige  quae  eumdem  habeant  sensum, 
nahes  in  his  Concilii  verbis,  et  clare  quidem  atque  perspicue  expressam  no- 
idtam  de  Sacramenti  Matrimonii  materia  et  forma  sententiam  . 

Ad  objectamenta  adversariorum  responsio. 

Obj.  1.  In  antiquo  Neocaesariensi  Concilio  hic  editus  fuit  Canon  num. 
q.  Presbyteris  in  ISuptiis  Bigami  prandere  non  convenit , quia  cum  poe- 
nitentia Bigamus  egeat , quis  erit  Presbyter  qui  propter  convivium  ta- 
libus ISuptiis  possit  praebere  consensum  ? Caussam  assignans  Concilium 
cur  non  liceat  Presbytero  prandere  cum  Bigamo  est  quoniam  nou  debet 
Presbyter  Bigami  Nuptiis  praebere  consensum,  atque  adeo  in  ejusmodi  Nu- 
ptiis benedictio  non  intercedebat  Sacerdotis  . Et  nihilominus  tamquam  ve- 
rum Sacramentum  ab  Ecclesia  habebantur  . II.  Alexander  Ili.  in  Kp.'  ad 
Archiepiscopum  Salernitanum  affirmat,  ad  Matrimonium  sufficere  Sacerdotis 
aut  Notarii  praesentiam.  Numquid  contrahentibus  benedictionem  largiebatur 
Notarius?  III.  Eugenius  IV.  in  Instr.  pro  Arm.  sic  inquit:  Septimum  est 
Sacramentum  Matrimonii , quod  est  signum  conjunctionis  Christi  et  Ec- 
clesiae , secundum  Apostolum.  Caussa  efficiens  Matrimonii  regulariter  est 
mutuus  consensus  per  verba  de  praesenti  expressus.  Mutuum  consensum, 
non  Presbyteri  benedictionem  ait  Eugenius  caussam  esse  efficientem  Matri- 
monii . Neque  reponi  potest  fieri  ibi  sermonem  de  Matrimonio  quatenus 
civilis  contractus  est,  mentio  quippe  ibi  fit  de  septimo  Sacramento  quod  est 
Matrimonium  . 

Resp.  ad  1.  Quum  Ecclesia  antiquis  temporibus  existimaret  non  ite- 
rari Nuptias  nisi  ab  iis  qui  vehementi  libidinis  aestu  agitabantur  ( tanta 
erat  in  primis  illis  Christianis  morum  castitas  ) non  solum  bigaminm  non 
probabat,  sed  Bigamos  ipsos  ad  aliquam  cogebat  subeundam  poenitentiam  . 
Hinc  merito  juxta  veterem  illam  disciplinam  Presbyteris  vetabat  ne  talibus 
Nuptiis  praeberent  consensum,  non  modo  illis  non  benedicendo,  sed  neque 
Bigami  convivio  exhibendo  praesentiam  v Habebat  tamen  Ecclesia  ejusmodi 
Nuptias  ut  verum  Matrimonium  , sed  id  ratione  contractus  , non  iu  ratio- 
ue  Sacramenti  . 

* Ad  a.  Vir.  cl.  Menardus  Benedictinus  in  Notis  ad  Sacram.  Gregorii  M. 
erudite  demonstrat  diu  viguisse  in  Ecclesia  consuetudinem  ut  Notarii  mu- 
nus viris  conferretur  ecclesiasticis  quibus  committebatur  contrahentium 
explorare  consensum,  impedimenta  si  essent,  examini  subjicere,  ac  deni- 
que sponsos  conjungere  in  Matrimonium  . Quare  mirari  non  subit  si  Ale- 
xander Ili.  in  sua  Decretali  decernit  satis  esse  ad  validum  Matrimonium 
etiam  Notarii  praesentiam,  adeoque  benedictionem. 

Ad  3.  Dum  Eugenius  IV.  Armenos  instruens  affirmat  caussam  Matri- 
monii efficientem  esse  contrahentes , spectare  videtur  Matrimonium  prout 
civilis  contractus  est,  non  prout  est  Sacramentum.  Non  enim  inquit,  caussa 
efficiens  hujus  Sacramenti , sed,  causa  efficiens  Matrimonii.  Nec  quemquam 
movere  debet  quod  haec  praemittantur  verba,  septimum  Sacramentum  est 
Matrimonium.  Nam  nihil  vetat  quin  asseramus  sub  duplici  aspectu  con- 
siderasse Eugenium  Matrimonium  . Primo  quatenus  est  Sacramentum  , ui 
Ecclesiae  Romanae  circa  numerum  Sacramentorum  doctrinam  doceret  Ar- 
menos. Deinde  vero  prout  civilis  contractus  est  cujus  certe  caussa  efficiens 
Tom.  VII.  Marcellius  Theol.  58 

est  mutuus  contrahentium  consensus:  eamque  adhibuisse  idearum  praecisio- 
nem oeconomiae  caussa , ne  videlicet  Theologis  scholasticis  diversa  circa 
eam  quaestionem  opinantibus  praejudicium  afferret.  Certa  namque  et  in- 
dubia, non  quae  Scholarum  subduntur  vitiligatiouibus  tradenda  erant  Ar- 
menis  . Quod  si  adversarii  adhuc  obstinate  coutendant  intelligendum  esse 
Decretum  de  Matrimonio  prout  est  Sacramentum  , quid  inde  concludere 
pro  eorum  causa  poterunt  ? Nihil  . Nam  eo  in  casu  sic  verba  illa  sunt  ac- 
cipienda , ut  contrahentes  efficiant  Matrimonium  subministrando  Sacerdoti 
materiam  , mutuum  videlicet  consensum  qui  per  benedictionem  ab  esse 
contractus  civilis  ad  esse  Sacramenti  elevetur  ; quemadmodum  de  Poeni- 
tente  qui  proprios  actus  exhibet  Sacerdoti  dici  non  prorsus  improprie  po- 
test , Sacramentum  efficere  Poenitentiae . Sicut  eniui  actus  Poenilentis  ad 
Sacramentum  Poeuitenliae  , ita  actus  contrahentium  ad  Sacramentum  Ma- 
trimonii necessario  requiruntur  . 

Obj.  2.  Tridentina  Synodus  de  Matrimoniis  clam  celebratis  verba  fa- 
ciens , sess.  24.  cap.  1.  definivit,  clandestina  Matrimonia , libero  contra- 
hentium consensu  facta , rata,  et  vera  esse  Matrimonia , quamdiu  Eccle- 
sia ea  irrita  non  fecit  . Ast  clandestina  illa  Matrimonia  ante  Tridentinam 
Synodum  facta  praesentia  ac  benedictione  Parochi  carebant.  Praesentia  ita- 
que Parochi  ejusque  benedictio  sunt  quid  accessorium  et  accidentale.  II. 
neque  argumentum  solvitur  reponendo  Matrimonia  illa  vera  ac  rata  decla- 
rata fuisse  in  ratione  conlracLus  , non  Sacramenti . Nara  in  Jure  canonico 
quoties  Matrimonium  verum  simul  et  ratum  dicitur  , semper  intelligitur 
Matrimonium  sub  utroque  respectu  consideratum.  111.  ibidem  Can.  ia.  ait 
Concilium  : Si  quis  dixerit , causas  matrimoniales  non  spectare  ad  Ju- 
dices ecclesiasticos , anathema  sit . Et  interim  etiam  causas  Matrimonio- 
rum quae  ante  Concilium  clam  celebrabantur  cognoscebat  Ecclesia  , ad 
quam  nihil  plane  pertinet  judicia  ferre  de  contractu  mere  civili,  unde  ta- 
lia Matrimonia  Sacramenti  rationem  habere  arbitrabatur  . IV.  hinc  Can.  2. 
laudata  Synodus  Parochi  benedictionem  uon  inter  essentialia  ad  Sacramen- 
tum , sed  inter  coeremonias  recenset , anathema  dicens  illi  qui  benedictio- 
nes, et  alias  coeremonias  quibus  Ecclesia  in  illis  ( Nuptiis  ) utitur  , da- 
mnaverit . V.  hiuc  rursus  intelligimus  quare  sapientissimi  illi  Patres  re- 
jiciaut  quidem  Matrimonia  sine  Parochi  ac  testium  praesentia  celebrata , 
non  tamen  illa  inita  absque  Parochi  benedictione.  VI.  denique  litem  omnem 
dirimit  Decretum  Cardinalium  exponendo  Concilio  Praefectorum  , in  quo 
expresse  declaratur  Matrimonium  etiam  tacente  Sacerdote  celebratum  ve- 
rum ac  ratum  esse  Matrimonium  . 

Antequam  iis  quae  ex  Tridentina  Synodo  ab  adversariis  depromuntur 
argutiunculis  satisfaciam  , operae  pretium  existimo  in  memoriam  revocare 
quae  de  ejusdem  Synodi  methodo  in  antecedentibus  et  alibi  animadverti- 
mus. Prudentissimi  itaque  illi  Patres  probe  scientes  se  ad  Lutheranorum 
Calvinistarumque  praefocandam  sectam  fuisse  ad  Concilium  vocatos,  ab  ini- 
tio de  rebus  tantum  ad  Fidem  spectantibus  serio  ac  diligenter  pertractare 
sibi  proposuerunt , Scholasticorum  vanis  ac  inter  se  dissentientibus  missis 

opinionibus  , tura  ne  tempus  in  rebus  parum  utilibus  inaniter  tererent,  tum 
maxime  ne  quae  excitari  a Theologis  poterant  turbae  impedimento  essent 
paci  et  unitati  Ecclesiae  restituendae.  Hanc  fuisse  mentem  Concilii  , pluri- 
bus in  locis  testatum  reliquit  in  illius  historia  Cardinalis  Pallavicinus  . Qua 
de  re  si  omni  deposito  partium  studio,  cum  convenienti  viro  Theologo  animi 
candore  loqui  volumus,  a Tridentino  Concilio  in  judicio  hac  in  causa  fe- 
rendo , utraque  disputantium  pars  deberet  abstinere  , quoniam  celebrem  e- 
tiam  illis  temporibus  hanc  controversiam  nec  debuit  nec  voluit  definire  . 
Verum  si  cuncta  quae  de  hac  re  Concilium  tradidit  sedulo  ac  diligenter 
perpendamns,  non  obscure  apparebit  principia  omnia  a Patribus  ad  Fidei 
definitiones  adversus  Heterodoxos  edendas  assumpta  eo  demum  collimare 
ut  salis  appareat  persuasum  illis  fuisse  , Sacramenti  Matrimonii  Ministrum 
non  contrahentes  esse,  sed  Sacerdotem  , quamvis  ab  hoc  definiendo  consulto 
temperaverint . Relege  quae  supra  ex  Concilio  observavimus  . Neque  con- 
trarium demonstrant  quae  hactenus  allata  sunt , unde 

Resp.  ad  i.  Clandestina  Matrimonia  vera  ac  rata  Concilium  appellat 
in  ratione  contractus , non  in  ratione  Sacramenti  . Quare  laudatos  proxime 
Pallavicinus  lib.  a3.  cap.  9.  inquit:  ISumquam  declaravit  Concilium  clan- 
destina Matrimonia  fuisse  Sacramenta  . Et  Melchior  Canus  qui  Concilio 
interfuit  affirmat  clandestina  Matrimonia  vera  ac  rata  dicta  fuisse  in  ge- 
nere contractus  , non  Sacramenti . Et  apposite  quidem  ac  prudentissime  . 
Quum  enim  justis  de  caussis  statutum  fuerit  ne  talia  Matrimonia  deinceps 
admitterentur,  quis  non  videt  quot  incommoda  inde  sequi  potuissent  nisi  fuissent 
omnia  perspicue  declarata?  Unde  ad  rerum  vitandam  confusionem,  tranquilli- 
tateroque  procurandam  societatis,  statuendum  erat  ea  Matrimonia  in  abscondito 
antehac  celebrata  vera  ac  rata  fuisse  Matrimonia  , stibintelligendo  in  ratione 
contractus,  quod  satis  erat  ad  finem  sibi  propositum  obtinendum. 

Ad  2.  Fcdsum  autem  omnino  est  quod  tam  fidenter  adversarii  pro- 
nuntiant , nimirum  in  Jure  canonico  vera  ac  rata  Matrimonia  non  dici  nisi 
quae  talia  sunt  in  ratione  contractus  simul  et  Sacramenti  . Multi  quippe  ex 
eo  Jure  afferri  possent,  si  necessitas  id  exigeret , textus  in  quibus  vera  ra- 
taque  appellantur  Matrimonia  quibus  nihil  eorum  deest  quae  ad  legitimum 
contractum  requiruntur. 

Ad  3.  Quod  Ecclesia  judicia  olim  circa  Matrimonia  clandestina  ferret, 
non  demonstrat  haec  fuisse  Sacramenta  , alioquin  Sacramenta  forent  etiam 
sponsalia  cirea  quae  sua  Ecclesia  interponit  judicia.  Itaque  Ecclesia  judicare 
utique  potest  de  Matrimonio  etiam  prout  est  contractus  civilis  , tum  quia 
jus  habet  statuendi  impedimenta  Matrimonium  dirimentia,  tum  etiam  quia 
civilis  ille  contractus  in  nubentium  consistens  mutuo  consensu  materia  est 
Matrimonii  quatenus  est  Sacramentum,  circa  quam  Ecclesia  potest  inquirere 
ac  judicare  sienti  circa  quamlibet  aliorum  materiam  Sacramentorum  . 

Ad  4*  Argumentum  nullam  meretur  solutionem,  quum  neminem  lateat 
coeremoniarum  nomen  omnibus  convenire  sacris,  et  tam  coeremonias  aut 
ritus  diei  saeramentalia  quae  variabilia  sunt  quam  Sacramenta  quae  sunt 
essentialia,  et  in  quae,  nullam  habet  Ecclesia  potestatem.  Cumque  Conci- 


460 

lium  inter  coeremonias  ibi  non  distinguat,  damnans  eos  qui  rejiciunt  benedi- 
ctionem, insinuare  videtur  se  loqui  de  coeremonia  non  accidentali,  sed  es- 
sentiali . Lulherani  quippe  et  Calvinistae  quos  Cauon  ille  respicit  , omnia 
quae  a Catholicis  in  solemni  Matrimonii  administratione  fiebant  , veluti  to- 
tidem superstitiones  damnabant  et  irridebant. 

Ad  5.  Ratio  cur  Matrimonium  absque  benedictione  initum  Concilium 
non  damnavit,  jam  a nobis  nuper  allata  est,  ut  videlicet  incommoda  vita*n 
ret  quae  secuta  ex  ea  damnatione  essent.  Volens  e contra  ad  majora  vitaoda.’ 
mala,  ut  clanculum  celebratae  Nuptiae  non  essent  deinceps  sufficiens  hujus 
Sacramenti  materia  , sapienter  prudenterque  se  gessit , illas  omnino  impro- 
bando ac  rejiciendo. 

Ad  6.  In  primis  allatum  S.  Congregationis  Concilii  Decretum  non  in- 
quit , Matrimonium  tacente  Parocho  celebratum  verum  esse  Sacramentum  , 
sed  ait  dumtaxat  verum  ac  ratum  esse  Matrimonium  , quod  intelligi  po- 
test ratione  civilis  contractus  , praesertim  cum  talis  contractus  coram  testi- 
bus ac  Parocho  quamvis  tacente  aut  etiam  improbante  celebratus  suppo- 
natur . Deinde  Decretum  illud  et  alia  consimilia  nullam  ad  auctoritatem 
faciendam  vim  habere,  ex  ipsa  patet  Sacra  Congregatione  quae  vel  ab  an. 
i63i.  decisiones  omnes,  collectiones,  ac  interpretationes,  inter  quas  locum 
habet  allata  in  argumento  decisio  , super  Tridentino  tam  impressas  quam 
imprimendas  solemni  Decreto  prohibuit.  Et  merito  quidem.  Nam  Congrega- 
tionis illius  Cardinalibus  facultas  dumtaxat  data  est  interpretandi  ac  resol- 
vendi dubia  non  quae  Fidem  concernunt , ut  in  casu  nostro , sed  circa 
morum  et  ecclesiasticae  disciplinae  reformationem  . Quod  si  quis  quaerat 
cur  Ecclesia  venientes  ab  haeresi  uon  moneat  ut  si  conjugati  sunt  Sacerdoti 
se  sistant  , ab  eoque  accepta  benedictione  , Matrimonium  quod  contractus 
mere  civilis  erat,  evadens  Sacramentum,  sanctificante  ac  sacramentali 
Gratia  non  priventur?  facilis  est  responsio,  ne  videlicet  errandi  occasio  de- 
tur pusillis  qui  Matrimonium  eorum  irritum  antehac  fuisse  suspicari  pos- 
sent , adeoque  liberum  illis  esse  aut  jam  ductam  in  haeresi  retinere  aut 
aliam  ducere  in  Ecclesia  . Alii  alias  assignant  caussas.  Sed  de  hac  conlro- 

CAPUT  III. 

sVfcV  . 

De  vinculi  Matrimonii  indis  solubili  tale. 

Non  levis  Catholicorum  est  cum  Protestantibus  controversia  , an  quo- 
cumque in  casu,  excepta  unius  conjugis  morte,  Matrimonii  vinculum  sit  in- 
dissolubile . Recentiores  enim  Heterodoxi  quibuscum  hac  in  causa  faciunt 
etiam  Graeci,  tamquam  firmum  raturaque  tenent,  posse  Conjugium  adul- 
terii caussa  dirimi  atque  dissolvi , et  quidem  quoad  vinculum  , ita  ut  vir 
aliam  conjugem,  conjux  vero  alium  virum  ducere  absque  ullo  piaculo  pos- 
sit. Falsae  huic  damnataeque  opinationi  adhaerent  Christi  Domini  in  trans- 
versum acceptae  sententiae  innixi,  quae  apud  Matth.  cap,  19.  prostat:  Dico 

autem  vobis,  quia  quicumque  dimiserit  uxorem  suam , nisi  ob  fornicatio- 
nem , et  aliam  duxerit , moechatur ; eisdemque  abutuntur  verbis  etiam 
Graeci.  Catholici  e contra  rectam  allato  Christi  oraculo  tradentes  interpreta- 
tionem, Matrimonium  dissolvi  utique  propter  fornicationem  posse  fatentur  , 
sed  quoad  thorum  dumtaxat,  nusquam  autem  quoad  vinculum,  sicut  in  Tri- 
dentina  Synodo  definitum  est.  Cum  Catholicis  ergo  sit 

CONCLUSIO 

Matrimonii  vinculum  propter  adulterium  non  dissolvitur. 

Prob.  I.  Scripturis . Genesis  cap.  a.  ubi  sermo  fit  de  Matrimonii  in- 
stitutione narratur  quomodo  Deus , condito  ex  limo  terrae  viro  et  ex  una 
de  costis  viri  muliere,  hanc  illi  in  uxorem  dedit  dicens:  Quamobrem  re- 
linquet homo  patrem  suum  et  matrem , et  adhaerebit  uxori  suae , et  erunt 
duo  in  carne  una  . Et  cap.  r.  Masculum  et  foeminam  creavit  eos . Bene- 
dixitque  illis  ...  et  ait : Crescite , et  multiplicamini , et  replete  terram. 
Ast  vero  quis  dixerit  quod  a Deo  institutum  est  suaque  benedictione  con- 
secratum destrui  qualibet  ex  caussa  ab  homine  posse  ? Quod  Deus  con- 
junxit, inquit  Christus  Matth.  cap.  19.  recitatis  Genesis  verbis,  homo  non 
separet,  ldque  magis  de  Matrimonio  in  Christiana  Ecclesia  celebrato  veli- 
ficatur , ubi  Sacramentum  est , et  Sacerdotis  benedictione  per  Trinitatis  in- 
vocationem dedicatum.  II.  Christus  Dominus  Marci  cap.  10.  v.  11.  et  12. 
ita  Pharisaeos  affatur:  Quicumque  dimiserit  uxorem  suam , et  aliam  duxerit , 
adulterium  committit  super  eam  . Et  si  uxor  dimiserit  virum  suum  , et 
alii  nupserit , moechatur.  Et  apud  Lucam  cap.  16.  v..  18.  Omnis  qui  di- 
mittit uxorem  suam , et  alteram  ducit , moechatur , et  qui  dimissam  a viro 
duxerit , moechatur  . Cumque  haec  respondeat  Christus  Pharisaeis  interro- 
gantibus an  liceat  quacumque  et  causa  uxorem  dimittere,  prono  velut  alveo 
sequitur  Conjugii  stabilitatem  declarasse  ad  mortem  usque  alterutrius  con- 
jugis. III.  quod  Paulus  in  Domini  schola  eruditus  in  Ep.  ad  Rom.  cap. 
7.  v.  3.  luculentissime  confirmat  dicens:  Igitur , vivente  viro , vocabitur 
adultera  si  fuerit  cum  alio  viro  : si  autem  mortuus  fuerit  vir  ejus  , li- 
berata est  a lege  viri , ut  non  sit  adultera  si  fuerit  cum  alio  viro  . Et 
in  1.  ad  Cor.  cap.  item  7.  v.  10.  addit:  Is  qui  Matrimonio  juncti  sunt , 
praecipio  non  ego , sed  Dominus  , uxorem  a viro  non  discedere  : quod  si 
discesserit , manere  innuptam , aut  viro  suo  reconciliari.  Et  v.  39.  Mulier 
alligata  est  legi  quanto  tempore  vir  ejus  vivit.  Haec  clara  sunt  ac  perem- 
ptoria pro  Matrimonii  stabilitate  quoad  vinculum,  etiam  caussa  interceden- 
te adulterii  . 

Prob.  2.  ex  Patribus.  Hermas  in  lib.  a.  Pastoris  mandato  4*  scribit  : 
Ergo  non  debet , dimissa  conjuge  adultera , vir  aliam  ducere  . Hic  actus 
similis  est  in  viro , et  in  muliere . Justinus  Martyr  Apol.  a.  Qui  repudiatam 
a viro  altero  duxerit , adulterium  committit.  Tertullianus  io  lib.  de  Mono- 
gam.  docet  liberam  a viro  nou  fieri  uxorem  nisi  per  mortem  . Clemens 

Alexandrinus  lib.  2.  Strom.  Qui  autem  dimissam  accipit  uxorem , moecha- 
tur eam  . . . non  solum  autem  qui  dimisit  , est  ejus  causa , sed  etiam 
qui  eam  suscepit , praebens  mulieri  peccandi  occasionem  ; si  enim  non 
suscipiat  eam , reverteretur  ad  virum.  Chrysostomus  hom.  17.  in  cap.  5..' 
Matth.  tradit,  Mulierem  expulsam  remanere  semper  uxorem  ejus  a quo 
expulsa  est.  Gemina  his  habet  Gregorius  Nazianzenus  Carm.  2.  de  Laud.> 
Virginit.  Basilius  in  lib.  pariter  de  Virginit.  Non  audis , inquit,  quoniam 
qui  dimissam  duxerit , moechatur  ? Etsi  enim , a/7,  pro  culpa  dimissa  est , 
vivit  tamen  vir  ejus.  Ambrosius  lib.  1.  de  Abrah.  cap.  7.  Non  licet  tibi , 
uxore  vivente  , uxorem  ducere , cum  habeas  tuam : crimen  est  adulterii. 
Hieronymus  in  Ep.  ad  Ainand.  Conjugium , inquit,  nonnisi  per  mortem  dis- 
solvi. Digna  est  quae  legatur  Epistola  ejus  ad  Oceanum,  in  qua’  de  peccato 
Fablolae  pertractat  quae,  viro  adultero  repudiato,  alteri  nupserat.  Innocentius  JL 
in  Ep.  ad  Exup.  cap.  6.  De  his  etiam  requisivit  dilectio  tua,  qui , inter * 
veniente  repudio , aliis  se  Matrimonio  copularunt , quos  in  utraque  parte 
adulteros  esse  manifestum  est.  S.  P.  Augustinus  pluribus  in  locis,  sed  in 
libris  praecipue  de  adulterinis  Conjugiis  argumentum  hoc  juxta  nostram 
sententiam  versat,  communii,  et  illustrat.  Inter  cetera,  recitata  Apostoli 
sententia,  Igitur  vivente  viro , vocabitur  adultera , lib.  a.  cap.  4*  ila  scribit: 
Haec  verba  Apostoli  toties  repetita , toties  inculcata , vera  sunt , viva  sunt, 
sana  sunt , plana  sunt.  Nullius  viri  posterioris  mulier  uxor  esse  incipit , nisi 
prioris  esse  desierit  . Esse  autem  desinet  uxor  prioris  , si  moriatur  vir 
ejus , non  si  fornicetur.  Licite  itaque  dimittitur  conjux  ob  causam  for- 
nicationis , sed  manet  vinculum  prioris , propter  quod  fit  reus  adulterii 
qui  dimissam  duxerit  etiam  ob  causam  fornicationis  . . . nec  carebit 
illo  vinculo , etiam  si  numquam  reconcilietur  viro , carebit  autem  si  mor- 
tuus fuerit  vir  ejus  . A recitandis  aliorum  Patrum  sententiis  , brevitati 
studens  abstineo  . 

Prob.  3.  Ecclesiae  definitionibus . Synodus  llliberitana  Can.  9.  inquit: 
Foemina  fidelis  quae  adulterum  maritum  reliquerit  fidelem , et  alterum  du- 
xerit , prohibeatur  ne  ducat.  Milevitana  cui  S.  P.  Augustinus  interfuit  , 
Can.  17.  Placuit , ut  secundum  evangelicam  et  apostolicam  disciplinam  , 
neque  dimissus  ab  uxore , neque  dimissa  a marito  alteri  conjungatur ; sed 
ita  maneant  , ut  sibi  reconcilientur  . Quod  si  contempserint , ad  poeni- 
tentiam redigantur . Trullana  Can.  87.  Quae  maritum  reliquit  est  adul- 
tera, si  venerit  ad  alium  , ut  vult  sacer  et  divus  Basilius.  Qui  legitime 
sibi  datam  uxorem  relinquit , et  aliam  ducit , ex  Domini  sententia  est 
adulterii  judicio  obnoxius.  Florentina  in  Instr.  pro  Armenis:  Quamvis  au- 
tem ex  causa  fornicationis  licet  thori  separationem  facere  , non  tamen 
aliud  Matrimonium  contrahere  fas  est , cum  Matrimonii  vinculum  legitime 
contracti  perpetuum  sit.  Non  opus  est  alia  afferre  Concilia  . Hinc  Tridenti- 
num  sess.  a4*  Can.  7.  rnerito  definivit  ut  , Si  quis  dixerit  , Ecclesiam 
errare  cum  docuit , et  docet , juxta  evangelicam  et  apostolicam  doctri- 
nam, propter  adulterium  alterius  conjugis  Matrimonii  vinculum  non  posse 
dissolvi , et  utrumque  , vel  etiam  innocentem  , qui  causam  adulterio  non 

dedit , non  posse^  altero  conjuge  vivente , aliud  Matrimonium  contrahere ■, 
moechariquc  eum  , qui  dimissa  adultera  , aliam  duxerit , et  eam  , quae 
dimisso  adultero , alii  nupserit , anathema  sit. 

Prob.  4*  ex  absurdis  quae  ex  opposita  a nostra  sententia  sequuntur  * 
Et  I.  si  ob  fornicationem  legitimam  dimittere  licet  uxorem  , et  aliam  du- 
cere, jam  improbis  viris  via  paratur  latissima  ad  bis  et  tertio  permutandam 
axoreiu,  impacta  quippe  priori  castae  coujugi  adulterii  calumnia,  obtentoque 
repudio  secundas  inire  poterunt  nuptias  $ atque  alterius  Conjugii  pertaesi, 
idipsum  cum  altera  facere  possunt,  et  sic  porro  deinceps.  Hoc  autem  ab- 
surdissimum esse  quis  non  videt  ? Animadversio  est  S.  Hieronymi  Comm. 
io  cap.  19.  Malth.  II.  admissa  semel  Protestandum  opinione  , inconstantiae 
ac  levitati  foeminaruin  latissima  sternitur  via.  Mulieres  enim  quae  novis  amo- 
ribus implicatae  proprios  viros,  ut  quam  saepissime  accidit,  fastidiunt,  si  a 
mariti  contubernio  liberari  velint,  et  ad  alterius  viri  transire  complexum, 
satis  erit  sanctam  conjugalem  fidem  per  adulterium  violare.  iNonne  et  hoc 
absurdissimum  est  ? 111.  si  per  fornicationem  Matrimonii  vinculum  penitus 
frangitur,  jam  melior  erit  impudicae  et  fornicantis,  quam  castae  conjugis 
conditio  . Si  namque  duae  dentur  mulieres  quibus  duo  rudes  inoribusque 
agrestes  viri , ut  saepe  accidit , in  sortem  obtigerint , ex  illis  una  quae 
admodum  pudica  non  est,  modum  facillime  inveniet  sese  liberandi  ab  ho- 
mine natura  vehementi,  si  nempe  alteri  se  viro  commisceat,  solutoque  cum 
priori  vinculo,  alium  indole  suaviori  ducat  maritum  . Altera  e contra  pu- 
dicitiae et  castitatis  amica  nullum  ex  virtute  percipiet  commodum  . Non 
haec  sane  fuisse  videtur  supremi  Legislatoris  nostri  niens  in  Nuptiis  aut 
instituendis  aut  per  benedictionem  suam  in  Cana  Galilaeae  sanctificandis  . 

Objectamenta  solvuntur  adversariorum. 

Obj.  I.  Christus  Dominus  Matth.  cap.  19.  interrogatus  a Pharisaeis  , 
Si  licet  homini  dimittere  uxorem  suam  quacumque  ex  causa , respondit: 
Quicumque  dimiserit  uxorem  suam , nisi  ob  fornicationem , et  aliam  du- 
xerit, moechatur j et  qui  dimissam  duxerit , moechatur.  Clausula  illa,  nisi 
ob  fornicationem , exceptio  est  a generali  lege , atque  adeo  quamvis  gene- 
raliter non  liceat  quacumque  ex  caussa  Conjugii  frangere  vinculum,  id  tamen 
facere  licet  ex  caussa  fornicationis.  II.  neque  verum  est  quod  communiter 
ajunt  loquutum  ea  in  sententia  Christum  fuisse  de  sola  thori , non  vinculi 
dissolutione.  Nam  si  res  ita  se  haberet,  nonnisi  ob  fornicationem  licita  esset 
thori  separatio , quum  tamen  multae  aliae  sint  caussae  propter  quas  viri 
legitimas  a thoro  ejicere  possunt  uxores.  III.  neque  Christus  satisfecisset  in- 
terrogationi Pharisaeorum.  Hi  namque  de  repudio  interrogarunt  quoad  vin- 
culum , Christus  autem  de  repudio  quoad  thorum  respondisset. 

Resp.  ad  1.  Tota  argumenti  hujus  vis  seu  potius  aequivocatio  sita  est 
in  non  recta  illius  clausulae , nisi  ob  fornicationem , intelligentia , qua 
probe  assecuta,  omnis  evanescit  difficultas.  Clausula  itaque  illa  , nisi  ob  for- 
nicationem^ non  ad  verba  , et  aliam  duxerit , sed  ad  verbum  , dimiserit , 

referenda  est , ita  ut  germanus  sententiae  sensus  sit  r Quicumque  uxorem 
suam  dimiserit  ( quod  nonnisi  ob  fornicationem  licet  ) et  aliam  duxerit , 
moechatur : ex  qua  expositione  resultat  licitum  quidem  esse  repudium  quoad 
thorum,  non  vero  quoad  vinculum»  Ut  autem  hanc  fuisse  divini  Legislatoris 
nostri  mentem  appareat,  integra  de  Matrimonio  doctrina  secundum  evange- 
lic.im  Legem  brevissime  exponenda  est.  Christus  ergo  Dominus  Matth.  cap. 
5.  perfectionem  novae  Legis  suae  comparate  ad  • veterem  describens,  per 
multa  eaque  praecipua  capita  excurrit.  Ubi  autem  ad  caput  de  Matrimonio 
descendit , in  hoc  doctrinam  suam  perfectiorem  esse  ait  prae  reteri , quod 
antiquitus  dimittebatur  uxor  per  libellum  repudii  , licet  non  ex  levi  neque 
ex  qualibet  pro  lubitu  caussa  , sed  tautum  ob  fornicationem  1 nunc  autem 
id  facere  amplius  non  liceat:  Dictum  est  autem  (Deut.  c.  a4-)  quicumque 
dimiserit  uxorem  suam , det  ei  libellum  repudii , Ego  autem  dico  vobis  : 
quia  omnis  , qui  dimiserit  uxorem  suam  , excepta  fornicationis  caussa  , 
facit  eam  moechari : et  qui  dimissam  duxerit , adulterat.  Duo  hoc  Christi 
oraculum  importat.  Primum,  in  Lege  Gratiae  nullo  in  casu  licitam  esse  Ma- 
trimonii dissolutionem  quoad  vinculum,  sicuti  in  mosaica  Lege  permitteba- 
tur. Alterum  vero  , reprehensione  dignos  fuisse  Jadaeos  qui  non  ob  solam 
fornicationem,  ut  Moyses  in  Lege  permiserat,  sed  ex  quavis  etiam  levissima 
caussa  scribebant  libellum  repudii.  Quum  autem  nova  haec  divina  doctrina 
ad  notitiam  pervenisset  Pharisaeorum  , hi  accedentes  ad  Jesuin  animo  eum 
tenlandi  interrogarunt  an  liceat  quacumque  ex  causa  uxorem  dimittere  suam, 
quibus  laudatam  Matth.  cap.  19.  tradit  responsionem,  per  quam  doctriuam 
jam  cap.  5.  traditam  turbis  confirmat . Quare  clausula  illa  , nisi  ob  forni - 
cationem , nil  aliud  denique  est  quam  tacita  quaedam  Phariseorum  repre- 
hensio qui  veteris  Legislationis  abusi  tolerantia  non  ob  solam  fornicationem, 
sed  ex  quavis  levissima  caussa  uxores  suas  dimittebant.  Hanc  genuinam  esse 
loci  illius  interpretationem  , luculentissime  patet  I.  ex  ipso  contextu  . Nam 
in  toto  eo  dialogo  nil  aliud  inculcat  Christus  quam  Conjugii  nexum  esse 
indissolubilem,  tum  ex  quo  Deus  masculum  et  foeminatn  ab  initio  fecerit, 
tum  ex  quo  relinquat  homo  patrem  et  matrem  ut  adhaereat  uxori  , tum 
denique  quod  duo  conjuges  una  sint  caro;  unde  concludit:  Quod  ergo 
Deus  conjunxit , homo  non  separet.  Objicientibus  auletu  Pharisaeis  libel- 
lum repudii  a Moyse  praescriptum  , respondet  factum  id  esse  ob  cordis 
Judaeorum  duritiam  , ab  initio  autein  non  fuisse  sic.  Mens  ergo  Christi 
fuit  Matrimonium  ad  primaeva  jura  quae  in  Lege  naturae  vigebant  re- 
vocare . Rursus , absoluto  cum  Pharisaeis  dialogo , intercesserunt  Apostoli 
dicentes:  Si  ita  est  causa  hominis  cum  uxore,  non  expedit  nubere , hoc 
est,  si  dimissa  uxore,  casta  a viro  ducenda  est  vita,  dura  admodum  est  viri 
conditio  . Quare  et  Apostoli  Magistri  verba  in  sensu  hactenus  exposito  in- 
tellexerunt. Quam  intelligentiain  Christus  non  modo  non  correxit,  sed  inde 
occasionem  sumpsit  tradendi  consilium  de  castitate  servanda:  Non  omnes 
capiunt  verbum  istud , sed  quibus  datum  est.  Sunt  enim  eunuchi , etc.  II ; 
ex  aliorum  consensu  Evangelistarum . Nani  Lucas  et  Marcus  factum  illud 
uarrantes,  eaindem  referunt  Christi  sententiam,  non  apposita  clausula  illa  , 


sive  exceptione,  nisi  ob  fornicationem  , indeqne  S.  P.  Augustinus  lib.  r. 
de  adulter.  Conjug.  cap.  1 1,  merito  argumentum  pro  Matrimonii  indissolubili- 
tate  desumit;  interroganti  quippe  num  moechetur  qui  fornicantem  a priori  viro 
dimissam  duxerit,  respondet  :•  Nonne  secundum  Marcum  respondebitur  no- 
bis: Quid  quaeritis,  utrum  ille  sit  moechus,  et  ille  non  sil?  Quicumque  di- 
miserit uxorem  suam et  aliam  duxerit , adulterium  committit  . Nomie 
etiam  \ secundum  Lucam  dicetur  nobis : Quid  ambigitis  utrum  ille  qui 
proptet  causam  fornicationis  uxorem  dimiserit  et  aliam  duxerit  , , non 
moechetur  ? Omnis  . qui  dimittit  uxorem  suam , et  ducit  alteram,  moecha- 
tur. Et  lib.  a.  cap.  3.  eamdem  confirmat  responsionem  ex  Ep.  ad  Roro.  et 
ex  i»,  ad  Cor.  .csp.  utrobique  7.  quibus  in  locis  mulier  alligata  dicitur. Legi 
quandiu  vir  ejus  vivit;  atque  concludit:  Proinde  si  alligata  esi  quamdiu 
vir  ejus  vivit , nullo  modo  nisi  viro  mortuo  soluta  dicenda  est  ab  hoc 
vinculo.  . . . / • . • 

Ad  a.  et  3.  Christus  in  sermone  habito  cum  Pharisaeis  ep  animum 
intendebat  ut  novam  suam  doctrinam  contra  repudium  quo  nitnis  illi  abu- 
tebantur manifestaret,  totusque  erat  ut  Coojugium  ad  primaeva  indissolu- 
bilitatis  jura  quae  in  Lege  naturae  vigebant  revocaret.  Cumque  duo  illi  ab 
eo  petiissent  an  videlicet  licitum  esset  quacumque  ex  caussa  propriam  di- 
mittere uxorem,  et  an  in  locum  dimissae  licitum  esset  ducere  aliam,  ChrL 
stus  ad  prioris  quaestionis  solutionem  licere  respoodit  dimittere  uxorem,  quo- 
ad thorum  tamen,  non  quoad  vinculum,  ex  caussa  adulterii  tamquam  ex 
graviori,  non  aliis  caussis  exclusis.  Secundam  vero  quaestionem  absque  ulla  am- 
biguitate negative  resolvit,  dicendo  moechari  eum  qui  simile  quidquam  facere 
audeat , moecharique  item  illum  qui  dimissam  ab  alio  in  suam  accipere 
tentaverit.  Atque  ita  praecipuum  pro  adversa  sententia  argumentum  , appa-' 
rentem  illam  quam  prima  fronte  habere  videtur  vim  , penitus  amittit. 

Obj.  2.  mullorum  Patrum  loca  . Tertullianus  lib.  4-  adv.  Mare.  cap. 
74.  inde  demonstrat  Legem  Christi  non  adversari  mosaicae  , quod  et  ipsa 
sub  conditione  divortium  admittat : Ita  si  conditionaliler  prohibuit  uxorem 
dimittere  , non  tamen  totum  prohibuit  ; quod  non  prohibuit  in  totum  , 
permisit . Origeoes  tract.  7.  in  Matth.  Christi  oraculum  superius  allatum  in 
sententia  exponit  adversariorum.  Et  Hilarius  in  locum  eumdetn  tradit : Nul- 
lam aliam  caussam  desinendi  a Connubio  praescribens  , quam  quae  vir 
prostitutae  uxoris  societate  polluitur.  Lactantius  quoque  lib.  6.  divinv 
Iiistit.  cap.  23.  scribit:  Adulterum  esse  qui  praeter  caussam  adulterii , 
dimissam  uxorem  duxerit.  Gregorius  Nazianzenus  Orat.  3i.  Lex  quidem , 
ait , omnes  ob  caussas  libellum  dat  repudii:  at  Christus  non  ab  omnibus, 
sed  ab  impudica  tantum  et  adultera  uxore , viro  separari  permittit.  De- 
mum ne  singulos  recenseam,  Ambrosius  Cornm.  in  cap.  7.  Ep.  1.  ad  Cor; 
docet  mulieri  adulterae  dimissae  non  licere  in  patrati  sceleris  poenam  .alium 
ducere  virum,-  posse  tamen  virum  innocentem  post  dimissam  uxorem  n- 
liam  sibi  adseribere.  . • 

Resp.  singulorum  Patrum  mentem  exponendo.  Quum  Tertullianus  con- 
tra Marcionem  disputans  affirmat  licitum  esse  viro,  secundum  Evangelium, 
Tom.  VII.  Mahcellius  Theol.  5g 

ob  fornicationis  caussam  dimittere  uxorem,  non  ei  autem  licere  aliam  du- 
cere, clarum  est,  divortii  nomen  aowpare  lato  quodam  sensu,  pro  quavi» 
nimirum  separatione  atque  idcirco'  jpronfceparatione  a thoro,  non  a vincu- 
lo, quod  satis  ei  erat  ut  adversus  Haereticum  demonstraret  non  esse  evan- 
gelicam  Legem  mosaicae  contrariam  r Grigeues  ad  summum  excusat  virum 
cjui  uxori  ob  adulterium  dimissae  permittit  alteri  nubere  ad  majus  vitan- 
dum malum  . Nusquam  tamen  ex  propria  sententia  docet  dirimi  ob  forni- 
cationem Matrimonii  vinculum  j-  'ifnde  loco  in  argumento  citato  subjicit  : 
Scio,  quosdam  qui  praesunt  Ecclesiis , extra  Scripturam  permisisse , ali - 
quos  nubere  priori  viro  vivente.  Et  contra  Scripturam  quidem  fecerunt  , 
dicentem  : Mulier  ligata  est  Legi,  quanto  tempore  vir  ejus  vivit  . Hila- 
rius verba  Christi,  Quicumque  dimiserit  uxorem  suam , etc.  exponens,  nil 
aliud  denique  tradit  quam  fornicationem  caussam  esse  desinendi  a Conuu- 
bio  ; quod  nos  quoque  fatemur,  dummodo  de  separatione  id  intelligalur  a 
thoro  quemadmodum  intellexit  Christus,  non  autem  a vinculo  . Numquid 
alicubi  docet  Hilarius  licitum  esse  alterutri  conjugi,  facta  separatione,  alteri 
nubere  ? Bene  habet  Lactantius  adulterum  non  esse  qui  fornicantem  di- 
missam duxerit  in  uxorem,  quoniam  non  secundum  Evangelium,  sed  securv- 
dum  civilem  Legem  seu  Jus  publicum  loquitur,  ut  ex  iis  quae  e vestigio 
subdit,  apparet.  Prosequitur  enim:  Non  erum  sicut  publici  Juris  ratio  est , 
sola  mulier  adultera  est  quae  habet  alium  : maritus  autem  etsi  plures 
habeat  a crimine  adulterii  solutus  est.  Sed  divina  Lex  ita  duos  in  Ma- 
trimonium, quod  est  in  corpus  unum , pari  jure  conjungit , ut  adulter  ha- 
beatur quisquis  compagem  corporis  in  diversa  distraxerit  . Gregorii 
Nazianzeni  textus  eodem  accipiendus  est  sensu  quo  explicavimus  illum 
Hilarii,  praesertim  cum  verbo  utatur,  separari , neque  minimum  de  aliis  Nu- 
ptiis habeat  verbum  . Testimonium  sub  Ambrosii  nomine  recitatum  non 
moror,  quoniam  nemo  unus  nunc  ignorat  Commentarios  illos  in  Ep.  Pauli 
non  esse  S.  Ambrosii ; et  e coQtra  multis  erroribus  scriptio  scatet  j unde  ad 
fidem  faciendam  non  valet  nisi  forte  auctor  ille  secundum  Leges  civiles 
loquatur  . 

Obj.  3.  ex  ecclesiasticis  DeGnilionibus.  Concilium  Arelatense  i.  Can.  io. 
inquit : De  his  qui  conjuges  suas  in  adulterio  deprehendunt , et  Udem  sunt 
adolescentes  fideles  , et  prohibentur  nubere,  placuit , ut  in  quantum  po- 
test  , consilium  eis  detur  ne  viventibus  uxoribus  suis  , licet  adulteris , 
alias  accipiant  . Merum  ergo  consilium  est , non  praeceptum  a secundis 
abstinere  Nuptiis  in  casu  adulterii.  Concilium  quoque  Cornpendiense  Can. 
16.  inquit:  Si  vir  leprosus  mulierem  habeat  sanam,  si  vult  ei  donare 
commeatum , ut  accipiat  virum , ipsa  foemina,  si  vult , accipiat  . Similiter 
et  vir.  Non  est  igitur  tam  arctum,  ut  dicitur,  vinculum  Matrimonii.  Joan- 
nes  VIII.  Rom.  Pont,  in  Ep.  65.  scribit:  Cum  priorem  legitimo  sibi  Ma- 
trimonio junctam  quisquam  deserere  nequeat , illi  (propter  fornicationem) 
conceditur  aliam,  vivente  priore \ conducere  . 

Resp.  Arelatense  Concilium  de  iis  loquens  qui  uxores  suas  in  adulte- 
rio deprehendunt,  non  praecipit,  sed  hortator  ne  viventibus  uxoribus  alias 


467 

.accipiam , quoniam  quurer-  imperiales  Leges  secundas  illas  Nuptias  permitte- 
rent, Ecclesia  eas  absolb^  foippilirp  non  poterat.  Ceterum  eodem  in  Canone 
luculentissime  legitur,  FiUclibu^  sdolescentibus  qui  proprias  uxores  in  adul- 
terio depreLfendunU  s'fifcvUJnd& .Nuptias  esse  prohibitas:  De  his  qui  conjuges 
suas , etc.  et  ii  sunt  adolescentes  , et  prohibentur  nubere  . Subintellige  a 
Christo  et  Ecclesia  . Neque  legendum  est,  non  prohiberetur , ut  abs- 

que ullo  fundamento  aftirmat  Petavius.  Compendiensi  autem  Concilio  pha- 
langem opponbmreuSatfctor&m  Patrum  aliorumque  Conciliorum  auctoritatem. 
Et  revera  si  Canon, «proULv materialiter  sonat  accipiatur,  non  caussa  forni- 
cationis modo,  sed  propter  gravem  quemlibet  corporis  morbum  vinculum 
^solveretur  Mat*4nroiiii,i<^iod  secundum  evaugelicam  Legern  non  licet,  quamvis 
liceat  secundum! iLcgfefrulviles.  . Sed  Compendienses  Patres  de  Matrimonio  forte 
Joqoqntur  - rato,  quiiieha,  ;:sed  non  consummato,  quo  in  casti  Canon  ille  de- 
elaralj  Matrimcniiuinit^tidirimens  impedimentum  irritum  esse.  Non  bona 
fide  Lautuqiis  verba;, citatcx  Ep.  Joannis  VIII.  excerpta.  Integer  quippe  te- 
xtus sic  ballet::  Et  ideo  cum  priorem  legitimo  sibi  Matrimonio  junctam  quis- 
quam  deserere  nequeht,  nulla  ratione  prorsus  illi  conceditur , aliam , viven- 
te priore, 'Conducere.* iSicque  sententia  illa  nostram  confirmat,  non  destruit. 

ObjU  ultimo.  Poenitentiale  Romanum  conjugi  adultero,  factoi  divortio, 
vetat  «fiad  inire  Connubium,  id  tamen  permittit  conjugiinnoccnti.il.  Im- 
peratores retiam  christiaui  multis  decrevere  legibus  soluta  esse  Matrimonia 
ubi  ‘fornicatio  intercedat  . 111.  si  uxor  adultera  sit,  ratio  postulat  ut  punia- 
;turx/iHaec<  autem  est  proportionata  punitio  si  maritus  uxore  fornicante  di- 
missa.:altieri  nubat.  IV.  quod  si  vir  in  necessitate  sit  constitutus  habendi 
filias/  cur  ejecta  domo  muliere  adultera,  aliam  consciscere  sibi  non  poterit? 
. flesp.  ad  t.  Poenitentiale  Romanum  jus  innocenti  conjugi  tribuit  non 
ul*  post  dimissam  impudicam  uxorem,  sed  ut  post  illius  mortem  aliqua 
exacta  poenitentia,  aliam  ducere  posset  mulierem.  Ita  antiquae  disciplinae 
rigor  ferebat,  ut  ex  multis  ecclesiasticis  monumentis  colligitur. 

Ad  a.  Praeoccupaverunt  jamdiu  hoc  argumentum  Hieronymus  et  Au- 
gustinus. Ille  in  Ep.  ad  Oceanum  de  Fabiolae  scribens  repudio  inquit:  Aliae 
sunt  Leges  Caesaris ; aliae  Christi  r aliud  Papinianus,  aliud  Paulus  no- 
ster praecipit.  Hic  autem  boni.  49-  inter  5o.  nunc  serim  3qa.  de  Divers. 
habito  tamen  a nonnullis  pro  dubio,  Non  vobis , ait,  licet  habere  uxores 
quarum  priores  mariti  vivunt:  nec  vobis  foeminac  habere  viros  licet  quo- 
rum priores  uxores  vivunt.  Adulteria  sunt  ista  Conjugia , non  jure  fori, 
sed  jure  Caeli  . . 

Ad  3.  respondit  idem  Augustinus  lib.  a.  de  adulter.  Conjug.  cap;  i/j. 
debere  viros  in. adulteras  uxores  misericordiam  exercere  .•  Quinimo  , ait, 
propterca  debent  peccatricibus  praebere  misericordiam  , ut  et  ipsi  pro 
suis  peccatis  misericordiam  consequantur : et  multo  magis  hoc  e/s  jacien- 
dum est  qui  dimissis  uxoribus  adulteris  cupiunt  vivere  continenter J Tan- 
to quippe  debent  esse  misericordiores  quanto  volunt  esse  sanctiores. 

Ati  4wQuid  maritus  faceret  si  uxor  morbo  qui  Matrimonii  usum  im- 
pediret, laboraret,  aut  in  a lien  assuisset  asportata  regiones?  Numquid  etiam 

tunc  solutum  esset  Conjugium,  et  ad  sibi  procreandos  filios  ducere  aliam 
posset?  Unde  S.  P.  Augustinus  cap.  n.  ejusdem  libri  proxime  citati  scri- 
bit : Procreandorum  filiorum  ista  causatio , etiam  non  adulteras , sed  ca- 
stissimas foeminasj  si  forte  sint  steriles , cogit  dimitti , et  alteras  duci. 

CAPUT  IV. 

An  Matrimonium  in  infidelitate  contractum  dissolvatur  quoad  vinculum 

si  alteruter  ex  con jugibus  ad  chrislianam  transeat  Religionem. 

Demonstrata  semel  ac  tamquam  de  Fide  recepta,  adversus  Protestantes 
et  Graecos  a catholicis  Theologis  sententia  de  indissolubiiitate  Matrimonii 
quoad  vinculum  caussa  adulterii  , superfluum  esse  videri  posset  inquirere 
an  eadem  Matrimonii  indissolubili tas  maneat  in  eo  qui  in  infidelitate  con- 
jugatus christianam  amplectitur  professionem  uno  ex  conjugibus  in  infidelitate 
persistente.  Nam  eadem  Christi  immaculata  doctrina  quae  firmitatem  statuit 
Conjugii,  nihil  officiente  alterutrius  partis  adulterio,  firmum  reddere  videtur 
ejusdem  Conjugii  nexum,  unius  conjugis  non  obstante  infidelitate.  Et  nihi- 
lominus iidem  Theologi  et  Canonistae  qui  pro  aris  et  fucis  Matrimonii 
tuentur  indissolubilitalem  in  priori  casu , eamdem  communiter  negant  in 
altero  . Si  inconstans  haec  philosophandi  caussa  sedulo  inquiratur , nulla 
alia  profecto  potest  inveniri  quam  unius  Gratiani  auctoritas  quae  adeo  in 
Theologorum  et  Canonistarum  mente  praevaluit  ut  abreptus  ab  ea  fuerit 
etiam  Innocentius  III.  Summus  Pontifex  vir  ceteroquin  doctissimus,  ac 
deinceps  ulteriori  neglecto  examine  habita  est  sententia  illa  inter  demon- 
strata. Sed  quoniam  nulla  intercessit  umquam  Ecclesiae  definitio  quae  a 
communi  illo  theologico  scito  recedere  vetet , non  defuerunt  inter  recen- 
tiores  veritatis  amatores  nonnulli  qui  retractata  funditus  caussa  invenerunt 
oppositam  sententiam  esse  longe  probabiliorem  . Primus  qui  nostris  hisce 
temporibus  quaestionem  . hanc  ad  incudem  revocaverit  fuit  Seguerius  ge- 
neralis in  suprema  parisiensi  Curia  Advocatus,  nactus  occasionem  a Judaeo 
quodam,  nomine  Levi,  qui  christianam  amplexus  professionem,  quum  uxor 
ab  eo  in  Jndaismo  ducta  secum  habitare  renueret,  novum  obtabat  inire 
cum  Anna  Thevard  Matrimonium  . Sed  repulsam  a Parocho  suo  passus, 
causa  ad  supremam  parisiensem  Curiam  delata  est  in  qua  post  diutinum 
atque  accuratum  examen  , definitum  fuit  manere  quoad  vinculum  Neophy- 
ti cum  uxore  judaea  Matrimonium  . Sed  interiin  ad  gravissimam  hanc  diri- 
mendam controversiam  eruditissima  prodiere  Theologorum  scripta  quae  ty- 
pis impressa  habentur  duobus  voluminibus  , et  in  gallicam  linguam  tran- 
slati quoque  fuere  duo  S.  Augustini  libri  de  adulterinis  Conjugiis  ad  Pol- 
lentium. Posthac  inveteratam  exuere,  ac  novam  seu  potius  antiquam  quae 
ante  Gratianum  vigebat,  induere  coeperunt  Theologi  opinionem  , inter  quos 
tres  eminent  doctrina  ac  sacris  Infulis  clarissimi  viri  Augustinus  Gervasio 
et  Joseph  Bertieri,  ambo  Ordinis  nostri  olira  Alumni  , nunc  vero  ille  Ar- 
chiepiscopus  Capuanus  , hic  Archiepiscopus  Ticinensis  , et  Benedictus  So- 

lari  Naulensis  Episcopus  Ordinis  Praedicatorum  : atque  camdem  hanc  opi- 
nionem utpote  evangelicae  de  Matrimonio  doctrinae  magis  cohaerentem 
nos  quoque  absque  ulla  animi  haesitatione  amplectimur  . Unde  sit 

CONCLUSIO 

Sententia  quae  tenet.  Matrimonium  in  infidelitate  contractum  indisso- 
lubile esse  quoad  vinculum  si  alteruter  ex  conjugibus  chri- 
stianam  amplectatur  Religionem  allero  conjuge  in 
infidelitate  perseverante , est  probabilior  opposita. 

• , # , * * > 

Prob.  i.  ex  Scripturis  in  superiori  controversia  laudatis.  Christus  enim 
apud  Mare.  cap.  io.  Quicumque , inquit,  dimiserit  uxorem  suam , et  aliam 
duxerit , adulterium  committit.  Atque  idipsum  docet  de  uxore  comparate 
ad  virum,*  unde  conjux  infidelis  qui  Baptismum  suscipit,  si  aliud  inire  vo- 
luerit Conjugium,  adulterium  committit.  Apud  Lucam  etiam  cap.  16.  tra- 
dit , quod  Omnis  qui  dimittit  uxorem  suam , et  aliam  ducit , moechatur . 
Haec  certe  respondebat  Christus  Judaeis  interrogautibus  an  liceat  dimit- 
tere uxorem  quacumque  ex  caussa,  atque  adeo  caussa  etiam  Religionis  , 
quam  etsi  Pharisaei  interrogantes  prae  mente  forte  non  gererent , expres- 
sit tamen  eam  Christus  indefinite  pronuntiando  : Qui  aliam  uxorem  du- 
xerit, adulterium  committit.  Relege  etiam  quae  ex  D.  Paulo  ad  Rom.  cap.  7. 
et  1.  ad  Cor.  cap.  item  7.  supra  recitavimus.  Haec  et  similia  tradita  sunt 
a Christo  ad  falsam  de  repudio  refellendam  Judaeorum  opinionem  ,*  illud— 
que  confirmandum  quod  Matth.  cap.  rg.  dixerat  : Quod  Deus  conjunxit , 
homo  non  separet  . Doctrina  haec,  ut  ajebam,  universalis  est  et  neminem 
excipit , atque  idcirco  nullus  dari  potest  casus  in  quo  Matrimonium  in 
quovis  statu  legitime  contractum  solvi  possit  quoad  vinculum  . Unde  bene 
Augustinus  lib.  1.  cap.  9.  de  adulter.  Conjug.  in  illa  Lucae  verba,  Omnis 
qui  dimittit  uxorem  suam,  etc.  inquit : Qui  ergo  sumus  nos  ut  dicamus, 
est  qui  moechatur , uxore  sua  dimissa  alteram  ducens  , et  est  qui  hoc 
faciens  non  moechatur,  cum  Evangelium  dicat  omnem  moechari  qui  hoc 
facit ? Et  cap.  n.  explicans  illa  Matthaei  verba,  Quicumque  dimiserit  u- 
xorem  suam,  nisi  ob  fornicationem,  etc.  per  comparationem  ad  Marcum  et 
Lucam  , concludit : Restat  ut  Matthaeum  intelligamus  a parte  totum  si- 
gnificare voluisse  . . . non  quidem  ut  dimittens  uxorem  et  alteram  du^ 
cens,  quidam  moechetur,  id  est,  qui  praeter  fornicationem  dimiserit , qui- 
dam vero  non  moechetur  , id  est , qui  propter  fornicationem  dimiserit  , 
sed  omnis  qui  dimittit  uxorem  suam  et  ducit  alteram  , moechari  mini- 
me dubitetur  . Praeterea  si  qua  caussa  foret  propter  quam  Matrimonii  vin- 
culum frangere  aliquando  liceret , maxime  esset  adulterium , propter  illam 
Christi  sententiam  Matth.  cap.  19.  Quicumque  dimiserit  uxorem  suam,  ni- 
si ob  fornicationem,  et  aliam  duxerit , moechatur.  Ast  Theologi  et  Cano- 
nistae  quos  nunc  adversarios  habemus  pro  Coojugii  indissolubilitate  quoad 
vinculum  strenue  decertantes  omnem  a Christi  verbis  amovent  ambiguita- 

tem,  et  de  6ola  dissolubili tate  quoad  thorura  ibi  fieri  sei*moneto  definiunt  . 
Cur  ergo  nunc  cum  de  Nuptiis  agitur  in  infidelitate  contractis,  mutata  facie, 
Christi  sententia  admittere  dicunt  exceptionem?  Eadem  utrobique  ratio  viget. 
In  casu  quippe  a Pharisaeis  proposito  sermo  erat  de  fornicatione  carnis,  in  casu 
vero  nostro  sermo  est  de  fornicatione  spiritus  . Quare  si  carnis  fornicatio  vim 
frangendi  nexum  non  habet  , non  video  cur  eam  vim  habere  debeat  for- 
nicatio spiritus  . Huic  innixus  principio  ita  quaestionem  hanc  quam  versa- 
mus sibi  a Pollenlio  in  terminis  propositam  Augustinus  dirimit  lib.  i.  de 
adulter.  Conjug.  cap.  a5.  Propter  quodlibet  tamen  fornicationis  genus  , si- 
ve carnis  sive  spiritus,  ubi  et  infidelitas  intelligitur  , et  dimisso  viro  non 
licet  alteri  nubere , et  dimissa  uxore  non  licet  alteram  ducere  : quoniam 
Dominus  nulla  exceptione  facta  dicit : Si  uxor  dimiserit  virum  suum,  et 
alii  nupserit,  moechatur . Et  omnis  qui  dimittit  uxorem  suam , et  ducit 
alteram,  moechatur.  Imo  potiori  jure  indissolubile  remanet  vinculum  in  ca<- 
su  nostro  . Nam  fornicatio  spiritus  quum  extriuseca  sit  Matrimonio,  illi  di- 
recte non  opponitur , sicut  fornicatio  carnis  , haec  quippe  directe  Matri- 
monium laedit  . Numquid  ex  natura  rei  nequii  Connubium  cum  adulterio 
hoc  spirituali  consistere?  Absit,  quoniam  Apostolus  in  Ep.  ad  Cor.  cap. 
7.  inquit;  Si  quis  frater  iixorern  habet  infidelem , et  haec  consentit  ha- 
bitare cum  illo , non  dimittat  illam  . Generalis  itaque  regula  de  Matrimo- 
nii indissolubili ta te  quoad  vinculum  a Christo  Domino  proprio  ore  tradita 
firma  in  suo  robore  permanet  etiam  in  casu  proposito.  Neque  enim  verum 
est  quod  adversarii  dicunt,  Deum  a lege  hac  universali  dispensasse  in  gra- 
tiam chrisli.mae  Religionis  . Nam  de  re  tam  gravi  ne  verbum  quidem  aut 
iu  Scriptura  aut  iu 'vvl'raditione , quibus  ducibus  theologicae  quaestiones 
sunt  resolvendae  , in.venitur. 

Prob.  2.  ex  aliqua  Ecclesiae  Traditione  pro  qua  demonstranda  valent 
omnia  illa  Patrum  et  Conciliorum  teslimouia  quibus  Matrimonii  firmitatem 
ostendimus,  nihil  obs.tante  caussa  adulterii  . In  quorum  lectione  testimonio- 
rum duo  sedulo  sunt  animadvertenda.  Primum  videlicet,  sanctos  Patres  at- 
que Concilia  generalem  quamdam  statuere  regulam,  nullam  excogitari  posse 
hypothesim  in  qua.  Matrimonium  legitime  contractum  dissolvi  queat  quoad 
vinculum;  unde.S..  P.  Augustinus  lib.  de  Bono  Conjug.  cap.  18.  univer- 
sim  pronuntiat,,  quod  Sicut  duobus  (maritis)  pluribusve  servire , sic  a 
viro  vivo  in  alte^iijs  transire  Connubium , nec  tunc  licuit , nec  nunc  licet, 
nec  umquarn  licuit  . Alterum,  eadem  Concilia  iidemque  Patres  Scriptura- 
rum oracula  dissolutioni  Conjugii  specie  tenus  lavere  videntur  , sem- 

per  coAstanterq(uq  interpretantur  de  solutione  quoad  iliorum,  nusquam  au- 
tem quoad  yip^ulmn  . Ex  quibus  intelligere  facile  possumus,  Ecclesiae  men- 
tem semper  fuisse  ut  Nuptiarum  quoque  in  infidelitate  contractarum  ne- 
xus firmus  remaneat  uno  ex  conjugibus  ad  christianam  transeunte  Reli- 
gionem , altero,  autem  in  infidelitate  remanente  et  cohabitare  renuente  cum 
conjuge  suo^jfideli  . His  hoc  modo  perpensis  superfluum  existimo  testimo- 
niorum numero  Tyronum  mentem  faticare  , et  S.  Patris  Augustini  qui  ar- 
gumentum lioc  ex  professo  versavit,  dumtaxat  urgebo  auctoritatem.  Mul- 

tas  circa  Matrimonium  S.  Patri  proposuit  Pollentius  solvendas  quaestiones 
inter  quas  et  haec  erat  de  qua  nunc  disputamus  . Pro  hujus  aliarumque 
solutione  quaestionum  duos  elucubravit  S.  Doctor  libros  quibus  titulum 
fecit  , De  adulterinis  Conjugiis  ad  Pollentium  , in  quibus  diligentissime 
more  suo  Scripturarum  oraculis  perscrutatis,  statuit  conjugi  ad  Fidem  con- 
verso non  licere  aliud  inire  connubium  , donec  eonjux  alter  qui  in  infide- 
litate persistens  cum  eo  habitare  recusat , in  vivis  existat;  solutionem  que 
quaestionis  repetit  semper  a capite  ad  calcem  ex  quo  Matrimonium  natura 
sua  indissolubile  sit  quoad  vinculum  ; atque  ex  hoc  eodem  principio  dif- 
ficultates omnes  sibi  a Pollendo  propositas  explicat  diluitque  feliciter  . Si 
pulcherrima  quae  ad  rem  hanc  ibi  traduntur  adducere  vellem  , totum  fe- 
me  exscribendum  foret  opus  . Iis  quae  paullo  ante  attulimus  addere  suffi- 
ciat nonnulla  quibus  Matrimonii  vinculum  in  quovis  generatim  casu  indis- 
solubile esse  absque  ulla  exceptione  pronuntiat.  In  lib.  r.  de  adulter.  Con- 
jug.  cap.  i3.  scribit:  Recedi  ab  infidelibus  conjugibus  Apostolus  vetat. 
Et  cap.  18.  Discessio  fidelis  conjugis  ab  infideli  ...  prohibet  Apostolus 
consilio  caritatis  , quia  infidelibus  affert  impedimentum  salutis : non  so- 
lum quia  perniciosissime  scandalizantur  offensi , verum  etiam  quia  inu- 
tilia Conjugia  cum  ceciderint  viventibus  eis  a quibus  dimittuntur , adul- 
terinis nexibus  colligati  , difficillime  resolvuntur  . Lib.  ir.  cap.  9.  Mu- 
lier alligata  est , quandiu  vir  ejus  vivit . Haec  consequenter  et  vir  alli- 
gatus est , quamdiu  mulier  ejus  vivit.  Ergo  alligatio  facit  ut  aliis  con- 
jungi sine  adulterina  copulatione  non  possint.  Unde  neces  se  est  ex  duo- 
bus conjugibus  quatuor  adulteros  fieri , si  et  illa  alteri  nupserit  , et 
ille  alteram  duxerit . Et  lib.  2.  cap.  4*  jam  dixerat : Nullius  viri  po- 
sterioris mulier  uxor  esse  incipit,  nisi  prioris  esse  desierit.  Esse  autem 
desinet  uxor  prioris  , si  moriatur  vir  ejus  . Nescio  an  luculentiora  desi- 
derari possint  ad  suadendum  , in  mente  Magni  Augustini  adeo  Matrimonii 
vinculum  esse  arcium  ut  nec  adulterium  nec  unius  conjugis  ad  Chri- 
stianam Religionem  accessio  nec  alterius  infidelitas  conjugis  nec  reniteu- 
tia  cum  fideli  parte  habitandi  vim  habeant  ad  illud  solvendum.  Quae  cum 
ita  sint  , mirari  snbit  quod  vir  ceteroquin  doctissimus  Van-Espen  in  Anal. 
Decret.  Gratian.  affirmet  , contrariam  a nostra  sententiam  fundamentum 
habere  in  S.  Augustini  libris  de  adulter.  Conjug.  nisi  quod  in  tanta  rerum 
examinandarum  copia  tempus  ei  forte  defuit  ad  accuratam  eorumdem  libro- 
rum lectionem  necessarium  . Haec  quae  ex  Scripturis  et  Ecclesiae  Tradi- 
tione ac  ex  Magno  praesertim  Doctore  Augustino  hactenus  prolata  sunt  , 
satis  mihi  videntur  ad  suadendum  , sententiam  de  Matrimonii  indissolubi- 
litate  quoad  vinculum  in  casu  ab  initio  proposito  longe  probabiliorem  esse 
opinione  commuui  quae  post  Gratiani  tempora  obtinuit.  Cujus  ut  magis 
appareat  infirmitas,  iis  quae  diximus  nunc  addere  juvat  ipsius  etiam  Gra- 
tiani auctoritatem  , si  tamen  auctoritatem  ab  ea  diversam-  quam  monu- 
menta a se  relata  habent,  mereatur,  et  Sumini  Pontificis  Innocentii  III.  post 
quos  Theologi  et  Canonistae,  ut  ab  initio  monuimus,  veteri  ejurata,  novam 
adoptarunt  opinationem.  Gratianus  ergo  caussa  28.  q.  2.  can.  1.  desumpto 

( x Concilio  Meldeosi  an.  845.  celebrato,  scribit:  Si  quis  habuerit  uxorem  / 
virginem  ( liberam  nimirum  a vinculo  Matrimonii  ) ante  Baptismum , '4 *i~' 
vente  ilia  post  Baptismum ,>  alteram  habere  non  potest.  Crimina  enim  in \ 
Baptismo  solvuntur , non  Conjugia.  Recte  quidem  Meldense  Concilium  ct* 
post  illud  Gratianus.  Christus  enim  non  alio  fine  Baptismum  instituit  nisii 
ut  per  illum  peccata  omnia  quae  hominem  antea  Ligabant  peri  moduiny 
regenerationis  solvantur.  Quare  Summus  Pontifex  Innocentius  III.  ubi  perdi 
tractat  de  divortio  illud  idem  principium  adsciscere  non  dubitavit,  dicens  i 
in  cap.  Gaudemus  : Cum  per  Sacramentum  Baptismi  non  solvantur  Con»*. 
jugia,  sed  crimina  dimittantur , etc.  Sed  interim  hoc  idem  principium  noimel 
invictum  suppeditat  sententiae  nostrae  argumentum?  Proculdubio,  quoniam, 
privilegium  a Christo  Baptismati  adnexum  non  in  eo  consistit  ut  in  infim 
deiilate  conjugatus,  legitima  uxore  sua  dimissa,  alteram  ducat,  sed  ut?  ar> 
peccatorum  vinculis  solutus  novam  in  christiana  Religione  vitam  ducat,  iis? 
quae  turpia,  non  quae  honesta  et  secuudum  naturae  legem  sunt,  dimissis 
et  ejuratis.  .P : ;.tl 

Prob.  3.  Ratiocinatione.  Sententiae  a nostra  contrariae  labilitatem  satis 
demonstrant  suorum  auctorum  in  ea  proponenda  conflictus.  Nam  Estius  qui . 
Matrimonii  vinculum  natura  sua  insolubile  esse  multis  argumentis  asseruit 
ad  propositam  controversiam  descendens  a communi  sui  temporis  abreptust 
opinione  existimat,  tunc  solvi  a Neophyto  posse  vinculum  Matrimonii  quan- 
do pars  infidelis  cohabitare  , et  pacifice  ac  sine  contumelia  Creatoris  cunr^ 
eo  vivere  recusat.  Ast  alii  bene  mulli  post  Bellarmiuum,  Juvenin,  Droue-\ 
nium  ultro  progredientes  affirmant  posse  infidelem  ad  Fidem  conversum 
alias  inire  Nuptias  sive  alter  conjax  in  infidelitate  relictus  renuat  sive  con- 
sentiat cum  fideli  pacifice  vivere  , putantes  facultatem  aliud  celebrandi  Ma-. 
trimonium  esse  vel  uti  privilegium  Baptismati  conjunctum.  Thomas  vero  SanA- 
chesius  de  illorum  schola  Theologorum  qui  pacta  conventa  Deum  inter  et 
hotnines  sibi  pro  lubitu  fingunt,  adhuc  adjungit  licuisse  quidem  Neophyto 
primis  Ecclesiae  saeculis  infidelem  conjugem  relinere,  sed  secutis  temporibus 
non  amplius,  licere,  et  ob  unius  conjugis  infidelitatem  Matrimonium  manere 
solutum  , novurnque  iniri  posse  Connubiura.  Unde  tam  magna  judiciorum 
dissentio?  Si  autem  quaeratur  quo  praecise  tempore  vinculum  illud  fran- 
gatur, rursu»  ad  invicem  dissociantur,  aliis  post  S.  Thomam  atque  Duran- 
dum contendentibus  subsistere  nexum  donec  novum  contrahatur  Conjugium, 
aliis  vero  solvi  statira  post  receptum  Baptismum.  Jam  vero  inconstantia  haec 
opinandi  in  re  adeo  gravi  qualis  est  quam  versamus,  nonne  dubiam  ac 
fatait&tisiisuspectam  reddit  adversariorum  sententiam  ? Ast  in  rebus  dubiis  , 
ubi*  praesertim  agitur  de  re  sacramentaria,  tutiorem  partem  esse  eligendam 
quis  inficiatur?  Cumque  in  proposito  casu  tutius  Neophyto  sit  in  continen- 
tiae statu  permanere  .quam  novum  inire  Connubium,  nostram,  ne  periculo 
se  exponat*  peccandi , sequi  tenetur  sententiam  . Coronidis  loco  tandem  sit 
argumentum,  quod  ab  initio  urgendum  erat,  nempe  vinculi  Matrimonii  in- 
dissolubilitatetn  esse  de  jtirc  naturae,  dicente  Christo  ad  Pharisaeos : Quod 
Deus  conjunxit,  homo  non  separet , etiam  adversarii  concedunt.  Ast  in  ju-* 

re  naturae  nulla  dari  potest  proprie  dicta  dispensatio,  ut  agentes  de  Legi- 
bus demonstravimus,  ac  Theologi  omnes  et  Canonistae  concedunt.  Itaque 
nec  alterutrius  conjugis  adulterium,  nec  renitenti«v  pacifice  vivendi  cum  con- 
juge  ad  Fidem  converso  , nec  quodlibet  aliud  peccatum  facere  potest  ut 
Matrimonium  cie  jure  naturae  insolubile  dissolvatur  . 

i.  , ' * 

t 

i * Ad  contraria  argumenta  responsio  . 

Duo  praecipua  sunt  quae  contra  statutam  a nobis  sententiam  facere 
videntur,  unum  ex  Scriptura,  alterum  vero  ex  Gratiani  ac  Inuocenlii  III. 
auctoritate  depromptum.  Incipiamus  a Scriptura.  Apostolus  in  i.  ad  Cor. 
cap.  7.  v.  r5.  inquit:  Quod  si  ( conjux  ) infidelis  discedit , discedat:  non 
enim  servituti  subjectus  est  frater  aut  soror  in  hujusmodi  : in  pace 

autem  vocavit  nos  Deus.  Quorum  verborum  obvius  ac  litteralis  sensus  est, 

3uod  si  uno  ex  conjugibus  ad  Christum  converso  , alter  persistens  in  infi- 
elitate  discedere  vult , discedat  , hoc  est  , vinculum  Matrimonii  solutum 
jam  sit  j cujus  vinculi  servituti  frater  aut  soror  quum  subjecti  amplius  non 
sint,  poterit  fidelis,  si  libeat,  novum  Conjugium  inire.  En  sententia  communis 
Pauli  auctoritate  firmata  . II.  neque  reponere  juvat  fieri  ibi  sermonem  de 
conjugis  discessione  per  separationem  a thoro,  firmo  remanente  vinculo  Ma- 
trimonii, ex  quo  in  eodem  capite  v.  3q.  dicatur  Mulierem  alligatam  esse 
legi  Matrimonii  donec  vir  ejus  vivat.  Reponere  hoc,  inquam,  noti  juvat. 
Nam  distinguens  eo  in  capite  Apostolus  inter  Conjugium  fidelium  et  infi- 
delium, affirmat  in  utroque  Conjugio  retinendam  esse  uxorem  sive  fidelem 
sive  infidelem  j cum  hoc  tamen  discrimine,  quod  si  conjux  sit  fidelis  , fir- 
mum remaneat  vinculum  Matrimonii,  si  vero  infidelis,  in  conjugis  fidelis 
sit  potestate  infidelem  partem  dimittere  , et  alias  inire  Nuptias  . Sic  enim 
habet  v.  10.  Iis  autem  qui  Matrimonio  juncti  sunt , praecipio  non  ego  , 
sed  Dominus , uxorem  a viro  non  discedere  . En  vinculum  Matrimonii  ex 
Domini  praecepto  indissolubile.  Versu  autem  12.  de  Matrimonio  loquens 
fidelis  cum  infideli  , ait : JSarn  ceteris  ego  dico  , non  Dominus  : si  quis 
frater  uxorem  habet  infidelem , et  haec  consentit  habitare  cum  illo  , non 
dimittat  illam.  En  merum  Apostoli,  non  Dei  consilium  de  uxore  retinen- 
da infideli . Quod  idem  versu  seq.  dicit  de  uxore  fideli  relate  ad  virum 
infidelem.  Versu  autem  i!\.  rationem  consilii  sui  affert,  quod  nempe  san- 
ctificatur mulier  infidelis  per  virum  fidelem,  et  vicissim;  ac  tandem  v.  i5. 
concludit:,  quod  si  pars  infidelis  discedere  vult,  discedat.  Ex  qua  rerum 
serie,  inquiunt,  consequitur  esso  in  potestate  conjugis  fidelis  infidelem  di- 
mittere, atque  ad  alias  Nuptias  convolare  , alioquin  nullum  esset  statutum 
ab  Apostolo  inter  utrumque  Matrimonium  discrimen  . Et  revera  concedit 
Apostolus  viio  uxorem  habenti  infidelem,  quod  conjugibus  negat  fidelibus. 
His  facultas  non  denegatur  ut  in  aliquo  casu  separatio  fiat  a thoro.  Igitur 
ei  qui  conjugem  habet  infidelem  tribuitur  potestas  solvendi  Matrimonium 
a vinculo. 

Resp.  ad  r.  Tota  allati  argumenti  vis  sita  est  in  verbo  illo,  discedat. 
Tora.  VII.  Marcellius  Theol.  60 


Videndum  est  igitur  quid  hoc  in  loco  verbum,  discedo , proprie  significet. 
Nemo  plane  dixerit  verbum  illud  per  se  ac  juxta  naturalem  suam  intel- 
ligentiam  determinate  significare  unius  conjugis  discessionem  ab  alio  per 
vinculi  solutionem.  Unde  erit  ambiguum,  et  poterit  vel  vinculi  dissolutio- 
nem vel  separationem  a thoro  significare  . Quid  itaque  faciendum  ut  ge- 
nuinum  in  hoc  Apostoli  loco  verbi  illius  sensum  assequamur?  Nempe  re- 
currendum est  ad  chrilico-lheologicam  regulam  quae  docet  quod  ubi 
Scripturae  textus  aequivocus  est,  ad  contextum  primitus,  tum  ad  sanctorum 
Patrum  confugiendum  est  expositionem.  Ast  si  oculos  in  contextum  injicia- 
mus, qui  caecutire  in  meridiana  luce  non  vult,  illico  deprehendet,  verbum, 
discedo,  eo  in  testimonio  a Paulo  usurpatum,  nullimode  significare  discessio- 
nem unius  conjugis  ab  alio  per  vinculi  solutionem  . Nam  et  in  antece- 
dentibus et  in  consequentibus  commendat  saepe  et  inculcat  vinculi  Ma- 
trimonii firmitatem  usque  ad  alterutrius  conjugis  mortem.  Versiculis  quippe 
io.  et  ii.  inquit:  Iis  qui  Matrimonio  juncti  sunt  , praecipio  non  ego  , 
sed  Dominus , uxorem  a viro  non  discedere.  Quod  si  discesserit , manere 
innuptam , etc.  Et  in  subsequenlibus,  versu  nimirum  3g.  repetit : Mulier  al- 
ligata est  Legi  quanto  tempore  vir  ejus  vivit  : quod  si  dormierit  vir  ejusy 
liberata  est : cui  vult  nubat  . Quam  doctrinam  tradiderat  quoque  in  Ep. 
ad  Rom.  ut  supra  observavimus.  Et  hoc  quoad  contextum.  Quoad  Pa- 
nes autem  , Hieronymus  lib.  r.  cont.  Jovinianum  Apostoli  sententias  quae 
in  cap.  7.  EP.  1.  ad  Cor.  habentur  exponens  inquit;  Praecipit  ne  credens 
repudiet  non  credentem.  Et  S.  P.  Augustinus  lib.  1.  de  adulter.  Conjug.  cap. 
i3.  liecedi  ab  infidelibus  conjugibus  Apostolus  vetat.  Quare  dum  Apo- 
stolus v.  1 5.  scribit,  Quod  si  infidelis  discedit , discedat , verbum  illud, 
discedat , non  significat  matrimonialis  vinculi  solutionem  , sed  idem  est  ac 
si  dicat:  Quod  si  a thoro  separatur  , separetur  , firmo  tamen  Matrimonii 
nexu  remanente.  Nec  quemquam  movere  debet  quod  ibi  Paulus  dicat,  Non 
enim  servituti  subjectus  est  frater  aut  soror  in  hujusmodi  . Nam  quum 
v.  4.  illius  cap.  dixerit  mulierem  non  habere  sui  corporis  potestatem  , 
sed  virum,  et  vicissim  , cujus  potestatis  exercitium  desinit  si  separatio  fiat 
a thoro,  prudenter  addit  subjectos  non  esse  deinceps  conjuges  ei  servituti, 
quoniam  opponeretur  paci  in  qua  vocavit  nos  Deus  . Ex  quibus  apparet  , 
per  eam  phrasim  , si  discedit,  discedat , non  intendisse  Apostolum  exce- 
ptionem apponere  generali  praecepto  de  perpetuo  Matrimonii  vinculo,  quod 
tradiderat,  sed  loqui  tantummodo  de  separatione  a thoro.  Atque  ita  celebre 
illud  testimonium  cui  tota  innititur  communis  Theologorum  et  Canonistarum 
opinio  caussam  illam  non  juvat. 

Ad  2.  Discrimen  quod  ponit  Apostolus  inter  Conjugia  fidelium  et  in- 
fidelium non  se  tenet  ex  parte  vinculi  , quod  utrobique  indissolubile  hoc 
ipso  pronuntiat  dicens,  His  autem  qui  Matrimonio  juncti  sunt  , praecipio 
non  ego , sed  Dominus,  e tc.  Praeceptum  autem  Domini,  ut  vidimus,  uni- 
\ er  sale  penitus  est,  Quod  Deus  conjunxit , homo  non  separet:  et,  Quicum- 
que dimiserit  uxorem  suam  (Mare.  cap.  10.),  et  aliam  duxerit,  adulterium 
committit  : et,  Omnis  qui  dimittit  uxorem  suam  (Luc.  cap.  iG.),  et  ducit 

alteram , moechatur  : ubi  et  vidimus,  interprete  magno  Parente  Augustino, 
non  discordare  Matthaeum  dum  dicit,  Quicumque  dimiserit  uxorem  suam , 
nisi  ob  fornicationem , etc.  Neque  contra  prohibitionem  Domini  Apostolus 
aliquid  moneret , inquit  S.  P.  Augustinus  lib.  i.  de  adulter.  Conjug.  cap.  19. 
neque  contra  jussionem  ejus  aliquid  prohiberet  . Sed  totum  discrimen  se 
tenet  ex  parte  cohabitatiouis  vel  dimissionis . Circa  hunc  cum  liceat  ex 
Domini  praecepto  viro  casto  dimittere  adulteram,  item  viro  fideli  dimittere 
mulierem  infidelem,  et  vicissim  , Apostolus  secundum  beneficientiam  dile- 
ctionis et  consilium  Caritatis  , ut  verbis  utar  S.  Parentis  Augustini  , non 
ex  praescripto  Legis  hortatur  conjugem  fidelem  ne  infidelem  expellat  si 
secum  habitare  consentiat,  et  rationem  affert  ipsemet  Paulus  dicens,  Sancti- 
ficatus  est  enim  vir  infidelis  per  mulierem  fidelem , et  sanctificata  est 
mulier  infidelis  per  virum  fidelem , etc.  Ceterum  quia  hoc  non  est  prae- 
ceptum, ut  diximus.  Domini,  cum  ex  Domini  praescripto  liceat  dimittere 
uxorem  suam  ob  fornicationem  , intellige  tam  carnis  quam  spiritus  , cujus 
generis  est  infidelitas  de  qua  Paulus  hoc  loci  j propterea  Apostolus  ait: 
Ego  dico , non  Dominus  . Ne  quis  autem  hoc  fidele  consilium  tamquam 
humanum,  non  divinum  contemuendum  putaret,  subjungit  Doctor  Gentium: 
Puto  autem  quod  et  ego  Spiritum  Dei  habeam.  Nihilo  secius  si  uxor  in- 
fidelis discedere  velit  a marito  fideli,  et  sic  infidelis  maritus  ab  uxore  fi- 
deli , noti  hoc  vetat  Paulus  j ait  namque , Non  enim  servituti  subjectus 
est  frater  aut  soror  in  hujusmodi : in  pace  autem  vocavit  nos  Deus  . 
Demum  ne  quis  arbitraretur  ex  conjugibus  fidelibus  post  discessionem  in- 
fidelis alterutn  vel  alteram  sibi  licere  accipere  uxorem  vel  mariluin  , sub- 
jungit Sanctus  Apostolus:  Mulier  alligata  est  Legi  quanto  tempore  vir 
ejus  vivit : quod  si  dormierit  vir  ejus , liberata  est.  Quod  dictum  est  de 
muliere  , dicas  et  de  viro.  Mors  ergo  sola  dissolvit  vinculum  . Haec  est 
germana  expositio  capitis  septirni  Paulinae  Ep.  ad  Cor.  Quod  si  optes  am- 
pliorem locupleiioremque  explanationem  , adeas  S.  P.  Augustinum  lib.  1. 
«1  a.  de  adulter.  Conjugiis. 

Obj.  3.  Gratianus  part.  a.  Decr.  Causa  a8.  can.  a.  ita  scribit : Si  in- 
fidelis discedit  odio  christianae  Fidei , discedat:  non  est  enim  frater  aut 
soror  subjectus  servituti  in  hujusmodi : non  est  enim  dimisso  peccatum 
propter  Deum , si  alii  se  copulaverit.  Contumelia  quippe  Creatoris  solvit 
jus  Matrimonii  circa  eum  qui  relinquitur.  Infidelis  autem  discedens , et 
in  Deum  peccat , et  in  Matrimonium  ; nec  est  ei  fides  servanda  Conju- 
gii, quia  propterea  discedit  , ne  audiret  Christum  Deum  esse  Christia- 
norum Conjugiorum.  II.  subscribit  Gratiano  Innocentius  III.  Hora.  Pont, 
qui  tit.  de  Divort.  cap.  Quanto , ita  loquitur:  Si  alter  infidelium  conjugum 
ad  Fidem  catholicam  convertatur  , altero , vel  nullo  modo,  vel  non  sine 
blasphemia  divini  Numinis , vel  ut  eum  pertrahat  ad  peccatum  mortale, 
ei  cohabitare  volente , qui  relinquitur , ad  secunda , si  voluerit , vota  tran- 
sibit : et  in  hoc  casu  intelligirnus  quod  ait  Apostolus  : Si  infidelis  di- 
scedit , discedat  : frater  enim  vel  soror  non  est  servituti  subjectus  in 
hujusmodi.  III.  omnes  ferme  Theologi  et  Canonistae  oppositam  tenere  in 

casu  proposito  nobis  sententiam  nemo  unus  ignorat.  Summae  autem  terne- 
ritatis  est  a sententia  velle  recedere  quae  est  juxta  communem  omnium 
consensum.  IV.  et  quod  magis  est , Ecclesia  scraper  facultatem  fecit  N o- 
pliytis  ad  secunda  vota  transire  si  alter  conjux  cum  fideli  habitare  recu- 
set, aut  haberi  nequeat  cohabitalio  absque  Creatoris  contumelia  . Non  est 
ergo  nova  haec  opinio  toleranda. 

Resp.  ad  i.  Non  aliam  meretur  Gratianus  auctoritatem  quam  quae 
debetur  fontibus  unde  aquas  suas  derivavit.  Ipse  enim  merus  fuit  collecior 
Sententiarum,  Canonumque  consarcinator  ex  quibus  corpus  , ut  inquiunt  , 
confecit  Juris  Canonici.  Videamus  ergo  unde  singularem  hanc  de  Matrimo- 
nii fidelis  cum  infideli  dissolubilitate  opinionem  fuerit  mutuatus  quae  tran- 
siret in  regulam.  Sententia  illa,  si  infidelis  discedit , discedat , etc.  desumpta 
a Gratiano  directe  non  est  ex  Apostoli  verbis,  i/uod  si  infidelis  discedit , di- 
scedat, etc.  Nam  in  eadem  Causa  can.  r.  post  Meldense  Concilium,  ut  supra 
observavimus  , statuit  Sacramentum  Baptismi  intactum  relinquere  Matrimo- 
nii nexum,  quoniam  per  ipsum  crimina  solvuntur,  non  Conjugia.  Accepit 
ergo  illam  ex  Commentariis  in  Epistolas  Pauli  , ut  ipsemet  fatetur  , quos 
citat  sub  nomine  Gregorii  Magni  , ubi  totidem  verbis  expressa  reperitur  . 
Ast  nemo  est  modo  tam  rudis  qui  nesciat  Commentarios  illos  non  esse 
Magni  Gregorii,  sed  esse  Hilarii  cujusdam  Diaconi  schismatici  luciferianae 
sectae  addictissimi,  in  quibus  multi  reperiuntur  errores  etiam  circa  Matri- 
monium , ut  de  aliis  sileam  . Nam  docet  ibi  sine  ulla  ambiguitate  verbo- 
rum , Matrimonium  dissolvi  quoad  vinculum  , etiam  caussa  adulterii  , ita 
tamen  ut  viro  quidem  liceat  aliam  ducere  uxorem  si  priorem  in  adulterio 
deprehenderit,  non  liceat  autem  uxori  alium  ducere  virum  si  deprehende- 
rit in  adulterio  maritum.  Fons  ergo  unde  Gratianus  hanc  hausit  doctrinam 
quum  impurissimus  sit  nullam  meretur  auctoritatem  , adeoque  neque  re- 
gula inde  ab  eo  deprompta.  Gratianus  autem  dignus  aliqua  excusatione  est, 
quoniam  ea  vixit  aetate  in  qua  cum  ars  critica  ignota  fere  penitus  esset  , 
mulla  opera  etiam  Haereticorum  et  haeretica  dogmata  continentia  , sub 
unius  vel  alterius  sancti  Patris  nomine  circumferebantur  , atque  illorum 
esse  boria  fide  credebantur  . Nonne  , ut  exemplum  rei  huic  analogum  affe- 
ram , deque  innumeris  sileam,  per  plura  saecula  habiti  sunt  tamquam  S. 
Hieronymi  genuinum  opus  Commentarii  in  Epistolam  Pauli  ad  Romanos  in- 
numeris scatentes  erroribus,  quos  tamen  nunc  constat  editos  fuisse  a Pe- 
lagio ? Quare  reprehensione  mihi  digni  videntur  recentiores  nou  pauci  qui 
post  Blondellum  in  Gratianum  virum  celeroquin  pro  suae  aetatis  condi- 
tione doctum,  et  qui  bona  fide  agebat,  insolentissime  debacchantur.  Quid 
ipsi  fecissent  si  iis  vixissent  temporibus?  Ex  his  interim  colligo,  Gratiani 
auctoritatem  non  salis  esse  ut  a statuta  opinione  nostra  recedamus  . 

Ad  i.  Quoniam  vero  statim  ac  Gratiani  illa  Canonum  collectio  in  lu- 
cem prodiit,  ab  omnibus  magno  plausu  recepta  in  praecipuis  christiani  Orbis 
Academiis  et  Uuiversilatibus  legi  caepil,  et  tamquam  codex  Juris  Canonici 
haberi,  mirum  non  est  si  Innocentius  III.  et  ipse  eam  post  Gratianum  ado- 
ptavit opinionem.  Et  quemadmodum  juxta  Gratiani  decretum  optime  sta- 

tuit  consistere  in  suo  robore  Matrimonium  etiam  postquam  unus  ex  con- 
jugibus  christianam  amplexus  est  Fidem,  quoniam  Baptismus  non  Conjugia, 
sed  crimina  solvit , uti  habetur  in  cap.  Gaudemus  extra  de  Divort.  ita  non 
satis  prudenter  ex  eodem  decreto  statuit  solvi  quoad  vinculum  Matrimo- 
nium si  uno  ad  Fidem  converso  conjux  alter  in  infidelitate  permaneat  . 
Cumque  ambos  ex  Commentariis  in  Ep.  Pauli  Hilarii  Diaconi  luciferiani 
fuisse  deceptos  probe  noverimus,  non  decet  ut  ei  nos  cum  ipsis  erremus  , 
persuasi  quod  et  ipsi  si  tituli  Commentariorum  iu  Ep.  Pauli  fraudem  de- 
texissent, in  eam  certe  non  abiissent  opinionem.  - 

Ad  3.  Fateor  summae  audaciae  esse  a communi  recedere  Theologo- 
rum Canonistarumque  sententia.  Sed  primo  falsum  est  omnes  penitus  Ca- 
nonistas  atque  Theologos  opinionem  quam  impugnamus,  tenere.  Nam  Petrus 
Soto  insignis  Theologus  coram  Tridentinae  Synodi  Patribus  nostram  hanc 
proposuit  sententiam,  et  argumentis  undique  accitis  valide  propugnavit,  ci- 
tavitque  pro  se  Cardinalem  Cajetanum,  nec  ullus  inter  Patres  fuit  qui  te- 
meritatis celebrem  illum  Theologum  accusaverit.  Rursus  in  Gallia  non  mullis 
abhinc  annis  quaestio  haec  eadem  a doctissimis  viris  ventilata  , resoluta 
denique  fuit  juxta  nostram  sententiam,  nemine  eos  condemnante.  Quidquod 
viventes  adhuc  habemus  tres  ecclesiasticis  lafulis  ornatos  viros  nostram 
hanc  tuentes  opinionem  , nee  scandalo  proinde  sunt  cuiquam  ? Nec  nos 
ergo  temeritatis  sumus  insimulandi.  Praeterea  religio  utique  est  a communi 
Theologorum  et  Canon  istarum  sententia  non  recedere  . Sed  ubi  de  re  per- 
tractatur obscura  et  implicata  de  qua  nil  certi  absque  periculo  pronun- 
ciari  possit . Ast  ubi  res  tandem  de  qua  disputatur  , in  propatulo  posita 
est,  et  Scripturarum  Patrumque  veneranda  auctoritate  . communita  , cur 
piaculum  erit  sententiam  communi  oppositam  amplexari  ? Ita  res  se  habet 
in  casu  nostro  ut  ex  disputatis  apparet . Imo  mullo  magis,  propterea  quod 
communem  Scriptorum  consensum  prava  fecit  consuetudo  alios,  et  alios  abs- 
que praevio  examine  exscribendi. 

Ad  4*  Si  Ecclesiae  definitio  aliqua  extaret  quae  hanc  quam  sequor 
sententiam  proscriberet,  aut  contrariam  sequendam  esse  statueret,  ne  cogi- 
tassem quidem  illam  adoptare  . Majoris  quippe  facio  . Ecclesiae  Matris  no- 
strae magisterium,  quam  invictissimam  quamlibet  humanam  ratiocinationem. 
Sed  nullum  hactenus  Universalis  Ecclesiae  Decretura  habemus  quo  vel  no- 
stra damnetur  vel  opposita  consecretur  sententia  . Unde  liberum  erit  uni- 
cuique in  suo  sensu  abundare.  Neque  praxis  quae  in  contrarium  urgetur 
generalis  est  in  Ecclesia,  sed  quae  in  aliqua  tantum  dioecesi  aut  provincia 
viguit;  quam  tamen  ita  revereor  ut  propter  hoc  sententiam  meam  propo- 
suerim non  veluti  certam  et  inconcussam,  sed  solummodo  ut  probabiliorem 
opposita.  Sed  de  difficili  controversia  satis. 

CAPUT  POSTREMUM 

An  Ecclesia  pro  Corpore  Pastorum  accepta  jus  habeat 
statuendi  impedimenta  Matrimonii. 

Locus  hic  esset  disserendi  de  impedimentis  tum  prohibentibus  et  im- 
pedientibus, tum  dirimentibus  Matrimonium.  Sed  quoniam  volumen  hoc  in 
magnam  jam  excrevit  molem,  et  aliunde  omnes  Canonum  theologicarumoue 
rerum  tractatores  ita  materiam  hanc  enuclearunt  ut  illam  veluti  in  meri- 
diana luce  posuerint,  Tyrones  nostros  in  quorum  gratiam  scribimus,  ad  u- 
beres  illos  fontes  remittimus  ex  quibus  per  seipsos  et  absque  praeceptoris 
adminiculo  haurire  facite  possunt  quae  sibi  hac  in  re  necessaria  esse  exi- 
stimaverint. Interim  nos  calamum  nostrum  ad  celebrem  potius  exponendam 
controversiam  circa  potestatem  constituendi  impedimenta  Matrimonii  con- 
vertemus. Nam  Proles tantes  antiquissima  ejurata  Catholicae  Ecclesiae  doctri- 
na,  et  Lutheri  potius,  Buceri,  Calvini,  M.  Antonii  de  Dominis  falsa  principia 
secuti  hdentiss.me  affirmant  non  Ecclesiae  , sed  Magistratibus  atque  Prin- 
cipibus jus  esse  summum  apponendi  Matrimonio  impedimenta.  Nec  mirum. 
Arbitrantur  enim  ipsi  Matrimonium  merum  esse  contractum  civilem  nec 
u inquam  evectum  a Christo  fuisse  ad  honorem  et  gradum  Sacramenti  . 
Cumque  civiles  omnes  contractus  Principum  saecularium  subsint  auctoritati 
eoucludunt  inde,  ad  hos,  non  ad  Ecclesiam  spectare  impedimenta  statuere' 
Matrimonii  j et  ita  quamvis  turpiter  errent  iu  dogmate,  sibi  tamen  cohae- 
rent in  principiis  j contra  quam  fecerit  vir  ceteroquin  doctissimus  Joannes 
Launojus  qui  in  libro  cui  titulus  , de  regia  in  Matrimonium  potestate 
latetur  quidem  utpole  Catholicus  Matrimonium  in  nova  Lege  rationem 
habere  Sacramenti  , sed  nihilominus  contendit  impedimenta  constituere  Ma- 
trimonii ad  Principum  pertinere  auctoritatem,  ita  ut  jus  illud  exerceat  Ec- 
clesia ex  pura  putaque  Principum  indulgentia.  Quod  si  ei  opponatur  Tri- 
den tinae  Synodi  definitio  statuentis  ad  Ecclesiam  spectare  potestatem  ap- 
ponendi impedimenta,  respondere  non  dubitat.  Ecclesiae  nomine  intelligere 
Concilium  solam  politicam  potestatem  . Pravam  hanc  opinionem  exscripsit 
Launojus  a magno  Imperatoris  assentatore  Marsilio  de  Padua,  et  refutata 
iu  Launojo  statirn  ab  initio  fuit  ab  egregio  sorbonico  Doetore  Joanne  Ger- 
bais , cujus  tractatus  gallice  exaratus  dignus  est  ut  legatur.  Ad  hos  ita- 
que omnes  refellendos  in  unum  colligam  et  in  epitomen  redigam  quae 
magni  viri  hac  in  caussa  pro  Ecclesiae  honore  ac  dignitate  dimicantes  in 
medium  protulerunt. 

r CONCLUSIO  I. 

Ecclesia  sumpta  pro  Pastoribus  per  se  jus  habet  statuendi 
i mpedi menta  Ma t rim  oni i. 

Piob.  t.  Scripturis.  Christus  ipse  Dominus  repudium  reprobans  apud 
Judaeos  frequent.ss.mum,  Mare.  cap.  io.  inquit : Quicumque  dimiserit 

rem  suam , et  aliam  duxerit , adulterium  committit.  Eadem  Christi  verba 
refert  etiam  Lucas.  Per  quae  intelligirnus  impedimentum  constituisse  quod 
Theologi  appellant  ligamen.  Paulus  quoque  in  i.  ad  Cor.  cap.  7.  eamdem 
tradit  Christi  doctrinam  dicens:  Praecipio  non  ego , sed  Dominus , uxorem 
a viro  non  discedere  ’ quod  si  discesserit  , manere  innuptam  , aut  viro  suo 
reconciliari.  Et  in  2.  ad  Cor.  cap.  6.  v.  i4-  idem  Apostolus  impedimen- 
tum ponit  quod  dicitur  cultus  disparitas  , vetans  ne  fidelis  cum  infideli 
Connubium  ineat : Nolite  jugum  ducere  cum  infidelibus , quae  verba  fuse 
exponit  Hieronymus  lib.  1.  adv.  Jovinian.  de  jugo  per  vinculum  Matrimo- 
nii. Haec  autem  Ecclesiae  potestas  statuendi  impedimenta  Matrimonii  fun- 
damentum habet  in  illa  Christi  ad  primos  Ecclesiae  Pastores,  hoc  est,  Apo- 
stolos, sententia  Matth.  cap.  18.  Quaecumque  alligaveritis  super  terram , e- 
runt  ligata  et  in  Caelo : et  quaecumque  solveritis  super  terram , erunt  soluta 
et  in  Caelo  : per  quam  tribuit  Christus  Ecclesiae  Pastoribus  facultatem  Le- 
ges sanciendi  saltem  circa  Sacramenta. 

Prob.  2.  ex  Ecclesiae  Traditione  . Mitto  Ignatii  Martyris,  Athenagorae, 
aliorumque  veterum  testimonia  qui  Matrimonium  illud  commendant  quod 
arbitrio  Episcopi  et  juxta  nostras  Leges,  hoc  est,  Ecclesiae,  celebratur,  cl  in 
primis  provoco  adversarios  ad  Tertullianum  qui  lib.  de  Coron.  Milit.  cap.  i3. 
scribit:  Ideo  non  nubamus  Ethnicis , ne  nos  ad  idololatriam  usque  dedu- 
cant. Quod  idem  inculcat  in  lib.  ad  Uxor.  Vigebat  itaque  apud  Fideles  im- 
pedimentum quod  oritur  ex  cultus  disparitate.  Basibus  in  Ep.  1.  ad 
Amphiloch.  cauonib.  6.  22.  23.  4°-  et  63.  totidem  commemorat  im- 
pedimenta Matrimonii,  addens  : Sanctiones  istae  a sanctis  nobis  sunt  viris 
traditae  . Ex  quo  intelligirnus  jam  a primis  apostolicis  temporibus  con- 
stituta Matrimonii  impedimenta  fuisse , et  quidem  ab  Apostolis  eorumque 
Discipulis,  non  ab  Imperatoribus  qui  Ethnici  erant  . Chrysoslomus  Hom.  de 
lib.  Repudii  praecipit  ne  quis  secundum  exterorum  leges  nubat , sed  nu- 
bat cum  Legibus  a Paulo  positis.  Hieronymus  in  lib.  cont.  Jovinian.  explicans 
Apostoli  verba  in  2.  ad  Cor.  cap.  7.  non  solum  aflirraat , sed  argumentis 
demonstrat,  quod  Christianae  omnino  non  liceat  Ethnico  nubere.  S.  P.  Au- 
gustinus lib.  i5.  de  C.  D.  cap.  16.  Quis  dubitet , inquit  , honestius  hoc 
tempore  etiam  consobrinarum  prohibita  esse  Conjugia  ? Pauca  haec  Patrum 
testimonia  sufficiant.  Nani  si  omnia  exscribere  vellem,  possem  adversarios  nube 
testium  obruere.  Venio  nunc  ad  Concilia  quorum  auctoritas  Ecclesiae  con- 
firmat Traditionem.  Synodus  Ancyrana  initio  saeculi  4*  celebrata  Can.  2. 
impedimentum  constituit  quod  dicitur  raptus.  Eodem  tempore  an.  videlicet 
3i5.  in  Synodo  Eliberitana  Can.  i5.  vetitum  fuit  ne  chrisliana  virgo  Gen- 
tili nubat.  Et  Can.  sequenti  excludit  etiam  virum  haereticum  a Conjugio 
cum  foemina  fideli.  Et  Can.  61.  incestuosas  declarat  Nuptias  initas  inter 
cognatos.  Concilium  Neocaesariense  eadem  celebratum  aetate  nullum  de- 
clarat Matrimonium  inter  affines  . Celebris  est  Canon  Oecunienici  Concilii 
Chalcedoneosis  , quo  traditur  non  licere  Monacho  et  Virgiui  Deo  consecra- 
tae Matrimonium  contrahere  . Missa  facio  alia  Concilia  ne  in  longum 
nimis  protrahatur  oratio.  Interim  post  tam  luculentam  Traditionem  Ecclesiae 

per  Patrum  Conciliornmque  auctoritatem  manifestatam  Tridentini  Patres 
jure  ac  merito  sess.  24.  Can.  4 statuerunt,  quod  Si  quis  dixerit , Ecclesiam 
noti  posse  constituere  impedimenta  Matrimonium  dirimentia , vel  in  iis 
constituendis  errasse  , anathema  sit.  Nunc  his  addamus  Summorum  Pon- 
tificum Decreta.  Syricius  in  Ep.  ad  Himerium  Matrimonia  dirimit  Monacho- 
rum sactarumque  Virginum  , quum  id  ecclesiastica  Jura  condemnent  . 
Innocentius  I.  in  ep.  ad  Probum  memorat  impedimentum  quod  vocatur 
ligamen.  Videatur  etiam  Leo  M.  in  Ep.  ad  Rusticum  . Gregorius  item  M. 
in  Ep.  ad  Augustinum  Angiorum  Episcopum  statuit  non  licere  jungere 
Counnbia  nisi  tertia  vel  quarta  generatione.  Tot  tantaqne  Patrum,  Concilio- 
rum, Summorumque  Pontificum  Decreta  nonne  satis  sunt  ad  perpetuam  Ec- 
clesiae praxim  et  Traditionem  stabiliendam  ? 

Prob.  3.  ex  ipsorum  Regum  , Imperatorumque  confessione  ac  praxi. 
Ghilpericus  Galliarum  Rex  praecepit  Matrimonium  contractum  inter  con- 
sanguineos emendandum  juxta  Episcoporum  sanctiones  . Hoc  idem  totidem 
fere  verbis  jussit  Carlomannus  In  Congr.  Liptinensi.  Carolus  quoque  M.  post- 
quam incestuosa  Conjugia  damnavit  lib.  5.  Capitul.  cap.  7.  inquit:  De  reli- 
quis vero  propinquis  juxta  constituta  sanctorum  Patrum , et  juxta  decre- 
ta Canonum  judicetur  . Praeterea  non  erubuerunt  Imperatores  ac  Reges 
Legibus  hisce  ab  Ecclesia  statutis  sese  humiliter  subjicere  et  obtemperare. 
Ex  historia  Ecclesiastica  plura  hujus  rei  arcessiti  possunt  exempla.  Puta  illud 
Vigilii  Romani  Pontificis  cum  Theodeberto  Francorum  Rege,  et  Leonis  III. 
cum  Philippo  Augusto  , et  Henrico  I.  Rege  Castellae  , et  Gregorii  V.  cum 
Roberlo  Rege  Francorum  , et  Honorii  111.  cum  Ardela  Regina  Cypri,  alio- 
rumque Summorum  Pontificum  cum  aliis  Principibus  quorum  Matrimonia 
irrita  declarata  sunt  ab  Ecclesia  quod  celebrata  cum  impedimentis  diri- 
mentibus ab  Ecclesia  statutis  fuerint,  et  tamquam  irrita  ac  nulla  ab  ipsis 
Regibus  atque  Principibus  agnita  sunt.  Quinimmo  ipsi  Sumini  Principes  Con- 
nubia  inire  volentes  dirimente  aliquo  obstante  impedimento  , non  erubue- 
runt vel  a suae  ditiouis  Episcopis,  vel  a Summo  Pontifice  petere  dispensa- 
tionem j quae  praxis  inter  Reges  et  Imperatores  adhuc  viget.  Non  est  ergo 
cur  Protestantes  clamitent  , et  Launojus  mussitet  adversus  Ecclesiam  quod 
impedimenta  statuerit  Conjugia  dirimentia. 

Neque  regerere  potest  Launojus  Tridentinum  Concilium  definiens  ad 
Ecclesiam  spectare  impedimenta  apponere  dirimentia  Matrimonium,  Eccle- 
siae nomine  intelligere  voluisse  supremam  Principum  potestatem.  Nam  Ca- 
nonem  illum  edidit  Concilium  adversus  Novatores  negantes  facultatem  ap- 
ponendi impedimenta  Ecclesiae  prout  Corpus  complectitur  Pastorum,*  con- 
tendebant quippe  summum  illud  jus  ad  Principes  ac  Magistratus  pertinere. 
Quare  S.  illa  Synodus  Ecclesiae  nomine  non  politicam  potestatem  , sed 
Romani  Pontificis  et  Episcoporum  intelligebat  auctoritatem.  Deinde  ex  di- 
ctis apparet  quod  Reges  in  causa  propria  non  ad  alios  Reges,  non  ad  Senatum 
vel  Magistratum  aliquem,  sed  ad  Summi  Pontificis  recurrere  solent  oraculum 
et  potestatem.  Aut  ergo  Principes  omnes  decepti  sunt  in  nominis  Ecclesiae 
inlelligentia  , aut  deceptus  est  solus  Launojus  . Sed  legendus  cmnino  Ger- 
bertns,  et  qui  celebri  huic  scriptori  plura  addidit  Joannes  Laurentius  Berti. 


Digitized  by  Google 


CONCLUSIO  II. 


481 


Inspecto  Matrimonio  prout  contractus  mere  civilis  est , potest  illi 
suprema  saecularis  potestas  apponere  impedimenta. 

Prob.  Subjacet  supremae  Prineipum  potestati  quidquid  ad  Reipublicae 
bonum  conducit . Matrimonium  prout  est  contractus  'civilis  ad  publicum 
bonum  conducit;  proindeque  politica  summa  potestas  jus  habet  ferendi 
circa  Matrimonium  hoc  modo  spectatum  leges  per  quas  statuantur  impe- 
dimenta quae  contractum  illum  irritum,  nullumque  reddant.  Potestatem  hanc 
in  summis  residere  Principibus  numquam  negavit , imo  agnovit  semper 
Ecclesia.  Hinc  impedimenta  Matrimonium  dirimentia  a Theodosio  ac  Justi- 
niano constituta,  quae  in  eorum  Codicibus  leguntur  , approbantur  ac  sum- 
mopere commendantur  ab  Ambrosio  Ep.  66.  ad  Paternum  , ab  Augusti- 
no lib.  1 5.  de  C.  D.  cap.  16.  a Syricio  in  Ep.  ad  Himer.  a Leone  M.  in 
Ep.  ad  Rusticum  , a Nicolao  I.  in  Resp.  ad  Bulgaros  , et  ab  aliis  Patri- 
bus Summisque  Pontificibus.  Quare  Concilium  Lateranense  I.  Can.  5.  ve- 
tans Matrimonium  inter  consanguineos  inquit:  Quia  et  divinae  et  saeculi 
Leges  prohibent. 


Respondetur  adversariis  . 

Obj.  i.  Protestantes.  Numquid  potest  Ecclesia  aliquid  addere  iis  quae 
statuta  sunt  a Deo  ? Porro  Deus  in  libro  Levitici  satis  luculenter  exposuit 
impedimenta  quae  dirimunt  Matrimonium. 

Resp.  Quamvis  aliqua  praescripserit  Deus  in  Levitico  impedimenta  quae 
dirimunt  Matrimonium,  non  prohibuit  tamen  ne  alia  subinde  constitueren- 
tur. Unde  Seldenus  in  opere  cui  titulus,  Uxor  hebraea  , admodum  erudite 
demonsirnt  a Sacerdotibus  V.  T.  alia  et  alia  constituta  fuisse  ad  publicum 
bonum  post  Moysis  tempora  impedimenta.  Multo  minus  per  Legem  illam  Le- 
vitici vetitum  est  Ecclesiae  N.  T.  alia  adjicere  impedimenta  si  utilitas  id 
exigat  Religionis , tum  quia  major  plane  est  auctoritas  N.  T.  Ecclesiae  quam 
veteris  concessa,  tum  etiam  quoniam  Christus  revera  et  Apostoli  alia  adje- 
cerunt iis  quae  constituta  fuerant  in  Levitico  impedimenta  . 

Obj.  a.  Tenent  Catholici  nullum  habere  Ecclesiam  jus  in  ea  quae  ad 
substantiam  spectant  Sacramentorum,  sed  ad  summum  in  coeremonias  ac  ri- 
tus, et  in  modum  ea  administrandi  vel  suscipiendi  . Ast  si  apponere  posset 
Matrimonio  (quod  per  Catholicos  est  Sacramentum)  impedimenta,  attingeret 
jam  substantiam  Sacramenti.  Nam  faceret  ut  mutuus  contrahentium  consen- 
sus non  esset  amplius  illius  materia.  II.  jus  constituendi  impedimenta  Ma- 
trimonii spectare  videtur  non  ad  Ecclesiam  , sed  ad  politicam  potestatem  . 
Nam  quum  Matrimonium  ad  commune  Reipublicae  bonum  referatur , Rei- 
publicae autem  non  Ecclesia  quoad  civile  bonum  , sed  Princeps  saecularis 
praesit,  ad  hunc,  non  ad  illam  pertinet  civilem  contractum  qui  est  Matri- 
monii materia,  dirigere  ac  moderare.  Hinc  Imperatores,  ut  supra  observavi- 

mus  , multa  constituerunt  impedimenta  quae  adoptata  ab  Ecclesia  fuerunt. 
III.  quum  ex  demonstratis  superiori  propositione  2.  Principes  quoque  au- 
ctoritate polleant  statuendi  impedimenta,  contingere  aliquando  posset  ut  Ma- 
trimonium irritum  esset  ex  Lege  Principis  quoad  contractum  civilem , et 
esset  validum  in  ratione  Sacramenti  ex  Lege  Ecclesiastica  . Hoc  autem  ab- 
surdum videtur. 

Resp.  ad  1.  Falsum  est  Ecclesiam  impedimenta  statuendo  Matrimonii 
Sacramenti  hujus  mutare  materiam.  Christus  namque  Dominus  civilem  sta- 
tuit contractum  pro  materia  Matrimonii  , sed  conditiones  apponere  per  quas 
contractus  ille  validus  habendus  sit  atque  firmus  reliquit  potestati  Eccle- 
siae quae  conditiones  aliquas  apponendo,  Sacramenti  hujus  materiam  non 
attingit  neque  mutat,*  semper  quippe  materia  Matrimonii  civilis  contractus  est. 

Ad  2.  Tribus  modis  spectari  potest  Matrimonium . In  quantum  est  in 
officium  naturae  , et  hoc  modo  subjicitur  juri  naturali,  ab  eoque  dirigitur. 
In  quantum  est  in  officium  Communitatis  , et  ita  consideratum  dependet  a 
Jure  civili,  et  a politica  potestate  dirigi  in  publicum  bonum  potest . Et  in 
quantum  est  Sacramentum  , et  sic  consideratum  subjicitur  Ecclesiae  pote- 
stati. Doctrina  haec  est  S.  Thomae  qui  in  4-  D.  34-  Q-  un.  art.  1.  ad 
4-  inquit.*  Matrimonium  in  quantum  est  in  officium  naturae,  statuitur  le- 
ge naturae ; in  quantum  est  Sacramentum , statuitur  Lege  divina;  in  quan- 
tum est  in  officium  Communitatis , statuitur  Lege  civili : et  ideo  ex  qualibet 
dictarum  Legum  potest  aliqua  persona  effici  ad  Matrimonium  illegitima . 
Princeps  ergo  saecularis  potest  utique  lege  sua  civili  illegitimam  reddere  ali- 
quam personam  ad  Matrimonium,  conditiones  nonnullas  statuendo  quae  nul- 
lum ac  irritum  reddant  civilem  contractum  . Ecclesia'  vero  impedimenta 
constituendo  non  considerat  Matrimonium  prout  est  civilis  contractus  , sed 
quatenus  est  Sacramentum.  Neque  timendum  est  tres  illas  Leges  in  casu 
nostro  sibi  invicem  adversari.  Nam  suum  Lex  naturae  , suum  Lex  civilis  , 
suumque  Lex  Ecclesiastica  peculiare  habet  objectum.  Imo  tria  illa  jura  sese 
invicem  muniunt  atque  fovent,  ut  tot  saeculorum  patet  experimento. 

Ad  3.  Fateor  contingere  aliquando  posse  ut  ex  Legum  civilis  et  Ec- 
clesiasticae conflictu  quoad  aliquod  impedimentum,  Matrimonium  invalidum 
sit  iu  ratione  contractus,  sit  vero  validum  in  ratione  Sacramenti.  Quid  in- 
de vero  ? Contractus  ille  verum  erit  Matrimonium  in  foro  conscientiae  , 
quod  tamen  irritum  foret  in  foro  exteriori  . De  hoc  argumento  vide  Sam- 
bovium,  Cabassutium , L’ Hermen ier,  alios. 

Atque  hic  finem  scriptiunculis  meis  pono.  Nam  probe  novi  me  limi- 
tes excessisse  Institutionum  quas  in  gratiam  augustinianae  juventutis  ag- 
gressus sum  elucubrare  . In  his  exarandis  propositura  mihi  fuit  planiorem 
adolescentibus  sternere  viam  quae  ad  uberrimos  Theologiae  fontes  , ad 
Scripturarum  nempe,  Conciliorum,  Sanctorumque  Patrum  intelligentiam  con- 
ducit . An  quem  mihi  proposui  finem  sim  assecutus,  judicio  committo  il- 
lorum quorum  manus  incompta  opuscula  haec  fuerint  ascensura.  Opto  ta- 
men ut  judices  mei  viri  sint  cordati,  prudentes,  ac  veritatis  amatores,  non 
qui  studio  partium  abrepti  quidquid  ex  Augustinensium  calamo  prodit 

jansenisticum  esse  aut  jansenismi  suspectum  insolentissime  blaterant.  Hi 
enim  invidi  sunt,  ac  primatum  in  Theologia  affectantes,  quidquid  secundum 
iliorum  systema  non  est  , tamquam  haereticum  reprobant  atque  rejiciunt  , 
illam  sibi  arrogantes  auctoritatem  quae  ad  solam  spectat  Ecclesiam  . Haec , 
inquam,  sola  utpote  columna  et  firmamentum  veritatis  a Deo  constituta 
est  filiorum  suorum  Magistra  et  Judex  omnium  controversiarum  . Atque 
hujus  ego  judicio  ac  magisterio  ea  quam  verum  filium  atque  discipulum 
decet  humilitate  , seripta  haec  et  omnia  mea  subjicio . Ante  tribunal  ejus 
constitutus,  si  quid  inconsiderate,  ignoranter,  vel  obscure  protuli  quod  ec- 
clesiasticis regulis  non  cohaereat  retracto,  damno,  rejicio , Deum  orans  ut 
si  quid  ex  errore  commisi,  ex  largitate  sua  mihi  misericorditer  indulgeat  . 


FINIS  SEPTIMI  et  ULTIMI  TOMI. 

CONCLUSIO  III.  Gratia  Confirmationis  non  difTert  a Gratia  Baptismi,  niti  connotative ; 
ncc  illa  «lici  potest  perfectior  hac  absolute  , sed  lautum  comparative.  . . « 

CAPUT  IX. 

De  necessitate  et  coeremoniis  Sacramenti  Confirmationis  . . . . • . . . , 

CONCLUSIO  I.  Quamvis  Confirmatio  non  sit  absolute  necessaria  necessitato  medii  ad 
salutem  , est  tamen  necessaria  sive  ia  re  sive  in  voto  necessitate  praecepti  tum 

ecclesiastici  tum  divini . « 

CONCLUSIO  II.  Ritus  in  consecrando  Chrismate,  Palrini  coofirmandoram  , forma  un- 
ctionis villae  lineae,  et  alapa  impie  deridentur  ab  llelerodoxis  . . . . « 

UBER  XXXVII. 

De  Sanctissimo  Eucharistiae  Sacramento. 


CAPUT  I. 

Da  variis  nominibus,  figuris,  et  essentia  Sacramenti  Eucharistiae  . . , 

caput  ii. 

De  Materia  Eucharistiae,  ac  primum  de  Pane 

CONCLUSIO  I.  Necessaria  Eucharistiae  materia  est  panis  triticeus. 

CONCLUSIO  II.  Valide  consecrari  potest  quaecumque  panis  prilicei  quantitas,  dummo 

do  sit  moraliter  praeseus , nou  autem  licite 

CONCLUSIO  III.  Christus  Dominus  in  azymo  pane  Sacramentum  Corporis  sui  conse 

cravit  . 

CONCLUSIO  IV.  Apud  Latinos  usus  azymi  ab  Apostolis  viguit  usque  ad  hanc  nostram  aeta 
tem*  anu*  vero  fermentati  apud  Graecos  obtinuisse  videtur  ante  schisma  pholianam. 
CONCLUSIO  V.  Valet  consecratio  sive  in  azymo  sive  in  fermentato  pane  fiat. 

CAPUT  Hi.  V 

Quae  adversus  statutas  superiori  capite  propositiones  possunt  obiici,  solvuntur 
_ , CAPUT  IV/ 

De  altera  Eucharistiae  materia,  nimirum  de  vino 

CONCLUSIO  I.  Altera  Eucharistiae  materia  est  vinum  de  vite,  non  alius  liquor,  lice 
communiter  deserviat  ad  polum,  multoque  minus  aqua  . * . T . 

CONCLUSIO  II.  Vino  consecrando  modicum  naturalis  aquae  est  admisceendum  , idque 
ex  praecepto  ecclesiastico 

CAPUT  V. 

Da  forma  Sacramenti  Eucharistiae  . . . • . • 

CONCLUSIO  I.  Christus  Dominus  in  institutione  Eucharistiae  usus  est  verbis 
CONCLLSIO  II.  Verba  quae  protulit  Christus,  non  precationes  sive  praecedentes  sive 
subscquenles  illa  verba,  sunt  forma  Eucharistiae.  ...... 

CONCLUSIO  III.  Forma  essentialis  Eucharistiae  consistit  io  his  verbis  tantum:  Hoc 
est  Corpus  meum:  Hic  est  calix  Sanguinis  mei.  Reliqua  autem  ad  licite  consecran- 
dum recitari  debent  . . 


CAPUT  VI. 

De  Ministro  Sacramenti  Eucharistiae 

CONCLUSIO  I.  Ad  solos  Episcopos  et  Sacerdotes  spectat  jus  ordinarium  Eucharistiam 
administrandi 

CONCLUSIO  //.  Antiquis  Ecclesiae  saeculis  Diaconi,  minores  Clerici,  ei  Laici  fuerunt 
extraordinarii  Ministri  Eucharistiae  dispensandae . 

CONCLUSIO  III.  Secundum  praesentem  Ecclesiae  disciplinam,  Diacoui  in  solo  necessi- 
tatis casu  sunt  extraordinarii  Eucharistiae  Ministri  ; Clerici  vero  minores  et  Laici 
cum  dispensatione  Summi  Pontificis  possunt  in  casu  necessitatis  sibi  ipsi  Eucharisti- 
am administrare r 

CAPUT  VII. 

Ue  ?•™£0rrJ,0^i,  ac  Sanguinis  Domini  exislentia  in  Sacramento  Eucharistiae.  . « 

CONCLUSIO.  Iu  Sacramento  Eucharistiae  vere  et  proprio  Corpus  et  Sanguis  Chri- 
sti existunt ° 

u , CAPUT  VIII.  * 

Haereticorum  argumenta  adversu*  realem  Christi  praesentiam  in  Eucharistia  dissolvuntur.  <« 

CAPUT  IX. 

Ea  quae  Haeretici  contra  tertium  Momentum  opponunt,  refelluntur  „ 

caput  x.  * • 

Defenditur  catholicum  dogma  transubslantiationis  adversus  lutheranicam  impanationem  et 
coiisub-itaulialionem 

CONCLUSIO.  Corpus  Christi  rcaliter  praesens  est  in  Eucharistia  per  veram'  traiisub- 
slantialionem 

„ ..  „ CAPUT  XI. 

De  ncaessitate  Eucharistiae 

CONCLUSIO . Actualis  Eucharistiae  perceptio  pon  est  ad  salatem  necessaria  necessitate 
medii,  sed  solum  adultis  necessitate  praecepti « 


De  Eucharistica  communione  sub  ulraque  specie 

'1.  Communio  sub  utraque  specie  non  fuit  Laicis  a Christo  praecepta, 


deque  potuit  Ecclesia  illam  Laicis  adimere  r 


pro  ia- 


CAPUT  xur 


De  subjecto  Sacramenil  Eucharistiae,  et  iiiius  praecipuis  effectibus  . 

CAPUT  XIV- 

De  Eucharistia  prout  est  Sacrificium 


. c 


Eucharistia  prout  est  aacrmcium  ■ 

CONCLUSIO  1.  In  Eucharistia , peracta  Consecratione , etiam  extra  usum  manet 


sti  Corpus 

CONCLUSIO  II.  Eucharistia  est  verum  novae  Lepis  Sacrificium 


]hri- 


CONCLUSIO  III.  Sacrificium  Eucharistiae  est  simut  latreuticum  , eucharisticum, 


pitiatorium,  et  impetratorium 


pro- 


CONCLUSIO  IV.  Sacrificium  Missae  offerendum  est  non  solum  pro  viventibus 


sed 


etiam  pro  piis  defunctis,  non  autem  pro  damnatis 
CONCLUSIO  V.  Missae  in  quibus  solus  Sacerdos  communicat,  seu  privatae,  licitae  sunt,  «r 

CAPUT  XV. 

Argumenta  praecipua  adversariorum  contra  singulas  statutas  propositiones  dissolvuntur . i 


LIBER  XXXVIII. 

De  Sacramento  Poenitentiae . 


CAPUT  1. 

De  nomine  ac  divisione  Poenitentiae,  ct  utrum  sit  illa  novae  Legis  Sacramentum  . . « 

CONCLUSIO.  Poenitentia  est  novae  Legis  Sacramentum  a Christo  Domino  institutum.  « 

CAPUT  II. 

Demonstratur  advcrsusHaerclicos,  Poenitentiam  esse  Sacramentum  a Baptismate  distinctum  « 
CONCLUSIO  . Poenitentia  est  Sacramentum  a Baptismate  diversum  . . . « 

CAPUT  III. 

De  Contritione  requisita  tamquam  materia  iu  Sacramento  Poenitentiae  ad  JustiGcalionem 

obtinendam . « 

CONCLUSIO  I-  Ad  valorem  Sacramenti  Poenitentiae  necessaria  non  est  Contritio  perfecta  < 
CONCLUSIO  II.  Attritio  mere  servilis  satis  non  esi  ad  oblinendam  in  Sacramento  Poeni- 
tentiae Justificationem  . . . . . . . . . __ . . « 

CONCLUSIO  III.  Ut  quis  Gratiam  io  Sacramento  Poenitentiae  recipiat , necessaria  est 
Contritio  imperfecta  quae  ex  Caritate  Dei  super  omnia  concipiatur  . , . » 

CONCLUSIO  IV.  Amor  requisitus  in  Sacramento  Poeuitcntiac  ad  JustiGcalionem  est 

amor  non  spei , sed  Caritatis 

CAPUT  IV. 

Adversantium  contra  superius  statutas  conclusiones  referuntur  simul  ac  refutantur  argumenta  » 

caput  y. 

Au  Tridcntinum  Concilium  sufficientiae  Attritionis  servilis  faverit » 

CONCLUSIO.  Tridentinuin  Concilium  non  solum  non  dcGnivit  Attritionis  servilis  suffi- 
cientiam, sed  e contra  matta  babet  ex  quibus  necessitas  infertur  amoris  initialis  . « 

CAPUT  VI. 

Dc  allero  Sacramenti  Poenitentiae  parte,  nempe  de  Confessione * 

CONCLUSIO  I.  Confessionis  sucramcnlalis  necessitas  demonstratur  ex  novo  Testamento» 
CONCLUSIO  II.  Eadem  Catholica  veritas  invicte  deinouslralur  Ecclesiae  Traditione  . « 

CAPUT  VII. 

Solvuntur  argumenta  adversariorum  . « 

CAPUT  VIII. 

De  tertia  Sacramenti  Poenitentiae  parte,  nempe  de  Salisfacliono « 

CONCLUSIO  I.  Dimisso  peccato  quoad  reatum,  remanet  in  poenilcutibus  adhuc  lucenda 

po<  na  temporalis • . • * 

CONCLUSIO  II-  Sacerdos  potest  ac  debet  iojungere  poenilentibus  poenas  satisfaclorias.  « 
CONCLUSIO  lll.  Opera  quaevis  poenalia  vim  habent  Deo  satisfaciendi  . . . « 

CAPUT  IX 

Dc  Ministro  Sacramenti  Poenitentiae « 

CONCLUSIO.  Soli  Episcopi  ac  Presbyteri  sunt  legitimi  Ministri  Sacramenti  Poenitentiae.  « 

LIBER  XXXIX. 

De  Sacramento  Extremae  Unctionis. 


CAPUT  I- 

De  Extremae  Uuctionis  nomine  ac  dcGnilionc  . Quinam  e Sacramentorum  albo  illam  expun 
seriul  , et  an  sil  vere  novae  Legis  Sacramenl  jm . » 


247 

252 


253 


254 

263 

265 

266 

268 

269 

270 


271 


277 

280 

282 

283 


288 

291 

292 
296 

300 

301 

314 

316 

322 

325 

320 

332 
340 

342 

344 

345 

352 

333 


358 


Digltized  by  Google 


489 

CONCLUSIO.  Ex  Sacris  Litteris  atque  ex  perpetua  Ecclesiae  Traditiooe  demonstratur 

Extremam  Ductionem  verum  esse  novae  Legis  Sacramentum  . ...  t 360 

CAPUT  II. 

De  Materia  et  Forma  Sacramenti  Extremae  Unctionis 367 

CONCLUSIO  /.  Materia  Sacramenti  Extremae  Unctionis  est  Oleum,  et  quidem  cx  oliva 

expressum «r  368 

CONCLUSIO  II.  Oleum  infirmorum  debet  esse  benedictum  juxta  ritum  Ecclesiae  Lati- 
nae ab  Episcopo:  juxta  ritum  vero  Ecclesiae  Uraccac  et  Orientalis  etiam  a simplici 

Presbytero « 369 

CONCLUSIO  III.  Sacramentum  Extremae  Unctionis  suam  habere  debet  Formam  sicut 

cetera  Sacramenta  370' 

CONCLUSIO  IV.  Quamvis  Ecclesia  in  Extrema  Unctione  Formam  adhibeat  deprecatoriam, 

non  invalidum  tnmeu  foret  Sacramentum,  si  Forma  couferrelur  absoluta  . . « 371 

CAPUT  111. 

De  Ministro  Sacramenti  Extremae  Unctionis  . . « 372 

CONCLUSIO  l.  Ministri  Extremae  Unctionis  non  sunt  viri  Laici , sed  Sacerdotes  cl 

Episcopi  . . . . . ...  « 372 

CONCLUSIO  II.  Validum  e>l  Extremae  Unctionis  Sacramentum  sive  a pluribus  sive 

ab  uno  administretur  Sacerdote « 373 

CAPUT  IV. 

Ds  subjecto,  et  effectibus  Extremae  Uucliouis  376 

CONCLUSIO  I.  Sacramentum  Extremae  Unctionis  solis  inGrnv.s,  et  quidem  quacumque  de- 

tiueaiitur  aegritudine  , lisque  adultis  conferendum  est « 378 

CONCLUSIO  ll.  Quatuor  sunt  omnino  Sacramenti  Extremae  Unctionis  effectus  . « 380 

LIBER  XLI. 

Ubi  de  Sacramento  Ordinis  pertractatur. 

CAPUT  L 

Expositis  brevissime  nomine  ac  definitione  Ordiuis,  demonstratur  Ordinem,  de  quo  loquimur, 

verum  esse  nevae  Legis  Sacramentum 383 

CONCLUSIO.  Ordo  est  verum  ac  legitimum  novae  Legis  Sacramentum  . « 385 

CAPUT  11. 

De  Materia  et  Forma  Ordiuis 393 

CONCLUSIO  I.  Manuum  impositio  est  Materia  essentialis  Ordinis  . . . . <r  395 

CONCLUSIO  II.  Eliam  Instrumentorum  porrectio  est  essentialis  Materia  Ordiuis,  sed 

quatenus  est  impositionis  Manuum  ampliatio,  iron  alio  a Theologis  sensu  exposito.  « 396 

CONCLUSIO  III.  Forma  Sacramculi  Ordinis  sunt  verba  quae  a Ministro  singulorum 

Ordinum  Materiae  applicantur 397 

CAPUT  III. 

An  Ordo  Episcopatus  sit  Sacramentum  a Pre>byteralu  distioctum 398 

CONCLUSIO.  Episcopatus  est  Sacramentum  a Presbyteratu  distinctum  . . . « 393 

CAPUT  IV. 

An  Episcopi  de  Jure  divino  in  potestate  ac  jurisdictione  siul  Presbyteris  superiore*  . * 402 

CONCLUSIO.  Episcopi  in  potestate  ac  jurisdictione  superiores  sunt  Presbyteris  de  Jure 

divino 403 

CAPUT  V. 

Praecipuae  Presbylcrianorum  cavillationes  eliminantur 409 

CAPUT  VI 

Ao  validae  sint  Ordinationes  ab  Episcopis  excommunicatis,  intrusis,  haereticis,  schismaticis 

factae  418 

CONCLUSIO  I.  Ordinatio  ab  illegitimo  collata  Ministro  valida  est  . . . * 419 

CONCLUSIO  II.  In  Ecclesia  validae  seaiper  habitae  sunt  Ordinationes  a Simooiacis  , 

Invasoribus,  Schismaticis,  atque  Haeretici*  factae « 420 

caput  vii. 

Expositio  eorum  quae  in  contrarium  afferuntur . . « 425 

CAPUT  VIII. 

De  Ministro  Sacramenti  Ordinis « 431 

CONCLUSIO  l.  Solus  Episcopus  Minister  est  ordinarius  Sacrae  Ordinationis  . . « 434 

CONCLUSIO  ll.  Exploratum  omuiuo  est,  simplicem  Presbyterum  administrare  de  Jure 
extraordinario  posse  Tonsuram,  et  quatuor  minores  Ordines;  et  probabilior  illorum 
sententia  videtur  qui  tenent  eodem  Jure  conferre  possa  etiam  Subdiaconatum  . « 435 

CONCLUSIO  III.  Simplex  Presbyter  nequit  Diacouatum,  multoque  minus  Presbyteratum 

alteri  conferre * * 436 

CAPUT  IX. 

De  Sacrae  Ordinationis  subjecto , . « 439 

CONCLUSIO  /.  Mulieres  non  suut  Sacrae  Ordinationis  suscipiendae  capaces  . . > 440 


4U0 

CONCLUSIO  11.  Solus  baptizalus  homo  idoneus  est  ad  Ordines  suscipiendos  . . «441 

CONCLUSIO  lll.  Ut  Ordo  sit  validus,  quaelibet  sufficit  aetas:  ut  autem  licite  conferatur, 

ataiidum  est  Ureretis  Ecclesiae «441 

CONCLUSIO  IV.  Nullus  est  Ordo  invito  ac  penitus  reluctanti  collatus  « 44 '2r 

LIBER  XI  ii. 


De  Sacramento  Matrimonii. 


CAPUT  I. 

Au  Matrimonium  verum  sil  novae  Legis  Sacramentum  .......  « 

CONCLUSIO-  Matrimonium  verum  est  novae  Legis  Sacramentum  . ...  « 

CAPUT  II. 


De  Ministro  primitus,  tum  de  Materia  et  Forma  Sacramenti  Matrimonii  . . . « 

CONCLUSIO  I.  Sacramenti  Matrimonii  Minister  est  Sacerdos  . . . . « 

CONCLUSIO  II.  Materia  Sacramenti  Matrimonii  actus  sunt  Contrahentium:  Forma  vero 
Sacerdotis  benedictio « 


CAPUT  lll. 

De  vinculi  Matrimonii  indissolubilitatc « 460 

CONCLUSIO.  Matrimonii  vinculum  propter  adulterium  non  dissolvitur  . « 461 

CAPUT  IV. 

An  Matrimonium  in  iufedelitate  contractum  dissolvatur  quoad  vinculum,  si  alteruter  ex  Coujugi- 

bos  ad  Christianam  transeat  Religionem . » 468 

CONCLUSIO.  Sententia  quae  tenet , Matrimonium  in  infidelitate  contractum  indissolubile 
esse  quoad  vinculum,  si  alteruter  ex  Coojugibus  Christianam  amplectatur  Religionem, 
allero  Conjuge  in  infidelitate  perseverante,  est  probabilior  opposita  . . . « 469 

CAPUT  POSTREMUM 

Aii  Ecrlesia  pro  Corpore  Pastorum  accepta  jus  habeat  statuendi  impedimenta  Matrimonii  . « 478 
CONCLUSIO  1.  Ecclesia  sumpta  pro  Pastoribus  per  se  jus  habet  statuendi  impedimenta 

Matrimonii « ibi 

CONCLUSIO  II.  Inspecto  Matrimonio  prout  contractus  mere  civilis  est,  potest  illi  su 

proma  saecularis  potestas  ndponcre  impedimenta « 481 

